
MONITUM    EDITORIS 


Nemo  certe  mirabitur,  si  in  hac  Bibliotheca  theologica  se- 
lecia  Divi  Thomas  Aquinatis  Opuscula  principem  locum  te- 
neant.  Cum  tota  ratio  nostrse  Collectionis  eo  spectet,  ut  de 
diversis  théologies  capitibus  scripta  perfectiora  probatiora- 
que  in  lucem  prodeant,  ut  facile  in  manus  veniantauditorum 
eorumque  omnium  qui  theologicis  disciplinis  incumbunt,  re- 
ligioni  nobis  duceremus  aurea  Thomas  Opusculaçr&termitti. 
Licet  enim  plurimi  sint  Scholae  doctores,  iique  oppido  sa- 
pientes  et  prsestantes  ingenio,  nullus  tamen  cum  Scholas  An- 
gelo  jure  conferri  potest.  «  Hujus  doctrina  pras  caeteris,  ex- 
«  cepta  canonica,  habet  proprietatem  verborum,  modum  di- 
«  cendorum,  veritatem  sententiarum,  ita  ut  nunquam  qui 
«  eam  tenuerint  inveniantur  a  veritatis  tramite  déviasse,  et 
«  qui  eam  impugnaverit,  semper  fuerit  de  veritate  suspec- 
«  tus  (Innocentius  VI,  in  sermone  de  S.  Thoma).  »  Longum 
esset  commemorare  si ve  angelicse  doctrinse  excellentiam ,  si ve 
singularia  praeconia  quibus  sanctissimi  viri  sapientiam  Ro- 
mani Pontifices  prosecuti  sunt.  Libet  tamen  Leonis  PP.  XIII, 
nunc  féliciter  regnantis ,  quaedam  verba  proferre.  In  Epis- 
tola  encyclica  quae  incipit  JE  terni  Patris  (d.  4  augusti  1879), 
item  recentius  in  Litteris  Apostolicis  quibus  agitur  de 
S.  Thoma  Aquinate  patrono  cœlesti  studiorum  optimorum 
cooptando,  Angelici  praeceptoris  doctrinam  doctissimus  Pon- 
tifex  magnificentissime  extollit.  «  Sane,  inquit,  prœclara 
«  lumina  animi  et  ingenii,  quibus  ad  imitationem  sui  jure 
«  vocet  alios,  in  eo  (Thoma  Aquinate)  sunt  omnia  :  doctrina 
«  uberrima,  incorrupta,  apte  disposita,  obsequium  fidei  et 
«cum  veritatibus  divinitus  traditis  mira  consensio;  inte- 
«  gritas  vitse  cum  splendore  maximarum  virtutum.  —  Doc- 
«  trina  quidem  est  tanta,  ut  sapientiam  a  veteribus  defluen- 
«  tem,  maris  instar,  omnem  comprehendat.  Quidquid  est 
«  vere  dictum  aut  prudenter  disputatum  a  philosophis  ethni- 
«  corum,  ab  Ecclesias  Patribus  et  Doctoribus,  a  summis  viris 
«  qui  ante  ipsum  floruerunt,  non  modo  ille  penitus  dignovit. 
«  sed  auxit,  perfecit,  digessit  tam  luculenta  perspicuitate  for- 
«  marum,  tam  accurata  disserendi  ratione,  et  tanta  proprie- 

«  tate  sermonis,  ut  facultatem  imitandi  posteris  reliquisse, 
«  superandi  pôtestatem  ademisse  videatur.  Atque  illud  est 
«  permagnum,  quod  ejus  doctrina,  cum  instructa  sit  atque 
«  apparata  principiis  latissime  patentibus  (1),  non  ad  unius 
«  duntaxat,  sed  ad  omnium  temporum  nécessitâtes  est  apta, 
«  et  ad  pervincendos  errores  perpétua  vice  renascentes 
«  maxime  accommodata.  Eadem  vero,  sua  se  vi  et  ratione 
«  confirmans,  invicta  consistât,  atque  adversarios  terret 
«  vehementer.  — Neque  minoris  aestimanda,  christianorum 
«  praesertim  hominum  judicio,  rationis  et  fidei  perfecta  con- 
«  venientia.  Evidenter  enim  S.  Doctor  demonstrat,  qua3  ex 
«  rerum  génère  naturalium  vera  sunt,  ab  iis  dissidere  non 
«  posse,  qua3,  Deo  auctore,  creduntur;  quam  ob  rem  sequi 
«  et  colère  fidem  christianam  non  esse  humilem  et  minime 
«  generosam  rationis  servitutem,  sed  nobile  obsequium,  quo 
<•<  mens  ipsa  juvatur  et  ad  sublimiora  eruditur  ;  denique  intel- 
«  ligentiam  et  fidem  a  Deo  ambas  proficisci,  non  simulta- 
4L  tum  secum  exercendarum  causa,  sed  ut  sese  amicitiae  vin- 
&  culo  colligata3  mutuis  offlciis  tueantur.  Cujus  convenientiae 
«  mirabilisque  concordiaa  cunctis  beati  Thoma3  scriptis  ex- 
€  pressa  imago  perspicitur.  In  his  enim  excellit  atque  emi- 
<:<  net  modo  intelligentia,  quae  quod  vult,  praeeunte  fide,  con- 
i  sequitur  in  pervestigatione  naturae  ;  modo  fides,  quae  ra- 
«  tionis  ope  illustratur  ac  defenditur,  sic  tamen  ut  suam 
«  qua3que  inviolate  teneat  et  vim  et  dignitatem;  atque,  ubi 
«  res  postulat,  ambse  quasi  fœdere  icto  ad  utriusque  inimi- 
«  cos  debellandos  conjunguntur  {Litierœ  Apostol.  D.  4  aug, 
1880).  »Ha3c  Léo  P.  XIII,  ad  inslaurationem  veteris  sapien- 
tisé  promovendam.  Utigitur  exspectationi  votisque  tanti  Pon- 
tificis  respondeamus,  necnon  pro  viribus  studentium  utilitati 
consulamus,  prascipua  D.  Thornae  Opuscula  in  forma  quam 
vocant  m-8°  denuo  edere  statuimus.  Saspius  equidem  sasculo 
hoc  nostro  Summa  theologica  Angelici  Doctoris  atque  ejus- 
dem  egregium  opus  Co:itra  Gfentiles  typis  excusa  sunt.  At 
vero  Opuscula  theologica  et  philosophica  vix,  nisi  in  col- 


(1)  Eamdem  doclrinœ  thomisticae  proprietatera  jam  notayerat  Bossuetus, 
de  Aquinate  ita  scribens  :  «  Il  y  a  une  telle  liaison  entre  ses  principes,  qu'on 
apprend  de  lui  comme  de  saint  Augustin  à  mettre  les  vérités  en  ordre,  et  à 
résoudre  quantité  de  questions  par  un  petit  nombre  de  principes  également 
certains  et  féconds  (Lettres  inédites,  pag.  6,  Paris,  1863).  »  • 

lectione  omnium  operum  sancti  Doctoris,  inveniri  possunt. 
In  his  tamen  Opusculis,  omnibus  fatentibus,  exquisitse  ac  pe« 
nitioris  scientise  thesauros  D.  Thomas  effundit.  Non  raro 
quse  in  Summis  breviter  proposita  sunt  aut  etiam  silentio 
transita,  in  Opusculis  copiose  traduntur,  perpoliuntur.  Ita  fit 
ut  S.  Doctor,  suiipsius  fidelis  et  optimus  interpres,  cumulate 
mentem  satiet,  lectoremque  studiosum  ad  reconditiorem  ve- 
ritatis  intelligentiam  informet. 

Qua3  in  nostra  collectione  novis  typis  describantur  Thomse 
Opuscula  omnino  authentica  sunt.  Volumen  primum  secun- 
dum  et  tertium  opuscula  theologica  continent. 

In  hoc  primo  volumine  sequentia  opuscula  prodeunt  : 

1°  Compendium  Theologiœ  ad  Fratrem  Reginalclum 
(opusc.  II  in  edit.  romana  ann.  1570  sqq.)  ; 

2°  Declaratio  qnorumdam  articuiorum  contra  Qrœcos 
(opusc.  III); 

3°  De  duobus  prœceptis  caritatis  et  decem  legis  prœceptis 
(opusc.  IV)  ; 

4°  De  perfectione  mtœ  spiritnalis  (opusc.  XVIII)  ; 

5°  De  articulis  Fidei  et  sacramentis  JEcclesiœ  (opusc.  V)  ; 

6°  O/fwium  de  festo  Corporis  Christi  (opusc.  LVII)  ; 

7°  Expositio  super  Sqmbolum  Apostolorum  (opusc.  VI); 

8°  Expositio  Orationis  dominicœ  (opusc.  VII); 

9°  Expositio  Salutationis  angelicce  (opusc.  VIII). 

10°  Contra  errores  Gfrœcorum  (opusc.  I). 

In  Opusculorum  partitione  ordinem  logicum  doctrinee, 
quantum  fieri  potuit,  secuti  sumus.  Saspe  plurima  Opuscula 
idem  argumentum  pertractant,  licet  non  semper  sub  eodem 
respectu  neque  eadem  disputandi  ratione.  Cseterum  erit  ad- 
modum  utile  de  eadem  materia  plures  locos  inter  se  conferre, 
ut  eximii  Auctoris  sententia  perfectius  intelligatur,  ac  tan- 
dem doctrina  magis  plena  comparetur  atque  distincta.  Quee 
enim  in  uno  loco  sanctus  Thomas  raptim  attingit  vel  cir- 
cumscripte  et  paucis  proponit,  in  alio  fusius  evolvit,  obscura 
illustrât,  lacunas  explet,  limatioribus  verbis  utitur.  Hase 
omnia  diligens*  lector  experientia  comprobabit. 

Nihil  omisimus  ut  hujus  editionis  textus  quam  emendatis- 
sime  excuderetur.  Ne  aliquid  tandem  desiderandum  supe- 
resset,  iis  qui  sese  in  disciplinam  et  clientelam  Doctoris  An- 
gelici  tradiderunt,  peramanter  suademus  ut  YitaB  S.  Thomas 

Aquinatis  ilorem  delibent  apud  Jacobum  Echardum  Scrip- 
tores  Ord.  prœd.  tom.  I,  cujus  eruditum  commentarium  nos- 
metipsi,  aliquando  et  alio  loco,  in  lucem  edere,  propositum 
decretumque  habemus. 

Reliquum  est  utdequadam  quaestione  hermeneutica  pauca 
dicamus.  In  Compendio  théologies,  cap.  ccxxiv  (al.  ccxxn), 
et  in  Expositione  Salutationis  Angelicœ,  cap.  i,  S.  Thomas 
de  conceptione  B.  VirginisMariao  eo  modo  loquitur,  qui  plu- 
ribus  non  visus  est  cum  dogmate  a  Pio  P.  IX  nuper  definito 
convenire.  Certe  nemini  dubitandum  est  quin  si  Angelicus 
nostra  aatate  scripsisset,  diligentissime  ac  dilucide  expres- 
sisset  insigne  Deiparse  privilegium.  Quidnam  autem  rêvera 
senserit  S.  Doctor  de  immaculatae  Virginis  Conceptione,  non 
est  facile  definire.  De  hac  salebrosa  quaestione  legi  possunt 
Joannes  a  S.  Thoma,  De  approhatione  doctrine  S.  Thomœ, 
clisp.  II,  art.  II,  et  H.  Hurter,  Theolog.  dogmat.  compend. 
tom.  II,  nn.  467-470,  qui  mentem  Angelici  Doctoris,  ut  nobis 
videtur,   prudentissime   exquirunt. 

Liceat  tandem  verbum  facere  de  opusculo  quod  in  hoc  vo- 
lumine  decimo  loco  ponitur,  inscribiturque  Contra  errores 
Grœcorum.  Eo  in  opère  plurima  de  fldei  dogmata  (de  Procès  - 
sione  Spiritus  sancti,  de  Romani  Pontiiîcis  primatu,  de  Pur- 
gatorio,  etc.)  egregie  exponuntur  ac  vindicantur.  Fatendum 
tamen  est  sanctum  Doctorem  non  semel  sub  nomine  Patrum 
graacorum  plurima  attulisse  testimonia,quaa  recentiores  cri- 
tici  unanimi  consensu  inter  spuria  rejiciunt.  Haec  Thomas  sua 
setate  legebat  in  quibusdam  codicibus,  imo  in  opusculo  quod 
ipsi  Urbanus  P.  IV  mittendum  curaverat.  Non  nisi  latinam 
versionem  sanctus  Doctor  vidit,  eamque  non  una  vice  minus 
accuratam  signifleat.  Numquid  eidem  est  vitio  vertendum, 
quod  horum  testimoniorum  authentiam  ad  examen  non  voca- 
verit,  aut  fraudem  statim  deprehenderit?  Caeterum  in  pos- 
tremo  opère.  Summa  videlicet  theologica,  praedictas  aucto- 
ritates  nuspiam  affert  Aquinas.  Lege  De  Rubeis,  De  gestis 
et  scriptis  S.  Thomœ  dissert.  XVII,  cap.  ir,  Venetiis,  1750, 
pag.  197  sq. 

Faxit  Deus  ut  labor  a  nobis  susceptus  fovendo  optimarum 
disciplinarum  studio  inserviat,  neenon  in  Ecclesiaa  utilitatem 
divinique  nominis  gloriam  cedatl 

S.    THOJLE    AQUIMTIS 

AD    FRATREM   REGINALDUM   SOCIUM   SUUM   CARISSIMUM 
(Ed.  Rom.  Opusculum  H.) 


PRIMA    PARS 


GAPUT  I. 


iETERNi  Patris  Verbum  sua  immensilate  universa  comprehen- 
dens,  ut  hominem  per  peccata  minoratum  in  celsitudinem  divinse 
gloriae  revocaret,  brève  fieri  voluit  nostra  brevitate  assumpta,  non 
sua  deposita  majestate.  Et  ut  a  cœlestis  verbi  capessenda  doclrina 
nullus  excusabilis  redderetur,  quod  per  studiosos  diffuse  et  dilu- 
cide  per  diversa  Scripturae  sanclse  volumina  tradiderat,  propter 
occupatos  sub  brevi  summa  humanae  salutis  doctrinam  conclusit. 
Consistit  enim  humana  salus  in  veritatis  cognilione,  ne  per  diver- 
sos  errores  intellectus  obscuretur  humanus  in  debiii  finis  inten- 
tione,  ne  in  debitos  fines  sectando,  a  vera  felicitate  deficiat  in 
justitiae  observatione,  ne  per  vilia  diversa  sordescat.  Cognitionem 
autem  veritatis  humanae  saluti  necessariam  brevibus  et  paucis 
fidei  articulis  comprehendit.  Hinc  est  quod  Apostolus  ad  Rom.  9. 
dicit  :  Verbum  abbreviatum  faciet  Deus  super  terra.  Et  hoc  quidem 
est  Verbum  fidei,  quod  praedicamus.  Intentionem  humanam  brevi 
oratione  rectificavit,  in  qua  dum  nos  orare  ducit,  quomodo  nostra 
intentio  et  spes  tendere  débet,  ostendit.  Humanam  justitiam  quae 
in  legis  observatione  consistit,  uno  praecepto  charitatis  consum- 
mavit  :  Plenitudo,  enimlegis  est  dileetio.  Unde  Apost.  1 .  Corint.  13, 
in  tide,  spe,  et  charitate,  quasi  in  quibusdam  salutis  nostrae  com- 
pendiosis  capitulis  totam  prœsentis  viiœ  perfectionem  consistera 
docuit,  dicens  :  Nunc  autem  manent  fides,  spes,  charilas.  Unde 
haeo  tria  sunt,  ut  Beatus  Aug.  dicit,  quibus  colitur  Deus.  Ut  igi- 
tur  tibi,  fili  carissime  Reginalde,  compendiosam  doctrinam  de 

Ghristiana  Religione  tradam,  quam  semper  prae  oculis  possis  ha- 
bere,  circa  haec  tria  in  praesenti  opère  tota  nostra  versatur  inten- 
tio.  Primum  de  fide,  secundo  de  spe,  tertio  vero  de  charitate 
agemus.  Hoc  enim  et  Apostolicus  ordo  habet,  et  ratio  recta  re- 
qu.iril.  Non  enim  amor  rectus  esse  posset,  nisi  debitus  finis  spei 
siatualur,  nec  haec  esse  potest  si  veritatis  agnitio  desit.  Primo 
igitur  necessaria  est  fides,  per  quam  veritatem  cognoscas.  Se- 
cundo spes,  per  quam  in  debito  fine  tua  intentio  collocetur.  Ter- 
tio, necessaria  est  charitas,  per  quam  tuus  affectus  totaliter  or- 
dinetur. 

GAPUT  II. 

Ordo  dicendorum  circa  finem 

Fides  autem  praelibatio  quaedam  est  illius  cognitionis,  quae  nos 
in  futuro  beatos  facit.  Unde  et  Apost,  dicit,  quod  est  substantiel 
sperandarum  rerum,  quasi  jam  in  nobis  sperandas  res,  id  est  fu- 
turam  beatitudinem  per  modum  cujusdam  inchoationis  subsistere 
faciens.  Illam  autem  beatificantem  cognitionem  circa  duo  cognita 
Dominus  consistere  docuit,  scilicet  circa  divinitatem  ïrinitatis, 
et  humanitatem  Christi,  unde  ad  Patrem  loquens,  dicit  :  Hœc  est 
vita  œterna,  ut  cognoscant  et  Deum,  etc.  Circa  haec  ergo  duo  tota 
fidei  cognitio  versatur,  scilicet  circa  divinitatem  Trinitatis,  et 
humanitatem  Christi.  Nec  mirum,  quia  Christi  humanitas  via  est 
qua  ad  divinitatem  pervenitur.  Oportet  igitur  et  in  via  viam  co- 
gnoscere,  per  quam  possit  perveniri  ad  finem,  et  in  palria  Dei 
gratiarum  actio  sufficiens  non  esset,  nisi  vise  per  quam  salvati 
sunt,  cognitionem  haberent.  Hinc  est,  quod  Dominus  discipulis 
dixit  :  Et  quo  ego  vadoscitis,  et  viam  scitis,  Circa  divinitatem 
vero  tria  cognosci  oportet.  Primo  quidem  essentiae  unitatem  :  se- 
cundo, personarum  trinitatem  :  tertio,  divinitatis  effectus. 

GAPUT  III. 

Quod  Deus  sit. 

Circa  essentiae  quidem  divinae  unitatem,  primo  quidem  creden- 
dum  est  Deum  esse,  quod  ratione  conspicuum  est.  Videmus  enim 
omnia  quae  moventur,  ab  aliis  moveri,  inferiora  quidem  per  su- 
periora,  sicut  elementa  per  corpora  cœlestia,  inferiora  a  superio- 
ribus  aguntur.  Hoc  autem  in  infinitum  procedere  impossibile  est. 

Cum  enim  omne  quod  movetur  ab  aliquo,  sit  quasi  instrumentum 
quoddam  primi  moventis,  si  primum  movens  non  sit,  quaecumque 
movent,  instrumenta  erunt.  Oportet  autem  si  in  infinitum  pro- 
cedalur  in  moventibus  et  motis,  primum  movens  non  esse,  igitur 
omnia  infinita  moventia  et  mota  erunt  instrumenta.  Ridiculum 
est  autem  etiam  apud  indoctos,  ponere  instrumenta  moveri  non 
ab  aliquo  principali  agente.  Simile  enim  est  hoc,  ac  si  aliquis 
circa  conslitutionem  arcae,  vel  lecti,  ponat  serram,  vel  securim 
absque  carpentario  operanlem.  Oportet  igitur  primum  movens 
esse,  quod  sit  omnibus  supremum,  et  hoc  dicimus  Deum, 

GAPUT  IV. 
Quod  Deus  est  immolilis. 

Ex  hoc  apparet,  quod  necesse  est  Deum  moventem  omnia  im- 
mobilem  esse.  Cum  enim  sit  primum  movens,  si  moveretur,  ne- 
cesse  esset  seipsum  vel  a  seipso,  vel  ab  alio  moveri.  Ab  alio  qui- 
dem  moveri  non  potest,  oporteret  enim  esse  aliquid  movens  prius 
eo,  quod  est  contra  rationem  primi  moventis.  A  seipso  autem  si 
movetur,  hoc  potest  esse  dupliciter.  Vel  quod  secundum  idem  sit 
movens  et  motum,  aut  ita  quod  secundum  aliquid  sui  sit  movens, 
et  secundum  aliquid,  motum.  Horum  quidem  primum  esse  non 
potest.  Cum  enim  omne  quod  movetur,  in  quantum  hujusmodi, 
sit  in  potentia,  quod  autem  movet,  sit  in  actu,  si  secundum  idem 
esset  movens  et  motum,  oporteret  quod  secundum  idem  esset  in 
potentia  et  in  actu,  quod  est  impossibile.  Secundum  etiam  esse 
non  potest.  Si  enim  esset  aliquod  movens,  et  alterum  motum, 
non  esset  ipsum  secundum  se  primum  movens,  sed  ratione  suae 
partis  quae  movet.  Quod  autem  est  per  se,  prius  est  eo  quod  non 
est  per  se.  Non  potest  igitur  primum  movens  esse,  si  ratione  suae 
partis  hoc  ei  conveniat.  Oportet  igitur  primum  movens  omnino 
immobile  esse.  Ex  iis  etiam  quae  moventur  et  movent  hoc  ipsum 
considerari  potest.  Omnis  enim  motus  videtur  ab  aliquo  immobili 
procedere,  quod  scilicet  non  movetur  secundum  illam  speciem 
motus.  Sicut  videmus  quod  alterationes,  et  generationes,  et  cor^ 
ruptiones,  quae  sunt  in  istis  inferioribus,  reducuntur  sicut  in  pri- 
mum movens  in  corpus  cœleste,  quod  secundum  hanc  speciem 
motus  non  movetur,  cum  sit  ingenerabile  et  incorruptibile  et 
inalterabile.  Illud  ergo  quod  est  primum  principium  omnis  mo- 
tus, oportet  esse  immobile  omnino, 

CAPUT  V. 

Quod  Deus  est  œtemns. 

Ex  hoc  autem  apparet  ulterius  Deum  esse  aeternum.  Omne  enim 
quod  incipit  esse,  vel  desinit,  per  motum,  vel  per  mutaiionem 
hoc  patitur.  Ostensum  est  autem,  quod  Deus  est  ornnino  immo- 
bilis,  est  ergo  aeternus. 

CAPUT  VI. 

Quod  Deum  esse  per  se  est  necessarium. 

Per  hoc  autem  ostenditur,  quod  Deum  esse  sit  necessarium. 
Omne  enim  quod  possibile  est  esse  et  non  esse,  est  mutabile  :  sed 
Deus  est  ornnino  immutabiiis  ut  ostensum  est,  ergo  Deum  non 
est  possibile  esse  et  non  esse.  Omne  autem  quod  est,  et  non  est 
possibile  ipsum  non  esse,  necesse  est  ipsum  esse  :  quia  necesse 
esse,  et  non  possibile  non  esse,  idem  significant  :  ergo  Deum  esse 
est  necesse.  Item,  omne  quod  est  possibile  esse  et  non  esse,  in- 
diget  aliquo  alio  quod  faciat  ipsum  esse,  quia  quantum  est  in 
se,  se  habet  ad  utrumque  :  quod  autem  facit  aliquid  esse,  est 
piias  eo,  ergo  omni  quod  est  possibile  esse  et  non  esse,  est  ali- 
quid prius  :  Deo  autem  non  est  aliquid  prius,  ergo  non  est  pos- 
sibile ipsum  esse  et  non  esse,  sed  necesse  est  eum  esse.  Et  quia 
aliqua  necessaria  sunt,  quae  suae  necessitatis  causam  habent, 
quam  oportet  eis  esse  priorem,  Deus  qui  est  omnium  primum, 
non  habet  causam  suae  necessitatis  :  unde  Deum  esse  per  seipsum 
est  necesse. 

CAPUT  VIL 

Quod  Deus  semper  est. 

Ex  his  autem  manifestum  est,  quod  Deus  est  semper.  Omne 
enim  quod  necesse  est  esse,  semper  est  :  quia  quod  non  possibile 
est  non  esse,  impossibile  est  non  esse,  et  ita  numquam  non  est  : 
sed  necesse  est  Deum  esse,  ut  ostensum  est  ;  ergo  Deus  semper 
est.  Adhuc,  nihil  incipit  esse,  aut  desinit  nisi  per  motum,  vel  mu- 
tationem  :  Deus  autem  ornnino  est  immutabiiis,  ut  probalum  est. 
Impossibile  est  igitur,  quod  esse  incœperit,  vel  quod  esse  desinat. 
Item,  omne  quod  non  semper  fuit,  si  esse  incipiat,  indiget  aliquo 

quod  sit  ei  causa  essendi.  Nihil  enim  seipsum  educit  de  potentia 
in  actum,  vel  de  non  esse  in  esse  :  Deo  autem  nulla  potost  esse 
causa  essendi,  cum  sit  primum  ens,  causa  enim  prior  est  causalo, 
necesse  est  igitur  Deum  semper  fuisse.  Amplius,  quod  convenit 
alicui  non  ex  aliqua  causa  extrinseca,  convenit  ei  per  seipsum  : 
essî  autem  Deo  non  convenit  ex  aliqua  causa  extrinseca,  quia 
illa  causa  esset  eo  prior.  Deus  igitur  habet  esse  per  seipsum  :  sed 
ea  quae  per  se  sunt,  semper  sunt,  et  ex  necessitate,  igitur  Deus 
semper  est. 

GAPUT  VIII. 

Quod  in  Deo  non  est  aligna  successio. 

Per  hoc  autem  manifestum  est,  quod  in  Deo  non  est  aliqua  suc- 
cessio, sed  ejus  esse  totum  est  simul  :  successio  enim  non  inve- 
nitur  nisi  in  illis,  quae  sunt  aliqualiter  motui  subjecla,  prius  enim 
et  posterius  in  motu  causant  temporis  successionem  :  Deus  autem 
nullo  modo  est  motui  subjectus,  ut  ostensum  est,  non  igitur  est 
in  Deo  aliqua  successio,  sed  ejus  esse  est  totum  simul.  Item,  si 
aiicujus  esse  non  est  totum  simul,  oportet  quod  ei  aliquid  deperire 
possit,  et  aliquid  advenire.  Dépérit  enim  illud  quod  transit,  et 
advenire  ei  potest  illud  quod  in  futurum  expectatur  :  Deo  aulrm 
nihil  dépérit,  nec  accrescit,  quia  immobilis  est,  igitur  esse  ejus 
est  totum  simul.  Ex  his  autem  duobus  apparet  quod  proprie  est 
aeternus.  Illud  enim  proprie  est  œternum,  quod  semper  est,  et 
ejus  esse  est  totum  simul,  secundum  quod  Boetius  dicit,  quod 
eeternitas  est  interminabiiis  vitae  tota  simul  et  perfecta  possessio. 

GAPUT  IX. 

Quod  Deus  est  simplex. 

Inde  etiam  apparet,  quod  opportet  primum  movons  simplex 
esso.  Nam  in  omni  compositione,  oportet  esse  duo  quae  ad  invicem 
se  habeant  sicut  potentia  ad  actum.  In  primo  autem  movente  $j 
estomnino  immobile,  impossibile  est  esse  potentiam  cum  actu, 
nam  unum  quodque  ex  hoc  quod  est  in  potentia,  mobile  est, 
impossibile  igitur  est  primum  movens  compositum  esse.  Adhuc, 
omni  composito  necesse  est  esse  aliquid  prius  :  nam  componentia 
naturaliter  sunt  composito  priora.  Illud  igitur  quod  omnium 
entium  est  primum,  impossibile  est  esse  compositum.  Videmus 

etiam  in  ordine  eorum  quae  sunt  composita,  simpliciora  priora 
esse,  nam  elementa  sunt  naturaliter  priora  corporibus  mistis.  Item 
etiam  inter  ipsa  elementa  primum  est  ignis,  quod  est  simplicis- 
simum.  Omnibus  autem  elementis  prius  est  corpus  cœlesle,  quod 
i*  majori  simplicitate  constituttim  est,  cum  ab  omni  contrarie- 
tate  sit  purum.  Relinquitur  igitur  quod  primum  entium  oportet 
omnino  simplex  esse. 

GAPUT  X. 

Quod  Deus  est  sua  essentia. 

Sequitur  autem  ulterius  quod  Deus  sit  sua  essenlia.  Essentia 
enim  uniuscujusque  rei  est  illud  quod  significat  defînitio  ejus.  Hoc 
aulem  est  idem  cum  re  cujus  est  definitio,  nisi  per  accidens, 
in  quantum  scilicet  defînitio,  accidit  aliquid  quod  est  praeter  défi- 
nitionem  ipsius  :  sicut  homini  accidit  albedo,  praeter  id  quod  est 
animal  rationale  et  mortale.  Unde  animal  rationale  et  mortale  est 
idem  quod  homo  :  sed  non  idem  homini  albedo  in  quantum  est 
album.  In  quocumque  igitur  non  est  invenire  duo,  quorum  unum 
est  per  se,  et  aliud  per  accidens,  oportet  quod  essentia  ejus  sit 
omnino  idem  cum  eo  :in  Deo  autem  cum  sit  simplex,  ut  ostensum 
est,  non  est  invenire  duo,  quorum  unum  sit  per  se,  et  aliud  per 
accidens,  oportet  igitur,  quod  essentia  ejus  sit  omnino  idem  quod 
ipse.  Item  in  quacumque  essentia  non  est  omnino  idem  cum  re 
cujus  est  essentia,  est  invenire  aliquid  per  modum  potenliae,  et 
aliquid  per  modum  actus,  nam  essentia  formaliler  se  habet  ad 
rem  cujus  est  essentia,  sicut  humanitas  ad  hominem  :  in  Deo 
autem  non  est  invenire  potentiam  et  actum,  sed  est  actus  purus; 
est  igitur  ipse  sua  essentia. 

GAPUT  XL 

Quod  Dei  essentia  non  est  aliud  quam  suum  esse. 

Ulterius  autem  necesseest  quod  Dei  essentia  non  sit  aliud  quam 
esse  ipsius.  In  quocumque  enim  aliud  est  essentia,  et  aliud  esso 
ejus,  oportet  quod  aliud  sit  quo  sit,  et  aliud  quo  aliquid  sit,  nam 
per  esse  suum  de  quolibet  dicitur  quod  est,  per  essentiam  vero 
suam  de  quolibet  dicitur  quid  sit.  Unde  et  defînitio  significans 
essentiam,  demonstrat  quid  est  res  :  in  Deo  autem  non  est  aliud 
quod  est,  et  aliud  quo  aliquid  est,  cum  non  sit  in  eo  compositio, 

ut  ostensum  est,  non  est  igitur  ibi  aliud  ejus  essentia  quam  suum 
esse.  Itf  m,  ostensum  est  quod  Deus  est  actus  punis  absque  alicu- 
jus  potentialitatis  permistione,  oportet  igilur  quod  ejus  essentia 
sit  ultimus  actus  :  nam  omnis  actus  qui  est  circa  ultimum,  est  in 
potentia  ad  ultimum  actum  :  ultimus  autem  actus  est  ipsum  esse. 
Cum  enim  omnis  motus  sit  exitus  de  potentia  in  actum,  oportet 
illud  esse  ultimum  actum,  in  quod  tendit  omnis  motus,  et  cum 
motus  naturalis  in  hoc  tendat,  quod  est  naturaliter  desideratum, 
oportet  hoc  esse  ultimum  actum,  quod  omnia  desiderant  :  hoc 
autem  esse,  oportet  igitur,  quod  essentia  divina,  quse  est  actus 
purus  et  ultimus,  sit  ipsum  esse. 

GAPUT  XII. 

Quod  Deus  non  est  in  aliquo  génère  sicut  species. 

Hinc  autem  apparet  quod  Deus  non  sit  in  aliquo  génère  sicut 
species.  Nam  differentia  addita  generi  constituit  speciem,  ergo 
cujuslibet  speciei  essentia  habet  aliquid  additum  supra  genus  : 
sed  ipsum  esse,  quod  est  esse  Dei,  nihil  in  se  continet,  quod  sit 
alteri  additum.  Deus  igitur  non  est  species  alicujus  generis.  Item, 
cum  genus  conlineat  differenlias  potestate,  in  omni  conslituto  ex 
génère  et  differentiis  est  actus  permislus  potentiae  :  ostensum  est 
autem  Deum  esse  purum  actum  absque  permistione  potentiae. 
Non  est  igitur  ejus  essentia  constiluta  ex  génère  et  differentiis, 
et  ita  non  est  in  génère. 

GAPUT  XIII. 

Quod  impossiUle  est  Deum  esse  genus  alicujus, 

Ulterius  autem  ostendendum  est,  quod  neque  possibile  est  Deum 
esse  genus.  Ex  génère  enim  habetur  quid  est  res,  non  autem  rem 
esse,  nam  per  differentias  specificas  constituitur  res  in  proprio 
esse  :  Sed  hoc  quod  Deus  est  ipsum  esse,  impossibile  est  ergo 
quod  sit  genus.  Item,  omne  genus  differentiis  aliquibus  dividitur: 
ipsius  autem  esse,  non  est  accipere  aliquas  differentias;  diffe- 
rentiae  enim  non  participant  genus  nisi  per  accidens,  in  quantum 
species  constitulae  per  differentias  genus  participant  :  non  potest 
autem  esse  aliqua  differentia  quse  non  participet  esse,  quia  non 
ens  nullius  est  differentia.  Impossibile  est  igitur,  quod  Deus  sit 
genus  de  multis  speciebus  praedicatum, 

CAPUT  XIV. 

Quod  Deus  non  est  aligna  species  prœdicta  de  muîlis 
individuis. 

Neque  est  possibile,  quod  sit  sicat  una  species  de  mullis  indi- 
viduis praedicala.  Individua  enim  diversa  quae  conveniunt  in  una 
essentia  speciei,  dislinguuntur  per  aliqua,  quae  sunt  praeter  essen- 
tiamspeciei,  sicut  homines  conveniunt  in  humanitate,  sed  distin- 
guuntur  ab  invicem  per  id  quod  est  praeter  rationem  humani- 
tatis  :  hoc  autem  in  Deo  non  potest  accidere,  nam  ipse  Deus  est 
sua  essenlia,  ut  ostensum  est.  Impossibile  est  igitur,  quod  Deus 
sit  species  quae  de  pluribus  individuis  praedicetur.  Item,  plura 
individua  sub  una  specie  contenta  differunt  secundum  esse,  et 
tamen  conveniunt  in  una  essentia.  Ubicumque  igitur  sunt  plura 
individua  sub  specie  una,  oportet  quod  aliud  sit  esse,  et  aliud 
essenlia  speciei  :  in  Deo  autem  idem  est  esse  et  essentia,  ut 
ostensum  est.  Impossibile  est  igitur,  quod  Deus  sit  quaedam  spe- 
cies de  pluribus  preedicata. 

CAPUT  XV. 

Quod  necesse  est  dicere  Deum  esse  Wnum. 

Hinc  etiam  apparet,  quod  necesse  est  unum  Deum  solum  esse. 
Nam  si  sint  multi  dii,  aut  aequivoce,  aut  univoce  dicuntur.  Si 
aequivoce,  hoc  non  est  ad  propositum  :  nihil  enim  prohibet  quod 
nos  appellamus  lapidem,  alios  appellare  Deum.  Si  autem  univoce, 
oportet  quod  conveniant  vel  in  génère,  vel  in  specie  :  ostensum 
est  autem,  quod  Deus  non  potest  esse  genus,  neque  species  plura 
sub  se  continens,  impossibile  est  igitur  esse  plures  Deos.  Item, 
illud  quo  essentia  communis  individuatur,  impossibile  est  plu- 
ribus convenire  :  unde  licet  possint  esse  plures  homines,  impossi- 
bile tamen  est  hune  hominem  esse  nisi  unum  tantum.  Si  igilur 
essentia  per  se  ipsa  individuatur,  et  non  per  aliquid  aliud,  impos- 
sibile est  quod  pluribus  conveniat  :  sed  essentia  divina  per  seip- 
sam  individuatur,  quia  in  Deo  non  est  aliud  essentia  et  quod  est, 
cum  ostensum  sit  quod  Deus  sit  sua  essentia,  impossibile  est  ergo, 
quod  sit  Deus  nisi  unus  tantum.  Item  duplex  est  modus  quo 
aliqua  forma  potest   mulliplicari,  unus  per  differenlias,  sicut 

forma  generalis,  ut  calor  in  diversas  species  coloris  :  alius  per 
subjectum,  sicut  albedo.  Omnis  ergo  forma  quae  non  potest  multi. 
plicari  per  differenlias,  si  non  sit  forma  in  subjecto  existens,  im- 
possibiie  est  quod  mulliplicetur,  sicut  albedo  si  subsisteret  sine 
subjecto,  non  esset  nisi  una  tantum  :  essentia  autem  divina  est 
ipsum  esse,  cujusnonest  accipere  differenlias,  ut  ostensum  est. 
Gum  igitur  ipsum  esse  divinum  sit  quasi  forma  per  se  subsistens, 
eo  quod  Deus  est  suum  esse,  impossibile  est  quod  essentia  divina 
sit  nisi  una  tantum.  Impossibile  est  igitur  esse  plures  Deos. 

GAPUT  XVI. 

Qnod  impossibile  est  Deum  esse  corpus. 

Patet  autem  ulterius,  quod  impossibile  est  ipsum  Deum  esse 
corpus,  nam  in  omni  corpore  compositio  aliqua  invenitur  :  omne 
enim  corpus  est  partes  habens.  Id  igitur  quod  est  omnino  sim- 
plex,  corpus  esse  non  potest.  Item,  nullum  corpus  invenitur  mo- 
vere  nisi  per  hoc,  quod  ipsum  movetur,  ut  per  omnia  inducenti 
apparet.  Si  ergo  primum  movens  est  omnino  immobile,  impossi- 
bile est  ipsum  esse  corpus. 

6APUT  XVIL 

Quod  impossibile  est  esse  formant  corporis,  dut  virtutem 
in  corpore. 

Neque  etiam  est  possibile  ipsum  esse  formam  corporis,  aut  ali- 
quîim  virtutem  in  corpore.  Cum  enim  omne  corpus  mobile  inve- 
niatur,  oportet  corpore  moto,  ea  quae  sunt  in  corpore  moveri 
saltem  per  accidens.  Primum  autem  movens  non  potest  nec  per 
accidens  movori,  cum  oporleat  ipsum  omnino  esse  immobile,  ut 
ostensum  est.  Impossibile  est  igitur,  quod  sit  forma,  vel  virtus  in 
corpore.  Item,  oportet  omne  movens  ad  hoc  quod  moveat,  domi- 
nium  super  rem  quae  movetur,  habere.  Videmus  enim  quod  quanto 
magis  virtus  movens  excedit  virtutem  mobilis,  tanto  velocior  est 
motus,  lllud  igitur  quod  est  omnium  moventium  primum,  oporlet 
maxime  dominari  super  res  motas  :  hoc  autem  esse  non  posset,  si 
esset  mobili  aliquo  modo  alligatum,  quod  esse  oporteret,  si  esset 
forma  ejus,  vel  virtus.  Oportet  igitur  primum  movens,  neque  cor- 
pus esse,  neque  virtutem  in  corpore,  neque  formam  in  corpore. 

Hinc  est,  quod  Anaxagoras  posuit  intellectum  immistum  ad  hoc 
quod  imperet  et  omnia  moveat. 

GAPUT  XVIII. 

Quod  Deus  est  infinitus  secundum  essentiam. 

Hinceliam  considerari  potest  ipsum  esse  infinitum,  non  priva- 
tive quidem  secundum  quod  infinitum  est  passio  quantitatis, 
prout  scilicet  infinitum  dicitur  quod  est  natum  habere  finem  ra- 
tione  sui  generis,  sed  non  habet,  sed  négative  prout  infinitum 
dicitur,  quod  nullo  modo  finitur.  Nullus  enim  actus  invenitur 
fîniri,  nisi  per  potentiam  quae  est  ejus  receptiva.  Invenimus  enim 
formas  limitari  secundum  potentiam  materia?.  Si  igitur  primum 
movens  est  actus  absque  potenliae  permistione,quia  non  est  forma 
alicujus  corporis,  nec  virtus  in  corpore,  necessarium  est  ipsum 
infinitum  esse.  Hoc  etiam  ipse  ordo  qui  in  rébus  invenitur,  de- 
monstrat  :  nam  quanto  aliqua  in  entibus  sunt  sublimiora,  tanto 
suo  modo  majora  inveniuntur.  Inter  elementa  enim  qua3  sunt 
superiora,  majora  quantitative  inveniuntur,  sicut  etiam  in  simpli- 
citate,  quod  eorum  generatio  demonstrat,  cum  multiplicata  pro- 
portione  ignis  ex  aère  generetur,  aer  ex  aqua,  aqua  antem  ex 
terra.  Corpus  autem  cœleste  manifeste  apparet  totarn  quantitatem 
elementorum  excedere.  Oportet  igitur  id  quod  inter  omnia  entia 
primum  est,  et  eo  non  potest  esse  aliud  prius,  infinitse  quantitatis 
suo  modo  existere.  Nec  mirum  si  id  quod  est  simplex,  et  corporea 
quanlitate  caret,  infinitum  ponatur,  et  sua  immensitate  omnem 
corporis  quantitatem  excedere,  cum  intellectus  nosler  qui  est 
incorporeus  et  simplex  omnium  corporum  quantitatem  vi  sua3 
cognitionis  excédât,  et  omnia  circumplectatur.  Multo  igitur  magis 
id  quod  est  omnium  primum,  sua  immensitate  universa  excedit, 
omnia  complectens. 

GAPUT  XIX. 

Quod  Deus  est  infinité  virtutis. 

Hinc  etiam  apparet  Deum  infinilae  virtutis  esse.  Virtus  enim 
consequitur  essentiam  rei.  Nam  unumquodque  secundum  modum 
quo  est,  agere  polest.  Si  igitur  Deus  secundum  essentiam  infini- 
tus est,  oportet  quod  ejus  virtus  sit  infinita.  Hoc  etiam  apparet, 
si  quis  rerum  ordinem  diligenter  inspiciat.  Nam  unumquodque 

quod  est  in  potentia,  secundum  hoc  habet  virtutem  receptivam 
et  passivam,  secundum  vero  quod  actu  est,  habet  virtutem  acti- 
vam.  Quod  igitur  est  in  potentia  tantum,  scilicet  materia  prima, 
habet  virtutem  infinitam  ad  recipiendum,  nihil  de  virtute  activa 
participans  :  et  supra  ipsam  quanto  aliquid  formalius  est,  tanto 
id  abundat  in  virtute  agendi.  Propter  quod  ignis  inter  omnia  ele- 
menta  est  maxime  activus,  Deus  igitur  qui  est  actus  purus,  nihil 
potentialitatis  permistum  habens,  in  infinitum  abundat  in  virtute 
activa  super  alia. 

GAPUT  XX. 
Quod  infinitum  in  Deo  non  importât  imper fectionem. 

Quamvis  autem  infînitum  quod  in  quantitatibus  invenimus, 
imperfectum  sit,  tamen  quod  Deus  infinitus  dicitur,  summam 
perîeclionem  in  ipso  demonstrat.  Infînitum  enim  quod  est  in  quan- 
titatibus,  ad  materiam  pertinet  prout  fine  privatur.  Imperfectio 
autem  accidit  rei  secundum  quod  materia  sub  privatione  inveni- 
tur,  perfectio  autem  omnis  ex  forma  est.  Gum  igitur  Deus  ex  hoc 
infinitus  sit,  quod  tantum  forma,  vel  actus  est,  nullam  materiae, 
vel  potentialitatis  permistionem  habens,  sua  infinitas  ad  summam 
perfection!  m  ipsius  p3rtinet.  Hoc  etiam  ex  rébus  aliis  considerari 
potest  :  nam  licet  in  uno  et  eodem,  quod  de  imperfecto  ad  per- 
fectum  perducitur,  prius  sit  aliquid  imperfectum  quam  perfec- 
tum,  sicut  prius  est  puer  quam  vir,  tamen  oportet  quod  cmne 
imperfectum  a  perfecto  trahat  originem.  Non  enim  oritur  puer 
nisi  ex  viro,  nec  semen  nisi  ex  animali,  vel  planta.  Illud  igitur 
quod  est  naturaliter  omnibus  prius,  omnia  movens,  cportet  omni- 
bus perfectius  esse. 

GAPUT  XXI. 

Quod  in  Deo  est  omnimoda  perfectio ,  quœ  est  in 
rébus,  et  eminentius. 

Unde  etiam  apparet  quod  omnes  perfectiones  in  quibuscumquo 
rébus  inventas,  nec  est  originaliter  et  superabundanter  in  Deo 
esse.  Nam  omne  quod  movet  aliquid  ad  perfectionem,  prius  habet 
in  se  perfectionem  ad  quam  movet,  sicut  magister  prius  habet  in 
se  doctrinam  quam  aiiis  tradit.  Cum  igitur  Deus  sit  primum  mo- 
vens, et  omnia  alia  immoveat  in  suas  perfectiones,  necesse  est 
ommes  perfectiones  rerum  in  ipso  prseexistere  superabundanter. 

Item,  omne  quod  habet  aliquam  perfectionem,  si  alia  perfectio 
ei  desit,  est  limitatum  sub  aliquo  génère,  vel  specie.  Nam  per 
formam  quae  est  perfectio  rei,  quaelibet  res  in  génère,  vel  specie 
collocatur.  Quod  autem  est  sub  specie,  etiam  génère  constitutum, 
non  potest  esse  infinitae  essentiae  :  nam  oportet  quod  ultima  diffe- 
rentia  per  quam  in  specie  ponitur,  terminet  ejus  essentiam  :  unde 
et  ratio  speciem  notificans,  diffinilio,  vel  finis  dicitur.  Si  ergo  di- 
vina  essentia  infinila  est,  impossibile  est  quod  alicujus  tantum 
generis,  vel  speciei  perfectionem  habeal,  et  aliis  privetur,  sed 
oportet  quod  omnium  generum,  vel  specierum  perfectiones  in  ipso 
existant, 

GAPUT  XXII. 

Quod  in  Deo  omîtes  perfectiones  sunl  unum  secundum  rem. 

Si  autem  colligamus  ea  quae  superius  dicta  sont,  manifestum 
est  quod  omnes  perfectiones  in  Deo  sunt  unum  secundum  rem. 
Ost-nsum  est  enim  supra  Deum  simplicem  esse,  ubi  autem  est 
simplicités,  diversitas  eorum  quae  insunt  esse  non  potest.  Si  ergo 
in  Deo  sunt  omnium  perfectiones,  impossibile  est  quod  sint  di- 
versae  in  ipso  ;  relinquitur  ergo  quod  omnes  sint  unum  in  eo.  Hoc 
autem  manifestum  fit  considérant!  in  virtutibus  cognoscitivis  : 
nam  superior  vis  secundum  unum  et  id<  m  est  cognoscitiva  om- 
nium quae  ab  inferioribus  viribus  secundum  diversa  cognoscuntur, 
omnia  enim  quae  visus,  auditus  et  caeteri  sensus  percipiunt,  in- 
tellectus  una  et  simplici  virtute  dijudicat  :  simile  etiam  apparet 
in  scientiis.  Nam,  cum  inferiores  scientiae  secundum  diversa  gê- 
nera rerum  circa  quae  versantur,  eorum  intentio  multiplicetur, 
una  tamen  scientia  est  in  cis  superior  ad  omnia  se  habens,  quae 
philosophia  prima  dicitur.  Apparet  etiam  idem  in  potestatibus, 
nam  in  regia  potestate,  cum  sit  una,  includuntur  omnes  poteslates 
quae  per  diversa  officia  sub  dominio  regni  distribuuntur.  Sic  igitur 
et  perfectiones  quae  in  inferioribus  rébus  secundum  diversitatem 
rerum  multiplicantur,  oportet  quod  in  ipso  rerum  vertice,  scilicet 
Deo,  uniantur. 

CAPUT  XXIII. 
Quod  in  Deo  nullum  accidens  invenitur. 

Inde  etiam  apparet,  quod  in  Deo  nullum  accidens  esse  potest. 
Si  enim  in  eo  omnes  perfectiones  sunt  unum,  ad  perfectionem 

autem  pertinet  e9se,  posse,  agere,  et  omnia  hujusmodi,  necesse 
est  omnia  in  eo  idem  esse  quod  ejus  essentia.  Nullum  igitur  eo- 
rum  in  eo  est  accidens.  Item,  impossibile  est  infinitum  esie  per- 
fectione,  cujus  perfection*!  aliquid  adjici  potest.  Si  autem  aliquid 
est  cujus  aliqua  perfectio  sit  accidens,  cum  omne  accidens  supe- 
raddatur  essentiae,  oportet  quod  ejus  essentiae  aliqua  perfectio 
adjici  possit.  Non  igitur  invenitur  in  ejus  essentia  perfectio  infi- 
nita.  Ostensum  est  autem  Deum  secundum  suam  essentiam  infi- 
nitae  perfectionis  esse.  Nulla  igitur  in  eo  perfectio  accidentalis 
esse  potest,  sed  quicquid  in  eo  est,  subtantia  ejus  est.  Hoc  etiam 
facile  est  concludere  ex  summa  simplicitate  illius,  et  ex  hoc  quod 
est  actus  purus,  et  ex  hoc  quod  est  primum  in  entibus.  Est  enim 
aliquis  compositionis  modus  accidentis  ad  subjectum.  Id  etiam 
quod  subjectum  est,  non  potest  esse  actus  purus,  cum  accidens 
sit  quaedam  forma,  vel  actus  subjecti.  Semper  etiam  quod  est  per 
se,  prius  est  eo  quod  est  per  accidens.  Ex  quibus  omnibus  secun- 
dum supradicla  haberi  potest,  quod  in  Deo  nihil  est  quod  secun- 
dum accidens  dicatur. 

GAPUT  XXIV. 

Quod  multitudo  rationis  nominum  quœ  dicuntur  de  Deo, 
non  répugnât  simplicitati  ejus, 

Per  hoc  autem  apparet  ratio  multitudinis  nominum  quœ  de  Deo 
dicuntur,  licet  ipse  in  se  sit  omnimode  simplex.  Cum  enim  in- 
tellectus  noster  essentiam  ejus  in  se  ipsa  capere  non  sufficiat,  in 
ejus  cognitionem  consurgit  ex  rébus  quœ  apud  nos  sunt,  in  qui- 
bus inveniuntur  diversae  perfectiones,  quarum  omnium  radix  et 
origo  in  Deo  una  est,  ut  ostensum  est.  Et  quia  non  possumus  ali- 
quid nominare,  nisi  secundum  quod  intelligimus,  sunt  enim  no- 
mina  intellectuum  signa  :  Deum  non  possumus  nominare,  nisi  ex 
perfectionibus  in  aliis  reb..s  inventis,  quarum  origo  in  ipso  est  : 
et  quia  hae  in  rébus  islis  multipliées  sunt,  oportet  multa  nomina 
Deo  imponere.  Si  autem  essentiam  ejus  in  seipsa  videremus,  non 
requireretur  nominum  multitudo,  sed  esset  simplox  notio  ejus, 
sicut  est  simplex  essentia  ejus,  et  hoc  in  die  gloriee  nostrae  ex- 
pectamus,  secundum  illud  Zach.  ultimo  :  In  Ma  die  erit  Dominus 
unus,  et  nomen  ejusunum. 

CAPUT  XXV. 

Quod  licet  diversa  nomina  dicantur  de  Deo1 
non  tamen  sunt  synonima. 

Ex  his  autem  tria  possumus  considerare,  quorum  primum  est, 
quod  diversa  nomina,  licet  idem  in  Deo  secundum  rem  signifi- 
cent,  non  tamen  sunt  synonyma.  Ad  hoc  enim  quod  nomina  ali- 
qua  sint  synonyma,  oportet  quod  significent  eamdem  rem,  et 
eamdem  intellectus  conceptionem  représentent.  Ubi  vero  signifi- 
catur  eadem  res  secundum  diversas  rationes,  id  est,  apprehen- 
siones  quas  habet  intellectus  de  re  illa,  non  sunt  nomina  sy- 
nonyma, quia  non  est  penitus  significatio  eadem,  cum  nomina 
immédiate  significent  conceptus  intellectus,  quae  sunt  rerum  simi* 
litudines.  Et  ideo,  cum  diversa  nomina  dicta  de  Deo,  significent 
diversas  conceptiones,  quas  intellectus  noster  habet  de  ipso,  non 
sunt  synonyma,  licet  omnino  eamdem  rem  significent. 

CAPUT  XXVI. 

Quod  per  diffinitionem  ipsorum  nominum,  non  potest 
difflniri  id  quod  est  in  Deo. 

Secundum  est,  quod  cum  intellectus  noster  secundum  nullam 
earuin  conceptionum,  quas  nomina  dicta  de  Deo  significant,  divi- 
nam  essentiam  perfecte  capiat,  impossibile  est  quod  per  diffini- 
tiones  horum  nominum  diffiniatur  id  quod  est  in  Deo,  sicut  quod 
diffinitio  sapientiae  sit  diffinitio  potentise  divinae,  et  similiter  in 
aliis;  quod  alio  modo  etiam  est  manifestum.  Omnis  enim  diffinitio 
ex  génère  et  différentes  constat  :  id  etiam  quod  proprie  diffinitur, 
species  est  :  ostensum  est  autem  quod  divina  essentia  non  con- 
cluditur  sub  aliquo  génère,  nec  sub  aliqua  specie,  unde  non  potest 
ejus  esse  aliqua  diffinitio. 

CAPUT  XXVII. 

Quod  nomina  de  Deo  et  aliis  non  omnino  univoce 
nec  œquicoce  dicuntur. 

Tertium  est,  quod  nomina  de  Deo  et  aliis  rébus  dicta  non  om- 
nino univoce,  nec  omnino  aequivoce  dicuntur.  Univoce  namque 
dici  non  possunt,  cum  diffinitio  ejus  quod  de  creatura  dicitur,  non 

sit  diffinitio  ejus  quod  dicitur  de  Deo.  Oportet  autem  univoce 
dictorum  eamdem  diffînitionem  esse,  similiter  autem  nec  omnino 
aequivoce.  In  his  enim  qua3  sunc  a  casu  aequivoca,  idem  nomen 
imponitur  uni  rei,  nullo  habilo  respectu  ad  rem  aliam,  unde  per 
unum  non  potest  ratiocinari  de  aliô.  Hsec  autem  nomina  quae  di- 
cuntur  de  Deo,  et  de  aliis  rébus,  attribuuntur  Deo  secundum  ali- 
quem  ordinem  quem  habet  ad  istas  res,  in  quibus  intellectus 
significata  eorum  considérât,  unde  et  per  alias  res  ratiocinari  de 
Deo  possumus.  Non  igitur  omnino  aequivoce  dicuntur  ista  de  Deo, 
et  de  aliis  rébus,  sicut  ea  quae  sunt  a  casu  aequivoca.  Dicuntur 
igilur  secundum  analogiam  id  est  secundum  proportionem  ad 
unum.  Ex  eo  enim  quod  alias  res  comparamus  ad  Deum  sicut  ad 
suam  primam  originem,  hujusmodi  nomina,  quae  significant  per- 
fectiones  aliarum  rerum,  Deo  attribuimus.  Ex  quo  palet  quod, 
licet  quantum  ad  nominis  impositionem  hujusmodi  nomina  per 
prius  decreaturis  dicantur,  eo  quod  ex  creaturis  intellectus  no- 
mina imponens  ascendit  in  Deum,  tamen,  secundum  rem  signifi- 
catam  per  nomen,  per  prius  dicuntur  de  Deo,  a  quo  pefectiones 
descendunt  in  alias  res. 

GAPUT  XXVIII. 

Quod  oportet  Deum  esse  intelligentes. 

Ulterius  autem  ostendendum  est  quod  Deus  est  intelligens. 
Ostensum  est  enim  quod  in  ipso  praeexistunt  omnes  perfectiones 
quorumlibet  entium  superabundanter.  Inter  omnes  autem  perfec- 
tiones entium,  ipsum  intelligere  praecellere  videtur,  cum  res  in- 
tellectuales  sint  omnibus  aliis  potiores;  igitur,  oportet  Deum  esse 
intelligentem.  Item  ostensum  est  supra,  quod  Deus  est  actus 
purus  absque  potentialitatis  permislione,  materia  autem  est  ens 
in  potenlia.  Oportet  igitur  Deum  esse  omnino  immunem  a  mate- 
ria :  immunitas  autem  a  materia  est  causa  intellectualitatis,  cujus 
signum  est  quod  formas  materiales  efficiuntur  intelligibiles  actu, 
per  hoc  quod  abstrahuntur  a  materia,  et  a  materialibus  condi- 
tionibus;  est  igitur  Deus  intelligens.  Item  ostensum  est  Deum  esse 
primum  movens,  hoc  autem  videtur  esse  proprium  intellectus, 
nam  intellectus  omnibus  aliis  videtur  uti  quasi  instrumentis  ad 
motum  :  unde  et  homo  suo  intellectu  utitur  quasi  instrumentis  et 
animalibus,  et  planlis,  et  rébus  inanimatis.  Oportet  igitur  Deum» 
qui  est  primum  movens,  esse  intelligentem. 

GAPUT  XXIX. 

Quod  in  Deo  non  est  intellectio,  nec  potentia  nec  halitu, 
sed  in  actu. 

Cum  autem  in  Deo  non  sit  aliquid  in  potentia,  sed  in  actu  tan- 
tum,  ut  ostensum  est,  oportet  quod  Deus  non  sit  intelligens  neque 
in  potentia,  neque  in  habitu,  sed  actu  tantum.  Ex  quo  patet,  quod 
nullam  in  intelligendo  patitur  successionem.  Cum  enim  aliquis 
intellectus  successive  multa  intelligit,  oportet  quod,  dum  unum 
intelligit  actu,  alterum  intelligat  in  potentia.  Jnter  ea  enim  quae 
simul  sunt,  non  est  aliqua  successio.  Si  igitur  Deus  nihil  intelligit 
in  potentia,  absque  omni  successione  est  ejus  intelligenlia.  Unde 
sequitur,  quod  omnia  quaecumque  intelligit,  simul  intelligat,  et 
iterum,  quod  nihil  de  novo  intelligat.  Intellectus  enim  de  novo 
aliquid  intelligens,  prius  fuit  intelligens  in  potentia.  Inde  etiam 
oportet,  quod  intellectus  ejus  non  discursive  intelligat,  ut  ex  uno 
in  cognitionem  alterius  deveniat,  sicut  intellectus  noster  ratioci- 
nando  patitur.  Discursus  enim  talis  in  intellectu  est,  dum  ex  noto 
pervenimus  in  cognitionem  ignoti,  vel  ejus  quod  prius  actu  non 
considerabamus,  quae  in  intellectu  divino  accidere  non  possunt. 

GAPUT  XXX. 

Quod  Deus  non  intelligit  per  aliam  speciem,  quam 
per  essentiam  suam. 

Patet  etiam  ex  praedictis,  quod  Deus  non  intelligit  per  aliam 
speciem  quam  per  essentiam  suam.  Omnis  enim  intellectus  intel- 
ligens per  speciem  aliam  a  se,  comparatur  ad  illam  speciem  intel- 
ligibilem  sicut  potentia  ad  actum,  cum  species  intelligibilis  sit 
perfectio  ejus  faciens  ipsum  intelligentem  actu.  Si  igitur  in  Deo 
nihil  est  in  potentia,  sed  est  actus  purus,  oportet  quod  non  per 
aliam  speciem,  sed  per  essentiam  suam  intelligat  :  et  inde  sequi- 
tur, quod  directe  et  principaliter  seipsum  intelligat.  Essentia  enim 
rei  nonducit  proprie  et  directe  in  cognitionem  alicujus,  nisi  ejus 
cujus,est  essentia  :  nam  per  diffinitionem  hominis  proprie  cognos- 
citur  homo,  et  per  diffinitionem  equi,  cquus.  Si  igitur  Deus  est 
per  essentiam  suam  intelligens,  oportet  quod  id  quod  est  intel- 
lectum  ab  eo  directe  et  principaliter,  sit  ipse  Deus.  Et  cum  ipse 
sit  sua  essentia,  sequitur  quod  in  eo  intelligens,  et  quo  intelligit, 
et  intellectum  sint  omnino  idom. 

GAPUT  XXXI. 


Quod  Deus  est  suum  intelligere. 

Oportet  etiam  quod  ipse  Deus  sit  suum  intelligere.  Cura  enim 
intelligere  sit  actus  secundus,  ut  considerare  (primus  enim  actus 
est  intellectus,  vel  scientia)  omnis  intellectus,  qui  non  est  suum 
intelligere,  comparatur  ad  suum  intelligere  sicut  potentia  ad 
actum.  Nam  semper  in  ordine  potenliarum  et  actuum  quod  est 
prius,  est  potentiale  respectu  sequentis.  et  ultimum  est  compleli- 
vum,  loquendo  in  uno  et  eodem,  licet  in  diversis  sit  e  converso, 
nam  movens  et  agens  comparatur  ad  motum  et  actum,  sicut  agens 
ad  potentiam.  In  Deo  autem,  cura  sit  actus  purus,  non  est  aliquid 
quod  comparetur  ad  alterum  sicut  potentia  ad  actum.  Oportet 
ergo  quod  ipse  Deus  sit  suum  intelligere.  Item,  quodammodo 
comparatur  intellectus  ad  intelligere,  sicut  essentia  ad  esse  :  sed 
Deus  est  intelligens  per  essentiam,  essentia  autem  sua  est  suum 
esse,  ergo  ejus  intellectus  est  suum  intelligere,  et  sic  per  hoc 
quod  est  intelligens,  nulla  compositio  in  eo  ponilur,  cum  in  éo 
non  sint  aliud  intellectus,  intelligere,  et  species  intelligibilis.  Et 
haec  non  sunt  aliquid  quam  ejus  essentia. 

CAPUT  XXXII. 

Quod  oportet  Deum  esse  volentem, 

tJlterius  autem  manifestum  est,  quod  necesse  est  Deum  esse 
volentem.  Ipse  enim  seipsum  intelligit,  qui  est  bonum  perfectum, 
ut  ex  dictis  patet.  Bonum  autem  intellectum  ex  necessitate  dHi- 
gitur  :  hoc  autem  fit  per  voluntatem,  necesse  est  igitur  Deum 
volentem  esse.  Item,  ostensum  est  supra  quod  Deus  est  primum 
movens  :  intellectus  autem  non  utique  movet  nisi  mediante  appe* 
titu,  appetitus  autem  sequens  intellectum,  est  voluntas;  oportet 
igitur  Deum  esse  volentem. 

GAPUT  XXXIII. 

Quod  ipsam  Dei  voluntatem  oportet  nihil  aliud  esse 
quam  ejus  intellectum, 

Patet  autem  quod  oportet  ipsam  Dei  voluntatem  nihil  aliud 
esse  quam  ejus  intellectum;  Bonum  enim  intellectum,  cum  sit 
S.  Thom.  Aq.  Opuscula.  —  I.  —  2 

objectum  voluntatis,  movet  voluntatem,  et  est  actus  perfectio 
ejus  ;  in  Deo  autem  non  difîert  movens  et  motum,  aclus  et  poten- 
tia,  perfectio  et  perfectibile,  ut  ex  superioribus  patet  ;  oportet 
igitur  voluntatem  divinain  esse  ipsum  bonum  intellectum  :  idem 
autem  est  intellectus  divinus  et  essentia  divina,  voluntas  igitur 
Dei  non  est  aliud  quam  intellectus  divinus  et  essentia  ejus.  Item, 
inter  alias  perfectiones  rerum  praecipue  sunt  intellectus  et  volun- 
tas, cuj  us  signum  est,  quod  inveniuntur  in  rébus  nobilioribus  ; 
perfectiones  autem  omnium  rerum  sunt  in  Deo  unum,  quod  est 
ejus  essentia,  ut  supra  ostensum  est,  intellectus  igitur  et  voluntas 
in  Deo  sunt  idem  quod  ejus  essentia. 

GAPUT  XXXIV. 

Quod  voluntas  Dei  est  ipsum  ejus  telle. 

Hinc  etiam  patet  quod  voluntas  divina  est  ipsum  vèllo  Dei.  Os«» 
tensum  est  enim  quod  voluntas  in  Deo  est  idem  quod  bonum 
volitum  ab  ipso  :  hoc  autem  esse  non  posset,  nisi  velle  esset  idem 
quod  voluntas,  cum  velle  insit  voluntati  ex  volito  ;  est  igitur  Dei 
voluntas  suum  velle.  Item,  voluntas  Dei  idem  est  quod  ejus  intel- 
lectus et  ejus  essenlia  :  intellectus  autem  Dci  est  suum  intelligere, 
et  essentia  est  suum  esse,  ergo  oportet  quod  voluntas  sit  suum 
velle.  Et  sic  patet  quod  voluntas  Dei  simplicitati  non  répugnât. 

GAPUT  XXXV. 

Quod  omnia  supradicta  uno  fidei  articulo  comprehendunlur. 

Ex  his  autem  omnibus  quœ  prœdicta  sunt,  colligere  possumus, 
quod  Deus  est  unus,  simplex,  perfectus,  infinitus,  intelligens  et 
volens.  Quœ  quidem  omnia  in  Symbolo  fidei  brevi  articulo  com- 
comprehenduntur,  cum  nos  profitemur  credere  in  Deum  unum, 
omnipotentem.  Cum  enim  hoc  nomen,  Deus,  a  nomine  grdeco  quod 
dicitur  theos  diclum  videatur,  quod  quidem  a  <rceà<jQat  dicitur, 
quod  est  vivere,  vel  considerare,  in  ipso  Dei  nomine  patet,  quod 
sit  intelligent,  etper  consequens  volens.  In  hoc  autem  quod  dici— 
mus  eum  unum,  excludilur  et  deorum  pluralitas,  et  omnis  com- 
positio  :  non  enim  est  simpliciter  unnm,  nisi  quod  est  simplex. 
Per  hoc  autem  quod  dicimus,  omnipotentem,  oslenditur  quod  <?it 
infiniïac  virtutis.  cui  nihll  sUblrahi  pDssit,  in  quo  includitur  quod 

git  et  infinitus,et  perfectus  :  nam  virtus  rei  perfectionem  essentiae 
ejus  consequitur. 

CAPUT  XXXVI. 

Quod  hœc  omnia  a  Philosophis  posita  smt. 

Haec  aulem  quae  in  superioribus  de  Deo  tradita  sunt,  a  pluribus 
quidem  gentilium  philosophis  subtiliter  considerata  sunt,quamvis 
nonnulli  eorum  circa  praudicta  erraverint.  Et  qui  in  iis  verum 
dixerunt,  post  longam  et  laboriosam  inquisitionem  ad  veritatem 
praedictam  vix  pervenire  potuerunt.  Sunt  autem  et  alia  nobis  de 
Deo  tradita  in  doctrina  christianse  religionis,  ad  quam  pervenire 
non  potuerunt,  circa  quae  secundum  christianam  fidem  ultra  hu- 
manum  sensum  instruimur.  Est  autem  hoc,  quod  cum  sit  Deus 
unus  et  simplex,  ut  ostensum  est,  est  tamen  Deus  Pater,  et  Deus 
Filius,  et  Deus  Spiritus  sanctus,  et  ii  très  non  très  Dii,  sed  unus 
Deus  est  :  quod  quidem  quantum  possibile  nobis  est,  considerare 
intendimus. 

CAPUT  XXXVII. 

Qualiter  ponatnr  Verbum  in  divinis. 

Accipiendum  autem  est  ex  his  quae  supra  dicta  sunt,  quod  Deus 
seipsum  intelligit  et  diligit.  Item,  quod  intelligere  in  ipso  et  velle 
non  sit  aliud  quam  ejus  esse.  Quia  vero  Deus  seipsum  intelligit, 
omne  autem  intellectum  in  intelligente  est,  oportet  Deum  in 
seipso  esse,  sicut  intellectum  in  intelligente.  Intellectum  autem 
prout  est  in  intelligente,  est  verbum  quoddam  intellectus.  Hoc  enim 
exteriori  verbo  significamus,  quod  interius  in  intellectu  compre- 
hendimus.  Sunt  enim,  secundum  Philosophum,  voces  signa  intel- 
lectuum.  Oportet  igitur  in  Deo  ponere  Verbum  ipsius. 

CAPUT  XXXVIII. 

Quod  Verbum  in  divinis  conceptio  dicitur. 

Id  autem  quod  intellectu  continetur,  ut  interius  verbum,  ex 
communi  usu  loquendi  conceptio  intellectus  dicitur.  Nam  corpo- 
raliter  aliquid  concipi  dicitur,  quod  in  utero  animalis  viventis 
vivifica  virtute  formatur  mare  agente,  et  faamina  patiente,  in  qua 
fit  conceptio,  ita  quod  ipsum  cOnceptum  perlinct  ad  naturam 


20  S.   THOMAS  AQUINATIS  OPUSCULA 

utriusque,  quasi  secundum  speciem  conforme.  Quod  autem  intel- 
lectus  comprehendit,  in  intellectu  formatur,  intelligibili  quasi 
agente,  et  intellectu  quasi  patiente.  Et  ipsum  quod  intellectu 
comprehenditur,  intra  intellectum  existens  conforme  est,  et  intel- 
ligibili moventi,  cujus  quaedam  similitudo  est,  et  intellectui  quasi 
patienti,  secundum  quod  esse  intelligibile  habet.  Unde  id  quod 
intellectu  comprehenditur,  non  immerito  conceptio  intellectus 
vocalur. 

CAPUT   XXXIX. 

Quomodo  Verbum  comparatur  ad  Patrem. 

în  hoc  autem  consideranda  est  differentia.  Nam  cum  id  quod  in 
intellectu  concipitur,  sit  similitudo  rei  iutellectae,  ejus  speciem 
repreesentans,  quaedam  proies  ipsius  esse  videtur.  Quando  igitur 
intellectus  intelligit  aliud  a  se,  res  intellecta  est  sicut  pater  verbi 
in  intellectu  concepti  :  ipse  autem  intellectus  magis  gerit  simih- 
tudinem  matris,  cujus  est  ut  in'  ea  fiât  conceptio.  Quando  intel- 
lectus intelligit  seipsum,  verbum  conceptum  comparatur  ad  intel- 
ligentem  sicut  proies  ad  patrem.  Cum  igitur  de  verbo  loquamur 
secundum  quod  Deus  seipsum  intelligit,  oportet  quod  ipsum 
verbum  comparetur  ad  Deum,  cujus  est  Verbum,  sicut  Filius  ad 
Patrem. 

GAPUT   XL. 

Quomodo  intelligitur  generatio  m  divinis. 

Hinc  est  quod  in  régula  catholicee  fidei,  Patrem  et  Filium  in 
divinis  confiteri  docemur,  cum  dicitur  :  Credo  in  Deum  Patrem, 
et  Filium  ejus.  Et  ne  aliquis  audiens  nomen  Patris  et  Filii,  car- 
nalem  generationem  suspicaretur,  secundum  quam  apud  nos  Pater 
dicitur  et  Films,  Joannes  Evangelista  cui  revelata  sunt  sécréta 
cœlestia,  loco  Filii  ponit  Verbum,  ut  generationem  intelligibilem 
Cognoscamus. 

GAPUT  XLI. 

Quod  Verbum  quod  est  Filius,  idem  esse  habet  cum  Deo 
Pâtre,  et  eamdem  essentiam. 

Considerandum  est  autem  quod  cum  in  nobis  sit  aliud  esse 
haturale  et  intelligere,  oportet  quod  verbum  in  nostro  intellectu 

conceptum,  quod  habet  esse  intelligibile  tantum,  alterius  natuise 
sit  quam  intellectus  noster,  qui  habet  esse  naturale.In  Deo  autem 
idem  est  esse  et  intelligere.  Yerbum  igilur  Dei  quod  est  in  Deo, 
cujus  Verbum  est  secundum  esse  intelligibile,  idem  esse  habet 
cum  Deo,  cujus  est  Verbum.  Et  per  hoc  oportet  quod  sit  ejusdem 
essenliae  et  naturae  cum  ipso,  et  quod  omnia  quaecumque  de  Deo 
dicuntur,  Verbo  Dei  conveniant. 

CAPUT  XLIL 

Quod  catholica  Fides  hœc  docet. 

Et  inde  est  quod  in  régula  catholicae  fidei  docemur  confiteri 
Filium  consubstantialem  Patri,  per  quod  duo  excluduntur.  Primo 
quidem  ut  non  intelligatur  Pater  et  Filius  secundum  carnalem 
generationem,  quae  fit  per  aliquam  decisionem  substantiae  Filii  a 
Pâtre,  ut  sic  oporteat  Filium  non  esse  Patri  consubstantialem. 
Secundo  ut  etiam  non  intelligamus  Patrem  et  Filium  secundum 
generationem  intelligibilem,  prout  verbum  in  mente  nostra  con- 
cipitur,  quasi  accidentaliter  superveniens  intellectui,  et  non  de 
ejus  essentia  existens. 

CAPUT  XLIII. 

Qvod  in  divinis  non  est  diferentia  Verbi  a  Pâtre  secundum 
tetnpts,  tel  speciem,  vel  naturam. 

Eorum  autem  quae  in  essentia  non  differunt,  impossibile  est 
esse  differentiam  secundum  speciem,  tempus,  et  naturam.  Quia 
ergo  Verbum  est  consubstantiale,  necesse  est  quod  secundum 
nihil  dictorum  a  Pâtre  différât.  Et  quidem  secundum  tempus  dif- 
ferre  non  potest;  cum  enim  hoc  Verbum  in  Deo  ponatur  per  hoc, 
quod  Deus  seipsum  intelligit  sui  Verbum  intelligibile  concipiendo, 
oportet  quod  si  aliquando  Dei  Verbum  non  fuit,  quod  tune  Deus 
seipsum  non  intellexit.  Semper  autem  quando  Deus  fuit,  se  intel- 
lexit,  quia  ejus  intelligere  ejus  est  esse,  semper  ergo  et  Verbum 
ejus  fuit  :  et  ideo  in  régula  catholicae  fidei  dicimus  :  Ex  Pâtre 
natum  ante  omnia  sœcula.  Secundum  speciem  etiam  est  impossi- 
bile Verbum  Dei  a  Deo  quasi  minoratum  diflerre,  cum  Deus  seip- 
sum non  minus  intelligat  quam  sit.  Verbum  autem  perfectam 
speciem  habet,  quia  id  cujus  est  Verbum,  perfecte  intelligitur. 
Oportet  igilur  Dei  Verbum  omnino  perfectum  secundum  speciem 

divinitatis  esse.  Inveniuntur  autem  quaedam  quae  ex  aliiâ  proce- 
dunt,  perfectam  eorum  speciem  non  consequi,  ex  quibus  procé- 
dant. Uno  modo,  sicut  in  generationibus  aequivocis.  A  soie  enim 
non  generatur  sol,  sed  quoddam  animal  ;  ut  ergo  talis  imperfectio 
a  generalione  divina  excludatur,  confitemur  natum  Deum  de  Deo. 
Alio  modo,quod  procedit  ex  aliquo,  differt  ab  eo  propter  defectum 
purilalis,  dum  scilicet  ab  eo  quod  est  in  se  simplex  et  purum  per 
applicationem  ad  exlraneam  materiam  aliquid  producitur,  a  prima 
specie  deficiens  :  sicut  ex  domo  quae  est  in  mente  artificis,  sit 
in  materia,  et  a  lumine  recepto  in  corpore  terminato,  sit  color,  et 
ex  igné  adjuncto  aliis  elementis,  sit  mistum,  et  ex  radio  per  oppo- 
silionem  corporis  opaci,  sit  umbra.  Ut  hoc  ergo  a  divina  genera- 
tione  excludatur,  additur  :  lumen  de  lumine.  Tertio  modo,  quod 
ex  aliquo  procedit,  non  consequitur  speciem  ejus  propter  defec- 
tum veritatis,  quia  scilicet  non  vere  recipit  ejus  naluram,  sed 
quamdam  ejus  similitudinem  tantum,  sicut  imago  in  speculo,  vel 
pictura,  vel  sculptura,  aut  etiam  similitudo  rei  in  intellectu,  vel 
sensu.  Non  enim  imago  hominis  dicitur  verus  homo  sed  simili- 
tudo :  nec  lapis  est  in  anima  ut  dicit  Philosophus,  sed  species 
lapidis  :  ut  igitur  haec  a  divina  generatione  excludantur,  additur  : 
Deum  verum  de  Deo  vero.  Secundum  naluram  etiam  impossibile 
est  Verbum  a  Deo  diffecre,  cum  hoc  sit  Deo  naturale,  quod  seip- 
sum  intelligat.  Habet  enim  omnis  intellectus  aliqua  quae  natura- 
liter  intelligit,  sicut  intellectus  noster  habet  prima  principia. 
Multo  ergo  magis  Deus,  cujus  intelligere  est  suum  esse,  seipsum 
naturaliter  intelligit.  Verbum  ergo  ipsius  naturaliter  ex  ipso  est, 
non  sicut  ea  quae  prielcr  naturalem  originem  procedunt,  ut  a  nobis 
procedunt  res  artificiales,  quas  facere  dicimur  :  quae  vero  natu- 
raliter a  nobis  procedunt,  dicimur  generare,  ut  Filius.  Ne  igitur 
Dei  Verbum  non  naturaliter  a  Deo  procedere  intelligatur,  sed 
secundum  potestatem  suae  voluntatis,  additur  :  Genitum  non 
factum. 

GAPUT   XLIV. 

Conclusio  ex  pramîssis. 

Quia  ergo  ut  ex  praemissis  palet,  omnes  praediclae  divinae  gene- 
rationis  conditiones  ad  hoc  pertinent,  quod  Filius  est  Patri  con- 
subslantialis,  ideo  post  omnia  subjungitur  quasi  summa  univer- 
sorum  :  Consubstantialem  Patri. 

GAPUT  XLV. 
Quod  Deus  est  in  seipso  sicut  amatum  in  amante. 

Sicut  autem  intellectum  est  in  intelligente  in  quantum  intelli- 
gitur,  ita  et  amatum  esse  débet  in  amante  in  quantum  amatur. 
Movetur  enim  quodammodo  amans  ab  amato  quadam  intrinseca 
motione.  Unde  cum  movens  contingat  id  quod  movetur,  necesse 
est  amatum  intrinsecum  esse  amanti.  Deus  autem  sicut  intelligit 
seipsum,  ita  necesse  est  quod  seipsum  amet.  Bonum  enim  intel- 
lectum  secundum  se  amabile  est.  Est  igitur  Deus  in  seipso  tan- 
quam  amatum  in  amante. 

GAPUT   XLVI. 

Qnod  amor  in  Deo  dicitur  Spiritns. 

Cum  autem  intellectum  sit  in  intelligente,  et  amatum  in  amante, 
diversa  ratio  ejus  quod  est  esse  in  aliquo,  utrobique  consideranda 
est.  Cum  enim  intelligere  fiât  per  assimilationem  aliquam  intelli- 
gentis  ad  id  quod  intelligitur,  necesse  est  id  quod  intelligitur  in 
intelligente  esse  secundum  quod  ejus  similitudo  in  eo  consistit. 
Amatio  autem  fit  secundum  quamdam  motionem  amantis  ab 
amato.  Amatum  enim  trahit  ad  seipsum  amantem.  Igitur  non 
perficitur  amatio  in  similitudine  amati,  sicut,  perficilur  intelli- 
gere in  similitudine  intellecti,  sed  perficitur  in  attractione  aman- 
tis ad  ipsum  amatum.  Traductio  autem  similitudinis  principalis 
fit  per  generalionem  univocam,  secundum  quam  in  rébus  viven- 
tibus  generans  Pater,  et  genitus  Filins  nominatur.  In  eisdem 
etiam  prima  motio  fit  secundum  speciem.  Sicut  igitur  in  divinis 
modus  ille  quo  Deus  est  in  Deo,  ut  intellectum  in  intelligente 
exprimitur  per  hoc  quod  dicimus,  Filium  qui  est  Verbum  Dei,  ita 
modum  quo  Deus  est  in  Deo,  sicut  amatum  in  amante  expri- 
mimus  per  hoc,  quod  ponimus  ibi  Spiritum  qui  est  amor  Dei  : 
et  ideo  secundum  regulam  catholicae  fidei,  credere  in  Spiritum 
jubemur. 

GAPUT  XLVII. 

Quod  Spiritns,  qui  est  in  Deo  est  sanctus. 

Considerandum  est  autem,  quod  cum  bonum  amatum  habeat 
rationem  finis,  ex  fine  autem  motus  voluntarius  bonus,  vel  malus 

reddatur,  necesse  est  quod  amor  quo  ipsum  summum  bonum 
amatur,  quod  Deus  est,  eminentem  quamdam  obtineat  bonitatem, 
quas  nomine  sanctitatis  exprimitur,  sive  dicalur  sanctum  quasi 
purum  secundum  Grsecos,  quia  in  Deo  est  purissima  bonitas  ab 
omni  defectu  immunis  :  sive  dicatur  sanctum,  id  est,  firmum 
secundum  Latinos,  quia  in  Deo  est  immutabilis  bonitas,  propter 
quod  omnia  quas  ad  Deum  ordinantur,  sancta  dicuntur,  sicut 
templum,  et  vasa  templi,  et  omnia  divino  cultui  mancipata. 
Convenienter  igitur  spiritus,  quo  nobis  insinuatur  amor,  quo  Deus 
se  amat,  Spiritus  sanctus  nominatur.  Unde  et  régula  catholicae 
fidei  spiritum  praedictum  nominat  sanctum,  cum  dicitur,  Credo 
in  Spiritum  sanctum. 

GAPUT  XLVIII. 

Quod  amor  in  divinis  non  importât  accidens. 

Sicut  autem  intelligere  Dei  est  suum  esse,  ita  et  ejus  amare. 
Non  igitur  Deus  amat  seipsum  secundum  aliquid  suae  essentiae 
superveniens,  sed  secundum  suam  essentiam.  Cum  igitur  amet 
seipsum  secundum  hoc,  quod  ipse  in  seipso  est  ut  amatum  in 
amante,  non  est  Deus  amatus  in  Deo  amante  per  modum  acci- 
dentalem,  sicut  et  res  amatae  sunt  in  nobis  amantibus  accidenta- 
liter,  sed  Deus  est  in  seipso  ut  amatum  in  amante  substantia- 
liter.  Ipse  ergo  Spiritus  sanctus,  quo  nobis  insinuatur  divinus 
amor,  non  est  aliquid  accidentale  in  Deo,  sed  est  res  subsistens 
in  essentia  divina,  sicut  Pater  et  Filius.  Et  ideo  in  régula  calho- 
licse  fidei  ostenditur  coadorandus,  et  simul  glorificandus  cum 
Pâtre  et  Filio. 

GAPUT  XLIX. 

Quod  Spiritus  sanctus  a  Pâtre  Filiogue  procedit. 

Est  etiam  considerandum,  quod  ipsum  intelligere  ex  virtute 
intellectiva  intellectus  procedit.  Secundum  autem  quod  intellectus 
actu  intelligit,  est  in  ipso  id  quod  inlelligitur.  Hoc  igitur  quod 
est  intellectum  esse  in  intelligente,  procedit  ex  virtute  intellectiva 
intellectus,  et  hoc  est  Verbum  ipsius,  ut  supra  dictum  est.  Simi- 
liter  etiam  id  quod  amatur,  est  in  amante  secundum  quod  amatur 
actu.  Quod  autem  aliquid  actu  ametur,  procedit  et  ex  virtute 
amativa  amantis,  et  ex  bono  amabili  actu  intellecto.  Hoc  igitur 

quod  est  amatum  esse  in  amanle,  ex  duobus  procedit,  scilicet  ex 
principio  amativo,  et  ex  intelligibili  apprehenso,  quod  est  Verbum 
conceplum  de  amabili.  Cum  igitur  in  Deo  seipsum  intelligente  et 
amanle  Verbum  sit  Filius  :  is  autem  cujus  est  Verbum,  sit  Verbi 
Pater,  ut  ex  dictis  patet,  necesse  est,  quod  Spiritus  sanctus  qui 
pertinet  ad  amorem  secundum  quod  Deus  in  seipso  est  ut  amatum 
in  amante,  ex  Pâtre  procédât  et  Filio  :  unde  et  in  Symbolo  dici- 
tur:  Qui  ex  Pâtre  Filioque  procedit. 

GAPUT  L. 

Quod  in  divinis  Trinitas  Personarum  non  répugnât 
mitati  Ecclesiœ. 

Ex  omnibus  autem  quae  dicta  sunt,  colligi  oportet  quod  in  di- 
vinitate  quemdam  trinarium  ponimus,  qui  tamen  unitati  et  sim- 
plicitati  essentiae  non  répugnât.  Oportet  enim  concedi  Deum  esse 
ut  existentem  in  sua  nalura,  et  intellectum,  et  amatum  a  seipso. 
Aliter  autem  hoc  accidit  in  Deo  et  in  nobis  :  quia  enim  in  sua 
natura  homo  substantia  est,  inlelligere  autem  et  amare  ejus  non 
sunt  ejus  substantia,  homo  quidem  secundum  quod  in  natura  sua 
consideratur  quaedam  res  subsistens  est  :  secundum  autem  quod 
est  in  suo  inlellectu,  non  est  res  subsistens,  sed  intentio  quaedam 
rei  subsistentis,  et  similiter  secundum  quod  est  in  seipso  ut 
amatum  in  amante.  Et  sic  ergo  in  homine  tria  quaedam  considerari 
possunt,  id  est,  homo  in  natura  sua  existens,  et  homo  in  inlellectu 
existens,  et  homo  in  amore  existens,  et  tamen  hi  très  non  sunt 
unum,  quia  intelligere  ejus  non  est  ejus  esse,  similiter  autem  et 
amare,  et  horum  trium  unus  solus  est  res  quaedam  subsistens, 
scilicet  homo  in  natura  sua  existens.  In  Deo  autem  idem  est 
esse,  intelligere,  et  amare.  Deus  ergo  in  esse  suo  naturali 
existens  et  Deus  existens  in  intellectu,  et  Deus  existens  in 
amore  suo  unum  sunt,  unusquisque  tamen  eorum  est  subsistens. 
Et  quia  res  subsistentes  in  intellectuali  natura  personas  Latini 
nominare  consueverunt,  Graeci  vero  hypostases,  propter  hoc  in 
divinis  Latini  dicunt  très  personas,  Graeci  vero  très  hypostases, 
Patrem,  scilicet,  et  Filium,  et  Spiritum  sanctum. 

GAPUT  LI. 

Quomodo  videtur  esse  repugnantia  Trinitatis 
Personarum  in  divinis. 

Videtur  autem  ex  praedictis  repugnantia  qusedam  suboriri.  Si 
rnim  in  Deo  ternarius  aliquis  ponitur,  cum  omnis  numerus  divi- 
sionem  aliquam  consequatur,  oportebit  in  Deo  aliquam  differen- 
tiam  ponere,  per  quarn  très  ab  invicem  distinguantur,  et  ita  non 
erit  in  Deo  summa  simplicitas.  Nam  si  in  aliquo  très  conveniunt, 
et  in  aliquo  differunt,  necesse  est  ibi  esse  compositionem,  quod 
superioribus  répugnât.  Rursus  si  necesse  est  esse  unum  solum 
Deum,  ut  supra  ostensum  est,  nulla  autem  res  una  oritur,  vel 
procedit  a  seipsa,  impossibile  videtur  quod  sit  Deus  genitus,  vel 
Deus  procedens.  Falso  igitur  ponitur  in  divinis  nom^n  Patris,  et 
Filii,  et  Spiritusprocedenlis. 

GAPUT  LU. 

Solutio  rationis,  et  quod  in  divinis  non  est  distinctio 
nisi  secundum  relationem. 

Principium  autem  ad  dissolvendum  hanc  dubitationem,  hinc 
sumere  oportet,  quia  secundum  diversitatem  naturarum  est  in 
djversis  rébus  diversus  modus  aliquid  ex  alio  oriendi,  vel  proce- 
dendi.  In  rébus  enim  vita  carentibus,  quia  non  sunt  seipsa  mo- 
venlia,  sed  solum  intrinsecus  possunt  moveri,  oritur  unum  ex 
altero  quasi  exterius  alleratum  et  immutatum,  sicut  ab  igné  gêne- 
rai ur  ignis,  et  ab  aère  aer.  In  rébus  vero  viventibus,  quarum 
proprietas  est  ut  seipsas  moveant,  generatur  aliquid  in  ipso  géné- 
rante, sicut  fœtus  animalium,  et  fructus  planetarum.  Est  autem 
considerare  diversum  modum  processionis  secundum  diversas 
vires  in  eis,  quarum  operationes  non  se  extendunt  nisi  ad  corpora, 
secundum  quod  materialia  sunt,  sicut  patet  de  viribus  animae 
vegetabilis,  quae'sunt  nutritiva,  et  augmentativa,  et  generativa  : 
et  secundum  hoc  genus  virium  animaB  non  procedit,  nisi  aliquid 
coiporale  corporaliter  distinctum,  et  tamen  aliquo  modo  con- 
junctum  in  viventibus  ei  a  quo  procedit.  Sunt  autem  quaedam 
vires,  quarum  operationes  etsi  corpora  non  transcendant,  tamen 
se  extendunt  ad  species  corporum  »ine  materi»  »**  recipiendo, 

sicut  est  in  omnibus  viribus  animae  sensitivae.  Est  enim  sensus 
susceptivus  specierum  sine  materia,  ut  Philosophus  dicit.  Hujus- 
modi  autem  vires,  licet  quodammodo  immaterialiter  formas  rerum 
suscipiant,  non  tamen  eas  suscipiunt  absque  organo  corporali.  Si 
qua  igitur  processio  in  hujusmodi  viribus  animae  inveniatur,  quod 
procedit  non  erit  aliquod  corporale,  vel  corporaliter  distinctum, 
vel  conjunctum  ei  a  quo  procedit,  sed  incorporaliter  et  imma- 
terialiter quodammodo ,  licet  non  omnino  absque  adminiculo 
orgaui  corporalis.  Sic  enim  procedunt  in  animalibus  formationes 
rerum  imaginatarum,  quae  quidem  sunt  in  imaginatione  non  sicut 
corpus  in  corpore,  sed  quodam  spirituali  modo.  Unde  et  ab  Aug. 
imaginaria  visio  spiritualibus  nominalur.  Si  autem  secundum 
operationem  imaginationis  procedit  aliquid  non  per  modum  cor- 
poralem,  multo  fortius  hoc  accidet  per  operationem  partis  intelle- 
ctivae,  quae  nec  etiam  in  sui  operatione  indiget  organo  corporali, 
sed  omnino  ejus  operatio  immaterialis  est.  Procedit  enim  verbum 
secundum  operationem  intellectus,  ut  in  ipso  intellectu  dicentis 
existens,  non  quasi  localiter  in  eo  contentum,  nec  corporaliter  ab 
eo  separatum,  sed  in  ipso  quidem  existens  secundum  ordinem 
originis  :  et  eadem  ratio  est  de  processione  quae  attendilur  se- 
cundum operationem  voluntatis,  prout  res  amata  existit  in  amante, 
ut  supra  dictum  est.  Licet  autem  vires  intellectivae  et  sensitivae 
secundum  propriam  ralionem  sint  nobiliores  viribus  animae  vege- 
tabilis,  non  tamen  in  hominibus,  aut  in  aliis  animalibus  secundum 
processionem  imaginativae  partis,  aut  sensitivae  procedit  aliquid 
subsistens  in  natura  speciei  ejusdem,  sed  hoc  solum  accidit  per 
processionem  quae  fit  secundum  operationem  animae  vegetabilis  : 
et  hoc  ideo  est,  quia  in  omnibus  compositis  ex  materia  et  forma, 
multiplicatio  individuorum  in  eadem  specie  fit  secundum  materiae 
divisionem.  Unde  in  hominibus,  et  aliis  animalibus,  cum  ex  forma 
et  materia  componatur  secundum  corporalem  divisionem  quae 
invenitur  secundum  processionem,  quae  est  secundum  operationem 
animae  vegetabilis,  et  non  in  aliis  operationibus  animae,  multipli- 
cantur  individua  secundum  eamdem  speciem.In  rébus  autem  quae 
non  sunt  ex  materia  et  forma  compositae,  non  potest  inveniri  nisi 
distinctio  formalis  tantum.  Sed  si  forma  secundum  quam  atten- 
ditur  distinctio,  sit  substantia  rei,  oportet  quod  illa  distinctio  sit 
rerum  subsistentium  quarumdam,  non  autem  si  forma  illa  non  sit 
rei  subjecta.  Est  igitur  commune  in  omni  intellectu,  ut  ex  dictis 
patet,  quod  oportet  id  quod  in  intellectu  concipitùr,  sicut  con- 

ceptio  intellectus  quae  esi  intentio  intellecta  distinguitur  ab  intelli- 
gente quodammodo  procedere,  in  quantum  intelligens  est,  et  sua 
processione  ab  ipso  quodammodo  distinguitur  ab  intellectu  intelli- 
gente, et  similiter  oportet  quod  affectio  amautis  per  quam  ama- 
tum  est  in  amante,  procédât  a  voluntate  amantis  in  quantum  est 
amans.  Sed  hoc  proprium  habet  intellectus  divinus,  quod  cum 
intelligere  ejus  sit  esse  ipsius,  oportet  quod  conceptio  intellectus, 
quae  est  intentio  intellecta,  sit  substantia  ejus,  et  similiter  est  de 
affectione  in  ipso  Deo  amante.  Relinquitur  ergo,  quod  intentio 
intellectus  divini,  quae  est  verbum  ipsius,  non  distinguitur  a  pro- 
ducente  ipsum  in  hoc,  quod  est  esse  secundum  substantiam,  sed 
solum  in  hoc,  quod  est  secundum  rationem  processionis  unius  ex 
alio  :  et  similiter  est  de  affectione  amoris  in  Deo  amante,  quae  ad 
Spiritum  sanclum  pertinet.  Sic  igitur  patet  quod  nihil  prohibet 
Verbum  Dei  quod  est  Filius,  esse  unum  cum  Pâtre  secundum 
substantiam  et  tamen  distinguitur  ab  eo  secundum  relationem 
processionis,  ut  dictum  est.  Unde  et  manifestum  est,  quod  eadem 
res  non  oritur,  neque  procedit  a  seipsa  :  quia  Filius  secundum 
quod  a  Pâtre  procedit,  ab  eo  dislinguiturr  et  eadem  ratio  est  de 
Spirltu  sancto  comparatione  ad  Patrem  et  Filium. 


CAPUT  LUI. 

Quod  relationes,  quibus  Pater  et  Filius  et  Spiritus  sanctus 
distinguuntur,  sunt  reaies,  et  non  rationis  tantum. 

Istae  aulem  relationes,  quibus  Pater  et  Filius  et  Spiritus  sanctus 
ab  invicem  distinguuntur,  sunt  relationes  reaies,  et  non  rationis 
tantum.  ïllae  enim  relationes  sunt  rationis  tantum,  quae  non  con- 
sequuntur  ad  aliquid  quod  est  in  rerum  natura,  sed  ad  aliquid 
quod  est  in  apprehensione  tantum,  sicut  dexlrum  et  sinistrum  in 
lapide  non  sunt  relationes  reaies,  sed  rationis  tantum  :  quia  non 
consequuntur  aliquam  virlutem  realem  in  lapide  existentem,  sed 
solum  acceptionem  apprehendentis  lapidem  ut  sinistrum,  quia  est 
alicui  animali  ad  sinislram,  sed  sinistrum  et  dextrum  in  animali 
sunt  relationes  reaies,  quia  consequuntur  virtutcs  quasdam  in 
determinatis  partibus  animalis  inventas.  Cum  igitur  relationes 
praedictae,  quibus  Pater  et  Filius  et  Spiritus  sanctus  distinguuntur, 
sint  realiter  in  Deo  existentes,  oportet  quod  relationes  praedictae 
sint  relationes  reaies,  non  rationis  tantum. 

CAPUT  LIV. 

Quod  hujusmodi  rélationes  non  sunt  accidentaliter 


Non  est  autem  possibile  quod  sint  accidentaliter  inhœrentes, 
tum  quia  operaliones  ad  quas  sequuntur  directe  rélationes  sunt 
ipsa  Dei  sutetantia,  tum  etiam  quia  supra  ostensum  est  quod 
in  Deo  nullum  accidens  esse  potest.  Unde  si  rélationes  prœdictae 
realiter  sint  in  Deo,  oportet  quod  non  sint  accidentaliter  inheeren- 
tes,  sed  subsistantes.  Quomodo  autem  id  quod  est  in  aliis  rébus 
accidens,  in  Deo  substanlialiter  esse  possit,  ex  praemissis  mani- 
festum  est. 

CAPUT  LV. 

Quod  per  prœdictas  rélationes  in  Deo  personalis 
distinctio  constituitnr. 

Quia  ergo  in  divinis  distinctio  est  per  rélationes  quod  non  acci- 
dunt,  sed  sunt  subsistentes,  rerum  autem  subsistentium  in  natura 
quacunque  intellectuali  est  distinctio  personalis,  necesse  est  quod 
per  prœdictas  rélationes  in  Deo,  personalis  distinctio  constituatur. 
Pater  igitur  et  Filius  et  Spiiïtus  sanctus  sunt  très  personae,  et  si- 
militer  très  hypostases,  quia  hypostasis  significat  aliquid  subsis- 
tens  completum. 

CAPUT  LVI. 

Quod  impossibile  est  plures  personas  esse  in  divinis 
quam  très. 

Plures  autem  in  divinis  personas  tribus  esse  impossibile  est, 
cum  non  sit  possibile  divinas  personas  multiplicari  per  substan- 
tiae  divisionem,  sed  solum  per  alicujus  processionis  relationem, 
nec  cujuscumque  processionis,  sed  talis  quae  non  terminetur  ad 
aliquod  extrinsecum.  Nam  si  terminaretur  ad  aliquod  extrinse- 
cum,  non  haberet  naturam  divinam,  et  sic  non  posset  esse  per- 
sona,  aut  hypostasis  divina.  Processio  autem  in  Deo  ad  exterius 
non  terminata  non  potest  accipi  nisi  aut  secundum  operationem 
inteliectus,  prout  procedit  Verbum  :  aut  secundum  operationem 

voluntatis,  prout  procedit  amor,  ut  ex  dictis  patet.  Non  igitur 
potest  esse  aliquid  persona  divina  procedens,  nisi  vel  ut  Verbum 
quod  dicimus  Filium,  vel  ut  amor  quod  dicimus  Spiritum  sanc- 
tum.  Rursus  cum  Deus  omnia  uno  intuitu  per  suum  intellectum 
comprehendat,  et  similiter  uno  actu  voluntatis  omnia  diligat,  im- 
possibile  est  in  Deo  esse  plura  Verba,  aut  plures  amores.  Si  igitur 
Filius  procedit  ut  Verbum,  et  Spiritus  sanctus  procedit  ut  amor, 
impossibile  est  in  Deo  esse  plures  Filios,  vel  plures  Spiritus  sanc- 
tos. Item  perfectum  est  extra  quod  nihil  est.  Quod  igitur  extra 
se  aliquid  sui  generis  patitur,  non  simpliciter  perfectum  est,  prop» 
ter  quod  et  ea  quae  sunt  simpliciter  in  suis  naturis  perfecta,  nu- 
méro non  multiplicantur,  sicut  Deus,  Sol,  et  Luna,  et  hujusmodi  : 
oportet  autem  tam  Filium  quam  Spiritum  sanctum  esse  simpli- 
citer perfectum,  cum  ulerque  eorum  sit  Deus,  ut  ostensum  est, 
impossibile  est  igitur  esse  plures  Filios,  aut  plures  Spiritus  sanctos. 
Praeterea,  illud  per  quod  aliquid  subsistens  est  hoc  aliquid,  et  ab 
aliis  distinctum,  impossibile  est  quod  numéro  multiplicetur,  eo 
quod  individuum  de  pluribus  dici  non  potest  :  sed  filiatione  Filius 
est  haec  persona  divina  in  se  subsistens,  et  ab  aliis  distincta  sicut 
per  principia  individuantia,  Sortes  est  haec  persona  humana.  Sicut 
ergo  principia  individuantia,  quibus  Sortes  est  hic  homo,  non 
possunt  convenire  nisi  uni,  ita  etiam  filiatio  in  divinis  non  potest 
nisi  uni  convenire  :  et  simile  est  de  relatione  Patris  et  Spiritus 
sancti,  impossibile  est  igitur  in  divinis  esse  plures  Patres,  aut 
plures  Filios,  aut  plures  Spiritus  sanctos.  Adhuc  ea  quae  sunt 
urium  secundum  formam  non  multiplicantur  numéro  nisi  per  ma- 
teriam,  sicut  multiplicatur  albedo  per  hoc  quod  est  in  pluribus 
subjectis  :  in  divinis  autem  non  est  materia,  quicquid  igitur  est 
unum  specie  et  forma  in  divinis  impossibile  est  multiplicari  se- 
cundum numerum  :  hujusmodi  autem  sunt  Paternitas,  et  Filiatio, 
et.  Spiritus  sancti  processio.  Impossibile  est  igitur  in  divinis  esse 
plures  Patres,  aut  Filios,  aut  Spiritus  sanctos. 

GAPUT  LVII. 

Depropietatibus,  seu  notionibus  in  divinis  et  quos 
sunt  numéro  in  Paire. 

Hujusmodi  autem  existento  numéro  personarum  in  divinis,  ne- 
cos.^e  est  porsonan.m  proprietates  quibus  ab  invicom  distinguun- 
tur  in  aliquo  numéro  esse,  qnarum  très  opurtot  Patri  convunirc. 

Una  quadislinguatur  a  Filiô  solo  et  haec  est  paternitas,  alia  qua 
distinguatur  a  duobus,  scilicet  Filio  et  Spiritu  sancto,  et  haec  est 
innascibilitas,  quia  Paler  non  est  Deus  procedens  ab  alio,  Filius 
autem  et  Spiritus  sanclus  ab  alio  procedunt  :  tertia  est  qua  ipse 
Pater  cum  Filio  a  Spiritu  sancto  distinguitur,  et  hase  dicitur  com- 
munis  spiratio.  Proprietatem  autem  qua  Pater  différât  a  solo  Spi- 
ritu Sancto,  non  est  assignare,  eo  quod  Pater  et  Filius  sunt  unum 
principium  Spiritus  Sancti,  ut  ostensum  est. 

GAPUT  LVIII. 
De  proprietatibus  Filii  et  Spiritus  sancti,  quœ  et  quot  sunt. 

Filio  autem  necesse  est  duas  convenire.  Unam  scilicet  qua  dis- 
tinguatur a  pâtre,  et  haec  est  filiatio  :  aliam  qua  simul  cum  Pâtre 
distinguatur  a  Spiritu  Sanctu,  quae  est  communis  spiratio.  Non 
autem  est  assignare  proprietatem  qua  distinguatur  a  solo  Spiritu 
Sancto,  quia,  ut  jam  dictum  est,  Filius  et  Pater  sunt  unum  prin- 
cipium Spiritus  Sancti.  Similiter  etiam  non  est  assignare  proprie- 
tatem unam,  qua  Spiritus  Sanclus  et  Filius  simul  distinguantur 
a  Pâtre.  Pater  enim  ab  eis  distinguitur  una  proprietate,  scilicet 
innascibilitate,  in  quantum  est  non  procedens,  Sed  quia  Filius  et 
Spiritus  Sanctus  non  una  processione  procedunt,  sed  pluribus, 
duabus  proprietatibus  a  Pâtre  distinguuntur.  Spiritus  autem  Sanc  - 
tus  habet  unam  proprietatem  tantum,  qua  distinguitur  a  Pâtre 
et  Filio,  et  dicitur  processio.  Quod  autem  non  possit  esse  aliqua 
propriétés,  qua  Spiritus  Sanctus  distinguatur  a  Filio  solo,  vel  a 
Paire  solo,  ex  dictis  patet.  Sunt  igitur  quinque,  quae  personis  at- 
Iribuunlur,  scilicet  innascibilitas,  paternitas,  filiatio,  spiratio,  et 
processio. 

CAPUT  LIX. 

Quare  illœ  proprietates  dicantur  notiones. 

Haec  autem  quinque  notiones  personarum  dici  possunt  eo  quod 
per  eas  nobis  innotescit  in  divinis  distinctio  personarum,  non  ta- 
mon  I>a3c  quinque  possunt  dici  proprietates,  si  hoc  in  proprietatis 
ratione  obsorvetur,  ut  proprium  esso  dicatur,  quod  convenit  uni 
Boli,  nam  communis  conspiratio  Patri,  et  Filio  convenit.  Sed  se- 
cunaum  illum  modum  quo  aliquid  dicitur  proprium  aliquibus  por 

respectum  ad  aliud,  sicut  bipes  homini  et  avi  per  respectum  ad 
quadrupedia,  nihil  prohibet  eliam  communem  spirationem  pro- 
prietatem  dici.  Quia  vero  in  divinis  personse  solis  relationibus 
dislinguuntur,  notiones  autem  sunt  quibus  divinarum  personarum 
distinctio  innotescit,  necesse  est  notiones  aliqualiter  ad  relatio- 
nem  perlinere,  sed  earum  quatuor  vera3  relationes  sunt,  quibus 
divinse  personae  ad  invicem  referunlur.  Quinta  vero  notio,  scilicet 
innascibilitas  ad  relationem  pertinet,  sicut  relationis  negatio,  nam 
negationes  ad  genus  affirmationum  reducuntur,  et  privationes 
ad  genus  habituum,  sicut  non  homo  ad  genus  hominis,  et  non 
album  ad  genus  albedinis.  Sciendum  tamen  quod  relationum, 
quibus  personae  ad  invicem  referuntur,  quafedam  nominatœ  sunt, 
ut  paternilas  et  filiatio,  quai  propriœ  relationem  significant  : 
quaedam  vero  innominatae,  illse  scilicet  quibus  Pater  et  Filius  ad 
Spiritum  Sanctum  referuntur,  et  Spiritus  Sanctus  ad  eos  :  sed  loco 
relationum  utimurnominibusorganum.  Manifestum  estenim,  quod 
communis  spiratio,  et  processio  originem  significant,  non  autem 
relationes  originem  conséquentes,  quod  potest  perpendi  ex  rela- 
tionibus Patris  et  Filii.  Generatio  enim  significat  activam  origi- 
nem, quam  consequitur  paternitatis  relatio  :  nativitas  vero  signi- 
ficat passivam  filii,  quam  consequitur  relatio  filiationis.  Similiter 
igitur  ad  communem  spirationem  sequitur  aliqua  relatio,  et  etiàm 
ad  processionem.  Sed  quia  relationes  innominatae  sunt,  ulimur 
nominibus  actuum,  pro  nominibus  relationum. 

GAPUT   LX. 

Quod,  licet  relationes  in  divinis  subsistentes  sint  çuatnor, 
tamen  non  sunt  nisi  très  per  son®. 

Considerandum  autem  quod,  quamvis  relationes  subsistentes 
in  divinis  sint  ipsee  personœ  divinae,  ut  supra  dictum  est,  non 
tamen  oportet  esse  quinque  vel  quatuor  personas  secundum 
numerum  relationum  :  numerus  enim  distinctionem  aliquam  con- 
sequitur. Sicut  enim  unum  est  indivisibile,  vel  indivisùm,  ita  plu- 
ralitas  est  divisibile,  vel  divisum.  Ad  pluralitatem  enim  persona- 
rum requiritur  quod  relationes  vim  distinctivam  habeant  ralione 
opposilionis,  nam  ibrmalis  distinctio  non  est  nisi  per  oppositio- 
nem.  Si  ergo  praedictœ  relationes  inspiciantur,  paternitas  et  filia- 
tio oppositionem  ad  invicem  habent  relativam,  unde  non  so  com- 
patiunlur  in  eodem  supposito,  propter  hoc  oportet,  quod  paternitas 

et  filiatio  sint  duœ  personae  subsistentes  :  innascibilitas  autem 
opponitur  quidem  filiationi,  non  autem  paternitati,  unde  pater- 
nitas  et  innascibilitas  possunt  uni  et  eidem  personae  convenire. 
Similiier  communis  spiratio  non  opponitur  neque  paternitati, 
neque  filiationi,  nec  etiam  innascibilitati.  Unde  nihil  prohibet 
communem  spirationem  inesse  et  personae  patris,  et  personae  filii. 
Propter  quod  communis  spiratio  non  est  persona  subsistens  seor- 
sum  a  persona  patris  et  filii.  Proccssio  autem  oppositionem  rela- 
tivam  habet  ad  communem.  Unde  cum  omnis  spiratio  conveniat 
patri  et  filio,  oportet  quod  processio  sit  alia  persona  a  persona 
patris  et  filii.  Hinc  autem  palet,  quare  Deus  non  dicitur  quinus, 
propter  quinarium  numernm  notionum,  sed  dicitur  trinus,  propter 
trinarium  personarum.  Quinque  enim  notiones  non  sunt  quinque 
subsistentes  res,  sed  très  personae  sunt  très  res  subsistentes.  Licet 
autem  uni  personae  plures  notiones  aut  proprietates  conveniant, 
una  tamen  sola  est  quae  personam  constituit.  Non  enim  sic  cons- 
tituitur  persona  proprietatibus,  quasi  ex  pluribus  constituta,  sed 
eo  quod  proprietas  ipsa  relativa  subsistens  persona  est.  Si  igitur 
inlelligerentur  plurrs  proprietates,  ut  seorsum  per  se  subsistentes, 
essent  jam  plures  personae,  et  non  una.  Oportet  igitur  intelligi, 
quod  plurium  proprietatum,  seu  notionum  uni  personae  conve- 
nientium.  illa  quae  procedit  secundum  ordinem  naturae,  personam 
constituit  :  aliae  vero  intelliguntur  ut  personae  jam  constitutae 
inhérentes.  Manifestum  est  autem,  quod  innascibilitas  non  potest 
esse  prima  notio  patris,  quae  personam  ejus  constituât,  tu  m  quia 
nihil  negatione  constituitur,  tum  quia  naturaiiter  afurmatio  ne- 
^alionem  praecedit.  Communis  autem  spiratio  ordine  naturae  prae- 
supponit  paternitatem  et  filiationem,  sicut  processio  amoris  pro- 
cessionem  Verbi.  Unde  nec  communis  spiratio  potest  esse  prima 
notio  patris,  sed  nec  filii.  Relinquilurergo  quod  prima  notio  patris 
sit  palernitas,  filii  autem  filiatio,  Spiritus  autem  Sancli  sola  pro- 
cessio notio  est.  Relinquitur  igitur  quod  très  sunt  notiones  cons- 
tituentes  personas,  seilicet  palernitas,  filiatio,  et  processio.  Et 
has  quidem  notiones  necesse  est  proprietates  esse.  Id  enim  quod 
personam  constituit,  oportet  soli  illi  personae  convenire.  Principia 
enim  individualionis  non  possunt  pluribus  convenire.  Dicuntur 
igitur  praedictae  très  notiones  personales  proprietates,  quasi  cons- 
tituent^ très  personas  modo  praedicto.  Aliae  vero  dicuntur  pro- 
prietates, seu  notiones  personarum,  non  autem  personales,  quia 
personam  non  constituunt. 

S.  THOfc.  Aq.  Optrta.A.  —  1.  —  3 

GAPUT  LXL 

Quod,  remotis  per  intellectuel  proprietatibus  personalibus, 
non  rémanent  hypostases. 

Ex  hoc  autem  apparet  quod,  remotis  per  inlellectum  proprïeta- 
tibus  personalibus,  non  rémanent  hypostases.  In  resolutioneenim 
quee  fit  per  intellectum,  remota  forma  remanet  subjectum  forma?, 
sicut  remota  albedine  remanet  superficies,  qua  remota  remanet 
substantia,  cujus  forma  remota  remanet  materia  prima,  sed  re- 
moto subjecto  nihil  remanet.  Proprietates  autem  personales  sunt 
ipsse  personae  subsistentes.  Nec  constituunt  personas,  quasi  prse- 
exislenlibus  supposais  advenientes  :  quia  nihil  in  divinis  potest 
esse  distinctum,  quod  absolute  dicitur,  sed  solum  quod  relativum 
est.  Relinquitur  igitur  quod,  proprietatibus  personalibus  remotis 
per  intellectum,  non  rémanent  aliquaa  hypostases  distinctae  :  sed 
remotis  notionibus  non  personalibus  rémanent  hypostases  dis- 
tinctae. 

GAPUT  LXII. 

Quomodo,  remotis  per  intellectum  proprietatibus  persona* 
libîcs,  remaneat  essentia  divina. 

Si  quis  autem  quaerat  ulrum,  remotis  per  intellectum  proprie- 
tatibus personalibus,  remaneat  essentia  divina,  est  quod  quodam- 
modo  remanet,  quodam  vero  modo  non.  Est  enim  duplex  resolutio 
quae  fit  per  intellectum.  Una  secundum  abstractionem  formas  a 
materia,  in  qua  quidem  procedilur  ab  eo  quod  formalius  est,  ad 
id  quod  est  materialius,  nam  id  quod  est  primum  subjectum,  ul- 
timo  remanet  :  ultima  vero  forma  primo  removetur.  Alia  vero 
resolutio  est  secundum  abstractionem  universalis  a  particulari, 
quœ  quodammodo  contrario  ordine  se  habet.  Nam  prius  remo- 
ventur  conditiones  materiales  individuantes,  ut  accipiatur  quod 
commune  est.  Quamvis  autem  in  divinis  non  sit  materia  et  forma, 
neque  tmiversale  et  parliculare,  est  tamen  in  divinis  commune, 
et  proprium,  et  suppositum  natures  communi.  Personœ  enim  corn- 
paranlur  ad  essentiam  secundum  modum  intelligendi,  sicut  sup- 
posita  propria  ad  naturam  communem.  Secundum  igitur  primum 
taodum  resolutionis  qua)  fit  per  intellectum,  remotis  proprieta- 

tibus  personalibus  quae  sunt  ipsse  personae  subsistentes,   non 
remanet  natura  commuais,  modo  aulem  secundo  remanet. 


GAPUT   LXIIL 

De  ordine  actuum  personalium  ad  proprietates  per  sonates, 

Potest  autem  ex  diclis  manifestum  esse,  qualis  sit  ordo  secun- 
dum  intellectum  actuum  personalium  ad  proprietates  personales. 
Proprietates  enim  personnes  sunt  subsistentes  personae  :  persona 
autem  subsistens  in  quacumque  natura  agit,  communicando  suam 
naturam  in  virtute  suae  naturae,  nam  forma  speciei  est  principium 
generandi  simile  secundum  speciem.  Cum  igitur  actus  personales 
ad  communicationem  naturae  divinae  perlineant,  oportet  quodi 
persona  subsistens  communicet  naturam  communem  virtute  ip- 
sius  naluraî.  Et  ex  hoc  duo  possunt  concludi,  quorum  unum  est, 
quod  potentia  generativa  in  paire  sit  ipsa  natura  divina.  Nam 
potentia  quodcumque  agendi  est  principium,  cujus  virtute  aliquid 
agitur.  Aliud  est,  quod  actus  personalis,  scilicet  generatio,  secun- 
dum modum  intelligendi  praesupponit  et  naturam  divinam,  et 
proprietatem  personalem  Patris,  quae  est  ipsa  hypostasis  Patris, 
licet  hujusmodi  proprietasin  quantum  relatio  est,  ex  actu  conse- 
quatur.  Unde  si  in  Pâtre  attendatur  quod  subsistens  persona  est, 
dici  potest  quod  quia  Pater  est,  générât.  Si  autem  attendatur 
quod  relationis  est,  e  converso  dicendum  videtur,  quod  quia  ge^- 
nerat,  Pater  est. 

GAPUT   LXIV. 

Quomodo  oportet  recipere  g enerationem  respectu  Patris 
et  respectu  Filii. 

Sciendum  est  tamen,  quod  alio  modo  oportet  accipere  ordinem 
generationis  activée  a  paternitàte,  alio  modo  generationis  passivae, 
sive  nativitalis  ad  filiationem.  Generatio  enim  activa  praesupponit 
ordine  naturae  personam  generantis  :  sed  generatio  passiva,  sive 
nativitas  ordine  naturae  praecedit  personam  genitam,quia  per- 
sona genita  nativitate  sua  habet  ut  sit  :  igitur  generatio  activa 
secundum  modum  intelligendi  praesupponit  paternitatem  secun- 
dum quod  est  constitutiva  personae  patris  :  nativitas  autem  non 
praesupponit  filiationem  secundum  quod  est  constitutiva  pers6nae 

filii,  sed  secundum  intelligendi  modum  praecedit  eam  utroque 
modo,  scilicet  et  secundum  quod  est  constitutiva  personae,  et 
secundum  quod  est  relatio.  Et  similiter  intelligendum  est  de  his, 
quae  pertinent  ad  processionem  Spiritu  Sancti. 

CAPUT  LXV. 

Quoniodo  actus  notionales  a  Personis  non  diferunt  nisi 
secundum  rationern. 

Ex  ordine  autem  assignato  inter  actus  notionales  et  proprie- 
tates  notionales  non  intendimus,  quod  actus  notionales  secundum 
rem  a  proprietatibus  personalibus  différant,  sed  solum  secundum 
modum  intelligendi.  Sicut  enim  intelligere  Dei  est  ipse  Deus  in- 
telligens,  ita  et  generatio  Patris  est  ipse  Pater  generans,  licet 
alio  modo  significentur.  Similiter  etiam  licet  una  persona  plures 
notiones  habeat,  non  tamen  in  ea  est  aliqua  compositio.  Innas- 
cibilitas  enim  cum  sit  proprietas  negativa,  nullam  compositionem 
facere  potest.  Dua3  vero  relationes  quae  sunt  in  persona  Patris, 
scilicet  paternitas,  et  communis  spiralio,  sunt  quidem  idem  se- 
cundum rem  prout  comparantur  ad  personam  Patris.  Sicut  enim 
paternitas  est  Pater,  ita  et  communis  spiratio  in  Pâtre  est  Pater, 
et  in  Filio  est  Filius.  Differunt  autem  secundum  ea  ad  quae  refe- 
runtur,  nam  paternitate  Pater  refertur  ad  Filium,  communi  spi- 
ratione  ad  Spiritum.  Et  similiter  Filius  filiatione  quidem  ad  Patrem, 
communi  vero  spiralione  ad  Spiritum  Sanctum. 

CAPUT  LXVL 

Quod  propietates  relative  sunt  ipsa  divina  essentia. 

Oportet  autem  quod  ipsae  proprietates  relativae  sint  ipsa  divina 
essentia.  Proprietates  enim  relativae  sunt  ipsae  personae  subsis- 
tentes  :  persona  autem  subsistens  in  divinis  non  potest  esse  aliud 
quam  divina  essentia  :  essentia  autem  divina  est  ipse  Deus,  ut 
supra  ostensum  est.  Unde  relinquitur  quod  proprietates  relativae 
sint  secundum  rem  idem  quod  divina  essentia.  Item,  quiequid 
est  in  aliquo  praeter  essentiam  ejus,  inest  ei  accidentaliter  :  in 
Deo  autem  nullum  accidens  esse  potest,  ut  supra  ostensum  est. 
Proprietates  igilur  relativae  non  sunt  aliud  ab  essentia  divina 
secundum  rem. 

CAPUT  LXVII. 

Quod  relationes  non  sunt  exterius  afixœ,  ut 
Porretani  dixerunt. 

Non  autem  dici  potest  quod  proprietates  praedictae  non  sint  in 
personis,  sed  exterius  ad  eas  se  habeant,  sicut  Porretani  dixerunt. 
Relationes  enim  reaies  oportet  esse  in  rébus  relationis,  quod  qui- 
dem  in  creaturis  manifestum  est,  sunt  enim  relationes  reaies  in 
eis  sicut  accidentia  in  subjectis  :  relationes  autem  islae  quibus 
personae  distinguuntur  in  divinis,  sunt  relationes  reaies,  ut  supra 
ostensum  est;  igitur  oportet  quod  sint  in  personis  divinis  non 
quidem  sicut  accidentia.  Nam  et  alia  quœ  in  creaturis  sunt  acci- 
dentia, ad  Deum  translata  a  ratione  accidentium  cadunt,  ut 
sapientia,  et  justitia,  et  alia  hujusmodi,  ut  supra  ostensum  est. 
Praeterea,  in  divinis  non  potest  esse  distinctio,  nisi  per  relationes, 
nam  quaecumque  absolute  dicuntur,  communia  sunt.  Si  igitur 
relationes  exterius  ss  habeant  ad  personas,  nulla  in  ipsis  personis 
distinctio  remanebit.  Sunt  igitur  proprietates  relativse  in  perso- 
nis, ita  tamen  quod  sunt  ipsae  personae,  et  etiam  ipsa  essentia 
divina,  sicut  sapientia,  et  bonitas  dicuntur  esse  in  Deo,  et  sunt 
ipse  Deus,  et  essentia  divina,  ut  supra  ostensum  est. 

GAPUT   LXVIII. 

De  effectihus  divinitatis,  et  primo  de  esse. 

His  igitur  consideratis  quae  ad  unitatem  essentiae  divinae  per- 
tinent, et  ad  personarum  Trinitatem,  restât,  de  effectibus  Trini- 
tatis  considerandum.  Primus  autem  effectus  Dei  in  rébus  est  ipsum 
esse,  quod  omnes  alii  effectus  praesupponunt,  et  supra  quod  fun- 
dantur.  Necesse  est  autem  omne  quod  aliquo  modo  est,  a  Deo 
esse.  In  omnibus  autem  ordinatis  hoc  communiter  invenitur,  quod 
id  quod  est  primum  et  perfectissimum  in  aliquo  ordine  est  causa 
eorum,  quae  sunt  post  in  ordine  illo,  sicut  ignis  qui  est  maxime 
calidus,  est  causa  caliditatis  in  reliquis  corporibus  calidis.Semper 
enim  perfecta  a  perfectis  inveniuntur  habere  originem,  sicut  semina 
ab  animalibus  et  plantis  :  ostensum  est  autem  supra,  quod  Deus 
est  primum  et  perfectissimum  ens,  unde  oportet  quod  sit  causa 
essendi  omnibus  quae  esse  habent.  Adhuc,  omne  quod  habet  ali- 

quid  per  participationem,  reducitur  in  id  quod  habet  illiud  per 
essentiam  sicut  in  principium  et  causam,  sicut  ferrum  ignitum 
participât  igneitatem  ab  eo  quod  est  ignis  per  essentiam  suam  : 
ostensum  est  autem  supra,  quod  Deus  est  ipsum  esse,  unde  esse 
convenit  ei  per  suam  essentiam,  omnibus  autem  aliis  convenit  per 
participationem.  Non  enim  alicujus  essentia  est  suum  esse,  quia 
esse  absolutum  et  per  se  subsistens  non  potest  esse  nisi  unum,  ut 
supra  ostensum  est,  igitur  oportet  Deum  esse  causam  existendi 
omnibus  quae  sunt. 


CAPUT  LXIX. 

Quod  Deus  in  çreando  res  non  prœsupponit  materiam, 

IIoc  autem  ostendit  quod  Deus  in  creando  res  non  praeexigit 
materiara  ex  quaoperetur.  Nullum  enim  agens  praeexigit  ad  suam 
actionem  id  quod  per  suam  actionem  producit,  sed  solum  ea  prae- 
exigit quae  sua  actione  produci  non  possunt;  aedificator  enim 
lapides  et  ligna  ad  suam  actionem  praeexigit,  quia  ea  sua  actione 
producere  non  potest,  domum  autem  producit  in  agendo,  sed  non 
prœsupponit  :  necesse  est  autem  materiam  produci  per  actionem 
Dei,  cum  ostensum  sit  quod  omne  quod  quolibet  modo  e&t,  Deum 
habeat  causam  existendi.  Relinquitur  igitur  quod  Deus  in  agendo 
materiam  non  praesupponit.  Adhuc,  actus  naturaliter  prior  est 
potentia,  unde  et  per  prius  competit  sibi  ratio  principii  :  omne 
autem  principium  quod  in  creando  aiiud  principium  praesupponit, 
per  posterius  habet  rationem  principii.  Cum  igitur  Deus  sit  prin- 
cipium rerum  sicut  actus  primus,  materia  autem  sicut  ens  in  po- 
tentia, inconveniens  est  quod  Deus  in  agendo  materiam  praesup- 
ponat.  Item,  quanto  aliqua  causa  est  magis  universalis,  tanto 
efïeclus  ejus  est  universalior.  Nam  causae  particulares,  effectus 
universaliumcausarum  ad  aliquid  determinatum  appropriant,  quae 
quidem  determinatio  ad  effectum  universalem  comparatur  sicut 
actus  ad  potentiam.  Omnis  igitur  causa  quae  facit  aliquid  esse  in 
actu  praesupposito,  eo  quod  est  in  potentia  ad  actum  illum,  est 
cau>a  particularis  respecta  .alicujus  universalioris  causae.  Hoc 
aulcm  Deo  non  competit,  cum  ipse  sit  causa  prima,  ut  supra 
ostensum  est.  Non  igitur  praeexistit  materia  ad  suam  actionem. 
Ip*ius  igitur  est  producere  res  in  esse  ex  nihilo,  quod  est  creare. 
Et  inde  est,  quod  fides  catholica  eum  creatorem  confitetur 

GAPUT  LXX. 

Quod  creare  soli  Deo  convenit. 

Hoc  etiam  apparet,  quod  soli  Deo  convenit  esse  creatorem,nam 
creare  illi  causas  convenit,  quas  aliam  universaliorem  non  praesup- 
ponit,  ut  ex  dictis  patet  :  hoc  autem  soli  Deo  competit,  solus  igi- 
tur  ipse  est  creator.  Item,  quanto  potentia  est  magis  reraota  ab 
actu,  tanto  oportet  esse  majorem  virtutem,  per  quam  reducatur 
in  actum  :  sed  quantacumque  distantia  potentiae  ad  aclum  deturf 
semper  remanet  major  distantia,  si  ipsa  potentia  subtrahatur, 
creare  igitur  aliquid  ex  nihilo  requirit  infinitam  virtutem  :  sed 
solus  Deus  est  infinitas  virtutis,  cum  ipse  sit  infinitse  essentiae, 
solus  igitur  Deus  potest  creare. 

GAPUT  LXXI. 

Quod  materia  diversitas  non  est  causa  diversitatis  in  reBus. 

Manifestum  est  autem  ex  prasostensis,  quod  causa  diversitatis 
in  rébus  non  est  materiae  diversitas.  Ostensum  est  enim,  quod 
materia  non  praesupponitur  actioni  divinae,  qua  res  inesse  produ- 
cit.  Causa  autem  diversitatis  rerum  non  est  ex  materia  nisi  secun- 
dum  quod  materia  ad  rerum  productionem  praeexigilur,  ut  sci- 
licet  secundum  diversitatem  materiae  diversae  inducantur  formas. 
Non  igitur  causa  diversitatis  in  rébus  a  Deo  productis  est  materia. 
Adhuc,  secundum  quod  res  habent  esse,  ita  habent  pluralitatem 
et  unitalem,  nam  unum  quodque  secundum  quod  est  ens,  est 
etiam  unum  :  sed  non  habent  esse  formas  propter  materiam,  sed 
magis  materiae  propter  formas,  nam  actus  melior  est  potentia,  id 
autem  propter  quod  aliquid  est,  oportet  melius  esse.  Neque  igitur 
formas  ideo  surit  diversas,  ut  competant  materiis  diversis,  sed 
materias  ideo  sunt  diversas,  ut  competant  diversis  formis. 

GAPUT  LXXII. 

Quomodo  Deus  diversa  produxit,  et  quomodo  pluralitas 
rerum  causata  est. 

Si  autem  hoc  modo  se  habeant  res  ad  unilatem  et  multitudi- 
nem,  sicut  se  habent  ad  esse  :  totum  autem  esse  rerum  dependet 
a  Deo,  ut  ostensum  est,  pluralilatis  rerum  causam  ex  Deo  esse 
oportet.  Quod  quidem  qualiter  sit,  considerandum  est.  Necesse 

est  enim  C[uod  omne  agens  agat  sibi  simile  secundum  quod  possi- 
bile  est,  non  autem  erat  possibile,  quod  similitudinem  divinas 
bonitatis  res  a  Deo  productse  consequerentur  in  ea  simplicitate, 
secundum  quam  invenitur  in  Deo.  unde  oportuit  quod  id  quod  est 
unum  et  simplex,  repreesentaretur  in  rébus  causatis  diversimode 
et  dissimiliter.  Necesse  igitur  fuit  diversitatem  esse  in  rébus 
Deo  productis,  ut  divinam  perfectionem  rerum  diversitas  secun- 
dum suum  modum  imitaretur.  Item  unum  quodque  causaturn 
finitum  est,  solius  enim  Dei  est  essentia  infinita,  ut  supra  osten- 
sum  est  :  quodlibet  autem  finitum  per  addilionem  alterius  red- 
ditur  majus.  Melius  igitur  fuit  diversitatem  in  rébus  creatis  esse, 
ut  sic  plura  bona  essent,  quam  quod  esset  unum  tantum  genus 
rerum  a  Deoproductum.Optimi  autem  est  optima  adducere: con- 
venions igitur  fuit  Deo,  quod  in  rébus  diversitatem  produceret. 

GAPUT  LXXIII. 

De  diversitate  rerum,  gradu,  et  ordine. 

Oportuit  autem  diversitatem  in  rébus  cum  ordine  quodam  insti- 
tui,  ut  scilicet  quaedam  aliis  essent  poliora.  Hoc  enim  ad  abun- 
dantiam  divinse  bonitatis  pertinet,  ut  suas  bonitatis  similitudinem 
rébus  causatis  communicet,  quantum  possibile  est  :  Deus  autem 
non  tantum  in  se  bonus  est,  sed  etiam  alia  in  bonitate  excellit, 
et  ea  ad  bonitatem  adducit.  Ut  igitur  perfectior  esset  rerum 
creatarum  similitudo  ad  Deum,  necessarium  fuit  ut  qusedam  res 
aliis  constituerentur  meliores,  et  ut  qusedam  in  alia  agerent,  ea 
ad  perfectionem  ducendo.  Prima  autem  diversitas  rerum  principa- 
liter  in  diversitate  formarum  consistit.  Formalis  autem  diversitas 
secundum  contrarietatem  est.  Dividitur  enim  genus  in  diversas 
species  differentiis  contrariis.  In  contrarietale  autem  ordinem 
necesse  est  esse,  nam  semper  alterum  contrariorum  perfectius  est. 
Oportet  igitur  rerum  diversitatem  quodam  ordine  a  Deo  esse 
institutam,  ut  scilicet  quaedam  sint  aliis  potiora. 

GAPUT  LXXIV. 

Quomodo  res  creatœ  quœdam  plus  liaient  de  potentia, 
minus  de  actu,  quœdam  e  converso. 

Quia  vero  unumquodque  in  tantum  nobile  et  perfectum  est 
in  quantum  ad  divinam  similitudinem  accedit,  Deus  autem  est 

actus  purus  absque  potentia?  permistione  :  necesse  est  ea  quœ 
sunt  suprema  in  enlibus  magis  esse  in  actu,  et  minus  de  poten- 
tia  habere,  quae  autem  inferiora  sunt,  magis  in  potentia  esse. 
Hoc  autem  qualiter  sit,  considerandum  est.  Cum  enim  Deus  sit 
sempiternus  et  incommutabilis  in  suo  esse,  illa  sunt  in  rébus 
infima,  utpote  de  similitudine  divina  minus  habentia,  quae  sunt 
generalioni  et  corruptioni  subjecta,  quae  quandoque  sunt,  et  quan- 
doque  non  sunt.  Et  quia  esse  sequitur  formam  rei,  sunt  quidem 
hujusmodi  quando  formam  habent,  desinunt  autem  esse,  quando 
forma  privantur.  Oportet  igitur  in  eis  esse  aliquid  quod  possit 
quandoque  formam  habere,  quandoque  vero  forma  privari,  quod 
dicimus  materiam.  Hujusmodi  igitur  quae  sunt  in  rébus  infima, 
oportet  esse  ex  materia  et  forma  composita.  Illa  vero  quae  sunt 
suprema  in  entibus  creatis,  ad  similitudinem  divini  esse  maxime 
accedunt,  nec  est  in  eis  potentia  ad  esse  et  non  esse,  sed  a  Deo 
par  creationem,  sempiternum  esse  adepta  sunt.  Cum  autem  mate- 
ria hoc  ipsum  quod  est,  sit  potentia  ad  esse  quod  est  per  formam, 
hujusmodi  entia  in  quibus  non  est  potentia  ad  esse  et  non  esse, 
non  sunt  composita  ex  materia  et  forma,  sed  sunt  formée  tantum 
subsistentes  in  suo  esse,  quod  acceperunt  a  Deo.  Necesse  est 
autem  hujusmodi  substantias  incorporales  incorruptibiles  esse.  In 
omnibus  enim  incorruptibilibus  est  potentia  ad  non  esse  :  in  iis 
autem  non  est,  ut  dictum  est,  sunt  igitur  incorruptibiles.  Item, 
nihil  corrumpitur  nisi  per  separationem  formée  ab  ipso,  nam  esse 
semper  consequitur  formam  :  hujusmodi  autem  substantiae,  cum 
sint  forma?  subsistentes,  non  possunt  separari  a  suis  formis,  et  ita 
esse  amiltere  non  possunt,  ergo  sunt  incorruptibiles.  Sunt  autem 
inter  ulraque  praeclictorum  quaedam  média,  in  quibus  elsi  non 
sit  potentia  ad  esse  et  non  esse,  est  tamen  in  eis  potentia  ad  ubi  : 
hujus  autem  sunt  corpora  cœlestia,  quod  generationi  et  cor- 
ruptioni nonsubjiciuntur,  quia  in  iis  contrarietates  non  inveniun- 
tur,  et  tamen  sunt  mutabilia  secundum  locum  ;  sic  autem  invenilur 
in  aliquibus  materia  sicut  et  motus.  Est  enim  motus  actus 
existentis  in  potentia.  Habent  igitur  hujusmodi  corpora  materiam 
non  subjectana  generationi  et  corruptioni,  sed  solum  loci  muta- 
tioni. 


42  S.    THOMAS   AQUINATIS   OPUSCULA. 

CAPUT  LXXV. 

Qttod  quœdam  sunt  substantia  intellectuelles ,  qua 
immateriales  dicuniur. 

Praedicta9  autem  substantias  quas  immateriales  diximus,  necesse 
est  etiam  intellectuales  esse.  Ex  hoc  enim  aliquid  intellectuale 
est,  quod  immune  est  a  moteria,  quod  ex  ipso  intelligendi  modo 
pereipi  potest  :  intelligibile  enim  in  actu,  et  intellectus  in  actu 
sunt  unum.  Manifestum  est  autem  aliquid  esse  actu  intelligibile 
per  hoc,  quod  est  a  materia  separatum  :  nam  et  de  rébus  materia- 
libus  intellectualem  cognitionem  habere  non  possumus,  nisi  per 
abstractionem  a  materia.  Unde  oportet  idem  judicium  de  intel- 
leclu  esse,  ut  scilieet  quae  sunt  immateriala,  sint  intellectualia. 
Item,  substantiœ  immateriales,  sunt  primae  et  supremae  in  enlibus  : 
nam  actus  naturaliter  est  prior  potentia.  Omnibus  autem  rébus 
apparet  intellectus  esse  superior  :  intellectus  enim  utitur  corpora- 
libus  quasi  instrumentis.  Oportet  igitur  substantias  immateriales 
intellectuales  esse.  Adhuc,  quanto  aliqua  sunt  superiora  in  enti- 
bus,  tanto  magis  pertingunt  ad  similitudinem  divinam.  Yidemus 
enim  res  quasdam  infimi  gradus  participare  divinam  similitudinem 
quantum  ad  esse  tantum,  velut  inanimata  :  qugedam  autem 
quantum  ad  esse  et  vivere,  ut  plantas  :  qusedam  autem  quantum 
ad  sentire,  ut  animalia  :  supremus  autem  modus  est  per  intel- 
lectum,  et  maxime  Deo  conveniens,  Supremae  igitur  creaturae 
sunt  intellectuales  :  et  quia  inter  caeteras  creaturas  magis  a  Dei 
similitudinem  accedunt,  propter  hoc  dicuntur  ad  imaginem  Dei 
constitutae. 

CAPUT  LXXVI. 

Quomodo  taies  substantia?  sunt  arbitrio  libère. 

Per  hoc  autem  ostendilur,  quod  sunt  arbitrio  liberae.  Intellectus 
enim  non  agit  aut  appétit  sinejudicio,  sicut  inanimata,  neque  est 
judicium  intellectus  ex  naturali  impetu  sicut  in  brutis,  sed  ex 
propria  apprehensione  :  quia  intellectus  etiam  finem  cognoscit  et 
id  quod  est  ad  finem,  et  habitudinem  unius  ad  alterum.  Et  ideo 
ipso  sui  judicii  causa  esse  potest,  duo  appetat  et  agat  aliquid 
propter  finem  :  liberum  autem  dicimus,  quod  sui  causa  est.  Appé- 
tit igitur  et  agit  intellectus  libero  judicio,  quod  est  esse  liberum 

arbitrio  ;  supremae  igitur  substantiae  sunt  arbitrio  libéras.  Adhuc, 
liberum  est  quod  non  est  obligatum  ad  aliquid  unum  determina- 
tum  :  appetitus  autem  substantiae  intellectivse  non  est  obligatus  ad 
aliquid  unum  determinatum  bonum,  sequitur  enim  apprehensio- 
nem  intellectus,  quae  est  de  bono  udiversaliter.  Igitur  appetitus 
substantiae  intelligentis  est  liber,  utpote  communiter  se  habens  ad 
quodcumque  bonum. 

GAPUT  LXXVII. 

Quod  in  eis  est  ordo,  et  gradus  secundum  per/ectionem 


Sicut  autem  hae  substantiae  intelligentes  quodam  gradu  aliis 
substantiis  praeponuntur,  ita  etiam  ipsas  substantias  necesse  est 
aliquibus  gradibus  ad  invicem  distare.  Non  enim  ad  invicem 
differrepossunt  materiali  differentia,  cum  materia  eareant.  Unde 
si  in  eis  est  pluralitas,  necesse  est  eam  per  distinctionem  forma- 
ient! causari,  quae  diversitatem  speciei  constituit.  In  quibus- 
cumque  autem  est  speciei  diversitatem  accipere,  necesse  est  in 
eis  gradum  quemdam  et  ordinem  considerare  :  ejus  ratio  est 
quia,  sicut  in  numeris  additio,  vel  subtractio  unitatis  speciem 
variât,  ita  per  additionem  et  subtractionem  differentiarum  res 
naturales  specie  différentes  inveniuntur,  sicut  quod  est  anima- 
tum  tantum,  ab  eo  differt  quod  est  animatum  et  sensibile  :  et 
quod  est  animatum  et  sensibile  tantum,  ab  eo  quod  est  anima- 
tum sensibile,  et  rationale.  Necesse  est  igitur  praedictas  imma- 
teriales  substantias  secundum  quosdam  gradus  et  ordines  esse 
dislinctas. 

GAPUT  LXXVIII. 

Qualité)'  est  in  eis  ordo  et  gradus  in  intelligendo. 

Et  quia  secundum  modum  substantiae  rei  est  modus  opératio- 
ns, necesse  est  quod  superiores  earum  nobilius  intelligant,  ut- 
pote formas  intelligibles  et  virtutes  magis  universales,  et  magis 
imitas  habentcs  :  inferiores  autem  esse  debiliores  in  intelligendo, 
et  habere  formas  magis  multiplicatas,  et  minus  universales. 

GAPUT  LXXIX. 

Quod  substantia,  per  qnam  homo  intelligit,  est  infima 
in  génère  substantiarum  intelleclualium. 

Cum  autem  non  sit  in  rébus  in  infinitum  procedere,  sicut  est 
invenire  supremam  in  prsediclis  substantiis,  quae  propinquissimo 
accedit  ad  Deum,  ita  necesse  est  inveniri  infimam,  quae  maxime 
appropinquat  materiae  corporali,  et  hoc  quidem  taliter  potest  esse 
manifesLum.  Inteltigere  enim  homini  supra  alia  animalia  convenit. 
Manife&tum  est  enim  quod  homo  solus  universalia  considérât,  et 
habitudines  rerum,  et  res  immateriales,  quae  solum  intelligendo 
percipiuntur.  Impossibile  est  autem,  qnod  intelligere  sit  actus 
exercitus  per  organum  corporale,  sicut  visio  exercetur  per  oculum. 
Necesse  est  enim  quod  omne  instrumentum  virtulis  cognoscitivae 
careat  illo  génère  rerum,  quod  per  ipsum  cognoscitur,  sicut  pu- 
pilla  caret  coloribus  ex  sua  natura.  Sic  enim  cognoscuntur  colo- 
res, in  quantum  colorum  species  recipiuntur  in  pupilla  :  recipiens 
autem  oportet  esse  denudatum  ab  eo  quod  recipitur.  Intellectus 
autem  cognoscitivus  est  omnium  naturarum  sensibilium.  Si  igitur 
cognosceret  per  organum  corporale,  oporteret  illud  organum  esse 
denudatum  ab  omni  natura  sensibili,  quod  est  impossibile.  Item, 
omnis  ratio  cognoscitiva  eo  modo  cognoscit,  quo  species  cogniti 
estapud  ipsam,  nam  haec  sibi  principium  cognoscendi.  Intellectus 
autem  cognoscit  res  immaterialiter,  etiam  eas  quae  in  sua  natura 
sunt  materiales,  abstrahendo  formam  universalem  e  materialibus 
conditionibus  individuantibus,  impossibile  est  ergo,  quod  species 
rei  cognitae  sit  in  intellectu  materialiter,  ergo  non  recipitur  in 
organo  corporali ,  nam  omne  organum  corporale  est  materiale. 
Idem  etiam  apparet  ex  hoc,  quod  sensus  debilitatur  et  corrompi- 
tur  ab  excellentibus  sensibilibus,  sicut  auditus  a  magnis  sonis,  et 
visus  a  rébus  valde  fulgidis,  quod  accidit,  quia  solvitur  organi 
harmonia.  Intellectus  autem  magis  roboratur  ex  excellentia  intel- 
ligibilium  :  nam  qui  intelligit  alliora  inlelligibilium,  non  minus 
potest  intelligere  alia,  sed  magis.  Sic  igitur  cum  homo  inveniatur 
intelligens,  et  intelligere  hominis  non  sit  per  organum  corporale, 
oportet  quod  sit  aliqua  substantia  incorporea,  per  quam  homo 
intelligat.  Nam  quod  per  se  potest  operari  sine  corpore,  etiam 
ejus  substantia  non  dependet  a  corpore.  Omnes  enim  virtutes  et 
forraae  quae  per  se  subsistere  non  possunt  sine  corpore,  opéra- 

lionem  habere  non  possunt  sine  corpore.  Non  enim  calor  per  se 
calefacit,  sed  corpus  per  calorem.  Hœc  igitur  substantia  incor- 
porea,  per  quam  homo  intelligit,  est  infima  in  génère  substanlia- 
rum  intellectualium,  et  maxime  maleriae  propinqua. 

GAPUT  LXXX. 

De  diferenlia  intellectus,  et  modo  intelligendi. 

Cum  autem  esse  intelligibile  sit  supra  esse  sensibile,  sicut  in- 
tellectus supra  sensum,  ea  autem  quae  sunt  inferiora  in  entibus 
imitantur  ut  possunt  superiora,  sicut  corpora  generabilia  et  cor- 
ruptibilia  imitantur  aliquo  modo  circulationem  cœlestium  corpo- 
rum,  necesse  est  et  sensibilia  intelligibilibus  suo  modo  assimilari, 
et  sic  ex  similitudine  sensibilium  utcumque  possumus  devenire  in 
notitiam  intelligibilium.  Est  autem  in  sensibilibus  aliquid  quasi 
supremum  quod  est  actus  scilicet  forma,  et  aliquid  infimum  quod 
est  potentia  lantum,  scilicet  materia,  et  aliquid  médium,  scilicet 
compositum  ex  materia  et  forma  :  sic  etiam  in  esse  intelligibili 
considerandum  est.  Nam  supremum  intelligibile,  quod  est  Deus, 
est  actus  purus.  Substantiae  vero  intellectuales  alise  sunt  habentes 
aliquid  de  actu  et  de  potentia,  secundum  esse  intelligibile  :  infima 
vero  intellectualium  substantiarum  per  quam  homo  intelligit,  est 
quasi  in  potentia  tantum  in  esse  intelligibili.  Huic  etiam  attesta- 
tur,  quod  homo  invenitur  a  principio  potentia  tantum  intelligens, 
et  postmodum  paulatim  reducitur  in  actu,  et  inde  est  qnod  id  per 
quod  homo  intelligit,  vocalur  intellectus  possibilis. 

GAPUT  LXXXI. 

Quod  intellectus  possibilis  in  liomine  accipit  formas 
intelligïbïles  a  relus  sensibilibus. 

Quia  vero,  ut  dictum  est,  quanto  substantia  intellectualis  est 
altior,  tanto  formas  intelligibles  universaliores  habet,  consequens 
est  ut  intellectus  humanus,  quem  possibilem  diximus,  inter  alias 
intellectuales  substantias  formas  habeat  minus  universales,  et 
inde  est  quod  formas  intelligibiles  a  rébus  sensibilibus  accipit. 
Hoc  etiam  aliter  consideranti  manifestum  esse  potest.  Oportet 
enim  formam  esse  proportionatam  susceptibili.  Sicut  igitur  intel- 
lectus possibilis  humanus  inter  omnes  substantias  intellectuales 
propinquior  invenitur  materiae  corporali,  ita  necess'e  est  quod 

ejus  formae  intelligibiles  rébus  materialibus  sint  maxime  pro- 
pinquœ. 

GAPUT  LXXXIL 

Quod  homo  indiget  potenliis  sensilivis  ad  intelligendum. 

Considerandum  autem  quod  formae  in  rébus  corporeis  particu- 
lares  sunt  et  materiale  esse  habentes,  in  intellectu  vero  univer- 
sales  sunt  et  immateriales  :  quod  quidem  demonstrat  inieliigendi 
modus.Intelligimusenimresuniversaliler  elimmaterialiter.  Modus 
autem  intelligendi  speciebus  intelligibilibus,  quibus  intelligimus, 
necesse  est  quod  respondeal.  Oportet  igitur  cum  de  extremo  ad 
extremum  non  perveniatur  nisi  per  médium,  quod  formae  a  rébus 
corporeis  ad  intellectum  perveniant  per  aliqua  média.  Hujusmodi 
autem  sunt  potenliae  sensitivae,  quae  formas  rerum  materialium 
recipiunt  sine  materia  :  fit  enim  in  oculo  species  lapidis,  sed  non 
materia  ;  recipiuntur  tamen  in  potentiis  sensilivis  formae  rerum 
particularité^  nam  potentiis  sensitivis  non  nisi  pariicularia  cog- 
noscimus,  necesse  igitur  fuit  hominem  ad  hoc  quod  intelligat, 
eliam  sensus  habere.  Hujus  autem  signum  est,  quod  cui  déficit  unus 
sensus,  déficit  scientia  sensibilium,  quae  illo  sensu  comprehen- 
duntur,  sicut  cœcus  natus  de  coloribus  scientiam  habere  non  potest. 

GAPUT  LXXXIII. 

Quod  necesse  est ponere  intellecttim  ageniem. 

Inde  manifestum  fit,  quod  scientia  rerum  in  intellectu  nostro 
non  causatur  per  participationem,  aut  influxum  aliquarum  for- 
marum  actu  intelligibilium  per  se  subsistentium,  sicut  Platonici 
posuerunt,  et  alii  quidam  ipsos  sequentes,  sed  intellectus  acquirit 
eam  a  rébus  sensibilibus  mediantibus  sensibus  :  sed  cum  in  po- 
tentiis sensitivis  formae  rerum  sint  parliculares,  ut  dictum  est, 
non  sunt  intelligibiles  actu,  sed  potenlia  tantum.  Intellectus  enim 
non  nisi  universalia  intelligit  :  quod  autem  est  in  potentia,  non 
reducitur  in  actum  nisi  ab  aliquo  agente;  oportet  igitur  quod  sit 
aliquod  agens,  quod  species  in  potentiis  sensitivis  existentes 
faciat  intelligibiles  actu.  Hoc  autem  non  potest  facere  intellectus 
possibilis  :  ipse  enim  magis  est  in  potentia  ad  intelligibilia,  quam 
intelligibilium  activus,  necesse  est  igitur  ponere  alium  intellectum, 
qui  species  intelligibiles  in  potentia  faciat  intelligibiles  actu,  sicut 

lumen  facit  colores  visibiles  potentia,  esse  visibiles  actu,  et  hune 
diciraus  intellectum  agentem,  quem  poncre  non  esset  necesse,  si 
formas  rerum  essent  intelligibiles  aclu,  sicut  Platonici  posuerunt. 
Si  igitur  ad  intelligendum  primo  necessarius  est  nobis  intellectus 
possibilis,  qui  est  receptivus  specierum  intelligibilium;  secundo 
intellectus  agens,  qui  facit  intelligibilia  actu.  Cum  autem  intel- 
lectus possibilis  jam  fuerit  per  species  intelligibiles  perfectus, 
vocatur  intellectus  in  habitu,  cum  species  intelligibiles  jam  sic 
habet  ut  eis  possit  uti  cum  voluerit,  medio  quodammodo  inter 
potentiam  puram  et  actum  completum.  Cum  vero  praedictas  spe- 
cies in  actu  completo  habuerit,  vocatur  intellectus  in  actu.  Sic 
enim  actu  intelligit  res,  cum  species  rei  facta  fuerit  forma  intel- 
lectus possibilis.  Propter  quod  dicitur  quod  intellectus  in  actu  est 
intellectum  in  actu. 

GAPUT  LXXXIV. 

Quod  anima  Jiumam  est  incorruytiMlis. 

Necesse  est  autem  secundum  prsemissa  intellectum  quo  homo 
intelligit  incorruptibilem  esse.  Unumquocumqe  enim  sicoperatur, 
secundum  quod  liabet"  esse  :  intellectus  autem  habet  operatio- 
ncm,  in  qua  non  communicat  sibi  corpus,  ut  ostensum  est;  ex 
quo  patet  quod  est  operans  per  seipsum;ergo  est  substantia  sub- 
sistens  in  suo  esse  :  ostensum  est  autem  supra  quod  substantiae 
intellectuales  sunt  incorruptibiles,  ergo  intellectus  quo  homo  in- 
telligit, est  incorruptibilis.  Adhuc  proprium  subjectum  gênera- 
tionis  et  corruptionis  est  materia,  in  tantum  igitur  unumquodque 
a  conuplione  recedit,  in  quantum  recedit  a  materia  :  ea  enim 
quœ  sunt  composita  ex  materia  et  forma,  sunt  per  se  corrupti- 
bilia,  formas  autem  materiales  sunt  corruplibiles  per  accidens,  et 
non  per  se  :  formas  autem  immateriales  quae  materiœ  proportion 
neni  oxcedunt,  sunt  incorruptibiles  omnino.  Intellectus  autem 
omnino  secundum  suam  naturam  supra  materiam  elevalur,  quod 
ejusoperatio  ostendit  :  non  enim  intelligimus  aliqua  nisi  per  hoc 
quod  ipsa  a  materia  separamus,  est  igitur  intellectus  secundum 
naturam  incorruptibilis.  Item,corruptioabsque  contrarielate  esse 
non  potest, nihil  enim  corrumpitur  nisi  a  suo  contrario;  unde  cor- 
pora  cœlestia,  in  quibus  non  est  contrarietas,  sunt  incorrupti- 
bilia  :  sed  contrarietas  longe  est  a  natura  intellectus,  in  tantum 
quod  ea  quœ  secundum  se  sunt  contraria,  in  intellectu  contraria 

non  sunt,  est  enim  contrariorum  ratio  intelligibilis  una,  quia  per 
unum  intelligitur  aliud;  impossibile  est  igitur  quod  intellectus  sit 
corruptibilis. 

CAPUT  LXXXV. 

De  unitate  intellectus  possibilis. 

Forte  autem  aliquis  dicct,  quod  intellectus  quidem  incorrupti- 
bilis  est,  sed  est  unus  in  omnibus  hominibus,  et  sic  quod  post 
corruptionem  omnium  hominum  remanet,  non  est  nisi  unum  : 
quod  autem  sit  unus  tantum  intellectus  in  omnibus,  multipliciter 
astrui  potest.  Primo  quidem  ex  parte  intelligibilis,  quia  si  est  alius 
intellectus  in  me,  alius  in  te,  oportebit  quod  sit  alia  species  intel- 
ligibilis in  me,  et  alia  in  te,  et  per  consequens  aliud  intellectum 
quod  ego  intelligo,  et  aliud  quod  tu.  Erit  ergo  intentio  intellecta 
multiplicata  secundum  numerum  individuorum,  et  ita  non  erit 
universalis,  sed  individualis.  Ex  quo  videtur  sequi,  quod  non  sit 
intellecta  in  actu,  sed  in  potentia  tantum,  nam  mtentiones  indi- 
viduales  sunt  intelligibiles  in  potentia,  non  actu  :  deinde  quia  cum 
ostensum  sit,  quod  intellectus  est  substantia  subsistens  in  suo 
esse,  substantise  autem  intellectuales  plures  numéro  non  sint  in 
specie  una,  ut  supra  etiam  ostensum  est,  sequitur  quod  si  alius 
est  intellectus  in  me,  et  alius  in  te  secundum  numerum,  quod  sit 
etiam  alius  specie,  et  sic  ego  et  tu  non  sumus  ejusdem  speciei. 
Item,  cum  in  natura  speciei  omnia  individua  communicent,  opor- 
tet  poni  aliquid  prseler  naturam  speciei,  secundum  quod  ab  invi- 
cem  individua  distinguantur.  Si  igitur  in  omnibus  hominibus  est 
unus  intellectus  secundum  speciom,  plures  autem  secundum  nu- 
merum, oporlet  ponere  aliquid  quod  faciat  numéro  differre  unum 
intellectum  alio  :  hoc  autem  non  potest  esse  aliquid  quod  sit  de 
substantia  intellectus,  cum  intellectus  non  sit  compositus  ex  ma- 
teria  et  forma.  Ex  quo  sequitur,  quod  omnis  differentia  qua3 
accipi  posset  secundum  id  quod  est  de  substantia  intellectus,  sit 
differentia  formalis  et  diversificans  speciem.Relinquitur  ergo  quod 
intellectus  unius  hominis  non  possit  esse  alius  numéro  ab  intellecta 
alterius,  nisi  propter  diversitatem  corporum;  corruptis  ergo  cor- 
poribus  diversis,  videtur  quod  non  remaneant  plures  intellectus, 
sed  unus  tantum.  Hoc  autem  quod  impossibile  sit,  evidenter  appa- 
ret.  Ad  quod  ostendendum  procedendum  est  sicut  proceditur 
contra  negantes  principia,  ut  ponamus  aliquid  quod  omnino  ne- 

gari  non  possit.  Ponamus  igilur  quod  hic  homo,  puta,  Socrates, 
vel  Plato,  intelligat,  quod  negare  non  posset  respondens,  nisi 
intelligeret  esse  negandum.  Negando  igitur  ponit,  nam  afïirmare 
et  negare  intelligenlis  est.  Si  autem  hic  homo  intelligit,  oportet 
quod  id  quo  formaliter  intelligit,  sit  forma  ejus,  quia  nihil  agit 
nisi  secundum  quod  est  actu.  Illud  ergo  quo  agit  agens,  est 
actusejus,  sicut  calor  quocalidum  calefacit,  est  actus  ejus;  intel- 
lectus  igitur  quo  homo  intelligit,  est  forma  hujus  hominis,  et 
eadem  ratione  illius.  Impossibile  est  autem  quod  forma  eadem 
numéro  sit  diversorum  secundum  numerum.  quia  diversorum 
secundum  numerum  non  est  idem  esse  :  unumquodque  autem 
habet  esse  per  suam  formam.  Impossibile  est  igitur,  quod  intel- 
leclus  quo  homo  intelligit,  sit  unus  in  omnibus.  Hujus  autem  ra- 
tionis  difficultatem  aliqui  cognoscentes,  conantur  invenire  viam 
evadendi.  Dicunt  enim,  quod  intellectus  possibilis,  de  quo  supra 
est  habitum,  recipit  species  intelligibiles,  quibus  fit  in  actu.  Spe- 
cies  autem  intelligibiles  sunt  quodammodo  in  phanthasmatibus. 
In  quantum  igitur  species  intelligibilis  est  in  intellectu  possibili, 
et.  in  phantasmatibusquae  sunt  in  nobis,in  tantum  intellectus  pos- 
sibilis continuatur  et  unitur  nobiscum,  ut  sic  per  ipsum  intelli- 
gere  possimus.  Hœc  autem  responsio  omnino  nulia  est.  Primo 
quidem,  quia  species  intelligibilis  secundum  quod  est  in  phantas- 
matibus,  est  intellecta  in  potentia  tantum  :  secundum  autem 
quod  est  in  intellectu  possibili,  est  intellecta  in  actu;  secundum 
igitur  quod  est  in  intellectu  possibili,  non  est  in  phantasmatibus, 
sed  magis  a  phantasmatibus  abstracta  ;  nulla  ergo  remanet  unio 
intellectus  pos-ibilis  ad  nos.  Deinde,  dato  quod  sit  aliqua  unio, 
non  tamen  sufficeret  ad  hoc  quod  faceret  nos  intelligentes.  Per 
hoc  enim  quod  species  alicujus  est  in  intellectu,  non  sequitur, 
quod  seipsum  intelligat,  sed  quod  intelligatur.  Non  enim  lapis 
intelligit,  etiam  si  ejus  species  sit  in  intellectu  possibili.  Neque. 
igilur  per  hoc  quod  species  phantasmatum  quae  sunt  in  nobis,: 
sunt  in  intellectu  possibili,  sequitur  quod  nos  simus  intelligentes, 
sed  magis  quod  nos  simus  intellecti,  vel  potius  phantasmata  quse 
sunt  in  nobis.  Hoc  autem  evidentius  apparet,  si  quis  consideret 
comparationem  quam  facit  Arist.  in  3,  de  Anima,  dicens  quod 
intellectus  se  habet  ad  phantasmata  sicut  visus  ad  colores.  Mani- 
festum  est  autem  quod  per  hoc  quod  species  colorum,  qui  sunt 
in  pariete,  sunt  in  visu,  non  habet  paries  quod  videat,  sed  magis 
quod  videatur.  Neque  ego  etiam  ex  hoc  quod  species  phantasma- 

tum  quae  sunt  in  nobis,  sunt  in  intellectu,  sequitur  quod  nos 
simus  intelligentes,  sed  quod  simus  intellecli.  Amplius  si  nos  per 
intellectum  formaliter  intelligimus,  oportet  quod  ipsum  intelligere 
intellectus,  sit  intelligere  hominis,  sicut  eadem  est  calefactio  ignis 
et  calons.  Si  igitur  idem  est  intellectus  numéro  in  me  et  in  te, 
sequitur  de  necessitate,  quod  respectu  ejusdem  intelligibilis  sit 
idem  intelligere  meum  et  tuum,  dum  scilicet  simul  aliquid  idem 
intelligimus,  quod  est  impossibile  :  non  enim  diversorum  operan- 
tium  potest  esse  una  et  eadem  numéro  operalio.  Impossibile  est 
igitur  quod  sit  unus  intellectus  in  omnibus.  Sequitur  ergo  quod  si 
intellectus  est  incorruptiblis,  ut  ostensum  est,  quod  deslructis 
corporibus  remaneant  plures  intellectus  secundum  numerum  hc- 
minurn.  Ea  vero  quae  in  contrarium  objiciuntur,  facile  est  solvere. 
Prima  enim  ratio  multipliciter  déficit.  Primo  quidem  concedimus 
idem  esse  intellectum  ab  omnibus  hominibus,  dico  autem  intellec- 
tum id,  quod  est  intellectus  objectum  :  objectum  aulem  intellec- 
tus non  est  species  intelligibilis,  sed  quidditas  rei.  Non  enim 
scientiae  intellectuales  omnes  sunt  de  speciebus  intelligibilibus, 
sed  sunt  de  naturis  rerum,  sicut  etiam  objectum  visus  est  color, 
non  species  coloris  quae  est  in  oculo.  Quamvis  igilur  sint  plures 
intellectus  diversorum  hominum,  non  tarnen  est  nisi  unum  intel- 
lectum apud  omnes,  sicut  unum  coloratum  est,  quod  a  diversis 
inspicientibus  videtur.  Secundo,  quia  non  est  necessarium,  si 
aliquid  est  individuum,  quod  sit  intellectum  in  potentia,  et  non  in 
actu,  sed  hoc  est  verum  in  illis  tantum  quae  individuantur  per 
materiam  :  oportet  enim  illud  quod  est  intellectum  in  actu,  esse 
immateriale.  Unde  substantiae  immateriales,  licet  sint  quaedam 
individua  per  se  existentia,  sunt  tamen  intellecta  in  actu  :  unde 
et  species  intelligibiles  quae  sunt  immateriales,  licet  sint  alise 
numéro  in  me  et  in  te,  non  propter  hoc  perdunt  quin  sint  intel- 
ligibiles actu  :  sed  intellectus  intelligens  per  eas  suum  objeclum 
reflectitur  supra  seipsum  intelligendo  ipsum  suum  intelligere,  et 
speciem  qua  intelligit.Deinde  considerandum  est  quod,  si  ponalur 
unus  intellectus  omnium  hominum,  adhuc  est  eadem  difficùltas, 
quia  adhuc  remanet  multitudo  intellectuum,  cum  sint  plures  sub- 
stantiae separatae  intelligentes,  et  ita  sequeretur  secundum  eorum 
rationem,  quod  intellecta  essent  secundum  numerum  diversa,  et 
per  consequens  individualia  et  non  intellecta  in  actu  primo.  Patet 
igitur.quod  prtemissa  ratio  si  aliquid  necessitatis  haberet,  auferret 
pluralitatern  intellectuum  simpliciter,  et  non  solum  in  hominibus: 

unde  cum  hsec  conclusio  sit  falsa,  manifestum  est  quod  ratio  non 
ex  necessilate  concludit.  Secunda  ratio  solvilur  facile, si  quis  con- 
sideret  difierentiam  intellectualis  animae  adsubstanlias  separatas. 
Anima  enim  intellectiva  ex  natura  suae  speciei  hoc  habot,ut  unia- 
tur  alicui  corpori  ut  forma  :  unde  et  in  diftinitione  animas  cadit 
corpus,  et  propter  hoc  secundum  habitudinem  ad  diversa  corpora 
diversificantur  animae  secundum  numerum,  quod  non  est  in  sub- 
stantiis  separatis.  Ex  quo  etiam  patet,  qualiler  tertia  ratio  sit 
solvenda.  Non  enim  anima  intellectiva  ex  natura  suse  speciei 
habet  corpus  partem  sui,  sed  unibilitatem  ad  ipsum  :  unde  per 
hoc  quod  est  unibilis  diversis  corporibus,  diversificatur  secundum 
numerum,  quod  etiam  manet  in  animabus,  corporibus  destructis 
Sunt  enim  unibiles  corporibus  diversis,  licet  non  actu  unilaa. 

GAPUT  LXXXVI. 

De  intellectu  agente,  quod  non  est  unus  in  omnibus. 

Fuerunt  autem  quidam,  qui  licet  concédèrent  intellectum  pos- 
sibilem  diversificari  in  hominibus,  posuerunt  tamen  intellectum 
agentem  unum  respectu  omnium  esse.  Quœ  quidem  opinio  licet 
sit  tolerabilior  quam  praemissa,  similibus  tamen  rationibus  con- 
futari  potest.  Est  enim  actio  intellectus  possibilis  recipere  Intel— 
lecla,  et  intelligere  ea,  aclio  autem  intellectus  agentis  facere  in- 
tellecta  in  actu  abstrahendo  ipsa  :  utrumque  autem  horum  huic 
hominiconvenit,  nam  hic  homo,  ut  Socrales,  vel  Plato,  et  recipit 
intellecta,  et  abstrahit.et  intelligit  abstracta.  Oportet  igiturquod 
tam  intellectus  possibilis,  quam  intellectus  agens  unialur  huic 
homini  ut  forma,  et  sic  oportet  quod  uterque  multiplicetur  numéro 
secundum  numerum  hominum.  Item,  agens  et  patiens  oportet  esse 
ad  invicem  proportionata  sicut  materia  et  forma,  nam  materia  fit 
in  actu  ab  agente,  et  inde  est  quod  cuilibet  potentiœ  passivœ 
respondet  potentia  activa  sui  generis.  Actus  enim  et  potentia 
unius  generis  sunt.  Intellectus  autem  agens  comparatur  ad  pos- 
sibilem,  sicut  potentia  activa  ad  passivam,  ut  ex  dictis  patet; 
oportet  igilur  utrumque  esse  unius  generis.  Cum  igitur  intellectus 
possibilis  non  sit  secundum  esse  separalus  a  nobis,  sed  unitus 
nobis  ut  forma,  et  multiplicetur  secundum  mullitudinem  homi- 
num, ut  ostensum  est,  necesso  est  etiam  quod  intellectus  agens 
sit  aliquid  unitum  nobis  formaliter,  et  multiplicetur  secundum 
numerum  hominum. 

GAPUT  LXXXVII. 

Quod  intellectus  possibilis  et  agens  fundantur  in  essentia 

anima. 
Cum  autem  intelleclus  agens  et  possibilis  nobis  formaliter 
uniantur,  necesse  est  dicere  quod  in  eadem  essentia  animae  con- 
veniant.  Omne  enim  quod  alicui  unitur  formaliter,  unitur  ei  per 
modum  formas  substantialis,  aut  per  modum  formae  accidentalis. 
Si  igitur  intellectus  possibilis  et  agens  uniantur  homini  per  mo- 
dum formae  substantialis,  cum  unius  rei  non  sit  nisi  una  forma 
substantialis,  necesse  est  dicere  quod  intellectus  possibilis  et  agens 
conveniant  in  una  essentia  formae,  quae  est  anima.  Si  vero  unian- 
tur homini  per  modum  formae  accidentalis,  manifestum  est  quod 
neutrum  potest  esse  accidens  corpori  :  et  ex  hoc  quod  operationes 
eorum  sunt  absque  organo  corporali,  ut  supra  ostensum  est,  se- 
quitur  quod  uterque  eorum  sit  accidens  animae  :  non  est  autem 
in  uno  homine  nisi  una  anima,  oportet  igitur  quod  intellectus 
agens  et  possibilis  in  una  essentia  animae  conveniant.  Item,  omnis 
actio  quae  est  propria  alicui  speciei,  est  a  principiis  consequenti- 
bus  formam  quae  dat  speciem  :  intelligere  autem  est  operatio 
propria  humanae  speciei  :  oportet  igitur  quod  intellectus  agens  et 
possibilis,  qui  sunt  principia  hujus  operationis,  sicut  ostensum 
est,  consequantur  animam  humanam,  a  qua  homo  habet  speciem. 
Non  autem  sic  consequuntur  eam,  quasi  ab  ipsa  procedentia  in 
corpus,  quia,  ut  ostensum  est,  praedicta  operatio  est  sine  organo 
corporali,  cujus  autem  est  potentia,  ejus  et  actio  :  relinquitur 
ergo  quod  intellectus  possibilis  et  agens  conveniant  in  una  essen- 
tia animae. 

GAPUT  LXXXVIII. 

Qualiter  istœ  duœ  potentia  conveniant  in  una  essentia 
anima. 
Considerandum  autem  relinquitur  quomodo  hoc  possit  esse. 
Videlur  enim  in  hoc  aliqua  difficultas  suboriri.  Intellectus  enim 
possibilis  est  in  potentia  ad  omnia  intelligibilia.  Intellectus  autem 
agens  facit  intelligibilia  in  potentia  esse  intelligibilia  in  actu,  et 
sic  oportet  quod  comparetur  ad  ea  sicut  actus  ad  potentiam  :  non 
videlur  a,utôm  possibile  quod  idem  respectu  ejusdem  sit  in  po- 
tentia et  in  «Ctu.  Sic  igitur  impossible  vjdetur,  quocj  in  una  subs- 

tantia  animas  convenant   intellectus    possibilis  et  agens.   Hœc 
autem  dubitalio  de  facili  solvitur,  si  quis  consideret  qualiter  in- 
tellectus possibilis  sit  in  potentia  respectu  intelligibilium,  et  qua- 
liter intellectus  agens  faciat  ea  esse  in  actu.  Est  enim  intellectus 
possibilis  in  potentia  ad  intelligibilia,  secundum  quod  non  habet 
in  sui  natura  aliquam  determinatam  formarn  rerum  sensibilium, 
sicut  pupilla  est  in  potentia  ad  omnes  colores.  In  quantum  ergo 
phantasmata    a  rébus    sensibilibus  abstracla  sunt  similitudines 
determinatarum  rerum  sensibilium,  comparantur  ad  intellectum 
possibilem  sicut  actus  ad  potenliam  :  sed  tamen  phantasmata  sunt 
in  potentia  ad  aliquid  quod  anima  intellectiva  habet  in  actu,  sci- 
licet  esse  abstractum  a  materialibus  conditionibus.  Et  quantum 
ad  hoc,  anima  intellectiva  comparatur  ad  ipsam  ut  actus  ad  po- 
tentiam.    Non  est   autem   inconveniens,   quod  aliquid  respectu 
ejusdem  sit  in  actu  et  in  potentia  secundum  diversa.  Propter  hoc 
enim  naturalia  corpora  agunt,   et  patiuntur  ad   invicem,   quia 
utrumque  est  in  potentia  respectu  alterius.  Sic  igitur  non  est  in- 
conveniens quod  eadem  anima  intellectiva  sit  in  potentia  respectu 
omnium  intelligibilium,  prout  ponitur  in  ea  intellectus  possibilis, 
et  comparelur  ad  ea   ut  actus,   prout  ponitur  in  ea  intellectus 
agens.  Et  hoc  manifestius  apparebit  ex  modo,  quo  intellectus  facit 
intelligibilia  in  actu.  Non  enim  intellectus  agens  sic  facit  intelli- 
gibilia in  actu,  quasi  ab  ipso  effluant  in  intellectum  possibilem. 
Sic  enim  non  indigeremus  phantasmatibus  et  sensu  ad  intelligen- 
dum,  sed  facit  intelligibilia  in  actu  abstrahendo  ea  a  phantasma- 
tibus, sicut  lumen  facit  quodammodo  colores  in  actu,  non  quasi 
habeat  eos  apud  se,  sed  in  quantum  dat  eis  quodammodo  visibi- 
litatem.  Sic  igitur  aestimandum  est  unam  esse  animam  intellecti- 
vam,  quœ  caret  naturis  rerum  sensibilium,  et  potest  eas  recipere 
per  modum  intelligibilem,  et  quœ  phantasmata  facit  intelligibilia 
in  actu  abstrahendo  ab  eis  species  intelligibiles.   Unde  potentia 
ejus  secundum  quam  est  receptiva  intelligibilium  specierum,  di- 
citur  intellectus  possibilis  :  potentia  autem  ejus,  secundum  quam 
abslrahit  species  intelligibiles  a  phantasmatibus,  vocatur  intellec- 
tus agens,  qui  est  quasi  quoddam  lumen  intelligibile,  quo  anima 
intellectiva  participât  ad  imitationem  superiorum  substantiarum 
intellectualium. 

GAPUT   LXXXIX. 

Quod  omnes  potentiœ  in  essentia  animœ  radicantur. 

Non  solum  autem  intellectas  agens  et  possibilis  in  una  essentia 
animœ  humanœ  conveniunt,  sed  ctiam  omnes  aliœ  potentiœ,  quœ 
sunt  principia  operationum  animœ.  Omnes  enim  hujusmodi  poten- 
tise  quodammodo  in  anima  radicantur  :  quœdam  quidem  sicut 
potentiœ  vegetativaB  et  sensitivœ  partis  in  anima  sunt  sicut  in 
principio,  in  conjuncto  autem  sicut  in  subjeclo,  quia  earum  ope- 
raliones  sunt  conjuncti  ;  et  non  solum  animas,  cujus  est  enim  actio, 
ejus  est  potentia  :  quaedam  vero  sunt  in  anima  sicut  in  principio 
et  in  subjecto,  quia  eorum  operationes  sunt  animœ  absque  organo 
corporali,  et  hujusmodi  sunt  potentiœ  intellectivœ  partis.  Non  est 
autem  possibile  esse  plures  animas  in  homine.  Oportet  igitur  quod 
omnes  potentiœ  animœ  ad  eamdem  animam  pertineant. 

GAPUT    XG. 

Quod  unica  est  anima  in  uno  corpore. 

Quod  autem  impossibiJe  sit  esse  plures  animas  in  uno  corpore, 
sic  probalur.  Manifestum  est  enim  animam  esse  formam  substan- 
tialem  habentis  animam  ex  hoc,  quod  per  animam  animatum 
genus  et  speciem  sortitur.  knpossibile  est  autem  plures  formas 
substantiales  ejusdem  esse  rei.  Forma  enim  substantialis  in  hoc 
differt  ab  accidentali,  quia  forma  substantialis  facit  esse  hoc  ali- 
quid  simpliciter  :  forma  autem  accidentalis  advenit  ei  quod  jam 
est  hoc  aliquid,  et  facit  ipsum  esse  quale,  vel  quantum,  vel  qua- 
liter  se  habens.  Si  igitur  plures  formas  substantiales  sint  unius  et 
ejusdem  rei,  aut  prima  earum  facit  hoc  aliquid,  aut  non.  Si  non 
facit  hoc  aliquid,  non  est  forma  substantialis.  Si  autem  facit  hoc 
aliquid,  ergo  omnes  formas  conséquentes  adveniunt  ei,  quod  jam 
est  hoc  aliquid.  Nulla  igitur  consequentium  erit  forma  substan- 
tialis, sed  accidentalis.  Si  igitur  patet,  quod  impossibile  est  for- 
mas substantiales  esse  plures  unius  et  ejusdem  rei  ;  neque  igitur 
possibile  est  plures  animas  in  uno  et  eodem  esse.  Adhuc  patet 
quod  homo  dicitur  vivens  secundum  quod  habet  animam  vegcla- 
bilem,  animal  autem  secundum  quod  habet  animam  sensitivam, 
homo  autem  secundum  quod  habet  animam  intellectivam.  Si  igi- 
tur sunt  très  animœ  in  homine,  scilicet  vegelabilis,  sensibilis,  et 

rationalis,  sequitur  quod  homosecundum  aliam  animam  ponatur 
in  génère,  et  secundum  aliam,  speciem  sortiatur  :  hoc  autem  est 
impossibile.  Sic  enim  ex  génère  et  differentia  non  fieret  unum 
sirnpliciter,  sed  unum  per  accidens,  vel  quasi  congregalum,  sicut 
musicum  et  album,  quod  non  est  esse  unum  simpliciter.  Necesse 
est  igitur  in  homine  unam  tantum  animam  esse. 

CAPUT   iCI. 

Rationes  qua  videntur  prohare  quod  in  homine  sunt 
plures  anima. 

Videntur  autem  quaedam  huic  sententiae  adversari.  Primo  qui- 
dem,  quia  differentia  comparatur  ad  genus  ut  forma  ad  materiam  : 
animal  autem  est  genus  hominis,  rationale  autem  est  differentia 
conslitutiva  ejus.  Cum  igitur  animal  sit  corpus  animalum  anima 
sensitiva,  videtur  quod  corpus  animalum  anima  sensitiva  adhuc 
sit  in  potentia  respectu  animae  rationalis,  et  sic  anima  rationalis 
esset  anima  alia  a  sensitiva.  Item,  intellectus  non  habet  organum 
corporale  :  sensitivae  autem  potentiae  et  nutritivae  habent  orga- 
num corporale.  Impossibile  igitur  videtur  quod  eadem  anima  sit 
et  iniellectiva,  et  sensitiva,  quia  non  potest  idem  esse  separa- 
tum,  et  non  separatum.  Adhuc,  anima  rationalis  est  incorrupti- 
bilis,  ut  supra  ostensum  est  :  vegetabilis  autem  anima  et  sensibilis 
sunt  corruptibiles,  quia  sunt  actus  corruptibilium  organorum.  Non 
igitur  eadem  anima  vegetabilis,  et  sensibilis,  et  rationalis,  cum 
impossibile  sit  idem  esse  corruptibile  et  incorruptibile.  Praelerea, 
in  generatione  hominis  apparet  vita,  quae  est  per  animam  végéta- 
bilem  antequam  conceptum  appareat  esse  animal  per  sensum  et 
motum,  et  prius  demonstratur  animal  esse  per  motum  et  sensum, 
quam  habeat  intellectum.  Si  igitur  est  eadem  amplius,  per  quam 
conceptum  primo  vivit  vila  plantae,  secundo  vita  animalis,  et  ter- 
tio vita  hominis,  sequerelur  quod  vegetabilis,  sensibilis,  et  ratio- 
nalis sint  ab  exteriori  principio,  vel  eliam  intellectiva  sit  ex 
virlute,  quag  est  in  semine  :  utrumque  autem  horum  videtur  in- 
conveniens,  quia  cum  operationes  animée  vegetabilis  et  sensibilis 
non  sint  sine  corpore,  nec  earum  principia  sine  corpore  possunt 
esse  :  operatio  autem  animae  intellectivae  est  sine  corpore,  et  sic 
impossibile  videtur  quod  aliqua  virtus  in  corpore  sit  ejus  causa. 
Impossibile  igitur  videtur,  quod  eadem  anima  sit  vegetabilis,  sen- 
sibilis, et  rationalis. 

GAPUT  XGII. 
Solutio  rationum  pramissarum. 

Ad  hujusmodi  igitur  dubitationes  tollendas,  considerandum  est, 
quod,  sicut  in  numeris  species  diversificantur  per  hoc  quod  una 
earum  super  alteram  addit,  ita  etiam  in  rébus  materialibus  una 
species  aliam  in  perfectione  excedit.  Quicquid  enim  perfectionis 
est  in  corporibus  inanimatis,  hoc  habent  plantas,  et  adhuc  am- 
plius.  Et  rursus,  quod  habent  plantée,  habent  animalia,  et  aliquid 
plus  :  et  sic  quousque  veniatur  ad  hominem,  qui  est  perfectissi- 
musinter  creaturascorporeas.  Omne  autemquod  est  imperfectum, 
se  habet  ut  materia  respectu  perfections,  et  hoc  quidem  in  di- 
versis  manifeslum  est.  Nam  elemenla  sunt  materia  corporum  si- 
milium  partium  :  et  rursus  corpora  similium  corporum  sunt 
materialia  respectu  animalium,  et  similiter  in  uno  et  eodem  con- 
siderandum est.  Quod  enim  in  rébus  naturalibus  ad  altiorem  gra- 
durn  perfectionis  attingit,  per  suam  formam  habet  quicquid 
perfectionis  convenit  inferiori  naturse  :  et  per  eamdem  habet  id 
quod  eidem  de  perfectione  superadditur,  sicut  planta  per  suam 
animam  habet  quod  sit  substantia,  et  quod  sit  corporea,  et  ulte- 
rius  quod  sit  animatum  corpus.  Animal  autem  per  suam  animam 
habet  hsec  omnia,  et  ultra,  quod  sit  sentiens  :  homo  autem  super 
hœc  omnia  habet  per  suam  animam,  quod  sit  intelligens.  Si  igitur 
in  re  aliqua  consideretur  id  quod  ad  inferioris  gradus  perfectio- 
nem  pertinet,  erit  materiale  respectu  ejus  quod  pertinet  ad  per- 
fectionem  superioris  gradus,  puta,  si  consideretur  in  animali, 
quod  habet  vilam  planta?,  hoc  est  quodammodo  materiale  res- 
pectu ejus  quod  pertinet  ad  vitam  sensitivam,  quse  est  propria 
animali  :  genus  autem  non  est  materia,  nam  praadicareturde  toto, 
sed  est  aliquid  a  materia  sumptum  :  denominatio  enim  rei  ab  eo 
quod  est  materiale  in  ipsa,  est  genus  ejus,  et  per  eumdem  modum 
differentia  sumitur  a  forma.  Et  propter  hoc  corpus  vivum,  seu 
animatum,  est  genus  animalis,  sensibile  autem  differentia  cons- 
titutiva  ipsius,  et  similiter  animal  est  genus  hominis,  et  rationale 
differentia  constitutiva  ejus.  Quia  igitur  forma  superioris  gradus 
habet  in  se  omnes  perfectiones  inferioris  gradus,  non  est  alia 
forma  secundum  rem,  a  qua  sumitur  genus,  et  a  qua  sumitur 
differentia,  sed  ab  eadem  forma  secundum  quod  habet  inferiori* 
gradus  perfectionem,  sumitur  genus  :  secundum  vero  quod  habet 

perfectionem  superioris  gradus,  sumitur  ab  ea  differentia.  Et  sic 
patet,  quod  quamvis  animal  sit  genus  hominis,  et  rationale  sit 
differentia  constitutiva  ejus,  non  tamen  oportet  quod  sit  in  ho- 
mme alia  anima  sensitiva,  et  alia  intellectiva,  ut  prima  ralio  ob- 
jiciebat  :  per  eadem  autem  apparet  solutio  secundae  rationis. 
Dictum  est  enim  quod  forma  superioris  speciei,  comprehcndit  in 
se  omnes  inferiorum  graduum  perfectiones.  Considerandum  est 
autem,  quod  tanto  species  materialis  est  altior,  quanto  minus 
fuerit  materiae  subjecta,  et  sic  oportet  quod  quanto  aliqua  forma 
est  nobilior,  tanto  magis  super  materiam  elevetur  :  unde  anima 
humana  quae  est  nobilissima  materialium  formarum,  ad  summum 
elevationis  gradum  pertingit,  ut  scilicet  habeat  operationem  abs- 
que  communicatione  materiae  corporalis  :  tamen,  quia  eadem  anima 
inferiorum  graduum  perfectiones  compraehendit,  habet  nihilo- 
minus  et  operationes,  in  quibus  communicat  materia  corporalis. 
Manifestum  est  autem,  quod  operatio  procedit  a  re  secundum  ejus 
virtutem.  Oportet  igitur  quod  anima  humana  habeat  aliquas  vires, 
sive  potentias,  quae  sunt  piïncipia  operationum  quae  exercentur 
per  corpus,  et  has  oportet  esse  actus  aliquarum  partium  corporis, 
et  hujusmodi  sunt  potentiae  végétative  et  sensitivae  partis.  Habet 
etiam  aliquas  potentias  quae  sunt  principia  operationum,  quae 
sine  corpore  exercentur,  et  hujusmodi  sunt  intellectivae  partis 
potentias,  quae  non  sunt  actus  aliquorum  organorum.  Et  ideo  in- 
tellectus  lam  possibilis,  quam  agens  dicitur  separatus,  quia  non 
habent  organa  quorum  sunt  actus,  sicut  visus,  et  auditus,  sed 
sunt  tantum  in  anima,  quae  est  corporis  forma.  Unde  non  oportet 
propter  hoc  quod  hitellectus  dicitur  separatus,  et  caret  organo 
corporali,  non  autem  sensus,  quod  alia  sit  anima  intellectiva  et 
sensitiva  in  homine.  Ex  quo  etiam  patet,  quod  nec  ex  hoc  cogi- 
mur  ponere  aliam  animam  intellectivam,  et  aliam  sensitivam  in 
homine,  quia  anima  sensitiva  est  corruptibilis,  intellectiva  in- 
corruptibilis,  ut  alia  ratio  procedebat.  Esse  enim  incorruptibile, 
competit  intellectivae  parti  in  quantum  est  separata.  Sicut  in  eadem 
essentia  animae  fundantur  potentiae  quae  sunt  separatae,  ut  dictum 
est,  et  non  separatae  :  ita  nihil  prohibet  quasdam  potenliarum 
animas  simul  cum  corpore  deficere,  quasdam  autem  incorrupti- 
bles esse.  Secundum  etiam  praedicta  patet  solutio  quarlae  objec- 
tionis.  Nam  omnis  motus  naturalis  paulatim  ex  imperfecto  ad 
perfectum  procedit,  quod  tamen  aliter  accidit  in  alteratione  et 
generatione.  Nam  eadem  qualitas  suscipit  magis  et  minus  :  et 

ideo  alteratio,  quaB  est  motus  in  qualitate,  una  et  continua  exis- 
tens,  de  potentia  ad  actum  procedit  de  imperfecto  ad  perfectum. 
Forma  vero  substantialis  non  recepit  magis  et  minus,  quia  esse 
substantiale  uniuscujusque  est  indivisibiliter  se  habens.  Unde 
naturalis  generalio  non  procedit  continue  per  multa  média  de 
imperfecto  ad  perfectum,  sed  oportet  esse  ad  singulos  gradus 
perfectionis  novam  generationem  et  corruptionem.  Sic  igitur  in 
generatione  hominis  conceptum  quidem  primo  vivit  vita  plantas 
per  animam  vegetabilem,  deinde  remota  hac  forma  per  corrup- 
tionem, acquirit  quadam  alia  generatione  animam  sensibilem,  et 
vivit  vita  anirnalis,  deinde  remota  hac  anima  per  corruptionem, 
introducitur  forma  ultima  et  compléta,  quae  est  anima  rationalis 
comprehendens  in  se  quicquid  perfectionis  in  praecedentibus  for- 
mis  erat. 

GAPUT   XGIII. 

De  prodtcclione  animez  rationalis,  quod  non  sit  eiï 
traductione. 

Haec  autem  ultima  et  compléta  forma,  scilicet  anima  rationalis, 
non  educitur  in  esse  a  virtule  quae  est  in  semine,  sed  a  superiori 
agente.  Virtus  enim  quae  est  in  semine,  est  virtus  corporis  cujus- 
dam.  Anima  enim  rationalis  excedit  omnem  corporis  naturam  et 
virtutem,  cum  ad  ejus  intelleclualem  operationem  nullum  corpus 
perlingere  possit.  Cum  igitur  nihil  agat  ultra  suam  speciem,  eo 
quod  agens  est  nobilius  patiente,  et  faciens  facto,  impossibile  est 
quod  virtus  alicujus  corporis  producat  animam  ralionalem  :  neque 
igitur  virtus  quae  est  in  semine.  Adhuc,  secundum  quod  unum- 
quodque  habet  esse  de  novo,  sic  de  no\o  competit  ei  fieri,  nam 
ejus  est  fieri,  cujus  est  et  esse  :  ad  hoc  enim  aliquid  fit,  ut  sit. 
Eis  igitur  quae  secundum  se  habent  esse,  compelit  per  se  fieri, 
sicut  rébus  subsistentibus  :  eis  autem  quae  per  se  non  habent  esse, 
non  competit  per  se  fieri,  sicut  accidentibus  et  formis  materiali- 
bus.  Anima  autem  rationalis  secundum  se  habet  esse,  quia  secun- 
dum se  habet  operationem,  ut  ex  dictis  patet,  animas  igitur  ra- 
tionali  secundum  se  competit  fieri.  Cum  igitur  non  sit  composita 
ex  materia  et  forma,  ut  supra  ostensum  est,  sequitur  quod  non 
possit  educi  in  esse  nisi  per  creationem  :  solius  autem  Dei  est 
creare,  ut  supra  ostensum  est,  a  solo  ig'lur  Deo  anima  rationalis 
in  esse  producitur.  Hoc  etiam  rationabiliter  accidit.  Videmus  enim 

in  artibus  ad  invicem  ordinalis,  quod  suprema  ars  inducit  ulti- 
mam  formam,  artes  autem  inferiores  disponunt  materiam  ad  ul- 
timam  formam.  Manifestum  est  autem,  quod  anima  rationalis  est 
ultima  et  perfoctissima  forma,  quam  potest  consequi  maleria 
generabilium  et  corruptibilium.  Convenienter  igitur  naluralis 
agentia  inferiora  causant  praecedentes  dispositiones  et  formas  : 
supremum  vero  agens,  scilicet  Deus,  causât  ultimam  formam, 
quae  est  anima  rationalis. 

CAPUT    XGIV. 

Quod  anima  rationalis  non  est  de  substantiel  Dei. 

Non  tamen  credendum  est  animam  ralionakm  esse  de  subs- 
tantia  Dei,  secundum  quorumdam  errorem.  Ostensum  est  enim 
supra,  quod  Deus  simplex  et  indivisibilis  est.  Non  igitur  animam 
ralionalem  corpori  unit  quasi  eamdem  a  sua  subtantia  separando. 
Item,  ostensum  est  supra,  quod  impossibile  est  Deum  esse  formam 
alicujuscorporis  :  anima  autem  rationalis  unilur  corpori  ut  forma, 
non  igitur  est  de  substantia  Dei.  Adhuc,  ostensum  est  supra, 
quod  Deus  non  movetur  neque  per  se,  neque  per  accidens,  cujus 
contrarium  in  anima  rationali  apparet  ;  mutatur  enim  de  igno- 
rantia  ad  scientiam,  et  de  vitio  ad  virtutes.  Non  est  igitur  de 
substantia  Dei. 

CAPUT  XCV. 

Quod  ïlla  quee  dicuntur  in  esse  a  mrtute  extrinseca, 
sunt  immédiate  a  Deo. 

Ex  his  autem  quae  supra  ostensa  sunt,  ex  necessitate  concludi- 
tur,  quod  illa  quasnon  possunt  produci  in  esse  nisi  per  creationem, 
a  Deo  immédiate  sint.  Manifestum  est  autem  quod  corpora  cœ- 
lestia  non  possunt  produci  in  esse  nisi  per  creationem.  Non  enim 
potest  dici,  quod  ex  materia  aliqua  praejacenti  sunt  facta,  quia 
sic  essent  generabilia  et  corruptibilia,  et  contrarietati  subjecla, 
quod  eis  non  competit,  ut  motus  eorum  déclarât.  Movenlur  enim 
circulariter  :  motus  autem  circulais  non  habet  contrarium.  Re- 
linquitur  igitur  quod  corpora  cœlestia  sint  immédiate  in  esse  a 
Deo  producta.  Similiter  etiam  elementa  secundum  se  tota  non 
sunt  ex  aliqua  materia  praejacenti,  quia  illud  quod  praeexislerct, 
haberet  aliquam  formam,  et  sic  oporteret  quod  aliquod  corpus 


60  S.    THOMJ3  AQUINATIS   OPUSCULA 

aliud  ab  démentis  esset  prius  eis  in  ordine  causae  materialis.  Si 
tamen  materia  praeexistens  elementis  haberet  formam  ali?n, 
oporteret  quod  unum  eorum  esset  aliis  prius  in  eodem  ordine,  .  i 
materia  praecedens  formam  elementi  haberet.  Oportet  igitur  etiam 
ipsa  elementa  immédiate  esse  a  Deo  producta.  Multo  igilur  magis 
impossibile  est  substantias  incorporeas  et  invisibiles  ab  aliquo 
alio  creari  :  omnes  enim  hujusmodi  subtantiae  immateriales  sunt. 
Non  enim  potest  esse  materia  nisi  dimensioni  subjecta,  secundum 
quam  materia  distinguitur,  ut  ex  una  materia  fieri  possunt.  Unde 
impossibile  est  quod  ex  materia  praejacenti  causentur,  relinquitur 
igitur  quod  per  creationem  solum  a  Deo  producantur  in  esse.  Et 
propter  hoc  fides  catholica  confitetur  Deum  esse  creatqrem  cœli 
et  terne,  et  omnium  visibilium,  nec  non  etiam  invisibilium. 

GAPUT    XGVI. 
Quod  Deus  non  agit  naturali  necessitate,  sed  a  voluntate. 

Ex  hoc  autem  ostenditur,  quod  Deus  res  in  esse  produxerit  non 
naturali  necessitate,  sed  voluntate.  Ab  uno  enim  naturali  agente 
non  est  immédiate  nisi  unum  :  agens  autem  voluntarium  diversa 
producere  potest,  quod  ideo  est,  quia  omne  agens  agit  per  suam 
formam  :  forma  autem  naturalis,  per  quam  naluraliter  aliquid 
agit,  unius  una  est  :  formas  autem  intellectivae,  per  quas  aliquid 
voluntate  agit,  sunt  plures,  cum  igitur  a  Deo  immédiate  plura 
producantur  in  esse,  ut  jam  ostensum  est,  manifestum  est  quod 
Deus  in  esse  res  produxit  voluntate,  et  non  naturali  necessitate. 
Adhuc,  agens  per  intelleclum  et  voluntatem  est  prius  in  ordine 
agentium  agente  per  necessitatem  naturae,  nam  agens  per  volun- 
tatem praestatuit  sibi  finem  propter  quem  agit  :  agens  autem  na- 
turale  agit  propter  finem  sibi  ab  alio  praestitutum.  Manifestum 
est  autem  ex  praemissis,  Deum  esse  primum  agens.  Est  igitur 
agens  per  voluntatem,  et  non  per  necessitatem  naturae.  Item  os- 
tensum est  in  superioribus  Deum  esse  infinitae  virtutis,  non  igitur 
determinatur  ad  hune  efîectum,  vel  illum,  sed  indeterminate  se 
habet  ad  omnes.  Quod  autem  indeterminate  se  habet  ad  diversos 
effectus  determinatur  ad  unum  producendum  per  desiderium,  vel 
per  determinationem  voluntatis,  sicut  homo  qui  potest  ambulare, 
et  non  ambulare,  quando  vult,  ambulat.  Oportet  igitur  quod  effec- 
tus a  Deo  procédant  secundum  determinationem  voluntatis,  non 
igitur  agit  per  necessitatem  naturae,  sed  per  voluntatem.  Inde 

est  quod  fides  catholica  Deum  omnipotentem  non  solum  creato- 
rem,  sed  etiam  factorem  nominat.  Nam  facere  proprie  est  arti- 
ficis,  qui  per  voluntatem  operatur.  Et  quia  omne  agens  volunta- 
rium,  per  conceptionem  sui  intelleclus  agit,  quae  verbum  ipsius  di- 
ci(ur,  ut  supra  oslensum  est  :  verbum  autem  Dei  filius  est,  et  ideo 
fides  calholica  confitetur  de  filio  quod  per  eum  omnia  fada  sunt. 

GAPUT  XGVIL 

Qtcod  Deus  in  sua  actione  est  immutabilis. 

Ex  hoc  autem  quod  voluntate  res  in  esse  producit,  manifesium 
est,  quod  absque  sui  mutatione  res  de  novo  in  esse  producere 
potest.  Haec  est  enim  differentia  inter  agens  naturale,  et  agens 
voluntarium,  quod  agens  naturale  eodem  modo  agit  quamdiu  eo- 
dem  modo  se  habet,  eo  quod  quale  est,  talia  agit  :  agens  autem 
voluntarium  agit  qualia  vult.  Potest  autem  contingere  absque 
ejus  mutatione,  quod  velit  nunc  agere,  et  prius  non  agere.  Nihil 
enim  prohibet  adesse  alicui  voluntatem  de  operando  in  posterum, 
etiam  quando  non  operatur,  absque  sui  mutatione.  Ita  absque 
Dei  mutatione  contingere  potest,  quod  Deus,  quamvis  sit  aeter- 
nus,  res  in  esse  produxerit  non  ab  aeterno. 

GAPUT  XCVIII. 

Ratio  probans  motum  ab  œterno  fuisse ■,  et  solutio  ejus. 

Videtur  autem  quod  si  Deus  voluntate  aeterna  et  immutabili 
novum  effectum  producere  possit,  quod  lamen  oporteat  quod  no- 
vum  effectum  aliquis  motus  praecedat.  Non  enim  videmus  quod 
voluntas  illud  quod  vult  facere  retardet,  nisi  propter  aliquid  quod 
nunc  est,  et  cessât  in  posterum  :  vel  quod  non  est,  et  expectatur 
futurum,  sicut  homo  in  aestate  habet  voluntatem  ut  induat  se  ali- 
quo  indumento,  quod  tamen  ad  piaesens  induere  non  vult,  sed  in 
futurum,  quia  nunc  est  calor  qui  cessabit  frigore  adveniente  in 
posterum.  Si  igitur  Deus  ab  œterno  voluit  aliquem  effectum  pro- 
ducere, et  non  ab  aeterno  produxit,  videtur  quod  vel  aliquid  ex- 
pectaretur  futurum  quod  nondum  erat  :  vel  esset  aliud  auferen- 
dum,  quod  tune  erat  :  neutrum  autem  horum  sine  motu  contingere 
potest.  Videtur  igitur  quod  a  voluntate  praecedente  non  posset 
effectus  aliquis  produci  in  posterum,  nisi  aliquo  motu  praecedente, 
et  sic  si  voluntas  Dei  fuit  aeterna  de  rerum  productione,  et  res 

non  sunt  ab  aeterno  productae,  oportet  quod  earum  productionem 
prsecedat  motus,  et  per  consequens  mobilia,  quae,  si  a  Deo  pro- 
ducta  sunt,  et  non  ab  aeterno,  iteruin  oportet  piaeexistere  alios 
motus  et  mobilia  usque  in  infinitum.  Hujus  autem  objectionis  so- 
lulio  facile  potest  perpendi,  si  quis  differentiam  consideret  uni- 
versalis  et  particularis  agentis.  Nam  agens  particulare  habet 
actionem  proportionatam  regulae  et  mensurae,  quam  agens  uni- 
versale  praestituit,  quod  quidem  in  eivilibus  apparet.  Nam  legis- 
lator  proponit  legem  quasi  regulam  el  mensuram,  secundum  quam 
judicari  oportet  ab  aliquo  particulari  judice.  Tempus  autem  est 
mensura  actionum  quae  fnint  in  lempore.  Agens  enim  particulare 
habet  actionem  tempori  proportionatam,  ut  scihcet  nunc,  et  non 
prius  agat  propter  aiiquam  determinatam  rationem.  Agens  autem 
universale,  quod  Deus  est,  hujusmodi  mensuram  quae  tempus  est, 
inslituit,  et  secundum  suam  voluntatem.  Inter  res  igitur  produc 
las  a  Deo  etiam  tempus  est.  Si  igitur  lalis  est  uniuscujusque  rei 
quantitas  et  mensura,  qualem  Deus  ei  tribuerc  voluit,  et  lalis  est 
quantitas  temporis,  qualem  ei  Deus  dare  voluit,  ut  scilicet  tem- 
pus, et  ea  quae  sunt  in  tempore  tune  inciperent,  quando  Deus  ea 
esse  voluit.  Objectio  autem  praemissa  procedit  de  agente,  quod 
praesupponit  tempus,  et  agit  in  tempore,  non  autem  inslituit  tem- 
pus. Quaestio  ergo  qua  quœritur,  quare  voluntas  alterna  producit 
effectum  nunc,  et  non  prius,  praesupponit  tempus  praeexistens, 
nam  nunc  et  prius  partes  sunt  temporis.  Circa  universalem  igitur 
rerum  productionem,  inter  quas  etiam  consideratur  tempus,  non 
est  quaerendum  quare  nunc,  et  non  prius,  sed  quare  hujus  tem- 
poris voluit  esse  mensuram,  quod  ex  divina  voluntate  dependet, 
cui  indifferens  est  vel  hanc  quanlitatem,  vel  aliam  tempori  assi- 
gnare,  quod  quidem  et  circa  quanlitatem  dimensivam  mundi  con- 
siderari  potest.  Non  enim  quœritur  quare  Deus  corporalem 
mundum  in  tali  situ  constituit,  et  non  supra,  vel  subtus,  vel 
secundum  aliam  positionis  diiïerenliam,  quia  non  est  locus  extra 
mundum,  sed  hoc  ex  divina  voluntate  provenit,  quod  talem  quan- 
litatem mundo  corporali  tribueret,  ut  nihil  ejus  esset  exlra  hun 
situm  secundum  quameumque  positionis  differentiam.  Licetaulem 
anle  mundum  tempus  non  fuerit,  nec  extra  mundum  sit  locu<, 
utimur  tamen  tali  modo  loquendi,  ut  si  dicamus,  quod  antequam 
mundus  esset,  nihil  erat  nisi  Deus,  et  quod  extra  mundum  non 
est  aliquod  corpus,  non  intelligentes  per  anto  el  extra,  tempus 
aut  locum,  nisi  secundum  imaginationem  tantum. 

GAPUT  XGIX. 

Rationes  ostendentes,  quod  est  necessarium  materiam  ab 
œtemo  creationem  mtmdi  prœcessisse,  et  solutiones  earum. 

Videlur  autem,  si  et  rerum  perfectarum  productio  ab  aeterno 
fuerit,  quod  materiam  necesse  sit  ab  œtemo  fuisse.  Omne  enim 
quod  habet  esse  post  non  esse,  mutatur  de  non  esse  ad  esse.  Si 
igitur  res  creatae,  ut  puta,  cœlum  et  terra,  et  alia  hujusmodi  ab 
aeterno  non  fuerint,  sed  incœperunt  esse  postquam  non  fuerant, 
necesse  est  dicere  eas  mutatas  esse  de  non  esse  ad  esse  :  omnis 
autem  mutatio,  et  motus  subjeclum  aliquod  habet.  Est  enim 
motus  actus  existenlis  in  potentia  :  subjectum  autem  mutationis, 
per  quam  aliqua  res  in  esseproducitur,  non  est  ipsa  res  producta; 
hoc  enim  est  terminus  motus,  non  est  autem  idem  motus  termi- 
nus et  subjectum,  sed  subjectum  praedictae  mutationis  est  id  ex 
quo  res  producitur,  quod  materia  dicitur.  Videtur  ergo,  si  res  in 
esse  productae  sint  postquam  non  fuerant,  quod  oporteat  eis  ma- 
teriam praeextitisse,  quae  si  iterum  producta  est  postquam  non 
fuerat,  oportet  quod  habeat  aliam  materiam  praecedentem  :  non 
autem  esi  procedere  in  infiuitum.  Relinquitur  igitur,  quod  opor- 
teat devenire  ad  aliquam  materiam  aeternam,  quae  non  sit  pro- 
ducta postquam  non  fuerat.  Item,  si  mundus  incœpit  postquam 
non  fuerat,  antequam  mundus  esset,  aut  erat  possibile  mundum 
esse,  vel  fieri,  aut  non  possibile.  Si  autem  non  possibile  erat  esse, 
vel  fieri,  ergo  ab  aequipollenti  impossibile  erat  mundum  esse, 
vel  fieri  :  quod  autem  impossibile  est  fieri,  necesse  est  non  fieri. 
Necesse  est  igitur  mundum  non  esse  factum.  Quod  cum  manifeste 
sit  falsum,  necesse  est  dicere,  quod  si  mundus  incœpit  esse  post- 
quam non  fuerat,  quod  possibile  erat  antequam  esset  ipsum  esse, 
vel  fieri.  Erat  igitur  aliquid  in  potentia  ad  fieri  et  esse  mundi. 
Quod  autem  e>t  in  potentia  ad  fieri  et  esse  alicujus,  est  materia 
ejus,  sicut  lignum  se  habet  ad  scamnum.  Sic  igitur  videtur,  quod 
necesse  est  materiam  semper  fuisse,  etiam  si  mundus  semper  non 
fuit.  Sed  cum  oslensum  sit  supra,  quod  etiam  materia  non  est 
nisi  a  I)  o,  par  i  ratione  fides  catholica  non  confitetur  materiam 
e>se  aeternam,  sicut  nec  mundum  aeternum.  Oportet  enim  hoc 
modo  cxprimi  in  ipsis  rébus  causalitalem  divinam,  ut  res  ab  eo 
producUc  esse  inciperent,  postquam  non  fuerant.  Hoc  enim  évi- 
dente et  manifeste  ostendit  eas  non  a  seipsis  esse,  sed  ab  œterno 

auctore.  Non  autem  praemissis  ralionibus  arctamur  ad  ponendum 
seternitatem  materiae  :  non  enim  universalis  rerum  productio  pro- 
prie mulatio  dici  potest.  In  nulla  enim  mutatione  subjectum  mu- 
tationis  per  mutationem  producitur,  quia  non  est  idem  subjectum 
mutationis,  et  terminus,  ut  dictum  est.  Cum  igitur  universalis 
productio  rerum  a  Deo,  quœ  creatio  dicitur,  se  extendat  ad  omnia 
quae  sunt  in  re,  hujusmodi  productio  rationem  mutationis  proprie 
habere  non  potest,  etiam  si  res  creatae  producantur  in  esse  post- 
quam  non  fuerant.  Esse  enim  post  non  esse  non  sufficit  ad  veram 
rationem  mutationis,  nisi  supponatur  quod  subjectum  nunc  sit  sub 
privatione,  et  nunc  sub  forma.  Unde  in  quibusdam  invenilur  hoc 
post  illud,  in  quibus  proprie  ratio  motus,  aut  mutationis  non  est, 
sicut  cum  dicitur  quod  ex  die  fit  nox.  Sic  igitur  etsi  mundus 
esse  incaeperit  postqr.am  non  fuerat,  non  oportet  quod  hoc  per 
aliquam  mutationem  sit  factum,  sed  per  creationem,  quae  vere 
mutatio  non  est,  sed  quaedam  relatio  rei  creatae  a  creatore  secun- 
dum  suum  esse  dependentis,  cum  ordine  ad  non  esse  praecedens. 
In  omni  enim  mutatione  oportet  esse  aliquid  idem,  aliter  et  aliter 
se  habens,utpote  quod  nunc  sit  sub  uno  extremo,  et  postmodum 
sub  alio,  quod  quidem  in  creatione  secundum  rei  veritatem  non 
invenitur,  sed  solum  secundum  imaginationem,  prout  imaginamur 
unam  et  eamdem  rem  non  fuisse,  et  postmodum  esse  :  et  sic 
secundum  quamdam  simililudinem  creatio  dici  potest.  Similiter 
etiam  secunda  objectio  non  cogit.  Licet  enim  verum  sit  dicere, 
quod  antequam  mundus  esset,  possibile  erat  mundum  esse  vel 
fieri,  non  tamen  oportet  hoc  secundum  aliquam  potentiam  dici. 
Dicitur  enim  possibile  in  enuntiabilibus,  quod  significat  aliquem 
modum  veritatis,  quod  scilicet  neque  est  necessarium,  neque 
impossibile  :  unde  hujusmodi  possibile  non  secundum  aliquam 
potentiam  dicitur,  ut  Philosophus  docet  in  5.  Meta.  Si  autem 
secundum  aliquam  potentiam  dicitur,  possibile  mundum  esse,  non 
est  necessarium  quod  dicatur  secundum  potentiam  passivam,  sed 
secundum  potentiam  activam,  ut  quod  dicitur,  quod  mundum 
possibile  fuit  esse  antequam  esset,  sic  intelligalur  quod  Deus 
potuit  mundum  in  esse  producere,  antequam  produceret  :  unde 
non  cogimur  ponere  materiam  praeextitisse  minuta.  Sic  ergo  fides 
catholica  nihil  Deo  coa3ternum  ponit,  et  proptcr  hoc  creatorem,  et 
factorent  omnium  visibilium  et  invisibilium  confitetur. 

GAPUT  G. 

Quod  Deus  operatur  omnia  propter  finem. 

Quoniam  autem  supra  ostensum  est,  quod  Deus  res  inesse  pro- 
duxit  non  per  necessitatem  naturse  sed  per  intellectum  et  volun- 
tatem,  omne  autem  taie  agens  agit  propler  finem;  operativi  enim 
intelleclus  finis  principium  est  :  necesse  est  igitur  omnia  quse  a 
Deo  sunt  fada,  propter  finem  esse.  Adhuc,  productio  rerum  a 
Deo  optime  facta  est.  Optimi  enim  est  optime  facere  unum- 
quodque  :  melius  est  autem  fieri  aliquid  propter  finem,  quam 
absque  finis  intentione  :  ex  fine  enim  est  ratio  boni  in  his  quse 
fiunt.  Sunt  igitur  res  a  Deo  factse  propter  finem.  Hujus  etiam 
9ignum  apparet  in  his,  quse  a  natura  aguntur,  quorum  niliil  in 
vanum  est,  sed  propter  finem  unumquodque.  Inconveniens  autem 
dicere  est,  magis  ordinata  esse  quse  fiunt  a  natura,  quam  ipsa 
institutio  naturse  a  primo  agente,  cum  totus  ordo  naturse  exinde 
derivetur.  Manifestum  est  igitur  res  a  Deo  productas  esse  propter 
finem. 

GAPUT  CI. 

Quod  ultimus  finis  omnium  est  divina  honitas. 

Oportet  autem  ultimum  finem  rerum  divinam  bonitatem  essè* 
Rerum  enim  factarum  ab  aliquo  agente  per  voluntatem,  ultimus 
finis  est  quod  est  primo  et  per  se  volitum  ab  agente,  et  propter 
hoc  agit  agcns  omne  quod  agit.  Primum  autem  volitum  divinse 
voluntatis  est  ejus  bonitas,  ut  ex  superioribus  patet.  Necesse  est 
igitur  omnium  rerum  factarum  a  Deo  ultimum  finem  divinam  bo- 
nitatem esse.  Item,  finis  generationis  uniuscujusque  rei  generatse 
est  forma  ejusdem,  hac  enim  adepta  generatio  quiescit.  Unum- 
quodque enim  generatum,  sive  per  artem,  sive  per  naturam,  se- 
cundum  suam  formam  similatur  aliquo  modo  agenti  :  nam  omne 
agens  agit  aliqualiter  sibi  simile.  Domus  enim  quse  est  in  mate- 
ria,  procedit  a  domo  quse  est  in  mente  artificis.  In  naturalibus 
etiam  homo  générât  hominem  :  et  si  aliquid  sit  genitum,  vel 
factum  secundum  naturam,  quod  non  sit  simile  generanti  secun- 
dum  speciem,  similatur  tamen  suis  agentibus  sicut  imperfectum 
perfecto.  Ex  hoc  enim  contingit,  quod  generatum  generanti  se- 
cundum speciem  non  similatur,  quia  ad  ejus  perfectam  similitu-» 
S.  Thom.  Aq.  Opuscula.  —  1.  —  8 


66  S.    THOM.E   AQUINATIS    OPUSCUIA 

dinem  non  possit  pervenire,  sed  aliqualiter  eam  imperfecte  parti- 
cipât, sicut  animalia  et  plantas  quae  generantur  ex  virtute  solis. 
Omnium  igitur  quae  fiunt,  finis  generationis,  sive  perfectionis  est 
forma  facientis,  vel  generantis,  ut  scilicet  ad  ejus  similitudinem 
perveniatur  :  forma  autem  primi  agentis,  scilicet  Dei,  non  est 
aliud  quam  ejus  bonitas.  Propter  hoc  igitur  omnia  facta  sunt,  ut 
divinae  bonitati  assimilenlur. 

GAPUT  CIL 

Qtiod  divina  assimilatio  est  causa  diversitatis  in  relus. 

Ex  hoc  igitur  accipienda  est  ratio  diversitatis,  et  distinctionis 
in  rébus.  Quia  enim  divinam  bonitatem  perfecte  repraesentari  im- 
possible fuit  propter  distantiam  uniuscujusque  creaturae  a  Deo, 
necessarium  fuit  ut  repraesentaretur  per  multa,  ut  quod  deest  ex 
uno,  suppleretur  ex  alio.  Nam  et  in  conclusionibus  syllogislicis 
quando  per  unum  médium  non  sufficienter  demonstraretur  con- 
ciusio,  oportet  média  multiplicari  ad  conclusions  manifestatio- 
nem,  ut  in  syllogismi  dialecticis  accidit.  Nec  tota  tamen  univer- 
sitas  creaturarum  perfecte  divinam  bonitatem  représentât  per 
aequiparantiam,  sed  secundum  perfectionem  creaturae  possi- 
bilem.  Item,  illud,  quod  inest  causée  universali  simpliciter  et 
unile,  invenitur  in  effectibus  multipliciter  et  distincte.  Nobilius 
est  enim  aliquid  in  causa  quam  in  effectibus  :  divina  autem 
bonitas  una  et  simplex  principium  est  et  radix  totius  boni- 
tatis,  quae  in  creaturis  invenitur.  Necesse  est  igitur  sic  crea- 
turas  divinae  bonitati  assimilari,  sicut  multa  et  distincta  assimi- 
lanlur  uni  simplici.  Sic  igitur  multitudo  et  distinctio  provcnit  in 
rébus  non  casualiter,  aut  fortuito,  sicut  nec  rerum  productio  est 
a  casu,  vel  a  fortuna,  sed  propter  finem.  Ex  eodem  enim  principio 
est  esse,  et  imitas,  et  multitudo  in  rébus.  Neque  enim  distinctio 
rerum  causatur  ex  matcria  :  nam  prima  rerum  inslilutio  est  per 
creationem,  quae  materiam  non  requirit.  Similiter  quae  solum  ex 
necessitate  materiae  proveniunt,  casualia  esse  videntur.  Similiter 
autem  nequo  multitudo  in  rébus  causatur  propter  ordinem  me- 
diorum  agentium,  put  a  quod  ab  uno  primo  simplici  procedere 
immédiate  non  potuerit  nisi  unum,  distans  tamen  a  primo  in  sim- 
plicitate,  ita  quod  ex  eo  jam  procedere  potuerit  multitudo,  et  sic 
deinceps,  quanto  magis  a  primo  simplici  receditur,  lanto  nume- 
roslor  multitudo  invenitur,  ut  aliqui  posucrunt,  Jam  enim  oslen- 

sum  est,  quod  plura  sunt  quae  in  esse  prodire  non  potuerunt  nisi 
per  creationem,  quae  solius  Dei  est,  ut  supra  ostensum  est.  Unde 
relinquitur  quod  ab  ipso  Deo  sunt  plura  immédiate  creata.  Mani- 
festum  est  etiam,  quod  secundum  hanc  positionem,  rerum  multi- 
tudo  et  distinctio  casualis  esset  quasi  non  intenta  a'primo  agenle. 
Est  enim  multitudo  rerum  et  distinctio  ab  intellectu  divino  exco- 
gitata  et  instituta  in  rébus,  ad  hoc  quod  diversimode  divina 
bonitas  a  rébus  creatis  repraesentetur,  et  eam  secundum  diversos 
gradus  diversa  participarent,  ut  sic  ex  ipso  diversarum  rerum 
ordine  quaedam  pulchritudo  resultet  in  rébus,  quae  divinam  Sapien- 
tiam  commendaret. 

GAPUT  GUI. 

Quod  non  solum  divina  bonitas  est  causa  rerum,  sed  etiam 
omnis  motus  et  operationis. 

Non  solum  autem  institutions  rerum  finis  est  divina  bonilas, 
sed  etiam  omnis  operationis,  et  motus  creaturae  cuilibet  necesse 
est  divinam  bonitatem  finem  esse.  Unumquodque  enim  quale  est, 
talia  agit,  sicut  calidum  calefacit.  Quaelibet  autem  res  creata 
secundum  suam  formam  similitudinem  quamdam  participât  di- 
vinae  bonilatis,  ut  ostensum  est,  ergo  et  omnis  actio  et  motus 
creaturae  cujuslibet  in  divinam  bonitatem  ordinatur  sicut  in 
finem.  Praeterea,  omnis  motus  et  operatio  rei  cujuslibet  in  aliquid 
perfectum  tendere  videtur,  peri'ectum  autem  habet  ralionem  boni  : 
perfeclio  enim  cujuslibet  rei  est  bonitas  ejus.  Omnis  igitur  motus 
et  actio  rei  cujuslibet  ad  bonum  tendit  :  bonum  autem  quodlibet 
est  similitudo  quaedam  summi  boni,  sicut  et  ens  quodlibet  est 
similitudo  primi  entis,  igitur  motus  et  actio  cujuslibet  rei  tendit 
in  assimilationem  bonitatis  divinae.  Praeterea,  si  sint  multa  agen- 
tia  ordinem  habentia,  necesse  est  quod  omnium  agentium  actiones 
et  motus  ordinentur  in  bonum  primi  agentis  sicut  in  finem  ulti- 
mum.  Cum  enim  a  superiori  agente  inferiora  agentia  moveantur, 
et  omne  movens  moveat  ad  finem  proprium,  oportet  quod  actio- 
nes et  motus  inferiorura  agentium  tendant  in  finem  primi  agentis  : 
sicut  in  exercitu  omnium  ordinum  actiones  ordinantur  sicut  in 
ultimum  ad  victoriam  quae  est  finis  ducis.  Ostensum  autem  est 
supra,  quod  primum  movens  et  agens  est  Deus,  finis  autem  ejus 
non  est  aliud  quam  sua  bonitas,  ut  etiam  supra  ostensum  est. 
Necesse  est  igitur,  quod  omnes  actiones  et  motus  quarumcumque 

creaturarum  sint  propter  divinam  bonitatem,  non  quidem  caù- 
sandam,  neque  agendam,  sed  suo  modo  acquirendam,  partici- 
pando  siquidem  aliquam  similitudinem  ejus.  Divinam  autem 
similitudinem  res  creatae  per  suas  operationes  diversimode  conse- 
quuntur,  sicut  et  diversimode  secundum  suum  esse  ipsam  repré- 
sentant, unumquodque  enim  operatur  secundum  quod  est.  Quia 
igitur  omnibus  creaturis  commune  est,  ut  divinam  bonitatem 
représentent  in  quantum  sunt,  ita  omnibus  commune  est,  ut  per 
operationes  suas  consequantur  divinam  similitudinem  in  conser- 
vatione  sui  esse,  et  communicatione  sui  esse  ad  alteram.  Una- 
quaeque  enim  creatura  in  sua  operatione  primo  quidem  se  in  esse 
perfecto  secundum  quod  est  possibile  conservare  nititur,  in  quo 
suo  modo  tendit  in  similitudinem  divinae  perpetuitatis.  Secundo 
vero  per  suam  operationem  unaqueeque  creatura  suum  esse  per- 
fectum  alteri  communicare  conatur  secundum  suum  modum,  et 
per  hoc  tendit  in  similitudem  divinae  causalitatis.  Sed  creatura 
rationalis  per  suam  operationem  tendit  in  divinam  similitudinem 
singulari  quodammodo  prae  caeteris,  sicut  et  prae  caeteris  creaturis 
nobilius  esse  habet.  Esse  enim  creaturarum  caeterarum  cum  sit 
per  materiam  constrictum,  est  finitum,  ut  infinitatem  non  habeat 
nec  actu,  nec  potentia.  Omnis  vero  natura  rationalis  infinilatem 
habet  vel  actu,  vel  potentia,  secundum  quod  inteileclus  continet 
in  se  intelligibilia.  In  nobis  igitur  intellectualis  natura  in  suo 
primo  esse  considerata  est  in  potentia  ad  sua  intelligibilia,  quae 
cum  sint  infinita,  infinitatem  quamdam  habent  in  potentia.  Unde 
inteileclus  estspecies  specierum,  quia  non  habet  tantum  speciem 
determinatam  ad  unum,  ut  lapis,  sed  speciem  omnium  specierum 
capacem.  Natura  vero  intellectualis  in  Deo  infinita  est  in  actu, 
utpote  in  se  praehabens  totius  entis  perfectionem,  ut  supra  osten- 
sum  est  :  creatura}  vero  aliae  intellectuales  medfo  modo  se  habent 
inter  potentiam  et  actum.  Tendit  igitur  intellectualis  creatura  per 
suam  operationem  in  divinam  similitudinem,  non  in  hoc  solum 
quod  se  in  esse  conservet,  vel  suum  esse  quodammodo  communi- 
cando  multiplicet,  sed  ut  in  se  habeat  actu  quod  per  naturam  in 
potentia  habet.  Est  igitur  finis  intellectualis  creaturse,  quem  per 
suam  operationem  consequitur,  ut  intellectus  ejus  totaliter  efficia- 
tur  in  actu  secundum  omnia  intelligibilia,  quae  in  potentia  habet  : 
Bscundum  hoc  enim  maxime  Deo  similis  erit. 

GAPUT  CIV. 

De  duplici  potentia^  cui  in  relus  respondel  duplex  intellectus, 
et  guis  sit  finis  intellectualis  creatnrœ. 

Est  autera  aliquid  in  potentia  dupliciter.  Uno  modo  naturaiiter 
respeclu  eorum  scilicet,  quae  per  agens  naturale  possunt  reduci 
in  actum.  Alio  modo  respectu  eorum  quae  reduci  non  possunt  in 
actum  per  agens  naturale,  sed  per  aliquod  aliud  agens,  quod 
quidem  in  rébus  corporalibus  apparet.  Quod  enim  ex  puero  fiât 
vir,  est  in  potentia  naturali,  vei  quod  ex  semine  fiât  animal.  Sed 
quod  ex  ligno  fiât  scamnum,  vel  ex  caeco  fiât  videns,  non  est  in 
potentia  naturali  :  sic  autem  et  circa  intellectum  nostrum  accedit. 
Est  enim  intellectus  noster  in  potentia  naturali  respeclu  quorum- 
dam  intelligibilium,  quae  scilicet  reduci  possunt  in  actum  per 
intellectum  agentem,  qui  est  principium  innatum  nobis,  ut  per 
ipsum  efliciamur  intelligentes  in  actu.  Est  actum  impossibile  nos 
ultimum  finem  consequi  per  hoc,  quod  intellectus  noster  sic  redu- 
catur  in  actum  :  nam  virtus  intellectus  agentis  est,  ut  phantas- 
mata  quae  sunt  intelligibilia  in  potentia  faciat  intelligibilia  in  actu, 
ut  ex  superioribus  patet  :  phantasmata  autem  sunt  accepta  per 
sensum.  Per  intellectum  igitur  agentem  intellectus  noster  in 
actum  reducitur  respectu  horum  intelligibilium  tantum,  in  quorum 
notitiam  per  sensibilia  possumus  devenire.  Impossibilo  est  autem 
in  tali  cognitione  ultimum  hominis  finem  consistera  :  nam  ultimo 
fine  adepto  desiderium  naturale  quiescit.  Quantumcumque  autem 
aliquis  proficiat  intelligendo  secundura  praedictum  modum  cogni- 
tionis,  quo  a  sensu  scientiam  percipimus,  adhuc  remanet  natu- 
rale desiderium  ad  alia  cognoscenda.  Multa  enim  sunt,  ad  qua= 
sensus  pertingere  non  potest,  de  quibus  per  sensibilia  nonnisi 
modicam  notitiam  accipere  possumus,  ut  forte  sciamus  de  eis 
quod  sint,  non  autem  quid  sint,  eo  quod  substantiarum  immate- 
rialium  quidditates  alterius  generis  sunt  a  quidditatibus  rerum 
sensibilium,  et  eas  quasi  importionabiliter  transcendentes.  Circa 
ea  etiam  quae  sub  sensum  cadunt,  multa  sunt  quorum  rationem 
cognoscere  per  certitudinem  non  possumus,  sed  quorumdam 
quidem  nullo  modo,  quorumdam  vero  débiliter  :  unum  semper 
remanet  naturale  desiderium  respectu  perfections  cognitionis. 
Impossibile  est  autem  naturale  desiderium  esse  vanum.  Conse- 
quimur  igitur  ultimum  finem  in  hoc,  quod  intellectus  noster  fiât 

in  actu  aliquo  sublimiori  agente  quam  sit  agens  nobis  connatu- 
rale,  quod  quiescere  faciat  desiderium,  quod  nobis  inest  natura- 
liter  ad  sciendum.  Taie  est  autem  in  nobis  sciendi  desiderium,  ut 
cognoscentes  effectum,  desideremus  cognoscere  causam,  et  in 
quacumque  re,  cognitis  quibuscumque  ejus  circumstantiis,  non 
quiescit  nostrum  desiderium,  quousque  ejus  essentiam  cognos- 
camus.  Non  igitur  naturale  desiderium  sciendi  potest  quietari  in 
■obis,  quousque  primam  causam  cognoscamus  non  quocumque 
modo,  sed  per  ejus  essentiam.  Prima  autem  causa  Deus  est,  ut 
ex  superioribus  patet,  est  igitur  finis  ultimus  intellectualis  crea- 
turae,  Deum  per  essentiam  videre. 

GAPUT  GV. 

Quomodo  finis  ultimus  intellectualis  creaturœ  est  Deum 
per  essentiam  videre,  et  quomodo  hoc  possit. 

Hoc  autem  quomodo  possibile  sit  considerandum  est.  Manifes- 
tum  est  autem  quod  cum  intellectus  noster  nihil  cognoscat,  nisi 
per  aliquam  speciem  ejus,  impossibile  est  quod  per  speciem  rei 
unius  cognoscat  essentiam  alterius  :  et  quanto  magis  species  per 
quam  cognoscit  intellectus,  plus  distat  a  re  cognita,  tanto  intel- 
lectus noster  imperfectiorem  cognitionem  habet  de  essentia  rei 
illius,  ut  puta,  ^i  cognosceret  bovem  per  speciem  asini,  cognos- 
ceret  ejus  essentiam  imperfecte,  scilicet  quantum  ad  genus  tan- 
tum  :  magis  autem  imperfecte,  si  cognosceret  per  lapidem,  quia 
cognosceret  per  genus  magis  remotum.  Si  autem  cognosceret  per 
speciem  alicujus  rei,quae  nulli  bovi  communicaret  in  génère,  nullo 
modo  essentiam  bovis  cognosceret.  Manifestum  est  autem  ex  supe- 
rioribus, quod  nullum  creatum  communicat  cum  Deo  in  génère. 
Per  quamcumque  igitur  speciem  creatam  non  solum  sensibilem, 
sed  intelligibilem,  Deus  cognosci  per  essentiam  non  potest.  Ad  hoc 
igitur  quod  ipse  Deus  per  essentiam  cognoscatur,  oportet  quod  ipse 
Deus  fiât  forma  intellectus  ipsum  cognoscentis,  et  conjungalur  ei 
non  ad  unam  naturam  constituendam,sed  sicut  species  intelligi- 
bilis  intelligenti.  Ipse  enim  sicutest  suum  esse,  ita  est  sua  veritas, 
quae  est  forma  intellectus.  Necesse  est  autem  quod  omne  quod 
consequitur  aliquam  formam,  consequatur  dispositionem  aliquam 
ad  formam  illam.  Intellectus  autem  noster  non  est  ex  ipsa  sua 
natura  in  ultima  dispositione  existens  respectu  forma?  illius  quae 
est  veritas,  quia  sic  a  principio  ipsam  assequeretur.  Oportet  igi- 

tur  quod  cum  eam  consequitur,  aliquadispositionede  novoaddita 
elevetur,  quam  dicimus  gloriae  lumen,  quo  quidem  intellectus 
noster  a  Deo  perficitur,  qui  solus  secundum  suam  uaturam  hanc 
propriam  formam  habet,  sicut  nec  dispositio  caloris  ad  formam 
ignis  potest  esse  nisi  ab  igné,  et  de  hoc  lamine  in  Psal.  35. 
dicitur  :  In  lumine  tuo  videbimus  lumen. 

GAPUT  GVI. 

Quomodo  naturale  desiderium  quiescit  ex  divina  visione 
per  essentiam,  in  qua  beatitudo  consista. 

Hoc  autem  sine  adepto,  necesse  est  naturale  desiderium  quie- 
tari,  quia  essentia  divina  quae  modo  prsedicto  conjungetur  intel- 
lectui  Deum  videntis  est  sufficiens  principium  omnia  cognoscendi, 
et  fons  totius  bonitatis,  ut  nihil  restare  possit  ad  desiderandum. 
Et  hic  etiam  est  perfectissimus  modus  divinam  similitudinem 
consequendi,  utscilicet  ipsum  cognoscamus  eo  modo  quo  se  ipse 
cognoscit,scilicet  per  essentiam  suam,  licet  noncomprehendamus 
ipsum,  sicut  ipse  se  comprehendit,  non  quod  aliquam  partem 
ejjus  ignoremus,  cum  partem  non  habeal,  sed  quia  non  ita  per- 
fecte  ipsum  cognoscemus  sicut  cognoscibilis  est,  cum  virtus  intel- 
lectus nostri  in  intelligendo  non  possit  adaequari  veritati  ipsius, 
secundum  quam  cognoscibilis  est,  cum  ejus  claritas,  seu  veritassit 
infinita,  intellectus  autem  noster  finitus,  intellectus  autem  ejus 
infinitus  est,  sicut  etveritas  ejus  :  et  ideo  ipse  tantum  se  cognos- 
cit,  quantum  cognoscibilis  est,  sicut  conclusionem  demonstra- 
bilem  ille  comprehendit,  qui  eam  per  demonstrationem  cognoscit, 
non  autem  qui  cognoscit  eam  imperfection  modo,  scilicet  per 
rationem  probabilem.  Et  quia  ultimum  finem  hominis  dicimus 
bsatitudinem,  in  hoc  consistit  hominis  felicitatis,  sive  beatitudo, 
quod  Deum  videat  per  essentiam,  licet  in  perfectione  beatitudinis 
multum  distet  a  Deo,  cum  hanc  beatitudinem  Deus  per  suam 
naturam  habeat,  homo  vero  eam  consequatur  per  divini  Iuminis 
participationem,  ut  supra  dictum  est. 

GAPUT  GVI1. 

Quod  motus  in  Deum  ad  leatitudinem  consequendam  assimi- 
latur  motui  naturali,  et  quod  àeatitudo  est  in  actu  inteh 
leclus. 

Considerandum  est  autem,  quod  cum  procedere  de  potentia  in 
actum  vel  sit  motus,  vel  sit  simile  motui,  circa  processum  hujus 
beatitudinis  consequendum  similiter  se  habet  sicut  in  motu,  vel  in 
mutatione  naturali.  In  motu  enim  naturali  primo  quidem  consi- 
deratur  aliqua  proprietas,  per  quam  proportionatur,  vel  inclina- 
tur  mobile  ad  talem  finem,  sicut  gravitas  in  terra  ad  hoc  quod 
feratur  deorsum.  Non  enim  moveretur  aliquid  naturaliter  ad 
certum  finem,  nisi  haberet  proportionem  ad  illum.  Secundo  autem 
consideratur  ipse  motus  ad  finem.  Tertio  autem  ipsa  forma,  vel 
locus.  Quarto  autem  quies  in  forma,  vel  in  loco.  Sic  igitur  in  in- 
tellectuali  motu  ad  finem,  primum  quidem  est  amor  inclinans  in 
finem  :  secundum  autem  est  desiderium,  quod  est  quasi  motus  in 
finem,  et  operationes  ex  tali  desiderio  pervenientes  :  tertium 
autem  est  ipsa  forma,  quam  intellectus  consequitur  :  quartum 
autem  est  delectatio  consequens,  quae  nihil  est  aliud  quam  quie- 
tatio  voluntaiis  in  sine  adepto.  Sic  igitur  naturalis  generationis 
finis  est  forma,  et  motus  localis  locus,  non  autem  quies  in  forma, 
vel  loco,  sed  hoc  est  consequens  finem  :  et  multo  minus  motus 
est  finis,  vel  proportio  ad  finem,  ita  ultimus  finis  creaturae  intel- 
lectualis  est  videre  Deum,  non  autem  delectari  in  ipso,  sed  hoc 
est  concomitans  finem,  et  quasi  perficiens  ipsum.  Et  multo  minus 
desiderium,  vel  amor,  possunt  esse  ultimus  finis,  cum  etiam  hoc 
ante  finem  habeat. 

GAPUT  GVIII. 
De  errore  ponentium  félicitât em  in  creaturis. 

Manifestum  est  ergo,  quod  félicitas  falso  a  quibusdam  quaeri- 
tur,  in  quibuscumque  praeter  Deum  quaeratur,  sive  in  volupta- 
tibus  corporalibus,  quae  sunt  et  brutis  communes;  sive  in  divi- 
tiis,  quae  ad  conversationem  habentium  proprie  ordinantur,  quae 
est  communis  finis  omnis  entis  creati  ;  sive  in  potestatibus,  quae 
ordinantur  ad  communicandam  perfectionem  suam  aliis,  quod 
etiam  diximus  omnibus  esse  commune;  sive  in  honoribus,  vel 

fama,  quae  alicui  debentur  secundum  quod  fînem  jam  habet,  vel 
ad  finem  bene  dispositus  est  :  sed  nec  in  cognitione  quarumcum- 
que  rerum  etiam  supra  hominem  existentium,  cum  in  sola  divina 
cognitione  desiderium  hominis  quietetur. 

CAPUT  GIX. 

Quod  soins  Deus  est  bonus  per  essentiam1  créature  vero 
per  participationem. 

Ex  praemissis  igitur  apparet,  quod  diversimode  se  habent  ad 
bonitatem  Deus  et  creaturae  secundum  duplicem  modum  bonita- 
tis,  qua3  in  creaturis  potest  considerari.  Cum  enim  bonum  habeat 
rationem  perfectionis  et  finis,  secundum  duplicem  perfectionem 
et  finem  creaturae  attenditur  duplex  ejus  bonitas.  Attenditur  enim 
quaedam  creaturae  perfectio  secundum  quod  in  sua  natura  per- 
sistit,  et  haec  est  finis  generationis,  aut  factionis  ipsius.  Alia  vero 
perfectio  ipsius  attenditur,  quam  consequitur  per  suum  motum, 
vel  operationem,  et  hase  est  finis  motus,  vel  operationis  ipsius  : 
secundum  utramque  vero  creatura  déficit  a  bonitate  divina  :  nam 
cum  forma,  et  esse  rei  sit  bonum  et  perfectio  ipsius  secundum 
quod  in  natura  consideratur,  substantia  composita  neque  est  sua 
forma,  neque  suum  esse,  substantia  vero  simplex  creala,  et  si  sit 
ipsa  forma,  non  tamen  est  suum  esse.  Deus  vero  est  sua  essentia, 
et  suum  esse,  ut  supra  ostensum  est.  Similiter  etiam  omnes  crea- 
turae consequuntur  perfectam  bonitatem  ex  fine  extrinseco.  Per- 
fectio enim  bonitatis  consistit  in  adeptione  finis  ultimi.  Finis 
autem  ultimus  cujuslibet  creaturae  est  extra  ipsum,  qui  est  divina 
bonitas,  quae  quidem  non  ordinatur  ad  ulteriorem  finem.  Relin- 
quitur  igitur,  quod  Deus  modis  omnibus  est  sua  bonitas,  et  est 
essentialiter  bonus,  non  autem  creaturae  simplices,  tum  quia  non 
sunt  suum  esse,  tum  quia  ordinantur  ad  aliquid  extrinsecum 
sicut  ad  ultimum  finem.  In  substanliis  vero  compositis  manifes- 
tum  est,  quod  nullo  modo  sunt  sua  bonitas.  Solus  igitur  Deus  est 
sua  bonitas,  et  essentialiter  bonus  :  alia  vero  dicuntur  bona  se- 
cundum participationem  aliquam  ipsius. 

CAPUT    GX. 

Quod  Deus  non  potest  suam  lonitatem  amittere. 

Per  hoc  autem  apparet,  quod  Deus  nullo  modo  potest  deficere 
a  bonitate.  Quod  enim  alicui  essentialiter  inestj  non  potest  ei 

abesse,  sicut  animal  non  potest  ab  homine  removeri,  neque  igitur 
Deum  possibile  est  non  esse  bonum.  Et  ut  magis  proprio  utamur 
exemplo,  sicut  non  potest  esse  quod  homo  non  sit  homo,  ita  non 
potest  esse  quod  Deus  non  sit  perfecte  bonus. 

GAPUT    CXI. 

Quod  creatura  possit  defîcere  a  sua  ionitato. 

In  creaturis  autem  considerandum  est,  qualiter  possit  esse 
bonitatis  defectus.  Manifestum  est  autem  quod  duobus  modis  ali- 
qua  bonitas  inseparabiliter  inest  creaturae.  Uno  modo  ex  hoc, 
quod  ipsa  bonitas  est  de  essentia  ejus  :  alio  modo  ex  hoc,  quod 
est  determinata  ad  unum.  Primo  ergo  modo,  in  substantiis  sim- 
plicibus  ipsa  bonitas  quae  est  forma,  inseparabiliter  se  habet  ad 
ipsas,  cum  ipsae  essentialiter  sint  formas.  Secundo  autem  modo, 
bonum  quod  est  esse,  amittere  non  possunt.  Non  enim  forma  est 
sicut  materia  quae  se  habet  ad  esse  et  non  esse,  sed  forma  conse- 
quitur  esse,  et  si  etiam  non  sit  ipsum  esse.  Unde  patet  quod 
substantiae  simplices  bonum  naturae  in  qua  subsistunt  amittere 
non  possunt,  sed  immutabiliter  se  habent  in  illo.  Substantiae  vero 
compositae,  quia  non  sunt  suae  formas,  nec  suum  esse,  bonum 
naturae  amissibiliter  habent,  nisi  in  illis,  in  quibus  potentia  ma- 
teriae  non  se  habet  ad  diversas  formas,  neque  ad  esse  et  non  esse, 
sicut  in  corporibus  cœlestibus  patet. 

GAPUT  GXII. 

Quomodo  deficiunt  a  lonitate  secundum  suas  operationes. 

Et  quia  bonitas  creaturae  non  solum  consideratur  secundum 
quod  in  sua  natura  subsistit,  sed  perfectio  bonitatis  ipsius  est  in 
hoc  quod  ordinalur  ad  finem,  ad  finem  autem  ordinatur  per  suam 
operationem,  restât  considerare  quomodo  creaturae  deficiant  a 
sua  bonilate  secundum  suas  operationes,  quibus  ordinantur  ad 
finem.  Ubi  primo  considerandum  est,  quod  de  operationibus  natu- 
ralibus  idem  estjudicium  sicut  et  de  natura,  quae  est  earum  prin- 
cipium.  Unum  quorum  natura  defectum  pati  non  potesl,  nec  in 
operationibus  eorum  naturalibus  defectus  accidere  potest  :  quo- 
rum autem  natura  defectum  pati  potest,  etiam  operationes  eorum 
deficere  contingit.  Unde  in  substantiis  incorruptibilibus  sive 
incorporels  sive  corporeis,  nullus  defectus  naturalis  actionis  con- 

tingere  potest.  In  Angelis  enim  semper  virtus  naturalis  manet 
potens  ad  suas  operationes  exercendas.  Similiter  motus  corpo- 
rum  cœlestium  numquam  exorbitare  invenitur.  In  corporibus  vero 
inferioribus  multi  defectus  naturalium  actionum  contingunt  prop- 
ter  corruptiones  et  defectus  in  naturis  eorum  accidentes.  Ex  de- 
fectu  enim  alicujus  naturalis  principii  contingit  plantarum  steri- 
litas,  monstruositas  in  generatione  animalium,  et  alise  hujusmodi 
inordinationes. 

GAPUT   GXIIL 

De  duplici  principio  actionis,  et  quomodo,  aut  in  quibus 
potest  defectus  esse, 

Sunt  autem  quaedam  actiones,  quarum  principium  non  est  na- 
tura,  sed  voluntas,  cujus  objectum  est  bonum,  et  finis  quidem 
principaliter,  secundario  autem  quod  est  ad  finem.  Sic  igitur  se 
habet  operatio  voluntaria  ab  bonum,  sicut  sehabet  naturalis  ope- 
ratio  ad  formam  per  quam  res  agit.  Sicut  igitur  defectus  natura- 
lium actionum  accidere  non  potest  in  illis,  quee  non  patiuntur 
defectum  sccundum  suas  formas,  sed  solum  incorruptibilibus  quo- 
rum formae  deficere  possunt  :  ita  voluntariae  actiones  deficere 
possunt  in  illis,  in  quibus  voluntas  potest  a  fine  deficere.  Sic  ubi 
autem  non  potest  voluntas  a  fine  deficere,  manifestum  est,  quod 
ibi  defectus  voluntariee  actionis  esse  non  potest.  Voluntas  autem 
deficere  non  potest  respectu  boni,  quod  est  ipsius  volentis  natura. 
Quaelibet  enim  res  suo  modo  appétit  suum  esse  perfectum,  quod 
est  bonum  uniuscujusque  :  respectu  boni  vero  exterioris  deficere 
potest  bono  sibi  connaturali  contenta.  Cujus  igitur  volentis  na- 
tura est  ullimus  finis  voluntatis  ipsius,  in  hoc  defectus  voluntariae 
actionis  contingere  non  potest  :  hoc  autem  solius  Dei  est.  Nam 
ejus  bonitas,  quee  est  ultimus  finis  rerum,est  sua  natura.  Aliorum 
autem  volentium  natura  non  est  ultimus  finis  voluntatis  eorum  : 
unde  potest  in  eis  defectus  voluntariae  actionis  contingere  per 
hoc,  quod  voluntas  remanet  fixa  in  proprio  bono  non  tendendo 
ulterius  in  summum  bonum,  quod  est  ultimus  finis.  In  omnibus 
igitur  substantiis  intallectualibus  creatis  potest  defectus  volun- 
tariae actionis  contingere. 

GAPUT   CXIV. 

Quid  nomine  boni,  vel  mali  intelligitur  in  rébus. 

Est  igitur  hic  considerandura,  quod  sicut  nomine  boni  intelli- 
gitur esse  perfectum,  ita  nomine  mali  nihil  aliud  intelligitur  quam 
privatio  esse  perfecti.  Quia  vero  privatio  proprie  accepta  est  ejus 
quod  natum  est,  et  quando  natum  est,  et  quomodo  natum  est 
haberi,  manifestum  est,  quod  ex  hoc  aliquid  dicitur  malum,  quod 
caret  perfectione  quam  débet  habere.  Unde  homo  si  visu  careat, 
malum  est  ei,  non  autem  malum  est  lapidi,  quia  non  est  natus 
visum  habere. 

GAPUT  CXV. 
Quod  impossibile  est  esse  aliquam  naturam  malum. 

Impossibile  est  autem  malum  esse  aliquam  naturam.  Namomnis 
nalura  vel  est  actus,  vel  potentia,  aut  compositum  ex  utroque. 
Quod  autem  est  actus,  perfectio  est,  et  boni  obtinet  rationem, 
cum  id  quod  est  in  potentia,  appetat  naturaliter  esse  actu  :  bo- 
num  vero  est  quod  omnia  appetunt.  Unde  et  compositum  ex  actu 
et  potentia,  in  quantum  participât  actum,  participât  bonitatem. 
Potentia  autem  in  quantum  ordinatur  ad  actum,  bonitatem  habet, 
cujus  signum  est,  quod  quanto  potentia  est  capacior  actus  et  per- 
fectlonis,  tanto  magis  commendatur.  Relinquitur  igitur,  quod 
nulla  natura  secundum  se  sit  malum.  Item,  unumquodque  secun- 
dum  hoc  completur,  quod  fit  in  actu,  nam  actus  est  perfectio  rei  : 
nullum  autem  oppositorum  completur  per  admistionem  alterius, 
sed  magis  destruitur,  vel  minuitur,  et  sic  neque  malum  comple- 
tur per  participationem  boni.  Omnis  autem  natura  completur  per 
hoc  quod  habet  esse  in  actu,  et  sic  cum  esse,  bonum  sit  ab  omni- 
bus appetibile,  omnis  natura  completur  per  participationem  boni  : 
nulla  igitur  natura  est  malum.  Adhuc,  quaelibet  natura  appétit 
conservationem  sui  esse,  et  fugit  destruclionem  quantum  potest. 
Cum  igitur  bonum  sit  quod  omnia  appetunt,  malum  vero  e  con- 
trario quod  omnia  fugiunt,  necesse  est  dicere,  quod  esse  unam- 
quamque  naturam  sit  bonum  secundum  se,  non  esse  vero  malum, 
Esse  autem  malum  non  est  bonum,  sed  magis  non  esse  malum 
sub  boni  comprehenditur  ratione;  nulla  igitur  natura  est  malum. 

GAPUT  CXVI. 

Qualiter  bonum  et  malum  sunt  differentiœ  entis, 
et  contraria,  et  gênera  contrariorum. 

Considerandum  igitur  restât  quomodo  bonum  et  malum  dican- 
tur  contraria,  et  contrariorum  gênera,  et  difTerentiae  aîiquas  spe- 
cies,  scilicet  habitus  morales  constituentes.  Contrariorum  enim 
utrumque  est  aliqua  natura.  Non  ens  enim  non  potest  esse  neque 
genus,  neque  differentia,  cum  genus  praedicetur  de  re  in  eo  quod 
quid  :  differentia  vero  in  eo  quod  quale  qaid.  Sciendum  est  igitur, 
quod  sicut  naturalia  consequuntur  speciem  a  forma,  ita  moralia 
a  fine,  qui  est  voluntatis  objectum,  a  quo  omnia  moralia  dépen- 
dent. Sicut  autem  in  naturalibus  uni  formae  adjungilur  privatio 
alterius,  puta,  formae  ignis  privalio  formae  acris,  ita  in  moralibus 
uni  fini  adjungitur  privatio  finis  alterius.  Cum  igitur  privatio 
perfectionis  débitas  sit  malum  in  naturalibus,  formam  accipere, 
cui  adjugitur  privatio  formae  débitas  malum  est,  non  propter  for- 
mam, sed  pfopter  privationem  ei  adjunctam,  sicut  igniri  malum 
est  ligno,  et  in  moralibus  etiam  inhaerere  fini  cui  adjungitur  pri- 
valio finis  debiti  malum  est,  non  propter  finem,  sed  propter  pri- 
vationem adjunctam,  et  sic  duae  actiones  morales,  quae  ad  con- 
traries fines  ordinantur,  secundum  bonum  et  malum  differunt,  et 
per  consequens  contrarii  habitus  differunt  bono  et  malo  quasi 
differentiis  existentibus,  et  contrarielatem  ad  invicem  habentibus, 
non  propter  privationem  ex  qua  dicitur  malum,  sed  propter  finem 
cui  privatio  adjungitur.  Per  hune  etiam  modum  quidam  intelli- 
gunt  ab  Aristotele  dictum,quod  bonum  et  malum  sunt  gênera 
contrariorum,  scilicet  moralium.  Sed  si  recte  attendatur,  bonum 
et  malum  in  génère  moralium,  magis  sunt  différencias  quam  spe- 
cies,  unde  melius  videtur  dicendum,  quod  bonum  et  malum 
dicuntur  gênera  secundum  positionem  Pythagorae,  qui  omnia  re- 
duxit  ad  bonum  et  malum  sicut  ad  prima  gênera,  quae  quideni 
positio  habet  aliquid  veritatis  inquantum  omnium  contrariorum 
unum  est  perfectum,  et  alterum  diminutum,  ut  patet  in  albo  et 
nigro,  dulci  et  amaro,  et  sic  de  aliis.  Semper  autem  quod  per- 
fectum est,  pertinet  ad  rationem  boni,  quod  autem  diminutum 
ad  rationem  mali. 

GAPUT  GXVII. 

Quod  niHl  potest  esse  essentialiter  malum,  vel  summe, 
sed  est  corruptio  alicujus  boni. 

Habito  igitur  quod  malum  est  privatio  perfectionis  débitée,  jam 
manifestum  est  qualiter  malum  bonum  corrumpit,  in  quantum 
scilicet  est  ejus  privatio,  sicut  et  ceecitas dicitur  corrumpere  visum, 
quia  est  ipsa  visus  privatio.  Nec  tamen  totum  bonum  corrumpit, 
quia  supradictum  est  quod  non  solum  forma  est  bonum,  sed  etiam 
potentia  ad  formam,  quee  quidem  potentia  est  subjectum  priva- 
tionis  sicut  et  formée.  Unde  oportet  quod  subjectum  mali  sit 
bonum,  non  quidem  quod  est  oppositum  malo,  sed  quod  est  po- 
tentia ad  ipsum.  Ex  quo  etiam  patet,  quod  non  quodlibet  bonum 
potest  esse  subjectum  mali, sed  solum  bonum  quod  est  in  potentia 
respectu  alicujus  perfectionis,  quia  potest  privari  :  unde  in  his 
quee  solum  actus  sunt,  vel  in  quibus  actus  a  potentia  sepa- 
rari  non  potest,  quantum  ad  hoc  non  potest  esse  malum.  Patet 
etiam  ex  hoc,  quod  non  potest  esse  aliquid  quod  sit  «essentialiter 
malum,  cum  semper  oporteat  malum  in  alio  subjecto  bono  fun- 
dari,  ac  per  hoc  nihil  potest  esse  summe  malum,  sicut  est  summe 
bonum,  quod  est  essentialiter  bonum.  Secundum  idem  etiam 
patet,  quod  malum  non  potest  esse  desideratum,  nec  aliquid 
agere  nisi  virtute  boni  adjuncti,  desiderabile  enim  est  perfectio  et 
finis  :  principium  autem  actionis  est  forma.  Quia  vero  uni  perfec- 
tioni,  vel  formée  adjungitur  privatio  alterius  perfectionis,  aut 
formée,  contingit  per  accidens  quod  privatio,  seu  malum  deside- 
ratur,  et  est  alicujus  actionis  principium,  non  in  quanlum  est 
malum,  sed  propter  bonum  adjunctum,  sicut  musicus  eedificat 
non  in  quantum  musicus,  sed  in  quantum  domificator.  Ex  quo  etiam 
patet,  quod  impossibile  est  malum  esse  primum  principium,  eo 
quod  principium  per  accidens  est  posterius  eo  quod  est  per  se. 

GAPUT  GXVIII. 

Quod  malum  fundatur  in  bono  sicut  in  subjecto. 

Si  quis  autem  contra  preedicta  objicere  velit,  quod  bonum  non 
potest  esse  subjectum  mali,  eo  quod  unum  oppositorum  non  sit 
subjectum  alterius,  nec  unquam  in  aliis  oppositis  invenitur  quod 
sint  simul,  considerare  débet  quod  alia  opposita  sunt  alicujus 

generis  determinati,  bonum  autem  et  malum  communia.  Nam 
omne  ens,  in  quantum  hujusmodi,  bonum  est  :  omnis  autem  pri- 
vatio  in  quantum  talis,  est  mala.  Unde  sicut  subjectum  privationis 
oportet  esse  ens,  ita  et  bonum,  non  autem  subjectum  privationis 
oportet  esse  album,  aut  dulce,  aut  videns,  quia  haec  non  dicuntur 
de  ente  in  quantum  hujusmodi,  et  ideo  nigrum  non  est  in  albo, 
nec  caecitas  in  vidente,  sed  malum  est  in  bono,  sicut  et  caecitas 
est  insubjecto  visus,sed  quod  subjectum  visus  non  dicatur  videns, 
hoc  est  quia  videns  non  est  commune  enti. 

GAPUT  CXIX. 

De  duplici  génère  mali. 

Quia  igitur  malum  est  privatio  et  defectus,  defectus  autem,  ut 
ex  dictis  patet,  potest  contingerein  re  aliqua  non  solum  secundum 
quod  in  natura  sua  consideratur,  sed  etiam  secundum  quod  per 
actionem  ordinatur  ad  finem,  consequens  est  ut  malum  utroque 
modo  dicatur,  scilicet  secundum  defectum  in  ipsa  re,prout  caecitas 
est  quoddam  malum  animalis,  et  secundum  defectum  in  actione, 
prout  claudicatio  significat  actionem  cum  defectu.  Malum  igitur 
actionis  ad  aliquem  finem  ordinatae  ad  quem  non  debito  modo  se 
habet,  peccatum  dicitur  tam  in  voluntariis,  quam  in  naturalibus. 
Peccat  enim  medicus  in  actione  sua,  dum  non  operatur  conve- 
nienter  ad  sanitatem  :  et  natura  etiam  peccat  in  sua  operatione, 
dum  ad  debitam  dispositionem  et  formam  rem  generatam  non 
producit,  sicut  cum  accidunt  monstra  in  natuja. 

GAPUT  GXX. 

De  triplici  génère  actionis,  et  de  malo  culjiœ, 

El  sciendum  quod  aliquando  est  actio  in  polestate  agentis,  ut 
sunt  omnes  voluntariae  actiones.  Voluntariam  autem  actionem 
dico,  cujus  principium  est  in  agentes  scienle  ea,  in  quibus  actio 
consistit.  Aliquando  vero  actiones  non  sunt  voluntariae,  hujus- 
modi sunt  actiones  violentae,  quarum  principium  est  extra,  ut 
actiones  naturales,  vel  quae  per  ignorantiam  aguntur,  quia  non 
procedunt  a  principio  cognoscitivo.  Si  igitur  in  actionibus  non 
voluntariis  ordinatis  ad  finem  defectus  accidat,  peccatum  tantum 
dicitur.  Si  autem  in  voluntariis,  dicitur  non  solum  peccatum, 
sed  culpa,  eo  quod  agcns  voluntarium  cum  sit  dominus  suas  ac- 

tionis,  vituperio  dignus  est,  et  pœna.  Si  quse  vero  actiones  sunt 
mista3,habentes  scilicet  aliquid  de  voluntario,  et  aliquid  de  invo- 
luntario,  tanto  ibi  minoratur  culpa,  quanto  plus  de  involunlario 
admiscetur.  Quia  vero  naturalis  actio  naturam  rei  consequitur, 
manifestum  est  quod  in  rébus  incorruptibilibus,  quarum  natura 
transmutari  non  potest,  naturalis  actionis  peccalum  accidere  non 
potest.Yoluntas  autem  intellectualis  creaturae  defectum  pati  potest 
in  voluntaria  actione,  ut  supra  ostensum  est.  Unde  relinquitur 
quod  licet  carere  malo  naturae  omnibus  incorruptibilibus  sit  com- 
mune, carere  tamen  ex  necessitate  suae  nalurse  malo  culpae,  cujus 
sola  rationalis  natura  est  capax,  solius  Dei  proprium  invenitur. 

GAPUT   GXXI. 

Quod  aliquod  malum  liabet  rationem  pœna  et  non  culpœ. 

Sicut  autem  defectus  aciionis  voluntariœ  constituit  rationem 
peccati  et  culpœ,  ita  defectus  cujuslibet  boni  pro  culpa  illatus 
contra  voluntatem  ejus  cui  infertur,  pœnœ  obtinet  rationem.  Pœna 
enim  infertur  ut  medicina  culpœ,  et  ut  ordinativa  ejus.  Ut  medi- 
cina  quidem,  in  quantum  homo  propter  pœnam  retrahilur  a  culpa, 
dum  nepatiatur  quod  est  suae  contrarium  volunlati,  dimittit  agere 
inordinalam  actionem,  quœ  suae  foret  placita  voluntati.  Est  etiam 
ordinativa  ipsius,  quia  per  culpam  homo  transgreditur  metas  or- 
dinis  naturalis,  plus  suae  voluntati  tribuens,  quam  oportet.  Unde 
ad  ordinemjustiliae  fit  reductioper  pœnam,  per  quam  substrahitur 
aliquid  volunlati.  Unde  patet,  quod  conveniens  pœna  pro  culpa 
non  redditur,  nisi  plus  contrarietur  voluntati  pœna  quam  placeat 
culpa. 

GAPUT  GXXII. 

Quod  non  eodem  modo  omnis  pœna  contrariatur  voluntati. 

Non  eodem  autem  modo  omnis  pœna  est  contra  voluntatem. 
Quaedam  enim  pœna  est  contra  id  quod  homo  actu  vult,  et  liaec 
pœna  maxime  sentitur  :  queedam  vero  non  contrariatur  voluntati 
in  actu,  sed  id  habitu,  sicut  cum  aliquis  privatur  re  aliqua,  puta, 
filio,  vel  possessione  eo  ignorante.  Unde  per  hoc  non  agitur  actu 
aliquid  contra  ejus  voluntatem  :  esset  autem  contrarium  voluntati 
si  sciret.  Quandoque  vero  pœna  contrarium  voluntati  secundum 
naturam  ipsius  potentiae  :  voluntas  enim  naturaliter  ordinatur  ad 

bonum.  Undo  si  aliquis  privatur  virtute,  quandoque  quidem  non 
est  contra  actualem  voluntatem  ejus  quia  virtutem  forte  contem- 
nit  :  neque  contra  habitualem,  quia  forte  est  dispositus  secundum 
habitum  ad  volendum  contraria  virtuti,  est  tamen  contra  natura- 
1cm  rectitudinem  voluntatis,  qua  homo  naturaliter  appétit  virtu- 
tem. Ex  quo  etiam  patet,  quod  gradus  pœnarum  dupliciter  men- 
surari  possunt.  Uno  modo,  secundum  quantitatem  boni,  quo  per 
pœnam  privatur.  Alio  modo,  secundum  quod  magis,  vel  minus 
est  contrarium  voluntati.  Est  enim  magis  contrarium  voluntati 
majori  bono  privari,  quam  privari  minori. 

GAPUT  CXXIII. 

Quod  omnia  reguntur  divina  providentiel. 

Ex  praedictis  autem  manifestum  esse  potest,  quod  omnia  divina 
providentia  gubernantur.  Quaecumque  enim  ordinantur  ad  finem 
alicujus  agentis,  ab  illo  agente  diriguntur  in  finem,  sicut  omnes 
qui  sunt  in  exercitu,  ordinantur  ad  finem  ducis,  qui  est  Victoria, 
et  ab  eo  diriguntur  in  finem.  Supra  autem  ostensum  est,  quod 
omnia  suis  actibus  tendunt  in  finem  divinae  bonitatis.  Ab  ipso 
igitur  Deo, cujus  hic  finis  proprius  est, omnia  diriguntur  in  finem: 
hoc  autem  est  providentia  alicujus  régi  et  gubernari,  omnia  igitur 
Divina  providentia  reguntur.  Adhuc,  ea  quae  deficere  possunt,  et 
non  S3mper  eodem  modo  se  habent,  ordinari  inveniuntur  ab  his 
qua3  semper  eodem  modo  se  habent  sicut  omnes  motus  corporum 
inferiorum,  qui  defectibiles  sunt,  ordinem  habent  secundum  inva- 
riabilem  motum  cœlestis  corporis  :  omnes  vero  crealurae  muta- 
biles  et  defectibiles  sunt.  Nam  in  creaturis  intelleclualibus,  quan- 
tum ex  eorum  natura  est,  derectum  voluntariae  actionis  inveniri 
potest.  Créai urae  vero  alias  motum  participant  vel  secundum  gene- 
rationem  et  corruptionem,  vel  secundum  locum  tantum  :  solus 
autem  Deus  est,  in  quem  nullus  defectus  cadere  potest  :  relinqui- 
tur  igitur  quod  omnia  alia  ordinantur  ab  ipso.  Item,  ea  quae  sunt 
per  participationem,  reducuntur  in  id  quod  est  per  essentiam, 
sicut  in  causam.  Omnia  enim  ignita  suae  ignitionis  ignem  causam 
habent  aliquo  modo.  Cum  igitur  solus  Deus  per  essentiam  sit 
bonus,  caetera  vero  omnia  per  quamdam  participationem  comple- 
mentum  obtineant  bonitatis,  necesse  est  quod  omnia  ad  comple- 
menlum  bonitatis  producantur  a  Deo  :  hoc  autem  est  régi  et 
gubernari,  Secundum  hoc  enim  aliqua  gubernantur,  vel  reguntur 

quod  in  ordine  boni  statuuntur.  Omnia  ergo  gubernantur  et  re- 
guntur  a  Deo. 

GAPUT  GXXIV. 

Quod  Deus  per  superiores  creaturas  régit  inférions. 

Secundum  hoc  autem  apparet,  quod  inferiores  creaturae  a  Deo 
per  superiores  reguntur.  Secundum  hoc  enim  aliquae  creaturae 
superiores  dicuntur,  quod  in  bonitate  perfectiores  existunt  :  ordi- 
nem  autem  boni  creaturae  consequuntur  a  Deo  in  quantum  regun- 
tur ab  ipso;  sic  igitur  superiores  creaturae  plus  participant  de 
ordine  gubernationis  divinae,  quam  inferiores.  Quod  autem  magis 
participât  quantamcumque  perfectionem,  comparatur  ad  id  quod 
minus  ipsam  participât,  sicut  actus  ad  potentiam,  et  agens  ad 
patiens.  Superiores  igitur  creaturae  comparantur  ad  inferiores  in 
ordine  divinae  providentiae,  sicut  agens  ad  patiens.  Per  superiores 
igitur  creaturae  inferiores  gubernantur.  Item,  ad  divinam  boni- 
tatem  pertinet,  quod  suam  similitudinem  communicet  creaturis. 
Sic  enim  propter  suam  bonitatem  Deus  omnia  dicitur  fecisse,  ut 
ex  supradictis  patet  :  ad  perfectionem  autem  divinae  bonitatis 
pertinet,  et  quod  in  se  bonus  sit,  et  quod  alia  ad  bonitatem  redu- 
cat; utrumque  igitur  creaturae  communicat,  et  quod  in  se  bona 
sit,  et  quod  una  aliam  ad  bonum  inducat.  Sic  igitur  per  quasdam 
creaturas,  alias  ad  bonum  inducit  :  has  autem  oportet  esse  supe- 
riores creaturas.  Nam  quod  participât  ab  aliquo  agente  similitu- 
dinem formae  et  actionis,  perfectius  est  eo  quod  participât  simi- 
litudinem formae,  et  non  actionis,  sicut  luna  perfectius  recipit 
lumen  a  sole,  quae  non  solum  fit  lucida,  sed  etiam  illuminât, 
quam  corpora  opaca,  quae  illuminantur  tantum,  et  non  illumi- 
nant. Deus  igitur  per  creaturas  superiores  inferiores  gubernat. 
Adhuc  bonum  multorum  melius  est,  quam  bonum  unius  tantumt 
et  per  consequens  est  magis  divinae  bonitatis  repraesenlativum, 
quae  est  bonum  totius  universi.  Si  autem  creatura  superior  quae 
abundantiorem  bonitatem  a  Deo  participât,  non  cooperaretur  ad 
bonum  inferiorum  creaturarum,  illa  abundantia  bonitatis  esset 
unius  tantum  :  per  hoc  autem  fit  communis  multorum,  quod  ad 
bonum  multorum  cooperatur  :  pertinet  igitur  hoc  ad  divinam 
bonitatem,  ut  Deus  per  superiores  creaturas  inferiores  regat. 

CAPUT  GXXV. 

Quod  inférions  substantif  intellectuelles  reguntur 
$er  superiores. 

Quia  igitur  intellectuales  crealurae  caeteris  creaturis  sunt  supe- 
riores, ut  ex  praemissis  patet,  manifestum  est,  quod  per  creaturas 
intellectuales  omnes  alise  creaturœ  gubernantur  a  Deo.  Item,  cum 
inter  ipsas  creaturas  intellectuales  quaedam  aliis  sint  superiores, 
per  superiores  inferiores  reguntur  a  Deo,  unde  fit  ut  homines,  qui 
infimum  locum  secundum  naturae  ordinem  in  substantiis  intellec- 
tualibus  tenent,  gubernentur  per  superiores  spiritus,  qui  ex  eo 
quod  divina  hominibus  nuntiant,  Angeli  vocantur,  id  est  nuntii. 
ïpsorum  etiam  Angelorum  inferiores  per  superiores  reguntur,  se- 
cundum quod  in  ipsis  diversae  hiérarchise,  id  est,  sacri  principa- 
tus,  et  in  singulis  hierarchiis  diversi  ordines  distinguuntur. 

CAPUT  GXXVI. 

De  gradu  et  ordine  Angelorum. 

Et  cjuia  omnis  subslantiae  intellectualis  operatio,  in  quantum 
hujusmodi,  ab  intellectu  procedit,  oportet  quod  secundum  diver- 
sum  intelligentiœ  modum  diversitas  operationis,  et  praelationis, 
ot  ordinis  in  substantiis  intellectualibus  inveniatur.  Intellectus 
autem  quanto  est  sublimior,  seu  dignior,  tanto  magis  in  altiori 
et  universaliori  causa  rationes  effectum  considerare  potest.  Su- 
perius  etiam  dictum  est,  quod  superior  intellectus  species  inlelli- 
gibiles  universaliores  habet.  Primus  igitur  intelligendi  modus 
substantiis  intellectualibus  conveniens  est,  ut  in  ipsa  prima  causa, 
scilicet  Deo,  effectuum  rationes  participent,  et  per  consequens 
suorum  operum,  cum  per  eas  Deus  inferiores  effectus  dispensât, 
et  hoc  est  proprium  primas  hierarchiae,  quae  in  très  ordines  divi- 
ditur,  secundum  tria  quae  in  qualibet  operativa  arte  consideran- 
tur,  quorum  primum  est  finis,  ex  quo  rationes  operum  sumuntur  : 
secundum  est  rationes  operum  in  mente  artificis  existentes  :  ter- 
tium  est  applicationes  operum  ad  effectus.  Primi  ergo  ordinis  est. 
in  ipso  summo  bono,  prout  est  ultimus  finis  rerum,  de  effectibus 
edoceri,  unde  ab  ardore  amoris  Seraphim  dicuntur  quasi  arden- 
tes, vel  incendentes.  Amoris  enim  objectum  est  bonum.  Secundi 
vero  ordinis  est,  effectus  Dei  in  ipsis  rationibus  intelligibilibus 

contemplari,  prout  sunt  in  Deo,  unde  Cherubim  dicuntur  a  ple- 
nitudine  scientiae.  Tertii  vero  ordinis  est  considerare  in  ipso  Deo, 
quomodo  a  creaturis  participetur  rationibus  intelligibilibus  ad 
effectus  applicatis,  unde  ab  habendo  in  se  Deum  insidentem,  Throni 
sunt  dicti.  Secundus  autem  intelligendi  modus  est  rationes  effec- 
tuum  prout  sunt  in  causis  universalibus  considerare,  et  hoc  est 
proprium  secundae  hiérarchise,  quae  etiam  in  très  ordines  divi- 
ditur  secundum  tria,  quae  ad  universales  causas  et  maxime  se- 
cundum  intellectum  agentes  pertinent,  quorum  primum  est  prae- 
ordinare  quae  agenda  sunt,  unde  in  artificibus  supremae  artes 
praeceptivae  sunt,  quae  architectonicae  vocantur  :  et  ex  hoc  primus 
ordo  hierarchiae  hujus  dicuntur  Dominationes.  Domini  enim  est 
praecipere  et  praeordinare.  Secundum  vero  quod  in  causis  univer- 
salibus invenitur,  est  aliquid  primo  movens  ad  opus  quasi  princi- 
patum  executionis  habens,  et  ex  hoc  secundus  ordo  hujus  hierar- 
chiae principatus  vocatur,  secundum  Gregorium,  vel  Virtutes 
secundum  Dionysium,  ut  virtutes  intelligantur  ex  eo,  quod  primo 
operari  maxime  est  virtuosum.  Tertium  autem  quod  in  causis 
universalibus  invenitur,  est  aliquid  impedimenta  executionis  re- 
movens  :  unde  tertius  ordo  hujus  hierarchiae  est  Potestatum,  qua- 
ri:m  officium  est  omne  quod  possit  obviare  executioni  divini 
Imperii  cœrcere,  unde  et  daemones  arcere  dicuntur.  Tertius  vero 
modus  intelligendi  est  rationes  effectuum  in  ipsis  effectibus  consi- 
derare, et  hoc  est  proprium  tertiae  hierarchiae,  quae  immédiate 
nobis  praeficitur,  qui  ex  effectibus  cognitionem  de  ipsis  effectibus 
accipimus  :  et  haec  etiam  très  ordines  habet,  quorum  infimus  An- 
geli  dicuntur,  ex  eo  quod  hominibus  nuntiant  ea  quae  ad  eorum 
gubernationem  pertinent,  unde  et  hominum  custodes  dicuntur. 
Supra  hune  autem  est  ordo  Archangelorum,  per  quem  hominibus 
ea  quae  sunt  supra  rationem  nuntiantur,  sicut  mysteria  fidei:  Su- 
premus  autem  hujus  hierarchiae  ordo  secundum  Gregorium  virtutes 
dicuntur,  ex  eo  quod  ea  quae  sunt  supra  naturam  operantur,  in 
argumentum  eorum  quae  nobis  supra  rationem  nuntiantur  :  unde 
ad  Virtutes  pertinere  dicitur  miracula  facere.  Secundum  Diony- 
sium vero  supremus  ordo  hujus  hierarchiae,  Principatus  dicitur, 
ut  principes  intelligamus,  qui  singulis  gentibus  praesunt,  Angelos 
qui  singulis  hominibus  :  Archangelos,  qui  singularibus  hominibus 
ea  quae  sunt  ad  communem  salutem  pertinentia  denuntiant.  Et 
quia  inferior  potentia  in  virtute  superioris  agit,  inferior  ordo  ea 
quae  sunt  superioris  exercet  in  quantum  agit  ejus  virtute  :  supe- 

riores  vero  ea  quae  sunt  inferiorum  propria  excellentius  habent. 
Unde  omnia  sunt  in  eis  quodammodo  communia,  tamen  propria 
nomina  sorliuntur  ex  his,  quae  unicuiquesecundum  se  conveniunt. 
Infimusautem  ordo  commune  nomen  sibi  retinuit  quasi  in  virtute 
omnium  agens.  Et  quia  superioris  est  in  inferiorem  agere  :  actio 
vero  intellectualis  est  instruere,  vel  docere,  superiores  Angeli  in 
quantum  inferiores  instruunt,  dicuntur  eos  purgare,  illuminare, 
et  perficere.  Purgare  quidem,  in  quantum  nescientiam  removent  : 
illuminare  vero,  in  quantum  suo  lumine  inferiorum  intellectus 
confortant  ad  aliquid  altius  capiendum  :  perficere  vero,  in  quan- 
tum eos  ad  superioris  scientiœ  perfectionem  perducunt.  Nam  ha?c 
tria  ad  assumptionem  scientiœ  pertinent,  ut  Dionysius  dicit.  Nec 
tamen  per  hoc  removetur,  quin  omnes  Angeli,  etiam  infimi,  divi- 
nam  essentiam  videant.  Licet  enim  unusquisque  beatorum  spiri- 
tuum  Deum  per  essentiam  videat,  unus  tamen  alio  perfectius  eum 
videt,  ut  ex  superioribus  potest  patere.  Quanto  autem  aliqua 
causa  perfectius  cognoscitur,  tanto  plures  effecius  ejus  cognos- 
cuntur  in  ea.  De  effectibus  igitur  divinis,  quos  superiores  Angeli 
cognoscunt  in  Deo  prœ  aliis,  inferiores  instruunt,  non  autem  es- 
sentia  divina,  quam  immédiate  vident  omnes. 

GAPUT   GXXVII. 
Quod  per  superiora  corporà  inferiora,  non  autem  intellectus 


Sicut  igitur  intellectualium  substantiarum  una  per  aliam  divi- 
nitus  gubernatur,  inferior  scilicet  per  superiorem,  ita  etiam 
inferiora  corpora  per  superiora  divinitus  disponuntur.  Unde  omnis 
motus  inferiorum  a  motibus  corporum  cœlestium  causatur,  et  ex 
virtute  cœlestium  corporum  haec  inferiora  formas  et  species  con- 
sequuntur,  sicut  et  rationes  rerum  intelligibiles  ad  inferiores 
spiritus  per  superiores  deveniunt.  Cum  autem  intellectualis  subs- 
tanlia  in  ordine  rerum  omnibus  corporibus  praeferatur,  non  est 
conveniens  secundum  prsedictum  providentiae  ordinem,  ut  per 
aliquam  corporalem  substantiam  intellectualis  quœcumque  subs- 
tantia  regatur  a  Deo.  Cum  igitur  anima  humana  sit  intellectualis 
substantia,  impossibile  est  secundum  quod  est  intelligens  et  volens, 
secundum  motus  corporum  cœlestium  disponalur.  Neque  igitur 
in  intellectum  humanum,  neque  in  voluntatem  corpora  cœlestia 
directe  agere  possunt,  vel  imprimere.  Item,  nullum  corpus  agit 

nisi  per  motum;  omne  igitur  quod  ab  aliquo  corpore  patitur,  mo- 
vetur  ab  eo  :  animam  autem  humanam  secundum  intellectivam 
partem,  in  qua  est  voluntas,  impossibile  est  motu  corporali  mo- 
veri,  cum  intellectus  non  sit  actus  alicujus  organi  corporalis. 
Impossibile  igitur  est,  quod  anima  humana  secundum  intellec- 
tum,  aut  volunlatem  a  corporibus  cœlestibus  aliquid  patiatur. 
Adhuc,  ea  quae  ex  impressione  corporum  cœleslium  in  istis  infe- 
rioribus  proveniunt,  naturalia  sunt.  Si  igitur  operationes  intellec- 
tus et  voluntatis  ex  impressione  cœlestium  provenirent,  ex  na- 
turali  instinctu  procédèrent,  et  sic  homo  non  differret  in  suis 
actibus  ab  aliis  animalibus,  quae  naturali  instinctu  moventur  ad 
suas  actiones,  et  periret  liberum  arbitrium,  et  consilium,  et  elec- 
tio,  et  omnia  hujusmodi  quae  homo  prae  caeteris  animalibus  habet. 

GAPUT  GXXVIII. 

Quomodo  intellectus  humantes  perficitur  medianiibus  po- 
tentiis  sensitivis,  et  sic  indirecte  subditur  corporibus 
cœlestibus. 

Est  autem  considerandum,  quod  intellectus  humanus  a  potentiis 
sensitivis  accipit  suae  cognitionis  originem  :  unde  perturbata 
phanlastica  et  imaginativa,  vel  memorativa  parte  animae,  per- 
turb.atur  cognitio  intellectus,  et  praedictis  potentiis  bene  se  ha- 
bentibus  convenientior  fit  acceptio  intellectus.  Similiter  etiam 
immutatio  appetitus  sensitivi  aliquid  operatur  ad  mutationem 
voluntatis,  quae  est  appetitus  rationis  ex  ea  parte,  qua  bonum 
apprehensum  est  objectum  voluntatis.  Ex  eo  enim  quod  diversi- 
mode  dispositi  sumus  secundum  concupiscentiam,  iram,  et  timo- 
rem,  et  alias  passiones,  diversimode  nobis  aliquod  bonum,  vel 
malum  videtur.  Omnes  autem  potentiae  sensitivae  partis  sive  sint 
apprehensivae,  seu  appetitivae,  quarumdam  corporalium  partium 
actus  sunt,  quibus  immutatis,  necesse  est  per  accidens  ipsas 
quoque  potentias  immutari.  Quia  igitur  immutatio  inferiorum 
corporum  subjacet  motui  cœli,  eidem  etiam  motui  potentiarum 
sensitivarurn  operationes,  licet  per  accidens,  subduntur,  et  sic 
indirecte  motus  cœleslis  aliquid  operatur  ad  actum  intellectus, 
et  voluntatis  humanae,  in  quantum  scilicet  per  passiones  voluntas 
ad  aliquid  inclinatur.  Sed  quia  voluntas  passionibus  non  subditur, 
ut  earum  impetum  ex  necessitate  sequatur,  sed  magis  in  potes- 
tate  sua  habet  reprimere  passiones  per  judicium  rationis,  con- 

sequens  est  ut  nec  etiam  impressionibus  corporum  cœlestium 
voluntas  humana  subdatur,  sed  liberum  judicium  habet  eas  sequi 
et  resistere  cum  videbitur  expedire,  quod  tanlum  sapientium  est. 
Sequi  vero  passiones  corporales  et  inclinationes  est  multorum, 
qui  scilicet  sapientia,  et  virtute  carent. 

CAPUT  GXXIX. 

Quod  soins  Deus  movet  voluntatem  hominis,  non  res  creata. 

Cum  autem  omne  mutabile,  et  multiforme,  in  aliquod  primum 
immobile  et  unum  reducatur  sicut  in  causam,  hominis  autem 
intellectus  et  voluntas  mutabilis  et  multiformis  appareat,  necesse 
est  quod  in  aliquam  superiorem  causam  immobilem  et  uniformem 
reducantur  :  et  quia  non  reducunlur  sicut  in  causam  in  corpora 
cœlestia,  ut  ostensum  est,  oportet  eas  reducere  in  causas  altiores. 
Aliter  autem  se  habet  circa  intellectum  et  voluntatem,  nam  actus 
inlellectus  est  secundum  quod  res  intellects  sunt  in  intellectu  : 
actus  autem  voluntatis  attenditur  secundum  inclinationem  volun- 
tatis  ad  res  volitas.  Intellectus  igitur  natus  est  perfici  ab  aliquo 
exteriori,  quod  comparatur  ad  ipsum  sicut  actus  ad  potentiam  : 
unde  homo  ad  actum  intellectus  adjuvari  potest  a  quolibet  exte- 
riori, quod  est  magis  perfectum  secundum  esse  intelligibile,  non 
solum  a  Deo,  sed  etiam  ab  Angelo,  et  etiam  ab  homine  magis 
instructo,  aliter  tamen  et  aliter.  Homo  enim  adjuvatur  ab  homine 
ad  intelligendum  per  hoc,  quod  unus  eorum  alteri  proponit  intel- 
ligibile, quod  non  considerabat,  non  autem  ita  quod  lumen  intel- 
lectus unius  hominis  ab  altero  homine  perficiatur,  quia  utrumque 
lumen  naturale  est  unius  speciei.  Sed  quia  lumen  naturale  Angeli 
est  secundum  naturam  sublimius  naturali  lumine  hominis,  homo 
ab  Angelo  potest  juvari  ad  intelligendum  non  solum  ex  parte  ob- 
jecti,  quod  ei  ab  Angelo  proponitur,  sed  etiam  ex  parte  luminis, 
quod  per  lumen  Angeli  confortatur.  Non  tamen  lumen  naturale 
hominis  ab  Angelo  est,  cum  natura  rationalis  animée,  quœ  per 
creationem  esse  accepit,  non  nisi  a  Deo  instituta  sit.  Deus  autem 
ad  intelligendum  hominem  juvat  non  solum  ex  parte  objecti,  quod 
homini  proponitur  a  Deo,  vel  per  additionem  luminis,  sed  etiam 
per  hoc,  quod  lumen  naturale  hominis,  quo  intellectualis  est,  a 
Deo  est,  et  per  hoc  etiam  quod  cum  ipse  sit  veriias  prima,  a  qua 
omnis  alia  veritas  certitudinem  habet,  sicut  secundee  propositio- 
ns a  primis  in  scientiis  demonstrativis,  nihil  inlellectui  certum 

fieri  potest,  nisi  virtute  divina  :  sicutnec  conclusiones  fiant  certae 
in  scientiis,  nisi  secundum  virtutem  primorum  principiorum.  Sed 
cum  actus  voluntatis  sit  inclinatip  quaedam  ab  interiori  ad  exte- 
rius  procedens,  et  comparetur  inclinationibus  naturalibus,  sicut 
inclinationes  naturales  rébus  naturalibus  solum  insunt  a  causa 
suae  naturae,  ita  actus  voluntatis  a  solo  Deo  est,  qui  solus  causa 
est  naturae  rationalis  voluntatem  habenlis.  Unde  patet  quod  non 
est  contra  arbitrii  libertatem,  si  Deus  voluntatem  hominis  movet, 
sicut  non  est  contra  naturam,  quod  Deus  in  rébus  naturalibus 
operatur,  sed  tam  inclinatio  naturalis  quam  voluntaria  a  Deo  est, 
utraque  proveniens  secundum  conditionem  rei,  cujus  est.  Sic  enim 
Deus  res  movet,  secundum  quod  competit  earum  naturae.  Patet 
igitur  ex  praedictis,  quod  in  corpus  humanum,  et  virtutes  ejus 
corporeas  imprimere  possunt  corpora  cœlestia,  sicut  et  in  alia 
corpora,  non  autem  in  intellectum,  sed  hoc  potest  creatura  intel- 
lectualis.  In  voluntatem  autem  solus  Deus  imprimere  potest. 

GAPUT  GXXX. 

Quod  Deus  omnia  gubernat,  et  qyœdam  movet  mediantibus 
causis  secundis. 

Quia  vero  causae  secundae  non  agunt  nisi  virtute  primae  causae, 
sicut  instrumenta  agunt  per  directionem  artis,  necesse  est  quod 
omnia  alia  agentia,  per  quae  Deus  ordinem  suae  gubernationis 
adimplet,  virtute  ipsius  Dei  agant.  Agere  igitur  cujuslibet  ipso- 
rum  a  Deo  causatur,  sicut  et  motus  mobilis  a  motione  moventis  : 
movens  autem  et  motum  oportet  simul  esse.  Oportet  igitur  quod 
Deuscuilibet  agenti  adsit  interius  quasi  in  ipso  agens,  dum  ipsum 
ad  agendum  movet.  Adhuc,  non  solum  agere  agentium  secundo- 
rum  causatur  a  Deo,  sed  ipsum  eorum  esse,  sicut  in  superioribus 
ostensum  est.  Non  autem  sic  intelligendum  est,  quod  esse  rerum 
causetur  a  Deo,  sicut  esse  domus  causatur  ab  aedificatore,  quo 
remoto  adhuc  remanet  esse  domus.  JiMificator  enim  non  causât 
esse  domus,  nisi  in  quantum  movet  ad  esse  domus,  quae  quidem 
motio  est  factio  domus,  unde  directe  est  causa  fieri  ipsius  domus, 
quod  quidem  cessât  aedificatore  remoto.  Deus  autem  est  per  se 
causa  directe  ipsius  esse,  quasi  esse  communicans  omnibus  rébus  : 
sicut  sol  communicat  lumen  aeri,  et  aliis  quae  ab  ipso  illuminan- 
tur..Et  sicut  ad  conservationem  luminis  in  aère  requiritur  perse- 
verans  illuminatio  solis,  ita  ad  hoc  quod  res  conserventur  in  esse, 


I.  —  COMPENDIUM     THEOLOGIE  &J 

requiritur  quod  Deus  esse  incessanter  tribuat  rebus,  et  sic  omnia 
non  solum  in  quantum  esse  incipiunt,  sed  etiam  in  quantum  in 
esse  conservantur,  comparantur  ad  Deum  sicutfactum  ad  faciens  : 
faciens  autem  et  factum  oportet  esse  simul,  sicut  movens  et  mo- 
tum.  Oportet  igitur  Deum  adesse  omnibus  rebus  in  quantum  esse 
habent  :  esse  autem  est  id  quod  rebus  omnibus  intimius  adest, 
igitur  oportet  Deum  in  omnibus  esse.  Item,  quicumque  exequitur 
suse  providentiae  ordinem  per  aliquas  médias  causas,  necesse  est 
quod  effectus  illarum  mediarum  Causarum  cognoscat  et  ordinet, 
alioquin  extra  ordinem  suae  providentiae  caderent  :  et  tanto  per- 
fectior  est  providentia  gubernantis,  quanto  ejus  cogniiio  et  ordi- 
natio  magis  descendit  ad  singularia,  quia  si  aliquid  singularium 
acognitione  gubernantis  subtrahatur,  determinatio  ipsius  singu- 
laris  ejus  providentiam  diffugiet.  Ostensum  est  autem  supra,  quod 
necesse  est  omnia  divinae  providentiae  subdi  :  et  manifestum  est 
quod  divina  providentia  perfectissima  est,  quia  quicquid  de  Deo 
dicitur,  secundum  maximum  convenit  ei.  Oportet  igitur  quod  or- 
dinatio  providentiae  ipsius  se  extendat  usque  ad  minimos  effectus. 

CAPUT  CXXXI. 

Quod  Deus  omnia  disponit  immédiate,  nec  diminuit 
suam  sapientiam. 

Secundum  hoc  igitur  patet,  quod  licet  rerum  gubernatio  fiât  a 
Deo  mediantibus  causis  secundis,  quantum  pertinet  ad  providen- 
tiae executionem,  tamen  ipsa  dispositio,  seu  ordinatio  divinae  pro- 
videntiae immédiate  se  extendit  ad  omnia.  Non  enim  sic  prima  et 
ultima  ordinat,  ut  ultima  et  singularia  aliis  disponenda  com- 
mitlat  :  hoc  enim  apud  homines  agitur  propter  debilitatem  cog- 
nitionis  ipsorum,  quae  non  potest  simul  vacare  pluribus  :  unde 
superiores  gubernatores  disponunt  de  magnis,  et  minima  aliis 
committunt  disponenda,  sed  Deus  simul  multa  potest  cognoscere, 
ut  supra  ostensum  est  :  unde  non  retrahitur  ab  ordinatione  maxi- 
morum  per  hoc,  quod  dispensât  minima. 

GAPUT  GXXXII. 

Rationes  que  videntnr  ostendere,  quod  Deus  non  habet 
providentiam  de  parlicularibus. 

Potest  tamen  alicui  videri,  quod  singularia  non  disponanlur  a 
Deo.  Nullus  enim  per  suam  providentiam  disponit,  nisi  quae  cog- 

noscit  :  Deo  autem  cognitio  singularium  videri  potest  déesse  ex 
hoc,  quod  singularia  non  intellectu,  sed  sensu  cognoscuntur.  In 
Deo  autem  qui  omnino  incorporeus  est,  non  potest  esse  sensitiva, 
sed  solum  intellectiva  cognitio.  Potest  igitur  alicui  videri  ex  hoc 
quod  singularia  a  divina  providenlia  non  ordinentur.  Item,  cum 
singularia  sint  infinila,  infinitorum  autem  non  possit  esse  cognitio 
(infini  tu  m  enim  ut  sic  est  ignotum),  videtur  quod  singularia  divi- 
nam  cognilionem  et  providentiam  eflugiant.  Adhuc,  singularium 
multa  contingentia  sunt  :  horum  autem  non  potest  esse  certa 
scientia.  Cum  igitur  scientiam  Dei  oporteat  esse  certissimam, 
videtur  quod  singularia  non  cognoscantur,nec  disponantur  a  Deo. 
Prseterea,  singularia  non  omnia  simul  sunt,  quia  quibusdam  suc- 
cedentibus  alia  corrumpuntur  :  eorum  autem  quse  non  sunt,  non 
potest  esse  scientia.  Si  igitur  singularium  Deus  scientiam  habeat, 
sequitur  quod  quœdam  scire  incipiat,  et  desinat,  ex  quo  sequitur 
eum  essemutabilem.  Non  igitur  videtur  singularium  cognitor  et 
dispositor  esse. 

GAPUT  CXXXIII. 

Solutio  prœdictarum,  ralionum. 

Sed  hase  facile  solvuntur,  si  quiâ  rei  veritatem  consideret.  Cum 
enim  Deus  seipsum  perfecte  cognoscat,  oportet  quod  cognoscat 
omne  quod  in  ipso  est  quoeumque  modo.  Cum  autem  ab  eo  sit 
omnis  essentia  et  virlus  entis  creati  :  (quod  autem  est  ab  aliquo  vir- 
tute  in  ipso  est),  necesse  est  quod  seipsum  cognoscens  cognoscat 
essentiam  entis  creati,  et  quicquid  in  eo  virtute  est,  etiam  sic 
cognoscit  omnia  singularia,  quae  virtute  sunt  in  ipso,  et  in  aliis 
suis  causis,  nec  est  simile  de  cognitione  intellectus  divini  et  nos- 
tri,  ut  prima  ratio  procedebat  :  nam  intellectus  noster  cognitio- 
nem  de  rébus  accipit  per  species  abstractas,  quae  sunt  simililu- 
dines  formarum,  et  non  materia,  nec  materialium  dispositionum, 
quœ  sunt  individuationis  principia.  Unde  intellectus  noster  sin- 
gularia cognoscere  non  potest,  sed  solum  universalia  :  intellectus 
autem  divinus  cognoscit  res  per  essentiam  suam,  in  qua  sicut  in 
primo  principio  virtute  continentur  non  solum  formae,  sed  etiam 
materia  :  ut  ideo  non  solum  universalium,  sed  etiam  singularium 
cognitor  est.  Simihter  etiam  non  est  inconveniens  Deum  infinita 
cognoscere,  quamvis  intellectus  noster  infinita  cognoscere  non 
possit.  Intellectus  enim  noster  non  potest  simul  actu  plura  con- 

siderare,  et  sic  si  infinita  cognosceret  considerando  ea,  oporteret 
quod  numeraret  infinita  unum  post  unum,  quod  est  contra  ratio- 
nem  infiniti  :  sed  virtute  et  potentia  intellectus  noster  infinita 
cognoscere  potest,  puta,omnes  species  numerorum,  vel  proportio- 
num,  in  quantum  habet  sufficiens  principium  ad  omnia  cognos- 
cenda.  Deus  autem  multa  simul  cognoscere  potest,  ut  supra  os- 
tensum  est,  et  id  per  quod  omnia  cognoscit,  scilicet  sua  essentia, 
sufficiens  est  principium  omnia  cognoscendi  non  solum  quae  sunt, 
sed  quae  esse  possunt.  Sic  igitur  intellectus  noster  potentia  et  virtute 
cognoscit  infinita,  quorum  cognitionis  principium  habet,  ila  Deus 
omnia  infinita  actu  considérât.  Manifestum  est  etiam,  quod  licet 
singularia,  corporalia,  et  temporalia  non  simul  sint,  tamen  simul 
eorum  Deus  cognitionem  habet.  Cognoscit  enim  ea  secundum 
modum  sui  esse,  quod  est  œternum,  et  sine  successione.  Sicut 
igitur  materialia  immaterialiter,  et  multa  per  unum  cognoscit,  sic 
et  quae  non  simul  sunt,  uno  intuitu  conspicit  :  et  sic  non  oportet 
quod  ejus  cognitioni  aliquid  addatur,  vel  subtrahatur,  per  hoc 
quod  singularia  cognoscit.  Ex  quo  etiam  manifestum  fit,  quod  de 
contingenlibus  certam  cognitionem  habet  quia  etiam  antequam 
fiant,  intuetur  ea  prout  sunt  actu  in  suo  esse,  et  non  solum  prout 
sunt  futura,  et  virtute  in  suis  causis,  sicut  nos  aliqua  futura  cog- 
noscere possumus.  Contingentia  autem  licet  prout  sunt  in  suis 
causis  virtute  futura  existentia,  non  sint  determinata  ad  unum, 
ut  de  eis  certa  cognitio  haberi  possit,  tamen  prout  sunt  actu  in 
suo  esse,  jam  sunt  determinata  ad  unum,  et  potest  de  eis  certa 
haberi  cognitio.  Nam  Sortem  sedere  dum  sedet,  per  certitudinem 
visionis,  cognoscere  possumus.  Etsimiliter  per  certitudinem  Deus 
cognoscit  omnia,  quascumque  per  totum  discursum  temporis 
aguntur  in  suo  aeterno.  Nam  aeternitas  sua  prsesentialiter  totum 
temporis  decursum  attingit,  et  ultra  transcendit,  ut  sic  conside- 
remus  Deum  in  sua  aeternitate  fluxum  temporis  cognoscere,  sicut 
qui  in  altiludine  speculae  constitutus,  totum  transitum  viatorum 
simul  intuetur. 

GAPUT  GXXXIV. 
Quod  Deus  solus  cognoscit  singularia  futura  contingentia. 

Manifestum  est  autem,  quod  hoc  modo  futura  contingentia  cog- 
noscere prout  sunt  actu  in  suo  esse,  quod  est  certitudinem  de 
ipsis  habere,  solius  Dei  proprium  est,  cui  proprie  et  vere  compe- 

lit  aeternitas  :  unde  futurorum  praenuntiatio  certa  ponitur  esse 
divinitalis  signum,  secundum  illud  Esaiae  41.  Annuntiante  quœ 
ventura  sunt  in  futurum,  et  sciemus  quia  dii  estis  vos.  Sed  cog- 
noscere  futura  in  suis  causis  etiam  aliis  competere  potest.  Sed 
heec  cognitio  non  est  cerla,  sed  conjecturalis  magis,  nisi  circa 
effectus,  qui  de  necessitate  ex  suis  causis  sequuntur.  Et  per  hune 
modum  medicus  pronuntiat  infirmitates  fuluras,  et  naula  tem- 
pestates. 

CAPUT  GXXXV. 

Quod  Deus  omnibus  adest  per  potentiam,  essentiam,  et  prœ- 
sentiam,  et  omnia  immédiate  disponit. 

Sic  igitur  nihil  impedit,  quin  Deus  etiam  singularium  effectuum 
cognitionem  habeat,  et  eos  immédiate  ordinet  per  seipsum,  licet 
per  causas  médias  exequatur.  Sed  etiam  in  ipsa  executione  quo- 
dammodo  immédiate  se  habet  ad  omnes  effectus,  in  quantum  omnes 
causaî  mediae  agunt  in  virtute  causas  primae,  ut  quodammodo 
ipse  in  omnibus  agere  videatur,  et  omnia  opéra  secundarum  cau- 
sarum  ei  possunt  attribui,  sicut  arlifici  altribuilur  opus  instru- 
menti.  Convenientius  enim  dicitur  quod  faber  facit  cultellum, 
quam  martellus.  Habet  etiam  se  immédiate  ad  omnes  effectus, 
in  quantum  ipse  est  per  se  causa  essendi,  et  omnia  ab  ipso  ser- 
vantur  in  esse  :  et  secundum  hos  très  immediatos  modos  dicitur 
Deus  in  omnibus  esse  per  essentiam,  potentiam,  et  praesentiam. 
Per  essentiam  quidem,  in  quantum  esse  cujuslibet  est  quaedam 
participatio  divini  esse,  et  sic  essentia  divina  cuilibet  existenli 
adest,  in  quantum  habet  esse  sicut  causa  proprio  effectui  :  per 
potentiam  vero,  in  quantum  omnia  in  virtute  ipsius  agunt  :  per 
praesentiam  vero,  in  quantum  ipse  immédiate  omnia  ordinat  et 
disponit. 

CAPUT  GXXXVI. 

Quod  soli  Deo  convenit  miracula  facere. 

Quia  igitur  totus  ordo  causarum  secundarum,  et  virtus  earum 
est  a  Deo,  ipseautem  non  producit  suos  effectus  per  necessitatem, 
sed  liberam  voluntatem,  ut  supra  ostenswn  est,  manifestum  est 
quod  preeter  ordinem  causarum  secundarum  agere  potest,  sicut 
quod  sanet  illos,  qui  secundum  operationem  naturae  sanari  non 

possunt,  vel  faciat  aliqua  hujusmodi,  quae  non  sunt  secundum 
ordinem  naturalium  causarum,  sunt  tamen  secundum  ordinem 
divinae  providentiae,  quia  hoc  ipsum  quod  aliquando  a  Deo  fiât 
propter  ordinem  naturalium  causarum  a  Deo  dispositum,  est 
propter  aliquem  finem.  Gum  autem  aliqua  hujusmodi  divinitus 
fiunt  praeter  ordinem  causarum  secundarum,  talia  facta  miracula 
dicuntur,  quia  mirum  est  cum  effeetus  videtur,  et  causa  ignora- 
tur.  Cum  igitur  Deus  sit  causa  simpiiciter  nobis  occulta,-  cum 
aliquid  ab  eo  fit  praeter  ordinem  causarum  secundarum  nobis 
notarum,  simpiiciter  miracula  dicuntur.  Si  autem  fiât  aliquid  ab 
aliqua  alia  causa  occulta  huic,  vel  illi,  non  est  simpiiciter  mira- 
culum,  sed  quoad  illum  qui  causam  ignorât.  Unde  continglt  quod 
aliquid  apparet  mirum  uni,  quod  non  est  alii  mirum  qui  causam 
cognoscit.  Sic  autem  praeter  ordinem  causarum  secundarum  ope- 
rari  solius  Dei  est,  qui  est  hujus  ordinis  institutor,  et  huic  ordini 
non  obligatur.  Alia  vero  omnia  huic  ordini  subduntur,  unde  mira- 
cula facere,  solius  Dei  est,  secundum  illud  Psalmislae.  Qui  facit 
mirabiha  magna  solus.  Cum  igitur  ab  aliqua  creatura  miracula 
fieri  videntur,  vel  non  sunt  vere  miracula,  quia  fiunt  per  aliquas 
virtutes  naturalium  rerum,  licet  nobis  occultas,  sicut  est  de  mi- 
raculis  daemonum,  quae  magicis  artibus  fiunt  :  vel  si  sunt  vére 
miracula,  impetrantur  per  aliquem  a  Deo,  ut  scilicet  talia  opere- 
tur.  Quia  igitur  hujusmodi  miracula  solum  divinitus  fiunt,  conve- 
nienter  in  argumentum  fidei  assumuntur,  quae  soli  Deo  innititur. 
Quodenim  aliquid  prolatum  ab  homine  authoritate  divina  dicatur, 
nunquam  convenientius  ostenditur  quam  per  opéra,  quae  solus 
Deus  facere  potest.  Hujusmodi  autem  miracula,  quamvis  praeter 
ordinem  causarum  secundarum  fiant,  tamen  non  sunt  simpiiciter 
dicenda  contra  naturam,  quia  hoc  ipsum  naturalis  ordo  habet, 
ut  inferiora  actionibus  superiorum  subdantur.  Unde  quae  in  cor- 
poribus  inferioribus  ex  impressione  cœlestium  corporum  prove- 
nant, non  dicuntur  simpiiciter  esse  contra  naturam,  licet  forte 
sint  quandoque  contra  naturam  parlicularem  hujus,  vel  illius 
rei,  sicut  patet  de  molu  aquae  in  fluxu  et  refluxu  maris,  qui 
accidit  ex  lunae  actione.  Sic  igitur  ex  ea  quae  in  creaturis  acci- 
dunt  Deo  agente,  licet  videantur  esse  contra  particularem  ordinem 
causarum  secundarum,  sunt  tamen  secundum  ordinem  univer- 
salem  naturae.  Non  igitur  miracula  sunt  contra  naturam. 

GAPUT  GXXXVII. 

Quod  dicantur  esse  aliqua  casualia  et  fortuita. 

Quamvis  autem  omnia  etiam  minima  divinitus  dispensentur, 
ut  ostensum  est,  nihil  tamen  prohibet  aliqua  accidere  a  casu  et 
fortuna.  Gontingit  enim  aliquid  respectu  inferioris  causae  esse 
fortuitum,  vel  casuale,  dum  preeter  ejus  intentionem  aliquid  agi- 
tur,  quod  tamen  non  est  forluitum,  vel  casuale  respectu  superio- 
ris  causae,  praeter  cujus  intentionem  non  agitur,  sicut  patet  de 
domino,  qui  duos  servos  ad  enmdem  locum  mittit,  ita  quod  unus 
ignoret  de  alio,  horum  concursus  casualis  est  quantum  ad 
utrumque,  non  autem  quantum  ad  dominum.  Sic  igitur  cum  ali- 
qua accidunt  prœter  intentionem  causarum  secundarum,  fortuita 
sunt,  vel  casualia,  habite  respectu  ad  illas  causas,  et  simpliciter 
casualia  dici  possunt,  quia  effectus  simpliciter  denominantur 
secundum  conditionem  proximarum  causarum.  Si  vero  habeatur 
inspectus  ad  Deum,  non  sunt  fortuita,  sed  provisa. 

GAPUT  GXXXVIII. 

Utrum  fatum  sit  aliqua  natura,  et  quid  sit. 

Ex  hoc  autem  apparet  quaesit  ratio  fati.  Cum  enim  multi  effec- 
tus inveniantur  casualiler  provenire  secundum  considerationem 
secundarum  causarum,  quidam  hujusmodi  effectus  in  nullam  supe- 
riorem  causam  ordinantem  eos  reducere  volunt,  quos  totaliter 
negare  fatum  necesse  est.  Quidam  vero  hos  effectus,  qui  videntur 
casuales  et  fortuiti,  in  superiorem  causam  ordinantem  eos  redu- 
cere voluerunt,  sed  corporalium  ordinem  non  transcendentes 
attribuerunt  ordinationem  corporibus  primis  scilicet  cœlestibus  : 
et  hi  fatum  esse  dixerunt  vim  positionis  siderum,  ex  qua  hujus- 
modi effectus  contingere  diccbanl.  Sed  quia  ostensum  est,  quod 
intellectus  et  voluntas,  quae  sunt  propria  principia  humanorum 
actuum,  proprie  corporibus  cœlestibus  non  subduntur,  non  potest 
dici  quod  ea  quae  casualiler,  vel  fortuito  in  rébus  humanis  acci- 
dere videntur,  reducantur  in  corpora  cœlestia  sicut  in  causam 
ordinantem.  Fatum  autem  non  videtur  esse  nisi  in  rébus  humanis, 
ih  quibus  est  et  fortana.  De  his  enim  soient  aliqui  quaerere,  futura 
'  cognoscere  volentes,  et  de  his  a  divinantibus  responderi  consue- 
vit  :  unde  et  fatum  a  fando  est  appellatum,  et  ideo  sic  fatum 

ponereest  alienuma  fide.  Sed  quia  non  solum  res  naturales,  sed 
etiam  reshumanae  divinae  providentiae  subduntur,  quae  casualiter 
in  rébus  humanis  accidere  videntur,  in  ordinationem  divinae  pro- 
videntiae reducere  oportet.  Et  sic  necesse  est  ponere  fatum  po- 
nentibus  divina3  providentiaB  omnia  subjacere.  Fatum  enim  sic 
acceptum  se  habet  ad  divinam  providentiam  sicut  proprius  ejus 
effectus.  Est  enim  explicatio  divinae  providentiae  rébus  adhibita, 
secundum  quod  Boetius  dicit,  quod  fatum  est  dispositio,  id  est 
ordinatio  immobilis  rébus  mobilibus  inhaerens.  Sed  quia  cum  infî- 
delibus  quantum  possumus,  nec  nomina  debemus  habere  commu- 
nia, ne  a  non  intelligentibus  erroris  occasio  sumi  possit,  cautius 
est  fidelibus,  ut'fati  nomen  reticeant,  propter  hoc  quod  fatum  con- 
venientius  et  communius  secundum  primam  acceptionem  sumitur. 
Unde  et  Augustinus  dicit  5.  de  Civit.  Dei,  quod  si  quis  secundo 
modo  fatum  esse  credat,  sententiam  teneat,  et  linguam  corrigat. 

GAPUT   GXXXIX. 

Quod  non  omnia  sunt  ex  necessitate. 

Quamvis  autem  ordo  divinae  providentiae  rébus  adhibitus  certus 
sit,  ratione  cujus  Boetius  dicit,  quod  factum  est  dispositio  immo- 
bilis rébus  mobilibus  inhaerens,  non  tamen  propter  hoc  sequitur 
omnia  de  necessitate  accidere.  Nam  effectus  necessarii,  vel  con- 
tingentes dicuntur  secundum  conditionem  prcximarum  causarum. 
Manifestum  est  enim,  quod  si  causa  prima  fuerit  necessaria,  et 
causa  secunda  fuerit  contingens,  effectus  sequitur  contingens, 
sicut  prima  causa  generationis  in  rébus  corporalibus  inferioribus 
est  motus  cœlestis  corporis,  qui,  licet  ex  necessitate  proveniaf, 
generatio  tamen  et  corruptio  in  istis  inferioribus  provenit  contin- 
genter propter  hoc,  quod  causae  inferiores  contingentes  sunt,  et 
deficere  possunt.  Ostensum  est  autem,  quod  Deus  suae  providen- 
tiae ordinem  per  causas  inferiores  exequitur.  Erunt  igitur  aliqui 
effectus  divinae  providentiae  contingentes  secundum  conditionem 
inferiorum  causarum. 

GAPUT  CXL. 

Quod  divina  providentia  manente  multa  sunt  contingenta 

Nec  tamen  effectuum  contingentia,  vel  causarum  certitudinem 
divinae  Providentiae  perturbare  potest.  Tria  enim  sunt  quaa  provi- 

dentiae  certitudinem  praestare  videntur,  scilicet  infallibilitas  di- 
vinae  praescientiae,  efflcacia  divinae  voluntatis,  et  sapientia  divinae 
dispositionis,  quae  vias  snfficientes  ad  effectum  consequendum  ad- 
invenit,  quorum  nullum  contingenliae  rerum  répugnât.  Nam  scien- 
lia  Dei  infallibilis  est  etiam  contingentium  futurorum,  in  quantum 
Deus  intuetur  in  suo  aeterno  futura,  prout  sunt  actu  in  suo  esse, 
ut  supra  expositum  est.  Voluntas  etiam  Dei,  cum  sit  universalis 
rerum  causa,  non  solum  est  de  hoc,  quod  aliquid  fiât,  sed  ut  sic  fiât. 
Hoc  igitur  ad  efiicaciam  divinae  voluntatis  pertinet,  ut  non  solum 
fiât  quod  Deus  vult,  sed  ut  hoc  modo  fiât  quomodo  illud  fieri  vult. 
Vultautem  quaedam  fieri  necessario,  et  quaedam  contingenter,  quia 
utrumque  requiritur  ad  complementum  esse  universi.  Ut  igitur 
utroque  modo  res  provenirent,  quibusdam  adaptât  necessarias 
causas,  quibusdam  vero  contingentes,  ut  sic,  dum  quaedam  fiunt 
necessario,  quaedam  contingenter,  divina  voluntas  efficaciter  im- 
pleatur.  Manifestum  est  etiam  quod  per  sapientiam  divinae  dispo- 
sitionis providentiae  certitudo  servatur,  contingentia  rerum  ma- 
nente.  Nam  si  hoc  per  providentiam  hominis  fieri  potest,  ut  causae 
quae  deficere  potest  ab  effectu,  sic  ferat  auxilium  ut  interdum 
indeficienter  sequatur  effectus,  sicut  patet  in  medico  sanante,  et 
in  vineae  cultore  contra  sterilitatem  vitis  adhibendo  remedium, 
multo  magis  hoc  ex  sapientia  divinae  dispositionis  contingit,  ut 
quamvis  causae  contingentes  deficere  possint  quantum  est  de  se 
ab  effeclu,  tamen  quibusdam  adminiculis  adhibitis  indeficienter 
sequatur  effectus,  quod  ejus  contingentiam  non  tollit.  Sic  ergo 
patet  quod  rerum  contingentia  divinae  providentiae  certitudinem 
non  excludit. 

GAPUT   GXLL 

Quod  divines  providentiœ  certitudo  non  excludit 
mala  a  relus. 

Eodem  etiam  modo  perspici  potest,  quod  divina  providentia  ma* 
nente,  mala  in  mundo  accidere  possunt  propter  defectum  causa- 
rum  secundarum.  Videmus  enim  in  causis  ordinatis  accidere 
malum  in  effectu  ex  defectu  causae  secundae,  qui  tamen  defectus  a 
causa  prima  nullo  modo  causatur,  sicut  malum  claudicationis 
causatur  a  curvitate  cruris,  non  autem  a  virtute  animae  motiva. 
Unde  quicquid  est  in  claudicatione  de  motu,  refertur  in  virtutem 
moiivam  sicut  in  causam  :  quod  autem  est  ibi  de  obliquitate,  non 

causatur  avirtute  motiva,  sed  a  cruris  curvitate.  Et  ideo  quicquid 
malum  in  rébus  accidit,  quantum  ad  hoc  quod  esse,  vel  speciem, 
vel  naturam  aliquam  habet,  reducitur  in  Deum  sicut  in  causam. 
Non  enim  potest  esse  malum  nisi  in  bono,  ut  ex  supradictis  patet. 
Quantum  vero  ad  id  quod  habet  de  defectu,  reducitur  in  causam 
inferiorem  defectibilem.  Et  sic  licet  Deus  sit  universalis  omnium 
causa,  non  tamen  est  causa  malorum  in  quantum  sunt  mala,  sed 
quicquid  boni  eis  adjungitur,  causatur  a  Deo. 

GAPUT    GXLII. 

Quod  non  derogat  bonitati  Dei,  quod  mala  permittat. 

Nec  tamen  hoc  divinœ  bonitati  répugnât,  quod  mala  esse  per- 
mittit  in  rébus  ab  eo  gubernatis.  Primo  quidem,  quia  providen- 
tiae  non  est  naturam  gubernatorum  perdere,  sed  salvare.  Requint 
autem  hoc  perfectio  universi,  ut  sint  quaedam,  in  quibus  malum 
non  possit  accidere  :  quaedam  vero  quae  defeclum  mali  pati  possint 
secundum  suam  naturam.  Si  igitur  malum  totaliter  excluderetur 
a  rébus,  providentia  divina  non  regerentur  res  secundum  earum 
naturam,  quod  esset  major  defectus  quam  singulares  defectus  qui 
tollerentur.  Secundo,  quia  bonum  unius  non  potest  accidere  sine 
malo  alterius,  sicut  videmus  quod  generatio  unius  non  est  sine 
corruptione  alterius,  et  nutrimentum  leonis,  non  est  sine  occi- 
sione  alterius  animalis,  et  palientia  justi  non  est  sine  persecu- 
tione  injusti.  Si  igitur  malum  totaliter  excluderetur  a  rébus, 
sequereturquod  multa  etiam  bona  tollerentur.  Non  igitur  pertinet 
ad  divinam  providentiam  ut  malum  totaliter  excludatur  a  rébus, 
sed  ut  mala  quae  proveniunt,  ad  aliquod  bonum  ordinentur.  Tertio, 
quia  ex  ipsis  malis  particularibus  commendabiliora  reddunlur 
bona,  dum  eis  comparantur,  sicut  ex  obscuritate  nigri  magis  de- 
claratur  claritas  albi.  Et  sic  per  hoc  quod  permittit  mala  esse  in 
mundo,  divina  bonitas  magis  declaratur  in  bonis,  et  sapientia  in 
ordinatione  malorum  ad  bona. 

GAPUT   GXLIII. 

Quod  Deus  specialiter  homini  providetper  gratiam. 

Quia  igitur  divina  providentia  rébus  singulis  secundum  earum 
modum  providet,  creatura  autem  rationalis  per  liberum  arbitrium 
est  domina  sui  actus  prae  caeteris  creaturis,  necesse  est  ut  et  ei 
S.  Thom.  Aq.  Opuscula.  —  I.  —  7 

singulari  modo  providealur  quantum  ad  duo.  Primo  quidem, 
quantum  ad  adjumenta  operis,  quae  ei  dantur  a  Deo  ;  secundo, 
quantum  ad  ea  quse  pro  suis  operibus  ei  rcdduntur.  Creaturis 
enim  irrationabilibus  haec  solum  adjumenta  dantur  divinitus  ad 
agendum,  quibus  naturaliter  moventur  ad  agendum  :  creaturis 
vero  rationabilibus  dantur  documenta  et  praecepta  vivendi.  Ncn 
enim  praeceptum  dari  competit,  nisi  ei  qui  est  dominus  sui  actus, 
quamvis  etiam  creaturis  irrationabilibus,  praecepta  per  quamdam 
similitudinem  Deus  dare  dicatur,  secundum  illud  Psal.  cxlviii. 
Prœceptum  posuit,  et  non  prœteribit,  quod  quidem  praeceptum 
nihil  aliud  est,  quam  dispositio  divinae  providentiae  movens  res 
naturales  ad  proprias  actiones,  Similiter  etiam  actiones  creatu- 
rarum  rationalium  imputantur  eis  ad  culpam,  vel  ad  laudem, 
pro  eo  quod  habent  dominium  sui  actus,  non  solum  hominibus  ab 
homine  praesidente,  sed  etiam  a  Deo,  cum  homines  non  solum 
reganturab  homine,  sed  etiam  a  Deo.  Cujuscumque  autem  regi- 
mini  aliquis  subditur,  ab  eo  sibi  imputatur  quod  laudabiliter  vel 
culpabiliter  agit.  Et  quia  pro  bene  actis  debetur  praemium,  culpae 
vero  debetur  pœna,  ut  supra  dictum  est,  creaturae  rationales  se- 
cundum justitiam  divinae  providentiae  et  puniuntur  pro  malis,  et 
praemiantur  pro  bonis.  In  creaturis  autem  irrationabilibus  non  habet 
locum  pœna,  nec  praemium,  sicut  nec  laudari,  nec  culpari.  Quia 
vero  ultimus  finis  creaturae  rationalis  facultatem  naturae  ipsius 
excedit,  ea  vero  quae  sunt  ad  finem  debent  esse  fini  proportionata 
secundum  rectum  providentiae  ordinem,  consequens  est  ut  creaturae 
jationali  etiam  adjutoria  divinitus  conferantur,  non  solum  quae 
sunt  proportionata  naturae,  sed  etiam  quae  facultatem  naturae 
excedunt.  Unde  supra  naturalem  facultatem  rationis  imponitur 
homini  divinitus  lumen  gratiae,  per  quod  interius  perficitur  ad 
virtutem  :  et  quantum  ad  cognitionem,  dum  elevatur  mens  homi- 
nis  per  lumen  hujusmodi  ad  cognoscendum  ea  quae  rationem 
excedunt  :  et  quantum  ad  actionem  et  affectionem,  dum  per 
lumen  hujusmodi  effectus  hominis  supra  creata  omnia  elevatur  ad 
Deum  diligendum  et  sperandum  in  ipso,  et  ad  agendum  ea  quse 
talis  amor  requirit.  Hujusmodi  autem  dona,  sive  auxilia  superna- 
luraliter  homini  data,  gratuita  vocantur  duplici  ratione.  Primo 
quidem,  quia  gratis  divinitus  dantur.  Non  enim  potest  in  homine 
aliquid  inveniri,  cui  condigne  hujusmodi  auxilia  debeantur,  cum 
haec  facultatem  humanae  naturae  excédant.  Secundo  vero,  quia 
cpeciali  quodammodo  per  hujusmodi  dona  homo  efficitur  Deo 

gratus.  Cum  enim  dilectio  Dei  sit  causa  bonitatis  in  rébus  non  a 
praeexistente  bonitate  provocata,  sicut  est  dilectio  nostra,  necesse 
est  quod  quibus  aliquos  spéciales  effectus  bonitatis  largitur, 
respectu  horum  specialis  ratio  dilectionis  divinae  consideretur. 
Unde  eos  maxime  et  simpliciter  diligere  dicitur,  quibus  taies 
bonitatis  effectus  largitur,  per  quos  ad  ultimum  finem  veniant, 
qui  est  ipse  qui  est  fons  bonitatis. 


GAPUT    CXLIV. 

Quod  D eus  per  dona  gratuita  rernittit  peccata,  qum  etiarni 
gratiam  interimunt. 

Et  quia  peccata  contingunt  ex  hoc  quod  actiones  deficiunt  a 
recto  ordine  ad  6nem,  ad  finem  autem  ordinatur  homo  non 
solum  per  naturalia  auxilia,  sed  per  gratuita,  necesse  est  quod 
peccata  hominum  non  solum  naturalibus  auxiliis,  sed  etiam  gra- 
tuitis  contrarientur.  Contraria  autem  se  invicem  expellunt.  Unde 
sicut  per  peccata  hujusmodi  auxilia  gratuita  ab  homine  tolluntur, 
ita  per  gratuita  dona  peccata  homini  remittuntur  :  alioquin  ma- 
lilia  hominis  in  peccando  plus  posset  dum  removet  gratiam  di- 
vinam,  quam  divina  bonitas  ad  removendum  peccata  per  gratiae 
dona.  Item,  Deus  rébus  providet  secundum  earum  modum  :  hic 
autem  est  modus  mutabilium  rerum,  ut  in  eis  contraria  alternari 
possint,  sicut  generatio  et  corruptio  in  materia  corporali,  et 
album  et  nigrum  in  corpore  colorato.  Homo  autem  est  mutabilis 
secundum  voluntatem  quamdiu  in  hac  vita  vivit.  Sic  igitur  divi- 
nitus  gratuita  dona  homini  dantur,  ut  ea  possit  per  peccatum 
amittere,  et  sic  peccata  perpétrât,  ut  ea  per  gratuita  dona  remitti 
possint.  Praeterea,  in  iis  quae  supra  naturam  aguntur,  possibile  et 
impossibile  attendilur  secundum  potentiam  divinam,  non  secun- 
dum potentiam  naturalem.  Quod  enim  caecus  illuminari  possit, 
vel  mortuus  resurgere,  non  est  naturalis  potentiae,  sed  divinae  : 
dona  autem  gratuita  sunt  supernaturalia.  Quod  igitur  ea  aliquis 
consequi  possit,  ad  divinam  potentiam  pertinet.  Dicere  igitur 
quod  aliquis  post  peccatum  gratuita  dona  consequi  non  possit, 
est  divinae  potentiae  derogare  :  gratuita  autem  dona  simul  cum 
peccato  esse  non  possunt,  cum  per  gratuita  dona  homo  ordinetur 
ad  finem,  a  quo  per  peccatum  avertitur.  Dicere  igitur  peccata 
remissibilia  non  esse,  divinae  potentiae  contrariatur» 

GAPUT  GXLV. 

Qtwd  peccata  non  sunt  irremissibilia. 

Si  quis  autem  dicat  peccata  irremissibilia  esse  non  propter 
divinam  impotentiam,  sed  quia  hoc  habet  divina  justitia,  ut  qui 
cadit  a  gratia,  ulterius  non  revertalur  ad  ipsam,  hoc  patet  esse 
falsum.  Non  enim  hoc  habet  ordo  divinee  justitise,  quod  quamdiu 
aliquis  est  in  via,  sibi  detur  quod  perlinet  ad  terminum  viee  : 
immobiliter  autem  se  habere  vel  in  bono,  vel  in  malo  pertinet  ad 
terminum  viae.  Immobilitas  enim  et  quies  est  terminus  motus. 
Tota  autem  praesens  vita  est  status  vise, 'quod  dcmonstrat  mutabi- 
lités hominis  in  quantum  ad  corpus,  et  quantum  ad  animam. 
Non  igitur  hoc  habet  divina  justitia,  ut  homo  post  peccatum 
immobiliter  maneat  in  eo.  Adhuc,  ex  divinis  beneficiis  periculum 
homini  non  irrogatur,  et  praecipua  ex  maximis.  Esset  autem  peri- 
culosum  homini  mutabilem  vitam  agenli  graliam  accipere,  si 
post  gratiam  peccare  posset,  et  iterum  redire  ad  gratiam  non 
posset,  preesertim  cum  peccata  quse  gratiam  preecedunt,  remit- 
tantur  per  gratiam,  quse  interdum  majora  sunt  his  quae  post  gra- 
tiam susceptam  homo  committit.  Non  est  igitur  dicendum,  quod 
peccata  hominis  irremissibilia  sint  sive  ante,  sive  post  commit- 
tantur. 

GAPUT   GXLVI. 

Quod  soîusÀDeus  potest  remittere  peccata. 

Peccata  vero  remittere  solus  Deus  potest.  Culpa  enim  contra 
aliquem  commissa  ille  solus  remittere  potest,  contra  quem  com- 
mittitur.  Peccata  enim  imputanlur  homini  ad  culpam  non  solum 
ab  homine,  sed  etiam  a  Deo,  ut  supra  dictum  est.  Sic  autem  nunc 
agimus  de  peccatis,  prout  imputanlur  homini  a  Deo.  Deus  igitur 
solus  peccata  remittere  potest.  Adhuc,  cum  per  peccata  homo 
deordinetur  ab  ultimo  fine,  remitti  non  possunt,  nisi  homo  reordi- 
netur  in  finem  :  hoc  autem  fit  per  gratuita  dona,  quae  sunt  solum 
a  Deo,  cum  excédant  facultatem  naturae,  solus  igitur  Deus  potest 
peccata  remittere.  Item,  peccatum  homini  imputatur  ad  culpam, 
in  quantum  voluntarium  :  voluntatem  autem  immutare  solus 
Deus  potest,  solus  igitur  ipse  vere  potest  remittere  peccata. 

GAPUT    GXLVII. 

De  quïbusdam  articulis  fidei,  qui  sumuntur  pênes  effectus 
divina  guhemationis. 

Hic  est  igitur  secundus  Dei  effectus,  gubernatio  rerum,  et  spe- 
cialiter  creaturarum  rationalium,  quibus  et  graliam  tribuit,  et 
peccata  remittit  :  qui  quidem  effectiis  in  Symbolo  fidei  tangitur, 
et  quantum  ad  hoc  quod  omnia  in  finem  divinae  bonitalis  ordi- 
nantur  per  hoc  quod  Spiritum  Sanctum  profitemur  Deum,  nam 
Deo  est  proprium  ad  finem  suos  subditos  ordinare  :  et  quantum 
ad  hoc  quod  omnia  movet  per  hoc  quod  dicit  :  et  vivificantem. 
Sicut  enim  motus  qui  est  ab  anima  in  corpus,  est  vita  corporis  ; 
ita  motus  quo  universum  movelur  a  Deo  est  quasi  qusedam  vita 
universi.Etquia  tota  ratio  divines  gubernationis  a  bonitate  divina 
sumitur,  quae  Spiritui  Sanclo  appropriatur,  qui  procedit  ut  amor, 
convenienter  effectus  divinae  providentise  circa  personam  Spiritus 
Sancti  ponuntur.  Quantum  autem  ad  effectum  supernaturalis  cog- 
nitionis,  quod  per  fidem  in  hominibus  Deus  facit,  dicitur  :  Sanc- 
tam  Ecclesiam  Catholicam  :  nam  Ecclesia  congregatio  fidelium  est. 
Quantum  vero  ad  gratiam  quam  hominibus  communicat  dicitur  : 
Sanctorum  communionem.  Quantum  vero  ad  remissionem  culpee 
dicitur  :  Peccatorum  remissionem. 

GAPUT  GXLVIII. 

Quod  omnia  sunt  facta  propter  hominem. 

Cum  autem  omnia  sicut  ostensum  est,  in  divinam  bonitatem 
ordinentur  sicut  in  finem,  eorurn  autem  quae  ad  hune  finem  ordi- 
nanlur,  quaedam  aliis  propinquiora  sint  fini,  quee  plenius  divinam 
bonitatem  participant,  consequens  est  ut  ea  quae  sunt  inferiora  in 
rébus  creatis,  quaa  minus  de  bonitate  divina  participant,  ordinen- 
tur  quodammodo  sicut  in  fines  in  entia  superiora.  In  omni  enim 
ordine  finium,  quae  sunt  propinquiora  ultimo  fini  sunt  etiam 
fines  corum  qua3  sunt  magis  remota  :  sicut  potio  medicinas  est 
propter  purgationem,  purgatio  autem  propter  maciem,  macies 
autem  propter  sanitatem,  et  sic  macies  finis  est  quodammodo 
purgationis,  sicut  etiam  potionis  purgatio  :  et  hoc  rationabiliter 
accidit.  Sicut  enim  in  ordine  causarum  agentium  virtus  primi 
agenlis  pervenit  ad  ultimos  effectus  per  médias  causas  :  ita  in 

ordine  finium  quae  sunt  magis  remota  a  fine,  pertingunt  ad  ulti- 
mum  finem  medianlibus  his  quae  sunt  magis  propinqua  fini,  sicut 
potio  non  ordinatur  ad  sanitalem  nisi  per  purgationem.  Unde  et 
in  ordine  universi  inferiora  consequuntur  praecipue  ultimum 
finem,  in  quantum  ordinantur  ad  superiora.  Hoc  etiam  manifeste 
apparet  ipsum  rerum  ordinem  consideranti.  Gum  enim  ea  quae 
naturaliter  fuint,  sicut  nata  sunt  agi,  sic  agantur,  videmus  autem 
imperi'ectiora  cedere  ad  usum  nobiliorum,  utpote  quod  plantae 
nutriuntur  ex  terra,  animalia  ex  plantis,  haec  autem  ad  usum 
hominis  cedunt,  consequens  est  ut  inanimata  sint  propter  ani- 
mata,  et  plantae  propter  animalia,  et  haec  propter  hominem.  Cum 
autem  ostensum  sit,  quod  natura  intellectualissit  superior  corpo- 
rali,  consequens  est  ut  tota  natura  corporalis  ad  intellectualem 
ordinetur.  Inter  naturas  autem  intellectuales,  quse  maxime  cor- 
pori  est  vicina,  est  anima  rationalis,  quae  est  hominis  forma.  Igi- 
tur  quodammodo  propter  hominem,  in  quantum  est  rationabile 
animal,  tota  natura  corporalis  esse  videtur.  Ex  consummatione 
igitur  hominis  consummatio  totius  naturae  corporalis  quodam- 
modo  dependet. 

GAPUT  GXLIX. 

Quis  est  ultimus  finis  hominis* 

Consummatio  autem  hominis  est  in  adeptione  ultimi  finis,  qui 
est  perfecta  beatitudo,  sive  félicitas  quae  consistit  in  divina  vi- 
sione,  ut  supra  ostensum  est.  Yisionem  autem  divinam  conse- 
quitur  immutabilitas  intellectus  et  voluntatis.  Intellectus  quidem, 
quia  cum  perventum  fuerit  ad  primam  causam,  in  qua  omnia 
cognosci  possunt,  inquisitio  intellectus  cessât.  Mobilitas  autem 
voluntatis  cessât,  quia  adepto  fine  ultimo,  in  quo  est  plenitudo 
totius  bonitatis,  nihil  est  quod  desiderandum  restet.  Ex  hoc 
autem  voluntas  mutatur,  quia  desiderat  aliquid  quod  nondum 
habet.  Manifestum  est  igitur,  quod  ultima  consummatio  hominis 
in  perfecta  quietatione,  vel  immobilitate  consistit  et  quantum  ad 
intellectum,  et  quantum  ad  voluntatem. 

GAPUT  CL. 

Quomodo  liomo  ad  aternitatem  pervenit,  ut  ad 
ccnsummationem. 

Ostensum  est  autem  in  praemissis,  quod  aeternitatis  ratio  ex 
immobilitate  consequitur.  Sicut  enim  ex  motu  causatur  tempus, 
in  quo  prius  et  posterius  invenitur,  ita  oportet  quod  remoto  motu 
cesset  prius  et  posterius,  et  sic  aeternitatis  ratio  relinquitur,  quae  est 
tota  simul.Inultima  igitur  sua  consummatione  homo  aeternitatem 
vitae  consequitur  non  solum  quantum  ad  hoc  quod  immortaliter 
secundum  animam  vivat,  quod  habet  anima  rationalis  ex  sua 
natura,  ut  supra  ostensum  est,  sed  etiam  ad  hoc  quod  ad  perfec- 
tam  immobilitatem  perducitur. 

GAPUT  GLI. 

Quomodo,  ad  perfectam  leatitudinem  animœ  rationalis, 
oportet  eam  corpori  reuniri. 

Considerandum  est  autem,  quod  non  potest  esse  omnimoda 
immobilitas  voluntatis,  nisi  naturale  desiderium  totaliter  implea- 
tur.Quaecumque  autem  nata  sunt  uniri  secundum  naturam  suam, 
naturaliter  sibi  uniri  appetunt  :  unumquodque  enim  appétit  id 
quod  est  sibi  conveniens  secundum  suam  naturam.  Cum  igitur 
anima  humana  naturaliter  corpori  uniatur,  ut  supra  ostensum 
est,  naturale  ei  desiderium  inest  ad  corporis  unionem.  Non  pote- 
rit  igitur  esse  perfecta  quietatio  voluntatis,  nisi  iterato  anima 
corpori  conjungatur,  quod  est.hominem  a  morte  resurgere.  Item, 
finalis  perfectio  requirit  perfectionem  primam  :  prima  autem  per- 
fectio  uniuscujusque  rei  est  ut  sit  perfectum  in  sua  natura,  finalis 
vero  perfectio  consislit  in  consecutione  ultimi  finis.  Ad  hoc  igitur 
quod  anima  humana  omnimode  perficiatur  in  fine,  necesse  est 
quod  sit  perfecta  in  sua  natura,  quod  non  potest  esse  nisi  sit 
corpori  unita.  Natura  enim  animœ  est  ut  sit  pars  hominis  ut 
forma  :  nulla  autem  pars  perfecta  est  in  sua  natura,  nisi  sit  in 
suo  loto.  Requiritur  igitur  ad  ullimam  hominis  beatitudinem,  ut 
anima  rursum  corpori  uniatur.  Adhuc,  quod  est  per  accidens  et 
contra  naturam,  non  potest  esse  sempiternum  :  necesse  est  autem 
hoc  quod  est  animam  a  corpore  separatam  esse,  per  accidens 
esse,  et  contra  naturam,  si  hoc  per  se  et  naturaliter  inest  animœ 

ut  corpori  uniatur.  Non  igitur  anima  erit  in  perpetuum  a  cor- 
pore  separata.  Cum  igitur  ejus  substantia  sit  incorruptibilis,  ut 
supra  ostensum  est,  relinquitur  quod  sit  iterato  corpori  unienda. 

GAPUT  GLU. 

Quod  separatio  anima  a  corpore  sit  secundum  naturam, 
et  quomodo  contra  naturam. 

Videttir  autem  animam  a  corpore  separari  non  esse  per  acci- 
dens,  sed  secundum  naturam.  Corpus  enim  hominis  ex  contrariis 
compositum  est  :  omne  autem  hujusmodi  naturaliter  corruptibile 
est,  corpus  igitur  humanum  est  naturaliter  corruptibile.  Corruptô 
autem  corpore  est  necesse  animam  separatam  remanere,  si  anima 
immortalis  est,  ut  supra  ostensum  est;  videtur  igitur  animam  a 
corpore  separari  esse  secundum  naturam.  Gonsiderandum  est  ergo 
quomodo  sit  secundum  naturam,  et  quomodo  contra  naturam. 
Ostensum  est  enim  supra,  quod  anima  rationalis  prseter  modum 
aliarum  formarum  excedit  totius  corporalis  materiae  facultatem, 
quod  ejus  operatio  intellectualis  demonstrat,  quam  sine  corpore 
habet.  Ad  hoc  igitur,  quod  materia  corporalis  convenienter  ei 
apta  fuerit,  necesse  fuit  quod  aliqua  dispositio  corpori  super- 
adderetur,  per  quam  fieret  conveniens  materia  tali  formée.  Etsicut 
haec  forma  a  solo  Deo  exit  in  esse  per  creationem,  ita  illa  dispo- 
sitio naturam  corpoream  excedens,  a  solo  Deo  corpori  humano 
attributa  fuit,  quae  videlicet  ipsum  corpus  incorruptum  conser- 
varet,  ut  sic  perpetuitati  animas  conveniret  :  et  haec  quidem  dis- 
positio in  corpore  hominis  mansit,  quamdiu  anima  hominis  Deo 
adhaesit.  Aversa  autem  anima  hominis  per  peccatum  a  Deo,  con- 
venienter et  corpus  humanum  illam  supernaturalem  dispositionem 
perdidit,  per  quam  immobiliter  animas  subdebatur,  et  sic  homo 
necessitatem  moriendi  incurrit.  Si  igitur  ad  naturam  corporis 
respiciatur,  mors  naturalis  est.  Si  vero  ad  naturam  animas  et 
ad  dispositionem, quae  propter  animam  supernaturaliter  humano 
corpori  a  pnncipio  indita  fuit,  est  per  accidens,  et  contra  naturam, 
cum  naturale  sit  animam  corpori  esse  unitam. 

CAPUT  GLIII. 

Quod  anima  omnino  idem  corpus  resumet,  et  non  alterius 
naturce. 

Cum  autem  anima  corpori  uniatitr  ut  forma,  unicuique  autem 
formse  propria  materia  respondeat,  necesse  est  quod  corpus  cui 
iterato  anima  unietur,  sit  ejusdem  rationis  et  speciei  cum  corpore 
quod  deponit  per  mortem.  Non  enim  resumet  anima  in  resurrec- 
tione  corpus  cœleste,  vel  aereum,  vel  corpus  alicujus  alterius 
animalis,  ut  quidam  fabulantur,  sed  corpus  humanum  ex  carnibus 
et  ossibus  compositum  organicum  eisdem  organis,  ex  quibus 
nunc  consistit.  Rursus,  sicut  eidem  formae  secundum  speciem 
debetur  eadem  materia  secundum  speciem,  ita  eidem  forma? 
secundum  numerum  debetur  eadem  materia  secundum  numerum. 
Sicut  enim  anima  bovis  non  potest  esse  anima  corporis  equi,  ita 
anima  hujus  bovis  non  potest  esse  anima  alterius  bovis.  Oportet 
igitur  quod  cum  eadem  numéro  anima  rationalis  remaneat,  quod 
corpori  eidem  numéro  in  resurrectione  rursus  uniatur. 

CAPUT  GLIV. 
Quod  resumet  idem  numéro  corpus  sola  Dei  virtute. 

Ea  vero  quae  secundum  substantiam'corrumpuntur,  non  reite- 
rantur  eadem  numéro  secundum  operationem  naturae,  sed  solum 
secundum  speciem.  Non  enim  eadem  numéro  nubes  est  ex  qua 
pluvia  generatur,  et  quae  iterum  expluente  aqua,  et  rursus  évapo- 
rante generatur.  Cum  igitur  corpus  humanum  per  mortem  substan- 
tialiter  corrumpatur,  non  potest  operatione  naturae  idem  numéro 
reparari.  Cum  igitur  hoc  exigat  resurrectionis  ratio,  ut  ostensum 
est,  consequens  est  quod  resurrectio  hominum  non  fiet  per  actio- 
nem  naturce,  ut  quidam  posuerunt  post  multa  annorum  curricula 
redeuntibus  corporibus  ad  eumdem  situm,  rursus  eosdem  numéro 
homines  redire,  sed  resurgentium  reparatio  sola  virlute  divina 
fiet.  Item,  manifestum  est  quod  sensus  privati  restitui  non  pos- 
sunt  per  operationem  naturae,  nec  aliquid  eorum  quae  solum  per 
generationem  accipiuntur,  eo  quod  non  sit  possibile  idem  numéro 
pluries  generari.  Si  autem  aliquid  hujusmodi  restituatur  alicui, 
puta,  oculus  erutus,  aut  manus  abscisa,  hoc  erit  virtute  divina. 
quae  supra  naturae  ordinem  operatur,  ut  supra  ostensum  est.  Cum 


106  S.    THOM^E    AQUINATIS    OPUSCULA. 

igitur  per  mortem  omnes  hominis  sensus,  et  omnia  membra  depe- 
reant,  impossibile  est  hominem  mortuum  rursus  reparari  ad  vitam 
nisi  operatione  divina.  Ex  hoc  autem  quod  resurrectionem  poni- 
mus  divina  virtute  futuram,  de  facili  videri  potest,  quomodo  cor- 
pus idem  numéro  reparetur.  Gum  enim  supra  ostensum  sit,  quod 
omnia  eliam  minima,sub  divina  providentiacontinentur,  manifes- 
tum  est  quod  materia  hujus  humani  corporis,  quamcumque  formam 
post  mortem  hominis  accipiat,  non  effugit  neque  virtutem,  neque 
cognitionem  divinam  :  quae  quidem  materia  eadem  numéro  manet, 
in  quantum  inlelligitur  sub  dimensionibus  existens,  secundum 
quas  haec  materia  dici  potest,  et  est  individuationis  principium. 
Hac  igitur  materia  eadem  manente,  et  ex  ea  virtute  divina  cor- 
pore  reparato  humano,  nec  non  et  anima  rationali,  quae  cum  sit 
incorruptibilis,  eadem  manet  eidem  corpori  unita,  consequens  sit 
ut  homo  idem  numéro  reparetur.  Nec  potest  identitas  secundum 
numerum  impediri,  utquidam  objiciunt  per  hoc,  quod  non  sithuma- 
nitas  eadem  numéro.  Nam  humanitas  quae  dicitur  forma  totius,  se- 
cundum quosdam  nihil  est  aliud  quam  forma  partis,  quse  est  anima, 
quae  quidem  dicitur  forma  corporis  secundum  quod  dat  speciem 
toti,  quod  si  verum  est,  manifestum  est  humanitatem  eamdem 
numerore  manere,  cum  anima  rationalis  eamdem  numéro  maneat: 
scd  quia  humanitas  est  quam  significat  diffînitio  hominis,  sicut  et 
essentia  cujuslibet  rei  est  quam  significat  sua  diffînitio,  diffînitio 
autem  hominis  non  solum  significat  formam,  sed  etiam  materiam, 
cum  in  diffinitione  rerum  materialium  necesse  sit  materiam  poni, 
convenientius  secundum  alios  dicitur,  quod  in  ratione  humanila- 
tis  et  anima,  et  corpus  includatur,  aliter  tamen  quam  in  diffini- 
tione hominis.  Nam  in  ratione  humanitatis  includuntur  essentialia 
principia  hominis  sola  cum  praecisione  aliorum.  Gum  enim  huma- 
nitas dicatur,  qua  homo  est  homo,  manifestum  est  quod  omnia, 
de  quibus  non  est  verum  dicere  de  eis  quod  homo  sit  homo,  ab 
humanitate  praeciduntur.  Gum  vero  homo  dicatur,  qui  humanita- 
tem habet,  per  hoc  vero  quod  humanitatem  habet  non  excluditur 
quin  alia  habeat,  puta,  albedinem,  aut  aliquid  hujusmodi,  hoc 
nomen,  homo,'  significat  sua  essentialia  principia,  non  tamen 
cum  praecisione  aliorum,  licet  alia  non  includantur  actu  in  ejus 
ratione,  sed  potentia  tantum,  unde  homo  significat  per  modum 
totius,  humanitas  vero  per  modum  partis,  nec  de  homine  prae- 
dicatur.  In  Sorte  vero,  aut  Platone  includitur  haec  materia,  et 
haec  forma,  ut,  sicut  est  ratio  hominis  ex  hoc  quod  componitur 


I.  —  COMPENDIUM     THEOLOGIE  107 

ex  anima  et  corpore,  ita  si  Sortes  diffiniretur,  ratio  ejus  esset 
quod  esset  compositus  ex  iis  carnibus,  etiis  ossibus,ethac  anima. 
Cum  igilur  humanitas  non  sit  aliqua  alia  forma  praeter  animam 
et  corpus,  sed  sit  aliquid  compositum  ex  utroque,  manifestum 
est  quod  eodem  corpore  reparato,  et  eadem  anima  rémanente, 
eadem  numéro  humanitas  erit.  Neque  etiam  praedicta  identitas 
secundum  numerum  impeditur  ex  hoc  quod  corporeitas  non 
redeat  eadem  numéro,  cum  corrupto  corpore  corrumpalur.  Nam 
si  per  corporeitatem  intelligatur  forma  substantialis,  per  quam  ali- 
quid in  génère  substantiae  corporeae  ordinantur,  cum  non  sit  unius 
nisi  una  forma  substantialis,  talis  corporeitas  non  est  aliud 
quam  anima.  Nam  hoc  animal  per  hanc  animam  non  solum 
est  animal,  sed  animatum  corpus,  et  corpus,  et  etiam  homo  ali- 
quid in  génère  substantiae  existens  :  alioquin  anima  adveniret 
corpori  existenti  in  actu,  et  sic  esset  forma  accidentalis.  Subjec- 
tum  enim  subtantialis  formas  non  est  actu  hoc  aliquid,  sed  poten- 
tia  tantum  :  unde  cum  accipit  formam  substantialem,  non  dicitur 
tantum  generari  secundum  quid  hoc,  aut  illud,  sicut  dicitur  in 
formis  accidentalibus,  sed  dicitur  simpliciler  generari,  quasi  sim- 
pliciter  esse  accipiens,  et  sic  corporeitas  accepta  eadem  numéro 
manet,  rationali  anima  eadem  existente.  Si  vero  corporeitatis 
nomine  forma  quaedam  intelligatur,  a  qua  denominatur  corpus, 
quod  ponitur  in  génère  quantitatis,  sic  est  quaedam  forma  acci- 
dentalis, cum  nihil  aliud  significet  quam  trinam  dimensionem. 
Unde  licet  non  eadem  numéro  redeat,  identitas  subjecti  non  im- 
peditur, ad  quam  sufficit  unitasessentialium  principiorum.  Eadem 
ratio  est  de  omnibus  accidentibus,  quorum  diversitas  identitatem 
secundum  numerum  non  tollit.  Unde  cum  unio  sit  quaedam  rela- 
tio,  ac  per  hoc  sit  accidens,  ejus  diversitas  secundum  numerum 
non  tollit  identitatem  subjecti.  Similiter  nec  diversitas  potentia- 
rum  secundum  numerum  animae  sensitivae  et  negativae,  si  tamen 
corrumpi  ponantur.  Sunt  enim  in  génère  accidentis  potentiae  natu- 
rales  conjuncti  existentes,  nec  a  sensu  sumitur  sensibile  secun- 
dum quod  est  differentia  constitutiva  animalis,  sed  ab  ipsa  sub- 
stantia  animae  sensitivae,  quae  in  homine  est  eadem  secundum 
substantiam  cum  rationali. 

GAPUT  GLV. 
Quod  non  nsurgemus  ad  eumdem  modtcm  vivendi. 

Quamvis  autem  homines  iidem  numéro  résurgent,  non  tamen 
eumdem  modum  vivendi  habebunt.  Nuncenim  corruptibilem  vitam 
habent,  tune  vero  incorruptibilem.  Si  enim  nalura  in  generatione 
hominis  perpetuum  esse  intendit,  multo  magis  Deus  in  hominis 
reparatione.  Quod  enim  natura  perpetuum  esse  intendat.  habet 
ex  hoc  quod  a  Deo  movetur.  Non  autem  in  reparatione  hominis 
resurgenlis  attenditur  perpetuum  esse  speciei,  quia  hoc  per  con- 
tinuam  generationem  poterat  obtineri.  Reiinquitur  igitur,  quod 
intendatur  perpetuum  esse  individui.  Homines  igitur  résurgentes 
in  perpetuum  vivent.  Praeterea,  si  homines  résurgentes  morian- 
tur,  animas  a  corporibus  separalae  non  in  perpetuum  absque  cor- 
pore  remanebunt  :  hoc  enim  est  contra  naturam  animae,  ut  supra 
dictum  est.  Oportebit  igitur,  ut  iterato  resurgant,  et  hoc  idem 
conlinget  si  post  secundam  resurrectionem  iterum  moriantur.  Sic 
igitur  in  infinitiim  mors  et  vita  circulariter  circa  eumdem  homi- 
nem  reiterabuntur,  quod  videtur  esse  vanam.  Gonvenientius  est 
igitur  ut  stetur  in  primo,  scilicet  ut  in  prima  resurrectione  ho- 
mines immartales  resurgant.  Nec  tamen  mortalitatis  ablalio 
diversitatem  vel  secundum  speciem,  vel  secundum  numerum  in- 
ducet.  Mortale  enim  secundum  propriam  rationem  differentia 
specifica  hominis  esse  non  potest,  cum  passionem  quamdam  de- 
signet  :  sed  ponitur  loco  differentiœ  hominis,  ut  per  hoc  quod 
dicitur  mortale,  designelur  natura  hominis,  quod  scilicet  est  ex 
contrariis  compositus,  sicut  per  hoc  quod  dicitur  rationale  desi- 
gnatur  propria  forma  ejus  :  res  enim  materiales  non  possunt  sine 
materia  definiri.  Non  autem  aufertur  morlalitas  per  ablationem 
propriee  materiae.  Non  enim  resumet  anima  corpus  cœleste,  vel 
aereum,  ut  supra  habitum  est,  sed  corpus  humanum  ex  contrariis 
compositum.  Incorruptibilitas  tamen  adveniet  ex  virtute  divina, 
per  quam  anima  supra  corpus  usque  ad  hoc  dominabitur,  quod 
corrumpi  non  possit.Tamdiu  enim  res  conservatur  in  esse,  quam- 
diu  forma  supra  materiam  dominatur. 

GAPUT  GLVI. 

Quod  post  resurrectionem  icsus  cibi,  et  gêner  ationis 
cessabunt. 

Quia  vero  subtracto  fine  removeri  oportet  ea  quee  sunt  ad  finem, 
oportet  quod  remota  mortalitate  a  resurgentibus,  etiam  ea  sub- 
trahantur  quœ  ad  statum  vitœ  mortalis  ordinantur.  Hujusmodi 
autem  sunt  cibi  et  potus,  qui  ad  hoc  sunt  necessarii,  ut  mortalis 
vita  substentetur,  dura  id  quod  per  calorem  naturalem  resolvitur, 
per  cibos  reslauratur.  Non  igitur  post  resurrectionem  erit  usus 
cibi,  vel  potus.  Similiter  etiam  nec  vestimentorum,  cum  vestimenta 
ad  hoc  omnia  necessaria  sint,  ne  corpus  ab  exterioribus  corrum- 
paturpcr  calorem,  vel  frigus.  Similiter  etiam  necesse  est  venereo- 
rum  usum  cessare,  cum  ad  generationem  animalium  ordinetur  : 
generatio  autem  mortali  vilœ  deservil,  ut  quod  secundum  indivi- 
duum  conservari  non  potest,  conservetur  saltem  in  specie.  Cum 
igitur  homines  iidem  numéro  in  perpetuum  conservabuntur,  ge- 
neratio in  eis  locum  non  habebit,  unde  nec  venereorum  usus. 
Rursus,  cum  semen  sit  superfluum  alimenti,  cessante  usu  cibo- 
rum  necesse  est  etiam  ut  venereorum  usus  cesset.  Non  autem 
potest  convenienter  dici,  quod  propter  solam  delectationem  re- 
maneat  usus  cibi,  et  potus,  et  venereorum.  Nihil  enim  inordina- 
tum  in  illo  finali  statu  erit  :  quia  tune  omnia  suo  modo  perfectam 
consummalionem  accipient.  Inordinatio  autem  perfectioni  oppo- 
nitur  :  et  cum  reparalio  hominum  per  resurrectionem  sit  immé- 
diate a  Deo,  non  poterit  in  illo  statu  aliqua  inordinatio  esse  :  quia 
quœ  a  Deo  sunt,  ordinata  sunt,  ut  dicitur  Rom.  xm.  Est  autem 
hoc  inordinatum,  ut  usus  cibi,  et  venereorum  propter  solam  de- 
lectationem quaeratur  :  unde  et  nunc  apud  homines  vitiosum  re- 
putatur.Non  igitur  propter  solam  delectationem  non  resurgentibus 
usus  cibi,  et  potus,  et  venereorum  esse  poterit. 

GAPUT  GLVII. 

Quod  tamen  omnia  memlra  résurgent, 

Quamvis  autem  usus  talium  resurgentibus  desit,  non  tamen 
eis  deerunt  raembra  ad  usus  taies,  quia  sine  iis  corpus  resurgentis 
integrum  non  esset.  Conveniens  est  autem  ut  in  reparatione  ho- 
minis  resurgentis,  quœ  erit  immédiate  a  Deo,  cujus  periecta  sunt 

opéra,  natura  intègre  reparelur.  Erunl  ergo  hujusmodi  membra 
in  resurgentibus  propter  integritatem  naturae  conservandam,  el 
non  propter  actus,  quibus  deputantur.  Item,  si  in  illo  statu  homi- 
nes  pro  actibus  quos  nunc  agunt,  pœnam,  vel  praemium  conse- 
quuntur,  ut  postea  manifestabitur,  conveniens  est  ut  eadem  mem- 
bra homines  habeant,  quibus  peccato,  vel  justitiae  deservierunt 
in  hac  vita,  ut  in  quibus  peccaverunt  vel  meruerunt,  puniantur 
vel  praemientur. 

GAPUT  GLVIII. 

Quod  non  résurgent  cum  aliquo  defectu. 

Simililer  autem  conveniens  est,  ut  omnes  naturales  defectus  a 
corporibus  resurgentium  auferantur.  Per  omnes  enim  hujusmodi 
defectus  integritati  naturae  derogatur.  Si  igitur  conveniens  est, 
ut  in  resurrectione  natura  humana  integraliter  reparetur  a  Deo, 
consequens  est  ut  etiam  hujusmodi  defectus  lollantur.  Praeterea, 
hujusmodi  defectus  ex  defectu  virtutis  naturalis,  quae  fuit  gène- 
rationis  humanae  principium,  provenerunt  :  in  resurrectione  autem 
nonerit  virtus  agens  nisi  divina,  in  quam  defectus  non  cadil,  non 
igitur  hujusmodi  defectus,  qui  sunt  in  homimbus  generalis,  erunt 
in  hominibus  per  resurrectionem  reparatis. 

GAPUT  GLIX. 

Quod  résurgent  solum  quœ  sunt  ad  veritatem  natura. 

Quod  autem  est  dictum  de  integritate  resurgentium,  referri 
oportet  ad  id,  quod  est  de  veritate  humanae  naturae.  Quod  enim 
de  veritate  humanae  naturae  non  est,  in  resurgentibus  non  resu- 
metur,  alioruin  oporteret  immoderatam  esse  magnitudinem  resur- 
gentium, si  quicquid  ex  cibis  in  carnem  et  sanguinem  est  conver- 
sum,  in  resurgentibus  resumetur  :  veritas  autem  uni  us  cujusque 
naturae  secundum  suam  speciem,  et  formam  attenditur.  Partes 
igitur  hominis,  quae  secundum  speciem  et  formam  attenduntur, 
omnes  integraliter  in  resurgentibus  erunt,  non  solum  partes  or- 
ganieae,  sed  eliam  partes  consimiles,  ut  caro,  nervus,  et  hujusmodi, 
ex  quibus  membra  organica  componuntur.  Non  autem  totum  quic- 
quid naturaliter  fuit  sub  iis  partibus,  resumetur,  scd  quantum 
sufficiens  erit  ad  speciem  partium  integrandam.  Nec  tamen  propter 
hoc  homo  idem  numéro*  aut  integcr  non  erit,  si  totum  quicquid 


I.  —  COMPENDIUM  THEOLOGIE  lll 

in  eo  materialiter  fuit,  non  resurget.  Manifestum  est  enim  in  statu 
hujus  vitae,  quod  a  principio  usque  ad  finem  homo  idem  numéro 
manet.  Id  tamen  quod  materialiter  in  eo  est  sub  specie  partium, 
non  idem  manet,  sed  paulatim  fluit  et  refluit,  ac  si  idem  ignis 
conservaretur  consumptis,  et  appositis  lignis,  et  tune  est  integer 
homo,  quando  species  et  quantitas  speciei  débita  conservatur. 

GAPUT    GLX. 

Quod  Deus  omnia  suppléait  in  corpore  deformato,  aut 
quicquid  deficiet  de  materia. 

Sicut  autem  non  tolum  quod  materialiter  fuit  in  corpore  homi- 
nis,  ad  reparationem  corporis  resurgentis  Deus  resumet,  ita  etiam 
si  quid  materialiter  defuit,  Deus  supplebit.  Si  enim  hoc  officio 
naturee  fieri  potest,  ut  puero  qui  non  habet  debitam  quantitatem, 
ex  aliéna  materia  per  assumptionem  cibi  et  potus  tantum  adda- 
tur,  quod  ei  sufficiat  ad  perfectam  quantitatem  habendam,  nec 
propter  hoc  desinit  esse  idem  numéro,  qui  fuit,  multo  magis  hoc 
virtute  divina  fieri  potest,  ut  suppleatur  minus  habentibus  de 
extrinseca  materia,  quod  eis  in  hac  vita  defuit  ad  integrilatem 
membrorum  naturalium,  vel  débitas  quantitatis.  Sic  igitur  licet 
aliqui  in  hac  vita  aliquibus  membris  caruerint,  vel  perfectam 
quantitatem  nondum  attigerint,  in  quantacumque  quantitate  de- 
functi  virtute  divina  in  resurrectione  perfectionem  debitam  conse- 
quentur,  et  membrorum,  et  quantitatis. 

GAPUT    GLXI. 

Solutio  ad  quœdam  quœ  ibi  objicipossent. 

Ex  hoc  autem  solvi  potest,  quod  quidam  contra  resurrectionem 
hanc  objiciunt.  Dicunt  enim  possibile  esse,  quod  aliquis  homo 
carnibus  humanis  vescatur,  et  ulterius  sic  nutritus  filium  generet, 
qui  simili  cibo  utalur.  Si  igitur  nutrimenlum  convertitur  in  subs- 
tantiam  carnis,  videtur  quod  sit  impossibile  integraliter  utrumque 
resurgere,  cum  carnes  unius  conversas  sint  in  carnes  alterius  : 
et  quod  difficilius  videtur,  si  semen  est  ex  nutri menti  superfluo, 
ut  Philosophi  tradunt,  sequitur  quod  semen  unde  nalus  est  filius, 
sit  sumptum  ex  carnibus  alterius,  et  ita  impossibile  videtur  pue- 
rum  ex  tali  semine  genitum  resurgere,  si  homines,  quorum  carnes 
pater  ipsius  et  ipse  comederant,  integraliter  resurgunt  :  sed  hase 

communi  resurrectioni  non  répugnant.  Dictum  est  enim  supra, 
quod  non  est  necessarium  quicquid  materialiter  fuit  in  aliquo  ho- 
mine,  in  ipso  résurgente  resumi,  sed  tantum  quantum  sufficit  ad 
modum  débita)  quantitatis  servandum.  Dictum  est  eliam,  quod 
si  alicui  aliquid  defuit  de  materia  ad  quantitatem  perfectam, 
supplebitur  divina  virtute.  Considerandum  est  insuper,  quod  ali- 
quid materialiter  in  corpore  hominis  existens,  secundum  diversos 
gradus  ad  veritatem  naturae  htimanse  invenitur  pertinere.  Nam 
primo  et  principaliter  quod  a  parentibus  sumitur  sub  veritate 
humanae  speciei  tanquam  purissimum  perficitur  ex  virtute  for- 
mativa  :  secundario  autem  quod  ex  cibis  generatum  est,  necessa- 
rium est  ad  debitam  quantitatem  membrorum,  quia  semper  ad- 
mistio  extranei  débilitât  virtutem  rei,  unde  et  finaliter  necesse 
est  augmentum  deficere,  et  corpus  senescere  et  dissolvi,  sicut  et 
vinum  per  admistionem  aquae  tandem  redditur  aquosum.  Ulterius 
autem  ex  cibis  aliquae  supe-rfluitates  in  corpore  hominis  generanlur, 
quarum  quaedam  sunt  necessariae  ad  aliquem  usum,  ut  semen  ad 
generationem,  et  capilli  ad  tegumentum  et  ornatum  :  quaedam 
vero  omnino  ad  nihil,  ut  quae  expelluntur  per  sudorem,  et  varias 
egestiones,  vel  interius  retinentur  in  gravamen  naturae.  Hoc  igitur 
in  communi  resurrectione  secundum  divinam  providentiam  alten- 
detur,  quod  si  idem  numéro  materialiter  in  divinis  hominibus 
fuit,  in  illo  resurget,  in  quo  principaliorem  gradum  obtinuit.  Si 
autem  in  duobus  extitit  secundum  unum,  et  eumdem  modum, 
resurget  in  eo  in  quo  primo  fuit.  In  alio  vero  supplebitur  ex  di- 
vina virtute,  et  sic  patet,  quod  carnes  hominis  comestae  ab  aliquo 
non  résurgent  in  comedente,  sed  in  eo  cujus  prius  fuerunt,  ré- 
surgent tamen  in  eo  qui  ex  tali  semine  genaratus  est,  quantum 
ad  id  quod  in  eis  fuit  de  humido  nutrimentali  :  aliud  vero  resur- 
get in  primo,  Deo  unicuique  supplente  quod  deest. 

GAPUT  CLXIL 

Quod  resurrectio  mortv.orum  arliculis  fidei  exprimitur. 

Ad  hanc  igitur  fidem  resurrectionis  confitendam,  in  symbolo 
Apostolorum  positum  est  :  Garnis  resurrectionem.  Nec  sine  ralione 
additum  est,  Carmis  :  quia  fuerunt  quidam  etiam  tempore  Apos- 
tolorum, qui  carnis  resurrectionem  negabant,  solam  spiritualem 
resurrectionem  conûtentes,  per  quam  homo  a  morte  peccati  re- 
surget. Unde  Apost.  II,  ad  Timoth.  n.  dicit  de  quibusdam,  qui 

a  veritate  exciderunt,  dicentes  resurrectionem  jam  factam,  et 
subverterunt  quorumdam  fidem,  ad  quorum  removendum  erro- 
rem,  ut  resurrectio  futura  credatur,  dicitur  in  symbolo  patrum  : 
Expecto  resurrectionem  mortuorum. 

GAPUT   GLXIIL 

Qualis  erit  resurgentium  operalio. 

Oportet  autem  considerare  ulterius,  qualis  sit  operatio  resur- 
gentium. Necesse  enim  est  cujuslibet  viventis  esse  aliquam  ope- 
rationem,  cui  principaliter  intendit,  et  in  hoc  dicitur  vita  ejus 
consistere.  Sicut  qui  voluptatibus  principaliter  vacant,  dicuntur 
vitam  voluptuosam  agere  :  qui  vero  contemplationi,  contempla- 
tivam  :  qui  vero  civitatibus  gubernandis,  civilem.  Ostensum  est 
autem  quod  resurgentibus  neque  ciborum,  neque  venereorum 
aderit  usus,  ad  quem  omnia  corporalia  exercitia  ordinari  viden- 
tur.  Subtractis  autem  corporalibus  exercitiis  rémanent  spirituales 
operationes,  in  quibus  ultimum  hominis  finem  consistere  diximus, 
quem  quidem  finem  adipisci  resurgentibus  competit  a  statu  cor- 
ruptionis  et  mutabilitatis  liberatis,  ut  ostensum  est.  Non  autem 
in  quibuscumque  spiritualibus  actibus  ultimus  finis  hominis  con- 
sistit,  sed  in  hoc  quod  Deus  per  essentiam  videatur,  ut  supra 
ostensum  est  :  Deus  autem  aeternus  est,  unde  oportet  quod  in- 
telleclus  aeternitati  conjungatur.  Sicut  igitur  qui  voluptati  vacant, 
voluptuosam  vitam  agere  dicuntur  :  ita  qui  divina  potiuntur  vi- 
sione,  œternam  obtinent  vitam,  secundum  illud  Joan.  xvn  •  Hœc 
est  vita  œterna,  ut  cognoscant  te  Deum  verum,  etc. 

GAPUT   GXLIV. 

Quod  Deus  per  essentiam  videbitur,  non  per  simiîitudinem. 

Videbitur  autem  Deus  per  essentiam  ab  intellectu  creato,  non 
per  aliquam  sui  simiîitudinem,  qua  in  intellectu  présente  res  in- 
tellecta  possit  distare,  sicut  lapis  per  simiîitudinem  suam  prsesens 
est  oculo,  per  substantiam  vero  absens  :  sed  sicut  supra  ostensum 
est,  ipsa  Dei  essentia  intellectui  creato  conjungitur  quodammodo, 
ut  Deus  per  essentiam  videri  possit.  Sicut  igitur  in  illo  ultimo 
fine  videbitur  quod  prius  de  Deo  credebatur,  ita  quod  sperabatur 
ut  distans,  tenebitur  utpraesens,  et  hoc  comprehensio  nominatur, 
secundum  illud  Apostoli  Philippensium  u  :  Sequor  autem  si  quo 
S.  Thom.  Aq.  Opuscula.  —  1.  —  8 

modo  comprehendam  :  quod  non  est  intelligendum  secundum  quod 
comprehensio  inclusionem  imporiat,  sed  secundum  quod  importât 
praesentialitatem  et  intentionem  quamdam  ejus  quod  dicitur  com« 
prehendi, 

CAPUT  GLXV. 

Quodvidere  Deum  est  summaper/ectio,  et  delectatio. 

Rursus  considerandum  est,  quod  ex  apprehensione  conveniens 
delectatio  generatur  sicut  visus  delectatur  in  pulchris  coloribus, 
et  gustus  in  suavibus  saporibus  :  sed  haac  quidem  delectatio  sen- 
suum  potest  impediri  propter  organi  indispositionem,  nam  oculis 
eegris  odiosa  est  lux,  quae  puris  est  amabilis.  Sed  quia  intellectus 
non  intelligit  per  organum  corporale,  ut  supra  ostensum  est,  de- 
lectationi  quse  est  in  consideratione  veritatis,  nulla  tristitia  con* 
trariatur.  Potest  tamen  per  accidens  ex  consideratione  intellectus 
tristitia  sequi,  in  quantum  id  quod  inteliigitur  apprehenditur  ut 
nocivum,  ut  sic  delectatio  quidem  adsit  intellectui  de  cognitione 
veritatis  :  tristitia  autem  in  volunlate  sequalur  de  re  quaecognos- 
citurnon  in  quantum  cognoscitur,  sed  in  quantum  suo  actu  nocet  : 
Deus  autem  hoc  ipsum  quod  est,  veritas  est.  Non  potest  igitur 
intellectus  Deum  videns,  in  ejus  visione  non  delectan.  Iterum, 
Deus  est  ipsa  bonitas,  quse  est  ratio  dilectionis,  unde  necesse  est 
ipsam  diligi  ob  omnibus  apprehendentibus  ipsam.  Licet  enim 
aliquid  quod  bonum  est,  possit  non  diligi,  vel  etiam  odio,  haberi, 
hoc  non  est  in  quantum  apprehenditur  ut  bonum,  sed  in  quantum 
apprehenditur  ut  nocivum.  In  visione  igitur  Dei,  qui  est  ipsa 
bonitas  et  veritas,  oportet  sicut  comprehensionem,  ita  dilectio- 
nem,  seu  delectabilem  fruitionem  adesse,  secundum  illud  Isaiae 
ultimo.  Videbitis,  et  gaudebit  cor  vestrum. 

CAPUT  GLXVI. 

Quomodo  omnia  videntia  Deum  confirmata  sunt  in  bono. 

Ex  hoc  autem  apparet,  quod  anima  videns  Deum,  vel  quaecum- 
que  alia  spiritualis  creatura  habet  voluntatem  confirmatam  in 
ipso,  ut  ad  contrarium  de  cœlero  non  flectatur.  Gum  enim 
objectum  voluntatis  sit  bonum,  impossibile  est  voluntatem  incli- 
nai i  in  aliquid,  nisi  sub  aliqua  ratione  boni  :  possibile  est  autem 
in  quocumque  particulari  bono  aliquid  deficere,  quod  ipsi  cognos- 

centi  relinquitur  in  alio  quœrendum.  Unde  non  oportet  voluntatem 
videntis  quodcumque  bonum  particulare  illo  solo  consistere,  ut 
extra  ejus  ordinem  non  divertat  :  sed  in  Deo  qui  est  bonum  uni- 
versale,  et  ipsa  bonitas,  nihil  boni  adest  quod  alibi  quaeri  possit, 
ut  supra  ostensum  est.  Quicumque  igitur  Dei  essentiam  videt,  non 
potest  voluntatem  ab  eo  divertere,  quin  in  omnia  secundum  ra- 
tionem  ipsius  tendat  :  est  etiam  hoc  videre  per  simile  in  intelligi- 
bilibus.  Intellectus  enim  noster  potest  dubitando  hac  atque  illac 
divertere,  quousquo  ad  primum  principium  perveniatur,  in  quo 
necesse  est  intellectum  firmari.  Quia  igitur  finis  in  appelibilibus 
est  sicut  principium  in  intelligibilibus,  potest  quidem  voluntas  ad 
contraria  flecti  quousque  ad  cognitionem  vel  fruitionem  ultimi 
finis  venialur,  in  qua  necesse  est  ipsam  firmari  :  esset  etiam 
conlra  rationem  perfectœ  felicitalis,  si  homo  in  contrarium  con- 
verti posset  :  non  enim  totaliter  excludelur  limor  de  amittendo, 
et  sic  non  esset  totaliter  desiderium  quielatum  :  unde  Apoca- 
lypsis  lit,  dicitur  de  beato  :  Foras  non  egredietur  amplius. 


CAPUT  GLXVII. 

Quod  corpora  erunt  omnino  obedientia  animœ. 

Quia  vcro  corpus  est  propler  animam,  sicut  materia  propter 
formam,  et  organum  propter  artificem,  animœ  vitam  prsedictam 
consecutœ  taie  corpus  in  resurrectione  adjungelur  divinitus, 
quale  eompetat  beatiludini  animœ.  Quœ  enim  propter  finem  sunt,. 
disponi  oporlet  secundum  exigentiam  finis.  Animœ  autem  ad 
summum  operationis  intellectualis  pertingenti  non  convenit  corpus 
habere,  per  quod  aliqualiter  impediatur,  aut  retardetur.  Corpus 
autem  humanum  ratione  suœ  corruptibilitatis  impedit  animam  et 
retardât,  ut  nec  continuas  contemplationi  insistere  valeat,  neque 
ad  summum  contemplalionis  pervenire,  unde  per  abstractionem  a 
sensibus  corporis  homines  aptiores  ad  divina  quœdam  capienda 
redduntur.  Nam  pronhetiese  revelationes  dormientibus,  vel  in 
aliquo  excessu  mentis  existentibus  manifestantur,  secundum  illud 
Numer.  xn  :  Si  ojiis  fuerit  inter  vos  Propheta  Domini  in  visione 
apparebo  ei,  vel  per  somnium  loquar  ad  eum.  Corpora  igitur  resur- 
gentium  beatorum  non  erunt  corruptibilia,  et  animam  relardantia 
ut  nunc,  sed  magis  incorruptibilia,  et  totaliter  obedientia  ipsi 
animœ,  in  nullo  ei  résistent. 

GAPUT  GLXVIII. 

De  dotibus  corporum  glorificatorum. 

Ex  hoc  autem  perspici  potest,  qualis  sit  dispositio  corporum 
beatorum.  Anima  enim  est  corporis  forma  et  motor.  In  quantum 
autem  est  forma,  non  solum  est  principium  corporis  quantum  ad 
esse  substantiale,  sed  etiam  quantum  ad  propria  accidentia,  quae 
causantur  in  subjecto  ex  unione  formae  ad  materiam.  Quanto 
autem  forma  fuerit  forlior,  tanto  impressio  formae  in  materia 
minus  potest  impediri  a  quocumque  exteriori  agente,  sicut  patet 
in  ignc,  cujus  forma  quae  dicitur  esse  nobilissima  inter  elemen- 
tares  formas  hoc  confert  igni,  ut  non  de  facili  transmutetur  a 
sua  naturali  dispositione  patiendo  ab  aliquo  agente.  Quia  igitur 
anima  beata  in  summo  nobilitatis  et  virtutis  erit,  ut  pote  rerum 
primo  principio  conjuncta,  confert  corpori  sibi  divinitus  unito, 
primo  quidem  esse  substantiale  nobilissimo  modo  totaliter  ipsum 
sub  se  continendo,  unde  subtile  et  spirituale  erit.  Dabit  etiam 
sibi  qualitatem  nobilissimam,  scilicet  gloriam  claritatis,  et  pro- 
pter  virtutem  animae  a  nullo  agente  a  sua  dispositione  poterit 
transmutari,  quod  est  ipsum  impassibile  esse,  et  quia  obediet 
totaliter  animae,  ut  instrumentum  motori,  agile  reddetur.  Erunt 
igitur  hae  quatuor  conditiones  corporum  beatorum,  subtilitas, 
claritas,  impassibilitas,  et  agilitas.  Unde  Apost.  I.  ad  Cor.  xv. 
dicit  :  Corpus  quod  per  mortem  seminatur  in  corrupiione,  mrget 
in  incorruptione,  quantum  ad  impassibilitatem  :  seminatur  in 
ignobilitate,  surget  in  gloria,  quantum  ad  claiitatem  :  seminatur 
infirmitate,  surget  in  virtute,  quantum  ad  agilitatem  :  seminatur 
corpus  animale,  surget  corpus  spirituale,  quantum  ad  subtili- 
tatem. 

GAPUT  GLXIX. 

Quod  homo  tune  innovaMtur,  et  omnis  creatura  corporaîis. 

Manifestum  est  autem  quod  ea  quae  sunt  ad  finem  disponuntur 
secundum  exigentiam  finis  :  unde  si  id,  propter  quod  sunt  aliqua, 
varietur  secundum  perfectum  et  imperfectum,  ea  quae  ad  ipsum 
ordinantur,  di\ersimode  disponi  oportet,  ut  ei  deserviant  secun- 
dum utrumque  statum  :  cibus  enim  et  vestimentum  aliter  prae- 
parantur  puero,  et  aliter  viro.  Ostensum  est  autem  supra,  quod 

creatura  corporalis  ordinatur  ad  rationalem  naturam,  quasi  ad 
finem.  Oportet  igitur  quod  homine  accipiente  ultimam  perfectio- 
nem  per  resurrectionem,  creatura  corporalis  diversum  statum 
accipiat,  et  secundum  hoc  dicitur  innovari  mundus  homine  résur- 
gente, secundum  illud  Apoc.  xxi  :  Vidi  cœlum  novum,  et  terram 
novam  :  et  Isa.  xxvi  :  Ecce  ego  creo  cœlos  novos,et  terram  novam. 

GAPUT  GLXX. 

Quœ  creatura  innovaHntur,  et  qum  manebunt. 

Considerandum  tamen  est,  quod  diversa  gênera  creaturarum 
corporalium  secundum  diversam  rationem  ad  hominem  ordinan- 
tur.  Manifestum  est  enim,  quod  plantae  et  animalia  deserviunt 
homini  in  auxilium  inûrmitatis  ipsius,  dum  ex  eis  habet  victum, 
et  vestitum,  et  vehiculum,  et  hujusmodi,  quitus  infirmilashumana 
sustentatur.  In  statu  tamen  ultimo  per  resurrectionem  tollelur 
ab  homine  omnis  infirmitas  talis.  Neque  enim  indigebunt  ulterius 
homines  cibis  ad  vescendum,  cum  sint  incorruptibiles,  ut  supra 
ostensum  est  :  neque  vestimentis  ad  operiendum,  utpote  qui  cla- 
ritate  gloriae  vestientur;  neque  animalibus  ad  vehiculum,  quibus 
agilitas  aderit  :  neque  aliquibus  remediis  ad  sanitatem  conser- 
vandum,  utpote  qui  impassibiles  erunt.  Igitur  hujusmodi  corpo- 
reas  crcaturas,  scilicet  plantas,  et  animalia,  et  alia  hujusmodi 
corpora  mista  conveniens  est  in  statu  illius  ullimae  consumma- 
tionis  non  remanere.  Quatuor  vero  elementa,  scilicet  ignis,  aer, 
et  aqua,  et  terra  ordinantur  ad  hominem  non  solum  quantum  ad 
usum  corporalis  vitse,  sed  etiam  quantum  ad  constitutionem  cor- 
poris  ejus.  Nam  corpus  humanum  ex  elementis  constitutum  est. 
Sic  igitur  essentialem  ordinem  habent  elementa  ad  corpus  huma- 
num. Unde  homine  consummato  in  corpore  et  anima  conveniens 
est  ut  etiam  elementa  remaneant,  sed  in  meliorem  dispositionem 
mulata.  Corpora  vero  cœlestia  quantum  ad  sui  substantiam  neque 
in  usu  corruptibilis  vitae  ab  homine  assumuntur,  neque  corporis 
humani  substantiam  intrant,  deserviunt  tamen  homini  in  quantum 
ex  eorum  specie  et  magnitudine  excellentiam  sui  creatoris  de- 
monstrant  :  unde  fréquenter  in  Scripturis  homo  movetur  ad 
considerandum  cœlestia  corpora,  ut  ex  eis  adducatur  in  reveren- 
tiam  divinam,  ut  patet  :  Isa.  xl.  ubi  dicitur  :  Levate  in  excelsum 
oculos  vestros,  et  videte  quis  creavit  hœc.  Et  quamvis  in  statu  per- 
fections illius  homo  ex  creaturis  sensibilibus  in  Dei  notitiam  non 

adducatur,  cum  Deum  videat  in  seipso,  tamen  delectabile  est  et 
jucundum  etiam  cognoscenti  causam  considerare  qualiter  ejus 
similitudo  resplendeat  in  effectu  :  unde  et  sanctis  cedet  ad  gau- 
dium  considerare  refulgentiam  divinae  bonitalis  in  corporibus,  et 
praecipue  in  cœlestibus,  quae  aliis  praeeminere  videnlur.  Habent 
etiam  corpora  cœlestia  essenlialem  quodammodo  ordinem  ad 
corpus  humanum  secundum  rationem  causae  agentis,  sicut  ele- 
menla  rationem  causae  materialis.  Homo  enim  générât  hominem 
et  sol  :  unde-  et  hac  ratione  convenit  eliam  corpora  cœlestia  re- 
manere. Non  solum  ex  comparalione  ad  hominem,  sed  etiam  ex 
pnediclis  corporearum  creaturarum  naturis  idem  apparet.  Quod 
enim  secundum  nihil  sui  est  incorruptibile,  non  débet  remanere 
in  îllo  incorruptionis  statu.  Corpora  quidem  cœlestia  incorrupti- 
bilia  stint  secundum  totura  et  partem,  elementa  vero  secundum 
totum,  sed  non  secundum  partem,  homo  vero  secundum  partem, 
scilicet  animam  rationalem,  sed  non  secundum  totum,  quia  com- 
posilum  per  mortem  dissolvitur.  Animalia  vero,  et  plantae,  et 
omnia  corporea  misla  neque  secundum  totum,  neque  secundum 
parlem  incorruptibilia  sunt.  Convenienter  igitur  in  illo  ultimo 
incorruptionis  statu  remanebunt  quidem  hommes,  et  elementa, 
et  corpora  cœlestia,  non  autem  alia  animalia,  neque  plantae,  aut 
corpora  mista  :  rationabiliter  eliam  idem  apparet  ex  ratione  uni- 
versi.  Cum  enim  homo  pars  sit  universi  corporei  in  ultima  homi- 
nis  consummatione,  necesse  est  universum  corporeum  remanere  : 
non  enim  videlur  esse  pars  perfecta,  si  fuerit  sine  toto.  Universum 
autem  corporeum  remanere  non  potest,  nisi  partes  essentiales 
ejus  remaneant.  Sunt  autem  partes  ejus  essentiales  corpora  cœ- 
lestia, et  elementa,  utpote  ex  quibus  tota  mundi  machina  consis- 
ta :  caetera  vero  ad  integritatem  corporei  universi  perlinere  non 
videntur,  sed  magis  ad  quemdam  ornatum  et  decorem  ipsius,  qui 
competit  slatui  mutabilitatis,  secundum  quod  ex  corpore  cœlesti 
ut  agenle,  et  elementis,  ut  materialibus  generantur  animalia,  et 
plantae,  et  corpora  mineralia.  In  statu  autem  ultimae  consumma- 
tionis  alius  ornatus  elementis  altribuetur,  qui  deceat  incorruptio- 
nis statum.  Remanebunt  igitur  in  illo  statu  hommes,  elementa,  et 
corpora  cœlestia,  non  autem  animalia  et  plantae,  et  corpora  mine- 
ralia. 

GAPUT   GLXXI. 

Quod  corpora  cœlestia  cessabunt  a  motu. 

Sed  cum  corpora  cœlestia  continuo  moveri  videantur,  potest 
alicui  videri,  quod  si  eorum  substantia  maneat,  quod  tune  et  in 
illo  consummationis  statu  moveantur,  et  quidem  si  ea  ration© 
motus  corporibus  cœlestibus  adesset,  qua  ratione  adest  elementis, 
rationabilis  esset  sermo.  Motus  enim  elementalis  gravibus,  vel 
levibus  adest  propter  eorum  perfectionem  consequendam.  Ten- 
dunt  enim  suo  motu  naturali  in  proprium  locum  sibi  convenien- 
tem,  ubi  melius  est  eis  esse  :  unde  in  illo  ullimo  consummationis 
statu,  unumquodque  elementum,  et  quaecumque  pars  ejus  in  suo 
proprio  loco  erit.  Sed  hoc  de  motu  corporum  cœlestium  dici  non 
potest,  cum  corpus  cœlesto  nullo  loco  obtento  quiescat,  sed  sicut 
naturaliter  movetur  ad  quodeumque  ubi,  ita  et  naturaliter  disce- 
dit  ab  eo.  Sic  ergo  non  dépérit  aliquid  a  corporibus  cœlestibus, 
si  motus  eis  auferatur,  ex  quo  motus  eis  non  inest,  ut  ipsa  perfi- 
ciantur.  Ridiculum  etiam  est  dicere,  quod  sicut  corpus  levé  per 
suam  naturam  movetur  sursum,  ita  corpus  cœleste  per  suam 
naturam  circulariter  moveatur  sicut  per  activum  principium.  Ma- 
nifestum  est  enim  quod  natura  semper  intendit  ad  unum  :  unde 
illud  quod  ex  sui  ratione  unitati  répugnât,  non  potest  esse  finis 
ultimus  naturae.  Motus  autem  unitati  répugnât,  in  quantum  id 
quod  movetur,  alio  et  alio  modo  se  habet  dum  movetur.  Natura 
igitur  non  producit  motum  propter  seipsum,  sed  causât  motum 
intendens  terminum  motus,  sicut  natura  levis  intendit  locum 
sursum  in  ascensu,  et  sic  de  aliis.  Cum  igitur  circularis  cœlestis 
corporis  motus  non  sit  ad  aliquod  ubi  determinatum,  non  potest 
dici  quod  motus  circularis  corporis  principium  activum  sit  natura, 
sicut  est  principium  motus  gravium  et  levium.  Unde  manente 
eadem  natura  corporum  cœlestium,  nihil  prohibet  ipsa  quiescere, 
licet  ignem  impossibile  est  quiescere  extra  proprium  locum  exis- 
tentem,  dummodo  remaneat  eadem  natura  ipsius.  Dicitur  tamen 
motus  cœlestis  corporis  naturalis,  non  propter  principium  activum 
motus,  sed  propter  ipsum  mobile,  quod  habet  aptitudinem  ut  sic 
moveatur,  relinquitur  ergo  quod  motus  corporis  cœlestis  sit  ab 
aliquo  intellectu  :  sed  cum  intellectus  non  moveat  nisi  ex  inten- 
tione  finis,  considerare  oportet  quis  sit  finis  motus  corporum 
cœlestium.  Non  autem  potest  dici,   quod   ipse  motus  sit  finis. 

Motus  enim  cum  sit  via  ad  perfectionem,  non  habet  rationem  finis, 
sed  magis  ejus  quod  est  ad  finem.Similiter  etiam  non  potest  dici, 
quod  renovatio  situum  sit  terminus  motus  cœlestis  corporis,  ut 
scilicet  propter  hoc  cœleste  corpus  moveatur,  ut  omne  ubi  ad 
quod  est  in  potentia  adipiscatur  in  actu,  quia  hoc  in  infinilum 
est  :  infinitum  autem  répugnât  rationi  finis.  Oportet  igitur  hinc 
considerare  finem  motus  cœli.  Manifestum  est  enim,  quod  omne 
corpus  motum  ab  intellectu  est  instrumentum  ipsius.  Finis  autem 
motus  instrumenti  est  forma  a  principali  agente  concepta,  quae 
per  motum  instrumenti  in  actum  reducitur.  Forma  autem  divini 
intellectus,  quam  per  motum  cœli  complet,  est  perfectio  rerum 
per  viam  generalionis  et  corruptionis.  Generationis  autem  et 
corruptionis  ultimus  finis  est  nobilissima  forma,  quae  est  anima 
humana,  cujus  ultimus  finis  est  vita  aeterna,  ut  supra  ostensum 
est.  Est  igitur  ultimus  finis  motus  cœli  mulliplicatio  hominu-m 
producendorum  ad  vitam  aeternam  :  haec  autem  multitudo  non 
potest  esse  infinita.  Nam  intentio  cujuslibet  intellectus  stat  in 
aliquo  finito.  Completo  igitur  numéro  hominum  ad  vitam  aeternam 
producendorum,  et  de  eis»  in  vita  aeterna  constitutis,  motus  cœli 
cessabit,  sicut  motus  cujuslibet  instrumenti  cessât  postquam  fue- 
rit  opus  perfectum.  Cessante  autem  motu  cœli  cessabit  per  conse- 
quens  motus  in  inferioribus  corporibus,  nisi  solum  motus  qui  erit 
ab  anima  in  hominibus,  et  sic  totum  universum  corporeum  habe- 
bit  aliam  dispositionem  et  formam,  secundum  illud.  I  Corinth.  vu: 
Prœlerit  figura  hujus  mundi. 

GAPUT  GLXXII. 

Deprœmio  hominis  secundum  ejus  opéra,  vel  miseria. 

Considerandum  est  autem,  quod  si  est  determinata  via  perve- 
niendi  ad  aliquem  finem,  illum  finem  consequi  non  possunt,  qui 
per  contrariam  viam  incedunt,  aut  a  via  recta  deficiunt.  Non 
enim  sanatur  aeger,  si  conlrariis  utatur,  quae  medicus  prohibet, 
nisi  forte  per  accidens.  Est  autem  determinata  via  perveniendi 
ad  felicitatem,  per  virtutem  scilicet.  Non  enim  consequitur  aliquid 
finem  suum,  nisi  quod  sibi  proprium  est  bene  operando  :  neque 
enim  planta  fructum  faceret,  si  naturalis  operationis  modus  non 
servaretur  in  ipsa  :  neque  cursorperveniret  ad  bravium,  aut  miles 
ad  palmam,  nisi  uterque  secundum  proprium  officium  operare- 
tur.  Recte  autem  operari  hominem   propriam  operationem  est 

operari  ipsum  secundum  virtutem  :  nam  virtus  uniuscujusque  rei 
est  quae  bonum  facit  habentem,  et  opus  ejus  bonum  reddit,  ut 
dicitur  2.  Ethic.  Gum  igitur  ullimus  finis  hominis  sit  vita  aeterna, 
de  qua  diclum  est,  non  omnes  ad  eam  perveniunt,  sed  soli  qui 
secundum  virtutem  operantur.  Praeterea,  est  ostensum  supra  sub 
divina  providenlia  contineri  non  solum  naturalia,  sed  etiam  res 
humanas,  non  in  universali  tantum,  sed  etiam  in  singulari.  Ad 
eum  autem  qui  singularium  hominum  curam  habet,  pertinet  prae- 
mia  virtuli  reddere,  et  pœnas  peccato  :  quia  pœna  est  medicina 
culpae,  et  ordinativa  ipsius,  ut  supra  habilum  est  :  virtutis  autem 
praemium  félicitas  est,  quae  ex  bonitate  divina  homini  datur.  Per- 
tinet ergo  ad  Deum  his  qui  contra  virtutem  agunt,  non  foeli- 
citatem,  sed  contrarium  in  pœnam  reddere,  scilicet  extremam 
miseriam. 

GAPUT  GLXXIII. 

Quodprœmium  hominis  est  post  hanc  vitam, 
et  similiter  miseria. 

Considerare  autem  oportet,  quod  contrariorum  contrarii  sunt 
effecius.  Operationi  autem  secundum  virtutem  contraria  est  ope- 
ratio  secundum  malitiam.  Oportet  igitur  quod  miseria,  ad  quam 
per  operationem  malitise  pervenitur,  contraria  sit  felicitati,  quam 
meretur  operatio  virtutis  :  contraria  autem  sunt  uni  us  generis. 
Gum  igitur  félicitas  ultima,  ad  quam  pervenitur  per  operationem 
virtutis,  non  sit  aliquod  bonum  hujus  vitae,  sed  post  hanc  vilam, 
ut  ex  supra  dictis  patet,  consequens  est  ut  ultima  miseria,  ad 
quam  malitia  perducit,  sit  aliquod  malum  post  hanc  vitam.  Prae- 
terea,  omnia  bona,  vel  mala  hujus  vitae  inveniuntur  ad  aliquid 
ordinari.  Bona  enim  exteriora,  et  etiam  bona  corporalia  organice 
deserviunt  ad  virtutem,  quae  est  directe  via  perveniendi  ad  bea- 
titudinem  apud  eos,  qui  praedictis  rébus  bene  utuntur,  sicut  et 
apud  eos  qui  maie  eis  utuntur,  sunt  instrumenta  malitise,  per 
quam  ad  miseriam  pervenitur  :  et  similiter  mala  his  opposita,  ut 
puta,  infirmitas,  paupertas,  et  hujusmodi,  quibusdam  sunt  ad 
profectum  virtutis,  aliis  autem  ad  malitise  augmentum,  secundum 
quod  eis  diversimode  utuntur.  Quod  autem  ordinatur  ad  aliud, 
non  est  ultimus  finis,  quia  neque  ultimum  praemium,  neque  pœna. 
Non  igitur  ultima  félicitas,  neque  ultima  miseria  in  bonis,  vel 
malis  hujus  vit©  consistit. 

GAPUT  GLXXIV. 
In  quo  est  miseria  hominîs  quantum  adpœnam  datnni. 

Quia  igitur  miseria  ad  quam  ducit  malitia,  contrariatur  felici- 
tati  ad  quam  ducit  virtus,  oportet  ea  quee  ad  miseriam  perti- 
nent, sumere  per  oppositum  eorum  qua?  de  felicitate  sunt  dicta. 
Diclum  est  autem  superius,  quod  ultima  hominis  félicitas  quan- 
tum ad  intellectum  quidem,  consistit  in  plena  Dei  visione  : 
quantum  ad  affectum  vero  in  hoc,  quod  voluntas  hominis  in  prima 
bonitate  sit  immobiliter  firmata,  erit  igitur  extrema  miseria  ho- 
minis in  hoc,  quod  intellectus  totaliter  divino  lumine  privetur,  et 
affectus  a  Dei  bonitate  obstinate  avertatur  :  et  haec  est  praecipua 
miseria  damnatorum,  quœ  vocatur  pœna  damni.  Considerandum 
tamen  est,  quod  ex  supradictis  patet,  malum  non  potest  totaliter 
excludere  bonum,  cum  omne  malum  in  aliquo  bono  fundetur. 
Miseria  igitur  quamvis  felicitati,  quse  ab  omni  malo  erit  immunis, 
opponatur,  oportet  tamen  quod  in  bono  naturae  fundetur.  Bonum 
autem  intellectualis  naturae  in  hoc  consistit,  quod  intellectus  res- 
piciat  verum,  et  voluntas  tendat  in  bonum.  Omne  autem  verum, 
et  omne  bonum  derivatur  a  primo  et  summo  bono,  quod  Deus  est  : 
unde  oportet  quod  intellectus  hominis  in  illa  extrema  miseria  cons- 
titua, aliquam  Dei  cognitionem  habeat,  et  aliquam  Dei  dileclionem, 
secundum  scilicet  quod  est  principium  naturalium  perfectionum, 
quœ  est  naturalis  dilectio,  non  autem  secundum  quod  in  se  ipso 
est  :  neque  secundum  quod  est  principium  virtutum,  seu  etiam 
gratiarum,  et  quorumcumque  bonorum,  quibus  intellectualis  na- 
tura  ab  ipso  perficitur,  qua3  est  perfectio  virtutis  et  gloriae.  Nec 
tamen  homines  in  tali  miseria  constituti,  libero  arbitrio  carent, 
quamvis  habeant  voluntatem  immobiliter  firmatam  in  malo,  sicut 
nec  beati,  licet  habeant  voluntatem  firmatam  in  bono.  Libertas 
enim  arbitrii  proprie  ad  electionem  se  exlendit  :  electio  autem 
est  eorum  quœ  sunt  ad  finem.  Ultimus  autem  finis  naturaliter 
appetitur  ab  unoquoque  :  unde  omnes  homines  ex  hoc  quod  sunt 
intellectuales,  appetunt  naturaliter  felicitatem  tanquam  ultimum 
finem,  et  adeo  immobiliter,  quod  nullus  potest  velle  fieri  miser  : 
nec  hoc  libertati  répugnât  arbitrii,  quœ  non  se  extendit  nisi  ad 
ea  quae  sunt  ad  finem.  Quod  autem  in  hoc  particulari  hic  liomo 
ultimam  suam  felicitatem,  ille  autem  in  illo  ponat,  non  convenit 
huic,  aut  illi  in  quantum  est  homo,  cum  in  tali  asstimatione  et 

appetitu  homines  différant,  sed  unicuique  hoc  compotit  secundum 
qnod  est  in  se  aliqualis.  Dico  autem  aliqualem,  secundum  ali- 
quam  passionem,  vel  habitum  :  unde  si  transmutetur,  aliud  ei 
optimum  videbitur,  et  hoc  maxime  patet  in  his  qui  ex  passione 
appetunt  aliquid  ut  optimum  :  cessante  autem  passione  ut  iras, 
vel  concupiscentiœ,  non  similiter  judicant  illud  bonum  ut  prius. 
Habitus  autem  permanentiores  sunt:  unde  firmius  persévérant  in 
his  quae  ex  habitu  prosequiintur,  tarnen  quamdiu  habitus  mu- 
tari  potest,  etiam  appetitus  et  œstimatio  hominis  de  ultimo  fine 
mutatur  :  hoc  autem  convenit  tantum  hominibus  in  hac  vita,  in 
qua  sunt  in  statu  mutabilitatis.  Anima  enim  post  hanc  vitam  in- 
transmutabilis  est  secundum  alterationem,  quia  hujusmodi  trans- 
mulatio  non  competit  ei  nisi  per  accidens,  secundum  aliquam 
transmutationem  factam  circa  corpus.  Resumpto  vero  corpore 
non  sequelur  ipsa  mutatio  corporis,  sed  potius  e  converso.  Nunc 
enim  anima  infunditur  corpori  seminato,  et  ideo  convenienter 
transmutationes  corporis  sequitur.  Tune  vero  corpus  unielur 
animae  praeexistenti ,  unde  lolaliter  sequetur  ejus  conditiones. 
Anima  igitur  quemeumque  finem  sibi  ultimum  praestituisse  inve- 
nitur  in  statu  morlis,  in  eo  fine  perpetuo  permanebit,  appetens 
illud  ut  optimum  sive  sit  bonum,  sive  sit  malum,  secundum  illud 
Ecclesiastes  n  :  Si  ceciderit  lignum  ad  austrum,  ont  ad  aquilonem, 
in  quecumque  loco  ceciderit,  ibi  erit.  Sic  igitur  post  hanc  vitam  qui 
boni  in  morte  inveniuntur,  habebunt  perpetuo  voluntatem  firma- 
tam  in  bono  :  qui  autem  mali  tune  invenientur,  erunt  perpetuo 
obstinati  in  malo. 

CAPUT   GLXXV. 

Quod  peccata  mortalia  non  dimittuntur  post  liane  vitam, 
sed  bene  veualia. 

Ex  hoc  autem  considerari  potest,  quod  peccata  mortalia  post 
hanc  vitam  non  dimittuntur  :  venialia  vero  dimittuntur.  Nam 
peccata  mortalia  sunt  per  aversionem  a  fine  ultimo,  circa  quem 
homo  immobiliter  firmatur  post  mortem,  ut  dictum  est  :  peccata 
vero  venialia  non  respiciunt  ultimum  finem,  sed  viam  ad  finem 
ultimum.  Sed  si  voluntas  malorum  post  mortem  obstinate  firmatur 
in  malo,  semper  appetent  ut  optimum,  quod  prius  appetierunt, 
non  ergo  dolebunt  se  peccasse.  Nullus  enim  dolet  se  prosecutum 
esse  quod  aestimat  esse  optimum.  Sed  sciendum  est,  quod  dam- 

nati  ad  ultimam  miseriam,  ea  quae  appetierant  ut  optima,  habere 
post  mortem  non  poterunt  :  non  enim  ibi  dabitur  luxuriosis  facili- 
tas luxuriandi,  aut  iratis,  aut  invidis  facultas  offendendi  et  impe- 
diendi  alios,  et  idem  est  de  singulis  vitiis.  Gognoscent  autem  eos 
qui  secundum  virtutem  vixerunt  se  obtinere  quod  appetierant  ut 
optimum.  Dolent  ergo  mali  quia  peccata  commiserunt,  non 
propter  hoc,  quia  peccata  eis  displiceant,quia  etiam  tune  mallent 
peccata  illa  committere,si  facultas  daretur,  quam  Deum  habere  : 
sed  propter  hoc,  quod  illud  quod  elegerunt,  habere  non  possunt, 
et  illud  quod  respuerunt,  possent  habere.  Sic  igitur  et  voluntas 
eorum  perpetuo  manebit  obstinata  in  malo,  et  tamen  gravissime 
dolebunt  de  culpa  commissa,  et  de  gloria  amissa  :  et  hic  dolor 
vocatur  remorsus  conscientiae,  qui  metaphorice  in  Scripturis 
vermis  nominatur,  secundum  illud  Isaiae  ultimo  :  Vermis  eorum 
non  morietur. 

GAPUT  GLXXVI. 

Quod  corpora  damnatorum  erunt  passibilia,  et  tamen 
intégra,  et  sine  dotibus. 

Sicut  autem  in  sanctis  beatitudo  animae  quodammodo  ad  cor- 
pora derivatur,  ut  supra  dictum  est,  ita  etiam  miseria  animae 
derivabitur  ad  corpora  damnatorum,  hoc  tamen  observato,  quod 
sicut  miseria  bonum  naturae  non  excludit  ab  anima,  ita  nec  etiam 
a  corpore.  Erunt  igitur  corpora  damnatorum  intégra  in  sui  na- 
tura,non  tamen  illas  conditioneshabebunt,  quae  pertinent  ad  glo- 
riam  bealorum  :  non  enim  erunt  subtilia  et  impassibilia,  sed 
magis  in  sua  grossitie  et  passibilitate  remanebunt,  et  augebuntur 
in  eis  :  non  erunt  agilia,  sed  vix  ab  anima  portabilia  :  non  erunt 
clara,  sed  obscura,ut  obscuritas  animae  in  corporibus  demonstre- 
tur,  secundum  illud  Isa.  xm: Faciès  combustœ  vultus  eorum, 

GAPUT  GLXXVII. 

Quod  corpora  damnatorum,  licet  passibilia,  erunt  tamen 
incorruptibilia. 

Sciendum  tamen  est  quod,  licet  damnatorum  corpora  passibilia 
sint  futura,  non  tamen  corrumpentur,  quamvis  hoc  esse  videatur 
contra  rationem  eorum  quae  nunc  experimur  ;  nam  passio  magis 

facta  abjicit  a  substantia.  Erit  tamen  tune  duplex  ratio,  quare 
passio  in  perpetuum  continuata  passibilia  corpora  non  corrumpet. 
Prima  quidem,  quia  cessante  motu  cœli,  ut  supra  dictum  est, 
necesse  est  omnem  mutationem  naturae  cessare  :  non  igitur  ali- 
quid  alterari  poterit  alteratione  naturae,  sed  solum  alteratione 
animae.  Dico  autem  alterationem  naturae,  sicut  cum  aliquid  ex 
calido  fit  frigidum,  vel  qualitercumque  variatur  secundum  natu- 
rale  esse  qualitatum.  Alterationem  autem  animae  dico,  sicut  cum 
aliquid  recipit  qualitatem  non  secundum  esse  nalurale  qualitatif, 
sed  secundum  esse  ipsius  spirituale,  sicut  pupilla  non  recipit 
formam  coloris  ut  sit  colorata,  sed  ut  colorem  sentiat.  Sic  igitur 
et  corpora  damnatorum  patientur  ab  igné,  vel  a  quoeumque  alio 
corporeo,  non  ut  alterentur  ad  speciem,  vel  qualitatem  ignis,  sed 
ut  sentiant  excellentias  qualitatum  ejus,  et  hoc  erit  afflictivum, 
in  quantum  hujusmodi  excellentiae  contrariantur  harmoniae  in 
qua  consistit  et  delectantur  sensus:  non  tamen  erit  corruptivum, 
quia  spiritualis  receptio  formarum  naturam  corporis  non  trans- 
mutât, nisi  forte  per  accidens.  Secunda  ratio  erit  ex  parte  animae, 
ad  cujus  perpetuitatem  corpus  trahetur  divina  virtute  :  unde 
anima  damnati,  in  quantum  est  forma  et  natura  talis  corporis, 
dabit  ei  esse  perpetuum,  non  tamen  dabit  ei  ut  pati  non  possit 
propter  suam  imperfectionem.  Sic  igitur  semper  patiuntur  illa 
corpora,  non  tamen  corrumpuntur. 

GAPUT  GLXXVIII. 

Quodpœna  damnatorum  est  in  malis  ante  resurrectionem. 

Sic  igitur  secundum  praedicta  patet,  quod  tam  félicitas  quam 
miseria  principaliter  consistit  in  anima  :  secundario  autem  et 
per  quamdam  derivationem  in  corpore,  non  igitur  félicitas,  vel 
miseria  animae  dependet  ex  felicitate,  vel  miseria  corporis,  sed 
magise  converso.  Cum  igitur  post  mortem  animae  remaneant  ante 
resumptionemeorporumquaedam  quidem  cummeritp  beatitudinis, 
quaedam  autem  cum  merito  miseriae,  manifestum  est  quod  etiam 
ante  resumptionem,  animae  quorumdam  praedicta  felicitate  po- 
tiuntur,  secundum  illud  Apost.  II  Corrinth.  v  :  Scimus  quoniam,  si 
terrestris  domus  nostra  hujus  habitationis  dissolvatur,  quod  œdifi- 
cationem  ex  Deo  habemus  domum  non  manufactam,  sed  œternam 
in  cœlis,  et  infra  :  Audemus  autem,  et  bonam  voluntatem  habemus 
magis  peregrinari  a  corpore,  et  prœsentes  esse  ad  dominum.  Quo- 

rumdam  vero  animse  in  miseria  vivent,  secundum  illud  Luc.  xvi  • 
Mortuus  est  dives,  et  sepultus  in  inferno. 

GAPUT    GLXXIX. 

Quod  pœna  damnatorum  est  in  malis  tam  spiritualibus^ 
quarn  corporalibus. 

Considerandum  tamen  est,  quod  sanctarum  animarum  félicitas 
in  solis  bonis  spiritualibus  erit  :  pœna  vero  animarum  damnata- 
rum  ante  resurrectionem  non  solnm  erit  in  malis  spiritualibus, 
ut  aliqui  putaverunt,  sed  etiam  pœnas  corporeas  sustinebunt. 
Cujus  diversitatis  ratio  est,  quia  animae  sanclorum  dum  in  hoc 
mundo  fuerunt  corporibus  unilse,  suum  ordinem  servaverunt,  se 
rébus  corporalibus  non  subjiciendo,  sed  soli  Deo,  in  cujus  fruitione 
tota  eorum  félicitas  consistit,  non  autem  in  aliquibus  corporalibus 
bonis  :  malorum  autem  animas  naturse  ordine  non  servato,  se  per 
affectum  rébus  corporalibus  subdiderunt,  divina  et  spiritualia 
contemnentes.  Unde  consequens  est,  ut  puniantur  non  solum  ex 
privatione  spiritualium  bonorum,  sed  etiam  per  hoc  quod  rébus 
corporalibus  subdantur.  Et  ideo  si  qua  in  Scripturis  sacris  inve- 
niuntur,  quaesanctisanimabuscorporalium  bonorum  retributionem 
promittant,  mystice  sunt  exponenda,  secundum  quod  in  praedietis 
Scripturis  spiritualia sub  corporalium  similitudine  designari  soient. 
Quae  vero  animabus  damnatorum  preenuntiant  pœnas  corporeas, 
ulpote  quod  ab  igné  inférai  cruciabunlur,  sunt  secundum  litteram 
intelligenda. 

GAPUT  GLXXX. 

Ulram  anima  possitpati  ab  igné  corporeo. 

Ne  autem  alicui  absurdum  videalur,  animam  a  corpore  separa- 
tam  ab  igné  corporeo  pati,  considerandum  est  non  esse  contra 
naturam  spiritualis  substantiae  alligari  corpori.  Hoc  enim  et  per 
naturam  fit,  sicut  patet  in  unione  animas  ad  corpus,  et  per  ma- 
gicas  artes,  per  quas  aliquis  spiritus  imaginibus,  aut  annulis,  aut 
aliquibus  hujusmodi  alligatur  :  hoc  igitur  ex  divina  virtute  fieri 
potcst,  ut  aliquse  spirituales  substantiœ,  quamvis  secundum  suam 
naturam  sint  super  omnia  corporalia  elevatœ,  aliquibus  corpo- 
ribus alligentur,  ut  puta,  igni  infernali,  non  ita  quod  ipsum  uni- 
ficent,  sed   quod  eo  quodammodo   astringantur,   et  hoc  ipsum 

considerandum  a  spirituali  substantia  ;  quod  scilicet  creaturae 
infimae  quodammodo  subditur,  ei  est  afflictivum.  In  quantum 
igitur  hujusmodi  consideratio  est  spiritualis  substantiae  afflictiva, 
verificatur  quod  dicitur,  quod  anima  eo  ipso  quod  se  aspicit  cre- 
mari,  crematur  :  et  iterum,  quod  ille  ignis  spiritualis  sit,  nam 
immediatum  affligens  est  ignis  apprehensus  ut  alligans.  In  quan- 
tum vero  ignis  cui  alligatur,  corporeus  est,  sic  verificatur  quod 
dicitur  a  Gregorio,  quod  anima  non  solum  vivendo,  sed  etiam 
experiendo  ignem  patitur.  Et.  quia  ignis  ille  non  ex  sua  natura, 
sed  ex  virtutedivina  habet,  quod  spiritualem  substantiam  alligare 
possit,  convenienter  dicitur  a  quibusdam,  quod  ignis  ille  agit  in 
animam  ut  instrumentum  divinse  justitiae  vindicantis,  non  quidem 
ita  quod  agat  in  spiritualem  substantiam  sicut  agit  in  corpora 
calefaciendo,  dessiccando,  dissolvendo,  sed  alligando,  ut  diclum 
est.  Et  quia  proximum  afflictivum,  et  spiritualis  substantiae,  est 
apprehensio  ignis  alligantis  in  pœnarn,  manifeste  perpendi  potest, 
quod  afflictio  non  cessât,  etiam  si  ad  horam  dispensative  contin- 
gat  spiritualem  substantiam  igné  non  ligari,  sicut  aliquis  qui  esset 
ad  perpétua  vincula  damnatus,  ex  hoc  continuam  afflictionem 
non  minus  sentiret,  etiam  si  ad  horam  a  vinculis  solveretur. 


CAPUT    GLXXXI. 

Quod  post  liane  vitam  snnt  quœdam  purgatoriœ  pœnœ  non 
œlernœ  ad  implendas  pœnitentias  de  mortalibus  non  im- 
pletas  in  vita. 

Licet  autem  aliquae  animse  statim  cum  a  corporibus  absolvun- 
tur,  beatitudinem  aeternam  consequantur,  ut  dictum  est  :  aliquae 
tamen  ab  hac  consecutione  retardantur  ad  tempus.  Contingit  enim 
quandoque  aliquos  pro  peccatis  commissis,  de  quibus  tamen  fina- 
liter  pœnitent,  pœnitenliam  non  implevisse  in  hac  vita.  Et  quia 
ordo  divinae  justitiae  habet,  ut  pro  culpis  pœnse  reddantur,  oportet 
dicere,  quod  post  hanc  vitam  anima?  pœnarn  exsolvunt,  quam  in 
hoc  mundo  non  exsolverunt  :  non  autem  ita  quod  ad  ultimam 
miseriam  damnatorum  deveniant,  cum  per  pœnitentiam  ad  stalum 
charitatis  sint  reductaB,  per  quam  Deo  sicut  ultimo  fini  adhaese- 
runt,  per  quod  vitam  aeternam  meruerunt  :  unde  relinquitur  post 
hanc  vitam  esse  quasdam  purgatorias  pœnas,  quibus  pœnitentiœ 
implentur  non  impletae. 

CAPUT  CLXXXII. 

Quod  sunt  aligna  pœna  purgatoriœ  etiam  venialium.  t 

Similiter  etiam  contingit  aliquos  ex  hac  vita  decedere  sine  pec- 
cato  mortali,  sed  tamen  cum  peccato  veniali,  per  quod  ab  ultimo 
fine  non  avertuntur,  licet  circa  ea  quœ  sunt  ad  finem,  indebite 
inhaerendo  peccaverint  :  quae  quidem  peccata  in  quibusdam  viris 
perfectis  ex  fervore  charitatis  purgantur.  In  aliis  autem  oportet 
per  aliquam  paenam  hujusmodi  peccata  purgari,  quia  ad  vitam 
aeternam  consequendam  non  perducitur,  nisi  qui  ab  omni  peccato 
et  defeclu  fuerit  immunis,  oportet  igitur  ponerepurgatorias  pœnas 
post  hanc  vitam.  Habent  autem  istae  pœnas  quod  sint  purgatoriae 
ex  conditione  eorum  qui  eas  patiuntur,  in  quibus  est  charitas, 
per  quam  voluntatem  suam  divinœ  voluntati  conformant,  ex  cujus 
charitatis  virtute  pœnœ,  quas  patiuntur,  eis  ad  purgationem  pro- 
sunt  :  unde  in  iis  qui  sine  charitate  sunt,  sicut  in  damnatis,  pœnae 
non  purgant,  sed  semper  imperfectio  peccati  remanet,  et  ideo 
semper  pœna  durât. 

CAPUT  GLXXXIII. 

Utrum  œternam  pœnam  pati  repugnet  justitiœ  divinœ, 
cum  calpa  fuerit  temporalis. 

Non  autem estcontra  rationem  divinae  justitiœ,  ut  aliquis  pœnam 
perpetuam  patiatur,  quia  nec  secundum  leges  humanas  hoc  exi- 
gitur,  ut  pœna  commensuretur  culpae  in  tempore.  Nam  pro  pec- 
cato adulterii,  vel  homicidii,  quod  in  tempore  brevi  committitur, 
lex  humana  infert  quandoque  perpetuum  exilium,  aut  etiam  mor- 
tem,  per  quae  aliquis  in  perpetuum  a  societate  civitatis  excludi- 
tur  :  et  quod  exilium  non  in  perpetuum  duret,  hoc  per  accidens 
contingit,  quia  vita  hominis  non  est  perpétua  :  sed  intentio  judi- 
cis  ad  hoc  esse  videtur,  ut  eum  sicut  potest  perpetuo  puniat. 
Unde  etiam  non  est  injustum,  si  pro  momentaneo  peccato  et  tem- 
porali  Deus  œternam  pœnam  infert.  Similiter  etiam  consideran- 
dum  est,  quod  peccatori  pœna  seterna  infertur,  quem  de  peccato 
non  pœnitet,  et  sic  in  ipso  usque  ad  mortem  perdurât.  Et  quia  in 
suo  aeterno  peccat,  rationabiliter  a  Deo  inaeternum  punitur.  Habet 
etiam  et  quodlibet  peccatum  contra  Deum  commissum  quamdam 

infinitatem  ex  parte  Dei,  contra  quem  committitur.  Manifestum 
est  enim  quod  quanto  major  persona  est  contra  quam  peccatur, 
tanto  peccatum  est  gravius,  sicut  qui  dat  alapam  militi,  gravius 
reputalur  quam  si  daret  ruslico,  et  adhuc  multo  gravius  si  prin- 
cipi,  vel  régi.  Et  sic  cum  Deus  sit  infinité  magnus,  offensa  contra 
ipsum  commissa  est  quodammodo  infinita  :  unde  et  aliqualitcr 
pœna  infinita  ei  debetur.  Non  autem  potest  esse  pœna  infinita 
intensive,  quia  nihil  creatum  sic  infinitum  esse  potest  :  unde  re- 
linquitur,  quod  peccato  mortali  debetur  pœna  infinita  duratione. 
Item,  ei  qui  corrigi  potest,  pœna  temporalis  infertur  àd  ejus  cor- 
rectionem,  vel  purgationem;  si  igilur  aliquis  a  peccato  corrigi 
non  potest,  sed  voluntas  ejus  obstinate  firmata  est  in  peccato, 
sicut  supra  de  damnatis  dictum  est,  ejus  pœna  terminari  non  débet. 

GAPUT  GLXXXIV. 

Quod  prœdicta  conveniunt  etiam  aliis  spiritualilus 
sulstantiis ,  sicut  animabus. 

Quia  vero  homo  in  natura  intellectuali  cum  Angelis  convenit, 
in  quibus  etiam  potest  esse  peccatum  sicut  et  in  hominibus,  ut 
supra  dictum  est,  quœcumque  dicta  sunt  de  pœna,  vel  gloria 
animarum,  intelligenda  etiam  sunt  de  gloria  bonorum,  et  pœna 
malorum  angelorum  :  hoc  tamen  solum  inter  homines  et  Angelos 
differt,  quod  confirmationem  voluntatis  in  bono,  et  obstinationem 
in  malo,  animae  quidem  humanae  habent  cum  a  corpore  separan- 
tur,  sicut  supra  dictum  est  :  Angeli  vero  quando  primo  cum  vo- 
luntate  deliberata  sibi  finem  praestiluerunt  vel  Deum,  vel  aliquid 
creatum,  et  ex  tune  beati,  vel  miseri  facti  sunt.  In  animabus  enim 
humanis  mutabilitas  esse  potest  non  solum  ex  libertate  voluntatis, 
sed  etiam  ex  mutabilitate  corporis  :  in  Angelis  vero  ex  sola  liber- 
tate arbitrii.  Et  ideo  Angeli  ex  prima  electione  immutabilitatem 
consequuntur,  animae  vero  non  nisi  cum  fuerint  a  corporibus 
exutae.  Ad  ostendendum  igitur  remunerationem  bonorum,  in  Sym- 
bolo  fidei  dicitur  :  Vitam  œternam.  Quœ  quidem  non  est  intelli- 
genda aeterna  solum  propter  duralionem,  sed  magis  propter  seter- 
nitatis  fruilionem.  Sed  quia  circa  hoc  etiam  alia  multa  credenda 
occurrunt,  quae  dicta  sunt  de  pœnis  damnatorum,  et  de  finali 
statu  mundi,  utomniahiccomprehenderentur,  in  Symbolo  Patrum 
posilum  est;  Vitam  futuri  sœculi.  Futurum  enim  sœculum  omnia 
hujusmodi  comprehendit. 

S.  Thom.  Aq.  Opuscula.  —  I.  —  9 

SECUNDUS     TRACT ATUS 

CAPUT  GLXXXV. 

De  fide  ad  humanitatem  Christi. 

Quia  vero,  sicut  in  principio  dictum  est,  christiana  fides  circa 
duo  praecipue  versatur,  scilicet  circa  divinitatem  Trinitatis,  et 
circa  humanitatem  Christi,  praemissis  his  qua3  ad  divinitatem 
pertinent,  et  effectus  ejus,  considerandum  restât  de  his  quae  per- 
tinent ad  humanitatem  Christi.  Et  quia,  ut  dicit  Apost.  I.  ad 
Timot.  i  :  Christus  Jésus  venit  in  hune  mundum  peccatores  salvos 
facere,  prœmittendum  videtur  quomodo  humanum  genus  in  pec- 
catum  incidit,  ut  sic  evidentius  agnoscatur,  quomodo  per  Christi 
humanitatem  homines  a  peccatis  liberantur. 

CAPUT  CLXXXVL 

De  p'œceptis  datis  primo  homini,  et  ejus  perfection 
in  primo  statu. 

Sicut  supra  dictum  est,  homo  in  sui  conditione  taliter  institutus 
fuit  a  Deo,  ut  corpus  omnino  esset  anima?  subjectum.  Rursumquo 
inter  partes  animse,  inferiores  vires  rationi  absque  repugnantia 
subjicerentur,  et  ipsa  ratio  homînis  esset  Deo  subjecta.  Ex  hoc 
autem  quod  corpus  eratanimae  subjectum,  contingebat  quod  nulla 
passio  in  corpore  posset  accidere,  quae  dominio  animse  super  cor- 
pus repugnaret  :  unde  nec  mori,  nec  infirmitas  in  homine  Iocum 
habebat.  Ex  subjectione  vero  inferiorum  virium  ad  rationem  erat 
in  homine  omnimoda  mentis  tranquilitas,  quia  ratio  humana 
nullis  inordinatis  passionibus  turbabatur.  Ex  hoc  vero  quod  vo- 
luntas  hominis  erat  Deo  subjecta,  homo  referebat  omnia  in  Deum 
sicut  in  ultimum  finem,  in  quo  ejus  justitia,  et  innocentia  consis- 
tebat.  Horum  autem  trium  ultimum  erat  causa  aliorum.  Non  enim 
hoc  erat  ex  natura  corporis,  si  ejus  componentia  considerentur, 
quod  in  eo  dissolutio,  sive  quaecumque  passio  vilae  repugnans 
Iocum  non  haberet,  cum  esse  ex  contrariis  démentis  compositum. 
Similiter  etiam  non  erat  ex  natura  animas,  quod  vires  etiam  sen- 
sibles absque  repugnantia  rationi  subjicerentur,  cum  vires  sensi- 
bles naturaliter  moveantur  in  ea  quae  sunt  delectabilia  secundum 
sensuta,  qua!  multoties  rectoa  rationi  répugnant.  Erat  igitur  hoc 

ex  virtute  superiori,  scilicet  Dei,  qui  sicut  animam  rationabilem 
corpori  conjunxit,  omnem  proportionem  corporis  et  corporearum 
virtutum,  cujusmodi  sunt  vires  sensibiles  transcendentem,  ita 
dédit  animae  rationali  virtutem,  ut  supra  conditionem  corporis 
ipsum  continere  posset,  et  vires  sensibiles  secundum  quod  ratio- 
nali animae  competebat.  Ut  igitur  ratio  inferiora  sub  se  firmiter 
contineret,  oportebat  quod  ipsa  firmiter  sub  Deo  contineretur,  a 
quo  virtutem  praedictam  habebat  supra  conditionem  naturae.  Fuit 
ergo  homo  sic  institutus,  ut  nisi  ratio  ejus  subduceretur  a  Deo, 
neque  corpus  ejus  subduci  poterat  a  nulu  animae,  neque  vires 
sensibiles  a  rectitudine  rationis  :  unde  quaedam  immortalis  vita 
et  impassibilis  erat,  quia  scilicet  nec  mori,  nec  pati  poterat,  si 
non  peccaret.  Peccare  vero  poterat  voluntate  ejus  nondum  confir- 
mala  per  adeptionem  ultimi  finis,  et  sub  hoc  eventu  poterat  mori 
et  pati.  Et  in  hoc  differt  impassibilitas  et  immortalitas,  quam 
primus  homo  habuit,  ab  ea  quam  in  resurrectione  Sancti  habe- 
bunt,  qui  numquam  poterunt  nec  pâli,  nec  mori  voluntate  eorum 
omnino  confirmata  in  Deum,  sicut  supra  dictum  est.  Differebat 
etiam  quoad  aliud,  quia  post  resurrectionem  homines  nec  cibis 
nec  venereis  utentur  :  primus  autem  homo  sic  conditus  fuit,  ut 
necesse  haberet  vitam  cibis  sustentare,  et  ei  incumberet  genera- 
tioni  operam  dare,  ut  genus  humanum  multiplicaretur  ex  uno. 
Unde  duo  praecepta  accepit  in  sui  conditione.  Ad  primum  perti- 
not,  quod  ei  dictum  est  :  De  omni  ligno  quod  est  in  Paradiso 
comede.  Ad  secundum  quod  ei  dictum  est  :  Crescite  et  multiplica- 
mini,  et  replète  terram. 

GAPUT  GLXXXVII. 

Quod  Me  perfectus  status  nominàbatur  originalis  justitia, 
et  de  loco,  in  quo  homo  posilus  est. 

Hic  autem  hominis  tam  ordinatus  status,  originalis  justitia 
nominatur,  per  quam  et  ipse  suo  superiori  subditus  erat,  et  ei 
omnia  inferiora  subjiciebantur,  secundum  quod  de  eo  dictum  est; 
Ut  prœsit  piscibus  maris  et  volatillbus  cœli,  et  inter  partes  ejus 
etiam  inl'erior  absque  repugnantia  superiori  subdebalur  :  qui 
quidem  status  primo  hoinini  fuit  concessus  non  ut  cuidam  per- 
sonac  singulari,  sed  ut  primo  humanae  naturae  principio,  ita  quod 
per  ipsum  simul  cum  natura  humana  traducerelur  in  posteros. 
Et  quia  unicuique  debelur  locus  secundum  convenientiam  suae 

conditionis,  homo  sic  ordinate  institutus.positus  est  in  loco  tem- 
peratissimo,  et  delicioso,  ut  non  solum  interiorum  molestiarum, 
sed  etiam  aliarum  exteriorum  omnis  ei  vexatio  tolleretur. 


GAPUT  CLXXXVIII. 

De  ligno  scientw  boni  et  mali,  et  primo  hominis  prœcepto. 

Quia  vero  prœdictus  status  hominis  ex  hoc  dependebat,  quod 
humana  voluntas  Deo  subjiceretur,  ut  homo  statim  a  principio 
assuefieret  ad  Dei  voluntatem  sequendam,  proposuit  Deus  homini 
quaedam  prœcepta,  ut  scilicet  ex  omnibus  aliis  lignis  Paradisi 
vesceretur,  prohibens  sub  mortis  comminatione  ne  de  ligno  scien- 
tise  boni  et  mali  vesceretur,  cujus  quidem  ligni  esus  non  ideo 
prohibitus  est,  quia  secundum  se  malus  esset,  sed  ut  homo  saltem 
in  hoc  modico  aliquid  observaret  ea  sola  ratione,  quia  esset  a  Deo 
praeceptum  :  unde  praedicti  ligni  esus  factus  est  malus,  quia 
prohibitus,  Dicebatur  autem  lignum  illud  scientise  boni  et  mali, 
non  quia  haberet  virtutem  seientise  causativam,  sed  propter  even- 
tum  sequentem,  quia  scilicet  homo  per  ejus  esum  experimento 
didicit  quid  intersit  inter  obedientiae  bonum,  et  inobedientiae 
malum. 

GAPUT  CLXXXIX. 
De  seductione  diaboli  ad  Evam. 

t>iabolus  igitur,  qui  jam  peccaverat,  videns  hominem  taliter 
institutum  ut  ad  perpetuam  felicitatem  pervenire  posset,  a  qua 
ipse  deciderat,  et  nihilominus  posset  peccare,  conatus  est  a  recli- 
tudine  justitise  adducere,  aggrediens  hominem  ex  parte  debiliori, 
tentans  fœminam,  in  qua  minus  vigebat  sapientiae  donum  vel 
lumen  :  et  ut  in  transgressione  praecepti  facilius  inclinaret, 
exclusit  mendaciter  metum  mortis,  et  ei  illa  promisit  quse  homo 
naturaliter  appétit,  scilicet  vitationem  ignorantiœ,  dicens  Gen. 
m,  5  :  Aperientur  oculi  vestri  :  et  excellentiam  dignitatis  dicens  : 
Erilis  sicut  Du  :  et  perfectionem  scientiaB,  cum  dixit  :  Scientes 
bonum  et  malum.  Homo  enim  ex  parte  intellectus  naturaliter  fugit 
ignorantiam,  et  scientiam  appétit.  Ex  parte  vero  volunlatis,  quae 
naturaliter  libéra  est,  appétit  celsitudinem  et  perfectionem,  ut 
nulli,  vel  quanto  paucioribus  potest,  subdatur. 

GAPUT  CXC. 
Qtcid  fuit  inductivum  mulieris. 

Mulior  igitur  repromissam  celsitudinem  simul  et  perfectionem 
scientiae  concupivit.  Accessit  etiam  ad  hocpulchritudo  et  suavitas 
fruclusalliciens  ad  edendum,  et  sic  metu  mortis  contempto  prae- 
ceptum  Dei  transgressa  est  de  vetilo  ligno  edendo,  et  sic  ejus 
peccatum  multiplex  invenitur.  Primo  quidem  superbiae,  qua  inor- 
dinate  excellentiam  appetiit.  Secundo  curiositatis,  qua  scientiam 
ultra  terminos  sibi  praefixos  concupivit.  Tertio  guise,  qua  suavi- 
tate  cibi  permota  est  ad  edendum.  Quarto  infidelitatis  per  falsam 
œstimationem  de  Deo,  dum  credidit  verbis  diaboli  contra  Deum 
loquentis.  Quinto  inobedientiae,  preeceptum  Dei  transgrediendo. 

GAPUT    GXGI. 

Quomodo  pervenit  peccatum  ad  mrum. 

Ex  persuasione  autem  mulieris  peccatum  usque  ad  virum  per- 
venit, qui  tamen,  ut  Apostol.  dicit,  non  est  seductus  ut  mulier  in 
hoc,  scilicet  quod  crederet  verbis  diaboli  contra  Deum  loquentis. 
Non  enim  in  ejus  mente  cadere  poterat-,  Deum  mendaciter  aliquid 
comminatum  esse  neque  inutiliter  a  re  utili  prohibuisse  :  allectus 
tamen  fuit  promissione  diaboli,  excellentiam  et  scientiam  inde- 
bite  appetendo.  Ex  quibus,  cum  voluntas  ejus  a  rectitudine  justi- 
iiae  discessisset,  uxori  suas  morem  gerere  volens,  in  transgres- 
sione  divini  prsecepti  eam  secutus  est  edendo  de  fructu  ligni 
vetiti. 

GAPUT   CXCII. 

De  effectu  sequente  culpam  quantum  ad  reMUonem 
mrium  inferiorum  rationi. 

Quia  igitur  dicti  status  tam  ordinata  integritas  tota  causabatur 
ex  s.ibjectione  humanae  voluntatis  ad  Deum,  consequens  fuit  ut 
subducta  humana  voluntate  a  subjectione  divina,  deperiret  illa 
perfecta  subjectio  inferiorum  virium  ad  rationem,  et  corporis  ad 
animam  :  unde  consecutum  est,  ut  homo  sentiret  in  inferiori 
appetitu  sensibili,  concupiscentiae,  et  iras,  et  caeterarum  passio- 
num  inordinatos  motus  non  secundum  ordinem  rationis,  sed  ma- 

gis  ei  répugnantes,  et  eam  plerumque  obnubilantes,  et  quasi  per- 
turbantes :  et  haec  est  repugnantia  carnis  ad  spiritum,  de  qua 
Scriptura  loquitur.  Nam  quia  appetilus  sensitivus  sicut  et  eaeteree 
sensilivee  vires,  per  iustrumentum  corporeum  operalur,  ratio 
autem  absque  aliquo  organo  corporali,  convenienter  quod  ad 
appetitum  sensitivum  pertinet,  carni  impulatur  :  quod  vero  ad 
rationem,  spiritui,  secundum  quod  spirituales  substantiee  dici 
soient,  quœ  sunt  a  corporibus  separatae. 

GAPUT   GXGIIL 

Qtwmodo  fuitpœna  Mata  quantum  ad  nécessitaient  moriendL 

Consecutum  est  etiam,  ut  in  corpore  sentiretur  corruptionis 
defectus,  ac  per  hoc  homo  incurreret  necessitatem  moriendi,  quasi 
anima  jam  non  valente  corpus  in  perpetuum  continere  vilam  ei 
praebendo  :  unde  homo  factus  est  passibiliset  mortalis,  non  solum 
quasi  potens  pati  et  mori  ut  antea,  sed  quasi  necessitatem  habens 
ad  patiendum  et  moriendum. 

GAPUT    GXGIV. 

De  aïiis  defectiBus  qui  consequuntur  in  intellectu, 
et  voluntate. 

Gonsecuti  sunt  in  homine  per  consequens  multi  alii  defectus, 
Abundantibus  enim  in  appetitu  inferiori  inordinatis  motibus  pas- 
sionum,  simul  etiam  et  in  ratione  déficiente  lumine  sapientiae,  quo 
divinitus  illustrabatur,  voluntas  dum  erat  Deo  subjecta,  per  con- 
sequens, affectum  suum  rébus  sensibilibus  subdidit,  in  quibus 
oberrans  a  Deo  multipliciter  peccavit,  et  ulterius  immundis  spiri- 
tibus  se  subdidit,  per  quos  credidit  in  hujusmodi  rébus  agendis 
acquirendis  sibi  auxilium  prsestari,  et  sic  in  humano  génère  ido- 
latria,  et  diversa  peccatorum  gênera  processerunt  :  et  quo  magis 
in  his  homo  corruptus  fuit,  eo  amplius  a  cognitione  et  desiderio 
bonorum  spiritualium  et  divinorum  recessit. 

GAPUT  GXGV. 

Quomodo  isti  defectus  derivati  sunt  ad  posteros. 

Et  quia  praedictum  originalis  justitiœ  bonum  sic  humano  generi 
in  primo  parente  divinitus  altributum  fuit,  ut  tamen  per  ip^um 

derivaretur  in  posteros,  remota  autem  causa,  removetur  effeclus, 
consequens  fuit  ut  primo  homine  praedicto  bono  per  proprium 
peccatum  privato,  ofhnes  posteri  privarentur,  et  sic  de  caetero 
scilicet  post  peccatum  prkni  parentis  omnes  absque  originali 
justitia,  et  cum  defectibus  consequentibus  sunt  exorti.  Neque  hoc 
est  contra  ordinem  justitiae,  quasi  Deo  puniente  in  filiis  quod 
primus  parens  deliquit  :  quia  ista  pœna  non  est  nisi  substractio 
eorum  quodsupernaturaliter  primo  homini  divinilus  sunt  concessa 
per  ipsum  in  alios  derivanda  :  unde  aliis  non  debebantur,  nisi 
quatenus  per  primum  parentem  in  eos  erant  transitura.  Sicut  si 
rex  det  feudum  militi  transiturum  per  ipsum  ad  haeredes,  si  miles 
contra  regem  peccat,  ut  feudum  mereatur  amittere,  non  potest 
postmodum  ad  ejus  haeredes  devenire  :  unde  juste  privantur 
posteri  per  culpam  parentis. 

GAPUT    GXGVI. 

Utrum  defectus  originalis  justitiœ  habeat  rationem  culpœ 
in  posteris. 

Sed  remanet  quaestio  magis  urgens,  utrum  defectus  originalis 
justitiae  in  his,  qui  ex  primo  parente  prodierunt,  rationem  culpae 
possit  habere.  Hoc  enim  ad  rationem  culpee  pertinere  videtur, 
sicut  supra  dictum  est,  ut  malum  quod  culpabile  dicitur,  sit  in 
potestate  ejus  eut  imputalur  in  culpam.  Nullus  enim  culpatur  de 
eo,  quod  non  est  in  eo  facere,  vel  non  facere.  Non  est  autem 
in  potestate  ejus  qui  nascitur,  ut  cum  originali  justitia  nascatur, 
vel  sine  ea  :  unde  videtur  quod  talis  defectus  rationem  culpae 
habere  non  possit.  Sed  haec  quaestio  de  facili  solvilur,  si  distin- 
guatur  inter  personam,  et  naturam.  Sicut  enim  in  una  persona 
multa  sunt  membra,  ita  in  una  humana  natura  multae  sunt  per- 
sonae,  ut  participatione  speciei  multi  homines  intelligantur  quasi 
unus  homo,  ut  Porphyrius  dicit.  Est  autem  hoc  advertendum  in 
peccato  unius  hominis,  quod  diversis  membris  diversa  peccata 
exercentur,  nec  requiritur  ad  rationem  culpae  quod  singula  pec- 
cata sint  voluntaria  voluntate  membrorumquibus  exercentur,  sed 
volnntate  ejus  quod  est  in  homine  principale  scilicet  intelleclivae 
partis.  Non  enim  potest  manus  non  percutere,  aut  pes  non  am- 
bulare  voluntate  jubente.  Per  hune  igitur  modum  defectus  origi- 
nalis justitiae  est  peccatum  naturae,  in  quantum  derivatur  ex 
inordinata  voluntate  primi  principii,  in  natura  humana  scilicet 

primi  parentis,  et  sic  est  voluntarium  habito  respectu  ad  naturam,- 
volunlate  scilicet  primi  principii  naturae,  et  sic  transit  in  omnes 
qui  ab  ipso  naturam  humanam  accipiunt  quasi  in  quaedam  mem- 
bra  ipsius,  et  propter  hoc  dicitur  originale  peccatum,  quia  per 
originem  a  primo  parente  in  posteros  derivatur  :  unde  cum  alia 
peccata  scilicet  actualia  immédiate  respiciant  personam  peccan- 
tem,  hoc  peccatum  directe  respicit  naturam.  Nam  primus  parens 
suo  peccato  infecit  naturam,  et  natura  infecta  inficit  personas 
filiorum,  qui  ipsam  a  primo  parente  suscipiunt. 

CAPUT    GXGVII. 

Q%od  non  omnia  peccata  traducuntur  in  posteros. 

Nec  tamen  oportet  quod  omnia  peccata  alia  vel  primi  parentis, 
vel  etiam  cseterorum  traducantur  in  posteros,  quia  primum  pec- 
catum primi  parentis  sustulit  donum  totum,  quod  supernatura- 
liter  erat  collatr.m  in  humana  natura  personae  primi  parentis,  et 
sic  dicitur  corrupisse,  vel  infecisse  naturam  :  unde  peccata  con- 
sequentia  non  inveniunt  aliquid  hujusmodi,  quod  possint  subtra- 
here  a  tota  natura  humana ,  sed  auferunt  ab  homine ,  aut 
diminuunt  aliquod  bonum  particulare  scilicet  personale,  nec  cor- 
rumpUnt  naturam,  nisi  in  quantum  pertinet  ad  hanc,  vel  illam 
personam.  Homo  autem  non  générât  sibi  similem  in  persona,  sed 
in  natura  :  et  ideo  non  traducitur  a  parente  in  posteros  peccatum 
quod  vitiat  personam,  sed  primum  peccatum  quod  vitiavit  na- 
turam. 

GAPUT  GXGVIII. 

Quod  meritum  Adœ  non  profuit  posteris  ad  reparationem. 

Quamvis  autem  peccatum  primi  parentis  totam  humanam  na- 
turam infecerit,  non  tamen  potuit  per  ejus  pœnitentiam,  vel 
quodcumque  ejus  meritum  tota  natura  reparari.  Manifestum  est 
enim  quod  pœnitentia  Adae,  vel  quodcumque  aliud  ejus  meritum 
fuit  actus  singularis  personae  :  aclus  autem  alicujus  individui  non 
potest  in  totam  naturam  speciei.  Causas  enim  quae  possunt  in 
totam  speciem,  sunt  causas  aequivocae,  et  non  univocae.  Sol  enim 
est  causa  generationis  in  tota  specie  humana,  sed  homo  est  causa 
generationis  hujus  hominis.  Singulare  ergo  meritum  Adae,  vel 
cujuscumque  puri  hominis  sufficiens  esse  non  poterat  ad  totam 

naturam  reintegrandam.  Quod  autem  p3r  actum  singularem  primi 
hominis  tota  natura  est  vitiata,  per  accidens  est  consecutum,  in 
quantum  eo  privato  innocentise  statu,  per  ipsum  in  alios  derivari 
non  poluit  :  et  quamvis  per  pœnitentiam  redierit  ad  gratiam,  non 
tamen  redire  potuit  ad  pristinam  innocentiam,  cui  divinitus  prse- 
dictumoriginalis  justitise  donum  concessum  erat.  Similiter  etiam 
manifestum  est,  quod  praedictus  originalis  justitise  status  fuit 
quoddam  spéciale  donum  gratiae  :  gratiaautem  meritis  non  acqui- 
ritur,  sed  gratis  a  Deo  dalur.  Sicut  igitur  primus  homo  a  princi- 
pe originalem  justitiam  non  ex  merito  habuit,  sed  ex  divino 
dono  :  ita  etiam  et  multo  minus  post  peccatum  eam  mereri  potuit 
pœnitendo,  vel  quodcumque  aliud  opus  agendo. 

GAPUT   GXGIX. 

De  reparatione  Immanœ  natures  per  Christum. 

Oportebat  autem  quod  humana  natura  prsedicto  modo  infecta, 
ex  divina  providentia  repararetur.  Non  enim  poterat  ad  perfectam 
beatitudinem  pervenire,  nisi  lali  infectione  remota  :  quia  beati- 
tudo,  cum  sit  perfectum  bonum,  nullum  defectum  patitur,  et 
maxime  defectum  peccati,  quod  aliquo  modo  virtuti  opponitur, 
qua3  est  via  in  ipsam,  ut  dictum  est  :  et  sic  cum  homo  propter 
beatitudinem  factus  sit,  quia  ipsa  est  ultimus  ejus  finis,  seque- 
retur  quod  opus  Dei  in  tam  nobili  creatura  frustraretur,  quod 
reputat  inconveniens  Psalmista  cum  dicit,  Psal.  lxxxviii  :  Num~ 
quid  enim  vane  eonstituisti  omnes  filios  hominum  ?  Sic  igitur  opor- 
tebat humanam  naturam  reparari.  Praeterea,  bonitas  divina  exce- 
dit  potentiam  creaturae  ad  bonum.  Patet  autem  ex  supra  dictis, 
quod  talis  est  hominis  conditio  quamdiu  in  hac  mortali  vita  vivit, 
quod  sicut  nec  confirmalur  in  bono  immobiliter,  ita  nec  immo- 
biliter  obstinatur  in  malo.  Pertinét  igitur  hoc  ad  conditionem 
humanae  natura?,  ut  ab  infectione  peccati  possit  purgari,  Non 
fuit  igitur  conveniens,  quod  divina  bonitas  hanc  potentiam  tota- 
liter  dimitteret  vacuam,  quod  fuisset,  si  ei  reparationis  remedium 
non  procurasset. 

CAPUT  CC. 

Quod  per  solum  Deum,  et  per  incarnatum  debuit  natura 

reparari. 

Ostensum  est  autem  quod  neque  per  Adam,  neque  per  aliquem 
alium  hominem  purum  poterat  reparari,  tum  quia  nullus  singu- 
laris  homo  praeeminebat  toti  naturae,tum  quia  nullus  punis  homo 
potest  esse  gratiae  causa.  Eadem  ergo  ratione  nec  per  Angelum 
potuit  reparari  :  quia  nec  Angélus  potest  esse  gratiae  causa,  nec 
etiam  praemium  hominis  quantum  ad  ultimam  beatitudinem  per- 
fectam,  ad  quam  oportebat  hominem  revocari,  quia  in  ea  sunt 
partes  :  relinquitur  igilur  quod  per  solum  Deum  talis  reparatio 
fieri  poterat.  Sed  si  Deus  hominem  sola  sua  voluntate  et  virtute 
reparasset,  non  servaretur  divinae  justitiae  ordo,  secundum  quam 
exigitur  satisfactio  pro  peccato.  In  Deo  autem  satisfactio  non 
cadit,  sicut  nec  meritum  :  hoc  enim  est  sub  alio  existentis.  Sic 
igitur  neque  Deo  competebat  satisfacere  pro  peccato  totius  na- 
tures humanae,  nec  punis  homo  poterat,  ut  ostensum  est.  Gonve- 
niens  igitur  fuit  Deum  hominem  fieri,  ut  sic  unus  et  idem  esset, 
qui  et  reparare,  et  satisfacere  posset  :  et  hanc  causam  divinae 
incarnationis  assignat  Apost.  I  Tim.  i  :  Christus  Jésus  venit  in 
hune  mundum  peccatores  salvos  facere. 

CAPUT  CGI. 

De  aliis  causis  incarnationis  Filii  Dei. 

Sunt  tamen  et  alias  rationes  incarnationis  divinae.  Quia  enim 
homo  a  spiritualibus  recesserat,  et  totum  se  rébus  corporalibus 
dederat,  ex  quibus  in  Deum  per  seipsum  redire  non  poterat, 
divina  sapientia,  quae  hominem  fecerat,  per  naturam  corpoream 
assumptam  hominem  in  corporalibus  jacentem  visitavit,  ut  per 
sui  corporis  mysteria  eum  ad  spiritualia  revocaret.  Fuit  etiam 
necessarium  humano  generi,  ut  Deus  homo  fieret  ad  demonstran- 
dum  naturae  humanae  dignitatem,  ut  sic  homo  neque  daemonibus 
subderetur,  neque  corporalibus  rébus.  Simul  etiam  per  hoc,  quod 
Deus  homo  fieri  voluit,  manifeste  ostendit  immensitatem  sui 
amoris  ad  homines,  ut  ex  hoc  jam  homines  Deo  subderenlur  non 
propter  metum  morlis,  quam  primus  homo  contempsit,  sed  per 
charitatis  affectum.  Datur  etiam  per  hoc  homini  quoddam  exem- 

plum  illius  beatae  unionis,  quia  intellectus  creatus  increalo  spi- 
ritui  intelligendo  unietur.  Non  enim  restât  incredibile,  quin  intel- 
lectus craturae  Deo  uniri  possit  ejus  essentiam  videndo,  ex  quo 
Deushomini  unitus  est  naturam  ejusassumendo.  Perficitur  etiam 
per  hoc  quodammodo  totius  operis  divini  universitas,  dum  homo, 
qui  est  ultimo  creatus,  circulo  quodam  in  suum  redit  principium, 
ipsi  rerum  principio  per  opus  incarnationis  unitus. 

GAPUT  GGII. 

De  errore  Photini  circa  incamationem  filii  Dei. 

Hoc  autem  divinae  incarnationis  mysterium  Photinus,  quantum 
in  se  est,  evacuavit.  Nam  Ebionem,  et  Cherintum,  et  Paulum 
Samosatenum  sequens,  dominum  Jesum  Christum  fuisse  purum 
hominem  asseruit,  nec  ante  Mariam  Virginem  extitisse,  sed  quod 
per  beatae  vitae  meritum,  et  patientiam  mortis  gloriam  divinitatis 
promeruit,  ut  sic  Deus  diceretur  non  per  naturam,  sed  per  ado- 
ptionis  gratiam.  Sic  igitur  non  esset  facta  unio  Dei  et  hominis, 
sed  homo  esset  per  gratiam  deificatus,  quod  non  singulare  est 
Christo,  sed  commune  omnibus  sanctis,  quamvis  in  hac  gratia  ali- 
qui  excellentiores  aliis  habeantur.  Hic  autem  error  auctoritatibus 
divina)  scripturae  contradicit.'  Dicitur  enim  Joan.  i  :  In  principio 
erat  Verbum  :  et  postea  subdit.  Verbum  caro  factum  est,  Verbum 
ergo  quod  erat  in  principio  apud  Deum,  carnem  assumpsit,  non 
autem  homo  qui  ante  non  fuerat  per  gratiam  adoptionis  deifica- 
tus. Item,  Dominus  dicit,  Joan.  vi  :  Descendi  de  cœlo  non  ut  faciam 
voluntatem  meam,  sed  voluntatem  ejus  qui  7nisit  me.  Secundum 
autem  Photini  errorem  non  conveniret  Christo  descendisse,  sed 
solum  ascendisse,  cum  tamen  Apost.  dicat  Eph.  iv  :  Quod  autem 
ascenditj  quid  est,  nisi  quia  et  descendit  prîmum  in  inferiores 
partes  terrœ?  Ex  quo  manifeste  datur  inteiligi,  quod  in  Ghristo 
non  haberet  locum  ascensio,  nisi  descensio  prsecessisset. 

GAPUT  GGIII. 

Error  Nestorii  circa  incamationem  et  ejus  improiatio. 

Hoc  igitur  volens  declinare  Nestorius,  partim  quidem  a  Photini 
errore  discessit,  quia  posuit  Chistum  filium  Dei  non  solum  per 
adoptionis  gratiam,  sed  per  naturam  divinam,  in  qua  Patri  extitit 
coaeternus  :  partim  vero  cum   Photino  concordat  dicens,  filium 

Dei  non  sic  esse  unitum  homini,  ut  una  persona  fieret  Dei  et  ho- 
minis,  sed  per  solam  inhabitationem  in  ipso:  et  sic  borao  ille  sicut 
secundum  Photinum  per  solam  graliam  Deus  dicitur,  sic  et  secun- 
dum  Nestorium  Dei  filius  dicitur,  non  quia  ipse  vere  sit  Deus,  sed 
propter  filii  Dei  inhabitationem  in  ipso,  quae  est  per  gratiam.  Hic 
autem  error  auctoritati  sacras  Scripturae  répugnât.  Hanc  enim 
unionem  Dei  et  hominis  Apostolus  exinanitionem  nominat  dicens 
Philip,  ii.  de  filio  Dei  :  Qui  cum  in  forma  Dei  esset  non  rapinam 
arbitratas  est  esse  se  œqualem  Deo,  sed  semetipsum  exinanivit,  for- 
mam  servi  aecipiens.  Non  est  autem  exinanitio  Dei,  quod  crealu- 
ram  rationalem  inhabitet  per  gratiam  :  alioquin  et  pater,  et 
Spiritus  Sanctus  exinanirentur,  quia  et  ipsi  creaturam  rationa- 
lem per  gratiam  inhabitant,  dicente  Domino  de  se,  et  de  pâtre 
Joan.  xiv  :  Ad  eum  veniemus,  et  mansionem  apud  eum  faciemus. 
Et  Apostolus  de  Spiritu  Sancto  I  Corinth.  m  :  Spiritus  Dei  habi- 
tat in  vobis.  Item,  non  conveniret  homini  illi  voces  divinitatis 
emittere,  si  personaliter  Deus  non  esset.  Praesumptuosissime  ergo 
dixisset  :  Ego  et  pater  unum  sumus;  et,  Antequam  Abraham  fieret, 
ego  sum.  Ego  enim  personam  loquentis  demonstrat  :  homo  autem 
erat  qui  loquebatur,  est  igitur  persona  eadem  Dei  et  hominis.  Ad 
hos  ergo  errores  excludendos,  in  Symbolo  tam  Apostolorum  quam 
Patrum  facta  mentione  de  persona  filii  subditur  :  Qui  conceptus 
est  de  Spiritu  Sancto,  natus,  passus,  mortuus,  et  resurrexit.  Non 
enim  ea  quaesunt  hominis  de  filio  Dei  praedicarentur,  nisi  eadem 
esset  persona  filii  Dei  et  hominis,  quia  quae  uni  personae  conve- 
niunt,  non  ex  hoc  ipso  de  altéra  praedicantur.  Sicut  quae  conve- 
niunt  Paulo,  non  ex  hoc  ipso  praedicantur  de  Petro. 

GAPUT  GGIV. 

De  errore  Ami  circa  incamationem,  et  improbatio  ejus, 

Ut  ergounitatem  Dei  et  hominis  confiterentur  quidam  haeretici, 
in  partem  contrariam  diverterunt,  dicentes  Dei  et  hominis  esse 
unam  non  solum  personam,  sed  etiam  naturam.  Gujus  quidem 
erroris  principium  fuit  ab  Arrio,  qui  ut  ea  quae  in  scripturis  di- 
cuntur  de  Christo,  quibus  ostenditur  minor  pâtre,  non  nisi  ad 
ipsum  Dei  filium  possent  referri  secundum  assumentem  naturam, 
posuit  in  Christo  non  aliam  animam  esse  quam  Dei  Verbum,  quod 
dixit  corpori  Ghristi  fuisse  pro  anima,  et  sic  cum  dicit  :  Pater 
major  me  est,  vel  cum  orasse  legitur,  aut  tristatus,  ad  ipsam  na- 

turam  filii  Dei  référendum.  Hoc  autem  posito,  sequiturquod  unio 
filii  Dei  ad  hominem  facta  sit  non  solum  in  persona,  sed  etiam  in 
natura.  Manifestum  est  enim,  quod  ex  anima  et  corpore  constitui- 
lur  unitas  humanae  naturae  :  et  hujus  quidem  positionis  falsitas 
quantum  ad  id  quod  filium  minorem  pâtre  asserit,  supra  est  de- 
darata,  cum  ostendimus  filium  patri  aequalem.  Quantum  vero  ad 
id  quod  dicit  Verbum  Dei  in  Christo  fuisse  pro  anima,  hujus  er- 
roris  ex  prsemissis  falsitas  ostendi  potest.  Ostensum  est  enim 
supra,  animam  corpori  uniri  ut  formam  :  Deus  autem  impossi- 
bile  est  formam  corporis  esse,  sicut  supra  ostensum  est.  Et  ne 
forte  Arrius  hoc  diceret  de  summo  Deo  Paire  intelligendum, 
idem  et  de  Angelis  ostendi  potest,  quod  secundum  naturam  cor- 
pori non  possunt  uniri  per  modum  formée,  cum  sint  secundum 
naturam  suam  a  corporibus  separati.  Multo  igitur  minus  filius 
Dei,  per  quem  facti  sunt  Angeli,  ut  etiam  Arrius  confitetur,  cor- 
poris forma  esse  non  potest.  Prœterea,  filius  Dei  etiam  si  sit  crea- 
tura,  ut  Arrius  mentitur,  tamen  secundum  ipsum  in  beatiludine 
praecedit  omnes  spiritus  creatos.  Est  autem  tanta  Angelorum  bea- 
titudo,  quod  tristitiam  habere  non  possunt.  Non  enfm  esset  vera 
et  plena  félicitas,  si  aliquid  eorum  votis  deficeret.  Est  enim  de 
ratione  beatitudinis,  ut  sit  finale  et  perfectum  bonum  totaliter 
appetitum  quietans.  Multo  igitur  minus  Dei  filius  tristari  potest, 
aut  timere  secundum  suam  naturam.  Legitur  autem  tristatus  cum 
dicitur  :  Cœpit  Jésus  pavere  et  tœdere,  et  mœslus  esse  :  et  ipse 
etiam  suam  tristitiam  profitetur  dicens  :  Tristis  est  anima  mea 
usque  ad  mortem.  Manifestum  est  autem  tristitiam  non  esse  cor- 
poris, sed  alicujus  apprehensivae  substantif.  Oportet  igitur  prop- 
ter  Verbum  et  corpus  in  Christo  aliam  fuisse  substantiam,  quae 
tristitiam  pati  posset,  ethanc  dicimus  animam.  Rursus,  si  Ghris- 
tus  propterea  assumpsit  quae  nostra  sunt,  ut  nos  a  peccatis  mun- 
daret,  magis  autem  necessarium  erat  nobis  mundari  secundum 
animam,  a  qua  origo  peccati  processerat,  et  quee  est  subjectum 
peccati,  non  igitur  corpus  assumpsit  sine  anima,  sed  quia  p.iinci- 
palius  animam  et  corpus  cum  anima. 

GAPUT  CCV. 

De  errore  Apollinaris  circa  incamationem, 
et  improbatio  ejus. 

Ex  quo  etiam  excludiUir  error  Apollinaris,  qui  primo  quidem 
Arrium  secutus,  in  Ghristo  aliam  animam  esse  posait,  quam  Dei 
verbum.  Sed  quia  non  sequebatur  Arrium  in  hoc,  quod  filium  Dei 
diceret  creaturam,  multa  autem  dicuntur  de  Christo  quae  nec  cor- 
pori  attribui  possunt,  nec  creatori  convenire,  ut  tristitia,  timor, 
et  hujusmodi,  coactus  tandem  fuit  ponere  quidem  aliquam  ani- 
mam in  Ghristo,  quae  corpus  sensificaret,  et  quae  harum  passio- 
num  posset  esse  subjectum,  quae  tamen  ratione  et  intellectu 
carebat,  ipsum  autem  Verbum  homini  Ghristo  pro  intellectu  et 
ratione  fuisse.  Hoc  autem  multipliciter  falsum  esse  ostenditur. 
Primo  quidem,  quia  hoc  est  contra  naturae  rationem,  ut  anima 
non  rationalis  sit  forma  hominis,  cum  tamen  formam  corporis 
habeat.  Nihil  autem  monstruosum  et  innaturale  in  Christi  in- 
carnatione  fuisse  putandum  est.  Secundo,  quia  fuisset  contra 
incarnationis  finem,  qui  est  reparatio  humanae  naturae,  quae  qui- 
dem principalius  incipit  reparari  quantum  ad  intellectivam 
partem,  quae  particepspeccati  esse  potest.  Unde  praecipue  conve- 
niens  fuit,  in  intellectivam  hominis  partem  assumeret.  Dicilur 
etiam  Ghristus  admiratus  fuisse  :  admirari  autem  non  est  nisi 
animae  rationalis,  Deo  vero  omnino  convenire  non  potest.  Sicut 
igilur  tristitia  cogit  in  Christo  ponere  animam  sensitivam,  sic 
admiratio  cogit  ponere  in  Christo  partem  animae  intellectivam. 

GAPUT  GGVI. 

De  errore  EtUicetis  ponentis  tmionem  in  natura. 

Hos  autem  quantum  ad  aliquid  Eulices  secutus  est.  Posuit  enim 
unamnaturam  fuisse  Dei  et  hominis  post  incamationem,  non  tamen 
posuit  quod  Christo  deesset,  vel  anima,  vel  intellectus,  vel  aliquid 
eorum  quae  ad  integritatem  spcctant  naturae.  Sed  et  hujus  opinio- 
nisfalsitas  manifeste  apparct.  Divina  enim  natura  in  se  perl'ecla 
et  incommutabilis  est.  Natura  enim  quae  in  se  perfecta  est,  cum 
altéra  non  potest  in  unam  naturam  convenire,  nisi  vel  ipsa  con- 
vertatur  in  alteram,  sicut  cibus  in  cibatum  :  vel  alterum  conver- 
tatur  in  ipsum,  sicut  in  ignem  ligna  :  vel  utrumque  transmutetur 

in  tertium,  sicut  elementa  in  corpus  raistum  :  hax  autem  omnia 
removet  divina  immutabilitas.  Non  immutabile  est,  neque  quod 
in  alterum  convertitur,  neque  in  quod  aiterum  convenir!  potest. 
Cumergo  nalura  divina  in  se  sit  perfecta,nullo  modo  potest  esse, 
quod  simul  cum  aliqua  natura  in  unam  naturam  conveniat.  Rur- 
sum,  si  quis  rerum  ordinem  consideret,  additio  majoris  perfec- 
tions variât  naturœ  speciem.  Alterius  enim  speciei  est,  quod  et 
vivit  tantum,  ut  planta,  quam  quod  est  tantum.  Quod  autem  est 
et  vivit,  et  sentit,  ut  animal,  est  alterius  speciei  quam  quod  est  et 
vivit  tantum,  ut  planta.  Item,  quod  est,  vivit,  sentit,  et  intelligit, 
ut  homo,  est  alterius  speciei,  quam  quod  est,  vivit  et  sentit  tan- 
tum, ut  animal  brutum.  Si  igitur  illa  natura,  quae  ponitur  esse 
Ghristi,  supra  haec  omnia  habuit  quod  divinum  est,  consequens 
est  quod  illa  natura  alterius  fuerit  speciei  a  natura  humana,  sicut 
natura  humana  a  natura  bruti  animalis.  Neque  Ghristus  igitur 
fuit  homo  ejusdem  speciei,  quod  falsum  esse  ostenditur  ex  hoc, 
quod  ab  hominibus  secundum  carnem  progenitus  fuit,  sicut  Mat- 
thœus  ostendit  in  principio  Evangelii  sui  dicens  :  Liber  gênera- 
tionis  Jesu  Christi  filii  David,  filii  Abraham. 

GAPUT  CCVII. 

Contrj,  errorem  Manichœi  dicentis  Christian  non  habaisse 
verum  corpus,  sed  phantaslicum. 

Sicut  autem  Photinus  evacuavit  incarnalionis  mysterium,  di- 
vinam  naturam  a  Chrislo  auferendo,  sic  Manichaeus  auferendo 
humanam.  Quia  enim  ponebat  totam  creaturam  corpoream  a  dia- 
bolo fuisse  creatam,  nec  erat  conveniens  ut  boni  Dei  filius  assu- 
meret  diaboli  creaturam,  ideo  posuit  Christum  non  habuisse 
veram  carnem,  sed  phanlasticam  tantum,  et  omnia  quge  in  Evan- 
gelio  de  Christo  narrantur  ad  humanam  naturam  pertinentia,  in 
phantasia,  et  non  in  veritate  facta  fuisse  asserebat.  Hœc  autem 
positio  manifeste  sacrae  scriptural  contradicit,  quae  Christum  asse- 
nt  de  Virgine  natum,  circumcisum,  esuriisse,  comedisse,  et  alia 
pertulisse,  qua)  pcrlinenl  ad  humanuj  carnis  naturam.  Falsa  igitur 
esset  Evangeliorum  scriptura  hycc  narrans  de  Christo.  Kursus, 
ipse  Ghristus  de  se  dicit  :  In  hoc  natus  sum}et  ad  hoc  veni  in  mun* 
dum,  ut  testimonium  pevhibeam  veritati.  Non  fuisset  autem  veri- 
tatis  tcstis,  sed  magis  falsitalis,  si  in  se  demonstrasset  quod  non 
erat,  prœscrtim  cum  prœdixerit  sepassurum  quœ  sine  vera  carne 

pati  non  potuisset,  scilicet  quod  traderetur  in  manus  hominum, 
quod  conspueretur,  flagellaretur,  crucifigerelur.  Dicere  ergo 
Christum  veram  carnem  non  habuisse,  nec  hujusmodi  in  veritate, 
sed  solum  inphantasia  eum  fuisse  perpessum,est  Chrito  imponere 
falsitatem.  Adhuc,  veram  opinionem  a  cordibus  hominum  remo- 
vcre,  est  hominis  fallacis  :  Ghristus  autem  hanc  opinionem  a  cor- 
dibus discipulorum  removit.  Gum  enim  post  resurrectionem  dis— 
cipulis  apparuit,  qui  eum  spiritum,  vel  phantasma  esse  existiraa- 
bant,  ad  hujusmodi  suspicionem  de  cordibus  eorum  tollendam 
dixit  :  Palpate,  et  videte,  quia  spiritus  carnem  et  ossa  non  habet 
sicul  mevidetis  habere,et  in  alio  loco  eum  supra  mare  ambularet, 
existimantibus  eum  discipulis  esse  phantasma,  et  ob  hoc  eis  in 
timoré  constitutis  Dominus  dixit  :  Ego  sum,  nolite  timere.  Si 
igitur  haec  opinio  vera  est,  necesse  est  dicere  Christum  fuisse 
fallacem;  Christus  autem  veritas  est,  ut  ipse  de  se  dicit;  haec 
igitur  opinio  est  falsa. 

GAPUT  CCVIII. 

Qtcod  Christus  verum  corpus  habuit  non  de  cœlo 
contra   Valentinum. 

Valentinus  autem  etsi  verum  corpus  Christum  habuisse  confi- 
teretur,  dicebat  tamen  eum  carnem  non  assumpsisse  de  Virgine, 
sed  attulisse  corpus  de  cœlo  formatum,  quod  transivit  per  Vir- 
ginem,  nihil  ex  ea  accipiens,  sicut  aqua  transit  per  canalem  : 
hoc  etiam  veritati  scripturae  contradicit.  Dicit  enim  Apost.  Rom.  i  : 
Qui  factus  est  eiex  semine  David  secundum  carnem,  et  ad  Galat.  iv. 
dicit  :  Misit  Deus  Filium  suam  unigenitum  factum  ex  muliere. 
Mat.  autem  dicit  :  Et  Jacob  genuit  Joseph  virum  Mariœ,  de  qua 
natus  est  Jésus,  qui  vocatur  Christus,  et  poslmodum  eam  ejus 
matrem  nominat  subdens  :  Cum  esset  desponsata  mater  ejus  Maria 
Joseph  :  haec  autem  vera  non  essent,  si  Christus  de  Virgine  car- 
nem non  assumpsisset,  falsum  est  igitur  quod  corpus  cœleste  at- 
tulerit.  Sed  quod  Apost.  I.  ad  Corinth.  xv.  dicit.  Secundus  homo 
de  cœlo  cœlestis,  intelligendum  est  quod  de  cœlo  descendit  secun- 
dum divinitatem,  non  autem  secundum  substantiam  corporis. 
Adhuc,  nulla  ratio  esset  quare  corpus  de  cœlo  afferens  Dei  Filius, 
uterum  Virginis  introiisset,  si  ex  ea  nil  assumeret.  Sed  magis  vi- 
deretur  esse  fictio  quaedam,  dum  ex  utero  matris  egrediens  de- 
monstrasset  se  ab  ea  accepisse  carnem  quam  non  acceperat.  Cum 

igitur  omnis  falsitas  a  Christo  sit  aliéna,  simpliciter  confitendum 
est,  quod  Christus  sic  processit  ex  utero  Virginis,  quod  ex  ea  car- 
nem  accepit. 

CAPUT  GCIX. 
Quœ  sit  sententia  fidei  circa  incarnationem. 

Ex  praemissis  igitur  colligere  possumus,  quod  in  Christo  secun- 
dum  veritatem  catholicae  Fidei  fuit  verum  corpus  nostrae  naturae, 
vera  anima  rationalis,  et  simul  cumhoc  perfecta  deitas.  Hae  autem 
très  substantiae  in  unam  personam  conveniunt,  non  autem  in  unam 
naturam.  Ad  cujus  etiam  veritatis  expositionem  aliqui  per  quas- 
dam  vias  erroneas  processerunt.  Considérantes  enim  quidam  quod 
omne  quod  advenit  alicui  post  esse  completum,  accidentaliter  ei 
adjungitur,  ut  homini  vestis,  posuerunt  quod  humanitas  acciden- 
tali  unione  fuerit  in  persona  filii  divinitati  conjuncta,  ita  scilicet 
quod  natura  assumpta  se  haberet  ad  personam  Filii  Dei,  sicut 
vestis  ad  hominem.  Ad  cujus  confirmationem  inducebant  quod 
Apostol.  dicit  ad  Philip,  de  Christo,  quod  habilu  inventus  est  homo, 
Rursus  considerabant,  quod  ex  unione  animée  et  corporis  efficitur 
individuum  quoddam  rationalis  naturœ,  quod  nominatur  persona. 
Si  igitur  anima  in  Christo  fuisset  corpori  unita,  videre  non  pote- 
rant,  quin  sequeretur  quod  ex  tali  unione  constitueretur  persona. 
Sequeretur  ergo  in  Christo  duas  esse  personas  scilicet  personam 
assumentem,  et  personam  assumptam  :  in  homine  enim  induto 
non  sunt  duae  personae,  quia  indumentum  rationem  personee  non 
habet.  Si  autem  vestis  esset  persona,  sequeretur  in  homine  vestito 
duas  esse  personas.  Ad  hoc  igitur  excludendum  posuerunt  quidam 
animam  Christi  unitam  nunquam  fuisse  corpori,  sed  quod  per- 
sona Filii  Dei,  animam  et  corpus  separatim  assumpsit.  Sed  haec 
opinio  dum  unum  inconven.iens  vitare  nititur,  incidit  in  majus. 
Sequitur  enim  ex  necessitate,  quod  Christus  non  fuerit  verus 
homo.  Veritas  enim  humanae  naturae  requirit  animae  et  corporis 
unionem  :  nam  homo  est  qui  ex  utroque  componitur.  Sequeretur 
etiam  quod  Christus  non  fuerit  vera  caro,  nec  aliquod  membrum 
ejus  habuit  veritatem.  Remota  enim  anima  non  est  oculus.  aut 
manus,  aut  caro,  et  os,  nisi  aequivoce,  sicut  pictus,  aut  lapideus. 
Sequeretur  etiam  quod  Christus  vere  mortuus  non  fuerit  :  mors 
enim  est  privatio  vitae.  Manifestum  est  enim,  quod  divinitatis  vita 
per  mortem  privari  non  potuit  :  corpus  autem  vivum  esse  nou 
S.  Thom.  âo.  Opuscula.  —  i.  —  10 

potuit,  si  ei  anima  conjuncta  non  fuit.  Sequerelur  etiam  ulterius, 
quod  Christi  corpus  senlire  non  potuit  :  non  enim  sentit  corpus 
nisi  per  animam  sibi  conjunctam.  Adhuc  autem  haec  opinio  in 
errorem  Neslorii  relabitur  quem  tamen  declinare  intendit.  In  hoc 
enim  erravit  Nestorius,  quod  posuit  Verbum  Dei  homini  Ghristo 
fuisse  unitum  secundum  inhabitationem  gratiae,  ita  quod  Verbum 
Dei  fuerit  in  illo  homine,  sicut  in  templo  suo.  Nihil  autem  refert 
dicere  quantum  ad"  propositum  pertinet,  quod  verbum  est  in  ho- 
mine sicut  in  templo,  et  quod  nalura  humana  verbo  adveniat,  ut 
vestimentum  vestito,  nisi  quod  in  lantum  haec  opinio  est  dete- 
rior,  quia  Ghristum  verum  hominem  confiteri  non  potest.  Est 
igitur  haec  opinio  non  immerito  condemnata.  Adhuc  autem,  homo 
vestitus  non  potest  esse  persona  vestis,  aut  indumenti,  nec  aliquo 
modo  dici  potest  quod  sit  in  specie  indumenli.  Si  igitur  Filius 
Dei  humanam  naturam  ut  vestimentum  assumpsit,  nullo  modo 
dici  poterit  persona  humanse  natura?,  nec  etiam  dici  poterit  quod 
Filius  Dei  sit  ejusdem  speciei  cum  aliis  hominibus,  de  quo  tamen 
Apost.  dicit,  Phil.  n,  vu  ;  quod  est  in  similitudine  hominum  factus. 
Unde  patet  hanc  opinionem  esse  totaliter  evitandam. 

GAPUT    GGX. 

Quod  in  ipso  non  sunt  duo  supposita. 

Alii  vero  praedicta  inconvenientia  vitare  volentes,  posuerunt 
quidem  in  Ghristo  animam  corpori  fuisse  unilam,  et  ex  tali  unione 
quemdam  hominem  constitutum  fuisse,  quem  dicunt  a  Filio  Dei 
in  unitatem  personae  assumplum,  ratione  cujus  assumptionis  illum 
hominem  dicunt  esse  Filium  Dei,  et  Filium  Dei  dicunt  esse  illum 
hominem.  Et  quia  assumptionern  praedictam  ad  unitatem  personae 
dicunt  esse  terminatam,  confitentur  quidem  in  Ghristo  unam  per- 
sonam  Dei  et  hominis  :  sed  quia  hic  homo  quem  ex  anima  et 
corpore  constitutum  dicunt,  est  quoddam  suppositum,  vel  hypos- 
tasis  humanae  naturae,  ponunt  in  Ghristo  duo  supposita,  et  duas 
hypostases,  unum  naturae  humanae  creatum  et  temporale,  aliud 
divinae  naturae  increatum  et  aeternum.  Haec  autem  positio  licet 
ab  errore  Nestorii  verbotenus  recedere  videatur,  tamen  si  quis 
eam  interius  perscrutetur,  in  idem  cum  Nestorio  labitur.  Mani- 
festum  est  enim  quod  persona  nihil  aliud  est  quam  substantia 
individua  rationalis  naturae,  humana  autem  natura  rationalis  est  : 
unde  et  ex  hoc  ipso  quod  ponitur  in  Christo  aliqua  hypostasis, 

vel  suppositum  naturee  humanse  temporale  et  creatum,  ponitur 
etiam  aliqua  persona  in  Christo  temporali  creata  :  hoc  enim  est 
quod  nomine  suppositi,  vel  hypostasis  significatur  scilicet  indivi- 
dua  substantia.  Ponentes  ergo  in  Christo  duo  supposita,  vel  duas 
hypostases,  si  quod  dicunt  intelligunt,  necesse  habent  ponere 
duas  personas.  Item,  quœcumque  supposito  differunt  ita  se  ha- 
bent, quod  ea  quae  sunt  propria  unius,  alteri  convenire  non  pos- 
sunt.  Si  ergo  non  est  idem  suppositum  Filins  Dei,  et  filius  homi- 
nis,  sequitur  quod  ea  quae  sunt  filii  hominis  non  possunt  attribui 
Filio  Dei,  nec  e  converso.  Non  ergo  poterit  dici  Deus  crucifixus, 
aut  natus  ex  Virgine,  quod  est  Nestorianae  impielatis.  Si  quis 
autem  ad  haec  dicere  velit,  quod  ea  quae  sunt  hominis  illius,  filio 
Dei  altribuunlur,  et  e  converso  propter  unitatem  personae,  quamvis 
sint  diversa  supposita,  hoc  omnino  stare  non  potest.  Manifestum 
est  enim  quod  suppositum  aeternum  Filii  Dei  non  est  aliud  quam 
ipsa  ejus  persona.  Quaecumque  igitur  dicuntur  de  Filio  Dei  ratione 
suas  personae,  dicerentur  de  ipso  ratione  suppositi  :  sed  ea  quae 
sunt  hominis  non  dicuntur  de  eo  ratione  suppositi,  quia  ponitur 
Filius  Dei  a  filio  hominis  supposito  differre.  Neque  igitur  ratione 
personse  de  Filio  Dei  dici  poterunt,  quae  sunt  propria  filii  hominis, 
ut  nasci  de  Yirgine,  mori,  et  similia.  Adhuc  si  de  supposito  aliquo 
temporali  Dei  nomen  preedicelur,  hoc  erit  recens  et  novum  :  sed 
omne  quod  recenter  et  de  novo  dicitur  Deus,  non  est  Deus,  nisi 
quia  factum  est  Deus  :  quod  autem  est  factum  Deus,  non  est  na- 
turaliter  Deus,  sed  per  adoptionem  solum.  Sequitur  ergo  quod 
ille  homo  non  fuerit  vere  et  naturaliler  Deus,  sed  solum  per  adop- 
tionem, quod  etiam  ad  errorem  Nestorii  pertinet. 

GAPUT    CGXL 

Quod  in  Christo  est  unum  tantum  suppositum^  et  est  una 
tantum  persona. 

Sic  igitur  oportet  dicere,  quod  in  Christo  non  solum  sit  una 
persona  Dei  et  hominis,  sed  etiam  unum  suppositum,  et  una  hy- 
postasis :  natura  autem  non  una,  sed  duae.  Ad  cujus  evidentiam 
considerare  oportet,  quod  haec  nomina  persona,  hypostasis,  et 
suppositum,  integrum  quoddam  désignant.  Non  enim  potest  dici, 
quod  manus,  aut  caro,  aut  quaecumque  aliarum  partium  sit  per- 
sona, vel  hypostasis,  aut  suppositum,  sed  hoc  totum  quod  est  hic 
bomo.  Ea  vero  nomina  quae  sunt  communia  individui  substantia- 

rum  et  accidentium,  ut  individuum  et  singulare,  possunt  et  toti, 
et  partibus  aptari.  Narn  partes  cum  accidentibus  aliquid  habent 
commune,  scilicet,  quod  non  per  se  existunt,  sed  aliis  insunt, 
licet  secundum  modum  diversum.  Potest  igitur  dici,  quod  manus 
Sortis  et  Platonis  est  quoddam  individuum,  vel  singulare  quod- 
dam,  licet  non  sit  hypostasis,  vel  suppositum,  vel  persona.  Est 
eliam  considerandum  ulterius,  quod  aliquorum  conjunctio  per  se 
considerata,  quandoque  quidem  facit  aliquod  integrum,  quae  in 
alia  propler  additionem  alterius  non  constituit  aliquod  inlegrum, 
sicut  in  lapide  commistio  quatuor  elementorum  facit  aliquod  in- 
tegrum :  unde  illud  quod  est  ex  elementis  constituLum,  in  lapide 
potest  dici  suppositum,  vel  hypostasis  quod  est  hic  lapis,  non 
autem  persona,  quia  non  est  hypostasis  naturae  rationalis.  Com- 
positio autem  elementorum  in  animali  non  conslituit  aliquod  in- 
tegrum, sed  constituit  partem,  scilicet  corpus  :  quia  necesse  est 
aliquid  aliud  advenire  ad  completionem  animalis,  scilicet  animam  : 
unde  compositio  elementorum  in  animali  non  constituit  supposi- 
tum, vel  hypostasim  :  sed  hoc  animal  totum  est  hypostasis,  vel 
suppositum.  Nec  tamen  propler  hoc  minus  est  efficax  in  animali 
elementorum  compositio,  quam  in  lapide,  sed  multo  amplius, 
quia  est  ordinata  ad  rem  nobiliorem.  Sic  igitur  in  aliis  hominibus 
unio  animae  et  corporis  constituit  hypostasim,  et  suppositum, 
quia  nihil  aliud  est  praeler  haecduo.  In  Domino  autem  Jesu  Ghristo 
praeter  animam  et  corpus  advenit  terlia  substantia,  scilicet  divi- 
nitas.  Non  ergo  est  seorsum  suppositum,  vel  hypostasis,  sicut 
nec  persona  id  quod  est  ex  corpore  et  anima  con>titutum,  sed 
suppositum,  hypostasis,  vel  persona  est  id  quod  constat  ex  tribus 
substantiis,  corpore  scilicet  et  anima  et  divinitate,  et  sic  in  Ghristo 
sicut  est  una  tantum  persona,  ita  unum  suppositum,  et  una  hy- 
postasis. Alia  autem  ratione  advenit  anima  corpori,  et  divinilas 
utrique.  Nam  anima  advenit  corpori,  ut  forma  ejus  existens,  unde 
his  duobus  constituilur  una  natura,  quae  dicitur  humana  natura. 
Divinitas  autem  non  advenit  animée  et  corpori  per  modum  for'mœ, 
neque  per  modum  partis;  hoc  enim  est  contra  rationem  divinse 
perfectionis.  Unde  ex  divinitate,  et  anima,  et  corpore  non  cons- 
tituilur una  natura,  sed  ipsa  natura  divina  in  seipsa  intégra  et 
pura  existens  sibi  quodammodo  incomprehensibili  et  ineffabili  hu- 
manam  naturamex  anima  et  corpore  constitutam  assumpsit,  quod 
ex  infinila  virtute  ejus  processif  Videmus  enim  quod  quanto  ali- 
quod agens  est  majoris  virtutis,  tanto  magis  sibi  applicat  aliquod 

instrumentum  ad  aliquod  opus  perficiendum.  Sicut  igitur  virtus 
divina  propter  sui  infinitatem  est  infinita,  et  incomprehensibilis, 
ila  modus  quo  sibi  univit  humanam  naturam  Christus,  quasi  or- 
ganum  quoddam  ad  humanae  salutis  effectuai  est  nobis  ineffabiiis, 
et  excellens  omnem  aliam  unionem  Dei  ad  creaturam.  Et  quia 
sicut  jam  diximus,  persona,  hypostasis,  et  suppositum  désignant 
aliquid  integrum,  si  divina  natura  in  Christo  est  ut  pars,  et  non 
ut  aliquid  integrum,  sicut  anima  in  compositione  hominis,  una 
persona  Chrisli  non  se  teneret  tantum  et  parte  naturae  divinae, 
sed  esset  quoddam  conslitutum  ex  tribus,  sicut  et  in  homine, 
persona,  hypostasis,  et  suppositum  est  quod  ex  anima  ex  corpore 
constiluitur  :  sed  quia  divina  nalura  est  aliquid  integrum,  quod 
sibi  assumpsit  per  quamdam  inefiactibilem  unionem  humanam 
naturam,  persona  se  tenet  ex  parte  divinae  natures,  et  similiter 
hypostasis,  et  suppositum.  Anima  vero  et  corpus  trahuntur  ad 
personalilatem  personae  divina?,  ut  sit  persona  Filii  Dei,  sicut 
eliam  persona  filii  hominis,  et  hypostasis,  et  suppositum.  Potest 
aulem  hujusmodi  exemplum  aliquale  in  creaturis  inveniri.  Sub- 
jeclum  enim  et  accidens  non  sic  uniuntur,  ut  ex  eis  aliquod  ter- 
lium  constituatur  :  unde  subjectum  in  tali  unione  non  se  habet 
ut  pars,  sed  est  integrum  quoddam  quod  est  persona,  hypostasis, 
et  suppositum.  Accidens  autem  trahitur  ad  personalilatem  sub- 
jecti,  ut  sit  persona  eadem  hominis  et  albi,  et  similiter  eadem 
hypostasis,  et  idem  suppositum.  Sic  igitur  secundum  similitudi- 
nem  quamdam,  persona,  hypostasis,  et  suppositum  Filii  Dei  est 
persona,  hypostasis,  et  suppositum  humanae  nalurae  in  Christo  : 
unde  quidam  propter  hujusmodi  similitudinem  dicere  praesump- 
serunt,  quod  humana  natura  in  Christo  dégénérât  in  accidens  et 
quod  accidentaliter  Dei  Filio  uniretur,  veritatem  a  similitudine 
non  discernenles.  Patet  igitur  ex  praemissis,  quod  in  Christo  non 
est  alia  persona  nisi  aeterna,  quae  est  persona  Filii  Dei,  nec  alia 
hypostasis,  aut  suppositum  :  unde  cum  dicitur,  hic  homo,  de- 
monstrato  Christo,  importatur  suppositum  seternum.  Nec  tamen 
propter  hoc  sequivoce  dicitur  hoc  nomen  homo  de  Christo,  et  de 
aliis  hominibus;  aequivocatio  enim  non  attenditur  secundum  diver- 
sitatem  suppositionis,  sed  secundum  diversilatem  signih'cationis. 
Nomen  autem  hominis  attributum  Petro  et  Christo  idem  significat 
scilicet  naturam  humanam,  sed  non  idem  supponit,  quia  hic  sup- 
ponit  suppositum  aeternum  Filii  Dei,  ibi  autem  suppositum  crea- 
tum.  Quia  vero  de  unoquoque  supposito  alicujus  naturae  possunt 

dici  ea,  qua3  competunt  illi  naturae  cujus  est  suppositum  :  idem 
autem  est  suppositum  in  Ghristo  humanae  et  divinae  naturae  :  ma- 
nifestum  est  quod  de  hoc  supposito  utriusque  naturae  sive  suppo- 
natur  per  nomen  significans  divinam  naturam,  aut  personam,  sive 
humanam  possunt  dici  indifferenter,  et  quae  sunt  divinae,  et  qua3 
sunt  humanae  naturae,  utputa,  si  dicamus  quod  Filius  Dei  est  aeter- 
nus,  et  quod  Filius  Dei  est  natus  de  Virgine,  et  similiter  dicere 
possumus  quod  hic  homo  est  Deus,  et  creavit  stellas,  et  est  natus, 
mortuus,  et  sepultus.  Quod  autem  praedicatur  de  aliquo  suppo- 
sito, praedicat  de  eo  secundum  aliquam  formam,  vel  materiam, 
sicul  Sortes  est  albus  secundum  albedinem,  et  est  rationalis  se- 
cundum animam.  Dictum  est  autem  supra,  quod  in  Christo  sunt 
duae  naturae  et  unum  suppositum.  Si  ergo  referatur  ad  supposi- 
tum, indifferenter  sunt  praedicanda  de  Ghristo  humana  et  divina. 
Est  tamen  discernendum  secundum  quid  utrumque  dicatur,  quia 
divina  dicuntur  de  Christo  secundum  divinam  naturam,  humana 
vero  secundum  humanam. 

GAPUT  GGXII. 

De  Ms  quœ  dicuntur  in  Christo  unum,  vel  multa. 

Quia  igitur  in  Christo  est  una  persona,  et  duae  naturae,  ex 
horum  convenientia  considerandum  est  quid  in  Christo  unum  dici 
debeat,  et  quid  multa.  Quaecumque  enim  secundum  naturae  di- 
versitatem  multiplicantur,  necesse  est  quod  in  Christo  plura  esse 
confiteamur.  Inter  quae  primo  considerandum  est,  quod  cum  per 
generationem,  sive  nativitatem  natura  recipiatur,  necesse  est 
quod  sicut  in  Chrito  sunt  duae  naturae,  ita  etiam  duas  esse  gene- 
rationes,  sive  nativitates,  una  aeterna  secundum  quam  accepit 
naturam  divinam  a  Pâtre  :  alia  temporalis,  secundum  quam  acce- 
pit humanam  naturam  a  Matre.  Similiter  etiam  quaecumque  Deo 
et  homini  convenienter  attribuuntur  ad  naturam  pertinentia,  ne- 
cesse  est  plura  dicere  in  Christo.  Attribuitur  autem  Deo  intellec- 
tus  et  voluntas,  et  horum  perfectiones,  puta  scientia,  seu  sapien- 
tia,  et  charitas,  sive  justitia,  quae  homini  etiam  attribuuntur  ad 
humanam  naturam  pertinentia.  Nam  voluntas,  et  intellectus  sunt 
partes  animae,  horum  autem  perfectiones  sunt  sapieutia,  et  justi- 
tia, et  hujusmodi.  Necesse  est  ergo  in  Christo  ponere  duos  intel- 
lectus humanum  scilicet  et  divinum,  et  similiter  duas  voluntates, 
duplicem  etiam  scientiam,  sive  charitatem  creatam  scilicet  et 


I.  —  COMPENDIUM    THEOLOGIE  151 

increalam.  Ea  vero  quae  ad  suppositum,  sive  hypostasim  perti- 
nent, unum  tantum  in  Christo  confiteri  oportet  :  unde  si  esse 
accipiatur  secundum  quod  unum  esse  est  unius  suppositi,  videtur 
dicendum  quod  in  Christo  sit  tantum  unum  esse.  Manifestum  est 
enimquod  partes divisse  singulœ  propriumessehabent  :  secundum 
autem  quod  in  toto  considerantur,  non  habent  suum  esse  sed 
omnes  sunt  per  esse  totius.  Si  ergo  consideremus  ipsum  Ghristum, 
ut  quoddam  integrum  suppositum  duarum  naturarum,  ejus  erit 
unum  tantum  esse,  sicut  et  unum  suppositum.  Quia  vero  opera- 
tiones  suppositorum  sunt,  visum  est  aliquibus,  quod  sicut  in 
Christo  non  est  nisi  unum  suppositum,  ita  non  esset  nisi  una  ope- 
ratio.  Sed  non  recte  consideraverunt  :  nam  in  quolibet  individuo 
reperiuntur  multae  operationes,  si  sunt  plura  operationum  princi- 
pia,  sicut  in  homine  alia  est  operatio  intelligendi,  alia  sentiendi, 
propter  differentiam  sensus  et  intellectus  :  sicut  in  igné  alia  est 
operatio  calefactionis,  alia  ascensionis,  propter  differentiam  calo- 
ris  et  levitatis,  Natura  autem  comparaturad  operationem,  ut  ejus 
principium.  Non  ergo  est  una  operatio  in  Christo  propter  unum 
suppositum,  sed  duae  propter  duas  naturas,  sicut  e  converso  in 
Sancla  Trinitate  est  una  operatio  trium  personarum  propter  unam 
naturam.  Participât  tamen  opera-tio  humanitatis  in  Christo  aliquid 
de  operatione  virtutis  divinae.  Omnium  enim  eorum  quse  conve- 
niunt  in  unum  suppositum,  ei  quod  principalius  est,  caetera 
instrumentaliter  deserviunt,  sicut  caeterae  partes  hominis  sunt 
instrumenta  intellectus.  Sic  igitur  in  Christo  humanitas  quasi 
quoddam  organum  divinitatis  censetur.  Patet  autem  quod  instru- 
mentum  agit  in  virtute  principalis  agentis.  Unde  in  actione  ins- 
trumenti  non  solum  invenitur  virtus  instrument!,  sed  eliam  prin- 
cipalis agentis  :  sicut  per  actionem  securis  fît  arca,  in  quantum 
securis  dirigitur  ab  artifice.  Ita  ergo  et  operatio  humanae  naturae 
in  Christo  quamdam  vim  ex  deitate  habebat  supra  virtutem  hu- 
manam.  Quod  enim  tangeret  leprosum,  humanitatis  aclio  fuit  . 
sed  quod  tactus  ille  curaret  a  lepra,  ex  virtute  divinitatis  proce- 
debat.  Et  per  hune  modum  omnes  ejus  actiones,  et  passiones 
humar/p,  virtute  divinitatis  salutares  fuerunt  :  et  ideo  Dionysius 
vocat  humanam  Christi  operationem  theandricam,  id  est,  Dei 
virtutem  quia  scilicet  sic  procedebat  ex  humanitate  quod  tamen 
in  ea  vigebat  divinitatis  virtus.  Vertitur  etiam  a  quibusdam  in 
dubium  de  filiatione,  an  sit  una  tantum  in  Chrislo  propter  uni- 
tatem  suppositi,  vel  duae  propter  dualilatem  nativilatis.  Videtur 


152  S.    THOM^E   AQUINATIS   OPUSCULA 

autem  quod  sint  duae,  quia  multiplicata  causa  multiplicatur  effe- 
ctus  :  est  autem  causa  filiationis  nativitas.  Gum  igitur  sint  duae 
nativitates  Christi,  consequens  videtur  quod  etiam  sint  duae  filia- 
tiones.  Nec  obstat  quod  filiatio  est  relatio  personalis,  id  est,  per- 
sonam  constituens  :  hoc  enim  verum  est  de  filiation©  divina. 
Filiatio  vero  humana  non  construit  personam,  sed  accidit  per- 
sonae  constitutae.  Similiter  etiam  non  obstat,  quod  unus  homo 
una  filiatione  refertur  ad  patrem  et  matrem,  quia  eadem  nativitate 
nascitur  ab  utroque  parente.  Ubi  autem  est  eadem  causa  relatio- 
ns, et  relatio  est  una  realiter,  quamvis  multiplicentur  respectus. 
Nihil  enim  prohibet  aliquid  habere  respectum  et  alterum  absque 
hoc  quod  realiter  insit  ei  relatio,  sicut  scibiie  refertur  ad  scien- 
tiam  relatione  in  eo  non  existente  :  ita  etiam  nihil  prohibet  quod 
una  realis  relatio  plures  respectus  habeat.  Nam  sicut  relatio  ex 
causa  sua  habet  quod  sit  res  quœdam,  ita  etiam  quod  sit  una,  vel 
multiplex  :  et  sic  cum  Chrislus  non  eadem  nativitate  nascatur  ex 
pâtre  et  matre,  duae  filiationes  reaies  in  eo  esse  videntur  propter 
duas  nativitates  :  sed  est  aliud  quod  obviai  propter  hoc,  quod  non 
possunt  esse  plures  filiationes  reaies  in  Christo.  Non  enim  omne 
quod  nascitur  ex  aliquo,  filius  ejus  dici  potest,  sed  solum  comple- 
tum  suppositum.  Manus  enim  alicujus  hominis  non  dicitur  filia, 
nec  pes  filius,  sed  totum  singulare  quod  est  Petrus,  vel  Joannes. 
Proprium  igitur  subjectum  filiationis  est  ipsum  suppositum.  Osten- 
sum  est  autem  supra,  quod  in  Christo  non  est  aliud  suppositum 
quam  increatum,  cui  non  potest  ex  tempore  aliqua  realis  relatio 
advenire:  sed,  sicut  supra  diximus,  omnis  relatio  Dei  ad  creatu- 
ram  est  secundum  rationem  tantum.  Oportet  igitur  quod  filiatio, 
qua  suppositum  œternum  filii  refertur  ad  Virginem  matrem,  non 
sit  realis  relatio,  sed  respectus  rationis  tantum  :  nec  propter  hoc 
impeditur  quin  Christus  sit  vere  et  realiter  filius  Virginis  matris, 
quia  realiter  ab  ea  natus  est  :  sicut  etiam  Deus  vere  realiter  est 
dominus  creaturae,  quia  realem  habet  potentiam  coercendi  crea- 
turam,  et  tamen  dominii  relatio  solum  secundum  rationem  Deo 
attribuitur.  Si  autem  in  Christo  essent  plura  supposita,  ut  quidam 
posuerunt,  nihil  prohiberet  ponerein  Christo  duas  filiationes,  quia 
filiation!  temporali  subjiceretur  suppositum  creatum. 


I.  —  COMPENDIUM    THEOLOGIE  153 


GAPUT    GGXIIL 

Quod  oportuit  Christum  esse  perfectum  in  gratia, 
et  sapientia  veritatis. 

Quia  vero,  sicut  jam  dictum  est,  humanitas  Ghristi  se  habet  ad 
divinitatem  ejus  quasi  quoddam  organum  ejus,  organorum  autem 
dispositio  et  qualitas  pensatur  praecipue  quidem  ex  fine,  et  etiam 
ex  decentia  instrumente)  utentis,  secundum  hos  modos  consequens 
est,  ut  consideremus  qualitatem  humanae  naturae  a  Verbo  Dei 
assumplae.  Finis  autem  assumptionis  humanae  naturae  a  Yerbo 
Dei,  est  salus  et  reparatio  humanae  naturae.  Talem  igitur  oportuit 
esse  Christum  secundum  humanam  naturam,  ut  convenienter  esse 
possit  actor  humanae  salutis.  Salus  autem  humana  consistit  in 
fruitione  divina,  per  quam  homo  beatus  efficitur  :  et  ideo  oportuit 
Christum  secundum  humanam  naturam  fuisse  perfecte  Deo 
fruentem.  Principium  enim  in  unoquoque  génère  oportet  esse 
perfectum.  Fruitio  autem  divina  secundum  duo  existit,  secundum 
voluntatem,  et  secundum  intellectum.  Secundum  voluntatem  qui- 
dem Deo  perfecte  per  amorem  inhaerentem  :  secundum  intelle- 
ctum autem  perfecte  Deum  cognoscentem.  Perfecta  autem  inhaesio 
voluntatis  ad  Deum  per  amorem  est  per  gratiam,  per  quam  homo 
justilicatur,  secundum  illud  Ro.  m  :  Justificati  gratis  per  gratiam 
ejus.  Ex  hoc  enim  homo  justus  est,  quod  Deo  per  amorem  inhaeret. 
Perfecta  autem  cognitib  Dei  est  per  lumen  sapienliae,  quae  est 
cognitio  divinae  veritatis.  Oportuit  igitur  Veibum  Dei  incarnatum 
perfectum  in  gratia,  et  in  sapientia  veritatis  existere.  Unde  Joan.  i. 
dicitur  :  Verbum  caro  factum  est,  et  habitavit  in  nobis,  et  vidimus 
gloriam  ejus,  gloriam  quasi  unigeniti  a  Pâtre,  plénum  gratiœ  et 
veritatis. 

GAPUT   GGXIV. 

De  plenitudine  gratiœ  Christi. 

Primo  autem  videndum  est  de  plenitudine  gratiae  ipsius.  Circa 
quod  considerandum  est,  quod  nomen  gratiae  a  duobus  assumi 
potest.  Uno  modo,  ex  eo  quod  est  gratum  esse.  Dicimus  enim  ali- 
quem  alicujus  gratiam  habere,  quia  est  ei  gratus.  Alio  modo,  ex  eo 
quod  est  gratis  dari.  Dicitur  enim  aliquis  alicui  gratiam  facere, 
quando  ei  aliquod  beneficium  gratis  confert,  nec  istae  duae  accep- 

tiones  gratiae  penitus  separalae  sunt.  Ex  eo  enim  aliquid  alteri 
gratis  datur,  quia  is  cui  datur,  gratus  est  danti  vel  simpliciter, 
vel  secundum  quid.  Simpliciter  quidem,  quando  ad  hoc  recipiens 
gratus  est  danti,  ut  eum  sibi  conjungat  secundum  aliquem  mo- 
dum.  Hos  enim  quos  gratos  habemus,  nobis  proposse  atlrahimus 
secundum  quantitatem  et  modum,  quo  nobis  grati  existunt.  Se- 
cundum quid  autem,  quando  ad  hoc  recipiens  gratus  est  danli,  ut 
aliquid  ab  eo  recipiat,  non  autem  ad  hoc  ut  assumatur  ab  ipso  : 
unde  patet  quod  omnis  qui  habet  gratiam,  aliquid  habet  quod 
gratis  datur,  non  autem  omnis  qui  habet  aliquid  gratis  dalum, 
gratus  danti  existit,  et  ideo  duplex  gratia  distingui  solet,  una 
scilicet  quae  solum  gratis  est  data  :  alia  quae  etiam  gratum  facit. 
Gratia  autem  dari  dicitur,  quod  nequaquam  est  debitum.  Dupli- 
ciler  autem  aliquid  debitum  existit.  Uno  quidem  modo  secundum 
naluram  :  alio  modo,  secundum  operationem.  Secundum  naturam 
quidem  debitum  est  rei,  quod  ordo  naturalis  rei  exposcit,  sicut 
debitum  est  homini  quod  habeat  rationem,  et  manus,  et  pedes. 
Secundum  operationem  autem,  sicut  merces  operanti  debetur. 
Illa  ergo  dona  sunt  hominibus  divinitus  gratis  data,  quae  et  ordi- 
nem  naturae  excedunt,  et  meritis  non  acquiruntur,  quamvis  et  ea 
quae  pro  meritis  divinitus  dantur  interdum  gratia?  nomen  vel  ra- 
tionem non  amittant,  tum  quia  principium  merendi  fuit  a  gratia  : 
tum  etiam  quia  superabundantius  dantur,  quam  mérita  humana 
requirant  sicut  dicitur  Rom.  vi  :  Gratia  Dei  vita  œterna.  Hujus- 
modi  autem  donorum  quaedam  quidem  etnaturae  humanse  facul- 
tatem  excedunt,  et  meritis  non  redduntur,  non  tamen  ex  hoc  ipso 
quod  homo  ea  habet  redditur  Deo  gratus,  sicut  donum  Prophetiœ, 
miraculorum  operationis,  scienliae,  et  doctrinae,  vel  si  qua  talia 
divinitus  conferunlur.  Per  ha3C  enim,  et  hujusmodi,  homo  non 
conjungitur  Deo,  nisi  forte  per  similitudinem  quamdam,  prout 
aliquid  de  ejus  bonitale  participât,  per  quem  modum  omnia  Deo 
similantur.  Queedam  vero  hominem  Deo  gratum  reddunl,  et  ei 
conjungunt.  Et  hujusmodi  dona  non  solum  gratiae  dicuntur,  ex  eo 
quod  gratis  dantur,  sed  ex  eo  quod  hominem  faciunt  Deo  gratum. 
Conjunctio  autem  hominis  ad  Deum  est  duplex.  Una  quidem  per 
a  c  lionem,  et  hsec  est  per  charilatrm,  quae  quodammodo  facit 
per  aiftctionem  hominem  unum  cum  Deo,  secundum  illud. 
I  Gorint.  vi  :  Qui  adhœret  Deo,  unus  spiritus  est.  Per  hanc  etiam 
Deus  hominem  inhabitat,  secundum  illud  Joan.  xiv  :  Si  quis  dili- 
get  me,  sermonem  meum  servabit,  et  pater  meus  diliget  eum,  et 

ad  eum  veniemus,  et  mansionem  apud  eum  faciemus.  Facit  etiam 
hominem  esse  in  Deo,  secundam  illud  I  Joan.  iv  :  Qui  manet 
in  charitate,  in  Deo  manet,  et  Deus  in  eo.  Ille  igitur  per  acceptum 
donum  gratuitum  effîcitur  Deo  gratus,  qui  usque  ad  hoc  perduci- 
tur,  quod  per  charitatis  amorem  unus  spiritus  fiât  eum  Deo,  quod 
ipse  in  Deo  sit,  et  Deus  in  eo.  Unde  Apost.  dicit  I  Gorinth.  xm, 
quod  sine  charitate  caetera  dona  hominibus  non  prosunt  :  quia 
gratum  Deo  facere  non  possunt,  nisi  charitas  adsit.  Hase  autem 
gratia  est  omnium  sanctorum  communis.  Unde  hanc  gratiarn 
homo  Christus  discipulis  orando  impetrans  dicit,  Joan.  xvn  :  Ut 
sint  unum  scilicet  per  connexionem  amoris,  sicat  et  nos  unum 
sumus.  Alia  vero  conjunctio  est  hominis  ad  Deum  non  solum  per 
afleclum,  aut  inhabitationem,  sed  etiam  per  unitatem  hyposta- 
sis,  seu  personae,  ut  scilicet  una  et  eadem  hypostasis,  seu  persona 
sit  Deus  et  homo.  Et  haec  quidem  conjunctio  hominis  ad  Deum 
est  propria  Jesu  Christi,  de  qua  conjunctione  plura  jam  dicta 
sunt.  Heec  etiam  est  hominis  Christi  gratia  singularis,  quod  est 
Deo  unitus  in  unitate  personae  :  et  ideo  gratis  datum  est,  quia  et 
naturae  facultatem  excedit,  et  hoc  donum  mérita  nulla  praecedunt. 
Sed  et  gratissimum  Deo  facit,  ita  quod  de  ipso  singulariter  dica- 
tur  :  Hic  est  filius  meus  dilectus,  in  quo  mihi  complacui,  Matlh.  ni 
et  xvn.  Hoc  tamen  interesse  videtur  inter  utramque  gratiarn, 
quod  gralia  quidem  per  quam  homo  Deo  unitur  per  aflectum, 
aliquod  habituale  existit  in  anima  :  quia  eum  per  actum  amoris 
£it  conjunctio  ista,  actus  autem  perfecti  procedunt  ab  habilu, 
consequens  est  ut  ad  istum  perfectissimum  habitum,  quo  anima 
Deo  conjungitur  per  amorem,  aliqua  habitualis  gratia  animae  in- 
fundatur.  Esse  autem  personale,  vel  hypostaticum,  non  est  per 
aliquem  habitum,  sed  per  naluras,  quarum  sunt  hypostases,  vel 
personae.  Unio  igitur  humanae  naturae  ad  Deum  in  unitate  per- 
sonae non  sit  per  aliquam  habitualem  gratiarn,  sed  per  ipsarum 
naturarum  conjunctionem  in  persona  una.  In  quantum  autem 
crealura  aliqua  magis  ad  Deum  accedit,  in  tantum  de  bonitato 
ejas  magis  participât,  et  abundantioribus  donisexejus  induenlia 
repletur  :  sicut  et  ignis  calorem  magis  participât,  qui  ei  magis 
appropinquat.  Nullus  autem  modus  esse,  aut  excogitari  potest, 
quo  aliqua  crealura  propinquius  Deo  adhaereat,  quam  quod  ei  in 
unilale  personae  conjungatur.  Ex  ipsa  igitur  unione  naturae  huma- 
nae ad  Deum  in  unitate  personae,  consequens  est  ut  anima  Chrieti 
donis   gratiarum    habilualibus   prae    caeleris    fuerit    plena.   Et 

sic  habitualis  gratia  in  Christo  non  est  dispositio  ad  unionem,  sed 
magis  unionis  effeetus,  quod  ex  ipso  modo  Joquendi,  quo  Evange- 
lista  unitur  in  verbia  prœmissis,  manifeste  apparet,  cum  dicit  : 
Vidimus  eum  quasi  unigenitum  a  pâtre  plénum  gratiœ  et  veritatis. 
Est  autem  unigenitus  a  pâtre  homo  Christus,  in  quantum  Verbum 
caro  facium  est.  Ex  hoc  ergo  quod  Verbum  caro  factum  esl,  hoc 
effeclum  est,  ut  esset  plénum  gratiœ  et  veritatis.  In  his  autem 
quœaliqua  bonitate  replentur,  vel  perfectione,  illud  magis  plénum 
esse  invenitur,  ex  quo  etiam  in  alia  redundat,  sicut  plenius  lucet 
quod  illuminare  potest  alia.  Quia  igitur  homo  Chrislus  summam 
plenitudinem  gratiœ  obtinuit  auasi  unigenitus  a  pâtre,  consequens 
fuit  ut  ab  ipso  in  alios  redundaret,  ita  quod  filius  Dei  factus 
homo,  homines  faceret  deos  et  filios  Dei,  secundum  illud  Apostoli 
ad  Galat.  iv  :  Misit  Deus  Filium  suum  factum  ex  muliere,  factum 
sub  lege,  ut  eos  qui  sub  lege  erant  redimeret.  ut  adoptionem  filio- 
rum  reciperemus.  Ex  hoc  autem  quod  a  Christo  ad  alios  gratia  et 
veritas  derivatur,  convenit  ei  ut  sit  caputEcclesiae.  Nam  a  capite 
ad  alia  membra,  quœ  sunt  ei  conformia  in  natura,  quodammodo 
sensus  et  motus  derivatur.  Sic  a  Christo  et  gratia,  et  veritas  ad 
alios  homines  derivantur.  Unde  ad  Ephes.  i  :  Et  ipsum  dédit  ca- 
put  supra  omnem  Ecclesiam.  quœ  est  corpus  ejus.  Dici  etiam  potest 
caput  non  solum  honrnum,  sed  etiam  Angelorum  quantum  ad 
excellentiam  et  influentiam,  licet  non  quantum  ad  conformitatem 
naturœ  secundum  eamdem  speciem.  Unde  antc  prœdicta  verba 
Apostolus  preemittit,  quod  Deus  constituit  illum,sc\\icet  Christum, 
ad  Dexteram  suam  in  cœlestibus  supra  omnem  principatum,  potes- 
tatem,  et  virtutem,  et  dominationem.  Sic  igitur  secundum  prœ- 
missa  triplex  gratia  consuevit  assignari  in  Christo.  Primo  quidem 
gratia  unionis,  secundum  quod  humana  natura  nullis  meritis  pra> 
cedentibus  hoc  donum  accepit  ut  uniretur  Dei  Filio  in  persona. 
Secundo,  gratia  singularis,  qua  anima  Christi  prœ  cœteris  fuit 
gratia  et  veritate  repleta.  Tertio,  gratia  capitis  secundum  quod  ab 
ipso  in  alios  gratia  redundat  :  quœ  tria  Evangelista  congruo  or- 
dine  prosequitur.  Nam  quantum  ad  gratiara  unionis  dicit  :  Ver- 
bum caro  factum  est.  Quantum  ad  gratiam  singularem  dicit  : 
Vidimus  eum  quasi  unigenitum  a  Pâtre, plénum  gratiœ  et  veritatis. 
Quantum  ad  gratiam  capitis  subdit  :  Et  de  plenitudine  ejus  nos 
omnes  accepimus. 

CAPUT  CCXV. 

De  infinitate  gratiœ  Christi. 

Est  autem  proprium  Christi,  quod  ejus  gratia  sit  infînita  : 
quia  secundum  testimonium  Joannis  Baptislae,  non  ad  mensuram 
dat  Deus  spiritum  homini  Christo,\it  dicitur,  Joan.  ni  ;  aliis  autem 
datur  spiritus  ad  mensuram,  secundum  illud  ad  Ephes.  iv  :  Uni- 
cuique  nostrum  data  est  gratia  secundum  mensuram  donationis 
Christi.  Et  quidem  si  hoc  referatur  ad  graliam  unionis,  nullam 
dubitationem  habet  quod  dicitur.  Nam  aliis  quidem  sanctis  da- 
tum  est  Deos,  aut  Filios  Dei  esse  per  participationem  ex  influen- 
tia  alicujus  doni,  quod  quia  creatum  est,  necesse  est  ipsum,  sicut 
et  caeteras  creaturas,  esse  infinitum  :  sed  Christo  secundum  hu- 
manam  naturam  datum  est,  ut  sit  Dei  Filius  non  per  participa- 
tionem, sed  per  naturam.  Naluralis  autem  divinitas  est  infînita 
Ex  ipsa  igitur  unione  accepit  donum  infinitum  :  unde  gratia 
unionis  absque  omni  dubitatione  est  infînita.  Cum  enim  hujus- 
modi  gratia  sit  etiam  donum  creatum,  confiteri  oportet  quod 
habeat  essentiam  finitam.  Potest  tamen  dici  infînita  triplici  ra- 
tione.  Primo  quidem  ex  parte  recipientis.  Manifestura  est  enim 
uniuscujusque  naturae  crealaecapacitatem  esse  finitam  quia  et  si 
infinitum  bonum  recipere  possit  cognoscendo,  et  fruendo,  non 
tamen  ipsum  recipit  infinité.  Est  igitur  cujuslibet  creulurœ  secun- 
dum suam  speciem  et  naturam  determinata  capacitatis  mensura, 
quae  tamen  divinse  potestati  non  prsejudicat,  quin  possit  aliam 
creaturam  majoris  capacitatis  facere.  Sed  jam  non  esset  ejusdem 
naturae  secundum  speciem,  sicut  si  ternario  addatur  imitas,  jam 
erit  alia  species  numeri.  Quando  igitur  alicui  non  tantum  datur 
de  bonitate  divina,  quanta  est  capacitas  naturalis  speciei  suae  vi- 
detur  ei  secundum  aliquam  mensuram  donatum.  Çum  vero  tota 
naturalis  capacitas  impletur,  non  videlur  ei  secundum  mensuram 
donatum  :  quia  etsi  sit  mensura  ex  parte  recipientis,  non  tamen 
est  mensura  ex  parte  dantis,  qui  lotum  est  paratus  dare  :  sicut  si 
aliquis  vas  ad  fluvium  deferens,  absque  mensura  invenit  aquam 
praeparatam,  quamvis  ipse  cum  mensura  accipiat  propter  vasis 
determinatam  quantitatem.  Sic  igitur  gratia  Christi  habitualis 
finita  quidem  est  secundum  essentiam,  sed  infinité  et  non  secun- 
dum mensuram  dari  dicitur,  quia  tantum  datur,  quantum  natura 
creata  potest  esse  capax.  Secundo  vero  ex  parte  ipsius  doni  recepti. 

Considerandum  enim  est,  quod  nihil  prohibet  aliquid  secundum 
essentiam  finitum  esse,  quod  tamen  secundum  ralionem  alicujus 
formae  infinitum  existit.  Infînitum  enim  secundum  essentiam  est, 
quod  habet  totam  essendi  pleniludinem,  quod  quidem  soli  Deo 
convenit,  qui  est  ipsum  esse.  Si  autem  ponatur  esse  aliqua  forma 
specialis  non  in  subjecto  existens,  puta  albedo,  vel  calor,  non 
quidem  habere  essentiam  infinitam,  quia  essentia  ejus  esset  limi- 
tata  ad  genus,  vel  speciem,  sed  tamen  tolam  plenitudinem  illius 
speciei  possideret,  unde  secundum  rationem  speciei  absque  ter- 
mino,  vel  mensura  esset,  habens  quidquid  ad  illam  speciem  per- 
tinere  potest.  Si  autem  in  aliquo  subjecto  recipiatur  albedo,  vel 
calor,  non  habet  semper  totum  quidquid  pertinet  ad  rationem 
hujus  formae  de  necessitate  et  semper,  sed  solum  quando  sic  per- 
fecte  habetur,  sicut  perfecte  liaberi  potest,  ita  scilicet  quod 
modus  habendi  adsequet  rei  habita  potestatem.  Sic  igitur  gratia 
Chrisli  habitualis  finita  quidem  fuit  secundum  essentiam,  sed 
tamen  dicitur  absque  termino  et  mensura  fuisse  :  quia  quidquid 
ad  ralionem  gratise  poterat  pertinere,  totum  Christus  accepit.  Alii 
autem  non  totum  accipiunt,  sed  unus  sic,  alius  autem  sic.  Divi- 
siones  enim  gratiarum  sunt,  ut  dicitur  I.  ad  Gorinth.  xn.  Tertio 
autem  ex  parte  causée.  In  causa  enim  quodammodo  habetur  effec- 
tus.  Guicumque  ergo  adest  causa  infinitas  virtutis  ad  influendum, 
habet  quod  influitur  absque  mensura,  et  quodammodo  infinité, 
puta  si  quis  haberet  fontem  qui  aquas  in  infînitum  effluere  posset, 
aquam  absque  mensura,  et  infinité  quodammodo  diceretur  ha- 
bere. Sic  igitur  anima  Christi  infinitam  et  absque  mensura  gra- 
tiam  habet  ex  hoc  ipso,  quod  habet  verbum  sibi  unitum,  quod 
est  totius  emanationis  creaturarum  indeficiens  et  infînitum  prin- 
cipium.  Ex  hoc  autem  quod  gratia  singularis  anirrue  Christi  est 
modis  praedictis  infinita,  evidenter  colligitur  quod  gratia  ipsius, 
secundum  quod  est  Ecclesise  caput,  est  etiam  infinita.  Ex  hoc 
enim  quod  habet,  effundit.  Unde  quia  absque  mensura  spirilus 
dona  accepit,  habet  vlrtutem  absque  mensura  effundendi,  quod 
ad  gratiam  capitis  pertinet,  ut  scilicet  sua  gratia  non  solum  suffi- 
ciat  ad  salutem  hominum  aliquorum,  sod  etiam  totius  mundi, 
secundum  illud  I  Joan.  11  :  Et  ipse  est  propitiatio  pro  peccatis 
nostris,  et  non  solum  pro  nostris,  sed  eliam  pro  totius  mundi.  Addi 
autem  et  potest.  plurium  mundorum,  si  essent. 

GAPUT  GGXVI. 

De  plenitudine  sapientia  Christi. 

Oportet  autem  consequenter  dicere  de  plenitudine  sapientiae 
Christi.  Ubi  primo  considerandum  occurrit,  quod  cum  in  Ghristo 
sint  duae  naturae,  divina  scilicet  et  humana,  quidquid  ad  utram- 
que  naturarn  pertinet,  necesse  est  quod  geminetur  in  Christo,  ut 
supra  diclum  est.  Sapientia  autem  et  divinae  naturae  convenit,  et 
humanse.  Dicitur  enim  de  Deo,  Job.  ix  :  Sapiens  corde  est,  et 
fortis  robore.  Sed  etiam  homines  interdum  Scriptura  sapientes 
appellat  seu  secundum  sapientiam  mundanam,  secundum  illud 
Jerem.  îx.  Non  glorictur  sapiens  in  sapientia  sua  ;  sive  secundum 
sapientiam  divinam,  secundum  illud  Matt.  xxm  :  Ecce  ego  mitto 
ad  vos  prophetas,  et  sapientes,  et  scribas.  Ergo  oportet  confiteri 
duas  esse  in  Christo  sapientias  secundum  duas  naturas,  sapien- 
tiam scilicet  increatam,  quee  ei  competit  secundum  quod  est 
Deus,  et  sapientiam  creatam,  qua3  ei  competit  secundum  quod 
est  homo.  Et  secundum  quidem  quod  Deus  est,  et  Verbum  Dei, 
est  genita  sapientia  Patris,  secundum  illud  I.  ad  Corinth.  i  : 
Christum  Dei  virtutem,  et  Dei  sapientiam,  Nihil  enim  est  aliud 
verbum  interius  uniuscujusque  intelligentis,  nisi  conceptio  sa- 
pient  se  ejus.  Et  quia  Verbum  Dei  supra  dixjmus  esse  perfectum 
et  unitum,  necesse  est  quod  Dei  Verbum  sit  perfecta  conceptio 
Sapientiee  Dei  Patris,  ut  scilicet  quidquid  in  Sapientia  Dei  Patris 
continetur  per  modum  ingeniti,  totum  in  Verbo  contineatur  per 
modum  geniti  et  concepti.  Et  inde  est  quod  dicitur  quod  in  ipso, 
scilicet  Christo,  sunt  omnes  thesauri  sapientiœ  et  scientiœ  abs- 
conditi.  Hominis  autem  Christi  est  duplex  cognitio.  Una  quidem 
deiformis  secundum  quod  Deum  per  essentiam  videt,  et  alia  videt 
in  Deo,  sicut  et  ipse  Deus  intelligendo  se  ipsum,  intelligit  omnia 
alia,  per  quam  visionem  et  ipse  Deus  beatus  est,  et  omnis  créa  • 
tura  rationalis  perfecte  Deo  fruens.  Quia  igitur  Christum  dicimus 
esse  humanse  salutis  auctorem,  necesse  est  dicere  quod  lalis  co- 
gnitio sic  animas  Christi  conveniat,ut  decet  auctorem.  Principium 
autem  et  immobile  esse  oportet,  et  virtute  prœstantissimum. 
Conveniens  igitur  fuit  utillaDei  visio,  in  qua  beatitudo  hominum, 
et  salus  œterna  consistit,  excellentius  prae  caeteris  Christo  con- 
veniat,  et  tamquam  immobili  principio.  Haec  autem  differentia 
invenitur  mobilium  ad  immobilia,  quod  mobilia  propriam  perfec- 

tionem  non  a  principio  habent,  in  quantum  mobilia  sunt,  sed  eam 
per  successionem  temporis  assequuntur.  Immobilia  vero  in  quan- 
tum hujusmodi,  semper  obtinent  suas  perfectiones,  ex  quo  esse 
incipiunt.  Conveniens  igitur  fuit  Christum  humanae  salutis  aucto- 
rem  ab  ipso  suae  incarnationis  principio  plenam  Dei  visionem 
possedisse,  non  autem  per  temporis  successionem  pervenissc  ad 
ipsam,  ut  Sancti  alii  proveniunt.  Conveniens  etiam  fuit  ut  prae 
caeteris  creaturis  illa  anima   divina  visione  beatificaretur,  quœ 
Deo  propinquius  conjungebatur,  in  qua  quidem  visione  gradus 
attenditur  secundum  quod  aliqui  aliis  clarius  Deum  vident,  qui 
est  omnium  rerum  causa.  Quanto  autem  aliqua  causa  plenius 
cognoscitur,  tanto  in  ipsa  plures  ejus  effectus  perspici   possunt. 
Non  enim'magis  cognoscitur  causa,  nisi  virtus  ejus  plenius  cog- 
noscatur,  cujus  virtutis  cognitio  sine  cognitione  effectuum  ess2 
non  potest.  Nam  quantitas  virtutis  secundum  effectus  mensurari 
solet.  Et  inde  est  quod  eorum  qui  essentiam  Dei  vident,  aliqui 
plures  effectus,  vel  rationes  divinorum  operum  in  ipso  Deo  ins- 
piciunt,  quam  alii  qui  minus  clare  vident,  et  secundum  hoc  infe- 
riores  Angeli  a  superioribus  instruuntur,  ut  supra  jam  diximus. 
Anima  igitur  Ghristi  summam  perfectionem  divinae  visionis  obti- 
nens  inter  creaturas  caeteras,   omnia  divina  opéra,  et  rationes 
ipsorum  quaecumque  sunt,  erunt,  vel  fuerunt,  in  ipso  Deo  plene 
intuetur,  ut  non  solum  homines,  sed  etiam  supremos  Angelorum 
illuminet.  Et  ideo  Apostolus  dicit  ad  Goloss.  u  :  quod  in  ipso  sunt 
omnes  thesauri  sapientiœ,  et  scientiœ  Dei  absconditi.  Et  ad  He- 
brseos  iv.  quod  omnia  nuda,  et  apevta  sunt  oculis  ejus  :  non  tamen 
anima  Ghristi  ad  comprehensionem  divinitatis  pertingere  potest. 
Nam  ut  supra  dictum  est,   illud  cognoscendo  comprehenditur, 
quod  tantum  cognoscitur,  quantum  cognoscibile  est.  Unum  quod- 
que  enim  cognoscibile  est  in  quantum  est  ens,  et  verum  :  esse 
autem  divinum  est  infinitum,  similiter  et  veritas  ejus;  infinité 
igitur  Deus  cognoscibilis  est.  Nulla  autem  creatura  infinité  cog- 
noscere  potest,  et  si  infinitum  sit  quod  cognoscit;  nulla  igitur 
creatura  Deum  videndo  comprehendere  potesL  Est  autem  anima 
Ghristi  creatura,  et  quidquid  in  Christo  ad  humanam  naturam 
tantum  pertinet,  creatum  est  :  alioquin  non  erit  in  Christo  alia 
natura  humanitatis  a  natura  divinitatis,  quae  sola  increata  est. 
Hypostasis  autem  Dei  Verbi,  sive  persona  increata  est,  quœ  una 
est  in  duabus  naturis,  ratione  cujus  Christum  non  dicimus  crea- 
turam,    loquendo  simpliciter,  quia  nomino  Christi    importatur 

hypostasis  :  dicimus  tamen  animam  Ghristi,  vel  corpus  Christi 
esse  creaturam.  Anima  igitur  Christi  Deum  non  comprehendit, 
sedChristusDeumcomprehenditsua  sapientia  increata,  secundum 
quem  modum  Dominus  dicit,  Matthaei  i  :  Nemo  novit  filium,  nisi 
pater  :  neqae  patrem  quis  novit,  nisi  filius,  de  compréhensions 
ejus  notitia  loquens.  Est  autem  considerandum,  quod  ejusdem 
rationis  est  comprehendere  essentiam  alicujus  rei,  et  virtutem 
ipsius.Unumquodque  enim  potest  agere  in  quantum  est  ens  actu. 
Si  igitur  anima  Christi  essentiam  divinitatis  comprehendere  non 
valet,  ut  ostensum  est,  impossibile  est  ut  divinam  virtutem  com- 
prehendat,  comprehenderet  autem  ejus  virtutem,  si  cognosceret 
quidquid  Deus  facere  potest,  et  quibus  rationibus  effeclus  pro- 
ducere  possit  :  hoc  est  impossibile.  Non  igitur  anima  Christi  cog- 
noscit  quidquid  Deus  facere  potest,  vel  quibus  rationibus  possit 
operari.  Sed  quia  Christus  etiam  secundum  quod  homo,  omni 
creaturœ  a  Deo  Pâtre  praepositus  est,  convenions  est  ut  omnium 
quae  a  Deo  qualitercumque  facla  sunt,  in  ipsius  divinee  essentise 
visione,  plenam  cognilionem  percipiat.  Et  secundum  hoc  anima 
Christi  omnisciens  dicitur,  quia  plenam  notitiam  habet  omnium 
quae  sunt,  erunt,  vel  fuerunt.  Aliarum  vero  creaturarum  Deum 
videnlium,  quœdam  plenius,  et  qucedam  minus  plene  preedictorum 
effectuum  in  ipsa  Dei  visione  cognitionem  percipiunt.  Preeter  hanc 
autem  rerum  cognilionem,  qua  res  ab  intellectu  creato  cognos- 
cunlur  ipsius  divinae  essentiœ  visione,  sunt  alii  modi  cognilionis, 
quibus  a  creaturis  habetur  rerum  cognitio.  Nam  Angeli  prœter 
cognitionem  matutinam,  qua  res  in  verbo  cognoscunt,  habent  cog- 
nilionem vespertinam,  qua  cognoscunt  res  in  propriis  naturis.  Hu- 
jusmodi  autem  cognitio  aliter  competithominibus  secundum  nalu- 
ram  suam,  atque  aliter  Angelis.  Nam  homines  secundum  nalurse 
ordinem  inlelligibilem  rerum  veritalem  a  sensibus  colligunt,  ut 
Dionysius  dicit,  ita  scilicet  quod  species  intelligibiles  in  eorum 
intellectibus  aclione  intellectus  agentis  a  phantasmatibus  abstra^ 
huntur.  Angeli  vero  per  influxum  divini  luminis  rerum  scientiam 
acquirunt,  ut  scilicet  sicut  a  Deo  res  inesse  prodeunt,ita  etiam  in 
intellectu  angelico  a  Deo  rerum  rationes,  sive  similitudines  impri- 
mantur.  In  utrisque  autem  tam  hominibus  quam  Angelis,  supra 
rerum  cognitionem  quae  competit  eis  secundum  naturam,  invenitur 
quaedam  supernaturalis cognitio  mysteriorum  divinorum,  de  quibua 
et  Angeli  illuminanlur  ab  Angelis,  et  homines  etiam  de  his  Pro- 
phetica  revelatione  inslruuntur.  Et  quia  nulla  perfectio  creaturis 
S,  Thom.  Aq,  Opuscula,  —  I.  —  11 

exhibita,  animae  Christi  quae  est  creaturarumexcellentissima,  de- 
neganda  est,  convenienter  praeter  cognitionem,  qua  Dei  essentiam 
videt,  et  omnia  in  ipsa,  triplex  alia  cognitio  est  ei  altribuenda. 
Una  quidem  experimentalis,  sicut  aliis  hominibus,  in  quantum 
aliqua  per  sensus  cognovit  ut  competit  humanae  naturae.  Alia  vero 
divinitus  infusa,  ad  cognoscenda  omnia  î  1  la,  ad  quae  naturalis 
cognitio  hominis  se  extendit,  vel  extendere  potest.  Conveniens 
enim  fuit,  ut  humana  natura  a  Dei  verbo  assumpta  in  nullo  a 
perfectione  deficeret,  utpote  per  quam  tota  humana  natura  res- 
tauranda  esset.Est  autem  imperfectum  omne  quod  in  potentia 
existit  antequam  reducatur  in  actum.  Intellectus  autem  humanus 
est  in  potentia  ad  intelligibilia,  quae  naturaliter  homo  intelligere 
potest.  Omnium  igitur  horum  scientiam  divinitus  anima  Christi 
per  species  influxas  accepit  per  hoc,  quod  tola  potentia  intel- 
lectus humani  fuit  reducta  ad  actum.  Sed  quia  Christus  secun- 
dum  humanam  naturam  non  solum  fuit  reparator  naturae,  sed 
et  gratiae  prorogator,  affuit  ei  etiam  tertia  cognitio,  qua  plenis- 
sime  cognovit  quidquid  ad  mysteria  gratiae  potest  pertinere, 
quae  naturalem  hominis  cognitionem  excedunt,  Sed  cognoscuntur 
ab  hominibus  per  donum  sapientiae,  vel  per  spiritum  Prophetiae. 
Nam  ad  hujusmodi  cognoscenda  est  in  potentia  intellectus  huma- 
nus,  licet  altiori  agente  reducatur  in  actum.  Nam  ad  naturalia 
cognoscenda  reducitur  in  actum  per  lumen  intellectus  agentis  : 
horum  autem  cognitionem  consequitur  per  lumen  divinum.  Patet 
igitur  ex  praedictis,  quod  anima  Christi  summum  cognitionis  gra- 
dum  inter  caeteras  creaturas  obtinuit  quantum  ad  Dei  visionem. 
qua  Dei  essentia  videtur,  et  alia  in  ipsa.  Etiam  similiter  quantum 
ad  cognitionem  mysteriorum  gratiae,  nec  non  quantum  ad  cogni- 
tionem naturalium  scibilium  :  unde  in  nulla  harum  trium  cogni- 
tionum  Christus  proficere  potuit.  Sed  manifestum  est,  quod  res 
sensibiles  per  temporis  successionem  magis  ac  magis  sensibus 
corporis  experiendo  cognovit.  Et  ideo  solum  quantum  ad  cogni- 
tionem experimentalem  Christus  potuit  proficere,  secundum  illud. 
Luc.  il  :  Puer  proftciebat  sapîentia,  et  œtate  :  quamvis  posset  et 
hoc  aliter  intelligi,  ut  profectus  sapientiae  Christi  dicatur  non  quo 
ipse  fit  sapientior,  sed  quo  sapientia  proficiebat  in  aliis,  quia  sci- 
licet  per  ejus  sapientiam  magis  ac  magis  instruebantur.  Quod 
dispensative  factum  est,  ut  se  aliis  hominibus  conformem  oslen- 
deret,  ne  si  in  puerili  aetate  perfectam  sapientiam  demonstrasset, 
incatnationis  mysterium  phantasticum  vide  relui'. 

GAPUT    GGXVIL 

De  materia  corporis  Christi. 

Secundum  praemissa  igitur  evidenter  apparet,  qualis  debuit  esse 
Corporis  Christi  formatio.  Poterat  siquidem  Deus  Corpus  Christi 
ex  limo  terras  formare,  vel  ex  quacumque  materia,  sicut  formavit 
corpus  primi  parentis.  Sed  hoc  humanae  restaurationi,  propter 
quam  filius  Dei,  ut  diximus,  carnem  assumpsit,  congruum  non 
fuisset.  Non  enim  sufficienter  natura  humani  generis  ex  primo 
parente  derivata,  quae  sananda  erat,  in  pristinum  honorem  resti- 
tula  esset,  si  aliunde  corpus  assumeret  diaboli  victor,  et  mortis 
triumphator,  sub  quibus  humanum  genus  captivum  tenebatur 
propter  peccatum  primi  parentis.  Dei  autem  perfecta  sunt  opéra, 
et  ad  perfectum  producit,  quod  reparare  intendit,  ut  etiam  plus 
adjiciat,quamfueratsubtractum,  secundum  illud  ApostoliRoma. 5  : 
Gratia  Dei  per  Christum  amplius  abundavit,  quam  delictum  Adae. 
Conveniens  igitur  fuit,  ut  Dei  filius  corpus  assumeret  de  natura 
propagatum  ab  Adam.  Adhuc,  incarnationis  mysterium  hominibus 
proficuum  per  fidem  redditur.  Nisi  enim  homines  crederent  Dei 
filium  esse  qui  homo  videbatur,  non  sequerentur  eum  homines 
ut  salulis  auctorem,  quod  Judaeis  accidit,  qui  ex  incarnationis 
mysterio  propter  incredulitatem,  damnationem  potius  quam  sa- 
lutem  sunt  conseculi.  Ut  ergo  hoc  ineffabile  mysterium  facilius 
crederetur,  Filius  Dei  sic  omnia  dispensavit,  ut  se  verum  hominem 
esse  ostenderet,  quod  non  ita  videretur,  si  aliunde  naturam  sui 
corporis  acciperet,  quam  ex  natura  humana.  Conveniens  igitur 
fuit,  ut  corpus  a  primo  parente  propagatum  assumeret.  Item, 
filius  Dei  homo  factus  humanogeneri  salutem  adhibuit,  non  solum 
conferendae  gratia)  remedium,  sed  etiam  praebendo  exemplum, 
quod  repudiari  non  potest.  Alterius  enim  hominis  et  doctrina  et 
vita  in  dubium  verti  potest,  propter  defectum  humanae  çognitionis, 
et  veritatis.  Sed  sicut  quod  filius  Dei  docet,  indubilanter  credituf 
verum  :  ita  quod  operatur,  creditur  indubitanter  bonum.  Opor- 
luit  autem  ut  in  eo  exemplum  acciperemus  et  gloriae  quam  spé-» 
ramus,  et  virtutis*qua  ipsam  meremur.  Utrumque  enim  exemplum 
minus  efficax  esset,  si  aliunde  naturam  corporis  assumpsisset, 
quam  unde  alii  homines  assumunt.  Si  cui  enim  persuaderetur, 
quod  toleraret  passiones  sicut  Christus  sustinuit,  quod  speraret 
Se  resurrecturum  sicut  Christus  resurrexit,  posset  excusa tionem 

praetendere  ex  diversa  corporis  conditione.  Ut  igitur  exemplum 
Ghristi  efficacius  esset,  conveniens  fuit  ut  non  aliunde  corporis 
naturam  assumeret,  quam  de  natura  quae  a  primo  parente  pro- 
pagatur. 

GAPUT  GGXVIII. 
De  formatione  corporis  Christi,  quœ  non  est  ex  semine. 

Non  tamen  fuit  conveniens,  ut  eodem  modo  formaretur  Corpus 
Christi  in  humana  natura,  sicut  formantur  aliorum  hominum  cor- 
pora.  Gum  enim  ad  hoc  naturam  assumeret,  ut  ipsam  a  peccato 
mundaret,  oportebat  ut  tali  modo  assumeret,  quod  nullum  con- 
tagium  peccati  incurreret.  Homines  autem  peccatum  originale 
incurrunt  ex  hoc,  quod  generantur  per  virtutem  activam  huma- 
nam,  quœ  est  in  virili  semine,  quod  est  secundum  seminalem 
rationem  in  Adam  peccante  praeextitisse.  Sicut  enim  primus  homo 
originalem  justitiam  transfudisset  in  posteros  simul  cum  transfu- 
sione  naturae,  ita  etiam  originalem  culpam  transfudit  tansfun- 
dendo  naturam,  quod  est  per  virtutem  activam  v.irilis  seminis. 
Oportuit  igitur  absque  virili  semine  Ghristi  formari  corpus.  Item, 
virlus  activa  virilis  seminis  naturaliter  agit,  et  ideo  homo  qui 
ex  virili  semine  generatur,  non  subito  perducitur  ad  perfectum, 
sed  determinatis  processibus.  Omnia  enim  naturalia  per  determi- 
nata  média  ad  determinatos  fines  procedunt.  Oportebat  autem 
Corpus  Christi  in  ipsa  assumptione  perfectum  esse,  et  anima  ra- 
tionali  informatum,  quia  corpus  est  assumptibile  a  Dei  verbo  in 
quantum  est  anima?  ralionali  unitum,  licet  non  esset  perfectum 
secundum  débitant  quantitatem.  Non  ergo  Corpus  Christi  formari 
debuit  per  virilis  seminis  virtutem, 

GAPUT   GGXIX. 
De  causa  formationis  corporis  Christi. 

Cum  autem  corporis  humani  formatio  naturaliter  sit  ex  virili 
semine,  quoeumque  alio  modo  Corpus  Christi  formatum  fuerit, 
supra  naturam  fuit  talis  formatio.  Solus  autem  Deus  institutor 
naturae  est,  qui  supernaturaliter  in  rébus  naturalibus  operatur, 
ut  supra  dictum  est.  Unde  relinquitur  quod  solus  Deus  illud  cor- 
pus miraculose  formavit  ex  materia  humanae  naturae.  Sed  cum 
omnis  Dei  operatio  in  creatura  sit  tribus  personis  communis, 

tamen  per  quamdam  convenientiam  formatio  Corporis  Christî 
attribuitur  Spiritui  Sancto.  Est  enim  Spiritus  Sanctus  amorPatris 
et  Filii,  quo  se  invicem  et  nos  diligunt.  Deus  autem,  ut  Apostolus 
ad  Ephesios  H.  dicit,  propter  nimiam  charitatem  suam  qua  di- 
lexit  nos,  filium  suum  incarnari  construit.  Convenienter  igitur 
carnis  formatio  Spiritui  Sancto  attribuitur.  Item,  Spiritus  Sanctus 
omnium  gratiarum  est  actor,  cum  sit  primum  in  quo  omnia  dona 
gratis  donantur  :  hoc  autem  fuit  superabundantis  gratise,  ut  hu- 
mana  nalura  in  unitatem  divinse  personae  assumeretur,  ut  ex 
supradictis  patet.  Ad  demonstrandum  igitur  hujusmodi  gratiam, 
formatio  Corporis  Christi  Spiritui  Sancto  attribuitur  :  convenien- 
ter etiam  hoc  dicitur  secundum  similitudinem  humani  verbi  et 
spiritus.  Verbum  enim  humanum  in  corde  existens,  similitudinem 
gerit  œterni,  secundum  quod  existit  in  Pâtre.  Sicut  autem  huma- 
num verbum  vocem  assumit,  ut  sensibiliter  hominibus  innotescat, 
ita  et  Verbum  Dei  carnem  assumpsit,  ut  visibiliter  hominibus  ap- 
pareret.  Vox  autem  humana  per  hominis  spiritum  formatur,  unde 
et  caro  Verbi  Dei  per  spiritum  Verbi  formari  debuit. 

CAPUT  CCXX. 

Expositio  artictdi  in  Symlolo  positi  de  conceptione 
et  nativitate  Christi. 

Ad  excludendum  igitur  errorem  Ebionis  et  Gerinthi,  qui  Corpus 
Christi  ex  virili  semine  formatum  dixerunt,  dicitur  in  symbolo 
Apostolorum  :  Qui  conceptus  est  de  Spiritu  Sancto.  Loco  cujus  in 
symbolo  Patrum  dicitur  :  Et  încarnaius  est  de  Spiritu  Sancto,  ut 
non  phantasticum  corpus  secundum  Manichaeos,  sed  veram  car- 
nem assumpsisse  credatur.  Additum  est  autem  in  symbolo  Pa- 
trum, propter  nos  hommes,  ad  excludendum  Origenis  errorem, 
qui  posuit  virtute  passionis  Christi  etiam  daemones  liberandos. 
Additum  est  etiam  in  eodem,  propter  nostram  salutem,  utmys- 
terium  incarnationis  Christi  sufficiens  ad  humanam  salutem  os- 
tendatur,  contra  haeresim  Hazaraeorum,  qui  fîdem  Christi  sine 
operibus  legis  ad  salutem  humanam  non  suffîcere  putabant.  Ad- 
ditum etiam  est:  Descendit  de  cœlis,  ad  excludendum  errorem 
Photini,  qui  Christum  purum  hominem  afferebat,  dicens  eum  ex 
Maria  sumpsisse  initium,  ut  magis  per  bonœ  vitae  meritum  in 
terris  habens  principium  ad  cœlum  ascenderet,  quam  cœlestem 
habens  originem  assumendo  carnem  descendisset  ad  terram.  Ad- 

ditur  etiam  :  Et  homo  factus  est,  ad  excludendum  erroremNestorii 
secundum  cujus  positionem  filius  Dei,  de  quo  Symbolum  loquitur, 
magis  inhabitator  hominis,  quam  homo  esse  diceretur, 

GAPUT   GGXXI. 

Quod  conveniens  fuit  Christum  nasci  ex  Virgine. 

Cum  autem  ostensum  sit,  quod  de  maleria  humanae  naturae 
conveniebat  filium  Dei  carnem  assumere,  materiam  autem  in  hu- 
mana  generatione  ministrat  femina,  conveniens  fuit  ut  Christus 
do  femina  carnem  assumeret,  secundum  illud  AposL  ad  Galat.  iv  : 
Misit  Deus  filium  suum  factum  exmuliere.  Femina  autem  indiget 
viri  commistione  ad  hoc,  quod  materia  quam  ipsa  ministrat,  for- 
metur  in  corpus  humanum.  Formatio  autem  corporis  Christi  fieri 
non  debuit  per  virtutem  virilis  seminis,  ut  supra  jam  diclum  est, 
unde  absque  commistione  virilis  seminis  illa  femina  concepit,  ex 
qua  Filius  Dei  carnem  assumpsit.  Tanto  autem  aliquis  magis 
spiritualibus  donis  repletur,  quanto  magis  a  carnalibus  séparatur. 
Nam  per  spiritualia  homo  sursum  trahitur,  per  carnalia  vero 
deorsum.  Cum  autem  formatio  corporis  Christi  fieri  debuerit  per 
Spiritum  Sanctum,  oportuit  illam  feminam,  de  qua  Christus  cor- 
pus assumpsit,  maxime  spiritualibus  donis  repleri,  ut  per  Spiri- 
tum Sanctum  nonsolum  anima  secundaretur  virtutibus,  sed  etiam 
venter  proie  divina.  Unde  oportuit  non  solum  mentem  ejus  esse 
immunem  a  peccato,  sed  etiam  corpus  ejus  ab  omni  corruptela 
carnalis  concupiscentiae  elongari.  Unde  non  solum  ad  concipien- 
dum  Christum  virilem  commistionem  non  est  experta,  sed  nec 
ante,  nec  postea.  Hoc  etiam  conveniebat  ei  qui  nascebatur  ex 
ipsa.  Ad  hoc  enim  Dei  filius  veniebat  in  mundum  carne  assumpta, 
ut  nos  ad  resurrectionis  statum  promoveret,  in  quo  neque  nubcnt, 
neque  nubentur,  sed  erunt  homines  sicut  Angeli  in  Cœlo.  Matth. 
xxii,  30.  Unde  et  continentiae,  et  integritatis  doctrinam  intro- 
duxit,  ut  in  fidelium  vita  resplendeat  aliqualiter  gloriae  futurœ 
imago.  Conveniens  ergo  fuit,  ut  etiam  in  suo  ortu  vitœ  integrita- 
tem  commendaret  nascendo  ex  Virgine  :  et  ideo  in  Symbolo  Apos- 
tolorum  dicitur  :  Natus  ex  Virgine  Maria.  In  Symbolo  autem 
Patrum,  ex  Virgine  Maria  dicitur  incarnatus,  per  quod  Valentini 
error  excluditur,  caeterorumque  qui  corpus  Christi  dixerunt  aut 
esse  phantasticum,  aut  esse  alterius  naturae,  et  non  esse  ex  cor- 
pore  Virginis  sumptum  atque  formalum. 

CAPUT  GCXXII. 

Quod  leata  Virgo  sit  Mater  Christi. 

Error  autem  Nestorii  ex  boc  excluditur,  qui  beatam  Mariam 
Matrem  Dei  confiteri  nolebat.  In  utroque  autem  Symbolo  dicitur, 
Filins  Dei  est  natus,  vel  incarnatus  ex  Virgine  Maria.  Femina 
autem  ex  qua  aliquis  homo  nascitur,  mater  illius  dicitur  ex  eo, 
quod  materiam  ministrat  humano  conceptui.  Unde  beata  Virgo 
Maria,  quae  materiam  ministravit  conceptui  filii  Dei,  vera  mater 
filii  Dei  dicenda  est.  Non  enim  refert  ad  rationem  matris  qua- 
cumque  virtute  materia  ministrata  ab  ipsa  formetur.  Non  igitur 
minus  mater  est,  quae  materiam  ministrat  fbrmandam  virtute 
virilis  seminis.  Si  quis  autem  dicere  velit,  beatam  Virginem  Dei 
matrem  non  debere  dici,  quia  non  est  ex  ea  assumpta  divinitas, 
sed  caro  sola,  sicut  dicebat  Nestorius,  manifeste  vocem  suam 
ignorât.  Non  enim  ex  hoc  aliqua  dicitur  alicujus  mater,  quia 
tolum  quod  in  ipso  est,  ex  ea  sumatur.  Homo  enim  constat  ex 
anima  et  corpore,  magisque  est  homo  id  quod  est  secundum  ani- 
mam,  quam  id  quod  est  secundum  corpus.  Anima  autem  nullius 
hominis  a  matre  sumilur,  sed  vel  a  Deo  immédiate  creatur,  ut 
veritas  habet  :  vel  si  esset  ex  traduclione,  ut  quidam  posuerunt, 
non  sumeretur  a  matre,  sed  magis  a  pâtre,  quia  in  generatione 
caeterorum  animalium,  secundum  Philosophorum  doctrinam,  mas- 
culus  dat  animam,  femina  vero  corpus.  Sicut  igitur  cujuslibet 
hominis  mater  aliqua  femina  dicitur  ex  hoc,  quod  ab  ea  corpus 
ejus  assumitur,  ita  Dei  Mater  beata  Virgo  Maria  dici  débet,  si 
ex  ea  assumptum  est  corpus  Dei.  Oportet  autem  dicere  quod  sit 
corpus  Dei,  si  assumitur  in  unitalem  personae  filii  Dei,  qui  est 
verus  Deus.  Confitentibus  igitur  humanam  naturam  esse  assump- 
tam  a  filio  Dei  in  unitatem  personae,  necesse  est  dicere,  quod 
beata  Virgo  Maria  sit  Mater  Dei.  Sed  quia  Nestorius  negabat 
unam  personam  esse  Dei,  et  hominis  Jesu  Christi,  ideo  ex  conse- 
quentia  negabat  Virginem  Mariam  esse  Dei  Matrem. 

CAPUT  GGXXIII. 

Quod  Spiritus  Sanctus  non  sit  pater  Christi. 

Licet  autem  filius  Dei  dicatur  de  Spiritu  Sancto,  et  ex  Maria 
Virgine  incarnatus,  et  conceptus,  non  tamen  dicendum  est,  quod 

Spiritus  Sanctus  sit  pater  hominis  Ghristi,  licet  beata  Yirgo  ejus 
Mater  dicatur.  Primo  quidem,  quia  in  beata  Maria  Virgine  inve- 
nitur  totum  quod  pertinet  ad  matris  rationem.  Materiam  enim 
ministravit  Ghristi  conceptui  Spiritu  Sancto  formandam,  ut  re- 
quirit  matris  ratio,  sed  ex  parte  Spiritus  Sancti  non  invenitur 
totum  quod  ad  rationem  patris  exigitur.  Est  enim  de  ratione  pa- 
tris,  ut  ex  sua  natura  filium  sibi  connaturalem  producat.  Unde  si 
fuerit  aliquod  agens  quod  faciat  aliquid  non  ex  sua  substantia, 
nec  producat  ipsum  in  similitudinem  suae  naturae,  pater  ejus  dici 
non  poterit.  Non  enim  dicimus  quod  homo  sit  pater  eorum  quae 
facit  per  artem,  nisi  forte  secundum  metaphoram.  Spiritus  autem 
Sanctus  est  quidem  Christo  connaturalis  secundum  divinam  na- 
turam,  secundum  quam  pater  Christi  non  est,  sed  magis  ab  ipso 
procedens.  Secundum  autem  naturam  humanam  non  est  Christo 
connaturalis.  Est  enim  alia  natura  humana  et  divina  in  Christo, 
ut  supra  diclum  est.  Neque  in  naturam  humanam  est  verbum  ali- 
quid de  natura  divina,  ut  supra  dictum  est.  Relinquitur  ergo  quod 
Spiritus  Sanctus  pater  hominis  Christi  dici  non  possit.  Item,  in 
unoquoque  filio  id  quod  est  principalius  in  ipso,  est  a  pâtre  :  quod 
autem  secundarium,  a  maire.  In  aliis  enim  animalibus  anima  est 
a  pâtre,  corpus  vero  a  matre.  In  homine  autem  etsi  anima  ratio- 
nalis  a  pâtre  non  sit,  sed  a  Deo  creata,  virtus  tamen  paterni  se- 
minis  dispositive  operalur  ad  formam.  Id  autem  quod  principalius 
est  in  Christo,  est  persona  verbi,  quae  nullo  modo  est  a  Spiritu 
Sancto.  Relinquitur  ergo  quod  Spiritus  Sanctus  pater  Christi  dici 
non  possit. 

GAPUT   GGXXIV. 

De  sancti ficatione. 

Quia  igitur,  ut  ex  prsedictis  apparet,  beata  Virgo  Maria  Mater 
filii  Dei  facta  est  de  Spiritu  Sancto  concipiens,  decuit  ut  excellen- 
tissima  puritate  mundaretur,  per  quam  congrueret  tanto  filio  :  et 
ideo  credendum  est  eam  ab  omni  labe  actualis  peccati  immunem 
fuisse  non  tantum  mortalis,  sed  etiam  venialis,  quod  nulli  Sancto- 
rum  convenire  potest  post  Christum,  cum  dicatur.  I  Joan  i  :  Si 
dixerimus,  quoniam  peccatum  non  habemus,  ipsi  nos  seducimus,  et 
veritas  in  nobis  non  est.  Sed  de  beala  Virgine  matre  Dei  intelligi 
potest,  quod  Cantic.  iv,  dicitur  :  Tota  pulchra  es,  arnica  mea,  et 
macula  non  est  in  te.  Nec  solum  a  peccato  actuali  immunis  fuit. 

sed  etiam  ab  originali,  speciali  privilegio  nwndata.  Oportuit 
siquidem  quod  cum  peccato  originali  conciperetur,  utpote  quœex 
utriusque  sexus  commistione  concepta  fuit.  Hoc  enim  privilegium 
sibi  soli  servabalur,  ut  Virgo  conciperet  filium  Dei.  Commistio 
autem  sexus,  quas  sine  libidine  esse  non  potest  post  peccatum 
primi  parentis,  transmittit  peccatum  originale  in  prolem.  Simi- 
liter  eliam,  quia  si  cum  peccato  originali  concepta  non  fuisset, 
non  indigeret  per  Christum  redimi  et  sic  non  esset  Chrislus  uni- 
versalis  hominum  redemptor  quod  derogat  dignitati  Christi.  Est 
ergo  tenendum  quod  cum  peccato  originali  concepta  fuit,  sed  ab 
co  quodam  speciali  modo  purgata  fuit.  Quidam  enim  a  peccato 
originali  purganlur  post  nativitatem  ex  utero,  sicut  qui  in  bap- 
tismo  sanctificantur.  Quidam  autem  quodam  privilegio  gratiae 
etiam  in  maternis  uteris  sanctificati  leguntur,  sicut  de  Jeremia 
dicitur,  Jerem.  i  :  Priusquam  te  formarem  in  utero,  novi  te,  et 
antequam  exires  de  vulva  sanctijicavi  te.  Et  de  Joanne  Baptista 
Angélus  dicit  :  Spiritu  Sancto  replebitur  adhitc  ex  utero  matris 
suce.  Quod  autem  prsestitum  est  Ghristi  prsecursori  et  Prophetse, 
non  débet  credi  denegatum  esse  matri  ipsius  :  et  ideo  creditur  in 
utero  sanctificata,  ante  scilicet  quam  ex  utero  nasceretur.  Non 
autem  talis  sanctificatio  praecessit  infusionem  animse.  Sic  enim 
nunquam  fuisset  peccato  originali  subjecta,  et  redemptione  non 
indiguisset.  Non  enim  subjectum  peccati  esse  potest,  nisi  creatura 
rationalis.  Similiter  etiam  gratia  sanctificationis  per  prius  in 
anima  radicatur,  nec  ad  corpus  potest  pervenire  nisi  per  animam, 
unde  post  infusionem  animae  credendum  est  eam  sanctifîcatam 
fuisse.  Ejus  autem  sanctificatio  amplior  fuit  quam  aliorumin  utero 
sanctificatorum.  Alii  namque  sanctificati  in  utero  sunt  quidem  a 
peccato  originali  mundati,  non  tamen  est  eis  prsestitum,  ut  postea 
non  possent  peccare,  saltem  venialiter.  Sed  beata  Virgo  Maria 
anta  abundantia  gratise  sanctificata  fuit,  ut  deinceps  ab  omni 
peccato  conservaretur  immunis  non  solum  mortali,  sed  etiam 
veniali.  Et  quia  veniale  peccatum  interdum  ex  surreptione  con- 
lingit,  ex  hoc  scilicet  quod  aliquis  inordinatus  concupiscentiae 
motus  insurgit,  aut  alterius  passionis  praeveniens  rationem,  ra- 
tione  cujus  primi  motus  dicuntur  esse  peccata,  consequens  est 
quod  beata  Virgo  Maria  numquam  peccavit  venialiter,  eo  quod 
inordinatos  passionum  motus  non  sensit  :  Contingunt  autem 
hujusmodi  motus  inordinati  ex  hoc,  quod  appetitus  sensitivus, 
qui  est  harum  passionum  subjectum,  non  sic  subjicitur  rationi, 

quin  interdum  ad  aliquid  praeter  ordinationem  rationis  moveatur, 
et  quandoque  contra  rationem,  in  quo  consistit  motus  peccati. 
Sic  igitur  fuit  in  beata  Yirgine  appetitus  sensitivus  rationi  sub- 
jectus  per  virtutem  gratiae  ipsum  sanctifîcantis,  quod  nunquam 
contra  rationem  movebatur,  sed  secundum  ordinem  rationis. 
Poterat  tamen  habere  aliquos  motus  subitos  non  ordinatos  ra- 
tione  :  in  domino  autem  Jesu  Ghristo  aliquid  amplius  fuit.  Sic 
enim  inferior  appetitus  in  eo  rationi  subjiciebatur,  ut  ad  nihil 
moveretur,  nisi  secundum  ordinem  rationis,  secundum  scilicot 
quod  ratio  ordinabat,  vel  permittebat  appetitum  inferiorem  mo- 
veri  proprio  motu.  Hoc  autem  videtur  ad  integritatem  primi  sta- 
tus pertinuisse,  ut  inferiores  vires  totaliter  rationi  subderentur  : 
quae  quidem  subjectio  per  peccatum  primi  parentis  est  sublata 
non  solum  in  ipso,  sed  etianïin  aliis  qui  ab  eo  contrahunt  pecca- 
tum  originale,  in  quibus  eliam  postquam  a  peccato  mundanlur 
per  gratiae  Sacramentum,  remanet  rebellio,  vel  inobedientia  infe- 
riorum  virium  ad  rationem,  quae  dicitur  fomes  peccati,  quae  in 
Christo  nullatenus  fuit  secundum  praedicta.  Sed  quia  in  beata 
Virgine  Maria  non  erant  inferiores  vires  totaliter  subjectae,  ut 
scilicet  nullum  motum  haberent  a  ratione  non  praeordinatum,  et 
tamen  sic  cohibebantur  per  virtutem  gratiae,  ut  nullo  modo  contra 
rationem  moverentur,  propter  hoc  solet  dici,  quod  in  beata  Vir- 
gine post  sanctificationem  remansit  quidem  fomes  peccati  secun- 
dum substantiam,  sed  ligatus. 

CAPUT   GGXXV. 
De  perpétua  Virginitate  Matris  Christi, 

Si  autem  per  primam  sanctificationem  sic  fuit  contra  omnem 
motum  peccati  munita,  multo  magis  in  ea  excrevit  gratia,  fo- 
mesque  peccati  in  ea  est  debilitatus,  vel  etiam  totaliter  sublatus, 
Spiritu  Sancto  in  ipsa  secundum  verbum  Angeli  superveniente  ad 
corpus  Christi  ex  ea  formandum.  Unde  posquam  facta  est  sacra- 
rium  Spiritus  Sancti,  et  habitaculum  fil îi  Dei,  nefas  est  credere 
non  solum  aliquem  motum  peccati  in  ea  fuisse,  sed  nec  etiam 
carnalis  concupiscentiae  delectationem  eam  fuisse  expertam.  Et 
ideoabominanduserror  est  Helvidii,  qui  etiam  si  asserat  Christum 
ex  Virgine  conceptum  et  natum,  dixit  tamen  eam  postmodum  ex 
Joseph  alios  filios  genuisse.  Nec  hoc  ejus  suffragatur  errori,  quod 
Matlhaei  primo  dicitur,  quod  non  cognovit  eam  Joseph,  scilicet 

Mariam,  donec  peperit  filium  suum  primogenitnm,  quasi  postquam 
peperit  Christum,  eam  cognoverit,  quia,  donec,  in  hoc  loco  non 
significat  tempus  finitum,  sed  indeterminatum.  Est  enim  consue- 
tudo  sacrae  Scripturae,  ut  usque  tune  spccialiler  asserat  aliquid 
faclum,  vel  non  factum,  quousque  in  dubium  poterat  venire. 
Sicut  dicitur  in  Psal.  cix  :  Sede  a  dextris  mets,  donec  ponam  ini- 
micos  tuos  scabellum  pedum  tuorum.  Dubium  enim  esse  poterat, 
an  Christus  sederet  ad  dexteram  Dei,  quamdiu  non  viderentur  ei 
inimici  esse  subjecti,  quod  postquam  innotuerit,  nullus  remanebit 
dubitandi  locus.  Similiter  etiam  dubium  esse  poterat,  an  auto 
parlum  filii  Dei  Joseph  Mariam  cognoverit.  Unde  hoc  Evangelista 
removere  curavit  quasi  indubitable  relinquens,  quia  post  partum 
non  fuit  cognita.  Nec  etiam  ei  suffragatur  quod  Christus  dicitur 
ejus  primogenitus,  quasi  post  ipsum  alios  genuerit  filios.  Solet 
enim  in  Scriptura  primogenitus  dici  ante  quem  nullus  genitus, 
etiam  si  post  ipsum  nullus  sequatur,  sicut  patet  de  primogenitis 
qui  secundum  legem  sanctificabantur  Domino,  et  Sacerdotibus 
offerebanlur.  Nec  etiam  ei  suffragatur,  quod  in  Evangelio  aliqui 
dicuntur  fratres  Ghristi  fuisse,  quasi  mater  ejus  alios  habuerit 
filios.  Solet  enim  Scriptura  fratres  dicere  omnes,  qui  sunt  ejusdem 
cognationis,  sicut  Abraham  Loth  suum  fratrem  nominavit,  cum 
tamen  esset  nepos  ejus.  El  secundum  hoc  nepotes  Mariée,-  et  alii 
ejus  consanguinei  fratres  Ghristi  dicuntur,  et  etiam  consanguinei 
Joseph,  qui  pater  Ghristi  putabatur.  Et  ideo  in  Symbolo  dicitur  : 
Qui  natus  est  de  Virgine  Maria  :  quae  quidem  virgo  dicitur 
absolute,  quae  et  ante  partum,  et  in  partu,  et  post  partum  virgo 
permansit.  Et  quidem  quod  ante  partum,  et  post  partum  ejus 
virginitati  derogatum  non  fuerit,  satis  jam  dictum  est.  Sed  nec  in 
partu  ejus  virginitas  fuit  violata.  Corpus  enim  Ghristi,  quod  ad 
discipulos  januis  clausis  intravit,  potuit  eadem  potestate  de  utero 
clauso  matris  exire.  Non  enim  decebat  ut  integritatem  nascendo 
tolleret,  qui  ad  hoc  nascebatur,  ut  corrupta  in  integrum  refor- 
maret. 

GAPUT   GGXXVI. 

De  defectibus  assumptis  a  Christ 'o. 

Si  autem  conveniens  fuit,  n t  filius  Deinaluram  assumens  huma* 

nam  propter   humanam  salutem,   in  natura   assumpta   salutia 

humante  finem  ostenderet  per  gratiœ  et  sapientiœ  perfectionem 

ita  etiam  conveniens  fuit,  quod  in  humana  natura  assumpta  a  Dei 

verbo  conditiones  aliquœ  existèrent,  quœ  congruerent  decentis- 
simo  liberationis  modo  humani  generis.  Fuit  autem  congruentis- 
simus  modus  ut  homo,  qui  per  injustitiam  perierat,  per  justitiam 
repararetur.  Exigit  autem  hoc  justitiae  ordo,  ut  qui  pœnae  alicujus 
peccando  factus  est  debitor,  per  solutionem  pœnae  liberetur.  Quia 
vero  qua3  per  amicos  facimus,  aut  patimur,  aliqualiter  nos  ipsi 
facere,  aut  pati  videmur,  eo  quod  amor  est  mutua  virtus  ex 
duobus  se  amantibus  quodammodo  faciens  unum,  non  discordât 
a  justiliae  ordine  si  aliquis  liberetur  amico  ejus  satisfaciente  pro 
ipso.  Per  peccatum  autem  primi  parentis  perditio  in  totum  huma- 
num  genus  devenerat,  nec  alicujus  hominis  pœnasufficere  poterat, 
ut   totum  genus  humanum   liberaret.  Non  enim  erat  condigna 
satisfactio,  aequivalens,  ut  uno  homine  puro  satisfaciente  omnes 
homines  liberarenlur.  Similiter  etiam  nec  sufficiebat  secundum 
justitiam,  ut  Angélus  ex  amore  humani  generis  pro  ipso  satisfa- 
ceret.  Angélus  enim  non  habet  dignitatem,  infinitam  ut  satisfactio 
ejus  pro  infinitis,  et  infinitorum  peccatis  sufficere  posset.  Solus 
autem  Deus  est  infinitae  dignitatis,   qui  carne   assumpta   pro 
homine  sufficienter  salisfacere  poterat,  ut  supra  jam  diximus. 
Talem  igitur  oportuit  ut  humanam  naturam  assumeret,  in  qua 
pati  posset  pro  homine  ea  quae  homo  peccando  meruit,  ut  pate- 
retur  ad  satisfaciendum  pro  homine.  Non  autem  omnis  pœna, 
quam  homo  peccando  incurrit,  est  ad  satisfaciendum  idonea.  Pro« 
venit  enim  peccatum  hominis  ex  hoc,  quod  a  Deo  avertitur  con- 
versus  ad  commutabilia  bona.  Punitur  autem  homo  pro  peccato 
in  utrisque.  Nam  et  privatur  gratia,  et  caeteris  donis,  quibus  Deo 
conjungitur  :  et  meretur  etiam  pati  molestiam,  et  defectum  in  eo, 
propter  quod  est  a  Deo  aversus.  Ille  igitur  ordo  satisfactionis  re- 
quirit  ut  per  pœnas,  quas  peccator  in  bonis  commutabilibus  pati— 
tur,  revocetur  ad  Deum.  Huic  autem  revocationi  contrarias  sunt 
illse  pœnae,  quibus  homo  separatur  a  Deo.  Nullus  igitur  per  hoc 
Deo  satisfacit,  quod  privatur  gratia,  vel  quod  ignorât  Deum,  vel 
quod  habet  inordinatam  animam,  quamvis  hoc  sit  pœna  peccati, 
sed  per  hoc  quod  in  se  ipso  aliquem  dolorem  sensit,  et  in  exte- 
rioribus  rébus  damnum.  Non  igitur  Ghristus  illos  defectus  assu- 
mere  debuit,  quibus  homo  separatur  a  Deo,  licet  sint  pœna 
peccati,  sicut  privalio  gratiae,  ignorantia,  et  hujusmodi.  Per  hoc 
enim  minus  idoneus  ad  satisfaciendum  redderetur  :  quinimo  ad 
hoc  quod  esset  auctor  humanae  salutis,  requirebatur  ut  plenitu- 
dinem  gratiœ  et  sapientiœ  possideret,  sicut  jam  dictum  est.  Sed 

quia  homo  per  peccatum  in  hoc  positus  erat,  ut  necessitatem  mo- 
riendi  haberet,  et  ut  secundum  corpus  et  animam  esset  passibilis, 
hujusmodi  defectus  Christus  suscipere  voluit,  ut  mortem  pro 
hominibus  patiendo,  genus  humanum  redimeret.  Est  tamen  atten- 
dendum,  quod  hujusmodi  defectus  sunt  Ghristo  et  nobis  commu- 
nes. Alia  tamen  ratione  inveniuntur  in  Christo,  et  in  nobis  : 
hujusmodi  enim  defectus,  ut  dictum  est,  pœna  sunt  primi  pec- 
cati.  Quia  igitur  nos  per  vitiatam  originem  culpam  originalem 
contrahimus,  per  consequens  hos  defectus  dicimur  contractos 
habere  :  Christus  autem  ex  sua  origine  nullam  maculam  peccati 
contraxit,  hos  autem  defectus  ex  sua  voluntate  accepit,  unde  dici 
non  débet  quod  habuit  hos  defectus  contractos,  sed  magis  assum- 
ptos.  Illud  enimcontrahitur,  quod  cum  alio  ex  necessitate  trahitur  : 
Christus  autem  potuit  assumere  humanam  naturam  sine  hujusmodi 
defectibus,  sicut  sine  culpœ  fœditate  assumpsit.  Et  hoc  rationis  ordo 
poscerevidebatur,  ut  qui  fuit  immunis  a  culpa,  esset  immunis  a 
pœna.  Et  sic  patet  quod  nuila  necessitate  neque  vitiatse  originis, 
neque  justitiae,  hujusmodi  defectus  fuerunt  ineo  :  unde  relinquilur 
quod  non  contracti,  sed  voluntarie  assumpti  fuerunt  in  eo.  Quia 
vero  corpus  nostrum  praedictis  defectibus  subjacet  in  pœnam  pec- 
cati, nam  ante  peccatum  ab  his  eramus  immunes,  convenienter 
Christus  in  quantum  hujusmodi  defectus  in  sua  carne  assumpsit, 
dicitur  similitudinem  peccati  gessisse,  secundum  illud  Apostoli  ad 
Romanos  vin  :  Deas  misit  filium  sunm  in  similitudinem  carnis 
peccati.  Unde  et  ipsa  Christi  passibilitas,  vel  passio  ab  Apostolo 
peccatum  nominatur,  cum  subditur  :  Et  depeccato  damnavit  pec- 
catum in  carne.  Et  Roman,  vu  :  Quod  morluus  est  peccato,  mor- 
tuus  est  semel.  Et  quod  est  mirabilius,  hac  etiam  ratione  dicit 
Apostolus  ad  Galat.  m  :  quod  est  factus  pro  nobis  maledictum. 
Hac  etiam  ratione  dicitur  simplam  nostram  necessitatem  assump- 
sisse  scilicet  pœnse,  ut  duplam  nostram  consumeret  scilicet  culpa», 
Est  autem  considerandum  ulterius,  quod  defectus  pœnales  in 
corpore  duplices  inveniuntur.  Quidam  communes  omnibus,  ut 
esuries,  sitis,  lassitudo  post  laborem,  dolor,  mors,  et  hujusmodi. 
Quidam  vero  non  sunt  omnibus  communes,  sed  quorumdam 
hominum  proprii,  utcœcitas,  lepra,  febris,  membrorum  mutilatio, 
et  hujusmodi.  Horum  autem  defectuum  haec  est  differenlia  :  quia 
defectus  communes  in  nobis  ab  alio  traducuntur  scilicet  ex  primo 
parente,  qui  eos  pro  peccato  incurrit.  Defectus  antem  proprii  ex 
particularibus  causis  in  singulis  hominibus  innascuntur.  Christus 

autem  ex  seipso  nullam  causam  defectus  habebat  nec  ex  anima, 
quee  erat  gratia,  et  sapientia  plena,  et  Verbo  Dei  unita,  nec  ex 
corpore,  quod  erat  optime  organizatum  et  dispositum  omnipotenli 
virtute  Spiritus  Sancti  compactum,  sed  sua  voluntate  dispensa- 
tive  ad  nostram  salutem  procurandam,  aliquos  defectus  suscepit. 
Illos  igitur  suscipere  debuit,  qui  ab  alio  derivantur  ad  alios, 
scilicet  communes,  non  proprios,  qui  in  singulis  ex  causis  propriis 
innascuntur.Similiter  etiam,  quia  principaliter  venerat  ad  restau- 
randum  humanam  naturam,  illos  defectus  suscipere  debuit,  qui 
in  tota  natura  inveniebantur.  Patet  etiam  secundum  praedicta, 
quod  ut  Damasc.  dicit  :  Christus  assumptus  assumpsit  defectus 
nostros  indetractabiles,  id  est,  quibus  detrahi  non  potest.  Si  enim 
defectum  scientiae,  vel  gratise  suscepisset,  aut  etiam  lepram,  aut 
eœcitatem,  aut  aliquid  hujusmodi,  hoc  adderogationemdignitatis 
Christi  pertinere  videretur,  et  esset  hominibus  detrahendi  occasio 
quaB  nulla  datur  ex  defectibus  totius  naturaB. 

GAPUT    CGXXVII. 

Quare  Christus  mori  voluit. 

Manifeslum  igitur  est  secundum  praedicta,  quod  Christus  ali- 
quos defectus  nostros  suscepit  non  ex  necessitate,  sed  propter 
aliquem  finem,  scilicet  propter  salutem  nostram.  Omnis  autem 
potentia  et  habitus,  sive  habilitas  ordinatur  ad  actum  sicut  ad 
finem  :  unde  passibilitas  ad  satisfaciendum,  vel  merendum  non 
suffîcit  smë  pàssione  in  actu.'Non  enim  aliquis  dicit  bonus,  vel 
malus  ex  eo  quod  potest  talia  agere,  sed  ex  eo  quod  agit  :  nec 
laus  et  vituperium  debentur  potentiee,  sed  actui  :  unde  et  Christus 
non  solum  passibilitatem  nostram  suscepit  ut  nos  salvaret,  sed 
etiam  ut  pro  peccatis  nostris  satisfaceret,  voluit  pati.  Passus  est 
autem  pro  nobis  ea  quae  ut  nos  pateremur  ex  peccato  primi  pa- 
rentis  meruimus,  quorum  praecipuum  est  mors,  ad  quam  omnes 
alise  passiones  humanae  ordinantur  sicut  ad  ultimum.  Stipendia 
enimpeccati  mors  est,  ut  Apost.  dicit  ad  Rom.  vr.  Unde  et  Chris- 
tus pro  peccatis  nostris  voluit  mortcm  pati,  utdum  pœnam  nobis 
debitam  ipse  sine  culpa  susciperet,  nos  a  realu  morlis  liberaret, 
sicut  aliquis  debito  pœnae  liberaretur  alio  pro  eo  pœnam  susti- 
ncnte.  Mori  etiam  voluit,  ut  non  solum  mors  ejus  esset  nobis  sa- 
tisfactions remedium,sed  etiam  salulisSacramentum,  utadsimi- 
litudinem  mortis  ejus  nos  carnali  vitœ  moriamur  in  spiritualem 

vitam  translati,  secundum  illud  I.  Pétri  in  :Christus  semel  pro  pec- 
catis  nostris  mortuus  est,  justus  pro  injustis,  ut  nos  offerret  Deo 
mortificatos  quidem  carne,  vivificatos  autem  spiritu.  Mori  etiam 
voluit,  ut  nobis  mors  ejus  esset  perfeetae  virtutis  exemplum. 
Quantum  ad  charitatem  quidem,  quia  majorem  charitatem  nemo 
habet  quant  ut  animam  suam  ponat  quis  pro  amicls  suis,  ut  dicitur 
Joan.  xv.  Tanto  enim  quisque  magis  amare  ostenditur,  quanto 
plura  et  graviora  pro  amico  pati  non  refugit.  Omnium  autem  hu- 
manorum  malorum  gravius  est  mors,  per  quam  tollitur  vita  hu- 
mana  :  unde  nullum  magis  signum  dilectionis  esse  potest,  quam 
quod  homo  pro  amico  se  morti  exponat.  Quantum  ad  fortitudinem 
vero,  quse  propter  adversa  a  justitia  non  recedit,  quia  maxime 
ad  fortitudinem  pertinere  videtur,  ut  etiam  nec  timoré  mortis  ali- 
quis  a  virtute  recédât  :  unde  dicit  Apost.  Hebraeorum  n.  de  pas- 
sione  Chrisli  loquens,  ut  per  mortem  destrueret  eum  qui  habebat 
mortis  imperium,  id  est,  diabolum,  et  liberaret  eos  qui  timoré  mor- 
tis per  totam  vitam  obnoxii  erant  servituti.  Deum  enim  pro  veri- 
tate  mori  non  recusavit,  exclusit  timorem  moriendi,  propter 
quem  homines  servituti  peccati  plerumque  subdunlur.  Quantum 
ad  patientiam  vero,  quae  in  adversis  tristitiam  hominem  absor- 
bere  non  sinit  :  sed  quanto  sunt  majora  adversa,  tanto  magis  in 
his  relucet  patientiae  virtus  :  unde  in  maximo  malorum,  quod  est 
mors,  perfectae  patientiae  datur  exemplum,  si  absque  mentis  tur- 
balione  sustineatur,  quod  de  Christo  Propheta  prœdixit  dicens 
Isa.  lui  :  Tamquam  agnus  coram  londente  se  obmutescet,  et  non 
aperiet  os  suum.  Quantum  ad  obedientiam  vero,  quia  tanto  lau- 
dabiJior  est  obedientia,  quanto  in  difficilioribus  quis  obedit; 
omnium  autem  difficillimum  est  mors  :  unde  ad  perfectam  obe- 
dientiam Chrisii  commendandam  dicit  Apostol.  ad  Philippen. 
secundo  quod  factus  est  obediens  Palri  usque  ad  mortem. 

GAPUT   CCXXVIII. 

De  morte  crucis. 

Ex  eisdem  autem  causis  apparet,  quare  mortem  crucis  voluit 
pati.  Primo  quidem,  quia  hoc  convenit  quantum  ad  remedium 
satisfactionis  :  convenienter  enim  homo  punitur  per  ea,  in  quibus 
peccavit.  Per  quœ  enim  peccat  quis,  per  hœc  et  torquetur,  ut  dici- 
tur Sapientiae  i.  Peccatum  autem  hominis  primum  fuit  per  hoc, 
quod  pomurn  arboris  ligni  scientite  boni  et  inali  contra  praeccp- 

tum  Dei  comedit,  loco  cujus  Christus  se  ligno  affigi  permisit,  ut 
exolveret  quse  non  rapuit,  sicut  de  eo  Psalmista  dicit  in  Psal.  lviii  : 
Convenit  etiam  quantum  ad  Sacramentum.  Voluit  enim  Christus 
ostendere  sua  morte,  ut  sic  moreremur  vita  carnali,quod  spiritus 
nosterin  superna  elevaretur  :  unde  et  ipse  dicit,  Joan.  xu  .  Ego 
si  exaltatus  fuero  a  terra,  omnia  traham  ad  meipsum,  convenit 
etiam  quantum  ad  exemplum  perfectee  virtutis.  Homines  enim 
quandoque  non  minus  refugiunt  vituperabile  genus  mortis,  quam 
morlis  acerbitatem  :  unde  ad  perfeclionem  virtutis  pertinere  vi- 
detur,  ut  propter  bonum  virtutis  etiam  aliquis  vituperabilem 
mortem  non  réfugiât  pati.  Unde  Apost.  ad  commendandam  per- 
fectam  obedientiam  Christi,  cum  dixisset  de  eo  quod  factus  est 
obediens  usque  ad  mortem,  subdidit  :  Mortem  autem  crucis  :quae 
quidem  mors  turpissima  videbatur,  secundum  illud  Sapientiee  u  : 
Morte  turpissima  condemnemus  eum. 

CAPUT    GGXXIX. 

De  morte  Christi. 

Cum  autem  in  Christo  conveniant  in  unam  personam  très  sub- 
stantiae  scilicet  corpus,  anima,  et  divinitas  verbi,  quarum  duae, 
scilicet  anima  et  corpus,  unitae  sunt  in  unam  naturam,  in  morte 
quidem  Christi  separata  est  unio  corporis  et  animas.  Aliter  enim 
corpus  vere  mortuum  non  fuisset.  Mors  enim  corporis  nihil  est 
aliud  quam  separatio  animée  ab  ipso  :  neutrum  tamen  separatum 
est  Dei  Yerbo  quantum  ad  unionem  personee.  Ex  unione  autem 
animée  et  corporis  résultat  humanitas  :  unde  separata  anima  a 
corpore  Christi  per  mortem,  in  triduo  mortis  homo  dici  non  po- 
tuit.  Dictum  est  autem  supra,  quod  propter  unionem  in  persona 
humanse  naturae  ad  Dei  Verbum,  quidquid  dicitur  de  homine 
Christo,  potest  et  convenienter  de  Dei  filio  prsedicari  :  unde  cum 
in  morte  manseritunio  personalis  FiliiDei  tam  ad  animam,  quam 
ad  corpus  Christi,  quidquid  de  utroque  eorum  dicitur,  poterat  de 
Dei  Fiiio  prsedicari. Unde  et  in  Symbolo  dicilur.de  Filio  Dei,  quod 
sepultus  est,  propter  hoc  quod  corpus  sibi  unitum  in  sepulcro  jacuit, 
et  quod  descendit  ad  inferos  anima  descendente.  Est  etiam  consi- 
derandum,  quod  masculinum  genus  désignât  personam,  neutrum 
vero  naturam  :  unde  in  Trinitate  dicimus,  quod  filius  est  alius  a 
Paire,  non  aliud.  Secundum  hoc  ergo  in  triduo  morlis  Chrislus 
fuit  totus  in  sepulcro,  totus  in  inferno,  lotus  in  Cœlo,  propter 

personam  quae  unita  erat  et  carni  in  sepulcro  jacenti,  et  animae 
infernum  expolianti,  et  subsistebat  in  natura  divina  in  Cœlo  rég- 
nante :  sed  non  potest  dici  quod  totum  in  sepulcro,  aut  in 
sepulcro,  aut  in  inferno  fuerit,  quia  non  tota  humana  natura,  sed 
pars  in  sepulcro,  aut  in  inferno  fuit. 

GAPUT   GGXXX. 

Quod  mors  Christi  fuit  voluntaria. 

Fuit  igitur  mors  Christi  nostrae  morti  conformis  quantum  ad  id 
quod  est  de  ratione  mortis,  quod  est  animam  a  corpore  separari, 
sed  quantum  ad  aliquod  mors  Christi  a  nostra  morte  differens 
fuit.  Nos  eiym  morimur  quasi  morti  subjecti  ex  necessitate  vel 
naturae,velalicujus  violentiae  nobis  illatae.  Christus  autem  mortuus 
est  non  necessitate,  sed  potestate  et  propria  volunlate.  Unde  ipse 
dicebat  Joan.  x  :  Potestatem  habeo  ponendi  animam  meam,  et  ite- 
rum  sumendi  eam.  Hujus  autem  differentiae  ratio  est,  quia  natu- 
ralia  voluntati  nostrae  non  subjacent:  conjunctio  autem  animae  ad 
corpus  est  naturalis,  unde  voluntati  nostrae  non  subjacet,  quod 
anima  corpori  unita  remaneat,  vel  quod  a  corpore  separetur,  sed 
oportet  hoc  exvirtute  alicujus  agentis  provenire.Quidquid  autem 
in  Christo  secundum  humanam  naturam  erat  naturale,  totum  ejus 
voluntati  subjacebat  propter  divinitalis  virtutem,  cui  subjacet 
tota  natura.  Erat  igitur  in  potestate  Christi,  ut  quamdiu  vellet, 
anima  ejus  corpori  unita  remaneret,  et  statim  cum  vellet,  separa- 
retur  ab  ipso.  Hujusmodi  autem  divines  virtutis  indicium  centurio 
cruci  Christi  assistens  sensit,dum  eum  vidit  clamantem  expirare, 
per  quod  manifeste  ostendebatur,  quod  non  sicut  caeteri  homines 
ex  defectu  naturae  moriebatur.  Non  enim  possunt  homines  cum 
clamore  spiritum  emittere,  cum  in  illo  mortis  articulo  vix  etiam 
possint  palpitando  linguam  movere  :  unde  quod  Christus  damans 
expiravit,  in  eo  divinam  manifestavit  virtutem,  et  propter  hoc 
centurio  dixit  :  Vere  Filius  Dei  erat  iste.  Non  tamen  dicendum 
est,  quod  Judaei  non  occiderint  Christum,  vel  quod  Christus  ipse 
se  occident.  Ille  enim  dicitur  aliquem  occidere,  qui  ei  causam 
mortis  inducit,  non  tamen  mors  sequitur  nisi  causa  mortis  natu- 
ram vincat,quae  vitam  conservât.  Erat  autem  in  potestate  Christi, 
ut  natura  causae  corrumpenti  cederet,  vel  resisteret  quantum  ipse 
vellet  :  ideo  et  ipse  Christus  voluntarie  mortuus  fuit,  et  tamen 
Judaei  occiderunt  eum. 

S.  Thom.  Aq.  Opuscula.  —  1.  —  12 

CAPUT    GGXXXI. 

De  passione  Christi  gtcantum  ad  corpus. 

Non  solum  autem  Ghristus  mortem  pati  voluit,  sed  et  alia  quae 
ex  peccato  primi  parentis  in  posteros  proveniunt,  ut  dum  pœnam 
peccati  integraliter  susciperet,  nos  perfecte  a  peccato  satisfa- 
ciendo  liberaret.  Horum  autem  quaedam  praecedunt  mortem,  quae- 
dam  mortem  subsequuntur.  Praecedunt  quidem  mortem  corporis 
passiones  tam  naturales,  ut  famés,  sitis,  lassitudo,  et  hujus- 
modi  etc.  quam  etiam  violentée,  ut  vulneratio,  flagellatio,  et  simi- 
lia,  qua3  omnia  Christus  pati  voluit  tamquam  provenientia  ex 
peccato.  Si  enim  homo  non  peccasset,  nec  famis,  aut  sitis,  aut 
lassitudinis,  vel  frigoris  afflictionem  sensisset,  nec  ab  exterioribus 
pertulissetviolentam  passionem.  Has  tamen  passiones  alia  ratione 
Ghristus  pertulit,  quam  alii  hominespatiantur.In  aliis  enim  homi- 
nibus  non  est  aliquid,  quod  iis  passionibus  repugnare  possit.  In 
Ghristo  autem  erat  unde  iis  passionibus  resisteretur  non  solum 
virtus  divina  increata,  sed  etiam  animée  beatitudo,  cujus  tanta 
vis  est,  ut  Aug.  dicit,  ut  ejus  beatitudo  suo  modo  redundet  in 
corpus  :  unde  post  resurrectionem  ex  hoc  ipso  quod  anima  glori- 
ficata  erit  per  visionem  Dei,  et  apertam  et  plenam  fruitionem, 
corpus  gloriosae  animae  unitum  gloriosum  reddetur  impassibile  et 
immortale,  cum  igitur  anima  Christi  perfecta  visione  Dei  fruere- 
tur,  quantum  est  ex  virtute  hujus  visionis,  consequens  erat  ut 
corpus  impassibile  et  immortale  redderetur  per  redundantiam 
gloria3  ab  anima  in  corpus: sed  dispensative  factum  est,  ut  anima 
Dei  visione  fruente  simul  corpus  pateretur,  nulla  redundantia 
gloria3  ab  anima  in  corpus  facta.  Suberat  enim,  ut  dictum  est, 
quod  erat  naturale  Ghristo  secundum  humanam  naturam  ejus 
voluntati  :  unde  poterat  naluralem  redundantiam  a  superioribus 
partibus  ad  inferiores  pro  suo  libito  impedire,  ut  sineret  unam- 
quamque  partem  pati,  aut  agere  quod  sibi  proprium  esset  absque 
alterius  partis  impedimento,  quod  in  aliis  hominibus  esse  non 
potest.  Inde  etiam  est,  quod  in  passione  Christus  maximum  cor- 
poris doiorem  sustinuit,  quia  corporalis  dolor  in  nullo  mitigaba- 
tur  per  superius  gaudium  rationis,  sicut  nec  e  converso  dolor 
corporis,  rationis  gaudium  impediebat.  Hinc  etiam  apparet,  quod 
solus  Ghristus  viator  et  comprehensor  fuit.  Sic  enim  divina  vi- 
sione fruebatur,  quod  comprehensorem  pertinet,  ut  lamen  corpus 

passionibus  subjectum  remaneret,  quod  pertinet  ad  vlatorem.  Et 
quia  proprium  est  viatoris,  ut  per  bona  quas  ex  charitate  agit, 
mereatur  vel  sibi,  vel  aliis,  inde  est  quod  Christus  quamvis  com- 
prehensor  esset,  meruit  tamen  per  ea  quae  fecit,  et  passus  est,  et 
sibi  et  nobis.  Sibi  qaidem  non  gloriam  anima?,  quam  a  principio 
suas  conceptionis  habuerat,  sed  gloriam  corporis\,  ad  quam  pa- 
tiendo  pervenit.  Nobis  eliam  sua)  singulas  passiones  et  opera- 
tiones  fuerunt  prosicuas  ad  salutem,  non  solum  per  modum 
excmpli,  sed  etiam  per  modum  meriti,  in  quantum  propter 
abundantiam  charitatis  et  gratias  nobis  potuit  gratiam  promereri, 
ut  sic  de  plenitudine  capitis  membra  acciperent.  Erat  siquidem 
quaslibet  passio  ejus,  quantumcumqueminiraa,  sufticiens  ad  redi- 
mendum  humanum  genus,  si  consideretur  dignitas  patienlis. 
Quanlo  enim  aliqua  passio  in  personam  digniorem  infertur,  tanto 
vidotur  major  injuria  puta,  si  quis  percutiat  quemdam  de  populo; 
cum  igitur  Christus  sit  dignitatis  infinitas,  quaelibet  passio  ejus 
habet  infinitam  existimationem,  ut  sic  sufficeret  ad  infinitorum 
peccatorum  abolitionem.  Non  tamen  fuit  per  quamlibet  consum- 
mata  humani  generis  redemptio,  sed  per  mortem,  quam  propter 
rationes  supra  positas  ad  hoc  pati  voluit,  ut  genus  humanum  adi- 
meret  a  peccatis.  In  emptione  enim  qualibet  non  solum  requiritur 
quantitas  valoris,  sed  deputalio  pretii  ad  emendum. 

gaput  œxxxn. 

De  passiUlitate  anirrtœ  Chrisli. 

Quia  vero  anima  est  forma  corporis,  conséquent  est  ut  patiente 
corpore,  et  anima  quodammodo  patiatur  :  unde  pro  statu  il lo  quo 
Christus  corpus  passibile  habuit,  etiam  anima  ejus  passibilis  luït. 
Est  autem  considerandum  quod  duplex  est  animas  passio.  Una 
quidem  ex  parte  corporis,  alia  vero  ex  parte  objectî,  quod  in  una 
aliqua  potentiarum  considerari  potest.  Sic  enim  se  habet  anima 
ad  corpus,  sicut  pars  animas  ad  partem  corporis.  Potentia  autem 
visiva  patitur  quidem  ab  objecto,  sicut  cum  ab  excellenli  fulgido 
visus  obtunditur  :  ex  parte  vero  organi,  sicut  cum  lassa  pupilla 
hebetatur  visio.  Si  igitur  consideretur  passio  animas  Christi  ex 
parte  corporis,  sic  tota  anima  patiebatur  corpore  patiente.  Est 
enim  anima  forma  corporis  secundum  suam  essentiam:  in  essentia 
vero  animas  omnes  polentias  radicantur,  unde  relinquitur  quod 
corpore  patiente  quaslibet  potentia  animas  quodammodo  pateretur. 

Si  vero  consïderetur  animae  passio  ex  parte  objecti,  non  omnis 
potentia  animae  patiebatur,  secundum  quod  passio  proprie  sumpta 
nocumentum  importât.  Non  enim  ex  parte  objecti  cujuslibet  po- 
tentiae  poterat  aliquid  esse  nocivum.  Jam  enim  supra  dictum  est, 
quod  anima  Ghristi  perfecta  Dei  visione  fruebatur.Superior  igitur 
ratio  animae  Christi,  quae  rébus  aeternis  contemplandis  et  consu- 
lendis  inhaeret,  nihil  habeat  adversum,  aut  repugnans,  ex  quo 
aliqua  nocumenti  passio  in  ea  locum  haberet.  Potentiae  vero  sen- 
sitivae,  quarum  objecta  sunt  res  corporeee,  habere  poterant  ali- 
quod  nocumentum  ex  corporis  passione  :  unde  sensibilis  dolor  in 
Christo  fuit  corpore  patiente.  Et  quia  laesio  corporis  sicut  a  sensu 
sentitur  noxia,  ita  etiam  interior  imaginatio  eam  ut  nocivam 
apprehendit,  inde  sequitur  interior  tristitia  etiam  cum  dolor  in 
corpore  non  sentitur,  et  hanc  passionem  tristitiae  dicimus  in 
anima  Christi  fuisse.  Non  solum  autem  imaginatio,  sed  etiam 
ratio  inferior  nociva  corporis  apprehendit  :  et  ideo  etiam  ex 
apprehensione  inferioris  rationis,  quae  circa  temporalia  versatur, 
poterat  passio  tristitiae  habere  locum  in  Christo,  in  quantum  sci- 
licet  mortem,  et  aliam  corporis  laesionem  inferior  ratio  apprehen- 
debat  ut  noxiam,  etappetitui  naturali  contrariam.  Contingit  autem 
ex  amore,  qui  facit  duos  homines  quasi  unum,  ut  aliquis  tristi- 
tiam  patiatur  non  solum  ex  iis  quœ  per  imaginationem,  vel  per 
inferiorem  rationem  apprehendit  ut  sibi  nociva,  sed  etiam  ex  iis 
quae  apprehendit  ut  noxia,  aliis  quos  amat  :  unde  ex  hoc  tristi- 
tiam  Christus  patiebatur,  secundum  quod  aliis,  quos  ex  charitate 
amabat,  periculum  imminere  cognoscebat  culpae,  vel  pœna3,  unde 
non  solum  sibi,  sed  etiam  aliis  doluit.  Et  quamvis  dilectio  proximi 
ad  superiorem  rationem  quodammodopertineat,  in  quantum  proxi- 
mus  ex  charitate  diligitur  propter  Deum,  superior  tamen  ratio  in 
Christo  de  proximorum  defectibus  tristitiam  habere  non  potuit, 
sicut  in  nobis  habere  potest.  Quia  enim  ratio  superior  Christi 
plena  Dei  visione  fruebatur,  hoc  modo  apprehendebat  quidquid  ad 
aliorum  defectus  pertinet,  secundum  quod  in  divina  Sapientia 
continetur,  secundum  quam  decenter  ordinatum  existit  et  quod 
aliquis  peccare  permittatur,  et  quod  pro  peccato  punietur.  Et  ideo 
nec  anima  Christi,  nec  aliquis  beatus  Deum  videns,  ex  defectibus 
proximorum  tristitiam  pati  potest.  Secus  autem  est  in  viatoribus, 
qui  ad  rationem  sapienliae  videndam  non  attingunt.  Hic  enim 
etiam  secundum  rationem  superiorem  de  defectibus  aliorum  tris- 
tantur,  dum  ad  honorem  Dei,  et  exaltationem  fidei  pertinere 

existimant,  quod  aliqui  salventur,  qui  tamen  damnantur.  Sic 
igitur  de  eisdem,  de  quibus  dolebat  secundum  sensum,  imagina- 
tionem,  et  rationem  inferiorem,  secundum  superiorem  gaudebat, 
in  quantum  ea  ad  ordinem  divinse  Sapientiae  referebat.  Et  quia 
referre  aliquid  ad  alterum  est  proprium  opus  rationis,  ideo  solet 
dici,  quod  mortem  ratio  Christi  refugiebat  quidem  si  consideretur 
ut  natura,  quia  scilicet  naturaliter  est  mors  odibilis,  volebat  ta- 
men eam  pati,  si  consideretur  ut  ratio.  Sicut  aulem  in  Ghristo 
fuit  tristitia,  ita  etiam  et  aliae  passiones  quse  ex  tristitia,  oriuntur, 
ut  timor,  ira,  et  hujusmodi.  Ex  iis  enim  quae  tristitiam  prsesenlia 
ingerunt,  timor  in  nobis  causatur,  dum  futura  mala  existimantur, 
et  dum  aliquo  lœdente  contristati  sumus,  contra  eum  irascimur, 
hae  tamen  passiones  aliter  fuerunt  in  Christo  quam  in  nobis.  In 
nobis  enim  plerumque  judicium  rationis  praeveniunt,  interdum 
modum  rationis  excedunt.  In  Christo  autem  nunquam  praevenie- 
bant  judicium  rationis,  nec  modum  a  ratione  taxatum  excedebant, 
sed  tantum  movebatur  inferior  appetilus,  qui  est  subjectus  pas- 
sioni,  quantum  ratio  ordinabat  eum  debere  moveri.  Poterat  igitur 
contingere,  quod  secundum  inferiorem  partem  anima  Christi  refu- 
giebat aliquid,  quod  secundum  superiorem  optabat,  non  tamen 
erat  contrarietas  appetituum  in  ipso,  vel  rebellio  carnis  ad  spiri- 
tum,  quaa  in  nobis  contingit  ex  hoc,  quod  appetitus  inferior  judi- 
cium et  modum  rationis  transcendit  sed  in  Christo  movebatur 
secundum  judicium  rationis,  in  quantum  permittebat  unicuique 
inferiorum  virium  moveri  proprio  molu,  secundum  quod  ipsum 
decebat.  lis  igitur  consideratis  manifestum  est  quod  superior  ratio 
Christi  tota  quidem  fruebatur  et  gaudebat  per  comparationem  ad 
suum  objectum.  Non  enim  ex  hac  parte  aliquid  ei  occurrere 
poterat,  quod  esset  tristitiee  causa,  sed  etiam  tota  patiebatur  ex 
parte  subjecti,  ut  supra  dictum  est.  Nec  illa  fruilio  minuebat 
passionem,  nec  passio  impediebat  fruitionem,  eum  non  fieret  re- 
dundantia  ex  una  potentia  in  aliam,  sed  quselibet  potentiarum 
permitteretur  agere  quod  sibi  proprium  erat,  sicut  jam  supra 
dictum  est. 

GAPUT  CGXXXIIL 
De  oratione  Christi. 

Quia  vero  oratio  est  desiderii  expositiva,  ex  diversitate  appeti- 
tuum ratio  sumi  potest  orationis,  quam  Christus  imminente  pas- 

sione  proposuit.  Matt.  xxvi  :  Pater  mi,  si  possibile  est,  transeat  a 
me  calix  iste  :  verumtamen  non  sicut  ego  volo,  sed  sicut  tu.  In  hoc 
enim  quod  dixit:  Transeat  a  me  calix  iste,  molum  inferioris  appe- 
titus  et  naturalis  desiderii  désignât,  quo  naluraliter  quilibet 
mortem  refugit,  et  appétit  vilam.  In  hoc  autem  quod  dicit. 
Verumtamen  non  sicut  ego  volo,  sed  sicut  tu  vis,  exprimit  motu 
superioris  rationis  omnia  considerantis,  prout  sub  ordinatione  di- 
vine Sapientiae  continentur.  Ad  quod  etiam  pertinet  quod  dicit  : 
Si  non  potest,  hoc  solum  fieri  posse  demonstrans,  quod  secundum 
ordinem  divinae  voluntatis  procedit.  Et  quamvis  calix  passionis 
non  transivit  ab  eo  quin  ipsum  biberit,  non  tamen  dici  débet  quod 
ejus  oratio  exaudita  non  fuerit.  Nam  secundum  Apostolum  ad 
Hebr.  xi  :  In  omnibus  exauditus  est  pro  sua  reverentia,  cuni  enim 
ocatio,  ut  dictum  est,  sit  desiderii  expositiva,  illud  simpliciter 
oramus,  quod  simpliciter  volumus  :  unde  et  desiderium  justorum 
orationis  vim  obtinetapud  Deum,  secundum  illud  Psal.  ix  :  Desi- 
derium pauperurk  exaudivit  Dominus.  Illud  autem  simpliciter  vo- 
lumus, quod  secundum  rationem  superiorem  appetimus,  ad  quam 
solam  pertinet  consentire  in  opus.  Illud  autem  simpliciter  oravit 
Ghristus,  ut  Patris  voluntas  fieret,  quia  hoc  simpliciter  voluit, 
non  autem  quod  calix  ab  eo  transiret,  quia  nec  hoc  simpliciter 
voluit,  sed  secundum  inferiorem  rationem,  ut  dictum  est. 

GAPUT  GGXXXIV. 

De   sejmltura    Christi. 

Consequuntur  autem  hominem  ex  peccato  post  mortem  alii  de- 
fectus  et  ex  parte  corporis,  et  ex  parte  animée.  Ex  parte  corporis 
quidem,  quod  corpus  redditur  terrae,  ex  qua  sumptum  est.  Hic 
autem  defectus  ex  parte  corporis  in  nobis  quidem  secundum  duo 
attenditur,  scilicet  secundum  posilionem,  et  secundum  resolutio- 
nem.  Secundum  positionem  quidem,  in  quantum  corpus  morluum 
sub  terra  ponilur  sepultum.  Secundum  resolutionem  vero,  in 
quantum  corpus  in  elemenla  solvitur,  ex  quibus  est  compactum. 
Horum  autem  defectuum  primum  quidem  Chrislus  pati  voluit, 
ut  scilicet  corpus  ejus  sub  terra  poneretur.  Alium  autem  defectum 
passus  non  fuit,  ut  scilicet  corpus  ejus  in  terram  resolveretur  : 
unde  do  ipso  Psal.  xv,  dicit  :  Non  dabis  sanctum  tuum  videre 
corruptionem,  id  est,  corporis  putrefactionem.  Hujus  autem  ratio 
est,  quia  corpus  Christi  materiam  sumpsit  de  natura  humana,  sed 

formatio  ejus  non  fuit  virtute  humana,  sedvirtute  Spiritus  Sancti, 
et  ideo  propter  substantiam  maleriae  subterraneum  locum,  qui 
corporibus  mortuis  deputari  consuevit,  voluit  pati.  Locus  enim 
corporibus  debetur  secundum  materiam  prœdominantis  elementi  : 
sed  dissolutionem  corporis  per  Spiritum  Sanctum  fabricati  pati 
non  voluit,  quia  quantum  ad  hoc  ab  aliis  hominibus  differebat. 

CAPUT  GGXXXV. 

De  descensu  Christi  ad  in  fer  os. 

Ex  parte  vero  anima?  sequitur  in  hominibus  ex  peccato  post 
mortem,  ut  ad  infernum  descendat  non  solum  quantum  ad  locum, 
sed  etiam  quantum  ad  pœnam.  Sicut  autem  corpus  Christi  fuit 
quidemsub  terra  secundum  locum,  non  autem  secundum  commu- 
nem  resolutionis  defectum,  ita  et  anima  Christi  descendit  quidem 
ad  inferos  secundum  locum,  non  autem  ut  ibi  pœnam  subiret,  sed 
magis  ut  alios  pœna  absolveret,  qui  propter  peccatum  primi  pa- 
rentis  illic  detinebantur,  pro  quo  plene  jam  satisfecerat  mortem 
patiendo  :  unde  post  mortem  nihil  patiendum  restabat,  sed  absque 
omni  pœnœ  passione  localiter  ad  infernum  descendit,  ut  se  vivo- 
rum  et  mortuorum  liberatorem  ostenderet.  Ex  hoc  etiam  dicitur, 
quod  solus  inter  mortuos  fuit  liber  quia  anima  ejus  in  inferno  non 
subjacuit  pœnae,  nec  corpus  ejuscorruptioni  insepulcro.  Quamvis 
autem  Christus  descendens  ad  inferos,  eosliberavitqui  pro  peccato 
primi  parentis  ibi  tenebantur,  illos  tamen  reliquit,  qui  pro  pecca- 
tis  propriis  ibidem  pœnis  erant  addicti  .  et  ideo  dicitur  momor- 
disse  infernum,  non  absorbuisse,  quia  scilicet  partem  liberavit,  et 
partem  dimisit.  Hos  igitur  Christi  defectus  symbolum  fldei  tangit, 
cum  dicit  :  Passus  sub  Pontio  Pilato,  crucifixus,  morluus,  et  sepul- 
tus,  descendit  ad  inferos. 

CAPUT  CCXXXVI. 
De  resurrectione,  et  tenipore  resurrectionis  Christi. 

Quia  ergo  per  Christumhumanum  genus  liberatum  est  a  malis, 
quae  ex  peccato  primi  parentis  derivata  erant,  oportuit  quod  sicut 
ipse  mala  nostra  sustinuit,  ut  ab  eis  nos  liberaret,  ita  etiam  re- 
parationis  humanae  per  ipsum  factas  in  eo  primitiaî  apparerent, 
ut  utroque  modo  Christus  proponeretur  nobis  in  signum  salutis, 
dum  ex  ejus  passione  consideramus  quid  pro  peccato  incurrimus, 


184  S.    THOM^E    AQUINATIS    OPUSCULA. 

et  quid  nobis  patiendum  est  ut  a  peccato  liberemur,  et  per  ejus 
exaltalionem  consideremus  quid  nobis  per  ipsum  sperandum  pro- 
ponitur.  Superata  igitur  morte,  qua3  ex  peccato  primi  parent is 
provenerat,  primus  ad  immortalem  vitam  resurrexit,  ut  sicut 
Adam  peccante  primo  mortalis  vita  apparuit,  ita  Christo  pro  pec- 
cato satisfaciente,  primo  immortalis  vita  in  Christo  appareret. 
Redierant  quidem  ad  vitam  alii  ante  Christum  vel  ab  eo,  vel  a 
prophetis  suscitati,  tamen  iterum  morituri  :  sed  Christus  resur- 
gens  ex  mortuis,  jam  non  moritur  :  unde  quia  primus  necessitatem 
moriendi  evasit,  dicitur  princeps  mortuorum,  et  primitiae  dor- 
mientium,  scilicet  quia  primus  a  sommo  mortis  surrexit  jugo 
mortis  excusso.  Ejus  autem  resurrectio  non  tardari  debuit,  nec 
statim  post  mortem  esse.  Si  enim  statim  post  mortem  redisset  ad 
vitam,  mortis  veritas  comprobata  non  fuisset.  Si  vero  diu  resur- 
rectio tardaretur,  signum  superalae  mortis  in  eo  non  appareret, 
ncc  hominibus  daretur  spes  ut  per  ipsum  liberarentur  a  morte  : 
unde  resurrectionem  usque  ad  tertium  diem  distulit,  quia  hoc 
tempus  sufficiens  videbatur  ad  mortis  veritalem  comprobandam, 
nec  erat  nimis  prolixum  ad  spem  liberationis  tollendam.  Nam  si 
amplius  dilata  fuisset,  jam  fidelium  spes  dubitationem  pateretur, 
unde  et  quasi  déficiente  jam  spe  quidam  dicebant  tertia  die,  Luc. 
ulti.  :  Nos  sperabamus  quod  ipse  redempturus  esset  Israël.  Non 
tamen  per  très  integros  dies  Christus  mortuus  remansit.  Dicitur 
tamen  tribus  diebus,  et  tribus  noctibus  in  corde  terras  fuisse  il lo 
modo  locutionis,  quo  pars  pro  toto  poni  solet,  cum  enim  ex  die 
et  nocte  unus  dies  naturalis  constituatur,  quacumque  parte  diei, 
vel  noctis  computata  Christus  fuit  in  morte,  tota  illa  die  dicitur 
in  morte  fuisse.  Secundum  autem  Scripturae  consuetudinem  nox 
cum  sequenti  diecomputatur,  eo  quod  Hebraei  tempora  secundum 
cursum  Iunae  observant,  quae  de  sero  incipit  apparere.  Fuit  autem 
Christus  in  sepulcro  ultima  parte  sextae  feriae,  quae  si  cum  nocte 
prgecedenti  computetur,  erit  quasi  dies  unus  naturalis.  Nocte  vero 
sequente  sextam  feriam  cum  intégra  die  sabbathi  fuit  in  sepulcbro, 
et  sic  sunt  duo  dies.  Jacuit  etiam  mortuus  in  sequenti  nocte,  quee 
praecedit  diem  dominicum,  in  qua  resurrexit,  vel  média  nocte 
secundum  Gregorium,  vel  diluculo  secundum  alios,  unde  si  com- 
putetur vel  tota  nox,  vel  pars  ejus  cum  sequenti  die  dominico  erit 
tertius  dies  naturalis.  Nec  vacat  a  mysterio  quod  tertia  die  resur- 
gere  voluit,  ut  per  hoc  manifestetur  quod  ex  virtute  totius  Trini- 
tatis  resurrexit  :  unde  et  quandoque  dicitur  pater  eum  resusci- 

tasse ,  quandoque  autem  quod  ipse  propria  virtute  resurrexit, 
quod  non  est  contrarium  cum  eadem  sit  divina  virtus  patris  et 
filii  et  Spiritus  Sancti  :  et  etiam  ut  ostenderetur  quod  reparatio 
vitae  non  fuit  facta  prima  die  sseculi,  id  est  sub  lege  naturali,  nec 
secunda  die,  id  est  sub  lege  mosayca,  sed  tertia  die  id  est  tempore 
gratiae.  Habet  etiam  rationem,  quia  Christus  una  die  intégra,  et 
duabus  noctibus  integris  jacuit  in  sepulcro,  quia  Christus  una 
vetustate  quam  suscepit,  scilicet  pœnae,  duas  nostras  vetuslates 
consumpsit,  scilicet  culpae  et  pœnœ,  qua3  per  duas  noctes  signifi- 
cantur. 

GAPUT  CCXXXVII. 

De  qtialitate  Christi  resurgentis. 

Non  solum  autem  Christus  recuperavit  humano  generi  quod 
Adam  peccando  amiserat,  sed  etiam  hoc,  ad  quod  Adam  peccando 
amiserat,  sed  etiam  hoc,  at  quod  Adam  merendo  pervenire  po- 
tuisset.  Multo  enim  major  fuit  Christi  efficaeia  ad  merendum, 
quam  hominis  ante  peccatum.  Incurrit  siquidem  Adam  peccando 
necessitatem  moriendi,  amissa  facultate  qua  mori  non  poterat,  si 
non  peccaret.  Christus  autem  non  solum  necessitatem  moriendi 
exclusit,  sed  etiam  necessitatem  non  moriendi  acquisivit  :  unde 
corpus  Christi  post  resurrectionem  factum  est  impassibile  et 
immortale,  non  quidem  sicut  primi  hominis  potens  non  mori,  sed 
omnino  non  potens  mori,  quia  in  futurum  de  nobis  ipsis  expecta- 
mus.  Et  quia  anima  Christi  ante  mortem  passibilis  eratsecundum 
passionem  corporis,  consequens  est  ut  corpore  impassibili  facto, 
etiam  anima  impassibilis  redderetur.  Et  quia  jam  impletum  erat 
humanee  redemptionis  mysterium,  propler  quod  dispensative  con- 
tinebatur  fruitionis  gloria  in  superiori  animas  parte,  ne  fieret 
redundanlia  ad  inferiores  partes,  et  ad  ipsum  corpus,  sed  permit- 
teretur  unumquodque  aut  agere  aut  pati  quod  sibi  proprium  erat, 
consequens  fuit  ut  jam  per  redundantiam  gloriae  a  superiori  animas 
parte  totaliter  corpus  glorificaretur,  et  inferiores  vires,  et  inde  est 
quia  ante  passionem  Christus  esset  comprehensor  propter  fruitio- 
nem  animée,  et  viator  propler  corporis  passibilitatem,  jam  post 
resurrectionem  viator  non  fuit,  sed  solum  comprehensor. 

GAPUT  CCXXXVIIL 

Quomodo  convenientibus  argumenlis  Christi  resurrectio 
demonstratur. 

Et  quia  ut  dictum  est,  Christus  resurrectionem  anticipavit,  ut 
ejus  resurrectio  argumentum  nobis  spei  existeret  ut  nos  etiam 
resurgere  speraremus,  oportuit  ad  spem  resurrectionis  suaden- 
dam,  ut  ejus  resurrectio,  nec  non  et  resurgentis  qualitas  con- 
gruentibus  indiciis  manifestaretur.  Non  aulem  omnibus  indifferen- 
ter  suam  resurrectionem  manifestavit,  sicut  humanitatem  et 
passionem,  sed  solum  testibus  prseordinatis  a  Deo  scilicet  disci- 
pulis,  quos  elegerât  ad  procurandum  humanam  salutem.  Nam 
status  resurrectionis,  ut  dictum  est,  pertinet  ad  gloriam  com- 
prehensoris,  cujus  cognitio  non  debetur  omnibus,  sed  iis  tantum 
qui  se  dignos  efficiunt.  Manifestavit  autem  eis  Christus  et  veri- 
talem  resurrectionis,  et  gloriam  resurgentis  :  veritatem  quidem 
resurrectionis,  ostendendo  quod  idem  ipse  qui  mortuus  fuerat 
resurrexit  et  quantum  ad  naturam,  et  quantum  ad  suppositum. 
Quantum  ad  naturam  quidem,  quia  se  verum  corpus  humanum 
habere  demonstravit,  dum  ipsum  palpandum  et  videndum  disci- 
pulis  preebuit,  quibus  dixit.  Luc.  ult.  :  Palpate,  et  videte,  quia 
spiritus  carnem  et  ossa  non  habet,  sicut  me  videtis  habere.  Mani- 
festavit etiam  exercendo  actus  qui  naturae  humanae  conveniunt, 
cum  discipuiis  suis  manducans  et  bibens,  et  cum  eis  multoties 
loquens,  et  ambulans,  qui  sunt  actus  hominis  viventis  quamvis 
illa  comestio  necessilatis  non  fuerit.  Non  enim  incorruptibilia 
resurgentium  corpora  ulterius  cibo  indigebunt,  cum  in  eis  nulla 
fiet  deperditio,  quam  oporteat  per  cibum  restaurari  :  unde  et 
cibus  a  Ghristo  assumptus  non  cessit  in  corporis  ejus  nutrimen- 
tum,  sed  fuit  resolutum  in  prsejacentem  materiam.  Verumtamen 
ex  hoc  ipso  quod  comedit  et  bibit,  so  verum  hominem  demons- 
travit. Quantum  vero  ad  suppositum,  ostendit  se  esse  eumdem 
qui  mortuus  fuerat  per  hoc,  quod  indicia  suas  mortis  eis  in  suo 
corpore  demonstravit  scilicet  vulnerum  cicatrices  :  unde  dicit 
Thomœ.  Joan.  xx  :  Infer  digitum  tuum  hue,  et  vide  manus  meas, 
et  affer  manum  taam,  et  mitte  in  lalus  meum,  et  Luc.  ulti.  dixit 
Videte  manus  meas  et  pedes  meos,  quia  ego  ipse  sum  :  quamvis  hoc 
etiam  dispensationis  fuerit,  quod  cicatrices  vulnerum  in  suo  cor- 
pore  reservavit,  ut  per  eas  resurrectionis  veritas  probaretur  :  cor- 

pori  enim  incorruptibili  resurgenti  debetur  omnis  integritas  :  licet 
etiam  dici  possit,  quod  in  martyribus  quaedam  indicia  prœceden- 
tium  vulnerum  apparebunt  cum  quodam  décore  in  testimonium 
virtutis.  Ostend;t  etiam  se  esse  idem  suppositum  et  ex  modo  lo- 
quendi,  et  ex  aliis  consuetis  operibus,  ex  quibus  homines  reco- 
gnoscuntur  ;  unde  et  discipuli  recognoverunt  eum  in  fraclione 
panis,  Luc.  tilti.  Et  ipse  in  Galilaaa  aperte  se  eis  demonstravit, 
ubi  cum  eis  erat  solitus  conversari  :  gloriam  vero  resurgentis 
manifestavit,  dum  januis  clausis  ad  eos  intravit.  Joan.  xx.  et 
dum  ab  oculis  eorum  evanuit,  Luc.  ulti.  Hoc  enim  pertinet  ad 
gloriam  resurgentis,  ut  in  potestate  habeat  apparere  oculo  glo- 
rioso  quando  vult,  vel  non  apparere  quando  voluerit.  Quia  tamen 
resurrectionis  finis  difficultatem  habebat,  propterea  per  plura  in- 
dicia tam  veritatem  resurrectionis,  quam  gloriam  resurgentis 
corporis  demonstravit.  Nam  si  inusitatam  conditionem  glorificati 
corporis  totaliter  demonstrasset,  fidei  resurrectioni  prsejudicium 
attulisset,  quia  immensitas  gloriae  opinionem  exclusisset  ejusdcm 
naturae.  Hoc  etiam  non  solum  visibilibus  signis,  sed  etiam  intel- 
ligibilibus  documentis  manifestavit,  dum  aperuit  eorum  sensum, 
ut  Scripturas  intelligerent,  et  per  scripturas  Prophetarum  se  re~ 
surreclurum  ostendit. 

GAPUT  GGXXXIX. 

De  duplici  vita  reparata  in  homine  per  Christum. 

Sicut  autem  Ghristus  sua  morte  mortem  nostram  destruxit,  ita 
sua  resurrectione  vitam  nostram  reparavit.  Est  autem  hominis 
duplex  mors,  et  duplex  vita.  Una  quidem  mors  est  corporis  per 
separationem  ab  anima  :  alia  per  separationem  a  Deo.  Christus 
autem  in  quo  secunda  mors  locum  non  habuit,  per  primam  mor- 
tem quam  subiit,  scilicet  corporalem,  utramque  in  nobis  mortem 
destruxit  scilicet  corporalem  et  spiritualem.  Similiter  autem  per 
oppositum  intelligilur  duplex  vita.  Una  quidem  corporis  ab  anima, 
quae  dicitur  vita  naturae  :  alia  a  Deo,  quae  dicitur  vita  justitise, 
vel  vita  gratiae,  et  haec  est  per  fidem,  per  quam  Deus  inhabitat 
in  nobis,  seeundum  illud  Abacuch.  n  :  Jastus  autem  meus  in  fide 
suit  rivet,  et  seeundum  hoc  duplex  est  resurrectio.  Una  corporalis, 
qua  anima  iterato  conjungitur  corpori  :  alia  spiritualis,  qua  ite- 
rum  conjungitur  Deo.  Et  haec  quidem  secunda  resurrectio  locum 
in  Christo  non  habuit,  quia  nunquam  ejus  anima  fuit  per  pecca- 

tum  separata  a  Dco.  Per  resurrectionem  igitur  suam  corporalem 
utriusque  resurrectionis  scilicet  corporalis  et  spiritualis  nobis  est 
causa.  Considerandum  tamen  est,  quod  ut  dicit  Augustin,  super 
Joan.  Verbum  Dei  resuscitat  animas,  sed  Verbum  caro  factum 
resuscitat  corpora.  Animam  enim  vivificare  solius  Dei  est.  Quia 
tamen  caro  est  divinitatis  ejus  instrumentum,  instrumentum  au- 
tem  agit  in  virtute  causse  principalis,  utraque  resurrectio  nostra 
et  corporalis,  et  spiritualis  in  corporalem  Ghristi  resurrectionem 
refertur  ut  in  causam.  Omnia  enim  quae  in  Christi  carne  facta 
sunt  nobis  salutaria  fuerunt  virtute  divinitatis  unitae  :  unde  et 
Apos.  resurrectionem  Christi  causam  nostrae  spiritualis  resurrec- 
tionis ostendens,  dicit,  ad  Rom.  iv.  quod  traditus  est  propler  de- 
licta  nostra,  et  resurrexit  pr  opter  justiflcationem  nostram.  Quod 
autem  Christi  resurrectio  nostrae  corporalis  resurrectionis  sit  causa 
ostendit.  I.  ad  Corinth.  v  :  Si  autem  Christus  prœdicatur  quod 
resurrexit,  quomodo  quidem  dicunt  in  vobis,  quoniam  resurrectio 
mortuorum  non  est?  Pulchre  autem  Apost.  peccatorum  remissio- 
nem  Christi  attribuit  morti,  justificationem  vero  nostram  resur- 
rectioni,  ut  designetur  conformitas  et  similitudo  effectus  ad  cau- 
sam. Nam  sicut  peccatum  deponitur  cum  remittitur,  ita  Christus 
moriendo  deposuit passibilem  vitam,  in  qua  erat  similitudo  peccati. 
Cum  autem  aliquid  justificatur,  novam  vitam  adipiscitur,  ita 
Christus  resurgendo  novitatem  gloriae  consecutus  est.  Sic  igilur 
mors  Christi  est  causa  remissionis  peccati  nostri,  et  effectiva  ins- 
trumentaliter,  et  exemplaris  sacramentaliier,  et  meritoria  :  Re- 
surrectio autem  Christi  fuit  causa  resurrectionis  nostrae  effectiva 
quidem  instrumentaliter,  et  exemplaris  sacramentaliter,  non  autem 
meritoria,  tum  quia  Christus  jam  non  erat  viator,  ut  sibi  mereri 
competeret  :  tum  quia  claritas  resurrectionis  fuit  praemium  pas- 
sionis,  ut  per  Apost.  patet  Philip,  n.  Sic  igitur  manifestum  est, 
quod  Christus  potest  dici  primogenitus  resurgentium  ex  mortuis, 
non  solum  ordine  temporis,  quia  primus  resurrexit  secundum  prae- 
dicta,  sed  etiam  ordine  causae,  quia  resurrectio  ejus  est  causa 
resurrectionis  aliorum  :  et  in  ordine  dignitatis,  quia  prae  cunctis 
gloriosior  resurrexit.  Hanc  igitur  fidem  resurrectionis  Christi  Sym- 
bol uni  fidei  continet  dicens  :  Tertia  die  resurrexit  a  mortuis. 

GAPUT  GCXL. 

De  duplici  prcemio  humiliationis  Christi,  scilicet 
resurrectione,  et  ascensione. 

Quia  vero  secundum  Apostolum  exaltatio  Christi  praemium  fuit 
humiliationis  ipsius,  consequens  fuit  ut  duplici  ejus  humiliationi 
duplex  exaltatio  responderet.  Humiliaverat  namque  se  primo  se- 
cundum mortis  passionem  in  carne  passibili  quam  assumpserat  : 
secundo  quantum  ad  locum,  corpore  posito  in  sepulcro,  et  anima 
ad  inferos  descendente.  Primas  igitur  humiliationi  respondet  exal- 
tatio resurrectionis,  in  qua  a  morte  ad  vitam  rediit  immortalem  : 
secundae  humiliationi  respondet  exaltatio  ascensionis  :  unde  Apost. 
dicit  Ephe.  iv  :  Qui  descendit,  ipse  est  qui  ascendit  super  omnes 
eœlos.  Sicut  autem  de  filio  Dei  dicitur  quod  est  natus,  passus,  et 
sepultus,  et  quia  resurrexit,  non  tamen  secundum  naturam  divi- 
nam,  sed  secundum  humanam  :  ita  et  de  Dei  filio  dicitur  quod 
ascendit  in  cœlum,  non  quidem  secundum  divinam  naturam,  sed 
secundum  humanam.  Nam  secundum  divinam  naturam  nunquam 
a  cœlodiscessitsemper  ubiqueexistens  :  unde  ipse  dicit,  Joan.  m  : 
Nemo  ascendit  in  cœlum,  nisi  qui  descendit  de  cœlo,  filius  hominis 
qui  est  in  cœlo.  Per  quod  datur  intelligi,  quod  sic  de  cœlo  descen- 
disse dicitur  naturam  assumendo  terrenam,  quod  tamen  in  cœlo 
semper  permansit.  Ex  quo  etiam  considerandum  est,  quod  solus 
Christus  propria  virtute  cœlos  ascendit.  Locus  enim  ille  debebalur 
ei  qui  de  cœlo  descenderat  ratione  suae  originis.  Alii  vero  per 
seipsos  ascendere  non  possunt,sed  per  Çhristi  virtutem;  ejus  mem» 
bra  effecti.  Et  sicut  ascendere  in  cœlum  convenit  filio  Dei  secun- 
dum humanam  naturam,  ita  additur  alterum,  quod  convenit  ei 
secundum  naturam  divinam,  scilicet  quod  sedeat  ad  dexteram 
patris.  Non  enim  ibi  cogitanda  est  dextera,  vel  sessio  corporalis  : 
sed  quia  dextera  est  potior  pars  animalis,  datur  per  hoc  intelligi 
quod  filius  considet  patri  non  in  aliquo  minoratus  ab  ipso  secun- 
dum divinam  naturam,  sed  omnino  in  ejus  aequalitate  existens. 
Potcst  tamen  ot  hoc  ipsum  attribui  filio  Dei  secundum  humanam 
naturam,  ut  secundum  divinam  naturam  intelligamus  filium  in 
ipso  pâtre  esse  secundum  essentise  unitatem,  cum  quo  habet  unam 
sedem  regni,  id  est,  potestatem  eamdem.  Sed  quia  soient  regibus 
aliqui  assidere,  quibus  scilicet  aliquid  de  regia  potestate  commu- 
nicant, ille  autem  potissimus  in  regno  esse  videtur,  quem  rex  ad 

dexteram  suam  ponit,  merito  filins  Dei  etiam  secundum  humanam 
naluram  dicitur  ad  dexteram  patris  sedere,  quasi  super  omnem 
creaturam  in  dignitate  cœlestis  regni  exaltatus.  Utroque  igitur 
modo  sedere  ad  dexteram  est  proprium  Christi  :  unde  Apost.  ad 
Heb.  i.  dicit  :  Ad  qucm  autem  angelorum  dixit  aliquando  :  Sede 
a  dextris  meis  ?  Hanc  igitur  Christi  ascensionem  confitemur  a 
Symbolo  dicentes  :  Ascenditin  cœlum,  sedet  ad  Dexteram  Dei  patris, 

GAPUT    GGXLI. 

Quod  Christus  secundum  naturam  humanam  judicabit. 

Ex  his  quœ  dicta  sunt,  manifeste  colligitur,  quod  per  Christi 
passionem  et  mortem,  resurrectionis  atque  ascensionis  gloriam  a 
peccato  et  morte  liberati  sumus  et  justitiam,  et  immortalitalis 
gloriam,  hanc  in  re,  illam  in  spe  adepti.  Haec  autem  quae  prae- 
diximus,  scilicet  passio,  mors,  et  resurrectio,  et  etiam  ascensio 
sunt  in  Christo  secundum  humanam  naturam.  Consequenter  igitur 
oportet  dici,  quia  secundum  ea  quae  in  humana  natura  Christus 
vel  passus  est,  vel  fecit  nos  a  malis  tam  spiritualibus,  quam  cor- 
poralibus  liberando,  ad  spiritualia  et  œterna  bona  promovit.  Est 
autem  consequens,  ut  qui  aliquibus  aliqua  bona  acquirit,  eadem 
ipsis  dispenset.  Dispensatio  autem  bonorum  in  multos  requirit 
judicium,  ut  unusquisque  secundum  suum  gradum  accipiat.  Con- 
venienter  igitur  Christus  secundnm  humanam  naturam,  secundum 
quam  mysteria  humanse  salutis  implevit,  judex  constituitur  a  Deo 
super  homines,  quos  salvavit  :  unde  dicitur  Joan.  v  :  Potestatem 
dédit  ei  judicium  facere  scilicet  pater  filio,  quia  filius  hominis  est, 
quamvis  et  hoc  habeat  aliam  ratidnem.  Est  enim  conveniens  ut 
judicem  videant  judicandi  :  Deum  autem  apud  quem  judicis  auc- 
toritas  residet,  in  sua  natura  videre  est  prsemiura,  quod  per 
judicium  redditur.  Oporluit  igitur  quod  Deus judex  non  in  natura 
propria  sed  in  natura  assumpta  ab  hominibus  videretur,  qui  ju- 
dicandi sunt,  tam  bonis  quam  malis.  Mali  enim  si  Deum  in  natura 
divinitatis  vidèrent,  jam  praemium  reportarent,  quo  se  reddide- 
rurit  indignos.  Est  etiam  conveniens  exaltationis  prœmium  humi- 
liationi  Christi  respondens,  qui  usque  ad  hoc  humiliari  voluit,  ut 
sub  homine  judice  judicaretur  injuste  :  unde  ad  hanc  humiliatio- 
nem  exprimendam  signanter  in  Symbolo  eum  sub  Ponlio  Pilato 
passum  fatemur.  Hoc  iguur  exaltationis  prœmium  debebatur  ei, 
ut  ipse  secundum  humanam  naturam  judex  a  Deo  omnium  ho- 

minum  mortuorum  et  vivorum  constitueretur,  secundum  illud 
Job  xxxvi  :  Causa  tua  quasi  impii  judicata  e$t,  causant  judicium- 
que  recipies.El  quia  potestas  judiciaria  ad  Christi  exaltationem 
perlinet,  sicut  et  resurrectionis  gloria,  Christus  in  judicio  appa- 
rebit  non  in  humilitate,  quœ  pertinebat  ad  meritum,  sed  in  forma 
gloriosa  ad  prsemiiim  pertinente  :  unde  dicitur  in  Evangelio,  quod 
videbunt  filium  hominis  venientem  in  nube  cum  potestate  magna,  et 
majestate.  Visio  autem  claritatis  ipsius,  electis  quidem  qui  eum 
dilexerunt,  erit  ad  gaudium,  quibus'Esa.  xxxm.  promittitur, 
Regem  in  décore  videbunt  :  implis  autem  erit  ad  confusionem  et 
luctum,  quia  judicanlis  gloria  et  potestas,  damnationem  timen- 
tibus,  tristitiam  et  metum  inducit  :  unde  dicitur  Isa.  xxvi  :  Vi- 
deant  et  confundantur  zelantes  populi,  et  ignis  hostes  tuos  devoret, 
et  quamvis  in  forma  gloriosa  se  oslendat,  apparebunt  tamen  in 
eo  indicia  passionis  non  cum  defectu,  sed  cum  décore  et  gloria, 
ut  ex  his  visis  et  electi  recipiant  gaudium,  qui  per  passionem 
Christi  se  liberatos  recognoscent,  et  peccatores  tristitiam,  qui 
tantum  beneficium  contempserunt  :  unde  dicitur  Apoc.  1  :  Videbit 
eum  omnis  oculus,  et  qui  eum  pupugerunt,  et  plangent  se  super 
eum  omnes  tribus  terrœ. 

GAPUT    GGXLII. 

Quodipse  omne  judicium  dédit  filio  suo,  qui  horam 
scitjudicii. 

Et  quia  pater  omne  judicium  dédit  fllio,  ut  dicitur  Joan.  v, 
nunc  autem  humana  vila  justo  Dei  judicio  dispensatur:  ipse  enim 
est  qui  judicat  omnem  carnem,  ut  Abraham  dixit  Gène,  xvm  ; 
non  est  dubitandum  etiam  hoc  judicium  quo  in  mundo  regunlur 
homines,  ad  Christi  poteslatemjudiciariam  pertinere  :  unde  etiam 
ad  ipsum  introducuntur  in  Psal.  cix  verba  patris  dicentis  :  Sede  a 
dextris  meis,  donec  ponam  inimicos  tuos  scabellum  pedum  tuorum. 
Assidet  enim  a  dextris  Dci  secundum  humanam  naturam,  in  quan- 
tum ab  eo  recipit  judiciariam  potestatem,  quam  quidem  etiam 
nunc  exercet  antequam  manifeste  appareat,  quia  omnes  inimici 
pedibus  ejus  subj&Li  sint  :  unde  et  ipse  statim  post  resurrectio- 
nem  dixit  Matth.  ult.  •  Data  est  mihi  omnis  potestas  in  cœlo,  et  in 
terra.  Est  autem  et  aliud  Dei  judicium,  quo  unicuique  in  exilu 
morlis  suœ  retribuitur  quantum  ad  animam  secundum  quod  me- 
ruit.  Justi  enim  dissoluti  cum  Christo  manent,  ut  Paulus  deside- 

ret.  Peccatores  autem  mortui  in  inferno  sepeliuntur.  Non  enim 
putandum  est  hanc  discretionem  absque  Dei  jadicio  fieri,  aut  hoc 
judicium  ad  Christi  potestatem  judiciariam  non  pertinere,  prae- 
gertim  cum  ipse  discipulis  suis  dicat  Joan.  xiv  :  Si  abierotet  prœ- 
paravero  vobis  locum,  iterum  veniam  et  accipiam  vos  ad  meipsum* 
ut  ubi  ego  sum,  et  vos  sitis  :  quam  quidem  lolli  nihil  est  aliud 
quam  dissolvi,  ut  cum  Christo  esse  possimus,  quia  quamdiu  su- 
mus  in  hoc  corpore,  peregrinamur  a  Domino?  ut  dicitur  II.  Corin.  v. 
Sed  quia  retributio  hominis  non  solum  consistit  in  bonis  animae, 
sed  etiam  in  bonis  corporis,  iterato  per  resurrectionew  ab  anima 
resumendi,  omnisque  retributio  requirit  judicium  oportet  et  aliud 
judicium  esse,  quo  retribuatur  hominibus  secundum  ea  quae  gesse- 
runt  non  solum  in  anima,  verum  etiam  in  corpore.  Et  hoc  etiam 
judicium  Christo  debetur,  ut  sicut  ipse  pro  nobis  mortuus  resur- 
rexit  in  gloria,  et  cœlos  ascendit,  ita  etiam  ipse  sua  virtute  faciat 
resurgere  corpora  humilitatis  nostrae  configurata  corpori  claritatis 
suaa,  ut  ea  in  cœlum  transférât,  quo  ipse  praecessit  ascendens,  et 
pandens  iter  ante  nos,  ut  fuerat  per  Miehaeam  praedictum.  Resurrec- 
tio  autem  omnium  hominum  simul  fiet  in  fine  sseculi  hujus,  ut  supra 
jam  diximus  :  unde  hoc  judicium  commune  et  finale  judicium  erit, 
ad  quod  iaciendum  Christus  creditur  secundo  venturus  cum  gloria. 
Sed  quia  in  Psal.  xxxv.  dicitur  :  Judicia  Domini  abyssus  multa,  et 
Apost.  dicit  ad  Ro.  il  :  Quam  incomprehensibilia  sunt  judicia  ejus, 
in  singulis  praemissorum  judiciorum  est  aliquid  profundum  et  in- 
comprehensibile  humanse  cognitioni.  In  primo  enim  Dei  judicio, 
quo  praesens  vita  hominum  dispensatur,  tempus  quidem  judicii 
manifestum  est  hominibus,  sed  retributionum  ratio  latet,  prseser- 
tim,  quia  bonis  plerumquemala  in  hoc  mundo  eveniunt,  et  malis 
bona.  In  aliis  autem  duobus  Dei  judiciis  retributionum  quidem 
ratio  in  evidenti  erit,  sed  tempus  manet  occultum,  quia  et  mortis 
suaa  tempus  homo  ignorât  secundum  illud  Ecclesiastes  ix  :  Nescit 
homo  finem  suum,  et  finem  hujus  saeculi  nemo  scire  polest.  Non 
enim  preescimus  fulura,  nisi  quorum  compreehendamus  causas. 
Causa  autem  finis  mundi  est  Dei  voluntas,  quae  est  nobis  ignota  : 
undenec  finis  mundi  ab  aliqua  creatura  praesciri  potest,  sed  a  solo 
Deo,  secundum  illud  Mat.  xxiv  :  De  die  autem  Ma  et  hora  nemo 
scit  neque  angeli  cœlorum,  nisi  pat er  soins.  Sed  quia  in  Marco  le- 
gitur,  neque  filius,  sumpserunt  aliqui  errandi  materiam,  dicentes 
filium  pâtre  minorem,  quia  ea  ignorât  quae  pater  novit.  Posset 
autem  hoc  evitari  ut  diceretur,  quod  filius  haec  ignorât  secundum 


î.  —  COMPENDÎUM   THEOLOGIE  193 

humanam  naturam  assumptam  non  autem  secundum  divinam,  se- 
cundum quam  unam  sapienliam  habet  cum  pâtre,  vel  ut  expres- 
sius  dicatur,  est  ipsa  sapientia  in  corde  concepta,  Sed  hoc  incon- 
vénient viderelur,  ut  filins  etiam  secundum  naturam  assumptam, 
divininum  ignoret  judicium,cum  ejus  anima,  Evangelisla  testante, 
plena  sit  Dei  gratia  et  veritate,  ut  supra  dictum  est.  Nec  etiam 
videtur  habere  rationem,  ut  cum  Christus  potestatem  judicandi 
acceperit,  quia  filius  hominis  est,  tempus  sui  judicii  secundum 
humanam  naturam  ignoret.  Non  enim  omne  judicium  pater  ei 
dedisset,  si  determinandi  temporis  sui  adventus  esset  ei  subtrac- 
tum  judicium.  Est  ergo  hoc  intelligendum  secundum  usilatum 
modum  loquendi  in  scripturis,  prout  dicilur  tune  Deus  aliquid 
scire,  quando  illius  rei  notitiam  prsebet,  sicut  dixit  ad  Abraham 
Gènes,  xxn  :  Nunc  cognovi  quod  timeas  Dominum,  non  quod  tune 
inciperet  noscere,  qui  omnia  ab  aeterno  cognoscit,  sed  quia  ejus 
devotionem  per  illud  factum  ostenderat.  Sic  igitur  et  filius  dicilur 
diem  judicii  ignorare,  quia  notitiam  discipulis  non  dédit,  sed  eis 
respondit.  Act.  î  :  Non  est  vestrum  nosse  temporel,  vel  momenta, 
quœ  pater  posuit  in  sua  postestate.  Pater  autem  isto  modo  non 
ignorât,  quia  saltem  filio  hujus  rei  notitiam  dédit  per  generationem 
aeternam.  Quidam  tamen  brevius  se  expediunt,  dicentes  hoc  esse 
intelligendum  de  filio  adoptivo.  Ideo  autem  voluit  Dominus,  tem- 
pus fuluri  judicii  esse  occultum,  ut  homines  sollicite  vigilarent, 
ne  forte  tempore  judicii  imparati  inveniantur.Propter  quod  etiam 
voluit  tempus  mortis  uniuscujusque  esse  ignotum.  Talis  enim  in 
judicio  unusquisque  comparebit,  qualis  hinc  per  mortem  exierit  : 
unde  Dominus  dixit  Mat.  xxiv  :  Vigilate,  quia  nescitis  qua  horà 
Dominus  vester  venturis  sit. 

GAPUT  CCXLIIL 

Utrum  omnes  judicahmtur,  an  non. 

Sic  igitur  secundum  praedicta  patet,  quod  Christus  habet  judi- 
ciariam  potestatem  super  vivos  et  mortuos.Exercet  enim  judicium 
et  in  eos  qui  in  praesenti  sœculo  vivunt,  et  in  eos  qui  ex  sœculo 
transeunt  moriendo.  In  finali  autem  judicio  judicabit  simul  vivos 
et  mortuos  :  sive  per  vivos  intelligantur  justi,  qui  per  gratiam  vi- 
vunt :  per  mortuos  autem  peccatores,  qui  a  gratia  exciderunt  : 
sive  per  vivos  intelligantur,  qui  in  adventu  Domini  vivi  reperien- 
tur,  per  mortuos  autem  qui  antea  decesserunt  :  hoc  autem  non 
S.  Thom.  Aq.  Opuscula.  —  I.  —  13 

est  hic  intelligendum,  quod  aliqui  sic  vivi  judicentur,  quod  nun* 
quam  senserint  corporis  mortem,  sicut  aliqui  posuerunt.  Mani- 
feste enim  Apostol.  dicit  I.Corint.  xv  :  Omnes  quidem  resurgemus, 
et  alia  littera  habet  :  Omnes  quidem  dormiemus,  idest,  moriemur, 
sive  ut  in  aliquibus  libris  habetur  :  Non  omnes  quidem  dormiemus, 
ut  Hieronym.  dicit  in  epistola  ad  Minerium  de  resurrectione 
carnis,  quod  praedictae  sentenliae  firmitatem  non  tollit.  Nam  paulo 
ante  praemiserat  Apost.  :  Sicut  in  Adam  omnes  moriuntur,  ita  et 
omnes  in  Christo  vivificabuntur,  et  sic  illud  quod  dicitur,  Non 
omnes  dormiemus,  non  potest  referri  ad  mortem  corporis,  quae  in 
omnes  transivit  per  peccatum  primi  parentis,  ut  dicitur  Ro.  v; 
sed  exponendum  est  de  dormitione  peccati,  de  qua  dicitur 
Ephes.  v  :  Surge  qui  dormis,  et  exurge  a  mortuis,  et  illuminabit  te 
Christus.  Distinguentur  ergo  qui  in  adventu  Domini  reperientur 
ab  his  qui  ante  decesserunt,  non  quia  ipsi  nunquam  moriantur, 
sed  quia  in  ipso  raptu  quo  rapientur  in  nubibus  obviam  Christo 
in  aéra,  morientur,  et  statim  résurgent,  ut  Aug.  dicit.  Conside- 
randum  tamen  est,  quod  ad  judicium  tria  concurrere  videntur. 
Primo  quidem,  quod  aliquis  judici  praesentetur  :  secundo,  quod 
ejus  mérita  discutiantur  :  tertio,  quod  sententiam  accipiat.  Quan- 
tum igitur  ad  primum,  omnes  boni  et  mali  a  primo  homine  usque 
ad  ultimum  judicio  Christi  subdentur,  quia  ut  dicitur,  II  ad 
Corinth.  v  :  Omnes  nos  manifestari  oportet  ante  tribunal  Christi, 
quorum  generalitate  non  excluduntur  etiam  parvuli,  qui  vel  sine 
baplismo,  vel  cum  baptismo  decesserunt,  ut  gloss.  dicit  ibidem. 
Quantum  vero  ad  secundum,  scilicet  ad  discussionem  meritorum, 
non  omnes  judicabuntur  nec  boni,  nec  mali.  Non  enim  est  neces- 
saria  judicii  discussio,  nisi  bona  malis  permisceantur.  Ubi  vero 
est  bonum  absque  commistione  mali,  vel  malum  absque  commis- 
tione  boni,  ibi  discussio  locum  non  habet.  Bonorum  igitur  quidam 
sunt,  qui  totaliter  bona  temporalia  contempserunt  soli  Deo  va- 
cantes, et  his  quae  sunt  Dei.  Quia  ergo  peccatum  committitur  per 
hoc,  quod  spreto  incommutabili  bono  bonis  commutabilibusadhae- 
retur,  nulla  videlur  esse  in  his  commistio  boni  et  mali,  non  quod 
absque  peccato  vivant,  cum  ex  eorum  dicatur  persona  I.  Joan.  i  : 
Si  dixerimus  quoniam  peccatum  non  habemus,  ipsi  nos  seducimus  : 
sed  quia  in  eis  sunt  levia  quaedam  peccata,  quae  per  fervorem 
charitatis  quodammodo  consumuntur,  ut  nihil  esse  videantur  : 
unde  hi  in  judicio  non  judicabuntur  per  meritorum  discussionem. 
Qui  vero  terrenam  vitam  agentes,  rébus  seecularibus  intendentes 

utuntur  eis  non  quidem  contra  Deum,  sed  eis  plus  debito  inhae- 
rentes,  habent  aliquid  mali  bono  fidei  et  charitatis  admistum 
secundum  aliquam  noiabilem  quantitatem,  ut  non  de  facili  appa- 
rere  possit  quid  in  eis  praevaleat  :  unde  taies  judicabuntur  etiam 
quantum  ad  discussionem  meritorum.  Similiter  etiam  ex  parte 
malorum  notandum  est,  quod  principium  accedendi  ad  Deum  est 
fides,  secundum  illud  Heb.  n  :  Credereoportet  accedentem  ad  Deum, 
Quiergo  fidem  non  habet,  nihil  boni  invenitur  in  eo,  cujus  ad 
mala  perstitio  faciat  ejus  dubiam  damnationem,  et  ideo  condem- 
nabitur  absque  meritorum  discussione  :  qui  vero  fidem  habeat, 
charitatcm  non  habet,  nec  bona  opéra,  habet  quidem  aliquid  unde 
Deo  conjungitur.  Unde  necessaria  est  meritorum  discussio,  ut 
evidenter  appareat  quid  in  Christo  praeponderet,  utrum  bonum, 
vel  malum  :  unde  talis  cum  discussione  meritorum  damnabitur  : 
sicut  rex  terrenus  civempeccantemcum  audientia  damnât,  hostem 
vero  absque  omni  audientia  punit.  Quantum  vero  ad  tertium,  sci- 
licet  sententiae  prolationem,  omnes  judicabuntur,  quia  omnes  ex 
ipsius  sententia  vel  gloriam,  vel  pœnam  reportabunt  ;  unde  dici- 
tur  II.  Corin.  v  :  Ut  referai  unusquisque  propria  corporis,  prout 
gessit  sive  bonum,  sive  malum. 

GAPUT  GGXLIV. 

Quod  non  erit  ecsaminatio  injudicio,  quia  ignoret, 
et  de  modo,  et  loco. 

Non  est  autem  existimandum,  quod  discussio  judicii  erit  ne- 
cessaria, ut  judex  informetur,  sicut  contingit  in  humanis  judiciis* 
cum  omnia  sint  nuda  et  aperta  oculis  ejus;  ut  dicitur  Hebr.  iv.Sed 
ad  hoc  est  necessaria  prœdicta  discussio,  ut  unicuique  innotescat 
de  se  ipso  et  de  aliis,  quomodo  sint  digni  pœna,  vel  gloria,  ut  sic 
boni  in  omnibus  de  Dei  justitia  gaudeant,  et  mali  contra  seipsos 
irascantur.  Nec  est  a3stimandum,quod  hujusmodi  discussio  meri- 
torum verbo  tenus  fiât.  Immensum  enim  tempus  requirelur  ad 
enarrandum  singulorum  excogitata,  dicta,  et  facta,  bona  vel 
mala  :  unde  Laclantius  deceptus  fuit,  ut  poneret  diem  judicii 
mille  annis  duraturum,  quamvis  nec  hoc  tempus  sufficere  videa- 
tur,  cum  ad  unius  hominis  judicium  modo  prœdicto  complendum 
plures  dies  requirerentur.  Fiet  ergo  virtute  divina,  ut  statim  uni- 
cuique occurrant  bona,  vel  mala  omnia  quaecumque  fecit,  pro 
quibus  est  prœmiandus,  vel  puniendus  :  et  non  solum  unicuique 

de  seipso,  sed  etiam  unicuique  de  aliis.  Ubi  ergo  in  tantum  bona 
excedunt,  quia  mala  nullius  videntur  esse  momenti,  aut  e  con- 
verso,  nulla  esseconcertatio  videbitur  bonorum  ad  mala  secundum 
existimationem  humanam,  et  propter  hoc  sine  discussione  prae- 
miari,  vel  puniri  dicuntur.  In  illo  autem  judicio  licet  omnes 
Christo  assistant,  différent  tamen  boni  a  malis  non  solum  quan- 
tum ad  causam  meritoriam,  sed  eliam  loco  segregabuntur  ab  eis. 
Nam  mali  qui,  terrena  diligentes,  a  Christo  recesserunt,  remane- 
bunt  in  terra  :  boni  vero  qui  Christo  adhœserunt,  obviam  Chrislo 
occurrent  in  aéra  sublevati  ut  Christo  conformentur,  non  solum 
confîgurati  glorise  claritatis  ejus,  sed  in  loco  consociati,  secundum 
illud  Matth.  xxiv  :  Ubicumque  fuerit  corpus,  Mue  congregabuntur 
et  aqailœ,  per  quas  significanlur  sancti.  Signanter  autem  loco 
corporis  in  Hebraeo  Joathan  dicitur  secundum  Hieronymum, 
quod  cadaver  significat,  ad  commemorandum  Christi  passionem, 
per  quam  Christus  et  potestatem  judiciariam  promeruit,  et  homi- 
nes  conformai  passioni  ejus  ad  societatem  glorise  ipsius  assu- 
muntur,  secundum  illud  Apostoli  :  Si  compatimur,  et  conregna- 
bimus.  UTim.  h.  Et  inde  est,  quod  circa  locum  dominicae  passio- 
nis  creditur  Christus  ad  judicium  descensurus,  secundum  illud 
Joël.  m.  Congregabo  omnes  gentes,  et  deducam  eas  in  vallem  Josa- 
phat,  et  disceptabo  cum  eis  ibi,  quae  subjacet  monti  Oliveti,  unde 
Christus  ascendit.  Inde  etiam  est,  quia  veniente  Domino  ad  judi- 
cium, signum  crucis,  et  alia  passionis  indicia  demonstrabuntur, 
secundum  illud  Matth.  xiv  :  Et  tune  apparebit  signum  filii  hominis 
in  cœlo,  ut  impii  videntes  in  quem  confixerunt,  doleant,  et  cru- 
cientur,  et  ii  qui  redempli  sunt,  gaudeant  de  gloria  redemptoris. 
Et  sicut  Christus  a  dextrïs  Dei  sedere  dicitur  secundum  humanam 
naturam,  in  quantum  est  ad  bona  potissima  patris  sublimatus  : 
ita  justi  in  judicio  a  dextris  ejus  dicuntur  insistere,  quasi  hono- 
rabilissiuium  apud  eum  locum  habentes. 

GAPUT  GGXLV. 

Quod  Sancti  judicabunt. 

Non  solum  autem  Christus  in  illo  judicabit,  sed  etiam  alii,  quo- 
rum quidam  judicabunt  sola  comparatione  scilicet  boni  minus 
bonos,  aut  mali  magis  malos,  secundum  illud  Matth.  xn  :  Viri 
Ninivitœ.surgent  in  judicio  cum  generatione  ista,  et  condemnabunt 
eam.  Quidam  vero  judicabunt  per  sententiae  approbationem,  et  sic 

omnes  justi  judicabunt,  secundum  illud  Sap.  m.  Judicabunt  sancti 
nationes.  Quidam  vero  judicabunt,  quasi  judiciariam  potestatem 
accipientesa  Christo,  secundum  illud  Psal.  cxlix  :Gladii  ancipites 
in  manibus  eorum.Uanc  autem  ullimam  judiciariam  potestatem 
Dominus  Apostolis  repromisit,  Matt.  xix.  dicens  :  Vos  qui  secuti 
estis  me,  in  regeneratione  cum  sederit  filius  hominis  in  sede  majes- 
tatis  suce,  sedebitis  et  vos  super  sedes  duodecim  judicantes  duodecdm 
tribus  Israël.  Non  est  autem  aestimandum,  quod  soli  Judaei  qui  ad 
duodecim  tribus  Israël  pertinent,  per  Apostolos  judicentur,  sed 
per  duodecim  tribus  Israël  omnes  fidèles  intelliguntur,  qui  in 
fidem  Patriarcharum  suntassumpti.  Nam  infidèles  non  judicantur, 
sed  jam  judicati  sunt.Similiter  etiam  non  soli  duodecim  Apostoli, 
qui  tune  erant,  cum  Christo  judicabunt.  Nam  neque  Judas  judi- 
cabit  :  nec  Paulus,  qui  plus  aliis  laboravit,  carebit  judiciaria  po- 
testate,  praesertim  cum  ipse  d i cat  :  Nescitis,  quia  angelos  judica- 
bimus?  sed  ad  illos  proprie  haec  dignitas  pertinet  qui  relictis 
omnibus  Christum  sunt  secuti  :  hoc  enim  promissum  est  Petro 
quaerenti.  Ecce  nos  reliquimus  omnia  et  secuti  sumus  te>  quid  ergo 
erit  nobis?  unde  Job.  xxxvi  :  Judicium  pauperibus  tribue,  et  hoc 
rationabiliter  :  ut  enim  dictum  est,discussio  erit  de  actibus  homi- 
num,  qui  terrenis  rébus  bene,  vel  maie  sunt  usi.Requiritur  autem 
ad  rectitudinem  judicii,  ut  animus  judicis,  sit  liber  ab  iis,  de 
quibushabet  judicare,  et  ideo  per  hoc,  quia  aliqui  habent  ani- 
mum  suum  a  rébus  terrenis  totaliter  abstractum,  dignitatem 
judiciar  iam  merentur.  Facit  etiam  ad  meritum  hujus  dignitatis 
praeceptorum  divinorum  annuntiatio  :  unde  Mat.  xxv,  Ghristus  cum 
angelis  ad  judicandum  dicitur  esse  venturus,  per  quos  praedica- 
tores  intelliguntur,  ut  Aug.  in  lib.  de  poenitentia  dicit.  Decet  enim 
ut  illi  discutiant  actus  hominum  circa  observanliam  divinorum 
praeceptorum,  qui  praecepla  vitae  annuntiaverunt  :  judicabunt 
autem  praedicti  in  quantum  cooperabuntur  ad  hoc,  quod  unicuique 
appareat  causa  salvationis  et  damnationis  tam  sui,quam  aliorum 
eo  modo,  quo  superiores  angeli  inferiores,  vel  etiam  homines  illu- 
minare  dicuntur.  Hanc  igitur  judiciariam  potestatem  confitemur 
in  Christo  in  Symbol.  Apostol.  dicentes  :  Inde  venturus  est  judi- 
care vivos  et  mortuos. 

GAPUT  GGXLVI. 

Quomodo  distinguantur  articuli  de  prœdictis. 

His  igitur  consideratis,  quae  pertinent  ad  fidei  Christian®  veri- 
tatem,  sciendum  est  quia  omnia  pnemissa  ad  certos  articulos  re- 
ducuntur.  Secundum  quosdam  quidem  ad  duodecim,  secundum 
alios  autem  ad  quatuordecim.  Cum  enirn  fides  sit  de  iis,  quae 
sunt  incomprehensibilia  rationi,  ubi  aliquid  novum  occurrit 
rationi  incomprehensibile,  ibi  oportet,  esse  novum  articulum.Est 
igitur  unus  articulus  pertinens  ad  divinitatis  unitatem.  Quamvis 
enim  Deum  esse  unum  ratione  probetur,  tamen  eum  sic  praeesse 
immédiate  omnibus,  vel  singulariter  sic  colendum,  subjacet  fidei  : 
de  tribus  autem  personis  ponuntur  très  articuli.  De  tribus  autem 
effectibus  Dei,  scilicet  creationis,  quae  pertinet  ad  naturam  :  jus- 
tificationis,  quae  pertinet  ad  gratiam  :  remunerationis,  quae  perti- 
net ad  gloriam  :  ponuntur  très  alii,  et  sic  de  divinitate  in  uni- 
verso  ponuntur  septem  articuli.  Girca  humanitatem  vero  Christi 
ponuntur  septem  alii,  ut  primus  sit  de  incarnationeetconceptione. 
Secundus  de  nativitate,  quae  habetspecialemdifficultatem  propter 
exitum  a  clauso  Virginis  utero.  Tertius,  de  morte,  et  passione, 
et  sepultura.  Quartus,  de  descensu  ad  inferos.  Quintus,  de  resur- 
rectione.  Sextus  de  ascensione.Septimus,de  adventu  ad  judicium, 
et  sic  in  universo  sunt  quatuordecim  articuli.  Alii  vero  satis  ratio- 
nabiliter  fidem  trium  personarum  sub  uno  articulo  comprehen- 
duntur,  eo  quod  non  potest  credi  pater  quin  credatur  et  filius,  et 
amor  nectens  utrumque,  qui  est  Spiritus  Sanctus  :  sed  distin- 
guunt  articulum  resurrectionis  ab  articulo  remunerationis,  et  sic 
duo  articuli  sunt  de  Deo,  unus  de  unitate,  et  alius  de  Trinitale, 
quatuor  de  effectibus,  unus  de  creatione,  alius  de  justificatione. 
Tertius  vero  de  communi  resurrectione,  quartus  de  remunera- 
tione.  Similiter  circa  fidem  humanitatis  Christi,  conceptionem,  et 
nativitatem  sub  uno  articulo  comprehendunl,  sicut  passionem  et 
mortem.  Sic  igitur  in  universo,  secundum  istam  computationem, 
sunt  duodecim  articuli  :  et  haec  de  fide  sufficiant. 

SECUNDA     PARS 
DE     SPE 


GAPUT   I. 


In  quo  ostendiiïtr,  quod  ad  perfectionem  Clirisiianœ 
vitce  necessaria  est  virtus  spei. 

Quia  secundum  principis  Apostolorum  sententiam  admonemur 
ut  non  solum  rationem  addamus  de  fide,  sed  etiam  de  ea  quae  in 
nobis  est  spe,  post  praemissa,  in  quibus  fidei  Christianae  senten- 
tiam brev'.ter  prosecuti  sumus,  restât  ut  de  iis  quae  ad  spem  per- 
t  .cnt,  compendiosam  tibi  expositionem  faciamus.  Est  autem 
considerandum,  quod  in  aliqua  cognitione  desiderium  hominis 
requiescere  potest,  cum  homo  naturaliter  scire  desideret  verita- 
tem,  qua  cognita  ejus  desiderium  quietatur  :  sed  in  cognitione 
fidei  desiderium  hominis  non  quiescit.  Fides  enim  imperfecta  est 
cognitio  :  ea  enim  creduntur,  quae  non  videntur,  unde  Apos.  eam 
vocat  argumentum  non  apparentium,  ad  Hebr.  h.  Habita  igitur 
fide,  adhuc  remanet  animas  motus  ad  aliud,  scilicet  ad  videndum 
perfecle  veritatem  quam  crédit,  et  assequendum  ea,  per  quae  ad 
veritatem  hujusmodi  poterit  introduci.  Sed  quia  inter  caetera  fidei 
documenta  unum  esse  diximus  ut  credatur  Deus  providentiam 
de  rébus  humanis  habere,  insurgit  ex  hoc  in  animo  credenlis 
motus  spei,  ut  scilicet  bona  quae  naturaliter  desiderat,  ut  edoc- 
tus  ex  fide,  per  ejus  auxilium  consequatur  :  unde  post  fidem  ad 
perfectionem  Christianae  vitae  spes  necessaria  est,  sicut  supra  jam 
diximus. 

GAPUT  II. 

Quod  hominibus  conxenienter  indicitur  oratio,  per  quam 
obtineant,  quœ  a  Deo  sperant,  et  de  diversitate  orationis 
ad  Deum,  et  ad  hominem. 

Quia  vero  secundum  divinae  providentiae  ordinem  unicuique 
attribuitur  modus  perveniendi  ad  finem  secundum  convenicntiam 
suae  naturae,  est  etiam  hominibus  concessus  congruus  modus  ob- 
tinendi  quae  sperat  a  Deo  secundum  humanae  conditionis  tenorem. 

Habet  enim  hoc  humana  conditio,  ut  aliquis  interponat  depreca- 
tionem  ad  oblinendum  ab  aliquo,  praesertim  superiori,  quod  per 
se  sperat  adipisci  :  et  ideo  indicta  est  hominibus  oratio,  per  quam 
homines  a  Deo  obtineant  quod  ab  ipso  consequi  sperant.  Aliter 
tamen  necessaria  est  oratio  ad  obtinendum  aliquid  ab  homine, 
aliter  a  Deo.  Imponitur  enim  ad  hominem  primum  quidem,  ut 
desiderium  orantis,  et  nécessitas  exprimatur.  Secundo,  ut  depre- 
cati  animus  ad  concedendum  flectatur  :  sed  hase  in  oratione  quae 
ad  Deum  funditur,  locum  non  habent.  Non  enim  in  orando  inten- 
dimus  nécessitâtes  nostras,  aut  desideria  Deo  manifestare,  qui 
omnium  est  cognitor  :  unde  et  Ps.  xxxvn.  dicit  ei  :  Domine,  ante 
te  omne  desiderium  meum.  Et  in  Evangelio  dicitur  Matt.  vi  :  Sic 
pater  vester,  quia  Iris  omnibus  indigetis.  Nec  etiam  divina  voluntas 
verbis  humanis  flectitur  ad  volendum  quod  prius  noluerat,  quia 
ut  dicitur  Numer  :  xxm:  Non  est  Deus  quasi  homo  ut  mentiatur, 
nec  ut  filius  hominis  ut  mutetur.  Nec  pœnitudine  flectitur,  ut  di- 
citur I.  Reg.  xv.  Sed  oratio  ad  obtinendum  a  Deo  est  homini 
necessaria  propter  seipsum  qui  orat,  ut  scilicet  ipsemet  suos  de- 
fectus  consideret,  et  animum  suum  flectat  ad  ferventer  et  pie  de- 
siderandum  quod  orando  sperat  obtinere  :  per  hoc  enim  ad  reci- 
piendumidoneus  redditur.  Est  aulem  et  alia  differentia  consideranda 
oralionis,  quae  ad  Deum,  et  ad  hominem,  fit.  Nam  ad  orationem 
quae  fit  ad  hominem,  praeexigitur  familiaritas;  per  quam  sibi 
deprecandi  aditus  pateat  :  sed  ipsa  oratio  quae  ad  Deum  emittitur, 
familiares  nos  Deo  facit,  dum  meus  nostra  elevatur  ad  ipsum, 
et  quodam  spirituali  affectu  Deo  colloquitur,  in  spiritu  et  veritate 
ipsum  adorans,  et  sic  familiaris  affeelus  orando  aditum  sibi  parât, 
ut  iterum  fiducialis  oret.  Unde  dicitur  in  Psal.  lxxxvii  :  Ego 
clamavi,  scilicet  fiducialiter  orando,  quoniam  exaudisti  me  Deus, 
quasi  per  primam  orationem  in  familiaritatem  receptus,  secundo, 
fiducialius  clamet  :  et  propter  hoc  in  oratione  divina  assiduitas, 
vel  petitionum  frequentia  non  est  importuna,  sed  reputatur  Deo 
accepta.  Oportet  enim  semper  orare,  et  non  deficere,  ut  dicitur 
Luc.  xviu.  UndeetDominus  adpetendum  invitât  dicensMaith.  vu. 
Petite,  et  dabitur  vobis  :  pulsate,  et  aperietur  vobis.  In  oratione 
vero  qua3  ad  hominem  fit  petitionum  assiduitas  redditur  importuna. 

GAPUT  III. 

Quod  convenions  fuit  ad  consummationem  spei,  ut  nobis 
forma  orandi  trader etur  a  Christo. 

Quia  igitur  ad  salutem  noslram  post  fidem  etiam  spes  requi- 
ritur,  oporlunum  fuit  ut  salvator  noster  sicut  actor  et  consum- 
mator  nobis  factus  est  fidei,  reservando  cœlestia  sacramenta  :  ita 
etiâm  nos  in  spem  vivam  induceret,  nobis  formam  orandi  tradens, 
per  quam  maxime  spes  nostra  in  Deum  erigitur,  dum  ab  ipso 
Deo  edocemur  quid  ab  ipso  petendum  sit.  Non  enim  adpetendum 
induceret,  nisi  proponeret  exaudire,  nullusque  ab  alio  petit,  nisi 
de  quo  sperat,  et  ea  ipse  petit  quae  sperat.  Si  igitur  dum  nos 
docet  a  Deo  aliqua  petere,  in  Deo  nos  sperare  admonet,  et  quid 
ab  ipso  sperare  debeamus  ostendit  per  ea  quae  petenda  esse  de- 
monstrat.  Sic  igitur  prosequentes  ea  quae  in  oratione  dominica 
continentur,  demonstrabimus  quidquid  ad  spem  Christianorum 
pertinere  potest,  scilicet  in  quo  spem  ponere  debeamus,  et  propter 
quam  causam,  et  quae  ab  eo  sperare  debeamus.  Spes  quidem 
nostra  débet  esse  in  Deo,  quem  etiam  orare  debemus,  secundum 
illud.  Psal.  lxi  :  Sperate  in  eo,  scilicet  Deo,  omnis  congregatio  po- 
puli,  effundite  coram  Mo,  scilicet  orando,  corda  vestra. 

GAPUT   IV. 

Causa  quare,  quœ  speramus  delemus  ad  ipso  Deo 
orando  petere. 

Causa  autem  quare  in  eo  sperandum  est,  haec  praecipua  est, 
quia  pertinemus  ad  ipsum  sicut  efîectus  ad  causam  :  nihil  autem 
in  vanum  operatur,  sed  propter  aliquem  finem  certum.  Pertinet 
igitur  ad  unumquodque  agens  sic  effectum  perducere,  ut  ei  non 
desint  per  quàe  possit  pervenire  ad  finem,  et  inde  est  quia  in  his 
qua?  a  naturalibus  agentibus  fiunt,  natura  deficere  in  necessariis 
non  invenitur,  sed  attribuit  unicuique  generato  quae  sunt  ad  con- 
sistentiam  sui  esse,  et  ad  perficiendum  operationem,  quae  per- 
tingat  ad  finem,  nisi  forte  hoc  impediatur  per  defectum  agentis, 
qui  sit  insufficiens  ad  haec  exhibenda.  Agens  autem  per  inteliectum 
non  solum  in  ipsa  effectus  productione  ea  confert  suo  effectui, 
quae  sunt  necessaria  ad  finem  intentum,  sed  etiam  opère  jam  per- 
fecto  disponit  de  usu  ipsius,  qui  est  operis  finis;  sicut  faber  non 

solum  cultellum  fabricat,  sed  etiam  dispo.nit  de  incisione  ipsius. 
Homo  autem  a  Deo  est  productus  ut  artifîciatum  ab  artifice.  Unde 
dicitur  Isa.  lxiv  :  Et  nunc  Domine  factor  noster  es  tu,  nos  vero 
lutum  :  et  ideo  sicut  vas  fictile  si  sensum  haberet,  sperare  de 
figulo  posset  ut  bene  disponeretur,  ita  etiam  homo  débet  habere 
spem  Deo,  ut  recte  gubernetur  ab  eo,  unde  dicitur  Jere.  xix  : 
Sicut  lutum  in  manu  figuli,  sic  vos  domus  Israël  in  manu  mea. 
Haec  autem  fiducia,  quam  homo  habet  de  Deo,  débet  esse  cer- 
tissima.  Dictum  enim  est,  quod  agens  a  recta  sui  operis  disposi- 
tion non  recedit,  nisi  propter  aliquem  ejus  defectum  :  in  Deo 
autem  nullus  defectus  cadere  potest,  neque  ignorantia,  quia  omnia 
nuda  et  aperta  sunt  oculis  ejus,  ut  dicitur  Heb.  iv,  neque  impo- 
tentia,  quia  non  est  abbreviata  manus  ejus  ut  salvare  non  possit, 
ut  dicitur  Esa.  lix,  neque  iterum  defectus  bonae  voluntatis,  quia 
bonus  est  Dominus  sperantibus  in  eum,  animœ  quœrenti  illum, 
ut  dicitur  Thren.  m.  Et  ideo  spes  qua  aliquis  de  Deo  confidit,  spe- 
rantem  non  confundit,  ut  dicitur  Rom.  v.  Est  autem  consideran- 
dum  ulterius,  quod  et  si  respectu  omnium  creaturarum  providentia 
dispositionis  invigilet,  speciali  tamen  ratione  curam  habet  de 
rationabilibus,  quaescilicetdignitate  imaginis  ipsius  sunt  insignitae, 
et  ad  eum  cognoscendum  et  amandum  possunt  pertingere,  et  suo- 
rum  actuum  dominium  habent  ut  boni  et  mali  discretionem  ha- 
bentes  :  unde  competit  eis  fiduciam  habere  de  Deo,  non  solum  ut 
conserventur  in  esse  secundum  condilionem  suae  naiurae,  quod 
compelit  caeteris  creaturis,  sed  etiam  ut  recedendo  a  malo,  et  ope- 
rando  bonum,  aliquid  promereantur  ab  ipso.  Unde  in  Psal.  lxxxv, 
dicitur  :  Homines  et  jumenta  salvabis,  in  quantum  scilicet  homi- 
nibus  simul  cum  irrationabiiibus  creaturis  confert  ea  quae  perti- 
nent ad  subsidium  vitae  :  sed  postea  subdit  :  Filii  autem  hominum 
in  tegmine  alarum  tuarum  sperabunt,  quasi  speciali  quadam  cura 
protecti  ab  ipso.  Ulterius  autem  considerare  oportet,  quod  per- 
fectione  quacumque  accedente,  superadditur  facultas  aliquid 
faciendi,  vel  adipiscendi,  sicut  aer  illuminatus  a  sole  faeultatem 
habet  ut  possit  esse  médium  visionis,  et  aqua  calefacta  ab  igné 
faeultatem  habet  decoquendi,  et  hoc  sperare  posset  si  sensum 
haberet.  Homini  autem  supra  animae  naturam  additur  perfectio 
gratise,  per  quam  efticitur  divinœ  consors  naturœ,  ut  dicitur  h. 
Pet.  i.  Unde  et  secundum  hoc  dicimur  regenerari  in  filios  Dei, 
secundum  illud  Joan.  i  :  Dédit  eis  potestatem  filios  Dei  fieri;  Fdii 
autem  effecti  convenienter  possunt  haereditatem  sperare,  secun- 

dum  illud  Rom.  vm  :  Si  filii,  et  hœredes.  Et  ideo  secundum  hanc 
spiritualem  regenerationem  competit  homini  quamdam  altiorem 
spem  de  Deo  habere,  haereditatis  scilicet  œternae  consequendae, 
secundum  illud  i.  Pet.  i  :  Regeneravit  nos  in  spem  vivam  per  re- 
surrectionem  Christi  ex  mortuis  in  hœreditatem  incorruptibilem, 
et  incontaminatam,  et  immarcessibilem  conservatam  in  cœlis.  Et 
quia  per  spiritum  adoptionis,  quem  accepimus,  clamamus  abba 
Pater,  ut  dicitur  Rom.  vm,  ideo  Dominus  ut  ex  hac  spe  nobis 
esse  orandum  ostenderet,  suam  orationem  a  patris  invocatione 
inchoavit  dicens,  pater.  Similiter  etiam  ex  hoc  quod  dicitur 
pater,  praeparatur  hominis  affectus  ad  pure  orandumj  et  ad  obti- 
nendum  quod  sperat.  Debent  etiam  filii  imitatores  parentum  exis- 
tere,  unde  qui  patrem  Deum  confitetur,  débet  conari  ut  Dei  imi- 
tator  existât,  vitando  scilicet  illa  quae  Deo  dissimilem  reddunt, 
et  his  insistendo  quae  nos  Deo  assimilant  :  unde  dicitur  Jerem.  m  : 
Patrem  vocabis  me,  et  post  me  ingredi  non  cessabis.  Si  ergo  ut  Gre- 
gorius  Nyssenus  dicit,  ad  res  mundanas  intuitum  dirigis,  aut 
humanam  gloriam  ambis,  aut  sordes  passibilis  appetitus,  quo- 
modo  quicorrupta  vivis  vita,  patrem  vocas  incorruplibilitatis  ge- 
nitorem. 

GAPUT   V. 

Quod  Deus,  a  quo  orando  sperata  petimus,  débet  vocari 
àb  orante  :  Pater  noster,  et  non  meus. 

Inter  alia  vero  prœcipue  qui  se  Dei  filium  recognoscit,  débet 
in  charitate  Dominum  imilari,  secundum  illud  Eph.  v  :  Estote 
imitatores  Dei  sicut  filii  charissimi,  et  ambulate  in  dilectione.  Dei 
autem  dilectio  non  privata  est,  sed  communis  ad  omnes  :  diligit 
enim  omnia  quae  sunt,  ut  dicitur  Sap.  xi,  et  specialiter  homines, 
secundum  illud  Deut.  xxxm  :  Dilexit  populos.  Et  ideo  ut  Cypria- 
nus  dicit,  publica  est  nobis  et  communis  oratio,  et  quando  ora- 
mus  non  pro  uno  tantum,  sed  pro  populo  toto  oramus,  quia  totus 
populus  unum  sumus.  Pro  se  igitur  orare,  ut  Ghrysostomus  dicit, 
nécessitas  cogit,  pro  altero  autem  charitas  fraternitatis  hortatur. 
Et  ideo  non  dicimus,  pater  meus,  sed  pater  noster.  Simul  etiam 
considerandum  est,  quia  et  si  spes  nostra  principaliter  divino 
auxilio  innitatur,  ad  invicem  tamen  juvamur,  ut  facilius  obtinea- 
mus  quod  petimus  :  unde  dicitur  il.  Cor.  i  :  Eripiet  nos  adjuvan- 
tibus  et  vobis  in  oratione  pro  nobis  :  unde  et  Jac.  v.  dicitur  :  Orate 

pro  invicem  ut  salvemini.  Ut  enim  dicit  Ambr.  multi  minimi  dum 
congregantur,  et  unanimes  fiunt,  fiunt  magni,  et  multorum  preces 
impossibile  est  ut  non  impetrent,  secundum  illud  Matt.  xvm  :  Si 
duo  ex  vobis  consenserint  super  terram,  de  omni  re  quamcumque  pe- 
tierint,  fiet  Mis  a  pâtre  meo  qui  in  cœlis  est.  Et  ideo  non  singula- 
riter  orationem  porrigimus,  sed  quasi  ex  unanimi  consensu  dici- 
mus,  Pater  noster.  Considerandum  est  etiam,  quia  spes  nostra 
est  ad  Deum  per  Christum,  secundum  illud  Rom.  v  :  Justificati 
ex  fide  pacem  habeamus  ad  Deum  per  Dominum  nostrum  Jesum 
Christum,  per  quem  habemus  accessum  per  fidem  in  gratiam  islam, 
in  qua  stamus  et  gloriamur  in  spe  gloriœ  filiorum  Dei.  Per  ipsum 
enim  qui  est  unigenitus  Dei  fîlius  naturalis,  efficimur  filii  adop- 
tivi,  quia  ut  dicitur  Gai.  iv  :  Misit  Deus  filium  suum,  ut  adoptio- 
nem  filiorum  reciperemus.  Tali  igitur  tenore  Deum  patrem  profiteri 
debemus,  ut  privilegio  unigeniti  non  derogetur  :  unde  Aug.  dicit  : 
«  Noli  tibi  aliquid  specialiter  vindicare.  Solius  Ghristi  specialiter 
est  pater,  nobis  omnibus  in  communi  pater  est,  quia  illum  solum 
genuit,  nos  creavit,  et  ideo  dicitur,  Pater  noster  ». 

GAPUT  VI. 

Ubi  ostenditur  Dei  patris  nostri,  quem  oramus,  potestas 
ad  sperata  concedendum  per  hoc,  quod  dicitur  ;  Qui  es  in 
cœlis. 

Soiet  autem  contingere  spei  defectus  propter  impotentiam  ejus, 
a  quo  auxilium  esset  sperandum.  Non  enim  sufficit  ad  spei  fidu- 
ciam,  quod  ille  cui  spes  innititur,  voluntatem  habeat  adjuvandi, 
nisi  adsit  potestas.  Satis  autem  voluntatis  divinse  promptitudinem 
ad  juvandum  exprimimus,  patrem  eum  profitendo,  sed  ne  da 
excellentia  potestatis  ejus  dubitetur,  subditur  :  Qui  es  in  cœlis. 
Non  enim  esse  in  cœlis  dicitur  sicut  a  cœlis  contentus,  sed  sicut 
cœlos  sua  virtute  comprehendens,  secundum  illud  Eccle.  xxiv. 
Gyrum  cœli  circuivi  sola  :  quinimmo  super  totam  cœlorum  magni- 
tudinem  virtus  ejus  elevata  est,  secundum  illud  Psalm.  vin  :  Ele- 
vata  est  magni ficentia  tua  super  cœlos,  Deus.  Et  ideo  ad  spei  fidu- 
ciam  confirmandam  virtutem  ejus  profitemur,  quœ  cœlos  sustinet, 
et  transcendit.  Per  hoc  etiam  impedimentum  quoddam  orationis 
excluditur.  Sunt  enim  aliqui  qui  res  humanas  fatali  necessitati 
siderum  subdunt,  contra  illud  quod  dicitur,  Jerem.  x  :  A  signis 
cœli  nolite  metuere,  quœ  gentes  timent.  Secundum  autem  hune 

errorem  tollitur  orationis  fructus  :  nam  si  necessitati  siderum 
vita  nostra  subjicitur,  non  potest  circa  hoc  aliquid  immutari. 
Frustra  igilur  orando  peteremus,  vel  aliqua  bona  consequi,  vel 
liberari  a  malis.  Ut  igittir  nec  hoc  oranlium  fiduciae  obsit,  dici- 
mus,  Qui  es  in  cœlis,  id  est,  tamquam  molor  et  moderator  eorum. 
Et  sic  per  virtutem  cœlestium  corporum  auxilium  quod  a  Deo 
speramus,  impediri  non  potest.  Sed  etiam  ad  hoc  quod  oratio  sit 
effîcax  apud  Deum,  oportet  ut  ea  petat  homo,  quœ  dignum  est 
spectare  a  Deo.  Dicitur  enim  quibusdam,  Jacob,  iv  :  Petitis,  et 
non  accipitis,  eo  quod  maie  petatis.  Illa  enim  maie  petuntur; 
quœ  terrena  sapientia  suggerit,  non  cœlestis.  Et  ideo  Chrysos- 
tomus  dicit  :  «  Cum  dicimus  :  Qui  es  in  cœlis,  non  Deum  ibi 
concludimus,  sed  a  terra  abducitur  orantis  animus,  et  excelsis 
regionibus  affigitur  ».  Est  autem  et  aliud  orationis,  sive  fiduciae 
impeiiimentum,  quod  orans  habet  de  Deo,  scilicet  si  putet  ali- 
quis  humanam  vitam  a  divina  providentia  esse  remolam,  se- 
cundum  quod  ex  persona  impiorum  dicitur  Job.  xxn  :  Nubes  lati- 
bulum  ejus,  nec  nostra  considérât,  et  circa  cardines  cœli  perambu- 
lat.  Et  Ezech.  vm  :  Non  videt  Dominus  nos  :  derelinquit  Dominus 
terrain.  Contrarium  autem  Apost.  Paulus  Atheniensibus  praedicans 
ostendit,  dicens  :  Non  longe  est  ab  unoquoque  nostrum,  in  ipso 
enim  vivimus,  movemur,  et  sumus,  quia  scilicet  per  ipsum 
nostrum  esse  conservatur,  vita  gubernatur,  motus  dirigitur,  se- 
cundum  illud  Sap.  xiv  :  Tua  autem,  pater,  providentia  ab  inilio 
cuncta  gubernat,  tant.um  quod  nec  ejus  providentiee  minima  ani- 
malia  subtrahuntur,  secundum  illud  Matth.  x  :  Nonne  duo  passeres 
asse  veneunt,  et  unus  ex  illis  non  cadet  super  terram  sine  pâtre 
vestro  ?  Vestri  autem  et  capilli  capitis  omnes  numerati  sunt.  In 
tantum  tamen  excellentiori  modo  sub  cura  divina  homines  ponun- 
tur,  ut  horum  comparatione  dicat  Apost.  :  Non  est  cura  Deo  de 
bobus,  non  quod  omnino  eorum  curam  non  habeat,  sed  quia  nec 
sic  eorum  curam  habet  ut  hominum,  quos  punit,  aut  rémunérât 
pro  bonis,  aut  malis,  et  eos  ad  eeternitatem  praeordinat  :  unde 
et  post  praemissa  verba  Dominus  subdit.  :  Veslri  autem  capilli  ca- 
pitis omnes  numerati  sunt,  tanquam  totum  quod  est  hominis,  sit 
in  resurrectione  reparandum,  et  ex  hoc  omnis  diffidentia  a  nobis 
débet  excludi  :  unde  et  ibidem  subdit  :  Nolite  ergo  timere.  Multis 
passeribus  pluris  estis  vos.  Et  propter  hoc,  ut  supra  dictum  est, 
in  Psal.  xxxv,  dicitur  :  Filii  hominum  in  tegmine  alarum  tuarum 
sperabunl  :  et  quamvis  propter  specialem  curam  omnibus  homi- 

nibus  Deus  dicatur  propinquus  esse,  specialissime  tamen  dicitur 
esse  propinquus  bonis,  qui  ei  fide  et  dilectione  appropinquare 
nitunlur,  secundum  illud  Jacob,  iv  :  Appropinquate  Deo,  et  appro- 
pinquabit  vobis;  unde  in  Psal.  cxliv,  dicitur  :  Prope  Dominus 
omnibus  invocantibus  eum,  omnibus  invocantibus  eum,  in  veritate. 
Nec  solum  eis  appropinquat,  sed  etiam  eos  per  gratiam  inhabitat, 
secundum  illud  Jere.  xiv  :  Tu  in  nobis  es  Domine.  Et  ideo  ad 
sanclorum  spem  augendam  dicitur  :  Qui  es  in  cœlis,  id  est,  in 
sanclis,  ut  Aug.  exponit.  Tantum  enim  ut  ipse  dicit,  spiritua- 
liter  interesse  videtur  inter  justos  et  peccatores,  quantum  corpo- 
raliler  inter  cœlum  et  terram.  Hujus  rei  significandae  gratia 
orantes  ad  Orientem  convertimur,  unde  cœlum  surgit.  Ex  quo 
etiam  spes  sanctis  augetur,  et  orandi  fîducia  non  solum  ex  propin- 
quiiate  divina,sed  etiam  exdignitatequam  sunt  consecuti  a  Deo, 
qui  eos  per  Christum  cœlos  fecil,  secundum  illud  Isa.  li  :  Ut 
plantes  cœlos,  et  fundes  terram.  Qui  enim  eos  cœlos  fecit,  bona 
eis  cœlestia  non  negabit. 

CAPUT  VIL 

Qualia  sunt,  quœ  sunt  a  Deo  speranda,  et  de  ratione  spei 

His  prœmissis,  ex  quibus  homines  spem  de  Deo  concipiunt, 
oportet  considerare  quœ  sunt  ea  quœ  a  Deo  sperare  debemus. 
Ubi  considerandum  est,  quia  spes  desiderium  prœsupponit  :  unde 
ad  hoc  quia  aliquid  sit  sperandum,  primo  requiritur  quid  sit  de- 
sideratum. Quœ  enim  non  desiderantur,  sperari  non  dicuntur,  sed 
timeri,  vel  etiam  despici.  Secundo  oportet  quia  id  quod  speratur 
possibile  esse  œstimetur  ad  consequendum,  et  hœc  spes  supra 
desiderium  addit.  Potest  enim  homo  desiderare  etiam  ea  quœ  non 
œstimat  se  posse  adipisci,  sed  horum  spes  esse  non  potest.  Tertio, 
requiritur,  quia  id  quod  sperandum  est,  sit  aliquid  arduum.  Nam 
ea  quœ  parva  sunt,  magis  despicimus,  quam  speremus  :  vel  si  ea 
speramus,  quasi  in  promptu  ea  habentes,  non  videmur  ea  sperare 
quasi  futura,  sed  habere  quasi  prœsentia.  Ulterius  autem  consi- 
derandum est,  quod  arduorum  quœ  quis  se  sperat  adepturum, 
quaedam  aliquis  se  sperat  adipisci  per  alium,  quœdam  vero  per 
se  ipsum  :  inter  quœ  hoc  differre  videtur,  quod  ad  ea  obtinenda 
quœ  per  se  homo  consequi  sperat,  conatum  propriœ  virtutis 
adhibet  :  ad  ea  vero  obtinenda  quœ  se  ab  alio  consequi  sperat, 
interponit  petitionem  :  et  si  quidem  ab  hornine  illud  se  adipisci 

sperat,  vocatur  simplex  petitio  :  si  autem  sperat  illud  obtinere 
a  Deo,  vocatur  oratio,  qua3  ut  Damasc.  dicit,  est  petitio  decen- 
tium  a  Deo.  Non  autem  ad  vitutem  spei  pertinetspes,  quam  habet 
aliquis  de  seipso,  nec  etiam  quam  habet  de  alio  homine,  sed 
solum  spes  quam  habet  de  Deo  ;  unde  dicitur,  Jere.  xvn  :  Ma- 
ledictus  homo  qui  confiait  in  homine,  et  ponit  carnem  brachium 
suum  :  et  post  subditur  :  Benedictus  homo  qui  considit  in  Domino, 
et  erit  Dominus  fiducia  ejus.  Sic  igitur  ea  quœ  Dominus  in  sua 
oralione  petenda  esse  docuit,  ostenduntur  homini  esse  conside- 
randa  possibilia,  et  tamen  ardua,  ut  ad  ea  non  humana  virlute, 
sed  divino  auxilio  perveniatur. 

GAPUT  VIII. 

De  petitione,  in  qua  docemur  desiderare,  quod  cognitio  Dei 
quœ  est  in  noUs  inchoata,  perficiatur,  et  quod  hoc  sit  pos~ 
sibile. 

Oportet  igitur  considerare  desiderii  ordinem  ex  charitate  pro- 
deuntem,  ut  secundum  hoc  etiam  sperandorum  et  petendorum  a 
Deo  ordo  accipi  possit.  Habet  autem  hoc  ordo  charitatis,  ut  Deus 
super  omnia  diligatur.  Et  ideo  primum  desiderium  nostrum  movet 
charitas  ad  ea  quœ  sunt  Dei  :  sed  cum  desiderium  fit  boni  futuri, 
Deo  autem  secundum  quod  in  se  consideratur,  nihil  in  futurum 
adveniat,  sed  œternaliler  eodem  modo  se  habeat  :  nostrum  non 
potest  ferri  ad  ea  quœ  Dei  sunt  prout  in  seipsis  considerantur,  ut 
scilicet  Deus  aliqua  bona  obtineat  quœ  non  habet.  Sic  autem  ad 
ipsa  ferlur  nostra  dilectio,  ut  ea  tanquam  existentia  amemu?. 
Potest  tamen  hoc  desiderari  de  Deo,  ut  in  opinione  et  reverentia 
omnium  magnificetur,  qui  in  seipso  semper  magnus  existit  :  hoc 
autem  non  est  tanquam  impossibile  reputandum.  Cum  enim  ad 
hoc  factus  sit  homo,  ut  magnitudinem  divinam  cognoscat,  si  ad 
eam  percipiendam  pervenire  non  possit,  videretur  in  vanum  con- 
stituas esse,  contra  id  quod  in  Psal.  lxxxviii,  dicitur  :  Numquid 
enim  vane  constituisti  omnes  filios  hominum?  Esset  quoque  inane 
naturœ  desiderium,  quo  omnes  naturaliter  desiderant,  aliquid 
cognoscere  de  divinis  :  unde  nullus  est,  qui  Dei  cognitione  tota- 
liter  privelur,  secundum  illud  Job.  xxxvi  :  Omnes  homines  vident 
eum.  Est  tamen  hoc  arduum,  ut  omnem  facultatem  humanam 
excédât,  secundum  illud  Job.  xxxvi  :  Ecce  Deus  magnus  vincens 
scientiam  nostram  :  unde  cognitio  divinae  magnitudinis  et  bonita- 

tis  hominibus  provenire  non  potest,  nisi  per  graf.iam  revelationis 
divinœ,  secundum  illud  Matth.  xi  :  Nemo  novit  filium  nisi  pater, 
neque  patrem  quis  novit  nisi  filius,  et  cui  voluerit  filius  revelare  : 
unde  Aug.  super  Joan.  dicit  :  «  Deum  nullus  cognoscit,  si  non  se 
indicat  ipse  qui  novit.  »  Indicat  se  quippe  Deus  aliqualiter  homi- 
nibus naturali  quadam  cognitione  cognoscendum  per  hoc,  quod 
hominibus  lumen  rationis  infundit,  et  crealuras  visibiles  condidit, 
in  quibus  bonitatis  et  sapientiee  ipsius  aliqualiter  relucent  vesligia, 
secundum  illud  Ro.  i  :  Quod  notum  est  Dei,  idest,  quod  cognosci- 
bile  est  de  Deo  per  naturalem  rationem,  manifestum  est  i  1  lis, 
scilicet  gentilibus  hominibus.  Deus  enim  illis  revelavit,  scilicet 
per  lumen  rationis,  et  per  creaturas  quas  condidit  ;  unde  subdit  : 
Invisibilia  enim  ipsius  a  creatura  mundi  per  ea  quœ  facta  sunt  in- 
tellecta  conspiciuntur,  sempilerna  quoque  ejus  virtus  et  divin itas. 
Ista  tamen  cognitio  imperfecta  est,  quia  nec  ipsa  creatura  perfecta 
ab  homine  conspici  potest,  et  etiam  creatura  déficit  a  perfecta 
Dei  repraesentatione,  quia  virtus  causae  in  infinitum  excedit 
effectum  :  unde  dicitur  Job.  xi  :  Forsitan  vestigia  Dei  compre- 
hendes,  et  asque  ad  perfecturn  omnipotentem  reperies,  et  Job.  xxxvi, 
postquam  dixit  :  Omnes  homines  vident  eum,  subdit  :  Unusquisque 
intuetur  procul.  Ex  hujus  autem  cognitionis  imperfectione  conse- 
cutum  est,  ut  homines  a  veritate  discedentes  diversimode  circa 
cognitionem  Dei  errarentin  tantum  quod  sicut  Apost.  dicit  Ro.  i: 
Quidam  evanuerunt  in  cogitationibus  suis,  et  obscuratum  est  insi- 
piens  cor  eorum.  Dicentes  enim  se  esse  sapientes,  stulti  facti  sunt, 
et  mutaverunt  gloriam  incorruptibilis  Dei  in  similitudinem  cor- 
ruptibilis  hominis,  et  volucrum,  et  quadrupedum,  et  serpentium. 
Et  ideo  ut  ab  hoc  errore  homines  Deus  revocaret,  expressius 
notitiam  suam  hominibus  dédit  in  veteri  lege,  per  quam  homines 
ad  cultum  unius  Dei  revocantur,  secundum  illud  Deuteronom.  vi  : 
Audi  Israël,  Dominus  Deus  tuus  unus  est.  Sed  hœc  de  Deo  cognitio 
erat  figurarum  obscuritatibus  implicita,  et  infra  unius  judaicee 
gentis  terminos  clausa,  secundum  illud  Psalm.  lxxv  :  Notus  in 
Judœa  Deus,  in  Israël  magnum  nomen  ejus;  ut  ergo  toti  humano 
generi  vera  Dei  cognitio  proveniret,  verbum  suse  virtutis  unige- 
nitum  Deus  pater  misit  in  mundum,  ut  per  eum  totus  mundus  ad 
veram  cognitionem  divini  nominis  perveniret  :  et  hoc  quidem 
ipse  Dominus  facere  inchoavit  in  suis  discipulis,  secundum  illud 
Joan.  xvn  :  Manifestavi  nomen  tuum  hominibus  quos  dedisti  mihi 
de  mundo.  Nec  in  hoc  terminabatur  ejus  intentio,  ut  illi  soli  dei- 

tatis  haberent  notitiam,  sed  ut  per  eos  divulgaretur  in  mundum 
universum,  unde  postea  subdit  :  Ut  mundus  credat,  quia  tu  me 
misisti,  Quod  quidem  per  Apostolos,  et  successores  eorum  conti- 
nue agit,  dum  ad  Dei  notitiam  per  eos  homines  adducuntur 
quousque  per  totum  mundum  nomen  Dei  sanctum  et  célèbre 
habeatur,  sicut  praedictum  est,  Malach.  i  :  Ab  ortu  solis  usque  ad 
occasum  magnum  est  nomen  meum  in  gentibus,  et  in  omni  loco  sacri- 
ficalur  et  offertur  nomini  meo  oblatio  munda.  Ut  igitur  id  quod 
inchoatum  est  ad  consummalionem  perveniat,  petimus  dicentes  : 
Sanctificetur  nomen  tuum.  «  Quod  ut  Aug.  dicit,  non  sic  pelitur 
quasi  non  sit  sanctum  Dei  nomen,  sed  ut  sanctum  habeatur  ab 
omnibus,  id  est,  ita  innotescat  Deus,  ut  non  aestimetur  aliquid 
sanctius.  Inter  alia  vero  indicia,  quibus  sanctitas  Dei  manifesta- 
tur  hominibus,  evidentissimum  signum  est  sanctitas  hominum, 
qui  ex  divina  inhabitdtione  sanctifîcantur.  Ut  enim  Gregorius 
Nyssenus  dicit  :  «  Quis  est  tam  bestialis,  qui  videns  in  credentibus 
vitam  puram,  non  glorificet  nomen  invocatum  in  tali  vita?  »  se- 
cundum  illud  quod  Apost.  dicit  in  I  Corin.  xiv  :  Si  omnes  prophe- 
tent,  intret  autem  quis  infidelis,  vel  idiota,  convincitur  ab  omnibus, 
et  postea  subdit  :  Et  ita  cadens  in  faciem,  adorabit  Deum,  pronun- 
tians  quia  vere  Deus  in  vobis  sit.  Et  ideo  sicut  Chrysostomus  dicit, 
in  hoc  quia  dicit  :  Sanctificetur  nomen  tuum,  rogare  etiam  jubet 
orantem  per  nostram  glorificari  vitam,  ac  si  dicat  :  Ita  fac  nos 
vivere,  ut  nos  te  et  universi  glorificent.  Sic  autem  per  nos  Deus 
sanctificatur  in  mentibus  aliorum,  in  quantum  nos  sanctificamur 
per  ipsum  :  unde  dicendo  :  Sanctificetur  nomen  tuum,  optamus, 
sicut  dicit  Cyprianus,  ut  nomen  ejus  sanctificetur  in  nobis,  quia 
enim  Christus  dicit  :  Sancti  estole,  quia  ego  sanctus  sum,  id  peti- 
mus, ut  qui  in  baptismo  sanctificati  sumus,  in  eo  quod  esse  cœpi- 
mus,  perseveremus.  Quotidie  etiam  deprecamur  ut  sanctifîcemur, 
ut  qui  quotidie  delinquimus,  delicta  nostra  sanctificatione  assidua 
purgemus.  Ideo  autem  haec  petitio  primo  ponitur,  quia  sicut 
Chrys.  dicit  :  «  Digna  est  Deum  deprecantis  oratio  nihil  ante  patris 
gloriam  petere,  sed  omnia  laudi  ejus  postponere.  » 

CAPUT    IX. 

Secunda  petitio,  ut  participes  gloriœ  nos  faciat. 

Post  desiderium  autem  et  petitionem  divin»  gloriae  consequens 
est  ut  homo  appetat,  et  requirat  particeps  gloriae  divinae  fieri.  Et 
S.  Thom.  Aq.  Opuscula.  —  1.  —  14 

ideo  secunda  petitio  ponitur  :  Adveniat  regnum  tuum.  Circa  quam 
sicut  et  in  praemissa  petitione  oportet  primo  considerare,  quod 
regnum  Dei  convenienter  desideretur.  Secundo  vero  quod  ad  id 
adipiscendum  homo  possit  pervenire.  Tertio  vero  quod  ad  aliud 
pertingere  non  possit  propria  virtute,  sed  solo  auxilio  divinae 
graliae.  Et  sic  quarto  considerandum  est,  quomodo  regnum  Dei 
advenire  petamus.  Est  igitur  circa  primum  considerandum,  quod 
unicuique  rei  naturaliter  appetibile  est  proprium  bonum  :  unde  et 
bonum  convenienter  definiunt  esse  quod  appetunt.  Proprium 
autem  bonum  uniuscujusque  rei  est  id  quo  res  illa  perficitur, 
Dicimus  enim  unamquamque  rem  bonam,  ex  eo  quod  propriam 
perfectioncm  attingit.  In  tantum  vero  a  bonitate  caret,  in  quan- 
tum propria  perfectione  caret,  unde  consequens  est  ut  unaquseque 
res  suam  perfectionem  appetat,  unde  et  homo  naturaliter  appétit 
perfici  :  et  cum  multi  sint  gradus  perfectionis  humanae,  illud  prse- 
cipue  et  principaliter  in  ejus  appetitum  naturaliter  cadit,  quod 
ad  ultimam  ejus  perfectionem  spectat  :  hoc  indicio  cognoscitur, 
quod  naturale  desiderium  hominis  in  eo  quiescit.  Cum  enim  na- 
turale  desiderium  hominis  non  tendat  nisi  in  bonum  proprium, 
quod  in  aliqua  perfectone  consistit,  consequens  est  quod  quandiu 
aliquid  desideratum  restât,  nondum  pervenit  homo  ad  ultimam 
perfectionem  suam.  Dupliciter  autem  adhuc  restât  aliquid  desi- 
derandum.  Uno  modo,  quando  id  quod  desideratur,  propter  ali- 
quid aliud  quaaritur  :  unde  oportet  quod  eo  obtento  adhuc  desi- 
derium non  quiescat,  sed  feratur  in  aliud.  Alio  modo,  quando 
non  sufficit  ad  obtinendumid  quod  homo  desiderat,  sicut  modicus 
cibus  non  sufficit  ad  sustentationem  naturse,  unde  naturalem 
appetitum  non  satiat.  Illud  ergo  bonum  quod  homo  primo  et  prin- 
cipaliter desiderat,  taie  débet  esse  ut  non  quaeratur  propter  aliud, 
et  sufficiat  homini  :  hoc  autem  bonum  communiter  félicitas  no- 
minatur,  in  quantum  est  bonum  hominis  principale.  Per  hoc  enim 
aliquos  felices  esse  dicimus,  quod  eis  credimus  bene  esse.  Vocatur 
etiam  beatitudo  in  quantum  excellentiam  quamdam  désignât. 
Potest  et  pax  vocari,  in  quantum  appetitum  quietat.  Nam  quies 
appetitus  pax  interior  esse  videtur  :  unde  in  Psal.cxLVii,  dicitur: 
Quiposuit  fines  luos  pacem.  Sic  igitur  apparet,  quod  in  corpora- 
libus  bonis,  hominis  félicitas,  vel  beatitudo  esse  non  potest.  Primo 
quidem,  quia  nonsunt  propter  se  qua3sita,sed  naturaliter  propter 
aliud  desiderantur  :  conveniunt  enim  homini  ratione  sui  corporis. 
Corpus  autem  hominis  ordinatur  ad  animam  sicut  ad  finem,  tum 

quia  corpus  est  instrumentum  animas  moventis;  omne  autem 
instrumentum  est  propter  artem  quae  utitur  eo  :  tum  etiam  quia 
corpus  comparatur  ad  animam  sicut  materia  ad  formam.  Forma 
autem  est  finis  materiae,  sicut  et  actus  potentiae.  Ex  quo  conse- 
quens  est,  ut  neque  in  divitiis,  neque  in  honoribus,  neque  in 
sanitate,  aut  pulchritudine,  neque  in  rébus  aliquibus  hujusmodi 
uîtima  hominis  félicitas  consistât.  Secundo,  quia  impossibile 
est  ut  corporalia  bona  sufficiant  homini,  quod  multipliciter  appa- 
ret.  Uno  quidem  modo,  quia  cum  in  homine  sit  duplex  vis  appe- 
tiliva,  scilicet  intellectiva  et  sensi.tiva,  et  per  consequens  desi- 
derium  duplex,  desiderium  intellectivi  appetitus  principaliter 
in  bona  intelligibilia  tendit,  ad  quae  bona  corporalia  non  attin- 
gunt.  Alio  modo,  quia  bona  corporalia  tanquam  infima  in  rerum 
ordine,  non  collectam,  sed  dispersam  recipiunt  bonitatem,  ita 
scilicet  ut  hoc  habeat  hanc  bonitatis  rationem,  puta,  delectatio- 
nem,  illud  aliam,puta  corporis  salubritatem,  et  sic  dealiis  :  unde 
in  nullo  eorum  appetitus  humanus,  qui  naturaliter  in  bonum  uni- 
versale  tendit,  sufficientiam  potest  invenire.  Sed  neque  in  multis 
eorum,  quantumcumque  multiplicentur,  qui  deficiunt  ab  infini- 
tate  universalis  boni  :  unde  dicitur  inEccles.  v.  9  quod  avarus  non 
implebitur  pecunia.  Tertio,  quia  cum  homo  appréhendât  per  intel- 
lectum  bonum  universale,  quod  neque  loco,  neque  tempore  cir- 
cumscribitur,  consequens  est  quia  appetitus  humanus  bonum 
desideret  secundum  convenientiam  ad  apprehensionem  intellectus, 
quod  tempore  non  circumscribatur,  unde  naturale  est  homini,  ut 
perpetuam  stabilitatem  desideret,  quae  quidem  non  potest  inve- 
niri  in  corporalibus  rébus,  quaesunt  corruptioniet  multiplici  sub- 
jecta  variationi  :  unde  conveniens  est  quia  in  corporalibus  bonis 
appetitus  humanus  non  inveniat  sufficientiam  quam  requirit  :  sic 
igitur  in  eis  non  potest  esse  ultima  félicitas  hominis.  Sed  quia 
vires  sensitivae  corporeas  operationes  habent,  ulpote  per  organa 
corporea  opérantes,  quae  circa  corporalia  operantur,  consequens 
est  quia  neque  in  operationibus  sensitivae  partis  ultima  hominis 
félicitas  consistât,  puta,  in  quibuscunque  delectationibus  carnis. 
Habet  etiam  intellectus  humanus  aliquam  circa  corporalia  opera- 
tionem,  dum  etcorpora  cognoscit  homo  per  speculativum  intel- 
leclum,  et  res  corporales  dispensât  per  practicum.  Et  sic  conse- 
quens sit,  quod  nec  in  propria  ipsa  operatione  intellectus  specu- 
lativi,  vel  practici,  quae  corporalibus  rébus  intendit,  ultima 
hominis  félicitas  et  perfectio  possit  poni.  Similiter  etiam  in  ope- 

ratione  intellectus  humani,  qua  in  seipsam  anima  reflectitur, 
uplici  ratione.  Primo  quidem,  quia  anima  secundum  se  considé- 
ra non  est  beata  :  alioquin  non  oportet  eam  operari  propter 
beatitudinem  acquirendam.  Non  igitur  beatitudinem  acquirit  ex 
hoc  solo  quia  sibi  intendit.  Secundo,  quia  félicitas  est  ultima 
perfectio  hominis,  ut  supra  dictum  est.  Cum  autem  perfectio 
animae  in  propria  operatione  ejus  consistât,  consequens  est  ut 
ultima  perfectio  ejus  attendatur  secundum  optimam  ejus  opera- 
lionem,  qua3  quidem  est  secundum  optimum  objectum  :  nam 
operationes  secundum  objecta  specificantur.  Non  autem  anima 
est  optimum  in  quod  sua  operatio  tendere  potest.  Intelligit  enim 
aliquid  esse  melius  se  :  unde  impossibile  est  quia  ultima  beati- 
tudo  hominis  consistât  in  operatione,  qua  sibi  intendit,  vel  qui- 
buscumque  aliis  superioribus  substanliis,  dummodo  eis  sit  aliquid 
melius,  in  quod  humanae  animae  operatio  tendere  possit.  Tendit 
autem  operatio  hominis  in  quodcumque  bonum,  quia  universale 
bonum  est  quod  homo  desiderat,  cum  per  intellectum  universale 
bonum  appréhendât  :  unde  ad  quemcumque  gradum  se  porrigit 
bonum,  aliqualiter  extenditur  operatio  intellectus  humani,  et  per 
consequens  voluntatis.  Bonum  autem  summe  invenitur  in  Deo, 
qui  per  essentiam  suam  bonus  est,  et  omriis  bonitatis  princi- 
pium  :  unde  consequens  est  ut  ultima  hominis  perfectio,  et  finale 
bonum  ipsius  sit  in  hoc  quod  Deo  inhaeret,  secundum  illud 
Psal.  lxxii  :  Mihi  adhœrere  Deo  bonum  est.  Hoc  etiam  manifeste 
apparet  si,  quis  ad  caeterarum  rerum  participationem  inspiciat. 
Omnem  enim  singulares  homines  hujus  praedicationis  recipiunt 
veritatem  per  hoc,  quia  ipsam  essentiam  speciei  participant. 
Nullus  autem  eorum  ex  hoc  dicitur  homo,  quia  similitudinem 
participet  alterius  hominis,  sed  ex  eo  solo  quia  participât  essen- 
tiam speciei,  ad  quam  tamen  participandam  unus  inducit  alium 
per  viam  generationis,  pater  scilicet  filium.  Beatitudo  autem,  sive 
félicitas  ni  h  il  est  aliud  quam  bonum  perfectum.  Oportet  igitur  par 
solam  participationem  divinae  beatitudinis,  quae  est  essentialis 
bonitas  hominis,  omnes  beatitudinis  participes  esse  beatos,  quam- 
vis  unus  per  alium  ad  tendendum  ad  beatitudinem  adjuvetur. 
Unde  Aug.  dicit  in  libro  de  vera  religione,  quod  neque  nos 
videndo  angelos  beati  sumus,  sed  videndo  veritatem  qua  ipsos 
diligimus,  et  his  congratulamur.  Contingit  autem  humanam  men- 
tem  ferri  in  Deum  dupliciter.  Uno  modo,  per  se  :  alio  modo, 
per  aliud.  Per  se  quidem,  puta,  cum  scilicet  in  seipso  videtur,  et 

per  ipsutn  amatur.  Per  aliud  autem,  cnm  ex  creaturis  ipsius 
animus  elevatur  in  Deum  secundum  illud  Roman,  i  :  Invisibilia 
Dei  per  ea  quœ  facta  sunt  intellecta  conspiciuntur.  Non  est  autem 
possibile  ut  perfecta  beatitudo  consistât  in  hoc,  quod  aliquis  per 
aliud  in  Deum  tendit.  Primo  quidem,  quia  cum  beatitudo  si- 
gnificet  omnium  humanorum  actuum  finem,  non  potest  vera 
beatitudo  et  perfecta  consistere  in  eo  quod  habet  rationem  non 
quidem  termini,  sed  magis  mutationis  in  finem.  Quod  autem 
Deus  per  aliud  agnoscatur  et  ametur,  quodam  humanae  mentis 
motu  agitur,  in  quantum  per  unum  in  aliud  devenitur.  Non  est 
ergo  in  hoc  vera  et  perfecta  beatitudo.  Secundo,  quia  si  in  hoc 
quod  mens  humana  Deo  inhaereat,  ejus  beatitudo  consistât,  con- 
sequens  est  ut  perfecta  beatitudo  perfectam  inhaesionem  ad  Deum 
requirat.  Non  autem  est  possibile  ut  per  aliquam  creaturam  mens 
humana  Deo  perfecte  inhaereat,  neque  per  cognitionem,  neque  per 
amorem.  Quaelibet  enim  forma  creata  in  inûniium  deficiens  est  a 
repraesentatione  divinae  essentiae.  Sicut  ergo  non  est  possibile,  ut 
per  formam  inferioris  ordiniscognoscantur  ea  quae  sunt  superioris 
ordinis,  puta,per  corpus  spiritualis  substantia,  vel  per  elementum 
corpus  cœleste  :  ita  multo  minus  possibile  est  ut  per  aliquam 
formam  creatam  Dei  essentia  cognoscatur.  Sed  sicut  per  conside- 
rationem  inferiorum  corporum  superiorum  naturas  négative  per- 
cipimus,  puta,  quod  non  sunt  gravia,  neque  levia,  et  per  corpo- 
rum considerationem  négative  de  angelis  concipimus,  quia  sunt 
immateriales,  vel  incorporei  :  ita  etiam  per  creaturas  de  Deo  non 
cognoscimus  quid  est,  sed  potius  quid  non  est.  Similiter  etiam 
quaecumque  creaturae  bonitas  quoddam  minimum  est  respectu 
bonitatis  divinae,  quae  est  bonitas  infinita:unde  bonitates  in  rébus 
provenientes  a  Deo,  quae  sunt  Dei  bénéficia,  non  sublevant  men- 
tem  usque  ad  perfectum  Dei  amorem.  Non  est  igitur  possibile, 
quod  vera  et  perfecta  beatitudo  consistât  in  hoc  quia  mens  Deo 
per  aliud  inhaereat.  Tertio,  quia  secundum  rectum  ordinem  minus 
nota  per  ea  quae  sunt  magis  nota  cognoscuntur;  et  similiter  ea 
quae  sunt  magis  bona  amantur.  Quia  igitur  Deus  est  prima  Veri- 
tas, summa  bonitas,  secundum  se  summe  cognoscibilis  et  ama- 
bilis  est,  hoc  naturalis  ordo  habet,  ut  omnia  cognoscantur, 
amentur  per  ipsum.  Si  igitur  oportet  alicujus  mentem  in  Dei 
cognitionem  et  amorem  per  creaturas  perduci,  hocexejusimper- 
fectione  contingit.  Nondum  ergo  consecutus  est  perfectam  beali- 
tudinem,  quae  omnem  imperfectionem  excludit.  Relinquitur  ergo 

quod  perfecta  beatitudo  sit  in  hoc,  quod  mens  Deo  per  se  inhae- 
reat  cognoscendo  et  amando.  Et  quia  régis  est  subditos  di?ponere 
et  gubernare,  illud  in  homine  regere  dicitur,  secundum  quod  cae- 
tera disponuntur,  Unde  Apostolus  monet  Rom.  vi  :  Non  regnet 
peccatum  in  vestro  mortali  corpore.  Quia  igitur  ad  perfectam  bea- 
titudinem  requirilur,  ut  ipse  Deusper  se  cognoscatur  et  ametur, 
ut  per  eum  animus  feratur  ad  alla,  vereet  perfecte  in  bonis  Deus 
régnât.  Unde  dicitur  Isa.  xlix  :  Miserator  eorum  reget  eos,  et  ad 
fontes  aquarum  potabit  eos  ;  scilicet  per  ipsum  in  quibuscunque 
potissimis  bonis  refîcientur.  Est  enim  considerandum,  quia  cum 
intellectus  per  aliquam  speciem,  seu  formam  intelligat  omne  quod 
novit,  sicut  etiam  visus  exterior  per  formam  lapidis  lapidem 
videt,  non  est  possibile,  quod  intellectus  Deum  in  sua  essentia 
videat  per  aliquam  creatam  speciem,  seu  formam  quasi  divinam 
essentiam  repraesentanlem.  Videmus  enim  quod  per  speciem  infé- 
rions ordinis  rerum  non  potest  representari  res  superioris  quan- 
tum ad  suam  essentiam  :  unde  sit  quod  per  nullam  speciem  cor- 
poralem  potest  intelligi  spiritualis  substantia  quantum  ad  suam 
essentiam.  Cum  igitur  Deus  supergrediatur  totum  creaturae  ordi- 
nem,  multo  magis  quam  spiritualis  substantia  excédât  ordinem 
corporalium  rerum,  impossibile  est  quod  per  aliquam  speciem 
corporalem  Deus  secundum  suam  essentiam  videatur.  Hoc  etiarn 
manifeste  apparet,  si  quis  consideret  quid  sit  rem  aliquam  per 
suam  essentiam  videre.  Non  enim  essentiam  hominis  videt,  qui 
aliquid  eorum  quae  essentialiter  homini  conveniunt,  apprehendit, 
sicut  nec  cognoscit  essentiam  hominis  qui  cognoscit  animal  absque 
rationali.  Quidquid  autem  de  Deo  dicitur,  essentialiter  convenit 
ei.  Non  est  autem  possibile,  quod  una  creata  species  repraesentet 
Deum  quantum  ad  omnia  quae  de  Deo  dicuntur.  Nam  in  intellectu 
creato  alia  est  species,  per  quam  apprehendit  vitam,  et  sapien- 
tiam,  et  juslitiam,  et  omnia  alia  hujusmodi  quae  sunt  Dei  essen- 
tia. Non  est  igitur  possibile  quod  intellectus  creatus  informetur 
aliqua  una  specie  sic  repraesentante,  divinam  essentiam,  quod 
Deus  in  ea  per  suam  essentiam  possit  videri.  Si  autem  per  multas, 
deficiet  unitas,  quae  idem  est  quod  Dei  essentia.  Non  est  igitur 
possibile  quod  intellectus  creatus  elevari  possit  ad  videndumDeum 
in  seipso  per  suam  essentiam  aliqua  una  specie  creata,  vel  etiam 
pluribus.  Relinquitur  ergo  quod  oportet  ad  hoc  quod  Deus  per 
suam  essentiam  videatur  ab  intellectu  creato,  quia  ipsa  divina 
essentia  per  se  ipsam,  non  per  aliam  speciem  videatur,  et  hoc  per 

quamdam  unionem  intellectus  creati  ad  Deum.  Unde  Dionysius 
dicit,  primo  cap.  de  divinis  nominibus,  quod  quando  beatissimum 
consequemur  finem  Dei  apparitione,  adimpleti  erimus  per  quam- 
dam superintellectualem  cognitionem  ad  Deum.  Est  autem  hoc 
singulare  divinae  essentiœ,  ut  ei  possit  intellectus  uniri  absque 
omni  similitudine,  quia  et  ipsa  divina  essentia  est  ejus  esse,  quod 
nulli  alii  formae  competit.  Unde  oportet  quod  omnis  forma,  quse 
per  se  existons  non  potest  esse  informativa  intellectus,  puta,  sub- 
stantia  angeli,  cognosci  debeat  ab  intellectu  alterius,  oportet 
quod  hoc  fiât  per  aliquam  ejus  similitudinem  intellectum  infor- 
mantem,  quod  non  requiritur  in  divina  essentia  quae  est  suum 
esse.  Sic  igitur  per  ipsam  Dei  visionem  mens  beata  fit  in  intelli- 
gendo  unum  cum  Deo.  Oportet  igitur  intelligens  et  intellectum 
esse  quodammodo  unum  :  et  ideo  Deo  régnante  in  sanctis,  et  ipsi 
etiam  cum  Deo  conregnabunt.  Et  ideo  ex  eorum  persona  dicitur 
Apoc.  v  :  Fecisti  nos  Deo  nostro  regnum  et  sacer dotes,  et  regnabi- 
bimus  super  terram.  Dicitur  enim  hoc  regnum,  quo  Deus  régnât 
in  sanctis,  et  sancti  cum  Deo,  regnum  cœlorum,  secundum  îllud 
Matth.  iv  :  Pœnitentiam  agite,  appropinquavit  enim  regnum  cœlo- 
rum, eo  modo  loquendi  quo  esse  in  cœlo  Deo  attribuitur,  non 
quia  corporalibus  cœlis  contineatur,  sed  ut  per  hoc  designetur 
Dei  eminentia  super  omnem  aliam  creaturam  corpoream,  secun- 
dum illud  Psal.  cxn  :  Excelsus  super  omnes  gentes  Dominus,  et 
super  cœlos  gloria  ejus.  Sic  igitur  et  beatitudo  sanctorum  regnum 
cœlorum  dicitur,  non  quia  eorum  remuneratio  sit  in  corporalibus 
cœlis,  sed  in  contemplatione  super  cœlestis  naturae  :  unde  et  de 
angelis  dicitur  Matth.  xvm  :  Angeli  eorum  in  cœlis  semper  vident 
faciem  patris  mei  qui  in  cœlis  est.  Unde  et  Aug.  in  lib.  de  sermone 
Domini  in  monte,  dicit  exponens  illud  quod  dicitur  Matth.  v  : 
Merces  vestra  copiosa  est  in  cœlis.  Non  hic  cœlos  dici  puto  supe- 
riores  partes  hujus  visibilis  mundi.  Non  enim  merces  nostra  in 
rébus  volubilibus  collocanda  est  :  sed  in  cœlis  dictum  puto  in 
spiritualibus  firmamentis,  ubi  habitat  sempiterna  justitia.  Dicitur 
etiam  et  hoc  finale  bonum,  quod  in  Deo  consistit,  vita  aeterna,  eo 
modo  loquendi,  quo  actio  animae  vivificantis  dicitur  vita  :  unde 
tôt  modi  vitse  distinguuntur,  quot  sunt  gênera  anima?  aclionum, 
inter  quas  suprema  est  operatio  intellectus,  et  secundum  Philo- 
sophum,  actio  intellectus  est  vita.  Et  quia  actus  ex  objecto  spe- 
ciem  accipit,  inde  est  quia  visio  divinitatis  vita  geterna  nominatur 
secundum  illud  Joan.  xvn  :  Hœc  est  vita  œterna,  ut  cognoscant  te 

solum  Deum  verum.  Hoc  etiam  finale  bonum  comprehensio  nomi- 
natur,  secundum  illud  Philip,  in  :  Sequor  autem  si  quo  modo 
comprehendam  :  quod  quidem  non  dicitur  eo  modo  loquendi,  quo 
comprehensio  inclusionem  importai.  Quod  enim  ab  alio  includitur, 
totum  et  totaliter  ab  eo  continetur.Non  est  autem  possibile,  quod 
intellectus  creatusDei  essentiam  totaliter  videat,  ita  scilicet  quod 
attingat  ad  completum  et  perfectum  modum  visionis  divin»,  ut 
scilicet  Deum  videat  quantum  visibilis  est.  Est  enim  Deus  visibilis 
secundum  suse  veritatis  claritatem,  quae  infinita  est  :  unde  infi- 
nité visibilis  est,  quod  convenire  intellectui  creato  non  potest, 
cujus  estfinita  virtus  in  intelligendo.  Solus  igitur  Deus  per  infi- 
nitam  virtutem  sui  intellectus  se  infinité  intelligens,  totaliter  se 
intelligendo  comprehendit  seipsum.  Rêpromittitur  autem  sanctis 
comprehensio  prout  comprehensionis  nomen  importât  quamdam 
tentionem.  Cum  enim  aliquis  insequitur  aliquem,  dicitur  compre- 
hendere  eum,  quando  potuerit  eum  manu  tenere.  Sic  igitur 
quamdiu  sumus  in  corpore,  ut  dicitur,  II.  Cor.  v  :  peregrinamur 
a  Domino.  Per  fidem  enim  ambulamus,  et  non  per  speciem.  Et  ita 
in  eum  tendimus  ut  in  aliquid  distans.  Sed  quando  per  speciem 
videbimus  praesentialiter,  eum  in  nobismetipsis  tenebimus  :  unde 
Canlic.  m,  sponsa  quœrens  quem  diligit  anima  sua,  tandem  vero 
eum  inveniens,  dicit  :  Tenui  eum,  nec  dimittam.  Habet  autem 
praedictum  finale  bonum  perpetuum  et  plénum  gaudium  :  unde 
Dominus  dicit  Joan.  xvi  :  Petit*,  et  accipietis,  ut  gaudium  vestrum 
plénum  sit.  Non  potest  autem  esse  plénum  gaudium  de  aliqua 
creatura,  sed  de  solo  Deo,  in  quo  est  tota  plenitudo  bonilatis  : 
unde  et  Dominus  dicit  servo  fideli  :  Intra  in  gaudium  Domini  tui, 
ut  scilicet  de  domino  tuo  gaudeas,  secundum  illud  Job.  xxn  : 
Super  omnipotentem  deliciis  afjluens.  Et  quia  Deus*  prsecipue  de  se 
ipso  gaudet,  dicitur  servus  fidelis  intrare  in  gaudium  Domini  sui, 
scilicet  in  quantum  intrat  ad  gaudium  quo  Dominus  ejus  gaudet, 
secundum  quod  alibi  Dominus  discipulis,  Luc.  xxn,  promittit 
dicens  :  Ego  dispono  vobis,sicut  disposuit  mihi  Pater  meus  regnum, 
ut  edalis  et  bibatis  super  mensam  meam  in  regno  meo.  Non  quod 
in  illo  finali  bono  corporalibus  cibis  sancti  utantur  incorruptibiles 
jam  effecti,  sed  per  mensam  significatur  refectio  gaudii  quod 
habet  Deus  de  seipso,  et  sancti  de  eo.  Oportet  ergo  plenitudinem 
gaudii  attendi  non  solum  secundum  rem,  de  qua  gaudetur,  sed 
secundum  dispositionem  gaudentis,  ut  scilicet  rem  de  qua  gaudet, 
praBsentem  habeat,et  totus  aflectus  gaudentis  per  amorem  seratur 

in  gaudii  causam.  Jam  autem  ostensum  est,  quod  per  visionem 
divinae  essentiae  meus  creata  prsesentialiter  lenet  Deum  :  ipsa 
etiam  visio  totaliter  affectum  accendit  ad  divinum  amorem.  Si 
enim  unumquodque  est  amabile  in  quantum  est  pulchrum  et 
bonum.  secundum  Dionys.  de  divinis  nominibus  cap.  iv,  impossi- 
bile  est  quod  Deus,  qui  est  ipsa  essentia  pulchritudinis  et  boni- 
tatis,  absque  amore  videatur.  Et  ideo  ex  perfecta  ejus  visione 
sequitur  perfeclus  amor  :  unde  et  Greg.  dicit  super  Ezech. 
«  Amoris  ignis,  qui  hic  ardere  inchoat,  cum  ipsum  quem  amat 
viderit,  in  amore  ipsius  amplius  ignescit.  »  Tanto  autem  majus 
est  gaudium  de  aliquo  praese.ntialiter  habito,  quanto  magîs  ama- 
tur,  unde  sequitur  quod  illud  gaudium  sit  plénum  non  tantum 
ex  parte  rei  de  qua  gaudetur,  sed  etiam  ex  parte  gaudentis.  Ex 
hoc  gaudium  est  humanae  beatitudinis  consummativum  :  unde 
et  August.  dicit,  x,  confess.  quod  beatitudo  est  gaudium  de  ve- 
ritate.  Est  autem  ulterius  considerandum,  quod  quia  Deus  est 
ipsa  essentia  bonitatis,  per  consequens  ipse  bonum  est  omnis 
boni  :  unde  eo  viso  omne  bonum  videtur,  secundum  quod  Domi- 
nus  dicit  Moysi.  Exod.  xxxm  :  Ego  ostendam  tibi  omne  bonum. 
Per  consequens  igitur  eo  habilo  omne  bonum  habetur  secundum 
illud  Sap.  vu  :  Venerunt  mihi  omnia  bona  pariter  cum  Ma.  Sic 
igitur  in  illo  finali  bono  videndo  Deum,  habebimus  omnium  bono- 
rum  plenam  sufficientiam  :  unde  et  fideli  servo  repromittit  Domi- 
nus,  Matth.  xxiv,  quod  super  omnia  bona  sua  constituet  eum,  Quia 
vero  malum  bono  opponitur,  necesse  est  ut  ad  praesentiam  omnis 
boni  malum  universaliter  excludatur.  Non  est  enim  participatio 
justitiae  cum  iniquitate,nec  societas  lucis  ad  tenebras,  ut  dicitur. 
II  Corinth.  vi.  Sic  igitur  in  illo  finali  bono  non  solum,  sed  etiam 
aderit  plena  quies  et  securitas  per  immunitatem  omnis  mali,  se- 
cundum illud  Proverb.  i  :  Qui  me  audiet,  absque  terrore  requiescet, 
et  abundantia  perf  ruetur,  terrore  malorum  sublato.Ex  hoc  autem 
ulterius  sequitur,  quod  sit  ibi  futura  omnimoda  pax.  Non  enim 
impeditur  pax  hominis  nisi  vel  per  interiorum  desideriorum  in- 
quietudinem,  dum  desiderat  habere  quse  nondum  habet,  vel  per 
aliquorum  malorum  molestiam,  quaevel  patitur,  vel  pati  timet;  ibi 
aulem  nihil  timetur.  Cessabit  enim  inquietudo  desiderii  propter 
plenitudinem  omnis  boni.  Cessabit  etiam  omnis  molestia  exterior 
per  absentiam  omnis  mali  :  unde  relinquitur  quod  ibi  sit  perfecta 
pacis  tranquillitas.  Hinc  est  quod  dicitur  Isa.  xxm  :  Sedebit  po- 
pulus  meus  in  pulchritudine  pacis,  per  quod  pacis  perfectio  desi- 

gnatur  :  et  ad  ostendendum  causam  pacis  subditur,  et  in  taber- 
naculis  fiduciœ  :  quae  scilicet  erit  subtracto  timoré  malorum,  in 
requie  opulenta,  quae  pertinet  ad  afflaentia  omnis  boni.  Hujus 
autem  finalis  boni  perfectio  in  perpetuum  durabit.  Non  enim  po- 
terit  deficere  per  defectum  bonorum,  quibus  homo  fruetur,  quia 
sunl  aeterna  et  incorruptibilia  :  unde  dicitur  Isa,  xxxm  :  Oculi 
tui  videbunt  Jérusalem  civitatem  opulentam,  tabernaculum  quod 
nequaquam  transferri  poterit.  Et  post  modum  subditur  causa  : 
quia  solummodo  ibi  erit  magnificus  Dominus  Deus  noster.  Tota 
enim  illius  status  perfectio  erit  in  fruitione  divinae  seternitatis. 
Consimiliter  etiam  non  poterit  ille  status  deficere  per  corruptio- 
nem  ibidem  existentium,  quia  vel  sunt  naturaliter  incorruptibiles, 
sicut  Angeli;  vel  in  incorruptionem  transferenlur,  sicut  homines. 
Oportet  enim  corruptibile  hoc  induere  incorruptionem,  ut  dicitur 
I  Cor.  xv.  Unde  et  Apoc.  m.  dicitur  :  Qui  vicerit,  faciam  illum 
columnam  in  templo  Dei  mei,  et  foras  non  eqredietur  amplius.  Nec 
etiam  poterit  ille  status  deficere  per  hoc,  quod  voluntas  hominis 
fastidiendo  se  avertat,  quia  quanto  Deus,  qui  est  bonitatis  essen- 
tia,  magis  videtur,  tanto  necesse  est  ut  magis  amelur,  unde  et 
magis  ejus  fruilio  desiderabitur,  secundum  illud  Eccl,  xxiv  :  Qui 
edunt  me,  adhuc  esurient  :  et  qui  bibunt  me,  adhuc  sitient.  Propter 
quod  et  de  Angelis  Deum  videntibus  dicitur,  I  Pétri  i  :  In  quem 
desiderant  Angeli  prospicere.  Similiter  etiam  non  deficiet  ille  status 
per  hostis  alicujus  impugnationem,  quia  cessabit  ibi  omnis  mali 
molestia,  secundum  illud  Isa.  xxxv  :  Non  erit  ibi  leo,  id  est,  dia- 
bolus  impugnans,  et  mala  bestia,  id  est,  malus  homo  non  ascendet 
per  eam,  nec  invenietur  ibi  :  unde  et  Dominus  dicit,  Joan.  x,  de 
ovibus  suis,  quod  non  peribunt  in  aeternum,  et  quod  non  rapiet 
eas  quisquam  de  manu  sua.  Sed  nec  finiri  poterit  ille  status  per 
hoc,  quod  a  Deo  aliqui  inde  excludantur.  Non  enim  aliquis  ab  illo 
statu  repelletur  propter  culpam,  quae  omnino  non  erit,  ubi  deerit 
omne  malum  :  unde  dicitur,  Isa.  lx  :  Populus  tuus  omnes  justi  : 
neque  etiam  propter  promotionem  ad  melius  bonum,  sicut  in 
hoc  mundo  Deus  interdum  etiam  justis  spirituales  consolationes 
subtrahit,  et  alia  sua  bénéficia,  ut  avidius  quœrant,  et  suum 
defectum  recognoscant  :  quia  status  ille  non  est  emendationis, 
aut  perfectus,  sed  perfectionis  finalis  :  et  ideo  Dominus  dicit 
Joan.  vi  :  Eum  qui  vanit  ad  me,  non  ejiciam  foras.  Habebit  igitur 
status  ille  omnium  preedictorum  bonorum  perpetuitatem,  secun- 
dum illud  Psal.  cxlix  :  In  œternum  exultabunt,  et  habitabis  in  eis. 

Est  igitur  praedictum  regnum  beatitudo  perfecta,  utpote  immu- 
tabilem  omnis  boni  sufficientiam  habens.  Et  quia  beatitudo  natu- 
raliter  desideratur  ab  hominibus,  consequens  est  quod  regnum 
Dei  ab  omnibus  desideretur. 

CAPUT   X. 

Quod  regnum  obtinere  est  possibile. 

Oportet  autem  ulterius  ostendere,  quod  homo  ad  illud  regnum 
pervenire  possit,  alioquin  frustra  speraretur  et  peteretur.  Primo 
autem  apparet  hoc  esse  possibile  promissione  divina.  Dicit  enim 
Dominus,  Luc.  xn  :  Nolite  timere  pusillus  grex,  quia  complacuit 
patri  vestro  dare  vobis  regnum.  Est  autem  divinum  beneplacitum 
effîcax  ad  implendum  omne  quod  disponit,  secundum  illud 
Isa.  xxxxvi  :  Consdium  meum  stabil,  et  omnis  volunlas  mea  fiel. 
Voluntati  enim  ejus  quis  resistit?  ut  dicitur  ad  Rom.  ix.  Secundo, 
ostenditur  hoc  esse  possibile  ex  evidenti  exemplo. 

Hucusque  compilavit  S.  Thomas  de  Aquino  brevem  compilationem  Theologiœ, 
sed,  proh  dolor  1  morle  prœventus  eam  sic  incompktam  dimisit. 

CAPUT  I. 


Beatus  Petrus  Apostolus,  qui  promissionem  accepit  a  Domino, 
ut  super  ejus  confessione  fundaretur  Ecclesia,  contra  quam  portae 
inferorum  praevalere  non  possent,  ut  contra  hujusmodi  portas 
inferorum  Ecclesia?  sibi  commissae  fides  inviolata  persisteret,  fidè- 
les Christi  alloquitur  dicens.  i.  Pet.  m  :  Dominum  Christum  sanc- 
tificate  in  cordibus  vestris  scilicet  per  fidei  jirmitatem  :  quo  fun- 
damento  in  corde  collocato  contra  omnes  impugnationes,  aut 
irrisiones  infidelium  tuti  esse  poterimus.  Unde  etiam  subdit  : 
Parali  ad  satisfactionem  omni  poscenti  vos  rationem  de  ea,  quœ  in 
vobis  est,  spe.  Fides  autem  Ghristiana  principaliter  consistit  in 
confessione  sanctœ  Trinitatis,  et  specialiter  gloriatur  in  cruco 
Domini  nostri  Jesu  Christi.  Nam  verbum  crucis,  ut  Pauius  dicit. 
I.  Cor.  i,  etsi  pereuntibus  stultitia  sit,  his  tamen  qui  salvi  fiunt, 
id  est  nobis,  virlus  Dei  est.  Spes  etiam  nostra  in  duobus  consistit 
scilicet  in  eo  quod  expectatur  post  mortem,  et  in  auxilio  Dei, 
quo  in  hac  vita  juvamur  ad  futuram  beatitudinem  per  opéra  li- 
beri  arbitrii  promerendam.  Hœc  ergo  sunt  quœ,  ut  tu  asseris,  ab 
infldelibus  impugnantur,  et  irridenlur.  Irrident  enim  Saraceni,  ut 
tu  dicis,  quod  Christum  Dei  FJium  dicimus,  cum  Deus  uxorem 
non  habeat,  et  reputant  nos  insanos  quod  très  personas  confite- 
mur  in  Deo,  etiam  per  hoc  existimantes  nos  très  Deos  profileri. 
Irrident  etiam  quod  Christum  Dei  Flium  pro  salute  humani  gene- 
ris  dicimus  crucifixum  :  quia  si  Deus  omnipotens  potuit  absque 
fil i i  sui  passione  genus  humanum  salvare,  potuit  sic  instituere 
hominem,  ut  peccare  non  posset.  Improperant  etiam  Christianis, 
quod  in  altari  comedunt  Deum  suum,  et  quod  corpus  Christi  si 

esset  ita  magnum  sicut  mons,  jam  deberet  esse  consumptum. 
Circa  statum  vero  animarum  post  mortem,  asseris  errare  Graecos 
et  Armenos  dicentes,  quod  animae  post  mortem  usque  ad  diem 
^udicii  nec  puniuntur,  nec  prœmiantur,  sed  sunt  quasi  in  séques- 
tre :  quia  nec  pœnam,  nec  prsemium  debent  habere  sine  corpore. 
Et  in  sui  erroris  assertionem  inducunt  quod  Dominus  in  Evangelio 
dicit.  In  domo  patris  mei  mansiones  mullae  sunt.  Circa  meritum 
vero  quod  exlibero  arbitrio  dependet,  asseris  tam  Saracenos,  quam 
nationes  alias  necessitatem  actibus  humanis  imponere  ex  praes- 
cientia,  vel  ordinatione  divina,  dicentes  quod  homo  non  potest 
mori,  nec  etiam  peccare,  nisi  sicut  Deus  ordinavit  de  homine,  et 
quod  quaelibet  persona  suum  eventum  habet  scriptum  in  ironie. 
Super  quibus  petis  rationes  morales  et  philosophicas,  quas  Sara- 
ceni  recipiunt.  Frustra  enim  videtur  auctoritates  inducere  contra 
eos,  qui  auctoritates  non  recipiunt.  Tuae  igilur  petitioni,  quae  ex 
pio  desiderio  videtur  procedere,  ut  sis,  juxta  Apostolicam  doc- 
trinam,  paratus  ad  satisfactionem  omni  poscenti  te  rationem, 
satisfacere  volens,  aliqua  facilia  secundum  quod  materia  patietur, 
super prœmissis  tibi  exponam,  quae  tamen alibi  diffusius  pertractavi. 

GAPUT  II. 

Quaîiter  sit  disputandum  contra  infidèles. 

De  hoc  tamen  primo  admonere  te  volo,  quod  in  disputationibus 
contra  infidèles  de  articulis  fidei,  non  ad  hoc  conari  debes,  ut 
fidem  rationibus  necessariis  probes.  Hoc  enim  sublimitati  fidei 
derogaret,  cujus  veritatis  non  solum  humanas  mentes,  sed  etiam 
Angelorum  excedit  :  a  nobis  autem  creduntur  quasi  ab  ipso  Deo 
revelata.  Quia  tamen  quod  a  summa  veritate  procedit,  falsum  esse 
non  potest,  nec  necessaria  ratione  impugnari  valet  quod  falsum 
non  est,  fides  nostra  necessariis  rationibus  sicut  probari  non  po- 
test, quia  humanam  mentem  excedit  :  ita  improbari  necessaria 
ratione  non  potest  propter  sui  veritatem.  Ad  hoc  igitur  débet 
tendere  Christiani  disputatoris  intentio  in  articulis  fidei,  non  ut 
fidem  probet,  sed  ut  fidem  defendat  :  unde  et  beatus  Petrus  non 
dicit,  «  parati  semper  ad  probationem  :  sed,  ad  satisfaclionem  »,  ut 
scilicet  rationabiliter  ostendatur  non  esse  falsum,  quod  fides  ca- 
tliolica  confitetur. 

GAPUT   III. 

Qualiter  in  divinis  sit  accipienda  generatio 

Primum  igitur  considerandum  est  derisibilium  esse  irrisionem 
qua  nos  irrident,  quod  ponimus  Christum  Filium  Dei  vivi,  quasi 
Deus  uxorem  habuerit.  Cum  enim  carnales  sint,  non  possunt  nisi 
ea  quae  sunt  carnis  et  sanguinis  cogitare.  Quilibet  autem  sapiens 
considerare  potest,  quod  non  est  idem  generationis  modus  in  om- 
nibus rébus,  sed  in  unaquaque  re  invenitur  generatio  secundum 
proprietatem  suse  naturse.  In  animalibus  quidem  per  maris  et 
feminse  commistionem  :  in  plantis  vero  per  pullulationem,  seu 
generationem,  atque  ki  aliis  aliter.  Deus  autem  non  est  carnalis 
naturse,  ut  feminam  requirat,  cui  commisceatur  ad  prolis  gene- 
rationem, sed  est  spiritualis  naturse,  sive  intellectualis,  immo 
magis  super  omnem  intellectualem.  Est  ergo  in  eo  accipienda 
generatio  secundum  quod  convenit  intellectuali  naturse.  Et  quam- 
vis  intellectus  noster  ab  intellectu  divino  deficiat,  non  possumus 
tamen  aliter  loqui  de  intellectu  divino,  nisi  secundum  simililu- 
dinem  eorum  quse  in  intellectu  nostro  invenimus.  Est  autem  in- 
tellectus noster  aliquando  quidem  in  potenlia  intelligens,  aliquando 
in  actu.  Quandocumque  autem  actu  intelligit,  quoddam  intelli- 
gible format,  quod  est  qusedam  proies  ipsius  :  unde  et  mentis 
conceptus  nominatur.  Et  hoc  quidem  est  quod  voce  exteriori  si- 
gnificatur  :  unde  sicut  vox  signifîcans,  verbum  exterius  dicitur, 
ita  interior  mentis  conceptus  verbo  exteriori  significatus,  dicitur 
verbum  intellectus,  seu  mentis.  Hic  autem  mentis  nostrse  concep- 
tus non  est  ipsa  mentis  nostrse  essentia,  sed  est  quoddam  accidens 
ei,  quia  nec  ipsum  intelligere  nostrum  est  ipsum  esse  intellectus, 
alioquin  nunquam  intellectus  esset  quin  actu  intelligeret.  Verbum 
igitur  nostri  intellectus  secundum  quamdam  similitudinem  dici 
potest  vel  conceptus,  vel  proies,  et  prsecipue  cum  intellectus  seip- 
sum  intelligit,  in  quantum  scilicet  est  qusedam  similitudo  intellec- 
tus procedens  ab  intellectuali  ejus  virtute  :  sicut  et  filius  habet 
similitudinem  patris,  procedens  ab  ejus  generativa  virtute.  Non 
tamen  proprie  verbum  nostri  intellectus  potest  dici  proies,  vel 
lilius,  quia  non  est  ejusdem  naturse  cujus  est  intellectus  noster. 
Non  autem  omne  quod  procedit  ab  aliquo,  etiam  si  sit  ei  simile, 
dicitur  filius,  alioquin  imago  sui  quam  aliquis  pingit,  proprie 
filius  cjiceretur.  Sed  ad  hoc  quod  sit  filius,  requirilur  quod  pro- 

cedens  ab  altero  similitudinem  habeat  ejus  a  quo  procedit,  et  sit 
ejusdem  naturae  cum  eo.  Quia  vero  in  Deo  non  est  aliud  intelligere, 
quam  suum  esse,  consequenter  neque  verbum  quod  in  intellectu 
ejus  concipitur,  est  aliquod  accidens,  aut  aliquid  alienum  ab  ejus 
natura,  sed  ex  hoc  ipso  quod  verbum  est,  habet  rationem  proce- 
dentis  ab  altero,  et  ut  similitudo  ejus  cujus  est  verbum  :  hoc  enim 
in  verbo  nostro  reperitur.  Sed  istud  Verbum  Dei  habet  ulterius, 
quod  non  sit  aliquod  accidens,  neque  aliqua  pars  Dei,  qui  est 
simplex,  neque  aliquid  alienum  a  divina  natura,  sed  quoddam 
completum  subsistens  in  natura  divina  habens  rationem  ab  altero 
procéderais  :  sine  hoc  enim  verbum  intelligi  non  potest.  Hoc  au- 
tem  secundum  humanae  locutionis  consuetudinem  nominatur  filius, 
quod  procedit  ab  alio  in  similitudinem  ejus  subsistens  in  eadem 
natura  cum  ipso.  Secundum  igitur  quod  divina  verbis  humanis 
nominari  possunt,  verbum  intellectus  divini  Filium  Dei  nomina- 
mus  :  Deum  vero,  cujus  est  Verbum,  nominamus  patrem,  pro- 
cessum  Verbi  dicimus  esse  generationem  filii  immaterialem,  non 
autem  carnalem,  sicut  carnales  homines  suspicantur.  Est  autem 
aliud,  in  quo  excedit  praedicta  Filii  Dei  generatio  omnem  gene- 
rationem humanam  sive  materialem,  secundum  quam  homo  ex 
homine  nascitur  :  sive  intelligibilem,  secundum  quam  verbum 
accipitur  in  mente  humana.  In  utraque  enim  illud  quod  per  gene- 
rationem procedit,  invenitur  posterius  tempore  eo,  a  quo  proce- 
dit. Pater  enim  non  générât  statim  a  principio  sui  esse,  sed  opor- 
tet  quod  de  imperfecto  ad  statum  perfectum  veniat,  in  quo 
generare  possit.  Nec  iterum  slatim  ut  generationi  operam  dat, 
filius  nascitur,  quia  carnalis  generatio  in  quadam  mutatione  con- 
sista et  successione  :  secundum  intellectum  etiam  non  statim  a 
principio  homo  est  aptus  ad  intelligibiles  conceptus  formandos, 
sed  postquam  ad  statum  perfectionis  venit.  Unde  non  semper  actu 
intelligit,  sed  potentia  est  intelligens  tantum,  et  post  fit  intelii- 
gens  actu,  et  iterum  desinit  actu  intelligere,  et  remanet  intelli- 
gens in  potentia,  vel  habitu  tantum.  Sic  ergo  verbum  homine 
posterius  invenitur  tempore,  et  disinit  aliqnando  esse  antequam 
homo.  Impossibileest  autem  istaduo  Deo  convenire,  in  quo  neque 
imperfectio,  neque  mutatio  locum  habet,  neque  etiam  exitus  de 
potentia  ad  actum,  cum  sit  actus  purus  et  primus.  Verbum  ergo 
Dei  coaeternum  est  ipsi  Deo.  Est  autem  et  aliud,  in  quo  verbum 
nostrum  differt  a  divino.  Intellectus  enim  noster  non  sirnul  intel- 
ligit omnia,  nequo  unico  actu,  sed  pluribus  et  diversis,  et  ideo 

verba  intellectus  nostri  sunt  multa,  sed  Deus  omnia  simul  intelli- 
git,  et  unico  actu,  quia  ejus  intelligere  non  potest  esse  nisi  unum, 
cum  sit  suum  esse,  unde  sequitur  quod  in  Deo  sit  unum  verbum 
tantum.  Ulterius  est  consideranda  alia  differentia,  quod  scilicet 
verbum  intellectus  nostri  non  adaequat  intellectus  virtutem,  quia 
cum  aliquid  mente  concipimus,  adhuc  possumus  alia  multa  con- 
cipere  :  unde  verbum  nostri  intellectus  imperfectum  est,  et  in  eo 
potest  compositio  accidere,  dum  ex  multis  imperfectis  sic  unum 
verbum  perfectius,  sicut  cum  intellectus  concipit  aliquam  enun- 
ciationem,  seu  definitionem  alicujus  rei  :  sed  Verbum  divinum 
adaequat  virtutem  Dei,  quia  per  suam  essentiam  seipsum  intelli- 
git,  et  omnia  alia  :  unde  quanta  est  essentia,  tantum  est  Verbum 
quod  concipit  per  essentiam  suam  se,  et  omnia  alia  intelligendo. 
Est  ergo  perfectum  simplex  et  aequale  Deo,  et  hoc  Verbum  Dei 
filium  nominamus  ratione  jam  dicta,  quod  ejusdem  naturae  cum 
pâtre  et  patri  coaeternum  unigenitum  et  perfectum  confitemur. 

GAPUT   IV. 

Qualiter  in  dimnis  sit  accipienda  processio  Spiritus 
Sancti  a  Pâtre  et  Filio. 

Est  autem  considerandum  ulterius,  quod  omnem  cognitionem 
sequitur  aliqua  appetitiva  operatio.  Inter  omnes  autem  appetitivas 
operationes  invenitur  amor  esse  principium,  quo  sublato  neque 
gaudium  erit,  si  adipiscitur  aliquis  quod  non  amat  :  neque  tris- 
titia,  si  impediatur  ab  eo  quod  amat,  si  videlicet  amor  tollatur, 
et  per  consequens  tolluntur  omnes  appetitivee  operationes,  quae 
quodam  modo  ad  tristitiam  et  gaudium  referuntur.  Cum  igitur  in 
Deo  sit  perfecta  cognitio,  oportet  etiam  in  eo  ponere  perfectum 
amorem,  in  quo  quidem  processus  secundum  appetitivam  opera- 
tionem  exprimitur,  sicut  et  in  verbo  per  operationem  intellectus. 
Est  autem  attendenda  differentia  queedam  inter  intellectualem 
operationem  et  appetitivam  :  nam  operatio  intellectus,  et  omnis 
omnino  cognitiva  operatio  completur  per  hoc,  quod  cognoscibilia 
in  cognoscente  quodammodo  existunt  scilicet  sensibilia  in  sensu, 
et  intelligibilia  in  intellectu.  Operatio  autem  appetitiva  completur 
secundum  quemdam  ordinem,  vel  motum  appetentis  ad  res  appe- 
titui  objectas.  Ea  vero  quae  habent  occultum  principium  sui  mo- 
tus, spiritus  nomen  accipiunt  :  sic  enim  venti  spiritus  dicuntur, 
quia  eorum  principium  non  apparet.  Respiratio  etiam  arteriarum, 


II.   —   DECLARATIO    CONTRA   GR^ECOS  225 

qui  est  motus  ab  intrinseco  principio  procedens,  spiritus  nomen 
accepit  :  unde  convenienler,  secundum  quod  divina  humanis  si- 
gniQcari  possunt,  ipse  divinus  amor  procedens  spiritus  nomen 
accepit.  Sed  in  nobis  amor  ex  duplici  causa  procedit,  quandoque 
quidem  ex  corporea  et  materiali  natura,  qua3  est  amor  immundus, 
quia  per  eum  puritas  mentis  turbatur  :  quandoque  autem  ex  ipsa 
proprietate  naturae  spiritualis,  sicut  cum  amamus  intelligibilia 
bona,  et  quse  rationi  conveniunt,  et  hic  est  amor  purus.  In  Deo 
autem  amor  materialis  locum  non  habet,  convenienter  igitur  amo- 
rem  ipsius  non  solum  spiritum,  sed  Spiritum  Sanctum  vocamus, 
ut  per  hoc  quod  dicitur  sanctus,  ejus  puritas  exprimatur.  Mani- 
festum  est  autem,  quod  nihil  amare  possumus  intelligibili  et  sancto 
amore,  nisi  quod  actu  per  intellectum  concipimus.  Conceptio  au- 
tem intellectus  est  verbum,  unde  oporlet  quod  amor  a  verbo 
orialur.  Verbum  autem  Dei  dicimus  esse  Filium,  ex  quo  patet 
Spiritum  Sanctum  esse  a  Filio.  Sicut  autem  divinum  intelligere 
est  ejus  esse,  ita  etiam  amare  Dei  est  ejus  esse  :  et  sicut  Deus 
semper  actu  intelligit,  et  omnia  intelligencro  seipsum  intelligit, 
ita  etiam  se  amat,  et  omnia  amat  suam  bonitalem  amando.  Sicut 
ergo  Dei  Flius,  qui  est  Verbum  Dei,  subsistens  est  in  natura  di- 
vina et  coaeternus  Patri,  atque  perfectus  et  unicus,  ita  etiam  heec 
omnia  de  Spiritu  Sancto  confiteri  oportet  Ex  hoc  autem  colligere 
possumus,  quod  cum  omne  quod  subsistit  in  natura  intelligente, 
apud  nos  persona  dicatur,  apud  Graecos  autem  hypostasis,  necesse 
est  dicere  quod  Verbum  Dei,  quod  filium  nominamus,  sit  quœdam 
hypostasis,  seu  persona,  et  idem  de  Spiritu  Sancto  dici  oportet. 
Nulli  autem  est  dubium,  quin  Deus,  a  quo  verbum  et  amor  pro- 
cedit, sit  res  subsistens,  ut  etiam  dici  possit  hypostasis,  vel  per- 
sona. Et  per  hune  modum  convenienter  ponimus  in  divinis  très 
personas,  scilicet  personam  Patris,  personam  Filii,  et  personam 
Spiritus  Sancti.  Has  autem  très  personas,  vel  hypostases  non 
dicimus  esse  per  essentiam  diversas,  quia  ut  dictum  est,  sicut 
intelligere  et  amare  Dei  est  ejus  esse,  ita  verbum  et  amor  ejus 
sunt  ipsa  essentia  Dei.  Quidquid  autem  de  Deo  absolute  dicitur, 
non  est  aliud  quam  Dei  essentia.  Non  enim  est  Deus  magnus,  vel 
potens,  vel  bonus  accidentaliter,  sed  per  essentiam  suam  :  et  très 
personas,  vel  hypostases  non  dicimus  in  divinis  distinctas  per 
aliquid  absoïutum,  sed  per  solas  relationes  quse  ex  processione 
verbi  et  amoris  proveniunt.  Et  quia  processionem  verbi  nomina- 
mus generationem,  ex  generatione  autem  proveniunt  relationes 
S.  Thojc.  Aq.  Opcscula.  —  I.  —  15 


226  S.    THOM^B   AQUINATIS   OPUSCULA 

paternitatis  et  filiationis,  personam  Filii  a  persona  Patris  distingui 
dicimus  solummodo  paternitate  et  filiatione,  omnia  communiter 
et  indifferenter  de  utroque  praedicantes.  Sicut  enim  dicimus  pa- 
trem  verum  Deum,  omnipotentem,  aeternum,  et  quaecumque  si- 
militer  dicuntur,  sic  et  Filium,  et  eadem  ratio  est  de  Spiritu  Sancto. 
Quia  ergo  Pater  et  Filius  et  Spiritus  Sanctus  non  distinguuntur 
in  natura  divinitatis,  sed  in  relationibus  solum,  convenienter  très 
personas  non  dicimus  très  Deos,  sed  unum  verum  Deum  et  per- 
fectum  profitemur.  In  hominibus  autem  ideo  très  personae  très 
homines  dicuntur,  et  non  unus  homo,  quia  natura  humanitatis, 
quae  communis  est,  differenter  convenit  eis  secundum  materialem 
divisionem,  quae  omnino  in  Deo  locum  non  habet  :  unde  in  tribus 
sunt  très  humanitates  numéro  différentes,  et  sola  ratio  humani- 
tatis in  eis  communis  invenitur.  In  tribus  autem  divinis  personis 
non  très  divinitates  numéro  différentes,  sed  unam  simplicem  dei- 
tatem  necesse  est  esse,  cum  non  sit  alia  essentia  verbi  et  amoris 
in  Deo  ab  essentia  Dei,  et  sic  non  très  Deos,  sed  unum  Deum 
confitemur,  propter  unam  simplicem  deitatem  in  tribus  personis. 

GAPUT  V. 
Quœ  fuit  causa  incarnations  filii  Dei, 

Ex  simili  autem  caecitate  irrident  Christianam  fidem,  quia  Chris- 
tum  confitemur  Dei  filium  mortuum  esse,  tanti  mysterii  profun- 
ditatem  non  intelligentes.  Et  ne  mors  Filii  Dei  perverse  intelli— 
gatur,  prius  aliquid  de  Filii  Dei  incarnatione  dicere  oportet.  Non 
enim  dicimus  Filium  Dei  morti  subjectum  fuisse  secundum  naturam 
divinam,  in  qua  est  aequalis  Palri,  quae  est  fontalis  omnium  vita, 
sed  secundum  naturam  nostram,  quam  assumpsit  in  unltatem 
personse.  Ad  incarnationis  ergo  divinae  mysterium  aliqualiter  con- 
siderandum,  oportet  advertere,  quod  omne  per  intellectum  agens, 
per  conceptionem  sui  intellectus,  quam  dicimus  verbum,  operatur, 
ut  patet  in  aedificalore  et  quolibet  artifice,  qui  secundum  formam 
quam  mente  concepit,  exterius  operatur.  Quia  ergo  Dei  Filius 
est  ipsum  Dei  Verbum,  consequens  est  ut  Deus  omnia  per  Filium 
fecerit.  Unaquaeque  autem  res  per  eadem  fit,  et  reparatur.  Si 
enim  domus  collapsa  sit,  per  formam  artis  reparatur,  per  quam 
a  principio  condila  fuit.  Inter  creaturas  autem  a  Deo  conditas 
per  Verbum  suum,  primum  gradum  tenet  crcatura  rationalis, 

in  tantum  quod  omnes  aliae  creaturae  ei  subserviunt,  et  ad  ipsam 
ordinari  videntur,  et  hoc  rationabiliter  :  quia  rationalis  creatura 
dominium  habet  sui  actus  per  arbitrii  Jibertatem.  Caeterae  vero 
creaturae  non  ex  judicio  libero  agunt,  sed  quadam  vi  naturae  mo- 
ventur  ad  agendum.  Ubique  autem  quod  est  liberum,  preeeminet 
ci  quod  est  servum,  et  servi  ad  liberorum  famulatum  ordinantur, 
et  a  liberis  gubernantur.  Lapsus  ergo  rationalis  créatures  secun- 
dum  veram  aestimationem  magis  aestimandus  est,  quam  cujus- 
cumque  irrationalis  creaturae  defectus.  Nec  est  dubium  quin  apud 
Dei  judicium  res  secundum  veram  aestimationem  judicentur.  Hoc 
ergo  conveniens  est  divinae  sapientiae,  ut  praecipue  lapsum  ratio- 
nalis creaturae  repararet,  magis  etiam  quam  si  cœlum  collabere- 
tur,  vel  quidquid  aliud  in  rébus  corporeis  posset  accidere.  Est 
autem  duplex  creatura  rationalis,  seu  intellectualis,  una  a  cor- 
pore  separata,  quam  Angelum  dicimus  :  alia  corpori  juncta,  quae 
est  anima  hominis.  In  utraque  autem  lapsus  accidere  potuit  prop- 
ter  arbitrii  libertatem.  Dico  autem  creaturae  rationalis  lapsum 
non  ut  ab  esse  deficiat,  sed  secundum  quod  déficit  a  rectitudine 
voluntatis.  Lapsus  enim  seu  defectus  prœcipue  attenditur  secun- 
dum id  quo  operatur,  sicut  artiûcem  errare  dicimus,  si  in  arte 
deficiat  qua  débet  operari  :  et  rem  naturalem  deûcientem  dici- 
mus et  collapsam,  si  corrumpatur  virtus  ejus  naturalis  per  quam 
agit,  puta,  si  in  planta  vis  germinandi  deficiat,  aut  in  terra  vis 
fructificandi.  Id  autem  per  quod  operatur  rationalis  creatura  est 
voluntas,  in  qua  consislit  libertas  arbitrii.  Lapsus  ergo  rationalis 
creaturae  est  secundum  quod  déficit  a  rectitudine  voluntatis,  quod 
sit  per  peccatum.  Defectum  ergo  peccati,  qui  nihil  est  aliud  quam 
perversilas  voluntatis,  praecipue  Deo  convenit  removere,  et  hoc 
per  Verbum  suum,  quo  universam  condidit  creaturam.  Angelorum 
autem  peccatum  remedium  habere  non  potuit,  quia  secundum 
immutabilitatem  suae  naturae  impœnitibiles  sunt  ab  eo,  in  quod 
semel  convertuntur.  Homines  autem  secundum  conditionem  suae 
naturae  habent  mutabilem  voluntatem,  ut  non  solum  diversa  pos- 
sint  eligere  vel  bona,  vel  mala,  sed  etiam  postquam  unum  elege- 
runt,  possunt  ab  illo  resipiscere,  et  ad  aliud  converti,  et  haec 
volubilitas  voluntatis  in  homine  manet,  quamdiu  corpori  unitur 
varietati  subjecto.  Cum  autem  anima  a  corpore  fuerit  separata 
eamdem  immutabilitatem  voluntatis  habebit,  quam  naturaliter 
Angélus  habet  :  unde  et  post  mortem  anima  impœnitibilis  est, 
nec  potest  de  bono  ad  maluni  converti,  nec  de  malo  ad  bonunir 

Sic  ergo  ad  Dei  bonitatem  perlinuit,  ut  per  filium  suum  naturam 
humanam  collapsam  repararet.  Modus  autem  reparaiionis  talis 
esse  debuit,  quod  et  naturae  reparandre  conveniret,   et  morbo. 
Naturge  dico  rtparandae,  quia  cum  hcmo  sit  ralionalis  naturae 
libero  arbitrio  praeditus,   non  ex  necessitate  exterioris  virtutis, 
sed  secundum  propriam  voluntatem  ad  slatum  rectiludinis  revo- 
candus  fuit.  Morbo  etiam,  quia  cum  morbus  perversitate  volun- 
tatis  consisteret,  oportuit  quod  voluntas  ad  rectitudinem  reduce- 
relur.  Voluntatis  autem  humanae  rectitudo  consistit  in  ordinations 
amoris,  qui  est  principalis  affectio.  Ordinatus  autem  amor  est  ut 
Deum  super  omnia  diligamus   quasi  summum  bonum,  et  ut  in 
ipsum  referamus  omnia  quae  amamus  tamquam  in  ultimum  finem, 
et  ut  in  aliis  amandis  servetur  debitus  ordo,  ut  scilicet  corporalia 
spiritualibus  postponamus.  Ad  provocandum  autem  nostrum  amo- 
rem  in  Deum  nihil  magis  valere  potuit  quam  quod  Verbum  Dei, 
per  quod  omnia  facta  sunt,  ad  reparationem  naturae  nostrae  eam 
assumeret,  ut  idem  esset  et  Deus,  et  homo.  Primo  quidem,  quia 
ex  hoc  maxime  demonstratur  quantum  Deus  diligat  hominem, 
quod  pro  ejus  salute  homo  fieri  voluit,  nec  est  aliquid  quod  ad 
amandum  magis  provocet,  quam  quod  aliquis  se  cognoscat  amari. 
Deinde  quod  homo  habens  intellectum  et  affectum  ad  corporalia 
depressum,  ad  ea  qua3  supra  se  sunt  de  facili  elevari  non  poterat. 
Facile  autem  est  homini  cuilibet  ut  alium  hominem  diligat  et  co- 
gnoscat, sed  considerare  divinam  altitudinem,  et  in  eam  ferri  per 
debitum  amoris  affectum,  non  est  omnium  hominum,  sed  eorum 
qui  per  Dei  auxilium  cum  magno  studio  et  labore  a  corporalibus 
ad  spiritualia  sublevantur.  Ut  ergo  omnibus  pateret  via  ad  Deum, 
voluit  Deus  homo  fieri,  ut  etiam  parvuli  Deum  cognoscere  et  amaro 
possent,  etpaulatim  proficerent  ad  perfectum.  Per  hoc  etiam  quod 
Deus  factus  est  homo,  spes  datur  homini  ut  pervenire  possit  ad 
perfectae  bealitudinis  parlicipalionem,  quam  solus  Deus  natura- 
liter  habet.  Homo  enim  suam  infirmilatcm  cognoscens,  si  ei  pro- 
mitteretur  quod  ad  bealitudinem  perveniret,   cujus  vix  Angeli 
sunt  capaces,  quae  scilicet  in  visione  Dei  et  fruitione  consistit, 
vix  hoc  sperare  posset,   nisi  ex  alia  parte  sibi  dignitas  natura3 
humanae  ostenderetur,  quam  tanti  aestimat  Deus,  ut  pro  ejus  sa- 
lute fieri  homo  vokierit,  et  sic  per  hoc  quod  Deus  factus  est  homo, 
spem  nobis  dédit  ut  etiam  homo  pos«et  pervenire  ad  hoc,  quod 
uniretur   Deo   per   beatam   fruitionem.  Valet  etiam  homini  suae 
cognitio  dignitatis  ex  hoc,  quod  Deus  humanam  naturam  assump- 


II.   —  DECLARATIO   CONTRA   GR^ECOS  229 

sit  ad  hoc  quod  affectum  suum  nulli  creaturae  subjiceret,  neque 
daemones,  aut  quascumque  creaturas  colendo  per  idolatriam, 
neque  corporalibus  creaturis  se  subdendo  per  inordinatum  affec- 
tum. Indignum  enim  est,  ut  cum  homo  sit  tanta3  dignitatis  se- 
cundum  œstimationem  divinam,  et  ita  Deo  propinquus  sit  ut  Deus 
homo  fieri  voluerit,  quod  homo  rébus  inferioribus  Deo  inordinate 
se  subjiciat. 

GAPUT  VI. 

Qualité)'  débet  intelligi  lioc  quod  dicitur,  Deus  factus 
est  homo. 

Cum  autem  dicimus,  Deum  hominem  fieri,  nemo  existimet  hoc 
sic  accipiendum  esse,  ut  Deus  convertatur  in  hominem,  sicut  aer 
fit  ignis  cum  in  ignem  convertitur.  Immutabilis  est  enim  Dei  na- 
tura  :  corporea  autem  sunt  quae  invicem  convertuntur.  Spiritua- 
lis  aulem  natura  in  naturam  corpoream  non  convertitur,  sed 
potest  ei  aliqualiter  uniri  propter  efficaciam  suae  virtutis,  sicut 
anima  unilur  corpori  :  et  licet  humana  natura  ex  anima  constet 
et  corpore,  anima  aulem  non  corporeae,  sed  spiritualis  naturae  sit, 
omnis  U'men  creatura  spiritualis  déficit  a  simplicitate  divina 
multo  amplius  quam  corporea  creatura  a  simplicitate  spiritualis 
naturae.  Sicut  ergo  spiritualis  natura  unitur  corpori  per  efficaciam 
suas  virtutis,  ita  et  Deus  potest  uniri  tam  spirituali  quam  corpo- 
rali,  et  secundum  hune  modum  dicimus  Deum  naturae  humanae 
fuisse  unitum.  Est  autem  attendendum,  quod  unum  quodque 
maxime  videtur  esse  illud,  quod  invenitur  in  eo  esse  principium. 
Omnia  autem  alia  videntur  ei  quod  est  principium  adhaerere,  et 
ab  eo  quodammodo  assumi,  in  quantum  id  quod  est  principium 
aliis  utitur  secundum  suam  dispositionem  :  quod  quidem  patet 
non  solum  in  ordinatione  civili,  in  qua  principes  civilatis  quasi 
tota  civitas  esse  videntur,  et  aliis  utuntur  secundum  suam  dispo- 
sitionem, ut  sibi  adhaerentibus  membris,  sed  etiam  in  adunatione 
naturali.  Licet  enim  homo  naturaliter  constet  ex  anima  et  corpore, 
principalius  tamen  videtur  homo  esse  anima  quam  corpus  quod 
animae  adhacret,  et  quo  anima  utitur  ad  operationes  animae  con- 
venientes.  Sic  ergo  et  in  unione  Dei  ad  creaturam  non  trahitur 
Deilas  ad  humanam  naturam,  sed  humana  natura  a  Deo  assumi- 
tur  non  quidem  ut  convertatur  in  Deum,  sed  ut  Deo  adhaereat  : 
et  sunt  quodammodo  anima  et  corpus  sic  assumpta,  anima  et 

corpus  ipsius  Dei,  sicut  partes  corporis  assumptae  ab  anima  sunt 
quodammodo  ipsius  animas  membra.  Est  tamen  in  hoc  aliqua 
differentia  attendenda,  Nam  anima  licet  sit  perfectior  corpore, 
non  tamen  totam  perfectionem  in  se  possidet  humanae  naturee  : 
unde  corpus  sic  ei  advenit,  ut  ex  corpore  et  anima  una  complea- 
tur  humana  natura,  cujus  queedam  partes  sunt  anima  et  corpus  : 
sed  Deus  ita  est  in  natura  sua  perfectus,  ut  plenitudini  naturee 
ipsius  nihil  adjici  possit,  unde  cum  natura  divina  non  potest  sic 
uniri  altéra  natura,  ut  ex  utraque  una  constituatur  natura  com- 
munis,  sic  enim  natura  divina  pars  esset  illius  naturee  communis, 
quod  répugnât  perfectioni  divinee  naturee  :  nam  omnis  pars  im- 
perfecta   est.   Deus  ergo  Dei    Verbum  sic  humanam    naturam 
assumpsit,  quae  ex  anima  constat  et  corpore,  ut  tamen  nec  altéra 
transiret  in  alteram,  nec  ex  duabus  una  natura  conflaretur,  sed 
post  unionem  duee  naturee  distinctee  remanerent  quantum  ad  pro- 
prietates  naturarum.  Est  autem  rursus  considerandum,  quod  cum 
spiritualis  natura   corporeee   uniatur  per  spirilualem  virtutem, 
quanto  fuerit  major  virtus  spiritualis  naturee,  tanto  perfectius  et 
firmius  sibi   naturam  inferiorem  assumit.  Est  autem  virtus  Dei 
infinita,  cui  omnis  crealuia  subjicitur,  et  unaquaque  utitur  pro 
suo  arbitrio  :  non  autem  eis  uterelur,  nisi  aliquo  modo  per  effica- 
ciam  suée  virtutis  uniretur  eis.  Tanto  autem  alicui  naturee  per- 
fectius unitur,  quanto  in  eo  magis  suam  virtutem  exercet.  Inter 
omnessiquidem  creaturas  virtutem  suam  exercet  quantum  ad  hoc, 
quod  omnibus  esse  largitur,  et  ad  proprias  operationes  movet,  et 
secundum  hoc  quodam  communi  modo  in  omnibus  rébus  dicitur 
esse.  Sed  specialiori  quodam  modo  virtutem  suam  exercet  in 
menlibus  sanctis,  quas  non  solum  in  esse  conservât,  et  ad  ope- 
randum  movet  sicut  alias  creaturas,  sed  etiam  eas  convertit  ad 
se  cognoscendum  et  amandum  :  unde  etiam  sic  in  sanctis  men- 
tibus  specialiter  dicitur  habitare,  et  mentes  sanctae  Deo  plenee 
esse  dicuntur.  Quia  ergo  secundum  quantitatem  virtutis,  quam 
Deus  exercet  in  creaturam  magis  et  mimu  dicitur  creaturee  uniri, 
patet  quod  cum  efficacia  divines  virtutis  humano  intellectu  com- 
prehendi  non  possit,  sublimiori  modo  Deus  potest  creaturas  uniri 
quam  intellectus  humanus  capere  possit.  Quodam  ergo  incompre- 
hensibili  et  ineffabili  modo  dicimus  Deum  unitum  esse  humanee 
naturee  in  Chrislo  non  solum  per  inhabitalionem,  sicut  in  aliis 
sanctis,  sed  quodam  modo  singulari,  ita  quod  humana  natura  esset 
queedam  Filii  Dei  natura,  ut  Filius  Dei  qui  ab  eeterno  habet  natu- 

ram  divinam  a  Pâtre,  ex  tempore  per  assumptionem  mirabilem 
habeat  humanam  naturam  ex  génère  nostro,  et  sic  quaelibet 
partes  humanae  naturae  ipsius  Filii  Dei  dici  possunt  Deus,  et  quid- 
quid  agit,  vel  patitur  quaelibet  pars  naturae  humanae  in  Filio  Dei, 
potest  attribui  unigenito  Dei  Verbo.  Unde  non  inconvenienter 
dicimus  animam  et  corpus  esse  Filii  Dei,  sed  et  oculos,  et  manus, 
et  quod  Filius  Dei  corporaliter  videat  per  oculi  visionem,  et  audit 
per  auditum,  et  sic  de  aliis,  quae  partibus  animae,  vel  corporis 
convenire  possunt.  Hujus  autem  admirabilis  unionis  nullum  con- 
venientiusexemplum  inveniri  potest,  quam  unio  corporis  et  animae 
rationalis.  Est  etiarn  non  inconveniens  exemplum  de  hoc  quod 
verbum  nostrum  in  corde  manet  absconditum,  et  sensibile  sit  per 
assumptionem  vocis  et  scripturae.  Sed  tamen  haec  exempla  a  prae- 
dicta  unionis  repraesentatione  deficiunt,  sicut  et  caetera  exempla 
humana  a  rébus  divinis.  Nam  neque  deitas  sic  unitur  humanae 
naturae,  ut  sit  pars  alicujus  naturae  :  neque  sic  unitur  humanae 
naturae,  ut  solum  signifîcetur  per  eam,  sicut  verbum  cordis  signi- 
ficatur  per  vocem,  aut  scripturam,  sed  sicut  veraciter  Filius  Dei 
habeat  naturam  humanam,  et  homo  dicatur.  Patet  ergo  quod  non 
dicimus  Deum  unitum  esse  naturae  corporeae,  ut  sit  virtus  in  cor- 
pore  ad  modum  materialium  corporalium  virtutum,  quia  nec 
intellectus  animae  corpori  unitae  sic  est  virtus  in  corpore.  Multo 
minus  ergo  Dei  Verbum  quod  ineffabiliter,  et  sublimiori  modo  sibi 
naturam  humanam  assumpsit.  Patet  etiam  secundum  praemissa, 
quod  Filius  Dei  et  divinam  naturam  habet,  et  humanam,  unam 
ab  aeterno,  aliam  ex  tempore  per  assumptionem.  Gontingit  autem 
ab  eodem  plura  haberi  secundum  diversos  modos,  in  quibus  tamen 
omnibus  semper  quod  est  principalius,  habere  dicilur  :  quod 
autem  minus  principale,  haberi.  Habet  enim  totum  multas  partes, 
ut  homo  manus  et  pedes.  Non  autem  dicimus  e  converso,  quod 
manus  vel  pedes  habeant  hominem.  Hahet  etiam  unum  subjectum 
multa  accidentia,  sicut  pomum  colorem  et  odorem,  non  e  con- 
verso. Habet  etiam  homo  aliqua  exteriora,  sicut  possessiones  et 
vestes,  non  e  converso.  In  solis  autem  illis  quod  sunt  partes  ali- 
cujus uniusessentiales,  aliquando  aliquid  dicitur  habere  et  haberi, 
ut  anima  corpus,  et  corpus  animam.  Et  similiter  in  quantum  vir 
et  uxor  in  matrimonio  conjunguntur,  dicitur  vir  habere  uxorem, 
et  uxor  virum.  Et  similiter  in  his  quae  per  relationem  uniuntur 
sicut  dicimus,  quod  pater  habet  filium,  et  filius  patrem.  Si  ergo 
sic  uniretur  Deus  humanae  naturae  sicut  anima  corpori,  ut  ex  his 

constitueretur  una  natura  communis,  potest  dici  quod  Deus  habet 
naturam  humanam,  et  humana  natura  habet  Deum,  sicut  anima 
habet  corpus,  et  e  converso.  Sed  quia  ex  divina  et  humana  natura 
non  potest  constitui  una  natura  propter  perfectionem  divinae,  ut 
dictum  est,  et  tamen  in  praedicta  unione  principalius  est  quod  est 
ex  parte  Dei,  manifeste  consequitur  quod  ex  parte  Dei  accipi 
oportet  id  quod  habet  naturam  humanam.  Illud  autem  quod  per 
aliquam  naturam  dicilur  esse,  dicitur  esse  suppositum,  vel  hypo- 
stasis  naturae  illius,  sicut  quod  habet  naturam  equi,  dicitur  esse 
hypostasis,  vel  suppositum  naturae  equinae.  Et  si  sit  natura  intel- 
lectualis  quae  habelur,  talis  hypostasis  dicitur,  persona  :  sicut 
dicimus  Petrum  esse  personam,  qui  naturam  humanam  habet, 
quae  est  intellectualis  natura.  Cumergo  FiliusDei  unigenitum  Dei 
Yerbum  per  assumptionem  habeat  humanam  naturam,  ut  dictum 
est,  sequitur  quod  sit  hypostasis,  vel  suppositum,  vel  persona 
humanae  naturae.  Et  cum  ab  aeterno  habeat  diviriam  naturam, 
non  per  compositionis,  sed  simplicis  identitatis,  dicitur  etiam 
hypostasis,  vel  persona  divinae  naturae,  secundum  tamen  quod 
divina  verbis  humanis  exprimi  possunt.  Ipsum  ergo  unigenitum 
Dei  Yerbum  est  hypostasis,  vel  persona  duarum  naturarum,  di- 
vinae scilicet  et  humanae  in  duabus  naturis  subsistens.  Si  quis 
autem  objiciat,  quod  humana  natura  etiam  in  Christo  non  sit 
accidens,  sed  substantia  quaedam,  non  autem  universalis,  sed  par- 
ticularis,  quae  hypostasis  dicitur,  videtur  consequi,  quod  ipsa 
humana  natura  in  Christo  hypostasis  quaedam  sit  praeter  hyposta- 
sim  Dei  Verbi,  et  sic  in  Christo  erunt  duae  hypostases.  Conside- 
rare  débet  qui  sic  objicit,  quod  non  omnis  substantia  particularis 
hypostasis  dicitur,  sed  solum  illa  quae  ab  aliquo  principaliori 
non  habetur.  Manus  enim  hominis  substantia  est  quaedam  parti- 
cularis, non  tamen  potest  dici  hypostasis,  nec  persona,  quia 
habetur  a  principaliori  quod  est  homo  :  alioquin  in  quovis  homine 
essent  tôt  hypostases,  vel  personae,  quot  membra,  vel  partes. 
Humana  ergo  natura  in  Christo  non  est  accidens,  sed  substantia, 
non  universalis,  sed  particularis  :  nec  tamen  hypostasis  dici 
potest,  quia  assumitur  a  principaliori,  scilicet  a  Dei  Verbo.  Sic 
ergo  Christus  est  unus  propter  personae,  vel  hypostasis  unitatem, 
nec  potest  dici  esse  duo.  Sed  proprie  dicitur,  quod  habet  duas 
naturas.  Et  licet  divina  natura  prœdicetur  de  hypostasi  Christi, 
quae  est  hypostasis  Verbi  Dei,  quod  est  ejus  essentia,  tamen 
humana  natura  non  potest  praedicari  de  eo  in  abstraclo,  sicut  nec 

de  aliquo  habente  humanam  naturam.  Sicut  enim  non  possumus 
dicere,  quod  Petrus  est  humana  natura,  sed  quod  est  homo,  in 
quantum  habet  humanam  naturam  :  ita  nec  possumus  dicere, 
quod  Dei  Verbum  sit  humana  natura,  sed  quod  habet  humanam 
naturam  assumptam,  et  ex  hoc  dicitur  homo.  Utraque  ergo  natura 
praedicatur  de  Verbo  Dei,  sed  una  in  concreto  tantum,  scilicet 
humana,  ut  cum  dicimus,  Filius  Dei  est  homo  :  divina  vero  natura 
et  in  abstracto,  et  in  concreto  dici  potest,  ut  quod  Verbum  Dei 
est  divina  cssentia,  vel  natura,  et  quod  est  Deus.  Cum  autem 
Deus  sit  habens  divinam  naturam,  et  homo  sit  habens  humanam 
naturam,  per  haec  duo  nomina  significantur  duae  naturae  habitae, 
sed  unus  habens  utramque.  Et  cum  habens  naturam  sit  hyposta- 
sis, sicut  in  nomine  Dei  intelligitur  hypostasis  Verbi  Dei,  ita  in 
nomine  hominis  intelligitur  Verbum  Dei,  secundum  quod  attri- 
buitur  Christo.  Et  sic  patet  quod  per  hoc  quod  dicimus  Deum 
Christum  et  hominem,  non  dicimus  eum  esse  duo,  sed  unum  in 
duabus  naturis.  Quia  vero  ea  quae  conveniunt  naturae,  attribui 
possunt  hypostasi  illius  naturae  :  hypostasis  autem  tam  humanae 
naturae,  quam  divines  includitur  tam  in  homine  significante  divi- 
nam naturam,  quam  in  homine  significante  humanam,  quod  est 
eadem  hypostasis  habens  utramque  naturam,  consequens  est,  ut 
tam  humana,  quam  divina  praedicentur  de  illa  hypostasi,  seu 
secundum  quod  includitur  in  nomine  significante  divinam  natu- 
ram, seu  secundum  quod  includitur  in  nomine  significante  huma- 
nam. Possumus  enim  dicere,  quod  Deus  Verbum,  Dei  est  con- 
ceptus,  et  natus  de  Virgine,  passus,  mortuus,  et  sepultus, 
attribuentes  hypostasi  Verbi  humana  propter  humanam  naturam, 
et  e  converso  possumus  dicere,  quod  homo  ille  est  unum  cum  pâtre, 
et  quod  est  ab  aeterno,  et  quod  creavit  mundum  propter  divinam 
naturam.  In  his  ergo  tam  diversis  de  Christo  praedicandis  distinctio 
invenitur,  si  consideretur  secundum  quod  ista  de  Christo  dicun- 
tur.  Quaedam  enim  dicuntur  secundum  humanam  naturam,  quae- 
dam  secundum  divinam.  Si  autem  consideretur  de  quo  dicuntur, 
indistincte  proferuntur,  quia  eadem  est  hypostasis,  de  qua  et 
divina,  et  humana  dicuntur,  ut  si  dicam  quod  idem  est  homo  qui 
videt,  et  audit,  sed  non  secundum  idem.  Videt  enim  secundum 
oculos,  et  audit  secundum  aures.  Idem  etiam  est  pomum  quod 
videtur  et  odoratur,  sed  hoc  quidem  colore,  illud  autem  odore, 
ratione  cujus  dicere  possumus,  quod  videns  audit,  et  audiens 
videt,  et  visum  odoratur,  et  odoratum  videtur.  Et  similiter  dicere 

possumus,  quod  Deus  nascitur  de  Virgine  propter  humanam  natu- 
ram,  et  homo  ille  est  seternus  propter  divinam. 

GAPUT    VIL 

QualUer  sit  accipiendum,  quod  dicitur  Verbum 
Dei  passum. 

Ex  consideratione  ergo  praemisssorum  satis  apparere  potest, 
jam  nihil  inconveniens  sequi  ex  eo  quod  dictum  est,  quod  unige- 
nitum  Dei  Verbum  passum  et  mortuum  confitemur.  Non  enim 
haec  ei  attribuimus  secundum  naturam  divinam,  sed  secundum 
humanam,  quam  pro  nostra  salute  in  unitatem  personae  assumspit. 
Si  quis  autem  objiciat,  quod  Deus  cumsit  omnipotens,  alio  modo 
poterat  humanum  genus  salvare,  quam  per  unigeniti  sui  mortem, 
considerare  débet  qui  hoc  objicit,  quod  in  factis  Dei  consideran- 
dum  est  quid  convenienter  ûeri  potuit,  etiam  si  alio  modo  illud 
Deus  facere  potuisset,  alioquin  omnia  ejus  opéra  similis  ratio  irri- 
tabit.  Si  enim  consideretur,  quare  Deus  fecerit  caelum  tantse 
quantitatis,  et  quare  condiderit  in  tali  numéro  stellas,  sapienter 
cogitanti  occurret  secundum  quod  sic  convenienter  fieri  potuit, 
licet  aliter  facere  potuerit.  Dico  autem  haec  secundum  quod  cre- 
dimus  totam  naturae  dispositionem,  et  humanos  actus  divinse 
Providentiae  esse  subjectos.  Hac  enim  credulitate  sublata  omnis 
divinitatis  cultus  excluditur.  Suscepimus  autem  praesentem  dis- 
putationem  ad  eos  qui  se  Dei  cultores  dicunt,  seu  sint  Saraccni, 
seu  Christiani,  seu  Judaei.  Ad  eos  autem  qui  omnia  ex  necessitate 
provenire  dicunt  a  Deo,  operosius  a  nobis  alibi  disputatum  est. 
Si  aliquis  ergo  convenientiam  passionis  et  mortis  Christi  pia  in- 
tentione  consideret,  tantam  scientiaB  profunditatem  inveniet,  ut 
semper  aliqua  cogitanli,  plura  et  majora  semper  occurrant,  ita 
quod  experiri  possit  verum  esse  quod  Apostol.  dicit  I,  Cor.  i  : 
Nos  prœdicamus  Christum  crucifîxum,  Judœis  quidem  scandalum, 
gentibus  vero  stultitiam  :  ipsis  autem  vocaiis  Judœis  atque  Grœcis 
Christum  Dei  virtutem,  et  Dei  sapientiam.  Et  iterum,  Quod  stul- 
tum  est  Dei,  sapientius  est  omnibus  hominibas.  Primo  ergo  con- 
siderandum  occurrit,  quod  Christus  humanam  naturam  assumpsit 
ad  lapsum  hominis  reparandum,  ut  diximus.  Ea  ergo  oportuit 
Christum  pati  et  agere  secundum  humanam  naturam,  per  quae 
remedium  adhiberi  posset  contra  peccatum.  Peccalum  autem 
hominis  in  hoc  consistit,  quod   homo  corporalibus  adhaerendo, 

spiritualia  bona  praetermittat.  Hoc  ergo  decuit  Dei  Filium  in 
assumpta  hominis  natura  ostendere  per  ea  quae  fecit  et  passus 
est,  ut  homines  temporalia  bona,  vel-  mala  pro  nihilo  ducerent, 
ne  ab  eorum  inordinato  affectu  impediti,  spiritualibus  minus 
dediti  essent.  Unde  Christus  pauperes  parentes  elegit,  et  tamen 
virtute  perfectos,  ne  quis  de  sola  carnis  nobilitate,  et  parentum 
divitiis  glorietur.  Pauperem  vitam  gessit,  ut  divitias  doceret  con- 
temnere.  Privatus  absque  dignitate  vixit,  ut  homines  ab  inordi- 
nato horum  appetitu  revocaret.  Laborem,  sitim,  famem,et  corpo- 
ris  flagella  sustinuit,  ne  homines  voluptatibus  et  deliciis  intenli, 
propter  asperitates  hujus  vitae  retraherentur  a  bono  viriutis.  Ad 
extremum  sustinuit  mortem,  ne  propter  mortis  timorem  aliquis 
veritatem  desereret.  Et  ne  aliquis  pro  veritate  vituperabilem 
mortem  timeret,  exprobrantissimum  genus  mortis  elegit,  scilicet 
crucis.  Sic  quoque  conveniens  fuit  Filium  Dei  hominem  factum 
mortem  pati,  ut  sui  exemplo  homines  provocaret  ad  virtutem,  ut 
sic  verum  sit  quod  Petrus  dicit,  I.  Petr.  n  :  Christus  passus  est 
pro  nobis,  vobis  relinquens  exemplum,  ut  sequamini  vestigia  ejus. 
Deinde  quia  hominibus  ad  salutem  necessaria  est  non  solum  con- 
versatio  recta,  per  quam  vitantur  peccata,  sed  etiam  cognitio 
veritatis,  per  quam  vitantur  errores;  ad  reparationem  humani 
generis  necessarium  fuit  ut  unigenitum  Dei  Verbum  naturam 
humanam  assumens,  in  certa  veritatis  cognitione  firmaret  veri- 
tatem. Veritati  autem  quae  docetur  per  hominem,  non  omnino 
firma  credulitas  adhiberetur,  quia  homo  decipi  et  decipere  potest, 
sed  a  solo  Deo  absque  omni  dubitatione  veritatis  cognitio  confir- 
matur.  Sic  ergo  oportuit  Dei  filium  hominem  factum  doctrinam 
divina3  veritatis  hominibus  proponere,  ut  ostenderet  hanc  divini- 
tus  non  humanitus  esse,  et  hoc  ostendit  in  miraculorum  multitu- 
dine.  Operanti  enim  ea  quae  solus  Deus  facere  potest,  puta, 
mortuos  suscitando,  cœcos  illuminando  etc.  credendum  erat  ut 
per  Deum  loqueretur.  Sed  quia  miracula  ejus,  qui  présentes 
aderant,  videre  potuerunt,  ne  a  posteris  crederentur  conficta, 
contra  hoc  divina  sapientia  remedium  exhibuit  per  Chrisli  infir- 
mitatem.  Si  enim  vixisset  dives,  potens,  et  in  magna  dignitate 
constituas,  credi  potuisset  quod  doctrina  ejus,  et  miracula  favore 
hominum,  et  potestate  humana  fuissent  recepta.Et  ideo  ut  palam 
fieret  opus  divinae  virtutis,  omnia  abjecta  et  intima  in  mundo 
elegit,  pauperem  matrem,  et  vitam  inopem,  discipulos  et  nuntios 
idiotas,  reprobari  et  condemnari  usque  ad  mortem  a  magnai  ibus 

mundi,  ut  manifeste  appareret  quod  susceptio  miraculorum,  ejus- 
que  doctrine,  non  humanae  potentiae,  sed  divinae  attribuenda  sit. 
Unde  et  in  his  quae  fecit,  vel  passus  est,  simul  conjungebantur  et 
humana  infirmitas,  et  divina  potestas.  In  nativitate  enim  pannis 
involutus  in  praesepio  ponitur,  sed  ab  Angelis  collaudatur,  et  a 
Magis,  Stella  duce,  adoratur.  Tentatur  a  diabolo,  sed  ei  ministratur 
ab  Angelis.  Vivit  inops  et  mendicus,  sed  mortuos  suscitât,  et 
caecos  illuminât.  Moritur  aftixuspatibulo,annumeratur  latronibus, 
sed  in  ejus  morte  sol  obscuratur,  terra  tremit,  franguntur  lapides, 
aperiuntur  monumenta,  et  mortuorum  corpora  suscitantur.  Si 
quis  ergo  ex  talibus  initiis  tantum  fructum  videat  consecutum 
scilicet  conversionem  fere  totius  mundi  ad  Christum,  et  ulterius 
alia  signa  quœral  ad  credendum,  durior  lapide  censeri  potest, 
cum  in  morte  ejus  et  petrae  scissae  sint.  Hinc  est  quod  Apost. 
I  Cor,  i.  dicit  :  Verbum  crucis  pereuntibus  stultitia  est,his  autem 
qui  salvi  fiunt,  id  est,  nobis,  virtus  Dei  est.  Est  autem  circa  hoc 
aliud  considerandum,  quod  secundum  eamdem  rationem  provi- 
dentiae,  qua  in  seipso  Dei  Filius  homo  factus,  infirma  pati  voluit, 
etiam  suos  discipulos,  quos  humanae  salutis  ministros  instituit, 
voluit  in  mundo  esse  abjectos.  Unde  non  elegit  litteratos  et  nobiies, 
sed  illiteratos  et  ignobiles,  pauperes  scilicet  piscatores,  et  eos 
mittens  ad  salutem  hominum  procurandum,  jussit  paupertatem 
servare,  et  persecutiones,  et  opprobria  pati,  et  mortem  etiam  pro 
veritate  subire,  ne  eorum  praeiicatio  ad  aliquod  terrenum  com- 
modum  composita  videretur,  et  ne  salus  mundi  adscriberetur 
humanae  sapientiae,  aut  virtuti,  sed  solum  divinae.  Unde  nec  in 
eis  defuit  virtus  divina  mirabilia  operans,  qui  tamen  secundum 
mundum  videbantur  abjecti.  Hoc  autem  necessarium  erat  repara- 
tioni  humanae,  ut  homines  discerent,  ne  de  seipsis  superbe  con- 
sidèrent, sed  do  Deo.  Hoc  enim  ad  perfectionem  humanae  justitiae 
requiritur,  ut  homo  totaliter  se  Deo  subjiciat,  a  quo  etiam  omnia 
bona  consequi  speret  adipiscenda,et  adepta  recognoscat.  Ad  bona 
igilur  prœsentia  hujus  mundi  contemncnda,  et  adversa  quaelibet 
loleranda  usque  ad  mortem,  nullo  modo  melius  ejus  discipuli 
potuerunt  institui,  quam  per  passionem  et  mortem  Christi  :  unde 
et  ipse  eis  dicebat  Joan.  xv:  Si  me  persecuti  surit,  et  vos  perse- 
quentur.  Deinde  considerandum  est,quod  hoc  habet  ordo  justitiae, 
ut  pro  peccato  pœnainsligatur.  Apparetenim  in  humanis  judiciis, 
quod  ea  quae  injuste  facta  sunt,  ad  justitiam  reducantur,  dum 
judex  ab  eo  qui  aliéna  capiens,  plus  habet  quam  debeat, subtrahit 

quod  plus  habet,  et  dat  ei  qui  minus  habebat.  Quicumque  autem 
peccat,  plus  suae  voluntati  indulget  quam  debeat.  Ut  enim  volun- 
tatem  suam  impleat,  transgreditur  ordinem  rationis  et  legis  di- 
vinae.  Ad  hoc  igitur  quod  ad  justitiae  ordinem  reducatur,  oportet 
quod  voluntati  subtrahatur  de  eo  quod  vult,  quod  sit  dum  puni- 
tur  vel  per  subtractionem  bonorum  quœ  vellet  habere,  vel  per 
iliationem  malorum  quse  pati  récusât.  Hœc  ergo  reintegratio  jus- 
titiae  per  pœnam  quandoque  fit  per  voluntatem  ejus  qui  punitur, 
dum  ipsemet  sibimet  pœnam  imponit,  ut  ad  justitiam  redeat  : 
quandoque  vero  bit  eo  invito,  et  tune  quidem  ipse  ad  justitiam 
non  reducitur,  sed  in  eo  impletur  justitia.  Erat.  autem  totum  hu- 
manum  genus  peccato  subjectum.  Ad  hoc  ergo  quod  ad  stalum 
justitiae  reduceretur,  oportebat  invenire  pœnam,  quam  homo  sibi 
ipsi  assumeret  ad  implendum  divinse  justitiae  ordinem.  Nullus 
autem  homo  purus  tantus  esse  poterat,  qui  posset  satisfacere 
sufficienter  Deo  pœnam  voluntariam  aliquam  assumendo,  etiam 
pro  peccato  universorum.  Gum  enim  homo  peccat,  legem  Dei 
transgreditur,  et  sic  quantum  est  in  se,  injuriam  Deo  facit,  qui 
est  majestatis  infinitœ.  Tanto  autem  est  major  injuria,  quanto 
major  est  is,  in  quem  committitur.  Patet  enim  quod  major  injuria 
reputatur  si  quis  percutiat  militem,  quam  si  rusticum,  et  adhuc 
major  si  regem,  vel  principem.  Habet  ergo  peccatum  contra 
legem  Dei  commissum  quodammodo  injuriam  infinitam.  Sed  rur- 
sus  considerandum  est,  quod  secundum  dignitatem  satisfacientis 
etiam  satisfactio  ponderatur.  Unum  enim  verbum  deprecatorium 
a  regeprolatum  pro  satisfactione  injuriœ,  major  satisfactio  repu- 
tatur, quam  si  eo  inferior  vel  genua  flccteret,  vel  aliam  quam  vis 
humiliationem ostenderet  ad  satisfaciendum  passo  injuriam.  Nullus 
autem  homo  purus  erat  infinitœ  dignitatis,  cujus  satisfactio  posset 
esse  condigna  contra  Dei  injuriam.  Oporluit  igitur  ut  esset  ali- 
quis  homo  infinitœ  dignitatis,  qui  pœnam  subiret  pro  omnibus,  et 
sic  condigne  satisfaceret  pro  totius  mundi  peccat  is.  Ad  hoc  ergo 
unigenitum  Dei  Verbum  verusDeus  et  Dei  Filius  naturam  huma- 
nam  assumpsit,  et  in  ea  mortem  pati  voluit,  ut  totum  genus  hu- 
manum  pro  peccato  satisfaciendo  purgaret.  Unde  et  Petrus  dicit 
I  Pet.  m  :  Christus  semel  pro  peccatis  noslris  mortuus  est,  justus 
pro  injustis  etc.  Non  ergo  ut  opinantur,  convenions  fuit  quod 
Deus  sine  satisfactione  suahumana  peccata  purgaret,  neque  etiam 
quod  hominem  non  permitteret  cadere  in  peccatum.  Primum  enim 
repugnaret  ordini  justitiae  :  secundum  ordini  naturœ  humanae, 

per  quam  homo  factus  est  suae  voluntatis  liber,  potens  bonum  vel 
malum  eligere.  Providentiae  autem  est  rerum  naturam  et  ordinem 
non  destruere,  sed  salvare.  In  hoc  ergo  maxime  Dei  sapientia 
apparuit,  quod  et  ordinem  rerum  servavit  tam  justitiae  quam 
naturae,  et  tamen  misericorditer  providit  homini  salutis  remedium 
per  Filii  sui  incarnationem  et  mortem. 

GAPUT  VIII. 

Qnaliter  accipiendum,  quod  fidèles  accipiunt 
Corpus  Christi. 

Quia  ergo  per  passionem  et  mortem  Christi  homines  a  peccato 
purgantur,  uthujus  tam  immensi  beneficii  jugis  in  nobis  maneret 
memoria,  Filins  Dei  passione  appropinquante,  suas  passionis  et 
mortis  memoriam  fidelibus  suis  reliquit  jugiter  recolendam,  suum 
corpus  et  sanguinem  tradens  discipulis  sub  speciebus  panis  et 
vini,  quod  usque  nunc  in  memoriam  illius  venerandae  passionis 
ubique  terrarum  Christi  fréquentât  Ecclesia.  Quam  vane  autem 
hoc  Sacramenturn  irrideant  infidèles,  quilibet  etiam  parum  in 
christiana  religione  instructusde  facili  potest  attendere.Non  enim 
dicimus  quod  corpus  Christi  dilaceretur  in  partes,  et  quod  sic 
divisum  a  fidelibus  sub  Sacramento  sumatur,  ut  oporleat  quan- 
doque  illud  deficere,  etiam  si  magnitudinem  montis  haberet,  ut 
dicunt,  sed  dicimus  per  conversionem  panis  in  corpus  Christi 
ipsum  corpus  Christi  in  Sacramento  Ecclesiee  esse,  et  a  fidelibus 
manducari.  Ex  quo  ergo  corpus  Christi  non  dividitur,  sed  in 
ipsum  aliquid  convertitur,  nulla  nécessitas  est  ut  per  manduca- 
tionem  fideliumquanlitati  ejus  aliquid  subtrahatur.  Si  quis  autem 
infidelis  velit  dicere  hanc  conversionem  impossibilem  esse,  consi- 
deret  Dei  omnipotentiam.  Confitetur  quidem  quod  per  virtutem 
naturae  possit  una  res  converti  in  aliam  quantum  ad  formam, 
sicut  quod  aer  in  ignem  convertitur,  dum  materia  quseprius  erat 
subjecta  formas  acris,  postea  formas  ignis  subjicitur.  Multo  magis 
ergo  virtus  omnipotentis  Dei,  quee  totam  rei  substantiam  in  esse 
producit  non  solum  transniutando  secundum  formam,  ut  facit 
natura,  poterit  hoc  totum  in  illud  totum  convertere,  ut  sic  panis 
in  corpus  Christi  converlatur,  et  vinum  in  sanguinem.  Si  autem 
huic  conversioni  aliquis  velit  repugnare  per  id  quod  sensui  appa- 
ret,  nam  nihil  secundum  sensum  immutatur,  consideret  sic  nobis 
divina  proponi,  ut  ad  nos  sub  tegumento  visibilium  rerum  deve- 

niant.  Ut  ergo  Christi  et  corpus  et  sanguis,  spiritualis  et  divina 
refectio  haberelur,  et  non  quasi  cibus  et  potus  communis,  sub 
specie  panis  et  vini  sumitur,  ut  non  sit  horribile  carnem  huma- 
nam  comedere,  et  sanguinem  bibere.Non  tamen  hoc  fieri  dicimus 
quasi  species  illse,  quae  sensibus  apparent  in  Sacramento,  sint 
solum  in  phantasia  videntium,  sicut  solet  esse  in  prsestigiis  artis 
magicae,  quia  veritatis  Sacramentum  nulla  fictio  decet  :  sed  Deus 
qui  est  substantiee  et  accidentis  Creator,  potest  accidentia  sensi- 
bilia  conservare  in  esse,  subjectis  tamen  in  aliud  mutatis.  Potest 
enimeffectuscausarum  secundarum  per  suiomnipotentiam  absque 
causis  secundis  et  producere,  et  in  esse  conservare.  Si  quis  vero 
Dei  omnipotentiam  non  confitetur,  contra  talem  in  hoc  opère  dis— 
putationem  non  assumimus,  sed  contra  Saracenos,  et  alios  qui 
Dei  omnipotentiam  confitentur.  Alia  vero  hujus  mysteria  Sacra- 
menli  non  sunt  hic  magis  discutienda,  quia  infidelibus  sécréta 
fidei  pandi  non  debent. 

GAPUT   IX. 

Qualiter  est  specialis  locus  u5i  animce  ^urgantur  antequam 
sint  beatœ. 

Nunc  restât  considerare  de  opinione  quorumdamdicentium  pur- 
gatorium  non  esse  post  mortem,  ad  quam  quidem  ut  homines 
aliqui  devenirent,  contigisse  videtur  quod  in  pluribus  aliis  contin- 
gil.  Dum  enim  aliquos  errores  vitare  voluerunt,  inciderunt  in 
errores  contrarios.  Sic  Arrius  dum  vitare  voluit  errorem  Sabellii 
confundentis  sanclae  Trinitatis  personas,  incidit  in  errorem  con- 
trarium,  ut  divideret  deilatis  essentiam.  Similiter  Eutiches  dum 
vitare-voluit  errorem  Nestorii  dividentis  in  Ghristo  personam  Dei 
et  hominis,  contrarium  errorem  instituit,  ut  confiteretur  unam 
esse  Dei  et  hominis  naturam.  Sic  eiiam  dum  aliqui  vitare  volunt 
Oi  igenis  errorem  ponentis  omnes  pœnas  post  mortem  purgatorias 
esse,  in  contrarium  prolabuntur  errorem,  ut  dicant  nullam  pœnam 
post  mortem  purgatoriam  esse.  Sancta  vera  Catholica  et  Apos- 
lolica  Ecclesia  inter  errores  contrarios  média  lento  passu  incedit. 
Sicut  enim  distinguit  personas  in  Trinitate  contra  Sabellium,  et 
tamen  in  errorem  Arrii  non  déclinât,  sed  unam  tantum  confitetur 
personarum  essentiam,  in  incarnationis  vero  mysterio  e  converso 
naluras  distinguit  contra  Eutichem,  nec  tamen  cum  Nestorio  per- 
sonam séparai  :  sic  et  in  statu  animarum  post  mortem  pœnas 

quasdam  purgatorias  confitetur,  eorum  duntaxat,  qui  de  hoc 
saeculo  absque  peccato  mortali  cum  chantatis  gratia  decedunt, 
nec  cum  Origene  omnes  pœnas  purgatorias  confitetur,  sed  qui 
cum  peccato  mortali  decedunt,  cum  diabolo  et  Angelis  ejus 
œterno  confitetur  supplicio  cruciandos.  Ad  veritatis  ergo  assertio- 
nem  primo  considerandum  est,  quod  illi  qui  in  peccato  mortali 
decedunt,  statim  ad  infernalia  supplicia  rapiuntur,  quod  aperte 
ex  Evangelio  probatur.  Dicitur  enim  Luc.  xvi..ex  ore  Domini, 
quod  mortuus  est  dives  epulo,  et  sepultus  in  inferno.  Et  de  cru- 
ciatu  ejus  ex  ipsius  confessione  apparet,  dum  dicit:  Quia  crucior 
in  hac  flamma.  Job  quoque  de  impiis  dicit,  Job  xxi  :  Ducunt  in 
bonis  dies  suos,et  in  punctoad  inferna  descendunt.  Item,  Job.  xxn  : 
Qui  dicebant  Deo  :  Recède  a  nobis  etc.  Non  solum  autem  impii  pro 
peccatis  propriis,  sed  etiam  justi  ante  passionem  Christi  pro  pec- 
cato primi  parentis  in  morte  ad  inferos  descendebant  :  unde 
Jacob  dicebat,  Gen.  xxxvn  :  Descendam  ad  filium  meum  lugens  in 
infernum,  unde  ipse  Christus  moriens  ad  inferna  descendit,  ut  in 
Symbolo  continetur,  sicut  ante  per  Prophetam  praedictum  fuerat: 
Non  derelinques  animant  meam  in  inferno,  Psal.  xv,  quod  Petrus 
in  actibus  de  Ghristo  exponit,  licet  Christus  alio  modo  ad  inferna 
descenderit  non  quasi  peccato  obnoxius,  sed  solus  inter  mortuos 
liber,  ad  hoc  descendit  ut,  expolians  principatus  et  potestates, 
captivam  duceret  captivitatem,  sicut  per  Zach.  fuerat  praedictum, 
Zach.  vi  :  Tu  autem  in  sanguine  testamenti  tm  emisisti  vinctos 
tuosde  lacu  etc.  Sed  quia  miserationes  Dei  sunt  super  omnia  opéra 
ejus,  credendum  est  multo  magis,  quod  illi  qui  sine  macula  mo- 
riuntur,  statim  aeternae  retributionis  mercedem  recipiant.  Et  hoc 
quidem  evidentibus  auctoritatibus  maxime  probatur.  Dicit  enim 
Apost.  II  Corin.  v,  cum  mentionem  de  tribulationibus  sanctorum 
fecisset  :  Scimus  enim,  inquit,  quod  si  terreslris  domus  nostra 
hujus  habitationis  dissolvaîur,  quod  œdificationem  ex  Deo  habemus, 
domum  non  manufactam,  sed  œiernam  in  cœlis.  Ex  quibus  verbis 
prima  facie  inspeclis  hoc  videtur  elici  posse,  quod  dissoluto  mor- 
tali corpore,  homo  cœlesti  gloria  induatur.  Sed  ut  hic  sensus 
evidentior  fiât,  sequentia  pertractemus.  Quia  enim  duo  proposue- 
rat,  scilicet  dissolutionem  habitationis  terrenae,  et  adoptionem 
domus  cœlestis,  ostendit  quomodo  desiderium  hominis  se  habet 
ad  utrumque,  cum  quadam  expositione  utriusque.  Unde  primo 
subjungit  de  desiderio  cœlestis  domus,  et  dicit,  quia  ingemisci- 
mus  in  hoc,  quod  a  nostro  desiderio  retardati  cupimus  superindui 

habitationem  cœlestem,  per  quod  etiam  videtur  intelligent,  quod 
i Ha  domus  cœlestis,  quam  supra  dixerat,  non  est  aliquid  ab 
homine  separatum,  sed  aliquid  homini  inbaerens.  Non  enim  dici- 
tur  bomo  induere  domum,  sed  vestimentum,  sed  dicitur  aliquis 
inhabitare  domum.  Gum  ergo  hase  duo  conjungit  dicens,  super- 
indui  habitationem,  ostendit  quod  id  quod  est  primo  desidera- 
tum, est  aliquid  inhaerens,  quia  induitur,  et  est  aliquid  conlinens 
et  excédons,  quia  inhabitatur.  Quid  autem  sit  illud  desideratum, 
patebit  ex  sequentibus.  Sed  quia  non  simpliciter  dixerat  indui, 
sed  superindui,  rationem  sui  dicti  exponit  subdens  :  Si  tamen 
vestiti,  et  non  nudi  inveniamur,  quasi  dicat  :  si  anima  sic  indue- 
retur  habitatione  cœlesti,  quod  non  exueretur  habitatione  ter- 
rena,  adoptio  illius  habitationis  cœlestis  esset  superinduitio.  Sed 
quia  oportet  quod  exuatur  habitatione  terrena  ad  hoc  quod  in- 
duatur  cœlesti,  non  potest  dici  superinduitio  simpliciter.  Posset 
ergo  aliquis  ab  Apos.  quaerere  :  Quare  ergo  dixisti  :  Superindui 
cupientes?  Ad  quod  respondet  dicens  :  Nam  et  qui  sumus  in  ta- 
bernaculo  isto,  id  est,  qui  induimur  terreno  habitaculo  quasi 
transitorio,  non  domo  quasi  permanente,  ingemiscimus  gravati 
quasi  aliquo  accidente  contra  desiderium  nostrum,  eo  quod  se- 
cundum  naturale  desiderium  nostrum  volumus  expoliari  quasi 
tabernaculo  terreno,  sed  supervestiri  cœlesti,  ut  absorbeatur  quod 
mortale  est  a  vita,  id  est,  ut  ad  vitam  immorlalem  sine  mortis 
gustu  transeatur.  Posset  autem  iterum  aliquis  quaerere  ab  Apos- 
tolo,  quia  rationabiliter  apparet,  quod  nolumus  expoliari  terrena 
inhabitatione,  quae  est  nobis  naturalis,  et  sic  nec  quod  habita- 
tionem cœlestem  indui  cupiamus.  Ad  hoc  respondit  subdens  :  Qui 
autem  in  nobis  eflicit  hoc  ipsum  ut  desideremus  cœlestia,  Deus 
est.  Et  quomodo  in  nobis  hoc  efficiat  ostendit  subdens  :  Qui  dédit 
nobis  pignus  spiritus.  Per  spiritum  enim  sanctum  quem  acce- 
pimus  a  Deo,  sumus  de  cœlesti  habitatione  adipiscenda  certi  et 
solliciti,  sicut  per  pignus  de  debito  recuperando.  Ex  hac  ergo 
certitudine  in  desiderium  cœlestis  habitationis  elevamur  :  sic  ergo 
in  nobis  duo  sunt  desideria.  Unum  naturae  de  terrena  inhabita- 
tione non  deserenda  :  aliud  gratiae  de  cœlesti  habitatione  conse- 
quenda.  Sed  hœc  duo  desideria  impleri  non  possunt,  quia  ad 
cœlestem  habitationem  pervenire  non  possumus,  nisi  terrenam 
deseramus.  Unde  oum  quadam  fiducia  lirma  et  audacia  deside- 
rium graliae  praeferimus  desiderio  naturae,  ut  velimus  terrenam 
habitationem  deserere,  et  ad  cœlestem  pervenire  :  et  hoc  est 
S.  Thom.  Aq.  Opuscula.  —  I.  —  16 

quod  subdit.  Audentes  ergo  semper,  et  scientes  quoniam  dum 
sumus  in  hoc  corpore  peregrinamur  a  Domino  :  per  fidem  enim 
ambulamus,  et  non  per  speciem.  Audemus  autem  et  bonam  vo- 
luntatem  habemus  magis  peregrinari  a  corpore,  et  présentes  esse 
ad  Dominum.  Aperitur  ergo,  quod  ipsum  corpus  corruptibile 
supra  nominavit  terrestrem  domum  hujus  habitationis,  et  taber- 
naculum,  quod  quidem  corpus  est  animœ  quasi  quoddam  indu- 
mentum.  Aperitur  etiam  quid  supra  dixerit,  domum  non  manu- 
factam,  sed  seternam  in  cœlis  :  quia  ipsum  Deum  quem  homines 
induunt,  vel  etiam  inhabitant,  dum  ei  présentes  existunt  per 
speciem,  id  est,  videndo  eum  sicut  est,  peregrinantur  ab  eo,  dum 
per  fidem  tenent  quod  nondum  vident.  Desiderant  ergo  sancti 
peregrinari  a  corpore,  ut  eorum  animée  per  mortem  a  corporibus 
separentur  ad  hoc,  quod  sic  peregrinantes  a  corpore,  sint  prse- 
sentes  ad  Dominum.  Patet  ergo  quod  sanctorum  animse  a  corpo- 
ribus absolutae  ad  cœlestem  habitationem  perveniunt,  Deum  vi- 
dentes.  Non  ergo  sanctarum  animarum  differtur  gloria,  quse  in 
Dei  visione  consistit,  usque  ad  diem  judicii  quo  corpora  résument. 
Hoc  etiam  apparet  per  dictum  Apostoli  ad  Phil.  i,  ubi  dicit  : 
Cupio  dissolvi,  et  esse  cum  Christo.  Vanum  enim  hoc  desiderium 
essel,  si  corpore  dissoluto  adhuc  Paulus  cum  Christo  non  es>et, 
quem  tamen  constat  esse  in  cœlis.  Manifeste  etiam  Dominus 
latroni  in  cruce  confitenti  dixit,  Luc.  xxm  :  Hodie  mecum  eris 
in  paradiso,  per  paradisum  gloriae  fruitionem  designans  :  unde 
non  est  credendum,  quod  suos  fidèles  Christus  remunerare  différa! 
quantum  ad  gloriam  animarum,  usque  ad  corporum  resurrectio- 
nem.  Quod  ergo  Dominus  dicit,  «  in  domo  patris  mei  mansiones 
multœ  sunt  »,  ad  differentias  refertur  pisemiorum,  quibus  sancti  in 
cœlesti  beatitudine  remunerantur  a  Deo  non  extra  domum,  sed  in 
ipsa  domo.  His  autem  visis,  consequens  est  purgatorium  anima- 
rum esse  post  mortem.  Ex  multis  enim  sacrae  Scripturae  auctori- 
tatibus  manifeste  habetur,  quod  ad  illam  cœlestem  gloriam  nullus 
pervenire  potest  cum  macula.  Dicitur  enim  de  divinae  sapientiae 
participatione.  Sap.  vu  :  quod  nihil  inquinatum  intrabit  in  eam, 
consistit  autem  cœlestis  félicitas,  in  sapientia?  participatione  per- 
fecta,  qua  per  speciem  Deum  videbimus.  Oportet  igitur  omnino 
sine  macula  esse  eos,  qui  ad  illam  perducuntur  :  hoc  etiam  habe- 
tur ex  positis.  Isa.  xxxv  :  Via  scinda  vocabitur,  non  transibit  per 
eam  pollutus.  Et  Apost.  xxi  :  Non  intrabit  in  ea  aliquid  coinqui- 
nalum;  contingit  autem  aliquos  in  hora  mortis  aliquibus  peccalo- 

mm  maculis  coinquinari,  propter  quas  tamen  asternam  inferni 
damnationem  non  merentur,  sicut  sunt  venialia  peccata,  ut 
verbum  otiosum,  et  hujusmodi.  Non  ergo  ad  cœlestem  beatitudi- 
nem  qui  talibus  inquinati  decedunt,  possunt  pervenire  statim 
post  mortem  :  pervenirent  autem,  ut  probatum  est,  si  taies  ma- 
culae  in  eis  non  essent.  Ad  minus  ergo  post  mortem  dilationem 
glorias  patientur  propter  venialia.  Nulla  autem  est  ratio,  quare 
magis  hanc  pasnam,  quam  aliam  animas  pati  post  mortem  concé- 
dant, prassertim  cum  carentia  visionis  divinas,  et  separatio  a  Deo> 
major  sit  pœna  etiam  existentibus  in  inferno,  quam  ignis  suppli- 
cium,  quod  ibi  patiuntur,  ergo  animas  decedentium  cum  veniali- 
bus  purgatorium  ignem  post  mortem  sustinent.  Si  quis  autem 
dicat  hase  peccata  venialia  remanere  purganda  per  ignem  confla- 
grations mundi,  qui  faciem  prascedet  Judicis,  hoc  cum  prasmissis 
stare  non  potest.  Ostensum  est  enim  quod  sanctorum  animas,  in 
quibus  nulla  est  macula,  statim  corpore  dissoluto  cœlestem  habi- 
tationem  adipiscuntur  :  nec  potesi  dici,  quod  animas  cum  pecca- 
tis  venialibus  perveniant  ad  gl.oriam,  ut  est  ostensum.  Differtur 
ergo  eorum  gloria  propter  venialia  usque  ad  diem  judicii,  quod 
omnino  improbabile  est,  ut  scilicet  pro  levibus  peccatis  tantam 
pœnam  patiatur  aliquis  in  glorias  dilatione.  Amplius,  contingit 
aliquos  ante  mortem  perficere  non  potuisse  pœnitentiam  debitam 
pro  peccatis,  de  quibus  pœnituerunt,  nec  est  divinas  justitias  con- 
venions, quod  illa  ulterius  non  exolvant.  Sic  enim  melioris  condi- 
tions essent  qui  cito  morte  prasoccuparentur,  quam  qui  diutinam 
pœnitentiam  in  hac  vita  perficiunt.  Patiuntur  ergo  post  mortem 
hanc  pœnam  :  non  autem  in  inferno,  in  quo  homines  pro  morta- 
libus  patiuntur,  cum  jam  per  pœnitentiam  sint  mortalia  dimissa. 
Noc  etiam  esset  conveniens,  ut  pro  exolutione  hujus  pœnas  usque 
ad  dipm  judicii  eis  gloria  débita  differretur.  Oportet  ergo  ponere 
aliquas  pœnas  temporales  et  purgatorias  post  hanc  vitam  ante 
diem  judicii.  Huic  etiam  concordat  Ecclesias  ritus  ab  Apostolis 
introductus  :  orat  enim  tota  Eccîesia  pro  fidelibus  defunctis. 
Patet  autem  quod  non  orat  pro  his  qui  sunt  in  inferno,  ubi  nulla 
est  redemptio  :  neque  pro  his  qui  cœlestem  gloriam  sunt  adepti, 
qui  jam  pervenerunt  ad  fmam.  Relinquitur  ergo  quod  sunt  aliquas 
pœnas  tempora'les  et  purgatorias  post  hanc  vitam,  pro  quarum 
remissione  orat  Eccîesia.  Hinc  etiam  Apost.  dicit  I  Corin.  m  : 
Uniuscujusque  opus  quale  sit  ignis  probabit.  Si  cujus  opus  manserit 
quod  superasdiflcavit,  mercedem  acccipiet  :  si  cujus  opus  arserit, 

detrimentum  patietur,  ipse  autem  salvus  erit,  sic  tamen  quasi 
per  ignem  :  non  autem  potest  hoc  intelligi  de  igné  inferni,  quia 
qui  illum  ignem  patiuntur,  non  salvantur.  Oportet  ergo  quia  intel- 
ligatur  de  aliquo  igné  purgante.  Et  quia  potest  aliquis  dicerehoc 
esse  intelligendum  de  igné  qui  praecedet  t'aciem  judicis,  praecipue 
quia  praemittitur,  dies  Domini  declarabit  :  dies  autem  Domini 
intelligitur  dies  ultimi  adventus  ejus  adjudicium  universale  totius 
mundi,  sicut  Apost,  dicit  I  Thés,  v  :  Dies  Domini  sicut  fur  in 
nocte,  ita  veniet  :  ideo  attendendum  est,  quod  sicut  dies  Domini, 
quia  est  dies  adventus  ejus  ad  judicium  universale  totius  mundi, 
ita  dies  cujuscumque  dicitur  dies  Domini,  quia  ad  unum  quemque 
in  morte  venire  dicitur  Ghristus  remuneraturus,  vel  condemna- 
tuius.  Unde  quantum  ad  remunerationem  bonorum  dicit  ad  disci- 
pulos.  Joan.  xiv  :  Si  abiero,  et  prœparavero  vobis  locum,  iterum 
veniam,  et  accipiam  vos  ad  meipsum.  Quantum  vero  ad  damnatio- 
nem  malorum,  dicitur  Apost.  h  :  Age  pœnitentiam,  et  prima 
opéra  fac  :  sin  autem  venio  tibi,  et  movebo  candelabrum  tuum  de 
loco  suo.  Dies  ergo  Domini  quo  ad  universale  judicium  in  igné 
revelabitur,  qui  faciem  judicis  praecedet,  quo  reprobi  ad  judicium 
trahentur,  et  justi  qui  vivi  reperiuntur,  purgabuntur  :  sed  et  dies 
Domini,  quo  unumquemque  in  sua  morte  judicat,  in  igné  revela- 
tur,  qui  purgat  bonos,  et  impios  condemnat  •  sic  ergo  patet  pur- 
gatorium  esse  post  mortem, 

CAPUT   X. 

Quod  divina  pradestinalio  humanis  actibus  necessitatem 
non  imponat. 

Nunc  ultimo  considerandum  est,  an  propter  ordinationem,  seu 
praedestinationem  divinam  humanis  actibus  nécessitas  imponatur. 
In  qua  quaeslione  sic  caute  procedendum  est,  ut  veritas  defenda- 
tur,  et  falsitas,  seu  error  vitetur.  Erroneum  enim  est  dicere,  quod 
actus  humani  et  eventus  praescientiae  et  ordinationi  divinae  non 
subsint.  Nec  minus  erroneum  dicere,  quod  praescientia,  vel  ordi- 
natione  divina  humanis  actibus  nécessitas  injungatur.  Tolleretur 
enim  libertas  arbitrii,  consiliandi  opportunitas,  legum  utilitas, 
sollicitudo  bene  operandi,  et  praemiorum  et  pœnarum  justitia.  Est 
ergo  considerandum  quod  Deus  aliter  habet  scientiam  de  rébus 
quam  homo.  Homo  enim  subjectus  est  tempori,  et  ideo  restem- 
poraiiter  cognoscit,  quaedam  respiciens  ut  praesentia,  quaedam  ut 

praeterita  recolens,  et  quaedam  praevidens  ut  futura  :  sed  Deus  est 
superior  temporis  discursu,  et  esse  suum  est  aeternum,  unde  et 
ejus  cognitio  non  est  temporalis,  sed  aeterna;  comparatur  autem 
aeternitas  ad  tempus,  sicut  indivisibile  ad  continuum.  In  tempore 
enim  invenitur  diversitas  quaedam  partium  secundum  prius  et 
posterius  succedentium,  sicut  in  linea  inveniunt  diversae  partes 
secundum  situm  ad  invicem  ordinatae  :  sed  aeternitas  prius  et 
posterius  non  habet,  quia  res  aeternae  mutatione  carent.  Et  sic 
aeternitas  est  tota  simul,  sicut  et  punctum  partibus  caret  secun- 
dum situm  distinctis.  Punctum  autem  dupliciter  ad  lineam  com- 
parari  potest  :  uno  quidem  modo,  sicut  intra  lineam  compre- 
hensum  seu  sit  in  principio  lineae,  seu  in  medio,  seu  in  fine.  Alio 
modo,  ut  extra  linea  existens.  Punctum  ergo  intra  lineam  existens 
non  potest  omnibus  partibus  lineae  adesse,  sed  in  diversis  partibus 
lineae  oportet  diversa  puncla  signari.  Punctum  vero  quod  extra 
lineam  est,  nihil  prohibet  aequaliter  omnes  lineae  partes  respicere, 
ut  patet  in  circulo,  cujus  centrum  cum  sit  indivisibile,  aequaliter 
respicit  omnes  circumferentiae  partes,  et  omnes  quodam  modo  sibi 
sunt  praesentes,  licet  non  una  earum  alteri,  Puncto  autem  incluso 
in  linea  similatur  instans,  quod  est  terminus  temporis,  quod  quidem 
non  adest  omnibus  partibus  temporis,  sed  in  diversis  partibus  tem- 
poris diversa  instantia  significatur.  Puncto  vero  quod  est  extra 
lineam,  scilicet  centro,  quodam  modo  similatur  aeternitas,  quae  cum 
sit  simplex  et  indivisibilis,  totum decursum  temporis comprehendit, 
et  quaelibet  pars  temporis  est  ci  aequaliter  praesens,  licet  partium 
temporis  una  sequatur  aliam.  Sic  igitur  Deus,  qui  de  aelernitatis 
excelso  omnia  respicit,  super  totum  temporis  decursum,  et  omnia 
quae  generantur  in  tempore  praesentialiter  intuetur.  Sicut  ergo 
cum  video  Sortem  sedere,  infallibilis  est  et  certa  mea  cognitio, 
nulla  tamen  ex  hoc  Sorti  nécessitas  sedendi  imponitur  :  ita  Deus 
omnia  quae  sunt  nobis  praeterita,  vel  futura,  vel  praesentia  quasi 
praesentia  inspiciens,  infallibiliter  et  certitudinaliter  cognoscit,  ita 
tamen  quod  contingentibus  nulla  nécessitas  imponitur  existendi. 
Hujiis  autem  exemplum  accipi  potest,  si  comparemus  decursum 
temporis  ad  transitum  vitae.  Si  quis  enim  sit  in  via,  per  quam 
transeunt  multi,  videt  quidem  eos  qui  sunt  ante  se  :  qui  vero 
post  ipsum  transeunt,  per  certitudinem  scire  non  potest  :  Sed  si 
quis  sit  in  aliquo  excelso  loco,  unde  totam  viam  aspicere  possit, 
simul  videt  omnes  qui  transeunt  per  viam.  Sic  ergo  horao  qui  ôst 
in  tempore,  non  potest  totum  cursum  temporis  simul  videre,  sed 

videt  ea  solum  quae  coram  assistunt,  praesentia  scilicet,  et  de 
praeteritis  aliqua  :  sed  ea  quae  ventura  sunt,  per  certitudinem 
scire  non  potest.  Deus  autem  de  excelso  suée  aeternitatatis  per 
certitudinem  videt  quasi  praesentia  omnia  quae  per  totum  tempo- 
ris  decursum  aguntur,  absque  hoc  quod  rébus  contingentibus 
nécessitas  imponatur.  Sicut  autem  divina  scientia  contingentibus 
necessitatem  non  imponit,  sic  nec  ejus  ordinatio,  qua  provide 
ordinat  universa.  Sic  enim  ordinat  res,  sicut  agit  res.  Non  enim 
ejus  ordinatio  cessât,  sed  quod  per  sapientiam  ordinat,  exequitur 
per  virtutem.  In  actione  autem  divinae  virtutis  hoc  considerare 
oportet,  quod  operatur  in  omnibus,  et  movet  singula  ad  suos 
actus  secundum  modum  uniuscujusque ,  ita  quod  quaedam  ex 
motione  divina  ex  necessitate  suas  actiones  perficiunt,  ut  patet  in 
molibus  cœlestium  corporum  :  quaedam  vero  contingenter,  quae 
interdum  a  propria  actione  deficiunt,  ut  patet  in  actionibus  cor- 
ruptibilium.  Arbor  enim  quandoque  a  fructificando  impeditur,  et 
animal  a  generando.  Sic  ergo  divina  sapientia  de  rébus  ordinat, 
ut  ordinata  proveniant  secundum  modum  propriarum  causarum. 
Est  autem  hic  modus  naturalishomini  ut  libère  agat,  non  coactus, 
quia  rationales  potestates  ad  opposita  se  habent.  Sic  igitur  Deus 
ordinat  de  actibus  humanis,  ut  actus  humani  necessitati  non  sub- 
dantur,  sed  proveniant  ex  arbitrii  libertate.  Haec  igitur  quae  sunt 
ad  praesens,  visa  sunt  de  propositis  quaestionibus  conscribenda, 
quae  tamen  alibi  diligentius  pertractata  sunt. 


Explicit  Opusculum  Tertium  Sancli  Thomœ  de  Aquino,  super  quibusdam 
articulis  fidei  contra  Gruecos,  Armenos,  et  Saracenos* 


III 

DE   DUOBUS   PR^ECEPTIS    CHAR1TATIS 

ET  DECEM  LEGIS  PR^ECEPTIS 

(Ed.  Rom.  Opusculum  IV.) 


Tria  sunt  homini  necessaria  ad  salutem,  scilicet  scientia  cre- 
dendorum,  scientia  desiderandorum,  et  scienlia  operandorum. 
Primum  docetur  in  Symbolo,  ubi  traditur  scientia  de  articulis 
fidei.  Secundum,  in  oratione  Dominica.  Tertium  autem  in  lege. 
Nunc  autem  de  scientia  operandorum  intendimus,  ad  quam  trac- 
tandam  quadruplex  lex  invenitur.  Prima,  dicitur  lex  naturae,  et 
haec  nihil  aliud  est  nisi  lumen  intellectus  insitum  nobis  a  Deo, 
per  quod  cognoscimus  quid  agendum,  et  quid  vitandum.  Hoc 
lumen,  et  hanc  legem  dédit  Deus  homini  in  creatione,  sed  multi 
credunt  excusari  per  ignorantiam,  si  hanc  legem  non  observant. 
Sed  contra  eos  dicit  Propheta  in  Psal.  iv  :  Multi  dicunt,  quis  os- 
tendit  nobis  bona?  quasi  ignorent  quid  sit  operandum  :  sed  ipse 
ibidem  respondet  :  Signatum  est  super  nos  lumen  vnltus  tui,  Do- 
mine, lumen  scilicet  intellectus,  per  quod  nota  sunt  nobis  agenda. 
Nullus  enim  ignorât  quod  illud  quod  nollet  sibi  fieri,  non  faciat 
alteri  et  caetera  talia.  Sed  licet  Deus  in  creatione  dederit  homini 
hanc  legem,  scilicet  naturae,  diabolus  tamen  in  homine  super- 
seminavit  aliam  legem,  scilicet  concupiscentiae.  Quousque  enim 
in  primo  homine  anima  fuit  subdita  Deo,  servando  divina  prae- 
cepta,  etiam  caro  fuit  subdita  in  omnibus  animae,  vel  rationi. 
Sed  postquam  diabolus  per  suggestionem  retraxit  hominem  ab 
observantia  divinorum  praeceptorum,  ita  etiam  caro  fuit  inobe- 
diens  rationi.  Et  inde  accidit  quod  licet  homo  velit  bonum  secun- 
dum rationem,  tamen  ex  concupiscentia  ad  contrarium  inclinatur. 
Et  hoc  est  quod  Apost.  dicit  Roman,  vu  :  Video  autem  aliam  le- 
gem in  membris  meis  repugnantem  legi  mentis  meœ.  Et  inde  est 
quod  fréquenter  lex  concupiscentiae  legem  naturae,  et  ordinem 
rationis  corrumpit,  et  ideo  subdit  Apostolus  :  Captivantem  me  in 
lege  peccati  etc,  Quia  ergo  lex  naturae  per  legem  concupiscentiae 
destructa  erat,  oportebat  quod  homo  reduceretur  ad  opéra  vir- 
tutis,  et  retraheretur  a  vitiis,  ad  quae  necessaria  erat  lex  Scrip- 

turae.  Sed  sciendum  quod  homo  retrahitur  a  malo,  et  inducitur 
ad  bonum  ex  duobus.  Primo,  timoré  :  primum  enim  propter  quod 
aliquis  maxime  incipit  peccatum  vitare,  est  consideratio  pœnae 
inferni,  et  extremi  judicii.  Et  ideo  dicilur  Eccles.  i  :  Initium  sa- 
pientiœ  timor  Domini,  et  ibidem  :  Timor  Domini  expellit  peccatum 
Licet  enim  ille  qui  ex  timoré  non  peccat,  non  sit  justus,  inde 
tamen  incipit  justificatio.  Hoc  ergo  modo  retrahitur  homo  a  malo, 
et  inducitur  ad  bonum  per  legem  Moysi,  quam  quidem  irritantes 
morte  puniebantur.  Hebrae.  x  :  Irritant  quis  faciens  legem  Moysi 
sive  ulla  miseratione  duobus,  vel  tribus  testibus  morilur.  Sed  quia 
modus  iste  est  insufficiens,  et  lex  quae  data  erat  per  Moysen  hoc 
modo,  scilicet  per  timorem  retrahebat  a  malis,  insufficiens  fuit. 
Licet  enim  coercuerit  manum,  non  coercebat  animum,  ideo  est 
alius  modus  retrahendi  a  malo,  et  inducendi  ad  bonum,  modus 
scilicet  amoris  :  et  hoc  modo  fuit  data  lex  Christi,  scilicet  lex 
evangelica,  quae  est  lex  amoris.  Sed  considerandum  est,  quod 
inter  legem  timoris  et  legem  amoris  triplex  differentia  invenitur  : 
et  primo,  quia  lex  timoris  facit  suos  observatores  servos,  lex  vero 
amoris  facit  liberos.  Qui  enim  opérât  .<r  solum  ex  timoré,  operatur 
per  modum  servi  :  qui  vero  ex  amore,  per  modum  liberi,  vel  filii. 
Unde  Apos.  II.    Corin.    ni   :   Ubi  spiritus    Domini,  ibi  libertas, 
quia  scilicet  taies  ex  amore  ut  filii  operantur.  Secunda  difTerentia 
est,  quia  observatores  primae  legis  ad  bona  temporalia  introduce- 
banlur.  Isa.  i  :  Si  volueritis,  et  audieritis  me,  bona  terrœ  corne* 
detis  :  sed  observatores  secundae  legis,  in  bona  cœlestia  introdu- 
cuntur  Mat.  xix  :   Si  vis  ad  vitam   ingredi,   serva  mandata,  et 
Mat.  m  :  Pœnitentiam  agite,  etc.  Terlia  differentia  est,  quia  prima 
gravis.  Act.  xv  :   Cur  tentatis  imponere  jugum  super  cervicem 
nostram,  quod  neque  nos,  neque  patres  nostri  portare  potuerunt  : 
secunda  autem  levis,  Malt,  n  :  Jugum  enim  meum  suave  est,  et 
onus  meum  levé.  Apos.  Ro.  vin  :  Non  accepistis  spiritum  servitutis 
iterum  in  timoré,  sed  accepistis  spiritum  adoptionis  filiorum. 

Sicut  ergo  jam  praedictum  est,  quadruplex  lex  invenitur,  et 
prima  quidem  lex  naturae,  quam  Deus  homini  in  creatione  infun- 
dit  :  secunda  lex  concupiscentiae  :  tertia  lex  Scripturae  :  quarta 
est  lex  charitatis  et  gratiae  quae  est  lex  Christi.  Sed  manifestum 
est  quod  non  omnes  possunt  scientiae  insudare,  et  propterea  a 
Ghristo  data  est  lex  brevis,  ut  ab  omnibus  posset  sciri,  et  nullus 
propter  ignorantiam  possit  ab  ejus  observantia  excusari,  et  haec 
est  lex  divini  amoris,  Apos.  Rom.  îx  :  Verbum  breviatym  faciet 

Dominus  super  terram.  Sed  sciendum  quod  hœc  lex  débet  esse 
régula  omninm  actuum  humanorum.  Sicut  enim  videmus  in  arti- 
ficialibus,  quod  unumquodque  opus  tune  bonum  et  rectum  dici- 
tur,  quando  régulas  cosequatur,  sic  etiam  quodlibet  humanum 
opus  rectum  est  et  virtuosum,  quando  régulas  divinae  dilectionis 
concordat  :  quando  vero  discordât  ab  bac  régula,  non  est  bonum, 
nec  rectum,  aut  perfectum.  Ad  hoc  autem  quod  actus  humani 
boni  reddantur,  oportet  quod  régulas  divinae  dilectionis  concor- 
dent. Sed  sciendum,  quod  hase  lex,  scilicet  divini  amoris,  quatuor 
eflicit  in  homine  valde  desiderabilia.  Primo,  causât  in  eo  spiri- 
tualem  vitam.  Manifestum  est  enim,  quod  naturaliter  amatum 
est  in  amante,  et  ideo  qui  Deum  diligit,  ipsum  in  se  habet.  i. 
Jo.  iv  :  Qui  manet  in  charitate  in  Deo  manet,  et  Deus  in  eo.  Natura 
etiam  amoris  est,  quod  amantem  in  amatum  transformat;  unde 
si  vilia  diligimus  et  caduca,  viles  et  instabiles  efficimur.  Oseas  i  : 
Facti  sunt  abominabiles  sicut  quod  dilexerunt  :  Si  autem  Deum 
diligimus,  divini  efficimur,  quia  ut  dicitur.  i.  Cor.  iv  :  Qui  adhœ- 
ret  Domino,  unus  spiritus  est  :  sed  sicut  Augus.  dicit,  sicut  anima 
est  vila  corporis,  ita  Deus  est  vita  animas,  et  hoc  manifestum 
est.  Tune  enim  dicimus  corpus  per  animam  vivere,  quando  habet 
operationes  proprias  vitae,  et  quando  operatur  et  movetur  :  anima 
vero  recedente,  corpus  nec  operatur,  nec  movetur.  Sic  eliam  tune 
anima  operatur  virtuose  et  perfecte,  quando  per  charitatem  ope- 
ratur, per  quam  habitat  Deus  in  ea,  dbsque  charitate  vero  non 
operatur  I.  Joan.  m  :  Qui  non  diligit,  manet  in  morte.  Conside- 
randum  est  autem,  quod  si  quis  habet  omnia  dona  Spiritus  Sancti 
absque  charitate,  non  habet  vitam.  Sive  enim  sit  gratia  linguarum, 
sive  sit  donum  fidei,  vel  quidquid  sit  aliud,  sine  charitate  vitam 
non  tribuunt.  Si  enim  corpus  mortuum  induatur  auro,  et  lapidi- 
bus  pretiosis,  nihilominus  mortuum  manet,  hoc  est  ergo  primum 
quod  efficit  charitas.  Secundum  quod  facit  charitas  est  divinorum 
mandatorum  observantia.  Greg.  :  Nunquam  est  Dei  amor  otiosus. 
Operatur  enim  magna  si  est  :  si  vero  operari  renuit,  amor  non 
est  :  unde  manifestum  signum  charitatis  est  promptitudo  implendî 
divina  praecepta.  Vidimus  enim  amantem  propter  amatum  magna 
et  difficilia  operari.  Joan.  xiv  :  Si  quis  diligit  me,  sermonem  meum 
servabit.  Sed  considerandum  quod  qui  mandatum  et  legem  di- 
vinae dilectionis  servat,  totam  legem  implet.  Est  autem  duplex 
modus  divinorum  mandatorum.  Quaedam  enim  sunt  affirmativa, 
et  hase  quidem  implet  charitas  quia  plenitudo  legis  quae  consistit 

in  mandatis,  est  dilectio  qua  mandata  servantur.  Quacdam  vero 
sunt  prohibitoria,  heec  etiam  implet  charitas,  quia  non  agit  per- 
peram,  ut  dicit  Apos.  I.  Corin.  xm.  Tertium  quod  facit  charitas 
est,  quia  est  praesidium  contra  adversa.  Habenti  enim  charitatem 
nulla  adversa  nocent,  sed  in  utilia  convertuntur.  Rom.  vin  :  Di- 
ligentibus  Deum  omnia  cooperantur  in  bonum,  immo  etiam  adversa 
et  difficilia  suavia  videntur  amanti,  sicut  et  apud  nos  manifeste 
videmus.  Quartum  vero  est,  quod  ad  facilitatem  perducit.  Solum 
enim  charitatem  habentibus  œterna  beatitudo  promittitur.  Omnia 
enim  absque  charitate  insufficientia  sunt  II.  Tim.  iv  :  In  reliquo 
posita  est  mihi  corona  justitiœ,  quam  reddet  mihi  in  Ma  die  juslns 
judex.  Non  solum  autem  mihi,  sed  et  Us  qui  diligunt  adoentum  ejus. 
Et  sciendum  quod  solum  secundum  differentiam  charitatis  est 
differentia  beatitudinis,  et  non  secundum  aliquam  aliam  virtutem. 
Multi  enim  magis  abstinentes  fuerunt,  quam  Apostoli,  sed  ipsi  in 
beatitudine  omnes  alios  excellunt  propter  excellentiam  charitatis. 
Ipsi  enim  fuerunt  primitias  spiritus  habentes,  sicut  dicit  Apos. 
Rom.  vin.  Unde  differentia  beatitudinis  est  ex  differentia  chari- 
tatis, et  sic  patent  quatuor,  quee  in  nobis  efficit  charitas.  Sed 
preeter  illa  quaedam  alia  efficit  quse  prsetermittenda  non  sunt. 
Primo  enim  efficit  peccatorum  remissionem  :  et  hoc  manifeste 
videmus  ex  nobis.  Si  enim  aliquis  aliquem  offendit,  et  ipsum  pos- 
tea  intime  diligat,  propter  dilectionem  sibi  offensam  laxat.  Sic 
et  Deus  diligentibus  se  peccata  dimittit.  I.  Pet.  iv  :  Charitas  ope* 
rit  multitudinem  peccatorum,  et  bene  dicit,  operit,  quia  scilicet 
a  Deo  non  videntur  ut  puniat;  sed  licet  dicat,  quod  operit  multi- 
tudinem, tamen  Salomon  dicit  Proverb.  x,  quod  universa  delicta 
operit  charitas,  et  hoc  maxime  manifestât  Magdalense  exemplum. 
Lucie  vu  :  Dimissa  sunt  ei  peccata  multa,  et  causa  subditur,  quo- 
niam  dilexit  multum.  Sed  forte  dicet  aliquis  :  Sufficit  ergo  charitas 
ad  delenda  peccata,  et  non  est  necessaria  pœnitentia?  Sed  consi- 
derandum  quod  nullus  vere  diligit,  qui  non  vere  pcenitet.  Mani- 
festum  est  enim,  quod  quanto  magis  aliquem  diligimus,  tanto 
magis  dolemus  si  ipsum  offendimus,  et  hic  est  unus  charitatis 
elTectus.  Item,  causât  cordis  illuminationem.  Sicut  enim  dicit 
Job.  xxxvn  :  Omnes  involvimur  tenebris.  Fréquenter  enim  nesci- 
mus  quid  agendum,  vel  desiderandum,  sed  charitas  docet  omnia 
necessaria  ad  salutem  :  ideo  dicitur  I.  Joan.  n  :  Unctio  ejus  docet 
vos  de  omnibus.  Et  hoc  ideo  est,  quia  ubi  charitas,  ibi  Spiritus 
Sanctus  qui  novit  omnia,  qui  deducit  nos  in  viam  rectam,  sicut 

dicitur  in  Psal.  cxxxvm.  Ideo  dicitur  Eccl.  n  :  Qui  timetis  Deum, 
diligite  illum,  et  illuminabuntur  corda  vestra,  scilicet  ad  sciendum 
necessaria  ad  salutem.  Item,  perficit  in  homine  perfectam  Igeti- 
tiam.  Nullus  enim  vere  gaudium  habet,  nisi  existens  in  charitate. 
Quicumque  enim  aliquid  desiderat,  non  gaudet,  nec  laetatur,  nec 
quietatur  donec  illud  adipiscatur.  Et  accidit  in  rébus  temporalibus 
quod  non  habitum  appetatur,  et  habitum  despicitur.  Et  lœdium 
générât.  Sed  non  sic  est  in  spiritualibus,  immo  qui  Deum  diligit, 
habet  ipsum  :  et  ideo  animus  diligentis  et  desiderantis  quietat  in 
eo.  Qui  enim  manet  in  charitate,  in  Deo  manet,  et  Deus  in  eo,  ut 
dicitur  I  Joan.  iv.  Item,  efficit  pacem  perfectam.  Accidit  enim  in 
rébus  temporalibus,  quse  fréquenter  desiderantur,  sed  ipsis  habi- 
tis  adhuc  animus  desiderantis  non  quiescit,  immo  uno  habito,_ 
aliud  appétit.  Eccle.  lvii  :  Cor  autem  impii  quasi  mare  fervens, 
quod  quiescere  non  potest.  Item  ibidem.  Non  est  pax  impiis,  dicit 
Dominus.  Sed  non  sic  accidit  in  charitate  circa  Deum.  Qui  enim 
diligit  Deum,  pacem  perfectam  habet,  Psal.  cxvm  :  Pax  muïla 
diligentibus  legem  tuam,  et  non  est  illis  scandalum.  Et  hoc  ideo 
est,  quia  solus  Deus  sutïicit  ad  implendum  desiderium  nostrum. 
Deus  enim  major  est  corde  nostro,  sicut  dicit  Apos.  Et  ideo  dicit 
Aug.  in  primo  confessionum;  Fecisti  nos,  Domine,  ad  te,  et  inquie- 
tum  est  cor  nostrum,  donec  requiescat  in  te.  Psal.  en  :  Qui  replet 
in  bonis  desiderium  tuum.  Item,  facit  charitas  hominem  magnée 
dignitatis.  Omnes  enim  créatures  ipsi  divinse  majeslati  serviunt. 
Omnia  enim  ab  ipso  sunt  facta,  sicut  artificialia  subserviunt  ar- 
tifici  :  sed  charitas  de  servo  facit  liberum  et  amicum.  Unde  ait 
Dominus,  Apos.  Joan.  xv  :  Jam  non  dicam  vos  servos,  sed  amicos. 
Sed  numquid  Paulusnon  servus?sed  et  alii  Apostoli  qui  se  servos 
scribunt?  sed  sciendum,  quod  duplex  est  servitus.  Prima  est  ti- 
moris,  et  haac  est  poenosa,  et  non  meritoria.  Si  enim  aliquis  a 
peccato  abstinet  solum  timoré  poense,  non  meretur  ex  hoc,  sed 
adhuc  est  servus.  Secunda  est  amoris.  Si  enim  quis  operatur  non 
timoré  justitiae,  sed  amore  divino,  non  sicut  servus  operatur,  sed 
sicut  liber,  quia  voluntarie;  et  ideo  dicit  :  Jam  non  dicam  vos  ser- 
vos. Et  quare?  Ad  hoc  respondet  Apos.  Ro.  vin  :  Non  enim  acce- 
pistis  spiritum  servitutis  iterum  in  timoré,  sed  accepistis  spiritum 
adoptionis  filiorum.  Timor  enim  non  est  in  charitate,  sicut  dici- 
tur. I  Joan.  iv.  Habet  enim  pœnam,  sed  charitas  delectationem. 
Item,  charitas  facit  non  solum  liberos,  sed  etiam  filios,  ut  scilicet 
filii  Dei  nominemur  et  simus,  ut  dicitur  I  Joa.  ni.  Tune  enim  ex- 

traneus  efficitur  alicujus  filius  adoptivus,  quando  acquiritur  sibi 
jus  in  haereditate  Dei,  quae  est  vita  aeterna,  quia  ut  dicitur. 
Ro.  vin  :  Ipse  spiritus  testimonium  reddil  spiritui  nostro,  quod 
sumus  filii  Dei.  Si  autem  filii,  et  hœredes  :  hœredes  quidem  Dei, 
cohœredes  autem  Christi.  Sap.  v.  Ecce  quomodo  computati  sunt 
inter  filios  Dei. 

Ex  jam  dictis  patent  utilitates  charitatis.  Postquam  igitur  tam 
utilis  est,  studiose  laborandum  est  ad  acquirendam  eam  et  reti- 
nendam.  Sed  sciendum,  quod  nullus  a  se  charitatem  habere  potest, 
immo  soliusDei  est  donum.  Unde  Joannes  dicit,  i.  Joan.  iv  :  Non 
quasi  nos  dilexerimus  Deum,  sed  quoniam  ipse  prior  dilexit  nos, 
quia  videlicet  non  propterea  ipse  nos  diligit,  quia  nos  prius  di- 
lexerimus eum,  sed  hoc  ipsum  quod  diligimus  eum,  causaïur  in 
nobis  ex  dilectione  ipsius.  Considerandum  etiam,  quod  licet  omnia 
dona  sint  a  pâtre  luminum,  istud  tamen  donum,  scilicet  charitatis, 
omnia  alia  dona  superexcellit.  Omnia  enim  alia  sine  charitate 
et  Spiritu  Sancto  habentur,  eum  charitate  vero  necessario  Spiritus 
Sanctus  habetur.  Apos.  Rom.  v  :  Charitas  Dei  diffusa  est  in  cor- 
dibus  nostris  per  Spiritum  Sanctum,  qui  datus  est  nobis.  Sive  enim 
sit  donum  linguarum,  sive  scientiae,  sive  prophétise,  absque  gratia 
et  Spiritu  Sanclo  non  habentur.  Sed  licet  charitas  sit  donum  divi- 
num,  ad  ipsam  tamen  habendam  requiritur  dispositio  ex  parte 
nostra.  Et  ideo  sciendum,  quod  duo  specialiter  ad  acquirendam 
charitatem  necessaria  sunt,  et  duo  ad  augmentum  charitatis  jam 
acquisitae.  Ad  acquirendam  igitur  charitatem  primumest  diligens 
divini  verbi  auditio  :  et  hoc  manifestum  est  satis  ex  his  quae  sunt 
apud  nos.  Audientes  enim  bona  de  aliquo,  in  ejus  dilectionem 
accendimur.  Sic  et  Dei  verba  audientes,  accendimur  in  amorem 
ipsius.  Psal.  cxvm  :  Ignitum  eloquium  tuum  vehementer,  et  servus 
tuus  dilexit  illud.  Item,  Psal.  civ  :  Eloquium  Domini  inflammavit 
eum.  Et  propterea  illi  duo  discipuli  divino  amore  aestuantes  di- 
cebant,  Lucas  xxiv  :  Nonne  cor  nostrum  ardens  erat  in  nobis,  dum 
loqueretur  in  via,  et  aperiret  nobis  Scriptur as ?Unde  et  Actuum  x, 
legitur,  quod  prœdicante  Petro  Spiritus  Sanctus  in  auditores  divini 
verbi  cecidit.  Et  hoc  fréquenter  accidit  in  praedicationibus,  quod 
qui  duro  corde  accedunt,  propter  verbum  praedicationis  ad  divi- 
num  amorem  accenduntur.  Secundum  est  bonorum  continua  cogi- 
tatio.  Psal.  xxxvm  :  Concaluit  cor  meum  intra  me.  Si  ergo  vis 
divinum  amorem  consequi,  mediteris  bona.  Durus  enim  nimis 
esset  qui  divina  bénéficia  quae  consecutus  est,  pericula  etiam  quae 

evasit,  et  beatitudinem  quae  sibi  a  Deo  repromittitur  cogitans  ad 
divinum  amorem  non  accenderetur  :  unde  Aug.  :  Durusest  animus 
hominis,  qui  etsi  dilectionem  nolit  impedire,  saltem  non  velit 
rependere.  Et  universaliter,  sicut  cogitationes  malee  destruunt 
charitatem,  ita  bonae  eam  acquirunt,  nulriunt,  et  conservant  : 
unde  jubemur  Isa.  i  :  Auferte  mala  cogitationum  vestrarum  ab 
oculis  meis.  Sapien.  i  iPerversœ  cogitationes  séparant  a  Deo,  Sunt 
autem  et  duo,  quae  habitam  charitatem  augent.  Primum  est  cordis 
separatio  a  terrenis.Cor  cnim  perfecte  in  diversa  ferri  non  potest. 
Unde  nullus  valet  Deum  et  mundum  diligere.  Et  ideo  quanto 
magis  ab  amore  terrenorum  noster  animus  elongatur,  tanto  magis 
firmatur  in  dilectione  divina.  Unde  Aug.  dicit  in  lib.  LXXXIII 
quaest  :  Charitatis  venenum  est  spes  adipiscendorum,  aut  retinen- 
dorum  temporalium.  Nutrimenlum  ejus  est  imminutio  cupiditatis: 
perfectio,  nulla  cupiditas,  quia  radix  omnium  malorum  est  cupi- 
ditas.  Quisquis  igitur  charitatem  nutrire  vult,  instet  minuendis 
cupiditatibus.  Est  autem  cupiditas  amor  adipiscendi,  aut  obti- 
nendi  temporalia.  Hujus  imminuendee  initium  est  Deum  timere, 
qui  solus  timeri  sine  amore  non  potest.  Et  propter  hoc  ordinatœ 
fuerunt  religiones,  in  quibus,  et  per  quas  a  mundanis  et  corrupli- 
bilibus  animus  trahitur,  et  erigitur  ad  divina  :  quod  signalur, 
II  Machab.  i,  ubi  dicitur  :  Refulsit  sol,  qui  prius  erat  in  nubilo. 
Sol,  id  est,  intellectus  humanus  est  in  nubilo,  quando  deditus  est 
terrenis  :  sed  refulget,  quando  a  terrenorum  amore  elongatur  et 
retrahitur.  Tune  enim  splendet,  et  tune  divinus  amor  in  eo  cres- 
cit.  Secundum  est  firrna  patientia  in  adversis.  Manifeslum  est 
enim  quod  quando  gravia  pro  eo  quem  diligimus,  sustinemus, 
amor  ipse  non  destruilur,  immo  crescit.  Gant.  8  :  Aquœ  multœ, 
id  est  tribulationesmullae,  non  poterunt  extinguere  charitatem.  Et 
ideo  sancti  viri  qui  adversitates  pro  Deo  suslinent,  magis  in  ejus 
dilectione  firmantur  :  sicut  arlifex  illud  artificium  magis  diligit, 
in  quo  plus  laboravit.  Et  inde  est  quod  fidèles  quanto  plures 
afflictiones  pro  Deo  sustinent,  tanto  magis  elevantur  in  amore  ip- 
sius.  Gen.  vu  :  Multiplkatœ  sunt  aquœ,  id  est,  tribulationes,  et 
elevaverunt  arcam  in  sublime,  id  est  Ecclesiam,  vel  animam  viri 
justi. 

De  dilectione  Dei. 

InterrrogatusChristus  anle  passionem  a  legisperitis,  quod  esset 
maximum  et  primum  mandalum,  dixit,  Mat.  xxn  :  Diliges  Domi- 

num  Deum  tuum  ex  toto  corde  tuo,  et  in  tota  anima  tua,  et  m  tota 
mente  tua;  hoc  est  maximum  et  primum  mandatum.  Et  vere  istud 
est  majus,  et  nobilius,  et  utilius  inter  omnia  mandata,  sicut  salis 
manifestum  est;  in  hoc  enim  omnia  mandata  implentur.  Sed  ad 
hoc  quod  illud  praeceptum  dilectionis  possit  perfecte  impleri,  qua- 
tuor requiruntur.  Primum  est  divinorum  beneficiorum  rememo- 
ratio,  quia  omnia  quae  habemus,  sive  animam,  sive  corpus,  sive 
exleriora,  habemus  a  Deo.  Et  ideo  oportet  quod  sibi  de  omnibus 
serviamus,  et  eum  diligamus  corde  perfecto.  Nimis  enim  ingratus 
est,  qui  cogitans  alicujus  bénéficia,  eum  non  diligit.  Haec  recogi- 
tans  David  dicebat.  I  Paralipom.  xxix  :  Tua  sunt  omnia,  et  quœ 
de  manu  tua  accepimus,  dedimus  tibi,  etc.  Et  immo  in  ejus  laudem 
dicitur  Eccl.  xxxxvn  :  De  omni  corde  suo  laudavit  Dominum,  et 
dilexit  Deum  qui  fccit  illum.  Secundum  est  divinae  excellentiae 
consideratio.Deus  enim  major  est  corde  nostro,  I  Joan.  m.  Unde 
si  toto  corde  et  viribus  ei  serviamus,  adhuc  non  sufficimus. 
Eccl.  xxxxm  :  Glorificantes  Dominum  quantum cumque  potueritis, 
super  caleblt  adhuc.  Benedicentes  Dominum  exaltate  illum  quantum 
potestis  :  major  est  enim  omni  laude.  Tertium  est  mundanorum  et 
terrenorum  abdicatio.  Magnam  enim  injuriam  Deo  facit,  qui  ali- 
quid  ei  adsequat.  Isa.  xl  :  Gui  similem  fecistis  Deum?  Tune 
autem  alia  Deo  adaequamus,  quando  res  temporales  et  corrupti- 
bles simul  eum  Deo  diligimus  :  sed  hoc  est  omnino  impossibile. 
Propterea  dicitur  Isa.  xxvm  :  Coangustatum  est  stratum  ita  ut 
alter  décidât,  et  pallium  brève  utrumque  operire  non  potest.  Ubi 
cor  hominis  assimilatur  strato  arcto,  et  pallio  brevi.  Cor  enim 
humanum  arctum  est  in  respectu  ad  Deum.  Unde  quando  alia  ab 
eo  in  corde  tuo  recipis,  ipsum  expellis.  Ipse  enim  non  patitur 
consortem  in  anima,  sicut  nec  vir  in  uxore.  Et  ideo  dicit  ipse 
Exod.  xx  :  Ego  sum  Deus  tuus  zelotes.  Nihil  enim  vult  quod  dili- 
gamus quantum  eum,  aut  praeter  eum.  Quartum  est  omnimoda 
peccatorum  vitatio.  Nullus  enim  potest  diligere  Deum  in  peccato 
existens.  Mat.  vi  :  Non  potestis  Deo  servire  et  mammonœ  :  unde 
si  in  peccato  existis,  Deum  non  diligis.  Sed  illc  diligebat,  qui  di- 
cebat, Isa.  xxxvm  :  Mémento  quomodo  ambulaverim  coram  te  in  ve 
ritate,  et  in  corde  perfecto.  Praeterea  dicebat  Elias  III  Regum.  xvni  : 
Quousque  claudicatis  in  duas  partes?  Sicut  claudicans  nunc  illuc 
inclinalur,  sic  et  peccator  nunc  peccat.  et  nunc  Deum  quaarere 
nitilur.  Et  ideo  Dominus  dicit  Joelis  n  :  Convertimini  ad  me  in 
toto  corde  vestro.  Sed  contra  istud  pra?ceptum  duo  gênera  homi- 

num  peccant.  III i  scilicet  homines,  qui  vitando  unum  peccatum, 
ut  puta  luxuriam,  aliud  committunt,  ut  usuram.  Sed  nihilorninus 
damnantur,  quia  qui  offendit  in  uno,  factus  est  omnium  reus,  ut 
dicitur  Jacob,  u.  Item,  sunt  aliqui  qui  confitentur  quaedam,  quse- 
dam  non,  vel  quantum  ad  diversos  confessionem  dividunt.  Sed  isti 
non  merentur,  immo  peccant  in  hoc,  quia  Deum  decipere  inten- 
dunt,  et  quia  divisionem  in  sacramento  committunt.  Quantum  ad 
primum  dicit  quidam  :  impium  est  a  Deo  dimidiam  sperare  veniam. 
Quantum  ad  secundum,  Psal.  lxi  :  Effundite  coram  Mo  corda 
veslra,  quia  videlicet  omnia  sunt  in  confessione  revelanda. 

Jam  ostensum  est  quod  homo  se  Deo  dare  tenetur.  Nunc  consi- 
derandum  est  quid  homo  de  se  Deo  dare  debeat.  Débet  enim 
homo  Deo  dare  quatuor,  scilicet  cor,  animam,  mentem,  et  forti- 
tudinem.  Et  ideo  dicitur  Mat.  xn  :  Diliges  Dominum  Deum  tuum 
ex  îoto  corde  tuo,  et  ex  tola  anima  tua,  et  ex  tota  mente  tua,  et  ex 
Uta  virtute,  id  est,  fortitudine  tua. Sciendum  est  autem  quod  per 
cor  intelligitur  hic  intentio.  Est  autem  intentio  tantae  virtutis, 
quod  omnia  opéra  ad  se  trahit.  Unde  quaeque  bona  mala  inlen- 
lione  facta,  in  mala  convertuntur.  Lucas  xi  :  Si  oculus  tuus,  id 
est,  intentio,  nequam  fuerit,  totum  corpus  lenebrosum  erit,  id  est, 
congeries  bonorum  operum  tuorum  tenebrosa  erit.  Et  propterea 
in  omni  opère  nostro  intentio  ponenda  est  in  Deo.  Apost. 
I  Corin.  x  .  Sive  ergo  manducatis,  sive  bibitis,  vel  aliud  quid  facitis, 
omnia  in  gloriam  Dei  facite.  Sed  bona  intentio  non  sufîicit,  immo 
opportet  quod  adsit  bona  voluntas,  quae  per  animam  significatur. 
Fréquenter  enim  aliquis  bona  intentione  operatur,  sed  inutiliter, 
cum  bona  voluntas  desit  :  ut  si  quis  furelur  ut  pascat  pauperem, 
est  quidem  recta  intentio,  sed  deest  rectitudo  débitas  voluntatis, 
unde  nullum  malum  bona  intentione  factum  excusatur,  Rom.  ni  : 
Qui  dicunt,  faciamus  mala  ut  veniant  bona,  quorum  damnât io 
justci  est.  Tune  autem  adest  bona  voluntas  intentioni,  quando  ipsa 
voluntas  voluntati  divinae  concordat,  quando  quotidie  postulamus 
dicentes.  Fiat  voluntas  tua  etc.  Et  Psal.  xxxix  :  Ut  facerem  volun- 
tatem  tuam,  Deus  meus,  volui.  Et  prop^er  hoc  dicit,  in  tota  anima 
tua.  Anima  enim  in  Scriptura  fréquenter  pro  voluntate  accipitur, 
ut  Hebraeor.  x  :  Quod  si  subtraxerit  se,  non  placebit  animœ  meœ, 
id  est  voluntali  meœ.  Sed  aliquando  est  bona  intentio,  et  bona 
voluntas,  sed  in  intellectu  quandoque  aliquod  peccatum  habelur: 
et  ideo  totus  intellectus  dandus  est  Deo.  Apost.  II  Corinth.  x  :  In 
captivitatem  redigentes  omnem  intellectum  in  obsequium  Christi. 

Multî  enim  in  opère  non  peccant,  sed  tamen  volunt  ipsa  peccata 
cogitare  fréquenter,  contra  quos  dicitur  Isa.  i  :  Auferte  malum 
cogitationum  vestrarum.  Sunt  etiam  multi  qui  in  sua  sapientia 
confidentes,  nolunt  fidei  assentire,  et  taies  non  dant  mentem  Deo  ; 
contra  hos  dicitur  Proverb.  ni  :  Ne  innitaris  prudeniiœ  tuœ.  Sed 
adhuc  istud  non  suflicit,  immo  totam  virtutem  et  loi  titudinem  Deo 
dare  oportet.  P?al.  lviii  :  Forlitudmem  meam  ad  te  custodiam. 
Aliqui  enim  sunt  qui  fortitudinem  suam  tribuunt  ad  peccandurn, 
et  in  hoc  suam  potentiam  manifestant,  contra  quos  dicitur 
Isa.  5  :  Vœ  qui  potentes  estis  ad  bibendum  vinum  etc.  Aliqui  osten- 
dunt  potentiam  suam,  vel  virtutem  in  nocendo  proximis,  cum 
deberent  eam  ostendere  in  subveniendo  ipsis.  Proverb.  xxiv  : 
Erue  eos  qui  ducuntur  admortem  etc.  Igitur  ad  diligendum  Deum 
danda  sunt  ista  Deo,  scilicet  intentio,  voluntas,  mens,  fortitudo. 

De  dilectione  proximi. 

Interrogatus  Christus  quod  esset  maximum  mandatum,  uni  in- 
terrogation! duas  responsiones  dédit.  Et  prima  fuit  :  Diliges  Do- 
minum  Deum  tuum,  de  quo  dictum  est.  Secunda  vero  fuit  :  Et 
proximum  tuum  sicut  te  ipsum.  Ubi  considerandum  est,  quod  qui 
hoc  servat,  totam  legem  implet.  Apost.  Romanor.  xm  :  Plenitudo 
legis  est  dilectio.  Sed  sciendum  quod  ad  dilectionem  proximi 
quatuor  nos  inducunt.  Primo,  divinus  amor,  quia  sicut  dicitur 
I  Joan.  iv  :  Si  quis  dixerit,quoniam  diligo  Deum,  et  fratrem  suum 
oderit,  mendax  est.  Qui  enim  dicit  se  diligere  aliquem,  et  filium 
ejus,  vel  ejus  membra  odio  habet,  mentitur.  Omnes  autem  fidèles 
filii,  et  membra  Christi  sumus.  Apost.  I  Corinth.  xii  :  Vos  estis 
corpus  Christi,  et  membra  de  membro.  Et  ideo  qui  odit  proximum, 
non  diligit  Deum.  Secundum  est  divinum  praeceptum.  Christus 
enim  in  recessu  suo  inter  omnia  alia  praecepla,  hoc  praeceptum 
discipulis  praecipue  commendavit  dicens,  Joan.  xv  :  Hoc  est  prœ- 
ceptum  meum,  ut  diligatis  invicem  etc.  Nullus  enim  praecepta  di- 
vina  servat,  qui  proximum  odit  :  unde  istud  est  signum  obser- 
vantia3  divinaa  legis,  dilectio  proximi,  unde  Dominus  Joan.  xm  : 
in  hoc  cognoscent  omnes  quia  discipuli  mei  estis,  si  dilectionem  ha- 
bueritis  ad  invicem.  Non  dicit  in  suscitatione  mortuorum,  non  in 
aliquo  evidenti  signo,  sed  hoc  est  signum,  si  dilectionem  habueri- 
tis  ad  invicem.  Et  hoc  beatus  Joannes  recte  considerabat  :  unde 
dicebat,  I  Joan.  m  :  Nos  scimus  quoniam  translati  sumus  de  morte 

ad  vitam.  Et  quare  :  Quoniam  diligimus  fratres.  Qui  non  diligit, 
manet  in  morte.  Tertium  est,  naturae  communicatio.  Sicut  enim 
dicitur,  Ecclesiast.xm  :  Omne  animal  diligit  simile  sibi.  Unde  cum 
omnes  homines  sint  similes  in  natura,  invicem  se  diligere  debent: 
et  ideo  odire  proximum  non  solum  est  contra  divinam  legem,  sed 
etiam  contra  legem  nalurae.Quartum  utilitatis  consecutio:  omnia 
enim  alterius  alii  sunt  utilia  per  charitatem,  haec  enim  est  quse 
unit  Ecclesiam,  et  omnia  communia  facit.  Psal.  cxvni  :Particeps 
ego  sum  omnium  timentium  te,  etc. 

Diliges  proximum  tuum  sicut  teipsum.  Istud  est  secundum  prœ- 
ceptum  legis,  et  est  de  dilectione  proximi.  Quantum  autem  proxi- 
mum diligere  debeamus,  jam  dictum  est.  Et  dicendum  restât  do 
modo  dilectionis,  qui  quidem  innuitur  cum  dicitur,  sicut  teipsum. 
Girca  quod  verbum  quinque  considerare  possumus,  quse  in  dilec- 
tione proximi  servare  debemus.  Primum  est,  quia  debemus  eum 
diligere  vere  sicut  nos  :  quod  facimus,  si  propter  seipsum  diligi- 
mus, non  propter  nos.  Ideo  notandum,  quod  triplex  est    amor,- 
quorum  duo  non  sunt  veri,  tertius  autern  verus.  Pnmus  est,  qui 
est  propter  utile.  Eccles.  vi  :  Est  amicus  socius  mensœ,  et  non 
permanebit  in  die  necessitatis.  Sed  certe  iste  non  est  verus  amor. 
Déficit  enim  déficiente  utilitate,et  lune  nolumus  bonum  proximo. 
sed  potius  bonum  utilitatis  volumus  nobis.  Est  et  alius  amor,  qui 
est  propter  delectabile,  et  hic  etiam  non  est  verus,  quia  déficiente 
delectabili,  déficit.  Et  ideo  nolumus  bonum  propter  hoc  principa- 
liler  proximo,  sed  potius  bonum  suum  nobis  volumus.  Tertius  est 
amor,  qui  est  propter^  virtutem,  et  iste  solus  est  verus.  Tune  enim 
non  diligimus  proximum  propter  bonum  nostrum,  sed  propter 
suum.  Secundum  est,  quod  debemus  diligere  ordinate,  ut  scilicet 
non  diligamus  eum  supra  Deum,  vel  quantum  Deum,  sed  juxta 
sicut  teipsum  debes  diligere.  Gantico.  h  :  Ordinavit  in  me  chari- 
tatem. Hune  ordinem  docuit  Dominus  Matth.  x,dicens  :  Qui  amat 
patrem,aut  matrem  plus  quam  me,  non  est  me  dignus.  Et  qui  amat 
filium,  aut  filiam  super  me,  non  est  me  dignus.  Tertium  est,  quod 
debemus  eum  diligere  efficaciter.  Non  enim  te  solum  diligis,  sed 
etiam  procuras  studiose  tibi  bona,  et  vitas  mala.Sic  quoque  debes 
facere  proximo.  I  Joan.  m  :  Non  diligamus  verbo,  neque  lingua, 
sed  opère  et  veritate.  Sed  certe  illi  pessimi  sunt,  qui  ore  diligunt, 
et  corde  nocent,  de  quibus  Psalm.  xxvn  :  Loquuntur  pacem  cum 
proximo  suo,  mala  autem  in  cordibus  eorum.  Apost.  Romanorxn  : 
Dilectio  sine  simulalione.  Quartum,  quod  debemus  eum  diligere 
S.  Thom.  Aq.  Opuscula.  —  I.  —  17 

perseveranter,  sicut  et  te  perseveranter  diligis.  Proverb.  xvn  : 
Omni  tempore  diligit  qui  amicus  est,  et  frater  in  angustiis  compro- 
batur,  scilicet  tam  tempore  adversitatis,  quam  prosperitatis,immo 
tune,  scilicet  tempore  adversitatis  maxime  probatur  amicus,  ut 
dicitur  ibidem.  Sed  sciendum,  quod  duo  sunt  quse  juvant  ad  ami- 
citiam  conservandam.  Primum  est  patientia.  Vir  enim  iracundus 
suscitât  rixas,  ut  dicitur  Proverb.  xxv.  Secundum  est  humilitas, 
qua3  causât  primum,  scilicet  patientiam.  Prov.  xm  :  Inter  super- 
bos  semper  jurgia  sunt.  Qui  enim  considérât  magna  de  se,  et  des- 
picit  alium,  non  potest  defectus  illius  pati.  Quintum  est,  quod 
eum  debemus  diligere  juste,  et  sancte,  ut  scilicet  eum  non  dili- 
gamus  ad  peccandum,  quia  nec  te  sic  debes  diligere,  eum  Deum 
ex  hoc  amittas.  Unde  Joan.  xv:  Manere  in  delectione  mea,  de  qua 
dilectione  dicitur  Ecclesiastic.  xxiv  :  Ego  mater  pulchrœ  dilec- 
lionis. 

Diliges  proximum  tuum  sicut  teipsum.  Hoc  praeceptum  Judaei  et 
Pharissei  maie  intelligebant,  credentes  quod  Deus  praeciperet  dili- 
gendos  amicos,  et  odiendos  inimicos.  Et  ideo  per  proximos  intelli- 
gebant tantum  amicos.  Hune  autem  intellectum  intendit  Christus 
reprobare  dicens,  Matthœi  v  :  Diligite  inimicos  vestros  etc.  Scien- 
dum autem,  quod  quicumque  odit  fratrem  suum,  non  est  in  statu 
salutis,  I.  Joan»  n  :  Qui  odit  fratrem  suum  in  tenebris  est.  Est  autem 
attendendum,  quod  etiam  in  hoc  invenitur  quœdam  contrarietas. 
Nam  sancti  aliquos  oderunt.  Psal.  cxxxvm:  Perfecto  odio  oderam 
illos  etc.  Et  in  Evangelio  Lucas  xiv:Si  quis  non  odit  pair em  suum, 
et  matrem  etc.  Et  ideo  sciendum,  quod  in  omnibus  factis  nostris 
factum  Christi  débet  esse  nobis  exempium.  Deus  enim  diligit  et 
odit,  quia  in  quolibet  homine  duo  sunt  consideranda,  scilicet  na- 
turaet  vitium.  Natura  quidem  in  omnibus  hommibusdiligi  débet, 
vitium  vero  odiri  :  unde  si  quis  vellet  hominem  esse  in  inferno, 
odiret  naturam.  Si  quis  vero  vellet  ipsum  esse  bonum,  odiret 
peccatum,  quod  semper  odiendum  est.  Psal.  v  :  Odisti  omnes  qui 
operantur  iniquitaiem,  etc.  Sapien.  xi  :  Diligis,  Domine,  omnia  quœ 
sunt,  et  nihil  odisti  eorum  quœ  fecisti.  Ecce  ergo  quod  Deus  diligit 
et  odit,  diligit  naturam,  et  odit  vitium.  Sciendum  etiam  quod 
homo  aliquando  sine  peccato  potest  malum  facere,  quando  scilicet 
sic  facit  malum,  ut  velit  bonum,  quia  et  Deus  sic  facit.  Sicut  eum 
homo  infirmatur,  convertitur  ad  bonum  qui  in  sanitate  erat  ma- 
lus. Item,  in  adversitate  aliquis  convertitur  et  est  bonus,  qui  in 
prosperitate  erat  malus,  juxta  illud  Isa.  xxvm  :  Vexatio  Intel- 

lectum  dabit  auditui.  Item,  si  desideras  malum  tyranni  destruen- 
tis  Ecclesiam,  in  quantum  desideras  bonum  Ecclesise  per  destruc- 
tionem  tyranni.  Unde  IIMachabaeor.  i  :  Per  omnia  benedictas  Deas 
qui  tradidit  impios.  Et  hoc  omnes  debent  velie  non  solum  volun- 
tate,  sed  etiam  opère.  Non  enim  est  peccatum  suspendere  juste 
malos.  Ministri  enim  Dei  sunt  taies,  secundum  Aposlolum 
Rom.  xin.  Et  servant  isti  dilectionem  quia  pœna  fit  aliquando 
propter  castigationem,  aliquando  propter  bonum  melius  et  divi- 
nius.  Est  enim  majus  bonum  unius  civitatis,  quam  vita  unius 
hominis.  Sed  sciendum  quod  non  sufficit  non  velle  malum,  sed 
oportet  velle  bonum,  scilicet  emendationem  suam,  et  vitam  aeter- 
nam.  Duobus  enim  modis  quis  vult  bonum  alterius.  Uno  modo 
generaliter,  in  quantum  est  creatura  Dei,  et  participabilis  vitse 
aeternse;  aliomodo,  specialiter,  in  quantum  est  amicus  vel  socius  : 
a  generali  autem  dilectione  nullus  excluditur.  Débet  enim  quilibet 
pro  quolibet  orare,  et  cuilibet  in  necessitate  ultima  subvenire. 
Sed  non  teneris  cum  quolibet  habere  familiaritatem,  nisi  peteret 
veniam,  quia  tune  esset  amicus,  et  si  refutares,  haberes  odio 
amicum.  Unde  Matth.  vi,  dicitur  :  Si  dimiseritis  hominibus  peccata 
eorum,  dimittet  et  pater  vester  cœlestis  delicta  vestra  :  si  autem  non 
dimiseritis  hominibus,  nec  pater  vester  dimittet  vobis  peccata  vestra. 
Et  in  oratione  Dominica  quae  ponitur  Matth.  vi,  dicitur  :  Dimitte 
nobis  débita  nostra,  sicut  et  nos  dimittimus  debitoribus  nostris. 

Diliges  proximum  tuum  sicut  te  ipsum.  Dictum  est  quod  tu 
peccas,  si  non  parcis  veniam  postulanti,  et  quod  perfectionis  est 
si  tu  eum  ad  te  revocas,  licet  non  tenearis.  Sed  ad  hoc  ut  eum 
trahas  ad  te,  multae  rationes  inducunt.  Prima  est  propriae  digni- 
tatis  conservatio;  diversae  enim  dignitates  diversa  signa  habent. 
Nullus  autem  proprias  dignitatis  signa  dimittere  débet.  Inter 
omnes  autem  dignitates  major  est,  quod  quis  sit  Filius  Dei  :  hujus 
autem  dignitatis  signum  est,  si  diligis  inimicum,  Matth.  v  :  Dili- 
gite  inimicos  vestros,  ut  sitis  filii  Patris  vestri  qui  in  cœlis  est. 
Si  enim  diligis  amicum,  non  est  hoc  signum  filiationis  divinae  : 
nam  Publicani  et  Ethnici  hoefaciunt,  ut  dicitur  Matth.  v.  Secunda 
est  victoriae  acquisitio.  Omnes  enim  hoc  naturaliter  desiderant  . 
oportet  ergo  quod  vel  trahas  eum  qui  te  oflendit  ad  dilectionem 
bonitate  tua,  et  tune  vincis  :  vel  quod  alius  trahat  te  ad  odium, 
pt  tune  perdis,  Roman,  xn  :  Noli  vinci  a  malo,  sed  vince  in  bono 
malum.  Tertia  est  multiplicis  utilitatis  consecutiô.  Aquirit  enim 
ex  hoc  amicos.  Roman,  xu  :  Si  esurierit  inimicus  tuus,  ciba  Ulum  : 

si  sitit,  potum  da  illi,  hoc  enim  faciens  carbones  ignis  congères 
super  caput  ejus.  Augustin  :  Nulla  major  provocatio  ad  amorem, 
quam  praevenire  amando.  Nullus  enim  est  ita  durus,  qui  et  si  di- 
Icctionem  nolit  impedire,  nolit  tamen  rependere,  quia,  ut  dicitur 
Eccle.  vi  :  Amico  fideli  nulla  comparatio  ;  Prover.  xvi  :  Cum  pla- 
cuerint  Domino  vitœ  hominis,  inimicos  qnoque  ejus  convertet  ad 
pacem.  Quarta  est,  quia  ex  hoc  preces  tuœ  facilius  exaudiuntur, 
unde  super  illud  Jerem  xv  :  Si  steterint  Moyses  et  Samuel  coram 
me,  dicit  Gregor.  :  Quod  fecit  potius  de  istis  mentionem,  quia  ro- 
gaverunt  pro  inimicis.  Similiter,  Christus  ait  Lucae  xxm  :  Pater, 
dimiite  illis.  Item,  Beatus  Stephanus  orando  pro  inimicis  magnam 
utilitatem  fecit  Ecclesiae,  quia  Paulum  convertit.  Quinta  est  pec- 
cati  evasio,  quam  maxime  desiderare  debemus.  Aliquando  enim 
peccamus,  nec  Deum  quaerimus,  et  Deus  trahit  nos  ad  se  vel  infir- 
mitate,  vel  aliquo  hujusmodi.  Oseae  :  Sepiam  viam  tuam  spinis. 
Sic  fuit  tractus  beatus  Paulus,  Psal.  cxvm  :  Erravi  sicut  ovis  quœ 
periit,  quœre  servum  tuum,  Domine.  Cantic.  i  :  Trahe  me  post  te, 
et  cœter.  Hoc  autem  consequimur,  si  inimicum  ad  nos  trahimus 
primo  rémittentes,  quia,  ut  dicitur  Lucee  vi  :  Eadem  mensura  qua 
mensi  jueritis,  remetietur  vobis.  Et  ibidem  :  Dimittite,  et  dimitte- 
mini.  Et  Matth.  v  :  Beati  miséricordes,  quoniam  ipsi  miser  icordiam 
consequentur.  Nulla  est  enim  major  misericordia,  quam  offendenti 
dimittere. 


De  primo  prœcepto  legis. 

Non  habebis  Deos  alienos,  Exod.  xx.  Sicut  jam  dictum  est,  tota 
lex  Christi  dependet  a  charitate.  Gharitas  autem  pendet  ex  duo- 
bus  praeceptis,  quorum  unum  est  de  dilectione  Dei,  reliquum  de 
dilectione  proximi,  et  de  istis  duobus  jam  dictum  est.  Nunc  autem 
sciendum,  quod  Deus  dando  legem  Moysi,  dédit  decem  praecepta 
in  duabus  tabulis  lapideis  scripta,  quorum  tria  in  prima  tabula 
scripta  pertinent  ad  amorem  Dei,  septem  vero  scripta  in  secunda 
tabula  pertinent  ad  amorem  proximi  :  et  ideo  Iota  lex  fundatur 
in  duobus  prseceptis.  Primum  autem,  quod  pertinet  ad  amorem 
Dei  est  :  Non  habebis  Deos  alienos.  Et  ad  hujus  intellectum  scien- 
dum est,  quod  antiqui  multipliciter  hoc  preeceptum  transgredie- 
bantur.  Quidam  enim  colebant  daemonia.  Psal.  xcv  :  Omnes  dii 
gentium  dœmonia.  Hoc  autem  est  maximum  omnium  peccalorum 
et  horribile.  Nunc  quoque  multi  transgrediuntnr  hoc  prœceptum, 

omnes  scilicet  qui  divinationibus  et  sortilegiis  intendunt.  Hœc 
enim,  secundum  Auguslinum,  fieri  non  possunt,  quin  aliquod 
pactum  cum  diabolo  contrahatur.  I  Corinth.  x  :  Nolo  vos  fieri  so- 
cios  dœmoniorum,  et  iterum  ibidem  :  Non  potestis  rnensœ  Domini 
participes  esse,  et  rnensœ  dœmoniorum.  Alii  colebant  cœlestia  cor- 
pora,  credentes  astra  esse  Deos.  Sapien.  xm  :  Solem  et  lunam 
rectores  orbis  terrarum  Deos  putaverunt  :  et  ideo  Moyses  prohibuit 
Judaeis,  quod  non  levarentoculos,  nec  adorarent  solem,  et  lunam, 

et  stellas.  Deuteron.  iv  :  Custodite  sollicite  animas  vestras ne 

forte  élevât is  oculis  ad  cœlnm  videas  solem,  et  lunam,  et  omnia 
aslra  cœli,  et  errore  deceptus  adores  ea  et  colas  quœ  creavit  Do- 
minus  Deus  tuus  in  ministerium  cunctis  gentibus.  Item  dicitur 
Deuteron.  v.  Contra  hoc  praeceptum  peccant  Astrologi,  qui  dicunt 
haec  esse  animarum  rectores,  cum  tamen  propter  hominem  facta 
sint,  cujus  solus  Deus  rector  est.  Alii  vero  colebant  inferiora  élé- 
ment a,  Sapien.  xv  :  Aut  ignem,  aut  spiritum  Deos  putarent. 
In  quorum  errorem  inciderunt  homines  qui  inferioribus  maie 
utuntur  nimis  ea  dilligentes.  Apost.  Ephes.  v  :  Aut  avarus,  quod 
est  idolorum  servitus.  Alii  errantes  colebant  homines,  vel  aves, 
vel  alios,  vel  seipsos,  quod  quidem  contingit  ex  tribus.  Primo  ex 
cainalitate.  Sapien.  xm  :  Acerbo  luctu  dolens  pater  rapti  cito  sibi 
filii  fecit  imaginem,  et  illum  qui  tune  quasi  homo  mortuus  fueratt 
nunc  tanquam  Deum  colère  cœpit,  et  constituit  inter  servos  suos 
sacra  et  sacrificia.  Secundo,  ex  adulatione  :  cum  enim  quidam 
aliquos,  quos  non  potuerunt  honorare  in  prsesentia,  curaverunt  in 
absentia  honorare,  faciendo  scilicet  eorum  imagines  et  colendo 
loco  eorum.  Sapien.  xiv  :  Quem  honorare  volebant,  fecerunt  ut 
illum  qui  aberat  tanquam  prœsentem  cotèrent.  Taies  sunt  quicum- 
que  diligunt,  et  venerantur  homines  plus  quam  Deum,  Malth.  xvi  : 
Qui  diligit  patrem,  aut  matrem  plus  quam  me,  non  est  me  dignus. 
Psal.  cxlv.  Nolite  confidere  in  principibus,  neque  in  filiis  homi- 
num,  in  quibus  non  est  salus.  Tertio,  ex  praesumptione.  Quidam 
enim  ex  praesumptione  fecerunt  se  vocari  Deos,  sicut  palet 
Judith,  m,  de  Nabuchodonosor.  Ezech.  xxvm  :  Elevatum  est  cor 
tuum,  et  dixisti,  Deus  ego  sum  :  et  hoc  faciunt,  qui  plus  suo  sen- 
sui  quam  Dei  praeceptis  credunt.  Isti  enim  se  pro  Diis  colunt. 
Sequentes  enim  delectationes  carnis,  corpus  suum  pro  Deo  colunt. 
Apostol.  Philip,  m  :  Quorum  Deus  venter  est.  Ab  his  ergo  omni- 
tus  cavere  oportet. 
Non  habebis  Deos  alienos  etc.  Sicut  dictum  est,  primum  prae- 

ceptum  legis  est  hoc,  prohibemur  non  colère  nisi  unum  Deura. 
Et  ad  hoc  etiam  inducimur  quinque  rationibus.  Prima  sumitur  ex 
Dei  dignitate,  quœ,  si  atiferatur,  fit  Deo  injuria,  sicut  potest  videri 
ex  consuetudine  hominum.  Guilibet  enim  dignitati  debetur  reve- 
rentia  :  unde  proditor  régis  est,  qui  aufert  quod  exhibere  tenere- 
tur  :  et  hoc  quidam  Deo  faciunt,  Rom.  i  :  Mutaverunt  gloriam 
incorruptibilis  Dei  in  similitudinem  imaginis  corruptibilis  hominis  : 
et  hoc  summe  Deo  displicet.  Isa.  xlviii  :  Gloriam  meam  alteri 
non  dabo,  et  laudem  meam  sculptilibus.  Et  considerandum  quod 
haec  Dei  dignitas  est,  scilicet  quod  omnia  sciât  :  unde  Deus  dici- 
tur  a  videndo,  hoc  enim  est  unum  signum  deitatis.  Isa.  xli  : 
Annuntiate  quœ  ventura  sunt  in  futurum,  et  sciemus  quia  dii  estis 
vos,  Hebrseor.  iv  :  Omnia  nuda  et  aperta  sunt  oculis  ejus.  Hanc 
autem  dignitatem  auferunt  divinatores,  contra  quos  dicit, 
Isa.  vin  :  Numquid  non  populus  a  Deo  suo  requirit  visionem  pro 
vivis  ac  mortuis?  Secunda  ratio  sumitur  ex  ejus  largitate.  Omne 
enim  bonum  habemus  a  Deo  :  et  hoc  etiam  ad  dignitatem  Dei 
pertinet,  quod  factor  etdator  est  omnium  bonorum;Psalm.  cxin  : 
Aperiente  te  manum  tuam,  omnia  implebuntur  bonitate  :  et  hoc 
împortatur  in  hoc  nomine,  Deus,  quod  dicitur  a  distributione,  id 
est,  dator  rerum,  quia  omnia  replet  sua  bonitate.  Nimis  ergo  in- 
gratus  es,  si  hoc  ab  illo  tibi  collatum  non  recognoscis,  immo  facis 
tibi  alium  Deum,  sicut  Filii  Israël  educti  de  iEgypto  fecerunt  ido- 
lum.  Osese  h  :  Vadam  post  amatores  meos.  Hoc  etiam  fit  quando 
quis  in  alio  quam  in  Deo  spem  ponit,  hoc  est,  quando  adjutorium 
ab  alio  petit,  Psal.  xxxix  :  Beatus  vir  cujus  est  nomen  Domini 
spes  ejus.  Apost  ad  Galat  iv  :  Cum  cognoveritis  Deum,  quomodo 
couver  timini  iterum  ad  infirma,  et  egena  elementa  ?  Dies  observa- 
Us,  et  menses,  et  tempora,  et  annos.  Tertia  ratio  sumitur  ex  pro- 
missi  firmitate.  Abrenuntiavimus  enim  diabolo,  et  fidem  promi- 
simus  soli  Deo  :  unde  non  debemus  ipsam  infringere.  Hebrœor.  x  : 
Irritam  quis  faciens  legem  Moysi  sine  ulla  miseratione,  duobus  vel 
tribus  teslibus,  moritur,  quanto magis putatis  détériora  mereri  sup- 
plicia, qui  Filium  Dei  conculcaverit,  et  sanguinem  testamenti  poilu- 
tum  duxerit,  in  quo  sanctificatus  est,  et  spiritui  gratiœ  contume- 
liam  fecerit?  Rom.  vu  :  Vivente  viro  vocabitur  adultéra  si  fuerit 
cum  alio  viro;  et  talis  débet  comburi.  Vse  ergo  peccatori  ingré- 
dient terram  duabus  viis,  claudicantibus  in  duas  partes.  Quarta 
ratio  est  ex  dominii  diabolici  gravitate.  Jerem.  vi  :  Servietis  diis 
alienis  die  ac  nocte,  qui  non  dabunt  vobis  requiem.  Non  enim  qui- 

escit  in  uno  peccato,  sed  potius  nititur  ad  aliud  ducere  :  Qui  facii 
peccatum,  servus  est  peccati  :  ideo  non  de  facili  quis  egreditur  de 
peccato.  Gregor.  Peccatum  quod  per  pœnitentiam  non  diluitur, 
mox  suo  pondère  in  aliud  trahit.  Gontrarium  est  de  dominio  di- 
vino,quia  prsecepta  ejus  gravia  non  sunt.  Matth.xii  :Jugum  enim 
meum  suave  est,  et  onus  meum  levé.  Satis  enim  reputatur  quis  fa- 
cere,  si  tantum  facit  pro  Deo,  quantum  fecit  pro  peccato.  Rom.  vi  : 
Sicut  exhibuistis  membra  vestra  servire  immunditiœ  et  iniquitati 
ad  iniquitatem,  ita  nunc  exhibete  membra  vestra  servire  justitiœ  in 
sanctificationem.  Sed  de  servis  diaboli  dicitur  Sapien.  v  :  Lassati 
sumus  in  via  iniquîtatis  et  perditionis,  et  ambulavimus  vias  difficiles, 
et  Ierem.  ix  :  Ut  inique  agerent,  laboraverunt.  Quinta  est  ex  prae- 
mii  sive  muneris  immensitate.  In  nulla  enim  lege  talia  promit- 
tuntur  prœmia,  sicut  in  lege  Ghristi  :  Saracenis  enim  promittuntur 
fluvii  lactis  et  mellis,  Judaeis  terra  promissionis,  sed  Christianis, 
Angelorum  gloria.  Matth.  xxn  :  Erunt  sicut  Angeli  Dei  in  cœlo. 
Hoc  considerans  Petrus  ait  Joan.  vi  :  Dominus  ad  quem  ibimus  ? 
verba  vitœ  œternœ  habes. 

De  secundo  prœcepto  legis. 

Non  assumes  nomen  Domini  Dei  lui  in  vanum.  Exod.  xx.  Hoc 
est  secundum  praeceptum  legis  :  et  sicut  non  est  nisi  unus  Deus 
quem  debemus  colère,  ita  non  est  nisi  unus  quem  debemus  maxime 
venerari,  et  primo  quantum  ad  nomen,  unde  :  Non  assumes  etc. 
Sciendum  quod  vanum  dicitur  tripliciter,  aliquando  enim  dicitur 
falsum.  Psal.  xi  :  Vanalocuti  sunt,  etc.  Assumis  ergo  nomen  Dei 
in  vanum,  quando  assumis  illud  ad  confirmationem  falsitatis. 
Zach.  vin  :  Juramentum  mendax  ne  diligatis.  Idem,  xm  :  Non 
vives,  quia  locuius  es  mendacium  in  nomine  Domini.  Talis  autem 
facit  injuriam  Deo,  sibi  ipsi,  et  omnibus  hominibus  :  Deo  quidem, 
quia  cum  jurare  per  Deumnihil  aliud  sit,  nisiinvocare  ejus  testi- 
monium,  cum  juras  falsum,  aut  credis  Deum  nescire  verum,  et 
sic  ponis  ignorantiam  in  Deo,  cum  tamen  omnia  nuda  et  aperta  sint 
oculis  ejus,  ut  dicitur  ad  Hebraeor.  iv,  aut  quod  diligat  menda- 
cium, cum  tamen  odiat  ipsum.  Psal,  v  :  Perdes  omnes  qui  loquun- 
tur  mendacium  :  aut  derogas  potentiae,  quasi  non  possit  testimo- 
nium  reddere,  vel  quasi  non  possit  de  eo  punire.  Item,  facit  inju- 
riam sibi  ipsi,  obligat  enim  se  judicio  Dei.  Nihil  est  autem  aliud 
dicere  :  «  Per  Deum  ita  est  »,  nisi  quod  Deus  puniat  me,  si  non 


264  S.    THOM^E   AQUINATIS    OPUSCULA 

est  ita.  Item,  injuriatur  aliis  hominibus.  Nulla  enim  inter  aliquos 
societas  durare  potest,  nisi  credant  sibi  invicem.  Dubia  autem 
juramentis  confirmantur,  Hebrseor.  vi  :  Omnis  controversiœ  finis 
ad  confirmationem  est  juramentum.  Injuriatur  ergo  Deo,  crudelis 
est  sibi,  et  noxius  est  hominibus.  Aliquando  dicitur  vanum  inu- 
tile, Psal.  xcm  :  Dominus  scit  cogitationes  hominunij  quoniam 
vanœ  sunt  :  et  ideo  confirmando  vanitatem  assumitur  nomen  Dei 
in  vanum.  In  veteri  enim  lege  prohibitum  fuit  ut  non  jurarelur 
falsum.  Deuteron.  v  :  Non  usurpabis  nomen  Dei  tui  frustra  etc. 
sed  Christus  prohibuit  non  nisi  in  necessitate  jurare  :  et  ideo  dici- 
tur, Matth.  v  :  Audistis  quia  diction  est  antiquis  :  Non  jurabis.  Ego 
autem  dico  vobis  :  Nolite  jurare  omnino.  Et  hujus  ratio  est,  quia 
in  nulla  parte  ita  fragiles  sumus,  sicut  in  lingua,  quia  eam  nullus 
domare  poluit,  sicut  dicitur  Jacob,  m,  et  ideo  de  levi  posset 
homo  dejerare,  Matth.  v  :  Sit  sermo  vester,  est  est,  non  non,  et 
iterum  :  Ego  autem  dico  vobis  :  Nolite  jurare  omnino.  Et  nota  quod 
juramentum  est  sicut  medicina,  quee  non  semper  accïpitur,  sed  in 
necessitate,  et  ideo  ut  dicitur  Mat.  v  :  Quod  his  amplius  est,  a 
rnalo  est.  Ecclesiast.  xxm  :  Jurationi  non  assuescat  os  tuum,  multi 
enim  casus  in  illa.  Nominatio  vero  Dei  non  sit  assidua  in  ore  tuo, 
et  nominibus  sanctorum  ne  admiscearis,  quoniam  non  eris  immunis 
ab  eis..  Aliquando  autem  dicitur  vanum,  peccatum,  vel  injustitia. 
Psal.  iv  :  Filii  hominum  usquequo  gravi  corde?  ut  quid  diligitis 
vanitatem?  Qui  ergo  jurât  pro  peccato  faciendo,  assumit  nomen 
Dei  sui  in  vanum.  Justitise  vero  partes  sunt,  facere  bonum,  et 
dimittere  malum.  Si  ergo  juras  facere  furtum,  vel  aliud  hujus- 
modi,  hoc  contra  jiïstitiam  est  :  et  quamvis  non  sit  servandum  hoc 
juramentum,  tamen  sic  jurans  perjurus  est.  Talis  fuit  Herodes 
contra  Joannem,  Mar.  vi.  Similiter  contra  justitiam  facit,  qui 
jurât  non  facere  bonum,  sicut  non  intrare  Ecclesiam,  vel  religio- 
nem  :  et  hoc  etiam  juramentum  non  est  servandum,  et  tamen 
perjurus  est  jurans.  Non  est  ergo  jurandum  de  falso,  non  de  inu- 
tili,  non  etiam  de  injustitia  :  et  ideo  dicitur  Jere.  iv  :  Et  jura- 
bis, Vivit  Dominus  in  veritate,  et  injudicio,  et  in  justitia.  Vanum 
dicitur  aliquando  fatuum,  Sapien.  xni  :  Vani  sunt  omnes  homines, 
in  quibus  non  est  scientia  Dei.  Qui  ergo  accipiunt  nomen  Dei 
stulte,  sicut  blasphemi,  assumunt  nomen  Dei  in  vanum.  Levit. 
xxiv  :  Qui  blasphemaverit  nomen  Domini  morte  morielur. 

Non  assumes  nomen  domini  Dei  tui  in  vanum.  Sciendum  quod 
nomen  Dei  sumitur  ad  sex.  Primo  quidem,  ad  dicti  confirmatio- 

nem,  sicut  in  juramento,  et  in  hoc  confitemur  quod  prima  veritas 
non  est  nisi  in  Deo  :  in  hoc  autem  fit  reverentia  Deo.  Unde  in 
lege  praecipitur,  Deut.  iv,  quod  non  juretur,  nisi  per  Deum  :  con- 
trarium  faciunt  qui  aliter  jurant-  Exod.  xxm  :  Non  jurabis  no- 
mina  deorum  exterorum.  Et  quamvis  aliquando  juretur  per  crea- 
turas,  tamen  sciendum  quod  in  omnibus  his  non  juratur  nisi  per 
Deum.  Cum  enim  juras  per  animam  tuam,  vel  caput  tuum,  idem 
est  quod  eam  obligare  pœnas  inflig3nda3  a  Deo.  Àpost.  n.  Cor.  i  : 
Testem  Deum  invoco  in  animam  meam.  Item,  cum  juras  per  Evan- 
gelium,  juras  per  Deum  qui  dédit  Evangelium,  et  ideo  peccant 
qui  jurant  per  Deum  de  facili,  aut  per  Evangelium.  Secundo  su- 
mitur  ad  sanctificationem.  Baptismus  enim  sanctificat.  Apostol.  i. 
Corinth.  iv  :  Sedablutiestis,  sed  sanctificatiestis,sedjustificati  estis 
in  nomine  Domini  nostri  Jesu  Christi.  Hoc  autem  non  habet  vir- 
tutem  nisi  in  invocatione  Trinitatis.  Jere.  xiv  :  Tu  autem  in 
nobis  es,  Domine,  et  nomen  sanctum  tuum  invocatum  est  super  nos. 
Tertio,  sumitur  ad  adversarii  expulsionem,  unde  ante  baptismum 
abrenuntiatur  diabolo  Isa.  iv.  Tantummodo  invocetur  nomen  tuum 
super  nos,  aufer  opprobrium  nostrum.  Et  ideo  si  redis  ad  peccata, 
nomen  Dei  sumiiur  in  vanum.  Quarto,  sumitur  ad  ejusdem  no- 
minis  confessionem  Apost.  Rom  x  :  Quomodo  invocabunt,  in  quem 
non  crediderunt?  Et  iterurn  :  Omnis  enim  quicumque  invocarit 
nomen  Domini,  salvus  erit.  Confitemur  autem  primo  ore  ad  mani- 
festandum  gloriam  Dei.  Isa.  xliii  :  Omnis  qui  invocat  nomen 
meum,  in  gloriam  meam  creavi  eum  ;  ergo  si  dicis  aliquid  contra 
gloriam  Dei,  assumis  nomen  Dei  in  vanum.  Confitemur  secundo 
opère,  cum  ea  operamur  quse  gloriam  Dei  manifestant.  Matth.  v  : 
Videant  opéra  vestra  bona,  et  glorificent  patrem  vestrum  qui  in 
cœlisest.  Contrarium  faciunt  quidam,  dequibusdicit  Apost.  Rom.  h  : 
Nomen  Dei  per  vos  blasphematur  inter  gentes.  Quinto,  assumitur 
ad  defensionem.  Proverb.  xvm  :  Turris  fortissima  nomen  Domini, 
ad  ipsam  currit  justus,  et  exaltabitur.  Marci  ulli.  :  In  nomine  meo 
dœmonia  ejicient.  Aetuum  iv  :  Non  est  aliud  nomen  sub  cœlo  datum 
hominibus,  in  quo  oporteat  nos  salvos  fieri.  Sexto,  sumitur  ad  ope- 
ris  completionem.  Apost.  Colossen.  m  :  Omne  quodcumque  facitis 
in  verbo,  aut  opère,  omnia  in  nomine  Domini  nostri  Jesu  Christi 
facile.  Psal.  cxxm  :  Adjutorium  nostrum  in  nomine  Domini.  Sed 
quia  aliquando  aliquis  indiscrète  incipit,  sicut  accidit  in  voto 
quod  non  adimpletur,  tune  etiam  in  vanum  nomen  Domini  assu- 
mitur. Unde  Ecclesiast.  iv  :  Si  quid  vovisti  Deo,  ne  moreris  red- 

dere.  Psal.  lxxv  :  Vovete  etc.  Displicet  enim  ei  infidelis  et  stulta 
promissio. 

De  tertio  prœcepto  legis. 

Mémento  ut  diemsabbati  sanctifiées,  Exod.  xx.  Hoc  est  tertium 
mandatum  legis,  et  convenienter.  Primo  enim  clebemus  Deum 
venerari  corde  :  unde  praecipitur,  quod  non  colatur  nisi  unus 
Deus,  unde  :  Non  habebis  Deos  alienos.  Secundo  ore,  unde  :  Non 
assumes.  Tertio  opère,  et  hoc  est  :  Mémento,  etc.  Yoluit  enim  ut 
esset  certus  dies,  in  quo  intenderent  homines  ad  servitium  Dei. 
Habetur  autem  hoc  prseceptum  quinque  rationibus.  Primo  enim 
datum  fuit  ad  destructionem  erroris.  Prsevidit  enim  Spiritus  Sanc- 
tus  quod  futurï  erant  aliqui  dicturi  mundum  semper  fuisse, 
II  Pet.  m  :  Venient  in  novissimis  diebus  in  deceptiones  illusores 
juxta  proprias  concupiscentias  ambulantes,  dicentes  :  Ubi  est  pro- 
missio, aut  adventus  ejus?  Ex  quo  enim  patres  dormierunt,  omnia 
sic  persévérant  ab  initio  creaturœ;  latet  enim  eos  hoc  volentes,  quod 
cœli  erant  prius  et  terra.  Voluit  ergo  Deus  ut  custodiretur  unus 
dies  in  memoriam,  quod  Deus  omnia  creavit  in  sex  diebus,  et  in 
septimo  quievit  a  novis  creaturis,  condendis,  et  hanc  rationem 
ponit  Dominus  in  Jege,  dicens  :  Mémento  ut  diem  sabbati  sancti- 
fiées, sed  Judsei  in  memoriam  primse  creationis  colebant  sabba- 
tum  :  Christus  autem  veniens  fecit  novam  creationem,  per  pri- 
mam  enim  homo  terrenus,  per  secundam  homo  cœlestis  effectus 
est.  Gai.  iv  :  In  Christo  Jesu  neque  circumcisio  aliquid  valet,  neque 
prœputium,  sed  nova  creatura,  et  hsec  nova  creatura  est  per  gra- 
tiam,  quse  incepit  in  resurrectione.  Rom.  iv  :  Quomodo  Christus 
surrexit  a  mortuis  per  gloriam  patris,  ita  et  nos  in  novitate  vitœ 
ambulemus.  Si  enim  complantati  facti  sumus  similitudini  mortis 
ejus,  simul  et  resurrectionis  erimus.  Et  quia  resurrectio  facta  est 
in  Dominica,  ideo  celebramus  illum  diem,  sicut  Judsei  sabbatum 
propter  primam  creationem.  Secundo,  datum  fuit  ad  instructioncm 
fidei  Redemptoris.  Caro  enim  Christi  in  sopulchro  corrupta  non 
fuit  :  unde  dicit  Psal.  xv  :  Caro  mea  requiescet  in  spe.  Item,  ibi. 
JVoji  dabis  sanctum  luum  videre  corruptionem  :  unde  voluit  sabba- 
tum observari,  ut  sicut  sacrificia  significabant  mortem  Christi, 
ita  quies  sabbati  requiem  carnis  ejus  :  sed  nos  ista  sacrificia  non 
servamus,  quia  adveniente  re  et  veritate,  débet  cessare  figura, 
sicut  adveniente  sole  cessât  umbra.  Servamus  tamen  in  venera- 
tione  Virginis  gloriosae,  in  qua  remansit  tota  fides  tali  die  in 

morte  Christi.  Tertio,  datum  fuit  ad  roborandum,  sivefigurandum 
veritatem  promissionis.  Promittitur  enim  nobis  quies.  Isa.  xiv  : 
Et  erit  in  die  Ma,  cum  requiem  dederit  tibi  Dens  a  labore  tuo,  et 
a  concussione  tua,  et  a  serviiute  dura  qua  ante  servisti.  Ilem, 
lsaiae.  xxxn  :  Sedebit  populus  meus  in  pulchritudine  pacis,  et  in 
tabernaculis  fiduciœ,  et  requie  opulenta.  Et  nota  quod  expectamus 
requiem  de  tribus,  de  labore  prsesentis  vitse,  de  tentationum  con- 
cussione, et  de  diaboli  servitute.  Hanc  Ghristus  repromisit  ve- 
nientibus  ad  se  dicens,  Mat.  n  :  Venite  ad  me  omnes  qui  laboratis, 
et  onerati  estis,  et  ego  reficiam  vos.  Tollite  jugum  meum  super  vos, 
et  discite  a  me,  quia  mitis  sum  et  humilis  corde,  et  invenietis  re- 
quiem animabus  vestris.  Jugum  enim  meum  suave  est,  et  omis  meum 
levé.  Invenimus  autem  quod  Dominus  operatus  est  sex  diebus, 
et  in  septimo  quievit,  quia  primo  oportet  facere  opéra  perfecta. 
Eccles.  li  :  Modicum  laboravi,  et  inveni  mihi  multam  requiem. 
Plus  enim  incomparabiliter  excedit  tempus  seternitatis  totum 
tempus  praesens,  quam  mille  anni  diem  unum.  Quarto,  datum 
fuit  hoc  prœceptum  ad  intlammationem  amoris.  Sapien.  ix  :  Cor- 
pus quod  corrumpitur,  aggravât  animam,  et  ideo  homo  semper  ad 
terrena  inferius  tendit,  nisi  conetur  erigere  se  ab  eis,  et  ideo 
oportet  habere  certum  tempus  ad  hoc  :  undo  aliqui  toto  tempore 
hoc  faciunt.  Psal.  xxxm  :  Benedicam  Dominum  in  omni  tempore; 
semper  laus  ejus  in  ore  meo.  Apost.  i.  Thesal.  v  :  Sine  intermissione 
orate,  et  hi  continue  sabbatum  habent  :  aliquid  hoc  faciunt  in 
aliqua  parle  temporis.  Psal.  cxvm  :  Septies  in  die  laudem  dixi 
tibi.  Alii  ne  omnino  alienarentur  a  Deo  oportuit  quod  haberent 
aliquem  diem  determinatum,  ne  nimis  tepescat  in  eis  amor  Dei, 
Isa.  lviii  :  Si  vocaveris  sabbatum  delicatum,  tune  delectabe- 
ris  super  Domino.  Job  xxvm  :  Tune  super  omnipotentem  deliciis 
afflues,  et  elevabis  ad  Deum  faciem  tuam.  Non  enim  ad  ludendum 
ordinetur  talis  dies,  sed  ad  laudandum,  et  orandum  Dominum 
Deum.  Unde  Aug.  dicit,  quod  minus  malum  est  tali  die  arare, 
quam  ludere.  Quinto,  datum  fuit  ad  opéra  pietatis  respectu  sub- 
jectorum.  Aliqui  enim  crudeles  sibi  et  suis,  non  cessant  continue 
operari  propter  lucrum,  et  hoc  habent  Judaei  maxime,  quia  ava- 
rissimi  sunt,  Deuteron.  v  :  Observa  diem  sabbaii,  ut  requiescant 
servus  tuus,  et  ancilla  tua  sicut  et  tu  ;  et  post  :  Non  faciès  in  eo 
quidquam  operis  tu,  et  filius  et  filia,  servus  et  ancilla,  bos  et  asinus, 
et  omne  jumenlum  tuum,  et  requiescat  servus  et  ancilla  tua  sicut  et 
tu.  Propter  prsedicta  ergo  praadictum  mandatum  datum  fuit. 

Mémento  ut  diem  sabbati  sanctifiées.  Dictum  est  quia  sicut 
Judaei  célébrant  sabbatum,  sic  nos  Christiani  Dominicain,  et  alia 
principalia  festa.  Videamus  ergo  quomodo  ista  servare  debemus. 
Et  sciendum,  quod  non  dicit  :  Custodi  sabbatum,  sed  Mémento,  etc. 
Sanctum  autem  accipitur  duobus  modis,  aliquando  enim  est  sanc- 
tum  idem  quod  purum.  Apost.  I  Cor.  vi  :  Sed  abluti  estis,  sed 
sanctijicati  eslis, elc.  aliquando  dicitur  sanctum  res  consecrata  ad 
cultum  Dei,  ut  locus,  tempus,  vestes,  et  vasa  sacra.  Istis  ergo 
duobus  modis  debemus  festa  celebrare,  quia  et  pure,  et  manci- 
pando  se  divino  servitio.  In  isto  ergo  praecepto  duo  considerantur. 
Primo  quidem  in  festo  quid  cavendum  sit,  secundo  quid  facien- 
dum.  Debemus  autem  cavere  tria.  Primo  corporalem  operam. 
Jerem.  xvn  :  Sanctificabis  sabbatum,  ut  non  facias  in  eo  opus 
servile  :  unde  et  in  lege  dicitur,  Leviti.  xxiu  :  Omne  opus  servile 
non  facietis  in  eo.  Opus  autem  servile  est  opus  corporale  :  nam 
opus  liberum  est  animae,  sicut  intelligere,  et  hujusmodi,  ad  quod 
opus  homo  constringi  non  potest.  Sed  sciendum,  quod  opéra  cor- 
poralia  possunt  fieri  in  sabbatho  propter  quatuor.  Primo,  propter 
necessitatem  :  unde  Dominus  excusavitdiscipulos  evellentes  spicas 
in  sabbato,  ut  dicitur  Matth.  xn.  Secundo,  propter  Ecclesiae 
utilitatem  :  unde  dicitur  in  Evangelio  Matth.  xn,  quod  sacer- 
dotes  faciebant  omnia  quae  erant  necessaria  in  templo  in  die  sab- 
bati. Tertio,  propter  proximi  utilitatem;  unde  Dominus  curavit 
in  die  sabbati  habentem  manum  aridam,  et  confutavit  Judœos 
reprehendentes  eum,  ponens  exemplum  de  ove,  Matth.  xn.  Quarto 
propter  superioris  auctoritatem  :  unde  Dominus  praecepit  Judaeis, 
ut  circumciderent  in  die  sabbati,  ut  dicit.  Joan.  vu.  Secundo, 
debemus  cavere  culpam.  Jerem.  vu  :  Custodite  animas  vestras, 
et  nolite  portare  pondéra  in  die  sabbati.  Omis  autern  animae,  vel 
pondus  malum  est  peccatum.  Psalm.  xxxvn  :  Sicut  onus  grave 
gravatœ  sunt  super  me.  Peccatum  autem  opus  servile  est,  quia  ut 
dicitur.  Joan.  vm  :  Qui  facit  peccatum,  servus  est  peccati.  Unde 
cum  dicitur  :  Omne  opus  servile  non  facietis  in  eo,  potest  intelligi 
de  peccato  :  et  ideo  contra  praeceptum  hoc  facit  quis,  quando  in 
sabbato  peccat,  quia  operando  et  peccando  Deus  ofîenditur. 
Isa.  i  :  Sabbatum,  et  festivitates  alias  non  feram,  et  quare?  quia 
iniqui  sunt  cœtus  vestri.  Calendas  vestras,  et  solemnitates  vestras 
odivit  anima  mea,  facta  sunt  mihi  molesta.  Tertio,  debemus  cavere 
negligenliam.  Eccl.  xxui  :  Multam  malittam  docuit  otiosilas.  Jeron. 
ad  Ruslicum.  Semper  aiiquid  boni  operis  facito,  ut  te  diabolus 

inveniat  occupai um  :  et  ideo  non  est  bonum  custodire  nisi  prin- 
cipalia  festa,  si  in  aliis  debeat  homo  esse  otiosus.  Psal.  lxxxxv  : 
Honor  régis  judicium  diligit,  scilicet  discretionem.  Unde  I  Ma- 
ehab.  u.  dicitur,  quod  Judœi  quidam  occuîtati  erant,  et  inimici 
imierunt  super  eos,  qui  credentes  quod  se  non  possent  in  sabbato 
defendere,  victi  et  occisi  sunt;  ita  accidit  multis,  qui  otiosi  sunt 
in  festis,  Threno.  i  :  Viderunt  eam  hostes,  et  deriserunt  sabbalum 
ejus,  sed  taies  debent  facere  sicut  illi  Judœi  fecerunt  :  unde 
I.  Machab.  il.  dicitur  :  Quicumque  venerit  ad  nos  in  bello  in  die 
sabbatorum,  pugnemus. 

Mémento  ut  diem  sabbati  sanctifiées.  Sicut  dictum  est,  homo 
diem  festum  débet  sancificare,  et  diclum  est,  quod  sanctum  di- 
citur duobus  modis,  quia  et  quod  mundum  est,  et  quod  Deo  con- 
secratum  est.  Item,  dictum  est  a  quibus  tali  die  abstinere  debe- 
mus  :  nunc  dicendum  est  in  quibus  occupari  debemus,  et  sunt 
tria.  Primo,  in  faciendis  sacrificiis  :  unde  Num.  xxvm,  dicitur, 
quod  Deus  prœcepit,  quod  quolibet  die  unus  agnus  mane,  et  alius 
vespere  debeat  offerri,  sed  in  sabbato  debent  duplicari,  et  signifi- 
cat,  quod  in  sabbato  debemus  offerre  Deo  sacrificium,  et  de  om- 
nibus quee  habemus  ï  Paralip.  xxix  :  Tua  sunt  omnia,  et  quœ  de 
manibus  tuis  accepimus,  dedimus  tibi,  unde  primo  debemus  ultro 
oflerre  animam  nostram,  dolendo  de  peccatis.  Psal.  l  :  Sacrificium 
Deo  spiritus  contribulatus,  et  orando  pro  beneficiis.  Psal.  cxxxx  : 
Dirigatur,  Domine,  oratio  mea,  sicut  incensum  in  conspectu  tuo. 
Factus  est  enim  dies  festus  ad  habendam  spiritualem  laetitiam, 
quam  facit  oratio,  unde  et  tali  die  multiplicari  debent  preces. 
Secundo,  corpus  nostrum  affligere,  et  hoc  jejunando.  Ro.  xii  : 
Obsecro  vos  per  misencordiam  Dei,  ut  exhibeatis  membra  vestra  hos- 
tiam  viventem  Deo,  sanctam.  Laudando,  Psal.  xlix  :  Sacrificium 
taudis  honorificcabit  me  :  unde  in  tali  die  cantus  multiplicantur. 
Tertio,  res  tuas  sacrificare,  et  hoc  dando  eleemosynas.  Heb.  xm  : 
Beneficentiœ  autem  et  communionis  nolite  oblivisci  :  talibus  enim 
hostiis  promeretur  Deus,  et  hoc  in  duplo  magis,  quam  in  aliis 
diebus,  quia  tune  est  communislaelitia.  Nehem.  vin  :  Mittiteparta 
his  qui  non  paraverunt  sibi,  quia  sanctus  dies  Domini  est.  Secundo 
in  verborum  Dei  studiis,  sicut  et  Judaei  faciunt  hodie,  Act.  xm  : 
Voces  Prophetarum  quœ  per  omne  sabbatum  leguntur  :  unde  et 
Christiani,  quorum  justitia  débet  esse  perfeclior,  debent  tali  die 
convenire  ad  prœdicationes,  et  ad  officium  Ecclesiae.  Joan.  vin  s 
Qui  est  ex  Deo,  verba  Dei  audit.  Item,  loqui  utilia.  Apost.  Eph.  iv  : 

Omnis  sermo  malus  ex  ore  vestro  non  procédât,  sed  si  quis  bonus 
ad  œdificationem.  Ista  enim  duo  utilia  sunt  animae  peccatoris, 
quia  immutant  cor  ejus  in  melius.  Jeron.  xxm  :  Verba  mea  sunt 
quasi  ignis  ardens  dicit  Dominus,  et  quasi  malleus  conterens  petram. 
Gontrarium  autem  accidit  etiam  imperfectis  non  loquentibus  uti- 
lia, vel  audientibus  Apost.  I  Cor.  xv  :  Corrumpunt  bonos  mores 
colloquia  mala.  Evigilate  justi,  et  nolite  peccare,  et  Psal.  cxvm  : 
In  corde  meo  abscondi  eloquia  tua.  Eloquium  enim  Dei  instruit 
ignorantem.  Psal.  ibidem:  Lucerna  pedibus  mets  etc.  et  inflammat 
lepescentem.  Psalm.  civ  :  Eloquium,  Domini  inflammavit  eum. 
Tertio  in  divinorum  exercitiis  :  hoc  autem  perfectorum  est. 
Psal.  xxxxv  :  Vacate  et  videte,  quoniam  suavis  est  Dominus,  et 
hoc  propter  quietem  animse  :  sicut  enim  corpus  fatigatum  quietem 
desiderat,  ita  et  anima.  Locus  autem  animée  Deus,  et  Psalm.  xxx  : 
Esto  mihi  in  Deum  protectorem,  et  in  locum  refugii.  Heb.  iv  : 
Itaque  rtlinquitur  sabbatismus  populo  Dei,  etc.  Sap.  vin  :  lntrans 
in  domum  meam,  quiescam  cum  Ma.  Sed  antequam  ad  hanc  quie- 
tem perveniat  anima,  oportet  très  quiètes  prsecedere.  Prima,  ab 
inquietudine  peccati.  Isa.  lvii  :  Cor  autem  impii  quasi  mare 
fervens,  quod  quiescere  non  potest.  Secunda,  a  passionibus  carnis, 
quia  caro  concupiscit  adversus  spirilum,  spiritus  autem  adver- 
sus  carnem,  ut  dicitur.  Gai.  v.  Terlia,  ab  occupationibus  mundi. 
Lucas  x  :  Martha,  Martha,  sollicita  es,  et  turbaris  erga  plurima  : 
et  tune  post  hyee  anima  libère  quiescit  in  Deo.  Isa.  lviii  : 
Si  vocaveris  sabbatum  delicatum,  tune  delectaberis  super  Domino. 
Propterea  sancti  omnia  dimiserunt,  quia  hœc  est  pretiosa  marga- 
rita,  quam  qui  invenit  homo  abscondit,  et  prœ  gaudio  illius  vadit, 
et  vendit  universa  quœ  habet,  et  émit  eam,  ut  dicitur  Matlh.  xm. 
Heec  enim  requies  vita  seterna,  et  delectatio  aeterna  est.  Psal.  cxxxi  : 
Hœc  requies  mea  in  sœculum  sœculi,  hic  habitabo  quoniam  elegi  eam, 
ad  quam  nos  perducat,  etc. 

De  quarto  prœcepto  legis. 

Honora  patrem  tuum,  etc.  Perf'ectio  hominis  consistit  in  dilec- 
tione  Dei  et  proximi,  et  ad  dilectionem  Dei  pertinent  tria  prae- 
cepta,  qua?  scripta  fuerunt  in  prima  tabula  :  ad  dilectionem  vero 
proximi  septem,  quae  sunt  in  secunda  tabula.  Sed  sicut  dicitur 
I  Joan.  ni  :  Non  debemus  diligere  verbo,  neque  lingua,  sed  opère 
et  veritate.  Homo  enim  sic  djligcns  débet,  duo  facere,  scilicet  fu- 

gère  malum,  et  facere  bonum  :  tinde  qusedam  sunt  in  prseceptis 
inducentia  ad  bonum,  alia  autem  sunt  prohibentia  facere  malum. 
Et  sciendum,  quod  cavere  a  malo  faciendo  est  in  potentia  nostra, 
sed  facere  cuilibet  bonum  non  possumus,  et  ideo  dicit  beatus  Aug. 
quod  nos  omnes  debemus  diligere,  sed  non  omnibus  tenemur  be- 
nefacere,  sed  inter  omnes  debemus  benefacere  conjunctis  nobis  : 
quia  si  quis  suorum,  et  maxime  domesticorum  curam  non  habet, 
infidelis  est.  I  ad  Tim.  v.  Jnler  omnes  autem  propinquos  sunt  nobis 
propinquiores  pater  et  mater,  et  ideo  dicit  Ambrosius  :  Primo 
debemus  diligere  Deum,  secundo  patrem  et  matrem  :  et  hoc  est  quod 
dicil  :  Honora  patremtuum,  et  matrem  tuam.  Et  hujusmodi  ratio- 
nem  reddit  Phil.  qui  dicit,  quod  ex  magno  beneficio  recepto  ab 
eis  non  possumus  eis  respondere  ex  sequali  :  et  ideo  bene  potest 
pater  ofîensus  expellere  filium,  sed  non  e  converso.  Dant  autem 
parentes  filio  tria.  Primo  stabilimentum  quoad  esse,  Eccles.  vu  : 
Honora  patrem  tuum,  et  gemitus  matris  tuœ  non  obliviscaris.  Mé- 
mento quoniam  nisi  per  illos  natus  non  fuisses.  Secundo  nutrimen- 
lum,  sive  fulcimenlum  quoad  necessaria  vilae.  Nudus  enim  intrat 
filius  in  hune  mundum,  ut  dicitur.  Joan.  i.  Sed  a  parentibus  sus- 
tentatur.  Tertio  documentum.  Hebraeor.  xn  :  Patres  quidem  carnis 
nostrœ  eruditores  habuimus  etc.  Eccles.  vu  :  Filii  tibi  sunt,  erudi 
illos  :  et  debent  parentes  dare  duo  documenta  filus,  et  cito,  quia 
ut  dicitur  Proverb.  xxn  :  Adolescens  juxta  viam  suam,  etiam  cum 
senuerit,  non  recedet  ab  ea,  et  Threnor.  m  :  Bonum  est  viro  cum 
portaverit  jugum  ab  adolescentia  sua  :  et  sunt  illa  quae  docuit 
Tobias  filium  suum,  Tobiae  iv,  scilicet  timorem  Domini,  et  abs- 
tinere  ab  omni  peccato  :  et  hoc  est  contra  illos  qui  delectantur 
in  malitiis  filiorum,  sed  sicut  dicitur  Sapien.  iv  :  Ex  iniquis 
omnes  filii  qui  nascuntur  testes  sunt  nequitiœ  adversus  parentes  : 
unde  Deus  punit  peccatum  parentum  in  filio,  ut  dicitur.  Exod.  xxix. 
Igitur  filii  a  parentibus  habent  esse,  nutrimentum,  et  disciplinam  : 
et  quia  esse  habemus  ab  eis,  debemus  magis  revereri  quam  do- 
minos, a  quibus  solum  res,  prseterquam  Deum  a  quo  habemus 
animam  Eccles.  m  :  Qui  timet  Dominum,  honorât  parentes,  et 
quasi  homini  serviet  his,  qui  se  genuerunt,  in  opère,  et  sermone, 
et  omni  patientia.  Honora  patrem  tuum  et  matrem  tuam,  ut  super- 
veniat  tibi  benedictio  a  Deo.  Et  in  hoc  etiam  honoras  teipsum, 
quia  sicut  dicitur  Eccles.  ni  :  Gloria  hominis  ex  honore  patris 
sui  et  dedecus  filii  pater  sine  honore.  Item,  quia  dant  nobis  nutri- 
mentum  in  pueritia,   et  nos  debemus   eis  dare    in  senectute. 

Eccles.  m  :  Fili  sascipe  senectam  patris  tui,  et  non  contristes  eum 
in  vita  illius,  et  si  defecerit  sensu,  veniam  da,  et  ne  spernas  eum 
in  tua  virtute.  Quam  malœ  famœ  est  qui  derelinquit  patrem,  et  est 
maledictus  a  Deo  qui  exaspérât  matrem.  Ad  confusionem  illorum 
qui  contra  faciunl,  ponit  Cassiodorus  in  epistolis  lib.  II,  quod 
ciconiae  eum  parentes  earum  pennas  senio  cogente  laxaverunt, 
nec  ad  proprios  cibos  idonei  possunt  inveniri,  plumis  suis  geni- 
torum  membra  foventes,  escis  corpora  laxa  reficiunt,  et  pia  vicis- 
situdine  juvenes  reddunt,  quod  a  parentibus  parvuli  susceperunt. 
Item  tertio,  qui  docuerunt  nos,  debemus  eis  obedire.  Colossen.  v  : 
Filii,  obedite  parentibus  vestris,nisi  scilicet  in  his  quœ  sunt  contra 
Deum.  Jeronymus  ad  Helionorum.  Solum  pietatis  genus  est  in 
hac  re  esse  crudelem.  Lucae  xiv  :  Si  quis  non  odit  patrem  snum, 
et  matrem,  non  potest  meus  esse  discipulus,  Deus  enim  verior  pater 
est;  Deuteron.  xxxn:  Numquid  non  ipse  est  pater  tuus,  qui  possé- 
da, et  fecit,  et  creavit  te  ? 

Honora  patrem  tuum,  etc.  Inter  omnia  praecepta  huic  lantum 
adjungitur,  ut  sis  longœvus  super  terram.  Et  ratio  hujus  est,  no 
credatur  non  deberi  praemium  honorantibus  parentes,  quia  est 
naturale.  Sed  sciendum,  quod  honorantibus  parentes,  quinque 
desiderabilia  promittuntur.  Et  primum  est  gratia  in  praesenti, 
gloria  in  futuro,  quae  maxime  desiderantur.  Ecclesiast.  v  :  Ho- 
nora 'patrem  tuum,  ut  superveniat  tibi  benedictio  a  Deo,  etc.  Con- 
trarium  debetur  maledicentibus,  et  etiam  in  lege  maledicunlur 
a  Deo,  ut  dicitur  Deuter.  xxvii,  et  Lucae  xvi,  dicilur  :  Qui  in 
modico  iniquus  est,  et  in  majori  iniquus  est.  Sed  vita  naturalis 
quasi  nihil  est  in  comparatione  ad  vitam  gratiae.  Si  ergo  non  re- 
cognoscis  beneficium  vitae  naturalis  quam  habf-s  a  parentibus, 
indignus  es  vita  gratiae  quae  major  est,  et  per  consequens  vita 
gloriae,  quae  maxima  est.  Secundum  desiderabile  est  vita  :  Unde 
ut  sis  longœvus  super  terram.  Dicitur  Eccles.  ni  :  Qui  honorât  pa- 
trem suum  vita  vivet  longiore.  Et  nota  quod  vita  longa  est  quando 
est  plena,  et  quae  non  mensuratur  tempore,  sed  actione,  secundum 
Philosophum.  Tune  autem  plena  est  vita,  quando  est  virtuosa  : 
et  ideo  virtuosus  et  sanctus  diu  vivit,  quamvis  cito  moriatur  cor- 
poraliter,  ideo  dicitur  Sap.  iv  :  Consummatus  in  brevi,  explevit 
tempora  multa  iplacita  enimerat  Deo  anima  illius.  Optime  autem 
mercatur  ille,  qui  tantum  facit  una  die,  quantum  alius  in  uno 
anno.  Et  nota  quod  aliquando  accidit.  quod  longior  vita  causa 
est  mortis  corporalis  et  spiritualis,  sicut  accidit  Judae.  Praemium 

ergo  est  vita  corporalis  :  sed  contrarium,  scilicet  mortem  acqui- 
runt  illi,  qui  injuriant  parentibus.  Habemus  enim  ab  eis  vitam, 
sicut  milites  a  rege  feudum  :  et  ideo  sicut  dignum  est  quod  illi 
amittant  pro  proditione  feudum,  ita  isti  propter  injuriam  illatam 
parentibus  vitam.  Prov.  xxx  :  Oculum  qui  subsannat  patrem,  et 
qui  despicit  partum  matris  suœ,  suffodiant  eum  corvi  de  torrenti- 
bus,  et  comedant  eum  filii  aquilœ.  Per  filios  aquilse  intelliguntur 
reges  et  principes,  per  corvos  officiales  :  et  si  aliquando  non  pu- 
niuntur  corporaliter,  morlem  tamen  spiritualem  effugere  non 
possunt.  Propterea  pater  non  débet  potestatem  multam  dare  filiis. 
Eccles.  xxxm  :  Dum  adhuc  superes  et  aspiras,  non  immutet  te 
omnis  caro.  Item  iv.  cap  :  Filio  et  mulieri,  fratri  et  amico  non 
des  potestatem  super  te  in  vita  tua,  et  ne  dederis  illis  possessionem 
in  vita  tua,  ne  forte  pœniteat  te.  Tertium  est  habere  filios  sibi 
gratos  et  acceptos.  Naturaliter  enim  pater  thesaurizat  filiis,  sed 
non  e  converso.  Eccl.  m  :  Qui  honorât  patrem  suum,  jucunda- 
bitur  in  filiis.  Matth.  vu  :  In  qua  mensura  mensi  fueritis,  reme~ 
tietur  vobis.  Quartum  est  habere  famam  laudabilem.  Eccles.  m  : 
Gloria  hominis  ex  honore  patris  sui,  et  iterum  :  Quam  malœ  famcB 
est  qui  derelinquit  patrem.  Quintum  est  habere  divitias.  Eccl.  v  ; 
Benedictio  patris  firmat  domos  filiorum,  maledictio  autem  matris 
eradicat  fnndamenta. 

Honora  patrem,  etc.  Notandum  quod  non  solum  dicitur  aliquis 
pater  ratione  carnalis  generationis,  sed  quibusdam  aliis  ratio- 
nibus  aliqui  dicuntur  patres ,  et  cuilibet  eorum  debetur  aliqua 
reverentia.  Dicuntur  enim  patres  Apostoli,  et  aiii  Sancti  per 
doctrinam  et  exemplum  fidei,  Apost.  I  Corinth.  iv  :  Nam  si  decem 
millia  pœdagogorum  habeatis  in  Christo,  sed  non  multos  patres  i 
nam  in  Christo  Jesu  per  Evangelium  ego  vos  genui.  Et  ideo  di^ 
citur,  Eccles.  xliv  :  Laudemus  viros  gloriosos  et  parentes  nos* 
tros  in  generatione  sua,  laudemus  autem  non  ore,  sed  imitatione  ; 
et  hoc  fit  si  non  invenitur  in  nobis  contrarium  ejus  quod  lauda- 
mus.  Heb.  xm  :  Mementote  Prœpositorum  vestrorum,  quorum 
intuentes  exitum  conversationis,  imitamini  fidem.  Dicuntur  etiam 
Praelati  patres,  et  isti  venerandi  sunt,  sunt  enim  Dei  ministri. 
Luc.  x  :  Qui  vos  audit,  me  audit  :  et  qui  vos  spernit,  me  spevnit* 
et  ideo  debemus  eos  honorare  obediendo.  Apost.  Hebr.  xxxm  : 
Obedite  Prœpositis  vestris,  et  subjacete  eis,  et  décimas  prœbendo> 
Proverb.  m  :  Honora  Dominum  de  tua  substantia,  et  de  prœmitiiê 
frugum  tuarum  da  pauperibus.  Item,  Reges  et  Principes  iv.  Re- 
S.  Thom.  Aq.  Opusgula.  —  I.  —  18 

gum  v  :  Pater,  et  si  rem  grandem  dixisset  tibi  Propheta,  certe 
facere  debueras,  qui  dicuntur  patres,  quia  debent  intendere  bonum 
populi.  Et  istos  honoramus  per  subjectionem.  Ro.  xm  :  Omnis 
anima  potestatibus  sublimioribus  subdita  sit.  Et  hoc  non  solum 
timoré,  sed  amore  :  nec  solum  propter  rationem,  sed  etiam  propter 
conscientiam.  Et  ratio  hujus  est,  quia  secundum  Apostolum  ibi- 
dem omnis  potestas  a  Deo  est  :  et  ideo  reddendum  est  debitum, 
quia  cui  tributum,  tributum  etc.  Prov.  xxiv  :  Time  Dominum, 
fili  mi,  et  Begem.  Item,  benefactores.  Eccles.  iv  :  Esto  pupillis 
misericorsutpater.  Etenim  proprium  patris,  Eccles.  xxix  :  Gra- 
tiam  jidejussoris  ne  obliviscaris  :  ingratis  enim  accidit  illud, 
Sap.  xv  :  lngrati  spes  tanquam  hybernalis  glacies  tabescet.  Item, 
aetate,  Deut.  xxxn  :  Interroga  patrem  tuum,  et  annuntiabit  tibi, 
majores  tuos,  et  dicent  tibi,  Levili  :  xix  :  Coram  cano  capite  con- 
surge,  et  honora  per sonam  senis.  Eccles.  xxxn  :  In  medio  magna- 
torum  loqui  non  prœsumas,  et  tibi  sunt  senes  non  7nultum  loquaris. 
Ibidem  :  Audi  tacens,  et  pro  reverentia  accedet  tibi  bona  gratia  : 
Omnes  igitur  isti  venerandi  sunt  :  quia  omnes  portant  quodam- 
modo  simililudinem  patris,  qui  in  coelis  est,  et  de  istis  dicitur  : 
Qui  vos  spernit,  etc. 

De  qitinto  prœcepto  legis. 

Non  occides.  In  lege  divina  per  quam  ordinamur  ad  dilectionem 
Dei  et  proximi,  praecipitur  non  solum  facere  bonum,  sed  etiam 
declinare  a  malo.  Inter  alia  autem  majus  malum  quod  possit  fieri 
proximo,  est  occidere  eum,  et  hoc  prohibetur  cum  dicitur  :  Non 
occides.  Girca  quod  preeceptum  tripliciter  est  erratum.  Quidam 
enim  dixerunt,  quod  non  licet  occidere  etiam  bruta  animalia.  Sed 
hoc  falsum  est,  quia  non  est  poccatum  uti  illis,  quae  sunt  subdita 
hominis  potestati.  Est  etiam  naturalis  ordo  quod  planta?  sint  in 
nutiimenlum  animalium,  et  qusedam  animalia  in  nutrimentum 
aliorum,  et  omnia  in  nutrimentum  hominum.  Gènes,  ix  :  Quasi 
olera  virentia  tradidi  vobis  omnia.  Philosophus  etiam  dicit  in  po- 
litica,  quia  venatio  est  sicut  juslum  bellum.  Apost.  I  Gorin.  x  : 
Omne  quod  in  macello  venit,  manducate,  etc.  Ergo  non  occides 
homines.  Quidam  dixerunt  hic  prohibitum  esse  homicidium  ho- 
minis omnino  :  undc  homicidas  dicunt  esse  judices  saicularos, 
qui  condemnant  secundum  leges  aliquos,  contra  quos  dicit  Au- 
gustinus,  qtiod  Deus  per  hoc  praîceptum  non  abstulit  sibi  potes- 

tatem  occidendi.  UndeDeut.  xxxn  :  Ego  occidam,  etvivere  Jaciam. 
Est  ergo  licitum  illis,  qui  mandato  Dei  occidunt,  quia  tune  Deus 
facit.  Omnis  enim  lex  mandatum  Dei  est.  Proverbiorum  vm  : 
Per  me  Reges  régnant,  et  legam  conditores  justa  decernunt.  Et 
Apostolus  Romanorum  xm  :  Si  malum  feceris,  time  :  non  enim 
sine  causa  gladium  portât,  Dei  enim  minuter  est.  Moysi  quoque 
dicitur,  Exod.  xxn  :  Maleficos  non  patieris  vivere.  Id  enim  quod 
licitum  est,  Deo  licitum  est,  et  ministris  ejusper  mandatum  ipsius. 
Constat  autem  quod  Deus  non  peccat,  cum  sit  actor  legum.  infli- 
gendo  mortem  propter  peccatum.  Roma.  vi  :  Stipendia peccati  mors, 
ergo  nec  minister  ejus.  Est  ergo  sensus  :  «  Non  occides  propria  auc- 
loritate  ».  Alii  vero  dixerunt,  quod  per  hoc  quod  dicitur,  non 
occides,  prohibetur,  non  occidere  alium  :  unde  dicebant  quod 
licitum  erat  occidere  seipsum.  Sic  enim  invenitur  de  Samsone, 
Judicum.  xv,  i,  et  de  Catone,  et  de  quibusdam  virginibus  quae  se 
in  flammas  injecerunt,  sicut  récitât  Aug.  in  i.  de  civit.  Dei.  Sed 
ad  hoc  respondet  Aug.  ibidem  dicens  :  Qui  se  occidit,  hominem 
utique  occidit,  si  ergo  hominem  non  licet  occidere,  nisi  auctoritate 
Dei  :  ergo  nec  seipsum  nisi  vel  auctoritate  Dei,  vel  instinctu  Spi- 
ritus  Sancti,  sicut  dicitur  de  Samsone,  ergo  non  occides.  Sciendum 
est  etiam,  quod  hominem  occidere  contingit  multipliciter.  Primo 
manu.  Isa.  1  :  Manus  vestrœ  sanguine  plence  snnt  :  quod  quidem 
est  non  solum  contra  charitatem  qua  prgecipitur,  ut  diligas  proxi- 
mum  sicut  teipsum,  I  Joan.  m  :  Omnis  homicida  nonhabet  vitam 
œternam  in  se  manentem  :  verum  etiam  contra  naturam,  quia  ut 
dicitur  Eccl.  xm  :  Omne  animal diligit  sibi simile.  Unde  Exod.  xxi  : 
Qui  perçussent  hominem  volens  occidere,  morte  morialur.  Et  hic 
quidem  crudelior  est  lupo,  de  quo  dicitur  in  quarto  animalium, 
quod  si  lupo  detur  caro  lupi,  non  comedit.  Item,  ore,  et  hoc  fit 
dando  consilium  alicui,  contra  aliquem  provocando,  accusando, 
et  delrahendo.  Psal.  lvi  :  Filii  hominum,  dentés  eorum  arma  et 
sagittœ,  et  lingua  eorum  gladius  acutus.  Tertio,  adjutorio.  Pro- 
verb.  i  :  Fili  mi,  ne  ambul&s  cum  eis  :  pedes  enim  illorum  ad  malum 
currunt,  et  festinant  ut  effundant  sanguinem.  Item,  consensu. 
Roma.  i  :  Digni  sunl  morte  non  solum  qui  ea  faciunt,  sed  etiam 
qui  consentiunt  facientibus.  Consentis  autem  quodammodo,  quando 
potes  impedire.  Prov.  xxiv  :  Erue  eos  qui  ducuntur  ad  mortem  : 
et  iterum  si  vires  suppetunt,  sed  dimittis  negligentia,  vel  avari- 
lia.  Amb.  Pasce  famé  morienlem  :  si  non  paveris,  occidisli.  Et 
sciendum,  quod  aliqui  occidunt  solum  corpus,  de  quo  dictum  est. 

Alii  animam  auferendo  vitam  gratiee,  trahendo  scilicet  ad  pecca- 
tum  mortale.  Joan.  vin  :  Me  homicida  erat  ab  initio,  in  quantum 
scilicet  traxit  ad  peccatum.  Alii  autem  utrumque,  et  hoc  dupli- 
citer.  Primo  in  destructione  preegnantium  ;  occiduntur  enim  pueri 
in  corpore  et  in  anima  :  secundo  interficiendo  seipsum. 

Non  occides,  etc.  Christus  dat  in  Evangelio  Matth.  v,  quamdam 
doctrinam  quae  est,  quod  justitia  nostra  débet  esse  major  justitia 
legis  :  unde  docet  perfectius  servari  mandata  legis  a  christianis, 
quam  Judœi  servaverunt  :  et  ratio  hujus  est,  quia  majori  labore 
acquiritur  major  merces,  II.  Gorin.  ix  :  Qui  parce  seminat,  parce 
et  metet.  In  lege  enim  promittebantur  temporalia  et  terrena. 
Isa.  i  :  Si  volueritis,  et  audieritis  me,  bona  terra  comeditis  ;  sed 
in  lege  nostra  promittuntur  cœlestia  et  eeterna  :  ergo  justitia  quse 
est  observantia  mandatorum,  débet  abundare,  cum  major  expec- 
tetur  merces.  Inter  alia  autem  praecepta  facit  mentionem  de  isto 
dicens,  Matth.  v  :  Auditis,  quod  dictum  est  antiquis  :  Non  occides. 
Ego  autem  dico  vobis,  quia  omnis  qui  irascilur  fratri  suo,  reus 
erit  judicio,  id  est,  pœna  quam  lex  adjudicavit.  Exod.  xxi,  ubi 
dicitur  :  Si  quis  per  industriam  occident  proximum  suum,  et  per 
insidias,  ab  altari  meo  avelles  eum  ut  moriatur.  Débet  autem  qui- 
libet  quinque  modis  ab  ira  cavere.  Primo,  ne  cito  provocetur. 
Jacob,  i  :  SU  omnis  homo  velox  ad  audiendum,  tardus  autem  ad 
loquendumi  et  tardus  ad  iram  etc. Et  ratio  hujus  est,  quia  ita  pec- 
catum est,  et  punitur  a  Deo.  Sed  numquid  omnis  ira  est  contraria 
virtuti?  Circa  hoc  duplex  est  opinio.  Stoici  enim  dixerunt,  quod 
nulla  passio  cadit  in  sapientem,  immo  volebant,  quod  vera  virtus 
esset  in  quiète  mentis.  Peripatetici  autem  dixerunt,  quod  ira  cadit 
in  sapientem,  sed  moderata,  et  est  opinio  verior.  Et  patet  primo 
auctoritate,  quia  in  Evangeliis  invenimus  istas  passiones  Christo 
attributas,  in  quo  fuit  fontalis  plenitudo  sapientiae.  Secundo  patet 
ratione  :  nam  si  omnes  passiones  virtuti  contrarientur,  essent  ali- 
quae  potentiae  animae,  quœ  essent  frustra,  immo  quae  essent  ho- 
mini  in  nocumentum,  quia  non  haberent  aliquos  actus  conve- 
nientes  :  et  sic  irascibilis  et  concupiscibilis  frustra  datae  essent 
homini.  Et  ideo  dicendum  est,  quod  aliquando  ira  est  vis,  ali- 
quando  non,  accipitur  enim  ira  tripliciter.  Primo,  prout  est  in 
solo  judicio  rationis  absque  commotione  animi,  et  ista  non 
dicitur  proprie  ira,  sed  judicium.  Sic  enim  Dominus  puniens 
malos,  iratus  dicitur.  Mich.  vu  :  Iram  Domini  portabo,  quo- 
niam  peccavi  ei.  Secundo  accipitur  prout  est  passio,  et  ista  est 

in  appétit  usensitivo,  et  est  duplex  :  quia  aliquando  ordinaiur 
ratione,  et  continetur  sub  terminis  rationis,  quando  scilicet  quis 
irascitur  quando  débet,  et  quantum  débet,  et  pro  quo  débet,  et 
hujusmodi.  Et  tune  est  actus  virtutis,  et  dicitur  ira  per  zelum. 
Unde  Philoso.  dicit,  quod  mansuétude-  non  est  nullo  modo  irasci. 
Ista  ergo  ira  non  est  peccatum.  Est  et  tertia  quae  refugit  judicium 
rationis,  et  ista  semper  est  peccatum,  sed  aliquando  veniale,  ali- 
quando est  mortale,  et  hoc  distinguitur  ex  eo  quod  ad  iram  inci- 
tât, quod  aliquando  est  veniale,  aliquando  est  mortale.  Mortale 
duplex,  vel  ex  génère,  vel  ex  circumstantiis.  Homicidium  autem 
videtur  esse  actus  peccati  mortalis  ex  suo  génère,  quia  directe 
ordinatur  contra  praeceptum  divinum;et  ideo  consensus  in  homi- 
cidium est  peccatum  mortale  ex  génère,  quia  si  actus  est  morta- 
lis, et  consensus  in  actum  erit  mortalis.  Aliquando  autem  pecca- 
tum mortale  est  ex  génère,  sed  tamen  motus  non  est  peccatum 
mortale,  quia  est  sine  consensu  :  sicut  si  ascendit  motus  concu- 
piscentiee  ad  fornicandum,  et  non  consentitur,  non  est  peccatum 
mortale,  similiter  ira.  Est  enim  motus  ad  injuriam  illatam  vindi- 
candam  :  haec  enim  est  proprie  ira.  Si  ergo  iste  motus  est  taliter 
in  passione,  ita  quod  ratio  deducatur,  tune  est  peccatum  mortale. 
Si  autem  usque  ad  consensum  non  pervertitur  ratio,  tune  et 
si  consensus  adhibeatur,  non  est  peccatum  mortale.  Quod  ergo 
dicit  :  Qui  irascitur  fratri  suo,  reus  erit  judicio,  intelligendum 
est  de  motu  tendente  in  nocumentum,  qui  motus  est  peccatum 
mortale;  ita  quod  sit  ibi  censensus.  Eccl.  ult  :  Cuncta  quœ  fiunt, 
adducet  Deus  in  judicium  pro  omni  errato  sive  bonum,  sive  malum. 
Secunda  ratio,  quare  debemus  non  provocari  cito  ad  iram  est, 
quia  omnis  homo  diligit  libertatem,  et  odit  servitutem.  Non  est 
autem  iracundus  dominus  sui  ipsius.  Prov.  xxvn  :  Impetum  con- 
citati  spiritus  ferre  quis  poterit  ?  Ibidem  :  Grave  saxum,  et  one- 
rosa  arena,  sed  ira  stulti  utroque  gravior.  Secundo  cavere  débet 
ne  diu  in  ira  permaneat.  Psal.  iv  :  Irascimini,  et  nolite  peccare. 
Ephes.  iv  :  Sol  non  occidat  super  iracundiam  vestram.  Et  rationem 
hujus  assignat  in  Evangelio  Dominus.  Matth.  v  :  Esto  consentiens 
adversario  tuo  cito  dum  es  in  via  cum  eo,  ne  forte  tradat  te  minis- 
tro,  et  in  carcerem  mittaris.  Amen  dico  tibi  non  exies  inde  donec 
reddas  novissimum  quadrantem.  Tertio,  cavere  débet  ne  ira  pro- 
cédât. Primo  in  corde,  quod  sit  quando  pervenit  ad  odium.  Est 
enim  differentia  inter  iram  et  odium,  quia  ira  subita  est,  odium 
vero  diuturnum.  Et  ideo  est  mortale  peccatum,  primo  Joanj  m. 

Qui  odit  fratrem  suum,  homicida  est  :  et  ratio  hujus  est  quia  et  se 
interficit  spoliando  se  charitate,  et  alium.  Aug.  in  régula  :  Lites 
aut  nuilas  habeatis,  aut  quam  celerrime  finiatis,  ne  ira  crescat  in 
odium,  et  trabem  faciat  de  sestuca,  et  animam  faciat  homicidam. 
Prov.  xv  :  Vir  iracundus  provocat  rixas.  Gène,  xlix  :  Maledictus 
furor  eorum,  quia  pertinax  :  et  indignatio  eorum,  quia  dura. 
Quarto,  cavere  débet  ne  procédât  in  verbo.  Prov.  xn.  Fatuus 
statim  indicat  iram  suam  ;  et  potest  indicare  duobus  modis,  inju- 
riando  scilicet,  et  superbe  loquendo.  Quantum  ad  primum  dicit 
Dominus,  Matth.  v  :  Qui  dixerit  fratri  suo,  Fatue,  reus  erit  ge- 
hennœ  ignis.  Quantum  ad  secundum  dicitur  ibidem  :  Qui  autem 
dixerit,  Racha,  reus  erit  concilie*.  Prov.  xv  :  Responsio  mollis 
frangit  iram,  sermo  durus  suscitât  furorem.  Quinto,  cavere  débet 
ne  procédât  in  opère.  In  omni  enim  opère  nostro  duo  debemus 
observare,  scilicet  facere  justitiam,  et  misericordiam,  et  ira 
utrumqne  impedit.  Ira  enim  viri  justitiam  Dei  non  operatur,  ut 
dicit  Jacob,  i.  Quamvis  enim  velit  tamen  non  potest.  Unde  Philo- 
sop.  quidam  dixit  cuidam,  qui  eum  offenderat  :  «  Punirem  te,  nisi 
essem  iratus.  »  Proverb.  xxvii  :  Ira  non  habet  misericordiam,  nec 
erumpens  furor.  Gen.  xlix  :  In  furore  suo  occiderunt  virum  :  et 
propter  hoc  Christus  non  solum  docuit  nos  cavere  ab  homicidio, 
sed  ab  ira.  Bonus  enim  medicus  non  tantum  tollit  malum  quod 
apparet,  sed  etiam  radicem  removet  infirmitatis,  ne  scilicet  reci- 
divet.Et  ideo  vult  nos  abstinere  a  principes  peccatorum,et  ita  ab 
ira,  quee  est  principium  homicidii. 

De  sexto  prœcepto  legis. 

Non  mœchaberis  etc.  Post  prohibitionem  homicidii  prohibetur 
adulterium,  et  congrue,  quia  vir  et  uxor  sunt  quasi  unum  cor- 
pus. Erunt,  inquit  Dominus  Gen.  il,  duo  in  carne  una.  Et  ideo 
post  injuriam  quae  infertur  personae,  nulla  major  est  quam  illa 
quae  infertur  conjunctae  :  prohibetur  autem  adulterium  uxori  et 
viro.  Sed  prius  dicendum  est  de  uxoris  adulterio,  quia  majus  pec- 
catum  videtur  committere.  Committit  autem  tria  peccata  gravia 
uxor  mœchando,  quae  insinuantur  Eccl.  xxm  :  Mulier  omnis  re- 
linquens  virum  suum  primo  in  lege  altissimi  incredibilis  fuit,  et 
secundo  virum  suum  dereliquit,  tertio  adulterio  fornicata  est  etc. 
Primo  ergo  peccat  per  incredulitatem,  quia  legi  incredibilis  fit. 
Dominus  enim  prohibuit  adulterium.  Item,  facit  contra  Dei  ordi- 

nationem,  Matth.  xix  :  Quos  Deus  conjunxit,  homo  non  separet. 
Item,  contra  Eccles.  statuta,  vel  sacramentum.  Fit  enim  matri- 
moniam  in  facie  Ecclesiae,  et  ideo  adducitur  Deus  quasi  in  testem 
et  fidejussorem  de  servanda  fide.  Malac.  n  :  Dominus  teslificatus 
est  inter  te  et  uxorem  pubertatis  luœ,  quam  tu  despexisti,  ergo 
peccatur  contra  legem,  contra  statutum,  et  contra  sacramentum 
Dei.  Secundo,  peccat  per  proditionem,  quia  dereliquit  virum. 
Apo.  I  Gorinth.  vu  :  Millier  sui  corporis  potestatem  non  habet,  sed 
vir  :  ideo  etiam  nec  castitatem  servare  potest  sine  consensu  viri  : 
et  ideo  si  mœchatur,  proditionem  committit  dum  seipsam  alteri 
tradit,  sicut  servus  dans  se  alteri  domino.  Prov.  n  :Reliquit  dncem 
pubertatis  suœ,  et  pacti  Dei  sui  oblita  est.  Tertio,  per  furti  com- 
missionem,  quia  ex  alieno  viro  constituit  slbi  filios,  et  hoc  maxi- 
mum furtum  est,  quia  totam  haereditatem  dat  alienis  filiis.  Et 
nota,  quod  ista  deberet  studere,  quod  filii  intrarent  reiigionem, 
vel  aliquid  aiiud  facerent,  ita  quod  in  bonis  viri  non  succédèrent. 
Est  ergo  mulier  mœchans,  sacrilega,  proditrix,  furatrix.  Viri  vero 
peccant  non  minus  quam  uxores,  licet  sibi  quandoque  blandian- 
tur,  quod  patet  ex  tribus.  Primo,  ex  aequalitate  quam  habet.  Nam 
vir  sui  corporis  potestatem  r,onhabet,sed  mulier,  ut  dicitur.ICorin. 
vu.  Et  ideo  neuter  potest  aliquid  facere  sine  alterius  consensu 
quantum  ad  matrimonium.  Et  ad  hoc  significandum  Deus  non  de 
pede,  vel  capite,  sed  de  costa  mulierem  formavit.  Et  ideo  matri- 
monium nunquam  statum  perfectum  habuit,  ni-i  in  lege  Christi  : 
quia  Judaeus  unus  plures  habebat  uxores,  sed  uxor  non  plures 
viros,  et  ideo  non  erat  eequalitas.  Secundo,  ex  viri  fortitudine, 
quia  propria  passio  mulierum  est  concupiscentia.  I  Pet.  m  :  Viri 
similiter  cohabitantes  secundum  scientiam  quasi  infirmiori  vasculo 
muliebri  impartientes  honorem.  Et  ideo  si  petis  ab  uxore,  quod  tu 
non  vis  servare,  frangis  fidem.  Tertio,  ex  ejus  auctoritate,  quia 
vir  est  caput  mulieris  :  unde  mulieres  non  debent  loqui  in  Eccle- 
sia,  sed  domi  viros  interrogare,  ut  dicitur  I  Corinth.  xiv.  Est 
ergo  vir  doctor  mulieris,  et  ideo  Deus  praeceptum  dédit  viro. 
Magis  autem  peccat  sacerdos  quam  laicus,  et  episcopus  quam 
sacerdos,  si  non  servant  quae  debent,  quia  docere  alios  ad  ipsos 
perlinet.  A  simili,  si  vir  mœchatur,  frangit  fidem  non  servando 
ea  quae  débet.  Sed  tamen  uxores  attendant  ad  id  quod  Christus 
dicit  Matth.  xxni  :  Omnia  quœeumque  dixerint  vobis,  servate  et 
facite,  secundum  opéra  vero  eorum  nolite  facere. 
Non  mœchaberis.  Sicut  dictum  est,  Deus  tam  viris  quam  mulie- 

ribus  prohibuit  adulterium.  Sed  sciendum,  quod  licet  aliqui  cre- 
dant  adulterium  essepeccatum,  tamen  non  credunt  simplicem  for- 
nicationem  esse  peccatum  mortale,  contra  quos  Apost.  Heb.  xm  : 
Fornicatores  et  adulteros  judicabit  Deus.  I  Cor.  vi  :  Nolite  errare, 
neque  fornicarii,  neque  adulleri,  neque  molles,  neque  masculorum 
concubitores  regnum  Dei  possidebunt  :  a  regno  autem  Dei  non  ex- 
cluditur  aliquis  nisi'per.  peccatum  mortale,  ergo  est  peccatum 
mortale.  Sed  forte  dices  :  Non  est  ratio  quare  sit  peccatum  mor- 
tale, cum  non  detur  corpus  uxoris,  sicut  in  adulterio.  Dico  quia 
si  non  detur  corpus  uxoris,  datur  tamen  corpus  Christi  quod  sibi 
datum  fuit  et  consecratum  in  baptismo.  Si  ergo  nullus  débet  fa- 
cere  injuriam  uxori,  multo  magis  nec  Ghristo.  I  Cor.  vi  :  Nescitis 
quoniam  corpora  vestra  membra  sunt  Christi.  Tollens  ergo  membra 
Christi,  faciam  membra  mer etr icis  ?  Absit.  Est  ergo  haeresis  dicere 
fornicationem  simplicem  non  esse  peccatum  mortale.  Et  ideo 
sciendum,  quia  in  isto  praeceplo,  Non  mœchaberis,  prohibetur  non 
solum  adulterium,  sed  omnis  carnalis  corruptio,  praeter  eam  quse 
est  matrimonii.  Ulterius  autem  sciendum,  quia  alii  dicunt  com- 
mistionem  viri  et  uxoris  non  esse  sine  peccato,  quod  est  heereti- 
cum.  Apost.  Heb.  xm  :  SU  honorabile  connubium  in  omnibus,  et 
torus  immaculatus.  Talis  autem  conjunctio  aliquando  non  solum 
sine  peccato  est,  sed  etiam  est  meritum  vitse  aeternae  habentibus 
charitatem  :  aliquando  est  cum  peccato  veniali,  aliquando  cum 
mortali  :  Quando  enim  est  cum  intentione  procreandae  prolis,  tune 
est  opus  virtutis  :  quando  autem  cum  intentione  reddendi  debi- 
tum,  tune  est  etiam  opus  justitise.  Quando  autem  est  causa  exer- 
cendee  libidinis,  tune  est  cum  veniali,  quando  scilicet  non  excedit 
limites  matrimonii.  Quando  autem  excedit,  ut  scilicet  si  posset, 
extenderet  se  ad  aliam,  tune  est  mortale.  Sciendum  autem  quod 
adulterium  et  fornicatio  prohibentur  propter  multa.  Primo  enim 
perimit  animam.  Proverb.vi  :  Qui  adulter  est,  propter  cordis  ino- 
piamperdet  animam  suam.  Et  dicit,  propter  cordis  inopiam,quod 
est  quando  caro  dominatur  spiritui.  Secundo,  privât  vita  :  talis  enim 
secundum  legem  débet  mori,  ut  dicitur  Levit,  xx  et  Deut.  xxn.  Et 
quod  aliquando  non  puniatur  corporaliter,  est  in  malum  suum, 
quia  pœna  corporalis,  quae  cum  patientia  toleratur,  est  in  remis- 
sionem  peccatorum,punietur  tamen  postea  in  vita  futura.  Tertio, 
consumit  substantiam  suam,  unde  Lucse  xv,  de  fllio  prodigo  dici- 
tur, quia  dissipavit  substantiam  suam  vivendo  luxuriose.  Eccles.ix: 
Ne  des  fomicariis  animam  tuam  in  ullo,  ne  perdas  te  et  hœredita- 

tem  tuam.  Quarto,  vilificat  prolem.  Sap.  m  :  Filii  adulterorum  in 
consummatione  erunt,  et  ab  iniquo  toro  sem'en  exterminabitur  :  et 
siqaidem  longœ  vitœ  erunt,  in  nihilum  computabunlur,  et  sine  ho- 
nore. I  Corinth.  vu  :  Alioquin  filii  vestri  immundi  essent,  nunc 
autem  sancti  sunt.  Nunquam  etiam  habent  honorem  in  Ecclesia, 
si  clerici  sine  dedecore  haberi  possunt.  Quinto,  privât  honore,  et 
specialiter  mulieres.  Eccl.  ix  :  Omnis  mulier  quœ  est  fornicaria, 
quasi  stercus  in  via  conculcabitur .  Et  de  viro  dicitur,  Proverb.  vi  : 
Turpitiidinem  et  ignominiam  congreget  sibi,  et  opprobrium  illins 
non  delebitur.  Gregorius  etiam  dicit,  quod  peccata  carnalia  sunt 
majoris  infamiœ  et  minoris  culpse  quam  spiritualia.  Et  ratio  hujus 
est,  quia  est  commune  cum  bestiis.  Psal.  xlviii  :  Homo  cum  in 
honore  esset,  non  intellexit;  comparâtes  estjumentis  insipientibus , 
et  similis  factus  est  illis. 

De  septimo  prœcepto  legis, 

Non  furtum  faciès.  Dominus  prohibuit  principaliter  in  lege  sua 
injuriamproximi,  et  primo  injuriam  in  propriam  personam,  ibi  : 
Non  occides  :  secundo,  in  persona  conjuncta,  ibi  :  Non  mœchabe- 
ns  ;  tertio,  in  rébus,  hic  :  Non  furtum  faciès.  Et  sciendum,  quia 
in  hoc  praecepto  prohibetur  omne  maie  ablatum.  Committitur 
enim  furtum  multis  modis.  Primo  occulte  accipiendo,  Matth.  xxiv  : 
Si  sciret  pater  familias,qua  hora  fur  venturus  esset  :  et  hoc  vitu- 
perabile  est,  quia  est  proditio  qusedam.  Eccles.  v  :  Super  furem 
enim  est  confusio.  Secundo,  violenter  auferendo  :  et  haec  est  major 
injuria.  Job  :  Vim  fecerunt  deprœdantes  pupillos.  Inter  istos  sunt 
mali  principes  et  reges.  Soph.  m  :  Principes  ejus  in  medio  ejus 
quasi  leones  rugienies,  etc.  Isti  enim  faciunt  contra  intentionem 
Domini  volentis  justum  regnum,  et  dicentis,  Proverb.  vm  :  Per 
me  reges  régnant,  et  legum  conditores  justa  decernunt.Et  aliquando 
talia  faciunt  per  modum  furti.  Aliquando  per  violentiam,  Isa.  : 
Principes  tui  infidèles,  etc.,  quœ  sequuntur.  Aliquando  condendo 
leges,  et  statuendo  ad  lucrandum  tantum.  Isa.  x  :  Vœ  qui  con- 
dunt  leges  iniquas.  Et  Aug.  dicit,  quod  omnis  mala  donatio  furtum 
est,  unde  dicit  :  Quid  régna  nisi  latrocinia?  Tertio  mercedem  non 
solvendo»  Levi.  xix  :  Non  morabitur  opus  mercenarii  apud  te 
usgue  mane  :  et  hoc  intelligitur,  quod  homo  cuihbet  dare  débet 
quod  suum  est,  sive  principi,  sive  praelato,  sive  clerico  etc. 
Rom.  xiii  :  Reddite  omnibus  débita,  cui  tributum,  tributum  :  cui 

vectigal,  vectigal.  Tenemur  enim  regibus  custodientibus  pacem 
nostram  dare  mercedem.  Quarto,  fraudem  in  mercationibus  com- 
miltendo,  unde  dicitur,  Deut.  xxu  :  Non  habebis  in  sacculo  di- 
versa  pondéra,  et  ex  Levi.  xix  :  Nolite  facere  iniqnum  aliud  in  ju- 
dicio,  in  régula,  in  pondère,  in  mensura.  Statera  justa,  et  œqua 
sint  pondéra,  jnstus  modius,  œquusque  sextarius.  Prov.  xx  :  Abo- 
minatio  est  apud  Deum  pondus  et  pondus,  statera  dolosa  non  est 
bona.  Hoc  est  etiam  contra  caupones,  qui  miscent  aquam  vino. 
In  hoc  etiam  prohibetur  usura.  Psal.  xiv  :  Qnis  habitabit  in  taber- 
naculo  tuo  etc.  Et  post  :  Qui  pecuniam  suam  non  dédit  ad  usu- 
ram,  etc.  Hoc  est  etiam  contra  campsores,  qui  multas  falsitates 
coinmittunt,  et  contra  venditores  pannorum,  et  aliarum  rerum. 
Sed  dices  forsitan  :  Quare  non  possum  dare  pecuniam  sicut 
equum,  vel  domum?  Dicendum,  quod  in  illis  est  peccatum,  quse 
bis  venduntur  :  in  domo  autem  sunt  duo,  scilicet  substantia,  et 
usus.  Aliud  autem  est  habere  domum,  et  aliud  uti  domo  :  unde 
separatim  possum  usum  vendere  sine  domus  venditione,  et  ita  in 
omnibus  hujusmodi,  unde  si  aliqua  sunt  quae  consistant  in  ipso 
usu  tantum,et  usus  eorum  etsi  distractio,  non  potest  fieri  id  quod 
de  domo.  Denariis  enim  utimur  distrahendo,  et  frumento  con?u- 
mendo,  et  ideo  si  usum  vendis,  bis  vendis.  Quinto  dignilates 
emendo  sive  temporales,  sive  spirituales.  De  primo,  Job.  xx  : 
Divitias  quas  devoravit,  evomet,  et  de  ventre  illius  exlrahet  eas 
Deus.  Omnes  enim  lyranni  qui  vi  tenent  régna,  vel  provinciam, 
vel  feudum,  fures  sunt,  et  omnes  tenentur  ad  restitutionem.  Do 
secundo,  Joan.  x:  Amen,  amen  dico  vobis,qui  non  intratper  ostium 
in  oviU  ovium,  sed  ascendit  alinnde,  ille  fur  est  et  latro  :  et  ideo 
simoniaci  fures  sunt. 

Non  fartum  faciès,  etc.  Hoc  praeceptum,  sicut  dictum  est,  prohi- 
bet  omne  maie  ablatum  :  et  debent  nos  inducere  multœ  rationes 
ad  hoc  cavendum.  Prima,  sumitur  ex  gravitate  :  assimilatur 
enim  hoc  peccatum  homicidio,  Eccles.  xxxiv  :  Panis  egentium 
vita  pauperis  est,  qui  defraudat  illum,  vir  sanguinis  est.  Et  iterum 
ibidem  :  Qui  effundit  sanguinem,  et  qui  fraudem  facit  mercenario, 
fratres  sunt.  Secunda,  ex  periculi  qualitate  :  nullum  enim  pecca- 
tum est  ita  periculosum,  nullum  enim  peccatum  remiltitur  sine 
satisfactione  et  pœnitentia.  De  omnibus  cito  pœnitet  quis,  sicut 
patet  de  homicidio  cessante  ira,  ita  et  de  fornicatione  cessante 
passione  concupiscentiœ,  et  sic  do  aliis.  De  hoc  autem  peccato 
licet  aliquando  pœniteat  quis,  non  lamen  de  facili  satisfacit,  et 

maxime  cum  non  solum  teneatur  id  quod  accepit,  sed  etiam  de 
damno  quod  fecit  patrono  ex  hoc,  et  cum  hoc  etiam  tenetur  fa- 
cere  pœnitentiam  de  peccato.  Ideo  dicitur  Abac.  n  :  Vœ  ei  qui 
multiplient  non  sua.  Usquequo  et  aggravât  contra  se  densum  lutumï 
Densum  lutum  dicit,  quod  non  de  facili  homo  egreditur.  Tertio, 
ex  talium  inutilitate  :  non  enim  sunt  utilia,  neque  spiritualiter. 
Prov.  x  :  Nil  proderunt  thesauri  impietatis.  Divitiae  enim  spiri- 
tualiter prosunt  ad  eleemosynas  et  sacrificia.  Prov.  xm  :  Re- 
demptio  animœ  viri  divitiœ  suœ,  sed  de  non  propriis  dicitur. 
Isa.  lxi  :  Ego  Dominus  diligens  judicium,  et  odio  habens  rapinam 
in  holocaustum.  Eccles.  xxxiv  :  Qui  offert  sacrificium  ex  sitbs- 
tantia  pauperum,  quasi  qui  victimat  filium  in  conspectu  patris  sui. 
Nec  temporaliter,  quia  parum  durant.  Abac.  n  :  Vœ  qui  congregat 
avaritiam  in  malum  domui  suœ,  et  liberari  se  putat  de  manu 
mali,  etc.  Prov.  xxvm  :  Qui  coacervat  divitias  usuris,  et  fœnore  li- 
berali  in  pauperes  congregat  eas.  Prov.  xm  :  Custoditurjustosubs- 
tantia  peccatoris.  Quarto,  ex  nocumenti  singularitate  :  faciunt 
enim  perdere  alia.  Sunt  enim  sicut  ignis  paleis  aliis  commixtus. 
Job.  xv  :  Ignis  devoravit  tabernacula  eorum  qui  mimera  libenter 
accipiunt.  Scias  insuper,  quod  talis  non  solum  suam  amittit  ani- 
mam,  sed  etiam  filiorum,  quia  illi  tenentur  reddere. 

De  octavo  prœceplo  legis, 

Non  loquaris  contra  proximum  tuum  falsum  testimonium.  Pro- 
hibât jam  Dominus,  quod  nullus  injurietur  proximo  suo  opère  : 
nunc  autem  praecipit  quod  non  injurietur  verbo,  et  hoc  est  :  Non 
loquaris,  etc.  Hoc  autem  potest  esse  dupliciter,  vel  in  judicio,  vel 
in  communi  locutione.  In  judicio  autem  tribus  modis,  secundum 
quod  très  personae  possunt  facere  contra  hoc  praeceptum.  Prima 
persona,  scilicet  accusantis  falso.  Levit.  xix  :  Non  eris  crimi- 
nator,  nec  susurro  in  populis.  Et  nota  quod  sicut  non  debes  dicerc 
falsum,  ita  non  debes  tacere  verum.  Mat.  xvm  :  Sipeccaverit  in 
te  frater  tuus,  vade  et  corripe  eum.  Item,  personae  testificantis 
mentiendo.  Proverb.  xix  :  Testis  falsus  non  erit  impunitus  :  hoc 
enim  prseceptum  includit  omnia  praecedentia,  quia  aliquando  talis 
est  homicida,  aliquando  fur  etc.  Debent  autem  isti  puniri  pœna, 
de  qua  dicitur.  Deut.  xix  :  Cum  diligentissime  perscrutantes  inve- 
nerint  falsum  testem  dixisse  contra  fratrem  suum  mendacium, 
reddent  ei  sicut  fratri  suo  facere  cogitavit»  Non  misereberis  ejust 

sed  animant,  id  est,  vitam,  pro  anima,  oculum  pro  oiulo,  denlem 
pro  dente,  manum  pro  manu,  pedem  pro  pede  exiges.  Et  Prov.  xxv  : 
Jacidnm,  et  gladins,  et  sagitta  acuta  homo  qui  loquitur  contra 
j)roximum  suum  falsum  testimonium.  Item,  persona  jadicis  maie 
sententiando.  Levi.  xix  :  Non  injuste  judicabis.  Non  considères 
personam  pauperis,  nec  honores  vultum  potentis.  Juste  judica 
proximo  tuo.  In  communi  locutione  peccant  aliquando  contra  hoc 
praeceptum  quinque  gênera  hominum,  scilicet  detractores.  Rom.  i  : 
Detractores  Deo  odibiles.  Dicit  enim  Deo  odibiles,  quia  nihil  est 
ita  carum  homini  sicut  fama.  Eccles.  vu  :  Melius  est  nomen 
bonum,  quam  unguenta  pretiosa.  Proverb.  xxn  :  Melius  est  nomen 
bonum,  quam  divitiœ  multœ.  Detractores  autem  auferunt  hoc. 
Eccles.  x  :  Si  mordeat  serpens  in  silentio,  nihil  eo  minus  habet  qui 
occulte  dctrahit  :  unde  si  famam  non  restituant,  salvari  non  pos- 
sunt,  Item,  qui  detractores  libenter  audit.  Eccles.  xxvm  :  Sepi 
aures  tuas  spinis,  et  linguam  nequam  noli  audire,  et  ori  tuo  facito 
ostia,  et  seras  auribus  tuis.  Non  débet  autem  homo  taies  libenter 
audire,  quinimo  débet  detrahenti  ostendere  vultum  tristem  et 
torvum.  Prover.  xxv  :  Ventus  aquilo  dissipât  pluvias,  et  Jacies 
tristis  linguam  detrahentem.  Item,  susurratores,  qui  scilicet  reci- 
tant quidquid  audiunt.  Prover.  vi  :  Sex  sunt  quœ  odit  Dominus, 
et  septimum  detestatur  anima  ejus,  scilicet  eum  qui  teminat  inter 
fratres  discordias.  Eccles.  xxvm  :  Susurro,  et  bilinguis  maledic- 
tus.  Multos  enim  turbavit  pacem  habentes,  et  multa  quae  sequun- 
tur.  Item,  blanditores,  id  est,  adulatores.  Psal.  x  :  Laudatur  pec- 
cator  in  desideriis  animœ  suœ,  et  iniquus  benedicitur.  Isa.  m  : 
Popule  meus,  qui  beatum  tedicunt,  ipsi  te  decipiunt.  Psal.  cxxxx: 
Corripiet  me  justus  in  misericordia,  et  mcrepabit  me,  oleum  autem 
peccatoris  non  impinguet  caput  meum.  Item,  murmuralores  :  et 
hoc  maxime  abundat  in  subditis,  I  Gorin.  x  :  Negue  murmurave- 
ritis,  etc.  Sap.  i  :  Custodite  vos  a  murmuratione,  quœ  nihil  prodest. 
Prov.  xxv  :  Patientia  lenietur  princeps,  et  hngua  mollis  constrin- 
get  duritiem. 

Non  loquaris,  etc.  In  hac  prohibitione  prohibetur  omne  menda- 
cium.  Eccles.  vu  :  Noli  velle  mentiri  omne  mendacium  :  assiduitas 
enim  illius  non  est  bona,  et  hoc  propter  quatuor.  Primo,  propter 
diaboli  assimilationem.  Talis  enim  efficitur  diaboli  filius.  Nam 
homo  ex  verbis  suis  cognoscitur  de  qua  regione  et  patria  sit  : 
Nam  et  loquela  tua  manifestum  te  facit,  ut  dicitur  Mat.  xxvi, 
Item,  homines  quidam  sunt  de  génère  diaboli,  et  dicuntur  dia- 

boli  filii,  qui  scilicet  loquuntur  mendacium  :  quia  diabolus  mendax 
est,  et  pater  ejus,  ut  dicitur  Joan.  vin.  Ipse  enim  mentitus  est 
I  Gen.  m:  Nequaquam  moriemini,elc.  Quidam  vero  filii  Dei,  quia 
scilicet  veritatem  loquuntur,  quia  Deus  veritas  est.  Secundo, 
proptersocietatisdissolulionem.  Homines  enim  simulvivunt,  quod 
esse  non  posset,  si  simul  verum  non  dicerent.  Apost.  Ephes.  iv  : 
Déponentes  mendacium  loquimini  veritatem  unusquisque  cum  proximo 
suo,  quoniam  sumus  invicem  membra.  Tertio,  propter  famae  amis- 
sionem  :  qui  enim  assuescit  mendaciis  non  creditur  sibi,  etiam 
si  verum  dicat.  Eccl.  xxxiv  :  Ab  immundo  quid  mundabitur,  et 
a  mendace  quid  verum  dicetur?  Quarto,  propter  animse  perditio- 
nem  :  occidit  enim  homo  mendax  animam  suam.  Sap.  i  :  Os  quod 
mentitur,  occidit  animam.  Psalm.  v  :  Perdes  omnes  qui  loquuntur 
mendacium,  unde  patet  quod  est  peccatum  mortale  :  unde  adver- 
tas,  quia  ipsorum  mendaciorum  quoddam  est  mortale,  quoddam 
veniale.  Mortale  autem  est  menliri  in  his  quae  sunt  fidei,  quod 
pertinet  ad  prselatos,  magistros,  et  prsedicalores.  Et  hoc  est  gra- 
vius  omnibus  aliis  speciebus  mendacii.  II  Pet.  u  :  In  vobis  erunt 
magistri  mendaces,  qui  introducent  sectas  perditionis.  Et  aliqui 
aliquando  talia  dicunt,  ut  videantur  scire.  Isa.  lvii  :  Super  quem 
luxistis,  super  quem  dilatastis  os,  et  ejecislis  linguam.  Numquid 
non  vos  filii  scelesti,  semen  mendax?  Item,  aliquando  mentiuntur 
aliqui  in  damnum  proximi.  Colo.  m  :  Nolite  mentiri  :  et  haec  duo 
mendacia  mortalia  sunt.  Aliqui  autem  mentiuntur  pro  seipsis, 
et  hoc  multipliciter.  Aliquando  ex  humilitate,  et  hoc  in  confes- 
sione  quandoque,  de  quo  ait  August.  «  Sicut  cavendum  est  ne  homo 
taceat  quod  fecit,  ita  ne  dicat  quod  non  fecit.  »  Job.  xm  :  Numquid 
Deus  indiget  vestro  mendaciol  Ecclesiast.  xix  :  Est  qui  nequiter 
se  humiliât,  et  interiora  ejus  plena  sunt  dolo  :  et  est  justus  qui  se 
minium  submittit  a  multa  humilitate.  Aliqui  ex  verecundiœ  levi- 
tate,  cum  scilicet  quis  crédit  verum  dicere,  et  dicit  falsum,  et 
hoc  advertens  verecundatur  retractare.  Ecclesiast.  iv  :  Non  con- 
tradicas  verbo  veritatis  ullo  modo,  et  de  mendacio  ineruditionis 
confundere.  Aliqui  ex  utilitate,  quando  volunt  aliquid  adipisci, 
vel  ab  aliquo  evadere.  Isa.  xxvm  :  Posuimus  mendacium  spem 
nostram,  et  mendacio  protecti  sumus.  Proverb.  x  :  Qui  nititur 
mendaciis,  hic  pascit  ventos  :  aliqui  propter  alterius  commodum, 
quando  scilicet  volunt  aliquem  a  morte,  vel  periculo,  vel  damno 
aliquo  liberare.  Et  hoc  cavendum  est,  sicut  dicit  Augûst.  Eccle- 
siast. v  :  Non  accipies  faciem  advenus  facîem  tuam,  nec  advenus 

animant  tuant  mendacium.  Aliqui  propter  ludum,  et  hoc  caven- 
dum  ne  propter  consuetudinem  ducat  ad  mortale.  Sapien.  iv  : 
Fascinatio  nugacitatis  obscurcit  bona. 

De  nono  prœcejjlo  legis. 

Non  concupisces  remproximi  tui.  Hsec  est  differentia  inter  legem 
divinam  et  mundanam,  quia  lex  mundana  judicat  facta,  et  dicta, 
divina  autem  non  hœc  tantum,  sed  etiam  cogitata.  Et  ratio  hujus 
est,  quia  illa  est  per  homines,  qui  judicant  ea  quse  apparent  ex- 
tenus, sed  divina  est  a  Deo,  qui  exterius  interiusque  conspicit. 
Psal.  lxxii  :  Deus  cordis  nui.  I  Reg.  xvi  :  Homo  videt  quœ  foris 
sunt,  Deus  autem  intuetur  cor.  Dictum  est  autem  de  prseceptis 
quse  pertinent  ad  dicta  et  facta  ;  nunc  ergo  dicendum  est  de  co- 
gitatis.  Nam  apud  Deum  voluntas  pro  facto  reputatur,  unde:  Non 
concupisces,  id  est,  non  solum  non  auferas  facto,  sed  nec  etiam 
rem  proximi  tui  concupisces,  et  hoc  propter  multa.  Primo  propter 
concupiscentiae  infinitatem  :  concupiscenlia  enim  quid  infinitum 
est.  Quilibet  autem  sapiens  débet  intendere  finem  aliquem,  immo 
nullus  débet  ire  per  viam  infinitam.  Ecclesiast.  v  :  Avarus  non 
implebitur  pecunia.  Isa.  v  :  Vœ  qui  conjungilis  domum  ad  clomum, 
et  agrum  agro  copulatis.  Et  quod  conçu piscentia  nunquam  satie- 
tur,  ratio  est,  quia  cor  hominis  factum  est  ad  recipiendum  Deum. 
Unde  August.  in  i.  Gonfes.  «  Fecisti  nos  Domine  ad  te,  et  inquie- 
tum  est  cor  nostrum,  donec  requiescat  in  te.  »  Id  ergo  quod  minus 
Deo  est,  ipsum  implere  non  potest.  Qui  replet  in  bonis  desiderium 
tuum.  Secundo,  quia  aufert  quietem,  quae  multum  est  delecta- 
bilis.  Semper  enim  cupidi  sollicili  sunt  acquirere  non  habita,  et 
habita  custodire.  Ecclesiast.  v  :  Saturitas  divitis  non  sinit  eum 
dormire.  Matlh.  vi  :  Ubi  est  thésaurus  tuus,  ibi  est  et  cor  tuum, 
et  ideo  Christus,  Lucae  vin,  divitias  spinis  assimilavit,  ut  dicit 
Gregor.  Tertio,  quia  causât  in  divitiis  inutilitatem  :  facit  enim 
divitias  esse  non  utiles  nec  sibi,  nec  aliis,  non  enim  uluntur  eis 
nisi  conservando.  Ecclesiast.  xiv  :  Viro  cupido  et  tenaci  sine 
ratione  est  substanlia.  Quarto,  quia  tollit  justitiœ  iequitatem, 
Exod.  xxin  :  Ne  accipias  munera,  quœ  etiam  excœcant  prudentes, 
et  subvertunt  verba  justorum.  Ecclesiast.  xxxi  :  Qui  aurum  di- 
ligit,  non  justifîcabitur.  Quinto,  quia  necat  charilatem  Dei  et 
proximi,  quia,  secundum  Augustinum,  quanto  magis  habet  quis 
Uc  charitate,  tanto  minus  de  cupiditatc,  et  q  converso.  Eccles.  vi . 


ill.    —    DE    PR.ECEPTIS    CHARITÀTIS,    ETC.  287 

Neque  fratrem  charissimum  auro  spreveris,  et  charitatsm  Dei, 
quia  sicut  nemo  potesl  duobus  Dominis  servire,  ita  neque  Deo  et 
mammonœ,  ut  dicitur  Matlh.  vi.  Sexto,  quia  producit  omnem 
iniquitalem  :  Est  enim  radix  omnium  malorum,  secundura  Apos- 
tolum,  ut  dicitur  I  Timoth.  vi.  Et  ideo  si  in  corde  radicata  est,  et 
homicidium,  et  furtum,  et  omnia  mala  operatur  :  et  ideo  dicit 
Apost.  I  Timot.  vi  :  Qui  volant  diviies  fieri,  incidunt  in  tenta- 
tionem  et  in  laqueum  diaboli,  et  desideria  multa  inutilia  et  nociva, 
quœ  mergunt  homines  in  interitum  et  perditionem.  Radix  enim 
omnium  malorum  est  cupiditas.  Et  nota,  quod  cupiditas  tune  est 
peccatum  mortale,  quando  sine  ratione  concupiscitur  res  proximi, 
sed  quando  rationabiliter,  veniale. 

De  decimo  prœcepto  legis. 

Non  desiderabis  uxorem  proximi  tui.  Beatus  Joannes  in  prima 
Canonica  sua  secundo  capite  dicit,  quod  omne  quod  est  in  mundo, 
concupiscentia  carnis  est,  et  concupiscentia  oculorum,  et  superbia 
vitœ  :  unde  omne  desiderabile  in  his  tribus  consistit,  sed  duo  ex 
istis  intelliguntur  prohibila  per  hoc  praeceptum  :  Non  concupisces 
domum  proximi  tui.  In  domo  enim  intelligitur  et  altitudo  per 
quam  avaritia  designatur.  Psalm.  exi  :  Gloria  et  divitiœ  in  domo 
ejus.  Qui  ergo  desiderat  domum,  desiderat  dignitates  et  divitias  : 
et  ideo  post  hoc  praeceptum  ;Non  concupisces,  etc.,  ponitur  aliud, 
per  quod  prohibetur  carnis  concupiscentia.  Non  inquit  desiderabis 
uxorem,  etc.  Et  est  sciendum,  quod  post  peccatum  propter  cor- 
ruptionem  nullus  evadit  concupiscentiam  praeter  Christum,  et 
Virginem  gloriosam.  Et  quandocumque  concupiscentia  adest, 
adest  vel  cum  veniali,  vel  cum  mortali,  quando  scilicet  dominalur. 
Apost.  Romanor.  vi  :  Non  regnet  peccatum  in  vestro  mortali  cor- 
pore,  et  non  dixit:  Non  sit,  quia  sicut  ipse  dicit;  Scio  quod  habitat 
in  me,  id  est,  in  carne  mea  bonum.  Régnât  autem  peccatum  in 
carne,  quando  primo  in  corde  régnât  concupiscentia  consentiendo  : 
et  ideo  subdit  Apos.  ut  scilicet  obedtatis  concupiscentiis  carnis. 
Malth.  v  :  Qui  viderit  mulierem  ad  concupiscendum  eam,  jam  mœ- 
chalus  est  eam  in  corde  suo.  Voluntas  enim  apud  Deum  pi  o  facto 
reputatur.  Secundo,  quando  dominatur  in  ore  conceptum  ex- 
primendo.  Malth.  xm  :  Ex  abundantia  enim  cordis  os  loquitur. 
Ephes.  iv  :  Omnis  sermo  malus  ex  ore  vestro  procédât  :  et  ideo 
non  est  sino  peccato  componere  cantiones  vanas,  etiam  secundum 

philosophos,  quia  et  poetse  fingentes  carmina  amatoria  debent 
expelli  ex  civitatibus.  Tertio,  quando  egreditur  in  opère  membris 
concupiscentiae  serviendo.  Romanor.  vi  :  Sicut  exhibuistis  membra 
vestra  servire  iniquitati,  etc.  Isti  ergo  sunt  gradus  concupiscentiae. 
Et  sciendum,  quod  in  fugiendo  istud  peccatum  oportet  multum 
laborare,  cum  sit  intrinsecum  :  difficilius  enim  vincitur  inimicus 
familiaris.  Vincitur  autem  quatuor  modis.  Primo  occasiones  ex- 
teriores  fugiendo,  ut  puta,  malam  societatem  et  omnia  inducentia 
occasionaliter  ad  hoc  peccatum,  Eccles.  ix  :  Virginem  ne  conspi- 
cias,  ne  forte  scandalizeris  in  décore  illius.  Noli  circumspicere  in 
vicis  civitatis,  ne  oberraveris  in  plateis  illius.  Averte  faciem  tnam 
a  muliere  compta,  et  ne  circumspicas  speciem  aliénant.  Pr opter 
speciem  mulieris  multi  perierunt,  et  ex  hoc  concupiscentia  quasi 
ignis  exardescit.  Prov.  vi  :  Numquid  potest  homo  abscondere  ignem 
in  sinu  suo}  ut  vestimenta  illius  non  ardeant?  Et  ideo  praeceptum 
fuit  Loth  ut  fugeret  ab  omni  circa  regione.  Gène.  xix.  Secundo, 
cogitationibus  aditum  non  prœbendo,  quia  occasio  sunt  excitandee 
concupiscentiae,  et  faciendum  est  per  carnis affl  ictionem. I  Corin.  ix : 
Castigo  corpus  meum,  etc.  Tertio,  orationibus  insistendo,  quia  nisi 
Dominus  custodierit  civitatem,  etc.  Sapien.  vm  :  Scivi  quoniam 
aliter  non  possum  esse  coutinens}  nisi  Deus  det.  Matth.  xvn  :  Hoc 
genus  dœmoniorum  non  ejicitur  nisi  per  orationem  et  jejunium. 
Si  enim  duo  pugnarent,  et  velles  unum  juvare,  allerum  vero  non, 
oportet  primo  auxilium  dare,  secundo  vero  subtrahere  :  inter  spi- 
ritum  autem  et  carnem  est  praelium  continuum.  Unde  oportet, 
quod  si  vis  quod  spiritus  vincat,  quod  des  ei  auxilium,  et  hoc  sit 
per  orationem,  carni  vero  subtrahas,  et  hoc  sit  per  jejunium  :  nam 
caro  per  jejunium  debilitalur.  Quarto,  licitis  occupa' ionibus  in- 
sistendo, Ecclesias.  xxxm   :  Multam  malitiam  docuit  otiositas. 
Ezech.  xvi  :  Hœc  fuit  iniquitas  Sodomœ,  superbia,  saluritas  panis, 
et  abundanlia,  et  otium.  Hiero.  :  «  Semper  aliquid  boni  facito,  ut  te 
diabolus  inveniat  occupatum.  »  Inter  omnes  autem  occupationes 
melior  est studium  Scripturarum.  Hiero.  ad  Paulinum  :  «  Ama  studia 
Scriplurarum,  et  carnis  vitia  non  amabis.  » 

Hœc  ergo  sunt  super  decem  verba,  de  quibus  dicit  Dominus 
Mat.  xxi  :  Si  vis  ad  vitam  ingredi,  serva  mandata.  Duse  enim  sunt 
radiées  principales  omnium  mandatorum,  scilicet  dilectio  Dei  et 
proximi.  Diligenti  autem  Deum  tria  necesse  est  facere,  scilicet 
quod  non  habeat  alium  Deum,  et  quantum  ad  hoc  dicit  :  Non 
cules  Deos  alienos.  Secundo,  quod  honoret  eum,  et  quantum  ad 

hoc  dicit  :  Non  assumes  nomen  Dei  tui  in  vanum.  Tertio,  quod 
libenter  quiescat  in  eo,  et  quantum  ad  hoc  dicit  :  Mémento,  ut 
diem  sabbati  sanctifiées.  DiJigens  autem  proximum  oportet,  quod 
primo  faciat  ei  honorem  debitum,  unde  dicit  :  Honora  patrem 
tuum.  Secundo  quod  abstineat  a  faciendo  ei  malum,  et  hoc  vel 
facto.  Unde  dicit  :  Non  occides,  quod  est  in  persona  propria.  Non 
adxdterabis,  quod  est  in  persona  conjuncta.  Non  furtum  faciès, 
quod  est  in  rébus  exterioribus.  Item,  dicto  ibi  :  Non  falsum  testi- 
monium  dices  :  vel  corde,  et  quantum  ad  hoc  dicit  :  Non  conçu- 
pisces  rem  proximi  tui  :  et  :  Non  desiderabis  uxorem  proximi  tui. 


Explicit  Opusculum  Quartum  Saticti   Thomœ  de  Aquino,  ordinis 
prcedicatorum,  de  lege  charitatis  et  decem  prceceptis. 

IV 
DE    PERFECTIONE    WTM    SPIRITUALIS 

[Ed.  Rom.  Opusculum  XVIll.) 


Primo  ponitur  auctoris  intentio, 

Quoniam  quidam  perfectionis  ignari,  de  perfectionis  statu  vana 
quaedam  dicere  praesumpserunt,  propositum  nostrae  intentionis  est 
de  perfectione  tractare,  quid  sit  esse  perfectum,  qualiter  per- 
fectio  acquiritur,  quis  sit  perfectionis  status,  et  quae  competant 
assumentibus  perfectionis  statum. 

GAPUT   I. 

Quod  perfectio  spiritualis  vitœ  attenditur  simpliciter 
secundum  charitatem. 

Primum  igitur  considerare  oportet,  quod  perfectum  multiplici- 
ter  dicitur.  Est  enim  aliquid  simpliciter  perfectum,  aliquid  vero 
dicitur  perfectum  secundum  quid  ;  simpliciter  quidem  perfectum 
est,  quod  attingit  ad  finem  ejus  quod  ei  competit  secundum  pro- 
priam  rationem.  Secundum  quid  autem  perfectum  dici  potest, 
quod  attingit  ad  finem  alicujus  eorum  quae  committantur  pro- 
priam  rationem,  sicut  animal  simpliciter  dicitur  esse  perfectum, 
quando  ad  hune  finem  perducit,  ut  nihil  ei  desit  ex  his  quae  inte- 
gritatem  vitae  animalis  constituunt  :  puta,  cum  nihil  ei  desit  ex 
numéro  et  dispositione  membrorum,  et  débita  corporis  quanti- 
tate,  et  virtutibus,  quibus  operationes  vitae  animalis  perficiuntur. 
Secundum  quid  autem  perfectum  animal  dici  potest,  si  sit  perfec- 
tum in  aliquo  concomitante,  puta,  si  sit  perfectum  in  albedine, 
aut  in  odore,  aut  in  aliquo  hujusmodi.  Sic  igitur  et  in  spiriluali 
vita,  simpliciter  quidem  homo  perfectus  dicitur,  ratione  ejus  in 
quo  principaliter  spiritualis  vita  consistit,  sed  secundum  quid 
perfectus  dici  potest,  ratione  cujuscumque  quod  spirituali  vitae 
adjungitur.  Consistit  autem  principaliter  spiritualis  vita  in  cha- 
ritate,quam  qui  non  habet,  nihil  esse  spiritualiter  reputatur,  unde 
Apost.  I  Corinth.  xm.  dicit  :  Si  habuero  prophetiam,  et  noverim 
mysleria  omnia,  et  omnem  scientiam,  et  si  habitera  omnem  fidem, 

ita  ut  montes  transférant,  charitatem  autem  non  habuero,  nihil 
sum.  Beatus  etiam  Joan.  Apostol.  tolam  vitam  spiritualem  in  di- 
lectione  consistere  asserit  dicens,  I  Jo.  in  :  Nos  scimus  quoniam 
translati  sumus  de  morte  ad  vitam,  quoniam  diligimus  fratres.  Qui 
non  diligit,  manet  in  morte.  Simpliciter  ergo  in  spirituali  vita 
perfectus  est,  qui  est  in  charitate  perfectus.  Secundum  quid  au- 
tem perfectus  dici  potest,  secundum  quodcumque,  quod  spirituali 
vitae  adjungitur  :  quod  evidenter  ex  verbis  sacrée  scripturse  os- 
tendi  potest.  Apost.  enim  ad  Coloss.  m,  perfectionem  principa- 
liter  charitati  allribuit  :  enumeratis  enim  multis  virtutibus,  sci- 
licet  misericordia,  benignitate,  et  humilitate,  etc.  iterum  subdit  : 
Super  omnia  autem  hœc,  charitatem  habete  quœ  est  vinculum  per- 
fectionis,  sed  et  secundum  intellectus  cognitionem  aliqui  dicuntur 
esse  perfecti.  Dicit  enim  Apost.  i  ad  Cor.  xiv  :  Malitia  par- 
vuli  estoteJ  sensibus  autem  perfecti,  et  alibi  in  eadem  epistola  : 
Sitis  autem  perfecti  in  eodem  sensu,  et  in  eadem  scientia,  cum  ta- 
men  sicut  dictum  est,  quanfcumcumque  aliquis  habeat  perfectam 
scientiam  sine  charitate,  nihil  esse  judicetur.  Sic  etiam  et  per- 
fectus aliquis  dici  potest,  secundum  patientiam,  quœ  opus  perfec- 
tum  habet,  ut  dicit  Jacobus,  et  secundum  quascumque  alias  vir- 
tutes  :  nec  débet  hoc  mirum  videri,  quia  etiam  in  malis  aliquis 
dicitur  esse  perfectus,  sicut  dicitur  aliquis  perfectus  fur  aut  latro 
et  hoc  etiam  modo  loquendi  interdum  Scriptura  utitur.  Dicitur 
enim  Isa.  xxxn  :  Cor  stulti  faciet  iniquitatem,  ut  perficiat  simula* 
tionem. 

GAPUT  IL 

Quod  perfectio  atlenditur  tam  secundum  dilectionem  Dei, 
quamproximi. 

Perfectione  autem  circa  charitatem  principalfter  considerata, 
plane  accipi  potest  in  quo  perfectio  spiritualis  vitaB  consistât.  Surit 
enim  duo  praecepta  charitatis,  quorum  unum  pertinet  ad  dilec- 
tionem Dei,  aliud  autem  ad  dilectionem  proximi.  Quae  quidem 
duo  praecepta  ordinem  quemdam  ad  invicem  habent,  secundum 
ordinem  charitatis  :  nam  id,  quod  principaliter  charitate  diligen- 
dum  est,  et  summum  bonum,  quod  nos  beatos  efficit,  scilicet 
D  us.  Secundario  vero  diligendus  ex  charitate  est  proximus,  qui 
nobis  quodam  socialis  vitse  jure  conjungilur  in  beatitudinis  per- 
ceptione,  vel  participationo.  Unde  hoc  est,  quod  in  proximo  ex 

charitate  debemus  diligere,  ut  simul  ad  beatitudinem  pervenia- 
mus.  Hune  autem  ordinem  praeceptorum  charitatis  Dominus  in 
Evang.  Matth.  xxii,  ostendit  dicens  :  Diliges  dominum  Deum  tuum 
ex  toto  corde  tuo,  et  in  tota  anima  tua,  et  in  tota  mente  tua.  Hoc 
est  maximum  et  primum  mandatum.  Secundum  autem  simile  est 
huic  :  Diliges  proximum  tuum  sicut  te  ipsum.  Primo  igitur  etprin- 
cipaliter  consistit  spiritualis  vitae  perfectio,  in  dilectione  Dei. 
Unde  Dominus  ad  Abraham  loquens,  dicit  Gènes,  xvn  :  Ego  Do- 
minus omnipotens,  ambula  coram  me,  et  esto  perfectus.  Ambulatur 
autem  coram  Deo,  non  passibus  corporis,  sed  affectibus  mentis. 
Secundario  vero  consistit  spiritualis  vitae  perfectio,  in  proximi 
dilectione.  Unde  Dominus  cum  dixisset,  Matth.  v  :  Diligite  inimi- 
cos  vestros,  et  plura  subjunxisset,  quae  ad  dilectionem  proximi 
pertinent,  concludit  in  fine  :  Estote  ergo  vos  perfecti,  sicut  et  pater 
vester  cœlestis  perfectus  est. 

GAPUT  III. 

De  perfectionne  divine  dilectionis,  quœ  soli  Deo  convenu. 

In  utraque  autem  dilectione  multiplex  perfectionis  gradus  repe- 
ritur,  et  quantum  ad  dilectionem  Dei  pertinet,  primus  et  summus 
perfectionis  gradus,  divinœ  dilectionis  convenit  soli  Deo.  Qui  qui- 
dem  modus  consideratur  ex  parte  dilecti,  et  ex  parte  diligentis. 
Dico  autem  ex  parte  dilecti,  ut  scilicet  aliquid  tantum  diligatur, 
quantum  diligibile  est  :  ex-parte  vero  diligentis,  ut  aliquid  dili- 
gatur, quantum  diligibile  est  :  ex  parte  vero  diligentis,  ut  aliquid 
diligatur  secundum  totam  facultatem  diligentis.  Cum  autem 
unumquodque  sit  diligibile,  secundum  quod  est  bonum,  bonitas 
Dei  cum  sit  injiita_  infinité  diligibilis  est.  Infinité  autem  diligere 
nulla  creatura  potest,  quia  nullius  virtutis  finitae  potest  esse  actus 
infinitus.  Solus  ergo  Deus  cujus  est  tanta  virtus  in  diligendo, 
quanta  est  bonitas  ejus,  seipsum  perfecte  diligere  potest,  secun- 
dum primum  perfectionis  modum. 

GAPUT   IV. 

De  perfectione  divine  dilectionis,  quœ  convenit 
comprehensoribus. 

Creaturae  igitur  rationali  hic  solus  modus  perfecte  Deum  dili- 
gendi  possibilis  est,  qui  sumitur  ex  parte  diligentis,  ut  scilicet 

secundum  suam  totam  veritatem  creaturarationalis  diligat  Deum  : 
unde  et  in  ipso  divinae  dilectionis  praecepto,  manifeste  hoc  expri- 
mitur.  Dicitur  enim  Deuter.  vi  :  Diliges  Dominum  Deum  tuum  ex 
toto  corde,  et  ex  tota  anima  tua,  et  ex  tota  fortitudine  tua,  sed 
Lu.  x,  additur,  et  ex  omni  mente  tua,  ut  cor  referatur  ad  inten- 
tionem,  mens  autem  ad  cognitionem,  anima  vero  ad  afleclum, 
fortitudo  ad  executionem,  haec  enim  omnia  in  Dei  dilectione  sunt 
expendenda.  Considerandum  est  autem,  quod  haec  dupliciter  im- 
pleri  contingit.  Cum  enim  totum  et  perfectum  sit  cui  nihil  deest, 
ex  toto  corde  et  anima,  et  fortitudine,  et  mente  Deus  diligetur,  si 
nihil  in  his  omnibus  nobis  desit,  quin  totum  actualiter  convertatur 
in  Deum,  sed  hic  perfectae  dilectionis  modus  non  est  viatorum, 
sed  comprehensorum.  Unde  Apost.  ad  Philippen.  m,  dicit  :  Non 
quod  jam  acceperim,  aut  jam  perfectus  sim,:sequor  autem  si  quo 
modo  comprehendam,  quasi  tune  perfectionem  expectans  cum  ad 
comprehensionem  pervenerit,  beatitudinis  palmam  accipiens. 
Comprehensionem  autem  accipit  non  secundum  quod  importât 
inclusionem,  aut  terminationem  comprehensi,  sic  enim  Deus  in- 
comprehensibilis  est  omni  creaturae,  sed  secundum  quod  compre- 
hensio  importât  consecutionem  ejus,  quod  in  sequendo  aliquis 
quaesivit.  In  illa  autem  cœlesti  beatitudine  semper  actualiter  in- 
tellectus,  et  voluntas  creatura3  rationalis  in  Deum  fertur,  cum  in 
divina  fruitione  illa  beatitudo  consistât.  Beatitudo  autem  non  est 
in  habitu,  sed  in  actu.  Et  quia  Deo  creatura  rationalis  inhaerebit 
tanquam  ultimo  fini,  qui  est  veritas,  summa  in  finem  autem  ulti- 
mum  omnia  per  intentionem  referuntur,  et  secundum  ultimum 
finem  omnia  exequenda  disponuntur,  consequens  est  quod  illa 
beatitudinis  perfectione  creatura  rationalis  diligat  Deum  ex  loto 
corde,  dum  tota  ejus  intentio  feretur  in  Deum  ex  omnibus  quee 
cogitât,  amat,  aut  agit.  Ex  tota  mente,  dum  semper  actualiter 
mens  ejus  feretur  in  Deum  ipsum  semper  videns,  et  omnia  in 
ipso,  et  secundum  ejus  veritatem  de  omnibus  judicans.  Ex  tota 
anima,  dum  tota  ejus  affectio  ad  Deum  diligendum  feretur  con- 
tinue, et  propter  ipsum  omnia  diligentur.  Ex  tota  fortitudine,  vel 
ex  omnibus  viribus,  dum  omnium  exteriorum  actuum  ratio  erit 
Dei  dilectio.  Hic  est  ergo  secundus  perfectae  dilectionis  divinae 
modus,  qui  est  beatorum. 

GAPUT    V. 

De  perfectione  divin®  dilectionis,  qum  in  statu  hujus  viœ 
est  de  necessitate  salutis. 

Alio  vero  modo  ex  toto  corde,  mente,  anima,  et  fortitudine 
Deum  diligimus,  si  nihil  nobis  desit  ad  divinam  dilectionem,  quod 
actu,  vel  habitu  in  Deum  non  refera  mus  :  et  hujus  divinae  dilec- 
tionis  perfectio  datur  homini  in  prœcepto.  Primo  quidem,  ut  homo 
omnia  in  Deum  référât  sicut  in  finem,  sicut  Apostolus  dicit  prima 
Corinlh.  cap.  x  :  Sive  manducatis,  sive  bibitis,vel  aliquid  aliudfa- 
citis,  omnia  in  gloriam  Dei  facite:  quod  quidem  impletur  cum  ali- 
quis  vitam  suam  ad  Dei  servilium  ordinat,  et  per  consequens 
omnia  quae  per  seipsum  agit,  virtualiter  ordinantur  in  Deum,  nisi 
sint  talia  quae  a  Deo  abducant,  sicut  sunt  peccata,  et  sic  Deum 
diligit  homo  ex  toto  corde.  Secundo,  ut  intellectum  suum  homo 
Deo  subjiciat,  ea  credens,  quae  divinitus  traduntur,  secundum  il- 
lud  Apost.  II  Corinlh.  x  :  In  captivitatem  redigentes  omnem  intel- 
lectum in  obsequium  Christi,  et  sic  Deus  diligitur  ex  tota  mente. 
Tertio,  ut  quaecumque  homo  amat,  in  Deo  amet,  et  universaliter 
omnem  suam  affectionem  ad  Dei  dilectionem  référât.  Unde  dice- 
bat  Apostol.  II  Corint.  v  :  Sive  enim  mente  excedimus  Deo,  sive 
sobrii  sumus  vobis.  Charitas  enim  Christi  urget  nos,  et  sic  Deus  ex 
tota  anima  diligitur.  Quarto,  ut  omnia  exteriora  nostra,  verba,  et 
opéra  ex  divina  charitate  firmentur,  secundum  illud  Apostol.  i,  ad 
Corinlh.  ultim  :  Omnia  enim  vestra  in  charitate  fiant,  et  sic  Deus 
ex  tota  fortitudine  diligitur.  Hic  est  ergo  tertius  perfectae  dilec- 
tionis  divinae  modus,  ad  quem  omnes  ex  necessitate  praecepti 
obligantur.  Secundus  vero  modus  nulli  est  possibilis  in  hac  vita, 
nisi  simul  fuerit  viator  et  comprehensor,  sicut  Dominus  noster 
Jésus  Christus. 

GAPUT  VI. 

De  perfectione  divina  dilectionis,  quœ  caditsub  consilio. 

Et  cum  Apostolus  dixisset  :  Non  quod  jam  comprehenderim,  cmt 
perfectussim:  s ubdit  tertio  :  Sequor  autemsi  quo  modo  comprehen- 
dam  :  et  postmodum  subdit  quarto  :  Quicumque  ergo  perfecti  su- 
mus, hoc  sentiamus.  Ex  quibus  verbis  manifeste  accidit,  quod  et 
si  comprehensorum  perfectio  non  sit  nobis  possibilis  in  hac  vita, 

semulari  tamen  debemus  ut  in  similitudinem  perfectionis  illius, 
quantuum  possibile  est,  nos  trahamus  :  et  in  hoc  perfectio  hujus 
vitaeeonsistit,adq.uam  per  consilia  invitamur.  Manifestum  namque 
est  quod  humanum  cor  tanto  intensius  in  aliquid  unum  fertur, 
quanto  magis  a  multis revocatur.  Sic  igitur  tanto  perfectius  animus 
hominisadDeumdiligendum  fertur,  quanto  magis  ab  affectu  tem- 
poralium  revocatur.  Unde  Augustin,  in  lib.  LXXXIII,  quaestio- 
num,  dicit  quod  venenum  charitatis  est  spes  adipiscendarum,  aut 
retinendarum  temporalium  rerum  :  augmentum  vero  ejus  est  cu- 
piditatis  diminutio,  perfectio  vero  nulla  cupiditas.  Omnia  igitur 
consilia,  quibus  ad  perfectionem  invitamur,  ad  hoc  pertinent,  ut 
animus  hominis  ablgffectu  rerum  temporalium  avertatur,  ut  sic 
liberius  mens  tendat  in  Deum,  contemplando,  amando,  et  ëjus 
voluntatem  implendo. 

w       GAPDT  VIL 

De  secunda  via  per/ "ectionis,  quœ  est  per  dimissionem 
temporalium. 

Inter  temporalia  vero  bona  primo  relinquenda  occurrunt  bona 
extrinseca,  quae  divitiae  nuncupantur  :  et  hoc  Dominus  consulit, 
Matth.  xix,  dicens  :  Si  vis  perfectus  esse,  vade,et  vende  omnia  quœ 
habes,  et  da  pauperibus,  et  habebis  thesaurum  in  cœlo,  et  veni,  se- 
quere  me  :  cujus  consilii  utilitas  consequenter  ostenditur.  Primo 
quidem  per  evidentiam  facti.  Nam  cum  adolescens,  qui  de  via  per- 
fectionis quaesierat,  hoc  audisset,  abiit  tristis.  Causa  autem  tris- 
titiae,  ut  Jeronym  dicit  super  Matth.  redditur.  Erat  enim  habens 
multas  possessiones,  id  est,  spinaset  tribulos,  quae  sementem  do- 
minicain sufïocaverunt.  Et  Ghrysost.  idem  exponendo  dicit,  quod 
non  similiterdetinenturqui  pauca  habent,  et  qui  multis  abuhdant, 
quoniam  adjectio  divitiarum  majorem  accendit  flammam,  et  vio- 
lentior  fit  cupido.  Augustin,  etiam  dicit  in  Epis.. ad  Paulinum,  et 
Therasiam,  quod  cum  superflue  terrena  diliguntur,  arctius  adepta 
quam  concupita  constringunt  :  nam  unde  juvenis  iste  tristis  dis- 
cessit,  nisi  quia  magnas  habebat  divitias?  Aliud  est  enim  jam  nolle 
incorporare  quae  desunt,  aliud  jam  incorporata  divellere.  Illa  enim 
velut  extranea  repudiantur,  ista  velut  in  membra  praeciduntur. 
Secundo  vero  utilitas  praedicti  consilii  manifestalur  per  Domini 
verba,  quae  subdidit,  quia  dives  difficile  intrabit  in  regnum  cœlo- 
rum.  Et  ratio  est,  ut  Jeronym.  dicit,  quia  divitiae  habitae  diffi- 

cile  contemnuntur;  non  dixit  :  Impossibile  est  divitem  intrare  in 
regnum  cœlorum,  sed  difficile  :  ubi  difficile  ponilur,  non  impossi-. 
bilitas  prœtenditur,  sed  raritas  demonstratur.  Et  sicut  Ghrisost. 
dicit  super  Matin,  procedit  ulterius  Dominus  ad  ostendendum 
quod  est  impossibile,  dicens  :  Facilius  est  camelum  per  foramen 
acus  transire,  quam  divitem  intrare  in  regnum  cœlorum.  Ex  qui- 
bus  verbis,  ut  dicit  August.  in  libr.  de  quœstio.Evangel.  discipuli 
adverterunt,  omnes  qui  divitias  capiunt,  in  divitum  haberi  nu- 
méro, alioquin  cum  pauci  sint  divites  in  comparatione  multitudi- 
nis  pauperum,  non  quœsivissent  discipuli  :  Quis  ergo  poterit  salvus 
esse?  Ex  quibus  duabus  Domini  sententiis  aperte  ostenditur, quod 
diviUas  possidentes  difficile  intrant  in  regnum  cœlorum  :  quia 
sicut  ipse  Dominus  alibi  dicit  :  Sollicitudo  sseculi  illius,  et  fallacia 
divitiarum  suffocant  verbum  Dei,  et  sine  fructu  efficitur.  Eos  vero 
qui  divitias  inordinate  amant,  impossibile  est  intrare  in  regnum 
cœlorum,  multo  magis  quam  ad  litteram  camelum  per  foramen 
acus  transire.  Hoc  enim  est  impossibile,  quia  répugnât  naturae  : 
illud  vero  quia  répugnât  divinœ  justitiae  quae  est  virtuosior  omni 
natura  creata.  Ex  his  ergo  manifeste  apparet  ratio  divini  consilii  ; 
consilium  enim  datur  de  eo  quod  utilius  est,  secundum  illud 
Apost.  II  Corinth.  vin  :  Consilium  in  hoc  do  :  hoc  enim  vobis  utile 
est.  Utilius  autem  est  ad  vitam  œternam  consequendam  divitias 
abjicere,  quam  eas  possidere,  quia  possidentes  divitias  difficile 
intrant  in  regnum  Cœlorum,  eo  quod  difficile  sit  affectum  divitiis 
possessisnon  alligari,  quod  jam  facit  impossibilitatem  intrandi  in 
regnum  cœlorum.  Salubriter  ergo  Dominus  consuluit  tanquara 
utilius,  ut  divitise  relinquerentur.  Sed  potest  aliquis  contra  prœ- 
missa  objicere,  quia  Matthaeus,  Bartholomseus,  et  Zacchaeus  divi- 
tias habuerunt,  et  tamen  in  regnum  cœlorum  intraverunt  :  sed  hoc 
Jeron.  solvens  dicit  :  «  Considerandum  est  autem,  quod  eo  tem- 
pore  quo  intraverunt  divites  esse  desierunt.  »  Sed  cum  Abraham 
nunquam  dives  esse  desierit,  quin  potius  in  divitiis  fuerit  mor- 
tuus,  et  eas  in  morte  reliquerit  filiis,  ut  in  Gen.  legitur,  videtur 
secundum  prœdicta  non  fuisse  perfectus,  cum  tamen  ad  eum  Do- 
minus dixerit,  Gen.  xvii  :  Esto  perfedus,  quae  quidem  quaestio 
solvi  non  posset,  si  perfectio  vitœ  christianœ  in  ipsa  dimissione 
divitiarum  consisterez  Sequeretur  enim  quod  qui  divitias  possi- 
deret,  non  posset  esse  perfectus  :  sed  si  verba  Domini  diligenter 
considerentur,  non  in  ipsa  divitiarum  dimissione  perfectionem 
posuit,sed  hoc  ostendit  esse  quasi  quamdam  perfectionis  viam,  ut 

ipse  modus  loquendi  ostendit,  cum  dicitur  :  Si  vis  perfectus  esse, 
vade  et  vende  omnia  quœ  habes,  et  da  pauperibus,  et  sequere  me, 
quasi  in  sequela  Christi  consistât  perfectio,  dimissio  vero  divitia- 
rum  sit  perfectionis  via  :  unde  Jeron.  dicit  super  Matth.  quia 
non  sufficit  tantum  relinquere,  subjungit  Petrus,  quod  perfectum 
est,  et  secuti  sumus  te.  Origenes  etiam  in  eodem  loco  dicit,  quod 
hoc  quod  dicit  :  Si  vis  perfectus  etc.  non  sic  intelligitur,  ut  ipso 
tempore  quo  tradiderit  bona  sua  pauperibus,  fiât  omnino  perfec- 
tus, sed  ex  illo  die  incipiet  speculatioDeiadducere  eum  ad  omnes 
virtutes.  Potest  ergo  contingere,  quod  aliquis  divitias  possidens 
perfectus  fuit,  non  quidem  habens  animum  divitiis  irretitum,  sed 
totaliter  Deo  conjunctum,  et  hoc  figurant  verba  Domini  dicentis  ad 
eum  :  Ambula  coram  me,  et  esto  perfectus,  quasi  in  hoc  ejus  per- 
feciionem  ostendens  esse  quod  coram  Deo  ambulaverit,  cum  per- 
fecte  amando  usque  ad  contemptum  sui  et  suorum  omnium,  quod 
maxime  ex  immolatione  filii  demonstravit  :  unde  ei  dictum  est  : 
Quia  fecisti  rem  hanc,  et  non  pepercisti  filio  tuo  propter  me,  bene- 
dicam  tibi,  Gènes,  xxn.  Si  quis  vero  ex  hoc  arguere  velit  inutile 
esse  consilium  Domini  de  divitiis  dimittendis,  quia  Abraham  di- 
vitias possidens  fuit  perfectus,  ad  hoc  patet  jam  responsio  ex  prae- 
dictis.  Non  enim  Dominus  ea  ratione  hoc  dédit  consilium  quasi 
divites  perfecti  esse  non  possint,  aut  intrare  in  regnum  cœlorum, 
sed  quia  non  de  facili  possunt.  Magna  ergo  fuit  virtus  Abrahae, 
quia  etiam  divitias  possidens,  a  divitiis  liberum  animum  habuit, 
sicut  et  magna  virtus  fuit  Samson,  qui  absque  armis  cum  sola 
mandibula  asinae  multos  hostes  prostravit,  nec  lamen  consilium 
inutiliter  datur  militi,  ut  ad  bellum  accedens  assumât  arma  ad 
hostes  vincendos  :  nec  ergo  inutiliter  datur  consilium  perfectio- 
nem  desiderantibus  ut  dimittant  divitias,  quia  in  divitiis  Abraham 
potuit  esse  perfectus.  Facta  enim  mirabilia  non  sunt  ad  conse- 
quentiam  trahenda,  quia  infirmi  ea  magis  mirari  et  laudare  pos- 
sunt, quam  imitari  :  unde  et  in  Ecclesiastico  dicitur  xwi: Beatus 
iives  qui  inventus  est  sine  macula,  et  qui  post  aurum  non  abiit, 
nec  speravit  in  pecunia  et  thesauris.  Magnas  virtutis  dives  esse  os- 
tenditur,  et  perfecta  charitate  fixus  in  Deo,  qui  ex  affectu  divitia- 
rum  maculam  peccati  non  contrahit,  qui  post  aurum  concupis- 
cendo  non  vadit,  nec  de  divitiis  conûdendo  per  superbiam  super 
alios  se  extollit,  unde  Apost.  i,  ad  Tim.  ult.  :  Divitibus  hujus  sœcuh 
prœcipe  non  sublime  sapere,  nrc  sperare  in  incerto  divitiarum.  Sed 
quanto  divitis  taliter  instituti  major  est  beatitudo  et  virtus,  tanto 


298  S.    THOM^E   AQUINATIS   OPUSCULA 

talium  divitum  minor  estnumerus,  unde  subditur:  Quis  est  hic,  et 
laudabimus  eum?  Fecit  enim  mirabilia  in  vita  sua.  Y  ère  enim 
mirabilia  facit,  qui  in  divitiis  affluentibus  cor  non  apponit  :  et  si 
quis  talis  est,  absque  dubio  probatur  perfectus.  Unde  sequitur  : 
Quis  probatus  est  in  Mo,  id  est,  in  hoc  quod  absque  macula  divi- 
tias  habeat,  et  perfectus  inventus  est?  quasi  dicat,  rarus,  et  hoc 
erit  illi  in  gloriam  œternam  :  quod  consonat  verbis  Domini  dicen- 
tis,  quod  difficile  dives  intrabit  in  regnum  cœlorum.  Hase  est  ergo 
prima  via  perveniendi  ad  perfectionem,  ut  aliquis  studio  sequendi 
Christum  dimissis  divitiis  paupertatem  sectetur. 

GAPUT  VIII. 

De  secunda  perfectionis  via,  quœ  est  per  ahdicationem 
corporalium  a/fectionum,  et  matrimonii. 

Ut  autem  secundam  perfectionis  viam  convenientius  ostenda- 
mus,  accipiendum  est  verbum  August.  qui  dicit  in  lib.  XII,  de 
Trinitate  :  «  Tanto  magis  inhaeretur  Deo,  quanto  minus  diligilur 
bonum  proprium.  »  Igitur  secundum  ordinem  propriorum  bonorum 
quae  homo.propter  Deum  contemnit,  est  attendendus  ordo  eorum 
quibus  ad  perfectam  Dei  inhaesionem  pervenitur.  Prius  enim  re- 
linquenda  occurrunt  quse  minus  nobis  conjuncta  existunt  :  unde 
in  primo  loco  occurrit  ad  perfectionem  tendentibus  exteriora  bona 
relinquere,  quse  a  nostra  natura  sunt  separata.  Post  haec  vero 
relinquenda  occurrunt  ea  quae  nobis  naturee  communione  et  afti- 
nitatis  cujuscumque  necessitudine  conjungentur  :  unde  Dominus 
dicit  Luc.  xiv  :  Si  quis  venit  ad  me,  et  non  odit  patrem  suum,  et 
malrem,  et  uxorem,  et  filios,  et  fratres,  et  sorores,  non  potest  esse 
meus  discipulus.  Sed  percunctari  libet,  ut  Gregor.  dicit,  quomodo 
parentes  et  carnales  propinquos  prsecipimur  odisse,  qui  jubemur 
et  inimicos  diligere.  Sed  si  vim  praecepli  perpendimus,  utrumque 
agere  per  discretionem  valemus,  quasi  enim  per  odium  diligitur, 
qui  carnaliter  sapiens  dum  prava  nobis  ingerit,  non  auditur.  Sic 
enim  exhibere  proximis  nostris  odii  discretionem  debemus,  ut  in 
eis  et  diligamus  quod  sunt,  et  habeamus  odio  quod  in  Dei  nobis 
itinere  obsistunt.  Quisquis  enim  jam  ceterna  concupiscit,  in  eam 
quam  aggreditur  causam  Dei,  extra  patrem,  extra  matrem,  extra 
uxorem,  extra  filios,  extra  cognalos, extra  semetipsum  fieri  débet, 
ut  eo  verius  cognoscat  Deum,  quo  in  ejus  causa  neminem  cog- 
noscit.  Manifestum  namque  est,  quod  carnales  affectus  intentio- 

nem  mentis  diverberant,  ejusquo  aciem  obscurant.  Inter  ceeteras 
autem  proximorum  necessitudines  maxime  affecta  conjugal i  hu- 
manus  animus  irretitur,  intantum  quod,  sicut  dicitur  Gen.  n,  ex 
ore  primi  parentis  :  Relinquet  homo  patrem  et  matrem,et  adhœre- 
bituxori  suce  ;  et  ideo  ad  perfectionem  tendentibus  maxime  vin- 
culum  conjugale  est  vitandum,  quia  per  hoc  homo  maxime  curis 
sœcularibus  implicatur.  Et  hanc  causam  Apostolus  assignat  sui 
consilii,  quod  dederat  de  continentia  servanda,  dicens  I,  ad 
Corinth.  vu  :  Qui  sine  uxore  est,  sollicitus  est  quœ  Domini  sunt, 
quomodo  placeat  Deo  :  qui  autem  cum  uxore  est,  sollicitus  est  quœ 
sunt  mundi.  Ut  ergo  homo  liberius  Deo  vacet,  eique  perfectius 
inhaereat,  secunda  ad  perfectionem  via  est  perpétua  castitatis 
observatio.  Habet  autem  et  hoc  continentise  bonum  aliquam  ido- 
neitatem  et  perfectionem  adipiscendam.  Impeditur  enim  animus 
hominis  ne  libère  possit  Deo  vacare,  non  solum  ex  amore  exterio- 
rum  rerum,  sed  multo  magis  ex  interiorum  passionum  impulsu. 
Inter  omnes  autem  interiores  passiones  maxime  rationem  absor- 
bet  concupiscentia  carnis,  et  venereorum  usus  :  unde  Àugust. 
dicit  in  i  libr.Soliloquiorum;Nihil  esse  semio  quod  magis  ex  arce 
virtutis  dejiciat  animum  virilem,  quam  blandimenta  fœminae, 
corporumque  il  le  contactus,  sine  quo  uxor  haberi  non  potest,  et 
ideo  continentiae  via  est  maxime  necessaria  ad  perfectionem  con- 
sequendam,  quam  quidem  viam  Apostolus  consuluit.  i,  ad  Co- 
rinth. vu,  dicens  :  De  virginibus  prœceptum  Domini  non  habeo, 
consilium  autem  do  tanquam  misericordiam  consecutus,  ut  sim 
fidelis.  Hujus  autem  vise  utilitas  ostenditur  Matth.  xix,  ubi  cum 
discipuli  Christo  dicerent  :  Si  ista  est  causa  homini  cum  uxore, 
non  expidit  nubere,  Dominus  respondit  :  Non  omnes  capiunt  ver- 
bum  istud,  sed  quibus  datum  est.  In  quo  arduitatem  hujus  vise 
ostendit,  et  quia  ab  ejus  consecutione  déficit  hominum  virtus 
communis,  et  quia  non  nisi  dono  Dei  ad  eam  pervenitur,  unde 
dicitur  Sapient.  vin  :  Scivi,  quoniam  aliter  non  possum  esse  conti- 
nens  nisi  Deus  det,  et  hoc  Ipsum  erat  summa  sapientia,  scire  cujus 
esset  hoc  donum:  cui  consonat  quod  Apostolus  dicit,  I  Corinth.  vu  : 
Volo  omnes  homines  esse  sicut  meipsum,  scilicet  qui  continentiam 
servo  :  sed  unusquisque  proprium  habet  donum  ex  Deo,  alius  quidem 
sic,  alius  vero  sic  :  ubi  aperte  continentiae  bonum  dono  Dei  ascri- 
bitur.  Sed  ne  rursus  ad  hoc  aliquis  donum  consequendum  secun- 
dum  suas  vires  conari  negligat,  Dominus  ad  hoc  hortatur  corn- 
muniter  et  primo  quidem,  exemplo,  cum  dicit  :  Sunt  eunuchi  qui 

seipsos  castraverunt,  non  membrorum  abscissione,  ut  Ghrysost. 
dicit,  sed  malarum  cogitationum  interemptione.  Et  deinde  invitât 
proponens  praemium,  cum  subdit  :  Propter  regnum  cœlorum  :  unde 
dicitur.  Sapient.  xli  :  Casia  gcneratio  inpeîyetuum  coronata  trium- 
phat,  in  coinquinatorum  certaminum  prœmium  vincens  :  ut  ultimo 
hortatur  verbo  cum  dicit  :  Qui  potest  capere,  capiat  :  quaa,  ut 
Hieron.  dicit,  hortantis  Domini  vox  est,  et  milites  suos  ad  pudi- 
citiœ  prœmium  concitantis,  quasi  qui  potest  pugnare,  pugnet,  et 
superet  ac  triumphet.  Si  quis  autem  objectionem  moveat  de 
Abraham  qui  perfectus  fuit,  et  aliis  justis  antiquis  a  malrimonio 
non  abstinentibus,  patet  responsio  per  hoc  quod  August,  dicit  in 
libr.de  bono  conjugali.  Gontinentia  non  corporis,  sed  animi  virtus 
est.  Virtutes  autem  animi,  aliquando  in  opère  manifestantur,  ali- 
quando  in  habitu  latent.  Quocirca  sicut  non  est  impar  meritum 
patientiee  in  Petro  qui  passus  est,  et  in  Joanne  qui  passus  non 
est  :  sic  non  impar  meritum  est  continentise  in  Joanne  qui  nullas 
expertus  est  nuptias,  et  in  Abraham  qui  filios  generavit.  Et  illius 
enim  cœlibatus,  et  istius  connubium  per  temporum  distributionem 
Christo  militaverunt;  dicat  ergo  fidelis  continens  :  Ego  quidem 
non  sum  melior  quam  Abraham  :  sed  melior  est  caritas  cœlibum, 
quam  castitas  nuptiarum,  quarum  Abraham  tinam  habuit  in  usu, 
alteram  in  habitu.  Caste  quippe  conjugaliter  vixit  :  esse  autem 
castus  sine  conjugio  potuit,  sed  tune  non  oportuit.  Ego  vero  faci- 
lius  non  utor  nuptiis,  quibus  usus  est  Abraham,  quam  si  uterer 
nuptiis,  quemadmodum  usus  est  Abraham  :  et  ideo  melior  sum 
illis  qui  per  animi  continentiam  non  possunt  quod  ego,  non  illis 
qui  propter  temporis  differentiam  non  fecerunt  quod  ego.  Quod 
enim  nunc  ago,  melius  illi  egissent,  si  tune  agendum  esset  :  hœc 
autem  August.  solutio  concordat  cum  eo  quod  supra  dictum  est 
de  observantia  paupertatis.  Tantam  enim  perfectionis  virtutem 
habebat  in  mente,  ut  nec  propter  temporalium  possessionem,  nec 
propter  usum  conjugii  mens  ejus  deficeret  a  perfecta  dilectione 
ad  Deum.  Si  quis  tamen  eamdem  mentis  virtutem  non  habens, 
cum  possessione  divitiarum,  et  usu  conjugii  ad  perfectionem  per- 
venire  contenderet,  prsesumptuose  convinceretur  errare  consilia 
Domini  parvipendens. 

GAPUT   IX. 

De  his  qxdlus  homo  jtivatur  ad  continentiam  servqndam. 

Quia  igitur  per  continentiae  viam  incedere  tam  arduum  est,  ut 
juxta  verbum  Domini,  non  omnes  hoc  capiant,  sed  Dei  dono 
habeatur,  per  hanc  viam  incedere  volentibus  sic  agere  oportet, 
ut  vitent  ea,  quibus  a  prosecutione  hujus  itineris  impediri 
possent.  Tria  autem  esse  impedimenta  continentiae  apparet. 
Primum  quidem  ex  parte  corporis.  Secundum  ex  parte  anima?. 
Tertium  ex  parte  exteriorum  personarum,  vel  rerum.  Ex 
parte  quidem  proprii  corporis,  quia  sicut  Apost.  dicit  ad 
Gai.  v  :  Caro  concupiscit  adversus  spiritum.  Cujus  carnis 
opéra  ibidem  esse  dicuntur  fornicatio,  immunditia,  impudicitia, 
et  caetera  hujusmodi  :  haec  autem  concupiscentia  carnis  est  lex, 
de  qua  dicit  Apostol.  ad  Rom.  vu  :  Video  aliam  legem  in  membris 
meis  repugnantem  legi  mentis  meœ.  Quanto  autem  caro  magis  fo- 
vetur  per  ciborum  affluentiara  et  deliciarum  mollitiem,  tanto  hu- 
jusmodi concupiscentia  magis  crescit  :  unde  Hiero.  dicit  :  Venter 
mero  œstuans  cito  dispumat  in  libidinem,  et  Prover.  xx  :  Luocu- 
riosa  res,  vinum.  Et  Job  xl,  dicitur  de  Behemoth,  per  quem  dia- 
bolus  significatur  :  Sub  umbra  dormit  in  secreto  thalami  in  locis 
humentibus  :  quod  exponens  Greg.  xxxin.  mora.  dicit  :  Loca 
humentia  sunt  opéra  voluptuosa.  Pes  quippe  in  arida  terra  non 
labitur,  fixus  vero  in  lubrica  vix  tenelur.  In  locis  ergo  humenti- 
bus iter  vitae  pressentis  faciunt,  qui  in  hac  ad  justitiam  recti 
stare  non  possunt.  Oportet  igitur  continentiae  viam  assumentibus, 
carnem  propriam  abstractis  deliciis,  vigiliis,  et  jejuniis,  et  hujus- 
modi exercitiis  castigare.  Cujus  rei  exemplum  Aposto.  nobis  os- 
tendit.  ad  Corinth.  ix,  dicens  :  Omnis  qui  in  agone  contenait,  ab 
omnibus  se  abstinetiet  post  modica  subdit  :  Castigo  corpus  meum, 
et  in  servitutem  redigo,  ne  forte  cum  aliis  prœdicaverim,  ipse  re- 
probus  efjiciar  :  et  quod  opère  perfecit,  verbo  docuit.  Dicit  enim 
ad  Rom.  xm,  cum  praemisisset  :  Non  in  cubilibus  et  impudicitiis, 
et  carnis,  inquit,  curam  ne  feceritis  in  desideriis.  Recte  autem  di- 
cit in  desideriis,  id  est,  ad  voluptatem,  quia  ad  necessitatem  na- 
turae  carni  cura  est  impendenda  :  unde  idem  dicit  ad  Ephes.  v  : 
Nemo  carnem  suam  unquam  odio  habnit,  sed  nutrit  et  fovet  eam. 
Ex  parte  autem  animae  propositum  continentiae  impeditur,  dum 
lascivis  cogitationibus  immoratur.  Unde  Dominus  per  Prophetam 

dicit  Isa.  i  :  Auferte  malum  cogitationum  vestrarum  ab  oculis 
meis.  Malœ  enim  cogitaliones  plerumque  ad  malum  faciendum 
inducunt,  unde  dicit  Mich.  n  :  Vœ  qui  cogitatis  inutile  :  et  statim 
subditur  :  Et  operamini  malum  in  cubilibus  vestris.  Inter  cœteras 
autem  cogitationes  malas  magis  ad  peccatum  inclinant  cogila- 
tiones  de  delectationibus  carnis.  Gujus  ratio  etiam  secundum 
philosophorum  doctrinam  dupliciter  assignari  potest.  Una  quidem, 
quia  cum  ipsa  delectatio  sit  homini  connaturalis,  et  a  juventute 
connutrita,  facile  in  ipsam  appetitus  fertur,  cum  eam  cogitatio 
proponit.  Unde  Philosophus  dicit  n.  Ethicor.  quod  delectationem 
judicare  non  possumus  de  facili,  quin  accipiamus  eam.  Secunda 
ratio  est,  quia,  ut  idem  dicit  in  m.  Ethic,  deleetabilia  in  parti- 
culari  sunt  magis  voluntaria  quam  in  universali.  Manifestum  est 
autem  quod  per  curam  cogitationis  ad  particularia  quaeque  des- 
cendimus,  unde  per  cogitationem  diutinam  maxime  libido  provo- 
catur.  Et  propter  hoc  Apostolus  I  ad  Corin.  vi,  dicit  :  Fugite 
fornicationem  :  quia  ut  gloss.  ibidem  dicit  :  Cum  aliis  vitiis  potest 
expectari  conflictus,  sed  hanc  fugite  ne  approximet,  quia  non 
aliter  hoc  malum  potest  vinci.  Contra  igitur  hujusmodi  inconti- 
nentiae  impedimentum  multiplex  remedium  invenitur,  quorum 
primum  et  preecipuum  est,  ut  mens  circa  contemplationem  divi- 
norum  et  orationem  occupetur  :  unde  dicit  Apostolus  ad  Ephes.  v  : 
Nolite  inebriari  vino,  in  quo  est  luxuria,  sed  implemini  Spiritu 
Sancto  loquentes  vobis  metipsis  inpsalmis,  hymnis,  et  canticis  spiri- 
tualibusj  quod  ad  contemplationem  pertinere  videtur;  cantantes  et 
psallentes  in  cordibus  vestris  Domino,  quod  ad  orationem  pertinere 
videtur.  Hinc  etiam  Dominus  per  Prophetam  dicit,  Isaise  xlviii  : 
Laude  mea  infrenabo  te,  ne  intereas.  Est  enim  quoddam  frenum 
animam  ab  interitu  peccati  retrahens  laus  divina.  Secundum  re- 
medium est  studium  Scripturarum,  secundum  illud  Hiero.  ad  Rus- 
ticum  monachum  :  «  Ama  Scripturarum  studia,  et  carnis  vitia  non 
amabis.  »  Unde  Apostolus  cum  dixisset,  ad  Tim.  iv  :  Exemplum 
esto  fulelium  in  verbo,  in  couver satione,  in  charitate,  in  fide,  in 
castitate,  statim  subdit  :  Cum  venio,  attende  lectioni.  Tertio  re- 
medium est  quibuscumquo  bonis  cogitationibus  animum  occuparc, 
unde  Chrys.  super  Matt.  dicit,  quod  abscisio  membri  non  ita 
comprimit  tentationes  et  tranquiliitatem  facit,  ut  cogitationis 
frenum,  unde  Apostolus  ad  Phil.  iv.  dicit  :  De  cœtero;  fratres, 
quœcumque  sunt  vera,  quœcumque  pudica,  quœcumque  justa,  quœ- 
cumque  sancta,  quœcumque  amabilia,  quœcumque  bonœ  famœ,  si 

qua  virtus,  si  qua  laus  disciplinée,  hœc  cogitate.  Quartum  remediura 
est,  ut  homo  ab  otio  desistens,  etiam  in  corporalibus  laboribus 
seipsum  exerceal.  Dicitur  enim  Eccles.  xxxm  :  Multam  malitiam 
docuit  otiositas.  Et  specialiter  otium  est  viliorum  carnalium  in- 
centivum,  unde  dicitur  Ezech.  xvi  :  Hœc  fuit  iniquitas  Sodomœ 
sororis  tuœ,  superbia,  saturitas  panis,  et  abundantia,  et  otium 
ipsius.  Et  ideo  Hiero.  ad  Rusticum  monachum  scribens,  dicit  : 
Facito  aliquid  operis,  ut  semper  te  diabolus  inveniat  occupatum. 
Quintum  remedium  adhibetur  contra  carnis  concupiscentiam, 
etiam  per  aliquas  animi  perturbationes,  unde  Hiero.  refert  in  eadem 
Epistol.  quod  in  quodam  csenobio  erat  quidam  adolescens,  qui 
nulla  abslinentia,  nulla  operis  magnitudine  flammam  poterat 
carnis  extinguere,  unde  eum  periclitantem  pater  monasterii  hac 
arte  servavit.  Imperavit  enim  cuidam  viro  gravi,  ut  jurgiis  atque 
conviciis  eum  insectaretur,  et  post  irrogatam  injuriam  primus 
veniret  ad  conquerendum  :  vocati  etiam  testes  pro  eo  loquebantur, 
qui  contumeliam  fecerat.  Solus  pater  monasterii  defensionem  suam 
opponebat,  ne  abundanti  tristitia  frater  absorberetur.  Ita  annus 
ductus  est,  quo  expleto  interrogatus  adolescens  super  cogitatio- 
nibus  pristinis,  respondit  :  Papa,  vivere  mihi  non  licet,  et  forni- 
cari  libet?  Ex  parte  autem  exteriorum  rerum  proposition  conti- 
nenliae  impeditur  per  aspectum  et  frequentia  colloquia  mulierum, 
et  earum  consortia  :  unde  dicitur  Ecclesiast.  ix  :  Propter  speciem 
mulieris  mulli  perierunt,  et  ex  hoc  concupiscentia  quasi  ignis  exar- 
descit.  Et  postea  subdilur  :  Colloquïum  ipsius  quasi  ignis  exardescit. 
Et  ideo  contra  hoc  est  adhibendum  remedium,  quod  ibidem  dici- 
tur :  Ne  respicias  mulierem  multivolam,  ne  forte  incidas  in  laqueos 
illius  :  eum  saltatrice  ne  assiduus  sis,  nec  audias  illam,  ne  forte 
pereas  in  efficacia  illius.  Et  Ecclesiastici  xlii,  dicitur.  Omni  ho- 
mini  noli  intendere  in  specie,  et  in  medio  mulierum  noli  commorari. 
De  vestimentis  enim  procedit  tinea,  et  a  muliere  iniquitas  viri, 
unde  Hiero.  contra  Vigilantium  scribens  dicit,  quod  monachus 
sciens  imbecillitatem  suam,  et  vas  fragile  quod  portât,  timet 
offendere  ne  impingat,  et  corruat  atque  frangatur  :  unde  et  mu- 
lierum, maxime  adolescentularum  vitat  aspectum,  ne  eum  capiat 
oculus  meretricis,  ne  forma  pulcherrima  ad  illicitos  ducat  am- 
plexus.  Ex  quo  patet  quod  sicut  abbas  Moyses  dicit  in  Collatio- 
nibus  patrum,  «  pro  puritate  cordis  servanda,  solitudo  sectanda 
est,  aejejuniorum  inediam,  vigilias,  labores  corporis,  nuditatem, 
lectionem,  cœterasque  virtutes  debere  nos  suscipere  novimus, 

ut  scilicet  per  illas  ab  universis  passionibus  noxiis  illaesum  pa- 
rare  cor  nostrum  et  conservare  possimus  et  ad  perfeetionem  cha- 
ritatis  istis  gradibus  innitentes  ascendere.  »  Ob  hoc  igitur  in 
religionibus  sunt  hujusmodi  opéra  instituta,  non  quia  in  ipsis 
principaliter  consistât  perfectio,  sed  quia  his  quasi  quibusdam 
instrumentis  ad  perfeetionem  perveniatur  :  unde  post  pauca  sub- 
ditur  ibidem  :  Igitur  jejunia,  vigiliae,  inedia,  meditatio  Scriptura- 
ruin,  nuditas,  ac  privatio  omnium  facultatum,  non  perfectio,  sed 
instrumenta  perfectionis  sunt  :  quia  non  in  ipsis  consistit  disci- 
plinas finis,  sed  per  illa  pervenitur  ad  finem.  Si  quis  autem  obji- 
ciat,  quod  absque  jejunio,  vigiliis,  et  aliis  hujusmodi  exercitiis 
potest  homo  perfeetionem  acquirere,  praesertim  cum  de  Domino 
legatur  Matt.  xi  :  Venit  filius  hominis  manducans  et  bibens,  sui 
quoque  discipuh  non  jejunarent,  quemadmodum  discipuli  Joannis 
et  Pharisaei,  ad  hoc  in  gloss.  respondebitur,  quod  Joannes  vinum 
et  siceram  non  bibit,  quia  abstinentia  meritum  auget,  cui  nulla 
est  potentia  naturae.  Dominus  autem  qui  peccatum  potest  con- 
donare,  cur  a  peccatoribus  manducantibus  declinaret,  quos  abs- 
tinentibus  poterat  facere  îustiores?  Discipuli  ergo  Christi  non 
habebant  opus  jejunio,  quia  prœsentia  sponsi  illis  fortitudinem 
dabat  majorem,  quam  discipuli  Joan.  per  jejunium  haberent  : 
unde  Dominus  ibidem  dicit  :  Venient  dies  quando  auferetur  ab  eis 
sponsus,  et  tune  jejunabunt  :  quod  exponens  Ghrys.  dicit  :  «  Jeju- 
nium triste  est  non  naturaliter,  sed  illis  qui  imbecillius  adhuc 
dispositi  sunt  :  his  enim  qui  sapientiam  contemplari  desiderant, 
delectabile  est.  Quod  ergo  discipuli  imbecilles  erant,  non  erat 
tempus  tristitiam  introducendi  quousque  firmarentur.  Per  hoc 
monslrat,  quod  non  gulae  erat  quod  fiebat,  sed  dispensationis 
cujusdam.  »  Quod  autem  hujusmodi  exercitia  expédiant  ad  vitanda 
poccata  et  perfeetionem  consequendam  Apostolus  expresse  os- 
tendit.  II  ad  Gorin.  vi,  dicens  :  Nernini  étantes  ullam  offensio- 
nem,  ut  non  vituperetur  ministerium  nostrum  :  sed  in  omnibus 
exhibeamus  nosmetipsos  sicut  Dei  minislros  in  multa  patientia,  in 
necessitatibus,  in  angustiiSj  in  plagis,  in  careeribus,  in  seditioni- 
bus,  in  laboribus,  in  vigiliis,  in  jejuniis  et  castitate. 

GAPUT    X. 

De  tertia  via  perfectionis,  quœ  est  per  abjectionem 
propriœ  voluntatis. 

Non  solum  autem  necessarium  est  ad  perfectionem  charitatis 
consequendam,  quod  homo  exteriora  abjiciat,  sed  etiam  quod 
homo  quodammodo  seipsum  derelinquat.  Dicit  enim  Dion.  iv.  c. 
de  divinis  nominibus,  quod  divinus  amor  est  extasim  faciens,  id 
est,  extra  seipsum  ponens,  non  sinens  hominem  suipsius  esse,  sed 
ejus  quod  amatur  :  cujus  rei  exemplum  in  seipso  demonstravit 
Apostolus  dicens  ad  Galat.  n  :  Vivo  autem  jam  non  ego,  vivit 
vero  in  me  Christus,  quasi  suam  vitam  non  suam  œstimans,  sed 
Christi  :  quia  quod  proprium  sibi  erat  contemnens.,  tolus  Christo 
inhaerebat.  Et  hoc  etiam  in  quibusdam  esse  completum  ostendit, 
cu,m  dicit  ad  Col.  m  :  Mortui  enim  estis,  et  vita  vestra  abscondita 
est  cnm  Christo  in  Deo.  Exhortatur  etiam  alios  ut  ad  hoc  perve- 
niant,  cum  dicit,  II  ad  Cor.  v:  Pro  omnibus  moriuus  est  Christus, 
ut  et  qui  vivunt  jam  non  sibi  vivant,  sed  ei  qui  pro  ipsis  mortuus 
est  et  resurrexit.  Et  ideo,  ut  habetur  Luc.  xiv,  postquam  dixerat  : 
Si  quis  venit  ad  me,  et  non  odit  patrem  suum,  et  matrem,  et  uxo-* 
rem,  etjilios,  et  fratres,  et  sorores,  tanquam  aliquid  majus  addens, 
subdit,  adhuc  autem  et  animam  suam,  non  potest  meus  esse  disci- 
pulus.  Hoc  etiam  idem  Dominus  docet,  Matt.  xvi,  dicens  :  Si  quis 
vult  venire  post  me,  abneget  semetipsum,  et  tollat  crucem  suam,  et 
sequatur  me.  Hujus  autem  salubris  abnegationis  et  charitativi 
odii  observantia  partim  quidem  necessaria  est  ad  salutem,  et 
omnibus  qui  salvantur  communis,  partim  autem  ad  perfectionis 
pertinet  complementum.  Ut  enim  ex  supra  posita  Dionysii  aucto- 
ritate  apparet,  de  ratione  divini  amoris  est,  uj;  amans  non  sui 
ipsius  remaneat,  sed  amati.  Secundum  igitur  divini  amoris  gradum, 
necesse  est  et  odium,  et  abnegationem  prœdictam  distingui.  Est 
autem  necessarium  ad  salutem,  ut  homo  sic  Deum  diligat,  ut  in 
eo  finem  suae  intentionis  ponat,  nihilque  admittat  quod  contra- 
rium  divinae  dilectioni  existimat.  Et  ideo  consequenter,  et  odium, 
et  abnegatio  sui  ipsius  est  de  necessitale  salutis,  unde  Greg. 
dicit  inHomil.  «  Tuncnosmetipsosreiinquimus  et  abnegamus,  cum 
vitamus  quod  per  vetustatem  fuimus,  et  ad  hoc  nitimur,  quod 
per  novitatem  vocamur.  »  Et  sicut  inHomil.  alia  dicit:  «  Tuncbene 
animam  nostram  odimus,  cum  ejus  carnalibus  desideriis  non 
S.  Thom.  Aq.  Oposcula.  —  1.  —  20 

acquiescimus,  cum  ejus  appetitus  frangimus,  et  ejus  voluptatibus 
reluctamur  ».  Ad  perfectionem  veropertinet,  ut  homo  propter  in- 
tentionem  amoris  Dei  etiam  ea  abjiciat,  quibus  licite  uti  posset, 
ut  per  hoc  liberius  Deo  vacet.  Secundum  hune  ergo  modum  con- 
sequens  est  ut  et  odium,  et  abnegatio  sui  ipsius  ad  perfectionem 
pertineant  :  unde  ex  ipso  modo  loquendi  apparet  haec  a  Domino 
proposita  esse  quasi  ad  perfectionem  pertineant.  Sicut  enim  dicit 
Malt,  xix  :  Si  vis  perfectus  esse,  vade  et  vende  omnia  quœ  habes, 
et  da  pauperibus,  non  necessitatemimponens,  sed  volunlati  relin- 
quens,  ita  dicit  :  Si  quis  vult  venire  post  me,  abneget  semetipsum, 
et  tollat  crucem  suam,  et  sequatur  me  :  quod  Chrysost.  exponit, 
dicens  :  «  Non  coactivum  facit  sermonem,  non  enim  dicit  :  Si  vos 
volueritis  et  nolueritis,  oportet  hœc  vos  pati.  »  Similiter  cum  dixis- 
set:  Si  quis  venit  ad  vie,  et  non  odic  patrem  suum,  etc.  postmodum 
subdit  :  Quis  enim  ex  vobis  volens  turrim  œdificare,  nonne  prius 
sedens  computat  sumptus  qui  necessarii  sunt,  si  habeat  ad  perficien- 
dum?  quod  exponens  Gregor.  in  Homil.  dicit  :  «  Quia  sublimia 
praecepta  data  sunt,  protinus  comparatio  sedifîcandse  sublimitatis 
adjungitur  :  »  et  post  pauca  dicit  :  «  Istos  sumptus  dives  ille  habere 
non  potuit,  qui  cum  post  servata  praecepta  relinquenda  omnia  au- 
disset,  tristis  abcessit.  »  —  Ex  quibus  patet  hœc  ad  perfectionis  cou- 
silium  secundum  aliquem  modum  pertinere.  Hoc  autem  consilium 
perfeclissime  martyres  impleverunt,  de  quibus  August.  dicit  in 
sermone  de  martyribus,  quod  nulli  tantum  impendunt,  quantum 
qui  seipsos  impendunt.  Martyres  autem  Ghristi  sunt  qui  vitam 
prœsentem  propter  Christum  quodammodo  habuerunt  odio,  abne- 
gantes  seipsos  :  quia,  ut  Chrys.  dicit  super  Matth.  «  Qui  negat  alium, 
vel  fratrem,  vel  famulum,  vel  quemeumque,  etsi  flagellatum  vi- 
dent, et  queecumque  patientem  non  assistit,  non  adjuvat,  ila 
vult  corpori  nostro  nos  non  ignoscere,  ut  etsi  ilagellaverint,  vel 
quodeumque  aliud  fecerint,  corpori  non  parcamus.  »  Et  neextimes 
quod  usque  ad  verba  tantum  et  contumelias  oportet  abnegare 
seipsum  usqueadmortem  etiam  turpissimam,  scilicet  crucis,  quod 
significat  in  hoc  quod  dicit  :  Et  tollat  crucem  suam,  et  sequatur 
me.  Hoc  autem  ideo  perfectissimum  dicimus,  quia  martyres  illud 
propter  Deum  contemnunt,  scilicet  propriam  vitam,  propter  quam 
omnia  temporalia  quœrunlur,  et  ejus  conservatio  etiam  cum  om- 
nium aliorum  amissione  aliis  omnibus  praefertur.  Magis  enim 
homo  vult  et  divitias  perderc,  et  amicos,  adhuc  etiam  corporis 
infinnitali  succumbcrc,  et  in  servitulcin  redigi  quam  vita  privari  : 

unde  hoc  beneficium  victis  et  victoribus  prsestalur,  ut  vitse  par- 
centes  conservent  servituti  subjectos.  Unde  Satan  ad  Dominum 
dixit,  ut  habetur  Job  n  :  Pellem  pro  pelle,  et  cuncta  quœ  habet 
homo  dabit  pro  anima  sua,  id  est,  pro  corporali  vita  servanda. 
Inler  alia  autem  quanto  aliquid  magis  naturaliter  amatur,  tanto 
perfectius  contemnitur  propter  Ghristum.  Nihil  enim  est  homini 
amabilius  libertate  propriae  voluntatis.  Per  hanc  enim  homo  est 
aliorum  dominus,  per  hanc  aliis  uti,  vel  frui  potest,  per  hanc  etiam 
aclibus  suis  dominatur.  Unde  sicut  homo  dimittens  divitias,  vel 
^ersonas  conjunctas  eas  abnegat  :  ita  deserens  propriae  voluntatis 
arbitrium,  per-quod  ipse  sui  ipsius  dominus  est,  seipsum  abne- 
gare  invenitur,  Nihil  est  etiam  quod  homo  naturali  aflectu  magis 
réfugiât  quam  servilutem  :  unde  et  nihil  posset  homo  pro  alio 
amplius  impendere  post  hoc  quod  seipsum  in  mortem  pro  eo  tra- 
deret,  quam  quod  se  servituti  ejus  subjugaret,  unde,  ut  dicitur, 
Tobia3  ix,  Tobias  junior  dixit  ad  Angelum  :  Si  meipsum  tradam 
tibi  servum,  non  ero  condignus  providentiœ  tuœ.  Hujus  autem 
voluntatis  iibertatem  aliqui  sibi  propter  Deum  particulariter  adi- 
munt,  dum  quodcumque  particulare  votum  emittunt  de  quocum- 
quefaciendo,  vel  non  faciendo.  Per  votum  enim  nécessitas  quaedam 
imponitur  voventi,  ut  de  caetero  non  liceat  quod  prius  licebat, 
sed  quadam  necessitate  constringitur  ad  reddendum  quod  vovit, 
unde  in  Psal.  lxv  dicitur  :  Beddam  tibi  vota  mea,  quœ  distinxe- 
runt  labia  mea.  Et  Eccles.  iv  :  Si  quid  vovisti  Deo,  ne  moreris 
reddere  :  disciplicet  enim  ei  infidelis  et  stulta  promissio.  Aliqui  vero 
libertati  propriae  voluntatis  totaliter  abrenuntiant,  se  propter 
Deum  aliis  subjicientes  per  obedientiœ  votum,  cujus  quidem  obe- 
dienliae  exemplum  praecipuum  habuimus  in  Christo,  de  quo  Apos- 
tolusdicit,  PvO.  w:  Sicut  per  inobedientiam  unius  hominis  peccatores 
constituti  sunt  multi,  ita  et  per  unius  obeditionem  justi  constituen- 
tur  mulli.  Quam  quidem  obedientiam  Apostolus  manifestât  ad 
Phi.  n,  diccns  :  Humiliavit  semetipsum,  factus  obediens  usque  ad 
mortem.  Hœc  autem  obedientia  in  abrenuntialione  propriae  volun- 
lalis  consistit  :  unde  ipse  dicebat  Matlh.  xxvi  :  Pater  mi,  si  pos- 
sibile  est,  transeat  a  me  calix  iste  :  verumtamen  non  sicut  ego  volo, 
sed  sicut  tu.  Et  Joan.  VI.  dicit  :  Descendi  de  cœlo  non  ut  faciam 
voluntatem  meam,  sed  voluntate?n  ejus  qui  misit  me.  lu  quo  nobis 
dédit  exemplum,  ut  sicut  ipse  suam  voluntatem  humanam  abne- 
gabat  supponendo  eam  divinae,  ita  et  nos  nostram  voluntatem 
Deo  totaliter  supponamus  et  hominibus,  qui  nobis  praeponuulur 

tamquam  Dei  ministri.  Unde  Apost.  ait  ad  Heb.  ult.  :  Obedite  prœ 
positis  vestris,  et  subjacete  eis. 

GAPUT    XL 

Quod  très  viœprœdictœ  perfectionis  proprie  ad  statum 
religionis  pertinent. 

Secundum  autem  triplicem  viam  perfectionis  assignatam  in  re- 
ligionibus,  triplex  commune  votam  invenitur,  scilicet  votum  pau- 
pertatis,  continentise,  et  obedienlise  usque  ad  mortem.  Per  votum 
paupertatis  primam  perfectionis  viam  religiosi  assumunt  omni 
proprietali  abrenuntiantes.  Per  votum  autem  continentiaa  aggre- 
diunturviam  secundam  matrimonio  perpetuo  abrenuntiantes.  Per 
votum  autem  obedientiae  maxime  viam  terliam  assumunt,  volun- 
tatem  propriam  abnegando.  Hoc  etiam  triplex  votum  congrue 
religioni  adaptatur.  Nam,  sicut  dicit  August.  x,  de  civi.  Dei,  re- 
ligio  non  quemlibet,  sed  Dei  cultum  significare  videtur.  Unde  et 
Tullius  dicit  in  rhetorica,  quod  religio  est  virtus,  quœ  cuidam 
superiori  naturse  qnam  divinam  vocant,  cultum  cseremoniamque 
affert.  Cultus  autem  soli  Deo  debitus  in  sacrificii  oblatione  osten- 
ditur.  Offertur  autem  Deo  sacrificium  de  exterioribus  rébus, 
quando  eas  aliquis  propter  Deum  largitur,  secundum  illud  Heb. 
ult.  :  Beneficentiœ  et  communionis  nolite  oblivisci  :  talibus  enim 
hostiis  promeretur  Deus.  Offertur  etiam  Deo  sacrificium  de  pro- 
prio  corpore,  quando  scilicet  qui  Christi  sunt,  carnem  suam  cru- 
cifigunt  cum  vitiis  et  concupiscentiis,  ut  dicit  Apostolus  Gai.  v. 
Unde  et  ipse  dicit,  Roman,  xn:  Exhibeatis  corpora  vestra  hostiam 
viventem,  sanctam,  Deo  placentem.  Est  etiam  sacrificium  tortium 
Deo  acceptissimum,  quando  aliquis  spiritum  suum  offert  Deo, 
secundum  illud  Psal.  l  :  Sacrificium  Deo  spiritus  contribulatus. 
Sed  sciendum  quod  sicut  Gregor.  dicit  super  Ezech.,  hoc  inter 
sacrificium  et  holocaustum  distat,  quod  omne  holocaustum  est 
sacrificium,  et  non  omne  sacrificium  holocaustum.  In  sacrificio 
enim  pars  pecudis,  in  holocausto  vero  totum  pecus  offerri  consue- 
verat.  Cum  ergo  aliquis  suum  aliquid  Deo  vovet,  et  aliquid  non 
vovet,  sacrificium  est.  Cum  vero  omne  quod  habet,  omne  quod 
vivit,  omne  quod  sapit,  omnipotenti  Deo  voverit,  holocaustum 
est  :  quod  quidem  impletur  per  tria  vota  prsedicta.  Unde  mani- 
festum  est  eos  qui  hujusmodi  vota  Deo  emittunt,  quasi  propter 
holocausti  excellentiam  antonomastice  religiosos  vocari.  Per  sacri- 

ficii  autem  oblationem  secundum  legis  mandatum  pro  peccatis 
satisfacere  oportet,  ut  in  Levitico  expresse  jubetur.  Unde  Psal.  iv, 
cum  dixisset  :  Quœ  dicitis  in  cordibus  vestris  et  in  cubilibus  vestris 
compungimini,  statim  de  sacrificatione  scribens,  dixit  :  Sacri/icate 
sacrificium  justitiœ,  id  esl  opéra  facite  justa  post  pœnitentïae  la- 
menta, ut  glo.  exponit.  Sicut  ergo  holocaustum  sacrificium  est 
perfectum,  ita  per  vota  praemissa  perfecte  homo  Deo  satisfacit, 
cum,  et  de  exterioribus  rébus,  et  de  proprio  corpore,  et  de  pro- 
prio  spiritu,  holocaustum  offert.  Ex  quo  patet  quod  religionis 
status  non  solum  perfectionem  charitatis,  sed  etiam  perfectionem 
pœnitentise  continet  in  tantum,  quod  nulla  sunt  peccata  tam  gra- 
via,  pro  quibus  possit  homini  imponi  pro  satisfactione  religionis 
assumptio,  quasi  religionis  statu  omnem  satisfactionem  transcen- 
dente.  Unde  (ut  habetur.  33,  q.  2,  c.  Atfmonere),  Astulpho,  qui 
uxorem  occiderat  consulitur  ut  monasterium  ingrediatur  quasi 
melius,  et  levius,  alioquin  ei  durissimam  pœnitentiam  injungit. 
Inter  haec  autem  tria  quae  ad  religionis  statum  diximus  pertinere, 
praecipuum  est  obedientiae  votum,  quod  quidem  multipliciler 
apparet.  Primo  quidem,  quia  per  obedientiae  votum  homo  Deo 
propriam  voluntatem  offert  :  per  votum  autem  continentiae  offert 
ei  sacrificium  de  proprio  corpore  :  per  votum  vero  paupertatis 
offert  de  exterioribus  rébus.  Sicut  ergo  inter  bona  hominis  corpus 
praefertur  exterioribus  rébus,  et  anima  corpori,  ita  votum  conti- 
nentiae voto  paupertatis  prsefertur,  votum  autem  obedientiae  utri- 
que.  Secundo,  quia  propter  propriam  voluntatem  homo  et  exte- 
rioribus rébus  utitur,  et  proprio  corpore.  Sic  igitur  qui  propriam 
voluntatem  dat,  totum  dédisse  videtur.  Universalius  igitur  est 
obedientiae  votum,  quam  continentiae  et  paupertatis,  et  quodam- 
modo  includit  utrumque.  Hinc  est  quod  Samuel  obedientiam 
omnibus  sacrificiis  praefert  dicens,  I  Reg.  xv  :  Melior  est  obedien- 
tia,  quam  victimœ. 

GAPUT    XII. 

Contra  errores  illorum,  qui  prcesumpserunt  âiminuere 
meritum  obedientiœ,  vel  voli. 

Humanae  igitur  perfectioni  diabolus  invidens,  diversos  vanilo- 
quos,  et  seductionis  magistros  suscitavit,  qui  praedictas  perfec- 
tionis  vias  impugnarent.  Primam  enim  perfectionis  viam  Vigilan- 
tius  impugnavit,  contra  quem  Hiero.  loquens  ait  :  «  Quod  autem 

asserit  eos  melius  facere  qui  utantur  rébus  suis,  et  paulatim 
fructus  possessionum  pauperibus  dividunt,  quam  illos  qui  posses- 
sionibus  venumdatis  semel  omnia  largiantur,  non  a  me  ei,  sed  a 
domino  respondebitur  :  Si  vis  esse  perfectus,  vade  et  vende  omnia 
quœ  habes,  et  da  pauperibus,  et  veni,  sequere  me.  Ad  eum  Ioquitur 
qui  vult  esse  perfectus,  qui  cum  Apostolis  patrem,  naviculam,  et 
rete  dimittit.  Iste  quem  tu  laudas,  secundus  aut  tertius  gradus 
est,  quem  et  nos  recipimus,  dum  modo  sciamus  prima  secundis  et 
tertiis  praeferenda.  »  Et  ideo  ad  excludendum  hune  errorem,  dici- 
tur  in  lib.  de  ecclesiasticis  dogmatibus  :  Bonum  est  facultates  cum 
dispensatione  pauperibus  erogare,  melius  est  pro  intentione  se- 
quendi  dominum,  insimul  omnia  donare,  et  absolutum  sollicitu- 
dine  cum  Christo  egere.  Secundam  perfectionis  viam  impugnavit 
Jovinianus,  matrimonium  virginitati  adaequans,  cujus  errorem 
beatus  Hieronym.  evidentissime  confutat  in  libro,  quem  contra 
eum  scripsit,  de  quo  etiam  errore  August.  in  libro  retractationum 
sic  dicit  :  «  Joviniani  hseresis,  sacrarum  virginum  meritum  sequarc 
pudicitise  conjugali  voluit  :  in  dein  urbe  romana  nonnullas  etiam 
sanctimoniales  de  quarum  impudicitia  suspicio  nulla  praecesserat, 
dejecisse  in  nuptias  dicitur.  Huic  nostra  sancta  mater  Ecclesia 
per  omnia  fidelissime  ac  fortissime  resistit,unde  in  libr.de  Eccle- 
siast.  dogmatibus  dicitur,  sacratse  Deo  virginitati  nuptias  cose- 
quare,  aut  pro  amore  castigandi  corporis  abstinentibus  a  vino  vel 
carnibus  nihil  credere  meriti  accrescere,  non  est  Christiani,  sed 
Joviniani.  »  His  autem  antiquis  insidiis  diabolus  non  contentus, 
temporibus  nostris  quosdam  dicitur  incitasse,  votum  obedientiae, 
ac  alia  vota  communiter  impugnantes,  dicendo  laudabilius  esse 
bona  opéra  virtutum  facere  sine  voto  vel  obedientia,  quasi  ad 
hsec  facienda  homo  per  votum  vel  obedientiam  constringalur. 
Quorum  aliqui  dicuntur  in  tantam  vesaniam  prosilire,  quod  asse- 
rant  votum  quod  aliquis  emisit  de  religione  intranda  posse  pree- 
termitti,  absque  detrimento  salutis.  Hune  autem  errorem  qui- 
busdam  vanis  et  frivolis  rationibus  confirmare  dicuntur.  Dicunt 
enim,  quod  lanto  aliquid  est  laudabilius  et  magis  meritorium, 
quanto  est  magis  voluntarium  :  sed  quanto  aliquid  est  magis  ne- 
cessarium,  tanto  videtur  minus  voluntarium;  laudabilius  ergo  et 
magis  meritorium  videtur  esse,  quod  quis  opéra  virtutum  exer- 
ceat  proprio  arbitrio  et  absque  necessitate  voti  vel  obedientiœ, 
quam  quod  ex  voto  vel  obedientia  hoc  facere  compellatur.  Dicun- 
tur etiam  ad  hoc  inducere  quod  Prosper  dicit  in  II  lib.  de  vita 

contcmplativa.  Dicit  enim  sic  :  Abstinere  vel  jejunare  debemus, 
ut  non  nos  necessitati  jejunandi  subdamus,  ne  jam  non  devoti, 
sed  inviti  rem  non  voluntarie  faciamus.  Possent  etiam  ad  hoc 
inducere  quod  dicit  Apost.  II  Cor.  ix  :  Unusquisque  prout  desti- 
navit  in  corde  suo,  non  ex  tristitia,  aut  ex  necessitate  :  hilarem 
enim  datorem  diligit  Deus.  Oportet  ergo  manifeste  ostendere  et 
hoc  falsum  esse  quod  dicunt,  et  eorum  frivolas  rationes  elidere.  Ad 
ostendendum  autem  hujus  erroris  falsitatem,  primo  assumendum 
est  quod  in  Psal.  lxxi,  dicitur  :  Vomie  et  reddite  domino  Deo 
vestro,  ubi  dicit  Gloss.:Notandum,quod  alia  sunt  communia  vota 
Dei,  scilicet  sine  quibus  non  est  salus,  ut  vovere  fidem  in  bap- 
tismo  et  hujusmodi,  quae  etiam  si  non  promittimus,  solvere  debe- 
mus, et  de  his  praecipitur  omnibus:  Vovete  et  reddite  :  alia  sunt 
vota  propria  singulorum,  utcastitas,  virginitas,  et  hujusmodi.  Ad 
haec  ergo  vovenda  nos  invitât;  non  praecipit  ut  voveamus,  sed  ut 
vota  reddamus.  Vovere  enim  voluntati  consulitur,  sed  post  voti 
emissionem  redditio  exigitur  necessario.  Votum  ergo  quoddam 
est  in  praecepto,  quoddam  in  consilio.  Ex  utroque  autem  ex  ne- 
cessitate concluditur,  quod  melius  est  aliquod  bonum  facere  ex 
voto,  quam  sine  voto.  Manifestum  est  enim,  quod  ad  ea  quae  sunt 
de  necessitate  salutis,  omnes  tenentur  ex  Dei  praecepto,  nec  est 
fas  aestimare  aliquod  Dei  praeceptum  in  vacuum  dari,  finis  autem 
cujuslibet  prœcepti  est  charitas,ut  dicit  Apost.  I  Tim.  i.  Frustra 
ergo  daretur  aliquod  praeceptum  de  aliquo  faciendo,  si  non  magis 
ad  charitatem  pertineret  illud  facere,  quam  non  facere.  Dalur 
autem  praeceptum  non  solum  de  credendo,  vel  de  non  furando, 
sed  etiam  ut  haec  voveamus.  Credere  igitur  ex  voto  et  abstinere 
a  furto  ex  voto,  etc.  hujusmodi,  magis  ad  charitatem  pertinent, 
quam  si  sine  voto  fiant.  Quod  autem  magis  ad  charitatem  perti- 
net,  magis  est  laudabile,  et  magis  meritorium.  Magis  ergo  est 
laudabile  et  meritorium  facere  aliquid  ex  voto,  quam  sine  voto. 
Rursus,  consilium  datur  non  solum  de  virginitate  vel  castitate 
servanda,  sed  etiam  de  vovendo,  ut  patet  ex  Glo.  supra  inducta. 
Sed  consilium  non  datur  nisi  de  meliori  bono,  ut  supra  dictum 
est,  melius  ergo  est  servare  virginitatem  cum  voto,  quam  sine 
voto,  et  simile  est  in  aliis.  Item  inter  alia  bona  opéra  maxime 
obsèrvatio  virginitatis,  commendari  solet,  ad  quam  dominus  in- 
vitât, dicens,  Matth.  xix  :  Qui  potest  capere  capiaty  sed  ipsa  virgi- 
nitas ex  voto  commendabilis  redditur.  Dicit  enim  Aug.  in  lib.  de 
Virgin.  «  Neque  Virginitas  quia  virginitas  est,  sed  quia  Deo  dicata 

est,  honoratur,  quam  vovet  et  servet  continentia  pietatis.  »  Et 
infra  :  «  Nec  nos  in  virginibus,  quod  virgines  sunt  praedicamus,  sed 
quod  Deo  dicatae  sunt  pia  continentia  virginitatis.  »  Multo  igitur 
magisaliqua  opéra  laudabiliora  redduntur,  ex  hoc  quod  per  votum 
Deo  dicantur.  Iterum,  quodlibet  bonum  finitum  cum  enumera- 
tione  alterius  boni  melius  est  :  nulli  autem  dubium  esse  potest, 
quin  ipsa  promissio  boni  sit  aliquod  bonum,  unde  et  qui  homini 
aliquid  promittit,  bonum  aliquod  ei  videturjam  impendere,  unde 
et  quibus  aliquid  promittitur  gratias  agunt,  votum  autem  est 
qusedam  promissio  Deo  facta,  ut  patet  per  illud  quod  dicitur, 
Ecclesiastes  iv  :  Si  quid  vovisti  Deo,  ne  moreris  reddere,  displicet 
enim  ei  infidelis  et  stulta  promissio.  Melius   est  igitur  aliquid 
facere  et  vovere,  quam  facere  simpliciter  absque  voto.  Adhuc, 
quanto  aliquis  plus  dat  alicui,  tanto  majus  aliquid  ab  eo  meretur. 
Qui  autem   facit  aliquid  sine  voto,  dat  ei  solum,  quod  facit 
propter  ejus  amorem,  qui  autem  non  solum  facit,  sed  etiam  vo- 
vet, non  solum  dat  ei  quod  facit,  sed  etiam  potentiam,  qua  facit. 
Facit  enim  se   non  posse  quin  faciat,  quod  prius   non   facere 
licite  poterat.  Majus  igitur  aliquid  meretur  apud  Deum  qui  ex 
voto  aliquid  facit,  quam  qui  illud  facit  sine  voto.  Amplius  ad  lau- 
dem  boni  operis  pertinet,  quod  voluntas  firmetur  in  bono,  sicut 
ad  aggravationem  culpae  pertinet,  quod  voluntas  sit  obstinata  in 
malo.  Manifestum  est  autem,  quod  qui  aliquid  vovet,  voluntatem 
suam  firmat  ad  id,  quod  vovet,  et  sic  cum  implet  quod  voverat 
opus  bonum,  ex  voluntate  firmata  procedit.  Sicut  igitur  ad  gra- 
vamen  culpae  pertinet,  quod  ex  proposito  firmato  aliquis  malum 
operetur,  hoc  enim  est  ex  malitia  peccare,  ita  ad  augmentum 
meriti  pertinet  quod  aliquis  bonum  opus  operetur  ex  voto.  Item, 
quanto  aliquis  actus  ab  excellentiori  virtute  progreditur,  tanto 
laudabilior  est,  cum  tota  laus  operis  ex  virtute  procédât  :  con- 
tingit  autem  quandoque  actum  inferioris  virtutis  a  superiori  vir- 
tute imperari,  puta  cum  aliquis  actum  justitige  ex  charitate  facit, 
multo  igitur  melius  est  opus  virtutis  inferioris  facere  ex  imperio 
superioris  virtutis,  sicut  melius  est  opus  justitiae,  si  ex  charitate 
fiât.  Manifestum  est  autem,  quod  particularia  bona  opéra  quae 
facimus  pertinent  ad  aliquas  inferiores  virtutes,  puta,  jejunare, 
ad  abstinentiam  :  continere,  ad  castitatem,  et  sic  de  aliis.  Vovere 
autem  est  proprie  latrise  actus,  quam  nulli  dubium  esse  débet  esse 
potiorem  vel  abstinentia,  vel  castitate,  vel  quacumque'alia  hu- 
jusmodi  virtute.  Majus  enim  est  colère  Deum,  quam  recte  se  ha- 

bere  erga  proximum,  aut  seipsum.  Opus  igitur  abstinentiae,  vel 
castitatis,  vel  cujuscumque  talium  virtutum,  quae  sunt  infra 
latriam,  laudabilius  est  si  ex  voto  fiant.  Huic  etiam  suffragatur 
pium  Ecclesise  studium,  qua3  homines  ad  vovendum  invitans,  et 
voventibus  ire  in  subsidium  terrae  sanctae,  vel  alias  in  defensionem 
Ecclesise,  indulgentias  et  privilégia  largitur  :  non  autem  invitaret 
ad  vovendum,  si  melius  bona  opéra  esset  facere  sine  voto.  Hoc 
enim  esset  contra  exhortationem  Apostoli  I  Corinthiorum  xn  : 
jEmidamini  charismala  meliora.  Unde  si  melius  esset  bona  opéra 
facere  absque  voto,  non  invitaret  ad  vovendum,  sed  etiam  a  vo- 
vendo  retraheret  vel  prohibendo,  vel  etiam  dissuadendo.  Similiter 
etiam  cum  Ecclesise  intentio  sit  homines  fidèles  ad  meliorem  sta- 
tum  reducere,  omnes  a  votis  factis  absolveret,  ut  sic  eorum  bona 
opéra  laudabiliora  existèrent.  Patet  igitur  hujusmodi  positionem 
repugnare  ei  quod  communiter  Ecclesia  tenet  et  sentit,  unde  et 
tanquam  haeretica  reprobanda  est.  Ad  ea  vero  quae  pro  se  obji- 
jiciunt,  facile  est  multipliciter  respondere.  Primo  enim  quod  di- 
cunt,  quod  opus  bonum  ex  voto  factum  est  minus  voluntarium, 
non  est  universaliter  et  in  omnibus  verum.Multi  enim  sunt  qui  ea 
quae  voverunt  tam  prompta  voluntate  faciunt,  ut  etiam  si  non 
vovissent  non  solum  facerent,  sed  voverent.  Secundo  detur  quod 
aliquod  bonum  opus  quod  quis  facit  ex  voto,  vel  obedientia  sim- 
pliciter  consideratum  sit  involuntarium,  sed  tamen  facit  hoc  ex 
necessitate  voti,  vel  obedientiae,  quam  non  vult  praeterire,  adhuc 
dum  hoc  facit,  laudabilius  operatur,  et  magis  merito,  quam  si 
prompta  voluntate  iilud  faceret  sine  voto.  Etsi  enim  non  habeat 
voluntatem  promptam  illud  faciendi,  puta  jejunandi,  habet  tamen 
voluntatem  promptam  votum  implendi,  vel  obediendi,  quod  est 
multo  laudabilius  et  magis  meritorium  quam  jejunare,  unde  plus 
meretur  quam  ille  qui  sua  voluntate  jejunat  :  tantoque  voluntas 
votum  implendi,  aut  obediendi  promptior  judicatur,  quando  id 
quod  aliquis  facit  propter  obedientiam,  vel  votum  magis  in  se 
consideratum  voluntati  répugnât,  unde  Hieronymus  ad  Rusticum 
monachum  dicit  :  Per  hase  omnia  ad  aliud  tendit  oratio,  ut  do- 
ceam  te  non  tuo  arbitrio  dimittendum.  Et  post  pauca  dicit  :  Non 
facias  quod  vis,comedas  quodjuberis,habeas  quantum  acceperis, 
vestiaris  quod  datur,  operis  tui  pensum  persolvas,  subjiciaris  cui 
non  vis,  lassus  ad  statum  venias,  ambulansque  dormites,  et  nec- 
dum  expleto  sommo  surgere  compellaris.  Ex  quo  patet  quod  ad 
meritum  boni  operis  pertinet,  ut  quae  aliquis  propter  seipsa  non 

vellet,  propter  Deum  faciat,  aut  patiatur  :  quia  tanto  invenitur 
voluntas  promptior  ad  fervorem  divini  amoris,  quanto  magis  ea 
quse  propter  ipsum  facimus,  aut  patimur  nostrae  voluntati  répu- 
gnant. Unde  et  martyres  maxime  commendantur,  quanto  plura 
sustinuerunt  propter  Dei  amorem  contra  voluntatem  humanam  : 
unde  secundo  Machabseorum  vi,Eleazarus  dum  torqueretur  dixit: 
Diros  corporis  sustineo  dolores,  secundum  animant  vero  propter  ti- 
morem  Dei  libenter  hœc  patior.  Tertio  detur  quod  nec  etiam  ali- 
quis  ipsam  voluntatem  retineat  votum  servandi,  aut  obediendi, 
manifestum  est,  quod  cum  Deus  judex  sit  cordium.  apud  Deum 
talis  habetur  quasi  voti  fractor,  aut  obedientise  praevaricator.  Si 
tamen  impleat  quod  vovit,  vel  quod  ei  proecipilur  solo  humano 
timoré,  vel  pudore,  non  est  ei  meritorium  apud  Deum,  quia  non 
facit  voluntate  Deo  placendi,  sed  humana  necessitate  coactus  : 
nec  tamen  inutiliter  vovit,  si  ex  charitate  vovit,  nam  plus  meruit 
in  vovendo,  quam  alius,  simpliciter  jejunando,  quod  meritum  ei 
reservatur,  si  de  prsevaricatione  cordis  pœniteat.  Per  hoc  etiam 
palet  responsio  ad  auctoritates  inductas,qua3  loquuntur  de  neces- 
sitate humana,  cum  aliquis  scilicet  ex  pudore,  vel  timoré  humano 
facit  quod  juravit,  vel  vovit  :  non  autem  loquuntur  de  necessitate, 
quae  est  ex  fine  dilectionis  divinee,  puta,  cum  aliquis  facit,  vel 
patitur  ea  quae  alius  nollet,  ut  impleat  voluntatem  divinam.  Et 
hoc  patet  ex  verbis  Apostoli,  qui  dicit,  n  ad  Cor.  ix  :  Non  ex  tris- 
titia,  aut  necessitate.  Tristitiam  enim  humanam  nécessitas  indu- 
cit  :  nécessitas  autem  dilectionis  divinne  tristitiam  tollit,  vel  mi- 
nuit. Patet  etiam  hoc  ex  verbis  Prosperi  dicenlis:  «  Nenondevoti, 
sed  inviti  rem  non  voluntariefaciamus.  »Non  enim  nécessitas  quse 
ex  divina  dilectione  procedit,  minuit  dilectionem,  sed  auget.  Et 
quod  talis  nécessitas  sit  laudanda  et  appetenda,  patet  per  hoc 
quod  Aug.  dicit  in  Epistola  ad  Armenlarium  et  Paulinam.  «  Quia 
jam  voluisti,  jam  te  obstrinxisti,  aliud  tibi  facere  non  licet.  Prius- 
quam  esses  voti  reus,  liberum  fuit  quod  velles  facere,  sed  tune 
esses  inferior  :  quamvis  non  sit  gratulanda  libertas,  qua  fit  ut  non 
debeatur  quod  cum  lucro  redditur.  Nunc  vero  quia  tenetur  apud 
Deum  sponsio  tua,  non  te  ad  magnam  justitiam  invito,  scilicet  ad 
continentiam  quam  jam  voveras,  ut  per  superiora  apparet,  sed  a 
magna  iniquitate  deterreo.  Non  enim  talis  eris  si  non  feceris  quod 
vovisti,  qualis  mansisses  si  nihil  taie  vovisses  :  minor  enim  tune 
esses,  non  pejor  :  modo  autem  tanto,  quod  absit,  miserior  si 
fidem  Deo  fregeris,  quanto  beatior  si  persolveris.  Nec  ideo  te  vo- 

visse  pœniteat,  imo  gaude  jam  tibi  non  sic  licere,  quod  cum  tuo 
detrimento  licuisset.  Aggredere  itaque  intrepidus,  et  dicta  impie 
factis,  ipse  adjuvabit  qui  vota  tua  expetit.  Félix  est  nécessitas, 
quae  ad  meliora  compellit.  »  Patet  etiam  ex  his  verbis  erroneum 
esse  quod  dicunt,  quod  aliquis  non  tenelur  de  implendo  votumde 
religione  intranda. 

GAPUT  XIII. 

De  perfectione  dilectionis  proximi,  guce  est  necessaria 
ad  salutem. 

His  autem  consideratis  de  perfectione  charitatis  quantum  per- 
tinet  ad  dilectionem  Dei,  considerandum  relinquilur  de  charitatis 
perfectione  quantum  pertinet  ad  dilectionem  proximi.  Est  autem 
considerandus  multiplex  gradus  perfectionis  circa  dilectionem 
proximi,  sicut  et  circa  dilectionem  Dei.  Est  enim  quaedam  per- 
l'ectio,  quae  requiritur  ad  salutem,  quae  cadit  sub  necessitate 
praecepti.  Est  etiam  quaedam  ulterior  perfectio  superabundans, 
quae  sub  consilio  cadit,  Perfectio  autem  dilectionis  proximi  ne- 
cessaria ad  salutem  consideranda  est  ex  ipso  modo  diligendi,  qui 
nobis  praescribitur  in  praecepto  de  proximi  dilectione,  cum  dici- 
tur  :  Diliges  proximum  tuum  sicut  teipsum.  Quod  vero  Deus  est 
universale  bonum  supra  nos  existens,  ad  perfectionem  dilectionis 
divinae  requiritur,  ut  votum  cor  hominis  secundum  aliquem  mo- 
dum  convertatur  in  Deum,  sicut  ex  supra  dictis  palet.  Et  ideo 
modus  divinae  dilectionis  convenienter  exprimitur  per  hoc  quod 
dicitur  :  Diliges  Dominum  Deum  tuum  ex  tolo  corde  tuo,  Proximus 
autem  noster  non  est  universale  bonum  supra  nos  existens,  sed 
parliculare  infra  nos  constitutum  :  et  ideo  non  determinalur  nobis 
modus,  ut  aliquis  diligat  proximum  ex  toto  corde,  sed  sicut  seip- 
sum.  Ex  hoc  autem  modo  circa  dilectionem  proximi,  tria  conse- 
quuntur.  Primo  quidem,  ut  sit  vera  dileclio.  Cum  enim  de  ratione 
dilectionis  sive  amoris  hoc  esse  videatur,  ut  aliquis  bonum  velit 
ei  quem  amat,  manifestum  est,  quod  motus  amoris  sive  dilectionis 
in  duo  tendit,  scilicet  in  eum  cui  aliquis  vult  bonum,  et  in  bonum 
quod  optât  eidem.  Et  quamvis  utrumque  amari  dicatur,  tamen 
illud  vere  amatur,  cui  aliquis  bonum  optât.  Bonum  vero  quod 
quis  optât  alicui,  quasi  per  accidens  dicitur  amor,  prout  ex  con- 
séquent sub  actu  amoris  cadit.  Inconveniens  enim  est  dicere, 
quod  illud  vere  et  proprie  ametur,  cujus  destructionem  aliquis 

optât.  Multa  autem  sunt  bona  quae  dum  in  nostrum  usum  verti- 
mus,  consumuntur,  sicut  vinum  dum  bibitur,  et  equus  dum  ex- 
ponitur  pugnae,  unde  manifestum  est,  quod  dum  res  aliquas  in 
nostrum  usum  vertere  cupimus,  vere  quidem  et  proprie  nos  ipsos 
amamus,  res  autem  illae  per  accidens  et  quasi  abusive  a  nobis 
amari  dicuntur.  Manifestum  est  autem,  quod  unusquisque  natu- 
raliter  sic  vere  se  amat,  ut  sibi  ipsi  bona  optet,  puta  felicitatem, 
virtutem,  scientiam,  et  quae  ad  sustentationem  vitae  requiruntur. 
Quaecumque  vero  aliquis  in  suum  usum  assumit,  non  vere  illa 
amat,  sed  usum  et  magis  seipsum  :  sicut  autem  alias  res  assu- 
mimus  in  nostrum  usum,  ita  etiam  et  homines  ipsos.  Si  igitur 
proximos  eo  tantum  modo  diligamus  in  quantum  in  nostrum  usum 
venire  possunt,  manifestum  est,  quod  eos  non  vere  diligimus,  nec 
sicut  nos  ipsos  :  et  hoc  quidem  apparet  in  amicitia  utilis  et  de- 
lectabilis.  Qui  enim  amat  aliquem,  quia  est  ad  suam  utilitatem 
vel  delectationem,  seipsum  amare  convincitur,  cum  ex  altero 
bonum  delectabile  vel  utile  quaerit,  non  illum  ex  quo  quaerit,  nisi 
sicut  dicitur  amari  vinum  vel  equus  quae  non  diligimus,  sicut  nos 
ipsos,  ut  eis  bona  optemus,  sed  magis  ut  ipsa  bona  existentia 
nobis  cupiamus.  Primo  ergo  ex  hoc  quod  praecipitur,  quod  homo 
proximum  tanquam  se  ipsum  diligat,  dilectionis  veritas  demons- 
tratur,  quam  necesse  est  charitati  adesse.  Procedit  enim  charitas 
de  corde  puro  et  conscientia  bona  et  fide  non  ficta,  ut  Apostolus 
dicit,  I  Timoth.  i.  Ideo  ut  ipse  dicit,  I  Gorin.  xm  :  Charitas  non 
qnœrit  quœ  sua  sunt,  sed  optât  bona  eis,  quos  amat.  Et  hujus  rei 
seipsum  exemplum  dat  dum  dicit,  I  Cor.  x  :  Non  quœrens  quod 
mihi  utile  est,  sed  quod  multis,  ut  salvi  fiant.  Secundo  ex  preede- 
terminato  modo  nobis  indicitur,  ut  dilectio  proximi  sitjusta  et 
recta.  Est  enim  justa  et  recta  dilectio,  cum  majus  bonum  minori 
bono  praeponitur.  Manifestum  est  autem,  quod  inter  omnia  hu- 
mana  bona,  bonum  animae  praecipuum  locum  tenet,  post  hoc  autem 
ordinatur  bonum  corporis,  ultimum  autem  bonum  est,  quod  con- 
sista in  rébus  exterioribus.  Unde  et  hune  ordinem  diligendi  seip- 
sum, videmus  homini  naturaliter  inditum.  Nullus  enim  est  qui 
non  mallet  se  corporis  oculo  privari,  quam  usu  rationis  quae  est 
oculus  mentis.  Rursusque  pro  vita  corporali  tuenda  vel  conser- 
vanda,  homo  omnia  sua  bona  exteriora  largitur,  secundum  illud 
Job  ii  :  Pellempro  pelle,  et  cuncta  quœ  habet  homo  dabitpro  anima 
sua.  Et  hic  quidem  naturalis  ordo  dilectionis  sui  ipsius,  in  paucis 
vel  nullis  déficit,  quantum  ad  naturalia  bona,  de  quibus  exemplum 


IV.  —  DE   PERFECTIONE    V1TVE    SPIR1TUAL1S  317 

posuimiib.  Sed  inveniuntur  nonnulli,  qui  quantum  ad  superaddita 
hune  ordinem  dilectionis  pervertunt,  sicut  cum  propter  salutem 
vel  delectationem  corporis  bonum  virtutis  aut  scientise  multi  ab- 
jiciunt.  Rursusque  propter  exleriora  bona  conquirenda,  corpus 
suum  periculis  et  laboribus  immoderatis  exponunt,  quorum  non 
est  recta  dilectio,  immo,  ut  amplius  dicam,  nec  vere  isti  seipsos 
diligere  comprobantur.  Hoc  enim  maxime  vidttur  esse  unumquod- 
que,  quod  est  in  ipso  prsecipuum.  Unde  et  civitatem  aliquid  fa- 
cere  dicimus,  quando  id  faciunt  principes  civitatis.  Manifestum 
est  enim,  quod  prsecipuum  in  homine  est  anima,  et  inter  animsc 
partes  sive  potestates,  ratio  sive  intellectus.  Qui  ergo  bonum 
rationalis  animse  contemnit  inhserens  bonis  corporis  vel  anima) 
sensitivse,  manifestum  est,  quod  non  vere  seipsum  diligit,  unde 
et  in  Psalm.  x,  dicitur  :  Qui  diligit  iniquitatem,  odit  animam  suam. 
Sic  ergo  rectitudo  circa  dilectionem  proximi  instituitur,  cum 
prsecipitur  alicui,  quod  proximum  diligat  sicut  seipsum,  ut  scili- 
cet,  eo  ordine  bona  proximis  optet,  quo  sibi  optare  débet,  praeci- 
pue  quidem  spiritualia  bona,  deinde  bona  corporis,  eliam  quae 
in  exterioribus  bonis  consistunt.  Si  quis  vero  proximo  bona  ex- 
teriora  optet  contra  salutem  corporis,  aut  bona  corporis  contra 
salutem  animae,  non  eum  diligit  sicut  seipsum.  Tertio  vero  ex 
praedicto  modo  praecipitur,  ut  sit  sancta  proximi  dilectio.  Dicitur 
enim  aliquid  sanctum,  ex  eo  quod  ordinatur  ad  Deum,  unde  et 
altare  sanctum  dicitur,  quia  Deo  est  dicatum,  et  alia  hujusmodi 
quse  divino  ministerio  mancipantur.  Quod  autem  aliquis  alium 
diligat  sicut  seipsum,  ex  hoc  contingit,  quod  communionem  aJi— 
quam  ad  invicem  habent  :  in  quantum  enim  aliqua  duo  simul 
conveniunt,  considerantur  quasi  unum,  et  sic  unum  eorum  se 
habet  ad  alterum  sicut  ad  seipsum.  Contingit  enim  aliquos  duos, 
multipliciter  convenire.  Conveniunt  enim  aliqui  naturali  conve- 
nientia  secundum  generationem  carnalem,  puta  qui  ex  eisdcm 
parentibus  oriuntur,  alii  vero  conveniunt  convenientia  quadam 
civili,  puta  quia  sunt  ejusdem  civitatis  municipes  et  sub  eodem 
principe  et  eisdem  legibus  gubernantur.  Et  secundum  unumquod- 
que  officium  vel  negotiationem,  aliqua  convenientia,  vel  com- 
municatio  invenilur,  sicut  qui  sunt  socii  in  negotiando,  vel  mili- 
lando,  vel  fabrili  officio  seu  artificio,  aut  in  quoeumque  hujusmodi. 
Et  hujusmodi  quidem  proximorum  dilectiones  honestse  quidem 
et  rectse  possunt  esse,  sed  non  ex  hoc  sanctae  dicuntur,  sed  soium 
ex  hoc  quod  dilectio  proximi  ordinatur  in  Deum  :  sicut  enim  ho- 


318  S.    THOM^E   AQÙINÀTIS    OFUSCÙLA. 

mines  qui  sunt  unius  civitalis  consortes  in  hoc  conveniunt,  quod 
uni  subduntur  principi,  cujus  legibus  gubernanlur,  ita  et  omnes 
homines  in  quantum  naturaliter  in  beatitudinem  tendunt,  habent 
quamdam  generalem  convenientiam  in  ordine  ad  Deum,  sicut  ad 
summum  omnium  principem  et  beatitudinis  fontem  et  totius  jus- 
titiaa  legislatorem.  Considerandum  est  autem,  quod  bonum  com- 
mune secundum  rectam  rationem  est  bono  proprio  praeferendum  : 
unde  unaquseque  pars  naturali  quodam  instinctu  ordinatur  ad 
bonum  totius.  Cujus  signum  est,  quod  aliquis  percussioni  manum 
exponit,  ut  cor  vel  caput  conservet,  ex  quibus  totius  hominis  vila 
dependet.  In  praedicta  autem  communitate  qua  omnes  homines 
in  beatitudinis  fine  conveniunt.,  unusquisque  homo,  ut  pars  quse- 
dam  consideralur,  bonum  autem  commune  totius  est  ipse  Deus, 
in  quo  omnium  beatitudo  consistit.  Sic  igitur  secundum  rectam 
rationem  et  naturae  instinctum  unusquisque  seipsum  in  Deum 
ordinat  sicut  pars  ordinatur  ad  bonum  totius,  quod  quidem  per 
charitatem  perficitur,  qua  homo  seipsum  propter  Deum  amat. 
Gum  igitur  aliquis  etiam  proximum  propter  Deum  amat,  diligit 
eum  sicut  seipsum,  et  per  hoc  dilectio  sancta  erncitur.  Unde  di- 
citur,  I  Joan.  iv  :  Hoc  mandalum  habemus  a  Deo,  ut  qui  diligit 
Deum,  diligat  et  fratrem  suum.  Quarto  ex  prsedicto  modo  dilec- 
tionis  instruimur,  ut  proximi  dilectio  sit  efficax  et  operosa.  Ma- 
nifestum  est  enim  quod  unusquisque  sic  seipsum  diligit,  ut  non 
solum  velit  sibi  ipsi  bonum  advenire,  et  malum  abesse,  sed  unus- 
quisque pro  posse  bona  sibi  procurât,  et  mala  repellit.  Tune  ergo 
homo  proximum  diligit  sicut  seipsum,  quando  non  solum  affectum 
ad  proximum  habet  quo  ei  bona  cupit  advenire  et  mala  repelli, 
sed  etiam  effectuai  ostendit  opère  adimplendo,  unde  I  Joann.  m 
dicitur  :  Filioli  mei  non  diligamus  verbo,  neque  lingua,  sed  opère 
et  veritate. 

CAPUT  XIV. 

De  verfectione  dileclionis  proximi,  quœ  caditstib  consilio. 

Consideratis  igitur  his  quibus  dilectio  proximi  perficitur  per- 
fectione  necessaria  ad  salutem,  considerandum  est  de  perfectione 
dilectionis  proximi,  quae  communem  perfectionem  excedit,  et  sub 
consilio  cadit.  Ilœc  autem  perfectio  secundum  tria  attenditur. 
Primo  quidem  secundum  extensionem.  Quanto  enim  ad  plurcs 
dilectio   extendilur,  tanto  videtur  dilectio  proximi   esse  magis 

perfecta.  Tn  hac  autem  dilectionis  extensione  triplex  gradus  con- 
siderandus  occurrit.  Sunt  enim  quidam  qui  alios  homines  diligunt 
vel  propter  bénéficia  sibi  impensa,  vel  propter  naturalis  cogna- 
tionis  vinculum,  aut  civilis,  et  iste  dilectionis  gradus  terminis 
civilis  amicitiae  coarctatur.  Unde  dicit  Dominus  Malth.  v  :  Si 
diligitis  eos  qui  vos  diligunt,  quam  mercedem  habebitis?  nonne  et 
publicani  hoc  faciunt?  Et  si  salutaveritis  fratres  vestros  tanlum, 
quid  amplius  facitis?  nonne  et  Ethnici  hoc  faciunt?  Sunt  autem 
alii  qui  dilectionis  affectum  etiam  ad  extraneos  extendunt,  dum 
tamen  in  eis  non  inveniatur  aliquid,  quod  eis  adversetur  :  et  hic 
quidem  dilectionis  gradus  quodammodo  sub  naturse  limitibus 
coarctatur.  Quia  enim  omnes  homines  conveniunt  in  natura  spe- 
ciei,  omnis  homo  est  naturaliter  omni  homini  amicus.  Et  hoc 
maxime  ostenditur  in  hoc,  quod  homo  alium  errantem  in  via  di- 
rigit,  et  a  casu  sublevat,  et  alios  hujusmodi  dilectionis  effectus 
impendit  :  sed  quia  homo  naturaliler  seipsum  magis  quam  alium 
diligit,  ex  eadem  autem  radice  procedit,  ut  aliquid  diligatur,  et 
ejus  contrarium  odio  habeatur,  consequens  est  ut  infra  naturalis 
dilectionis  limites  inimicorum  dilectio  non  comprehendatur.  Tcr- 
tius  autem  dilectionis  gradus  est,  ut  dilectio  proximi  etiam  ad 
inimicos  extendatur,  quem  quidem  dilectionis  gradum  Dominus 
docet  Matth.  v,  dicens  :  Diligite  inimicos  vestros,  benefacite  his  qui 
oderunt  vos  :  et  in  hoc  dilectionis  perfectionem  esse  demonstrat, 
unde  conckidit  subdens  :  Estote  igitur  vos  perfecti,  sicut  et  pater 
vester  perfectus  est.  Quod  autem  hoc  sit  ultra  perfectionem  com- 
munem,  patet  per  Aug.  in  Euchir.  qui  dicit,  quod  ista  sunt  per- 
fectorum  ûliorum  Dei,  ad  quaa  quidem  se  débet  omnis  fidelis 
extendere,  et  humanum  animum  ad  hune  effectum  orando  Deum, 
secumque  luctando  perducere.  Tamen  hoc  tam  magnum  bonum 
tanta)  mullitudinis  non  est,  quam  tamen  credimus  exaudiri  cum 
in  oratione  dicimus  :  Dimitle  nobis  débita  nostra,  sicut  et  nos  di- 
mitlimus  debitoribus  nostris.  Hic  tamen  considerandum  videtur, 
quod  cum  nomine  proximi  omnis  homo  intelligalur,  in  hoc  autem 
quod  dicitur  :  Diliges  proximum  tuum  sicut  teipsum,  nulla  fiât 
exceptio,  videtur  ad  necessitatem  prœcepti  pertinere,  quod  etiam 
inimici  diligantur.  Sed  hoc  de  facili  solvitur,  si  hoc  quod  supra 
dictum  est  de  perfectione  divini  amoris  ad  memoriam  revocetur# 
Dictum  est  enim  supra,  quod  in  hoc  quod  dicitur  :  Diliges  domi- 
num  Deum  tuum  ex  toto  corde  tuo,  potest  intelligi  quod  est  de 
ncceàsitate  prœcepti,  et  quod  est  de  perfectione  con?ilii,  et  ulte- 

rius  quod  est  de  perfectione  comprehensoris.  Si  enim  sic  intelli- 
gatur  :  Diliges  Dominum  Deum  tuum  ex  toto  corde  tuo  ut  semper 
cor  hominis  actu  feratur  in  Deum,  sic  pertinet  ad  perfectionem 
comprehensoris.  Si  autem  sic  intelligatur,  ut  cor  hominis  nihil 
acceptet,  quod  sit  divinae  dilectioni  contrarium,  sic  est  de  neces- 
sitate  preecepti.  Quod  vero  homo  etiam  ea  abjiciat  quibus  potest 
licite  uti  ut  liberius  Deo  vacet,  hoc  est  de  perfectione  consilii. 
Sic  igitur  et  hic  dicendum  est,  quod  de  necessitate  praecepti  est 
ut  a  communitato  dilectionis,  qua  quis  proximos  tenetur  diligere, 
inimicum  non  excludat,  nec  aliquid  contrarium  hujus  dilectionis 
in  corde  suo  recipiat.  Sed  quod  actu  feratur  mens  hominis  in  di- 
lectionem  inimici,  etiam  cum  non  adest  nécessitas,  pertinet  ad 
perfectionem  consilii.  In  casu  enim  alicujus  necessitatis  etiam  in 
speciali  actu  inimicos  diligere  et  eis  benefacere  tenemur  ex  neces- 
sitate praecepti,  puta,  si  famé  morerentur,  vel  in  alio  hujusmodi 
articulo  essent.  Extra  hos  autem  necessitatis  articulos  inimicis 
specialem  affectum  et  effectum  impendere  ex  necessitate  praecepti 
non  tenemur,  cum  nec  etiam  teneamur  ex  necessitate  praecepti  haec 
in  speciali  omnibus  exhibere.  Hujusmodi  autem  inimicorum  dilectio 
directe  ex  sola  divina  dilectione  derivatur.In  aliis  autem  dilectio- 
nibus  movet  ad  diligendum  aliquod  aliud  bonum,  puta,  vel  benefi- 
cium  exhibitum,  vel  communicatio  sanguinis,  vel  unitas  civitatis, 
aut  aliquid  hujusmodi.  Sed  ad  diligendum  inimicos  nihil  movere 
potest  nisi  solus  Deus.  Diliguntur  enim  in  quantum  sunt  creaturae 
Dei,  quasi  ad  ejus  imaginem  facti,  et  ipsius  capaces.  Et  quia  Deum 
omnibus  aliis  bonis  charitas  praefert,  considérât  cujuscumqueboni 
detrimentum,  quod  ab  hostibus  patitur  ad  hoc  quod  eos  odiat, 
sed  magis  considérât  divinum  bonum,  uteosdiligat.  Unde  quanto 
perfectius  viget  in  homine  charitas  Dei,  tanto  facilius  animus  ejus 
flectitur  ut  diligat  inimicum.  Consideratur  autem  secundo  perfec- 
tio  dilectionis  proximi  secundum  intentionem  amoris.  Manifestum 
est  enim  quod  quanto  aliquis  intensius  amatur,  tanto  facilius  alia 
propter  ipsum  contemnuntur.  Ex  his  ergo  quœ  homo  propter  di- 
lectionem  proximi  contemnit,  considerari  potest,  an  sit  perfecta 
dilectio  proximi.  Hujus  autem  perfectionis  triplex  gradus  inveni- 
tur.  Sunt  enim  aliqui  qui  exteriora  bona  contemnunt  propter  di- 
lectionem  proximorum,  dum  vel  ea  particulariter  proximis  admi- 
nistrant, vel  totaliter  omnia  necessitatibus  erogant  proximorum, 
quod  videtur  Apostolus  tangere  cum  dicit,  I  Corinth.  xm  :  Si 
distribuera  in  cibos  pauperum  omnem  substantiam.  Et  Gantic.  vm, 

dicitur  :  Si  dederit  homo  omnem  substantiam  domus  suce  pro  dilec- 
tione,  quasi  nihil  despiciet  eam.  Unde  et  Dominus  hoc  compre- 
hendere  videtur,  dam  consilium  de  perf'ectione  sectanda  cuidam 
daret  dicens,  Matth.  xix  :  Si  vis  perfectus  esse,  vade,  et  vende 
omnia  quœ  habes,  et  da  pauperibus,  et  habebis  thesaurum  in  cœlo, 
et  veni, sequere  me,uh\ omnium  bonorum  exteriorum  abdicationem 
ad  duo  videtur  ordinare,  scilicet  ad  dilectionem  proximi  cum 
dicit,  et  da  pauperibus  :  et  ad  dilectionem  Dei,cum  dicit,  sequere 
me.  Ad  idem  etiam  pertinet  si  quis  damnum  in  exterioribus  rébus 
pati  non  recuset  propter  dilectionem  Dei,  vel  proximi.  Unde 
Apostolus  commendat  quosdam  dicens  ad  Hebr.  x  :Rapinam  bo- 
norum vestrorum  cum  gaudio  suscepistis,  et  Proverb.  xn,  dicitur  : 
Qui  negligit  damnum  propter  amicum,  justus  est.  Ab  hoc  autem 
dilectionis  gradu  deficiunt,  qui  de  bonis  quse  habent,  proximis 
necessitatem  habenlibus  subvenire  non  curant.  Unde  dicitur, 
I  Joan.  m  :  Qui  habuerit  substantiam  mundi  hujus,  et  vider it  fra- 
trem  suum  necesse  habere,  et  clauserit  viscera  sua  ab  eo,  quomodo 
charitas  Dei  manet  in  illo?  Secundus  autem  gradus  dilectionis 
est,  ut  aliquis  corpus  suum  laboribus  exponat  propter  proximo- 
rum  amorem,  cujus  rei  exemplum  Apostolus  in  seipso  ostendit, 
cum  dicit,  II  Corinth.  i  :  Sive  tribulamur  pro  vestra  exhortatione 
et  sainte;  et II  Timot.  n,  dicit  :  Laboro  usque ad  vincula  quasi  maie 
operans,  sed  Verbum  Dei  non  est  alligatum,  ideo  omnia  sustineo 
propter  electos,  ut  et  ipsi  salutem  consequantur.  Ab  hoc  autem 
gradu  deficiunt  qui  de  deliciis  nihil  omitterent,  nec  aliquid  in- 
commodi  sustinerent  pro  aliorum  amore,  contra  quos  dicitur, 
Amos  vi  :  qui  dormitis  in  lectis  eburneis,  et  lasciiitis  in  stratis 
vestris;  qui  comeditisa  gnum  de  grege,  et  vitulos  de  niedio  armenti; 
Qui  canitis  ad  vocem  psalterii,  sicut  David,  putaverunt  se  habere 
vasa  cantici,  bibentes  vinum  in  phialis^el  optimo  unguento  delibutit 
et  nihil  patiebantur  super  contritione  Joseph.  Et  Ezech.  xm,  dici- 
tur :  Non  ascendistis  ex  adverso,  neque  opposuistis  vos  murum  pro 
domo  Israël,  ut  staretis  in  prœlio  in  die  domini.  Tertius  autem 
gradus  dilectionis  est,  ut  aliquis  animam  suam  pro  fratrïbus 
ponat.  Unde  dicitur,  I  Joan.  m  :  In  hoc  cognovimus  charitatem 
Dei,  quoniam  ille  pro  nobis  animam  suamposuit,  et  nos  debemus 
pro  fratribus  animas  ponere,  ultra  autem  hune  gradum  dilectio 
intendi  non  potest.  Dicit  enim  Dominus  Jo.  xv  :  Majorent  hac  di- 
lectionem nemo  habei,  ut  animam  suam  ponat  quis  pro  amicis  suis  : 
unde  in  hoc.perfeclio  fraternae  dilectionis  consistit.  Pertinent  au- 

lem  ad  animam  duo.  Unum  quidem  secundum  quod  vivificatur  a 
J)co,  et  quantum  ad  hoc  pro  fratribus  animam  ponere  non  débet. 
Tantum  enim  quis  diligit  vilam  animae,  quantum  diligit  Deum  : 
plus  enim  débet  unusquisque  Deum  diligere,  quam  proximum. 
Non  débet  ergo  aliquis  peccando  vitam  animae  suœ  contemnere, 
ut  proximum  salvet.  Aliudautem  consideratur  in  anima  secundum 
quod  vivificat  corpus,  et  est  principium  vitae  humanae,  et  secun- 
dum hoc  pro  fratribus  animam  ponero  debemus.  Plus  enim  debe- 
mus  proximum  diligere,  quam  corpora  nostra.  Unde  vitam  cor- 
poralem  pro  salute  spirituali  proximorum  ponere  convenit.Et  hoc 
cadit  sub  necessitato  prœcepti  in  necessitatis  articulo,  pula,  si 
aliquis  videret  aliquem  ab  infidelibus  seduci,  deberet  se  mortis 
periculo  exponere,  ut  eum  a  seductione  liberaret.  Sed  quod  ali- 
quis extra  hos  necessitatis  casus  pro  salute  eorum  mortis  peri- 
culis  se  exponat,  pertinet  ad  perfectionem  juslitiae,  vel  ad  per- 
fectionem  consilii,  cujus  exemplum  ab  Aposlolo  accipere  possumus, 
qui  dicit,  II  Cor.  xn  :  Ego  autem  libentissime  impendam,  et  super- 
impendar  ipse  pro  animabus  vestris  :  nbi  dicit  glos.  :  Perfecla  cha- 
ntas hœc  est,  ut  quis  paratus  sit  etiam  pro  fratribus  mori. 
Habet  autem  quamdam  mortis  similitudinem  conditio  servilulis, 
unde  et  mors  civilis  dicitur.  Vita  enim  in  hoc  maxime  manifesta- 
tur,  quod  aliquis  movet  seipsum,  quod  autem  non  potest  moveri 
nisi  ab  alio,  quasi  mortuum  esse  videtur.  Manifestum  est  autem, 
quod  servus  non  a  seipso  movetur,  sed  per  imperium  domini. 
Unde  homo  in  quantum  servituti  subjicitur,  quamdam  mortis 
similitudinem  habet.  Unde  ad  eamdem  perfectionem  dilectionis 
pertinere  videtur,  quod  aliquis  seipsum  servituti  subjiciat  propter 
amorem  proximi,  et  quod  se  periculo  mortis  exponat  :  licet  hoc 
perfeclius  esse  videalur,  quia  homines  naturaliter  magis  mortem 
refugiunt  quam  servitutem.  Tertio  vcro  consideratur  fraternae  di- 
lectionis perlectio  ex  eiïectu.  Quanto  enim  majora  bona  proximis 
impendimus,  lanto  perfectior  dilectio  videtur.  Sunt  autem  circa 
hoc  très  gradus  considerandi.  Sunt  enim  quidam  qui  proximos 
obsequuntur  in  corporalibus  bonis,  puta,  qui  vestiunt  nudos, 
pascunt  famelicos,  et  infirmis  ministrant,  et  alia  hujusmodi  fa- 
ciunt,  quae  sibi  Dominus  reputat  exhiber i,  ut  patet  Malt.  xxv. 
Sunt  autem  aliqui  qui  spiritualia  bona  largiuntur,  quœ  tamen 
non  excedunt  conditionem  humanam^sicutqui  docct  ignorantem, 
consulit  dubitanti,  et  revocat  errantem,  de  quo  commendatur, 
Job  iv  :  Ecce  docaisti  multos,  et  manu*  lassas  roborasti,  vacillantes 


IV.  —  DE    PERFECTIONS    VIT^E    SPIR1TUALIS  323 

eonfirmaverunt  sermones  tui,  et  genua  trementia  confortasti.  Sunt 
autem  aiii  qui  spirilualia  bona  et  divina  supra  naluram  et  ratio- 
nem  existentia  proximis  largiuntur,  scilicet  doctrinara  divinorum, 
manuduclionem  ad  Deum,  et  spiritualem  Sacramentorum  com- 
municationem.  Et  de  bis  donis  AposLolus  mentionem  facit  ad 
Gai.  m,  dicens  :  Qui  iribuit  vobis  spiritum,  et  operatur  in  vobis 
virtutes.  Et  I  Thés,  u  :  Cm?»  accepislis  a  nobis  verbum  auditus  Dei, 
ecce  accepistis  illud,  non  ut  verbum  hominum,  sed  ut  vere  verbum 
Dei.  Et  II  Gorint.  n  :  Despondi  vos  uni  viro  :  et  postmodum  sub- 
dit  :  Nam  si  is  qui  venit,  alium  Christum  prœdicat  que  m  non 
prœdicavimus,  aut  alium  spiritum  accipitis  quern  non  accepistisj 
aut  aliud  Evangelium  quod  non  recepistis,  recte  pateremini.  Hujus- 
modi  aulem  bonorum  collatio  singularem  quamdam  perfectionem 
pertinet  fraternae  dilectionis,  quia  per  heec  bona  homo  ultime-  fini 
conjungitur,  in  quo  summa  hominis  perfectio  consistit,  unde  ad 
hanc  perfectionem  ostendendam,  dicitur,  Job  xxxvn  :  Numquid 
nosti  semitas  nubium  magnas  et  perfectas  scientias?  Per  nubes 
autem  secundum  Greg.  sancti  prsedicatores  intelliguntur.  Habent 
autem  istse  nubes  semitas  subtilissimas,  scilicet  praedicationis 
sanctae  vias  et  perfectas  scientias,  du  m  de  suis  meritis  se  nihil 
esse  sciunt,  quia  ea  quœ  proximis  impendunt,  supra  ipsos  exis- 
tunt.  Additur  autem  ad  hanc  perfectionem,  si  hujusmodi  spiritua- 
lia  bona  non  uni  tantum,  vel  duobus,  sed  toti  mullitudini  exhi- 
beantur,  quia  etiam  secundum  Philosophos,  bonum  gentis  perfec- 
tius  est  et  divinius,  quam  bonum  unius.  Unde  et  Apostolus  dicit 
Eph.  iv  :  Alios  autem  pastores  et  doctores  ad  consummationem 
sanctorum  in  opus  ministerii,  in  œdificationem  corporis  Çhristi, 
scilicet  totius  Ecclesias.  Et  I  Gorin.  xiv,  dicit  :  Quoniam  œmula- 
tores  estis  spiriluum,  ad  œdificationem  Ecdesiœ  quœrite  ut  abun- 
detis. 

CAPUT   XV. 
Quid  requiratur  ad  statum  perfectionis. 

Est  autem  considerandum  quod  sicut  supra  praemisimus,  per- 
fectionis est  non  solum  aliquod  opus  perfectum  facero,  sed  etiam 
opus  perfectum  vovere  :  de  utroque  enim  consilium  datur,  ut 
supra  dictum  est.  Qui  ergo  aliquod  opus  perfectum  ex  voto  facit, 
ad  duplicem  perfectionem  attingit,  sicut  qui  continenliam  servat, 
unam  perfectionem  habet  :  qui  autem  ex  voto  se  obligat  ad  con- 

tinentiam  servandam,  et  eam  servat,  habet  et  continentiae  per- 
fectionem,  et  voti.  Perfectio  autem  quse  ex  voto,  conditionem 
mutât  et  statum,  secundum  quod  libertas  et  servitus  divers»  con- 
ditionis,  vel  status  esse  dicuntur.  Sic  enim  accipitur  status  2.  q.  9. 
ubi  Adrianus  Papa  ait  :  «  Si  quando  in  causa  capitali,  vel  causa 
status  interpellation  fuerit,  non  per  exploratores,  sed  per  ipsos  est 
agendum.  »  Nam  dum  aliquis  vovet  continentiam  servare,  adimit 
sibi  libertatem  ducendi  uxorem  :  qui  autem  simpliciter  continet 
absque  voto,  praedicta  libertate  non  privatur  ;  non  ergo  in  aliquo 
mutatur  ejus  conditio,sicut  mutatur  conditio  ejus  qui  vovet.  Nam 
et  apud  homines  si  quisalicui  obsequatur,non  ex  hoc  conditionem 
mutât,  sed  si  obligat  se  ad  serviendum,  jam  alterius  conditionis 
efFicitur.  Sed  considerandum  est,  quod  potest  aliquis  sibi  liberta- 
tem adimere  vel  simpliter,  vel  secundum  quid.  Si  enim  aliquis 
se  Deo,  vel  homini  obliget  ad  aliquid  faciendum  spéciale,  et  pro 
aliquo  lempore,  non  simpliciter  libertatem  amisit,  sed  solum  se- 
cundum illud  ad  quod  se  obligavit.Si  autem  se  totaliter  in  potes- 
tate  alicujus  ponat,  ita  quod  nihil  sibi  libertatis  retineat,  sim- 
pliciter conditionem  mutavit  factus  simpliciter  servus.  Sic  ergo 
dum  aliquis  Deo  vovet  aliquod  particulare  opus,  puta,  peregri- 
nationem,  aut  jejunium,  aut  aliquod  hujusmodi,  non  simpliciter 
conditionem,  vel  statum  mutavit,  sed  secundum  aliquid  tantum. 
Si  vero  totam  vitam  suam  voto  Deo  obligavit,  ut  in  operibus  per- 
fections ei  deserviat,  jam  simpliciter  conditionem,  vel  statum 
perfectionis  assumpsit.  Gontingit  autem  aliquos  opéra  perfec- 
tions facere  non  voventes,  aliquos  vero  totam  vitam  suam  voto 
obligantes  ad  perfectionis  opéra  quse  non  implent.  Unde  patet 
quosdam  perfectos  quidem  esse,  qui  tamen  perfectionis  statum 
non  habent  :  aliquos  vero  perfectionis  statum  habere,  sed  per- 
fectos non  esse. 

GAPUT  XVI. 

Quod  esse  in  statu  'perfectionis  convenit  Episcopis, 
et  Religiosis. 

Ex  his  autem  qu&  dicta  sunt  supra,  manifeste  apparet,  quibus 
competat  in  perfectionis  statu  esse.  Dictum  est  enim  supra,  quod 
ad  perfectionem  divime  dilectionis  triplici  via  proceditur,  scilicet 
abrenuntiando  exterioribus  bonis,  relinquendo  uxorem,  et  alias 
cogitationes  carnales,  et  abnegando  seipsum  vel    per   mortem 

quam  prC  Christo  patitur,  vel  quia  abnegat  propriam  voluntatem. 
Qui  ergo  ad  fcsec  opéra  perfectionis  totam  vitam  suam  voto  obli- 
gant  Deo,  manifestum  est  eos  perfectionis  statum  assumere  :  et 
quia  in  omni  religione  hœc  tria  voventur,  manifestum  est  omnem 
religionem  perfectionis  statum  esse.  Rursus  autem  ostensum  est, 
tria  pertinere  ad  perfectionem  fraternse  dilectionis,  ut  scilicet 
inimici  diligantur,  eisque  serviatur,  et  ut  aliquis  animam  suam 
pro  fratribus  ponat  vel  exponendo  se  periculis  mortis,  vel  etiam 
vitam  suam  totaliter  ordinando  in  utilitatem  prôximorum,  et 
quod  proximis  spiritualia  impendantur  :  ad  hsec  autem  tria  mani- 
festum est  teneri  Episcopos.  Gumenim  Ecclesire  universam  curam 
susceperint,  in  qua  plerumque  inveniuntur  aliqui  eos  odientes, 
persequentes,  et  blasphémantes,  necesse  habent  inimicis  et  per- 
sequentibas  dilectionis  et  beneficentiae  vicem  rependere,  cujus 
exemplum  in  Apostolis  apparet,  quorum  sunt  Episcopi  successo- 
res.  In  medio  enim  persecutorum  commorantes,  salutem  eorum 
procurabant,  Unde  et  Dominus  eis  mandat,  Matth.  x  :  Ecce  ego 
mitto  vos  sicut  oves  in  medio  luporum,  ut  scilicet  plurimos  mor- 
sus  ab  eis  accipienles  non  solum  non  consumantur,  sed  et  illos 
converlant,  et  Aug.  in  lib.  de  sermone  Domini  in  monte,  expo- 
nens  illud  quod  habetur,  Matth.  v  :  Si  quis  te  perçussent  in  dex- 
teram  maxillam  tuam,  prœbe  illi  et  alteram,  sic  dicit  :  «  Haec  ad 
misericordiam  pertinere  hi  maxime  sentiunt,  qui  eis  quos  multum 
diîigunt,  serviunt,  vel  pueris,  vel  phreneticis,  a  quibus  multa 
saepe  patiuntui\  et  si  eorum  salus  illud  exigat,  prsebent  se  etiam 
ut  plura  patiantur.  Docet  ergo  medicus  et  dominus  animarum, 
ut  discipuli  sui  eorum  quorum  saluti  consulere  volunt,  imbe- 
cillitates  œquo  animo  tolerarent.  Omnis  namque  improbitas  ex 
imbecillitate  animi  venit  :  quia  nihil  innocentius  est  eo  qui  est  in 
virtute  perfectus.  »  Hinc  est  quod  Apostolus,  ï  Corinlh.  iv  dicit  : 
Maledkimur,  et  benedicimus  :  persecutionem  patimur,  et  sustine- 
mus  :  blasphemamur,  et  obsecramus.  Tenentur  etiam  Episcopi,  ut 
pro  salute  suorum  subditorum  animam  suam  ponant.  Dicit  enim 
Dominus,  Joann.  x  :  Ego  sum  pastor  bonus;  bonus  pastor  animam 
suam  ponit  pro  ovibus  suis,  quod  exponens  beatus  Grego.  dicit  : 
«  Audistis,  fratres  charissimi,  ex  lectione  Evangelica  eruditionem 
vestram,  audistis  et  periculum  nostrum,  »  et  postea  subdit  :«  Ostensa 
nobis  est  igitur  de  contemptu  mortis  via  quam  sequamur,  appo- 
sita  est  forma  cui  imprimamur.  Primum  nobis  est  exteriora  nostra 
misericorditer  ovibus  ejus  impendere.  Postremum  vero,  si  necesse 

Bit,  etiam  mortem  nostram  pro  eis  debemus  ministrare,  »  et  postea 
subdit  :  «  Lupus  etenim  super  oves  venit,  cum  quilibet  injustus  et 
raptor  fidèles  quosque  atque  humiles  opprimit,  sed  is  qui  pastor 
videbatur  esse  et  non  erat,  rclinquit  ovcs  et  fugit,  quia  dum  sibi 
ab  eo  periculum  metuit,  resistere  ejus  injustiliae  non  praesumit.  » 
Ex  quibus  verbis  patet,  quod  de  necessitate  pastoralis  officii  est, 
ut  periculum  mortis  non  réfugiât  propter  gregis  sibi  commissi 
salutem.  Obligatur  ergo  ex  ipso  officio  sibi  commisso  ad  hanc 
perfectionem  dilectionis,  ut  pro  i'ratribus  animam  ponat.  Similiter 
etiam  ex  officio  Pontifex  obligatur  ad  hoc  quod  bona  spiritualia 
proximis  administret,  quasi  quidem  mediator  inter  Deum  et  ho- 
minem  constitulus,  vicem  ejus  agens,  qui  est  mediator  Dei  et 
hominum  Jésus  Christus,  ut  dicitur,  I  Timoth.  n,  cujus  figura 
Moyses  gerens,  dicebat  Deut.  v  :  Ego  sequester  et  médius  fui  inter 
Deum  et  vos  in  tempore  Mo  :  et  ideo  preces  et  obsecraliones  Deo 
in  persona  popuii  offert,  quia,  ut  dicitur  Hebr.  v  :  Omnis  Pontifex 
ex  hominibus  assumptus  pro  hominibus  constituitar  in  his  quœ 
sunt  ad  Deum,  ut  offerat  dona  et  sacrificiel  pro  peccatis.  Sed  rursus 
personam  Dei  gerit  in  comparatione  ad  populum,  dum  populo 
quasi  virtute  Domini  judicia,  documenta,  exempla,  et  Sacramenta 
ministrat.  Unde  Apost.  dicil,  II  Cor.  n  :  Ego  quod  donavi,  si  quid 
donavi  propter  vos,  in  persona  Christi  :  et  in  eadem  Epistola  dicit  : 
An  experimentum  quœritis  ejus  qui  in  me  loquilur  Christus?  Et 
I  Corinth.  îx  :  Si  nos  vobis  spiritualia  seminavimus,  magnum  est 
si  nos  carnalia  veslra  metamus?  Ad  hujusmodi  autem  perfect  o- 
nem  Episcopi  in  sua  ordinatione,  vel  consecratione  se  obligant, 
sicut  et  religiosi  in  sua  professione.  Unde  dicit  Apostolus,  I  ad 
Tim.  ult.  :  Certa  bonum  certamen  fidei,  appréhende  vitam  œternam 
in  quam  vocatus  es,  et  confessus  bonam  confessionem  coram  multis 
testibus,  scilicetin  tua  ordinatione,  ut  glo.  ibidem  exponit.  Et  ideo 
Episcopi  statum  perfectionis  habent,  sicut  et  religiosi.  Sicut  autem 
in  humanis  contractibus  aliqute  solemnitates  secundum  humana 
jura  adhibentur,  ut  contractus  firmior  habealur,  ita  cum  quadam 
solemnitate  et  benedictione  status  Pontificalis  assumilur,  et  etiam 
religionis  professio  celebratur.  Unde  Diony.  dicit,  vi  cap.  Eccle. 
hierar.  de  monachis  loquens  :  Propter  quod  et  perfeclam  ipsis 
donavit  gratiam  sancta  legislatio,  et  quadam  ipsos  dignata  est 
sanctificativa  invocatione. 

GAPUT    XVII. 

Quod  status  pontificalis  est  perfectior  quant  status 
religionis. 

Posset  autem  alicui  minus  circumspecto  videri,  quod  stalus 
perfectionis  religionis  esset  sublimior,  quam  status  pontificalis 
perfectionis  :  sicut  dilectio  Dei,  ad  cujus  perfectionem  ordinal ur 
religionis  status,  prseeminet  dilectioni  proximi,  ad  cujus  perfec- 
tionem ordinatur  pontificalis  status  :  et  sicut  vita  activa,  cui 
Pontifices  inserviunt,  minor  est  quam  vita  contemplaliva  ad 
quam  religionis  status  ordinari  videtur.  Dicit  enim  Dionysius 
vi.  cap.  Eccle.  hierar.  qtfod  religiosos  alii  quidem  famulos,  alii 
autem  ipsos  monachos  nominantes,  ex  Dei  puro  servitio  et  famu- 
latu,  et  indivisibili  et  singulari  vita  tanquam  uniente  ipsos  indi- 
visibilium  sanctis  convolutionibus,  id  est,  contemplationibus,  ad 
deiformem  unitatem,  et  amabilem  Deo  perfectionem.  Potest  etiam 
aliquibus  videri  quod  status  prœlationis  non  sit  perfectus,  quia 
divilias  eis  possidere  licet,  cum  tamen  Dominus  dicat,  Mat- 
thaei  xix.  :  Si  vis  perfectus  esse,  vade,  et  vende  omnia  quœ  habes, 
et  da  pauperibus.  Sed  hoc  dictum  veritati  répugnât.  Dionysius 
enim  dicit  v.  c.  Eccles.  hierar.  quod  ordo  Episcoporum  est  per- 
fectivus.  Et  in  vi  cap.  dicit  ordinem  monachorum  esse  ordinem 
perfectorum.  Manifestum  est  autem  majorent  perfectionem  requiri 
ai  hoc  quod  aliquis  perfectionem  aliis  tribuat,  quam  ad  hoc  quod 
aliquis  in  seipso  perfectus  sit  :  sicut  majus  est  posse  facere  ali- 
quem  talem,  quam  esse  talem,  et  omnis  causa  potior  est  suo 
efl'ectu.  Relinquitur  ergo  Episcopalem  statum  majoris  perfectionis 
esse  quam  sit  status  cujuscumque  religionis.  Idem  autem  apparet 
si  quis  consideret  ea,  ad  quse  utrique  obligantur.  Obligantur  enim 
religiosi  ad  hoc  quod  temporalia  deserant,  quod  castimoniam 
servent,  et  quod  sub  obedientia  vivant,  quibus  multo  est  amplius 
et  difficilius  pro  salute  aliorum  vilam  ponere,  ad  quod,  ut  dictum 
est,  Episcopi  obligantur.  Unde  manifestum  est  graviorem  esse 
Episcopalem  obligationem"  obligatione  religionis.  Amplius  in  his 
ipsis  ad  quœ  religiosi  obligantur,  Episcopi  quodammodo  obligari 
videntur.  Tenentur  enim  Episcopi  bona  temporalia  quœ  habent, 
in  necessitate  suis  subditis  exhibere,  quos  pascere  debent  non 
solum  verbo  et  exemp'o,  sed  etiam  temporali  subsidio.  Unde 
Petro,  Joan.  ultimo,  ter  dictum   est  a   Domino,  ut  ejus  gregem 

pasceret  :  quod  ipse  retinens,  alios  ad  hoc  ipsum  exhortatur  di- 
cens,  I  Petr.  ult  :  Pascite,  qui  in  vobis  est,  gregem  Domini.  Et 
Gregorius  dicit  in  auctoritate  supra  inducta,  ex  persona  Episco- 
porum  loquens  :  «  Exteriora  nostra  misericorditer  ovibus  ejus  de- 
bemus  impendere  »  :  et  postea  subdit  :  «  Qui  non  dat  pro  ovibus 
substantiam  suam  quando  pro  his  daturis  est  animam  suam? 
Ipsi  etiam  Episcopi  ad  castitatem  obligantur.  Nam  cum  alios 
mundare  debeant,  ipsos  praecipue  convenit  esse  mundos.  »  Unde 
Dionysius  dicit,  ni.  cap.  cœl.  hierar,  quod  purgativos  ordinc6 
oportel  ex  abundantia  purgationis  aliis  tradere  de  propria  casti- 
tate.  Et  quidem  religiosi  per  votum  obedientise  se  uni  praelalo 
subjiciunt  :  Episcopus  vero  servum  se  constituit  omnium,  quorum 
curam  assumit,  du  m  tenetur,  non  quod  suum  est  quœrere,  secl 
quod  multis,  ut  salvi  fiant,  ut  dicit  Aposlolus,  I  Corinth.  x.  Unde 
ipse  de  seipso  dicit  ix.  c.  ejusdem  Epistolse  :  Cum  liber  essem  ex 
omnibus,  omnium  me  servum  feci.  Et  II  Corinlh.  iv  :  Non  nos- 
metipsos  prœdicamus,  sed  Jesum  Christian  Dominum  nostrum,  nos 
autem  servos  vestros  per  Jesum.  Unde  et  consuetudo  inolevit,  ut 
summus  Pontifex  se  scribat  servum  servorum  Dei.  Unde  patet 
Episcopalem  statum  majoris  perfectionis  esse,  quam  statum  reli- 
gionis.  Iterum,  Dionysius  dicit,  vi.  c.  Ecclesia.  hiérarchise,  mo- 
nachorum  ordinem  non  esse  adductivum  aliorum,  sed  in  seipso 
stantem  in  singulari  et  sancta  statione.  Ad  Episcopos  autem  ex 
obligatione  voti  pertinet  alios  ad  Deum  adducere.  Dicit  enim 
Greg.  super  Ezech.  quod  nullum  sacrificium  est  magis  Deo  ac~ 
ceptum,  quam  zelus  animarum.  Ordo  igitur  Episcoporum  perfec- 
tissimus  est.  Hoc  autem  evidenter  ostenditur  ex  Ecclesias  consue- 
tudine,  per  quam  religiosi  a  suorum  Preelatorum  obedientia 
absoluti,  ad  Episcopatus  ordinem  assumuntur.  Quod  quidem  li- 
citum  non  esset,  nisi  Episcopalis  status  esset  perfectior.  Sequitur 
enim  Ecclesia  Dei  Pauli  sententiam,  qui  dicit,  I  ad  Corinth.  xn  : 
fâmulamini  charismata  meliora. 

GAPUT  XVIII. 

Solutio  rationum,  quïbus  impugnari  videlatur  perfectio 
ponUficalis  status. 

Ea  vero  quae  in  contrarium  objiciuntur,  non  est  difficile  solvere. 
Perfectio  enim  dilectionis  proximi,  ut  supra  dictum  est,  ex  per- 
feclione  divinae  dilectionis  derivatur,  quoe  quidem  tantum  in  cor- 

dibus  aliquorum  praevalet,  ut  non  solum  Deo  frui  velint  et-  ei 
servire,  sed  etiam  proximis  propter  Deum.  Unde  Apostolus  dicit, 
II  Cor.  v  :  Sive  enim  mente  excedimus,  scilicet  per  contemplatio- 
nem,  hoc  est  Deo,  id  est,  ad  honorem  Dei  :  Sive  sobrii  sumus, 
quasi  vobis  condescendentes,  hoc  est  vobis,  id  est,  ad  utilitalem 
vestram.  Charilas  enim  Christi  urget  nos,  ut  scilicet  pro  vobis 
omnia  faciamus,  sicut  glo.  exponit.^Manifestum  est  autem  quod 
majoris  dilectionis  signum  est,  ut  homo  propter  amicum  etiam 
alii  serviat,  quam  si  soli  amico  servire  velit.  Quod  etiam  dicitur 
de  contemplativae  vitse  perfectione,  non  videtur  ad  proposition 
pertinere.  Gum  enim  Episcopus  mediator  inter  Deum  et  homines 
constituatur,  oportet  ipsum  et  in  actione  praecellere,  in  quantum 
minister  hominum  constituitur  :  et  in  contemplationem  praecipuum 
esse,  ut  ex  Deo  hauriat  quod  hominibus  tradat.  Unde  dicit  Grego. 
in  Pastorali  :  «  Sit  praesul  actione  praecipuus,  prae  cunctis  contem- 
platione  suspensus,  rector  internorum  curam  in  exteriorum  occu- 
patione  non  minuens,  exteriorum  providentiam  in  interiorumsolli- 
citudinenonrelinquens.  Sed  etsidetrimentum  aliquod  indulcedine 
contemplationis  patiuntur  proper  exteriorum  occupationem,  quia 
proximis  serviunt,  hoc  ipsum  perfectionem  divinae  dilectionis  at- 
testatur.  Magis  enim  aliquem  amare  convincitur,  qui  propter  ejus 
amorem  jucunditate  praesentiae  ejus  ad  tempus  carere  desiderat 
in  ejus  servitiis  occupatus,  quam  si  ejus  prœsentia  semper  frui 
vellet.  »Unde  Aposlolus  ad  Rom.  ix,  postquam  dixerat  :  Neqiœ 
mors,  neque  vita  separabit  me  a  charitate  Dei,  postmodum.  sub- 
jungit  :  Optabam  ego  ipse  anathema  esse  a  Christo  pro  fratribus 
meis  :  quod  exponens  Chrysost.  dicit  in  lib.  de  compunctione 
cordis  :  «  Ita  enim  totam  ejus  mentem  devinxit  amor  Christi,  ut 
etiam  hoc  quod  ei  prae  caeteris  omnibus  amabilius  erat,  esse  cum 
Christo,  rursus  id  ipsum,  quia  itapiaceret  Christo,  contemneret». 
Tertiae  vero  objectioni  dupliciter  respondetur.  Primo  quidem, 
quia  Episcopi  divitias  Ecclesiae  quas  habent,  non  quasi  suas  pos- 
sident,  sed  quasi  communes  dispensant,  quod  evangelicae  perfec- 
tion'! non  derogat.  UndeProsper  dicit, et  habetur,  XII  q.  i.  :  «Ex- 
pedit  facultates  Ecclesiae  possideri,  et  proprias  amore  perfectionis 
contemni  ».  Et  postea  introducto  sancti  Paulini  exemplo  subjungit  ; 
a  Quo  facto  satis  ostenditur  et  propria  debere  propter  perfectionem 
contemni,  et  sine  impedimento  perfectionis  Ecclesiae  facultates, 
quae  sunt  profecto  communes,  possideri.  »  Circa  quod  tamen  con- 
siderandum  est,  quod  Ecclesiae  facultates  si  sic  ab  aliquo  possi- 


330  S.    THOM.E    AQU1NATIS    OPUSCULA 

cleantur,  quod  eorum  fructus  non  lucrifaciat,  sed  solum  dispenset, 
evangelicae  perfeetioni  non  derogat,  alioquin  abbates  et  praepositi 
monasteriorum  a  religionis  perfectione  décidèrent  contra  votum 
paupertatis  agentes,  quod  est  omnino  absurdum.  Si  vero  aliquis 
excommunibus  Ecclesiae  facultatibus  non  solum  dispensator  fruc- 
tuum,  sed  dominus  fiât  eos  lucrifaciens,  manifestum  est  eum  ali- 
quid  proprium  possidere.  et  ita  déficit  a  perfectione  eorum,  qui 
omnibus  abrenunciant.es  sine  proprio  vivunt.  Sed  quia  Episcopi 
non  solum  facilitâtes  Ecclesiae  possidere  possunt,  sed  etiam  patri- 
monialia  bona,  de  quibus  etiam  eis  testamentum  condere  licet, 
videtur  quod  ab  Evangelica  perfectione  deficiant,  ad  quam  in- 
vitât Dominus,  Matth.  xix,  dicens  :  Si  vis  perfectus  esse,  etc.  Sed 
hsec  quœstio  de  facili  solvitur,  si  praedicta  ad  memoriam  revocen- 
tur.  Dictum  est  enim  supra,  quod  abdicatio  propriarum  divitia- 
rum  non  est  perfectio,  sed  quoddam  perfectionis  instrumentum. 
Possibile  autem  est  aliquem  perfeclionem  acquirere  sine  propria- 
rum divitiarum  abjectione  actuali  :  hoc  autem  sic  potest  manifes- 
tari.  Cum  enim  Dominus  perfectionis  documenta  tradens,  dica', 
Matth.  v  :  Si  quis  te  perçussent  in  dexteram  maxillam  tuam,  prœbe 
illi  et  alteram  :  et  ei  qui  vult  tecum  in  judicio  contendere  et  tuni- 
cam  tollere,  dimitte  ei  et  pallium  :  et  quicumque  te  angariaverit 
mille  passus,  vade  cum  Mo  et  alia  duo  :  non  sernper  perfecti  hoc 
actu  complent,  alioquin  Dominus  ab  hac  perfectione  defecit,  quia 
in  maxilla  alapa  suscepta  non  praebuit  ei  alteram,  sed  dixit  :  Si 
maie  locutus  sum,  jwrhibe  tcstimonium  de  malo  :  si  autem  bene, 
cur  me  cœdis?  ut  dicitur  Joan.  xvm.  Sed  nec  Paulus  cum  per- 
cuteretur,  maxillam  praebuit,  sed  sicut  dicitur,  Act.  xxm,  dixit  : 
Perculial  te  Deus,  paries  dealbate.  Non  est  ergo  de  necessitate 
perfectionis,  ut  hujusmodi  opéra  compleantur,  sed  hsec  intelli-- 
genda  sunt  secundum  animi  praeparationem,  ut  Aug.  dicit  in  lib. 
de  sermone  Domini  in  monte.  In  hoc  enim  perfectio  hominis  con- 
sista, ut  honco  habeat  animum  paratum  ad  hœc  facienda  quo- 
liescumque  fuerit  opus.  Similiter  etiam,  ut  Aug.  dicit  in  libro 
quaestionum  Evangelii,  et  habetur  in  Decretis  xli,  distinct,  quod 
Dominus  dicit  in  Evangelio  :  Juslificata  est  sapientia  ab  omnibus 
filiis  suis,  ostendit  filios  sapientia;  intelligere  non  in  manducando, 
nec  in  abstinendo  esse  justitiam,  sed  in  aequanimitate  tolerandi 
inopiam.  Unde  et  Apostolus  dicit,  Phi.  iv  :  Sao  abundare,  et  pe- 
nuriam  pati.  Ad  hanc  autem  aequanimitatem  inopiam  tolerandi 
religiosi  perveniunt  per  exercitium  nihil  habendi  :  sed  Episcopi 

ad  eam  perduci  possunt  per  exercitium  circa  curam  Ecclesiae,  et 
dilectionem  fraternam,  ex  qua  non  solum  proprias  divitias  pro 
salute  proximorum  exponere,  vel  contemnere  debent  esse  parati, 
quando  fuerit  opportunum,  sed  etiam  propria  corpora,  ut  supra 
diclum  est.  UndeChrysostom.dicit  in  dialogo  suo:«  Magnum  certe 
monachorumcertamen  »:etpostea  subdit  :«  Ibi,  scilicet  in  monas- 
tico  statu,  jejunium  est  durum,  et  vigiliœ,  et  reliqua  quse  ad 
afllictionem  corporis  concurrunt  :  hic  vero,  scilicet  in  statu  Pon- 
tificali,  erga  animam  ars  tota  versatur  ».  Et  postea  ponit  exem- 
plum,  sicut  hi  qui  arte  mechanica  quaedam  stupenda  faciunt,  ad 
quse  utuntur  pluribus  instruments.  Philosophus  autem  nihil  de 
his  requirens,  omnem  artem  suam  operibus  solius  mentis  ostendit. 
Forte  autem  alicui  videtur,  quod  Episcopi  teneantur,  ut  hanc 
perfeclionem  de  abjiciendis  divitiis  habeant  non  solum  in  prœpa- 
ratione  animi,  sed  etiam  in  exercitio  actus.  Dominus  enim  Apos- 
tolis  mandavit,  ut  dicitur,  Matth.  x  :  Nolite  possidere  aurum, 
neque  argentum,  neque  pecuniam  in  zonis  vestris,  non  peram  in 
via,  neque  duas  tunicas,  neque  calceamenta,  neque  virgam  :  Epis- 
copi autem  sucessores  Apostolorum  sunt,  tenentur  ergo  ad  haec 
mandata  Apostolis  facta.  Sed  manifestum  est  id  quod  concluditur 
verum  non  esse.  Fuerunt  enim  plurimi  in  Ecclesia  Dei  Episcopi, 
de  quorum  sanctilate  dubitari  non  potest,  qui  hoc  non  observa- 
verunt,  sicut  Athanasius,  Hilarius,  et  alii  plurimi  successores. 
Unde  August.  dicit  in  lib.  contra  mendacium  :  «  Non  oportet  tan- 
tum  praecepta  Dei  retinere,sed  etiam  vitam  moresque  justorum  ». 
Itaque  plura  in  verbis  intelligere  non  valentes,  in  i'actis  sanctorum 
colligimus,  quemadmodum  oportet  ea  accipi.  Et  hujus  ratio  est, 
quia  idem  Spiritus  Sanctus  qui  loquitur  in  Scripturis,  movet 
sanclos  ad  operandum,  secundum  îllud  Rom.  vin  :  Quicumque 
spiritu  Dei  aguntur,  hi  fUii  Dei  sunt  :  et  ideo  non  est  credendum 
•id  quod  a  sanctis  viris  communiter  agitur,  contra  divinum  prae- 
ceptum  esse.  Ut  ergo  ibidem  dicitur,  et  etiam  in  lib.  de  consensu 
Evangelistarum,  cur  Dominus  dixerit  Apostolis  ut  nihil  posside- 
rent,  nec  aliquid  secum  in  via  portarent,  satis  ipse  significavit 
cum  addidit  :  Dignus  est  enim  operarius  mer  cède  sua  :  unde  satis 
ostendit  hoc  esse  permissum,  non  jussum,  unde  qui  permissione 
uli  non  vult,  ut  ab  aliis  accipiat  unde  vivat,  sed  sua  defert  ad 
vivendum,  non  contra  Domini  praeceptum  facit.  Aliud  est  enim 
permissione  non  uli,  quod  et  Pau  lus  fecit  :  et  aliud  agere  contra 
praeceptum.  Potest  etiam  et  aliter  solvi,  ut  intelligatur  hoc  Domi- 

num  praecepisse  quantum  ad  primam  missionem,  qua  mittebantur 
Apostoli  ad  praedicandum  Judaeis,  apud  quos  consuetum  erat,  ut 
doctores  viverent  de  stipendiis  eorum  quos  docebant.  Voluit  Do- 
minus,  sicut  dicit  Chrysost.  primo  quidem  discipulos  per  hoc  fa- 
cere  non  suspectos,  quasi  causa  quaestus  praedicarent.  Secundo, 
ut  a  solliciludine  liberarentur.  Tertio,  ut  virtutis  ejus  experimen- 
tum  sumerent,  qui  sine  hujusmodi  poterat  eis  in  necessariis 
providere.  Sed  postmodum  imminente  passione  quando  jam  ad 
gentes  mittendi  erant,  aliud  eis  praecepit,  ut  habetur  Luc.  xxn. 
Quaesivit  enim  ab  eis  :  Quando  misi  vos  sine  sacculo,  et  pera,  et 
calceamentis,  numquid  aliquid  defuit  vobis?  Qui  cum  dixissent  : 
Nihilj  subjunxit  :  Sed  nunc  qui  habet  saeculum}  tollat  similiter  et 
■peram,  unde  ob  hoc  non  tenentur  Episcopi  Apostolorum  succes- 
sores,  utnihil  possideant,  nec  aliquid  secum  in  via  déférant. 

GAPUT    XIX. 

Quod  status  episcopalis,  quamvis  sit  perfectior  quam  status 
religionis,  non  tamen  est  amUendus. 

Sed  cum  Apostolus  dicat,  I  Cor.  xm  :  JEmulamini  charismala 
meliora,s\  pontificalis  status  est  perfeciior  quam  status  religionis, 
magis  deberet  sibi  aliquis  statum  prselationis  procurare,  quam 
quod  ad  statum  religionis  accederet.  Sed  si  quis  diligenter  con- 
sideret,  evidens  ratio  invenitur,  quare  religionis  status  meri- 
torie  appetitur,  status  autem  pontificalis  non  absque  vitio  ambi- 
tionis  desideratur.  Qui  enim  statum  religionis  assumit,  se  et  sua 
abnegans  aliis  se  subjicit  propler  Christum  :  qui  vero  ad  statum 
pontificalem  promovetur,  quemdam  sublimitalis  honorem  in  his 
quae  sunt  Ghristi,  consequitur,  quem  appetere  prœsumptuosum 
videtur,  cum  major  honor  et  potestas  non  nisi  mclioribus  debea- 
tur.  Unde  Aug.  xix,  de  Civitate  Dei,  dicit  :  «  Exponere  voluit 
Apostolus,  quid  sit  Episcopatus,  quia  nomen  est  operis,  non  ho- 
noris. Graecum  est  enim  atque  inde  ductum  vocabulum,  quod  ille 
qui  praeficitur,  superintendit,  curam  scilicet  eorum  gerens,  epi 
quippe  super,  scopos  vero  intentio  est  ».  Ergo  Episcopein  graece, 
latine  superintendere  possumus  dicere,  ut  intelligat  non  se  Epis- 
copum  qui  praeesse  dilexerit,  non  prodesse.  Itaque  a  studio  cog- 
noscendae  veritatis  nemo  prohibetur,  quod  ad  laudabile  pertinet 
otium  :  locus  vero  superior,  sine  quo  populus  régi  non  potest,  et 
si  ita  teneatur  atque  administretur  ut  decet,  tamen  indecenter 

appetitur.  Quamobrem  otium  sanctum  quserit  charitas  verilatis, 
negotium  justum  suscipit  nécessitas  charitatis  :  quam  sarcinam  si 
nullusimponit,percipienda3  atque  intuendaevacandumest  veritati. 
Si  autem  imponitur,  suscipienda  est  propter  charitatis  necessi- 
tatem.  Chrysost.  autem  super  Matthaeum  exponens  iliud,  Princi- 
pes gentium  dominantur  eorum,  sic  dicit  :  «  Opus  quidem  desiderare 
bonum,  bonum  est,  quia  nostrae  voluntatis  est,  et  nostra  est 
merces  :  primatum  autem  honoris  concupiscere,  vanitasest  ».  Ne- 
que  enim  Apostolus  laudem  habebit  apud  Deum,  quia  Apostolus 
fuit,  sed  quia  opus  Apostolatus  sui  bene  implevit,  conservatio 
ergo  desideranda,  non  dignior  gradus.  Est  etiam  et  aliud  adver- 
tendum,  quod  religionis  status  perfectionem  inducit.  Pontificalis 
autem  dignitas  perfectionem  praesupponit.  Qui  enim  Pontificatus 
honorem  suscepit,  spirituale  magisterium  assumit.  Unde  Aposto- 
lus dicebat,  I  Tim.  h  :  Positus  sum  ego  prœdicalor  et  Apostolus, 
veritatem  dico,  non  mentior,  doctor  gentium  in  fide  et  verilate. 
Ridiculum  autem  est  perfectionis  magisterium  fieri,  qui  perfec- 
tionem per  experimentum  non  novit.  Et  sicut  dicit  Gregor.  in 
pastorali:Tantum  débet  actionem  populi  actio  transcendere  prae- 
sulis,  quantum  distare  solet  a  grege  vita  pastoralis.  Quae  quidem 
differentia  ex  verbis  Domini  manifeste  colligitur.  Gum  enim  Do- 
minus  paupertatis  consilium  daret,  his  verbis  est  usus  :  Si  vis 
pèrfeclus  esse,  vade,  et  vende  omnia  quœ  habes,  et  da  pauperibus. 
Unde  manifeste  apparet,  quod  paupertatis  assumptio  perfectionem 
non  praeexigit,  sed  ad  eam  ducit.  Gum  vero  praelationis  officium 
Petro  committeret,  quaesivit  :  Simon  Jonœ  diligis  me  plus  his?  Qui 
cum  responderet  :  Tuscis  quia  amo  te,  subjecit:  Pasce  oves  meas. 
Per  quod  manifeste  datur  intelligi,  quod  perfectionem  charitatis 
praeexigit  assumptio  prselationis.  Praesumptuosum  autem  esse  vi- 
detur,  ut  quis  se  existimet  esse  perfectum.  Unde  Apostolus  dicit 
Philipp.  ni  :  Non  quod  jam  acceperim,  aut  jam  perfectus  sim.  Et 
postea  subdit  :  Quicumque  ergo  perfecti  sumns,  hoc  senliamus. 
Quod  autem  aliquis  perfectionem  desideret,  et  eam  assequi  velit, 
non  praesumptionis,sed  sanctae  eemulationis  esse  videtur,ad  quam 
Apostolus  hortatur,  I  Corinth,  xm  :  JEmulamini  charismata  me- 
liora.  Et  ideo  religionis  statum  assumere,  laudabile  est  :  ad 
praelationis  autem  fastigium  anhelare  nimue  prœsumplionis  est, 
Unde  Greg.  dicit  in  Pastorali  :  «  Is  qui  recusavit  prœlationis  offi- 
cium, plene  non  restitit  :  et  is  qui  mitti  voluit,  ante  se  per  altaris 
calculum  purgatum  vidit  ».  Per  quod  datur  intelligi,  quod  vocatus 

ad  prœlationis  offîcium  nec  omnino  résistât,  ncc  ad  ipsum  anhe- 
Iet,  nisi  se  piius  purgatum  videat,  ne  aut  non  purgatus  adiré 
quisquam  sacra  mysleria  audeat,  aut  quem  superna  gratia  elegit, 
sub  humilitatis  specie  superbe  contradicat.  Quia  ergo  valde  diffi- 
cile est  purgatum  se  quemlibjt  posse  cognoscere,  praelationis 
offîcium  tulius  declinatur.E^t  autem  et  aliud  considerandum,  sci- 
licet  quod  statum  religionis  rerum  temporalium  abjectio  comi- 
tatur,  e  contrario  vero  statui  prselationis  multa  bona  temporalia 
adjungunlur.  Qui  ergo  religionis  statum  assumunt,  manifeste  de- 
monstrant  se  temporalia  bona  non  quaerere,  sed  quod  per  eorum 
abjeclionem  ad  bona  spiritualia  tendunt.  Qui  vero  pontificalein 
dignitatem  assumunt,  plerumque  magis  temporalia  bona  consi- 
dérant quam  aeterna.  Unde  Gregorius  dicit  in  Pastorali  :  «  Tune 
fuit  laudabile  Episcopatum  quserere,  quando  per  hune  quemque 
dubium  non  crat  ad  supplicia  graviora  pervenire».Et  postea  sub- 
dit  :  «  Sanclum  quippe  offîcium  non  diligit  omnino,  sed  nescit  qui 
ad  culmen  regiminis  anhelans  in  occulta  meditatione  cogitationis 
cœterorum  subjectione  pascitur,  iaude  propria  lœlatur,  ad  hono- 
rem  cor  élevât,  rerum  affluentium  abundantia  exultât  ».Mundi  ergo 
lucrum  quseritur  subejus  honoris  specie,  quo  mundi  deslrui  lucra 
debuerunt.#Est  et  aliud  advertendum,  quod  qui  praslationis  sta- 
tum assumit,  multis  periculis  se  exponit.  Dicit  enim  Gregor.  in 
Pa-torali  :  «  Plerumque  in  occupalione  regiminis,  ipse  quoque  boni 
operis  usus  perditur,  qui  in  tranquillitate  tenebatur  :  quia  quieto 
mari  recte  navim  etiam  imperitus  dirigit,  perturbato  autem  tem- 
pestatisfluctibusetiam  peritus  se  nauta  confunditw.Quid  namque 
est  poteslas  culminis,  nisi  tempeslas  mentis,  in  qua  cogitationum 
semper  procellis  navis  cordisqualitur,et  hue  illucque  incessanter 
impellitur,  ut  per  repenlinos  excessus  oris  et  operis,  quasi  per 
obviantia  saxa  frangatur?  ctijus  periculi  exemplum  in  David 
apparet,  quia,  ut  dicit  Gregorius,  David  actoris  judicio  pêne  in 
cunclis  actibus  placens,  ut  principatus  pondère  claruit,  in  tumo- 
rem  vulneris  erupit,  factusqueest  in  morte  viri  creduliter  rigidus, 
qui  in  appetitu  fœmina3  fuit  enerviter  fluxus,  prius  ferire  com- 
prehensum  persecutorem  noluit,  et  post  cum  damno  exercitus 
devofcum  militem  sub  studio  fraudis  extinxit.  Qui  autem  statum 
religionis  assumit,  pericula  peccati  vitat.  Unde  Hieronymus  ex 
persona  monachi  loquens  in  Epistola  contra  Vigilantium,  dicit  : 
«  Ego  cum  fugero  scilicet  mundum,  non  vincor  in  eo  quod  fugio, 
sed  ideo  fugio  no  vincar.  Nulla  securitas  cum  vicino   serpento 

dormire  :  potest  fieri  ut  me  non  mordeat.  tamen  potest  fieri  ut 
aliquando  me  mordeat  ».  Quod  ergo  aliquis  pericula  peccati  evitans 
religîonis  statum  assumât,  prudentiae  est.  Quod  vero  sponte  ad 
praelationis  statum  aspiret,  vel  nimiae  piaësumptionis  est,  si  se  tam 
fortem  exislimet  esse,  ut  inter  pericula  possit  manere  securus  : 
vel  omnino  suas  salutis  curam  non  habens,  si  peccata  vitare  non 
curât.  Ex  his  ergo  apparet  quod  prœlationis  status,  etsi  perfectus 
sit,  tamen  absque  vitio  concupiscentiae  appeti  non  potest. 

GAPUT   XX. 

Rationes  quorumdam  qui  astruere  conantur,  quod  Presby- 
teri curati,  et  Archidiaconi  sunt  in  statu  perfection  quam 
religiosi,  et  earum  solutiones. 

Sunt  autem  quidam  qui  non  solum  Episcoporum  statum  prse- 
ferre  religiosorum  statui  sunt  contenti,  sed  et  Decanorum,  et 
Plebanorum,  et  Archidiaconorum,  et  quorumcumque  curam  ha- 
benlium  animarum.  Quod  multipliciter  asserere  conantur.  Dicit 
enim  Ghrysostomus  in  vi  libro  sui  dialogi  :  «  Si  aliquem  mihi  lalem 
adducas  monachum,  qualis  et  secundum  exaggerationem  dicam, 
fuit  Elias,  tamen  quamdiu  solus  est.  si  non  perturbatur,  nequo 
graviter  peccat,  quippe  non  habet  quibus  stimuletur  atque  exas- 
peretur,  non  tamen  illi  comparandus  est,  qui  traditus  populis,  et 
mullorum  ferre  peccata  compulsus,  immobilis  perseveravit  et 
fortis  ».Ex  quo  manifeste  videtur,  quod  monachusquantumcumque 
perfectus,  adaequari  non  possit  cuicumque  curam  animarum  ha- 
benti,  si  eam  bene  exerceat.  Adhuc,  ibidem  poslmodum  subditur  : 
«  Si  quis  mihi  proponeret  optionem  ubi  mallem  placere,  in  officio 
sacerdotali,  an  in  soiitudine  monachorum,  sine  comparatione  eli- 
gerem  illud  quod  priusdixi  ».  Incomparabiliter  igiturpraeferendus 
est  status  curam  animarum  habentium,  quam  vivere  etiam  in 
soiitudine  monachorum,  quod  genus  religionis  perfectissimum  re- 
putatur.  Item,  Augustinus  dicit  in  Epistola  adValerium  :  «  Cogitet 
religiosa  pradentia  tua  nihil  esse  in  hac  vita,  et  maxime  hoc  tem- 
pore,  facilius  et  levius,  et  hominibus  acceptabilius  Episcopi,  aut 
Presbyteri,  aut  Diaconi  officio,  si  perfunctorie  atque  adulatorie 
res  agatur:  sed  nihil  apud  Deum  miserabilius,  et  tristius,  et  dam- 
nabilius  ».  Item,  nihil  est  in  hac  vita,  maxime  hoc  tempore,  diiïi- 
cilius,  et  laboriosius,  et  periculosius  Episcopi,  aut  Presbyteri,  aut 
Diaconi  officio  :  sed  apud  Deum  nihii  beatius,  si  eo  modo  milite- 

tur,  quo  noster  Imperator  jubet.  Nonergo  religionis  status  est  per- 
fectior  quam  status  Presbyterorum,  aut  Diaconorum,  qui  curas 
animarum  habent,  ad  quorum  officium  pertinet  conversari  cum  ho- 
minibus.  Praeterea,  Aug.  dicit  ad  Aurelium  :  «  Nimisdolendum  est, 
si  ad  tam  ruinosam  superbiam  monachos  subigimus,  et  tam  gravi 
contumelia  clericos  dignos  putamus,  in  quorum  numéro  nos  su- 
mus,  si  scilicet  vulgares  de  nobis  jocabuntur  dicentes  :  malus 
monachus,  bonus  clericus  est,  cum  aliquando  bonus  etiam  mona- 
chus  vix  bonum  clericum  faciat  ».  Major  ergo  est  perfectio  boni 
clerici,  quam  boni  monachi.  Item,  paulo  ante  dicit,  non  est  via 
danda  servis  Dei,  id  est,monachisut  se  facilius  putent  eligi  ad  ali- 
quid  melius,  idest,  ad  officium  clericatus,  si  facti  fuerinl  détério- 
res, monasterium  scilicet  deserendo.  Melius  est  ergo  officium  cle- 
ricatus, quam  status  monasticus.  Item,  Iliero.  dicit  ad  Rusticum 
monachum  :  «  Sic  vive  in  monasterio,  ut  clericus  esse  merearis  ». 
Majus  est  ergo  clericatus  officium  quam  monachi  conversatio. 
Praeterea,  non  licet  de  majori  ad  minus  transire  :  sed  de  statu 
monastico  licet  transire  ad  officium  Presbyteri  curam  habentis, 
sicut  dicit  Gela.  Papa,  et  habetur  1 6 . q .  i:«  Si  quis  monachus  fue- 
rit,  qui  venerabilis  vitse  merito  Sacerdotio  dignus  prsevideatur, 
et  Abbas,  sub  cujus  imperio  régi  Christo  militât,  illum  fieri  Pres- 
byterum  petierit  ab  Episcopo,  débet  eligi,  et  in  loco  quo  judica- 
verit  ordinari,  ea  omnia  quae  ad  Sacerdolii  officium  pertinent  vel 
populi,vel  Episcopi  electione  provide  ac  juste  acturus».  Et  plura 
alia  capitula  ibidem  ponuntur  :  et  distinct.  47.  Ex  his  ergo  omni- 
bus videtur,  quod  status  quorumcumque  clericorum,  et  maxime 
curam  animarum  habentium,  religionis  statui  prscferatur.  Horum 
autem  dictorum,  ratio  de  facili  percipi  potest,  si  ea  quae  dicta 
sunt  ad  memoriam  revocentur.  Jam  enim  supradictum  est,  aliud 
esse  perfectionis  actum,  alque  aliud  perfectionis  statum.  Nam 
perfectionis  statum  non  efficit  nisi  perpétua  obligatio  ad  ea  quae 
ad  perfectionem  spectant,  sine  qua  obligatione  plurimi  per- 
fectionis opéra  excquuntur,  puta,  qui  nullo  voto  continentiam 
servant,  àut  in  paupertate  vivunt.  Rursum  considerandum  est 
quod  in  Presbyteris  et  Diaconis  curam  animarum  habentibus  duo 
consideranda  sunt,  scilicet  officium  curae,  et  dignitas  ordinis. 
Manifestum  est  autem  quod  officium  curai  suspicientes  perpetuam 
obligalionem  non  habent,  cum  multoties  curam  dimittant  suscep- 
tam,  sicut  patet  de  illis  qui  dimiltunt  Parochias,  vel  Archidiaco- 
natus,  et  religionem  intrant.  Patet  etiam  ex  supradictis,  quod 

status  perfectionis  non  habetur  nisi  cum  perpétua  obligatione. 
Manifestum  est  autem  quod  Archidiaconi,  et  parochiales  Sacer- 
dotes,  et  etiam  electi  ante  consecrationem,  slatum  perfectionis 
nondum  adepti  sunt,  sicut  nec  novitii  in  religionibus  ante  profes- 
sionem.  Contingit  autem,  ut  supradictum  est,  aliquem  non  in  per- 
fectionis statu  existentem  opéra  perfectionis  agere,  et  perfectum 
esse  secundum  habitum  charitalis.  Si  igitur  contingit  Archidia- 
conos  et  parochianos  Presbyteros  perfectos  esse  secundum  habi- 
tum charilatis,  et  participare  in  aliquo  perfectionis  officio,  slatum 
lamen  perfectionis  non  assequuntur.  Hujus  autem  evidens  signum 
est,  quia  his  qui  perpetuo  ad  aliquid  depulanlur,  vel  obligantur, 
aliqua  ecclesiastica  solemnitasin  tali  obligatione  adhibetur,  puta, 
qui  in  Episcopos  consecranlur,  vel  qui  in  professione  religionis 
benedicuntur,  etiam  secundum  antiquum  ritum  Ecclesiae,  ut  patec 
per  Dionys.  in  libr.  De  ecclesiast.,hierarch.  c.  vi.  Manifestum  est 
autem  quod  rfthil  horum  sit  in  commissione  Archidiaconatus,  vel 
Parochice,  sed  simpliciler  invesliuntur  vel  per  annulum,  vel  par 
aliquid  taie.  Unde  manifestum  est  quod  ex  hoc  quod  aliquis  Ar- 
chidiaconatum,  vel  Parochiae  curam  accipit,  nonsortitur  perpetuso 
obligationis  slatum.  His  autem  visis  facile  est  objecta  in  contra- 
rium  solvere.  Quod  enim  Chrysost.  dicit:  «  Si  talem  aliquem  ad - 
ducas  monachum,  qualis  fuit  Elias,  non  lamen  illi  comparandus 
est,  qui  mullorum  peccata  ferre  compellitur  »,  manifeste  apparet 
per  ea  quae  dicit,  quod  non  intendit  statum  stalui  comparare,  sed 
oslendere  diffkultatem  bene  persislendi  majorem  esse  in  eo  qui 
praeest  populis,  quamin  eo  qui  solitariam  vitam  ducit,  quod  patet 
si  intègre  verba  accipiantur.  Non  enim  simpliciler  dicit,  quod 
monachus  non  sit  comparandus  illi  qui  compellitur  peccata  po- 
puli  ferre,  sed  quod  monachus  si  non  perturbatur,  nec  graviter 
peccat  quamdiu  solus  est,  non  comparatur  illi  qui  persévérât  im- 
mobilis  et  fortis  in  multitudino  populi,  quia  majoris  virtulis  est 
illaesum  se  conservare,  ubi  plura  pericula  imminent.  Unde,  et 
ante  haec  verba,  dicit  :  «  Cum  aliquis  fuerit  in  mediis  fluctibus,  et 
de  tempestate  navem  liberare  poluerit,  tune  merito  teslimonium 
perfecli  gubernatoris  ab  omnibus  promeretur  ».  Sic  etiam  dici  pos- 
set,  quod  ille  qui  inter  malos  bene  conversalur,  majoris  virtutis 
esse  ostenditur,  quam  qui  bene  conversatur  inter  homines  bonos. 
Unde  in  laude  Loth  dicitur,  n.  Pétri  secundo,  quod  aspectu  et 
audilu  justus  erat,  habitans  apud  eos  qui  de  die  in  diem  animam 
justam  iniquis  operibus  cruciabanl.  Nec  tamen  dici  potest,  quod 
S.  Thom.  Aq.  Opuscula.  -        —  22 

conversari  inter  malos  ad  statum  perfectionis  pertineat,  cum  hoc 
secundum  sacrse  Scripturae  documenta  prudentius  declinetur.  Ex 
his  igitur  verbis  non  ostenditur,  quod  status  curam  animarum 
habentium  sit  perfectior,  quam  status  religiosorum,  sed  quod  sit 
periculosior.  Per  hoc  etiam  patet  responsio  ad  verba  ejusdemquœ 
postmodum  subduntur.«Siquis,  inquit,  mihi  proponeretoptionem, 
ubi  mallem  placere  in  officio  sacerdotali,  an  in  solitudine  mona- 
chorura,  sine  comparatione  eligerem  illud,  quod  prius  dixi  »,  sci- 
licet  placere  Deo  in  officio  sacerdotali.  Ubi  considerandum  est, 
quod  non  dicit,  quod  mallet  esse  in  officio  sacerdotali,  quam  in 
solitudine  monachorum,  sed  quod  mallet  ibi  quam  hic  placere 
Deo,  quia  in  sacerdotali  officio  absque  peccato  manere  difficiles 
est,  quam  manere  absque  peccato  in  solitudine  monachorum, 
sicut  jam  supra  dixerat,  ubi  autem  est  majus  periculum,  ibi 
major  virtus  ostenditur,  si  periculum  evitetur,  sicut  jam  dictum 
est.  Et  quamvis  quilibet  sapiens  magis  eligeret  esse  tantae  virtu- 
tis,  ut  etiam  inter  pericula  quaecumque  illaesus  posset  persistere, 
nullus  tamen  nisi  insipiens  statum  periculosiorem  ex  hpc  ipso 
statui  securiori  praeferret.  Ex  hoc  etiam  apparet  solutio  ad  verba 
Aug.  quibus  asseritur  nihil  esse  periculosius  et  laboriosius  officio 
Episcopi  et  Sacerdotis,  et  Diaconi,  si  bene  exerceatur,  et  nihil 
esse  Deo  acceptabilius.  Ex  hoc  enim  ipso,  quod  est  laboriosum  et 
difficile,  immunem  se  a  peccato  conservare  in  hujus  officii  exe- 
cutione  majoris  virtutis  esse  ostenditur,  et  secundum  hoc  Deo 
acceptabilius,  non  tamen  ex  hoc  sequitur,  quod  status  Sacerdo- 
tum  parochialium  aut  Archiaconorum  sit  majoris  perfectionis, 
quam  status  religionis.  Ad  omnia  vero  quae  subsequuntur  et  simi- 
lia,  est  una  eademque  responsio.  Nam  in  omnibus  illis  auctoritati- 
bus  non  comparatur  status  religionis  statui  curatorum,  sed  status 
monachorum  in  quantum  sunt  monachi,  statui  clericorum.  Non 
enim  monachi,  ineo  quod  sunt  monachi,  sunt  clerici,  cum  multi 
sint  monachi  laici  :  et  antiquis  temporibus  fere  omnes  monachi 
laici  erant,  ut  habetur,  46.  q.  i.  Manifestum  est  autem  clericos 
iu  Ecclesia  Dei  majorem  gradum  obtinere,  quam  laicos.  Unde  laici 
promoventur  ad  clericatum,  tanquam  ad  aliquid  majus,  et  sicut 
major  gradus,  ita  et  amplior  virtus  requiritur  ad  bonum  clericum, 
quam  ad  bonum  laicum,  quamvis  sit  monachus.  Sed  in  monacho 
clerico  duo  concurrunt,  et  clericatus  et  status  religionis,  similiter 
in  clerico  habent  curam  animarum,  scilicet  cura  animarum  et 
clericatus.  Quod  ergo  clerici  prœfcruntur  monachis,  nihil  pertinct 

ad  hoc,  quod  curati  in  quantum  curati  monachis  praeferuntnr, 
sed  verum  est,  quod  si  bene  officium  suum  exequantur  et  absque 
peccato  majoris  esse  virtutis  demonstrantur,  quam  si  monachus 
immunis  a  peccato  permaneat,  ut  supra  dictum  est.  Quod  autem 
monachus  assumilur  ad  curam  animarum  in  parochialibus  Eccle- 
siis,  non  ostendit  statum  curati  ex  hoc,  quod  est  curatus,  esse 
perfectiorem,quia  religiosus  parochiam  adeptus  statum  pristinum 
non  omittit.  Dicitur  enim.  16  quaestione  i  :  De  monachis  qui  diu 
morantes  in  monasteriis,  si  postea  ad  clericatus  ordinem  pervene- 
rint,  statuimus  non  debere  eos  a  priori  proposito  discedere.  Sic 
ergo  non  ostenditur,  quod  status  clerici  habentis  curam  animarum 
sit  perfectior,  quam  status  religionis,  quamvis  religiosi  curam 
animarum  accipere  possint  in  priori  statu  et  proposito  perma- 
nentes. Ad  episcopatum  autem  promoti,  statum  altiorem  assu- 
munt. 

CAPUT    XXI. 

Rationes  quorumdam  destruere  volentium  immédiate 
determinatam  veritatem. 

Verum  quidam  contentionis  studio  exagitati,  neque  quae  dicunt, 
neque  quœ  audiunt  débite  pondérantes,  adhuc  conantur  praedictis 
contradicentes  obviare, 'quorum  obviationes  postquam  praemissa 
conscripseram,  ad  me  pervenerunt.  Ad  quorum  confutationem, 
necesse  est  aliqua  ex  supra  positis  replicare.  Primo  igitur  multi- 
pliciter  nituntur  ostendere,  Archidiaconos  et  parochiales  Presby- 
teros  in  statu  perfectionis  esse  et  majoris,  quam  religiosi.  Pres- 
byter  enim  si  delinquat,  jubetur  ejici  de  statu  suo  secundum 
canones,  ut  habetur  81,  distinct.  :  Si  quis  amodo  Episcopus,  et 
14.  q.  4,  Si  quis  oblitus.  Ergo  erat  in  statu,  alioquin  a  statu  ejici 
non  posset.  Item  invenitur  status  tripliciter  dici  :  importât  enim 
rectitudinem.  Nam  homo  erectus  dicitur  stare.  Unde  Greg.  dicit 
in  7  Moralium  :  «  Ab  omni  rectitudinis  statu  depereunt,  qui  per 
noxiaverbadilabuntur».  Importât  etiam  permanentiametfixionem, 
secundum  illud  Greg.  in  8  Moral.  :  «  Conditoris  protectio  et  custo- 
dia  est,  quod  in  statu  permanemus».Etin  9  Homil.  secundae  par- 
tis, super  Ezech.:  «  Lapis  quadrus  est  et  quasi  ex  omni  latere  statum 
habet,  qui  casum  in  qualibet  permutatione  non  habet».  Importât 
etiam  magnitudinem  vel  longitudinem  :  dicitur  enim  a  stando. 
Gum  autem  Archidiaconi  et  parochiales  Presbyteri  habeant  mag- 

nitudinem  spiritualem,  cum  propter  animarum  zelum  curam  sus- 
cipiunt,  habeant  etiam  permanentiam,  quia  inter  pericula  immo- 
biles persévérant  et  fortes,  habeant  etiam  rectitudinem  intentionis 
et  justitiae,  non  est  dicendum  hujusmodi  in  statu  perfectionis  non 
esse.  Praeterea,  religionis  institulio  praejudicare  non  potuit  Diaco- 
nibus  et  Presbyteris  curam  animarum  habentibus:  sed  ante  insti- 
tuas religiones  praedicti  curam  animarum  habentes  statum  per- 
fectionis tenebant.  Dicitur  enim,  I  Tim.  v  :  Qui  bene  prœsunt 
Presbyteri,  scilicet  vita  et  doctrina,  digni  habeantur  a  snbditis 
duplici  honore,  ut  scilicet  eis  spiritualiter  obediant  et  exteriora 
ministrent,  ergo  etiam  post  religiones  institutas  habent  statum 
perfectionis.  Item  dicunt,  quod  tempore  Hieron.  Presbyter  et 
Episcopus  erant  nomina  synonima,  ut  patet  per  illud  quod  dicit 
Hiero.  super  Epistolam  ad  ïitum.  :  «  Olim  idem  Presbyter  qui  et 
Episcopus  »,sed  postea  in  toto  orbe  decretum  est,  utunus  Presby- 
teris piseponeretur,  ut  schismatum  semina  tollerentur.  Si  ergo 
Episcopi  sint  in  statu  perfectiori  quam  Religiosi,  etiam  Presbyteri 
in  statu  perfectiori  erunt.  Item,  qui  ad  majus  et  di'gnius  et  fruc- 
tuosius  officium  Ecclesiae  assumitur,  in  majori  statu  esse  videtur  : 
sed  Archidiaconi  et  Presbyteri  curati  assumuntur  ad  dignius  offi- 
cium quam  Religiosi,  quia  licet  vita  contemplativa  sit  magis  se- 
cura,  tamen  vita  activa  est  magis  fructifera,  ut  habetur  extra  de 
renunciatione,  nisi  cum  pridem.  Presbyteri  igitur  curati,  sunt  in 
majori  statu  perfectionis  quam  religiosi.  Item,  nulla  major  chan- 
tas esse  potest,  quam  ut  animam  suant  ponat  quis  pro  amicis  suis, 
ut  dicitur,  Joan.  xv.  Boni  autem  curati  animam  suam  ponunt  pro 
suis  subditis,  quorum  etiam  se  servos  constituunt,  secundum 
illud,  I  Cor.  ix  :  Cum  liber  essem  ex  omnibus,  omnium  me  servum 
feci.  Videntur  etiam  plus  mereri,  cum  plus  laborent,  secundum 
illud  Apostoli,  I  Cor.  xv  :  Plus  omnibus  laboravi,  et  I  Cor.  m  :  Unus- 
quisque  propriam  mercedem  accipiet,  secundum  suum  laborem. 
Videtur  igitur,  quod  curati  presbyteri  sint  in  perfectiori  statu, 
quam  religiosi.  Item  videtur  hoc  idem  de  Archidiaconis.  Septem 
enim  Diaconi  quos  elegerunt  Apostoli,  erant  in  excellenti  statu 
perfectionis.  Dicitur  enim,  Act.  vi  :  Considerate,  fratres,  viros  ex 
vobis  boni  testimonii  septem,  plenos  Spiritu  Sanclo  et  sapientia,  quos 
conslituamus  super  hocopus.Xjbï  dicit  Glossa  Bedae:  «  Hic  discerne- 
bant  Apostoli  per  Ecclesias  conslitui  septem  diaconos,  qui  essent 
sublimioris  gradus  cseteris,  et  proximi  circa  aram  quasi  columnae 
assistèrent  ».  Videtur  autem  eos  in  statu  perfectionis  fuisse,  qui 

subtimioris  gradus  erant  cœleris,  et  quasi  columnae  Ecclesia3 
onera  supportantes. Horum  autem  gradum  représentant  in  Eccle- 
sia  Archidiaconi,  qui  ministrant  et  prsesunt  ministrantibus,  se- 
cundum  Glo.  ibidem.  Videtur  ergo,  quod  Archidiaconi  sint  in 
majori  statu  perfectionis,  quam  Presbyteri  curali  quibus  praefi- 
ciunlur,  et  ita  per  consequens  etiam,  quam  religiosi.  Item,  insa- 
num  videtur  esse  dicere  beatos  Stephanum,  Laurentium,  et 
Vincentium  Archidiaconos  in  statu  perfectionis  non  fuisse,  qui 
meruerunt  ad  palmam  martyrii  pervenire.  Item,  Presbyteri  curati 
et  Archidiaconi  similiores  sunt  Episcopis,  quam  monachi  et  qui- 
cumque  religiosi  qui  tenent  infimum  subjectionis  gradum,  in  tan- 
tum  quod  Presbyteri  Episcopi  nominantur,  secundum  illud  Act. 
xx  :  Attendite  vobis  et  universo  gregi,  in  quo  vos  Spiritus  Sanctus 
posuit  Episcopos  regere  Ecclesiam  Dei  :  quod  exponit  glo.  de  Presby- 
teris  Ephesi.  Multo  igitur  magis  Presbyteri  curati  sunt  in  statu 
perfectionis.  Item  administratio  facultatum  EccIesiiB  statum  per- 
fectionis non  minuit,  cum  sint  bona  communia,  ut  habetur  xii, 
qua3st.  i,  ca.  Expédition  ergo  Presbyteri  curati  vel  Archidiaconi 
deficiunt  a  statu  perfectionis  propter  administrationem  rerum 
Ecclesiae.  Item,  Presbyteri  curati  et  Archidiaconi  de  bonis  tem- 
poralibus  tenentur  facere  hospitalitatem,  ut  42,  distin.  habetur 
c.  i.  Hoc  autem  monachus  non  potest  facere,  quia  non  habet  pro- 
prium.  Majus  ergo  meriti  est  Presbyler  curalus  quam  monachus. 
Item  Gregor.  dicit,  quod  nulluni  sacrificium  est  quod  ita  placeat 
Deo,  sicut  zelus  animarum,  et  Bernardus  dicit  in  Jib.  De  amore 
Dei,  quod  ille  major  est  in  amore  Dei,  qui  plures  ad  amorem  Dei 
trahit  :  hoc  autem  convenit  Archidiacono  et  Presbytero  curato, 
non  autem  monacho,  cujus  non  est  officium  ut  aliquem  trahat  ad 
Deum.  Item,  sicut  Patriarcha  praesidet  in  suo  patriarchatu  et 
Episcopus  in  suo  episcopatu,  ita  et  Archidiaconus  in  suo  archi- 
diaconatu,  et  Presbyter  curatus  in  sua  Parochia.  Quid  enim  facit 
Episcopus  excepta  ordinalione,  quod  Presbyter  curatus  non  facit, 
ut  habetur,  dist.  93,  c.  Legimus.  Et  quaecumque  dicuntur  de  Epis- 
copo  seu  ordinando  in  Episcopum,  secundum  quatuordecim  capi- 
tula Apostolicae  regulae,  omnia  debent  intelligi  de  quolibet  electo 
ad  quamlibct  prselationem,  ut  Presbytero  curato,  et  Archidiacono, 
ut  habetur,  81,  distinctio,  cap.  i.  Si  ergo  Episcopus  est  in  perfec- 
tion statu  quam  monachus,  pari  ratione  et  Presbyter  curatus  et 
Archidiaconus.  Item,  Presbyter  vel  Diaconus  propter  delictum 
jubetur  ejici  de  statu,  et  recludi  in  monasterium  ad  agendum 

pœnitentiam,  ut  habetur,  81,  distinct,  c.  Dictum  est,  et,  Si  quis 
clericus.  Ex  quo  videtur,  quod  status  Archidiaconatus  sive  curaa 
Parochiae,  vere  status  est,  sed  ingressus  religionis  non  est  status, 
sed  potins  casus  vel  descensus.  Haec  igitur  sunt  quae  ex  eorum 
scriptis  colligi  possunt,  quamvis  non  eodem  ordine  ponantur 
ibidem. 

Et  quia  supra  ostensum  est  Archidiaconos  et  Presbyteros  cura- 
tos  in  statu  perfectionls  non  esse,  restât  videre  qualiter  ipsas 
probationes  conentur  elidere.  Dictum  est  enim  supra  quod  quili- 
bet  status  perfectionis  in  Ecclesia,  cum  aliqua  solemni  consecra- 
tione  vel  benedictione  conferlur,  quod  non  sit  in  commissione  pa- 
rochialis  Ecclesiae  vel  Archidiaconatus.  Quamprobationem  quidam 
excludere  conantur  multiplicités  Primo,  quia  in  consecratione  tam 
Episcopi,  quam  Sacerdotis,  verba  sunt  communia,  ut  consecrentur 
et  sanctificentur,  domine,  manus  istœ,  etc.  Item  si  dicatur,  quod 
unctio  capitis  datur  Episcopo  et  non  Sacerdoti,  hoc  non  videtur 
ad  propositum  perlinere,  quia  etiam  reges  olim  in  capite  unge- 
bantur,  qui  tamen  non  possunt  sibi  statum  perfectionis  vindicare; 
non  ergo  per  hoc  potest  dici  Episcopus  esse  in  statu  perfection 
supra  Presbyterum  curatum,  quia  in  capite  ungitur.  Item  quia 
meritum  non  acquiritur  per  consecrationem,  sed  per  bona  opéra 
mentis.  Aliquando  enim  etiam  malus  in  Episcopum  consecratur, 
et  in  hoc  maxime  demeretur.  Non  enim  qui  major  fuerit  in  honore 
justior  est,  sed  qui  fuerit  justior,  major  est,  ut  habetur,  40,  dist. 
c.Multi.  Et  in  eadem  distinctione  dicitur,  quod  non  loca  vel  ordi- 
nes  creatori  noslro  nos  proximos  faciunt,  sed  nos  aut  mérita  bona 
eijungunt,  ant  mala  disjungunt,  et  non  sanctorum  fîlii  sunt,  qui 
tenent  loca  sanctorum,  sed  qui  exercent  opéra  eorum.  Non  ergo 
propter  hoc  Episcopi  sunt  in  statu  magis  perfecto,  quam  Presby- 
teri  curati,  quia  majorem  consecrationem  habent.  Item,  conse- 
cratio  capitis  magis  perlinet  ad  signum  et  gradum  Sacerdotii  : 
Episcopatus  enim  non  est  novus  ordo,  sed  gradus  in  ordine, 
alioquin  essent  plures  ordines  quam  septem.  Perfectio  autem 
charitatis  pertinetad  meritum  sanctitatis,  non  ad  gradum  ordinis. 
Non  ergo  Episcopi  qui  per  unctionem  capitis  oblinent  majorem 
gradum  Sacerdotii  sunt  in  perfectiori  statu.  Item,  Episcopus  ins- 
tituit  archidiaconum,  vel  plebanum,  vel  curatum,  per  librum  vel 
per  annulum,  ut  habetur  extra  de  sententia  etrejudicata,  velut  cum 
Papa  mandat  aliquem  institui  in  Ecclesia  aliqua,  in  canonicum 
et  in  fratrem,  seu  in  plebanum  vel  curatum,  mandat  eum  institui 

cum  plenitudine  honoris,  ut  habetur  extra  de  concessione  Ecclesiae, 
cap.  Proposuit.  Videtur  ergo  status  curatorum  et  Archidiacono- 
rum  esse  status,  ex  quo  statu  quis  ejici  potest. 

GAPUT  XXII. 

Rationes  ad  ostendendum  quod  dimissio  cura  non  sufficit 
ad  probandum,  quod  Presbyteri  curati,  vel  Archidiaconi 
sint  in  statu  perfections* 

Similiter  etiam  contra  id  quod  dictum  est,  quod  Archidiaconi, 
vel  Presbyteri  curati  non  sunt  in  statu  perfectionis,  quia  possunt 
sine  peccato  ab  hoc  recedere,  multipliciter  objiciunt.  Primo  qui- 
dem,  quia  dicunt  quod  propter  hoc  curatus  Presbyter  ad  religio- 
nem  transire  potest,  quamvis  status  curati  sit  perfectior  et  fruc- 
tuosior,  quia  status  religionis  est  securior,  Et  ad  hoc  probandum 
inducunt  quod  dictur  extra  de  renuntia.  c.Nisi  cum pr idem. Item, 
vir  uxorem  suam  non  potest  dimittere  ea  invita,  et  ad  religionem 
transire,  ut  dicitur  extra  de  conversione  conjugatorum,  can. 
Uxoratus  ;sed  hoc  non  est  ideo,  quia  status  conjugii  majoris  per- 
fectionis sit  quam  status  religionis,  vel  œquelur  ei,  sed  quia  se 
uxori  suae  per  matrimonium  insolubililer  obligavit;  ergo  similiter 
Presbylec  curatus  lieet  possit  transire  ad  religionem,  non  propter 
hoc  sequitur  quod  status  religionis  sit  perfectior,  vel  seque  per- 
fectus.  Inducunt  etiam  ad  hoc  exemplum  David,  quod  habetur, 
I  Reg.  xvii,  cum  non  posset  pugnare  in  armis  Saulis,  quse  requi- 
rebant  fortitudinem,  contulit  se  ad  arma  majoris  humilitatis,  licet 
minoris  roboris,  vel  fortitudinis,  scilicet  ad  fundam,  et  ad  lapi- 
des, quibus  gigantem  Philistseum  virum  ab  adolescentia  sua  bel- 
latorem  puer  dejecit  et  prostravit.  Potest  ergo  curatus  exemplo 
David  ad  arma  majoris  humilitatis,  scilicet  religionis  se  trans- 
ferre, licet  esset  in  statu  perfectiori.  Item,  si  inseparabilitas  esset 
causa  status,  sequeretur  quod  non  liceret  alicui  se  transferre  de 
statu  in  statum  :  hoc  autem  licet,  ergo  inseparabilitas  non  est  de 
ratione  status.  Item,  secundum  jura  scripta  praelatus  posset  cura- 
tum  sibi  subditum  de  religione  ad  ecclesiam  suam  revocare,  si 
sciret  eum  esse  utilem,  aut  proficuum  ecclesiae  suae;  immo  cura- 
tus non  débet  ecclesiam  suam  dimittere  sine  consensu  et  aucto- 
ritate  episcopi  :  quod  si  fecerit,  potest  episcopus  in  eum  exercere 
canonicam  ultionem,  ut  habetur  extra  de  renunciatione,  c.  Amovet, 
Et  de  privilegiis  et  excès,  privilegiatorum,  can.  Cum  et  plantare, 

§  in  ecclesiis,  et  vu,  queest.  I.  cap.  Episcopus  de  loco.  Sic  ergo 
non  videtnr  verum,  quod  status  religionis  sit  perfectior  propter 
hoc  quod  curati  presbyteri  possunt  religionem  intrare.  Item, 
etiam  e  converso  rronachus  pro  necessitate  ecclesiae  et  cura  ani- 
marum  potest  transire  de  religione  ad  ecclesiam  saecularem  cum 
cura,  ut  habetur,  xvi,  qu.  i.  can.  Vos  autem,  et  canon.  Monachos. 
Nam  unius  ulilitati  praefcrenda  est  utilitas  plurimorum,  ut  habe- 
tur, 7.  quaest.  i.  can.  Scias.  Item,  non  sequitur  quod  si  aliquis 
cadere  potest  a  perfectione  charitatis,  quod  nunquam  fuerit  in 
perfectione  charitatis,  sed  magis  e  converso,  quod  fuerit.  Licet 
ergo  presbyter  curatus  discedat  a  suo  regimine  ex  aliqua  causa, 
non  sequitur  quod  non  fuerit  in  statu  perfectionis.  Item,  quod 
majores  rraelati  ecclesiae,  scilicet  episcopi,  non  possunt  transire 
ad  religionem  sine  licenlia  summi'pontificis,  hoc  est  de  constitu- 
tione  ecclesia3  promulgata  tempore  Innocentii,  sicut  patet  per 
jllam  decretalem  extra  de  renunciatione  cap.  Nisi  cum pr idem  : 
ergo  ante  constitutionem  licebat  majoribus,  sicut  et  minoribus, 
et  tamen  majores  sunt  in  perfection  statu.  Non  ergo  hoc  impedit 
presbyteros  curatos  esse  in  perfection  statu  quam  religiosos,  licet 
sine  licentia  summiPontificispossint  ad  religionem  transire. Item, 
nullus  débet  in  episcopum  eligi,  nisi  fuerit  in  sacris  ordinibus 
constitutus,  ut  habetur,  60.  dist.  Nullus  in  episcopum  :  sed  in  sa- 
cris ordinibus  constitutus  non  potest  uxorem  ducere,  non  est  ergo 
verum  quod  electuspossit  ducere  uxorem. 

GAPUT  XXIII. 

Solutio  rationum  pramissarum,  in  quibus  probari  videba- 
tur,  quod  curati,  vel  archidiaconi  sunt  magis  in  statu, 
perfectionis  quam  religiosi. 

Haec  autem  quae  posita  sunt,  quam  sint  frivola,  derisibilia,  et 
jn  multis  erronea,  demonstrandum  est  singulorum  efficaciam  di- 
Jigenter  ponderando.  Quod  enim  primo  inducunt  quosdam  cano- 
ues  ad  probandum  presbyteros  curatos.  et  archidiaconos  in  statu 
esse,  nihil  ad  propositum  facit.  Nam  in  capitulis  inductis  nulla 
fit  mentio  de  statu,  sed  de  gradu.  Sic  enim  habetur,  81  distin.  : 
«  Si  quis  amodo  episcopus,  presbyter,  aut  diaconus  fœminam  ac- 
ceperit,  vel  acceptam  retinuerit,  a  proprio  gradu  décidât  ».  Item, 
4  4,  q.  4.  c.  Si  quis  dicitur  :  «  Si  quis  oblitus  timorem  Domini,  et 
sanctarum  Scripturarum  qua3  dicunt  :   Qui  pecuniam  suam  non 

dédit  ad  usuram,  et  post  hanc  constitutionem  magni  concilii 
fœneraverit,  vel  centesimam  exegerit,  aut  ex  quolibet  negotio 
inhoncslo  turpis  lucri  quaesierit,  aut  per  diversas  species  vini, 
vel  frugis,  vel  cujuslibet  rei  emendo,  vel  vendendo  aliqua  incre- 
menta  susceperit,  de  gradu  suo  dejectus,  alienus  habeatur  a 
clero  ».  Non  ergo  per  hoc  probari  potest  a  contrario  sensu,  quod 
habeat  statum,  sed  gradum.  Et  hoc  necesse  est,  quia  ubicumque 
est  ordo,  vel  superioritas  aliqua,  ibi  est  aliquis  gradus.  Quod 
vero  secundo  est  propositum,  quam  sit  frivolum,  quilibet  inlelli- 
gens  advertere  potest.  Nulli  enim  dubium  est  statum  multiplicitef 
dici.  Nam  ille  qui  erigitur,  stare  dicilur,  et  magnitudo  statum 
facit,  secundum  quod  distinguitur  status  incipientium,  proficien- 
liiim,  et  perfectorum.  Stare  etiam  firmitatem  importât,  secun- 
dum illud  Aposto.  I  Cor.  xv  :  Stabiles  estote  et  immobiles  abun- 
dantes  in  omni  opère  Domini.  Non  autem  sic  loquitur  de  statu, 
sed  secundum  quod  dicitur  status  libertatis,  vel  servilutis,  sicut 
accipilur,  2.  qu.  6.  Si  quando  in  causa  capituli,  vel  causa  status 
inlerpellatum  fuerit,  non  per  exploratores,  sed  per  seipsos  est 
agendum.  Et  sic  accipiendo  statum,  illi  statum  perfectionis  ac- 
cipiunt,  qui  se  servos  constituunt  ad  opéra  perfectionis  implenda, 
ut  supra  dictum  est  :  hoc  autem  non  contingit  nisi  per  votum 
obligationis  perpétuas,  quia  servitus  libertati  opponitur.  Quamdiu 
igitur  in  sua  liberlate  aliquis  habet  recedere  a  perfectionis  opère, 
statum  perfectionis  non  habet,  sicut  et  supra  ostensum  est.  Quod 
vero  tertio  propositum  fuit,  tam  frivolum  esse  videtur,  ut  res- 
ponsione  non  egeat.  In  hoc  enim  quod  dicitur  :  Qui  bene  prœsunt 
presbyteri,  etc,  nec  deperfectione,  nec  de  statu  fit  mentio.  Praeesse 
enim  non  constituit  statum,  sed  gradum  :  nec  honor  dcbetur  soli 
perfectioni,  sed  universaliter  omnibus  qui  bene  operantur  :  quod 
designatur  in  hoc,  quod  dicitur  :  Bene  prœsunt.  Dicitur  enim 
Rom.  n  :  Gloria,  et  honor,  et  pax  omni  operanti  bonum.  In  hoc 
vero  quod  quarto  propositum  est,  manifeste  falsitas  continetur, 
ubi  dicitur  quod  tempore  Hiero.  et  Aug.  non  erat  aliud  pres- 
byter  et  episcopus.  Hujus  enim  contrarium  expresse  dicit  Aug. 
in  Epist.  ad  Hiero.  dicens  :  «  Quamvis  secundum  honorum  voca- 
bula,  quee  jam  ecclesiae  usus  obtinuit,  episcopatus  prosbytero 
major  sit,  lamen  in  multis  rébus  minor  est  ».  Sed  ne  aliquis  ca- 
lumnietur  hoc  citra  tempus  Hierony.  in  usum  venisse,  ut  epis- 
copus presbytero  major  sit,  accipienda  est  auctoritas  Dionysii, 
qui  scripsit  ordinem  ecclesiasticae  hierarchiae  secundum  quod  erat 

in  Ecclesia  primitiva.  Dicit  enim  in  v  c.  Ecclesiasticae  hierar- 
chiae,  très  esse  ordines  ecclesiasticae  hiérarchise,  scilicet  episco- 
porum,  presbyterorum,  et  diaconorum.  Ubi  notandum  est,  quod 
ordinem  diaconorum  dicit  esse  purgativum,  ordinem  autem  sa- 
cerdotum  illuminativum,  ordinem  vero  episcoporum  perfectivum  : 
et  sicut  ipse  dicit  in  vi  ca.  ejusdem  libri,  his  tribus  ordinibus 
très  ordines  alii  respondent  :  nam  ordini  diaconorum  subjicilur 
ordo  immundorum,  qui  purgatione  indigent  :  ordini  vero  presby- 
terorum subjicitur  ordo  illuminandorum,  scilicet  sacer  populus, 
qui  a  presbyteris  illuminatur  per  sacramentorum  susceptionem  : 
ordini  vero  episcoporum  subjicitur  ordo  perfectorum,  scilicet 
monachorum,  qui  per  eorum  traditiones  edocentur  ad  perfectis- 
simam  perfectionem  sursum  actus.  Ex  quo  patet  secundum  Dio. 
quod  perfectio  attribuitur  solis  episcopis  et  monachis.  Episcopis, 
tanquam  perfectioribus,  monachis  autem  tanquam  perfectis. 
Sed  ne  aliquis  dicat,  quod  Dionysius  tradit  ordinem  ecclesiasticae 
hiérarchise  ab  Apostolis  institutum,  cum  tamen  ex  Domini  insti- 
tutione  idem  essent  episcopi  et  presbyteri,  hoc  manifeste  falsum 
apparet  ex  hoc  quod  dicitur,  Luc.  x  :  Post  hœc  autem  designavit 
Dominas,  etc.  ubi  dicit  Glo.  :  «  Sicut  in  Apostolis  est  forma  episco- 
porum, sic  in  septuaginla  duobus  forma  est  presbyterorum  se- 
cundi  ordinis,  et  mirum  est  cum  hoc  ipsi  introducant,  qualiter 
propriam  vocem  ignorent,  statim  postmodum  asserentes,  solum 
citra  tempora  Hier'o.  episcopos  a  presbyteris  esse  distinctos,  et 
si  quis  ad  anteriora  tempora  progredi  voluerit,  inveniet  etiam  in 
veteri  lege  distinctos  Pontifices  a  minoribus  sacerdotibus ,  in 
quantum  erat  sacerdotium  illud  nostri  sacerdotii  fîgurale.  Dicitur 
cnim,  di.  xxi  c.  De  quibas.  :  «  Summi  Pontifices,  et  minores  sacer- 
dotes  a  Deo  sunt  instituti  per  Moysen,  qui  ex  praecepto  Domini 
Aaron  in  summum  Pontificem,  filios  vero  ejus  unxit  in  minores 
sacerdotes  ».  Ex  quo  patet,  quod  falsum  intellectum  concipiunt  ex 
verbis  Hieron.  Non  enim  intendit  Hiero.  dicere,  quod  in  primi- 
tiva Ecclesia  esset  idem  ordo,  vel  status  episcoporum,  et  presby- 
terorum, sed  quod  vocabulorum  istorum  erat  promiscuus  usus, 
quia  et  presbyteri  dicebantur  episcopi  quasi  intendentes,  et  epis- 
copi presbyteri  propter  dignitatem  :  unde  Isidorus  dicit,  et  ha- 
betur,  dist.  xxi  cap.  Cleros,  quod  presbyteri  minores  licet  sint 
sacerdotes,  tamen  Pontificatus  apicem  non  habent,  quia  nec  chris- 
mate  frontem  signant,  nec  spiritum  paraclitum  dant,  quod  solum 
deberi  episcopis  lectio  Actuum  Apost.  demonstrat,  et  concludit  : 

<(  Unde  et  apud  veteres  idem  episcopi  et  presbyteri  fuerunt,  quia 
illud  nomen  est  dignitatis,  non  aetatis  »,  Ubi  ostenditur  differentia 
esse  in  re,  sed  convenientia  in  nomine  propter  dignilatem,  quam 
importât  nomen  presbyteralus.  Fuit  autem  postmodum  necessa- 
rium  ad  viiandum  schismatis  errorem,  qui  ex  indifferentia  nomi- 
nis  oriebatur,  ut  etiam  nomina  distinguerentur,  ut  scilicet  soli 
majores  presbyteri  episcopi  dieerentur,  minores  vero  solum  pres- 
byteri dicerentur.  Quod  vero  quinto  proposilum  est  non  habet 
efficaciam.  Vita  enim  contemplativa  non  solum  praefertur  activœ, 
quia  est  securior,  ut  proponilur,  sed  quia  est  simpliciter  melior, 
secundum  quod  Dominus  dicit,  Luc.  x  :  Optimam  parlem  elegit 
sibi  Maria.  Et  quanto  contemplatio  melior  est  actione,  tanto 
plus  pro  Deo  videtur  facere,  qui  dilectse  contemplationis  aliquod 
detrimentum  patitur,  ut  saluti  proximorum  propter  Deum  inten- 
dat.  Intendere  igitur  saluti  proximorum  cum  aliquo  detrimento 
contemplationis  propter  amorem  Dei  et  proximi,  ad  majorem  per- 
fectionem  charitatis  videtur  pertinere,  quam  si  aliquis  in  tantum 
dulcedini  contemplationis  inhsereret,  quod  nullo  modo  eam  de- 
serere  vellet,  etiam  propter  salutem  aliorum,  propter  quam  Apos- 
tolus  non  solum  prolongationem  prœsentis  vitae,  sed  etiam  a 
contemplatione  cœlestis  patriae  retardari  ad  tempusvoluit  propter 
proximorum  salutem,  ut  patet  per  illud,  quod  dicitur,  Phi.  n  : 
Coarctor  enim  daobus:  desideriumhabens  dissolvietessecum  Christo, 
multo  melius  est,  permanere  autem  in  carne,  necessarium  jwopter 
vos.  Sed  si  de  perfectione  charitatis  agitur  quae  in  animi  praepa- 
ratione  plurimum  consistit,  ut  supra  ex  verbis  Aug.  probatum 
est,  multicontemplativamvitam  agentes,  etiam  hancperfectionem 
habent,  ut  cum  animo  sint  parati  secundum  Dei  beneplacitum 
eliam  a  dilectae  contemplationis  otio  suspendi  ad  tempus,  ut 
proximorum  saluti  vacent  :  quae  tamen  perfectio  charitatis  in 
plerisque  proximorum  utilitati  vacantibus  non  invenitur,  quos 
magis  contemplativae  vitae  laedium  ad  exteriora  deducit,  quam 
in  desiderio  habeatur,  ut  sic  in  cis  ad  perfectionem  dilectionis 
pertineat,  quod  eamUanquam  bonum  dilectum  ad  tempus  post- 
ponant. Sed  quorumdam  defectus  statui,  vel  officio  praBj'udicium 
aiïerre  non  polest;  hoc  enim  ipsum  quod  est  aliorum  proximorum 
curam  gerere,  perfectionis  actus  censeri  débet,  cum  ad  perfectam 
dilectionem  Dei  et  proximi  pertineat.  Sed  hic  considerandum  est, 
quod  non  quicumque  actu  habet  quod  est  perfectius,  in  perfec- 
tion statu  constituitur.  Nullus  enim  dubilat,  quin  virginitatem 

servare  ad  perfectionem  pertineal,  quia  de  hoc  Dominus  dicit  : 
Qui potest  capere,capiat. Matlh.  xix.  Et  Apostolus  dicit,  I  Cor.  vu  : 
De  virginibus  prœceptum  Domini  non  habeo  :  consilium  autem  do. 
Sunt  autem  consilia  de  operibus  perfectionis,  et  tamen  virginitas 
conservata  absque  voto  perfectionis  slatum  non  habet.  Dicit  enim 
Aug.  in  libro  de  virginibus  :  «  Neque  enim  ipsa,  scilicet  virginitas, 
quia  virginitas  est,  sed  quia  Deo  dicata  est,  honoratur,  quœ  licet 
in  carne  servetur,  ac  per  hoc  etiam  virginitas  corporis  spiritualis 
est,  quam  vovct  et  servat  continentia  pietatis  ».  Et  infra  :  «  Honora- 
tius  in  animi  bonis  illa  continentia  nutneranda  est  qua  integritas 
carnis  ipsi   creatori  animée  et  carnis  vovetur,  consecratur,  ser- 
vatur  ».  Manifestumest  autem  quod  archidiaconiet  curati  presby- 
teri  etsi  curam  animarum  habeant,  non  tamen  se  voto  astringunt 
ad   hujusmodi  curam   hàbendam,  aiioquin  non   possent  absque 
aucloritate  ejus  qui  in  voto  perpetuo  dispensare  posset,  archi- 
diaconatus  parochiseve  curam  dimittere:  etsi  igitur  archidiaconus, 
vel  presbyter  curatus  aliquem  perfectionis  actum  exerceat,  vel 
officium  accipiat,   non  tamen   perfectionis  statum   habet.  Et  si 
quis    recte  consideret,  hujus   perfectionis  statum   magis  habent 
religiosi,  qui  ex  voto  sui  ordinis  obliganlur  ad  hoc,  quod  episcopis 
subministrent  in  his  quœ  ad  curam  animarum  pertinent  praedi- 
cando  et  audiendo  confessiones,   quam  ipsi  archidiaconi  curati. 
Jam  vero  quod  sexto  proponitur,  argumentum,  vel  perfeclio  cha- 
ritatis  non  potest  esse  in  persona  quee  non  sit  in  statu,   patet 
secundum  praedicta  omnino  esse  falsum.  Sunt  enim  aliqui  in  statu 
perfectionis  imperfectam  charitatem,  vel  omnino  nullam  habentes, 
sicut  multi  episcopi  et  religiosi  in   peceato  mortali  existentes. 
Quamvis  igitur  multi  boni  curati  perfectam  charitatem  habeant, 
ut  sint  parati  animam  suam  ponere  pro  aliis,  non  tamen  propter 
hoc  sunt  in  statu  perfectionis  :  quia  non  desunt  multi  laici,  etiam 
conjugati,  eamdem  charitatis  perfectionem  habentes,  ut  pro  salute 
proximorum  parati  sint  animas  ponere,  nec  tamen  in  statu  per- 
fectionis  esse  dicuhtur.  Quod  vero  seplimo  proponitur  septem 
diaconos  ab  Apostolis  institutos  perfectionis  statum  habuisse,  hoc 
nec  ex  textu,  nec  ex  glos.  haberi  potest  :  quod  enim  eos  dicitur 
fuisse  plmos  Spiritu  Sancto  et  sapientia,  ostendit  eos  graliae  per- 
fectionem habuisse,  quee  potest  esse  etiam  in  his  qui  statum  per- 
fectionis non  habent  :  quod  vero  in  glo.  Bedae  dicitur,  quod  erant 
sublimioris  gradus  et  proximi  circa  aram,  désignât  eminentiam 
gradus  vel  oflicii.  Aliud  autem  est  esse  in  gradu,  et  aliud  esse  in 

statu,  ut  supra  jam  diclum  est,  tamen  verum  est  illos  seplem 
diaconos  etiam  in  statu  perfectionis  fuisse,  illius  inquam  perfec- 
tionis  do  qua  Dominus  dicit  :  Si  vis  perfectus  esse,  vade  et  vende 
omnia  quœ  habes,  et  veni,  sequere  me.  Mat.  xix.  Nam  relictis  om- 
nibus secuti  fuerant  Christum,  nihil  proprium  possidentes,  sed 
erant  Mis  omnia.  communia,  ut  dicitur,  Act.  iv.  a  quorum  exemplo 
omnes  religiones  derivatae  sunt.  Quod  vero  octavo  proponitur, 
beatos  Stephanum,  Laurentium,  et  Vincentium  archidiaconos  in 
statu  perfectionis  fuisse,  concedimus  quidem,  sed  non  propter 
archidiaconatum,  sed  propter  martyrium,  quod  omni  perfectioni 
religionis  praefertur.  Unde  dicit  Aug.  in  lib.  de  virginib  :  «  Perhibet 
hujus  rei  prœclarissimum  testimonium  ecclesiastica  aucloritas, 
in  qua  fidelibus  notum  est,  quo  loco  martyres,  et  quo  defunctae 
sanctimoniales  ad  altaris  sacramenta  recitentur  »  :  sic  enim  dico 
et  Sebastianum  in  statu  perfectionis  fuisse,  et  Georgium,  nec 
tamen  propter  hoc  dicemus  milites  slatum  perfectionis  habere. 
Quod  autem  nono  objicitur,  quod  prebyteri  curati,  et  archidia- 
coni  sunt  similiores  episcopis,  quam  religiosis,  verum  est  quantum 
ad  aliquid,  scilicet  quantum  ad  curam  subditorum,  sed  quantum 
ad  perpetuam  obligalionem,  qua3  requiritur  ad  statum  perfectio- 
nis, similiores  sunt  episcopo  religiosi,  quam  archidiaconi,  et 
presbyteri  curati,  ut  ex  prœdictis  patet.  Quod  vero  decimo  pro- 
ponitur, quod  administralio  facultatum  Ecclesiae  statum  perfec- 
tionis non  minuit,  indubitanter  concedimus  :  alioquin  in  ipsis 
religionibus  praelati  et  alii  officiales  temporalia  dispensantes  a 
gradu  perfectionis  décidèrent.  Sed  hoc  in  eis  perfectionis  cujusdam 
stalum  diminuit,  quod  propriis  non  abrenuntiant,  sua  omnia 
propter  Christum  relinquentes,  quinimmo  ecclesiarum  fructus 
tanquam  proprios  lucrifaciunt.  In  eo  vero  quod  undecimo  propo- 
nitur, manifeste  inveniuntur  desipere,  Vigilantii  errorem  sequen- 
tes,  contra  quem  Hieron.  scribens  dicit  :  «  Quod  autem  asserit  eos 
melius  facere  qui  utantur  rébus  suis,  et  paulatim  fructus  posses- 
sionum  pauperibus  dividant,  quam  iilosqui  possessionibus  venum- 
datis  semel  omnia  largiuntur,  non  a  me  eis,  sed  a  Domino  res- 
pondebitur  :  Si  vis  perfectus  esse,  vade  et  vende  omnia  quœ  habes 
et  da  pauperibus,  et  veni,  sequere  me.  Ad  eum  loquitur  qui  vult 
perfectus  esse,  qui  cum  apostolis  patrem,  naviculam,  et  rete 
dimittit:  iste  quem  tu  laudas,  secundum  aut  tertius  gradus  est  ». 
Non  ergo  propter  hoc  archidiaconi  vel  presbyteri  curati  sunt  per- 
fections, quia  servant  hospitalitatem  quam  monachi,  qui  pro- 

prium  non  habentes  ea  servare  non  possunt.  Quod  vero  duode- 
cimo  proponitur,  quod  nullum  sacrificium  est  Deo  magis  acceptum, 
quam  zelus  animarum,  absque  dubitatione  concedimus,  sed  ani- 
marum  hic  ordo  servandus  est,  ut  primo  homo  zelum  animae  suse 
habeat,  eam  ab  omni  affectu  terrenorum  absolvens,  secundum 
illud  Sapientis,Ecclesiasti.  xxx  :  Miserere  animœ  tuœ  placens  Deo, 
ut  patet  per  Aug.  xxi.  De  civitat.  Dei.  Sic  ergo  si  aliquis  post 
contemptum  terrenorum  et  suipsius,  in  hoc  procédât  ulterius, 
ut  etiam  aliarum  animarum  zelum  habeat,  erit  pprfectius  sacri- 
ficium. Sed  tune  perfectissimum  est,  quando  ad  zelum  animarum 
habendum  voto  seu  professione  obligatur,  sicut  episcopus  vel 
etiam  religiosi  ad  hoc  per  votum  obligati.  Quod  vero  tertiodecimo 
proponitur,  quod  sicut  patriarcha  praesidet  in  suo  patriarchatu, 
et  episcopus  in  suo  episcopatu,  ita  archidiaconus  in  suo  archi- 
diaconatu,  et  presbyter  curatus  in  sua  parochia,  est  manifeste 
falsum  :  nam  episcopi  principaliter  curam  habent  omnium  suae 
diœcesis,  presbyteri  autem  curati,  vel  etiam  archidiaconi,  habent 
aliquas  administrationes  sub  episcopis  :  sic  enim  se  habent  ad 
episcopum,  sicut  balii  vel  ii  prsepositi  ad  regem,  unde  super  illud 
I  Cor.  xii.  «  Alii  opitulationes,  alii  gubernationes  »,  dicit  gl.  Opilu- 
lationes,  id  est,  eos  qui  majoribus  fuerunt  ope,  ut  Titus  Apostolo, 
vel  archidiaconi  episcopis,  gubernationes,  scilicet  minorum  per- 
sonarum  preelationes,  ut  sunt  presbyteri,  qui  documento  sunt  : 
unde  et  hoc  ipsum  ostenditur  in  ordinatione  sacerdotum  de  qui- 
bus  episcopus  dicit:  «Quantofragiliores  sumus,  scilicet  Apostolis, 
tanto  magis  his  auxiliis  indigemus»,  unde  16.  qu.  i.c.  :Cunctisf  di- 
citur  :  «  Omnibus  presbyteris,  diaconibus,  et  reliquis  clericis  atten- 
dendum  est,  ut  nihil  absque  proprii  episcopi  licentia  agant.  Non 
utique  Missas  sine  suo  jussu  quisquam  presbyterorum  in  sua 
parochia  agat,  non  baptizet,  nec  quidquam  absque  ejus  permissu 
faciat  »,  et  similiter  80.  dist.  c.  Non  debere:  «  Presbyteri  nihil  sine 
praeceplo  et  consilio  episcopi  agant  ».  Quod  vero  quarto  decimo 
proponitur  de  clericis  qui  propter  enormia  delicta  in  monasterio 
retruduntur,  satis  eorum  animum  et  intentionem  déclarât  :  nam 
sicut  Gregor.  dicit.  40,  Mora  :  «  Pravi  cum  recta  praedicant,  valdo 
difficile  est,  ut  ad  hoc  quod  taciti  ambiunt  non  erumpant.  »  Arbi- 
trantur  enim  clericos  esse  in  statu  perfectionis,  non  autem  mo- 
nachos,  propter  pœnitentiae  altitudinem,  quam  monachi  voluntarie 
suscipiunt  innocentes,  ad  quam  coguntur  clerici  delinquentes. 
Qui  quidem  status  tanto  est  apud  Deum  altior,  quanto  in  mundo 

fuerit  abjectior,  secundum  illud  Luc.  xiv  :  Qui  se  humiliât,  exal- 
tabitur,  et  Jacob,  n,  dicitur  :  Elegit  Deus  pauperes  in  hoc  mnndo, 
dioites  in  fide,  et  hœredes  regni.  Sed  mundanam  gloriam  ambien- 
tes,  illa  stare  reputant  quae  ad  gloriam  pertinent,  atque  illa  esse 
dejecta,  quae  videntur  humilia. 

GAPUT  XXIV.. 

Solutio  rationum  qùœ  inducebantur  ad  probandum,  quare 
defectus  solemnis  benedictionis  vel  consecrationis  non  dero- 
gat  statui  perfectionis  presbyteri  curati,  vel  archidiaconi. 

Ostenso  igitur  quam  frivolae  sunt  rationes  quas  inducunt  ad 
ostendendum  quod  archidiaconi  et  presbyteri  curati  sunt  in  statu 
perfectiori,  quam  religiosi,  ostendendum  est  quam  frivolum  sit 
quod  objiciunt  contra  hoc  quod  dictum  est,  quod  in  statu  perfec- 
tionis quis  ponitur  per  solemnem  benedictionem  aut  consecra- 
tionem.  Ubi  primo  considerandum  est,  quod  solemnis  consecratio 
aut  benediclio  non  est  causa  quod  homo  sit  in  statu  perfectionis, 
sed  inducitur  quasi  signum.  Non  enim  adhibetur  nisi  illis,  qui  in 
aliquo  statu  ponuntur  :  non  quidem  semper  in  statu  perfectionis 
existenlibus,  sed  statum  quemcumque  adipiscentibus.  Hi  enim 
qui  matrimonio  junguntur,  in  statu  aliquo  ponuntur,  quia  ex  tune 
vir  non  habet  potestatem  sni  corporis,  similiter  neque  mulier,  ut 
dicitur,  I  Corin.  vu.  Est  enim  in  matrimonio  perpétua  obligatio 
unius  ad  alterum,  ad  quam  significandam  ab  Ecclesia  solemnis 
benediclio  nuptiarum  exhibetur,  non  tamen  in  statu  perfectionis 
ponitur,  sed  in  statu  matrimonii,  unde  et  his  qui  in  statu  perfec- 
tionis ponuntur  in  signum  perpetuae  obligationis,  solemnis  bene- 
dictio  aut  consecratio  exhibetur  :  sicut  etiam  cum  civiliter  aliquis 
statum  mutât,  sicut  cum  servus  manumittitur,  aliquis  civilis 
solemnitas  exhibetur.  Hoc  autem  non  frivole  dicitur,  sed  aucto- 
ritate  Dionysii  confirmatur,  qui  dicit,  6.  c.  Eccle.  hierar.  quod 
divini  duces  nostri,  scilicet  Apostoli,  nominationibus  sanctis  ipsos 
dignati  sunt,  scilicet,  qui  sunt  in  statu  perfectorum,  alii  quidem 
famulos,  alii  autem  ipsos  monachos  nommantes  ex  Dei  puro  ser- 
vitio,  et  famulatu,  et  indivisibili,  et  singulari  vita,  tanquam 
uniente  ipsos  indivisibilium  sanctis  convolutionibus  ad  deiformem 
unitatem  et  amabilem  Deo  perfectionem.  Propler  quod  et  per- 
fectam  ipsis  donavit  gratiam  sancta  legislatio,  et  quadam  ipsos 
dignata  est  sanctificativa  invocatione.  Ubi  expresse  habetur,  quod 

quia  monachi  perfectionis  statum  assumunt,  ideo  eis  solemnis 
benedictio  secundum  traditiones  Apostolorum  datur.  Quod  ergo 
primo  proponitur,  quod  in  consecratione  tam  Episcopi  quam  sa- 
cerdotis,  verba  communia  proferuntur,  sicut  haec  :  Gonsecrentur 
et  sanctificentur  manus  istae,  etc.  non  facit  ad  propositum  :  non 
enim  nunc  agimus  de  sacerdote,  in  quantum  sacerdos  est,  sic 
enim  in  statu  ponitur  per  solemnem  consecrationem,  non  quidem 
in  statu  perfectionis  activo,  vel  passivo,  sed  in  statu  illuminativo, 
secundum  Dionysium,  scilicet  in  quantum  curam  accipit,  tune 
enim  ei  nulla  solemnis  benedictio  adhibetur,  unde  tune  nullum 
statum  suscipit,  sed  fit  ei  quaedam  officii  commissio.  Episcopus 
autem  ad  ipsam  curam  pastoralem  consecratur  propter  perpe- 
tuam  obligationem,  qua  se  ad  pastoralem  curam  obligat,  sicut  ex 
supradictis  apparet.  Quod  vero  secundo  proponitur,  dicendum 
quod  unctio  capitis  quee  regibus  exhibebatur,  signum  erat  status 
habentis  principalem  curam  regni,  alii  autem  qui  sunt  officiâtes 
in  regno  tanquam  non  liabentes  perfectam  regiminis  rationem 
non  ungebantur  :  ita  etiam  in  regno  Ecclesiœ  Episcopus  ungitur 
tanquam  principaliter  habens  curam  regiminis;  Archidiaconi  vero 
et  Presbyteri  curati  non  unguntur  in  susceptione  curae,  quia  non 
suscipiunt  principaliter  curam,  sed  quamdam  subministrationem 
sub  episcopali  regimine,  sicut  balii  vel  preepositi  sub  rege.  Nec 
propter  hoc  sequitur,  quod  rex  habeat  statum  perfectionis,  quia 
cura  ejus  se  exlendit  ad  temporalia,  non  ad  spiritualia,  sicut  cura 
episconalis.  Charitas  autem  in  qua  perfeclio  consislit  per  se  res- 
picit  spirituale  bonum,  unde  et  cura  spiritualis  ad  perfectionem 
pertinel,  non  autem  cura  temporalis,  licet  ex  perfecta  charitate 
possit  exerceri.  Quod  vero  tertio  proponitur,  longe  est  a  propo- 
sito  :  non  enim  nunc  agimus  de  perfectione  merili,  quod  potest 
esse  interdum  perfectius  non  solum  in  curato  presbytero,  quam 
episcopo  vel  religioso,  sed  etiam  in  laico  conjugato,  sed  loquimur 
de  perfectionis  statu  :  unde  etiam  in  hoc  videtur  objiciens  suam 
vocem  ignorare.  Nam  secundum  quod  objicit,  nec  etiam  ipsi  Epis- 
copi essent  in  majori  statu,  quàm  religiosi,  cum  interdum  sint 
minoris  meriti.  Quod  vero  quarto  proponitur,  quod  Episcopatus 
non  est  ordo,  hoc  manifeste  continet  falsitatem,  si  absolute  in- 
telligatur.  Expresse  enim  dicit  Dionys.  esse  1res  ordines  eccle- 
siastiese  hiérarchise,  scilicet  Episcoporum,  Presbyterorum,  et  Dia- 
conorum,  et,  21.  di.  c.  Cleros,  habetur,  quod  ordo  Episcoporum 
quadripartitus  est.  Habet  enim  ordinem  Episcopus  per  compara-- 

tionem  ad  corpus  Christi  mysticum,  quod  est  Ecclesia,  super 
quam  principalem  accipit  curam,  et  quasi  regalem.  Sed  quantum 
ad  corpus  Christi  verum,  quod  in  Sacramenlo  continetur,  non 
habet  ordinem  supra  presbyterum.  Quod  autem  habeat  aliquem 
ordinem  et  non  jurisdictionem  solam,  sicut  Archidiaconus  vel 
curatus  presbyter,  patet  ex  hoc,  quod  Episcopus  polest  mulla 
facere,  quae  non  potest  commiLtere,  sicut  confimare,  ordinare,  et 
consecrare  basilicas  et  hujusmodi  :  quae  vero  jurisdictionis  sunt 
potest  aliis  committere.  Idem  etiam  patet  ex  hoc  quod  si  Epis- 
copus depositus  restituatur,  non  iterum  consecratur,  tanquam 
potestate  ordinis  rémanente,  sicut  et  in  aliis  contingit  ordinibus. 
Quod  vero  quinto  proponitur,  quod  solemniter  instituitur  Archi- 
diaconus,  vel  plebanus,  quia  investitur  per  annulum,  vel  aliquid 
hujusmodi  omnino  ridiculosum  est.  Ista  enim  solemnitas  est  magis 
similis  civilibus  solemnitatibus,  secundum  quas  aliqui  investiun- 
tur  de  feudo  per  baculum,  vel  per  annulum,  quam  solemnitatibus 
Ecclesiœ,  quae  in  quadam  consecratione  vel  benedictione  consistunt. 

CAPUT  XXV. 

Solntio  rationum,  quœ  inducebantur  ad  probandum,  quod 
non  derogat  statui  perfectionis  presbyteri  vel  Archidia- 
coni, guod  curam  dimittere  possunt. 

Nunc  ostendendum  est  tertio,  quomodo  sit  frivolum  id,  quod 
objicitur  contra  id  quod  dictum  est,  quod  presbyteri  vel  archi- 
diaconi  possunt  dimittere  curam,  non  autem  Episcopus  Episco- 
patum,  vel  religiosus  religionem.  Circaquod  primo  considerandum 
est,  quod  quicumque  a  perfectiori  statu  transit  ad  statum  qui  non 
est  perfectionis ,  censetur  apostata,  secundum  illud  Apostol. 
I  Tim.  v,  de  viduis,  cum  luxuriatae  fuerint  in  Christo,  nubere  vo- 
lentibus  habentes  damnationem,  quia  primam  fidem  irritam  fece- 
runt,  ubi  dicit  glo.  quoa  in  noc  damnatur  propositi  fraus,  dam- 
natur  fracti  voti  fides,  damnantur  taies  qui  conlinentiae  primam 
fidem  irritam  fecere,  et  omnes  huiusmodi  sunt  similes  uxori  Loih, 
quae  rétro  respexit,  et  hoc  est  apostatare,  unde  si  Archidiaconi, 
vel  plebani  in  statu  perfectionis  essent,  dimittentes  Archidiaco- 
natum,  vel  parochiœ  curam,  damnarentur,  cum  apostata3  essent. 
Quod  vero  primo  proponitur,  quod  Archidiaconi,  vel  plebani 
possunt  transirc  ad  religionem,  non  propter  hoc  quod  status  re- 
ligionis  sit  perfectior,  sed  quia  est  securior,  patet  expresse  falsum 
S.  Thom.  Aq.  Opuscula.  —  I.  —  23 

esse.  Dicitur  enim,  19,  qu.  1  :  «  Clerici  quimonachorumpropositum 
appetunt,  quia  meliorem  vitam  sequi  cupiunt,  liberos  eis  ab  Epis- 
copis  in  monasteriis  largiri  oportet  ingressus'.  »  Ex  quo  habetur, 
quod  ideo  licet  eis  transire,  quia  melius  est,  et  non  solum  quia 
securius.,Et  preeterea  archidiaconi,  et  habenfes  curam  parochiae, 
non  solum  possunt,  cura  archidiaconatus  et  parochise  dimissa, 
religionem  intrare,  sed  etiam  in  sseculo  remanere,  sicut  patet  de 
illis  qui  dimiltunt  parochiam,  et  accipiunt  praebendata  m  Ecclesia 
calhedrali.  Possunt  etiam  conjugem  accipere,  si  non  fuerint  in 
sacris  ordinibus  constituti  :  ex  quibus  omnibus  patet  quod  statum 
perfectionis  non  habent.  Quod  veto  secundo  proponitur,  quod 
religiosus  non  est  propter  hoc  perfections  status,  quia  non  potest 
religionem  dimittere,  quia  etiam  il  le  qui  est  uxoratius  non  potest 
uxorem  dimittere,  qui  tamen  non  est  in  statu  perfectionis,  ex 
prsedictis  patet  omnino  frivolum  esse.  Uterque  enim  status,  sci- 
licet  religonis  et  matrimonii,  aliquid  simile  habet,  scilicet  perpe- 
tuam  obligationem,  et  ideo  uterque  status  est  quasi  alicujus.  Sed 
obligatio  matrimonii  non  est  ad  opus  perfectionis,  sed  ad  red- 
dendum  carnale  debitum,  et  ideo  est  quidem  status,  sed  non 
perfectionis.  Status  autem  religionis  habet  obligationem  ad  opéra 
perfectionis,  quœ  sunt  paupertas,  continentia,  et  obedientia,  et 
ideo  est  status  perfectionis.  Quod  vero  tertio  proponitur,  quod 
propter  humilitatem  et  infirmitatem  virium  potest  aliquis  a  per- 
fection statu  discedere  ad  minorem,  sicut  David  dimissis  armis 
Saulis,  accepit  fundam  et  lapidem,  secundum  aliquid  verum  est, 
et  secundum  aliquid  falsum  est.  Potest  enim  aliquis  propter  in- 
firmitatem ab  altiori  religione  ad  minorem  transire,  non  tamen 
sine  dispensatione  :  a  religione  vero  ad  statum  seecularem  etiam 
presbyteri  curati,  vel  Archidiaconi  transire  non  possunt  :  nullo 
enim  modo  in  hoc  dispensât  Ecclesia.  Ex  quo  manifeste  apparet, 
quod  multo  plus  excedit  status  religionis  cujuscumque  statum 
Archidiaconi,  vel  plebani,  si  tamen  status  dicendus  est,  quam 
status  altissimse  religionis  cujuscumque  infimae.  Quod  vero  quarto 
proponitur,  quod  si  immutabilitas  esset  de  ratione  status,  nun- 
quam  liceret  de  statu  ad  statum  transire,  omnino  frivolum  est. 
Licet  enim  transire  ad  statum  majorem,  non  tamen  ad  minorem, 
sicut  habetur  extra  de  regularibus.  In  majori  enim  intelligitur 
esse  etiam  id  quod  est  minus,  sed  non  e  converso  :  et  qui  obligat 
se  ad  dandum  aliquid  minus,  non  reputatur  rcus  si  dederit  majus. 
Quod  vero  quinto  proponitur,  quod  proclatus  potest  curatum  sibi 

subditum  de  religione  ad  Ecclesiam  suam  revocare,  est  omnino 
falsum,  et  sacris  canonibus  contrarium.  Dicitur  enim  extra  de 
renunciatione  c.  Admonet  :  «  Universispresbyteris  lui  Episcopatus 
sub  distinctione  prohibeas,  ne  ecclesias  tua3  diœcesis  ad  orclina- 
tionem  tuam  pertinentes  absque  tuo  assensu  intrare  audeant,  aut 
detinere,  aut  dimittere  te  inconsulto.  Quod  si  quis  contra  prohi- 
bitionem  tuam  venire  preesumpserit,  in  eum  canonicam  exerceas 
ultionem;  »  et  de  privileg.  Cum  et  plantare.  §.  In  ecclesiis,  dicitur, 
quod  religiosi  in  ecclesiis  suis,  quae  ad  ipsos  pleno  jure  non  per- 
tinent, instituendos  presbyttros  Episcopis  reprsesentent,  ut  eis  de 
plebis  cura  respondeant  :  ipsis  vero  pro  rébus  temporalibus  ra- 
tionem  exhibeant  condecentem,  institutos  etiam  inconsultis  Epis- 
copis non  audeant  removere.  Ex  quibus  non  plus  habetur,  nisi 
quod  presbyteri  curali  non  possunt  dimittere  ecclesias  Episcopo 
inconsulto,  et  si  dimiserint,  puniri  possunt.  Sed  hoc  générale 
imprudenter  applicant  ad  hoc  spéciale,  ut  non  possint  sine  li- 
centia  Episcopi  dimissa  cura  religionem  intrare.  Dicitur  enim 
expresse,  19,  quœstio.  i.  cap.  Duœy  quod  etiam  contradicente 
Episcopo  possunt  clerici  saeculares  ecclesiis  suis  dimissis  religio- 
nem intrare.  Quod  vero  habetur,  septimo,  quœstione  prima,  Epis- 
copus  de  loco,  etcset.  manifeste  dicitur  de  transitu  ad  aliam  eccle- 
siam, non  autem  de  transitu  ad  religionem.  Quod  vero  sexto 
objicitur,  quod  monachi  etiam  possunt  transire  de  religione  ad 
Ecclesiam  saecularem  cum  cura,  non  est  simile,  quia  non  transeunt 
statu  religionis  dimisso.  Dicitur  enim,  16,  queestion.  1.  de  mona- 
chis  :  «  Qui  diu  morantes  in  monasteriis,  si  postea  ad  clericatus  or- 
dines  pervenerint,  statuimus  non  debere  eos  a  priori  proposito 
discedere.  »  Sed  Archidiaconus,  vel  curatus  dimissa  cura  potest 
religionem  intrare  tanquam  transiens  de  statu  imperfection  ad 
perfectiorem,  spiritu  Dei  ductus,  ut  habetur,  4  9,  q.  1,  Duce.  Quod 
vero  septimo  proponitur,  quod  aliquis  qui  fuit  in  charitate,  potest 
recedere  a  charitate,  igitur  non  sequitur  quod  qui  recedit  a  statu 
perftclionis,  non  fuerit  in  statu  pèrfectionis,  tam  frivolum  est, 
ut  responsione  non  indigeat.  A  charitate  enim  nullus  discedit, 
nisi  peccando,  et  similiter  a  statu  perfeclionis  aliquis  peccando 
•recedit  :  quia  sicut  ad  charitatis  dilectionem  aliquis  obligatur  ex 
•lege  communi,  ita  ad  8'atum  perfectionis  aliquis  obligatur  ex 
voto  speciali.  Quod  vero  oclavo  proponitur  quod  Episcopi  non 
possint  transire  ad  religionem  sine  licentia  PapaB,  hoc  est  ex 
constitulione  Ecclesiaa,  patet  esse  falsum   :  immo  esv  ex  ipsa 

obligatione,  qua  se  Episcopi  obligant  ad  perpetuam  curam  plebis 
habendam  :  unde  Apostolus  dicit,  I  Corinth.  cap.  ix  :  Nécessitas 
mihi  incumbit  :  vœ  enim  mihi  est  si  non  evangelizavero.  Et  causam 
necessitatis  subdit,  dicens  :  Cum  liber  esst-m  ex  omnibus,  omnium 
me  servum  feci,  scilicet  per  perpetuam  obligationem  :  unde  et  in 
Décréta,  non  inducitur  quasi  statutum,  sed  quasi  ratione  pro- 
batum.  Quod  vero  nono  proponitur,  nullam  emcaciam  habet. 
Certum  est  enim  quod  de  jure  communi  non  débet  aliquis  eligi 
ad  Episcopatum,  nec  débet  suscipere  Archidiaconatum,  vel  paro- 
chise  curam,  nisi  sit  in  sacris  ordinibus  constituais  secundum 
ecclesiastica  statuta.  Sed  in  his  Papa  potest  dispensare,  et  ali- 
quando  dispensât,  et  tune  habentes  curam  Archidiaconatus,  vel 
parochise,  vel  etiam  si  in  Episcopos  sint  electi,  possunt  relicta 
cura  contrahere  malrimonium,  ita  quod  non  dirimilur  jam  con- 
tractum,  quod  de  religiosis  dici  non  potest. 

GAPUT  XXVI. 

Qîice  opéra  ad  religiosos  perlinere  possunt. 

Restât  igitur  dicendum,  quse  opéra  ad  eos  pertineant  qui  in 
religionis  statu  sunt,  Sed  quia  de  his  plene  alibi  tractavimus, 
sufficit  hic  propter  calumniatores  pauca  quaedam  inserere.  In- 
ducunt  enim  verbum  Hierony.  quod  habetur  in  decretis,  dis— 
tinctio.  95,  Olim  :  «  Antequam  diaboli  instinctu  studia  in  religionem 
fièrent,  ubi  miror  si  hoc  introducant,  quasi  religiosi  studere  non 
debeant,  cum  studium  et  sacrae  Scripturae  prsecipue,  ad  eos 
maxime  pertineat,  qui  vitam  contemplativam  elegerunt,  praeser- 
tim  cum  Augustînus  dicat,  49,  de  Givitate  Dei,  quod  a  studio 
cognoscendae  veritatis  nemo  prohibetur,  quod  ad  laudabile  per- 
tinet  otium.  »  Si  enim  hoc  intenderent  per  haec  verba  Hieronymi 
probare,  convinceretur  per  id  quod  sequitur  in  eodem  capit.  «  Et 
diceretur  in  populis  :  Ego  sum  Pàuli,  ergo  sum  Apollo  »  :  unde 
manifestum  est  hune  esse  intellectum  verbi  preemissi.  Antequam 
diaboli  instinctu  studia,  id  est,  depressiones  in  religione,  scilicet 
christiana,  fièrent.  Item,  inducunt  quod  potestas  ligandi  atque 
solvendi  quantum  ad  executionem,  vel  executionis  rationem  sa- 
cerdotibus  religiosis  non  tribuitur  :  miror  autem  ad  quid  tendant. 
Si  enim  sic  intelligunt,  quod  monachi  si  habent  ex  hoc  ipso  quod 
ordinantur  in  sacerdotes,  executionem  clavium,  verum  est  qui- 
dem  :  sed  hoc  idem  de  saecularibus  dici  potest.  Non  enim  ex  hoc 

ipso  quod  saecularis  ordinatur  in  sacerdotem,  suscipit  executio- 
nem  clavium,  sed  ex  hoc  quod  aliquis  suscipit  curam.  Si  vero 
intendunt  quod  ex  hoc  ipso  quod  est  religiosus,  non  possit  habere 
executionem  clavium,  manifeste  falsum  est,  et  contra  id  quod 
dicitur,  16,  queastio.  1  :  «  Sunt  nonnulli  nullo  dogmate  fulli,  auda- 
cissimo  quidem  zelo  magis  amaritudinis  quam  dilectionis  inflam- 
mati,  asserentcs  monachos,  quia  mundo  mortui  sunt,  et  Deo 
vivunt,  sâcerdotalis  offîcii  potentia  indignos,  neque  pœnitentiam, 
neque  christianitatem  largiri,  nec  absolvere  posse  per  sâcerdotalis 
offîcii  divinitus  sibi  injunctam  potestatem  :  sed  omnino  labuntur. 
Neque  enim  beatus  Benedictus  monachorum  praeceptor  almificus 
lnijuscemodi  rei  aliquo  modo  extitit  interdictor  ».  In  quo  etiam 
notaodum  est,  id  solum  religiosis  esse  illicitum,  quod  eis  est  se- 
cundum  statula  suas  régulée  interdictum.  Item,  inducunt  quod 
habetur,  16,  quaestio.  i  :  «  Monachus  non  doctoris,  sed  plangentis 
habet  officium.  »  Quod  si  ideo  inducunt  ut  probent,  quod  non  con- 
venit  monacho  ex  hoc  quod  est  monachus  quod  sit  doctor,  verum 
est,  alioquin  omnis  monachus  doctor  esset.  Si  vero  intelligant, 
quod  monachus  habet  aliquid  repugnans  doctoris  ofiicio,  manifeste 
falsum  est,  quinimmo  convenientissimum  est  religiosis  docere, 
praecipue  sacram  Scripturam  :  unde  super  illud  Joan.  iv  :  Reliqait 
ergo  millier hydriam,  etc.  glos.  dicit,  et  est  August.  :  %  Hinc  discant 
evangelizaturi  prius  deponere  curam  et  omis  saeculi  :  unde  et 
Dominus  illis  universalis  doctrinae  commisit  officium,  qui  eum 
fuerant  omnibus  relictis  secuti,  dicens,  Mat,  ult.,  discipulis  suis  : 
Euntes  clocete  omnes  gentes;  »  et  similis  responsio  est  ad  omnia  si- 
milia,  sicut  ad  illud.  :  «  Alia  est  causa  clerici,  alia  monachi  ».  Cle- 
ricus,  scilicet  habens  curam,  dicit  :  ego  pasco  :  monachus,  ego 
pascor,  et  iterum  :  «  Monachus  sedeat  solitarius  et  taceat.  »  Per  haec 
enim  et  similia  declaratur  quid  monacho  conveniat  ex  hoc  quod 
est  monachus  non  autem  per  haec  ei  interdicilur  alia  majora  as- 
sumere,  si  ei  fuerint  commissa,  sicut  clericus  non  potest  excom- 
municare  ex  hoc  quod  est  clericus,  potest  tamen  si  hoc  ei  ab 
Episcopo  committatur.  Item,  quod  inducunt  non  amplius,  quam 
duos  esse  ordines  a  Domino  institutos,  scilicet  duodecim  Aposlo- 
lorum,  quorum  formam  tenent  Episcopi,  et  septuaginta  duorum 
Discipulorum,  quorum  formam  tenent  curati  presbyteri.  Si  ad 
hoc  inducitur  quod  religiosi  non  habent  ordinariam  curam,  si  non 
fuerint  vel  Episcopi,  vel  curati,  nullus  potest  negare.  Si  autem 
hoc  intendant,  quod  religiosi  non  possunt  praedicare,  vel  confes- 

siones  audire  ex  superiorum  praelatorum  commissione,  palet  hoc 
esse  falsum  :  quia  quanlo  quis  est  celsior,  tanto  et  illis  erit  po- 
tentior,  uthabetur,  46,  quaest.  i  :  Sunt  nonnulli.  Unde  si  saeculares 
sacerdotes  non  curali  possunt  hujusmodi  lacère  ex  commissione 
praelatorum,  multo  magis  hoc  possunt  religiosi,  si  eis  commilta- 
tur.  Haec  respondenda  occurrunt  his,  qui  perfeclionem  religionis 
denigrare  nitunlur,  a  conlumeliis  abslinendo,  quia  sicut  scriplum 
est,  Prover.  x  :  Qui  profert  conlumeliam,  ins'qiiens  est/  et  xx  : 
Omnes  stulti  miscentur  contumeliis.  Si  quis  igitur  contra  hase 
rescribere  voluerit,  mihi  acceptissimum  erit.  Nullo  enim  modo 
mylius,  quam  contradicentibus  resistendo,  aperitur  veritas,  et 
falsitas  confutatur,  secundum  illud  Salomonis  :  Ferrumfervo  acui- 
tur,  et  homo  exacuit  faciem  amici  sui.  Ipse  autem  Deus  judicet 
inter  nos  et  eos,  qui  est  benedictus  in  saecula  sœculorum.  Amen. 

Explicit  Opusculum  decimum  octavum,  videlicet  opus  divinum 
beati  Thomœ  de  perfectioîie  vitue  spiritualit 


V 

DE    ARTICULIS    FIDEI 

ET 

SACRAMENTIS  ECCLESLE 

(Ed.  Rom.  Opusculum  V.) 


1°  De  articulis  fidei. 

Postulat  a  me  vestra  dilectiu,  ut  de  articulis  fidei,  et  Ecclesia3 
sacramentis  aliqua  vobis  corapendiose  pro  memoriali  transcribe- 
rem.  cum  dubitationibus  qua3  circa  liœc  moveri  possent.  Verum 
cum  omne  theologorum  studium  versetur  circa  dubietates  contin- 
gentes articulos  fidei  et  Ecclesise  sacramenta,si  ad  plénum  vesttœ 
petitioni  satisfacere  vellem,  oporteret  totius  theologise  compre- 
hendere  summatim  difficultates  :  quod  quantum  sit  operosum, 
advertit  vestra  prudentia.  Unde  ad  prœsens  vobis  sufficiat  si  arti- 
culos fidei,  et  Ecclesiae  sacramenta  breviter  vobis  distinguant  et 
qui  errores  sunt  circa  quemlibet  eorum  vitandi.  In  primis  igitur 
vos  scire  oportet:  quod  tota  fides  Christiana  circa  divinitatem  et 
humanitatem  Christi  versatur.  Unde  Chris.us  voce  Joannis  loquens 
ait,  Joan.  xiv  :  Creditis  in  Deum,  et  in  me  crédite.  Circa  ulrum- 
que  autem  horum  a  quibusdam  sex,  a  quibusdam  septem  arti- 
culi  distinguuntur,  et  sic  omnes  arliculi  secundum  quosdam  4  2, 
secundum  quosdam  4  4,  esse  dicuntur.  Primo  igitur  sex  articulos 
sic  distinguunt  circa  fidem  divinitatis.Suntenim  circa  divinitatem 
tria  consideranda,  scilicet  unitas  divinae  essentise,  trinitas  perso- 
narum,  et  effectus  divinae  virtutis.  Primus  igitur  arliculus  est,  ut 
credamus  essentiaB  divinae  unitatem,  secundum  illud  Deuteron.  vi  : 
Audi  Israël,  Dominus  Deus  tuus,  Deus  unus  est.  Contra  hune  autem 
articulum  plures  errores  vitandi  occurrunt.  Primo  quidem  quo- 
rumdam  Gentilium,  sive  Paganorum  ponentium  plures  Deos, 
contra  quos  dicitur,  Exod.  w.Nonhabebis  Deos  aliénas  coram  me. 
Secundus  est  error  Manichaeorum,  qui  ponunt  duo  principia  esse, 
unum  a  quo  sunt  omnia  bona,  aliud  a  qnod  sunt  omnia  mala, 
contra  quos  dicitur,  Isai.  xxv  :  Ego  Dominus,  non  est  alter  for- 

mans  lucem,  et  creans  tenebras,  faciens  pacem,  et  creans  malum  : 
quia  ipse  secundum  suam  justitiam  infligit  malum  pœnae,  cum 
esse  conspicit  in  sua  creatura  malum  culpae.  Tertius  est  error 
Anlhropomorphitarum  ponentium  unum  Deum,  sed  dicentium 
eum  corporeum,  et  ad  modum  humani  corporis  formatum,  contra 
quos  dicitur,  Joan.  iv  :  Spiritus  est  Deus,  et  Isa.  xl  ;  Cui  simi- 
lem  fecistis  Deum,  aut  quam  imaginent  ponetis  ei?  Quartus  est 
error  Epicureorum  ponentium  quod  Deus  non  habet  providentiam 
et  scientiam  de  rébus  humanis,  contra  quod  dicitur,  I  Pet.  ultim: 
Omnem  sollicitudmem  projicientes  in  eum,  quoniam  ipsi  cura  est 
de  vobis,  Ouintus  error  est  quorumdam  Gentilium  Philosophorum 
dicentium  Deum  non  esse  omnipotentem,  sed  quod  solum  potest 
ea  quae  naturaliter  fiunt,  contra  quos  dicitur  in  Psal.  cxxxm  : 
Omnia  quœcumque  voluit  Dominus  fecit.  Omnes  igitur  hi  derogant 
unitati  divinae  essentiae,  vel  perfectioni  :  unde  contra  omnes  poni- 
tur  in  Symbolo  :  Credo  in  unum  Patrem  omnipotentem. 

Secundus  articulus  est,  quod  sunt  très  personse  divinae  in  una 
essentia,  secundum  illud,  I  Joan.  ultim.  :  Très  sunt  qui  testimo- 
nium  dant  in  cœlo,  Pater,  Verbum,  et  Spiritus  Sanclus,  et  hi  très 
unum  sunt.  Contra  hune  autem  articulum  sunt  plures  errores. 
Primus  fuit  Sabellii,  qui  posuit  unam  essentiam,  sed  Trinitatem 
personarum  negavit,  dicens  quod  una  persona  quandoque  dicitur 
Pater,  quandoque  Filius,  quandoque  Spiritus  Sanctus.  Secundus 
est  error  Arrii.  qui  posuit  très  personas,  sed  negavit  unitatem 
essentiae,  dicens  filium  esse  alterius  substantiae  a  pâtre,  et  esse 
creaturam,  et  minorem  pâtre,  et  sibi  non  coeequalem,  nec  coae- 
ternum,  sed  quod  incœpit  esse  postquam  non  fuerat,  et  contra 
hos  duos  errores  dicit  Dominus,  Joan.  x  :  Ego  et  pater  unum  su- 
mus,  quia  ut  dicit  August.  quod  dicit  unum,  libérât  te  ab  Arrio  : 
quod  dicit  sumus,  pluraliter,  libérât  te  a  Sabellio.  Tertius  est 
error  Eunomii,  qui  posuit  filium  dissimilem  patri,  contra  quem 
dicitur,  Golossen.  i  :  Qui  est  imago  Dei  invisibilis.  Quartus,  est 
error  Macedonii,  qui  posuit  Spiritum  Sanctum  esse  creaturam, 
contra  quem  dicitur,  II  Corinth.  m  :  Dominus  autem  spiritus  est, 
Quintus  est  error  Graecorum,  qui  dicunt  Spiritum  Sanctum  pro- 
cedere  a  pâtre,  sed  non  a  filio,  contra  quos  dicitur,  Joan.  xiv  : 
Paraclitus  autem  Spiritus  Sanctus,  quem  mittet  patêr  in  nomme 
meo,  quia  scilicet  eum  mittit  pater,  nunquam  spiritum  filii,  et  a 
filio  procedentem.  et  Joan.  xvi,  dicitur  :  ille  me  clarifrcabit,  quia 
demeoaccipiet:et  contra  omnes  errores  in  Symbolo  dicitur:  «  Credo 

in  Deum  Patrem,  et  filium  ejus  unigenilum,  non  faclum,  con- 
substantialem  Patri,  et  in  Spiritum  Sanctum  Dominum  et  vivifi- 
cantem,  qui  ex  pâtre  filioque  procedit. 

Alii  vero  quatuor  articuli  dirinitatis  pertinent  ad  effectus  di- 
vinae  virtutis,  quorum  primus,  qui  est  tertius,  perlinet  ad  crea- 
tionem  rerum  in  esse  naturœ,  secundumillud  :  Dixit  et  facta  surit. 
Contra  hune  articulum,  primo  quidem  erravit  Democritus  et  Epi- 
curus,  ponentes  quod  nec  materia  mundi,  nec  ipsa  mundi 
compositio  est  a  Deo,  sed  quod  mundus  est  casu  factus  per  con- 
cursum  corporum  invisibilium,  quee  rerum  principia  aeslimabant. 
Contra  quos  dicilur  in  Psalm.  xxxn  :  Verbo  Domini  cœli  firmati 
sunt,  id  est,  secundum  rationem  aeternam,  non  autem  casu.  Se- 
cundusest  error  Platonis,  et  Anaxagorae,  qui  posuerunt  mundum 
faclum  a  Deo,  sed  ex  materia  prœjacenti,  contra  quos  dicitur  in 
Psal.  cxlviii  :  Mandavit,  et  creata  sunt,  id  est,  ex  nihilo  facta. 
Tertius  est  error  Aristotelis,  qui  posuit  mundum  a  Deo  factum 
non  esse,  sed  ab  seterno  fuisse  contra  quod  dicitur,  Gen.  i  :  In 
principio  creavit  Deus  cœlum  et  terram.  Quartus  est  error  Mani- 
chœorum,  qui  posuerunt  Deum  factorem  invisibilium,  sed  visibilia 
a  diabolo  facta,  contra  quos  dicitur,  Hebrae.  xi  :  Fide  intelligimus 
aptata  esse  sœcula  verbo  Dei,  ut  ex  invisibilibus  visibilia  fièrent. 
Quintus,  est  error  Simonis  Magi,  et  Menandri  ejus  discipuli,  et 
multorum  aliorum  haereticorum  eos  sequentium,  qui  creationem 
mundi  non  Deo,  sed  angelis  attribuunt,  contra  quos  dicit  Paulus, 
Act.  xvii  :  Deus  qui  fecit  mundum  et  omnia  quœ  in  eo  sunt.  Sextus, 
est  error  eorum  qui  posuerunt  Deum  per  seipsum  non  gubernare 
mundum,  sed  per  quasdam  partes  sibi  subjectas,  contra  quos  di- 
citur, Job.  xxxiv  :  Quem  constituât  alium  super  terram,  aut  queni 
posuit  super  orbem  quem  fabricants  est?  Et  contra  hos  errores  dici- 
tur in  Symbolo  :  Factorem,  vel  creatorem,  cœli  et  terras,  visibi- 
lium  omnium  et  invisibilium. 

Quartus  articulus  pertinet  ad  effectum  gratiae  :  per  quam 
vivificatur  Ecclesia  a  Deo,  secundum  illud,Rom.  m  :  Justificati 
gratis  per  gratiam  ipsius,  scilicet  Dei.  Et  sub  articulo  isto  com- 
prehenduntur  omnia  sacramenta  Ecclesiae,  et  quaecumque  perti- 
nent ad  Ecclesiae  unitatem,  et  dona  Spiritus  Sancli,  et  justitia 
hominum.  Et  quia  de  SacramentisEcclesise  posterius  est  tractan- 
dum,  de  his  intérim  supersedeamus,  et  alios  errores  contra  hune 
articulum  exponamus.  Quorum  primus  est  Cerinthi  et  Ebionis, 
et  etiam  Nazarœorum,  qui  dixerunt  gratiam  Christi  non  suffi- 

cienter  ad  salutem  operari,  nisi  aliquis  circumcisionem,  et  alia 
legis  mandata  eustodiat;  contra  quos  dicitur,  Rom.  m  :  Arbilra- 
mur  justificari  hominem  per  ftdem  sine  operibus  legis.  Secundus 
est  error  Donatistarum,  qui  posuerunt  graliam  Christi  solum  in 
Africa  remansisse,  quia  scilicet  totus  alias  mundus  communicabat 
Cœciliano  Carthaginiensi  Episcopo,  quem  ipsi  condemnaverunl,  et 
in  hoc  negabant  unitatem  Ecclesiee,  contra  quos  dicitur,  ad  Colo. 
m  :  In  Cliristo  Jesu  non  est  Gentdis,  et  Judœus,  et  circumcisio,  et 
prœpucium,  Barbarus,  et  Scytha,  servus  et  liber,  sed  omnibus 
Christus.  Tertius  est  error  Pelagianorum,  qui  quidem  primo  ne- 
gaverunt  peccatum  originale  esse  in  parvulis,  contra  id  quod 
dicit  Apo.  Rom.  v  :  Per  unum  hominem  peccatum  in  hune  mundum 
inlravit,  et  per  peccatum  mors,  ita  et  in  omnes  hommes  mors  per- 
transiit,  in  quo  omnes  peccaverunt.  Et  in  Psalm.  l,  dicitur  :  Ecce 
in  iniquitatibus  conceptus  sum.  Secundo,  dicunt  quod  principium 
boni  operis  inest  homini  a  seipso,  sed  consummatio  est  a  Deo, 
contra  id  quod  dicit  Apos.  Philip,  n  :  Deus  est  qui  operatur  in 
vobis  et  velle,  et  perficere  pro  bona  voluntate.  Tertio,  dicunt  gra- 
tiam  dan  homini  secundum  sua  mérita,  contra  id  quod  dicitur, 
Rom.  xi  :  Si  autem  gratia  jam  non  ex  operibus,  alioquin  gratia 
jam  non  esset  gratia.  Quartus  error  est  Origenis,  qui  posuit  om- 
nes animas  creatas  cum  angelis  simul,  et  pro  diversitate  eorum 
quae  ibi  egerunt,  quosdam  homines  vocari  a  Deo  per  gratiam, 
quosdam  vero  in  infidelitate  relinqui,  contra  quod  dicit  Apos.  ad 
Rom.  ix  :  Cum  nondum  nati  essent,  aut  aliquid  boni  egissent,  aut 
mali,  ut  secundum  electionem  propositum  Dei  maneret,  non  ex  ope- 
ribus, sed  ex  vocante  dictum  est  ei,  quia  major  serviet  minori. 
Quintus,  error  est  Catafrygarum,  id  est,  Monlani,  Priscae,  et 
Maxillee,  qui  dicunt  prophetas  quasi  arreptitios  fuisse,  et  quod 
non  prophetaverunl  per  Spiritum  Sanctum,  contra  quos  dicitur, 
II  Petr.  i  :  Non  enim  voluntate  humana  allata  est  aliquando  pro- 
phetia,  sed  Spirilu  Sancto  inspirati  locuti  sunt  sancti  Dei  homines. 
Sextus  est  error  Gerdonis,  qui  primo  dixit  Deum  legis  et  prophe- 
tarum  non  esse  patrem  Christi,  nec  bonum  Deum  esse,  sed  injus- 
tum  :  patrem  vero  Christi  bonum  esse,  quem  etiam  Manichaei 
secuti  sunt  legem  reprobantes,  contra  quos  dicitur,  Roman,  vu  . 
Lex  quidem  sancta,  et  mandatum  sanctum,  et  justum,  et  bonum,  et 
Rom.  i,  dicitur:  Quod  ante  promiserat  per  prophetas  suos  in  Scrip- 
turis  sanctis  de  filio  suo.  Septimus  error  est  eorum,  qui  quaedam 
quae  ad  perfectionem  vitae  pertinent,  asserunt  esse  ad  nécessita- 

temsalutis.  Quorum  quidam  fuerunt  qui  se  arrogantissime  Apos- 
lolos  vocaverunt,  qui  nullam  spem  putant  habere  salutis  eos  qui 
conjugibus  utuntur,  et  propria  posiident.  Alii  vero,  scilicet  Ta- 
tiani,  non  vescuntur  carnibus,  et  eas  omnino  abominantur,  secun- 
dum  illud  Apos.  i,  ad  Timot.  iv  :  In  novissimis  temporibus  disce- 
dent  quidam  a  fide,  attendentes  spiritibus  erroris,  et  doctrinis  dœ- 
moniorum  in  hypocrisi  loquentium  mendacium,  et  cauierizatam 
habenlium  suam  conscientiam,  prohibentium  nubere,  abstinere  a 
cibis  quos  Deus  creavit  ad  percipiendum  cum  graliarum  actione 
fidelibus,  et  his  qui  cognoverunt  veritatem.  Dicunt  enim  quod  pro- 
misse de  adventu  Spiritus  Sancti  non  fuit  in  Apostolis  compléta, 
sad  in  eis,  contra  istud  quod  dicitur  Act.  n.  Eutychiani  etiam 
dicunt  homines  non  posse  salvari  nisi  continue  orent,  propter  illud 
quod  Dominus  dicit,  Lucas  xviu  :  Oportet  semper  orare,  et  non 
defteere,  quod  sic  accipitur,  secundum  August..  ut  nullum  diem 
prœtermittant  circa  orandi  operam.  Alii  vero  qui  Passalonitœ 
dicuntur,  in  tantum  silentio  student,  ut  naribus  et  labiis  digitum 
apponant.  Passalos  enim  Graece  dicitur  Palus,  et  Ranchos  nasus. 
Quidam  etiam  dicunt,  quod  homines  non  possunt  salvari,  nisi 
semper  nudis  pedibus  ambulent,  contra  quos  omnes  dicit  Apost. 
I  Corin.  x  :  Omnia  mihi  licent,  sed  non  omnia  expediunt,  ex  qui- 
bus  datur  intelligi,  quod  licet  aliqua  sanctis  viris  assumantur 
tanquam  expedientia,  non  tamen  propter  hoc  opposita  redduntur 
illicita.  Octavus  error  est  eorum,  qui  dicunt  e  contrario  opéra 
perfectionis  non  esse  praeferenda  communi  vitœ  fidelium,  sicut 
Jovinianus  posuit,  quod  virginitas  non  praefertur  conjugio,  contra 
illud  quod  dicitur,  I  Corin.  vu  :  Qui  malrimonio  jungit  virginem 
suam,  bene  facit  :  et  qui  non  jungit,  melius  facit,  et  sicut  Vigilan- 
tius  qui  aequavit  statum  divitias  possidentium  stalui  paupertatis 
propter  Ghristum  assumptaB,  contra  quem  dicit  Dominus,  Matin. 
xix  :  Si  vis  perfeclus  esse,  vade,  et  vende  omnia  quœ  habes,  et  da 
pauperibus,  et  habebis  thesaurum  in  cœlo,  et  veni,  sequere  me. 
Nonus  error  est  negantium  liberum  arbitrium,  sicut  quidam  ne- 
gavit  dicens  :  Animas  quœ  sunt  malœ'creationis,  non  posse  pec- 
care,  contra  quos  dicitur,  I  Joan.  n  :  Hœc  scribo  vobis  ut  non 
peccetis.  Decimus  error  est  Priscianistarum,  et  etiam  Mathemati- 
corum  dicentium  homines  fatalibus  stellis  obligatos,  ila  scilicet 
quod  eorum  opéra  sunt  necessitati  stellarum  subjecta,  contra 
quos  dicilur,  Jer.  x  :  4  signis  cœli  nolite  metuere,  quœ  timent 
gentes.  Undecimus  error  est  dicentium,  quod  homines  Dei  gratiam 

et  charitatem  habentes,  peccare  non  possunt,  ita  quod  asserunt 
eos  qui  aliquando  peccaverunt,  nunquam  charitatem  habuisse, 
contra  quos  dicitur  i  Apoc.  vi  :  Charitatem  tuam  primam  reli- 
quisti  :  memor  esto  itaque  unde  excideris.  Duodecimus  error  est 
eorum  qui  ea  quae  ab  Ecclesia  Dei  universaliter  sunt  statuta,  di- 
cunt  non  esse  observanda,  sicut  Ariani,  qui  dicunt  statuta  jejunia 
non  esse  solemniter  celebranda,  sed  cum  quis  voluerit,  jejunet, 
ne  videatur  esse  sub  lege.  Et  sicut  Tessarecatides  id  est  Quar- 
lodecimani,  qui  dicunt  quartadecima  luna  Pascha  esse  celebran- 
dum,  quocumque  die  septimanae  occurreret  :  et  eadem  ratio  est 
de  quibuscumque  ab  Ecclesia  statutis.  Et  contra  omnes  istos,  er- 
rores  in  Symbolo  Apostolorum  dicitur  :  Sanctam  Ecclesiam  catho- 
licam,  sanctorum  communionem,  remissionem  peccatorum.  Et  in 
Symbolo  pâtrum  dicitur  :  Qui  locutus  est  per  prophetas,  et  unam 
sanctam  catholicam  ei  apostolicam  Ecclesiam.  Confiteor  unum 
baptisma  in  remissionem  peccatorum. 

Quintus  articulus  est  de  resurrectione  mortuorum,  de  quo  di- 
citur, I  Gorinth.  xv  :  Omnes  quidem  resurgemus,  contra  quem 
etiam  sunt  plures  errores,  quorum  primus  est  error  Valentini,  qui 
carnis  resurrectionem  negavit,  quem  etiam  plures  haeretici  sunt 
secuti,  contra  quem  dicitur,  I  Corint.  xv:Si  Christus  prœdicatur, 
quod  resurrexit  a  mortuis,  quomodo  quidam  dicunt  in  vobis,  quo- 
marn  resurrectio  mortuorum  non  est  ?  Secundus  est  error  Hyme- 
naei  et  Phileti,  contra  quos  dicit  Apost.  II  Timot.  n,  quod  a  veri- 
tate  exciderunt,  dicentes  resurrectionem  yam  factam,  vel  quia  non 
credebant  alios  resurrecturos,  nisi  illos  qui  cum  Christo  resur- 
rexerunt.  Tertius  est  error  quorumdam  hsereticorum  modernorum, 
qui  dicunt  resurrectionem  tuturam,  non  tamen  eorumdem  corpo- 
rum,  sed  quod  animas  résument  quaedam  corpora  cœlestia,  contra 
quos  Apost.  dicit,  I  Corinth.  xv  :  Oportet  corruptibile  hoc  induere 
incorruptionem,  et  mortale  hoc  induere  immortalitatem.  Quarlus 
est  error  Eutychis  patriarche  Constantinopolitani,  qui  posuit  cor- 
pora nostra  in  resurrectione  aeri,vel  vento  similan,quod  Gregor. 
narrât  in  4  4  Moralium,  contra  quem  est,  quod  Dominus  post 
resurrectionem  suam  corpus  suum  discipulis  paipandum  prœbuit, 
dicens,  Luc.  ult.  :  Palpate,  et  videte,  cum  tamen  Apost.  dicat, 
Phil.  m,  quod  reformabit  corpus  humilitatis  nostrœ  configuratum 
corpori  claritatis  suœ.  Quintus  error  est  dicentium,  quia  corpora 
humana  in  resurrectione  vertentur  in  spiritum,  contra  quos  dici- 
tur, Luc.  ult.  :  Spiritus  carnem  et  ossa  non  habel,  sicut  me  videtis 

habere.  Sextus  error  est  Cerinthi,  qui  mille  annos  post  resurrec- 
tionem  in  terreno  regno  fabulalur  futuros,  in  quibus  homines 
carnales  ventris  ac  libidinis  voluptates  habebunt,  contra  quem 
dicitur,  Matt.  xx  :  In  resurrectione  neque  nubent,  neque  nubentur. 
Quidam  dixerunt  eliam,  quod  post  resurrectionem  mortuorum  in 
eodem  statu  in  quo  nunc  est,  mundus  manebit,  contra  quos  dici- 
tur, Apoc.  xxi  :  Vidi  cœlum  novum,  et  terram  novam.  Et  Apost. 
dicit,  Rom.  \m,quod  ipsa  creatura  liberabitur  a  servitute  corrup- 
tionis  in  libertate  gloriœ  filiorum  Dei.  Et  contra  omnes  hos  erro- 
res  dicitur  :  Camis  resurrectionem  :  et  in  alio  Symbolo  :  Expecto 
resurrectionem  mortuorum. 

Sextus  arliculus  pertinet  ad  ultimum  effectum  divinitatis,  qui 
est  remuneratio  bonorum,  et  punitio  malorum,  secundum  in 
Psalm.  lxi  :  Tu  reddes  unicuiqtie  juxta  opéra  sua.  Et  circa  hune 
etiam  fuerunt  multi  errores,  quorum  primus  est  dicentium,  quod 
anima  moritur  cum  corpore  sicut  Arabs  asserit,  vel  etiam  post 
modicum  intervallum,  sicut  Zeno  dixit,  ut  recitatur  in  lib.  de 
ecclesiasticis  dogmatibus,  contra  quod  est  quod  Apost.  dicit, 
Philip,  i  :  Desiderium  habens  dissolvi,  et  esse  cum  Christo.  Et 
Apoc.  vi  :  Vidi  subtus  altare  Dei  animas  interfectorum  propter 
verbum  Dei.  Secundus  error  est  Origenis,  qui  posuit  homines  et 
daemones  damnatos  iterum  posse  purgari,  et  redire  in  gloriam, 
et  angelos  sanctos,  et  homines  beatos  iterum  posse  deduci  ad 
mala,  quod  est  contra  auctoritatem  Domini,  Matth.  xxv  :  Ibunt 
hi  in  supplicium  œternum  :  justi  autem  in  vitam  œlernam.  Ter- 
tius  est  error  dicentium  omnes  pœnas,  et  omnia  praemia  malorum 
et  bonorum  futuras  esse  aequales,  contra  quorum  primum  dicitur, 
I  Corinth.  xv  :  Stella  a  Stella  differt  in  daritate,  sic  et  resurrectio 
mortuorum.  Contra  secundum  dicitur,  Matt.  n  :  Tyro  et  Sidoni 
remissius  erit  in  die  judicii,  quam  vobis.  Quartus  error  est  dicen- 
tium animas  malorum  non  statim  post  mortem  descendere  ad  in- 
fernum,  nec  aliquas  sanctorum  animas  paradisum  intrare  ante 
diem  judicii,  contra  quos  dicitur,  Lucse  xvni,  quod  mortuus  est 
dives,  et  sepullus  in  inferno.  Et  II  Gorint.  v,  dicitur:  Scimus  enim 
quoniam  si  terrestres  domus  nostra  liujus  habitationis  dissoloalur, 
quod  œdificationem  ex  Deo  habemus  domum  non  manufactam,  sed 
(eternam  in  cœlis.  Quintus  est  error  dicentium  non  esse  purgato- 
rium  animarum  post  mortem,  eorum  scilicet  qui  in  charitate 
decesserunt,  sed  aliquid  purgabile  habent,  contra  quos  dicitur, 
I  Corinth,  ni  :  Si  quis  œdificaverit  super  fundamentum,  scilicet 

fidei  psr  dilectionem  operantis,  lignum,  fœnum,  stipulant,  detn- 
mentum  patielur,  îpse  tamen  salvus  erit,  sic  tamen  quasi  per 
ignem  :  et  contra  hos  errores  dicitur  in  Symbolo  :  Vitam  œter- 
nam.  Amen. 

Alii  vero  qui  septem  articulos  circa  fidem  divinitatis  assignant, 
eos  sic  distinguant,  ut  primus  sit  de  essenliae  unitate.  Secundus, 
de  persona  patris.  Tertius,  de  persona  fil i i -  Quarlus,  de  persona 
Spiritus  sancti.  Quintus,  de  effectu  creationis.  Sextus,  de  effeclu 
rémunérai ionis,  sub  quo  comprehendunt  resurrectionem  et  vitam 
aete'rnam.  Et  sic  dum  prœdictorum  sex  articulorum  secundum 
dividunt  in  très  :  quintum  vero  et  sextum  compingunt  in  unum, 
fiunt  secundum  eos  septem  articuli.  Nec  refert  quantum  ad  veri- 
tatem  fidei,  vel  errorum  vitationem  qualiter  distinguantur. 

Nunc  restât  considerare  articulos,  qui  pertinent  ad  humanita- 
tem  Christi,  circa  quam  eliam  sex  articulos  distinguunt,  quorum 
primus  est  circa  conceplionem  et  nativitatem  Christi,  secundum 
quod  dicitur  Isa.  et  introducitur  Matlh.  i  :  Ecce  Virgo  concipiet, 
et  pariet  filium  et  vocabitur  nomen  ejus  Emmanuel.  Et  circa  hune 
multi  fuerunt  errores,  quorum  primus  fuit  dicentium  Christum 
fuisse  purum  hominem,  et  quod  non  semper  fuit,  sed  a  Maria 
sumpsit  exordium.  Et  iste  est  error  Garpocratis,  et  Gerinthi,  et 
Ebionis,  et  Pauli  Samosateni,  et  Photini,  contra  quos  dicitur,  Ro- 
man, ix  :  Ex  quibus  est  Christus  secundum  carnem,  qui  est  super 
omnia  Deus  benedidus  in sœcula.  Secundus  error  est  Manichaeorum 
dicentium,  quod  Christus  non  habuit  verum  corpus,  sed  phantas- 
ticum,  contra  quod  Dominus  Luc.  ult.  reprehendit  errorem  disci- 
pulorum  suorum  qui  conturbati  et  perterriti  œstimabant  se  spiritum 
videre.  Et  Malt,  xiv  :  Videntes  eum  supra  mare  ambulantem,  tur~ 
bâti  sunt  dicentes,  quia  phantasma  est,  et  prœ  timoré  clamaverunti 
quorum  opinionem  Dominus  removit  dicens  :  Habele  fiduciam,  ego 
sum,  nolite  timere.  Tertius  error  est  Valentini,  qui  dicit  Christum 
cœlesle  corpus  atlulisse,  nihilque  de  Virgine  assumpsisse,  sed  per 
ipsam  tanquam  per  rivum,  aut  fistulam  sine  ulla  de  illa  assumpta 
carne  transisse,  contra  quod  dicitur,  Gai.  iv  :  Misit  Deus  filium 
8uum  factum  ex  muliere.  Quartus  est  error  Apollinaris,  qui  dixit 
aliquid  Verbi  in  carne  fuisse  conversum,  aut  transmutatum,  non 
autem  carnem  de  Mariœ  carne  susceptam.  Propter  illud  enim  quod 
dicitur,  Joan.  i  :  Verbum  caro  faclum  est,  intelligit  quod  Verbum 
sit  in  carne  conversum,  contra  quod  statim  ibidem  subditur  :  Et 
habitavit  in  nobis.  Non  autem  in  nostra  natura  intègre  habitasse!;,, 

si  fuisset  in  carne  conversum  :  unde  intelligendum  est  :  Verbum 
caro  factum  est,  id  est,  Verbum  faction  est  homo.  Sic  enim  fréquen- 
ter caro  sumitur  in  Scripturis,  secundum  illud  Isa.  xl  :  Videbit 
omnis  caro  pariter  quod  os  Domini  locutum  est.  Quintus  error  est 
Arii,  qui  posuit  Christum  humanam  animam  non  habuisse,  sed 
Verbum  fuisse  loco  animas,  contra  quod  dicitur,  Joan.  x  :  Ego 
pono  animam  meam,  et  iterum  sumam  eam.  Nemo  tollit  eam  a  me, 
sed  ego  pono  eam  a  me  ipso.  Sextus  error  est  Apollinaris,  qui  cum 
prœdiclo  testimonio,  et  aliis  convinceretur  humanam  animam 
Christum  habuisse,  posuit  quod  Christus  non  habuit  intellectum 
humanum,  sed  Verbum  Dei  fuit  ei  loco  intellectus,  contra  quod 
est,  quod  Dominus  se  hominem  esse  confitetur,  Joan.  vm  :  Quœ- 
ritis  me  interfîcere,  hominem  qui  veritatem  locutus  sum  vobis  :  non 
autem  fuisset  homo,  si  anima  rationali  caruisset.  Septimus  est 
error  Eutychis,  qui  posuit  in  Christo  unam  naturam  compositam  ex 
divinitate  et  humanitate,  contra  quod  Apost.  dicit  :  Qui  cum  in 
forma  Dei  esset,  non  rapinam  arbitrants  est  esse  se  œqualem  Deo,  sed 
semetipsum  exinanivit,  formant  servi  accipiens,  tn  similitudinem 
hominum  factus,  et  habitu  inventus  ut  homo,  Philipen.  n,  mani- 
feste distinguens  in  eo  duas  naturas,  divinam  et  humanam.  Octa- 
vus  error  est  Monothelitarum  ponentium  in  Christo  unam  scientiam, 
operationem,  et  voluntatem,  contra  quos  Dominus  dicit,  Matth. 
xxvi  :  Non  sicut  ego  volo,  sed  sicuttu.  Ubi  manifeste  in  Christo  poni- 
tur  alia  voluntas  humana,  alia  divina,  quee  est  communis  patri  et 
iilio.  Nonus  error  est  Nestorii,  qui  posuit  Christum  Deum  perfec- 
tum,  et  hominem  perfectum,  et  tamen  aliam  dixit  esse  personam 
Dei,  aliam  hominis  :  et  quod  est  facla  unio  Dei  et  hominis  in  uua 
persona  Christi,  sed  soium  secundum  gratise  inhabitalionem,  ita 
quod  negat  beatam  Virginem  esse  matrem  Dei,  sed  dicit  eam 
esse  matrem  hominis  Christi  :  contra  quod  dicitur,  Luc.  i  :  Quod 
nascetur  ex  te  sanctum,  vocabitur  filius  Dei.  Decimus  error  est 
Carpocratis,  qui  hominem  Christum  de  utroque  natum  putasse 
perhibetur,  comra  quod  dicitur,  Matth.  i  :  Antequam  convertirent, 
inventa  est  m  utero  habens  de  Spiritu  Sancto.  Undecimus  error  est 
Elvidii  dicentis,  quod  postquam  Beata  Virgo  peperit  filium  Chris- 
tum, ex  Joseph,  plures  filios  genuit,  contra  quod  dicitur,  Ezech. 
lxiv  :  Porta  hœc  clausa  erit,  et  non  aperietur,  et  vir  non  transibit 
peream,  quoniam  Dominus  Deus  Israël  ingressus  est  per  eam,  erit- 
que  clausa  principi.  Et  contra  omnes  hos  errorcs  in  Symbolo 
Aposlolorum  dicitur  :  Conreptus  est  de  Spiritu  Sancto,  natus  ex 

Maria  Virgine.  Et  in  Symbolo  patrum  :  Qui  propter  nos  homines, 
et  propter  nostram  salutem  descendit  de  ccelis,  et  incarnatus  est  de 
Spiritu  Sancto  ex  Maria  Virgine,  et  homo  factus  est. 

Secundus  articulus  est  de  passione  et  morte  Christi,  secundum 
quod  ipse  Dominus  preedixit,  Matth.  xx  :  Ecce  ascendimus  Jero- 
sohjmam,  et  filius  hominis  tradetur  principibus  sacerdotum  et  scri- 
bis,  et  condemnabunt  eum  morte,  et  tradent  eum  genlibus  ad  illu- 
dendum,et  flagellandum,  et  crucifigendum.  Et  circa  hune  articulum 
primus  quidem  est  error  Manichaeorum,  qui  sicut  corpus  Christi 
esse  phantaslicum  as3erunt,ita  passionem  Christi  non  in  veritate, 
sed  in  phantasia  esse  arbitrantur  :  contra  quod  dicitur,  Isa.  lui  : 
Vere  languores  nostros  ipse  tulit,  et  dolores  nostros  ipse  portavit. 
Et  iterum  :  Tanquam  ovis  ad  occisionem  ductus  est  :  quod  etiam 
inducitur,  Act.  vin.  Secundus  est  error  Galani,  qui  in  Christo 
unam  naturam  posuit,  sed  incorporalem  et  immortalem  :  contra 
quod  dicitur,  I  Pet.  ni  :  Christus semel  pro  peccatis  nostris  mortuus 
est.  Et  contra  hos  errores  ponitur  inSymbolo:  Crucifixus,  mortuus, 
et  sepultus. 

Tertius  articulus  est  de  resurrectione  Christi,  secundum  quod 
ipse  dicit,  Matth.  xx:  Tertia  die  resurget.  Et  circa  hune  articulum 
primo  quidem  erravit  Cerinthus,  asserens  Christum  non  sur- 
rexisse,sed  resurrecturumesse  :  contra  quod  dicitur,  I  Corint.  xv: 
Resurrexit  tertia  die  secundum  Scripturas.  Secundus  error  est  qui 
imponitur  Origeni,  quod  sit  iterum  pro  salute  hominum  et  daemo- 
num  passurus,  contra  quod  dicitur,  Rom.  vi  :  Christus  resurgens 
ex  mortuis,  jam  non  moritur,  mors  illi  ultra  non  dominabilur. 
Quod  enim  mortuus  est  peccato,  mortuus  est  semel  :  quod  autem 
vivit,  vivit  Deo.  Et  contra  hos  errores  dicitur  in  Symbolo  :  Terlia 
die  resurrexit  a  mortuis. 

Quartus  articulus  est  de  descensu  ad  inferos.  Credimus  enim 
animam  Christi  descendisse  ad  inferos,  corpore  jacente  in  sepul- 
chro,Eph.  iv  :  Descendit  primum  in  inferiores  partes  terrœ.  Unde 
in  Symbolo  dicitur  :  Descendit  ad  inferos,  quod  est  contra  quos- 
dam,  qui  posuerunt  ipsum  Christum  non  descendisse  per  seipsum 
ad  inferos,  eum  tamen  Petrus  dicat,  Act.  u,  quod  non  est  derelictus 
in  infemo.  ; 

Quintus  articulus  est  de  ascensione  Christi  in  cœlum,  de  quo 
ipse  dicit,  Joan.  xx  :  Ascendo  ad  patron  meum  et  patrem  vestrum, 
Deum  meum  et  Deum  vestrum.  Circa  quic  errant  Seleuciani,  qui 
negant  Salvatorem  in  carne  sedere  ad  dexteram  Dei  patris,  sed 

quod  eam  exuit,  et  in  sole  posuit.  Circa  quod  dicitur,  Marc.  ult.  : 
Dominus  quidem  Jésus  postquam  locutus'cst  eis,  ascenclit  in  cœlum, 
et  sedel  a  dextris  Dei  :  unde  in  Symbolo  dicitur  :  Ascendit  in  cœ~ 
lum,  sedet  ad  dexleram  paîris. 

Sextus  articulus  est  de  adventu  ad  judicium,  de  quo  Dominus 
dicit,  Matin,  xxv  :  Cuni  venerit  filins  hominis  in  majestate  sua,  et 
omnes  angeli  ejus  cum  eo,  tune  sedebit  super  sedem  majeslatis  suœ. 
Et  Petrus  dicit,  Act.  x  :  Hic  est  qui  constituais  est  a  Deo  judex  vi- 
vorum  et  mortuorum,  sive  eorum  qui  jam  mortui  sunt,  et  eorum 
qui  in  adventu  Christi  vivi  invenientur.Et  circa  hoc  aliqui  errant, 
de quibus  dicitur,  II  Pet.  m  :  Venient  in  novissimis  diebus  in  de- 
ceptione  illusores  juxla  proprias  concupiscentias  dicentes  :  Ubi  est 
promissio,  aut  adventus  ejus?  Contra  quos  dicitur,  Job.  xix  :  Fu- 
gite  afacie  gladii,  quoniaui  ultor  iniquitatum  gladius  est,  et  scilote 
esse  judicium.  Unde  in  Symbolo  dicitur:  Qui  venturus  est  jiidicare 
vivos  et  mortuos.  Illi  autem  qui  si>ptem  articulos  humanitatis  esse 
ponunt,  dislinguunt  primum  articulum  in  duos,  ponentes  scilicet 
sub  alio  articulo  conceptionem  Christi,  et  sub  alio  ejus  nativi-» 
tatem. 

2°  De  Ecclesiœ  Sacramentis. 

Nunc  restât  considerandum  de  Ecclesiae  sacramentis,  quso 
Lamen  omnia  comprehenduntur  sub  uno  articulo,  quae  ad  eff'ec- 
tum  gratiae  pertinent.  Sed  quia  specialem  de  sacramentis  fecistis 
quœstionem,  de  his  seorsum  agendum  est.  Et  primo  igitur  scien- 
dum,  quod  sicut  August.  dicit  in  x  lib.  de  Civit.  Dei,  Sacra- 
mentum  est  sacrum  signum  ;  vel  sacrae  rei  signum.  Fuerunt  autem 
in  veteri  lege  quaedam  sacramenta,  id  est,  sacrae  rei  signa,  sicut 
agnus  paschalis,  et  alia  sacramenta  legalia,  quae  quidem  solum 
significabant  Christi  gratiam,  non  tamen  eam  causabant.  Unde 
Apost.  Gai.  vi,  vocat  ea  egena  et  infirma  elementa.  Egena  quidem, 
quia  gratiam  non  continebant,  et  infirma,  quia  gratiam  conferre 
non  poterant.  Sacramenta  vero  novae  legis  continent  et  conferunt 
gratiam.  In  eis  enim  virtus  Christi  sub  tegumento  reruai  visibi- 
lium  secretius  operatur  salutem,  ut  dicit  Aug.  Et  ideo  sacramen- 
tum  novae  legis  e?t  invisibilis  gratiae  visibilis  forma,  ut  ejus  si- 
militudinem  gerat,  et  causa  existât.  Sicut  ablulio  quae  fit  in  aqua 
baptismatis  repraesentat  interiorem  mundationem,  quae  fit  a 
peccatis  per  virtutem  baptismi.  Sunt  autem  sacramenta  legis 
S.  Tiiom.  Aq.  Opuscula.  —       —  24 

novae  septem,  scilicet  baptismus,  confirmatio,  eucharistia,  pœni- 
tentia,  extrema  unctio,  ordo,  et  matrimonium  :  quorum  prima 
quinque  ordinantur  ad  perfectionem  unius  hominis  in  seipso,  sed 
alia  duo,  scilicet  ordo  et  matrimonium,  ordinantur  ad  perfectio- 
nem, et  multiplicationem  totius  Ecclesiaa.  Vita  enim  spirilualis 
conformatur  vita3  corporali  :  in  vita  autem  corporali  perficitur 
homo  primo  per  generationem,  quia  nascitur  in  hoc  mundo  :  se- 
cundo per  augmentum,  quo  perducitur  ad  quantitaterh  et  vir- 
tutem  perfectarn  :  tertio  per  cibum,  quo  sustentatur  hominis 
vita  et  virtutes.  Et  hsec  quidem  sufficerenl,  si  nunquam  eum 
infirmari  contingeret,  sed  quia  fréquenter  homo  infirmatur,  quarto 
indiget  sanatione  :  sic  est  in  vita  spirituali.  Primo  enim  indiget 
homo  regeneratione,  quae  fit  per  baptismum,  secundum  illud 
Joan.  m  :  Nisi  quis  renatus  fuerit  ex  aqua  et  Spiritu  Sancto, 
non  potest  introire  in  regnum  Dei.  Secundo,  oportet  quod  homo 
accipiat  perfectarn  virtutem  quasi  quoddam  spirituale  augmen- 
tum, scilicet  per  sacramentum  confirmationis  ad  similitudinern 
Apostolorum,  quos  Spiritus  Sanctus  in  eos  veniens  confirmavit. 
Unde  Dominus  dixit  eis,  Luc.  ultim.  :  Vos  sedete  in  civitate  Jéru- 
salem quoadusque  induamini  virtute  ex  alto.  Tertio,  oportet  quod 
homo  spiritualiler  nutriatur  per  Eucharistise  sacramentum,  se- 
cundum illud  Joan.  vi  :  Nisi  manducaveritis  carnem  filii  hominis, 
et  biberitis  ejus  sangulnem,  non  habebitis  vilam  in  vobis.  Quarto, 
oportet  quod  homo  sanetur  spiritualiter  per  sacramentum  poeni- 
tentise,  secundum  illud  Psal.  xl  :  Sana,  Domine,  animam  meam, 
quia  peccavi  tibi.  Quinto,  spiritualiter  simul  et  corporaliter  per 
sacramentum  extremse  unctionis  sanatur,  secundum  illud  Jac. 
ult.  :  Infirmatur  aliquis  in  vobis,  inducat  presbyteros  Ecclesice,  et 
orent  super  eum  ungentes  eum  oleo  in  nornine  Domini,  et  oratio 
fidei  salvabit  infirmum,  et  alleviabit  eum  Dominus,  et  si  in  peccatis 
sit,  dimittentur  ei.  Quantum  autem  ad  communem  Ecclesiee  utili- 
tatem,  ordinantur  duo  sacramenta,  scilicet  ordo,  et  matrimonium. 
Nam  per  ordinem  Ecclesia  gubernatur  et  multiplicatur  spiri- 
tualiter, et  per  matrimonium  multiplicatur  corporaliter.  Est  autem 
considerandum  quod  praedicta  septem  sacramenta  quaedam  ha- 
bent  communia,  et  quaedam  propria.  Commune  quidem  est  om- 
nibus sacramentis,  quod  conférant  gratiam,  sicut  dictum  est. 
Commune  etiam  est  omnibus,  quod  sacramentum  consistit  in 
verbis  et  rébus  corporalibus,  sicut  in  Christo,  qui  est  sacramen- 
torum  auctor,  est  Verbum  caro  faclum.  Et  sicut  caro  Christi 

sanctificata  est,  et  virtutem  sanctificandi  habet  per  Verbum  sibi 
unitum,  ita  et  res  sanctorum  sanctificantur,  et  vim  sanctificandi 
habent  per  verba  quœ  in  his  proferuntur,  unde  Àug.  dicit,  super 
Joan.  :  «  Accedit  verbum  ad  elementum,  et  fit  sacramentum.  »  Unde 
verba  quibus  sanctificantur  sacramenta,  dicuntur  sacramentorum 
formae  :  res  autern  sanctificatae  dicuntur  sacramentorum  materia, 
sicut  aqua  est  materia  baptismi,  etchrismaconfirmationis.  Requi- 
ritur  etiam  in  quolibet  sacramento  persona  ministri  conferentis 
sacramentum  cum  intentione  conferendi,  et  faciendi  quod  facit 
Ecclesia  :  quorum  trium  si  aliquid  desit,  id  est,  si  non  si L  débita 
forma  verborum,  et  si  non  sit  débita  materia,  et  si  minister  sa- 
cramenti  non  intendit  sacramentum  conficere,  non  perficitur  sa- 
cramentum. Impeditur  etiam  effectus  sacramenti  per  culpam 
recipientis,  puta,  si  fictus  accédât,  et  non  corde  parato  ad  susci- 
piendum  sacramentum.  Talis  enim  licet  sacramentum  suscipiat, 
cffectum  tamen  sacramenti,  id  est,  gratiam  Spiritus  Sancti  non 
recipit,  quia,  ut  dicitur  Sap.  i  :  Spiritus  Sanctus  disciplinœ  effugiet 
fictum.  E  contrario  autem  sunt  alii,  qui  nunquam  recipiunt  sa- 
cramentum, qui  tamen  effectum  sacramenti  suscipiunt  propter 
devotionem  quam  habent  ad  sacramentum,  quod  habent  in  voto, 
sive  desiderio.  Sunt  autem  et  quidam  propria  sacramentis  qui- 
busdam.  Nam  quasdam  horum  imprimant  characterem,  id  est, 
spiriluale  quoddam  signum  distinctivum  a  caeteris,  sicut  in  sa- 
cramento ordinis,  vel  sacramento  baptismi,  et  in  sacramento 
confirmationis  :  et  talia  sacramenta  nunquam  iterantur  super 
eamdem  personam.  Nunquam  enim  il  le  qui  est  baptizatus,  débet 
ulterius  baptizari .  neque;  confirmatus,  iterum  confirmari  :  neque; 
ordinatus,  iterum  ordinari,  quia  characler,  qui  in  hujusmodi 
sacramentis  imprimitur,  indelebilis  est.  In  aliis  vero  sacramentis 
non  imprimitur  character  suscipienti  ea,  et  ideo  possunt  itéra! i 
ad«  personam  suscipientem,  non  tamen  quantum  ad  materiam. 
Potest  enim  unus  homo  fréquenter  pœnitere,  fréquenter  eueha- 
ristiam  sumere,  fréquenter  extremam  unctionem  suscipere,  fré- 
quenter matrimonium  contrahere,  non  lamen  eadem  hostia  débet 
fréquenter  consecrari,  nec  idem  oleum  infirmorum  débet  fré- 
quenter benedici.  Est  etiam  alia  differentia,  quia  quœdam  sacra- 
menta sunt  de  necessitate  salutis,  sicut  baptismus  et  pœnitentia, 
quibus  non  existentibus,  non  potest  homo  salvari.  Alia  vero  sa- 
cramenta non  sunt  de  necessitate  salutis,  quia  sine  cis  potest 
esse  salus,   nisi  propter  contemptum   sacramenti.   His  visis  in 

communi  circa  Ecclesiae  sacramenta,  oportet  quaedam  in  speciali 
de  singulis  dicere.  Primo  igitur  circa  baptismum  sciendum  est, 
quod  materia  baptismi  est  aqua  vera  et  naturalis,  nec  differt 
utrum  sit  frigida,  vel  calefacta.  In  aquis  autem  artificialibus, 
sicut  est  aqua  rosacea,  et  aliis  hujusmodi,  non  potest  baptizari. 
Forma  autem  baptismi  estista  :  «  Ego  te  baptizo  in  nomine  patiïs, 
et  filii,  et  spiritus  sancti.  »  Minister  hujus  sacramenti  proprius  est 
sacerdos,  cui  ex  officio  competit  baptizare.  In  articulos  tamen 
necessitatis,  non  solum  diaconus,  sed  etiam  laicus  et  mulier,  imo 
paganus,  etiam  haereticus  potest  baptizare,  dummodo  servet 
formam  Ecclesiae,  et  intendat  facere  quod  facit  Ecclesia.  Si  vero 
extra  articulum  necessitatis  aliquis  a  talibus  baptizaretur,  recipit 
quidem  sacramentum,  et  non  débet  iterum  baptizari,  non  tamen 
recipit  gratiam  sacramenti,  quia  ficti  reputantur  utpote  contra 
statulum  Ecclesiae  sacramentum  accipientes.  Effectus  autem  bap- 
tismi est  remissio  culpae  originalis  et  actualis,  et  etiam  totius 
culpae  et  pœnae,  ita  quod  baptizatis  non  est  aliqua  satisfactio 
injungenda  pro  peccatis  praeteritis,  sed  statim  morientes  post 
baptismum  introducuntur  ad  gloriam  Dei  :  unde  effectus  baptismi 
ponitur  apertio  januae  paradisi.  Girca  hoc  sacramentum  fuerunt 
aliqui  errores.  Primus  quidem  fuit  Solentianorum,  qui  baptismum 
in  aqua  non  recipiunt,  sed  solum  baptismum  spiritualem,  contra 
quos  dicit  Dominus,  Joan.  m  :  Nisi  quis  renatus  fuerit  ex  aqua,  etc. 
Sscundus  error  fuit  Donatistarum  rebaptizantium  eos  qui  sunt 
baptizati  a  catholicis  :  contra  quos  dicitur,-Ephe.  iv  :  Una  fides, 
unum  baptisma.  Est  autem  alter  error  eorum  :  nam  dicunt  quod 
homo  in  peccato  existens,  non  potest  baptizare  :  contra  quos 
dicitur,  Jo.  i  :  Super  quem  videtis  spiritum  descendentem  et  ma- 
nentem,  hic  est  qui  baptizat,  scilicet  Christus.  Unde  non  nocet 
homini  malus  minister,  nec  in  hoc,  nec  in  aliis  sacramentis  :  quia 
Christus  est  bonus  qui  merito  suae  passionis  perficit  sacramen- 
tum. Quartus  error  est  Pelagianorum,  qui  dicunt  pueros  bap- 
tizari, ut  regeneratione  adoptati  admittantur  ad  regnum  Dei,  de 
bono  in  melius  translati,  non  ista  regeneratione  ab  aliquo  malo 
obligations  veteris  absoluti.  Secundum  sacramentum  est  confir- 
mationis,  cujus  materia  est  chrisma  confectum  ex  oleo,  quod  si- 
gnificat  nitorem  conscientiae  :  et  balsamo,  quod  significat  odorem 
bonae  famae  per  episcopum  benedicto.  Forma  autem  hujus  sacra- 
menti est  talis  :  «  Signo  te  signo  crucis,  et  confirmo  te  chrismate 
ealulis,  in  nomine  Patris,  et  Filii,  et  Spiritus  Sancti,  Amen.  »  Mi- 

nister  autem  hujus  sacramenli  est  solus  episcopus.  Non  enim  licet 
sacerdoti  confirmando  chrismate  in  fronteinungere.Effectus  autem 
hujus  sacramenti  est,  quod  in  eo  datur  Spiritus  Sanctus  ad  robur, 
sicut  datus  est  Apostolis  in  die  Pentecostes,  ut  scilicet  christianus 
audacterconfiteatur  nomen  Christi.  Et  ideoconfirmandus  in  fronto 
ungitur,  in  qua  est  sedes  verecundiae,  ut  scilicet  nomen  Christi 
confiteri  non  crubescat,  et  prsecipue  crucem  ejus,  quae  est  Judaeis 
scandalum,  Gentibus  autem  stullilia,  et  propter  hoc  etiam  signo 
crucis  signantur.  Circa  hoc  sacramentum  est  error  quorumdam 
Giaecorum  dicentium,  quod  sacerdos  simplex  hoc  sacramentum 
potest  conferre,  contra  quos  dicitur,  Actuum  vin,  quod  Apostoli 
miserunt  Petrum  et  Joannem  Apos.  qui  imponebant  manus  super 
eos  qui  baptizati  erant  a  Philippo  diacono,  et  accipiebant  Spiri- 
tum  Sanctum.  Episcopi  autem  sunt  in  Ecclesia  loco  Apostolorum, 
et  loco  illius  manus  impositionis  datur  in  Ecclesia  confirmatio. 
Terlium  sacramentum  est  Eucharistiae,  cujus  m a ter  i  a  est  panis 
triticeus,  et  vinum  de  vite  modica  aqua  permistum,  ita  quod 
aqua  transeat  in  vinum  :  nain  aqua  signifîcat  populum  incorpo- 
ratum  Chrislo.  Do  alio  autem  pane  quam  tritici,  et  alio  vino  non 
potest  hoc  confici  sacrameutum.  Forma  autem  hujus  sacramenti 
suut  ipsa  verba  Christi  dicentis  :  «  Hoc  est  corpus  meum  »,  et  «  Hic 
est  calix  sanguinis  mei,  novi  et  aelerni  testamenh,  mysterium 
fidei,  qui  pro  vobis,  et  pro  multis  efïuudetur  in  remissionem  pec- 
catorum  »  :  qui  sacerdos  in  persona  Christi  loquens,  hoc  conficit 
sacramentum.  Minister  autem  sacramenli  hujus  est  sacerdos, 
neque  aliquis  alius  potest  corpus  Christi  conficere.  Eflectus  autem 
hujus  duplex  est,  quorum  primus  consistit  in  ipsa  consecratione 
sacramenti  :  nam  virlute  praedictorum  verborum  panis  convertitur 
in  corpus  Christi,  et  vinum  in  sanguinem,  ita  tamen  quod  totus 
Christus  continetur  sub  speciebus  panis  quae  rémanent  sine  sub- 
jecto,  et  totus  Christus  continetur  sub  speciebus  vini  :  et  sub 
qualibet  parte  hostiae  consecratae,  et  vini  consecrali  separatione 
facta,  est  lotus  Christus.  Alius  vero  elïeclus  hujus  sacramenti, 
quem  in  anima  digne  sumentis  Jacit,  est  adunalio  hominis  ad 
Christum,  sicut  ipse  dicit,  Joan.  vi  :  Qui  manducat  meam  carnem, 
et  Mbit  meum  sanguinem,  in  me  manet,  et  ego  m  eo.  Et  quia  per 
.gratiam  homo  Christo  incorporatur,  et  membris  ejus  unilur, 
<iignum  est  quod  hoc  sacramentum  sumenlibus  digne  gratia  au- 
gealur.  Sic  igitur  in  hoc  sacramento  est  aliquid  quod  est  sacra- 
mentum tantum,  scilicet  ipsa  species  panis  et  vini,  et  aliquid 

quod  est  res  et  sacramenlum,  scilicet  corpus  Chrisli  verum,  et 
aliquid  quod  est  res  tantum,  scilicet  imitas  corporis  mystici, 
id  est,  Eccl.  quam  hoc  sacramenlum  et  significat,  et  causât.  Fue- 
runt  autem  circahoc  sacramenlum  multi  errores,  quorum  primus 
est  eorum  qui  dicunt  quod  in  hoc  sacramentum  non  est  verum 
corpus  Ghristi,  sed  tantum  significative.  Auctor  erroris  ejus  di- 
citur  fuisse  Berengarius,  contra  quem  dicitur,  Joan.  vi  :  Caro  mea 
vere  est  cibus,  et  sanguis  meus  vere  est  potus.  Secundus  est  error 
Arrodinicarum,  qui  off&runt  in  sacramento  hoc  panem  et  caseum, 
dicentes  a  primis  hominibus  oblationes  de  frugibus  terras  et  ovium 
celebratas  fuisse,  contra  quod  est,  quod  Dominus  hujus  sacra- 
menti  institutor,  panem  et  vinum  discipulis  suis  dédit.  Tertius 
est  error  Gatafrygarum  et  Prœputiatorum,  qui  de  infanlis  san- 
guine, quem  de  toto  ejus  corpore  minutis  punctorum  vulneribus 
extorquent,  quasi  eucharistiam  suam  conficere  perhibentur,  im- 
miscentes  eum  farinae,  panemque  inde  facientes,  quod  magis  est 
simile  sacrificii  dsemonum,  quam  sacrificii  Ghristi,  secundum 
illud,  Psal.  cv  :  Eff'uderunt  sanguinem  innocentem,  quem  sacrifica- 
verunt  sculplilibus  Chanaan.  Quartus  est  error  Aquariorum,  qui 
aquam  solam  in  sacrificiis  offerunt,  cum  tamen,  Prov.  ix.  dicatur 
ex  ore  sapientiae,  qui  est  Christus  :  Bibite  vinum  quod  miscui 
vobis.  Quintus  est  error  Ophitarum,  qui  serpentem  Christum  esse 
œstimantes,  habent  unum  colubrum  assuelum  panes  lingua  lam- 
bere,  atque  ita  eis  velut  Eucharistiam  sanctificare.  Sextus  est 
error  Prseputiatorum,  qui  tantum  dant  mulieribus  principatum, 
ut  sacerdotio  quoque  apud  eos  honorentur.  Ssptimus,  est  error 
Paupcrum  de  Lugduno,  qui  dicunt  quemlibet  justum  hominem 
posse  conficere  hoc  sacramenlum  :  contra  quos  errores  est,  quod 
Dominus  Apos.  suis  poteslatem  tradidit  hoc  sacramentum  cele- 
brandi  :  unde  solum  illi  qui  quadam  successione  ab  Apostolis 
acceperuni  hanc  potestatem,  possunt  hoc  sacramentum  conficere 
Octavus  est  error  quorumdam,  qui  dicuntur  Adamani,  qui  imi- 
tantes nuditatem  Adae,  nudi  mares  feminœque  conveniunt,  nudi 
lectioncm  audiunt,  nudi  orant,  sacramenta  nudi  célébrant,  contra 
quos  dicilur,  I  Gorinth.  xiv  :  Omnia  honeste  et  secundum  ordinem 
fiant  in  vobis.  Quartun^  Sacramentum  est  pœnitentia,  cujus  quasi 
materia  sunt  actus  pœnitentis,  qui  dicuntur  très  pœnitentiae  par- 
tes, quarum  prima  est  cordis  contritio,  ad  quam  pertinet  quod 
homo  doleat  de  peccato  commisso,  et  proponat  se  de  cœtero  non 
peccaturum.  Secunda  pars  est  oris  conîessio,  ad  quam  perlinet 

ut  peccator  omnia  peccata,  quorum  memoriam  habet,  suo  sacer- 
doli  confitealur  integraliter,  non  dividens  ea  diversis  sacerdoti- 
bus.  Tertia  pars  est  satisfactio  pro  peccatis  secundum  arbitrium 
sacerdotis,  quae  quidem  paecipue  fit  per  jejunium,  et  orationem, 
et  eleemosynam.  Forma  autem  hujus  sacramenti  sunt  verba  ab- 
solutionis,  quaesacerdos  profert,  cumdicit  :  «  Ego  te  absolvo.  »  Mi- 
nisler  hujus  sacramenti  est  sacerdos  habens  auctoritatem  absol- 
vendi  vel  ordinariam,  vel  ex  commissione  superioris.  Effectus 
hujus  sacramenti  est  absolutio  a  peccato.  Est  autem  contra  hoc 
sacramentum  error  Novatianorum,  qui  dicunt  hominem  post  bap- 
tismum  peccantem  non  posse  per  pœnitentiam  veniam  consequi  : 
conlra  quos  dicitur,  Apocalyp.  n  :  Memor  esto  unde  excideris,  e^ 
âge  pœnitentiam,  et  prima  opéra  fac.  Quintum  sacramentum  est 
extremae  unctionis,  cujus  materia  est  oleum  olivae  per  episcopum 
benedictum  :  hoc  autem  sacramentum  non  débet  dari  nisi  infir- 
mis,  quando  timetur  de  periculo  mortis,  qui  debent  inungi  in  locis 
quinque  sensuum,  "videlicet  in  oculis  propter  visum,  in  auribus 
propter  auditum,  in  naribus  propter  odoratum,  in  ore  propter 
gustum  vel  locutionem,  in  manibus  propter  tactum,  in  pedibus 
propter  gressum.  Quidam  autem  inungunt  in  renibus,  ubi  viget 
libido.  Forma  aulem  hujus  sacramenti  est  ista  :  «  Per  istam  unctio- 
nem,  et  suam  piissimam  misoricordiam  indulgeat  tibi  Dominus 
quidquid  deliquisti  per  visum  »,  et  similiter  in  aliis.  Minister  hujus 
sacramenti  est  sacerdos  :  effectus  autem  hujus  sacramenti  est  sa- 
natio  mentis  et  corporis;  contra  hoc  sacramentum  est  error  Era- 
conitarum,  quiferuntursuos  morientes  novo  modo  quasi  redimere 
per  oleum,  et  balsamum,  et  aquam,  et  invocationibus  quas  he- 
braicis  verbis  dicunt  super  capita  eorum,  quod  est  conlra  formam 
a  Jacobo  traditam,  ut  supra  dictum  est.  Sextum  est  sacramentum 
ordinis.  Sunt  autem  seplem  ordines,  scilicet  presbyteratus,  dia- 
conatus,  subdiaconatus,  acolytatus,  exorcistaa,  lectoris,  et  os- 
tiarii,  clericatus  autem  non  est  ordo,  sed  quaedam  professio  vitae 
dantium  se  divino  ministerio.  Episcopatus  autem  magis  est  di- 
gnitas,  quam  ordo.  Materia  autem  hujus  sacramenti  est  illud  ma- 
tcriale,  per  cujus  traditionem  confertur  ordo  •  sicut  presbyteratus 
traditur  per  collationem  calicis,  et  quilibet  ordo  traditur  per  col- 
lationem  illius  rei  quae  praecipue  pcrtinet  ad  ministerium  illius 
ordinis.  Forma  aulem  hujus  sacramenti  est  talis  :  «  Accipe  potes- 
tatem  offerendi  sacrificium  in  Ecclesia  pro  vivis  et  mortuis  »  :  et 
idem  est  dicendum  in  consimilibus  ordinibus.   Minister    hujus 

sacramenti  est  episcopus  qui  confert  ordines,  effectus  autem  hujus 
sacramenti  est  augmentum  gratiae  ad  hoc,  quod  aliquis  sic  ido- 
neus  minister  Christi  :  contra  hoc  sacramentum  fuit  error  Arii 
qui  dicebat  presbyterum  ab  episcopo  non  debere  discerni.  Sep- 
timum  sacramentum  est  matrimonium,  quod  est  signum  conjunc- 
tionis  Christi  et  Ecclesiœ.  Gausam  autem  efficiens  matrimonii  est 
mutuus  consensus  per  verba  de  praesenti  expressus.  Est  autem 
triplex  bonum  matrimonii,  quorum  primum  est  proies  suscipienda, 
et  educanda  ad  cultum  Dei.  Secundum,  est  fides  quam  unus  con- 
jugum  alteri  débet  servare.  Tertium,  est  sacramentum,  id  est 
indivisibilitas  matrimonii,  propter  hoc  quod  significat  indivisi- 
bilem  conjunctionem  Christi  et  Ecclesiœ.  Est  autem  circa  hoc 
sacramentum  multiplex  error.  Primo  qu'idem  est  Tatiano-um,  qui 
nuptias  damnant,  contra  quos  est,  quod  dicitur,  I  Corint.  vu  : 
Si  nupserit  virgo,  non  peccavit.  Secundus  est  error  Jovianiani, 
qui  nuplias  aequavit  virginitati,  de  quo  supra  dictum  est.  Tertius 
error  est  Nicolaitarum,  qui  inditïerenter  mutuis  uxoribus  utuntur. 
Fuerunt  etiam  multi  alii  haerelici  turpia  queedam  docentes,  et 
exercentes,  contra  id  quod  dicitur,  Ilebr.  ult.  :  SU  honorabile  con- 
nubium  in  omnibus,  et  torus  immacnlatus.  Horum  autem  virtute 
sacramentorum  homo  perducitur  ad  futurain  gloriam,  quae  con- 
sistit  in  septem  dotibus,  tribus  animae,  et  quatuor  corporis.  Prima 
dos  animae  est  visio  Dei  per  essentiam,  secundum  illud,  I  Joan.  m  : 
Videbimus  eum  siculi  est.  Secunda  est  compreh  nsio,  qua  scilicet 
Deum  comprehendemus  quasi  meritorum  mercedem,  I  Corin.  ix  : 
Sic  currite,  ut  comprehendalis.  Teitia  est  fruitio,  qua  in  Deo 
delectabimur,  s.3cundum  illud  Job  xxn  :  Tune  super  Omnipotente  m 
deliciis  afflues,  et  elevabis  ad  Deum  faciem  tuam.  Prima  autem  dos 
corporis  est  impassibilitas,  secundum  illud  I  Corin.  xv  :  Oportet 
corruptibile  hoc  induere  incorruptionem.  Secunda  est  claritas,  se- 
cundum illud  Matth.  xm  :  Fulgebunt  justi  sicut  sol  in  regno  patris 
eorum.  Terlia  est  agilitas,  per  quam  celeriter  adesse  poterunt 
ubi  volent.  Sapien.  m  :  Tanquam  scintillœ  in  arundineto  diseur- 
rent.  Quarta  est  sublilitas,  per  quam  poterunt  qugecumque  vo- 
luerint  penetrare,  secundum  illud  I  Corint.  xv  :  Seminatur  corpus 
animale,  surget  corpus  spirituede.  Ad  quam  nos  perducat  qui  vivit 
et  régnât  per  omnia  saacula  sœculorum,  Amen. 


ExpUcit  Opusculum  quintum  divi  Thom.  de  Articulis  fidei^  et  Ecclesico 
Sacramen4is  ad  Panormilamïm  Ârchiepiscopum. 


VI 
0FFIC1UM   DE   FESTO  CORPORIS  CHRIST! 

AD    MANDATUM 

URBANI  ?k?E  IV  DICTUM  FESTUM  INSTITUENTIS 

[Ed.  Rom.  Opusculum  LVII.) 


Bec  chronica  quœ  appellatur  supplementum  chronicarum. 

Urbanus  Papa  IV,  Pontificatu  suscepto,  instituit  solemuitatem  corporis 
Ghristi  cum  processionibus,  et  octavis  a  cunctis  lidelibus  celebrari,  pro 
quibus  indulgcnlias  maximas  concessit,  ejusque  officiuin  ex  veteris  testa- 
inenti  figuris  per  Divum  Thomam  Aquinat.  censuit  esse  fiendum.  Hoc  idem 
habetur  in  ejusdem  Bcati  Thomas  legenda,  et  in  pluribus  aliis  chronieis, 
videlicet,  Ptolomaei  Lucensis,  Beati  Anionini  Archiepiscopi  florentine,  et 
alibi.  Hot;  etiam  probatum  fuit  in  Apostolieo  Consistorio,  in  praesentia  Dom. 
Papœ  Urbani  V  dum  de  Translatione  corporis  ejusdem  Doctoris  S.  Thomas 
tiactarctur,  quod  fuit  anno  Domini  1379.  Et  tune  ejus  corpus  sanetissinium 
ad  conventum  Tolosanum  ordinis  Prredicatorum  translalum  fuit.  Nam  ab 
ejus  obitu  felici  usque  ad  illud  tempus,  in  monasterio  Fossœ-Novœ  sub  de- 
posito  jacuerat.  Et  quia  ad  instantiam  Romani  Pontificis  illud  oflicium  die— 
tavit,  ideo  secundum  morem  Romanoe  Curia?.  ipsum  composuit. 

IN  FESTO  CORPORIS  CHR1STI  AD  PRIMAS  VESPERAS 

Antiph.  'Sacerdos  in  œternum  Christus  Dominus  secundum 
ordinom  Melchisedech,  panem  et  vinum  obtulit. 

Psal.  Dixit  Dominus. 

Antivh.  Miserator  et  misericors  Dominus  escam  dédit  timen- 
tibus  se  in  memoriam  suorum  mirabilium. 

Psalm.  Confitebor. 

/l?ttij)/i.Galicemsalutarisaccipiam,etsacrJficaboliostiamIaudis. 

Psal.  Credidi. 

Antiph.  Sicut  novellae  olivarum.  ecclesiae  filii  sint  in  circuitu 
mensse  Domini. 

Psalm.  Beati  omnes. 

Antip.  Qui  pacem  ponit  fines  ecclesiœ,  frumenti  adipe  satiat 
nos  Dominus. 

Psalm.  Lauda  Jérusalem. 

CAPITULUM 

Dominus  Jésus,  in  qua  nocte  tradebatur,  accepit  panem,  et 
gratias  agens  fregit,  et  dixit  :  Accipite  et  manducate.  Hoc  est 
corpus  meum,  quod  pro  vobis  Iradetur. 

Resp.  Deo  gratias. 

Resp.  Homo  quidam  fecit  cœnam  magnam,  et  misit  servum 
suum  hora  cœnœ  dicere  invilatis,  ut  venirent  :  Quia  parata  sunt 
omnia. 

Vers.  Venite,  comedite  panem  meum,  et  bibite  vinum  meum, 
quod  miscui  vobis. 

Quia.  Gloria.  Quia. 

HYMNUS 

Pange,  lingua,  gloriosi 
Gorporis  mysterium, 
Sanguinisque  pretiosi 
Quem  in  mundi  pretium 
Fruclus  ventris  generosi 
Rex  efludit  Gentium. 

Nobis  datus,  nobis  natus 
Ex  intacla  Virgine, 
Et  in  mundo  conversai  us, 
Sparso  verbi  semine, 
Sui  moras  incoiatus 
Miro  clausit  ordine. 

In  supremse  nocte  cœna?, 
Recumbens  eu  m  fralribus, 
Observata  lege  plene 
Gibis  in  legalibus, 
Ci  bu  m  lurbae  duodenae 
Se  dat  suis  manibus. 

Verbum  caro,  panem  verum 
Verbo  carnem  emeit  : 
Fitque  sanguis  Christi  merum, 
Et  si  sensus  déficit  : 
Ad  firmandum  cor  sincerum, 
Sola  fides  sulricit. 

Tantum  ergo  Sacramentnm 
Veneremur  cernui  : 
Et  antiquum  documentum 
Novo  cedat  ritui  : 
Prsestet  fides  supplementum 
Sensum  defectui. 

Genitori,  Genitoque 
Laus  et  jubilatio, 
Salus,  honor,  virtus  quoque 
Sit  et  benedictio  : 
Procedenti  ab  ulroque 
Compar  sit  laudatio.  Amen. 

Vers.  Panem  de  cœlo  praesLitisti  eis. 

Resp.  Omne  deleclamcntum  in  se  habentem. 

Ad  Magnificat. 

Antiph.  0  quam  suavis  est,  Domine,  spiritus  tuus,  qui  ut 
dulcedinem  luara  in  filios  demonstrares,  pane  suavissimo  de  cœlo 
praestito,  esurientes  repies  bonis,  fastidiosos  divites  dimittis 
inanes. 

ORATIO 

Deus  qui  nobis  sub  Sacramento  mirabili  passionis  tuas  memo- 
riam  reliquisti,  tribue,  qusesumus,  ita  nos  corporis  et  sanguinis 
lui  sacra  mysteria  venerari,  ut  redemptionis  tuas  fruclum  in  nobis 
jugiter  sentiamus,  Qui  vivis,  etc. 

Ad  Complet.  Antiph.  Miserere. 

Psal.  Cum  invocarem,  cum  cœteris. 

Ad  mine  dimittis. 

Antiph.  Alléluia.  Aile.  Panis  quem  ego  dedero,  Aile,  caro  mea 
est  pro  mundi  vita.  Ail.  Ail. 

Ad  Matutinas.  Invitato.  Chrislum  regem  adoremus  dominantem 
gentibus,  Qui  se  manducantibus  dat  spiritus  pinguedinem. 

Psal.  Venite. 

HYMNUS 

Sacris  solemniis  juncta  sint  gaudia, 
Et  ex  prœcordiissonent  praeconia  : 
Recédant  vetera,  nova  sint  omnia, 
Corda,  voces  et  opéra. 

Noctis  recolitur  cœna  novissima, 
Qua  Christus  creditur  agnum  et  azyma 
Dédisse  iïatribus,  juxta  légitima 
Priscis  indulta  patribus. 
Post  agnum  typicum,  expletis  epulis, 
Corpus  Dominicum  datum  discipulis, 
Sic  tolum  omnibus,  quod  totum  singulis, 
Ejus  fatemur  manibus. 
Dédit  fragilibus  corporis  ferculum, 
Dédit  et  tristibus  sanguinis  poculum, 
Dicens  :  Accipite  quod  trado  vasculum, 
Omnes  ex  eo  bibite. 
Sic  sacrificium  istud  instituit, 
Cu jus  ofticium  eommitti  voluit 
Solis  presbyteris,  quibus  sic  congruit 
Ut  sumant,  et  dent  cseleris. 
Panis  angelicus  fit  panis  hominum  : 
Dat  panis  coelicus  figuris  terminum  : 
0  res  mirabilis!  manducat  Dominum 
Pauper,  servus,  et  humilis. 
Te,  trina  Deitas  unaque,  poscimus, 
Sic  nos  tu  visita,  sieut  te  colimus  : 
Per  tuas  semitas  duc  nos  quo  tendimus, 
Ad  lucem  quam  inhabita?.  Amen. 

In  primo  nocturno,  Antiph.  Fructum  salutiferum  gustandum 
dédit  Dominus  mortis  suœ  tempore. 

Psal.  Beatus  vir. 

Antiph.  A  fructu  frumenti,  et  vini  multiplicati,  fidèles  in  pace 
Christi  requiescunt. 

Psalm.  Cum  invocarem. 

Antiph.  Communione  calicis,  quo  Deus  ipso  sumitur,  non  vitu- 
lorum  sanguine  congregavit  nos  Dominus. 

Psal.  Conserva. 

Vers.  Panem  cœli  dédit  eis. 

Resp.  Panem  Angelorum  manducavit  homo. 

LEGTIO  I. 

Immensa  divinee  largitatis  bénéficia  exhibita  populo  Christiano 
ina3siimabilern  ei  cont'erunt  dignitatem.  Neque  enim  est,  aut  fuit 

aliquando  tam  grandis  natio,  quae  habeat  Deos  appropinquantes 
sibi,  sicut  adest  nobis  Deus  nosier.  Unigenitus  siquidem  Dei  filius 
suae  divinilatis  volens  nos  esse  participes,  naturam  nostram 
assumpsit,  ut  homines  Deo  faceret  factus  homo.  Et  hoc  insuper 
quod  de  nostro  assumpsit,  totum  nobis  contulit  ad  salutem.  Cor- 
pus namque  suum  pro  nostra  reconciliatione  in  arca  crucis  hos- 
tiam  obtulit  Deo  Patri.  Sanguinem  suum  fudit  in  pretium  simul 
et  lavacrum,  ut  redempti  a  miserabiii  servitute,  a  peccatis  omni- 
bus mundaremur. 

Resp.  Immolabit  haedum  multitudo  filiorum  Israël  ad  vesperam 
Paschœ.  Et  edent  carnes,  et  azymos  panes. 

Vers,  Pascha  nostrum  immolatus  est  Ghristus,  itaque  epulemur 
in  azymis  sinceritatis,  et  veritatis.  Et  edent. 

LEGTIO  IL 

Ut  autem  tanti  beneficii  jugis  in  nobis  maneret  memoria,  cor- 
pus suum  in  cibum,  et  sanguinem  suum  in  potum  sub  specie 
panis  et  vini  sumendum  fidelibus  dereliquit.  0  pretiosum  et  ad- 
mirandum  convivium,  salutiferum,  et  omni  suavitate  repletum. 
Qnid  enim  hoc  convivio  pretiosius  esse  polest,  in  quo  non  carnes 
vitulorum  et  hircorum,  ut  olim  in  lege,  sed  nobis  sumendus  pro- 
ponilur  Ghristus  verus  Deus.  Quid  hoc  Sacramento  mirabilius? 
In  ipso  namque  panis  et  vinum  in  Christi  corpus  et  sanguinem 
substantialiter  convertuntur.  Ideoque  Ghristus  Deus,  et  homo 
perfectus,  sub  modici  panis  et  vini  specie  continetur. 

Resp.  Comedetis  carnes,  et  saturabimini  panibus.  Iste  est  panis, 
quem  dédit  vobis  Dominus  ad  vescendum. 

Vers.  Non  Moyses  dédit  vobis  panem  de  cœlo,  sed  pater  meus 
dat  vobis  panem  de  cœlo  verum.  Iste. 

LEGTIO  III. 

Manducatur  itaque  a  fidelibus,  sed  minime  laceratur,  quinimo 
diviso  Sacramento  integer  sub  qualibet  divisionis  parlicula  per- 
sévérât. Accidenlia  autem  sine  subjecto  in  eodem  subsistunt,  ut 
fides  locum  habeat,  dum  visibile  mvisibiliter  sumitur  aliéna  specie 
occultatum,  et  sensus  a  deceptione  reddantur  immunes,  qui  de 
accidentibus  judicant  sibi  notis.  Nullum  etiam  Sacramentum  est 
isto  salubrius,  quo  purgantur  peccata,  virtutes  augentur,  et  mens 


382  S.    THOM^E   AQUINA.TIS   OPUSCULA 

omnium  spiritualium  charismatum  abundantia  impinguatur.  Ofïer- 
tur  in  Ecclesia  pro  vivis  et  mortuis,  ut  omnibus  prosit,  quod  est 
pro  salute  omnium  inslitutum. 

Resp.  Respexit  Elias  ad  caput  suum  subcineritium  panem, 
qui  surgens  comedit  et  bibit,  et  ambulavit  in  fortitudine  cibi 
illius  usque  ad  montem  Dei. 

Vers.  Si  manducaverit  ex  hoc  pane,  vivet  in  aeternum.  Et  am- 
bulavit. Gloria.  Usque, 

In  secundo  Noctur.  Antiph.  Memor.  sit  Dominus  sacrificii  nostri, 
et  holocauslum  nostrum  pingue  fiât. 

PsaL  Exaudiat. 

Antiph.  Paratur  nobis  mensa  Domini  adversus  omnes  qui  tribu- 
lant  nos. 
.  Psalm.  Dominus  régit. 

Antiph.  In  voce  exultationis  resonent  epulantes  in  mensa  Domini. 

Psal.  Quemadmodum. 

Vers.  Gibavit  eos  ex  adipe  frumenti. 

Resp.  Et  de  petra  melle  saturavit  eos. 

LEGÏIO  IV. 

Suavitatem  denique  hujus  Sacramenti  nullus  exprimere  sufïl- 
cit,  per  quod  spiritualis  dulcedo  in  suo  fonte  gustalur,  et  reco- 
litur  memoria  illius,  quam  in  sua  passione  Christus  monstravit, 
excellentissimee  charitatis.  Unde  ut  arctius  hujusmodi  charitatis 
immensitas  fidelium  cordibus  infigeretur,  in  ultima  cœna  quando 
Pascha  cum  discipulis  celebralo  transiturus  erat  de  hoc  mundo 
ad  Patrem,  hoc  Sacramentum  instituit  tanquam  passionis  suas 
mcmoriale  perenne,  figuiarum  veterum  impletivum,  miraculorum 
ab  ipso  factorum  maximum,  et  de  sua  contristatis  absentia  sola- 
lium  singulare  reliquit. 

Resp.  Panis  quem  ego  dabo  caro  mea  est  pro  mundi  vita  ;  liti- 
gabant  ergo  Judaai  dicentes  :  Ouomodo  polest  hic  nobis  dare  car- 
nem  suam  ad  manducandum? 

Vers.  Locutus  est  populus  contra  Dominum  :  Anima  nostra 
nauseat  super  cibo  isto  levissimo.  Quoinodo. 

LEGTIO  V. 

Gonvenit  itaque  devotioni  fidelium  solemniter  recolere  institu- 
lionem  tam  satuliferi,  tamque  mirabilis  Sacramenti,  ut  ineffa- 


TI.  —  OFFICIUM   DE    FESTO    CORPORIS    CHRISTI  383 

bilem  modum  divinae  prœsentise  in  Sacramento  visibili  venere- 
mur,  et  laudetur  Dei  potentia,  quse  in  Sacramento  eodem  tôt 
mirabilia  operatur  :  nec  non  et  de  tam  salubri  tamquo  suavi 
beneficio  exsolvantur  Deo  gratiarum  débitée  actiones.  \erum  et  si 
in  die  cœnae,  quando  Sacramentum  praedictum  noscitur  institu- 
tum,  inier  missarum  solemnia  de  institutione  ipsius  specialis 
mentio  habeatur,  totum  tamen  residuum  ejusdem  diei  ofhcium  ad 
Christi  passionem  pertinet,  circa  cujus  venerationem  Ecclesia  iilo 
tempore  occtipatur.  Ut  autem  integro  celebi  itatis  officio  institu- 
tionem  tanli  Sacramenti  recoleret  plebs  fidelium,  Romanus  Pon- 
tifex  Urbanus  IV,  hujus  Sacramenti  devotione  affeclus,  piestatuit 
prsefalae  institutionis  memoriam  prima  quinta  feria  post  octavas 
Pentecostes  a  cunclis  fidelibus  celebrari,  ut  qui  per  totum  anni 
circulum  hoc  Sacramento  ulimur  ad  salutcm,  ejus  instilutionem 
il lo  tempore  specialiter  recolamus,  quo  Spiritus  Sanctus  corda 
discipulorum  edocuit  ad  plene  cognoscenda  hujus  mysteria  Sacra- 
menti. Nam  et  in  eodem  tempore  cœpit  hoc  Sacramentum  a  fide- 
libus frequentari. 

Resp.  Cœnantibus  illis  accepit  Jésus  panem,  et  benedixit  ac 
fregit,  deditque  discipulis  suis,  et  ait  :  Accipite,  et  comedite,  Hoc 
est  corpus  meum. 

Vers.  Dixerunt  viri  tabernaculi  mei  :  Quis  det  de  carnibus  ejus 
ut  saturemur?  Accipite. 

LEGTIO  VI. 

Ut  autem  praadicla  quinta  feria,  et  per  octavas  sequentes 
ejus  salutaris  institutionis  honorificentius  agatur  memoria,  et 
solemnitasde  hoc  celebrior  habeatur,  loco  dislributionum  mate- 
rialium,  quee  in  Ecclesiis  cathedralibus  largiuntur  existentibus 
horis  canonicis  nocturnis  pariterque  diurnis,  prsefalus  Romanus 
Pontifex  eis  qui  hujusmodi  horis  in  hac  solemnitate  personaliter 
in  Ecclesiis  interfuerint,  stipendia  spiritualia  Apostolica  largi- 
tione  concessit,  quatenus  per  hœc  fidèles  ad  tanti  festi  celebrita- 
tem  avidius  et  copiosus  convenirent.  Omnibus  igitur  vere  pœni- 
tenlibus,  et  confessis,  qui  matutinali  officio  hujus  festi  prsesentia- 
liter  in  Ecclesia  ubi  celebrabitur  aderunt,  centum  dies  ;  qui  vero 
Missse,  totidem.  Illis  autem  qui  interfuerint  in  primis  ipsius  festi 
vesperis,  similiter  centum.  Qui  vero  in  secundis,  totidem.  Eis 
quoque  qui  primae,  tertice.  sexla3,  et  nonso,  ac  completoni  ade- 

runt  ofliciis,  pro  qualibet  ipsarum  quadraginta.  Illis  vero  qui  per 
ipsius  festi  octavas  in  matutinalibus  vespertinis  Missse  ac  horarum 
prsedictarum  officiis  praesentes  extiterint,  singulis  diebus  ocla- 
varum  ipsarum  centum  dies  de  injunclis  sibi  pœnitentiis  relaxando 
indulgentiam  tiibuit  perpetuis  temporibus  duraturam. 

Resp.  Accipit  Jésus  calicem  postquam  cœnavit  dicens  :  Hic  calix 
novum  testamentum  est  in  meo  sanguine,  Hoc  facite  in  meam 
commemorationem. 

Vers.  Memoria  memor  ero,  et  labescetin  me  anima  mea.  Hoc. 
Gloria.  Hoc. 

In  tertio  Noctur.  Antiph.  Introibo  ad  Altare  Dei,  sumamChris- 
tum  qui  rénovât  juventutem  meam. 

Psalm.  Judica  me  Deus. 

Antiph.  Cibavit  nos  Dominus  ex  adipe  frumenti,  et  de  petra 
melle  saturavit  nos. 

Psalm.  Exultate  Deo. 

Antiph.  Ex  altari  tuo,  Domine,  Christum  sumimus,  in  quem 
cor  et  caro  nostra  exultant. 

Psalm.  Quam  dilecta. 

Vers.  Educas  panem  de  terra. 

Resp.  Et  vinum  laetificet  cor  hominis. 

LEGÏIO  VIL 

SECUNDUM  JOANNEM. 

In  illo  tempore,dixit  Jésus  discipulis  suis,  et  lurbis  Juda3orum  : 
Caro  mea  vere  est  cibus,  et  sanguis  meus  vere  est  potus.  Et 
reliqua. 

HOMILIA  BEATI  AUGUSTINI  EPISCOPI 

Gam  enim  cibo  et  potn  id  appetant  homines,  ut  non  esuriant, 
neque  sitiant,  hoc  veraciter  non  praDStat  nisi  iste  cibus  et  potus, 
qui  eos,  a  quibus  sumitur,  immortales  et  incorruptibiles  iacit,  id 
est,  ipsa  societas  Sanctorum,  ubi  pax  èrit  et  imitas  plena  atque 
perfecta.  Propterea  quippe,  sicut  ante  nos  intellexernnt  homines 
Dei,  Dominus  noster  Jésus  Ghristus  corpus  et  sanguinem  suum 
in  eis  rébus  commendavit,  qua3  ad  unum  aliquid  rçdiguntur.  Ex 
multis  namque  granis  unus  panis  conficitur,  et  ex  mullis  racemis 
vinum  confluit. 

Resp.  Qui  manducat  meam  carnem,  et  bibit  meum  sanguinem, 
in  me  manet,  et  ego  in  illo. 

Vers.  Non  est  alia  natio  tam  grandis,  quse  habeat  Deos  appro- 
pinquantes  sibi,  sicut  Deus  noster  adest  nobis.  In  me. 

LEGTIO  VIII. 

Denique  jam  exponit  quomodo  id  fiât  quod  loquitur,  et  quid 
sit  manducare  corpus  ejus,  et  sanguinem  bibere.  Qui  manducat 
meam  carnem,  et  bibit  meum  sanguinem  in  me  manet,  et  ego  in 
eo.  Hoc  est  ergo  manducare  illam  escam,  et  illum  bibere  potum, 
in  Christo  manere,  et  illum  manentem  in  se  habere.  Ac  per  hoc 
qui  non  manet  in  Christo,  et  in  quo  non  manet  Christus,  procul 
dubio  non  manducat  spiritualiter  ejus  carnem,  licet  carnaliter  et 
visibiliter  premat  dentibus  Sacramenta  corporis  et  sanguinis 
Ghristi.  Sed  magis  tant*  rei  Sacramentum  ad  judicium  sibi  man- 
ducat et  bibit,  qui  immundus  praesumit  ad  Christi  accedere 
Sacramentum,  quod  alius  non  digne  sumit,  nisi  qui  mundus  est, 
dequibus  dicitur  :  Beatimundo  corde,  quoniam  ipsi  Deum  vide- 
bunt. 

Resp.  Misit  me  vivens  pater,  et  ego  vivo  propter  patrem,  et  qui 
manducat  me,  vivet  propter  me. 

Vers,  Cibavit  eum  Dominus  pane  vitse,  et  intellectus. 
Et  qui* 

LEGTIO  IX. 

Sicut  me  misit,  inquit,  vivens  pater,  et  ego  vivo  propter  pa- 
trem :  et  qui  manducat  me,  et  ipse  vivet  propter  me.  Non  enim 
filius  participatione  patris  fit  melior,  qui  est  patri  sequalis,  sicut 
participatione  filii  per  unitatem  corporis  et  sanguinis,  quam  illa 
manducatio  potatioque  significat,  nos  efficit  meliores.  Vivimus 
ergo  nos  propter  ipsum,  manducantes  eum,  id  est  per  Christum, 
accipientes  vitam  aeternam,  quam  non  habemus  ex  nobis.  Vivet 
autem  ipse  propter  patrem  missus  ab  eo,  quia  semetipsum  exi- 
nanivit,  factus  obediens  usque  ad  morlem,  mortem  autem  crucis. 
«  Sicut  misit  me  vivens  pater,  et  ego  vivo  propter  patrem,  et  qui 
manducat  me,  et  ipse  vivet  propter  me  »,  ac  si  diceret,  et  ego  vivo 
propter  patrem,  id  est,  ut  ad  illum  tanquam  ad  majorem  referam 
vitam  meam.  Exinanitio  mea  fecit,  in  qua  me  misit  :  ut  autem 
S.  Thom.  Aq.  Opuscula.  —  I.  —  25 

quisque  vivat  propter  me,  participalio  f'acit  qua  manducat  me. 
Ego  autem  humiliatus  vivo  propter  patrem,  et  ille  erectus  vivit 
propter  me.  Non  de  ea  natura  dixit,  qua  semper  est  sequalis 
patri,  sed  de  ea  in  qua  minor  factus  est  pâtre,  de  qua  etiam  supe- 
rius  dixit  :  «  Sicut  pater  habet  vitam  in  semetipso,  sic  dédit  et  filio 
vitam  habere  in  semelipso.  » 

Resp.  Unus  panis,  et  unum  corpus  multi  sumus.  Omnes  qui  de 
uno  pane  et  de  uno  calice  participamus. 

Vers.  Parasti  in  dulcedine  tua  pauperi  Deus,  qui  habitare  facis 
unanimes  in  domo. 

Omnes.  Gloria.  Participamus. 

Vers.  Gomedi  favum  meurn  cum  melle  meo. 

Resp.  Bibi  vinum  meum  cum  lacté  meo. 

In  Laudibus.  Antiphona.  Sapientiae  aedificavit  sibi  domum,  mis- 
cuit  vinum,  et  posuit  mensam.  Alléluia. 

Psalni.  Dominus  regnavit. 

Antiph.  Angelorum  esca  nutrivisti  populum  tuum,  et  panem  de 
cœlo  prsestitisti  eis,  Alléluia. 

Antiphona.  Pinguis  est  panis  Christi,  et  prœbebit  delicias  regi- 
bus, Alléluia. 

Antiphona.  Sacerdotes  Dei  incensum  et  panes  offerunt  Deo, 
Alléluia. 

Antiphona,  Vincenti  dabo  manna  abscondilum,  et  nomen  no- 
vum,  Alléluia. 

Capit,  Dominus  Jésus,  etc.  ut  in  primis  vesperis. 

HYMNUS 

Verbum  supernum  prodiens, 
Nec  Pafris  linquens  dexteram, 
Ad  opussuum  exiens, 

Venit  ad  viœ  vesperam. 
In  mortem  a  discipulo 
Suis  tradendus  œmulis, 
Prius  in  vi(a3  ferculo 

Se  tradidit  discipulis. 
Quibus  sub  bina  specio 
Carnem  dédit  et  sanguincm, 
Ul  duplicis  substanliae 

Totum  cibaret  hominem. 

Se  nascens  dédit  socium, 
Convescens  in  edulium, 
Se  moriens  in  pretium, 

Se  regnans  dat  in  praemium. 
0  salutaris  Hostia, 
Quae  cœli  pandis  oslium! 
Bella  premunt  hostilia  : 
Da  robur,  fer  auxilium. 
Uni  trinoque  Domino 
Sit  sempiterna  gloria, 
Qui  vitam  sine  termino 

Nobis  donet  in  patria.  Amen. 
Vers.  Posuit  fines  luos  pacem. 
Resp.  Et  adipe  frumenti  saliat  te. 
Ad  Benedictas. 

Antiphona,  Ego  sum  panis  vivus,  qui  de  cœlo  descendi  :  si 
quis  manducaverit  ex  hoc  pane,  vivet  in  aeternum. 
Oratio,  ut  in  primis  Vesperis. 
Ad  Primam,  et  ad  omnes  horas. 
Antiphonœ  Laudum,  quarta  excepta. 
Resp.  Jesu  Christe. 

Vers.  Qui  natus  es  de  Virgine  Maria,  et  dicaturper  totam  octava. 
Ad  Tertiam.  Cap.  Dominus  Jésus. 
Resp.  Panem  cœli  dédit  eis,  Alléluia,  Allel. 
Vers.  Panem  Angelorum  manducavit  homo,  Allel.  Allel. 
Gloria.  Panem. 
Vers.  Cibavit  eos,  etc. 

Ad  Sextam.  Cap.  Quotiescumque  manducabitis  panem  hune,  et 
calicem  bibetis,  mortem  Domini  annunciabitis  donec  veniat. 
Resp.  Cibavit  eos,  etc.  Alléluia,  Alléluia. 
Vers.  Et  de  petra,  etc.  Alléluia,  Allel, 
Gloria.  Cibavit. 
Vers.  Educas  panem. 

Ad  Nonam.  Cap.  Quicumque  manducaverit  panem,  et  biberit 
calicem  Domini  indigne,  reus  erit  corporis  et  sanguinis  Domini. 
Resp.  Educas  panem,  etc.  Alléluia,  Alléluia. 
Vers.  Et  vinum  Uetificet,  etc.  Alléluia,  Allel. 
Gloria.  Educat. 
Vers.  Posuit  fines  tuos  pacem. 
Resp.  Et  adipe  frumenti  satiat  to. 

Ad  Vesper.  super  Psalm.  Antiphonœ  Laudum. 

Psalm.  Cap.  Hym.  Vers,  sicut  in  primis  Vesperis. 

Ad  Magnificat.  Antiph.  0  sacrum  convivium,  in  quo  Christus 
sumitur,  recolitur  memoria  passionis  ejus,  mens  impletur  gratia, 
et  futurœ  gloriae  nobis  pignus  datur,  Allel.  Allel. 

Oratio,  ut  in  primis  Vesperis.  Per  octav.  Invitator.  Christum 
panem  Angelorum  et  hominum,  Venite  adoremus. 

Ad  Benedictus.  Antiph.  Ego  sum  panis  vivus,  qui  de  cœlo 
descendi  ;  qui  manducat  ex  hoc  pane,  vivet  in  œlernum. 

Ad  Magnificat,  Antiph.  Memoriam  fecit  mirabilium  suorum 
misericors  et  miserator  Dominus,  escam  dédit  timentibus  se. 
Cœtera  omnia  fiant,  sicut  in  die, 

AD  MISSAM 

Cibavit  enim  eos  ex  adipe  frumenti,  Alléluia  :  et  de  petra  melle 
saturavit  eos,  Alléluia,  Alléluia,  Alléluia. 

Vers.  Exultate  Deo  adjutori  nostro,  jubilate  Deo  Jacob.  Gloria 
Patrij  etc. 

Gloria  in  excelsis. 

ORATIO 

Deus,  qui  nobis  sub  Sacramento  mirabili  passionis  tuse  memo- 
riam reliquisti,  tribue  qusesumus,  ita  nos  corporis  et  sanguinis 
tui  sacra  mysteria  venerari,  ut  redemptionis  tuée  fructum  in  nobis 
jugiter  sentiamus,  Qui  vivis,  etc. 

LECTIO  EPISTOUË  BEATI  PAULI  APOSTOLI, 
AD    GORINTHIOS. 

Fratres,  Ego  enim  accepi  a  Domino,  quod  et  tradidi  vobis, 
quoniam  Dominus  Jésus  in  qua  nocte  tradebatur,  accepit  panem, 
et  gratias  agens  fregit,  et  dixit  :  Accipite,  et  manducate,  Hoc  est 
corpus  meum,  quod  pro  vobis  tradetur  :  hoc  facite  in  meam  com- 
memorationem.  Similiter  et  calicem,  postquam  cœnavit,  dicens  : 
Hic  calix  novum  testamentum  est  in  meo  sanguine  :  hoc  facite, 
quotiescumque  sumitis,  in  meam  commemorationem.  Quoties- 
cumque  enim  manducabitis  panem  hune,  et  calicem  bibetis,  mor- 
tem  Domini  annuntiabitis  donec  veniat.  Itaque  quicumque  man- 
d*caverit  panem,  vel  biberil  calicem  Domini  indigne,  reus  est 

corporis  et  sanguinis  Domini.  Probet  autem  seipsum  homo,  et 
sic  de  pane  illo  edat,  et  de  calice  bibat.  Qui  enim  manducat  et 
bibit  indigne,  judicium  sibi  manducat  et  bibit,  non  dijudicans 
corpus  Domini. 

Resp.  Oculi  omnium  in  te  sperant  Domine,  et  tu  das  illis  escam 
in  tempore  opportuno. 

Vers.  Aperis  tu  manum  tuam,  et  impies  omne  animal  benedic- 
tione,  Alléluia. 

Vers.  Garo  mea  vere  est  cibus,  et  sanguis  meus  vere  est  potus  : 
qui  manducat  meam  carnem,  et  bibit  meum  sanguinem,  in  me 
manet,  et  ego  in  eo. 

SEQUENTIA 

Lauda,  Sion,  Salvalorem, 
Lauda  ducem  et  pastorem, 
In  hymnis  et  canticis. 

Quantum  potes,  tantum  aude, 
Quia  major  omni  laude, 
Nec  laudare  sufficis. 

Laudis  thema  specialis, 
Panis  vivus  et  vitalis 
Hodie  proponitur  : 

Quem  in  sacrae  mensa  cœna) 
Turbae  fratrum  duodenae 
Datum  non  ambigitur. 

Sit  laus  plena,  sit  sonora, 
Sit  jucunda,  sit  décora 
Mentis  jubilatio. 

Dies  enim  solemnis  agitur, 
In  qua  mensae  prima  recolitur 
Hujus  institutio, 

In  hac  mensa  novi  Régis. 
Novum  Pascha  novae  legis 
Phase  vêtus  terminât. 

Vetustatem  novitas, 
Umbram  fugat  veritas, 
Noctem  lux  éliminât. 

Quod  in  cœna  Christus  gessit, 
Faciendum  hoc  expressit 
In  sui  memoriam. 


890  S.    THOM^E   AQU1NATIS    OPUSCL'LA. 

Docti  sacris  instituas, 
Panem,  vinum,  in  salutis 
Conseçramus  hostiam. 

Dogma  datur  christianis, 
Quod  in  carnem  transit  panis, 
Et  vinum  in  sanguinem. 

Quod  non  capis,  quod  non  vides, 
Animosa  firmat  fides, 
Frœter  rerum  ordinem. 

Sub  diversis  speciebus, 
Signis  tantum,  et  non  rébus, 
Latent  res  eximiae. 

Garo  cibus,  sanguis  potus, 
Manet  tamen  Christus  totus, 
Sub  utraque  specie. 

A  sumente  non  concisus, 
Non  confractus,  non  divisus, 
Integer  accipitur. 

Sumit  unus,  sumunt  mille, 
Quantum  isti,  tantum  ille; 
Nec  sumptus  consumitur. 

Sumunt  boni,  sumunt  mali, 
Sorte  tamen  inaequali 
Vitae  vel  interitus. 

Mors  est  malis,  vita  bonis  : 
Vide  paris  sumptionis 
Quam  sit  dispar  exitus. 

Fracto  demum  sacramento, 
Ne  vacilles,  sed  mémento 
Tantum  esse  sub  fragmento 
Quantum  toto  tegitur. 

Nulla  rei  fit  scissura  : 
Signi  tantum  fit  fractura, 
Qua  nec  status  nec  statura 
Signati  minuitur. 

Ecce  panis  Angelorum. 
Factus  cibus  viatorum, 
Vere  panis  filiorum, 
Non  miltendus  canibus. 

In  figuris  praesignalur, 
Cum  Isaac  immolatur, 
Agnus  Paschae  deputatur, 
Datur  manna  patribus. 

Bone  Pastor,  panis  vere, 
Jesu,  nostri  miserere; 
Tu  nos  pasce,  nos  tuere; 
Tu  nos  bona  fac  videre 
In  terra  viventium. 

Tu  qui  cuncta  scis  et  vales, 
Qui  nos  pascis  hic  mortales, 
Tuos  ibi  commensales, 
Cohaeredes  et  sodales 
Fac  sanctorum  civium. 

Amen.  Alléluia. 

EVANGEL1UM  SEGUNDUM  JOANNEM 

In  illo  tempore,  Dixit  Jésus  Discipulis  suis  et  turbis  Judaeorum  : 
Garo  mea  vere  est  cibus,  et  sanguis  meus  vere  est  potus.  Qui 
manducat  meam  carnem,  et  bibit  meum  sanguinem,  in  me  manet, 
et  ego  in  illo.  Sicut  misit  me  vivens  pater,  et  ego  vivo  propter 
pat  rem  :  et  qui  manducat  me,  et  ipse  vivet  propter  me.  Hic  est 
panis  qui  de  cœlo  descendit,  non  sicut  manducaverunt  patres 
veslri  rrjanna,  et  mortui  sunt  :  qui  manducat  hune  panem,  vivet 
in  aeternum. 

Credo. 

OFFERTORIUM 

Sacerdotes  incensum  Domini  et  panes  offerunt  Deo,  et  ideo 
sancti  erunt  Deo  suo,  et  non  polluent  nomen  ejus,  Alléluia. 

SECRETA 

Ecclesiae  tuae,  quœsumus  Domine,  unitatis  et  pacis  propitius 
doua  concède,  quœ  sub  oblatis  muneribus  mystico  designantur, 

PREFATIO 

...  Quia  por  incarnati...  Sanctum  divinum  mysterium  somper 
declaratur,  et  mons  infidelium  tumens  exesecatur,  fuma  spes 
credenlium  fîde  roboratur 

SANCTUS 

Fides  est  summopere  credere  in  Deum,  panem  sanctum  edere, 
et  traclare  eum  :  jubens  dicit  :  Sumite,  Hoc  est  corpus  meum. 

Sanctus.  Panis  prias  cernitur,  sed  dum  consecratur,  caro  tune 
efficitur  Ghrisli,  sic  mutatur  quomodo  convertitur,  Deus  opera- 
tur,  Dominus  Deus  Sabaoth.  De  vino  similiter  si  sit  benedictum, 
et  tune  est  veraciter  sanguis  Ghristi  dictum  credamus  comrau- 
niter  verum,  et  non  fictum.  Pleni  sunt  cœli  et  terra  gloria  tua 
hosanna  in  excelsis.  Nobis  celebrantibus  istud  Sacramentum,  et 
cunctis  fidelibus  fiât  nutrimentum.  Judaeis  negantibus  sit  m  detri- 
mentum.  Benedictus  qui  venit  in  nomine  Domini  hosanna  in  ex- 
celsis. 

COMMUNIO 

Quotiescumque  manducabitis  panem  hune,  et  calicem  bibetis, 
mortem  Domini  annuntiabitis  donec  veniat.  Itaque,  quicumque 
manducaverit  panem,  vel  biberit  calicem  Domini  indigne,  reus 
erit  corporis  et  sanguinis  Domini,  Alieluia. 

POSTCOMMUNIO 

Fac  nos,  quae.su  m  us,  Domine,  divinitatis  tuae  sempiterna  frui- 
tione  repleri,  quam  pretiosi  corporis  et  sanguinis  tui  temporalis 
perceptio  praefigurat,  Qui  vivis  et  régnas  cum  Deo  Pâtre  in  uni- 
tate  Spiritus  Sancti  Deus,  Per  omnia  ssecula  saeculorum,  Amen. 

Eooplicit  Opusculum  quinquagesimum  septimwn  S.  Thom.  de  Aquin. 


VII 
EXPOSITIO  SUPER 

SYMBOLO  APOSTOLORUM 

SCILICET 

CREDO    IN    DEUM 

[Edit.  Rom.  Opusculum  VI.) 


Credo  inunum  Deum,  etc.  Primum  quod  est  necessarium  Chris- 
tiano,  est  fides,  sine  qua  nullus  dicitur  fidelis  christianus.  Fides 
autem  facit  quatuor  bona.  Primum  est,  quod  per  fidem  anima 
conjungitur  Deo.  Nam  per  fidem  anima  christiana  facit  quasi 
quoddam  matrimonium  cum  Deo.  Oseœ  h  :  Sponsabo  te  mihi  in 
fide.  Et  inde  est  quod  quando  homo  baptizatur,  primo  confitetur 
fidem  cum  dicitur  ei  :  Gredis  in  Deum?  quia  baptismus  est  primum 
sacramentum  fidei.  Et  ideo  dicit  Dominus  Marc.  ult.  :  Qui  credide- 
rit,  et  baptizalus  fuerit,  salvus  erit.  Baptismus  enim  sine  fide  non 
prodest.  Et  ideo  sciendum  est,  quod  nulius  est  acceptus  Deo  sine 
fide.  Hebr.  h  :  Sine  fide  impossibile  est  placere  Deo.  Et  ideo  dicit 
Aug.  super  illud,  Rom.  xiv  :  Omne  quod  non  est  ex  fide,  etc.  Ubi 
non  est  aeternaa  et  incommutabilis  veritatis  agnitio,  falsa  est  virtus 
eliam  in  optimis  moribus.  Secundo,  quia  per  fidem  inchoatur  in 
nobis  vita  aeterna.  Nam  vita  aeterna  nihil  aliud  est,  quam  cognos- 
cere  Deum  :  unde  dicit  Dominus  Jo.  xvn  :  Hœc  est  vita  œterna, 
ut  cognoscant  te  solum  vevum  Deum.  Hœc  autem  cognitio  Dei  in- 
cipit  hic  per  fidem,  sed  perficitur  in  vita  futura,  in  qua  cognos- 
cemus  eum  sicuti  est.  Et  ideo  dicitur  Hebr.  n  :  Fides  est  subs- 
tantiel sperandarum  rerum.  Nullus  ergo  potest  pervenire  ad 
beatitudinem,  quae  est  vera  cognitio  Dei,  nisi  primo  cognoscat 
per  fidem.  Joa.  xx  :  Beati  qui  non  viderunt,  et  crediderunt.  Tertio, 
quia  fuies  dirigit  vitam  prœsentem  :  nam  ad  hoc  quod  homo  bene 
vivat,  oportet  quod  sciât  necessaria  ad  bene  vivendum  :  et  si 
deberet  omnia  necessaria  ad  bene  vivendum  per  studium  addis- 
cere,  vel  non  posset  pervenire,  vel  post  longum  tempus.  Fides 
autem  docet  omnia  necessaria  ad  bene  vivendum.  Ipsa  enim  docet, 

quod  est  unus  Deus,  qui  est  remunerator  bonorum,  et  punitor 
malorum,  et  quod  est  alia  vita,  et  hujusmodi,  quibus  satis  alli- 
cimur  ad  bonum,  et  vitamus  malum.  Abac.  n  :  Justus  meus  ex  fide 
vivit.  Et  hoc  etiam  patet,  quia  nullus  philosophorum  ante  adven- 
tum  Ghristi  cum  toto  conatu  suo  potuit  tantum  scire  de  Deo,  et 
de  necessariis  ad  vitam  seternam,  quantum  post  adventum  Ghristi 
scit  vetula  per  fidem.  Et  ideo  dicilur  Isa  h  :  Repleta  est  terra 
scientia  Domini.  Quarto,  quia  fides  est  qua  vincimus  tentationes. 
Hebr.  n.  :  Sancti  per  fidem  vicerunt  régna.  Et  hoc  patet,  quia 
omnis  tentatio  vel  est  a  diabolo,  vel  a  mundo,  vel  a  carne.  Dia- 
bolus  enim  tentât  ut  non  obedias  Deo,  nec  subjiciaris  ei.  Et  hoc 
per  fidem  removetur  :  nam  per  fidem  cognoscimus,  quod  ipse  est 
Dominus  omnium,  et  ideo  sibi  est  obediendum.  I  Petr.  v  :  Adver- 
sarius  vester  diabolus  circuit  quœrens  quem  devoret,  eux  resistite 
fortes  in  fide.  Mundus  autem  tentât  vel  alliciendo  prosperis,  vel 
terrendo  adversis.  Sed  hase  vincimus  per  fidem,  quse  facit  nos 
credere  aliam  vitam  meliorem  ista.  Et  ideo  prospéra  mundi  hujus 
despicimus,  et  non  formidamus  adversa.  I  Jo.  v  :  Hœc  est  Victoria, 
quœ  oincit  mundum,  fides  nostra.  Et  etiam  quia  docet  nos  credere 
alia  majora  mala,  scilicet  inferni.  Garo  vero  tentât  inducendo  nos 
ad  delectationes  vita?  praesentis  momentaneas  :  sed  fides  osten- 
dit  nobis,  quod  per  has,  si  eis  indebite  adhaeremus,  alternas  de- 
lectationes amittimus.  Ephe.  vi  :  In  omnibus  sumentes  sculum 
fidei.  Sic  ergo  patet,  quod  multum  est  utile  habere  fidem.  Sed 
dicit  aliquis  :  Stultum  est  credere  quod  non  videtur,  nec  sunt 
credenda  qua?  non  videntur?  Respondeo  dicendum,  quod  hoc 
dubium  primo  tollit  imperfectio  intellectus  nostri  :  nam  si  homo 
posset  perfecte  per  se  cognoscere  omnia  visibilia  et  invisibilia, 
stultum  esset  credere  quse  non  videmus  :  sed  cognilio  noslra  est 
adeo  debilis,  quod  nullus  philosophus  potuit  unquam  perfecte 
investigare  naturam  unius  muscae  :  unde  legitur,  quod  unus  phi- 
losophus fuit  Iriginta  annis  in  soliludine  ut  cognosceret  naturam 
apis.  Si  ergo  intellectus  noster  est  ita  debilis,  nonne  stultum  est 
nolle  credere  de  Deo,  nisi  illa  tantum  quae  homo  potest  cognos- 
cere per  se?  Et  ideo  contra  hoc  dicitur,  Job.  ni  :  Ecce  Deus  ma- 
gnus,  vincens  scientiam  nostram.  Secundo,  potest  responderi,  quia 
dato  quod  aliquis  magister  aliquid  diceret  in  sua  scientia,  et  ali- 
quis rusticus  diceret,  non  esse  ita  sicut  magister  doceret,  eo  quod 
ipse  non  intelligeret,  multum  reputaretur  stultus  ille  rusticus. 
Constat  autem  quod  intellectus  angeli  oxcedit  magis  intellccturn 

optimi  philosophi,  quam  intellectas  optimi  philosophi  intellectam 
rustici.  Et  ratio,  stultus  est  philoso.  si  nolit  credere  ea  quae  angeli 
dicunt,  et  multo  magis  si  nolit  credere  ea  quae  Deus  dicit.  Et 
contra  hoc  dicitur  Eccl.  m  :  Plurima  supra  sensum  hominum 
ostensa  sunt  tibi.  Tertio,  responderi  potest,  quia  si  homo  nollet 
credere  nisi  ea  quae  cognosceret,  certe  non  posset  vivere  in  hoc 
mundo;  quomodoenim  aliquis  vivere  posset,  nisi  crederet  alicui  ? 
Quomodo  etiam  crederet  quod  talis  esset  pater  suus?  Et  ideo  est 
necesse,  quod  homo  credat  alicui  de  iis  quae  perfecte  non  potest 
scire  per  se  :  sed  nulli  est  credendum  sicut  Deo.  Et  ideo  illi  qui 
non  credunt  dictis  fidei,  non  sunt  sapientes,  sed  stulti  et  superbi, 
sicut  dicit  Apos.  I  ad  Tim.  vi  :  Superbus  est,  nihil  sciens.  Prop- 
terea  dicebat,  II  Tim.  i  :  Scio  cui  credidi,  et  cerius  sum.  Eccl.  n  : 
Qui  timetis  Deum,  crédite  illi.  Quarto,  potest  etiam  responderi, 
quia  Deus  probat  quod  ea  quae  docet  fides  sunt  vera.  Si  enim  rex 
mitteret  litteras  cum  sigillo  suo  sigillatas,  nullus  auderet  dicere, 
quod  illae  litterae  non  processissent  de  régis  voluntate.  Constat 
autem  quod  omnia  quae  sancti  crediderunt  et  tradiderunt  nobis 
de  fide  Chrisli  signata  sunt  sigillo  Dei,  quod  sigillum  ostendunt 
illa  opéra,  quae  nulla  pura  creatura  facere  potest.  Et  heec  sunt 
miracula,  quibus  Christus  confirmavit  dicta  Apostolorum  et  Sanc- 
torum.  Si  dicas,  quod  miracula  nullus  vidit  fieri,  respondeo  ad 
hoc.  Constat  enim,  quod  totus  mundus  eolebat  idola,  et  fidem 
Christi  persequebatur,  sicut  Paganorum  etiam  historiée  tradunt  . 
sed  modo  omnes  conversi  sunt  ad  Christum,  et  sapientes,  et  no- 
biles,  et  divites,  et  potentes,  et  magni  ad  praedicationem  simpli- 
cium  et  pauperum,  et  paucorum  prsedicantium  Christum.  Aut  ergo 
hoc  est  miraculose  factum,  aut  non.  Si  miraculose,  habes  propo- 
situm.  Si  non,  dico  quod  non  potuit  esse  majus  miraculum,  quam 
quoi  mundus  totus  sine  miraculis  converteretur,  non  ergo  quae- 
rimus  aliud.  Sic  ergo  nullus  débet  dubitare  de  fide,  sed  credere 
ea  quae  fidei  sunt  magis  quam  ea  quae  videt  :  quia  visus  hominis 
potest  decipi,  sed  Dei  scientia  nunquam  fallitur. 

Credo  in  unum  Deum,  etc.  Inter  omnia  quae  debent  credere 
fidèles,  hoc  est  primum  quod  debent  credere,  scilicet  quod  sit 
unus  Deus.  Considerandum  autem  quid  significet  hoc  nomen, 
Deus.  Quod  quidem  nihil  est  aliud  quam  gubernator,  et  provisor 
rerum  omnium.  Il  le  igitur  crédit  Deum  esse,  qui  crédit  omnes 
res  mundi  hujus  gubernari  et  provideri  ab  illo.  Qui  autem  crédit 
quod  omnia  provemant  a  casu,  hic  non  crédit  Deum  esse.  Nullus 

autem  invenitur  adeo  stultus,  qui  non  credat  quod  res  naturales 
gubernentur,  provideantur,  et  disponantur,  cum  in  quodam  or- 
dine  et  certis  temporibus  procédant.  Videmus  enim  solem,  et 
lunam,  et  stellas,  et  alias  res  naturales  omnes  servare  determi- 
natum  cursum,  quod  non  contingeret,  si  a  casu  essent  :  unde  si 
aliquis  esset  qui  non  crederet  Deum  esse,  stultus  esset.  Psal.  n  : 
Dixit  insipiens  in  corde  suo  :  Non  est  Deus.  Sunt  autem  aliqui,  qui 
licet  credant  Deum  gubernare  et  disponere  res  naturales,  non 
tamen  credunt  Deum  esse  humanorum  actuum  provisorem,  qui 
scilicet  credunt  actus  humanos  non  disponi  a  Deo.  Gujus  ratio 
est,  quia  vident  in  mundo  isto  bonos  affligi,  et  malos  prosperari, 
quod  videtur  tollere  providentiam  divinam  circa  homines  :  unde 
in  persona  eorum  dicitur  Job.  xxn  :  Circa  cardines  cœli  peram- 
bulat,  nec  nostra  considérât  :  hoc  autem  est  valde  stultum.  Nam 
istis  accidit,  sicut  si  aliquis  nesciens  medicinam,  videret  medicum 
propinantem  uni  infirmo  aquam,  alteri  vinum,  secundum  scilicet 
quod  ars  medicinse  dictât  :  crederet  quod  fiât  a  casu,  cum  nesciat 
artem  medicinae,  quse  ex  justa  causa  hoc  facit,  scilicet,  quod  isti 
dat  vinum,  illi  vero  aquam  :  sic  est  de  Deo.  Deus  enim  justa 
causa,  et  sua  providentia  disponit  ea  quae  sunt  hominibus  neces- 
saria,  et  sic  quosdam  bonos  afiligit,  et  quosdam  malos  in  pros- 
peritate  dimittit  :  unde  qui  crédit  hoc  provenire  a  casu,  est  et 
reputatur  insipiens,  quia  non  contingit  hoc,  nisi  quia  nescit  artem 
et  causam  dispositions  divinae.  Job.  n  :  Utinam  ostenderet  tibi 
sœcula  sapientiœ,  et  quod  multiplex  esset  lex  ejus.  Et  ideo  firmiter 
credendum  est,  quod  Deus  gubernat  et  disponit  non  solum  res 
naturales,  sed  etiam  actus  humanos.  Psal.  lxxxxih  :  Et  dixerunt  : 
Non  videbit  Dominus,  nec  intelliget  Deus  Jacob,  lntelligite  insipien- 
tes  in  populo,  et  stulti  aliquando  sapite.  Qui  plantavit  aurem  non 
audiet,  aut  qui  finxit  oculum  non  considérât  ?  Dominus  scit  cogita- 
tiones  hominum.  Omnia  ergo  videt,  et  cogitationes,  et  occulta  vo- 
luntatis  :  unde  et  hominibus  speciaïiter  imponitur  nécessitas  bene 
faciendi,  quia  omnia  quae  cogitant  et  faciunt,  divino  conspectui 
sunt  manifesta.  Apostolorum  Hebraeor.  iv  :  Omnia  nuda  sunt  et 
aperta  oculis  ejus.  Est  autem  credendum,  quod  Deus  qui  omnia 
disponit  et  régit,  sit  unus  Deus  tantum,  cujus  ratio  est  :  quia 
illa  dispositio  rerum  humanarum  est  bene  disposita,  in  qua  mul- 
titudo  invenitur  disponi  et  gubernari  per  unum.  Nam  multitudo 
praesidentium  inducit  saepe  dissensionem  in  subditis,  unde  cum 
divinum  regimen  prseemineat  regimini  humano,  manifestum  est, 

quod  regnum  mundi  non  est  per  multos  Deos,  sed  per  unum  ta- 
men.  Sunt  autem  quatuor,  ex  quitus  homines  inducti  sunt  ad 
ponendum  plures  Deos.  Primum  est  imbecillitas  intellectus  hu- 
mani.  Nam  homines  imbecillis  intellectus  non  valentes  corporalia 
transcendere,  non  crediderunt  aliquid  esse  ultra  naturam  cor- 
porum  sensibilium  et  ideo  inter  corporailla  posuerunt  praeeminere 
et  disponere  mundum,  quse  pulchriora  et  digniora  inter  ea  vjde- 
bantur,  et  eis  attribuebant  ei  impendebant  divinum  cultum,  et 
hujusmodi  sunt  corpora  cœlestia,  scilicet  sol,  et  luna,  et  stellœ. 
Sed  istis,  accidit  sicut  alicui  eunii  ad  curiam  régis,  qui  volens 
videre  regem,  et  crédit  quemcumque  bene  indutum,  vel  in  ofïicio 
constitutum,  regem  esse,  de  quibus  dicitur,  Sap.  xm  :  Solem  et 
lunam,  aut  gyrum  stellarum  redores  orbis  terrarum  Deos  putave- 
runt.  Isa.  m  :  Levate  in  excelsum  oculos  vestros,  etc.  Secundo, 
provenit  ex  adulatione  hominum  :  nam  et  aliqui  volentes  adulari 
dominis  et  regibus,  honorem  Deo  debitum  eis  exhibuerunt,  obe- 
diendo  eis,  et  subjiciendo  se  eis  :  unde  et  aliquos  post  mortem 
fecerunt  Deos,  alios  etiam  in  vita  dixerunt  Deos,  Judic.  v  :  Sciât 
omnis  gens,  quoniam  Nabuchodonosor  Deus  terrœ  est,  et  prœter 
ipsnm  alius  non  est.  Tertio,  provenit  ex  carnali  affectu  ad  filios 
et  consangineos  :  nam  aliqui  propter  nimium  amorem  quem  ad 
suos  habebant,  faciebant  statuas  post  eorum  mortem,  et  sic  ex 
hoc  processum  est,  quod  illis  statuis  divinum  cultum  impende- 
bant, de  quibus  dicitur  Sap.  xiv  :  Quoniam  aut  affectui,  aut  re- 
gibus deservientes  homines,  incommunicabile  nomen  lapidibus  et 
lignis  imposuerunt.  Quarto,  et  malitia  diaboli.  Ipse  enim  ab  inilio 
voluit  aequiparari  Deo  :  unde  ipse  ait,  Isa.  xiv  :  Ponam  sedem 
meam  ab  aquilone,  in  cœlum  conscendam,  et  ero  similis  Altissimo . 
Et  hanc  voluntatem  nondum  deposuit,  et  ideo  totus  conatus  suus 
in  hoc  existit,  ut  faciat  se  ab  hominibus  adorari,  et  sacrificia  sibi 
offerri,  non  quod  delectetur  in  uno  cane,  vel  cato  qui  ei  offertur, 
sed  delectatur  in  hoc,  quod  ei  impendatur  reverentia  sicut  Deo  : 
unde  et  Christo  dixit,  Matt.  xli  :  Hœc  omnia  tibi  dabo  si  cadens 
adoraveris  me:  inde  est  etiam  quod  intrantes  idola,  dabant  res- 
ponsa,  ut  scilicet  venerarentur  ut  dii.  Psalm.  xcv  :  Omnes  dii 
gentium  dœmonia.  Apost.  I  Cor.  x  :  Sed  quœ  immolant  gentes,  dœ- 
moniis  immolant,  et  Deo.  Licet  autem  hsec  sint  horribilia,  sunt 
tamen  aliqui  et  multi,  qui  fréquenter  incidunt  in  istas  quatuor 
causas.  Et  licet  non  ore,  aut  corde,  tamen  factis  ostendunt  se 
credere  plures  Deos.  Nam  qui  credunt  quod  corpora  cœlestia 

possunt  in  voluntatem  hominis  imprimere,  et  qui  in  factis  suis 
certa  accipiunt  tempora,  ii  ponunt  corpora  cœlestia  esse  Deos  et 
aliis  dominari,  facientes  astrolabia.  Jere.  x  :  A  signis  cœlinolite 
meluere,  quœ  tintent  gentes,  quia  leges  populorum  vanœ  sunt.  Item, 
omnes  illi  qui  obediunt  regibus  plus  quam  Deo,  vel  in  iilis,  in  qui- 
bus  non  debent,  constituunt  eos  Deos  suos.  Actuum  v  :  Obedire 
oportet  Deo  magis  quam  hominibus.  Item,  illi  qui  diligunt  filios, 
aut  consanguineos  plus  quam  Deum,  ostendunt  factis  suis  plures 
esse  Deos  :  vel  etiam  illi  qui  diligunt  escam  plus  quam  Deum,  de 
quibus  Aposfc.  Phil.  m  :  Quorum  Deus  venter  est.  Item,  omnes  illi 
qui  insistant  veneficiis  et  incantationibus,  credunt  dœmones  esse 
Deos,  cujus  ratio  est,  quia  petunt  a  desmonibus  id  quod  solus  Deus 
dare  potest,  scilicet  revelationem  alicujus  rei  occultée,  et  verita- 
tem  fulurorum.  Est  ergo  primo  credendum,  quod  Deus  est  unus 
tantum. 

Patrem  omnipotentem,  creatorem  cœli  et  terrœ.  Sicut  dictum 
est,  primum  quod  credere  debemus  est  quod  sit  unus  solus  Deus  : 
secundum  est,  quod  iste  Deus  sit  creator  et  factor  cœli  et  terrœ, 
visibilium  et  invisibilium.  Et  ut  rationes  subtiles  dimittantur  ad 
praesens,  quodam  rudi  exemplo  manifestatur  propositum,  quod 
scilicet  omnia  sunt  a  Deo  creata  et  facta.  Constat  enim  quod  si 
aliquis  inlraret  domum  aliquam,  et  in  ipsius  domus  introilu  sen- 
tiret  calorem,  poslmodum  vadens  interius  sentiret  majorem  ca- 
lorem,  et  sic  deinceps,  crederet  ignem  esse  interius,  etiam  si 
ipsum  ignem  non  videret  qui  causaret  dictos  calores  :  sic  quoque 
contingit  consideranti  res  hujus  mundi.  Nam  ipse  invenit  res 
omnes  secundum  diversos  gradus  pulchritudinis  et  nobilitatis  esse 
dispositas,  et  quanto  magis  appropinquat  Deo,  tanto  pulchriora 
et  meliora  invenit.  Unde  corpora  cœlestia  pulchriora  et  nobiliora 
sunt,  quam  corpora  inferiora,  et  invisibilia  visibilibus  :  et  ideo 
Credendum  est  quod  omnia  haec  sunt  ab  uno  Deo,  qui  dat  suum 
esse  singulis  rébus  et  nobilitatem.  Sap.  xm  :  Vani  sunt  autem 
omnes  homines,  in  quibus  non  subest  scientia  Deit  et  de  his  quœ 
videntur  bona,  non  potuerunt  intelligere  eum  qui  est,  neque  operi- 
bus  attendentes,  agnoverunt  quis  esset  artifex.  Et  infra  :  A  magni- 
tudine  enim  specieiet  creaturœ  cognoscibiliter  poterit  creator  horum 
videri.  Sic  ergo  pro  certo  débet  nobis  constare,  quod  omnia  quœ 
sunt  in  mundo,  a  Deo  sunt.  Girca  hoc  autem  debemus  vitare  très 
errores.  Primus  est  error  Manichœorum,  qui  dicunt  quod  omnia 
visibilia  creata  sunt  a  diabolo,  et  ideo  Deo  solum  attribuunt  créa- 

tionem  invisibilium,  et  causa  hujus  erroris  est,  quia  ipsi  Deum 
asserunt  summum  bonum,  sicut  et  verum  est,  et  omnia  quao  a 
bono  sunt,  bona  esse  :  unde  nescientes  discernere  quid  sit  malum, 
et  quid  bonum,  crediderunt  quod  omnia  illa  quae  sunt  aliqualiter 
mala,  simpliciter  essent  mala,  sicut  ignis,  quia  urit,  dicitur  ab 
eis  simpliciter  malus  :  et  aqua,  quia  suffocat,  et  sic  de  aliis. 
Unde  quia  nihil  istorum  sensibilium  est  simpliciter  bonum,  sed 
aliqualiter  malum  et  deficiens,  dixerunt  quod  visibilia  omnia  non 
sunt  facta  a  Deo  bono,  sed  a  malo  :  conlra  hos  ponit  Aug.  taie 
exemplum  :  «  Si  aliquis  intraret  domum  fabri,  et  inveniret  instru- 
menta ad  quae  impingeret  et  Iaederent  eum,  et  ex  hoc  reputaret 
illum  fabrum  malum,  quia  tenet  talia  instrumenta,  stultus  esset, 
cum  faber  ea  tcneat  ad  opus  suum  »  :  ita  stultum  est  dicere,  quod 
per  hoc  creaturae  sint  malae,  quia  sunt  in  aliquo  nocivae  :  nam 
quod  uni  est  nocivum,  alteri  est  utile.  Hic  au  te  m  error  est  contra 
fidem  Ecclesiae,  et  ideoad  hune  removendum,  dicitur  :  VisibUïam 
omnium  et  invisibilium,  Gen.  i  :  In  principio  creavit  Deus  cœlum 
et  terram.  Joan.  i  ;  Omnia  per  ipsum  facta  sunt.  Secundus  e.-t 
error  ponentium  mundum  ab  aetemo,  secundum  quem  modum 
loquilur  Petrus  dicens,  Il  Pet.  m  :  Ex  quo  patres  dormierunt, 
omnia  sic  persévérant  ab  initio  creaturœ  :  et  isti  ducti  sunt  ad 
hanc  posi tionem,  quia  nescierunt  considerare  principium  mundi. 
Unde  sicut  Rabbi  Moyses  dicit,  istis  conlingit  sicut  puero,  qui 
si  stalim  cum  nascitur,  poneretur  in  insula,  et  nunquam  videret 
mulierem  praegnantem,  nec  puerum  nasci,  et  diceretur  isti  puero 
quando  magnus  esset,  qualiter  homo  concipitur,  portatur  in  utero, 
et  nascitur,  nulli  crederet  sibi  dicenli,  quia  impossibile  sibi  vide- 
retur  quod  homo  posset  esse  in  utero  matris.  Sic  isti  considé- 
rantes statum  mundi  praesentem,  non  credunt  quod  incoeperit. 
Est  etiam  hoc  contra  fidem  Ecclesiae  :  et  ideo  ad  hoc  removendum 
dicitur  :  Factorem  cœli  et  terrœ.  Si  enim  fuerunt  facta,  constat 
quod  non  semper  fuerunt  :  et  ideo  dicitur  in  Psal.  cxlviii  :  Dixit, 
et  facta  sunt.  Tertius  est  error  ponentium  Deum  fecisse  mundum 
ex  praejacenti  materia,  et  ad  hoc  ducti  sunt,  quia  voluerunt  me- 
tiri  potentiam  Dei  secundum  potentiam  nostram  :  et  ideo,  quia 
homo  nihil  potest  facere,  nisi  expraejacenti  materia,  crediderunt 
quod  eodem  modo  et  Deus,  unde  dixerunt  quod  in  productione 
rcrum  habuit  materiam  praejacentem.  Sed  hoc  non  est  verum  : 
nam  homo  ideo  nihil  potest  facere  sine  praejacenti  materia,  quia 
est  factor  particularis,  et  non  potest  inducere  nisi  hanc  forma  m 

in  determinata  materia  ab  aliquo  praesupposita,  cujus  ralio  est  . 
quia  virtus  sua  est  determinata  ad  f'ormam  tantum,  et  ideo  non 
potest  esse  causa  nisi  hujus  forma3.  Deus  autem  est  universalis 
causa  omnium  rerum,  et  non  solum  créât  formam,  sed  etiam  ma- 
teriam,  unde  et  de  nihilo  omnia  fecit  :  et  ideo  ad  removendum 
hune  errorem,  dicitur  :  Creatorem  cœli  et  terrœ.  In  hoc  enim  dif— 
ferunt  creare  et  facere,  quia  creare  est  de  nihilo  aliquid  facere, 
facere  autem  est  de  aliquo  aliquid  facere.  Si  ergo  ex  nihilo  fecit, 
credendum  est  quod  iterum  posset  omnia  facere,  si  destruerentur  : 
unde  potest  caecum  illuminare,  mortuum  suscitare,  etc.  opéra 
miraculosa  facere  :  Sap.  xii  :  Subest  enim  tibi,  cum  volueris,  posse. 
Ex  hujusmodi  autem  consideratione  homo  dirigitur  ad  quinque. 
Primo,  ad  cognitionem  divinae  majestatis,  nam  factor  praeeminet 
factis  :  unde  quia  Deus  est  factor  omnium  rerum,  constat  eum 
eminentiorem  omnibus  rébus.  Sap.  xm  :  Quorum  et  si  specie  de- 
lectati  Deos  putaverunt,  sciant  quanto  his  dominator  eorum  specio- 
sior  est.  Aut  si  virtutem  et  opéra  eorum  mirait  sunt,  et  intelligant 
ab  illis,  quoniam  qui  hœc  fecit,  fortior  est  Mis,  et  bide  est,  quod 
quidquid  potest  intelligi,  vel  cogitari,  minus  est  ipso  Deo.  Job  xxxvi  : 
Ecee  Deus  magnus,  vincens  scientiam  nostram.  Secundo  ex  hoc 
dirigitur  ad  gratiarum  actionem  :  quia  enim  Deus  est  creator 
omnium  rerum,  certum  est  quod  quidquid  sumus,  et  quidquid 
habemus  a  Deo  est.  Apo.  Gorinth.  iv  :  Quid  habes  quod  non  acce- 
pistif  Psal.  xxiii  :  Domini  est  terra,  et  plenitudo  ejus,  etc.  et  ideo 
debemus  ei  reddere  gratiarum  actiones.  Psal.  cxv  :  Quid  rétri- 
buai Domino  pro  omnibus  quœ  retribuit  mihi?  Tertio,  inducilur 
ad  patientiam  in  adversis.  Nam  licet  omnis  creatura  sit  a  Deo, 
et  ex  hoc  sit  bona  secundum  suam  naturam,  tamen  si  in  aliquo 
noceat  et  inférât  nobis  pœnam,  debemus  credere  quod  illa  pœna 
sit  a  Deo,  non  tamen  culpa,  quia  nullum  malum  est  a  Deo,  nisi 
quod  ordinatur  ad  bonum  :  et  ideo  si  omnis  pœna  quam  homo 
suffert,  est  a  Deo,  débet  patienter  sustinere.  Nam  pœnae  purgant 
peccata,  humiliant  reos,  provocant  bonos  ad  amorem  Dei.  Job.  n  : 
Si  bona  suscepimus  de  manu  Domini,  mala  autem  quare  non  susti- 
neamus?  Quarto  inducimur  ad  recte  utendum  rébus  creatis  :  nam 
creaturis  debemus  uti  ad  hoc,  ad  quod  factae  sunt  a  Deo.  Sunt 
autem  factae  ad  duo,  scilicet  ad  gloriam  Dei,  quia  universa  propter 
semetipsum,  id  est,  ad  gloriam  suam  operatus  est  Dominus,  ut 
dicitur  Proverbior.  xvi,  et  ad  utilitatem  nostram.  Deuteron.  iv  : 
Quœ  fecit  Dominus  Deus  tuus  in  ministerium  cumtis  gentibus. 

Debemus  ergo  uti  rébus  ad  gloriam  Dei,  ut  scilicet  in  hoc  pla- 
ceamus  Deo,  et  ad  utilitatem  nostram,  ut  scilicet  ipsis  utendo, 
non  commit tamus  peccatum.  I  Paralip.  xxix  :  Tua  sunt  omnia, 
et  quœ  de  manu  tua  accepimus  dedimus  tibi.  Quidquid  ergo  habes, 
sive  scientiam,  sive  sapientiam,  sive  pulchritudinem,  toî.um  debes 
referre  et  uti  eo  ad  gloriam  Dei.  Quinto,  ducimur  ex  hoc  in  co- 
gnitionem  dignitatis  humanse.  Deus  enim  omnia  fecit  propter 
hominem,  sicut  dicitur  in  Psal.  vin  :  Omnia  subjecisti  sub  pedibus 
ejus  :  et  homo  magis  est  similis  Deo  inter  creaturas  post  Angelos. 
Unde  dicitur  Gènes,  i  :  Faciamus  hominem  ad  imaginem  et  simili- 
tudinem  nostram.  Hoc  quidem  non  dixit  de  cœlo,  sive  de  stellis, 
sed  de  homine,  non  autem  quantum  ad  corpus,  sed  quantum  ad 
animam,  quœ  est  liberam  voluntatem  habens  et  corruplibilis,  in 
quo  magis  assimilatur  Deo  quam  caelerae  creaturse.  Debemus  ergo 
considerare  hominem  post  Angelos  digniorem  esse  caeteris  crea- 
turis  et  nullo  modo  dignitatem  noslram  diminuere  propter  peccata, 
et  propter  inordinatum  appetitum  rerum  corporalium,  quœ  vilio- 
res  sunt  nobis,  et  ad  servitium  nostrum  factae  :  sed  eo  modo 
debemus  noshabere,  quo  Deus  fecit  nos.  Deus  enim  fecit  hominem 
ut  praeesset  omnibus  quae  sunt  in  terra,  et  ut  subsit  Deo.  Debemus 
ergo  dominari  et  prœesse  rébus,  Deo  autem  subesse,  obedire,  ac 
servire,  et  ex  hoc  perveniemus  in  fruitionem  Dei,  quod  nobis 
praestare,  etc. 

Et  in  Jesum  Christum,  Filium  ejus  unicum,  Dominum  nostrum. 
Non  solum  est  necesse  Christianis  unum  Deum  credere,  et  hune 
esse  creatorem  coeli  et  terrae,  et  omnium,  sed  etiam  necesse  est 
ut  credant  quod  Deus  est  Pater,  et  quod  Christus  sit  verus  Filius 
Dei.  Hoc  autem,  sicut  dicit  beatusPetrus  incanonica  sua,  II  Pet.n  : 
Non  est  fabulosum,  sed  certum  et  probatum  per  Verbum  Dei  in 
monte  :  unde  dicit  ibidem  :  Non  enim  indoctas  fabulas  secuti,  notam 
facimus  vobis  Domini  noitri  Jesu  Christi  virtutem  et  prœ scientiam, 
sed  speculatores  facti  illius  magaitudinis.  Accipiens  enim  a  Deo 
Pâtre  honorem  et  gloriam,  voce  delapsa  ad  eum  hujuscemodi  a  ma- 
gnifica  ghria  :  Hic  est  filius  meus  dilectus,  in  quo  mihi  complacui, 
ipsum  audite  :  et  hanc  vocem  nos  audivimus  de  cœlo  allatam,  cum 
essemus  cum  ipso  m  monte  sancto.  Ipse  etiam  Christus  Jésus  in 
pluribus  locis  vocat  Deum  Patrem  suum,  et  se  dicit  Filium  Dei. 
El  Apostoli  et  sancti  Patres  posuerunt  inter  articulos  fidei  quod 
Christus  est  Filius  Dei,  dicentes  :  Et  in  Jesum  Christum  Filium 
ejus,  scilicet  Dei,  supple,  credo,  Sed  aliqui  haeretici  fuerunt  quj 
S.  Thom.  Aq.  Opuscula.  —  I.  —  26 

hoc  perverse  crediderunt.  Photinus  enim  dicit  quod  Christus  non 
est  aliter  Filius  Dei  quam  boni  viri,  qui  bene  vivendo  merenlur 
dici  Filii  Dei  per  adoptioncm,  faciendo  Dei  voluntatem,  et  ita 
Christus  qui  bene  vixit,  et  fecit  Dei  voluntatem,  meruit  dici  Filius 
Dei  :  et  voluit  quod  Christus  non  fuerit  ante  beatam  Virginem, 
sed  tune  incœpit,  quando  ex  ea  conceptus  est.  Et  sic  in  duobus 
erravit.  Primo,  in  hoc  quod  non  dixit  eum  verum  Filium  Dei  se- 
cunduna  naturam.  Secundo,  quod  dixit  eum  secundum  totum 
suum  esse  ex  tempore  incœpisse,  eum  fides  nostra  teneat  quod 
Filius  sit  Dei  per  naturam,  et  quod  ab  aeterno  sit  :  et  de  his  ha- 
bemus  expressasauctoritates  contra  eum  in  sacra  Scriptura.  Nam 
contra  primum  dicitur,  quod  sit  non  filius  solum,  sed  etiam  uni- 
genitus.  Joan.  i  :  Unigenilus  qui  est  in  sinu  Patris.  Contra  se- 
cundum, Joan.  vin  :  Antequam  Abraham  fieret,  ego  sum.  Constat, 
autem  quod  Abraham  ante  beatam  Virginem  fuit  :  et  ideo  sancti 
Patres  addiderunt  in  alio  Symbolo  contra  primum  :  Filium  Dei 
unigenitum  :  contra  secundum  :  Et  ex  Pâtre  natum  ante  omnia 
scecula.  Sabellius  vero  licetdiceret  quod  Christus  fuit  ante  beatam 
Virginem,  dixit  tamen  quod  non  est  alia  persona  Patris,  alia  Filii, 
sed  ipse  Pater  est  incarnatus  :  et  ideo  eadem  est  persona  Patris 
et  Filii.  Sed  hoc  est  erroneum,  quia  aufert  Trinitatem  persona- 
rum,  et  contra  hoc  est  auctoritas  Joan.  vin  :  Solus  non  sum,  sed 
ego,  et  qui  misit  me  pater.  Constat  autem  nullum  a  se  mitti.  Sic 
ergo  mentitur  Sabellius  :  et  ideo  in  Symbolo  Patrum  additur  : 
Deum  de  Deo,  lumen  de  lumine,  id  est,  Deum  Filium  de  Deo  Pâtre, 
et  Filium  qui  est  lumen  de  lumine  Pâtre,  esse  credere  debemus. 
Arius  autem  licet  diceret,  quod  Christus  fuerit  ante  beatam  Vir- 
ginem, et  quod  alia  fuerit  persona  Patris,  alia  Filii,  tamen  tria 
attribuit  Christo.  Primum  est,  quod  Filius  Dei  fuit  creatura,  Se- 
cundum est,  quod  non  ab  aeterno,  sed  ex  tempore  factus  a  Deo 
nobilissima  creaturarum.  Tertium  est,  quod  non  fuerit  unius  na- 
turae  Deus  Filius  eum  Deo  Pâtre,  et  sic  quod  non  fuerit  verus 
Deus.  Sed  hoc  similiter  est  erroneum,  et  contra  auctoritates  sacrae 
Scripturae.  Dicitur  enim,  Joan.  x  :  Ego  et  Pater  unum  sumus, 
scilicet  in  natura  :  et  ideo  sicut  Pater  fuit  semper,  ita  et  Filius  : 
et  sicut  Pater  est  verus  Deus,  ita  et  Filius.  Ubi  ergo  dicitur  ab 
Ario,  Christum  fuisse  creaturam,  e  contra  dicitur  in  Symbolo 
a  Patribus  :  Deum  verum  de  Deo  vero.  Ubi  autem  dicitur  eum 
non  fuisse  ab  aeterno,  sed  ex  tempore,  e  contra  in  Symbolo  dici- 
tur :  Genitum,  non  factum.  Contra  illud  vero  quod  dicitur  eum 

non  esse  ejusdcm  substanliae  cum  Pâtre,  additur  in  Symbolo  : 
Consubstantialem  Patri.  Patet  ergo  quod  credere  debemus,  quod 
Christus  nnigenitus  Dei  est,  et  vere  Filius  Dei,  et  quod  semper 
fuerit  cum  Pâtre,  et  quod  alia  est  persona  Filii,  alia  Patris,  et 
quod  unius  est  naturae  cum  Pâtre.  Sed  hoc  credimus  hic  per 
fidem,  cognosccmus  autem  in  vita  eeterna  per  perfeclam  visionem, 
et  ideo  ad  consolationem  nostram  dicemus  aliquid  de  his.  Scien- 
dum  est  igitur,  quod  diversa  diversum  modum  generationis  ha- 
bent.  Generatio  autem  Dei  alia  est  quam  generatio  aliarum  rerum  ; 
unde  non  possumus  attingere  ad  generalionem  Dei,  nisi  per  ge- 
nerationem  ejus,  quod  in  creaturis  magis  accedit  ad  similitudinem 
Dei.  Nihil  est  autem  Deo  ita  simile,  sicut  anima  hominis,  ut  dic- 
tum  est.  Modus  autem  generationis  in  anima  est,  quia  homo 
cogitât  per  animam  suam  aliquid,  quod  vocatur  conceptio  intel- 
lectus  :  et  hujusmodi  conceptio  oritur  ex  anima  sicut  ex  Pâtre, 
et  vocatur  Verbum  intellectus,  sive  hominis.  Anima  igitur  cogi- 
tando  générât  verbum  suum  :  sic  et  Filius  Dei  nihil  est  aliud  quam 
Verbum  Dei,  non  sicut  verbum  exterius  prolatum,  quia  illud 
transit,  sed  sicut  verbum  interius  conceptum  :  et  ideo  ipsum 
Verbum  Dei  est  unius  naturae  cum  Deo,  et  eequale  Deo.  Unde 
et  beatus  Joannes  de  Verbo  Dei  loquens,  très  hcereses  destruxit. 
Primo,  haeresim  Photini,  quae  lacta  est  cum  dicit  :  In  principio 
erat  Verbum  :  secundo,  Sabellii,  cum  dicit  :  Et  Verbum  erat  apud 
Deum  :  tertio,  Arii,  cum  dicit  :  Et  Deus  erat  Verbum.  Verbum 
autem  aliter  est  in  nobis,  et  aliter  in  Deo.  In  nobis  enim  Verbum 
noslrum  est  accidens,  sed  in  Deo  Verbum  Dei  est  idem  quod  ipse 
Deus  cum  nihil  sit  in  Deo,  quod  non  sit  essentia  Dei.  Nullus  autem 
potest  dicere,  quod  Deus  non  habeat  Verbum,  quia  contingeret 
Deum  esse  insipientissimum  :  et  ideo  sicut  fuit  semper  Deus,  ita 
et  Verbum  ejus.  Sicut  autem  artifex  facit  omnia  per  formam, 
quam  prœcogitavit  in  corde  suo,  quod  est  Verbum  ejus  :  ita  et 
Deus  omnia  facit  Verbo  suo,  sicut  per  artem  suam.  Joan.  i  : 
Omnia  per  ipsum  fada  sunt.  Si  ergo  Verbum  Dei  est  Filius  Dei, 
et  omnia  Dei  Verba  sunt  similitudo  quœdam  istius  Verbi,  debe- 
mus primo  libenter  audire  Verba  Dei.  Hoc  est  enim  signum  quod 
diligamus  Deum,  si  Verba  illius  libenter  audimus.  Secundo  de- 
bemus credere  Verbis  Dei,  quia  ex  hoc  Verbum  Dei  habitat  in 
nobis,  id  est,  Christus  qui  est  Verbum  Dei.  Aposto.  Eph.  m  : 
Habitare  Christum  per  fidem  in  cordibus  vestris.  Joan.  v  :  Verbum 
Dei  non  liabetis  in  vobis  mnnens   Tertio,  oportet  quod  Verbum 

Dei  in  nobis  manens  continue  meditemur,  quia  non  solum  oportet 
credere,  sed  meditari  ;  aliter  non  prodesset  :  et  hujusmodi  medi- 
tatio  valet  multum  contra  peccatum.  Psal.  cvm  :  In  corde  meo 
abscondi  eloquia  tua,  ut  non  peccem  tibi.  Et  iterum  de  viro  justo 
dicitur  :  In  lege  ejus  meditabitur  die  ac  nocte.  Unde  de  beata  Vir- 
gine  dicitur,  quod  conservabat  omnia  verba  hœc,  conferens  in 
corde  suo.  Quarto,  oportet  quod  homo  Verbum  Dei  communicet 
aliis,  commonendo,  praedicando,  et  inflammando.  Apos.  Eph.  iv  : 
Omuis  sermo  malus  ex  ore  vestro  non  procédât,  sed  si  quis  bonus 
ad  œdificationem.  Idem  Colos.  m  :  Verbum  Christi  habitet  in  vobis 
abundanter  in  omni  sapientia  docentes,  et  commonentes  nosmetipsos. 
Idem,IITim.  iv  :  Prœdica  Verbum,  insta  opportune,  importune,  etc. 
Ultimo  Verbum  Dei  débet  executioni  mandari.  Jac.  i  :  Estote 
factores  Verbi,  et  non  auditores  tantum,  fallentes  vosmetiptos.  Ista 
quinque  servavit  per  ordinem  beata  Maria  in  generatione  Verbi 
Dei  ex  se.  Primo  enim  audivit  :  Spiritus  Sanetus  superveniet  in 
te.  Secundo,  consensit  per  fidem  :  Ecce  ancilla  Domini.  Tertio, 
tenuitetportavitin  utero.  Quarto,  protulitet  peperiteum.  Quinto, 
nutrivit  et  lactavit  eum  :  unde  Ecclesia  cantat  :  Ipsum  Regem 
Angelorum  sola  Virgo  lactabat  ubere  de  cœlo  pleno. 

Qui  conceptus  est  de  Spintu  Sancto,  natus  ex  Maria  Virgine. 
Non  solum  est  necessarium  credere  Christiano  Fiiium  Dei,  ut 
ostensum  est,  sed  etiam  oportet  credere  incarnationem  ejus.  Et 
ideo  beatus  Joannes  postquam  dixerat  multa  subtilia  et  ardua, 
consequenter  insinuât  nobis  ejus  incarnationem,  cum  dicit  :  Et 
Verbum  caro  factum  est  :  et  ut  de  hoc  aliquid  capere  possimus 
duo  exempla  ponam  in  médium.  Constat  quod  Filio  Dei  nihil  est 
ita  simile  sicut  Verbum  in  cordelnostro  conceptum,  non  prolatum. 
Nullus  autem  cognoscit  Verbum  dum  est  in  corde  hominis,  nisi 
ille  qui  concipit,  sed  tune  primo  cognoscitur  cum  profertur.  Sic 
Verbum  Dei  dum  erat  in  corde  Patris,  non  cognoscebalur  nisi  a 
Pâtre  tantum,  sed  carne  indutum  sicut  Verbum  voce,  tune  primo 
manifestum  ei  cognitum  est.  Baruc.  m  :  Post  hoc  in  terris  visus 
est,  et  cum  hominibus  conversatus  est.  Aliud  exemplum  est,  quia 
licet  Verbum  prolatum  cognoscatur  per  auditum,  tamen  non  vi- 
detur  nec  tangitur  sed  cum  scribitur  in  charta,  tune  videtur  et 
tangitur.  Sic  et  Verbum  Dei  et  visibile,  et  tangibile  factum  est, 
cura  in  carne  nostra  fuit  quasi  scriptum  :  et  sicut  charta  in  qua 
Verbum  régis  scriptum  est,  dicitur  Verbum  régis,  ita  homo  cui 
conjunctum  est  Verbum  Dei  in  una  hypostasi,  dicitur  Filius  Dei. 

Isa.  vin  :  Sume  tibi  librum  grandem,  et  scribe  in  eo  stylo  hominis  : 
et  ideo  sancti  Apostoli  dixerunt  :  Qui  conceptus  est  de  Spirtu 
Sancto,  natus  ex  Maria  Virgine.  In  quo  quidem  multi  erraverunt. 
Unde  et  sancti  Patres  in  alio  symbolo  in  synodo  Nicena  multa 
addiderunt,  per  quse  nunc  omnes  errores  destruuntur.  Origenes 
enim  dixit,  quod  Christus  est  natus,  et  etiam  venit  in  mundum 
ut  etiam  salvaret  daemones  :  unde  dixit  daemones  omnes  esse  sal- 
vandos  in  fine  mundi.  Sed  hoc  est  contra  sacram  Scripturam. 
Dicitur  enim  Matth.  xxv  :  Discedite  a  me  maledicti  in  ignem 
œternum,  qui  paralus  est  diabolo  et  angelis  ejus  :  et  ideo  ad  hoc 
removendum  additur  :  Qui  propter  nos  homines,  non  propter 
daemones,  et  propter  nostram  salutem  :  in  quo  quidem  magis  ap- 
paret  amor  Dei  ad  nos.  Photinus  vero  voluit  quod  Christus  natus 
esset  de  beata  Virgine,  sed  addit  quod  esset  purus  homo,  qui 
bene  vivendo  et  faciendo  voluntatem  Dei,  meruit  Filins  Dei  fieri, 
sicut  et  alii  sancti  :  contra  quod  dicitur  Joan.  vi  :  Descendi  de 
cœlo,  non  ut  faciam  voluntatem  meam  sed  voluntatem  ejus  qui 
misit  me.  Constat  autem  quod  non  descendisset  nisi  ibi  fuisset, 
et  si  fuisset  purus  homo,  non  fuisset  in  cœlo  :  et  ideo  ad  hoc 
removendum  additur  :  Descendi  de  cœlis.  Manichaeus  vero  dixit, 
quod  licet  Filius  Dei  fuerit  semper,  et  descendent  de  cœlo,  tamen 
non  habuit  veram  carnem,  sed  apparentem.  Sed  hoc  est  falsum. 
Non  enim  decebat  doctorem  veritatis  aliquam  falsitatem  habere  : 
et  ideo  sicut  ostendit  veram  carnem,  sic  habuit.  Unde  dixit  : 
Luc.  xiv  :  Palpate  et  videte,  quia  spiritus  carnem  et  ossa  non 
habet,  sicut  me  videtis  habere  :  et  ideo  ad  hoc  removendum  addi- 
derunt :  Et  incarnatus  est.  Hebion  vero  qui  fuit  génère  Judaeus, 
dixit  quod  Christus  natus  est  de  beata  Virgine,  sed  ex  commis- 
tione  viri,  et  ex  virili  semine.  Sed  hoc  est  falsum,  quia  Angélus 
dixit  Matth.  i  :  Quod  enim  in  eo  nalum  est,  de  Spiritu  Sancto  est  : 
et  ideo  sancti  Patres  ad  hoc  removendum  addiderunt  :  De  Spiritu 
Sancto.  Valentinus  autem,  licet  confiteretur  quod  Christus  con- 
ceptus fuerit  de  Spiritu  Sancto,  voluit  tamen  quod  Spiritus  Sanctus 
portaverit  unum  corpus  cœleste,  et  posuerit  in  beata  Virgine, 
et  hoc  fuit  corpus  Christi  :  unde  nihil  aliud  operala  est  beata 
Virgo,  nisi  quod  fuit  locus  ejus  :  unde  dixit  quod  illud  corpus 
tran^ivit  per  beatam  Virginem  sicut  per  aquœductum  :  sed  hoc 
est  lalsum.  Nam  Angola  dixit  ci  Luc.  i  :  Quod  enim  ex  te  nas- 
cetur  sanctum  votabitur  Filius  Dei,  et  Apost.  Galat.  iv  :  At  ubi 
venit  plenitudo  tmooris,  misit  Deus  Filium  suum  factum  ex  mu- 


406  S.    THOMAS   AQUINATIS   OPUSCULA 

liere  :  et  ideo  addiderunt  :  Natus  ex  Maria  Virgine.  Arius  vero 
et  Apollinarius  dixerunt,  quod  licet  Christus  fuerit  Verbum  Dei, 
et  natus  ex  Maria  Virgine,  tamen  non  habiijt  animam,  sed  loco 
animée  fuit  ibi  divinitas.  Sed  hoc  est  contra  Scripturam,  quia 
Christus  dixit  Joan.  xn  :  Nunc  anima  mea  turbata  est,  et  iterum, 
Matth.  xxvi  :  Tristis  est  anima  mea  usque  ad  mortem  :  et  ideo 
sancti  Patres  ad  hoc  removendum  addiderunt  :  Et  homo  factus 
est.  Homo  enim  ex  anima  et  corpore  consistit  :  unde  verissime 
habuit  omnia  quae  homo  habere  potest  preeter  peccatum.  In  hoc 
autem  quod  dicitur  :  Homo  factus,  destruuntur  omnes  errores 
superius  positi,  et  omnes  alii  qui  dici  possent,  et  preecipue  error 
Eutychetis,  qui  dixit  commistionem  factam,  scilicet  ex  divina  na- 
tura  ethumana,  factam  unam  naturam  Ghristi,  quee  nec  Deus  pure 
est,  nec  purus  homo.  Sed  hoc  est  falsum,  quia  tune  non  esset 
homo,  et  est  etiam  contra  hoc  quod  dicitur,  quod  homo  factus 
est.  Destruitur  etiam  error  Nestorii,  qui  dixit  Filium  Dei  unitum 
esse  homini  solum  per  inhabitationem.  Sed  hoc  est  falsum,  quia 
tune  non  esset  homo,  sed  in  homine  :  et  quod  sit  homo,  patet  per 
Apost.  Philipp.  ii  :  Et  habitu  inventus  ut  homo.  Joan.  vin  :  Quid 
quœritis  me  interficere  hominem,  etc.  Possumus  autem  sumere 
ex  his  aliqua  ad  eruditionem.  Primo  enimeonfirmatur  fides  nostra. 
Si  enim  aliquis  diceret  aliqua  de  aliqua  terra  remota,  et  ipse  non 
fuisset  ibi,  non  crederetur  ei  sicut  si  ibi  fuisset.  Antequam  ergo 
veniret  Christus  in  mundum,  patriarchee,  et  prophetee,  et  Joan. 
Baptista  dixerunt  aliqua  de  Deo  :  sed  tamen  non  ita  crediderunt 
3Îs  homines,  sicut  Christo,  qui  fuit  cum  Deo,  immo  unum  cum 
ipso  :  unde  multum  firma  est  fides  nostra  ab  ipso  Christo  nobis 
tradita.  Joan.  i  :  Deum  nemo  vidit  unquam,  unigenitus  filius  qui 
est  in  sinu  patris,  ipse  enarravit  :  et  inde  est  quod  multa  fidei 
sécréta  sunt  manifesta  nobis  post  adventum  Christi,  quae  ante 
occulta  erant.  Secundo,  ex  iis  elevatur  spes  nostra.  Constat  enim 
quod  Dei  filius  non  pro  parva  ad  nos  venit,  sumens  carnem  nos- 
tram,  sed  pro  magna  utilitate  nostra  :  unde  fecit  quoddam  corn- 
mercium  scilicet  quod  assumpsit  corpus  animatum,  et  de  Virgine 
nasci  dignatus  est,  ut  nobis  largiretur  suam  deitatem,  et  sic  factus 
est  homo,  ut  hominem  faceret  Deum.  Rom.  v  :  Per  quem  habemus 
iccessum  per  fidem  in  graliam  istam,  et  gloriamur  in  spe  gloriœ 
filiorum  Dei.  Tertio,  ex  hoc  accenditur  charitas.  Nullum  enim 
est  tam  evidens  divines  charitatis  indicium,  quam  quod  Deus 
creator  omnium  factus  est  creatura,  Dominus  noster  factus  est 

frater  noster,  filius  Dei  factus  est  filius  hominis.  Joan.  m  :  Sic 
Deus  dilexit  mundum,  ut  filium  suum  unigenitum  daret  :  et  ideo 
ex  hujus  consideratione  amor  reaccendi  débet,  et  inflammari  ad 
Deum.  Quarto,  inducimur  ad  servandam  puram  animam  nostram. 
In  tantum  enim  natura  nostra  fuit  nobilitata  et  exaltata  ex  con- 
junctione  ad  Deum,  quod  fuit  ad  consortium  divinae  personae 
suscepta  :  unde  Angélus  post  incarnationem  noluit  sustinere  quod 
beatus  Joannes  adoraret  eum,  quod  ante  sustinuerat  etiam  a  maxi- 
mis  Patriarchis  :  ideo  homo  hujus  exaltationem  reculens  et  atten- 
dens,  débet  dedignari  vilificare  se,  et  naturam  suam  per  pecca- 
tum  :  ideo  dicit  beatus  Pet.,  II  Pétri  i  :  Per  quem  maxima  et 
pretiosa  nobis  promissa  donavit,  ut  per  hoc  efjîciamur  divinœ 
consortes  naturœ,  confugientes  ejus  quœ  in  mundo  est  concupiscente 
corruptionem.  Quinto,  ex  his  inflammatur  desiderium  nostrum 
ad  perveniendum  ad  Christum.  Si  enim  aliquis  rex  esset  frater 
alicujus,  et  esset  remotus  ab  eo,  desideraret  il  le  cujus  frater  esset 
rex,  ad  eum  venire,  et  apud  eum  esse,  et  manere  :  unde,  cum 
Christus  sit  frater  noster,  debemus  desiderare  esse  cum  eo,  et 
conjungi  ei.  Matth.  xxiv  :  Ubicumque  fuent  corpus,  Mue  congre- 
gabuntur  et  aquilœ  :  et  Apostolus  desiderium  habebat  dissolvi, 
et  esse  cum  Christo  :  quod  quidem  desiderium  crescit  in  nobis 
considerando  incarnationem  ejus. 

Passus  sub  Pontio  Pilato,  crucifixus,  mortuus,  et  sepultus.  Sicut 
necessarium  est  Ghristiano  quod  credat  incarnationem  filii  Dei, 
ila  necessarium  est  quod  credat  passionem  ejus  et  mortem  :  quia 
sicut  dicit  Gregor.  :  «  Nihil  nobis  nasci  profuit,  nisi  redimi  pro- 
fuisset.  »  Hoc  autem  scilicet  quod  Christus  pro  nobis  est  mortuus, 
ita  est  arduum,  quod'vix  potest  intellectus  noster  capere  :  immo 
nullo  modo  cadit  in  intellectu  nostro.  Et  hoc  est  quod  dicit  Apos- 
tolus, Actuum  xin  :  Opus  operor  ego  in  diebus  vestris,  opus  quod 
non  credetissi  quis  enarraverit  vobis.  EtHabacuch.  i  :  Opus  factum 
est  in  diebus  vestris,  quod  nemo  credet  cum  narrabitur.  Tan  ta  est 
enim  gratia  Dei  et  amor  ad  nos,  quod  plus  ipse  fecit  nobis,  quam 
possumus  intelligere.  Non  tamen  debemus  credere,  quod  Christus 
ita  sustinuerit  mortem  quod  deitas  mortua  sit,  sed  quod  humana 
natura  in  ipso  mortua  sit.  Non  enim  mortuus  est  secundurn  quod 
Deus  erat,  sed  secundurn  quod  homo  :  et  hoc  patet  per  tria  exem- 
pte. Unum  est  in  nobis.  Constat  enim  quod  cum  homo  moritur, 
in  separatione  animae  a  corpore  non  moritur  anima,  sed  ipsum 
corpus,  seu  caro  :  sic  et  in  morte  Christi  non  est  mortua  divinitas, 

sed  natura  humana.  Sed  si  Judaei  non  occiderunt  divinitatem, 
videtur  quod  non  magis  peccaverunt  quam  si  occidissent  unum 
alium  hominem.  Ad  hoc  est  dicendum  quod  dato  quod  rex  esset 
indutus  una  veste,  si  quisinquinaret  vestem  illam,  tantum  reatum 
incurreret  ac  si  ipsum  regem  inquinasset.  Judaei  licet  non  possent 
Deum  interficere,  tamen  humanam  naturam  a  Ghristo  assumptam 
occidentes,  sunt  tantum  puniti  ac  si  ipsam  divinitatem  occidis- 
sent. Item,  sicut  dictum  est  superius,  filius  Dei  est  verbum  Dei, 
et  verbum  Dei  incarnatum  est,  sicut  verbum  régis  scriptum  in 
charta.  Si  igitur  aliquis  dilaniaret  charlam  régis,  pro  tanto  ha- 
betur  ac  si  dilaniaret  verbum  régis.  Et  ideo  pro  tanto  habetur 
peccatum  Judaeorum  ac  si  occidissent  verbum  Dei.  Sed  quae  né- 
cessitas, ut  Verbum  Dei  pateretur  pro  nobis?  Magna  :  et  potest 
colligi  duplex  nécessitas.  Una  est  ad  remedium  contra  peccaîa, 
alia  est  ad  exemplum  quantum  ad  agenda.  Ad  remedium  quidem, 
quia  contra  omnia  mala  quae  incurrimus  per  peccatum,  invenimus 
remedium  per  passionem  Christi.  Incurrimus  autem  quinque  mala. 
Primo,  maculam.  Homo  enim  cum  peccat,  deturpat  animam 
suam  :  quia  sicut  virtus  animas  est  pulchritudo  ejus,  ita  peccatum 
est  macula  ejus.  Baruc.  m  :  Quid  est,  Israël,  quod  in  terra  ini- 
micorum  es,  coinquinatus  es  cum  mortuis?  Sed  hoc  removet  passio 
Christi.  Nam  Christus  sua  passione  fecit  balneum  in  sanguine  suo, 
quo  peccatores  lavaret.  Apocalyp.  i  :  Lavit  nos  a  peccatis  nostris 
in  sanguine  suo.  Lavatur  autem  anima  sanguine  Christi  in  baptismo, 
quia  ex  Christi  sanguine  virtutem  habet  regenerativam.  Et  ideo 
cum  aliquis  se  inquinat  per  peccatum,  facit  Christo  injuriam, 
et  magis  peccat  quam  ante.  Hebr.  x  :  Irritam  quis  faciens  legem 
Moysi,  sine  ulla  miseratione,  duobus  vel  tribus  testibus,  moritur, 
quanto  magis  putatis  détériora  rnereri  supplicia  qui  filium  Dei 
conculcaverit,  et  sanguinem  testamenti  pollutum  duxerit?  Secundo, 
incurrimus  olïensam  Dei.  Nam  sicut  carnaiis  diligit  carnalem  pul- 
chritudinem,  ita  Deus  spiritualem,  quae  est  pulchritudo  animae. 
Quando  ergo  anima  per  peccatum  inquinatur,  Deus  offenditur, 
et  odio' habet  peccatorem.  Sapien.  xiv  :  Odio  sunt  Deo  impius  et 
impietas  ejus.  Sed  Christi  passio  hoc  removet,  qui  Deo  Patri  satis- 
fecit pro  peccato,  pro  quo  ipse  homo  satisiacere  non  poterat, 
cujus  charitas  luit  major  et  obedientia  quod  peccatum  primi  ho- 
minis  et  praevaricatio.  Ro.  v  :  Cum  inimici  essemus  Deo,  reconci- 
îiali  snmus  Deo  per  morlem  filii  ejus.  Tertio,  incurrimus  in  infir- 
mitatem.  Nam  homo  semel  peccando  crédit  postmodum  a  peccato 

posse  continere.  Sed  totum  contrarium  accidit,  quia  per  primum 
peccatum  debilitatur  et  fit  pronior  ad  peccandum,  et  peccatum 
magis  dominatur  homini,  et  homo,  quantum  de  se  est,  ponit  se 
in  tali  statu,  ut  non  surgat,  sicut  qui  in  puteum  se  projicit,  nisi 
ex  divina  virtute.  Unde  postquam  homo  peccavit,  natura  nostra 
fuit  debilitata  et  corrupta,  et  tune  homo  fuit  pronior  ad  peccan- 
dum. Sed  Christus  hanc  infirmitatem  et  debilitatem  diminuit, 
licet  non  totam  deleverit,  tarnen  ita  est  homo  ex  Christi  passione 
confortatus,  et  peccatum  debilitatum,  quod  non  tantum  domi- 
natur ei,  et  potest  homo  conari  adjutus  gratia  Dei,  quse  confertur 
in  sacramentis,  quae  ex  Christi  passione  efficaciam  habent,  ita 
quod  potest  resilire  a  peccatis.  Apost.  Rom.  vi  :  Vêtus  homo  noster 
simul  crurAflxus  est,  ut  destruatur  corpus  peccati.  Nam  ante  pas- 
sionem  Christi  pauci  inventi  sunt  sine  peccato  mortali  viventes, 
sed  post,  sine  peccato  mortali  mulli  vixerunt  et  vivunt.  Quarto, 
incurrimus  reatum  pœnae  :  hoc  enim  exigit  justitia  Dei,  ut  qui- 
cumque  peccat,  puniatur  :  pœna  autem  pensatur  ex  culpa.  Unde 
cum  culpa  peccati  mortalis  sit  infinité,  utpote,  contra  bonum 
infinitum,  scilicetDeum,  cujus  pra3cepta  peccator  contemnit,  pœna 
débita  peccato  mortali  est  infinita.  Sed  Christus  per  suam  pas- 
sionem  abstulit  nobis  pœnam  hanc,  et  sustinuit  ipse  I  Pet.  h  : 
Peccata  nostra,  id  est,  pœnam  peccati,  pertulit  \n  corpore  suo.  Nam 
passio  Christi  fuit  tantae  virtutis,  quod  sufficit  ad  expiandum  omnia 
peccata  totius  mundi,  etiam  si  essent  centum  millia.  Et  indo 
est,  quod  baptizati  ab  omnibus  peccatis  lavantur  :  inde  est  etiam, 
quod  Sacerdos  peccata  dimittit  :  inde  est  etiam,  quod  quicumque 
magis  passioni  Christi  se  conformât,  majorem  consequitur  veniam, 
et  plus  meretur  de  gratia.  Quinto  incurrimus  exilium  regni  :  nam 
qui  offendunt  reges,  exulare  coguntur  a  regno,  sic  et  homo  propter 
peccatum  expellitur  de  Paradiso.  Inde  est  quod  Adam,  statim  post 
peccatum,  est  ejectus  de  Paradiso,  et  clausa  est  janua  Paradisi  : 
sed  Christus  sua  passione  januam  illam  aperuit,  et  ad  regnum 
exules  revocavit.  Apcrto  enim  latere  Christi,  aperta  est  janua 
Paradisi,  et  fuso  sanguine  ejus  deleta  est  macula,  placatus  est 
Deus,  ablata  est  debiiitas,  expiata  est  pœna,  exules  revocantur 
ad  regnum  :  et  inde  est,  quod  statim  latroni  dicitur  :  Hodie 
mecum  eris  in  Paradiso  :  hoc  non  est  dictum  olim.  Non  enim 
dietum  fuit  alicui,  non  Adae,  non  Abrahae,  non  David,  sed  hodie, 
sciiicet  quando  aperta  est  janua,  latro  veniam  petit  et  invenit. 
Ilubr.  x  :  Habentes  fiduciam  in  introitu  sanctorum  in  sanguine 

Christi.  Sic  ergo  patet  utilitas  ex  parte  remedii,  sed  non  minor 
est  utilitas  quantum  ad  exemplum.  Nam,  sicut  dicit  beatus  Aug., 
Passio  Christi  sufficit  ad  informandum  totaliter  vitam  nostram. 
Quicumque  enim  vult  perfecte  vivere,  nihil  aliud  faciat  nisi  quod 
contemnat  quae  Christus  in  cruce  contempsit,  et  appetat  quae 
Christus  appetiit.  Nullum  enim  exemplum  virtutis  abest  a  cruce. 
Si  enim  quaeras  exemplum  charitatis  :  Majorent  charitatem  nemo 
habet,  quod  ut  animant  suam  ponat  quis  pro  amicis  suis.  Joan.  xv, 
et  hoc  in  cruce  fecit  Christus  :  et  ideo  si  pro  nobis  animam  suam 
dédit,  non  débet  nobis  esse  grave  quaecumque  mala  sustinere 
pro  ipso,  Ps.  cxv  :  Quid  rétribuant  Domino  pro  omnibus  quœ 
retribuit  mihi?  Si  quaeris  exemplum  patientise,  excellentissima 
in  cruce  invenitur.  Patientia  enim  ex  duobus  magna  ostenditur, 
aut  cum  quis  magna  patienter  suffert,  aut  cum  ea  suffert  quae 
vitare  posset,  et  non  vitat  :  Christus  autem  magna  in  cruce  per- 
tulit.  Threnorum.  i  :  0  vos  omnes  qui  transitis  per  viam,  attendite 
et  videte  si  est  dolor  sicut  dolor  meus.  Et  patienter,  quia  cum  pa- 
teretur,  noncomminabatur.  I  Petr.  n,  et  Isa.  lui  :  Sicut  ovis  ad 
occisionern  ducetur,  et  quasi  agnus  coram  londente  se  obmutescet. 
Item  vitare  potuit,  et  non  vitavit,  Matth.  xxvi  :  An  putas  quia 
non  possuu  rogare  patrem  meum,  et  exhibebit  mihi  modo  plusquam 
duodecim  legiones  Angelorum?  Magna  est  ergo  Christi  patientia 
in  cruce,  Hebrœor.  xn  :  Per  patientiam  curramus  ad  prôpositum 
nobis  certamen,  aspicienles  in  auctorem  fidei  et  consummatorem 
Jesum,  qui  proposito  sibi  gaudio,  sustinuit  crucem  confusione  con- 
tempta.  Si  quaeris  exemplum  humilit^tis,  respice  crucifixum  : 
nam  Deus  judicari  voluit  sub  Pontio  Pilato  et  mori.  Job  xxxvi  : 
Causa  tua  quasi  impii  judicata  est.  Vere  impii,  quia  morte  tur- 
pissima  condemnemus  eum.  Sap.  il.  Dominus  pro  servo,  et  vita 
Angelorum  pro  homine  mori  voluit.  Phil.  n  :  Factus  est  obediens 
usque  ad  mortem.  Si  quaeris  exemplum  obedientiae,  sequere  eum 
qui  factus  est  obediens  Patri  usque  ad  mortem.  Rom.  v  :  Sicut 
per  inobedientiamuniushominis,  peccatores  constituti  sunt  multi, 
ila  per  unius  obedientiam,  justi  constituentur  multi.  Si  quaeris 
exemplum  contemnendi  terrena,  sequere  eum  qui  est  Rex  regum, 
et  Dominus  dominantium  in  quo  sunt  thesauri  sapientiae,  in  cruce 
lamen  nudatum,  illusum,  cons^utum,  ceesum,  spinis  coronatum, 
et  felle  et  aceto  potatum,  et  mortuum.  Igitur  non  afficiaris  ad 
vestes  et  ad  divitias,  quia  diviserunt  sibi  vestimenla  mea  :  non 
ad  honores,  quia  ego  ludibria  et  verbera  expertus  sum  :  non  ad 

dignitates,  quia  plectentes  coronam  de  spinis,  imposuerunt  capiti 
meo  :  non  ad  delicias,  quia  in  siti  mea  pntaverunt  me  aceto.  Aug. 
supra  illud  Heb.  xn  :  Qui  posito  sibi  gaudio,  etc.  dicit  :  «  Omnia 
bona  terrena  contempsit  homo  Christus  Jésus,  ut  contemnenda 
monstraret.  » 

Descendit  ad  inferos.  Sicut  dictum  est,  mors  Christi  fuit  in  se- 
paratione  animae  a  corpore,  sicut  et  aliorum  hominum  :  sed  divi— 
nitas  ita  insolubiliter  juncta  fuit  homini  Christo,  quod  licet  anima 
et  corpus  separentur  ab  invicem,  ipsa  tamen  deitas  perfectissime 
semper  et  anima?,  et  corpori  afftiit,  et  ideo  in  sepulchro  cum 
corpore  fuit  filius  Dei,  et  ad  inferos  cum  anima  descendit.  Sunt 
autem  quatuor  rationes,  quare  Christus  cum  anima  ad  infernum 
descendit. Prima,  ut  sustineret  totam  pœnam  peccati,ut  sic  totam 
culpam  expiaret.  Pœna  autem  peccati  hominis  non  solum  erat 
mors  corporis,  sed  etiam  erat  pœna  in  anima  :  quia  etiam  pec- 
catumerat  quantum  ad  carentiam  visionis  divinae,  pro  qua  abo- 
lenda  nondum  satisfactum  erat.  Et  ideo  post  mortem  descende- 
bant  omnes  etiam  sancti  patres  ante  Christi  adventum  ad  infernum. 
Ut  ergo  Christus  sustineret  totam  pœnam  peccatoribus  debitam, 
voluit  non  solum  mori,  sed  etiam  secundum  animam  ad  infernum 
descendere.  Unde  Psal.  lxxxvii  :  JEstimatus  sum  cum  descenden- 
tibus  in  lacum.  Factus  sum  sicut  homo  sine  adjutorio  inter  mortuos 
liber.  Alii  enim  erant  ibi  ut  servi,  sed  Christus  ut  liber.  Secunda 
ratio  est,  ut  perfecte  subveniret  suis  amicis  omnibus.  Habebat 
enim  amicos  suos  non  solum  in  mundo,  sed  etiam  in  inferno.  In 
hoc  enim  sunt  aliqui  amici  Christi,  in  quantum  habent  charita- 
tem  :  in  inferno  autem  multi  erant  qui  cum  charitate  et  fide  ven- 
turi  decesserant,  sicut  Abraham,  Isaac,  Jacob,  Moyses,  David,  et 
alii  justi  et  perfecti  viri.  Et  quia  Christus  suos  visitaverat  in 
mundo,  et  eis  subvenerat  per  mortem  suam,  voluit  etiam  visitare 
suos  qui  erant  in  inferno,  et  subvenire  eis  descendendo  ad  eos. 
Ecclesiast.  xxiv  :  Penetrabo  omnes  inferiores  partes  terrœ,  et  ins- 
piciam  omnes  dormientes  et  illuminabo  omnes  syerantes  in  Domino. 
Tertia  vero  ratio  est  ut  perfecte  de  diabolo  triumpharet.  Tune 
enim  perfecte  triumphat  aliquisde  aliquo,  quando  non  solum  vin- 
cit  cum  in  campo,  sed  etiam  invadit  eum  usque  in  domum  pro- 
priam,  et  aufert  ei  sedem  regni  et  domum  suam.  Christus  autem 
triumphaverat  contra  diabolum,  et  in  cruce  vicerat  eum  :  unde 
ait  Joan.  xn  :  Nunc  jttdicium  est  mundi,  nunc  princeps  hujus 
mundi,  scilicet  diabolus,  ejicietur  foras.  Et  ideo  ut  perfecte  trium- 

pharet,  voluit  auferre  sedem  regni  sui,  et  ligare  eura  in  domo 
sua,  quse  est  infernus.  Et  ideo  descendit  illuc  et  diripuit  omnia 
sua,  etligavit  eum,  et  abstulit  ei  praedam  suam.  Colos.  h  :  Expo- 
lians  principatus  et  potestatem  transduxit  confidenter,palam  trium- 
phans  illos  in  semetipso.  Similiter  etiam,  quia  potestatem  et  pos- 
sessionem  acceperat  Ghristus  coeli  et  terra?,  voluit  etiam  posses- 
sionem  accipere  inferni,ut  sic  secundum  Apostolumad  Philipp.  h  : 
In  nomine  Jesu  omne  genu  flectatur  cœlestium,  terrestrium,  et  in- 
fernorum.  Marc.  ult.  :  In  nomine  meo  dœmonia  ejicient,  etc.  Quarta 
ratio  et  ultima  est,  pati  mortem  ut  liberaret  sanctos  qui  erant  in 
inferno.  Ghristus  enim  sicut  voluit  pati  mortem  ut  liberaret  vi- 
ventes  a  morte  :  ita  etiam  voluit  descendere  ad  infernum,  ut 
liberaret  eos  qui  erant  ibi.  Zach.  ix  :  Tu  quoque  in  sanguine  tes- 
tamenti  tui  emisisti  vinctos  tuos  de  lacu,  in  quo  non  est  aqua.  Osse. 
xin  :  Ero  mors  tua,  o  mors,  ero  morsus  tuus,  infeme.  Licet  enim 
mortem  totaliter  destruxerit  Ghristus,  infernum  tamennon  omnino 
destruxit,  sed  momordit,  quia  scilicet  non  omnes  liberavit  de  in- 
ferno, sed  illos  tantum  qui  erant  sine  peccato  mortali.Et  similiter 
sine  peccato  originali,  a  quo  quantum  ad  personam  liberati  erant 
percircumcisionem.  Vel  ante  circumcisionem,qui  salvati  erant  in 
fide  parentum  fidelium,  quantum  ad  eos  qui  non  habebant  usum 
rationis  :  vel  per  sacrificia,  et  in  fide  Christi  venturi,  quantum 
ad  eos  qui  non  habebant  usum  rationis  :  vel  per  sacrificia,  et  in 
fide  Christi  venturi,  quantum  ad  adultos.  Sed  erant  ibi  propter 
peccatum  originale  Adae,  a  quo  quantum  ad  naturam  non  potue- 
runt  liberari  nisi  per  Christum.  Et  ideo  dimisit  ibi  illos  qui  des- 
cenderunt  cum  peccato  mortali  et  incircumcisos  parvulos,  et 
immo  dicit  :  Ero  morsus  tuus,  infeme.  Sic  ergo  patrt,  quod 
ChrUtus  descendit  ad  inferos,  et  propter  quid.  Ex  iis  ad  instruc- 
tionem  nostram  possumus  accipere  quatuor.  Primo,  spem  firmam 
de  Deo  :  nam  quantumcumque  homo  sit  in  afflictione,  semper 
tamen  débet  sperare  de  Dei  adjutorio,  et  in  eo  confidere.  Nihil 
enim  ita  grave  invenitur,  sicut  esse  in  inferno.  Si  ergo  Christus 
illos  qui  erant  in  inferno  liberavit,  multum  débet  quilibet,  si  est 
amicus  Dei,  confidere  ut  liborentur  ab  eo  a  quacumque  angustia. 
Sap.  x  :  Hœc  scilicet  sapientia  venditum  justum  non  dereliqu'd,des- 
cenditque  cum  Mo  in  foveam,  et  in  vinculis  non  derdiquit  eum.  Et 
quia  sp^cialiter  Deusjuvat  servos  suos,  multum  di'bet  <ssu  secu- 
curus  ille  qui  servit  Deo.  Eccle.  xxxiv  :  Qui  timet  Deum,  nihil 
trepidabit,  et  non  paoebit,  quoniam  ipsa  est  spes  ejus.  Secundo,  de- 

bemus  concipere  timorem,  et  propellere  praesumptionem.  Nam 
licet  Ghristus  passus  sit  pro  peccatoribus,  et  ad  infernum  descen- 
dent, non  tamen  liberavit  omnes,  sed  illos  tantum  qui  sine  pec- 
cato mortali  erant,  ut  dictum  est.  Illos  vero  qui  in  mortali  deces- 
serant,  dimisit.  Et  ideo  nullus  qui  cum  peccato  mortali  illuc 
descendit,  speret  veniam.  Sed  tantum  in  inferno  erit,  quantum 
sancti  patres  in  paradiso,  scilicet  in  aeternum.  Matth.  xxv:  Ibunt 
ii  in  supplicium  œternum,  isti  outem  in  vitam  œternam.  Tertio, 
debemus  habere  sollicitudem.  Nam  Christus  descendit  ad  inferos 
pro  salute  nostra,  et  nos  fréquenter  debemus  solliciti  esse  illuc 
descendere  considerando  scilicet  pœnas  illas,  sicut  faciebat  ille 
S.  Ezechias,  dicens  Isa.  xxxvm  :  Ego  dixi  in  dimidio  dierum 
meorum  :  vadam  ad  portas  in  fer  i.  Nam  qui  illuc  fréquenter  per 
cogitationem  descendit  in  vita,  non  descendit  de  facili  in  morte, 
quia  hujusmodi  consideratio  retrahit  a  peccato.  Videmus  enim 
quod  homines  hujus  mundi  cavent  sibi  a  maleficiis  propter  tem- 
poralem  pœnam,  quanto  ergo  magis  debent  sibi  a  maleficiis 
cavere  propter  pœnam  inferni,  quae  major  est,  et  quantum  ad  diu- 
turnitatem,  et  quantum  ad  acerbitatem,  et  quantum  ad  multipli- 
citatem?  Ecclesiast.  vu  :  Memorare  novissima  tua,  et  in  œternam 
nonpeccabis.  Quarto,  provenit  nobis  ex  hoc  exemplum  dilectionis. 
Christus  enim  descendit  ad  inferos,  ut  liberaret  suos,  et  ideo 
debemus  eis  subvenire,  qui  sunt  in  purgatorio.  Nimis  esset  durus 
quod  non  subveniret  charo  suo,  qui  esset  in  carcere  terreno.  Multo 
ergo  magis  est  durus,  qui  non  subvenit  amico  qui  est  in  purga- 
torio, cum  nulla  sit  comparatio  pœnarum  mundi  ad  illas.  Jobxix  : 
Miseremini  mei,  miseremini  mei,  saltem  vos,  amicimei,  quia  manus 
Domini  tetigit  me.  Il  Machab.  xn.  Sancta  et  salubris  est  cogitatio 
pro  defunctis  exorare  ut  a  peccatis  solvantur.  Subvenitur  autem  eis 
praecipue  per  tria,  sicut  dicil.Aug.,  scilicet  per  Missas,  orationes, 
et  eleemosynas.  Greg.  addit  quartum,  scilicet  jejunium,  nec  est 
mirum,  quia  etiam  in  mundo  isto  potest  amicus  satisfacere  pro 
amico  :  intelligendum  est  tamen  hoc  de  iilis  qui  sunt  in  purga- 
torio. 

Tertia  die  resurrexit  a  mortuis.  Duo  sunt  homini  necessaria  ad 
cognoscendum,  scilicet  gloria  Dei,  et  pœna  inferni.  Nam  per  glo- 
riam  illecti,  et  per  pœnas  territi,  cavent  sibi  homines  et  retva- 
huntur  a  peccatis.  Sed  hœc  sunt  valde  difhcilia  homini  ad  cog- 
noscendum. Unde  de  gloria  dicitur  Sap.  ix  :  Quœ  in  cœlis  sunt 
quis  investigavit?  Et  hoc  quidem  difficile  est  terrenis,  quia,  utdici- 

tur  Joan.  m  :  Qui  de  terra  est,  de  terra  loquitur.  Sed  non  est  dif- 
cile  spiritualibus,  quia  qui  de  cœlo  venit,  super  omnes  est,  ut  dici- 
tur  ibidem.  Et  ideo  Deus  de  cœlo  descendit,  et  incarnatus  est  ut 
doceret  nos  cœlestia.  Erat  eliam  difficile  cognoscere  poenas  in- 
ferni.  Sap.  h  :  Non  est  qui  agnitus  sii  revenus  ab  inferis,  et  hoc 
dicitur  in  persona  impiorum.  Et  hoc  non  potest  modo  dici  :  quia 
sicut  descendit  de  cœlo  ut  doceret  cœlestia,  ita  resurrexit  ab  in- 
feris ut  nos  de  inferis  educeret.  Et  ideo  necesse  est  ut  credamus, 
quod  non  solum  homo  factus  est  et  mortuus,  sed  quod  resurrexit 
a  mortuis.  Et  ideo  dicitur  :  Tertia  die  resurrexit  a  moriuis.  Inve- 
nimus  autem,  quod  multi  surrexerunt  a  mortuis,  sicut  Lazarus, 
et  fllius  viduae,  et  filia  Archisynagogi.  Sed  resurrectio  Christi  dif- 
fert  a  resurrectione  istorum  et  aliorum  in  quatuor.  Primo,  quan- 
tum ad  causam  resurrectionis,  quia  alii  qui  surrexerunt,  non 
surrexerunt  sua  virtute,  sed  vel  Christi,  vel  ad  preces  alicujus 
Sancti  :  Christus  vero  resurrexit  propria  virtute,  quia  non  solum 
erat  homo,  sed  etiamDeus,  et  divinitas  Verbi  nunquam  separata 
fuit  nec  ab  anima,  nec  a  corpore,  et  ideo  corpus  animam,  et 
anima  corpus  cum  voluit,  resumpsit.  Joan.  x  :  Potestatem  habeo 
ponendi  animam  meam,  et  potestatem  habeo  iterum  sumendi  eam. 
Et  licet  mortuus  fuerit,hoc  non  fuit,  ex  infirmitate,nec  ex  neces- 
sitate,  sed  virtute,  quia  sponte;et  hoc  patet,  quia  cum  emisit 
spiritum,  clamavit  voce  magna,  quod  alii  morienles  nequeunt, 
quia  ex  infumilate  moriuntur.  Unde  Genturio  dixit,Matth.  xxvu  : 
Vere  Filius  Dei  erat  iste  :  et  ideo  sicut  sua  virtute  posuit  animam 
suam,  ita  sua  virtute  recepit  eam.  Et  ideo  dicitur,  quia  resurrexit, 
et  non  quod  fuerit  suscitatus  quasi  ab  alio.  Psal.  m: Ego  dormivi, 
et  soporatus  sum  et  esurrexi  :  nec  est  hoc  contrarium  ei  quod  dici- 
tur Act.  ii  :  Hune  Jesum  resuscitavit  Deus.  Nam  et  pater  resusci- 
tavit  eum  et  filius,  quia  eadem  est  virtus  patris  et  filii.  Secundo, 
diflert  quantum  ad  vitam,  ad  quam  resurrexit,  quia  Christus  ad 
vitam  gloriosam,  et  incorruptibilem.  Apo^t.  Rom.  vi  :  Christus 
resurrexit  a  mortuis  per  gloriam  patris.  Alii  vero  ad  eamdem 
vitam  quam  prius  habuerant,  sicut  patet  de  Lazaro,  et  de  aliis. 
Tertio,  differt  quantum  ad  fructum  et  efficaciam,  quia  virtute 
resurrectionis  Christi  resurgunt  omnes.  Matth.  xxvu  :  Multa 
corpora  sanctorum  qui  dormierant,  surrexerunt.  Apost.  ICorinth. 
xv  :  Christus  resurrexit  a  mortuis,  primitiœ  dormienlium.  Sed 
vide  quod  Christus  per  passionempervenit  ad  gloriam.  Luc.  xxiv: 
Nonne  sic  oportuit  pati  Christum,  et  ita  intrare  in  gloriam  suam? 

ut  doceat  nos  qualiter  ad  gloriam  pervenire  possimus.  Act.  xiv  : 
Per  multas  tribulationes  oportet  nos  intrare  in  regnum  Dei. 
Quarto,  difîert  quantum  ad  tempus,  quia  resurrectio  aliorum  dif- 
fertur  usque  ad  finem  mundi,  nisi  aliquibus  ex  privilegio  ante 
concedatur,  ut  beatae  Yirgini,  et  ut  pie  creditur,  bealo  Joanni 
Evangelistae.  Scd  Ghristus  resurrexit  tertia  die,  cujus  ratio  est, 
quia  resurrectio,  et  mors,  et  nativitas  Christi  fuit  propter  nos- 
tram  salutem,  et  ideo  tune  voluit  resurgere,  quando  salus  nostra 
perficeretur  :  unde  si  statim  resurrexisset,  non  fuisset  creditum, 
quod  fuisset  mortuus,  Item,  si  multum  distulisset,  discipuli  non 
remansissent  in  fîde,  et  sic  nulla  utilitas  fuisset  in  passione  sua. 
Psal.  xxix  :  Quœ  utilitas  in  sanguine  meo  dum  descendu  in  corrup- 
tionem?  Et  ideo  die  tertia  resurrexit,  ut  crederetur  mortuus,  et 
ut  discipuli  fidem  non  amitterent.Possumus  autem  ex  iis,  quatuor 
ad  nostram  eruditionem  accipere.  Primo,  ut  studeamus  resurgere 
spiritualiter  a  morte  animae,  quam  incurrimus  per  peccatum,  ad 
vitam  justitiae  quae  habetur  per  pœnitentiam.  Apo.  Eph.  v  :Surge 
qui  dormis,  et  exurge  a  mortuis,  et  iliuminabit  te  Christus.  Et 
haec  est  resurrectio  prima,  Apoc.  xx  :  Beatus  qui  habet  partent  in 
resurrectione  prima.  Secundo,  quod  non  differamus  resurgere 
usque  ad  mortem,  sed  cito,  quia  Christus  resurrexit  tertia  die. 
Eccle.  v  :  Ne  tardes  converti  ad  Domiuum,  et  ne  différas  de  die  in 
diem,  etc.  quia  non  poteris  cogitare  quae  pertinent  ad  salutem  in- 
firmitate  gravatus.  Et  quia  etiam  perdis  partem  omnium  bono- 
rum,  quae  fiunt  in  Ecclesia,  et  multa  mala  incurris  ex  perseve- 
rantia  in  peccato.  Diabolus  etiam  quanto  diutius  possidet,  tanto 
difficilius  dimittit,  ut  dicit  Beda.  Tertio,  ut  resurgamus  ad  vitam 
incorruplibilem,  ut  scilicet  non  iterum  moriamur,  id  est,  in  tali 
proposito  quod  ultra  non  peccemus.  Rom.  vi  :  Christus  resurgens 
ex  mortuis,  jam  non  moritur,  etc.  et  infra  :  Ita  et  vos  existimate 
vos  morluos  quidem  esse  peccato,  viventes  autem  Deo  in  Christo 
Jesu.  Non  ergo  regnet  peccatum  in  vestro  mortali  corpore,  ut  obe- 
diatis  concupiscentiis  ejus  :  sed  neque  exhibeatis  membra  ve'stra 
arma  iniquitatis  peccato,  sed  exhibete  vos  Deo  tanquam  ex  mortuis 
viventes.  Quarto,  ut  resurgamus  ad  vitam  novam  et  gloriosam,  ut 
scilicet  vitemus  omnia  quae  prius  fuerant  occasiones,  et  causa 
mortis  et  peccati.  Roman,  vi  :  Quomodo  Christus  surrexit  a  mor- 
tuis per  gloriam  patris,  ita  et  nos  in  novitate  vitœ  ambulemus.  Et 
haec  nova  vita  est  vita  justitiae,  quae  innovât  animam,  et  perducit 
ad  vitam  glorrae.  Amen. 

Ascendit  ad  cœlos,  sedet  ad  dexteram  Dei  pains  omnipotentis . 
Post  Christi  resurrectionem  oportet  credere  ejus  ascensionem, 
quia  in  cœlum  ascendit  die  quadragesima.  Et  ideo  dicit  :  Ascen- 
dit, etc.  Girca  quod  debes  notare  tria.  Primo  scilicet  quod  fuit 
sublimis,  rationalis,  et  utilis.  Sublimis  quidem  fuit,  quia  ascendit 
ad  cœlos.  Et  hoc  tripliciter  exponitur.  Primo  super  omnes  cœlos 
corporeos.  A  post.  Ephe.  iv  :  Ascendit  super  omnes  cœlos.  Et  hoc 
primo  incœpit  in  Christo  :  nam  antea  corpus  terrenum  non  erat 
nisi  in  terra,  in  tantum  ut  etiam  Adam  fuerit  in  Paradiso  terres- 
tri.  Secundo,  ascendit  super  omnes  cœlos  spirituales,  scilicet  na- 
turas  spirituales.  Ephes.  i  :  Constituens  Jesum  ad  dexteram  suani 
in  cœlestibus  super  omnem  principatum,  et  potestatem,  et  virtutem, 
et  dominationem,  et  omne  nornen  quod  nominatur  non  solum  in 
hoc  sceculo,  sed  etiam  in  futuro,  et  omnia  subjecit  sub  pedibus  ejus. 
Tertio,  ascendit  usque  ad  sedem  patris.  Danielis  vu  :  Ecce  cum 
nubibus  cœli  quasi  Filius  hominis  veniebat,  et  usque  ad  Antiquum 
dierum  pervenit.  Et  Marc.  ult.  :  Et  Dominus  quidem  Jésus  post- 
quam  locutus  est  eis,assumptus  est  in  cœlum, et  sedet  a  dextris  Dei. 
Non  autem  accipitur  in  Deo  dextera  corporaliter,  sed  metapho- 
rice  :  quia  in  quantum  Deus  dicitur  sedere  ad  dexteram  patris, 
id  est,  ad  aequalitatem  patris  :  in  quantum  homo  sedet  ad  dexte- 
ram patris,  id  est,  in  potioribus  bonis.  Hoc  autem  affectavit  dia- 
bolus.  Isa.  xiv  :  In  cœlum  conscendam;  super  astra  Dei  exaltabo 
solium  meum.  Sedebo  in  monte  testamenti,  in  lateribus  aquilonis  : 
ascendam  super  altitudinem  nubium,  similis  ero  Altissimo  :  sed  non 
pervenit  nisi  Christus,  ideo  dicitur  :  Ascendit  in  cœlum,  sedet  ad 
dexteram  patris,  Psal.  cix  :  Dixit  Dominus  Domino  meo,  sede  a 
dextris  meis.  Secundo,  Christi  ascensio  fuit  rationalis,  quia  ad 
cœlos  et  hoc  propter  tria.  Primo,  quia  cœlum  debebatur  Christo 
ex  sua  natura.  Naturale  enim  est  ut  unumquodque  revertatur 
unde  trahit  originem.  Principium  autem  originis  Christi  est  Deo, 
qui  est  super  bmnia.  Joan.  xv  :  Exivi  a  pâtre,  et  veni  in 
mundum  :  iterum  relinquo  mundum,  et  vado  adpatrem,  Joan.  ni  : 
Nemo  ascendit  in  cœlum,  nisi  qui  descendit  de  cœlo  filius  hominis 
qui  est  in  cœlo.  Et  licet  saneti  in  cœlum  ascendant,  non  tamen 
sicut  Christus,  quia  Christus  sua  virtute,  saneti  vero  attracti  a 
Christo.  Gant,  i  :  Trahe  me  post  te.  Vel  potest  dici,  quia  nemo 
ascpndit  in  cœlum  nisi  Christus,  quia  saneti  non  ascendunt  nisi 
in  quantum  sunt  membra  Christi,  qui  est  caput  Ecclesiae.  Matth. 
xxiv  :  Ubicumque  fuerit  corpus,  illuc  congregabuntur  et  aquilœ. 

Secundo,  debebatur  Christo  cœlum  ex  sua  Victoria.  Nam  Christus 
est  in  mundum  rnissus  ad  pugnandum  contra  diabolum,  et  vicit 
eura,  et  ideo  meruit  exaltari  super  ornnia.  Apoc.  m  :  Ego  vici,  et 
sedi  cum  pâtre  meo  in  throno  ejus.  Tertio,  ex  sui  humilitate.Nulla 
enim  humilitas  est  ita  magna  sicut  humilitas  Christi,  qui  cum 
esset  Deus,  voluit  fieri  homo,  et  cum  esset  Dominus,  voluit  for- 
mam  servi  accipere,  factus  obediens  usque  ad  mortem,  ut  dicitur 
Phil.  il,  et  descendit  usque  ad  infernum,  et  ideo  meruit  exaltari 
usque  ad  cœlum  ad  sedem  Dei  :  nam  humilitas  via  est  ad  exalta- 
tionem,  Luc.  xiv  :  Qui  se  humiliât,  exaltabitnr  ;  Eph.  iv  :  Qui 
descendit,  ipse  est  et  qui  ascendit  super  omnes  cœlos.  Tertio,  Christi 
ascensio  fuit  utilis  :  et  hoc  quantum  ad  tria.  Primo,  quantum  ad 
ductum,  nam  ad  hoc  ascendit  ut  nos  duceret,  sicut  resurrexit  ut 
nos  resurgere  faceret,  ita  ascendit  ut  nos  duceret.  Nos  enim  nes- 
ciebamus  viam,  sed  ipse  ostendit.  Mich.  n  :  Ascendit  iter  panden$ 
ante  eos.  Et  ut  nos  securos  redderet  de  possessione  regni  cœlestis. 
Joan.  xiv  :  V ado  par  are  vobis  locum.  Secundo,  quantum  ad  secu- 
rilatem  :  ad  hoc  enim  ascendit  ut  interpellaret  pro  nobis.  Hebr. 
vu  :  Accedens  per  sernelipsum  ad  Deum,  semper  vivens  ad  interpel- 
landum  pro  nobis.  I  Jo.  u  :  Advocatum  habemus  apud  patrem 
JesumChristum.  Tertio,  ut  ad  se  corda  nostra  traheret.Matth.  vi: 
Ubiest  thésaurus  tuus,  ibi  est  et  cor  îuum,  ut  contemnamus  tem- 
poralia,  Apost.  Colo.  ni  :  Si  consurrexistis  cum  Christo,  quœ 
sursum  sunt  quœrite,  ubi  Christus  est  in  dextera  Dei  sedens  :  quœ 
sursum  sunt  sapite,  non  quœ  super  terram. 

Inde  venturus  est  judicare  vivos  etmortuos.  Ad  officium  régis  et 
Domini  spectat  judicare,  Proverb.  xx  :  Rex  qui  sedet  in  solio 
judicii  dissipât  omne  malum  intuitu  suo.  Quia  ergo  Christus  as- 
cendit in  cœlum,  et  sedet  ad  dexteram  Dei,  sicut  dominus  om- 
nium, manifestum  est,  quod  spectat  ad  eum  judicium.  Et  ideo  in 
régula  catholicae  fidei  confitemur,  quod  venturus  est  judicare 
vivos  et  mortuos  :  hoc  etiam  dixerunt  Angeli.  Act.  i  :  Hic  Jésus, 
qui  assumptus  est  a  vobis  in  cœlum,  sic  veniet  quemadmodum  vidis- 
tis  eum  euntem  in  cœlum.  Sunt  autem  tria  consideranda  de  hoc 
judicio.  Primum  est  forma  judicii  :  secundum  est,  quod  judicium 
hoc  est  tim^ndum  :  tertium  est,  qualiter  praeparemus  nos  ad  hoc 
judicium.  Quoad  formam  judicii  tria  concurrunt,  scilicet  quis  sit 
judex,  qui  judicandi,  et  de  quibus  sit.  Christus  autem  est  judex, 
Act.  x  :  Ipse  est  qui  constitutus  est  a  Deo  judex  vivorum  et  ?nor- 
tuorum,  sive  accipiaraus  per  mortuos  peccatores,  et  per  vivos 
S.  Thom.  Aq.  Opuscula.  -«-  I.  —  27 

recte  viventes  :  sive  per  vivos,  ad  litteram,  illos  qui  tune  vivent, 
et  per  morluos,  omnes  qui  mortui  sunt.  Est  autem  judex  non  solum 
in  quantum  Deus  est,  sed  etiam  in  quantum  homo.Et  hoc  propter 
tria.  Primo,  quia  necessarium  est  ut  judicandi  judicem  videant. 
Divinitas  autem  est  ita  delectabibilis,  quod  nullus  potest  sine 
gaudio  eam  videre  :  et  ideo  nullus  damnatus  poterit  eam  videre, 
quia  tune  gauderet.  Et  ideo  necesse  est  ut  appareat  in  forma  ho- 
minis, ut  ab  omnibus  videatur.  Joan.  v  :  Potestatem  dédit  eijudi- 
cium  facere,  quia  jîlius  hominis  est.  Secundo,  quia  ipse  meruit 
hoc  officium,  secundum  quod  homo.  Ipse  enim,  secundum  quod 
homo  fuit  injuste  judicatus,  et  ex  hoc  Deus  fecit  eum  judicem 
totius  mundi.  Job  xxxvi  :  Causa  tua  quasi  impii  judicata  est, 
eausani  judiciumque  recipies.  Tertio,  ut  cesset  desperatio  ab  om- 
nibus, si  ab  homine  judicantur.  Si  enim  solus  Deus  judicaret, 
homines  territi  desperarent.  Lucas  xn  :  Videbunt  filium  hominis 
venientem  in  nube.  Judicandi  vero  sunt  omnes  qui  sunt,  fuerunt, 
et  erunt.  Apost.  II  Corinth.  y: Omnes  nos  manifestari  oportet  ante 
tribunal  Christi,  ut  référât  unusquisque  propria  corporis,  prout 
gessit,  sive  bonum,  sive  malum.  Est  autem,  sicut  dicit  Gregorius, 
quadruplex  differentia  inter  judicandos.  Aut  enim  judicandi  sunt 
boni,  aut  mali.  Malorum  autem  quidam  condemnabuntur,  sed  non 
judicabuntur,  sicut  infidèles,  quorum  facta  non  discutientur,  quia 
qui  non  crédit  jam  judicatus  est,  ut  dicitur  Joan.  ni.  Quidam  vero 
condemnabuntur  et  judicabuntur,  sicut  fidèles  qui  decesserunt 
cum  peccalo  mortali.  Apo.  Rom.  vi  :  Stipendia  peccati  mors  :  non 
enim  excludentur  a  judicio  propter  fidem  quam  habuerunt.  Bo- 
norum  etiam  quidam  salvabunlur,  et  non  judicabuntur,  pauperes 
scilicet  spiritu  propter  Deum,  quinimmo  alios  judicabunt,  Matth. 
xix  :  Vos  qui  secuti  estis  me,  in  regeneratione  cum  sederit  filius 
hominis  in  sede  majestatis  suœ,  sedebitis  et  vos  super  sedes  duodecim, 
judicantes  duodecim  tribus  Israël  :  quod  quidem  non  solum  intel- 
ligitur  de  discipulis,  sed  etiam  de  omnibus  pauperibus  ;  alias 
Paulus  qui  plus  aliis  laboravit,  non  esset  do  numéro  illorum,  et 
ideo  intelligendum  est  etiam  de  omnibus  sequentibus  Apostolos, 
et  de  Apostolicis  viris.  Ideo  Apost.  I  Corint.  vi  :  An  nescitis  quo 
niam  Angelos  judicabimus?  Isa.  ni  :  Dominus  ad  judicium  véniel 
cum  senibus  populi  sui,  et  principibus  ejus.  Quidam  autem  salva- 
buntur  et  judicabuntur,  scilicet  morientes  in  justitia.  Licet  enim 
in  justitia  decesserint,  in  occupatione  tamen  temporalium  in  ali- 
quo  lapsi  sunt,  et  ideo  judicabuntur,  sed  salvabuntur.  Judicabun- 

lur  autem  de  omnibus  factis  bonis  et  malis.  Ecclesiastes  il  : 
Ambula  in  viis  cordis  tui,  et  scito  quod  pro  omnibus  his  adducet 
te  Deus  in  judicium.  Ecclesiast.  xn  :  Cuncla  quœ  sunt,  adducet 
Deus  in  judicium  pro  omni  errato,  sive  bonum,  sive  malum  sit.  De 
verbis  etiam  otiosis.  Matth.  xn  :  Omne  verbum  otiosum,  quod  lo- 
cuti  fuerint,  homines  reddent  rationem  de  eo  in  die  judicii.  De 
cogitationibus.  Sap.  i  :  In  cogita tionibus  impii  interrogalio  erit: 
et  sic  patet  forma  judicii.  Est  autem  judicium  illud  timendum 
propter  quatuor,  primo,  propter  judicis  sapientiam.  Scit  enim 
omnia  et  cogitationes,  et  locutiones,  et  operationes  :  quoniam 
omnia  nuda  et  aperta  sunt  oculis  ejus,  ut  dicitur  Hebr.  iv.  Pro- 
verb.  xvi  :  Omnes  vive  hominum  patent  oculis  ejus.  Ipse  etiam  scit 
verba  nostra.  Sap.  i  :  Auris  zeli  audit  omnia.  Item,  cogitationes 
nostras.  Jerem.  xvi  :  Pravum  est  cor  hominis,  et  inscrutabile  : 
quis  ccgnoscet  illud?  Ego  Dominus  scrutans  corda,  et  probans 
renés,  qui  do  unicuique  juxta  viam  suam,  et  juxta  fructum  adin- 
ventionum  suarum.  Ibi  erunt  testes  infallibiles,  scilicet  propriae 
hominum  conscientiae.  Apost.  Rom.  il  :  Testimonium  reddente 
illis  conscientia  ipsorum,  et  inter  se  invicem  cogitalionum  accusan- 
tium,  aut  etiam  defendentium  in  die  cum  judicabit  Deus  occulta 
hominum.  Secundo,  propter  judicis  potentiam,  quia  omnipotens 
est  in  se.  Isa.  xl  :  Ecce  Dominus  Deus  in  fortitudine  veniet.  Item, 
omnipotens  est  in  aliis,  quia  omnis  creatura  erit  cum  eo.  Sap.  v: 
Pugnabit  cum  illo  orbis  terrarum  contra  insensatos  :  et  ideo  dice- 
bat  Job  x  :  Cum  sit  nemo  qui  de  manu  tua  possit  eruere.  Psalm. 
cxxxvin  :  Si  ascendero  in  cœlum,  tu  illic  es  :  si  descendero  in  in- 
fernum,  ades.  Tertio,  propter  operis  inflexibilem  juslitiam.  Nunc 
enim  est  tempus  misericordiae,  sed  tempus  futurum  erit  solum 
tempus  justitiae  :  et  ideo  nunc  est  tempus  nostrum,  sed  tune  erit 
solum  tempus  Dei.  Psalm.  lxxiv  :  Cum  accepero  tempus,  ego  justitias 
judicabo.  Proverb.  vi  :  Zeluset  furor  viri  non  parcet  in  die  vin- 
dictœ,  nec  acquiescet  cujusquam  precibus,  nec  suscipiet  pro  re- 
demptione  dona  plurima.  Quarto,  propter  judicis  iram.  Aliter 
enim  apparebit  juslis,  quia  dulcis  et  delectabilis,  Isa.  xxxm  : 
Regem  in  décore  videbunt  :  aliter  malis,  quia  iratus  et  crudelis, 
in  tantum  ut  dicant  montibus  :  Cadite  super  nos,  et  abscondite 
nosab  ira  Agni,  ut  dicitur  Apocal.  vi.  Haec  autem  ira  non  dicit 
in  Dt'O  commoiion^n  ar.imi,  sed  effectum  ira.  paenam  scilicet 
ppccaioribus  infliciam,  scilicet  a3tprnal<m.  Orîgcnes  :  «  Quam 
angusiaa  erunt  peccatoribus  vis  ia  judicio!  De  super  erit  jude& 

iratus,  etc.  »  Contra  autem  hunctimorem  debemus  quatuor  habere 
remédia.  Primum  est  bona  operatio.  Apost.  Rom.  xm  :  Vis  non 
timere  potestalem?  Bonum  fac,  et  habebis  laudemex  Ma.  Secun- 
dum  est  confessio  et  pœnitentia  de  commissis,  in  qua  tria  debent 
esse,  scilicet  dolor  in  cogitatione,  pudor  in  confessione,  et  acer- 
bitas  in  satisjactione,  quee  quidem  expiant  pœnam  seternam. 
Tertium  est  eteemosyna,  quae  omnia  mundat.  Luc.  xvi  :  Facile 
vobis  amicos  de  mammona  iniquilatis,  nt  cum  defeceritis,  reci- 
piant  vus  in  œterna  tabernacula*  Quartum  est  charitas,  scilicet 
amor  Dei  et  proximi,  quae  quidem  charitas  operit  multitudinem 
peccatorum,  ut  dicitur  I  Petr.  iv,  et  Proverb.  x. 

Credo  in  Spiritum  Sanctum.  Sicut  dictum  est,  Verbum  Dei  est 
filius  Dei,  sicut  verbum  hominis  est  conceptio  intellectus.  Sed 
quandoque  homo  habet  verbum  mortuum,  scilicet  quando  homo 
cogitât  quae  débet  facere,  sed  tamen  voluntas  faciendi  non  adest 
ei  :  sicut  quando  homo  crédit  et  non  operatur,  fides  ejus  dicitur 
mortua,  ut  dicitur  Jacob  n.  Verbum  autem  Dei  est  vivum.  Hebr. 
iv  :  Vivus  est  sermo  Dei.  Et  ideo  necesse  est,  quod  Deus  habeat 
secum  voluntatem  et  amorem  :  unde  August.  in  lib.  de  Trinit.  : 
«  Verbum  quod  insinuare  intendimus  cum  amore,  notitia  est. 
Sicut  autem  Verbum  Dei  est  Filius  Dei,  ita  amor  Dei  est  Spiritus 
Sanctus.  Et  inde  est,  quod  tune  homo  habet  Spiritum  Sanctum, 
quando  diligit  Deum.  »  Apost.  Rom.  v  :  Charitas  Dei  diffusa  est 
in  cordibus  nostris  per  Spiritum  Sanctum,  qui  datus  est  nobis.  Fue- 
runt  autem  aliqui,  qui  maie  sentientes  de  Spirilu  Sancto,  dixe- 
runt  quod  erat  servus  et  minister  Dei.  Et  ideo  sancti  ad  removen- 
dum  hos  errores  addiderunt  quinque  verba  in  alio  Symbolo  de 
Spiritu  Sancto.  Primum  est,  quod  licet  sint  alii  spiritus,  scilicet 
Angeli,  sunt  tamen  ministri  Dei,  secundum  illud  Apostoli  He- 
brse.  i  :  Omnes  sunt  administratorii  spiritus:  sed  Spiritus  Sanctus 
Dominus  est.Joan.  iv:  Spiritus  est  Deus,  et  Apost.  h.  Corinth.  ni: 
Dominus  autem  spiritus  est  :  et  inde  est,  quod  ubi  est  spiritus 
Dominij  ibi  est  libertas,  ut  dicitur  II  Corinth.  m,  cujus  ratio  est 
quia  facit  diligere  Deum,  et  aufert  amorem  mundi  :  et  ideo  dici- 
tur :  In  Spiritum  Sanctum  Dominum.  Secundum  est,  quia  in  hoc 
est  vita  animée,  quod  conjungitur  Deo,  cum  ipse  Deus  sit  vita 
animae,  sicut  anima  vita  corporis.  Deo  autem  conjungit  Spiritus 
Sanctus  per  amorem,  quia  ipse  est  amor  Dei,  et  ideo  vivificat. 
Joan.  ix  :  Spiritus  est  qui  vivificat  :  unde  dicitur  :  Et  vivijicantem. 
Tertium  est,  quod  Spiritus  Sanctus  est  ejusdem  substantif  cum 

pâtre  et  filio,  quia  sicut  filius  est  Verbum  patris,  ita  Spiritus 
Sanctus  est  amor  patris  et  filii,  et  ideo  procedit  ab  utroque  : 
et  sicut  Verbum  Dei  est  ejusdem  subslantise  cum  pâtre,  ita  et 
amor  cum  pâtre  et  filio.  Et  ideo  dicitur  :  Qui  ex  pâtre  filioque 
procedit  :  unde  et  per  hoc  patet,  quod  non  est  creatura.  Quartum 
est,  quod  est  aequalis  patri  et  filio  quantum  ad  cultum.  Joan.  iv  : 
Veri  adoratores  adorabunt  patrem  in  spiritu  et  veritate.  Matth. 
ult.  :  Docete  omnes  gentes,  baptizantes  eas  in  nomine  Patris,  et 
Filii,  et  Spiritus  Sancti,  et  ideo  dicitur  :  Qui  cum  pâtre  et  filio 
simul  adoratur.  Quintum,per  quod  manifestatur  quod  sit  aequalis 
Deo,  est  quia  sancti  Prophetse  locuti  sunt  a  Deo.  Constat  autem 
quod  Prophetse  fuerint  locuti  ab  eo.  Sed  Petr.  dicit  II  Pet.  i  quod 
Spiritu  Sancto  inspirati  locuti  sunt  sancti  Dei  hommes.  Isa. 
xlviii  :  Dominus  Deus  misit  me,  et  spiritus  ejus:  unde  hic  dicitur: 
Qui  locutus  est  per  Prophetas.  Per  hoc  autem  destruuntur  duo 
errores,  error  scilicet  Manichaeorum,  qui  dixerunt  quod  vêtus  tes- 
tamentum  non  erat  a  Deo,  quod  falsum  est,  quia  per  Prophetas 
locutus  est  Spiritus  Sanctus.  Item,  error  Priscillae  et  Montani,  qui 
dixerunt  quod  Prophetse  non  sunt  locuti  a  Spiritu  Sancto,  sed 
quasi  amentes.  Provenit  autem  in  nobis  multiplex  fructus  a  Spi- 
ritu Sancto.  Primo,  quia  purgat  a  peccatis,  cujus  ratio  est  :  quia 
ejusdem  est  reficere,  cujus  est  constituere.  Anima  autem  creatur 
per  Spiritum  Sanctum,  quia  omnia  per  ipsum  facit  Deus  :  Deus 
enim  diligendo  suam  bonitatem  causât  omnia.  Sap.  xi  :  Diligens 
omnia  quœ  sunt,etc.  Dionys.  in  4.  c.  de  divinis  nomin.  :  «  Divinus 
amor  non  permisit  eum  sine  germine  esse.  »  Oportet  ergo  quod 
corda  hominum  per  peccatum  destructa  reficiantur  a  Spiritu 
Sancto.  Psalm.  cm  :  Emitte  Spiritum  timm  et  creabuntur,  et  re- 
novabis  faciem  terrœ.  Nec  mirum  si  spiritus  purgat,  quia  omnia 
peccata  dimittuntur  per  amorem.  Luc.  vu  :  Dimissa  sunt  ei  pec- 
cata  multa,  quoniam  dilexit  multum.  Prov.  x  :  Universa  delicta 
operit  charitas.  Item,  I  Petr.  iv  :  Charitas  operit  multitudinem 
peccatorum.  Secundo,  illuminât  intellectum,  quia  omnia  quae  sci- 
mus,  a  Spiritu  Sancto  scimus.  Joan.  xiv  :  Paracletus  autem  Spi- 
ritus Sanctus  quem  mittet  pater  in  nomine  meo,  UU  vos  docebit 
omnia.  et  suggeret  vobis  omnia  quœcumque  dixero  vobis.  Item, 
I  Joan.  h  :  Unctio  docebit  vos  de  omnibus.  Tertio,  juvat  et  quo- 
dammodo  cogit  servare  mandata.  Nullus  enim  posset  servare 
mandata  Dei,  nisi  amaret  Deum.  Joan.  xiv  :  Si  quis  diligit  me, 
sermonem  meum  servabit.  Spiritus  autem  Sanctus  facit  amare 

Deum,  ideo  juvat.  Ezech.  xxxvi  :  Dabovobis  cornovum,  et  spiri- 
tum novum  ponam  in  medio  vestri  :  et  auferam  cor  lapideum  de 
carne  vestra,  et  dabo  vobis  cor  carneum,  et  spiritum  meum  ponam 
in  medio  vestri.  Et  faciam  ut  in  prœceptis  meis  ambuletis,  etjudi- 
cia  mea  custodiatis  et  operemini.  Quarto,  confirmât  spem  vitae 
aeternae,  quia  est  sicut  pignus  hsereditatis  illius.  Apoc.  Eph.  i  : 
Signati  estis  spiritu  promissionis  sancto,  qui  est  pignus  hœreditatis 
nostrœ.  Est  enim  quasi  arrha  vitae  aeternae,  cujus  ratio  est  :  quia 
ex  hoc  debetur  vita  aeterna  homini,  in  quantum  efficitur  filius  Dei, 
et  hoc  fit  per  hoc  quod  fit  similis  Christo.  Assimilatur  autem  ali- 
quis  Christo  per  hoc,  quod  habet  spiritum  Christi,  qui  est  Spiri- 
tus  Sanctus.  Apost.  Rom.  vin  :  Non  enim  accepistis  spiritum  ser- 
vitutis  iterumin  timoré,  sed  accepistis  spiritum  adoptionis  filiorum, 
in  quo  clamamus  :  Abba,pater.  Ipse  enim  spiritus  testimonium  reddit 
spiritui  nostro,  quod  sumus  filii  Dei.  Et  Galat.  iv  :  Quoniam  au- 
tem estis  filii  Dei,  misit  Deus  spiritum  filii  sui  in  corda  vestra, 
clamantem  :  Abba,pater.  Quinto,  consulit  in  dubiis,  et  docet  nos 
quse  sit  voluntas  Dei.  Apoc.  i  :  Qui  habet  aures  audiendi,  audiat 
quid  spiritus  dicat  Ecclesiis.  Isa.  l  :  Audiam  eum  quasi  magis- 
trum. 

Sanctam  Ecclesiam  catholicam.  Sicut  videmus  quod  in  uno  ho- 
mine  est  una  anima,  et  unum  corpus,  et  tamen  sunt  diversa 
membra  ipsius,  ita  Ecclesia  catholica  est  unum  corpus,  et  habet 
diversa  membra.  Anima  autem  quse  hoc  corpus  vivificat,  est 
Spiritus  Sanctus.  Et  ideo  post  fidem  de  Spiritu  Sancto  jubemur 
credere  sanctam  Ecclesiam  catholicam  :  unde  additurin  Symbolo  : 
Sanctam  Ecclesiam  catholicam.  Girca  quod  sciendum  est,  quod 
Ecclesia  est  idem  quod  congregatio.  Unde  Ecclesia  sancta  idem 
est  quod  congregatio  fidelium,  et  quilibet  Christianus  est  sicut 
membrum  ipsius  Ecclesiee  :  de  qua  dicitur  Ecclesiast.  ult.  :  Ap- 
propiate  ad  me  indocti,  et  congregate  vos  in  domum  disciplinœ. 
Hœc  autem  Ecclesia  sancta  habet  quatuor  conditiones,  quia  est 
una,  quia  est  sancta,  quia  est  catholica,  id  est  universalis,  et  quia 
est  fortis  et  firma.  Quantum  ad  primum,  sciendum  est,  quod  licet 
diversi  haeretici  diversas  sectas  adinvenerint,  non  tamen  perti- 
nent ad  Ecclesiam,  quia  sunt  divisi  in  partes,  sed  Ecclesia  est 
una.  Gant,  vi  :  Una  est  columba  mea,  perfecta  mea.  Causatur  autem 
imitas  Ecclesiae  ex  tribus.  Primo,  ex  unitate  fidei.  Omnes  enim 
christiani  qui  sunt  de  corpore  Ecclesiœ,  idemcredunt.  I  Corinth.  i  : 
Id  ipsum  dicatis  omnes,  et  non  sint  in  vobis  schismata,  et  Ephes 

Unus  Deus,  una  fides,  unum  baptisma.  Secundo,  ex  unitate  spei, 
quia  omnes  firmati  sunt  in  una  spe  perveniendi  ad  vitam  seter- 
nam  :  et  ideo  dicit  Apost.  Ephes.  iv  :  Unum  corpus,  unus  spiri- 
tus,  sicut  vocati  estis  in  una  spe  vocationis  vestrœ.  Tertio,  ex  uni- 
tate charitatis,  quia  omnes  connectuntur  in  amore  Dei,  et  ad 
invicem  in  amore  mutuo.  Joan.  xvii  :  Charitatem  quam  dedisti 
mihi,  dedi  eis  ut  sint  unum,  sicut  et  nos  unum  sumus.  Manifestatur 
autem  hujusmodi  amor  si  verus  est,  quando  membra  pro  se  in- 
vicem sunt  sollicita,  et  quando  invicem  compatiuntur.  Ephes.  iv  : 
In  charitate  crescamus  in  illo  per  omnia,  qui  est  caput,  Christus,  ex 
quo  totum  corpus  connexum  et  compactum  per  omnem  juncturam 
subministrationis,  secundum  operationem  in  mensura  uniuscujusque 
membri,  augmentum  corporis  facit  in  œdificationem  sui  in  charitate, 
quia  quilibet  de  gratia  sibi  collata  a  Deo  débet  proximo  servire  : 
unde  nullus  débet  contemnere,  nec  pati  ab  ista  Ecclesia  abjici 
et  expelli,  quia  non  est  nisi  una  Ecclesia,  in  qua  homines  salven- 
tur,  sicut  extra  arcam  Noe  nullus  salvari  potuit.  Circa  secundum, 
sciendum,  quod  est  etiam  alia  congregatio,  sed  malignantium. 
Psalm.  xxv  :  Odivi  Ecclesiam  malignantium,  etc.  Sed  hœc  est 
mala,  Ecclesia  vero  Christi  est  sancta.  Apost.  I  Corinth.  m  : 
Templum  Dei  sanctum  est,  quod  estis  vos  :  unde  dicit ur  :  Sanctam 
Ecclesiam.  Sanctificantur  autem  fidèles  hujus  congregationis  ex 
tribus.  Primo  enim,  quia  sicut  Ecclesia  cum  consecratnr,  mate- 
rialiter  lavatur,  ita  fidèles  loti  sunt  sanguine  Christi.  Apoc.  i  : 
Dilexitnos,  et  lavit  nos  apeccatisnostris  in  sanguine  suo.  Hebr.  xni  : 
Jésus  ut  sanctificaret  per  suum  sanguinem  populum.  Secundo,  ex 
inunctione,  quia  sicut  Ecclesia  inungitur,  sic  et  fidèles  spirituali 
inunctione  unguntur  ut  sanctificentur,  alias  non  essent  christiani, 
Christus  enim  idem  est  quod  unctus.  Haec  autem  unctio  est  gratia 
Spiritus  Sancti.  II  Corinth.  i  :  Qui  unxit  nos  Deus.  Apost.  I  Co- 
rinlh.  vi  :  Sanctificati  estis  in  nomine  Domini  nostri  Jesu  Christi. 
Tertio,  ex  inhabitatione  Trinitatis  :  nam  ubicumque  Deus  inha- 
bitat, locus  ille  sanctus  est  :  unde  Gènes,  xxvm  :  Vere  locus  iste 
sanctus  est,  et  Psal.  xxix  :  Domum  tuam  decet  sanctitudo,  Domine. 
Quarto,  propter  invocationem  Dei.  Jer.  iv  :  Tu  autem  in  nobis  es 
Domine,  et  nomen  tuum  invocatum  est  super  nos,  Cavendum  est 
ergo  ne  post  talem  santificationem  polluamus  animam  nostram, 
quae  templum  Dei  est,  per  peccatum.  Apoc.  I  Cor,  m  :  Si  quis 
templum  Dei  violaverit,  disperdet  illum  Deus.  Circa  tertium,  scien- 
dum est,  quod  Ecclesia  est  catholica,  id  est,  universalis,  primo 

quantum  ad  Iocum,  quia  est  per  totum  mundum,  contra  Dona- 
tistas,  Rom,  i  :  Fides  vestra  annuntiatur  in  universo  mundo. 
Marc.  ult.  :  Euntes  in  mundum  universum  prœdicate  Evangelium 
omni  creaturœ  :  unde  antiquitus  Deuserat  notus  tantum  in  Judaea, 
nunc  autem  per  totum  mundum.  Habet  autem  haec  Ecclesia  très 
partes.  Una  est  in  terra,  alia  est  in  cœlo,  tertia  est  in  purgatorio. 
Secundo,  est  universalis  quantum  ad  conditionem  hominum,  quia 
nullus  abjicitur,  nec  Dominus,  nec  servus,  nec  masculus,  nec 
fœmina.  Gai.  ni  :  Non  est  masculus,  neque  fœmina.  Tertio,  est 
universalis  quantum  ad  tempus  :  nam  aliqui  dixerunt,  quod  Ec- 
clesia débet  durare  usque  ad  certum  tampus.  Sed  hoc  est  falsum, 
quia  haec  Ecclesia  incœpit  a  tempore  Abel,  et  durabit  usque  ad 
finem  saeculi.  Matt.  ult.  :  Ecce  ego  vobiscum  sum  omnibus  diebus 
usque  ad  consummationem  sœculi,  sed  post  consummationem  sae- 
culi remanebit  in  cœlo.  Circa  quartum  sciendum  est,  quod  Ec- 
clesia Dei  est  firma.  Domus  autem  dicitur  firma,  primo  si  habet 
bona  fundamenta.  Fundamentum  autem  Ecclesiae  principale  est 
Ghristus.  Apost.  I  Cor.  m  :  Fundamentum  aliud  nemo  potest  po- 
nere  prœter  id  quod  positum  est,  quod  est  Christus  Jésus.  Secun- 
darium  vero  fundamentum  sunt  Apostoli  et  eorum  doctrina,  et 
ideo  firma  est.  Unde  in  Apocal.  quod  dicitur,  quod  civitas  habebat 
duodecim  fundamenta,  et  erant  ibi  scripta  nomina  duodecim  Apost. 
Apoc.  xxi.  Et  inde  est  quod  dicitur  Ecclesia  Apostolica.  Exinde 
etiam  quod  ad  significandum  firmitatem  hujus  Ecclesiee  B.  Petrus 
dictus  est  vertex.  Secundo,  apparet  firmitas  domus,  si  conquassata 
non  potest  destrui.  Ecclesia  autem  nunquam  potuit  destrui,  nec 
a  persecutoribus,  immo  persecutionibus  durantibus  magis  crevit, 
el  qui  eam  persequebantur,  et  quos  ipsa  persequebatur  deficie- 
bant.  Matth.  xxi  :  Qui  ceciderit  super  lapidem  istum  confringetur  : 
super  quem  vero  ceciderit,  conter  et  eum.  Nec  ab  erroribus,  immo 
quanto  magis  errores  supervenerunl,  tanto  magis  veritas  mani- 
festata  est.  II  Tim.  m  :  Homines  mente  corrupti,  reprobi  circa 
fidcm,  sed  ultra  non  proficientes,  etc.  Nec  a  tentationibus  daemo- 
num.  Ecclesia  enim  est  sicut  turris,  ad  quam  fugit  quicumque 
pugnat  contra  diabolum.  Proverb.  xvm  :  Turris  fortissima  nomen 
domini.  Et  ideo  diabolus  principaliter  conatur  ad  destructionem 
ejus,  sed  non  praevalet,  quia  Dominus  dixit,  Matth.  xvi  :  Et 
portœ  inferi  non  prœvalebunt  adversus  eam,  quasi  dicat  :  Bella- 
bunt  adversum  te,  sed  non  preevalebunt.  Et  inde  est,  quod  sola 
Ecclesia  Pétri,  in  cujus  pat  tem  venit  tota  Italia,  dum  discipali 

mitterentur  ad  prœdicandum,  semper  fuit  firma  in  fide.  Et  cum 
in  aliis  partibus  vel  nulla  fides  sit,  vel  sit  commisla  multis  errori- 
bus,  Ecclesia  tamen  Pétri  et  fide  viget,  et  ab  erroribus  munda 
est.  Nec  mirum,  quia  Dominus  dixit  Petro,  Luc.  xxh  :  Ego  rogavi 
pro  te,  Petre,  ut  non  deficiat  fides  tua. 

Sanctorum  communionem.  Sicut  in  corpore  naturali  operatio 
uniusmembri  ceditin  bonum  totius  corporis,  ita  in  corpore  spiri- 
tuali,  scilicet  Ecclesia.  Et  quia  omnes  fidèles  sunt  unum  corpus, 
bonum  unius  alteri  communicatur,  Apost.  Rom.  xii  :  Singula 
autem  alter  alterius  membra.  Unde  et  inter  alia  credenda  quge 
tradiderunt  Apostoli,  est  quod  communio  bonorum  sit  in  Ecclesia  : 
et  hoc  est  quod  dicitur  :  Sanctorum  communionem.  Inter  alia  vero 
membra  Ecclesiae,  principale  membrum  est  Christus,  quia  est 
caput.  Ephes.  i  :  Ipsum  dédit  capuè  super  omnem  Ecclesiam,  quœ 
est  corpus  ipsius.  Bonum  ergo  Christi  communicatur  omnibus 
christianis,  sicut  virtus  capitis  omnibus  membris,  et  haec  com- 
municatio  fit  per  Sacramenta  Ecclesise,  in  quibus  operatur  virtus 
passionis  Christi,  quae  operatur  ad  conferendam  gratiam  in  re- 
missionem  peccatorum.  Hujusmodi  autem  Sacramenta  Ecclesise 
sunt  septem.  Primum  est  baptismus,  qui  est  regeneratio  qusedam 
spiritualis.  Sicut  enim  vita  carnalis  non  potest  haberi  nisi  homo 
carnaliter  nascatur,.  ita  vita  spiritualis,  vel  gratiee,  non  potest 
haberi  nisi  homo  renascatur  spiritualiter  :  hsec  autem  generatio 
fit  per  baptismum.  Joan.  ni  :  Nisi  guis  renatus  fuerit  ex  aqua  et 
Spiritu  Sancto,  non  potest  introire  in  regnum  Dei.  Et  est  sciendum 
quod  sicut  homo  non  nascitur  nisi  semel,  sic  et  semel  tantum 
baptizatur.  Unde  et  sancti  addiderunt  :  Confiteor  unum  baptisma. 
Virtus  autem  baptismi  est,  quod  purgat  ab  omnibus  peccatis,  et 
quantum  ad  culpam,  et  quantum  ad  pœnam  :  et  inde  est  quod 
nulla  pœnitentia  imponitur  baptizatis,  quantumcumque  fuerint 
peccatores,  et  statim  moriantur  post  baptismum,  immédiate  evo- 
lant  in  vitam  eeternam.  Iode  est  etiam,  quod  licet  soli  Sacerdotes 
ex  officio  baptizent,  ex  necessitate  tamen  cuilibet  licet  baptizare 
servata  tamen  forma  baptismi  quse  est  :  «  Ego  te  baptizo  in  no- 
mine  patris,  et  filii,  et  Spiritus  Sancti.  »  Sumit  autem  hoc  Sacra- 
mentum  virtutem  a  passione  Christi.  Roman,  vi  :  Quicumque 
baptizati  sumus  in  Christo  Jesu,  in  morte  ipsius  baptizati  sumus. 
Et  inde  est,  quod  sicut  Christus  fuit  tribus  diebus  in  sepulcro, 
ita  fit  trina  immersio  in  aqua.  Secundum  Sacramentum  est  con- 
ûrmatio.  Sicut  enim  in  illis  qui  corporaliter  nascuntur,  necessa- 

riae  sunt  vires  ad  operandum,  ita  spiritualiter  renatis  necessarium 
est  robur  Spiritus  Sancli.  Unde  et  Apos.  ad  hoc  quod  essent  fortes, 
receperuntSpiritum  Sanctum  post  ascensionem  Christi.  Luc.  xiv  : 
Vos  autem  sedete  in  civitate,  quousque  induamini  virtute  ex  alto  : 
hoc  autem  robur  confertur  in  Sacramento  confirmationis.  Et  ideo 
illi  qui  habent  curam  puerorum  debent  multum  esse  solliciti  quod 
confirmentur,  quia  in  confirmatione  confertur  magna  gratia.  Et 
si  decedat,  majorem  habet  gloriam  confirmatus,  quam  non  con- 
firmatus,  quia  hic  habuit  plus  de  gratia.  Tertium  Sacramentum 
est  Eucharistia.  Sicut  enim  in  vita  corporali,  postquam  homo 
natus  est,  et  vires  sumpsit,  necessarius  est  ei  cibus  ut  conser- 
vetur  et  sustentelur  :  ita  in  vita  spirituali  post  habitum  robur 
necessarius  est  ei  cibus  spiritualis,  qui  est  corpus  Christi.  Joan.  vi  : 
Nisi  mandncaveritis  carnem  filii  hominis,  et  biberitis  ejus  sangui- 
nem,  non  habebitis  vitam  in  vobis.  Et  ideo  secundum  ordinationem 
Ecclesiœ  quilibet  Christianus  semel  in  anno  débet  recipere  corpus 
Christi,  digne  tamen  et  munde,  quia,  ut  dicitur  I  Cor.  n  :  Qui 
manducat  et  bibit  indigne,  scilicet  cum  conscientia  peccati  mor- 
talis,  de  quo  non  est  confessus,  vel  non  proponit  abstinere,  judi- 
cium  sibi  manducat  et  bibit.  Quartum  Sacramentum  est  pœni- 
tentia.  Contingit  enim  in  vita  corporali  quod  quandoque  quis 
infirmatur,  et,  nisi  habeat  medicinam,  moritur,  et  ita  in  vita  spi- 
rituali quis  infirmatur  per  peccatum,  unde  necessaria  est  medicina 
ad  recuperandam  sanitatem,  et  haec  gratia  quae  confertur  in 
pœnitentiae  Sacramento.  Psalm.  en  :  Qui  propitiatur  omnibus 
iniquitatibus  tuis,  qui  sanat  omnes  infirmitates  tuas.  In  pœnilentia 
autem  tria  debent  esse  :  conlritio,  quae  est  dolor  de  peccato  cum 
proposito  abstinendi,  confessio  peccatorum  cum  integritate,  et 
satisfactio,  quae  est  per  bona  opéra.  Quinlum  Sacramentum  est 
extrema  Unctio.  In  hac  enim  vita  sunt  multa  quae  impediunt, 
propter  quae  homo  non  potest  perfecte  consequi  purgationem  a 
peccatis.  Et  quia  nullus  potest  intrare  vitam  aeternam  nisi  sit 
bene  purgatus,  necessarium  fuit  aliud  Sacramentum  quo  homo 
purgaretur  a  peccatis,  et  liberaretur  ab  infirmitate,  et  praepara- 
retur  ad  introitum  regni  cœlestis,  et  hoc  est  Sacramentum  extremae 
Unctionis.  Sed  quod  non  semper  curet  corporaliter,  hoc  est  quia 
forte  vivere  non  expedit  saluti  animae.  Jac.  v  :  Infirmatur  quis 
in  vobis,  inducat  Presbyteros  Ecclesiœ,  et  orent  super  eum,  un- 
gentes  eum  oleo  in  nomine  Domini,  et  oratio  fidei  salvabit  infirmum, 
et  alleviabit  eum  Dominus,  et  si  in  peccatis  sit,  remittentur  ei.  Sic 

ergo  patet,  quod  per  quinque  Sacramenta  quœ  prœdicta  sunt, 
habetur  perfectio  vitae.  Sed  quia  necessarium  est  quod  hujusmodi 
Sacramenta  conferantur  per  determinatos  ministros,  ideo  fuit 
necessarium  Sacramentum  ordinis,  cujus  ministerio  hujusmodi 
Sacramenta  dispensarentur  :  nec  est  attendenda  ad  hoc  eorum 
vita,  si  aliquando  ad  mala  déclinant,  sed  virtus  Christi,  per  quam 
ipsa  Sacramenta  efficaciam  habent,  quorum  ipsi  dispensatores 
sunt.  Apost.  I  Corinth.  iv  :  Sic  nos  existimet  homo,  ut  ministros 
Christi,  et  dispensatores  mysteriorum  Dei  :  et  hoc  est  sextum 
Sacramentum,  scilicet  ordinis.  Septimum  Sacramentum  est  ma- 
trimonium,  in  quo  si  munde  vivunt  homines,  salvantur,  et  possunt 
sine  peccato  mortali  vivere.  Et  interdum  déclinant  conjugati  ad 
venialia,  quando  eorum  concupiscentia  non  fertur  extra  bona 
matrimonii,  et  si  efferatur  extra,  tune  déclinant  ad  mortale.  Per 
haec  autem  septem  Sacramenta  consequimur  peccatorum  remis- 
sionem,  et  ideo  hic  statim  subditur  :  Remissionem  peccatorum. 
Per  hoc  etiam  datum  est  Apostolis  dimittere  peccata  :  et  ideo 
credendum  est,  quod  ministri  Ecclesiœ,  ad  quos  derivata  est 
hujusmodi  potestas  ab  Apostolis,  et  ad  Apostolos  a  Christo,  in 
Ecclesia  habeant  potestatem  ligandi  atque  solvendi  et  quod  in 
Ecclesia  sit  plena  potestas  dimittendi  peccata,  sed  gradatim. 
scilicet  a  Papa  in  alios  praelalos.  Sciendum  est  etiam,  quod  non 
solum  virtus  passionis  Christi  communicatur  nobis,  sed  etiam 
meritum  vitae  Christi,  et  quidquid  boni  fecerunt  omnes  sancti 
communicatur  in  charitate  existentibus,  quia  omnes  unum  sunt. 
Psalm.  cvhi  :  Particeps  ego  sum  omnium  timentium  te.  Et  inde 
est,  quod  qui  in  charitate  vivit,  particeps  est  omnis  boni  quod 
fit  in  toto  mundo,  sed  tamen  specialius  illi,  pro  quibus  specialius 
fit  aliquod  bonum  :  nam  unus  potest  satisfacere  pro  alio,  sicut 
patet  in  benefîciis,  ad  quae  plures  congregationes  admittunt  ali- 
quos.  Sic  ergo  per  hanc  communionem  consequimur  duo,  unum 
scilicet  quod  meritum  Christi  communicatur  omnibus  :  aliud  quod 
bonum  unius  communicatur  alteri,  unde  excommunicati  per  hoc 
quod  sunt  extra  Ecclesiam,  perdunt  partem  omnium  bonorum 
quœ  fiunt,  quod  est  majus  damnum,  quam  damnum  alicujus  rei 
temporalis.  Est  eliam  aliud  periculum,  quia  constat  quod  per  hu- 
jusmodi suffragia  impeditur  diabolus,  ne  possit  nos  tentare  :  undo 
quando  quis  excluditur  ab  hujusmodi  suffragiis,  diabolus  facilius 
vincit  eum.  Et  inde  est  quod  in  primitiva  Ecclesia,  cum  aliquis 
excommuoicabatur,  statim  diabolus  vexabat  eum  corporaliter. 

Carnis  resurrectionem.  Spiritus  Sanctus  non  solum  sanctificat 
Ecclesiam  quantum  ad  animam,  sed  virtute  ejus  résurgent  cor- 
pora  nostra.  Rom.  iv  :  Qui  suscitavit  Jesum  Christum  Dominum 
nostrum  amortuis,  et  I  Gorinth.  xv  :  Quoniam  quidem  per  homi- 
nem  mors,  et  per  hominem  resurrectio  mortuorum  et  ideo  credimus 
secundum  fidem  nostram  resurrectionem  mortuorum  futuram. 
Girca  quam  quatuor  consideranda  occurrunt.  Primum  est,  utilitas 
quae  ex  fide  resurrectionis  provenit  :  secundum,  est  qualitas  re- 
surgentium  quantum  ad  omnes  in  generali  :  tertium,  quantum  ad 
bonos  :  quartum  quantum  ad  malos  in  speciali.  Circa  primum 
sciendum,  quod  ad  quatuor  est  nobis  utilis  fides  et  spes  resur- 
rectionis. Primo,  ad  tollenduna  tristitias,  quas  ex  mortuis  conci- 
pimus.  Impossibile  estenim  quod  homo  non  doleat  de  morte  chari 
sui  :  sed  per  hoc  quod  sperat  eum  resurrecturum,  multum  tem- 
peratur  dolor  mortis.  I  Thessalonicien.  iv  :  Nolumus  vos  ignorare 
fratres  de  dormientibus,  ut  non  contristemini  sicut  et  cœteri  qui 
spem  non  habent.  Secundo,  aufert  timorem  mortis  :  si  homo  post 
mortem  non  speraret  aliam  vitam  meliorem,  sine  dubio  mors 
esset  valde  timenda,  et  potius  deberet  homo  quaecumque  mala 
facere,  quam  incurrere  mortem  :  sed  quia  credimus  esse  aliam 
vitam  meliorem,  ad  quam  perveniemus  post  mortem,  constat 
quod  nullus  débet  mortem  timere,  nec  timoré  mortis  aliqua  mala 
facere.  Heb.  n  :  Ut  per  mortem  destrueret  eum  qui  habebat  mortis 
imperium,  id  est,  diabolum,  et  liberaret  eos,  qui  timoré  mortis  per 
totam  vitam  obnoxii  erant  servituti.  Tertio,  reddit  sollicitos  et 
studiosos  ad  bene  operandum,  si  enim  vita  hominis  esset  tantum 
ista,  in  qua  vivimus,  non  inesset  hominibus  magnum  sludium 
ad  bene  operandum  :  quia  quidquid  faceret,  parvum  esset  eum 
ejus  desiderium  non  sit  ad  bonum  delerminatum  secundum  cer- 
tum  tempus,  sed  ad  seternitatem.  Sed  quia  credimus  quod  per 
haec  quse  hic  facimus,  recipiemus  bona  aeterna  in  resurrectione, 
ideo  studemus  bona  operari.  I  Gorinth.  xv  :  Si  in  hac  vita  tantum 
in  Chrislo  sperantes  sumus,  miserabiliores  sumus  omnibus  homini- 
bus. Quarto,  retrahit  a  malo.  Sicut  enim  spes  praemii  allicit  ad 
bonum  operando,ita  timor  pœnae  quam  credimus  malis  reservari, 
retrahit  a  malo.  Joan.  vi  ;  Et  procèdent  qui  bona  fecerunt  in  re- 
surrectionem vitœ  ;  qui  vero  mala  egerunt,in  resurrectionem  judi- 
cii.  Girca  secundum  sciendum  est,  quod  quantum  ad  omnes  qua- 
druplex conditio  attendi  potest  in  resurrectione.  Prima  est  ad 
identitatem  corporum  resurgentium,  quia  idem  corpus  quod  nunc 

est  quantum  ad  carnem,  et  quantum  ad  ossa  resurget,  licet  ali- 
qui  dixerint,  quod  hoc  corpus  quod  nunc  corrumpitur,  non  resur- 
get :  quod  est  contra  Apostolum.  Ait  enim  I  Gorinth.  xv:  Oportei 
corruptibile  hoc  induere  incorruptionem  :  et  quia  sacra  Scriptura 
dicit,  quod  virtute  Dei  idem  corpus  ad  vitam  resurget.  Job  xix  : 
Rursum  circumdabor  pelle  mea3  et  in  carne  mea  videbo  Deum.  Se- 
cunda  conditio  erit  quantum  ad  qualitatem,  quia  corpora  resur- 
gentia  erunt  alterius  qualitatis  quam  nunc  sint,  quia  et  quantum 
ad  beatos,  et  quantum  ad  malos  corpora  erunt  incorruptibilia, 
quia  boni  erunt  semper  in  gloria,  et  mali  semper  in  pœna  eorum. 
I  Gorinth.  xv  :  Oportet  corruptibile  hoc  induere  incorruptionem,  et 
mortale  hoc  induere  immortalitatem.  Et  quia  corpus  erit  incorrup- 
tible etimmortale,  non  erit  usus  ciborum  et  venereorum  :  Matth. 
xx  :  In  resurrectione  neque  nubent,  neque  nubentur,  sed  erunt 
sicut  Angeli  Dei  in  cœlo.  Et  hoc  est  contra  Judseos  et  Saracenos. 
Job  vi  :  Non  revertetur  ultra  in  domum  suam.  Tertia  conditio 
quantum  ad  integritatem,  quia  omnes  et  boni,  et  mali  résurgent 
cum  omni  integritate  quae  ad  perfectionem  hominis  pertinet.  Non 
enim  erit  ibi  caecus,  vel  claudus,  nec  aliquis  defectus.  Apost. 
I  Cor.  xv  :  Mortui  résurgent  incorrupli,  id  est,  impassibles 
quantum  ad  corruptiones  présentes.  Quarta  conditio  est  quantum 
ad  a3tatem,quia  omnes  résurgent  in  œtate  perfecta,  id  esttriginta 
trium  vel  duorum  annorum,  cujus  ratio  est  :  quia  qui  nondum 
pervenerunt  ad  hoc,  non  habent  œtatem  perfectam,  et  senes  hanc 
jam  amiserunt,  et  ideo  juvenibus  et  pueris  addetur  quod  deest, 
senibus  vero  restituetur.  Eph.  iv  :  Donec  occurramus  omnes  in  vi- 
rum  perfectum  in  mensuram  œtatis  plenitudinis  Christi.  Girca  ter- 
tium,  sciendum  est,  quod  quantum  ad  bonos  erit  specialis gloria; 
sancti  habebunt  corpora  glorificata,  in  quibus  erit  quadruplex 
conditio.  Prima  est  claritas.  Mat.  xm  :  Fulgebunt  justi  sicut  sol 
in  regno  patris  eorum.  Secunda  est  impassibilitas.  1  Cor.  xv  : 
Seminatur  in  ignqbilitate,  surget  in  gloria.  Apoc.  xxi  :  Absterget 
Deus  omnem  lacrymam  ab  oculis  eorum,  et  mors  ultra  non  erit, 
neque  luctus,  neque  clamor,  neque  dolor  erit  ultra,  quia  prima 
abierunt.  Tertia  est  agilitas.  Sap.  m  :  Fulgebunt  justi,  et  sicut 
scintillœin  arundineto  discurrent.  Quarta  est  subtilitas.I  Cor.xv: 
Seminatur  corpus  animale,  surget  corpus  spirituale,  non  quod 
omnino  sit  spiritus,  sed  quia  erit  totaliter  spiritui  subjectum. 
Circa  quartum,  sciendum,  quod  damnatorum  conditio  contraria 
erit  conditioni  beatorum,  quia  erit  in  eis  pœna  œterna,  in  qua 

est  quadruplex  mala  conditio  :  nam  corpora  eorum  obscura.  Isa. 
xm  :  Faciès  combustœ  vultus  eorum.  Item,  passibilia,  licet  nun- 
quam  corrumpantur,  quia  semper  in  igné  ardebunt,  et  nunquam 
consummabuntur.  Isa.  lxvi  :  Verrais  eorum  non  morietur,et  ignis 
eorum  non  extinguetur.  Item,  erunt  gravia.  Anima  enim  erit  ibi 
quasi  catenata.  Psal.  cxlix  :  Ad  alhgandos  reges  eorum  in  compe- 
dibus.  Item,  erunt  quodammodo  carnalia  et  anima  et  corpus. 
Joël,  i  :  Computruerunt  jumeata  in  stercore  suo. 

Vilam  œternam.  Amen.  Gonvenienter  in  fine  omnium  deside- 
riorum  nostrorum,  scilicet  in  vila  aeterna,  finis  datur  credendi  in 
Symbolo,  cum  dicitur  :  Vitam  œternam.  Amen  :  contra  quod  di- 
cunt  illi,  qui  ponunt  animam  interire  cum  corpore.  Si  enim  hoc 
esset  verum,  homo  esset  ejusdem  conditionis  cum  brutis  :  et  istis 
convenitillud,  Psal.  xlviii  :  Homo  cum  in  honore  esset  non  intel- 
Icxit  ;  comparatus  est  jumentis  insipientibus,  et  similis  factus  est 
illis.  Anima  enim  hurnana  assimilatur  Deo  in  immortalitate,  ex 
parte  autem  sensualitatis  assimilatur  bestiis.  Cum  ergo  crédit 
quis,  quod  anima  moriatur  cum  corpore,  recedit  a  Dei  similitu- 
dine,  et  bestiis  comparatur,  contra  quos  dicitur  Sap.  n  :  Neque 
mercedem  speraverunt  justitiœ,  nec  judicaverunt  honorem  anima- 
rum  sanctarum  :  quoniam  Deus  creavit  homineminexterminabilem, 
et  ad  imaginem  similitudinis  suœ  fecit  illum.  Est  autem  primo  con- 
siderandum  in  hoc  articulo,  quœ  vita  sit  vita  aeterna  :  circa  quod 
sciendum,  quod  in  vita  aeterna  primum  est  quod  homo  conjun- 
gitur  Deo.  Nam  ipse  Deus  est  praemium  et  finis  omnium  laborum 
nostrorum.  Gen.  xv  :  Ego  protector  tuus,  et  merces  tua  magna 
nimis.  Consistit  autem  haec  conjunctio  in  perfecta  visione.  I  Co- 
rinth.  xm  :  Videmus  nunc  per  spéculum  in  œnigmate,  tune  autem 
facieadfaciem.  Item  consistit  in  summalaude.  Aug.inxxn  deCiv. 
Dei  :  «  Videamus,  amabimus,  et  laudabimus  ».  Isa.  li  :  Gaudium 
et  lœtitia  mvenietur  in  ea,  gratiarum  actio  et  voxAaudis.  Item,  in 
perfecta  satietate  desiderii  :  nam  ibi  habebit  quilibet  beatus  ultra 
desiderata  et  sperata,cujus  ratio  est:  quia  nullus  potest  in  vita 
ista  implere  desiderium  suum,  nec  unquam  aliquod  creatum  sa- 
tiat  desiderium  hominis.  Deus  enim  solus  satiat,  et  infinitum 
excedit,  et  inde  est  quod  non  quiescit  nisi  in  Deo.  Aug.  in  I  Con- 
fess.«Fecisti  nos,  Domine,  ad  te,  et  inquietum  est  cor  nostrum  donec 
requiescat  in  te  ».  Et  quia  sancti  in  patria  perfecte  habebunt  Deum 
manifestum  est  quod  satiabitur  desiderium  eorum,  et  adhuc  glo- 
ria  excedet.  Et  ideo  dicit  Dominus,  Matt.  xxv  :  Intra  in  gaudium 

Domini  tui.  Aug.  «  Totum  gaudium  non  intrabit  in  gaudentes,  sed 
toti  gaudentes,  intrabunt  in  gaudium  y.  Psal.  xvi  :  Sattabor  cum 
apparuerit  gloria  tua,  et  iterum  :  Qui  replet  in  bonis  desiderium 
tuum,  etc.  Quidquid  enim  delectabile  est,  totum  est  ibi  supera- 
bundanter.  Si  enim  appetantur  delectationes,  ibi  erit  summa  et 
perfectissima  delectatio,  quia  de  summo  bono,  scilicet  Deo.  Job. 
xxii  :  Tune  super  Omnipotentem  deliciis  afflues.  Psalm.  xv  :  Delec- 
tationes in  dextera  tua  usque  in  jinem.  Item,  si  appetuntur  hono- 
res, ibi  erit  omnis  honor.  Homines  praecipue  desiderant  esse 
reges  quantum  ad  laicos  :  et  Episcopi,  quantum  ad  clericos,  et 
utrumque  erit  tibi.  Apoc.  v  :  Fecisti  nos  Deo  nostro  regnum  et 
Sacerdotes.  Sap.  v  :  Ecce  quomodo  computati  sunt  inter  filios  Dei. 
Item,  si  scientia  appetitur,  ibi  erit  perfectissima,  quia  omnes  na- 
turas  rerum,  et  omnem  veritatem,  et  quidquid  volemus  sciemus, 
et  quidquid  volemus  habere  habebimus  ibi  cum  ipsa  vita  œterna. 
Sapien.  vu  :  Venerunt  mihi  omnia  bona  pariter  cum  illa.  Pro- 
verb.  x  :  Desiderium  suumjustis  dabitur.  Tertio,  consistit  in  per- 
fecta  securitate  :  nam  in  mundo  isto  non  est  perfecta  securitas, 
quia  quanto  quis  habet  plura  et  magis  eminet,  tanto  plura  timet 
et  pluribus  indiget  :  sed  in  vita  aeterna  nulla  est  tristitia,  nullus 
labor,  nullus  timor.  Prov.  :  Abundantia  perfruetur,malorum  ti- 
moré sublato.  Quarto,  consistit  in  omnium  beatorum  jucunda  so- 
cietate,  quae  societas  erit  maxime  delectabilis,  quia  quilibet 
habebit  omnia  bona  cum  omnibus  beatis  :  nam  quilibet  diliget 
alium  sicut  seipsum,  et  ideo  gaudebit  de  bono  alterius  sicut  do 
suo.  Quo  fit  ut  tantum  augeatur  laetitia  et  gaudium  unius,  quan- 
tum est  gaudium  omnium.  Psal.  lxxxvi  :  Sicut  lœtantium  om- 
nium habitatio  est  in  te.  Haec  autem  quae  dicta  sunt,  et  multa 
ineffabilia  habebunt  sancti  qui  erunt  in  patria.  Mali  vero  qui 
erunt  in  morte  œterna  non  minus  habebunt  de  dolore  et  peena, 
quam  boni  de  gaudio  et  gloria.  Exaggeratur  autem  pœna  eorum 
primo  ex  separatione  Dei  et  omnium  bonorum,  et  hase  est  pœna 
damni,  quae  respondet  aversioni,  quae  pœna  major  est  quam 
pœna  sensus.  Matth.  xxv  :  Inutilem  servum  ejicite  in  tenebras 
exteriores.ln  vita  enim  illa  mali  habent  tenebras  interiores,  scili- 
cet peccati,  sed  tune  habebunt  etiam  exteriores.  Secundo  ex 
remorsu  conscientiae  :  Psal.  xlix  :  Arguam  te,  et  statuam  contra 
faciem  tuam.  Sap.  v  :  Prœ  angustia  spiritus  gementes  :  et  tamen 
haec  pœnitentia  et  gemitus  erit  inutilis,  quia  non  propter  odium 
mali,  sed  propter  dolorem  pœnae.  Tertio,  ex  immensitate  pœnae 

sensibilis,  scilicet  ignis  inferni,  qui  animam  et  corpus  cruciabit, 
quas  est  acerbissima  pœnarum,  sicut  dicunt  sancti,  et  erunt  sicut 
semper  morientes,  et  nunquam  mortui,  nec  moriuntur  :  unde  di- 
citur  mors  œterna  quia  sicut  moriens  est  in  acerbitate  pœnarum, 
sic  et  ilii  qui  sunt  in  inferno.  Psal.  xlviii  :  Sicut  oves  in  inferno 
positi  sunt,  mors  depascet  eos.  Quarto,  ex  desperatione  salutis. 
Nam  si  eis  daretur  spes  liberationis  a  pœnis,  eorum  pœna  miti- 
garetur  :  sed  cum  subtrahitur  eis  omnis  spes,  pœna  efficitur 
gravissima.  Isa.  lxvi  :  Vermis  eorum  non  morietur,  et  ignis  eorum 
non  extinguetur.  Sic  ergo  patet  differentia  inter  bene  operari  et 
maie,  quia  bona  opéra  ducunt  ad  vitam,  mala  autem  trahunt  ad 
mortem  :  et  propter  hoc  homines  deberent  fréquenter  reducere 
heec  ad  memoriam,  quia  ex  hoc  provocarentur  ad  bonum,  et  re- 
traherentur  a  malo  :  unde  et  signanter  in  fine  omnium  ponitur  : 
Vitam  œternam,  ut  semper  magis  mémorise  imprimatur,  ad  quam 
vitam  nos  perducat  Dominus  Jésus  Christus,  Deus  benedictus  in 
sœcula  sœculorum.  Amen. 


Explicit  Opusculum  sexlum,  scilicet  expositio  S.  Thom.  de  Aquino  Ordinit 
Prcedicatorum  super  Symbolo  Apostolorum,  scilicet  Credo  in  Deum. 


VIII 
EXPÔSITIO  DEVOTISSIMA 

ORATIONIS    DOMINICA 

VIDE  LIC  ET 

PATER    NOSTER 

(Edit.  Rom.  Opusculum  VU.) 


Pater  noster.  Inter  alias  orationes,  oratio  Dominica  principalior 
invenitur.  Habet  enim  quinque  excellentia,  quae  in  oratione  re- 
quiruntur.  Débet  enim  esse  oratio  secura,  recta,  ordinata,  et 
humilis.  Secura  quidem,  ut  cum  fiducia  adeamus  ad  thronum 
graliœ  ejus,  ut  dicitur  Hebr.  iv.  In  fide  etiam  non  déficientes. 
Dicitur  enim  Jacob,  i  :  Postulet  autem  in  fide  nihil  hœsitans.  Ra- 
tionabiliter  autem  haec  oratio  est  securissima  :  est  enim  ab  advo- 
cato  nostro  formata,  qui  est  sapientissimus  petitor,  in  quo  sunt 
omnes  thesauri  sapientiœ,  ut  dicitur  ad  Colosens.  u.  De  quo  dici- 
tur I  Joan.  il  :  Advocatum  habemus  apud  patrem  :  unde  dicit  Cy- 
prianus  in  Iibro  de  oratione  dominica  :  «  Cum  Ghristum  habeamus 
advocatum  apud  patrem  pro  peccatis  nostris,  quando  pro  delictis 
nostris  petimus,  advocati  nostri  verba  proponamus  ».  Ulteriusse- 
curior  apparet  ex  hoc,  quod  ipse  qui  orationem  exaudit  cum 
pâtre,  docuit  nos  orare,  secundum  illud  Psalm.  xc  :  Clamabit  ad 
me, et  ego  exaudiam  eum :  unde  dicit  Gyprianus:«  Arnica,  familiaris, 
et  devota  est  oratio,  Dominum  de  suo  rogare  ».  Unde  ab  hac  ora- 
tione nunquam  sine  fructu  receditur,  nam  per  eam  venialia  di- 
mittuntur,  ut  dicit  August.  Débet  etiam  esse  oratio  nostra  recta, 
ut  petat  orans  a  Deo  quae  sibi  conveniunt.  Nam  Damascenus 
dicit  :  «  Oratio  est  petitio  decentium  a  Deo  ».  Multoties  enim 
non  exaudilur  oratio,  quia  indecentia  postulantur.  Jacob,  iv  : 
Pelitis,  et  non  accipiiis,  eo  quod  maie  petatis.  Scire  autem  quid 
sit  petendum,  difficillimum  est,  cum  difticiilimum  sit  scire  quid 
sit  desiderandum,  Ea  enim  quae  licite  petuntur,  in  oratione  licite 
desiderantur  :  et  ideo  Apostol.  dicit  ad  Roman,  vm  :  Nam  quid 
oremus  sicut  oporlet,  nescimus.  Ipse  autem  Christus  doctor  est  : 
S.  Thom.  Aq.  Opuscula.  -    I.  —  28 

nam  ipsius  est  docere  quid  nos  orare  oporteat.  Nam  discipuli 
dixerunt  ei,  Lucee  n  :  Domine,  doce  nos  orare.  Ea  ergo  quae  ipse 
orare  docuit  rectissime  postulantur  :  unde  Augustin.  «  Quaecum- 
que  autem  verba  dicamus,  nihil  aliud  dicimus,  quam  quod  in  ista 
oratione  dominica  positum  est,  si  recte  et  congruenter  oramus  ». 
Débet  etiam  esse  ordinata  sicut  desiderium,  cum  oratio  sit  desi- 
derii  interpres.  Est  autem  hic  debitus  ordo,  ut  spiritualia  carna- 
libus,  cœlestia  terrenis  desiderando  et  orando  praeferamus,  se- 
cundum  illud  Matth,  vi  :  Primum  quœrite  regnum  Dei,  etc.  Hoc 
Dominus  in  hac  oratione  servare  docuit,  in  qua  primo  petuntur 
cselestia,  et  postmodum  terrena.  Débet  etiam  oratio  esse  devota, 
quia  pinguedo  devotionis  facit  sacrificium  orationis  esse  Deo 
acceptum,  secundum  illud  Psalm.  lxii  :  In  nomine  tuo  levabo  ma- 
rins meas  :  sicut  adipe  et  pinguedine  repleatur  anima  mea.  Devotio 
autem  plerumque  propter  prolixitatem  orationis  obtunditur  : 
unde  Dominus  superfluam  orationis  prolixitatem  docuit  vitare, 
dicens,  Matth.  vi  :  Orantes  autem  nolite  multum  loqui.  Et  August. 
dicit  ad  Probam:  «  Absit  ab  oratione  multa  locutio,  sed  non  desit 
multa  precatio,  si  fervens  perseveret  intentio  »,  unde  Dominus 
hanc  orationem  brevem  instituit.  Gonsurgit  autem  devotio  ex 
charitate,  quae  est  amor  Dei  et  proximi,  quorum  utrumque  in  hac 
oratione  ostenditur.  Nam  ad  insinuandum  divinum  amorem, 
vocamus  eum  patrem  :  ad  insinuandum  autem  amorem  proximi, 
communiter  pro  omnibus  oramus,  dicentes  :  Pater  noster,  etc. 
Et  dimitte  nobis  débita  nostra,  etc.  ad  quod  proximorum  dilectio 
nos  inducit.  Débet  etiam  oratio  esse  humilis,  secundum  illud 
Psal.  ci  :  Respexit  in  orationem  hnmilium.  Et  Luc.  xvm  de  phari- 
sa?o  et  publicano.  Et  Judit.  ix  :  Humilium  et  mansuetorum  sem- 
per  tibi  placuit  deprecatio,  quae  quidem  humilitas  in  hac  oratione 
servatur  :  nam  vera  humilitas  est  quando  aliquis  nihil  ex  suis 
viribus  praesumit,  sed  totum  ex  divina  virtute  impetrandum  ex- 
pectat.  Nota  insuper,  quod  tria  bona  facit  oratio.  Primo  enim  est 
efficax  et  utile  remedium  contra  mala.  Libérât  enim  a  peccatis 
commissis.  Psalm.  xxxi  :  Tu  remisisti  impietatem  peccati  mei  : 
pro  hac  orabit  ad  te  omnis  sanctus.  Sic  latro  in  cruce  oravit,  et 
remissionem  obtinuit,  quia  :  Hodie  mecum  eris  in  Paradiso.  Luc. 
xxm.  Sic  publicanus  oravit,  et  justificatus  descendit  in  domum 
suam,  Luc.  xvm.  Libérât  etiam  a  timoré  peccatorum  supcrve- 
nientium  a  ti  ibulationibus  et  tristitiis.  Jacob,  ult.  :  Tristatur  quis 
in  vobis,  oret  œquo  animo.  Libérât  etiam  a  persecutionibus  et  ini- 

micis.  Psalm.  cvm  :  Pro  eo  ut  me  diligerent,  detrahebant  mihi, 
ego  autem  orabam.  Secundo,  est  efficax  et  utilis  ad  omnia  deside- 
ria  obtinenda.  Matth.  n  :  Omnia  qnœcumque  orantes  petitis,  cré- 
dite quia  accipietis  :  et  si  non  exaudimur,  hoc  est  quia  non  ins- 
tanter  petimus.  Oportet  enim  semper  orare,  et  nunquam  deficere, 
Luc  xvin.  Vol  :  quia  non  petimus  id  quod  magis  expedit  ad  salu- 
tem.  August.  :  «  Bonus  Domi  nus  qui  saepe  non  tribuit  quod  volu- 
mus,  ut  tribuat  quod  mallemus  ».  Et  hoc  reperitur  de  Paulo,  qui 
ter  petiit  a  se  removeri  stimulum,  et  non  exauditus.  Tertio  est. 
utilis,  quia  facit  nos  familiares  Deo.  Psalm.  cxl  :  Dirigatur  ora- 
tio  mea  sicut  incensum  in  conspectu  tuo.  Dicit  ergo  : 

Pater.  Nota  hic  duo,  quomodo  scilicet  pater  sit,  et  quid  debe- 
mus  ei,  quia  pater  est.  Dicitur  autem  pater  ratione  specialis 
creationis,  quia  creavit  nos  ad  imaginem  et  similitudinem  suam, 
quam  aliis  creaturis  inferioribus  non  impressit.  Deut.  xxxn  : 
Ipse  est  pater  tuus,  qui  fecit  et  creavit  te.  Item,  ratione  guberna- 
tionis.  Quanquam  enim  omnia  gubernet,  nos  tamen  gubernat  ut 
dominos,  alia  ut  servos.  Sap.  xiv  :  Tua,  pater,  providentia  cancta 
gubernat,  et  Sap.  xm  :  Et  cum  magna  reverentia  disponis  nos. 
Item,  ratione  adoptionis,  quia  aliis  creaturis  dédit  quasi  munus- 
cula,  nobis  autem  hsereditatem,  et  hoc  quia  filii  :  sed  si  filii,  et 
haeredes.  Apost.  Rom.  vm  :  Non  accepistis  spiritum  servitutis  in 
timoré,  sed  spiritum  adoptionis  filiorum,  in  quo  clamamus  :  Abba, 
pater.  Debemus  autem  nos  ei  tria.  Primo,  honorem,  Mal.  i  :  Si 
ego  pater,  ubi  est  honor  meus?  qui  consistit  in  tribus,  in  Iaudis 
datione,  quoad  Deum.  Psal.  xlix  :  Sacrificium  Iaudis  honorifi- 
cabit  me,  quse  non  solum  débet  esse  in  ore,  sed  etiam  in  corde. 
Isa.  xxix  :  Populus  hic  labiis  me  honorât,  cor  autem  eorum  longe 
est  a  me.  In  corporis  puritate,  quoad  seipsum.  I  Corinth.  vi  : 
Glorificate,  et  porlate  Deum  in  corpore  vestro.  In  judicii  sequitate, 
quoad  proximum.  Psal.  xcv  :  Honor  régis  judicium  diligit.  Se- 
cundo, debemus  ei  imitationem,  quia  pater  est.  Jer.  m  :  Patrem 
vocabis  me,  et  post  me  ingredi  non  cessabis  :  quae  perficitur  in 
tribus.  In  dilectione.  Ephes.  v  :  Estote  imitatores  Dei  sicut  filii 
charissimi,  et  ambulate  in  dilectione  :  et  hoc  oportet  esse  in  corde. 
In  miseratione,  dilectio  enim  débet  esse  cum  miseratione.  Luc.  VI  : 
Estote  miséricordes  :  et  hoc  débet  esse  in  opère.  In  perfeclione, 
qua  dilectio  et  miseratio  débet  esse  perfecta.  Matth.  v  :  Estote 
perfecti,  sicut  et  pater  vester  cœlestis  perfectus  est.  Tertio,  debe- 
mus ei  obedientiam.  Heb.  xn  :  Multo  magis  obtemperabimus  patri 

spirituum  :  et  hoc,  propter  tria.  Primo,  propter  dominium.  Ipse 
enim  est  Dominus.  Exod.  xxiv  :  Omnia  quœ  loculus  est  Dominus 
faciemus,  et  erimus  obedientes.  Secundo,  propter  exemplum,  quia 
verus  filins  factus  est  patri  obediens  usque  ad  rnortem,  ut  dicitur 
Phil.  ii.  Tertio,  propter  commodum.  II  Reg.  n  :  Ludam  ante 
Dominum  qui  elegit  me.  Quarto,  debemus  ei  patientiam  in  casti- 
gationibus.  Prover.  m  :  Disciplinant  Domini,  fili  mi,  ne  abjicias, 
nec  deficias  cum  ab  eo  corriperis.  Quem  enim  diligit  Dominus, 
corripit  :  et,  quasi  pater  in  filio,  complacet  sibi. 

Noster.  Ex  hoc  autem  ostenditur,  quod  duo  debemus  proximis. 
Primo  amorem,  quia  fratres  nostri  sunt  :  nam  omnes  sunt  filii 
Dei.  I  Joan.  iv  :  Qui  non  diligit  fratrem  suum  quem  videt,  etc. 
Item,  reverentiam,  quia  filii  Dei  sunt.  Malach.  u  :  Numquid pater 
unus  omnium  nostrum?  Numquid  non  Deus  unus  creavit  nos? 
Quare  ergo  decipit  unusquisque  vestrum  fratrem  suum?  Rom.  xii  : 
Honore  invicem  prœvenientes  :  et  hoc  propter  fructum,  quia 
ipse  factus  est  omnibus  obtemperantibus  sibi  causa  salutis  œlernœ, 
Hebr.  v. 

Qui  es  in  cœlis.  Inter  caetera  quœ  oranti  sunt  necessaria,  fiducia 
plurimum  valet,  Jac.  i  :  Postulet  autem  in  fide,  nihil  hœsitans. 
Unde  Dominus  nos  orare  docens,  ea  praemittit,  ex  quibus  in  nobis 
fiducia  generetur,  scilicet  ex  benignitate  patris  :  unde  Pater  noster 
dicit,  secundum  illud  Luc.  n  :  Si  vos  cum  sitis  mali,  nostis  bona 
dare  filiis  vestris,  quanto  magis  pater  vester  cœlestis  de  cœlo  dabit 
tpiritum  bonum  potentibus  se?  Et  ex  magnitudine  potestalis  :  unde 
dicit  •  Qui  es  in  cœlis.  Unde  Psal.  cxxn  :  Ad  te  levavi  oculos  meos, 
qui  habitas  in  cœlis.  Potest  autem  hoc  ad  tria  pertinere.  Primo 
quidem  ad  orantis  prœparationem,  quia  dicitur  Eccl.  xvm  : 
Ante  orationem  prœpara  animam  tuam,  ut  intelligatur  in  cœlis, 
hoc  est,  in  cœlesti  gloria,  secundum  illud  Matth.  v  :  Merces  vestra 
eopiosa  est  in  cœlis.  Et  haec  prœparatio  débet  esse  per  cœles- 
tium  imitationem,  quia  filius  débet  imitari  patrem.  Unde  dicitur 
I  Cor.  xv  :  Sicut  portavimus  imaginem  terreni,  portemus  et  ima- 
ginem  cœlestis.  Item,  per  cœîestium  contemplationem,  quia  ho» 
mines  soient  frequentius  cogitationem  dirigere,  ubi  habent  patrem, 
et  alia  quœ  diligunt,  secundum  illud  Matth.  vi  :  Ubi  est  thésaurus 
tuus,  ibi  est  et  cor  tuum  :  unde  dicebat  Apost.  Phil.  in  :  Nostra 
conversatio  in  cœlis  est  :  et  per  cœîestium  intentionem,  ut  ab  eo 
qui  in  cœlis  est,  non  nisi  cœlestia  quœramus,  secundum  illud 
Col.  ni  :  Quœ  sursum  sunt  quœrite  ubi  Christus  est.  Secundo, 

potest  pertinere  quod  dicitur  «  qui  es  in  cœlis  »  ad  audientis  faci- 
iitatem,  quia  propinquus  est  nobisut  intelligatur  :  qui  est  in  cœlis, 
id  est  in  sanctis,  in  quibus  Deus  habitat,  secundum  illud  Jer.  xiv  : 
Tu  in  nobis  es,  Domine.  Sancti  enim  cœli  dicuntur,  secundum 
illud  Psalm.  xvm  :  Cœli  enarrant  gloriam  Dei.  Habitat  autem 
Deus  in  sanctis  per  fidem.  Ephes.  m  :  Habitare  Christum  per 
fidem  m  cordibus  vestris.  Per  dilectionem,  I  Joan.  iv  :  Qui  manet 
in  charitate,  in  Deo  manet,  et  Deus  in  eo  :  per  mandatorum  im- 
pletionem.  Joan.  xiv  :  Si  quis  diligit  me,  sermonem  meum  serva- 
bit,  et  pater  meus  diliget  eum,  et  ad  eum  veniemus,  et  mansionem 
apud  eum  faciemus,  etc.  Tertio,  potest  pertinere  quod  dicitur  : 
Qui  es  in  cœlis,  ad  efficaciam  exaudientis,  ut  per  ccelos,  corporeos 
ccelos  intelligamus,  non  quod  corporalibus  cœlis  includalur,  se- 
cundum illud  III  Reg.  vin  :  Cœlum,  et  cœli  cœlorum  te  capere  non 
possunt,  sed  ut  significetur  quod  Deus  est  perspicax  in  conside- 
ralione,  utpote  qui  de  alto  videt.  Psal.  ci  :  Prospexit  de  excelso 
sancto  suo  :  et  quod  sublimis  est  in  potestate,  secundum  illud 
Psal.  en  :  Dominus  in  cœlo  paravit  sedem  suam  :  et  quod  stabilis 
est  in  aeternitate,  secundum  illud  Psal.  ci  :  Tu  autem  in  œternum 
permanes,  et  anni  tui  non  déficient.  Unde  et  de  Christo  dicitur  : 
Thronus  ejus  sicut  dies  cœli.  Et  Philo,  dicit  in  i  de  cœlo,  quod 
propter  incorruptionem  cœli,  omnes  posuerunt  cœlum  esse  locum 
spirituum.  Per  hoc  ergo  quod  dicitur,  qui  es  in  cœlis,  datur  nobis 
fiducia  orandi,  quantum  ad  tria.  Quantum  ad  potestatem,  et 
quantum  ad  familiaritatem  ejus  a  quo  petitur,  et  quantum  ad 
congruitatem  petitionis.  Potestas  enim  ejus  a  quo  petitur,  insi- 
nuatur,  si  per  cœlos  intelligantur  cœli  corporei:  et,  quamvis  ipse 
lociscorporalibusnoncomprehendatur,  cumscriptumsitJer.xxin  : 
Cœlum  et  terram  ego  impleo,  tamen  dicitur  esse  in  cœlis  corporeis 
ad  insinuandum  duo,  scilicet  potentiœ  ejus  \irtutem,  et  sublimi- 
tatem  naturae.  Primum  quidem  est  contra  illos  qui  dicunt  omnia 
ex  fato  cœlestium  corporum  ex  necessitate  accidere,  secundum 
quam  opinionem  inutile  esset  aliquid  a  Deo  orando  petere.  Sed 
hoc  stultum  est,  eum  Deus  in  cœlis  sic  esse  dicatur,  ut  cœlorum 
Dominus  est  stellarum,  secundum  illud  Psal.  cxx  :  Dominus  in 
cœlo  paravit  sedem  suam.  Secundum  vero  contra  illos  est,  qui  in 
orando  aliquas  sibi  corporeas  phantasias  de  Deo  proponunt  et 
fingunt,  ideo  dicitur  esse  in  cœlis,  ut  per  id  quod  in  sensibilibus 
rébus  est  altissimum,  ostendatur  divina  sublimilas  omnia  exce- 
dens  etiam  hominum  desiderium  et  intellectum  :  unde  quidquid 

eogitari,  vel  desiderari  potest,  est  minus  quam  Deus.  Propter 
quod  dicitur  in  Job  xxxvi  :  Ecce  Deus  magnus  vincens  scientiam 
nostram.  Psal.  xn  :  Excelsus  super  omîtes  gentes  Dominus.  Isa.  xl  : 
Cui  similem  fecistis  Deum?  Familiaritas  autem  Dei  ostenditur, 
si  per  cœlos  sancti  accipiantur.  Quia  enim  propter  ejus  altitudi- 
nem  aliqui  dixerunt,  quod  humana  non  curât,  oportet  conside- 
rare,  quia  nobis  est  vicinus,  immo  intimus,  quia  dicitur  esse  in 
cœlisidestinsanctis,quicœlidicuntur,secundumilludPsalm.xvni: 
Cœli  enarrant  gloriam  Dei,  Jer.  xiv  :  Tu  in  nobis  es,  Domine. 
Hoc  enim  affert  fiducia  orantibus  quantum  ad  duo.  Primo,  quan- 
tum ad  propinquitatem  Dei,  secundum  illud  Psal.  cxliv  :  Prope 
est  Dominus  omnibus  invocantibus  eum.  Unde  Matth.  vi  :  Tu  autem 
cum  oraveris,  intra  in  cubiculum,  scilicet  cordis.  Secundo,  quia 
per  patrocinium  aliorum  sanctorum  possumus  impetrare  quod 
petimus,  secundum  illud  Job  v  :  Ad  aliquem  sanctorum  convertere* 
Jac.  v  :  Orate  pro  invicem}  ut  salvemini.  Idoneitatem  etiam  et 
congruitatem  accipit  oratio  ex  hoc  quod  dicitur  esse  in  cœlis, 
secundum  quod  per  cœlos  spiritualia  bona  et  œterna  intelliguntur, 
in  quibus  est  beatitudo  propter  duo.  Primo,  quia  per  hoc  exci- 
tatur  nostrum  desiderium  ad  cœlestia.  Tendere  enim  débet  illuc 
desiderium  nostrum,  ubi  patrem  habemus,  quia  illic  es  haereditas 
nostra.  Col.  m  :  Quœ  sursum  sunt  quœrite.  i.  Pet  :  In  hœredita- 
tem  immarcessibilem,  conservatam  in  cœlis.  Secundo,  quia  per 
hoc  informatur  ut  sit  vita  cœlestis,  ut  simus  conformes  patri 
cœlesti,  secundum  illud.  I  Cor.  xv  :  Qualis  cœlestis,  taies  et  cœ- 
lestes  :  et  hœc  duo  faciunt  idoneum  ad  petendum,  scilicet  deside- 
rium cœleste,  et  vita  cœlestis  ex  quibus  oratio  congrua  fit. 

Prima  petitio. 

Sanctijicetur  nomen  tuum.  Haec  est  prima  petitio,  in  qua  peti- 
tus  ut  nomen  ejus  in  nobis  manifestetur,  et  declaretur.  Est  autem 
nomen  Dei  primo  mirabile,  quia  in  omnibus  creaturis  mirabilia 
operatur  :  unde  Dominus  in  Evangelio,  Marc.  ult.  :  In  nomine 
meo  dœmonia  ejicient,  etc.  Secundo,  est  amabile.  Act.  iv  :  Non 
est  aliud  nomen  datum  sub  cœlo,  xn  quo  oporteat  nos  salvos  fieri. 
Salus  autem  est  ab  omnibus  diligenda.  Exemplum  de  beato  Igna- 
tio,  qui  tamen  nomen  Ghristi  dilexit,  quod  cum  Trajanus  requi- 
reret  ab  eo  ut  nomen  Ghristi  negaret,  respondit  quod  de  ore  ejus 
removeri  non  posset  :  et  cum  ille  minaretur  sibi  caput  abscin- 

dere,  et  Christum de  ejusore  removere,  dixit  :  «  Et  si  de  ore  abstu- 
leris,  nunquam  tamen  de  corde  eripere  poteris  :  hoc  enim  nomen 
cordi  meo  inscriptum  habeo,  et  ideo  ab  ejus  invocatione  cessare 
non  valeo.  »  Quod  audiens  Trajanus,  et  probari  cupiens,  servi  Dei, 
abscisso  capite,  cor  ejus  extrahi  jussit,  et  inventum  est  habens 
nomen  Christi  in  se  scriptum  litteris  aureis.  Posuerat  enim  super 
cor  suum  hoc  nomen  quasi  signaculum.  Tertio,  est  venerabile. 
Apost.  Philip,  h  :  Ut  in  nomine  Jesu  omne  genu  flectatur,  cœles- 
Hum,  terrestrium,  et  infemorum.  Cœlestium,  quantum  ad  An- 
gelos  et  beatos  :  et  terrestrium,  quantum  ad  mundanos,  qui  hoc 
faciunt  ex  amore  adipiscendœ  glorise,  vel  timoré  fugiendae  pœnse  : 
etinfernorum,  quoad  damnatos  qui  hoc  faciunt  ex  timoré.  Quarto, 
inexplicabile,  quia  a  narratione  ejus  deficiunt  omnes  linguse  :  et 
ideoexplicatur  aliquando  per  creaturas,  unde  dicitur  lapis  ratione 
firmitatis.  Matth.  xvi  :  Super  hanc  petram  œdificabo  Ecclesiam 
meam.  Item,  ignis  ratione  purificationis,  quia  sicut  ignis  metalla 
purificat,  ita  Deus  purificat  corda  peccatorum.  Unde  Deuteron.  iv  : 
Deus  tuus  ignis  coiisumens  est.  Item,  lux  ratione  illuminationis, 
quia  sicut  lux  illuminât  tenebras,  ita  nomen  Dei  illuminât  tene- 
bras  mentis.  Psalm.  xvn  :  Deus  meus,  illumina  tenebras  meas  : 
unde  istud  nomen  petimus  manifestari,  ut  cognoscatur  et  te- 
neatur  sanctum.  Sanctum  autem  tripliciter  dicitur.  Sanctum  enim 
idem  est,  quod  firmum  :  unde  omnes  beati  qui  in  <xb!o  sunt, 
sancti  dicuntur,  quia  sunt  aeterna  felicitate  firmati.  In  mundo 
non  possunt  esse  sancti,  quia  sunt  continue  mobiles.  Aug.  :  «  De- 
fluxi,  Domine,  a  te,  et  erravi  nimis,  devius  factus  sum  a  stabilitate 
tua.  »  Secundo,  sanctum  idem  est  quod  non  terrenum  :  unde 
sancti  qui  in  cœlo  sunt,  nullum  habent  affectum  terrenum  :  unde 
Apost.  Phil.  m  :  Omnia  arbitrants  sum  ut  stercora,  etc.  Per 
terram  autem  designantur  peccatores.  Primo,  ratione  germinis. 
Terra  enim  si  non  colitur,  spinas  et  tribulos  germinal,  sic  anima 
peccatoris  nisi  colatur  per  gratiam,  non  germinat  nisi  tribulos  et 
punctiones  peccatorum.  Gènes,  ni  :  Spinas  et  tribulos  germinabit 
tibi.  Secundo,  ratione  caliginis.  Terra  enim  caliginosa  est  et 
opaca.  Sic  etiam  peccator  caliginosus  et  opacus  est.  Gènes,  i  : 
Tenebrœ  erant  super  faciem  abyssi.  Tertio,  ratione  conditionis. 
Terra  enim  est  elementum  siccum,  quod  spargitur  nisi  continea- 
tur  ab  aqiue  humidilate,  nam  Deus  posuit  terram  super  aqua, 
juxta  illud  Psalm.  xcix  :  Qui  firmavit  terram  super  aquas,  quia" 
ex  humidilate  aquae  continetur  ariditas,  vel  siccitas  terras,  sic 

peccator  animam  habetsiccam  etaridam,  juxtaillud  Psam.  cxlii: 
Anima  mea  sicut  terra  sine  aqua  tibi.  Item,  tertio  dicitur  sanc- 
tum,  id  est  sanguine  tinctum  :  unde  sancti  qui  sunt  in  cœlo, 
sancti  dicuntur,  eoquod  sunt  sanguine  tincti,  juxtaillud  Apoc.  vu: 
Isti  sunt  qui  venerunt  ex  magna  tribulations  et  laverunt  stolas 
suas  in  sanguine  agni.  Item,  Apoc.  i  :  Lavit  nos  a  peccatis  nostris 
in  sanguine  suo. 

Secunda  petitio. 

Adveniat  Regnum  tuum.  Sicut  dictum  est,  Spiritus  Sanctus  facit 
nos  recte  amare,  desiderare,  et  petere,  et  efficit  in  nobis  primo 
timorem,  per  quem  quaerimus  quod  nomen  Dei  sanctificetur. 
Aliud  donum,  quod  est  donum  pietatis,  est  proprie  pietas,  dulcis. 
et  devotus  affectus  ad  patrem,  et  ad  omnem  hominem  in  miseria 
constitutum.  Cum  ergo  Deus  sit  pater  noster,  ut  patet,  non  so- 
lum  debemus  eum  revereri,  et  timere  sed  etiam  ad  eum  habere 
debemus  dulcem  et  pium  affectum.  Hic  autem  affectus  facit  nos 
petere  quod  adveniat  Regnum  Dei.  Tit.  u  :  Pie  et  juste  vivamus 
in  hoc  sœculo,  expectantes  beatam  spem,  et  adventum  gloriœ  magni 
Dei.  Posset  autem  quseri  :  Regnum  Dei  semper  fuit,  quare  ergo 
petimus,  quod  veniat?Et  ideo  dicendum  est,  quod  hoc  potest 
tripliciter  intelligi.  Primo,  quia  aliquando  rex  habet  jus  regni 
solum,  seu  dominii,  et  tamen  nondum  dominium  ipsius  regni  est 
declaratum,  quia  nondum  homines  regni  sunt  ei  subjecti.  Tune 
ergo  apparebit  primo  ejus  regnum,  seu  dominium,  quando  homi- 
nes regni  erunt  sibi  subjecti.  Deus  autem  ex  se  et  sua  natura  est 
Dominus  omnium,  et  Christus  secundum  quod  homo  habet  a  Deo, 
quod  sit  Dominus  omnium,  Daniel,  vu  :  Dédit  ei  potestatem,  et 
honorem,  et  regnum.  Oportet  ergo  quod  sibi  sint  omnia  subjecta  : 
hoc  autem  nondum  est,  sed  erit  in  finem.  I  Cor.  xv  :  Oportet 
illum  regnare,  doneeponat  omnes  inimicos  sub  pedibus  ejus.  Et  ideo 
petimus  et  dicimus  :  Adveniat  regnum  tuum,  et  hoc  quantum  ad 
tria,  scilicet  ut  jusli  convertantur,  peccatores  puniantur,  et  mors 
dostruatur  :  nam  homines  dupliciter  subjiciuntur  Chrislo,  aut  vo- 
luntarii,  aut  inviti.  Cum  enim  voluntas  Dei  sit  ita  efflcax,  quod 
oporteat  penitus  illam  compleri,  et  Deus  velit  quod  omnia  subji- 
ciantur  Christo,  alierum  duorum  erit  necessarium,  ut  scilicet  aut 
homo  faciat  voluntatem  Dei  subjiciendo  se  mandatis  ejus,  et  hoc 
facient  justi  :  aut  Deus  faciet  de  omnibus  voluntatem  suam  pu- 


VHI.  —  IN    ORATIONEM    DOMIN1CAM  441 

niendo  eos,  et  hoc  faciet  peccatoribus  et  inimicis  suis,  et  hoc  erit 
in  fine  mundi,  Psalm.  cix  :  Donec  ponam  inimicos  tuos,  scabellum 
pedum  tuorum,  ut  ideo  sanclis  est  datum  quaerere  quod  adveniat 
Regnum  Dei,  scilicet  quod  ipsi  totaliter  subjiciantur  ei,  sed  pec- 
catoribus est  horribile,  quia  nihil  aliud  est  quaerere  quod  adveniat 
Regnum  Dei,  nisi  quod  de  voluntate  Dei  subjiciantur  pœnis. 
Amos  v  :  Vœ  desiderantibus  diem  Domini.  Sed  et  ex  hoc  destrui- 
tur  mors,  quae  est  vilae  contraria,  ideo  dicitur,  I  Corinth.  xv  : 
Novissime  autem  inimica  destruetur  mors,  et  hoc  erit  in  resurrec- 
tione.  Philip.  III  :  Re for -mabit  corpus  humilitatis  nostrœ.  Secundo, 
Regnum  cœlorum  dicitur  gloria  Paradisi,  nec  mirum  :  nam  reg- 
num nihil  aliud  dicitur  nisiregimen.  Ibi  autem  est  optimum  regi- 
men,  ubi  nihil  invenitur  contra  voluntatem  Regentis.  Voluntas 
autem  Dei  est  salus  hominum,  quia  vult  omnes  homines  salvos 
fieri  :  et  hoc  potissime  erit  in  Paradiso,  ubi  nihil  erit  saluti  ho- 
minum repugnans.  Matth.  xm  :  Auferentur  de  regno  ejus  omnia 
scandala.  In  mundo  autem  isto  sunt  multa  contra  salutem  homi- 
num. Cum  ergo  petimus  :  Adveniat  regnum  tuum,  oramus  ut 
simus  participes  regni  cœlestis,  et  gloriae  Paradisi.  Quod  quidem 
regnum  est  valde  desiderandum  propter  tria.  Primo,  propter  sum- 
mam  justitiam  quae  est  in  eo.  Isa.  vi  :  Populus  tuus  omnes  justi. 
Hic  enim  mali  sunt  mixti  bonis,  sed  ibi  nullus  malus  erit,  et  nullus 
peccator.  Item,  propter  perfectissimam  libertatem.  Hic  enim  non 
est  libertas,  quanquam  omnes  naturaiiter  desiderent  eam  :  sed 
ibi  erit  omnimoda  libertas  contra  omnem  servitutem.  Rom.  vin  : 
Ipsa  creatura  liberabitur  a  corruptione.  Et  non  solum  erunt  ibi 
omnes  liberi,  sed  erunt  reges.  Apoc.  v  :  Fecisti  nos  Deo  nostro 
regnum.  Cujus  ratio  est,  quia  omnes  erunt  ejusdem  voluntatis 
cum  Deo,  et  Deus  volet  quidquid  sancti  volent,  et  sancti  quidquid 
Deus  voluerit  :  unde  cum  voluntate  Dei  fiet  voluntas  eorum,  et 
ideo  omnes  regnabunt,  quia  omnium  voluntas  fiet,  et  Dominus 
erit  corona  omnium.  Isa.  xxvm  :  In  die  Ma  erit  Dominus  exer- 
cituum  corona  gloriœ,  et  sertum  exultationis  residuo  populi  sui. 
Item,  propter  mirabilem  affluentiam.  Isa.  lxiv  :  Oculus  non  vidit, 
Deus,  absque  te,  quœ  prœparasti  expectantibus  te,  Psalm;  en  :  Qui 
replet  in  bonis  desiderium  tuum,  etc.  Et  nota,  quod  homo  invenict 
omnia  in  solo  Deo  excellentius,  et  perfectius  omni  eo  quod  in 
mundo  quaeritur.  Si  delectationem  quaeris.  summam  inventés  in 
Deo.  Sidivitias,  ibi  omnem  sufficientiam  invenies,  propter  quam 
sunt  divitiae,  et  sic  de  aliis.  August.  in  Gonfessionib.  :  «  Anima 

cum  fornicatur  abs  te,  quaerit  extra  te,  quse  pura  et  limpida  non 
invenit,  nisi  cum  redit  ad  te.  »  Tertio  modo  quia  aliquando  in 
mundo  isto  régnât  peccatum  :  et  hoc  est  quando  homo  est  ita 
dispositus,  quod  statim  sequitur  et  prosequitur  appetitum  pec- 
cati.  Apost.  Rom.  vi  :  Non  ergo  regnet  peccatum  in  vestro  mortali 
corpore  :  sed  débet  Deus  regnare  in  corde  tuo.  Isa  lu  :  Sion  re- 
gnabit  Deus  tuus.  Et  hoc  est  quando  paratus  es  obedire  Deo,  et 
servare  omnia  mandata  sua.  Cum  ergo  petimus  quod  veniat  reg- 
num,  oramusquod  non  regnet  in  nobis  peccatum,  sed  ipse  Deus. 
Per  hanc  autem  petitioncm,  pervenirnus  ad  beatitudinem,  qua 
dicitur  Matth.  v  :  Beali  mites  :  nam  secundum  primam  expositio- 
nem,  ex  quo  homo  desiderat  quod  Deus  sit  Dominus  omnium, 
non  vindicat  se  de  injuria  sibi  illata,  sed  réservât  eam  Deo.  Nam 
si  vindicares  te,  non  qusereres  quod  adveniret  regnum  ejus.  Se- 
cundum vero  secundam  expositionem,  si  tu  expectas  regnum  ejus, 
id  est,  gloriam  Paradisi,  non  debes  curare  si  perdis  res  mundanas. 
Item,  secundum  tertiam  expositionem,  si  tu  petis  quod  Deus  reg- 
net in  te,  et  Christus,  cum  ipse  fuerit  mitissimus,  et  tu  debes 
esse  mitis.  Matth.  xi  :  Discite  a  me  quia  mitis  sum.  Hebr.  x  : 
Rapinam  bonorum  vestrorum  cum  gaudio  suscepistis. 

Tertia  petitio. 

Fiat  voluntas  tua  sicut  in  Cœlo  et  in  Terra.  Tertium  donum 
quod  efficit  in  nobis  Spiritus  Sanctus  non  solum  efïicit  in  bonis 
donum  timoris,  et  donum  pietatis,  quse  est  dulcis  affectus  ad 
Deum  ut  dictum  est,  sed  etiam  facit  hominem  sapientem  :  et  hoc 
petebat  David  in  Psalm.  cxvm,  dicens  :  Bonitatem  et  disciplinant 
et  scientiam  doce  me.  Et  haec  est  scientia,  quia  homo  bene  vivit, 
quam  docuit  nos  Spirilus  Sanctus.  Inter  alia  autem  quae  faciunt 
ad  scientiam,  et  sapientiam  hominis  potissima  sapientia  est,  quod 
homo  non  innitatur  sensui  suo.  Proverb.  m  :  Ne  innitaris  pru- 
dentiœ  tuœ.  Nam  illi  qui  praesumunt  de  sensu  suo  ita,  quod  non 
credunt  aliis,  sed  tibi  tantum,  semper  inveniuntur  et  judicantur 
stulti,  Proverb.  xxvi:  Vidisti  hominem  sapientem  sibivideri,  magis 
illo  speciem  habebit  insipiens.  Quod  autem  homo  non  credat  sensui 
suo,  procedit  ex  humilitate  :  unde  et  locus  humilitatis  est  sapien- 
tia, ut  dicitur  Prov.  xi.  Superbi  autem  sibi  ipsis.  nimis  credunt. 
Docet  ergo  hoc  Spiritus  Sanctus  per  donum  scientiae,  ut  scilicet 
non  faciamus  voluntatem  nostram,  sed  voluntatem  Dei.  Et  ideo 

propter  hoc  donum  pelimtis  a  Deo,  ut  fiât  voluntas  sua  sicut  in 
cœlo  et  in  terra,  et  in  hoc  apparet  donum  scientiee.  Unde  hoc 
modo  dicitur  Deo  :  Fiat  voluntas  tua:  sicut  si  esset  unus  infirmus, 
et  vellet  aliquid  a  medico,  non  praecise  vult,  sed  de  voluntate  me- 
dici;  alias  si  tantunf  de  voluntate  sua  vellet,  esset  stultus.Sic  nos 
a  Deo  nihil  petere  debemus,  nisi  quod  fiât  de  nobis  voluntas  sua, 
id  est,  ut  voluntas  sua  compleatur  in  nobis.  Tune  enim  est  rectum 
corhominis,  quando  concordat  cum  voluntate  divina.  Hoc  Ghristus 
fecit,  Joan.  vi  :  Descendi  de  cœlo,  non  ut  faciam  voluntatem  meam, 
sed  ejus  qui  misit  me.  Ghristus  enim  secundum  quod  Deus,  eamdem 
voluntatem  habet  cum  pâtre,  sed  secundum  quod  homo,  habet 
aliam  voluntatem  a  pâtre  :  et  secundum  hanc  dicit  se  non  facere 
voluntatem  suam,  sed  patris,  et  ideo  docet  nos  orare  et  petere  .* 
Fiat  voluntas  tua.  Sed  quid  est  quod  dicitur?  Nonne  in  Psalm. 
cxin,  dicitur  :  Omnia  quœcumque  voluit  fecit?  Si  omnia  facit  quae 
vult  in  cœlo  et  in  terra,  quid  est  hoc  quod  dicit,  fiât  voluntas  tua 
sicut  in  cœlo  et  in  terra?  Ad  hoc  sciendum  est,  quod  Deus  tria 
vult  de  nobis,  et  nos  petimus  quod  hœc  impleantur.  Primum 
quidem  quod  Deus  vult  de  nobis,  est  quod  nos  habeamus  vitam 
aeternam.  Quicumque  enim  facit  aliquid  propter  aliquem  finem, 
vult  de  illa  reillud,pro  quo  facit  eam.  Deus  autem  fecit  hominem, 
sed  non  pro  nihilo  :  quia  sicut  dicitur  in  Psalm.  lxxxvii  :  Num~ 
quid  vane  constituisti  omnes  filios  hominum?  Fecit  ergo  homines 
propter  aliquid,  sed  non  propter  voluptates,  quia  et  bruta  habent 
eas,  sed  ut  habeat  vitam  aeternam.  Vult  ergo  Dominus,  ut  homo 
habeat  vitam  aeternam.  Quando  vero  aliquid  consequitur  illud  ad 
quod  factum  est,  dicitur  quod  salvatur  :  quando  vero  non  con- 
sequitur, dicitur  quod  res  illa  perditur.  Deus  autem  fecit  homi- 
nem propter  vitam  aeternam.  Cum  ergo  consequitur  vitam  aeter- 
nam, salvatur  :  et  hoc  vult  Dominus.  Joan.  vi  :  Hœc  est  voluntas 
patris  mei  qui  misit  me,  ut  omnis  qui  videt  filium,  et  crédit  in  eum, 
habeat  vitam  œternam.  Hœc  autem  voluntas  jam  compléta  est  in 
Angelis,  et  in  sanctis  qui  sunt  in  patria,  quia  vident  Deum  et 
cognoscunt  et  fruuntur  eo  :  sed  nos  desideramus  quod  sicut  vo- 
luntas Dei  compléta  est  in  beatis  qui  sunt  in  cœlis,  ita  complea- 
tur in  nobis  qui  sumus  in  terra.  Et  hoc  petimus  cum  oramus,  fiât 
voluntas  tua  in  nobis  qui  sumus  in  terra,  sicut  in  sanctis  qui  sunt 
in  cœlo.  Alia  voluntas  Dei  de  nobis  est  ut  servemus  mandata 
ejus.  Quando  enim  aliquis  desiderat  aliquid,  non  solum  vult  illud 
quod  desiderat,  sed  omnia  per  quae  venitur  ad  illud  :  sicut  me- 

dicus  ut  consequatur  sanitatem,  vult  etiam  dietam,  et  medici- 
nam,  et  hujusmodi.  Deus  autem  vult  ut  habeamus  vitam  aeter- 
nam.  Matth.  xix  :  Si  vis  ad  vitam  ingredi,  serva  mandata.  Vult 
ergo  ut  servemus  mandata.  Rom.  xn  :  Rationabile  obsequium 
vestrum,  ut  probetis  quœ  sit  voluntas  Dei  bona,  beneplacens,  et 
perfecta  :  bona,  quia  utilis.  Isa.  xlviii  :  Ego  Dominus  docens  te 
utilia.  Beneplacens  amanti,  et  si  aliis  non  sit  grata.amanti  tamen 
est  delectabilis.  Psalm.  xcvi  :  Lux  orta  est  justo,  et  rectis  corde 
lœtitia  :  perfecta,  quia  honesta.  Matth.  v  :  Estote  perfecti,  sicut 
et  pater  vester  cœlestis  perfectus  est.  Sic  ergo  cum  dicimus,  fiât 
voluntas  tua,  oramus  ut  impleamus  mandata  Dei.  Hase  autem 
voluntas  Dei  fit  in  juslis,  sed  in  peccatoribus  nondum  fit.  Jusli 
autem  designantur  per  caslum,  peccatores  autem  per  terram.  Pe- 
timus  ergo  ut  fiât  voluntas  Dei  ita  in  terra,  id  est,  in  peccatoribus, 
sicut  in  cœlo,  id  est,  in  justis.  Notandum  autem  quod  ex  modo 
loquendi  daturnobis  doctrina.  Non  enim  dicit  :fac,  nec  etiam  fa- 
ciamus  :  sed  dicit,  fiât  voluntas  tua,  quia  ad  vitam  œternam  duo 
sunt  necessaria,  scilicet  gratia  Dei   et  voluntas  hominis  :  et  licet 
Deus  fecerithominem  sine  homine,  non  tamen  justifical  eum  sine 
eo.  Augustinus  super  Joan.  «  Qui  creavit  te  sine  te,  non  justifi- 
cabit  te  sine  te  »,  quia  vult  quod  homo  cooperatur.  Zach.  i  :  Con- 
vertimini  ad  me,  et  ego  convertar  ad  vos.  Apostolus  I  Corinth.  xv  : 
Gratia  Dei  sum  id  quod  sum,  et  gratia  ejus  in  me  vacua  non  fuit. 
Non  ergo  praesumas  de  te,  sed  conûdas  de  gratia  Dei  :  nec  negli- 
gas,  sed  adhibeas  studium  tuum,  et  ideo  non  dicit,  faciamus,  no 
videretur  quod  nihil  faceret  gratia  Dei  :  nec  dicit  :  fac,  ne  vide- 
retur  quod  nihil  faceret  voluntas  et  conatus  noster  :  sed  dicit  : 
fiât  per  graliam  Dei  adhibito  studio  et  conatu  nostro.  Tertium  quod 
vult  Deus  de  nobis  est,  ut  restituatur  homo  ad  statum  et  digni- 
tatem  in  qua  creatus  fuit  primus  homo,  quae  tanta  fuit  ut  spiritus 
et  anima  nullam  repugnantiam  sentiret  a  carne  et  sensualitale. 
Quamdiu  enim  anima  subjecta  fuit  Deo,  caro  ila  subjecta  fuit 
spiritui  ut  nullam  corruptionem  mortis,  seu  infirmitatis,  et  alia- 
rum  passionum  sentiret  :  sed  ex  quo  spiritus  et  anima  quae  erat 
média  inter  Deum  et  carnem,  rebellavit  Deo  per  peccalum,  tune 
corpus  rebellavit  animée,  et  tune  mortem  et  infirmitates  sentire 
cœpit,  et  continuam  rebellionem  sensualitatis  ad  spiritum.  Rom. 
vu  :  Video  aliam  legem  in  membris  meis,  repugnantem  legi  mentis 
meœ,  et  Gal.v  :  Caro  concupiscit  adversus  spiritum,  spiritus  autem 
adversus  carnem.  Sic  est  continua  pugna  inter  carnem  et  spiri- 

tum,  et  homo  continue  deterioratur  per  peccatum.  Est  ergo  vo- 
luntas  Dei  ut  homo  restituatur  ad  statum  primum,  ut  scilicet 
nihil  sit  in  carne  contrarium  spiritui.  I  Thessal.  iv  :  Hœc  est  vo- 
luntas Dei  sanctificatio  vestra.  Hœc  autem  voluntas  Dei  non  potest 
impleri  in  vita  ista,  sed  complebitur  in  resurrectione  sanctorum, 
quando  résurgent  corpora  giorificata,  et  erunt  incorruptibilia  et 
nobilissima.  I  Cor.  xv  :  Seminatur  in  ignobilitate,surget  in  gloria. 
Est  tamen  voluntas  Dei  in  justis  quantum  ad  spiritum  per  justi- 
tiam  et  scienliam  et  vitam  :  et  ideo  cum  dicimus,  fiât  voluntas 
tua,  oramus  ut  etiam  fiât  in  carne.  Nam  hoc  modo  per  cœlum 
accipimus  spiritum,  per  terram  carnem,  ut  sit  sensus.  Fiai  vo- 
luntas tua  ita  in  terra,  id  est,  in  carne  nostra,  sicnt  fit  in  cœlo, 
id  est,  in  spiritu  nostro  per  justitiam.  Per  hanc  autem  petitionem 
pervenimus  ad  beatitudinem  luctus,  de  qua  Matth.  v  :  Beati  qui 
lugent,  etc.  et  hoc  secundum  quamlibet  trium  expositionum.  Nam 
secundum  primam  desideramus  vitam  aeternam,  unde  pro  ejus 
dilectione  inducimur  ad  luctum.  Psalm.  cxix  :  Heu  mihi,  quia 
incolatus  meus  prolongatus  est.  Et  hoc  desiderium  sanctorum  est 
ita  vehemens,  quod  propter  hoc  desiderant  mortem,  quae  secun- 
dum se  fugienda  est.  II  Gorinthios  v  :  Audemus,  et  bonam  volun- 
tatem  habemus  magis  peregrïnari  a  corpore,  et  prœsentes  esse  ad 
Deum.  Item,  secundum  secundam  expositionem  illi  qui  servant 
mandata  sunt  in  luctu  :  quia  licet  sint  dulcia  animae,  tamen  carni 
sunt  amara,  quœ  continue  maceratur.  Psalm.  :  Euntes  ibant  et 
flebant,  quantum  ad  carnem  :  venientes  autem  ventent  cum  exulta- 
tione,  quantum  ad  animam.  Item,  secundum  tertiam  expositionem 
ex  pugna  quae  continue  est  inter  carnem  et  spiritum  provenit 
luctus.  Non  enim  potest  fieri  quin  anima  saucielur  ad  minus  per 
venialia  a  carne,  et  ideo  ut  expietur,  est  in  luctu.  Psalm.  vi  : 
Lavabo  per  singulas  noctes,  id  est,  obscuritates  peccati,  lectum 
meum,  id  est,  conscientam  meam.  Et  qui  sic  plorant  perveniunt 
ad  patriam,  ad  quam  nosperducat,  etc. 

Quart  a  petitio. 

Panem  nostrum  quohdianum  da  nobis  hodie.  Multoties  accidit, 
quod  aliquis  ex  magna  scientia,  et  sapientia  efficitur  timidus  : 
et  ideo  est  ei  necessaria  fortitudo  cordis,  ne  deficiat  in  necessi- 
tatibus.  Isaiae.  xl  :  Qui  dat  lasso  virtutem,  et  his  qui  non  sunt, 
fortiludinem  et  robur  multiplicat.  Hanc  autem  fortitudinem  Spi- 

ritus  Sanctus  dat.  Ezech.  n  :  lngressas  est  in  me  spiritus,  et  sta- 
tuit  me  super  pedes  meos.  Est  autem  haec  fortitudo  quam  Spiritus 
Sanctus  dat,  ut  cor  hominis  non  deficiat  timoré  rerum  necessa- 
riarium,  sed  credat  firmiter  quod  omnia  quae  sunt  ei  necessaria, 
ministrentur  sibi  a  Deo.  Et  ideo  Spiritus  Sanctus  qui  hanc  forti- 
tudinem  dat,  docet  nos  petere  a  Deo  :  Panem  nostrum  quotidianum 
da  nobis  hodie  :  unde  Spiritus  fortitudinis  dicitur.  Sciendum  est 
autem,  quod  in  tribus  praecedentibus  petitionibus  petuntur  spi- 
ritualia,  quae  hic  inchoantur  in  hoc  mundo,  sed  non  perficiuntur, 
nisi  in  vila  aeterna.  Cum  enim  petimus  quod  sanctificetur  noraen 
Dei,  petimus  quod  cognoscatur  sanctitas  Dei.  Cum  vero  petimus 
quod  adveniat  regnum  Dei,  petimus  quod  simus  participes  vitae 
aeternae.  Cum  autem  oramus  quod  fiât  voluntas  Dei,  petimus  quod 
compleatur  voluntas  ejus  in  nobis.  Quae  omnia  et  si  inchoentur 
in  hoc  mundo,  non  tamen  possunt  haberi  perfecte  nisi  in  vita 
aeterna  :  et  ideo  necessarium  fuit  aliqua  petere  necessaria,  quse 
perfecte  possent  haberi  in  vita  praesenti  :  et  inde  est  quod  Spi- 
ritus Sanctus  docuit  petere  necessaria  in  vita  praesenti,  quae 
perfecte  hic  habentur.  Simul  etiam  ut  ostendat  quod  etiam  tem- 
poralia  providentur  nobis  a  Deo,  et  hoc  est  quod  dicit  :  Panem 
nostrum  quotidianum  da  nobis  hodie  :  in  quibus  quidem  verbis 
docuit  nos  vitare  quinque  peceata,  quae  consueverunt  contingere 
ex  desiderio  rerum  temporalium.  Primum  peccatum  est,  quod 
homo,  per  immoderatum  appetitum,  petit  ea  quae  statum  et  condi- 
tionem  ejus  excedunt,  non  contentus  his  quae  décent  eum  :  sicut 
si  desiderat  vestes,  non  vult  eas  ut  miles,  si  est  miles,  sed  sicut 
omnes  :  non  ut  clericus,  si  est  clericus,  sed  sicut  episcopus,  et 
hoc  vitium  retrahit  homines  a  spiritualibus,  in  quantum  nimis 
inhaeret  eorum  desiderium  temporalibus.  Hoc  autem  vitium  do- 
cuit nos  vitare  Dominus,  docens  nos  petere  panem  tantum,  id 
est  necessaria  ad  praesentem  vitam  secundum  condilionem  unius- 
cujusque,  quae  omnia  sub  nomine  panis  intelliguntur  :  unde  non 
docuit  delicala  petere,  non  diversa,  non  exquisita,  sed  panem 
sine  quo  vita  hominis  duci  non  potest,  quia  omnibus  communis 
est.  Ecclesiast.  xxix  :  Initium  vitœ  hominis  panis  et  aqua.  Apos- 
tolus  I  Timolh.  vi  :  Habentes  alimenta,  et  quibus  tegamur,  his 
contenti  simus.  Secundum  vitium  est  quod  aliqui  in  acquisitione 
rerum  temporalium  alios  molestant,  et  defraudant.  Hoc  vitium 
est  adeo  periculosum  quod  est  difficile  bona  ablata  restitui.  Non 
enim  dimittitur  peccatum,  nisi   restituatur  ablatum,  secundum 

Augustinum.  Quod  quidem  vitium  docuit  nos  vitare,  docens  nos 
petere  panem  nostrum,  non  alienum.  Raptores  enim  non  come- 
dunt  panem  suum,  sed  alienum.  Tertiurn  est  superflua  sollicitude 
Aliqui  enim  sunt,  qui  nunquam  sunt  contenti  de  eo  quod  habent, 
sed  semper  plus  volunt,  quod  quidem  immoderatum  est  :  quia 
desiderium  débet  moderari  secundum  necessitatem.  Prov.  xxx  : 
Divitias  et  paupertatem  ne  dederis  mihi,  sed  tantum  victui  meo 
tribue  necessaria,  etc.  Et  hoc  monuit  nos  vitare  dicens  :  Panem 
nostrum  quotidianum,  id  est,  unius  diei,  veJ  unius  temporis.  Quar- 
lum  vitium  est  immoderata  voracitas.  Sunt  enim  aliqui,  qui  tan- 
tum volunt  consumere  uno  die,  quod  sufficeret  pluribus  diebus,  et 
isti  petunt  non  panem  quotidianum,  sed  decemdierum  :  et  ex  hoc 
quod  nimis  expendunt,  contingit  quod  omnia  consumunt.  Pro- 
ver.  xxiii  :  Vacantes  potibus,  et  dantes  symbola,  consumentur. 
Eccl.  xix  :  Operarius  ebriosus  non  locupletabitur.  Quintum  vitium 
est  ingratitudo.  Nam  cum  aliquis  ex  divitiis  superbit,  et  non  re- 
cognoscit  a  Deo  ea  quae  habet,  hoc  est  valde  malum  :  quia  omnia 
quee  habemus  sive  spiritualia,  sive  temporalia  a  Deo  sunt.  I  Pa- 
rai, xxix  :  Omnia  tua  sunt,  quœ  de  manu  tua  accipimus.  Ideo  ad 
removendum  hoc  vitium  dicit  :  Da  nobis,  et  panem  nostrum,  ut 
sciamus  quod  omnia  nostra  a  Deo  sunt.  Sed  de  hoc  habemus  unum 
documentum  :  quia  aliquando  aliquis  habet  multas  divitias,  et  ex 
eis  nullam  utilitatem  consequitur,  sed  damnum  spirituale  et  tem- 
porale. Nam  aliqui  propter  divitias  perierunt.  Eccles.  vi  :  Est  et 
aliud  malum  quod  vidi  sub  soie,  et  quidem  frequens  apud  homines. 
Vir  cui  dédit  Deus  divitias,  et  substantiam,  et  honorem,  et  nihil 
deestanimœ  suœ  ex  omnibus  quœ  desiderat,  nec  tribuii  ei  potestatem 
Deus  ut  cnmedat  ex  eo,  sed  homo  extraneus  vorabit  illud.  Item, 
Eccles.  v  :  Diviliœ  congregatœ  in  malum  Domini  sui.  Debemus 
ergo  petere  ut  divitiae  nostrae  sint  nobis  ad  utilitatem,  et  hoc 
petimus  cum  dicimus  :  Panem  nostrum  da  nobis,  id  est,  fac  divi- 
tias nobis  utiles.  Job.  xx  :  Panis  ejus  in  utero  illius  vertetur  in  fel 
aspidum  intrinsecus.  Divitias  quas  devoravit,  evomet  :  et  de  ventre 
illius  extrahet  eas  Deus.  Aliud  vitium  est  in  rébus  mundi,  scilicel 
superflua  sollicitudo.  Nam  aliqui  sunt  qui  hodie  sollicitantur 
de  rébus  temporalibus,  quae  erunt  usque  ad  unum  annum.  Et  qui 
hoc  habent  nunquam  quiescunt.  Matth.  vi  :  Nolite  solliciti  esse 
dicentes  :  Quid  manducabimus,  etc.  Et  ideo  Dominus  docet  nos 
petere,  quod  hodie  detur  nobis  panis  noster  id  est  ea  quae  sunt 
nobis  necessaria  ad  praesens  tempus.  Invenitur  quidem  alius  du- 

plex  panis,  scilicet  sacramentalis,  et  panis  verbi  Dei.  Petimus 
ergo  panem  nostrum  sacramentalem,  qui  quotidie  in  Ecclesia 
conficitur,  ut  sicut  illud  accipimus  in  sacramento,  ita  detur 
nobis  ad  salutem.  Joan.  vi  :  Ego  sum  panis  vivus  qui  de  cœlo  des- 
cende. I  Cor.  xi  :  Qui  manducat  et  bibit  indigne,  judicium  sïbiman- 
ducat  et  bibit.  Item  alius  panis  est  verbum  Dei.  Mat.  îv  :  Non 
in  solo  pane  vivit  homo,  sed  in  omni  verbo  quod  procedit  de  ore 
Dei.  Petimus  ergo,  ut  nobis  det  panem  id  est  verbum  suum  :  ex 
hoc  autem  provenit  homini  beatitudo,  quae  est  famés  justitia?. 
Nam  posquam  spiritualia  habentur,  magis  desiderantur,  et  ex 
hoc  desiderio  provenit  famés,  et  ex  famé  satietas  vitae  aeternae. 

Qninta  petitio. 

Et  dimitte  nobis  débita  nostra,  sicut  et  nos  dimittimns  debito- 
ribus  nostris.  Inveniuntur  aliqui  magnae  sapientise  at  fortitudinis  : 
et  quia  nimis  confidunt  de  virtute  sua,  non  agunt  sapienter  quae 
agunt,  necperducuntquod  intendunt  adcomplementum.  Prov.  xx  : 
Cogitationes  consiliis  roborantur.  Sed  notandum,  quod  Spiritus 
Sanctus  qui  dat  fortitudinem,  dat  etiam  consilium.  Nam  omne 
bonum  consilium  de  salute  hominum  est  a  Spiritu  Sancto.  Tune 
autem  consilium  est  homini  necessarium,  quando  est  in  tribula- 
lione,  sicut  consilium  medicorum  cum  aliquis  infirmatur.  Unde 
et  homo  cum  spiritualiter  infirmetur  per  peccatum,  débet  quœ- 
rere  consilium  ut  sanetur  :  consilium  autem  peccatori  necessarium 
•stenditur,  Daniel,  iv,  cum  dicitur  :  Consilium  meum  placeat 
tibi,  rex.  Peccata  tua  eleemosynis  redime.  Optimum  ergo  consilium 
contra  peccata  est  eleemosyna,  et  misericordia  :  et  ideo  Spiritus 
Sanctus  docet  peccatores  petere  et  orare  :  Dimitte  nobis  débita 
nostra.  Debemus  autem  Deo  illud  quod  auferimus  de  jure  suo  : 
jus  autem  Dei  est  ut  faciamus  voluntatem  suam  praeferendo  eam 
voluntati  nostrae.  Auferimus  ergo  Deo  jus  suum,  cum  praeferimus 
voluntatem  nostram  voluntati  suae,  et  hoc  est  peccatum  ;  peccata 
ergo  sunt  débita  nostra.  Est  ergo  consilium  Spiritus  Sancti,  ut 
pHarnus  a  Deo  veniam  peccatorum  :  et  ideo  dicimus  :  Dimitte 
nobis  débita  nostra.  Possumus  autem  in  his  verbis  tria  conside- 
rare.  Primum  est,  quare  fit  haec  petitio  :  secundum,  quomodo 
impleatur  :  tertium  est,  quid  requiritur  ex  parte  nostra  ut  im- 
pleatur.  Circa  primum  sciendum,  quod  ex  hac  petitione  possumus 
duo  colligere,  quae  necessaria  sunt  hominibus  in  vita  ista.  Unum 

est,  quod  homo  semper  sit  in  timoré  et  humilitate.  Aliqui  enim 
fuerunt  ita  prsesumptuosi,  qui  dicerent,  quod  hqmo  poterat  vivere 
in  mundo  isto,  ita  quod  ex  se  poterat  vitare  peccata.  Sed  hoc 
nulli  datum  est,  nisi  soli  Christo,  qui  habuit  spiritum  non  ad 
mensuram,  et  Beatas  Virgini,  qua3  fuit  plena  graliae,  in  qua  nullum 
peccalum  fuit,  sicut  dicit  August.  De  qua  scilicet  Virgine,  cum 
de  peecatis  agilur,  nullam  volo  fieri  mentionem.  Sed  de  aliis 
sanctis  nulli  concessum  est  quin  ad  minus  vcniale  peccatum  in- 
curreret.  I  Joan.  i  :  Si  dixerimus  quoniam  peccatum  non  habemus, 
ipsi  nos  seducimus,  et  veritas  in  nobis  non  est  :  et  hoc  eliam  pro- 
batur  per  petitionem  istam.  Constat  enim  quod  omnibus  sanctis 
et  hominibus  convenit  dicere  :  Pater  noster,  in  quo  dicitur  : 
Dimitte  nobis  débita  nostra,  ergo  omnes  recognoscunt  et  confi- 
tentur  se  peccatores,  vel  debitores.  Si  ergo  peccalor  es,  debes 
timere  et  humiliari.  Aliud  est,  quod  semper  vivamus  in  spe,  quia 
licet  simus  peccatores,  non  debemus  desperare,  ne  desperatio 
ducat  nos  ad  majora  etdiversa  peccata,  sicut  dicit  Apost.  Eph.  iv  : 
Qui  desperantes  semetipsos  tradiderunt  impudicitiœ,  etc.  Ergo 
multum  est  utile,  quod  semper  speremus  :  quia  quantumcumque 
homo  sit  peccator,  débet  sperare  quod  Deus,  si  perfecte  conte- 
ratur  et  convertatur,  dimiltet  ei.  Haec  autem  spes  firmatur  in 
nobis  cum  petimus  :  Dimitte  nobis  débita  nostra.  Sed  hanc  spem 
abstulerunt  Novatiani,  qui  dixerunt  quod  qui  semel  peccabant 
post  baptismum,  nunquam  consequebantur  misericordiam.  Hoc 
autem  non  est  verum,  si  verum  dixit  Christus  dicendo  :  Omne 
debitum  dimisi  tibi,  quoniam  rogasti  me,  Matth.  xvm.  In  qua- 
cumque  ergo  die  petes,  potens  consequi  misericordiam,  si  roges 
cum  pœnitudine  peccati.  Sic  igitur  ex  hac  petitione  consurgit 
timor  et  spes,  quia  omnes  peccatores  contrili  et  confitentes  mise- 
ricordiam consequuntur,  et  ideo  necessaria  fuit  haec  pelitio. 
Circa  secundum,  sciendum  est,  quod  in  peccato  sunt  duo,  scilicet 
culpa  qua  offenditur  Deus,  et  pœna  quae  debetur  pro  culpa  :  sed 
culpa  remittitur  in  contritione,  qua3  est  cum  proposito  confitendi 
et  satisfaciendi.  Psalm.  xxxi  :  Dixi  :  Confitebor  adversum  me  in- 
justitiam  meam  Domino  :  et  tu  remisisti  impietatem  peccati  mei. 
Non  est  igitur  desperandum,  ex  quo  ad  remissionem  culpae  suf- 
ficit  contritio  cum  proposito  confitendi.  Sed  forte  quis  dicet  : 
«  Ex  quo  dimittitur  peccatum  in  contritione,  ad  quid  necessarius 
est  sacerdos?  »  Ad  hoc  dicendum  est,  quod  Deus  in  contritione 
dimittit  culpam,  et  pœna  œterna  commutatur  in  temporalem,  sed 
S.  Thom.  Aq.  Opuscula.  -*  I.  —  29 

nihilominus  manet  adhuc  obligatus  ad  pœnam  temporalem  :  unde 
si  decederet  sine  confessione,  non  contempta  tamen  sed  praeventa, 
iret  ad  purgatorium,  cujus  pœna,  sicut  dicit  August.  est  maxima. 
Quando  ergo  confiteris,  sacerdos  absolvit  te  de  hac  pœna  in 
clavium  virlute,  cui  te  subjeceris  in  confessione,  et  ideo  dixit 
Christus  Apostolis,  Jo.  xx  :  Accipite  Spiritum  Sanctum;  quorum 
remiseritis  peccata,  remittuntur  eis,  etc.  Uude  quando  semel  con- 
fitetur  quis,  dimittitur  ei  aliquid  de  pœna  hujusmodi  :  et  similiter 
quando  iterum  confitetur,  et  posset  toties  confiteri,  quod  tota 
sibi  dimitteretur.  Invenerunt  autem  successores  Apostolorum  alium 
modum  remissionis  hujus  pœnae,  scilicet  bénéficia  indulgentia- 
rum,  quae  existenti  in  caritate  tantum  valent,  quantum  sonant, 
et  quantum  pronunciantur.  Quod  autem  Papa  hoc  possit,  salis 
palet.  Nam  multi  sancti  multa  bona  fecerunt,  et  tamen  isli  non 
peccaverunt  ad  minus  mortaliter,  et  haec  bona  fecerunt  in  ulili- 
tatem  Ecclesiae.  Similiter  merilum  Ghristi  et  Beatœ  Virginis  sunt 
sicut  in  thesauro,  unde  summus  Pontifex,  et  iili  quibus  ipse  com- 
mittit,  possunt  hujusmodi  mérita  ubi  rçecesse  est,  dispensare. 
Sic  ergo  dimittuntur  peccata  non  solum  quantum  ad  culpam  in 
contritione,  sed  etiam  quantum  ad  pœnam  in  confessione,  et  per 
indulgentias.  Circa  tertium,  sciendum  quod  ex  parte  noslra  re- 
quiritur,  ut  nos  dimiltamus  proximis  nostris  offensas  factas  nobis, 
unde  dicitur  :  Sicut  et  nos  dimittimus  debiloribus  nostris,  aliter 
Deus  non  dimitteret  nobis.  Eccles.  xxvm  :  Homo  homini  servut 
iram,  et  a  Deo  quœrit  medelam?  Luc.  vi  :  Dimittite,  et  dimitte- 
mini  :  et  ideo  solummodo  in  ista  petitione  ponitur  conditio  cum 
dicitur  :  Sicut  et  nos  dimittimus,  etc.  Si  ergo  non  dimiltis,  non 
dimiltetur  libi.  Sed  posses  dicere  :  «  Ego  dicam  prœcedentia, 
scilicet  dimilte  nobis,  sed  illud,  scilicet  sicut  et  nos,  etc.  tacebo.  » 
Ergo  Christum  decipere  quaeris?  sed  certe  non  decipis.  Nain 
Chrislus  qui  hanc  orationem  fecit,  bene  recordatur  ejus,  unde 
non  potest  decipi,  ergo  si  dicis  ore,  adimpleas  corde.  Sed  quœ- 
rilur  ulrum  ille  qui  non  proponit  ditnittere  proximo  suo,  debeat 
dicere  :  Sicut  et  nos  dimittimus,  etc.  Videtur  quod  non,  quia 
mentitur.  Dicendum,  quod  non  menlitur,  quia  non  orat  in  per- 
sona  sua,  sed  Ecclesiœ,  quaî  non  decipitur,  et  ideo  ponitur  ipsa 
petitio  in  plurali.  Sed  sciendum,  quod  duobus  modis  dimittitur. 
Unus  est  p  rfectoi  um,  ut  scilicet  oflVnsus  requirat  offendentem. 
P  alin.  xxxni  :  Inquire  pacem.  Alius  est  communiter  omnium, 
a-i  quoin  tenenlur   omn^-s,   ut  scilicet  pctenli  vcniam  tnbuat. 

Eccles.  xxvm  :  Relinque  proximo  tuo  nocenli  te,  et  tune  depre- 
canti  libi  peccata  solventur.  Ex  hoc  sequitur  alia  bealitudo.  Beati 
miséricordes,  misericordia  enim  facit  nos  misereri  proximo  nostro. 

Sexta  pelitio. 

Et  ne  nos  inducas  in  tentatwnem.  Sunt  aliqui  qui  licet  pecca- 
verint,  tamen  desiderant  veniam  consequi  de  peccatis,  unde  et 
eonfitenlur,  et  pœnitent,  sed  tamen  non  adhibent  totum  studium 
quod  deberent,  ut  iterato  in  peccata  non  ruant.  Quod  quidem 
non  est  conveniens,.  ut  scilicet  ex  una  parte  ploret  quis  peccata, 
dum  pœnitet.  ex  alia  unde  ploret,  accumulet  dum  peccat  :  et 
propter  hoc  dicitur  Isa.  i  :  Lavamini,  mundi  estote,  etc.  Et  ideo 
sicut  supradictum  est,  Christus  in  praecedenli  docuit  nos  petere 
veniam  peccatorum.  In  hac  vero  docet  nos  petere  ut  possimus 
vitare  peccata,  ut  scilicet  non  inducamur  in  tentationem,  per 
quam  labamur  in  peccatis,  cum  dixit  :  Et  ne  nos  inducas,  etc. 
Circa  quod  tria  quaeruntur.  Primo,  quid  sit  tentatio  :  secundo, 
qualiter  homo  tentatur,  et  a  quo  :  tertio  vero,  quomodo  libe- 
ratur  in  tentatione.  Circa  primum,  sciendum  est,  quod  tentare 
nihil  aliud  est  quam  experiri,  seu  probare,  unde  tentare  hominem 
est  probare  virtutem  ejus.  Experitur  autem,  seu  probatur  virtus 
hominis  dupliciter,  secundum  quod  duo  exigit  hominis  virtus. 
Unum  perlinet  ad  bene  operandum,  scilicet  quod  bene  operetur  : 
aliud  est,  quod  caveat  a  malo.  Psalm.  xxxm  :  Déclina  a  malo, 
et  fac  bonum,  etc.  Probatur  ergo  virtus  hominis  quandoque  quan- 
tum ad  hoc  quod  bene  facit,  quandoque  vero  quantum  ad  hoc 
quod  cesset  a  malo.  Quantum  ad  primum  probatur  homo  utrum 
inveniatur  promptus  ad  bonum,  ut  ad  jejunandum,  et  hujusmodi. 
Tune  enim  est  virtus  tua  magna,  quando  promptus  inveniris  ad 
bonum  :  et  hoc  modo  Deus  probat  aliquando  hominem,  non  quod 
laleat  eum  virtus  hominis,  sed  ut  eam  omnes  cognoscant  et  detur 
omnibus  in  exemplum.  Sic  tenlavit  Deus  Abraham,  Genesis  xxn, 
et  Job.  Et  ideo  Deus  sœpe  immittit  tribulationes  justis,  ut  dum 
patienter  sustinent,  appareat  virtus  eorum,  et  in  virtute  profi- 
ciant.  Deuteron.  xm  :  Tentât  vos  Dominus  Deus  vester,  ut  palam 
fiât  utrum  diligatis  eum  an  non.  Sic  ergo  Deus  tentât  provocando 
ad  bonum.  Quantum  ad  secundum,  probatur  virtus  hominis  por 
induclion^m  ad  malum  :  et  si  bene  resistit,  et  non  consentit, 
tune  virtus  hominis  magna  est  :  31  vero  nomo  succumbit,  tenta- 

tioni,  tune  virtus  hominis  nulla  est.  Hoc  autem  modo  nullus  ten- 
tatur  a  Deo,  quia,  sicut  dicit  Jac.  i  :  Deus  intenlator  malorum 
est,  etc.  Sedtentatur  homo  a  propria  carne,  a  diabolo,  et  a  mundo. 
A  carne  dupliciter.  Primo,  quia  caro  instigat  ad  malum.  Caro 
enim  semper  quaerit  delectationes  suas,  scilicet  carnales,  in  qui- 
bus  est  saepe  peccatum.  Qui  enim  immoratur  delectationibus 
carnalibus,  negligit  spiritualia:  Jac.  i  :  Unusquisque  tentalur  a 
concupiscentia  sua.  Secundo,  tentât  caro  retrahendo  a  bono.  Nam 
spiritus  quantum  esset  de  se,  semper  delectaretur  in  spiritualibus 
bonis,  sed  caro  aggravans  impedit  spiritum.  Sap.  ix  :  Corpus 
quod  corrumpitur,  aggravât  animant.  Rom.  vu  :  Condelector  legi 
Dei  secundum  interiorem  hominem  :  video  aûtem  aliam  legem  in 
membris  meis,  repugnantem  legi  mentis  meœ,  et  captivantem  me  in 
lege  peccati,  quœ  est  in  membris  meis.  Sed  haac  tentatio,  scilicet 
carnis,  est  valde  gravis  quia  inimicus  noster,  scilicet  carU,  con- 
junctus  est  nobis  :  et  sicut  dicit  Boetius,  nulla  pestis  efficacior 
est  ad  nocendum,  quam  familiaris  inimicus,  et  ideo  contra  eam 
vigilandum  est.  Matth.  xxvi  :  Vigilate  et  orate,  ne  intretis  in  ten- 
tationem.  Diabolus  fortissime  tentât.  Nam  postquam  conculcatur 
caro,  insurgit  alius,  scilicet  diabolus,  contra  quem  est  nobis 
magna  colluctatio.  Apost.  Ephes.  vi  :  Non  est  nobis  colluctatio 
adversus  carnem  et  sanguinem,  sed  adversus  principes  et  potes- 
tates,  etc.  Unde  et  signanter  dicitur  tentator  I  Thessalo.  m  :  Ne 
forte  lentaverit  vos  is  qui  tentât,  etc.  In  tenta tione  autem  sua 
callidissime  procedit.  Ipse  enim,  sicut  bonus  dux  exercitus,  qui 
obsidet  aliquod  castrum,  considérât  infirma  ejus  quae  impugnare 
vult,  et  ex  illa  parte  unde  magis  est  homodebilis,  tentât  eum.  Et 
ideo  tentât  de  illis  vitiis,  ad  quae  homines  conculcata  carne  magis 
proni  sunt,  ut  de  ira,  de  superbia,  et  de  aliis  spiritualibus  vitiis. 
I  Pet.  v  :  Adversarius  vester  diabolus  tanquam  leo  rugiens  circuit, 
quœrens  quem  devoret.  Facit  autem  duo  diabolus  duin  tentât,  quia 
non  slatim  proponit  illi  quem  tentât,  malum  aliquod  apparens, 
sed  aliquid  quod  habeat  speciem  boni,  ut  saltem  in  ipso  principio 
per  illud  removeat  eum  aliquantulum  a  proposito  suo  principali, 
quia  poslmodum  facilius  inducit  ipsum  ad  peccandum,  quando 
illum  vel  modicum  avertit.  Apost.  II  Gorint.  xi  :  Ipse  Satanas 
transfigurât  se  in  anqelum  lucis.  Deinde  postquam  incluxit  eum 
ad  peccandum,  sic  alligat  eum,  ut  non  permittat  eum  a  peecatis 
resurgeiv.  Job.  xl  :  Nervi  testiculorum  ejus  perplexi  sunt.  Sic 
ergo  duo  facit  diabolus  :  quia  decipit,  et  deceptum  delinet  in 

peccato.  Sed  mundus  dupliciter  tentât.  Primo,  per  nimium  et 
immoderatum  desiderium  rerum  temporalium.  Apostolus  I  Ttmoth. 
vi  :  Radix  omnium  malorum  est  cupiditas..  Secundo,  per  perse- 
cutores  et  tyrannos  terrendo.  Job.  xxxvn  :  Nos  quoque  involvi- 
mur  tenebris.  II  Tim.  m  :  Omnes  qui  pie  volunt  vivere  in  Christo 
Jesu,  persecutionem  patientur.  Matth.  x  :  Nolite  timere  eos  qui 
occidunt  corpus.  Sic  ergo  patet  quid  est  tentatio,  et  qualiterhomo 
liberatur.  Circa  quod  sciendum  est,  quod  Christus  docet  nos  ro- 
gare  non  ut  tentemur,  sed  ut  non  inducamur  in  tentationem.  Nam 
si  homo  vincit  tentationem,  meretur  coronam  :  et  ideo  dicitur 
Jacob,  i  :  Omne  gaudium  existimate  fratres,  cum  in  tentationes 
varias  incideritis.  Eccles.  n  :  Fili,  accedens  ad  servitutem  Dei, 
prœpara  animam  tuam  ad  tentationem.  Item,  Jac.  i  :  Beatus  vir 
qui  suffert  tentationem,  quoniam  cum  probatus  fuerit,  accipiet  co- 
ronam vitœ  :  et  ideo  docet  petere  ut  non  inducamur  in  tentatio- 
nem per  consensum  :  I  Gorint.  x  :  Tentatio  vos  non  appréhendât  nisi 
humana.  Nam  tentari  humanum  est,  sed  consentire  diabolicum 
est.  Sed  numquid  Deus  inducit  ad  malum,  quia  dicit  :  Et  ne  nos 
inducas  in  tentationem?  Dico  quod  Deus  dicitur  inducere  ad  ma- 
lum permittendo,  in  quantum  scilicet  propter  multa  peccata  sub- 
trahit homini  gratiam  suam,  qua  sublata  homo  labilur  in  pecca- 
tum  :  et  ideo  cantamus  in  Psal.  lxx  :  Cum  defecerit  virtus  mea, 
ne  derelinquas  me,  Domine.  Régit  autem  hominem  ne  inducatur  in 
tentationem  per  fervorem  charitatis  :  quia  quaelibet  charitas 
quantumcumque  parvum  parva,  potest  resistere  cuilibet  peccato, 
Cantic.  vin  :  Aquœ  multœ  non  potuerunt  extinguere  charitatem. 
Item,  per  lumen  intellectus,  quo  instruit  nos  de  agendis  :  quia, 
sicut  dicit  Philosophus,  omnis  peccans  est  ignorans.  Psal.  xxxi  : 
Intellectum  tibi  dabo,  et  instruam  te.  Hoc  autem  petebat  David, 
qui  dicebat  :  Illumina  oculos  meos  ne  unquam  obdormiam  in  morte, 
ne  quando  dicat  inimicus  meus  :  Prœvalui  adversus  cum.  Psalm.  xn. 
Hoc  autem  habemus  per  donum  intellectus.  Et  quia  cum  non 
assentimus  tentationi,  servamus  cor  mundum,  de  quo  Marc,  v  : 
Beati  mundo  corde, quoniam  ipsi  Deum  videbunt  :  ideo  ex  hoc  per- 
venimus  ad  visionem  Dei,  ad  quam  nos  perducat. 

Septima  petitio. 

Sed  libéra  nos  a  malo*  Supra  docuit  nos  Dominus  petere  veniam 
peccatorum,  et  quomodo  possumus  vitare  tentationes  :  hic  vero 

docet  petere  prœservationem  a  malis,  et  haec  petilio  est  generalis 
contra*  omnia  mala,  scilicet  peccata,  infirmitates,  et  afilictiones, 
sicut  dicit  August.  Sed  quia  de  peccato  et  tentatione  dictum  est, 
dicendum  est  de  aliis  malis,  scilicet  adversitatibus  et  affiiclioni- 
bus  omnibus  hujus  mundi,  a  quibus  Deus  libérât  quadrupliciter. 
Primo,  ne  superveniat  afilictio,  sed  hoc  raro  contingit  quoniam 
sancti  in  mundo  isto  a(ïliguntur,  quia  ut  dicitur  II  Timo.  m  : 
Omnes  qui  pie  volunt  vivere  in  Christo  Jesu,  persecutionem  patien- 
tur.  Sed  tamen  alicui  Deus  concedit  aliquando,  ut  non  affligatur 
a  malo,  quando  scilicet  cognoscit  eum  impolentem,  et  non  posse 
resistere  :  sicut  medicus  infirmo  debili  non  dat  violentas  medi- 
cinas.  Apoc.  m  :  Ecce  dedi  coram  te  ostium  apertum,  quod  n'emo 
potest  claudere,quia  modicam  habes  virtutem.  In  patria  autem  erit 
générale  hoc,  quia  nullus  aflligetur  ibi.  Job.  v  :  In  sex  tribulatio- 
nibus,  scilicet  praesentis  vitae,  quae  per  sex  aetates  distinguitur, 
liberabit  te,  in  septima  non  tanget  te  malum.  Apoc.  vu  :  Non  esu- 
rient,  neque  sitient  amplius.  Secundo,  libérât  quando  in  afïlictio- 
nibus  consolatur,  nam  nisi  Deus  consolaretur,  non  posset  homo 
subsistere.  II  Gorin.  i  :  Supra  modum  gravati  sumus,  supra  virtu- 
tem nostram.  II  Corin.  vu  :  Sed  qui  consolatur  humiles,  consolatus 
est  nos  Deus.  Psalm.  xcm  :  Secundum  multitudinem  dolorum  meo- 
rum  in  corde  meo  consolationes  tuœ  lœtificaverunt  animant  meam. 
Tertio,  quia  aftliclis  lot  bona  facit,  quot  tradunt  mala  oblivioni. 
Tob.  Ui.Post  tempestatem  tranquillum  facis.  Sic  ergo  afilictiones, 
et  tribulaliones  hujus  mundi  non  sunt  timendae,  quia  facile  tole- 
rantur  et  propter  consolationem  admistam,et  propter  brevitatem. 
Apost.  II .Cor in.  iv  :  Idquod  in  prœsenti  est  momentaneum  et  levé 
tribulationis  nostrœ,  supra  modum  in  sublimitate  œternum  gloriœ 
pondus  operatur  in  nobis,  quia  ex  his  pervenitur  ad  vitam  œler- 
nam.  Quarto,  quia  tentatio  et  tribulatio  convertilur  in  bonum,  et 
ideo  non  dicit  :  Libéra  nos  a  tribulatione,  sed  a  malo,  quia  tribu- 
laliones sunt  sanctis  ad  coronam,  et  inde  est  quod  gloriantur  de 
tribulationibus.  Apostol.  Roman,  v  :  JVo»i  solum  autem,  sed  et 
gloriamur  in  tribulationibus,  scientes  quod  tribulatio  patientiam 
operatur.  Tob.  m  :  In  tempore  tribulationis  peccata  dimittis.  Li- 
bérât ergo  Deushominem  a  malo  et  tribulationibus,  eas  in  bonum 
convertendo,  quod  est  signum  maximae  sapientiae,  quia  sapientis 
est  malum  ordinare  in  bonum  :  et  hoc  fit  per  patientiam,  quae 
habetur  in  tribulationibus.  Gaeterae  vero  virtutes  bonis  utuntur, 
sed  patientia  malis,  et  ideo  in  malis,  id  est  in  adversitatibus,  est 

necessaria.  Proverb.  xix  :  Doctrina  viri  per  patient iam  noscitur  : 
et  ideo  Spirilus  Sanctus  per  donum  sapientiae  facit  nos  petere,  et 
per  hoc  pervenimus  ad  bealitudinem  ad  quam  ordinal  pax,  quia 
per  patientiam  pacem  habcmus  et  in  tempore  prospero,  et  ad- 
verso  :  et  ideo  pacifici  dicuntur  fil i i  Dei,  quia  sunt  sïmiles  Deo, 
quia  sicut  Deo  nihil  nocere  potest,  ita  nec  eis,  quia  nec  prospéra, 
nec  adversa  :  et  ideo  beati  pacifici,  quoniam  filii  Dei  vocabuntur. 
Amen,  est  confirmatio  universalis  omnium  petitionum. 

Compendiosa  expositio  totius  orationis  : 

Pater  noster.  Ut  in  summa  exponalur,  sciendum  est  quod  in 
oratione  Dominica  continentur  omnia  quae  desiderantur,  et  omnia 
quae  fugiunlur.  Inter  omnia  autem  desiderabilia  illud  plus  desi- 
deratur,  quod  plus  amatur,  et  hoc  est  Deus  :  et  ideo  primo  petis 
gloriam  Dei  cum  dicis  :  Sanctificetur  nomen  taum.  A  Deo  autem 
desideranda  sunt  tria  quae  pertinent  ad  te.  Primum  est,  quod 
pervenias  ad  vitam  aelernam,  et  hoc  petis  cum  dicis  :  Adveniat 
regnum  luum.  Secundum  est,  quod  facias  voluntatem  Dei  et jus- 
titiam,  et  hoc  petis  cum  dicis  :  Fiat  voluntas  tua  sicut  in  cœlo  et 
in  terra.  Tertium  est,  ut  habeas  necessaria  ad  vitam,  et  hoc  petis 
cum  dicis  :  Panem  nostrum  quotidianum  da  nobis  hodie  :  et  de  his 
tribus  dicit  Dominus,  Malth.  vi  :  Primum  quœrite  regnum  Dei, 
quantum  ad  primum  :  et  justitiam  ejus,  quantum  ad  secundum  : 
et  hœc  omnia  adjicientur  vobis,  quantum  ad  tertium.  Il  la  autem 
quae  vitanda  sunt,  et  fugienda,  sunt  illa  quae  contrariantur  bono. 
Bonum  autem  quod  primo  desiderabile  est,  est  quadruplex,  ut 
dictum  est.  Et  primum  est  gloria  Dei,  et  huic  nullum  malum  est 
contrarium.  Job.  xxxv  :  Si  peccaieris,  quid  ei  nocebis?  si  juste 
egeris,  quid  donabis  ei?  Nam  et  de  malo  in  quantum  punit,  et  de 
bono  in  quantum  rémunérât,  résultat  gloria  Dei.  Secundum  bo- 
num est  vita  aeterna,  et  huic  contrariatur  peccatum,  quia  per  pec- 
calum  perditur  :  et  ideo  ad  hoc  removendum  dicimus  :  Dinutle 
nobis  débita  nostra,  sicut  et  nos  dimitlimus,  etc.  Tertium  bonum 
est  justitia,  et  bona  opéra,  et  huic  contrariatur  tentatio,  quia  ten- 
tationes  impediunt  nos  a  bono  operando  :  et  ad  hoc  removendum 
petimus  :  Et  ne  nos  inducas  in  tentationem.  Quartum  bonum  sunt 
bona  necessaria,  et  huic  contrariantur  adversitates  et  tribulatio- 
nes  :  ad  hoc  removendum  petimus  :  Sed  libéra  nos  a  malo.  Amen. 

Explicit  expositio  orationis  Dominicœ  secundum  S.  Thomam  de  Aquino, 
ordinis  prœdicatorum. 


IX 
EXPOSITIO  SUPER 

SALUTATIONE    ANGELICA 

SCILIOET 

AVE    MARIA 

(Edit.  Rom.  Opusculum  V1H.) 


Ave  Maria,  gratia  plena,  Dominus  tecum.ln  salutatione  istacon- 
tinentur  tria.Unam  partemfecit  angélus,  scilicel  Ave  gratia  plena, 
Dominus  tecum,  benedicta  tu  in  mulieribus.  Aliam  partem  fecit 
Elisabeth,  mater  Joannis  Baptistae,  scilicet  :  Benediclus  fructus 
ventris  tui.  Tertiam  partem  addidit  Ecclesia,  scilicet  Maria.  Nam 
angélus  non  dixit  :  Ave  Maria,  sed  Ave  gratia  plena.  Et  hoc  no- 
men,  scilicet  Maria,  secundum  suam  interpretationem  convenit 
dictis  Angeli,  sicut  patebit.  Est  ergo  circa  primum  consideran- 
dum,  quod  antiquitus  erat  valde  magnum,  quod  Angeli  appare- 
rent  hominibus  :  vel  quod  homines  facerent  eis  reverentiam,  ha- 
bebant  pro  maxima  laude.  Unde  et  ad  laudem  Abrahae  scribitur 
quod  recepit  Angelos  hospitio,  quod  exhibuit  eis  reverentiam. 
Quod  autem  angélus  faceret  homini  reverentiam,  nunquam  fuit 
auditum,  nisi  postquam  salutavit  Beatam  Virginem  reverenter 
dicens,  Ave.  Quod  autem  antiquitus  non  reverebatur  hominem 
angélus,  sed  homo  angelum,  ratio  est  :  quia  angélus  erat  major 
homine,et  hoc  quantum  ad  tria.  Primo,  quantum  ad  dignitatem  : 
ratio  est.  Nam  angélus  est  naturae  spiritualis.  Psalm.  cxxx  :  Qui 
facit  angelos  suos  spiritus,  etc.  Homo  vero  est  naturae  corrupti- 
bilis.  Unde  dicebat  Abraham  :  Loquar  ad  Dominum  meum,  cum 
sim  pulvis  et  cinis.  Non  ergo  erat  decens,  ut  spiritualis  et  incor- 
ruptibles creatura  reverentiam  exhiberet  corruptibili,  scilicet 
homini.  Secundo,  quantum  ad  familiaritatem  ad  Deum.  Nam  an- 
gélus est  Deo  familiaris,  utpote  assistens.  Daniel,  vu  :  Milliamil- 
lium  ministrabant  ei,et  decies  millies  centena  millia  assistebant  ei. 
Homo  vero  est  quasi  extraneus  et  elongatus  a  Deo  per  peccatum. 
Psal.  liv  :  Elongavi  fugiens.  Ideo  conveniens  est,  ut  homo  rêve- 

reatur  angelum,  utpote  propinquum  et  familiarem  régis.  Tertio, 
praeminebat  propter  plenitudinem  splendoris  gratiae  divinae.  An- 
geli  enim  participant  ipsum  lumen  divinum  in  summa  plenitu- 
dine.  Job  xxv  :  Numquid  est  numerus  militurn  ejus,  et  saper 
quem  non  surget  lumen  ejus?  Et  ideo  semper  apparet  cum  iumine. 
Sed  homines,  et  si  aliquid  participent  de  ipso  Iumine  gratiae, 
parum  tamen  et  in  obscuritate  quadam.  Non  ergo  decens  erat,ut 
homini  reverentiam  exhiberet,  quousque  aliquis  inveniretur  in 
humana  natura,  qui  in  his  tribus  designandum,  quod  in  his  tribus 
excedebat  eum,  voluit  ei  angélus  reverentiam  exhibere,  unde 
dixit  :  Ave.  Unde  Beata  Virgo  excessit  angelos  in  iis  tribus,  et 
primo  in  plenitudine  gratiae,  quae  magis  est  in  Beata  Virgine, 
quam  in  aliquo  angelo,  et  ideo  ad  insinuandum  hoc  angélus  ei 
reverentiam  exhibuit,  dicens  :  Gratia  plena,  quasi  diceret  :  Ideo 
exhibeo  reverentiam,  quia  me  excellis  in  plenitudine  gratiae.  Di- 
citur  autem  Beata  Virgo  plena  gratia  quantum  ad  tria.  Primo, 
quantum  ad  animam,  in  qua  habuit  omnem  plenitudinem  gratiae. 
Nam  gratia  Dei  datur  ad  duo,  scilicet  ad  bonum  operandum,  et 
ad  vitandum  malum,  et  quantum  ad  ista  duo  perfectissimam 
gratiam  habuit  Beata  Virgo.  Nam  ipsa  omne  peccatum  vitavit 
magis  quam  aliquis  sanctus  post  Christum.  Peccatum  enim  aut 
est  originale,  et  de  isto  fuit  mundala  in  utero  :  aut  mortale,  aut 
veniale,  et  de  istis  libéra  fuit.  Unde  Ganticorum  îv  :  Tota  pulchra 
es,  arnica  mea,  et  macula  non  est  in  te.  Aug.  in  lib.  de  natura  et 
gratia  :  «  Excepta  Sancta  Virgine  Maria,  siomnes  Sancti  etSanclae 
cum  hic  viverent,  interrogati  fuissent,  utrum  sine  peccato  essent, 
omnes  una  voce  clamassent  :  Si  dixerimus  quiû  peccatum  non 
habemus,  ipsi  nos  seducimus,  et  veritas  in  nobis  non  est.  Excepta, 
inquam,  hac  sancta  Virgine,  de  qua  propter  honorem  Domini 
cum  de  peccato  agitur,  nullam  prorsus  volo  quaestionem  habere.  » 
Scimus  enim,  quod  ei  plus  gratiae  collatum  fuerit  ad  peccatum 
ex  omni  parte  vincendum,  quae  illum  concipere  et  parère  meruit 
quem  constat  nullum  habuisse  peccatum.  Sed  Christus  excellit 
Beatam  Virginem  in  hoc,  quod  sine  originali  conceptus  et  natus 
est  ;  Beata  autem  Virgo  in  originali  est  concepta,  sed  non  nata. 
Ipsa  etiam  omnium  virtutum  opéra  exercuit,  alii  autem  Sancti 
specialia  quaedam,  quia  alius  fuit  humilis,  alius  castus,  alius 
misericors  :  et  ideo  ipsi  dantur  in  exemplum  specialium  virtu- 
tum, sicut  Beatus  Nicolaus  in  exemplum  misericordiae,  etc.  Sed 
Beata  Virgo  in  exemplum  omnium  virtutum  :  quia  in  ea  reperig 

exemplum  humilitalis.  Luc.  i  :  Ecce  anc.illa.  Et  post  :  Respexil 
humililatem  ancillœ  suœ.  Gastitatis,  quoniam  virum  non  cognosœ, 
et  omnium  virtutum,  ut  satis  patet.  Sic  ergo  plena  est  gratia 
Beata  Virgo  et  quantum  ad  boni  operationem,  et  quantum  ad 
mali  vitationem.  Secundo,  plena  fuit  gratia  quantum  ad  redun- 
dantiam  anima?  ad  carnem,  vel  corpus.  Nam  magnum  est  in 
sanctis  habere  tantum  de  gratia,  quod  sanctificet  animam  :  sed 
anima  beata?  Virginis  ita  fuit  plena,  quod  ex  ea  refudit  gratiam 
in  carnem,  ut  de  ipsa  conciperet  filium  Dei  :  et  ideo  dicit  Hugo 
de  S.  Victore  :  «  Quia  in  corde  ejus  amor  Spiritus  Sancti  singu- 
lariter  ardebat,  ideo  in  carne  ejus  mirabilia  faciebat,  in  tantum 
quod  de  ea  nasceretur  Deus  et  homo.  »  Luca?  i  :  Quod  enim  nas- 
cetur  ex  te  sanctum,  vocabitur  filius  Dei.  Tertio,  quantum  ad 
refusionem  in  omnes  homines.  Magnum  enim  est  in  quolibet 
sancto,  quando  habet  tantum  de  gratia,  quod  suffîcit  ad  salutem 
multorum  :  sed  quando  haberet  tantum,  quod  sufïiceret  ad  sa- 
lutem omnium  hominum  de  mundo,  hoc  esset  maximum,  et  hoc 
est  in  Christo,  et  in  Beata  Virgine.  Nam  in  omni  periculo  potes 
salulem  obtinere  ab  ipsa  Virgine  gloriosa.  Unde  Canticorum  iv  : 
Mille  clypei,  id  est  remédia  contra  pericula,  pendent,  etc.  Item,  in 
omni  opère  virtutis  potes  eam  habere  in  auditorium,  et  ideo  dicit 
ipsa,  Ecclesiastici.  xxiv  :  In  me  omnis  spes  vitœ  et  virtutis.  Sic 
ergo  plena  est  gratia,  et  excedit  angelos  in  plenitudine  gratia?  : 
et  propter  hoc  convenienter  vocatur  Maria,  quae  interpretatur  : 
illuminais  in  se.  Unde  Isa.  lviii  :  Implebit  splendoribus  animam 
tuam  :  et  illuminatrix  in  alios,  quantum  ad  totum  mundum,  et 
ideo  assimilatur  soli,  et  lunse.  Secundo,  excellit  angelos  in  fami- 
liaritate  divina,  et  ideo  hoc  designans  angélus,  dixit  :  Dominus 
tecum,  quasi  dicat  :  Ideo  exhibeo  tibi  reverenliam,  quia  lu  fa- 
miliarior  es  Deo  quam  ego,  nam  dominus  est  tecum.  Dominus, 
inquit,  pater  cum  eodem  filio,  quod  nullus  angélus,  nec  aliqua 
creatura  habuit.  Luc.  i  :  Quod  enim  nascetur  ex  te  sanctum,  voca- 
bitur filius  Dei.  Deus  filius  in  utero.  Isa.  xn  :  Exulta,  et  lauda, 
habitatio  Sion,  quia  magnus  in  medio  tui  sanctus  Israël.  Aliter 
est  ergo  Dominus  cum  Beata  Virgine,  quam  cum  angelo;  quia 
cum  ea,  ut  filius,  cum  angelo,  ut  Dominus.  Dominus  Spiritus 
Sanctus,  sicut  in  templo,  undedicitur  :  Templum  Domini,  sacra- 
rium  Spiritus  Sancti,  quia  concepit  ex  Spiritu  Sancto.  Luc.  i  : 
Spiritus  Sanctus  superveniet  in  te  :  sic  ergo  familiarior  cum  Deo 
est  Beata  Virgo,  quam  angélus  :  quia  cum  ipsa  Dominus  Pater, 


IX.  —  DE    SALUTATIONE     ANGELICA  459 

Dominus  Filius,  Dominus  Spintus  Sanctus,  scilicet  tota  Trinitas. 
Unde  cantatur  de  ea  :  «  Totius  Trinitatis  nobile  triclinium.  » 
Hoc  autem  verbum.  Dominus  tecum,  est  nobilius  verbum  quod 
sibi  dici  possit.  Merito  ergo  angélus  reveretur  Beatam  Virginem, 
quia  mater  Domini,  et  ideo  domina  est.  Unde  convenit  ei  hoc 
nomen  Maria,  quod  Syra  lingua,  interpretatur  :  Domina.  Tertio 
excedit  angelos  quantum  ad  puritatem,  quia  Beata  Virgo  non 
solum  erat  pura  in  se,  sed  etiam  procuravit  puritatem  aliis.  Ipsa 
enim  purissima  fuit  et  quantum  ad  culpam,  quia  ipsa  Virgo  nec 
mortale,  nec  veniale  peccatum  incurrit.  Item,  quantum  ad  pœnam. 
Très  enim  maledictiones  datae  sunt  hominibus  propter  peccatum. 
Prima  data  est  mulieri,  scilicet  quod  cum  corruptione  conciperet, 
cum  gravamine  portaret,  et  in  dolore  pareret.  Sed  ad  hoc  immu- 
nis fuit  Beata  Virgo,  quia  sine  corruptione  concepit,  in  solatio 
portavit,  et  in  gaudio  peperit  Salvatorem.  Isa.  xxxv  :  Germinans 
germinabit  exuliabunda,  et  laudans.  Secunda  data  est  homini, 
scilicet  quod  in  sudore  vultus  vesceretur  pane  suo.  Ab  hac  im- 
munis fuit  Beata  Virgo,  quia,  ut  dicit  Apost.  I  Corin.  vu  :  Vir- 
gines  solutœ  sunt  a  cura  hujus  mundi,  et  soli  Deo  vacant.  Tertia 
fuit  communis  viris  et  mulieribus,  scilicet  ut  in  pulverem  reverte- 
rentur.  Et  ab  hac  immunis  fuit  Beata  Virgo,  quia  cum  corpore 
assumpta  est  in  cœlum.  Credimus  enim  quod  post  mortem  resus- 
citala  fuerit,  et  portata  in  cœlum.  Psal.  cxxxi  :  Surge  Domine 
in  requiem  tuam  tu,  et  arca  sanctificationis  tuœ.  Sic  ergo  immunis 
fuit  ab  omni  maledictione  :  et  ideo  benedicla  in  mulieribus,  quia 
ipsa  sola  maledictionem  sustulit,  et  benedictionem  portavit,  et 
januam  paradisi  aperuit  :  et  ideo  convenit  ei  nomen  Maria,  quae 
interpretatur  :  Stella  maris  :  quia  sicut  per  slellam  maris  navi- 
gantes diriguntur  ad  portum,  ita  Ghristiani  diriguntur  per  Mariam 
ad  gloriam. 

Benedictus  fructus  ventris  lui.  Peccator  aliquando  quaerit  in 
aliquo  quod  non  potest  consequi,  sed  consequitur  illud  justus. 
Prov.  xni  :  Custoditur  justo  substantia  peccatoris.  Sic  Eva  quae- 
sivit  fructum,  et  in  illo  non  invenit  omnia  quœ  desideravit  :  Beata 
autem  Virgo  in  fruclu  suo  invenit  omnia  quse  desideravit  Eva. 
Nam  Eva  in  fructu  suo  tria  desideravit.  Primo  id  quod  falso  pro- 
misit  ei  diabolus,  scilicet  quod  essent  sicut  dii,  scientes  bonum 
et  rnalum  :  Eritis,  inquit  il  le  mendax,  sicut  dii,  sicut  dicitur 
Gen.  m.  Et  mentitus  est,  quia  mendax  est  et  pater  ejus.  Nam 
Eva  propter  esum  fructus  non  est  facta  similis  Deo,  sed  dissimilis, 

quia  peccando  recessit  a  Deo  salutari  suo,  unde  et  expulsa  est  de 
paradiso.  Sed  hoc  invenit  Beata  Virgo,  et  omnes  Christiani  in 
fructu  ventris  sui,  quia  per  Chrislum  conjungimur  et  assimilamur 
Deo,  I  Joan.  m  :  Cum  apparuerit,  similes  ei  erimus,  etc.  Secundo, 
in  fructu  suo  Eva  desideravit  delectationem,  quia  bonus  ad  eden- 
dum  :  sed  non  invenit,  quia  statim  cognovit  se  nudam,  et  habuit 
dolorem  :  sed  in  fructu  Virginis  suavitatem  invenimus,  et  salu- 
tem.  Joan.  vi  :  Qui  manducat  meam  carnem,  habet  vitam  œternam. 
Tertio,  fructus  Evse  erat  pulcher  aspectu  :  sed  pulchrior  fructus 
Virginis,  in  quem  desiderant  angeli  prospicere.  Psalm.  xliv  : 
Speciosus  forma  prœ  filiis  hominum  :  et  hoc  est  quia  est  splendor 
paternae  gloriae.  Non  ergo  potuit  invenire  Eva  in  fructu  suo,  quod 
nec  quilibet  peccator  in  peccatis.  Et  ideo  quae  desideramus  quse- 
ramus  in  fructu  Virginis.  Est  autem  hic  fructus  benedictus  a  Deo, 
quia  sic  replevit  eum  omni  gratia,  quod  pervenit  ad  nos  exhi- 
bendo  ei  reverentiam.  Ephe.  i  :  Benedictus  Deus  et  pater  Domini 
nostri  Jesu  Christi,  qui  benedixit  nos  in  omni  benedictione  spiri- 
tuali  in  Ghrislo.  Ab  angelis.  Apocalypsis  vu  :  Benedictio,  et  cla- 
ritas,  et  sapientia,  et  gratiarum  actio,  honor,  et  virtus,  et  forti- 
tudo  Deo  nostro.  Ab  hominibus  :  Apost.  Philip,  h  :  Omnis  lingua 
confiteatur,  etc.  Psalm.  cvn  :  Benedictus  qui  venit  in  nomine 
domini.  Sic  ergo  et  Virgo  benedicta  :  sed  et  magis  benedictus 
fructus  ejus. 

Explicit  Opusculum  octavum,  vel  expositio  Salutationis  Angelicœ 
tecundum  S.  Thomam  de  Aquino  ordinti  prcedicatorum 


X 
CONTRA    ERRORES    GR^CORUM 

AD  URBANUM  IV  PONTIFICEM   MAXIMUM 

(Ed.  Rom.  Opusculum  J.) 


Libellum  ab  Excellentia  Vestra  mihi  exhibitum,  sanctissime 
paterUrbane  Papa,  diligenter  perlegi,  in  quo  inveni  quam  plurima 
ad  nostrae  fidei  assertionem  utilia  et  expressa.  Consideravi  autpm 
quod  ejus  fructus  posset  apud  plurimos  impediri  propter  qusedara 
in  auctoritatibus  sanctorum  Patrum  contenta,  quae  dubia  esse 
videntur,  et  unde  possent  materiam  ministrare  errorum  et  con- 
tentionis  dare  occasionem  et  calumniae.  Et  ideo  ut  remota  omni 
ambiguitate  ex  auctoritatibus  in  praedicto  libello  contentis,  verse 
fidei  fructus  purissimus  capiatur,  proposui  primo  ea  quae  dubia 
esse  videntur,  in  auctoritatibus  praedictis  exponerc,  et  postmo- 
dum  ostendere  quomodo  ex  eis  veritas  calholicae  fidei  et  docea- 
tur,  etdefendatur.  Quod  autera  aliqua  in  dictis  graecorum  anti- 
quorum Sanctorum  inveniantur,  quae  modernis  dubia  esse  viden- 
tur, ex  duobus  aestimo  provenire.  Primo  quidem,  quia  errores 
circa  fidem  exorti,  occasionem  dederunt  sanctis  Ecclesiae  Docto- 
ribus,  ut  ea  quae  sunt  fidei  majori  circumspectione  traderent  ad 
eliminandos  errores  exortos,  sicut  patet  quod  sancti  Doctores, 
qui  i'uerunt  ante  errorem  Arii,  non  ita  expresse  locuti  sunt  de 
unitate  divinae  essentiae,  sicut  Doctores  sequentes  :  et  simile  de 
aliis  contingit  erroribus,  quod  non  solum  in  diversis  Doctoribus, 
sed  in  uno  egregio  doctorum  Augusti.  expresse  apparet.  Nam  in 
suis  libris,  quos  post  exortam  Pelagianorum  hœresim  edidit,  cau- 
tius  locutus  est  de  potestate  Iiberi  arbitrii,  quam  in  libris  quos 
edidit  ante  praedictae  haeresis  ortum,  in  quibus  libertatem  arbitrii 
contra  Manichaeos  defendens,  aliqua  protulit  quae  in  sui  defen- 
sionem  erroris  assumpserunt  Pelagiani,  divinae  gratiœ  adversan- 
tes.  Et  ideo  non  est  mirum,  si  moderni  fidei  Doctores  post  varios 
errores  exortos,  cautius,  et  quasi  elimatius  ioquuntur  circa  doc- 
trinam  fidei  ad  omnem  haeresim  evitandam.  Unde  si  aliqua  in 
dictis  antiquorum  Doctorum  inveniuntur,  quae  cum  tanta  cautela 
non  dicantur,  quanta  a  modernis  servatur,  non  sunt  contemnenda, 

aut  abjicienda,  sed  nec  etiam  ea  extendere  oporlet,  sed  exponer3 
reverenter.  Secundo,  quia  multa  quse  benesonant  in  lingua  graeca, 
in  latina  fortassis  bene  non  sonant,  propter  quod  eamdem  fidei 
veritatem  aliis  verbis  Latini  confitentur  et  Graeci.  Dicitur  enim 
apud  Greecos  recte  et  catholice,  quod  Pater,  et  Filius,  et  Spiritus 
sanctus  sunt  treshypostases  :  apud  Latinos  aulem  non  recle  so- 
nat,  si  quis  dicat  quod  sunt  très  substantiae,  licet  hypostasis  sit 
idem  apud  Graecos,  quod  substantia  apud  Latinos,  substantia 
usitatius  pro  essentia  accipi  solet,  quam,  tam  nos  quam  Graeci 
unam  in  divinis  confitemur.  Propter  quod,  sicut  Graeci  dicunt  très 
hypostases,  nos  dicimus  très  personas,  ut  etiam  August.  docet  in 
vu  de  Trinitate.  Nec  est  dubium  quin  etiam  simile  sit  in  aliis 
multis.  Unde  ad  officium  boni  translatoris  pertinet,  ut  ea  quae 
sunt  catholicas  fidei  transferens,  servet  sententiam,  mutet  autem 
modum  loquendi  secundum  proprietatem  linguae  in  quam  trans 
fert.  Apparet  enim  quod  si  ea  quae  in  Latino  literaliter  dicuntur, 
vulgariter  exponantur,  indecens  erit  expositio,  si  semper  verbum 
ex  verbo  sumatur.Multo  igitur  magis  quando  ea  quae  in  una  lingua 
dicuntur,  transferunlur  in  aliam,  ita  quod  verbum  sumatur  ex 
verbo,  non  est  mirum  si  aliqua  dubietas  relinquatur. 

GAPUT  I. 

Quomodo  intelligitur  hoc  quod  dicitur,  quod  Filius  habet 
esse  a  Pâtre  sicut  causatum  a  causa. 

Potest  autem  apud  aliquos  esse  dubium,  quod  in  plerisquo 
locis  harum  auctoritatum  dicitur,  Patrem  esse  causam  Filii,  et 
Patrem  vel  Filium  esse  causam  Spiritus  sancti.  Et  hoc  quidem 
habetur  primo  in  verbis  Athanasi,  quae  in  Nicena  synodo  dixisse 
refertur,  ubi  dicit  :  «  Quidquid  habet  Filius  a  Pâtre,  habet  sicut 
verbum  a  corde,  splendor  a  Sole,  et  fluvius  a  fonte,  et  a  causa 
omne  causatum,  »  Qui  autem  injuriatur,  vel  negat  causatum, 
equidem  et  causam  ejus  negat.  Dicit  causatus  genitus  Filius  : 
Qui  me  spernit,  spernit  eum  qui  me  misit.  Et  alibi  :  «  Non  est  in- 
principiatus  spiritus  »,hoc  est,  sine  principio  et  causa,  sed  potins 
ipsum  demonstrat  Deum  verum,  principialum  lamen  non  ex  tem- 
pore,  sed  ex  causa  vera  originis.  Item  Basilius  Episcopus  :  «  Spi- 
ritus sanctus  ab  ipso  Deo  missus,  causam  habet  ipsemet.  »  Et 
iterum  Theodorieus  super  Epistolam  ad  Hebr.  :  «  Causa  Filii 
Paler  est.  »  Apud  Latinos  autem  non  est  consuetum,  quod  Pater 


X.  —  CONTRA    ERRORES   GR.ECORUM  463 

dicatur  causa  Filii,  vel  Spiritus  sancti,  sed  solum  principium,  vel 
auctor.  Et  hoc  propter  tria.  Primo  quidem,  quia  Pater  non  posset 
intelligi  causa  Filii  per  modum  causas  formalis,  vel  materialis, 
vel  finalis,  sed  solum  per  modum  causœ  originantis,quae  est  causa 
efficiens.  Hanc  autem  semper  invenimus  secundum  essentiam  esse 
diversam  ab  eo,  cujus  est  causa.  Et  ideo  ne  Filius  intelligeretur 
esse  alterius  essentiae  a  Pâtre,  non  consuevimus  dicere  Patrem 
esse  causam  Filii,  sed  magis  utimur  illis  nominibus,  quae  signi- 
ficant  originem  cum  quadam  consubstantialitate,  sicut  fons,  ca- 
pul,  et  alia  hujusmodi.  Secundo,  quia  causa  apud  nos  correspondet 
effectui  :  unde  Patrem  non  dicimus  esse  causam,  ne  aliquis  intel- 
ligat  Filium  esse  factum.  Nam  et  apud  Philosophos  prima  causa 
Deus  nominatur  :  omne  autem  causatum  sub  universltatecreatu- 
rarum  comprehenditur  apud  eos,  et  ideo  si  Filius  causam  dicatur 
habere,  posset  intelligi  quod  sub  universitate  causatorum,  vel 
creaturarum  comprehenderetur.  Tertio,  quia  de  divinis  non  de 
facili  débet  homo  aliter  loqui,  quam  sacra  Scriptura  loquatur. 
Scriplura  autem  sacra  Patrem  nominat  principium  Filii,  ut  patet 
Joann.  primo  cap.  :  In  prinnpio  erat  Verbum.  Nunquam  autem 
dicit  Patrem  esse  causam,  vel  Filium  causalum.  Unde  cum  causa 
plus  dicat  quam  principium,  non  praesumimus  patrem  dicere 
causam,  nec  filium  causatum.  Nihil  autem  ad  originem  pertinens, 
a  Deo  proprie  dicitur  in  divinis,  sicut  hoc  nomen,  principium. 
Quia  enim  ea  quae  sunt  in  Deo,  incomprehensibilia  sunt,  et  defi- 
niri  a  nobis  non  possint,  convenientius  utimur  in  Deo  nominibus 
communibus  quam  propriis,  propter  quod  maxime  proprium  no- 
men ejus  dicitur  esse  qui  est,  quod  est  communissimum,  ut  patet 
Exo.  m.  Sicut  enim  causa  est  communius,  quam  elementum,  ita 
et  principium  quam  causa.  Dicitur  enim  punctum  principium 
lineae,  sed  non  causa,  et  ideo  convenientissime  nomine  principii 
utimur  in  divinis.  Nec  tamen  intelligendumest,  quod  sancti  prae- 
dicti  qui  nomine  causas  et  causati  utuntur  in  divinis  personis, 
intendant  diversitatem  naturae  inducere,  aut  filium  esse  creatu- 
ram.  Sed  per  hoc  volunt  ostendere  solam  originem  personarum, 
sicut  nos  nomine  principii.  Unde  dicit  Gregor.  Nysenus  :  «  Cau- 
sam autem  causatumque  dicentes,  non  naturam  per  haec  nomina 
significamus.  »  Neque  enim  hase  nomina  loco  essentiae,  vel  na- 
turae ratione  damus,  sed  qualiter  inter  se  habent  diflerentiam, 
denionstramus,  ut  scilicet  filium  non  in^enitum  esse,  nequo  pa- 
trem per  geuerationem  aliquam  denionstramus  ab  aliquo.  Item 

Basilius  dicit  :  «  Spiritum  sanctum  dico  ingenitum,  non  habere 
patrem,  nec  creaturam,  quia  non  est  creatus,  sed  causam  habet 
Deum,  cujus  vere  est  spiritus,  a  quo  et  procedit.  » 


GAPUT  IL 

Quomodo  intelligatur  cum  dicitur,  quod  Filins  sit  secundus 
a  Pâtre,  et  Spiritus  sanctus  sit  tertius. 

Item  invenitur  in  auctoritatibus  prsedictorum  doctorum,  quod 
ûlius  sit  secundus  a  pâtre,  et  spiritus  sanctus  sit  tertius  ab  eo- 
dem.  Dicit  enim  Athanasius  in  sermone  ad  Serapionem  :  «  Spiri- 
tus sanctus  tertius  est  a  pâtre,  a  filio  tamen  est  secundus.  »  Et 
Basilius  dicit  :  «  Dignitate  quidem  et  ordine  secundus  est  a  filio 
spiritus  :  hoc  autem  alicui  potest  videri  falsum.  »  In  divinis  enim 
personis  non  est  nisi  ordo,  secundum  quem,  ut  Aug.  dicit,  non 
est  alter  prior  altero,  sed  est  alter  ex  altero.  Nullus  enim  modus 
prioritatis  est,  secundum  quem  pater  prior  filiu  dici  possit.  Neque 
enim  prior  est  pater  tempore,"cum  ûlius  sit  seternus  :  neque  prior 
natura,  cum  patris  et  filii  sit  una  natura,  neque  dignitate,  cum 
pater  et  filius  sint  aequales  :  neque  etiam  intelleclu,  cum  non 
distinguantur  nisi  relationibus.  Relativa  autem  sunt  simul  secun- 
dum intellectum,  cum  unum  fit  de  intellectu  alterius.  Et  ita 
pater,  quod  ita  proprie  loquendo,  filius  non  possit  dici  esse  secun- 
dus a  pâtre,  nec  spiritus  sanctus  tertius  ab  eodem.  Dicunt  ergo 
doctores  preedicti,  filium  esse  secundum,  et  spiritum  sanctum 
esse  tertium  secundum  ordinem  in  numerando,  quod  patet  ex 
ipso  Basilio,  qui  dicit  :  «  Recepimus  spiritum  sanctum  a  pâtre  et 
filio,  tertium  connumeratum  et  conglorificatum  spiritum  filii  Dei, 
qui  tradens  ordinem  salutiferi  baplismatis,  dixit  :  Euntes,  bop- 
tizate  omnes,  in  nomine  patris,  et  filii,  ec  spiritus  sancti.  »  Et 
Epiphanius  dicit  :  «  Spiritus  Dei  ex  pâtre  et  filio  tertius  est  appel- 
Iatione  :  in  nomine  patris,  et  filii,  et  spiritus  sancti.  »  Quod 
autem  dicit  Basilius,  quod  spiritus  est  secundus  a  filio  dignitate, 
videlur  majorem  habere  calumniam,  quia  videtur  in  dignitate 
Trinitatis  constituere  gradum,  cum  sit  par  dignitas  et  eadem 
trium  personarum.  Potest  autem  hoc  exponi,  non  de  dignitate 
naturali,  sed  de  personali,  sicut  et  secundum  nos  dicitur,  quod 
persona  est  hypostasis  proprietate  distincta  ad  dignitatem  perti- 
nente. Secundum  quem  modum  dicit  Hilarius,  quod  pater  est 

major  filio,  propter  auctoritatem  originis.  Filius  tamen  non  est 
minor  pâtre,  propter  substantiae  unitatem. 

GAPUT  III. 

Quomodo  intelligitur  hoc  quod  dicitur,  quod  Spiritus 
sanctus  sit  tertium  lumen. 

Adhuc  autem  videtur  esse  magis  calumniosum,  quod  ex  verbis 
sancti  Ephiphanii  CypriensisEpiscopi  inducitur  dicentis  :  «  Spiri- 
tus sanctus,  spiritus  est  veritatis,  lumen  tertium  a  pâtre  et  filio.  » 
Ubi  enim  est  imitas,  non  est  ordo  primi  et  tertii.  Pater  autem  et 
filius  et  spiritus  sanctus  sunt  unum  lumen,  sicut  et  unus  Deus. 
Sicut  ergo  non  potest  catholice  dici,  quod  sit  tertium  lumen.  Di- 
citur  autem  quod  est  tertia  persona,  propter  personarum  plurali- 
tatem.  Ex  hoc  ergo  quod  dicit  lumen  tertium,  sequitur  quod  sint 
tria  lumina,  quod  ipse  poslmodum  expresse subjungit  dicens:  «  Alia 
vero  omnia  positione,  vel  compositione,  sive  appellatione  lumina 
dicuntur,  non  tamen  istis  tribus  luminibu*  similia.  »  Potest  autem 
dici,  quod  lumen  originem  quarndam  importât.  Nam  lumen  est 
quod  ex  aliqua  Iuce  diffunditur,  et  etiam  ex  se  aliud  lumen  dif— 
fundere  potest.  Et  secundum  hoc  nomen  luminis  ad  personales 
proprietates  trahi  potest  ratione  proprietatis  diffusivae,  licet  se- 
cundum ipsam  naturam,  lucis  ad  essentiam  pertineat.  Ex  hoc 
atlendens  dictus  pater,  tertium  lumen,  et  tria  lumina  dixit  in 
divinis  :  licet  hoc  nullo  modo  sit  ad  consequeniiam  trahendum, 
sed  simpliciter  conûtendum,  quod  pater,  et  filius,  et  spiritus 
sanctus  sunt  unum  lumen. 

GAPUT   IV. 

Quomodo  intelligitur,  quod  essentia  sit  genita  in  Filio, 
et  spirata  in  Spiritu  sancto. 

Invenitur  autem  in  dictis  praedictorum  patrum,  quod  essentia 
sit  genita  in  filio,  et  spirata  in  spiritu  sancto.  Dicit  enim  Alhana- 
sius  in  tertio  sermone  gestorum  Nicaenae  synodi,  ex  persona  filii 
loquens  :  «  Tuum  spiritum  cum  divina  essentia  a  te  genita  ipsis 
hominibus  compenso.  »  Et  parum  post  :  «  Ex  tua  essentia,  quam 
in  me  genuisti,  spiritum  sanctum  do  eis.  »  Et  idem  in  Epistola  ad 
Serapionem  :  «  Essentiam  suam  in  se  ipse  genitor  retinens,  totam 
in  filio  suo  inenarrabiliter  genuit.  »  Et  iterum  :  «  Sicut  pater  ha- 

bet  vitam  in  seipso,  id  est,  naturam  vivam  spirantem,  sic  dédit 
et  filio  vitam  habere  in  semetipso  »,  hoc  est,  eamdem  naturam 
genuit  in  filio  spirantem  spiritum  vivum.  Et  infra  dicit,  patris  et 
filii  unam  esse  deitatem1  naturaliter  spirantem  unum  spiritum 
sanctum.  Ex  quibus  verbis  habetur,  quod  natura  divina  in  filio 
sit  spirans.  Item  Cyrillus  in  libro  Thesaurorum  contra  haereticos: 
«  Virtus  increata  et  genita  in  filio,  filii  est  per  omnem  modum 
naturae  paternae.  »  Et  iterum  :  «  Pater  filio  dédit  vitam,  id  est, 
vitam  suam  naturalem  genuit  in  filio.  »  Item  Basilius  :  «  Ipse 
filius,  quem  dat  nobis  pater,  est  Deus  de  Deo  essentialiter  geni- 
tus,  habens  in  se  totam  essentiam  patris  genilam.  »  Item  Alha- 
nasius  dicit  in  Epistola  ad  Serapionem,  essentiam  divinam  in 
spiritu  sancto  esse  spiratam,  dicens,  quod  spiritus  sanctus  est 
vera  et  naturalis  imago  filii  per  esentiam  omnimode  ab  eodem  in 
se  spiratam.  Hic  autem  modus  loquendi  calumniosus  est  :  et  in 
sacro  Lateranensi  concilio  reprobatum  est  dogma  Joachim,  qui 
hune  modum  loquendi  contra  magistrum  Petrum  Lombardum 
defendere  praesumpsit.  Ostendit  enim  praedictus  magister  Petrus 
in  quinta  distinctione  primi  libri  sententiarum  quas  edidit,  quod 
communis  essentia  non  générât,  nec  gignitur,  nec  procedit.  Et 
hoc  ideo,  quia  in  divinis  invenitur  aliquid  commune  indistinctum, 
et  aliquid  quod  distinguitur,  et  non  est  commune.  Illud  ergo 
quod  est  distinctionis  ratio  in  divinis,  non  potest  attribui  ei,  quod 
est  commune  et  indistinctum,  sed  solum  ei  quod  distinguitur. 
Nulla  autem  alia  distinctionis  ratio  in  divinis  invenitur,  nisi  ex 
bo  quod  unus  générât,  et  alius  nascitur,  et  alius  procedit.  Non 
ergo  hoc  ipsum,  quod  est  generare,vel  nasci,  vel  procedere  potest 
essentiae  divinis  attribui,  quae  est  communis  et  omnino  indistincta 
in  tribus  Personis.  Id  autem  quod  est  distinctum  in  divinis  est 
Persona,  vel  hypostasis,  vel  suppositum  divinae  naturae,  id  est, 
quod  est  habens  divinam  naturam.  Et  ideo  i! la  quae  significant, 
vel  supponere  possunt  personam,  recipiunt  congruentem  praedi- 
cationem  generationis,  aut  processionis,  sicut  haec  nomina  Pater, 
Filius,  et  Spiritus  sanctus  significant  personas  determinatas,  et 
hoc  nomen  persona,  vel  hypostasis  in  communi.  Unde  convenien- 
ter  dicitur,  quod  Pater  générât  Filium,  et  quod  Filius  nascitur  a 
Pâtre,  et  quod  Spiritus  sanctus  procedit  a  Pâtre  et  Filio  :  et  simi- 
liter  quod  Persona  generet,  vel  spiret  personam,  aut  generetur, 
aut  spiretur  a  persona.  Hoc  autem  nomen  Deus,  quia  significat 
essentiam  communem  per  modum  concreti,  significat  enim  ha- 

bentem  Deitatem,  potest  supponere  ex  modo  suae  significationis 
pro  persona  :  et  ideo  etiam  hujusmodi  locutiones  convenienter 
conceduntur  :  Deus  générât  Deum,  Deus  nascitur,  vel  procedit 
a  Deo,  Hoc  autem  nomen,  essentia,  et  divinitas  et  quaecumque  in 
abstracto  significantur,  non  habent  ex  modo  suae  significationis 
neque  quod  significent,  neque  quod  supponant  pro  persona.  Et 
ideo  non  proprie  ea  quae  sunt  propria  personarum  de  hujusmodi 
nominibus  praedicantur.  ut  dicatur  essentia  generans,  vel  genita, 
licet  quaedam  horum  nominum  propinquiora  sint  personis,  in 
quantum  significant  principia  actuum,  qui  sunt  proprie  persona- 
rum, sicut  lumen,  sapientia,  bonilas,  et  hujusmodi.  Unde  et  quae 
sunt  propria  personarum,  de  talibus  minus  inconvenienter  prae- 
dicantur, ut  cum  dicitur  :  Filius  lumen  de  lumine,  sapientia  de 
sapientia  :  sed  essentia  de  essentia  magis  inconvenienter  dicitur. 
Sed  licet  modus  significandi  diversus  sit,  cum  dicitur  Deus  et 
deltas,  tamen  res  est  eadem  penitus,  et  ideo  propter  rei  identi— 
tatem  sicut  unum  de  altero  praedicatur,  ut  cum  dicitur  :  Deus 
est  Deitas,  vel  Persona  divina,  sive  Pater  est  divina  essentia  : 
ita  et  a  Sanctis  interdum  unum  pro  alio  ponîtur,  ut  sic  dicatur, 
quod  essentia  divina  générât,  quia  Pater,  qui  est  essentia  divina, 
générât,  et  essentia  est  de  essentia,  quia  Filius  qui  est  essentia, 
est  de  Pâtre,  qui  est  eadem  essentia  divina  :  et  six  exponit  Cyril- 
lus  in  lib.  Thesaur.  dicens  :  «  Pater  de  se  vita  vivente,  et  essen- 
tia veraciter  existente,  tanquam  a  vera  radice  generando  Filium, 
dat  ei  naturaliter  suam  naturalem  vitam  et  essentiam.  »  Et  sic 
etiam  cum  dicitur,  quod  Pater  genuit  naturam  suam  in  Filio, 
exponendum  est,  quod  per  generationem  suam  naturam  Filio  dédit, 
sicut  ex  praemissis  verbis  Cyrilli  habetur. 


GAPUT    V. 

Quomodo  intelligitur,  quod  Jésus  dicitur  Filius 
Patemœ  essentia. 

Ex  hoc  etiam  patel,  qualiter  exponendum  sit,  quod  idem  Cy- 
rillus  in  eodem  libro  dicere  videtur  :  «  Quomodo  ergo  Jésus  Filius 
paternae  essentiae  erit  crealura?  »  Non  enim  dicitur  Filius  essen- 
tiae  paternae,  quasi  a  paterna  essentia  genitus,  sed  quasi  patei- 
nam  essentiam  per  generationem  accipiens.  Et  per  hune  modum 
exponenda  sunt  omnia,quae  similiter  dici  inveniuntur,  sicut  quod 

riicitur  Filins,  et  Spiritus  essentialiter  procedere,  in  quantum 
procedendo  essentiam  a  Pâtre  accipiunt. 

GAPUT  VI. 

Quomodo  intelligitur,  quod  qua  sunt  propria  naiuraliter 
Patris,  sunt  propria  Filii. 

Potest  esse  dubium,  quod  Gyrillus  in  eodem  libro  Thesaurorum 
dicit  :  «  Omnia  quae  Patris  sunt  propria  naturaliter,  sunt  propria 
et  Filii.  »  Aut  enim  hoc  intelligitur  de  essentialibus  attribulis,  et 
sic  neque  Patri,neque  Filio  sunt  propria,  sed  utrique  communia  : 
de  personalibus,  et  sic  quae  sunt  propria  Palris,  non  sunt  propria 
Filii,  sicut  inascibilitas  et  paternitas  nullo  modo  sunt  Filii,  sed 
solum  Palris.  Patet  autem  ex  prœmissis  ab  eo,  quod  de  essentia- 
libus attribulis.  Praemittit  enim  quod  quaecumque  naturaliter 
dicuntur  inesse  Patri,  omnia  illa  insunt  Filio,  sicut  vita,  veritas, 
lux  et  hujusmodi.  Haec  autem  dicuntur  esse  propria  Patri  non  in 
respecta  ad  Filium,  neque  Filio  in  respectu  ad  Patrem,  sed  utri- 
que in  respectu  ad  creaturam,  cui  in  comparatione  ad  Deum  non 
proprie  prœdicta  conveniunt  :  vel  proprium,  non  quod  convenit 
uni  soli,  sed  quod  proprie  et  vere  alicui  convenit  secundum  se. 

GAPUT   VII. 

Quomodo  intelligitur t  quod  Pater  neque  Filio,  neque 
Spiritu  sancto  indiget  ad  sui  perfectionem. 

Item  potest  esse  dubium,  quod  Athanasius  dicit  in  Epistola  ad 
Serapionem,  quod  Pater  per  se  et  in  se  sine  alicujus  indigentia 
pîenus,  et  perfectus  existens  Deus,  ad  sui  perfectionem  neque 
Filio,  neque  Spiritu  sancto  indiget.  Quod  enim  Pater  non  sit  indi- 
gens,  dubium  non  est  :  sic  enim  neque  Filius,  neque  Spiritus 
sanctus  indigens  est.  Illud  enim  proprie  est  indigens,  cui  in  se 
considerato  aliquid  deest  ad  suam  perfectionem,  quod  non  potest 
dici  neque  de  Paire,  neque  de  Filio,  neaue  de  Spiritu  sancto.  Sed 
tamen  patet,  quod  non  posset  esse  Pater  perfectus,  nisi  Filium 
haberet,  quia  nec  Pater  sine  Filio  esset  Deus  perfectus  nisi  habe- 
ret  Verbum,  et  nisi  haberet  spiramen  vilae,  sicut  idem  Athana- 
sius dicit  in  tertio  sermone  gestorum  Nicaeni  concitii,  sic  inquiens 
de  Arianis,  qui  negabant  Filium  et  Spiritum  sanctum  esse  con- 
substantiales  Patri  :  «  Dicunt  sterilem  esse,  et  infructuosam  natu- 

ram  paternam,  qua3  omnibus  rébus  insitam  et  propagativam 
similium  dédit  naluram.  Et  mutum  faciunt  Patrem  et  sine  verbo 
qui  omnibus  rationalibus  facultatem  dédit  Ioquendi.  Mortuum 
eliam  ipsum  Patrem  dicunt,  et  expertem  viventis  naturae  in  quan- 
tum scilicet  negant  Spiritum  sanctum  coessentialem  Patri  :  in 
quo  apparet  quod  non  esset  Pater  Deus  perfectus,  nisi  Filium  et 
Spiritum  sanctum  haberet.  »  Idem  etiam  Alhanasius  dicit  in 
Epistola  ad  Serapionem,  quod  Pater  non  potuit  creare  creaturarn 
nisi  per  verbum,  et  deificandis  creaturis  se  non  polest  communi- 
care  nisi  per  idem  verbum.  Et  similiter  nec  Filius  nisi  in  Spirilu 
sancto.  Commune  ergo  est  Patri  et  Filio  et  Spiritui  sancto,  quod 
nullus  eorum  sit  indigens.  Item  commune  est  cuilibet  eorum, 
quod  nullus  sine  aliis  duobus  potest  esse  Deus  perfectus.  Sed  hac 
ratiorie  proprie  de  Pâtre  dicit  Athanasius,  quod  ad  sui  perfectio- 
nem,  Filio  et  Spiritu  sancto  non  indiget,  quia  ipse  suam  perfec- 
tionem  non  habet  ab  alio.  Filius  autem  et  Spiritus  sanctus  suam 
perfectionem  habent  a  Pâtre.  Unde  idem  Athanasius  dicit  in  Epis- 
tola ad  Serapionem  :  «  Non  ratione  Filii,  nec  ratione  Spiritus 
sancti  Pater  existit  plenus  beatus  Deus.  »  Neque  enim  a  supra  se 
habet  a  quo  sit,  neque  ab  infra  se  habet  a  quo  habeat,  id  est, 
quod  sit  a  Filio,  vel  a  Spiritu  sancto. 

GAPUT  VIII. 

Quomodo  intelligitur  quod  Spiritus  sanctus  dicitur 
il 


Item  videtur  esse  dubium,  quod  Gregorius  Nazianzenus  in  ser- 
mone  de  Epiphania  dicit,  quod  Spiritus  sanctus  secundum  quod 
est  in  Deo,  procedit  ut  sit  ingenitus,  et  non  Filius  médius  inge- 
niti  genitique.  Non  enim  videtur  quod  Spiritus  sanctus  ingenitus 
dici  possit.  Hilarius  enim  dicit  in  lib.  de  Synodis,  quod  si  quis 
duos  ingenitos  dicit,  duos  Deos  facit.  Item  Athanasius  dicit  in 
epistola  ad  Serapionem,  quod  non  est  ingenitus  Spiritus  sanctus, 
quia  imprincipiatum  esse  et  ingenilum  soli  Deo  Patri  catholica 
ecclesia  congregata  apud  Nicaeam  recte  et  fideliter  attribuit,  et 
de  solo  Pâtre  hoc  esse  credendum  et  praedicandum,  toti  mundo 
sub  anathemate  mandavit.Sed  dicendum,  quod  «  ingenitus  »  dupli- 
citer  accipi  polest.  Uno  modo,  pro  eo  quod  caret  principio,  et  sic 
soli  Patri  convenii,  ut  ex  dictis  Athanasii  palet.  Alio  modo,  pro 
eo  quod  non  est  genitum,  licet  sit  principium  habens,  et  sic  non 

solum  Greg.  Nazianze.  in  verbis  praemissis,  sed  etiam  Hieronymus 
in  regulis  definitionum  contra  hœreticos  Spiritum  sanctum  dicit 
esse  ingenitum. 

GAPUT   IX. 

Quomodo  intelligitur,  quod  Spiritus  sanctus  dicitur  médius 
Patris  et  Filii. 

Item  in  praemissis  verbis  Gregorii  Nazianzeni,  dubium  est  quod 
dicit,  Spiritum  sanctum  esse  médium  ingeniti  genitique,  id  est, 
Patris  et  Filii,  cum  magis  dicatur  essetertius,  vel  tertia  in  Trini- 
tate  persona,  ut  supra  habitum  est.  Sed  dicendum,  quod  non  dici- 
tur esse  médius  secundum  ordinem  enumerationis,  qui  respondet 
ordini  originis  :  sic  enim  Filius  médius  est  inter  Patrem  et-  Spi- 
ritum sanctum  :  sed  dicitur  médius  quasi  communis  nexus  ambo- 
rum  :  est  enim  communis  amor  Patris  et  Filii.  Et  similiter  expo- 
nendum  est,  quod  Epiphanius  dicit  in  libro  de  Trinitate,  quod 
Spiritus  sanctus  est  in  medio  Patris  et  Filii. 

GAPUT    X. 

Quomodo  intelligitur  hoc  quod  dicitur,  quod  Spiritus 
sanctus  sit  imago  Filii. 

Item  in  pluribus  locis  harum  auctoritatum  dicitur,  quod  Spiri- 
rus  sanctus  sit  imago  Filii,  sicut  Athanasius  dicit  in  sermone 
tertio  Nicseni  concilii:  «  Spiritus  sanctus  Patris  et  Filii  una  deifica 
et  vivifica  dicitur  et  est  vera  imago  filii,  ipsum  per  omnia  in  se 
essentialiter  tenens,  naluraliter  reprsesentans,  quemadmodum  et 
Filius  est  imago  Patris.  »  Et  in  Epistola  ad  Serapionem  :  «  Spi- 
ritus sanctus  ipsum  Filium  in  se  continet  naturaliter,  tanquam 
ejus  vera  et  naturalis  imago.  »  Item  Basilius  :  «  Spiritus  sanctus 
dicitur  digilus,  spiramen,  unctio,  sufllatio,  sensus  Christi,  pro- 
cessio,  productio  missio,  emanatio,  effusio,  vaporatio,  splendor, 
imago,  character,  Deus  verus.  »  Et  iterum  :  «  Spiritus  •  sanctus  a 
Pâtre  et  Filio  virtus  vera,  et  naturalis  imago  Patris  et  Filii  exis- 
tit,  ipse  utrumque  nobis  naturaliter  repraesentarïs.  »  Apud  Lati- 
nos  autem  non  consuevit  dici,  quod  Spiritus  sanctus  sit  imago 
Patris,  vel  Filii.  Dicit  enim  Augustin,  in  vi  cap.  de  Trinit.,  quod 
per  verbum  solus  Filius  accipitur,  et  quod  sic  verbum  dicitur  quo- 
modo imago,  et  quod  solus  Filius  est  imago  Patris  quemadmodum 
et  Filius.  Ricardus  etiamde  Sancto  Victore  in  suo  libro  de  Trinitate, 

assignat  rationem,  quare  Spiritus  sanctus  non  possit  dici  imago, 
sicut  Filius,  quia  Spiritus  sanctus,  licet  Patri  sit  similis  in  natura 
sicut  et  Filius,  non  tamen  convenit  filius  cum  pâtre  in  spiratione 
activa  Spiritus  sancti.  Quidam  autem  hujus  rationem  assignant, 
quod  propter  hoc  Spiritus  sanctus  non  potest  dici  imago,  quia 
esset  imago  duorum,  scilicet  Patris  et  Filii,  cum  sit  a  duobus. 
Non  potest  autem  esse  duorum  una  imago.  In  auctoritate  autem 
sacrae  Scripturae,  quam  praetergredi  non  licet  de  divinis  loquen- 
tes,  expresse  habetur,  quod  Filius  sit  imago  Patris.  Dicitur  enim 
Golossensium  i  cap.  :  Transtulit  nos  in  regnum  Filii  dilectionis 
suœ,  in  quo  habemus  redemptionem  peccatorum:  qui  est  imago  Dei 
invisibilis.  Et  Haebreorum  1  cap.  dicitur  de  Filio  :  Cum  sit  splen- 
dor  gloriœ,tt  figura  substantiœ  ejus.  Sed  sciendum,  quod  a  sanctis 
Graecis  duae  auctoritates  sacras  Scripturae  inducuntur,  in  quibus 
videtur  dici,  quod  Spiritus  sanCtus  sit  imago  Filii.  Dicitur  enim 
Roman,  vin  :  Quos  prœscivit,  et  prœdestinavit  conformes  fieri  ima- 
ginis  Filii  sui  :  imago  autem  Filii  nihil  aliud  videtur  esse  quam 
Spiritus  sanctus.  Item  I  ad  Corint.  xv  dicitur  :  Sicut  portavimus 
imaginem  terreni,  portemus  et  imaginem  cœlestis,  id  est,  Christi, 
per  quam  imaginem  intelligunt  Spiritum  sanctum,  licet  in  his 
auctoritatibus  non  expresse  Spiritus  sanctus  imago  dicatur.  Po- 
test enim  intelligi,  quod  homines  conformentur  imagini  Filii,  vel 
quod  portent  imaginem  Christi,  in  quantum  ipsi  homines  sancti  per 
dona  gratiarum  ut  sint  similes  Christo,  perficiuntur,  secundum  illud 
Apost.II  ad  Corint.  m  :  Nos  autem,  revelata  facie,  gloriam  Domini 
spéculantes,  in  eamdem  imaginem  transformamur  a  claritate  in  cla- 
ritatem  tanquam  a  Domini  spiritu.  Hic  enim  imaginem  non  dicit 
esse  spiritum  Christi,  sed  aliquid  a  spiritu  Dei  in  nobis  existens. 
Sed  quia  praesumptuosum  est  tantorum  Doctorum  tam  expressis 
auctoritatibus  contraire,  possumus  quidem  dicere  Spiritum  sanc- 
tum esse  imaginem  Patris  et  Filii,  ita  quod  per  imaginem  nihil 
aliud  intelligatur,  quam  existens  ab  alio,  et  ejus  similitudinem 
gerens.  Si  autem  per  imaginem  intelligatur  aliquid  existens  ab 
altero,  ex  ipsa  suae  originis  ratione  habens  quod  similitudinem 
générât  ejus  a  quo  existit  in  quantum  est  ab  altero,  ut  Filius 
genitus,  vel  ut  verbum  conceptum,  sic  solus  Filius  dicitur  imago. 
De  ratione  enim  Filii  est,  quod  similitudinem  Patris  habeat  in 
quacumque  natura.  Etsimifriter  de  ratione  verbi  est,  quod  sit  si- 
militudo  ejus  quod  verbo  exprimitur,  cujuscumque  sit  verbum, 
sed  non  est  de  ratione  spiritus,  vel  amoris,  quod  sit  similitude? 

ejuscujus  est  in  omnibus.,  sed  hoc  in  spirituDei  verificaturpropter 
divinae  essentiae  unitatem  et  simplicitatem,  ex  qua  oportet  quod 
quidquid  est  in  Deo,  si t  Deus.  Necobstat  ad  rationem  imaginis, 
quod  Spiritus  sanctus  nonconvenit  cum  Paire  in  aliqua  personali 
proprietate,  quia  similitudo  et  aequalilas  Personarum  divinarum 
non  altenditur  secundum  proprietates  personales,  sed  secundum 
altributa  essentialia.  Neque  enim  inaequalitates  et  dissimilitudo 
secundum  personalium  proprietatum  differentiam  in  divinis  dici 
débet,  sicut  Augustin,  dicit  in  libro  contra  Maximum.  Cum  enim 
dicitur  Filius  a  Paire  genitus,  non  ostendilur  inaequalita*  substan- 
tiœ,  sed  ordo  naturae.  Similiter  etiam  non  obstat,  quod  Spiritus 
sanctus  est  a  duobus.  Est  enim  a  duobus  in  quantum  sunt  unum, 
cum  Pater  et  Filius  sint  unum  principium  Spiritus  sancti. 

GAPUT    XL 

Quomodo  intelligitur  y  quod  Filius  sit  in  Pâtre 
sicut  in  sua  imagine. 

Adhuc  autem  videtur  esse  magis  dubium,  quod  Athanasius 
dicit  in  Epistola  ad  Serapionem  :  «  Filius  est  in  suo  Pâtre  tan- 
quam  in  propria  sua  imagine.  »  Non  enim  Pater  est  imago  Filii, 
sed  magis  Filius  est  imago  Patris.  Sed  dicendum,  quod  imago  hic 
improprie  sumitur  pro  exemplari.  Sic  enim  quandoque  abusive 
accipitur. 

GAPUT    XII. 

Quomodo  intelligitur,  quod  Spiritus  sanctus 
sit  Verbum  Filii. 

Item  videtur  esse  falsum,  quod  Basilius  dicit  in  tertio  sermone 
de  Spiiitu  sancto  contra  Eunomium  haereticum  :  «  Sicut,  inquit, 
Filius  se  habet  ad  Patrem,  eodem  modo  Spiritus  sanctus  se  habet 
ad  Filium.  »  Et  propter  hoc  dicitur,  quod  Verbum  Patris  est 
Filius,  Verbum  autem  Filii  spiritus  :  Portât,  inquit  Apostolus, 
omnia  verba  virtutis  suœ.  Verbum  enim,  ut  August.  dicit  in  libro 
de  Trinitate,  solus  Filius  est.  Unde  et  Joannes  nomen  Verbi  pro 
nomine  Filii  ponit.  Nam  in  principio  sui  Evangelii  dicit  :  Inprin- 
cipio  erat  Verbum.  Qui  etiam  in  sua  Canonica  dicit  :  Très  sunt 
qui  testimonium  dant  in  Cœlo,  Pater,  Verbum,  et  Spiritus  sanctus. 
Nec  refert,  si  quis  translationem  mutet,  ut  loco  verbi  eloquium 

ponat.  Nam  id  quod  quis  loquitur,  Verbum  ejus  est.  Unde  sicut 
solus  Filius  in  Divinitate  est  verbum,  ita  solus  est  eloquium.  Sed 
dicendum,  quod  Verbum  Dei  quandoque  dicitur  etiam  sermo  di- 
vinitus  inspiratus  et  prolatus  :  et  de  hoc  Verbo  hic  Basilius  in- 
telligit,  dicens  Spiritum  sanctum  esse  Verbum,  vel  eloquium  Filii 
effective,  in  quantum  Sancti  ab  eo  inspirati  de  Filio  sunt  iocuti, 
secundum  quod  dicitur,  Joan.  xvi.  de  Spiritu  sancto  :  Quœcumque 
audiet,  loquetur.  Et  quod  hic  sit  intellectus  Basilii,  patet  ex  eo 
quod  subdit  :  «  Ex  quo  eloquium  Filii  per  Apostolum,  Gladium 
spirilus,  dicit,  sumite,  quod  est  Verbum  Dei.  »  Ipsum  enim  Ver- 
bum fidei  a  Sanctis  prolatum,  gladius  spiritus  manifeste  dicitur. 


GAPUT  XIII. 

Quomodo  intelligitur  quod  dicitur,  quod  nomine  Christi 
intelligitur  Spiritus  sanctus. 

Item  dubium  esse  videtur,  quod  Gyrillus  in  libr.  Thesaurorum 
videtur  dicere,  quod  aliquando  nomine  Christi  Spiritus  sanctus 
intelligatur,  sic  inquiens  :  «  Apostolus  appellatione  Christi  Spiri- 
tum sanctum  Christum  vocavit  :  ait,  enim  :  Si  in  vobis  Christus 
est,  corpus  quidem  mortuum  est,  etc.  »  Et  post  pauca  :  «  Spi- 
ritus sanctus  in  nomine  Christi  operando,  et  eumdem  Christum 
in  se  repraesentando  nomen  Christi  accipere,  et  Christus  ab  Apos- 
tolo  operari  dicitur.  »  Hoc  autem  videtur  esse  contra  Personarum 
distinclionem,  ut  nomen  unius  personae  alleri  attribuatur.  Sicut 
enim  Pater  nunquam  est  Filius,  nec  e  converso,  ita  Filius  nun- 
quam  est  Spiritus  sanctus,  nec  e  converso.  Non  potest  ergo  nomen 
Christi  de  Spiritu  sancto  praedicari,  neque  igitur  pro  Spiritu 
sancto  poni.  Sed  dicendum,  quod  dictus  Pater  appellatione  Christi 
dicit  spiritum  Christum  vocan,  vel  nomen  Christi  accipere,  et 
Christus  appellan  non  quasi  Christus  de  Spiritu  sancto  praedi- 
cetur,  vel  e  converso,  hoc  enim  esset  Sabellianae  impietatis,  sed 
intelligitur  in  nomine  Christi  Spirilus  sanctus  ratione  concomi- 
tantiae,  quia  ubicumque  est  Christus,  est  spiritus  Christi,  sicut 
ubicumque  est  Pater,  est  Filius.  Unde  interponit  :  «  Numquid  in 
hoc  veritalis  Praedicator,  scilicet  Apostolus,  ventatem  inconfu- 
sibilium  personarum  confudit  Sabellizando?  »  non  :  sed  potius 
hoc  Ecclesiac  indicare  curavit,  ut  Spiritus  sanctus  non  sit  alienus 
a  natura  Verbi. 

GAPUT  XIV. 

Quomodo  intelligitur  quod  dicitur,  Spiritus  sanctus 
non  mittit  Filium, 

Item  dubium  potest  videri,  quod  Athanasius  dicit  in  tertio  ser- 
mone  Nicaeni  concilii,  loquens  de  Arianis  :  «  Non,  inquit,  ut  asse- 
runt  alienati  a  gratia  Evangelii,  et  privati  Domini  spiritu,  spiritus 
gratificat  et  mittit  Filium,  propter  hoc  quod  audierunt  :  Et  nunc 
Dominus  misit  me  et  spiritus  ejus.  Isa.  xlviii.  Et  alibi  :  Spi- 
ritus Domini  super  me.  Isa.  lxi.  Hoc  enim  videlur  esse  con- 
trarium  ei,  quod  'Augustinus  dicit  in  libr.  de  Trinitate,  quod 
Filius  sit  missus  a  Spiritu  sancto,  probans  hoc  per  auctoritates 
inductas.  Nec  solum  a  Spiritu  sancto,  sed  etiam  a  seipso  probat 
eum  missum,  quia  est  missus  a  tota  Trinitate.  Sed  dicendum  est, 
quod  in  missione  divinae  Personae  duo  possunt  considerari.  Primo, 
auctoritas  personae  mittentis  ad  personam  quae  mittitur.  Secundo, 
effectus  in  creatura,  ratione  cujus  Persona  divina  mitti  dicitur. 
Cum  enim  Personae  divinse  sint  ubique  per  essentiam,  praesen- 
tiam,  et  potentiam,  secundum  hoc  Persona  divina  mitti  dicitur, 
secundum  quod  novo  modo  per  aliquem  novum  effectum  incipit 
esse  in  creatura  :  sicut  Filius  dicitur  esse  missus  in  mundum,  in 
quantum  novo  modo  incepit  esse  in  mundo  per  visibilem  carnem 
quam  assumpsit,  secundum  illud  Aposto.  Gai.  iv  :  Misit  Deus 
Filium  suum,  factum  ex  multere,  factum  sub  lege.  Dicitur  etiam 
mitti  spiritualiter  et  invisibiliter  ad  aliquem,  in  quantum  per  sa- 
pientiae  donum  in  eo  incipit  inhabitare,  de  qua  missione  dicitur 
Sap.  ix  :  Mitte  illam,  scilicet  sapientiam,  a  sede  magnitudinis 
tuœ,  ut  mecum  sit,  et  mecum  laboret.  Similiter  etiam  Spiritus 
sanctus  ad  aliquem  mitti  dicitur,  in  quantum  ipsum  inhabitare 
incipit  per  donum  charitatis,  secundum  illud  Roma.  v  :  Charitas 
Dei  diffusa  est  in  cordilus  nostris  per  Spiritum  sanctum,  qui  datus 
est  nobis.  Si  ergo  in  missione  divines  Personae  consideretur  aucto- 
ritas mittentis  ad  personam  missam,  sic  sola  persona  potest  aliam 
mittere,  a  qua  est  persona  missa.  Et  secundum  hoc,  Pater  mittit 
Filium,  et  Filius  Spiritum  sanctum,  non  autem  Spiritus  sanctus 
Filium,  et  sic  Athanasius  loquitur  :  «  Si  autem  in  missione  Per- 
sonae divinae  consideretur  effectus,  ratione  cujus  persona  mitti 
dicitur,  cum  effectus  sit  communis  toti  Trinitali  (nam  tota  Tri- 
nitas  operata  est  carnem  Christi,  et  operatur  sapientiam,  et  cha- 

ritatem  in  Sanclis)  tune  potest  dici,  quod  Persona  mittitur  a  tota 
Trinitate,  »  et  sic  intelligit  Augustin.  Sed  tamen  sciendum  est, 
quod  licet  Persona  divina  interdum  secundum  Augustin,  dicatur 
mitti  a  persona,  a  qua  non  procedit,  non  tamen  persona  quae  a 
nullo  procedit,  potest  dici  quod  mittatur.  Pater  enim  quia  a  nullo 
est,  a  nullo  mittitur,  licet  per  aliquod  novum  gratiae  donum  ho- 
minem  inhabitet,  et  ad  hominem  venire  dicatur,  secundum  illud 
Joan.  xiv  :  Pater  meus  diliget  eum,  et  ad  eum  veniemus,  et  man- 
sionem  apud  eum  faciemus.  Sic  ergo  in  persona  quae  mittitur, 
requiritur  quod  aeternaliter  ab  alia  persona  procédât,  sed  non  est 
necessarium  quod  procédât  aeternaliter  ab  illa  persona,  a  qua 
mittitur,  sed  sufficit  quod  ab  illa  persona  sit  effectus  secundum 
quem  mittitur,  et  hoc  dico  secundum  modum,  quo  Augustin, 
loquitur  de  missione.  Sed  secundum  Graecos,  persona  non  mitti- 
tur nisi  ab  illa,  a  qua  procedit  aeternaliter  :  unde  Filins  non 
mittitur  a  Spiritu  sancto,  nisi  forte  secundum  quod  est  homo. 
Propter  quod  Basilius  auctoritates  praedictas  exponit,  ut  per  spi- 
ritum  intelligatur  Pater,  secundum  quod  spiritus  essentialiter 
sumitur,  ut  dicitur  Jo.  iv  :  Deus  spiritus  est  :  et  sic  etiam  Hilar. 
exponit  in  lib.  de  Trinitate. 

CAPUT   XV. 

Quomodo  intelligitur  quod  dicitur ,  quod  Spiritus  sanctus 
vere  per  Filium  operatur. 

Item  dubium  est,  quod  Basilius  dicit  in  libro  contra  Eunomium, 
quod  Spiritus  sanctus  vere  por  Filium  operatur  :  quod  quidem 
videtur  esse  falsum.  Nam  persona  dicitur  operari  per  illam  quae 
ab  ipsa  est,  sicut  patet  per  Filium,  et  non  e  converso.  Sed  dicen- 
dum,  quod  Spiritus  sanctus  dicitur  operari  per  Filium  secundum 
naturam  humanam,  non  autem  secundum  divinam. 

CAPUT  XVI. 

Quomodo  intelligitur  quod  dicitur  in  Fcclesia,  Deus  non 
erat  per  gratiam  in  hominibus  ante  Christi  incarnationem. 

Item  dubium  esse  videtur,  quod  Athanasius  dicit  ad  Serapio- 
nem  :  «  Impossibile  erat  secundum  praedeterminationem  divinae 
rationis,  ut  ecclesia  Domini  invisibilem  formam,  et  incorpoream 
immédiate   nudam  reciperet,  sed  consubstantiavit  se  Dominus 

eidem  Ecclesiae  formam  ejus  in  se  assumens.  »  Ex  quo  videtur, 
quod  ante  Christi  incarnationem  Deus  per  gratiara  in  hominibus 
non  habitaret.  Quod  etiam  quidam  haeretici  dicere  praesumpserunt 
occasione  illius,  quod  dicitur  Joann.  vu  :  Nondum  erat  spiritus 
dalus,  quia  Jésus  nondum  erat  glorijicatus.  Utrumque  autem  eodem 
modo  est  intelligendum.  Nam  sicut  dicitur  quod  Spiritus  sanctus 
non  fueritante  datus,  quia  non  in  tanta  plenitudine  datus  fuerat, 
in  quanta  Apostoli  eum  post  Christi  resurrectionem  acceperunt  : 
ita  etiam  Ecclcsia  in  tanta  plenitudine  gratiae  donum  accipere 
non  potuit  secundum  ordinationem  divinam,  in  quanta  recepit 
per  Christi  incarnationem  :  quia  gratia  et  veritas  per  Jesum  Chris- 
tum  facta  est,  ut  dicitur  Joann.  i.  Unde  in  sermone  Nicœni  con- 
cilii  Athanasius  dicit  :  «  Equidem  ipsos  consummari  et  perfici 
impossibile  est,  nisi  ego  perfectum  suscipiam  hominem.  »  Quod 
eodem  modo  intelligendum  est,  sicut  quod  supra  dictum  est. 
Ideo  autem  dicit  «  secundum  prœdeterminationem  divinam,  » 
quia  possibile  erat  Deo  alio  modo  quod  per  Christi  incarnationem, 
perfectionern  gratiœ  humano  generi  conferre,  loquendo  de  poten- 
tia  absoluta,  sed  non  potuit  humanum  genus  hanc  plenitudinem 
aliter  consequi,  supposita  Dei  ordinatione. 

GAPUT    XVII. 

Quomodo  intelligitw'y  Divinam  Essentiam  increatam 
conceptam  esse  et  natam. 

Item  videtur  esse  dubium,  quod  Athanas.  dicit  in  Epist.  ad 
Serapionem,  «  essentiam  divinam  increatam  conceptam  esse,  et 
natam  ex  Virgine  maire.  :,  Magister  enim  in  ni.  Senten.  dis- 
tinct, vin.  dicit,  quod  quae  res  non  est  de  Pâtre  genita,  non  vi- 
detur esse  de  Matre  nata,  no  res  aliqua  filiationis  nomen  habeat 
in  humanitate,  quse  non  habet  in  divinitate.  Et  sic  cum  divina 
Essentia  non  sit  nata  de  Pâtre,  non  potest  dici  esse  de  Matre.  Sed 
dicendum,  quod  sicut  improprie  Essentia  divina  dicitur  generans, 
vel  genita  secundum  generationem  aeternam,  in  quantum  essentia 
ponitur  pro  persona,  ut  intelligatur  essentia  generare,  quia  Pater, 
qui  est  Essentia,  gênerai,  secundum  eumdem  modum  dicitur  Es- 
sentia divina  nata  de  Virgine  :  quia  Filins  Dei,  quia  est  divina 
Essentia,  nalus  est  de  Virgine. 

GAPUT  XVIII. 

Quomodo  intelllgitur  cum  dicitur,  Deltas  homo  fada. 

Item  potest  essedubium,  quod  Athanasius  dicit  in  eadem  Epis- 
tola  :  «  Deilas  homo  facta,  per  suum  spiritum  sibi  Ecclesiam 
conformavit.  »  Dicit  enim  Magister  tertio  libro  sententiarum, 
quod  non  débet  dici,  quod  divina  natura  sit  caro  facla,  sicut 
dicitur  :  Verbum  caro  factum  est  :  sic  autem  dicitur  Verbum  caro 
factum,  quia  Verbum  homo  factus  est.  Non  ergo  débet  dici,  quod 
divina  Essentia,  sive  Deitas,  facta  sit  homo.  Sed  dicendum,  quod 
non  dicitur  Deitas  esse  facta  homo,  quia  divina  natura  sit  conversa 
in  humanam,  sed  per  illum  modum  quo  dicitur,  quod  natura  di- 
vina assurnpsit  naturam  humanam  in  una  persona,  sciiicet  Verbi. 
Sicut  etiam  Damascenus  dicit,  quod  natura  Deitatis  in  una  per- 
sonarum  suarum  incarnata  est,  id  estcarni  unita.  Sciendum  tamen, 
quod  alia  ratione  dicitur,  quod  Verbum  est  homo,  et  quod  Deitas 
est  homo.  Cum  enim  dicitur  :  Verbum  est  homo,  est  praedicatio 
per  informationem,  quia  sciiicet  persona  verbi  est  subsistens  in 
humana  natura.  Cum  vero  dicitur:  Deitas  est  homo,  non  est  prae- 
dicatio per  informationem,  quia  humana  natura  non  informat 
divinam,  sed  est  praedicatio  per  identitatem  :  sicut  etiam  cum 
dicitur  :  Essentia  divina  est  Pater,  vel  Essentia  divina  est  Filius  : 
homo  enim  supponit  pro  persona  Filii,  cum  dicitur  :  Deitas  est 
homo,  et  eadem  ratio  veritatis,  cum  dicitur  :  Deitas  est  facta 
homo,  quia  incœpit  esse  persona  Filii  incarnata,  quod  importatur 
in  nomine  hominis,  licet  non  incœperit  esse  persona  Filii.  Semper 
enim  Deitas  fuit  Filius,  sed  non  semper  fuit  homo. 

GAPUT    XIX. 

Quomodo  intelllgitur,  quod  Filius  Del  assumpslt  humanam 
naturam  in  sua  Essentia. 

Item  dubium  videtur,  quod  Athanasius  dicit  in  tertio  sermone 
Nicœni  concilii  de  Filio  Dei  loquens  :  «  In  sua  usia,  id  est,  Essen- 
tia, naturam  nostram  a  nobis  assurnpsit.  »  Cum  enim  assumptio 
ad  unionem  terminetur,  sicuti  unio  non  est  facta  in  nacura,  sed 
in  persona  :  ita  non  videtur  quod  humana  natura  sit  assumpta  in 
Essentia  Filii.  Dicendum  est,  ergo  quod  locutio  est  impropria,  et 

sic  exponenda  :  Assumpsit  nostram  naturam  in  sua  usia,  i,  ut 
esset  unita  suae  usiae  in  una  persona. 

CAPUT  XX. 

Quomodo  intelligitur  cum  dicitur ,  hominem  esse  assumptum. 

Item  yidetur  esse  dubium,  quod  Athanas.  dicit  in  eodem  ser- 
mone,  hominem  esse  assumptum,  sic  inquiens  ex  persona  Filii 
loquens  :  «  Pro  pleno  homine  assumpto,  plénum  et  perfectum 
hominibus  Spintum  sanctum  dedi.  »  Et  in  Epistola  ad  Serapio- 
nem  :  «  Communio  essentiae  est  a  Pâtre  per  Filium  in  Spirilu 
sancto  per  deificum,  et  Deum  factum  hominem  ab  eodem  Filio 
sumptum.  »  Sciendum  est  autem,  quod  cum  nihil  sumat  seipsum, 
oportet  semper  esse  diversum  assumens  et  assumptum,  recipiens 
et  receptum.  Si  ergohomo  dicitur  assumptus  a  Filio  Dei,  oportet 
quod  id,  quod  supponitur  nomine  hominis,  sit  diversum  ad  eo, 
quod  supponitur  nomine  Filii  Dei.  Nomine  autem  hominis  potest 
supponi  vel  aliqua  persona  hominis  compléta,  vel  saltem  aliquod 
suppositum  hominis,  non  habens  rationem  personae.  Si  ergo  di- 
catur,  quod  homo  sit  assumptus  secundum  quod  homo  supponit 
pro  aliqua  persona  humana,  sic  sequetur  quod  persona  divina 
assumpsit  humanam  personam,  et  sic  erunt  duae  personae  in 
Christo,  quod  est  haeresis  Nestorianae  :  et  ideo  August.  dicit  in 
lib.  de  Fide.  ad  Petrum,  quod  Deus  Verbum  non  accepit  perso- 
nam hominis,  sed  naturam.  Quidam  vero  dixerunt  volentes  hune 
errorem  vitare,  quod  cum  dicitur  homo  assumptus  a  Verbo,  in 
nomine  hominis  intelligitur  quoddam  suppositum  humanae  na- 
turae,  quod  est  hic  homo,  non  tamen  est  persona  hominis,  quia 
non  est  per  separatum  existens,  sed  est  unitum  alicui  digniori, 
scilicet  Filio  Dei.  Et  quia  hoc  suppositum  hominis  quod  signifi- 
catur  assumptum,  cum  dicitur,  homo  assumptus  est  aliud  a  sup- 
posito  Filii  Dei,  dicunt  in  Christo  duo  supposita,  sed  non  duas 
personas.  Sed  ad  hanc  positionem  sequitur  quod  haec  propositio 
non  sit  vera  :  Filius  Dei  est  homo.  Impossibile  est  enim  quod 
duorum,  quorum  unum  est  aliud  secundum  suppositum  ab  altero, 
unum  de  altero  vere  praediectur.  Et  ideo  communiter  tenetur, 
quod  sit  unum  lantum  .suppositum,  quod  supponitur  nomine  ho- 
minis, et  nomine  Filii  Dei.  Ex  quo  sequitur,  quod  haec  sit  falsa, 
vel  impropria  :  Homo  est  assumptus,  sed  est  exponenda:  Filius  Dei 
assumpsit  hominem,  id  est,  humanam  naturam. 

GAPUT    XXI. 

Quomodo  intelligitur  quod  dicitur,  quod  Deus  fecit 
Jiominem  esse  Deum, 

Item  dubium  est  de  hoc  quod  Athanas.  dicit  in  eadem  Epis- 
tola  :  «  Filius  Dei  ut  hominem  ad  se  reduceret,  hominem  in  sua 
hypostasi  assumens,  deificando  Deum  fecit,»  et  in  tertio  sermone 
Nicaeni  concilii  :  «  Ipsos  consummari  impossibile  est,  nisi  ego 
suscipiam  perfectum  hominem  et  deificem,  et  mecum  Deum  fa- 
ciam.  »  Ex  quibus  datur  intelligi  quod  haec  sit  vera  :  Homo  factus 
est  Deus.  Sed  sciendum,  quod  secundum  illam  opinionem  quae  in 
Christo  dicit  duo  supposita,  aequaliter  utraque  est  vera,  Deus  est 
factus  homo,  et  homo  factus  est  Deus.  Est  enim  sensus  secundum 
eos  cum  dicitur  :  Deus  factus  est  homo,  suppositum  divinae  na- 
turae unitum  est.  supposito  humanae  naturae.  Et  e  converso  cum 
dicitur  :  Homo  factus  est  Deus, sensus  est  :  Suppositum  humanae 
naturae  est  unitum  Filio  Dei.  Sed  tenendo  quod  in  Christo  sit 
unum  tantum  suppositum,  haec  est  vera  et  propria  :  Deus  factus 
est  homo,  quia  ille  qui  fuit  Deus  ab  aeterno,  incœpit  esse  homo 
ex  tempore.  Haec  autem  non  est  vera  proprie  loquendo,  homo 
factus  est  Deus,  quia  suppositum  aeternum  quod  supponitur  no- 
mine  hominis,  semper  fuit  Deus,  unde  exponenda  est  sic  ;  Homo 
factus  est  Deus,  id  est,  factum  est  ut  homo  sit  Deus. 

GAPUT  XXII. 

Quomodo  intelligitur  amotam  esse  a  Christo  imaginent 
primi  parentis. 

Item  dubium  est  quod  dicit  Athanas.  in  praedicta  Epistola  ex 
persona  Christi  loquens  :  «  Post  resurrectionem  amota  a  me  ima- 
gine primi  parentis,  et  abolita  per  trophaeum  crucis,  ego  jam  im- 
mortalis  vos  Patri  meo  in  Filios  adopto.  »  Sciendum  est  enim, 
quod  imaginem  primi  parentis,  tripliciter  quis  potest  habere. 
Primo  quidem,  quantum  ad  simililudinem  naturae,  sicut  dicitur 
Gène,  v  :  Vixit  Adam  centum  Iriginta  annis,  et  genuit  Filium  ad 
imaginem  et  simililudinem  suam.  Secundo,  quantum  ad  culpam, 
de  quo  dicitur  1  Corin.  xv  :  Sicut  portavimus  imaginem  terrent, 
portemus  et  imaginem  cœlestis.  Tertio,  secundum  pœnalilatem, 
sicut  habetur  Zachariae  xm  :  Homo  agricola  ego  sum,  quoniam 

Adam  exemplum  meum  ab  adolescentia  mea.  Primam  ergo  Adije 
imaginem  Christus  assumpsit  cum  nostra  natura,  et  nunquam 
déposait,  secundam  vero  nunquam  habuit,  tertiam  quidem  as- 
sumpsit, sed  in  resurrectione  deposuit,  et  de  hac  loquitur  Atlia- 
nasius. 

GAPUT  XXIII. 

Quomodo  intelligitur  quod  dicitur,  quod  creatura 
nonpotest  cooperari  CreatorL 

Item  videtur  esse  dubium  de  hoc  quod  Athanas.  in  sermone 
Nicaeni  concilii  dicit  :  Aut  quomodo  creatori  creatura  cooperatur, 
intiment  nobis.  Ex  quo  datur  intelligi,  quod  creatura  creatori 
cooperari  non  possit.  Quod  videatur  esse  falsum,  cum  Sancti  di- 
cantur  esse  Dei  adjutores,  et  cooperatores,  secundum  Apo.  Sed 
sciendum  quod  aliquid  dicitur  cooperari  alicui  dupliciter.  Uno 
modo,  quia  operatur  ad  eumdem  effectum,  sed  per  aliam  virtu- 
tem,  sicut  minister  Domino,  dum  ejus  preeceptis  obedit,  et  ins- 
trumenlum  artifici  a  quo  movetur.  Alio  modo  dicitur  aliquid 
cooperari  alicui,  in  quantum  operatur  eamdem  operationem  cum 
ipso,  sicut  si  diceretur  de  duobus  portantibus  aliquod  pondus,  vel 
de  pluribus  trahentibus  navem,  quod  unum  alteri  cooperatur. 
Secundum  igitur  primum  modum  creatura  potest  dici  creatori 
cooperari  quantum  ad  aliquos  effectus,  qui  fiunt  mediante  crea- 
tura, non  tamen  quantum  ad  illos  effectus,  qui  sunt  immédiate  a 
Deo,  ut  creatio,  et  sanctificalio.  Secundo  autem  modo  creatura 
creatori  non  cooperatur,  sed  solum  très  personae  sibi  invicem 
cooperantur  :  quia  earum  est  operatio  una,  non  autem  ita  quod 
quaelibet  earum  partem  virtutis  possideat,  per  quam  operatio 
complétai*,  sicut  accidit  in  multis  trahentibus  navem,  sic  enim 
cujuslibet  virtus  esset  imperfecta  :  sed  ita  quod  tota  virtus  ad 
operationem  suffîciens  est  in  qualibet  trium  personarum. 

GAPUT  XXIV. 

Quomodo  intelligitur  quod  dicitur,  creaturam  creatori 
non  essepropriam. 

Item  dubium  videtur  esse  quod  Basilius  dicit  contra  Arium, 
quod  creatura  creatori  non  est  propria  :  quod  est  contra  id,quod 
dicitur  Joannis  i  :  In  propria  venit,  et  sui  eum  non  receperunt. 
Sed  hoc  solvit  Gregorius  in  quadam  Homilia,  dicens,  quod  créa- 

tura  est  propria  Dei  secundum  potestatem  :  aliéna  vero  secundum 
naturam,  id  est,  alterius  naturae  a  Deo  existens. 

GAPUT  XXV. 

Quomodo  intelligitur  quod  in  Angelis,  quantum  ad  natu- 
ram, non  dicimus  esse  secundum  et  tertinm. 
Item  dubium  est  quod  Basilius  dicit  contra  Eunomium  :  «  In 
Angelis  ordinatum  dicimus  unum  principem,  alium  autem  subjec- 
tum,  in  natura  tamen  non  dicimus  secundum  et  tertium,  »  Ex  quo 
videtur  quod  omnes  in  natura  sunt  squales  a  Deo  creati,  ut  po- 
suit  Origenes.  Apud  nos  autem  dicitur,  quod  sicut  differunt  in 
donis  gratiarum,  ita  etiam  in  naturalibus  bonis.  Sed  dicendum, 
quod  hoc  quod  dicit  Basilius,  in  Angelis  non  esse,  quantum  ad 
naturam,  secundum  et  tertium,  non  est  intelligendum,  quod  unus 
non  sit  perfectioris  naturae  quam  alius,  sed  quia  omnes  commu- 
nicant in  una  natura  generis,  licet  non  in  natura  speciei. 

GAPUT  XXVI. 

Quomodo  intelligitur  quod  dicitur,  quod  docente  Paulo 
etiam  Seraphim  addiscit. 

Item  dubium  est  quod  dicit  Cyrilius  in  libro  Thesaurorum,  quod, 
docente  Paulo,  non  solum  humana  ratio  addiscit,  verum  etiam  et 
Seraphim  supernis  mysteria  cordis  paterni  occulta  referantur. 
Ex  quo  videtur,  quod  ad  angelos,  etiam  summos,  cognitio  deveniat 
per  homines.  Et  videtur  hoc  esse  dictum  propter  id  quod  habetur 
Ephes.  m  :  Mihi  omnium  Sanctorum  minimo  data  est  gratia  hœc, 
in  Gentibus  evangelizare  investigabiles  divitias  Christi,  etc.  ut  in- 
notescat  principibus,  et  potestatibus  in  cœlestibus  per  ecclesiam 
multiformis  sapientia  Dei:  Sed  contrarium  hujus  docet  Dionysius 
in  iv  cap.  Angelicse  hierarchiee,  ostendens  quod  cognitio  divino- 
rum  prius  ad  Angelos  quam  ad  homines  pervenit.  Et  in  vu  cap. 
ejusdem  libri  dicit,  quod  Seraphim  immédiate  a  Deo  edocentur. 
Et  Aug.  dicit  super  Genesim  ad  litteram.quod  non  latuit  Angelos 
mysterium  Regni  Caelorum,  quod  oportuno  tempore  revelatum 
est  pro  nostra  salute.  Et  ideo  dicendum  est,  quod  oportuno  tem- 
pore revelatum  est  pro  nostra  salute.  Et  ideo  dicendum  est,  quod 
cum  Angelorum  non  sit  futura  proenoscere,  sed  Dei  solius,  licet 
Angeli  ipsum  mysterium  nostree  redemptionis  a  saeculo  cognove- 
rint,  ut  Aug.  dicit,  tamen  aliquas  hujus  redemptionis  circumstan- 

tias  plene  nesciverunt,  quamdiu  erant  futur»,  sed  eis  completis, 
eorum  notitiam  acceperunt,  sicut  aliorum  quae  praesentialiter 
fiunt.  Non  ergo  sic  intelligendum  est,  quod,  docente  Paulo,  mys- 
teria  divina  supernis  Seraphim  sint  revalata,  quasi  ipsi  a  Paulo 
didicerint,  sed  quia,  Paulo  praedicante,  et  aliis  Apostolis,  perûcie- 
bantur  ea  quae  praesentialiter  Angeli  cognoscebant,  et  futura 
ïgnoraverant.  Et  hoc  sonant  verba  dicentis  Angelicas  dignitates 
praefatum  mysterium  ad  purum  non  intellexisse,  donec  compléta 
est  passio  Christi,  et  Apostolorum  praedicatio  per  gentes  dilatata. 

GAPUT  XXVII. 

Quomodo  inlelligitur  quod  dicitur,  quod  spiramen,  quod 
inspiravit  Deus  in  faciem  àominis,  non  est  anima  ratio- 
nalis,  sed  sancti  spiritus  effusio. 

Item  dubium  est  quod  Cyrillus  dicit,  quod  cum  dicitur  Gènes,  u, 
quod  inspiravit  Deus  in  faciem  hominis  spiraculum  vitae,  ut  fieret 
homo  in  animam  viventem,ipsum  spiramen  non  dicimus  animam. 
Sic  enim  esset  anima  inconvertibilis,  et  non  peccaret,  quia  de 
essenlia  esset  divina  :sed  sancti  Spiritus  effusionem  in  ipso  prin- 
cipio  suppositam  animae  humanae  dixit  Moyses,  quod  est  contra 
expositionem  Aug.  qui  animam  humanam  per  illud  spiramen 
ponit  et  ostendit  quod  non  propter  hoc  sequitur,  quod  sit  de 
substantia  divina.  Est  enim  tropica  locutio,  ut  dicatur  inspirasse 
non  corporaliter,  sed  quia  spiritum,  id  est,  animam  fecit  ex  ni- 
hilo.  Et  quod  est  ampiius,  videtur  esse  repugnans  dictis  Apostoli, 
qui  I  ad  Corinth.  xv,  dicit  :  Factus  est  primus  homo  Adam  in 
animam  v'wentem,  novissimus  Adam  in  spiritum  vivijicantem  :  sed 
non  prius  quod  spirituale  est,  sed  quod  animale.  Ubi  expresse 
illam  vitam  animée  dicit  esse  aliam  a  vita,  quee  est  per  Spiritum 
sanctum  :  unde  illa  inspiratio  per  quam  dicitur  homo  factus  in 
animam  viventem,  non  potest  de  gratia  Spiritus  sancti  intelligi. 
Unde  dicendum  est,  quod  expositio  Cyrilli  non  potest  esse  litteralis  : 
sed  solum  allegorica. 

GAPUT  XXVIII. 

Quomodo  inlelligitur,  quod  eum  qui  semel  blasphemavit% 
impossibile  est  non  blasphemare. 

Item  dubium  potest  esse  de  hoc,  quod  Athan.  dicit  in  epist.  ad 
Serapionem,  quod  Arianos  qui  non  semeî   tantum,  sed  pluricâ 

blasphemaverunt,  impossibile  est  non  blasphemare,  quod  videtur 
esse  libertati  arbitrii  repugnans.  Sed  dicendum,  quod  impossibile 
hic  pro  difficili  sumitur,  quae  difficultas  ex  consuetudine  provenit, 
sicut  et  Hier,  xm,  dicitur  :  «  Si  mutare  potest  Aethiops  pellem 
suam.  et  pardus  varietates  suas,  et  vos  poteritis  benefacere,  cum 
didiceritis  malum.  » 

GAPUT  XXIX. 

Quomodo  intelligitur  quod  dicitur,  quod  fides  non  sit 
prœdicabilis . 

Item  dubium  est,  quod  Chrysost.  dicit  in  sermone  de  fide,  quod 
fides  est  non  praadicabilis.  Sed  intelligendum  est,  id  est,  per  prae- 
dicationem  non  perfecte  explicabilis. 

CAPUT  XXX. 

Quomodo  intelligitur  quod  dicitur,  quod  fides  non  sit 
nobis  ministrata  per  Angelos. 

Item  dubium  est  de  hoc  quod  Athanas.  dicit,  quod  fides  nobis 
adminislrata  est  non  ab  Angelis,  neque  a  signis,  et  portentis, 
cum  dicatur  Hebr.  n,  quod  fides  annuntiata  est  contestante  Deo 
signis,  et  portentis.  Sed  intelligendum  est.  quod  fides  nostra  non 
habet  auctoritatem  neque  ab  Angelis,  neque  ab  aliquibus  mira- 
culis  factis,  sed  a  revelatione  Patris  perFiliumet  Spiritum  sanc- 
tum,  licet  etiam  Angeli  ea  qua3  sunl  fidei  nostrae  revelaverint 
aliquibus,  ut  Zacharire,  et  Marias,  et  etiam  Joseph,  et  etiam  ad 
fidei  robur  miracula  plurima  facta  sint. 

CAPUT  XXXI. 

Quomodo  intelligitur  quod  dicitur,  littera  mortalis  etiam 
novi  testamenti. 

Item  dubium  videtur,  quod  Athanas.  dicit  in  epist.  ad  Sera- 
pionem  :  «  Littera  mortalis  haec  est  :  .46  initio  et  ante  sœcula 
creatu  sum,  etc.  »  et  subjungit  multa  testimonia  de  veteri,  et  de 
novo  testamento.  Littera  autem  novae  legis  non  videtur  esse  littera 
mortis.sic  enimnon  differr  etalitteraveteris  legis, de  qua  dicitur 
II  Cor.  m,  quod  littera  occidit.  Sed  dicendum,  quod  neque  littera 
oovi  testamenti,  neque  veteris  occidit,  nisi  per  occasionem.  Sed 

occasionem  mortis  ex  litteris  accipiunt  aliqui  dupliciter.  Uno  modo, 
in  quantum  ex  littera  sacra  accipiunt  occasionem  erroris,  et  hoc 
commune  est  tam  litteree  veteris  testamenti,  quam  novi.  Unde  et 
Petrus  dicit  n  Canonicae  ullimo  cap,  quod  in  epistolis  Pauli 
sunt  quœdam  difficilia  intellectu,  quse  indocti  et  instabiles  dépra- 
vant, sicut  et  ceeteras  Scripturas  ad  suam  damnationem.  Alio 
modo,  in  quantum  ex  praeceptis  in  littera  sacrse  Scripturae  con- 
tenus sumitur  occasio  maie  vivendi,  dum  per  prohibilionem  con- 
cupiscentia  augetur,  et  gratia  adjuvans  non  confertur  :  et  sic 
littera  veteris  testamenti  dicitur  mortalis,  non  autem  littera  novi. 

GAPUT  XXXII. 

Quomodo  intelligitur  quod  sola  definitio  Nicœni  concilii 
est  unica,  et  vera  possessio  fidelium. 

Item  dubium  est  de  hoc  quod  dicit  Athanas.  in  eadem  Epist. 
quod  sola  paterna  definitio  Nicœni  concilii  enuntiata  a  spiritu  et 
non  littera,  est  unica  et  vera  possessio  orthodoxorum.  Possetenim 
aliquis  intelligere,  quod  definitio  dicti  concilii  auctoritate  prse- 
feratur  litterse  veteris,  vel  novi  testamenti,  quod  est  omnino  fal- 
sum.  Intelligendum  est  autem,  quod  per  dictum  concilium  verus 
intellectus  ex  sacra  Scriptura  est  acceptus,  quem  soli  calholici 
habent,  licet  littera  sacrae  Scripturas  sit  communis  calholicis,  et 
haereticis,  et  Judseis. 

His  igitur  expositis,  ostendendum  est  quomodo  ex  auctoritati- 
bus  in  prsedicto  libello  contentis,  vera  fides  docetur,  et  contra 
errores  defenditur.  Considerandum  siquidem  est,  quod  in  hoc 
apparuit  Filius  Dei,  ut  dissolvantur  opéra  diaboli,  ut  dicitur 
I.  Joan.  ni,  unde  et  diabolus  versa  vice  ad  hoc  totum  suum  co- 
natum  apposuit  et  apponit,  ut  ea  quœ  sunt  Ghristi  dissolvat  : 
quod  quidem  primo  p«?r  tyrannos  facere  tentavit,  Ghristi  minis- 
tros  corporaliter  occidentes  :  sed  postmodum  per  haereticos,  per 
quos  spiritualiter  plurimos  interfecit.  Unde,  si  quis  diligenter 
inspiciat  hœreticorum  orrores,  ad  hoc  principaliter  videntur  ten- 
dere,  ut  Christi  derogmt  dignitati.  Derogavit  namque  Arius  di- 
gnitati  Chrisli,  dum  Filium  Dei  coessentialem  Patri  esse  negavit, 
eum  asserens  creaturam.  Derogavit  etiam  Macedonius,  qui  dum 
Spiritum  sanctum  creaturam  esse  dixit,  Filio  subtraxit  auctori- 
tatem  spirandi  divinam  personam.  Derogavit  et  Manichseus,  qui 
dum  visibilia  a  malo  Deo  creata  esse  asseruit,  per  Filium  omnia 

esse  creata  negavit.  Dissolvit  etiam  quae  sunt  Christi  Nestorius, 
qui  dum  aliam  personam  esse  Filii  hominis,  aliam  Filii  Dei  do- 
cuit,  Christum  esse  aliquid  unum  negavit.  Dissolvit  et  Eutyches, 
qui  dum  ex  duabus  naturis,  divina  scilicet  et  humana,  in  Christi 
incarnatione  unam  conficere  voluit,  utramque  subtraxit.  Quod 
enim  ex  duobus  conficitur,  neutrum  eorum  veraciter  dici  potest. 
Dissolvit  et  Pelagius,  qui  dicens  gratia  nos  non  indigere  ad  ca- 
pessendam  salutem,  adventum  Filii  Dei  in  carnem  frustravit. 
Gratia  enim  et  veritas  per  Jesum  Christum  facta  est,  Joan.  i. 
Derogavit  etiam  Chrislo  Jovinianus,  qui  dum  virgines  in  conjugio 
viventibus  aequavit,  dignitati  Christi  detraxit,  quia  eum  natum 
ex  Virgine  conûtemur.  Derogavit  et  Vigilantius,  qui  dum  pau- 
pertatem  pro  Christo  susceptam  impugnavit,  perfeclioni,  quam 
Christus  servavit  et  docuit,  contradixit  :  unde  non  immerito  di- 
citur  I  Joan.  iv  :  Omnis  spiritus  qui  solvit  Jesum,  ex  Deo  non  est, 
et  hic  est  Antichrist  us.  Sic  ergo  et  in  hoc  tempore  aliqui  esse 
dicuntur,  qui  solvere  Christum  tentant,  ejus  dignitatem,  quantum 
in  ipsis  est,  minuentes.  Dum  enim  dicunt  Spiritum  sanctum  a 
Filio  non  procedere,  ejus  dignitatem  minuunt,  quia  simul  cura 
Pâtre  est  Spiritus  sancti  spirator.  Dum  vero  unum  caput  Ecclesiae 
esse  negant,  sanctam  scilicet  Romanam  Ecclesiam,  manifeste 
unitatem  corporis  mystici  dissolvunt.  Non  enim  potest  esse  unum 
corpus,  si  non  fuerit  unum  caput  :  neque  una  congregatio,  si 
non  fuerit  unus  rector.  Unde  Joan.  x,  dicitur  :  Fiet  unum  ovile, 
et  unus  pastor.  Dum  vero  Sacramentum  Altaris  ex  azimis  posse 
confici  negant,  manifeste  ipsi  Christo  répugnant,  quem  prima 
die  azimorum,  quando  nihil  fermentatum  secundum  legem  debeat 
in  Judaeorum  domibus  inveniri,  Evangelistse  tradunt  hoc  Sacra- 
mentum instituisse.  Videntur  etiam  puritati  ipsius  sacramen- 
talis  corporis  Christi  derogare,  ad  quam  Apostolus  fidèles  exhor- 
tatur  dicens  I  ad  Corinth.  v  :  quod  non  est  epulandum  in  fermento 
malitiœ  et  nequitiœ,  sed  in  azymis  sinceritatis  et  veritatis.  Hnjus 
etiam  Sacramenti  virtutem  minuunt,  dum  purgatorium  negant, 
quod  in  Ecclesia  communiter  pro  vivis  et  mortuis  consecratur, 
cum,  purgatorio  sublato,  in  mortuis  nullam  efficaciam  possit  ha- 
bere.  Non  enim  prodest  iis  qui  sunt  in  inleino,  ubi  nulla  est  re- 
demplio,  neque  illis  qui  sunt  in  gloria,  qui  sutïïagiis  noslris  non 
egent.  Quomodo  igitur  ex  praemissis  auctoiïtatibus  errores  hujus- 
modi  confutentur,  breviter  ostendam,  incipiens  prius  a  proces- 
sione  Spiritus  sancti. 


486  S.    THOM^E    AQUINATIS    OPUSCULA. 


Quod  Spiritus  sanctus  est  spiritus  Filii. 

Ad  ostendendum  autem  quod  Spiritus  sanctus  a  pâtre  procédât 
et  fîlio,  primo  sumendum  est,  quod  etiam  ab  ipsis  errantibus 
negari  non  potest,  cum  expresse  auctoritate  sacrse  Scripturae  pro- 
betur,  quod  scilicet  Spiritus  sanctus  sit  spiritus  Filii.  Dicitur 
enim  ad  Gai.  iv  :  Quoniam  autem,  est  is  Filii  Dei,  misit  Dcus 
spiritum  Filii  sui  in  corda  vestra,  clamantem  Abba,  Pater.  Et 
Rom.  vin  :  Si  quis  spiritum  Chrisli  non  habet,  hic  non  est  ejus.  Et 
Act.  xvi  :  Cum  venissent  Misiam,  tentabant  ire  in  Bythiniam, 
et  non  permisit  eos  spiritus  Jesu.  Dicitur  etiam  I  Corinth.  u  :  Nos 
autem  sensum  Christi  habemus,  quod  de  Spiritu  sancto  necesso 
est  intelligi,  ut  patet  per  ea  qua?  ab  Apostolo  prœmittunlur.  No- 
minatur  etiam  Spiritus  sanctus,  spiritus  veritatis,  Jo.  xv,  ubi 
dicitur  :  Cum  venerit  Paraclitus,  quem  mittarn  vobis  a  pâtre,  spi- 
ritum veritatis.  Dicitur  et  spiritus  vitœ,  Rom.  vm.  Lex  spiritus 
vitae  in  Christo  Jesu,  unde  cum  Filius  de  se  dicat  Joan.  xiv  : 
Ego  sum  via,  veritas,  et  vita,  concludunt  Doctores  Graecorum, 
quod  sit  spiriius  Christi,  quod  similiter  astruunt  ex  hoc  quod  ha- 
betur  in  Psalm  :  Verbo  Dommi  cœli  firmati  sunt,  et  spiritu  oris 
ejus  omnis  virtus  eorum.  Nam  os  Patris  Filius  dicitur,  sicut  et 
Verbum.  Sed  ne  aliquis  possit  dicere,  quod  alius  sit  spiritus  qui 
a  Pâtre  procedit,  et  alius  qui  est  Filii,  ostenditur  ex  Scripturis, 
quod  idem  spiritus,  scilicet  sit  Patris  et  Filii.  Nam  Joan.  xv  : 
Simul  dicitur  spiritus  veritatis,  et  qui  a  Pâtre  procedit  et  Roman, 
octavo  cap.  post  dixerat  :  Si  spiritus  Dei  habitat  in  vobis,  stalim 
subjungit  :  Si  quis  spiritum  Chrisli  non  habet,  ut  ostendat  eumdem 
esse  spiritum  Patris  et  Filii  :  unde  Basilius  dicit  contra  Eunomium 
postquam  preedicla  verba  Apostoli  induxerat  :  «  Ecce  in  Pâtre, 
et  Filio,  et  spiritu  Patris  et  Filii,  unum  spiritum  vidit  »,  scilicet 
Apostolus.  Et  Theodoretus  dicit  super  epist.  ad  Rom.  exponens 
idem  verbum  Apostoli  :  «  Communis  est  Patris  et  Filii  Spiritus 
sanctus.  »  Quserendum  est  ergo,  quomodo  Spiritus  sanctus  sit 
spiritus  Filii,  vel  spiritus  Christi.  Potest  autem  aliquis  dicere, 
quod  sit  spiritus  Christi  quasi  in  homine  Christo  plenarie  inha- 
bitans,  secundum  illud  Luc.  iv  :  Jésus  plenus  Spiritu  sancto  re- 
gressus  est  a  Jordane,  de  cujus  plenitudine  nos  omnes  accepimus, 
ut  dicitur  Joan.  i.  Haec  autem  responsio  sustineri  non  potest,  ut 
scilicet  hac  tantum  ratione  Spiritus  sanctus  spiritus  Christi  di- 

catur.  Invenitur  enim  a  Doctoribus  Graecorum,  quod  Spiritus 
sanclus  sit  naturalis  spiritus  Filii.  Dicit  enim  Atha.  in  sermone 
tertio  Nicaeni  concilii  :  «  Sicut  in  Christo  vivit  nostra  natura 
deifice,  et  ipse  in  ea  régnât  :  ita  et  nos  in  suo  naturali  spiritu 
simus,  vivamus  et  regncmus.  »  Idem  in  ep.  ad  Serapionem  : 
«  Accepistis  spiritum  adoptionis,  »  id  est,  naturalem  spiritum  de 
natura  Filii  naluralis,  et  Cyrillus  dicit  super  Joan  :  «  Existit  siqui  - 
dem  Filius  in  proprio  genitore,  habens  in  seipsum  gignentem  se.  » 
Et  sic  Patris  spiritus  veraciter  et  naturaliter  Filii  videtur  et  est 
spiritus.  Spiritus  autem  non  est  naturalis  Christo  secundum  hu- 
manitatem, quia  non  pertinet  ad  naturam  humanitatis,  sed  gratis 
a  Deo  in  natura  humanitatis  effunditur.  Non  ergo  potest  propter 
hoc  dici  spiritus  Filii,  quia  Christum  excellenter  replevit  secun- 
dum humanitatem.  Item  Athanasius  dicit  in  sermone  de  Incar- 
natione  Verbi,  quod  ipse  Christus  mittebat  spiritum  e  sursum 
sicut  Deus  Filius,  et  ipse  deorsum  accipiebat  spiritum  ut  homo. 
Ex  ipso  ergo  in  ipsum  habitat  de  deitate  ejus  et  humanitate  ejus- 
dem.  Non  solum  ergo  Spiritus  sanclus  est  spiritus  Christi,  quia 
humanitatem  ejus  replevit,  sed  magis,  quia  est  ex  divinitate  ipsius. 
Potest  autem  aliquis  dicere,  quod  Spiritus  sanctus  est  Filii  se- 
cundum deitatem,  sicut  a  Filio  Dei  datus  et  missus,  non  autem 
sicut  a  Filio  personaliter  et  aeternaliter  existens.  Sed  hoc  etiam 
stare  non  potest.  Dicit  enim  Cyrillus  super  Joannem  :  «  Proprius 
est  Spiritus  sanctus  Dei  Patris,  sed  non  est  minus  ipsius  Dei  Filii, 
non  tanquam  alius,  et  alius  spiritus.  »  Idem  dicit  in  exhorlatorio 
sermone  ad  Theodosium  Imperatorem  :  a  Spiritus  sanctus,  sicut 
est  proprius  Patris  a  quo  procedit,  sic  et  in  veritate  est  ipsius 
Filii.  »  Si  ergo  Patris  est,  non  solum  quia  ab  ipso  temporaliter 
datur,  et  mittitur,  sed  etiam  quia  ab  ipso  aeternaliter  existit,  eadem 
etiam  ratione,  et  Filii  erit,  quasi  ab  eo  aeternaliter  existens.  Item 
Cyrillus  dicit  super  Joan.  :  «  Veracissimus  fructus  essentiae  ipsius 
Filii  existit  Spiritus  sanctus.  »  Est  ergo  Filii  quasi  a  Filio  essen- 
tiam  habens.  Patet  ergo,  quod  ex  hoc  quod  Spiritum  sanctum, 
spiritum  Christi  conûtentur,  necesse  est  quod  ulterius  discant  eum 
esse  a  Filio  ab  aeterno. 

Quod  Filius  mittit  Spiritum  sanctum. 

Similiter  autem  patet  ex  auctoritate  sacrae  Scripturae,  quod 
Filius   mittit  Spiritum  sanctum.  Dicitur  enim  Joan.  xv  cap.    : 

Cum  venerit  paraclitus,  quem  ego  mittam  vobis,  etc.  et  xvi  :  Si 
enim  non  abiero,  paraclitus  non  véniel  ad  vos  :  si  autem  abiero, 
mittam  eum  ad  vos.  Habelur  etiam  ex  auctoritate  Scripturae,  quod 
Pater  dat  Spiritum  sanctum  :  Joan.  xiv  :  Ego  rogabo  Patrem,  et 
alium  paraclitum  dabit  vobis.  Sed  quod  et  Filius  det  eumdem  Spi- 
ritum sanctum,  dicitur  Joan.  xx  quod  post  resurrectionem  Domi- 
nus  discipulis  insufjlavit,  et  dixit  eis  :  Accipite  Spiritum  sanctum, 
quod  et  Athanas.  confitetur  in  sermone  Nicaeni  concilii,  dicens  ex 
persona  Filii  :  «  Quomodo  erunt  consummati  ipsi,  nisi  ego  Verbum 
tuum  consummem,  id  est  perfectum  assumam,  et  perficiam  in  me 
hominem,  et  eis  mihi  aequalem  per  omnia  mihi  cooperantem 
donem  Spiritum  sanctum?  »  Et  idem  in  epistola  ad  Serapionem  : 
«  Hune  Spiritum  sanctum  a  Filio  te  récépissé  credo,  o  sancte 
Sacerdos.  »  Dicit  autem  idem  Athanas.  in  eadem  epistola  :  «  Hic 
est  ordo  naturae  divinae  a  Pâtre,  et  Filio,  ut  qui  a  nullo  est,  a 
nullo  mittatur;  et  qui  est  ab  alio,  in  nomine  suo  non  veniat,  sed 
in  nomine  illius  a  quo  existit.  »  Ita  et  Spiritus  sanctus  qui  a  se 
non  est,  a  se  vejiire  non  debuit,  sed  in  nomine  illius  a  quo  est, 
et  a  quo  habet,  ut  hypostasi  sit  Deus,  quemadmodum  de  eo  dicit 
Filius  :  Paraclitus  Spiritus  sanctus,  quem  mittet  Pater  in  nomine 
meo.  Patet  ergo,  quod  ex  hoc  quod  Spiritus  sanctus  mittitur  a 
Filio,  sequitur  quod  a  Filio  existât  aeternaliter,  et  ab  eo  habeat, 
quod  sit  Deus.  Item,  Nicela  dicit  super  Joannem  :  «  Non  alia 
proprietate  Pater  mittit  spiritum,  qua  proprietate  non  mittat 
Filius  :  vel  aliqua  alia  proprietate  Filius  mittit  Spiritum  sanctum, 
qua  non  mittit  et  Pater.  »  Ex  quo  patet,  quod  eadem  proprietate 
et  ratione  Pater  et  Filius  mittunt  Spiritum  sanctum.  Si  ergo  Pater 
mittit  Spiritum  sanctum  quasi  ab  ipso  aeternaliter  existentem,  et 
similiter  Filius  Spiritum  sanctum  mittet  quasi  de  se  aeternaliter 
existentem.  Item  Athanas.  dicit  in  sermone  Nicaeni  concilii  ex 
persona  Filii  loquens  :  «  Sicut  me  perfectum  genuisti  Deum,  et 
perfectum  me  fecisti  assumere  hominem,  sic  ex  te,  et  ex  mea 
essentia,  da  eis  perfectum  Spiritum  sanctum.  »  Idem  dicit  in 
epistola  ad  Serapionem  :  «  Sicut  in  Filio  Dei  nostra  sibi  unita 
manet  natura,  quam  de  nobis  assumpsit  :  ita  et  ipso  manet  in 
nobis  per  suum  spiritum  coessentialem  sibi,  quem  de  sua  essentia 
essentialiter  spirat,  et  donat  nobis.  »  Idem  dicit  in  sermone  de 
incarnatione  verbi,  quod  datus  est  Spiritus  sanctus  Discipulis  de 
plenitudine  Deitatis.  Item  Niceta  super  Joannem  dicit  :  «  Filius 
Spiritum  sanctum  de  se  dat,  ut  Pater.  »  Ex  quibus  omnibus  ac- 

cipitur,  quod  non  solum  sic  dicitur  spiritus  a  Filio  dari,  vel  mitti, 
in  quanlum  donum  gratiae  per  quod  Spiritus  sanctus  nos  inhabitat 
est  a  Filio,  sed  in  quantum  ipse  Spiritus  sanctus  est  a  Filio.  Im- 
possibile  est  enim  quod  donum  gratise,  cum  sit  quoddam  crea- 
tum,  sit  ex  essentia  Filii,  sed  Spiritus  sanctus  coessentialis  est 
Filio,  quare  de  essentia  Filii  dari  potest,  vel  mitti.  Item,  a  nullo 
potest  dari,  nisi  quod  ejus  est.  Spiritus  ergo  sanctus  datur  ab  eo 
cujus  est,  sicut  habetur  I  Joannis  iv  :  In  hoc  cognoscimus,  quoniam 
in  eo  manemus,  et  ipse  in  nobis,  quia  de  spiritu  suo  dedxt  nobis. 
Si  ergo  Filius  mittit,  vel  dat  Spiritum  sanctum,  oportet  quod  sit 
spiritus  ejus.  Ex  hoc  autem  quod  est  spiritus  ejus,  sequitur  quod 
ab  eo  sit  œternaliter,  ut  ostensum  est.  Ex  hoc  ergo  quod  Filius 
mitlit,  vel  dat  Spiritum  sanctum,  sequitur  quod  ab  eo  similiter 
œternaliter  existât. 

Quod  Spiritus  sanctus  accipit  de  eo  quod  est  Filii, 

Ulterius  autem  ex  auctoritate  sacras  Scripturae  habetur,  quod  Spi- 
ritus sanctus  accipiat  de  eo  quod  est  Filii.  Dicitur  enim  Joan.  xv  : 
llle  me  clarificabit,  quia  de  meo  accipiet,  et  annuntiabit  vobis. 
Potest  autem  aliquis  dicere,  quod  licet  Spiritus  sanctus  accipiat 
id  quod  est  Filii,  non  tamen  accipit  a  Filio.  Accipit  enim  essen- 
tiam  Patris  a  Pâtre,  quae  quidem  essentia  est  etiam  Filii.  Et  pro 
tanto  dicit  Filius  quod  de  meo  accipiet,  quod  videtur  innui  ex 
consequentibus  Domini  verbis  :  subdit  enim,  quasi  se  exponens  : 
Omnia  quœcumque  habet  Pater,  mea  sunt,  propterea  dixi  vobis, 
quia  de  meo  accipiet  :  sed  ex  hac  Domini  expositione  de  necessi- 
tate  concluditur  quod  Spiritus  sanctus  a  Filio  accipiat.  Si  enim 
omnia  quae  sunt  Patris,  sunt  etiam  Filii,  oportet  quod  auctoritas 
Patris  secundum  quam  est  principium  Spiritus  sancti,  sit  etiam 
Filii.  Sicut  ergo  Spiritus  sanctus  accipit  de  eo  quod  est  Patris  a 
Pâtre,  ita  accipit  de  eo  quod  est  Filii  a  Filio  :  hinc  est  quod  Atha- 
nasius  dicit  in  epistola  ad  Serapionem  :  «  De  sua  propria  essentia 
Spiritum  sanctum  existenlem  Deum  de  se  essentialiter  suis  Apos- 
tolis,  et  suae  sponsae  Ecclesiae  demonstrando  Christus  afhrmavit, 
sic  dicens  :  De  meo  accipiet,  id  est,  de  mea  essentia  habet  ut  sit 
Deus  ;  sic  a  me  habet  esse  et  loqui.  »  Item  Athanas.  in  sermone 
Nicaeni  concilii  :  «  Spiritus  sanclus  quidquid  habet,  habet  a  Verbo 
Dei  ».  Et  in  epistola  ad  Serapionem  dicit  :  «  Spiritus  sanctus  est 
coessentialis  Filio,  a  quo  habet  omnia  quaecumque  habet.  »  Item 


490  S-    THOM^    AQUINA.TIS    OPUSCULA 

in  eadem  epistola  :  «  Filius  ait  :  Me,  scilicet  Spiritus  sanctus, 
me  clarificabit,  id  est,  in  se  meam,  ut  habet  a  me,  Deitatem,  me 
gloriosum  Deum  demonstrabil  :  sicut  et  egoglorifiœ  Patrem  meum, 
id  est,  sicut  in  me  ab  ipso  ejus  habeo  Deitatem  ».  Et  Basilius  contra 
Eunomium  dicit  :  «  Denominatio  a  Pâtre  transit  in  Filium,  ut  de 
Deo  Pâtre  sit  Deus  Filius,  ex  domino  dominus,  ex  omnipotente 
omnipotens,  ex  sapiente  sapientia,  ex  summo  loquente  Verbum, 
ex  virtute  virtus;  verus  Filius  dominationes  Palris  habet  in  se  ». 
Ita  etiam  et  Spiritus  sanctus  est  Dominus  et  D^us,  omnipotens, 
sapiens,  virtus;  naturaliter  sumens  habet  a  Domino  Deo  Pâtre  et 
Filio,  a  quo  est,  et  datur.  Patet  autem  quod  per  hoc  quod  Filius 
habet  Deitatem,  et  quidquid  habet  a  Pâtre,  aeternaliter  est  a 
Pâtre.  Spiritus  ergo  sanctus,  aeternaliter  a  Pâtre  et  Filio  sicut  ab 
eis  accipiens  Deitatem,  et  quidquid  habet. 

Quod  Films  operatur  per  Spiricum  sanctum. 

Habeturet  ex  auctoritate  sacrae  Scripturae,  quod  Filius  operetur 
in  Spiritu  sancto,  vel  per  Spiritum  sanctum.  Dicit  enim  Apos- 
tolus  Rom.  xv  :  Non  enim  audeo  oliquid  loqui  eorum,  quœ  per  me 
non  efficit  Christus  in  obedientiam  genitum  verbo  et  factis.  in  vir- 
tute signorum  et  prodigiorum,  in  virtute  Spiritus  sancti.  Et  I  Co- 
rinth.  il.  dicitur  :  Nobis  revelavit  Deus  per  spiritum  suum  :  est 
autem  spiritus  Patris  et  Filii.  Pater  ergo  et  Filius  per  Spiritum 
sanctum  revelando  operantur.  Hinc  est  quod  Athanas.  dicit  in 
epistola  ad  Serapionem  :  «  Filius  Dei  illuminando  nos  praeveniens,  et 
juslificando  in  fide  corroborans,  et  Scripturas  reserandodonis  suae 
sapientia?  nos  replens,  non  in  alieno  et  non  suo  spiritu  dona  con- 
cedit,  remittens  peccata,  et  charismalibus  nos  imbuens,sed  potius 
in  suo  proprio  Spiritu  sancto.  »  Cyrillus  etiam  dicit  in  sermone 
dogmatum  Dei,  quod  «  Filius  proprium  habet  in  se  es^entialiter 
Spiritum  sanctum,  et  ex  se  naturaliter  missum,  in  quo  operatur 
divina  miracula,  tauquam  in  propria  et  vera  sua  virtute.  »  Ex 
hoc  autem  quod  Filius  operatur  per  Spiritum  sanctum,  de  neces- 
sitate  concluditur  quod  Spiritus  sanctus  sit  a  Filio.  Potest  enim 
dici  aliquis  per  aliquod  operari  dupliciter.  Uno  modo  ex  eo,  quod 
id  per  quod  operatur,  est  sibi  principium  et  causa  operandi  sive 
efficiens  et  movens,  sicut  dicitur  balivus  operari  per  Regem  :  sive 
causa  for malis,  sicut  dicitur  homo  per  artem  operari.  Alio  modo 
ita,  quod  id  per  quod  operatur,  sit  causa  operato,  et  non  ope- 

ranti,  sicut  cum  dicitur  Rcx  operari  per  balivum,  et  artifex  ope- 
rari  per  instrumentum.  Et  tune  oportet  quod  e  contrario,  operans 
sit  principium  operandi  ei  per  quod  operatur,  sicut  rex  balivo,  et 
artifex  instrumento.  Cum  autem  dicitur  Filius  per  Spiritum  sanc- 
tum  operari,  non  potest  intelligi  quod  Spiritus  sanctus  sit  princi- 
pium operandi  Filio,  quia  Filius  a  Spiritu  sapeto  non  accipit. 
R  'linquitur  ergo  quod  Filius  sit  principium  operandi  Spiritui 
sancto,  quod  quidem  esse  non  potest,  nisi  per  hoc  quod  dat  ei 
yirtutem  operativam.  Non  autem  dat  ei  tanquam  prius  non  ha- 
b^nti,  sic  enim  daret  ei  tanquam  indigenti,  et  sequeretur  quod 
Spiritus  sanctus  esset  Filio  minor.  Relinquitur  ergo  quod  ab 
seterno  ei  dederit,  nec  est  aliud  virtus  operativa  Spiritus  sancli, 
quam  ejus  essentia,  cum  Spiritus  sanctus  sit  simplex,  sicut  et 
Pater.  Relinquitur  ergo  quod  ab  aeterno  Filius  Essentiam  divi- 
nam  Spiritui  sancto  dederit.  Et  hoc  expresse  ostendit  Alhanas. 
in  Epistola  ad  Scrapionem,  dicens  :  «  Sicut  Pater  per  Filium,  et 
in  Filio  a  se  deoriginato  naturaliter  operatur,  et  non  e  converso  : 
ita  et  Filius  in  Spiritu  sancto  a  se  deoriginato  naturaliter  opera- 
tur tanquam  in  sua  propria  virtute,  et  non  e  converso.  » 

Quod  Spiritus  sanctus  sit  imago  Filii. 

Habetur  etiam  ex  aucloritate  sacras  Scripturae,  quod  Spiritus 
sanctus  sit  imago  Filii  secundum  expositionem  Doctorum  Graeco- 
rum,  ut  supra  habitum  est,  qui  hoc  quod  dicitur  Rom.  vin  :  Quos 
prœscivit  conformes  fieri imaginis Filii, etc.  et  iterum  I  Corint h.  xv  : 
Sicut  portavimus  imaginent  terreni,portemus  et  imaginem  cœlestis, 
exponunt  per  imaginem  Filii,  Spiritum  sanctum  esse  dicentes. 
Hinc  est  quod  Alhanas.  dicit  in  ep.  ad  Serapionem  ex  persona 
Filii  Dei  loquens  :  «  Accipite  ipsam  imaginem  meam,  Spiritum 
sanctum  scientise.  »  Et  Greg.  Cœsarien.  dicit  :  «  Spiritus  sanctus 
est  imago  Filii  ;  sequitur  quod  Spiritus  sanctus  sit  a  Filio.  Posset 
autem  aliquis  dicere,  quod  est  imago  Filii,  in  quantum  assimila- 
tur  Filio  secundum  aliquem  effectum  quem  facit,  sicut  et  Filius, 
vel  quia  est  a  Pâtre  sicut  et  Filius  :  sed  hoc  excluditur  per  auc- 
toritates  Sanctorum,  qui  Spiritum  sanctum  naturalem  imaginem 
Filii  esse  dicunt.  Non  enim  potest  dici  imago  naturalis  Filii  Spi- 
ritus sanctus,  nisi  in  quantum  secundum  naturam  Filio  simila- 
tur,  accipiens  a  Filio  naturam.  Semper  enim  oportet  quod  forma 
imaginis  proveniat  a  forma  ejus  cujus  est  imago.  Hinc  est  quod 

Athanas.  in  praedicta  epist.  dicit  :  «  Quemadmodum  consubstan- 
tiavit  se  Deus  Ecclesiae  formam  ejus  in  se  assumens,  ita  ipsam 
eamdemsua  imagine  naturali,  scilicet  Spiritu  sancto  de  sua  essen 
tia  naturaliter  existente  deifice  et  superabunde  insignivit,  »  et 
Cyrillus  dicit  in  libr.  Thesaurorum  :  «  Qui  accipit  Filii  imaginem 
naturalem,  hoc  est  Spiritum  sanctum,  habet  veraciter  per  irsum 
spiritum  eumdem  Filium  et  Filii  Patrem.  Quomodo  ergo  connume- 
rabitur  creaturis  Spiritus  sanctus,  cum  sit  naturalis  et  incommu- 
tabilis  imago  Filii  Dei.  »  Item  Basilius  dicit  contra  Eunomium  : 
«  Naturalis  Filii  imago  est  spiramen  ejus  spiritus.  » 

Qtwd  est  character  Filii. 

Secundum  vero  eamdem  rationcm  dicunt  praedicti  Doctores, 
quod  Spiritus  sanctus  sit  character  Filii.  Dicit  enim  Alhanas.  in 
praefata  epistola,  quod  «  Filius  Spiritum  sanctum  tanquam  cha- 
racterem  et  suam  imaginem  ad  reformandam  Ecclesiam  et  sibi 
deifice  conformandam  transfundendo  impressit,  »  et  Basilius  dicit 
in  libr.  contra  Arium  et  Sabellium  :  «  Sicut  Filius  acquisivit  nos 
Patri,  ex  Pâtre  idem  ipse;  sic  et  spiritus  acquirit  nos  Filio  per 
fidem,  imprimens  nobis  characterem  Filii  in  baptismate,  a  quo 
Filio  existit,  et  ejus  spiritus,  et  character  praedicatur  verus.  » 

Item  quod  est  sigillum  Filii. 

Similiter  etiam  dicunt,  quod  Spiritus  sanctus  sit  sigillum  Filii. 
Dicit  enim  Athanas.  in  praedicta  epistola  :  «  Equidem  Spiritus 
sanctus  est  unctio,  et  sigillum  impressivum  imaginis  in  se  ha- 
bitse,  in  quo  spiritu  vere  tanquam  in  suo  sigillo,  id  est,  imagine 
s u 33  naturae  consignât  et  characterizat  imprimendô  ipsam  suam 
imaginem  Deus  verbum  Ecclesiae  sponsae  suae  »  et  infra  :  «  Chris- 
tus  in  suo  proprio  spiritu  ungit  et  superungit,  et  eo  tanquam  suo 
sigillo  continente  ipsius  essentiam,  se  imprimit  Ecclesiae  suae 
sponsae.  »  Chrysost.  et  dicit  super  epist.  ad  Ro.  :  «  Si  spiritus  est 
character  et  sigillum  Christi,  qui  non  habet  sigillum  et  charac- 
terem Christi,  hic  non  est  ipsius  Christi.  »  Constat  autem  quod 
character  et  sigillum  derivantur  ab  eo  cujus  sunt.  Unde  per  auc- 
toritates  Doctorum  dictorum  aperte  ostenditur,  quod  Spiritus 
sanctus  a  Filio  derivatur.  Horum  autem  Doctorum  auctoritales 
etiam  ex  auctoritate  sacraeScripturae  confirmantur.  Dicitur  enim 

II  Cor.  i  :  «  Unxit  nos  Deus,  et  signavit  nos,  et  dédit  pignus  spi- 
ritus  incordibus  nostris.  »  Quod  quidem  de  Pâtre  et  Filio  intel- 
ligi  oportet,  cum  uterque  Spiritum  sanctum  det,  ut  ostensum 
est,  et  ad  Ephes.  i,  13  :  In  quo,  scilicet  Christo,  credentes, 
signati  estis  Spiritu  promissionis  sancto,  qui  est  pignus  hœreditatis 
nostrœ. 

Item  quod  Spiritus  sanctus  est  a  Pâtre  per  Filium. 

Traditur  eliam  a  praedictis  Grœcorum  Doctoribus,  quod  Spiri- 
tus sanctus  est  a  Pâtre  per  Filium.  Dicit  enim  Cyril,  in  lib.  The- 
saurorum  :  «  Deus  Pater  per  manum  suam  propriam,  id  est  suam 
sapientiam  et  potentiam,  cuncta  produxit  in  esse  in  uno  suo  vero 
et  vivifico  atque  deifico  coessentiali  sibi  spiritu,  quem  de  se" 
essentialiter  per  eumdem  Filium  naluraliter  coseternum  spira- 
vit  »  ;  et  Basil,  dicit  :  «  Non  est  Filius  Filii  Spiritus,  quia  est  ex 
Deo,  scilicet  Pâtre  per  Filium  »,  et  idem  dicit  contra  Eunomium  : 
«  Si  ex  verbo  tuo  (o  qui  inimicaris  veritati)  ex  proprio  intellectu 
tuo  spiritum  producis,  aerem  per  verbum  verberans,  unde  ejus- 
dem  essentise  Spiritum  sanctum  a  Pâtre  per  verbum  unigenitum 
dubitas  provenire?  »  et  infra  :  «  Ex  Pâtre  se  ipsum  Filius  nomi- 
nat  Verbum,  et  ex  Pâtre  per  se  Verbum  Spiritum  nobis  indubitan- 
ter  affirmavit.  »  Ex  hoc  autem  ostenditur  de  necessilate,  quod 
Spiritus  sanctus  sit  a  Filio.  Dictum  est  enim  supra  quod  cum 
dicitur  aliquis  per  aliquid  operari,  oportet  quod  sit  principium 
operandi  ipsi  operanti,  vel  saltem  sit  principium  operationis  ex 
parte  ejus  ad  quod  terminatur  operatio.  Filius  autem  non  potest 
esse  principium  spirandi  Patri,  unde  si  Pater  per  Filium  Spiri- 
tum sanclum  spirat,  de  necessitate  sequitur,  quod  Filius  sit  prin- 
cipium Spiritus  sancti.  Idem  autem  habetur  ex  eo  quod  Greg. 
Nyssenus  dicit  :  «  Spiritum  sanctum  ex  Pâtre  esse  mediante  Filio 
tenemus.  »  Sic  enim  dicitur  Spiritus  sanctus  esse  a  Pâtre  mediante 
Filio,  sicut  et  a  Pâtre  per  Filium  in  quantum  Pater  est  princi- 
pium Filii,  et  Filius  principium  Spiritus  sancti. 

Quod  Spiritus  sanctus  sit  a  Filio. 

Sed  jam  accedere  oportet  ad  ponendum  auctoritates  Doctorum 
Graecorum,  ex  quibus  habetur  expresse,  quod  Spiritus  sanctus  sit 
a  Filio.  Dicit  enim  Athanas.  in  epist.  ad  Serapionem  :  «  Christus 

de  suo  spiritu  dixit  :  Non  loquetur  a  semetipso,  sed  quaecumque 
audiet  loquetur,  id  est,  non  est  ut  sit  imprincipiatus  spirilus, 
quod  est  solius  Patris  :  sed  maxime  et  proprie  est  ab  ipso  Filio,  a 
quo  et  accipit  ut  sit  Deus  essentialiter,  ab  eo  etiam  audit  quae 
et  loquitur.  »  Basil,  dicit  contra  Arium  et  Sabellium  :  «  Quo- 
modo  adoptât  in  Filio  Spiritus  sanctus,  si  alienus  est  a  Pâtre  et 
Filio?  Quomodo  inhabilat  extraneus  in  illis  quos  Christus  redimit, 
si  non  est  a  Christo  ?  » 

Quod  simul  est  a  Pâtre  et  Filio. 

Ne  autem  aliquis  dicat  aliter  esse  Spiritum  sanctum  a  Pâtre,  et 
aliter  a  Filio,  simul  ab  utroque  a  praedictis  Doctoribus  esse  asse- 
•rilur.  Dicit  enim  Epiphanius  in  lib.  de  Trinitate  :  «  Deus  ex  Deo 
Pâtre  et  Filio  est  Spirilus  sanctus.  » 

Quod  est  ah  utroque  ab  œterno. 

Si  vero  dicat  aliquis,  quod  Spiritus  sanctus  esse  a  Pâtre  et  Filio 
dicitur,  tanquam  ab  eis  temporaliter  datus  et  missus,  et  non  ab 
eeterno  ab  eis  existens,per  sequentia  ostenditur  esse  falsum.  Dicit 
enim  idem  Epiphanius  in  lib.  de  Vestibus  pellicinis  Adae  et  Evae  : 
«  Sicut  dicit  Christus,  Spiritus  veritatis  qui  a  Pâtre  procedit,  » 
ita  et  «  de  meo  accipiet.  »  Ecce  ex  ambobus  duorum  semper 
spiritus  existit.  Idem  dicit  in  sermone  de  Incarnalione  Verbi  : 
«  Pater  siquidem  erat  semper,  et  Filius  erat  semper,  et  Spiritus 
sanctus  a  Paire  et  Filio  erat  semper.  Est  ergo  aelernaliter  ab 
utroque.  » 

Quod  Spiritus  sanctus  sit  Persona  de  Personis. 

Item  ex  auctoritalibus  preedictorum  Doctorum  habelur,  quod 
Spiritus  sanctus  sit  persona  de  personis  Patris  et  Filii.  Dicit 
enimAthanas.  in  sermonoNicaeni  concilii  *  «  Damnai  mater  Ecclesia 
hic  cungregata,  adinventores  hujus  haereseos,  »  scilicet  Ariano- 
rum,  «  et  Spirilum  sanctum  increatum,  Deum  verum,  hypostasim' 
de  Patris  et  Filii  hypostasibus,  eisdem  coessentialem  coniitelur,  » 
et  Epiphanius  dicit  in  lib.  Anchorali  :  «  Spiritus  sanctus  in  se 
hypostasis  vera  non  alia  a  Paire  et  Filio  essentia,  nec  aliéna,  sed 
eju^dem  essentiae  veraciter  exisiens  :  hypostasis  vero  per  se  ex 
hypostasibus  Patris  et  Filii.  »  Non  orgo  solum  est  a  Pâtre  et  Filio 

secundum  donum  gratiae,  in  quo  datur,  vel  mittitur,  sed  ratione 
suée  personee.  Est  ergo  a  Pâtre  et  Filio  ab  aeterno. 

Item  quod  sit  ex  Essentia  Patris  et  Filii. 

Item  ex  auctoritatibus  prsedictorumhabetur,  quod  sit  ex  essen- 
tia Patris  et  Filii.  Dicit  enim  Athan.  in  sermone  Nicaeni  concilii  : 
«  In  Spiritu  sancto  omnium  peccatorum,  et  omnis  blasphemise 
fit  remissio,  qui,  ut  dictum  est,  de  essentia  existens  Patris  et  Filii, 
eorum  habct  virtutem,  cuncta  per  omnia  cum  eisdem  et  dispo- 
nens,  et  creans.  »  Item  in  ep.  ad  Serapionem  dicit  :  «  Christus 
de  sua  et  Patris  communi  essentia  sempiternaliter  existens  Spi- 
ritum  sanctum  spiravit,  »  et  infra  :  «  Christus  in  suo  proprio 
Spirilu  sanclo  de  sua,  ut  supra  dictum  est,  usia  existente,  omnia 
nobis  condonat,  »  et  in  eadem  epist.  :  «  Ab  una  et  eadem  Deitate 
Patris  et  Filii  de  Filio  existens  Spiritus  sanclus,  unus  et  Filius.  » 

Item  quod  sit  natur  aliter  a  Filio. 

Item  habetur,  quod  sit  naturaliter  a  Filio.  Dicit  enim  Cyrillus: 
«  Quis  est  vita?  Ille,  equidem  qui  dixit  Christus  :  Ego  sum  via, 
veritas,  et  vita,  tanquam  in  ipso  veraciter  et  de  ipso  naturalis 
spiritus  ejus  existens  spiritualem  legem  ponit.  »  Ex  quibus  omni- 
bus habetur,  quod  Spiritus  sanctus  non  tantum  est  a  Filio  sicut 
temporaliter  dalus,  vel  missus,  sed  sicut  ab  aeterno  ab  eo  proce- 
dens,  utpote  essentiam  et  naturam  ab  ipso  accipiens.  Hoc  etiam 
haberi  potest  ex  ipso  modo  loquendi  :  quia  praedicti  Doctores  non 
solum  dicunt,  quod  Spiritus  factus  est  a  Filio,  quod  posset  referri 
ad  lemporalem  missionem,sed  etiam  quod  a  Filio  existit,  quod 
non  potest  referri  nisi  ad  aeternam  processionem  :  existit  enim 
unum  quodque,  secundum  quod  in  se  est.  Dicit  enim  Cyrillus 
Hierosolymitanus  Patriarcha  :  «  Spiritus  sanctus  a  Paire  proce- 
dit,  et  ex  Deitate  Patris  et  Filii  existit.  »  Basilius  etiam  dicit 
contra  Eunomium  :  «  Spiritus  sanctus  a  Filio  habet  existere,  et 
ab  ipso  accipere  et  annuntiare  nobis.  » 

Item  quod  Filius  spirat  Spiritum  sanctum. 

Ulterius  autim  habetur  ex  auctoritatibus  praedictorum  ex- 
presse, quod  Filius  spirat  Spintum  sanctum.  Dicit  enim  Athana- 
sius  in  epistola  ad  Serapionem  :  «  Filius  de  Pâtre  genitus  de  sua 

immensa  essentia  non  extra  se,  sed  intra  se,  immensum  Deum 
spirat  Spiritum  sanctum.  »  Item  Cyrillus  dicit  in  exhortatorio 
sermone  ad  Theodosium  Imperatorem  :  «  Salvator  de  seipso  pro- 
ducit  spiritum,  et  spirat,  sicut  et  ipse  Pater.  » 

Quod  hoc  quod  spirat,  ex  sua  jproprietate  habet  Filins. 

Ne  autem  aliquis  dicat,  quod  Filius  non  proprie  spirat  Spiritum 
sanctum,  nominatur  a  prsedictis  Doctoribus  Filius  Spiritus  sancti 
spirator,  tanquam  sit  ex  sua  proprietate  habens  quod  Spiritum 
sanctum  spiret.  Dicit  enim  Athanasius  inepistola  ad  Serapionem: 
«  Hœretici  ipsum  Filium  spiratorem  veri  spiritus  paracliti  blas- 
phémant, et  negant,  »  et  in  eadem  epislola  :  «  Qui  blasphémât  in 
spiritum  spiratum,  blasphémât  equidem  in  spiratorem  ejus,  id 
est,  in  ipsum  Filium,  et  per  Filium  blasphémât  in  genitorem 
ejus,  »  Item  Basilius  dicit  contra  Eunomium  :  «  Filium  Spiritus 
sancti  spiratorem  et  datorem  sine  aliquo  dubio  credimus.  » 

Quod  eadem  ratione  spiratur  a  Pâtre  et  Filio. 

Ut  autem  ostendatur,  quod  simul  et  eadem  spiratione  Spiritus 
sanctus  a  Pâtre  spiratur  et  a  Filio,  dicit  Athanas.  in  prsedicta 
epist.  ad  Serapionem  :  quod  Filius  est  conspirans  Patri,  sic  in- 
quiens  :  «  Deus  Pater  per  Deum  verbum,  non  tanquam  per  orga- 
num,  quod  absit,  sed  per  coessentialem  suae  essentiœ  vere  vivenli 
conspirantem  vivum  et  deificum  spiramen  spirat,  Deum  plénum  et 
bealum,  Spiritum  sanctum. 

Quod  est  œtemaliter  a  Filio  spiratus. 

Ne  quis  autem  dicat,  quod  spiralio  ad  processionem  pertinet 
temporalem,  exprimunt  prsedicti  Doctores,  quod  Spiritus  sanctus 
sit  œtemaliter  a  Filio  spiralus.  Dicit  enim  Athanasius  in  sermone 
Nicœni  concilii  ex  persona  Filii  loquens  :  «  Ut  credat  mundus  a 
me  essentialiter  spiritum  paraclitum,  et  œtemaliter  spiratum.  » 
Item  Cyrillus  in  lib.  Thesaurorum  :  «  Spiritum  sanctum  a  Christo 
œtemaliter  et  essentialiter  credimus  et  confitemur  spiratum  exis- 
tere  Deum.  » 

Quod  de  essentia  Filii  spiratur  Spiritus  sanctus. 

Ad  hoc  etiam  facit  quod  in  eisdem  auctoritatibus  continetur, 
quod  de  essentia  Filii  spiratur  Spiritus  sanctus.  Dicit  enim  Atha- 

nasius  in  sermone  Nicaeni  concilii  :  a  De  essentia  ipsius  Verbi 
adoramus  spiramen;  spiritum  coaeternaliter  spiratum  Deum  »  tt 
in  eodem  :  «  Deus  ex  sua  essenlia  spiravil  Spiritum  sanctum  »  et 
in  epistola  ad  Serapionem  :  «  Haerelici  a  Filio  sunt  exhaeredati, 
quia  ab  ejus  essentia  essentialiter  Deum  spiralum  non  recipiunt, 
Spiritum  sanctum,  »  et  in  eadem  quasi  exponens  quod  dicit  ex 
sua  essentia,  id  est,  ex  se  sua  essentia,  sic  dicit  :  «  Filius  natus 
a  Pâtre  in  se  Patris  naturam  tenens  equidem  nomen  non  pa- 
ternitatis,  sed  communicabilitatis  cum  ordine  naturae  servavit, 
ut  ex  se  sua  essentia  non  fîlium  gignitive,  sed  spiritum  sibi  per 
omnia  aequalem  Deum  et  coaeternum  spiraret;  »  et  hoc  quidem 
multoties  ex  verbis  ejus  habetur.  Ex  quo  patet,  quod  cum  dici- 
tur  Spiritus  sanctus  spiratus  asse  a  FUio,  non  potest  referri  ad 
processionem  temporalem  tantum,  sed  ad  aeternam  secundum 
quam  Spiritus  sanctus  a  filio  essentiam  divinam  accepit. 

Quod  Spirittcs  sanctus  émanai  a  Filio. 

Habetur  etiam  ex  auctoritatibus  eorumdem  doctorum  processio 
Spiritus  sancti  a  Filio  sub  verbo  emanationis.  Dicit  enim  Atha- 
nasius  in  praedicta  epistola  ad  Serapionem  :  «  A  verbo  vivente 
spiritus  vivus  emanans,  et  a  forti  virtus  indeûciens  desuper  effun- 
ditur  ecclesiae.  »  Item  Theodorelus  super  Epistol.  ad  Ephes.  . 
t  Spiritus  sanctus  de  sursum  émanât  a  Christo,  et  sine  invidia 
datur  omnibus  accipientibus.  » 

Quod  Spiritus  sanctus  per fluit  a  Filio ,  et  quod  ah  œterno. 

Utuntur  autem  praedicti  Doclores  ad  processionem  Spiritus 
sancti  a  Filio  ostendendam,  verbo  profluxus.  Dicit  enim  Alhana- 
sius  in  sermone  Nicaeni  concilii  ex  persona  Christi  ioquens  : 
«  Mitto  Apostolos  in  mundum  non  in  virtute  hominis,  sed  in  vir- 
ilité Spiritus  sancti  ex  mea  usia  profluentis.  »  Et  in  eodem  ser- 
mone :  «  Si  non  ita  credendum  est  de  Spiritu  sancto  et  praedi- 
candum,  quod  sit  verilas  Patris  et  Filii,  coessentialis  utrique,  de 
essentia  eorum  profluens,  quomodo  in  divino  symbolo  salutiferi 
baptismatis  salvalor  Deus  Filius  sibi  et  Patri  cooperanti  salutem 
nostram  connumeraret?  »  Et  in  epistola  ad  Serapionem  dicit  : 
«  SpiriPts  sanctus  coessentialem  Patri  Fîlium,  cujus  ipse  erat 
spiritus,  et  eidem  coessentialis,  ipse  tanquam  de  essentia  ejus 
profluens  Deus,  per  patres  Nicaenos  credi  et  praedicari  fecit;  »  et 
S.  Thom.  Aq.  Opuscula.  -    I.  —  32 

Cyrillus  dicit  in  lib.  Thesaurorum  :  «  Quando  Spiritus  sanctus 
in  nobis  effunditur,  configuratos  demonstrat  nos  Deo  :  profluit 
enim  a  Pâtre  et  Filio.  »  Ex  quo  etiam  habetur,  quod  Spiritus 
sanctus  ab  aeterno  est  a  Filio  tanquam  ab  ipso  essentiam  habens. 

Item  quod  Filins  deoriginat  Spiritum  sanctum. 

Ex  auctoritatibus  eorumdem  etiam  habetur,  quod  Filius  deori- 
ginat Spiritum  sanctum.  Dicit  enim  Athanasius  in  sermone  Ni- 
caeni  concilii,  quod  ipse  Filius  ex  se  naturaliter  et  coessentialiter 
ut  est  Deus,  deoriginat  spirando  spiritum.  Et  in  epistola  ad  Sera- 
pionem  dicit,  quod  Filius  in  spiritu  a  se  deoriginato  naturaliter 
operatur  tanquam  in  sua  propria  virtute,  quod  non  videtur  con- 
venienter  ad  temporalem  processionem  posse  trahi.  Nam  ab  illo 
deoriginatur  aliquis,  a  quo  habet  suum  esse.  Deoriginare  enim 
est  originem  alicui  dare. 

Quod  Filius  est  auctor  Spiritus  sancti. 

Habetur  etiam  a  praedictis  Doctoribus  quod  Filius  sit  auctor 
Spiritus  sancti.  Dicit  enim  Athanasius  in  epistola  ad  Serapionem  : 
«  Apostolus  quae  in  eo  operatur  spiritus  et  efficit,  Filio  auctori 
ejus  attribuit  :  sicut  et  filius  quae  ipse  facit  opéra,  suo  auctori 
Deo  Patri  attribuit.  »  Auctoritas  autem  in  divinis  Personis  unius 
ad  alteram  non  est,  nisi  secundum  quod  aeternaliter  una  est  ab 
alia.  Est  ergo  Spiritus  sanctus  aeternaliter  a  Filio. 

Item  quod  Filius  est  principium  Spiritus  sancti. 

Habetur  etiam  in  praedictis  auctoritatibus,  quod  Filius  sit  prin- 
cipium  Spiritus  sancti.  Dicit  enim  Gregor.  Nazianzenus  in  ser- 
mone concilii  Constantinopolitani  :  <x  Necessarium  est  credero 
sanctam  Trinitatem,  Patrem  scilicet  sine  principio,  Filium  vero 
principium  a  Pâtre  principio,  Spiritum  autem  sanctum  cum  prin- 
cipio Filio  unum  Deum  esse  per  omnia.  »  Pater  autem  per  hoc 
est  principium  Filii,  quod  Filius  est  ab  eo  aeternaliter.  Spiritus 
ergo  sanctus  aeternaliter  est  a  Filio. 

Item  quod  Filius  sit  fous  Spiritus  sancti. 

Habetur  etiam  ex  auctoritatibus  eorum,  quod  Filius  sit  fons 
Spiritus  sancti.  Dicit  enim  Athanasius  in  sermone  Nicaeni  concilii  ; 

«  Sic  spiritus  est  in  Filio,  sicut  fluvius  est  in  fonte  :  et  Filius  est 
in  Pâtre,  sicut  splendor  in  sole  gloriae  per  naturam  :  sic  per  gra- 
tiam  Spiritus  sancti  electi  sunt  in  Pâtre  et  Fiiio.  »  Et  in  epistola 
ad  Serapionem  dicit  :  «  Est  equidem  Filius  apud  Patrem  fons  et 
lux,  cujus  fontis  et  lucis  Spiritus  sanctus  est  verus  fluvius  et 
splendor  aeternse  gloriae.  »  Et  in  eadem  epistola  dicit  :  «  Non  enim 
Spiritus  sanctus  operatur  in  Deo  Ghristo  Verbo,  suo  scilicet  natu- 
rali  fonte,  »  et  infra  :  «  Filius  et  fons  Spiritus  sancti  utrumque  in 
se  continet,  Patrem  scilicet  et  Spiritum,  quorum  ipse  médium, 
ordinem  tenet.  »  Et  idem  Athanasius  in  sermone  de  incarnatione 
Verbi,  dicit  :  «  David  psallit  dicens  :  Qvoniam  apud  te  est  fons 
vitœ  :  quoniam  equidem  apud  Patrem  Filius  est  fons  Spiritus 
sancti.  »  Ex  quo  etiam  habetur,  quod  Filius  sit  principium  Spi- 
ritus sancti,  sicut  a  se  aeternaliter  existentis. 

Conclusio  ex  omnibus,  quod  Spiritus  sanctus 
procedit  a  Filio. 

Volunt  autem  quidam  adversarii  veritalis  post  tôt  testimonia, 
verse  fidei  confessioni  resistere  dicentes,  quod  Spiritus  sanctus, 
quamvis  probetur  esse,  existere,  spirari,  emanare,  et  profluere  a 
Filio,  non  tamen  est  concedendum,  quod  a  Filio  procédât.  Hoc 
enim  in  nulla  prœmissarum  auctoritatum  conlinetur  :  neque 
etiam  in  auctoritate  sacras  Scripturae,  quse  Spiritum  sanctum  a 
Pâtre  dicit  procedere,  Patri  in  hoc  Filium  non  adjungens,  cum 
dicitur  Joan.  v  :  Cum  venerit  paraclilus  quem  ego  mittam  vobis  a 
Pâtre,  spiritum  veritatis  qui  a  Pâtre  procedit.  Ostendendum  est 
ergo  quod  ex  prsemissis  de  necessitate  sequilur,  quod  Spiritus 
sanctus  procédât  a  Filio.  Verbum  enim  processionis  inter  omnia 
qu33  ad  originem  pertinent,  magis  invenitur  esse  commune,  et 
minus  modum  originis  determinare.  Quidquid  enim  quocunque 
modo  est  ab  aliquo,  secundum  consuetum  modum  loquendi  ab  ipso 
procedere  dicimus,  sive  sit  ab  eo  naturaliter,  sicut  Petrus  dicitur 
a  suo  pâtre  processisse  :  seu  émanasse,  sicut  spiramen  procedit 
a  spirante  :  seu  effluxisse,  sicut  fluvius  procedit  a  fonte  :  sive 
artificialiter,  sicut domus procedit  abartiûce:  seu  localiter  tantum, 
sicut  sponsus  dicitur  de  thalamo  procedens.  Non  autem  quidquid 
est  ab  alio  quocumque  modo,  potest  dici  spirari,  vel  generari, 
vel  fluere,  vel  mitti  :  et  propter  hoc,  verbum  processionis  etiam 
origini  divinarum  personarum  est  maxime  accommodum  :  quia, 

sicut  supra  dictum  est,  divina  per  communia  melius  quam  per 
specialia  designantur.  Ex  quocunque  ergo  eorum  quse  sunt  os- 
tensa,  scilicet  quod  Spiritus  sanctus  existit  a  Filio,  vel  finit,  vel 
spiratur,  vel  émanât,  de  necessitate  concluditur,  quod  Spiritus 
sanctus  a  Filio  procédât. 

Quod  idem  est  in  divinis  personis  pro/luere  et  procedere. 

Item  Cyrillus  in  expositione  Nicaeni  symboli  dicit  :  «  Coessen- 
tialis  est  spiritus  Patri  et  Filio,  et  profluit,  hoc  est,  procedit 
tanquam  a  fonte  ex  Deo  et  pâtre.  »  Ex  quo  habetur,  quod  idem 
est  in  divinis  personis  profluere  et  procedere.  Spiritus  autem 
sanctus  profluit  a  Filio,  ut  supra  ostensum  est,  ergo  a  filio  pro- 
cedit. Hoc  autem  magis  conSrmatur  ex  hoc,  quod  in  epistola 
Nestorio  directa  dicit,  quod  Christus  est  veritas,  et  Spiritus  sanctus 
profluit  ab  eo  sicut  ex  Deo  pâtre.  Si  ergo  idem  est  ipsum  pro- 
fluere a  Pâtre  quod  procedere,  etiam  per  hoc  quod  a  Filio  profluit, 
ostenditur  ab  eodem  procedens.  Item  Greg.  Nazianzenus  in  serm. 
de  Epiphania  :  «  Spiritus  sanctus  unde  est,  inde  procedit.  »  Est 
autem  a  Filio,  sicut  probatum  est:  a  Filio  ergo  procedit.  Item  Cy- 
rillus dicit  super  Johelem  :  «  Spiritus  sanctus  est  proprius  ipsius 
Christi,  et  in  ipso,  et  ex  ipso,  quemadmodum  et  ab  ipso  intelli- 
gitur  Deo,  et  Pâtre,  »  et  Maximus  Monachus  in  sermone  de  can- 
delabro  et  septem  lucernis  :  «  Spiritus  sanctus  quemadmodum 
per  naturam  existit  a  Deo  Pâtre  secundum  essentiam  veraciter 
tanquam  ex  Pâtre  per  Filium  procédât  Deus,  intelligitur  autem,  et 
est  ex  Pâtre  sicut  ab  ipso  procedens.  »  Item  Athanasius  dicit  in 
epistola  ad  Serapionem  :  «  Quemadmodum  Filius  se  habet  ad 
Patrem  ordine  naturae,  ita  et  Spiritus  sanctus  se  habet  ad  Mlium,  » 
et  in  eadem  epistola  dicit  ex  persona  Filii  loquens  :  «  Eumdem 
ordinem,  et  eamdem  naturam  habet  Spiritus  ad  me  Filium,  ut  sit 
Deus  de  Deo,  quem  ordinem,  et  quam  naturam  habeo  ego  ad 
Patrem,  ut  sim  Deus  de  Deo.  »  Item  Basilius  contra  Eunomium  : 
«  Sicut  Filius  se  habet  ad  Patrem,  eodem  modo  Spiritus  sanctus 
se  habet  ad  Filium.  »  Filius  autem  hoc  modo  se  habet  ad  Patrem, 
sicut  ab  eo  procedens.  Dicit  enim  Filius  Joan.  vin  :  Ego  ex  Deo 
processif  et  veni;  ergo  et  Spiritus  sanctus  procedit  ex  Filio.  Sed  et 
verbo  ipso  processionis  utitur  Epiphanius  in  lib.  de  Trinit.  dicens  : 
«  Secundum  quem  modum  nemo  novit  Patrem  nisi  Filius,  neque 
Filium  novit  quis,  nisi  Pater,  sic  audeo  dicere,  neque  Spiritum 

sanctum  novit  quis  nisi  Pater  et  Filins  a  quo  accipit,  et  a  quo 
procedit,  »  et  Athanasius  in  Symbolo  dicit  :  «  Spiritus  sanctus  a 
Pâtre  etFilio,  non  factus,  nec  creatus,  nec  genitus,  sed  procedens.  » 

Quod  ad  ostendendam  processionem  Spiritus  sancti,  eisdem 
rationibus  utantur  Grœci,  et  Latini  Doctores. 

Considerandum  est  etiam,  quod  eisdem  rationibus  utuntur 
Doctores  Graecorum  ad  ostendendam  processionem  Spiritus  sancti 
a  filio,  quibus  et  utuntur  Latini  Doctores.  Argumentalur  enim 
Anselmus  in  lib.  de  Processione  Spiritus  sancti  ad  ostendendam 
processionem  Spiritus  sancti,  ex  hoc  quod  Pater  et  Filins  sunt 
unius  essentiae.  Ex  quo  sequitur,  quod  Pater  et  Filius  non  diffé- 
rant ab  invicem  nisi  in  hoc,  quod  hic  est  Pater,  ille  Films.  Habere 
autem  Spiritum  sanctum  ex  se  procedentem  non  pertinet  ad  ra- 
tione m  paternitatis,  neque  ad  rationem  filiationis.  Non  enim  ex 
hoc  Pater  dicitur  Pater,  quia  Spiritus  sanctus  ab  eo  procedit. 
Neque  filiationi  répugnât,  quod  habeat  ex  se  Spiritum  proceden- 
tem. Relinquitur  ergo,  quod  habere  ex  se  Spiritum  procedentem, . 
est  commune  Patri  et  Filio.  Et  similiter  Alhanasius  in  Teca  super 
Joannem  sic  argumentatur  :  «  Ex  quo  Filius  omnia  quae  Palris 
sunt  essentialiter  habet,  habet  et  spiritum,  »  et  Cyrillus  dicit  in 
lib.  Thesaurorum  :  «  Vere  spiritum  Christi  et  spiritum  Patris 
Apostolus  dicit  esse  unum  et  non  plures,  quoniam  omnia  quae 
sunt  Patris,  veraciter  et  proprie  transeunt  secundum  naturam  in 
vero  Filio.  »  Ex  hoc  autem  patet,  quod  cum  dicitur  in  Evangelio, 
Spiritum  sanctum  a  Pâtre  procedere,  datur  intelligi,  quod  pro- 
cédât et  a  Filio,  licet  in  Evangelio  non  addatur.  Ea  enim  quae  es- 
sentialiter dicuntur  de  Pâtre  et  Filio,  dicta  de  Pâtre,  oportet  quod 
intelligantur  et  de  Filio,  etiam  si  cum  exclusione  dicantur.  Sicuti 
cum  dicitur  Joan.  xvn  :  Ut  cognoscant  te  solum  Deum  verum,  et 
I  Tim.  vi  :  Quem,  scilicet  Christum,  suis  temporibus  ostendet 
beatus  et  soins  potens  Rex  regum  et  Dominus  dominantium,  qui 
solus  habet  immortalitatem.  Intelliguntur  enim  hujusmodi  et  de 
Filio  verificari  earatione; quia  Filius  et  Pater  secundum  essentiam 
unum  sunt,  secundum  quod  dicitur  Joan.  x  :  Ego  et  Pater  unum 
sumus.  Cum  igitur  habere  spiritum  ex  se  procedentem,  sit  com- 
mune Patri  et  Filio,  sicut  ea  quae  dicuntur  essentialiter,  ut  ex 
dictis  patet,  cum  dicitur  in  Evangelio,  Spiritum  sanctum  a  Pâtre 
procedere,  intelligendum  est,  quod  procédât  et  a  Filio.  Eadem 

ratione  cum  in  symbolo  a  patribus  edito  dictum  est,  quod  Spiri- 
lus  sanctus  procedit  a  Pâtre,  intelligi  oportet,  quod  procedit  et  a 
Filio.  Sicut  cum  de  Pâtre  in  eodem  Symbolo  dicitur,  quod  sit  om- 
nipotens,  visibilium  et  invisibilium  factor,  oportet  quod  et  de 
Filio  intelligatur. 

Quod  Spiritus  sanctus  distinguitur  a  Filio  per  hoc 
quod  est  al  eo. 
Ostenditur  etiam  ex  dictis  dictorum  Patrum,  quod  Spirilus 
sanctus  a  Filio  distinguitur  per  hoc,  quod  ab  eo  est.  Dicit  enim 
Greg.  Nyssenus  :  «  Dogma  facientes  de  deitate,  immutabilem  esse 
naturam  divinam  confitemur  :  sed  differentiam  quae  est  secundum 
causam  et  causatum,  non  negamus  »,  id  est,  secundum  princi- 
pium,  et  quod  est  de  principio,  ut  supra  expositum  est,  et  postea 
subdit  :  «  Item  aliam  differentiam  intelligimus,  unum  nempe  pro- 
pinquum  ex  primo  »,  scilicet  Filium  ex  Pâtre,  «  alium  aulem  ex 
propinquo  et  ex  primo  »,  scilicet  spiritum  ex  Filio  et  ex  Pâtre. 
Patet  ergo  quod  per  primam  differentiam,  Spiritus  sanctus  et 
Filius  a  Pâtre  distinguuntur  :  per  secundam  aulem  distinguitur 
Spiritus  sanctus  a  Filio,  quia  scilicet  Filius  a  Pâtre  procedit,  non 
per  spiritum,  sed  Spiritus  sanctus  per  Filium.  Sicut  et  Ricard,  de 
S.  Vict.  in  v  de  Trinit.  ostendit  duarum  processionum  differen- 
rentiam  per  hoc,  quod  Filius  procedit  ab  uno  tantum, Spiritus  vero 
sanctus  a  duobus.  Relinquitur  ergo  secundum  utriusque  senten- 
tiam,  quod  Filius  et  Spiritus  sanctus  ab  invicem  non  distingue- 
rentur,  si  unus  ab  alio  non  esset. 

Quod  oportet  distinctionem  Personarum  esse  secundum 
aliquem  ordinem  natures. 

Item  distinctio  personarum  oportet  quod  sit  secundum  aliquem 
ordinem,  qui  est  ordo  naturse,  ut  August.  dicit.  Unde  et  ordinem 
personarum  distinclarum  Athanas.  in  epist.  ad  Serapionem  ca- 
tenae  assimilât  dicens  :  «  Equidem  sicut  qui  caput  catense  trahit, 
médium  et  aliam  extremitatem  trahit,  sic  et  qui  in  Spiritum  blas- 
phémât,scilicet  tertiam  personam,et  inFilium  médium, et  in  Patrem 
extremum,  id  est  principium  caput  catense  terlii  discreti  incon- 
fusi  ordinis  divini  blasphémât.  »  Sicut  et  e  converso  qui  Spiri- 
tum crédit  et  recipit  Deum,  recipit  et  Filium  ejus  a  quo  est,  sicut 
qui  tenet  unum  caput  catenae  ad  se  trahens,  médium  ejus  tenet, 
et  per  médium  aliud  caput  apprehendit,  et  propter  hoc  etiam  in 


X.  —  CONTRA    ERRORES    GR^ECORUM  503 

eadem  epistola  idem  dicit,  quod  «  Spiritum  paraclitum  dicimus 
terminum  beati  et  superessenlialis  divini  ordinis,  et  quod  infalli- 
biliter  terminât  proprium  finem  in  se  sua  hypostasi,sicut  et  Pater 
tenet  ipsius  ordinis  caput  et  fontale  principium  imprincipiatus 
ipse.  Médium  autem  extremitatum  ordinis,  veraciter  tenet  Filins 
inter  Patrem  et  Spiritum  sanctum.  »  Et  paulo  post  :  «  Pater  a  se 
principio  trini  ordinis  divini  per  médium  Filiumgenitum  terminât 
ipsius  ordinis  finem  naturali  proprietate  in  tertio  spirato  Spiritu.  » 
Cyrillus  etiam  dicit,  in  libr.  Thesaurorum,  Spiritum  sanctum  ex 
Filio  secundumnaturam  existentem,  et  ab  ipso  ad  creaturam  mis- 
sum,renovationem  Ecclesiee  operantem,  et  terminum  sanctae  Tri- 
nitatis  existentem.  Et  concludit  :  «  Si  hoc  ita  est  Deus,  ergo  ex 
Deo  Filio  Spiritus  sanctus  est.  »  Si  enim  Spiritus  sanctus  non  esset 
a  Filio,  non  magis  Spiritus  sanctus  esset  terminus  Trinitatis  quam 
filius,  nec  ordo  Trinitatis  assimilaretur  catenae,  sed  magis  trian- 
gulo.  Hanc  etiam  rationem  tangit  Ricard,  de  S.  Victo.  in  quarto 
de  Trinit.  ubi  ostendit,  quod  in  divinis  personis  non  potest  esse 
nisi  una  sola  persona,  a  qua  non  procédât  divina  persona,  nec 
etiam  possunt  esse  duee  personae  quee  sint  ab  una  sola  persona. 
Utrumque  enim  praedicto  ordini,  qui  in  divinis  personis  attenditur, 
repugnaret,  quorum  tamen  utrumque  oporteret  poni,  si  Spiritus 
sanctus  a  Filio  non  procederet.  Hune  etiam  personarum  divinarum 
ordinem  Cyril,  in  libr.  Thesaurorum  ostendit  sub  alia  similitu- 
dine  ex  auctoritate  sacrée  Scripturae  assumpta,  quae  Spiritum 
sanctum  digitum  Dei  nominat  in  Evangelio,  cum  dicit  :  Si  in 
digito  Deiejicio  Dœmonia,  loco  cujus  in  alio  Evangelio  dicitur  : 
Si  in  Spiritu  Dei,  etc.  Filius  autem  dicitur  brachium  Palris  Isa. 
li  :  Induere  fortitudinem  brachium  Domini.  Dicit  ergo  :  «  Sicut 
brachium  et  manus  naluraliter  a  corpore  innatum  et  propagatum 
existit,  et  a  manu  naturaliter  fluit  digitus,  ita  a  Deo  Pâtre  natu- 
raliter  Filius  brachium  et  manus  ejus,  generative  a  Deo  oriuntur, 
Deus  de  Deo  :  et  ab  ipso  Filio  tanquam  a  naturali  manu  Patris 
naturaliter  producitur  profluens  Spiritus  sanctus  Deus  digitus.  » 
Concludi  ergo  potest,  quod  Spiritus  sanctus  sit  a  Filio  per  rationes 
uniformiter  a  Doctoribus  Latinis  et  Greecis  prolalas. 

Quod  credere  Spiritum  sanctum  esse  a  Filio,  est 
de  necessitate  salutis. 
Quia  vero   inter  disputantes  plerumque  contradictio   accidit 
circa  aliqua,  quse  non  sunt  de  necessitate  salutis,  ne  aliquis  opi- 

netur  non  esse  de  necessitate  fidei  per  quam  salvamur,  credere 
Spiritum  sanctum  esse  a  Filio,  ostendendum  est  per  auctoritates 
doctorum  Graecorum,  hoc  esse  de  necessitale  fidei  et  salutis.  Dicit 
enim  Athanasius  in  epistola  ad  Serapionem  :  «  Juxta  quod  mandat 
Apostolus  :  Haereticum  hominem  post  primam  et  secundam  cor- 
rectionem  devita,  eliam  si  quos  videris  cum  Elia  volantes  per 
aéra,  et  cum  Petro  et  Moyse  sicco  pede  calcantes  maria,  nisi  Spi- 
ritum sanctum  profiteantur  Deum  essentialiter  ex  Deo  Filio  exis- 
tentem,  sicut  et  Filium  naturaliter  Deum  genitum  aeternaliter  ex 
Deo  Pâtre  existentem,  ut  nos  profitemur,  eos  non  recipias.  »  Et 
iterum:«  Blasphemantibus  et  negantibus  Spiritum  sanctum  Deum 
esse  de  natura  Dei  filii,  non  communices.  »  Item  Gyrillus  dicit  in 
libro  Thesaurorum  :  «  Necessarium  saluti  nostrse  est  confiteri 
Spiritum  sanctum  de  essentia  Filii  existere,  tanquam  ex  ipso  se- 
cundum  naturam  existentem.»  Item  Epiphanius  in  libro  de  Tri- 
nitate  :  «  Te  ipsum  aliénas  a  gratia  Dei,  cum  non  recipis  a  Pâtre 
Filium,  neque  Spiritum  sanctum  a  Pâtre  et  Filio  dicis.  »  Patetigi- 
tur,  quod  nullo  modo  sunt  tolerandi,  qui  Spiritum  sanctum  a  Filio 
procedere  negant. 

Quod  Pontifex  Romanus  estprimus  et  maximus 
inter  omnes  Episcopos. 

Similis  autem  error  est  dicentium  Christi  Vicarium,  Romanae 
Ecclesiae  Pontificem  non  habere  universalis  Ecclesiae  pnmalum, 
errori  dicentium,  Spiritum  sanctum  a  Filio  non  procedere.  Ipse 
enim  Christus  Dei  filius  suam  Ecclesiam  consecrat,  et  sibi  consi- 
gnât Spiritu  sancto  quasi  suo  charactere  et  sigillo,  ut  ex  supra 
positis  auctoritatibus  manifeste  habetur.  Et  similiter,  Christi  Vica- 
rius  suo  primatu,  et  providentia  universam  Ecclesiam,  tanquam 
fidelis  minister,  Christo  subjectam  conservât.  Ostendendum  est 
ergo  ex  auctoritatibus  Graecorum  doctorum  praedictorum  Christi 
Vicarium  in  totam  Ecclesiam  Christi  potestatis  plenitudinem 
obtinere.  Quod  enim  Romanus  Pontifex  successor  Pétri  et  Christi 
Vicarius,  sit  primus  et  maximus  omnium  episcoporum;  Canon 
concilii  expresse  ostendit,  sic  dicens  :  «  Veneramur  secundum 
Scripluraset  Canonum  definitionem  sanclissimum  antiquae  Romœ 
Ëpiscopum,  primum  esse  et  maximum  omnium  episcoporum.  » 
Hoc  autem  auctoritati  consonat  sacrae  Scripturae,  quae  inter  Apos- 
tolos  Petro  attribuit  primum  locum  tam  in  Evangeliis,  quam  in 

Actibus  apostolorum.  Unde  dicit  Chryso.  super  Matth.  super 
illud  :  «  Accesserunt  discipuli  ad  Jesum  dicentes  :  Quis  major  est 
in  regno  cœlorum?  Quia  quoddam  humanum  scandalum  concepe- 
runl,  quod  et  in  se  occultare  jam  non  poterant,  et  tumorem  cor- 
dis  non  sustinebant,  in  eo  quod  videbant  Petrum  sibi  preeferri  et 
praehonorari.  » 

Quod  idem  Pontifex  in  totam  Ecclesiam  Christi  universalem 
prœlationem  habet. 

Ostenditur  etiam,  quod  prsedictus  Christi  Vicarius  in  totam 
Ecclesiam  Christi  universalem  preelationem  obtineat.  Legitur  enim 
in  Chalcedonensi  concilio,  quod  tota  Synodus  clamavit  Leoni 
Papae  :  «  Léo  sanctissimus  Apostolicus  et  QEcumenicus  »,  id  est, 
universalis  Palriarcha,  «  per  multos  annos  vivat.  »  Et  Chryso.  super 
Matth.  :  «  Filius,  quae  Patris  est  et  ipsius  Filii,  potestatem  Pelro 
ubique  terrarum  concessit,  et  homini  mortali  omnium  quod  in 
cœ!o  sunt,  dédit  auctoritatem,  dando  eidem  claves  ad  hoc,  ut 
Ecclesiam  ubique  terrarum  amplificet.  »Et  super  Joan.  in  Homel. 
lxxxv  :  «  Jacobum  localiter  in  loco  terminât,  Petrum  autem 
totius  orbis  ordinat  magistrum  et  doctorem.  »  Item  super  Actus 
Apostolorum  :  «  Petrus  a  Filio  super  omnes  qui  filii  sunt,  potesta- 
tem accepit,  non  ut  Moyses  in  gente  una,  sed  in  universo  orbe.  » 
Hoc  etiam  trahitur  ex  auctoritate  sacras  Scripturae.  Nam  Petro 
indistincto  oves  suas  Chrislus  commisit  dicens,  Joan.  ultimo  : 
Pasce  oves  meas.  Et  Joan.  x  :  Ut  sit  unum  ovile,  et  unuspastor. 

Quod  idem  habet  in  Ecclesia  potestatis plenitudinem. . 

Habetur  etiam  ex  preedictorum  doctorum  auctoritatibus  quod 
Romanus  Pontifex  habeat  in  Ecclesia  plenitudinem  potestatis. 
Dicit  Cyrillus  Patriarcha  Alexandrinus  in  libro  Thesaurorum  : 
«  Sicut  Christus  accepit  a  Pâtre  dux  sceptrum  Ecclesiae  gen- 
tium  ex  Israël  egrediens  super  omnem  principatum,  et  potesta- 
tem super  omne  quodeumque  est,  ut  ei  cuncta  curventur,  plenis- 
simam  potestatem,  sic  et  Petro  et  ejus  successoribus  plenissime 
commisit.  »  Et  etiam  :  «  Nulli  alii  quam  Petro  Christus  quod 
suum  est  plénum,  sed  ipsi  soli  dédit.  »  Et  infra  :  «  Pedes  Christi 
humanitas  est,  scilicet  ipse  homo,  cui  tota  aeternitas  plenissimam 
dédit  potestatem,  quem  unustrium  assumpsit  in  unitate  personse, 
transvexit  ad  Patrem  super  omnem  principatum,  et  potestatem, 

ut  adorent  eum  omnes  angeli  Dei,  quem  totum  dimisit  per  sacra- 
mentum  et  potestatem,"  Petro  et  Ecclesiae  ejus.  »  Et  Chrysost. 
dicit  ad  consulta  Bulgarorum,  ex  persona  Christi  lQquens  :  «  Ter 
te  interrogo,  an  âmes,  an  âmes,  an  diligas,  quia  ter  me  trepidus, 
et  timidus  negasti.  Nunc  autem  reductus,  ne  credant  te  fratres 
gratiam,  et  clavium  auctoritatem  amisisse,  quia  amas  me,  coram 
ipsis  id  tibi  jam  confirmo  quod  meum  est  plénum.  »  Hoc  etiam 
trahitur  auctoritate  Scripturae.  Nam  Dominus  Matth.  xvi,  univer- 
saliter  Petro  dixit  :  Quodcumque  solverû; super  terrain,  erit  solu- 
tum,  et  in  cœlis. 

Quod  in  eadem  potestate  quœ  collata  est  Petro  a  Christo. 

Ostenditur  etiam,  quod  Petrus  sit  Christi  Vicarius,  et  Roma- 
nus  Pontifex  Pétri  successor,  in  eadem  potestate  ei  a  Christo 
collata.  Dicit  enim  Canon  concilii  Chalcedonensis  :  «  Si  quis  epis- 
copus  prsedicatur  infamis,  liberam  habeat  sententiam  appellandi 
beatissimum  episcopum  antiquœ  Romae,  quia  habemus  Petrum 
petram  refugii,ut  ipsi  soli  libéra  potestate,  loco  Dei,  sit  jus  decer- 
nendi  episcopi  criminati  infami'am,  seeundum  claves  a  domino 
sibi  datas.  »  Et  infra  ;  «  Et  omnia  ab  eo  definita  ab  eo  teneantur 
tanquam  a  Vicario  apostolici  throni.  »  Item  Cyrillus  Hierosoli- 
mitanus  Patriarcha,  dicit  ex  persona  Christi  Ioquens  :  «  Tu  cum 
fine,  et  ego  sine  fine,  cum  omnibus,  quos  loco  tui  ponam,  plene 
et  perfecte  sacramento  et  auctoritate  cum  eis  ero  sicut  sum  et 
tecum.  »  Et  Cyrillus  in  libro  Thesaurorum  dicit,  quod  Apostoli 
in  Evangeliis  et  Epistolis  affirmaverunt  in  omni  doctrina  Petrum 
esse  loco  Dei,  et  ejus  Ecclesiam,  eidem  dantes  locum  in  omni 
capitulo  et  synagoga  in  omni  electione  et  affirmatione.  Et  infra  : 
«  Cui,  »  scilicet  Petro,  «  omnes  jure  divino  caput  inclinant  et  pri- 
mates mundi  tanquam  ipsi  domino  Jesu  obediant.  »  Et  Chryso. 
dicit  ex  persona  filii  Ioquens  :  Pasce  oves  meas,  id  est  :  «  Loco 
mei  prœpositus  esto  fratrum.  » 

Quod  ad  eum  pertinet  determinare,  quœ  sunt  fidei. 

Ostenditur  etiam,  quod  ad  dictum  Pontificem  pertineat  quae 
fidei  sunt  determinare. Dicit  enim  Cyrillus  in  libro  Thesaurorum. 
«  Ut  membra  maneamus  in  capite  nostro,  Apostolico  throno  Ro- 
manorum  Pontificum,  a  quo  nostrum  est  quserere  quid  credere, 
et  quid  tenere  debemus.  »  Item  Maximus  in  epistola  Orientalibus 

directa  dicit  :  «  Omnes  fines  orbis  qui  dominum  sincère  recepe- 
runt,  et  ubique  terrarum  catholici  veram  fidem  confitentes  in 
ecclesiam  Romanorum  tanquam  in  solem  respiciunt,  et  ex  ipsa 
lumen  catholicae  et  apostolicae  fidei  recipiunt,  nec  immerito.  Nam 
Petrus  legitur  primo  perfectam  fidem  esse  eonfessus,  domino  révé- 
lante, cum  dixit  Matth.  xvi  :  Tu  es  Chrisius  films  Dei  vivi.  Unde 
et  idem  dominus  dicit  :  Ego  pro  te  rogavi,  Petre,  ut  non  deficiat 
fides  tua.  » 

Patet  etiam,  quod  ipse  patriarchis  prœlatus  existât,  ex  hoc 
quod  Cyrillus  dicit,  quod  ipsius,  scilicet  apostolici  throni  Roma- 
norum Pontificum,  solius  est  reprehendere,  corrigere,  statuere, 
solvere,  disponere,  et  loco  illius  ligare  qui  ipsum  sedificavit.  Et 
Ghrys.  super  Act.  Apostolorum,  dicit  quod  Petrus  est  vertex 
sanctissimus  beati  apostolici  throni,  pastor  bonus.  Item  etiam 
hoc  patet  ex  auctoritate  Domini  dicentis,  Luc.  xxu:  Tu  aliquando 
conversus,  confirma  fratres  tuos. 

Ostenditur  etiam,  quod  subesse  Romano  Pontifici,  sit  de  neces- 
sitate  salutis.  Dicit  enim  Cyrillus  in  libro  Thesaurorum  :  «Itaque, 
fratres,  si  Chrislum  imitamur,  ut  ipsius  oves  vocem  ejus  audia- 
mus,  manentes  in  Ecclesia  Pétri,  et  non  inflemur  vento  superbiœ, 
ne  forte  tortuosus  serpens  propter  nostram  contentionem  nos  eji- 
ciat,  ut  Evam  olim  de  paradiso.  »  Et  Maximus  in  Epistola  Orien- 
talibus  directa  dicit  :  *«  Coadunatam,  et  fundatam  super  petram 
confessionis  Pétri  dicimus  universalem  Ecclesiam,  secundum  defi- 
nitionem  Salvatoris  in  qua  necessario  salutis  animarum  nostrarum 
est  remanere,  et  ei  est  obedire,  suam  servantes  fidem  et  confes- 
sionem.  » 

Sicut  autem  praedicti  errantes  contra  unitatem  corporis  mys- 
tici  peccant,  Romani  Pontificis  potestatem  plenariam  abneganles, 
sic  contra  puritatem  sacri  corporis  Christi  delinquunt,  dicentes, 
ex  azymo  pane  corpus  Christi  consecrari  non  posse,  quod  in  Grse- 
corum  doctorum  auctoritatibus  improbatur.  Dicit  enim  Chryso. 
super  illud  Evangelii  :  Prima  die  azymorum:  «  Primam  diem  dicit 
diem  Jovis,  in  quo  incipiebant  legis  cultores  pascha  celebrare,  id 
est,  azyma  comedere,  omni  expulso  fermente  Dominus  ergo  mittit 
discipulos  die  Jovis,  quam  dicit  evangelista  primam  diem  azymo- 
rum in  qua  ad  vesperas  Salvator  comedit  pascha  :  in  quo  facto 
etiam  per  omnia  apertissime  demonstravit  a  principio  suas  cir- 
cumsionis  usque  ad  extremum  diem  paschae,  quod  non  erat  con- 
trarius  divinarum  legum.  »  Patet  autem,  quod  esset  conlrarius, 

si  fermentato  pane  usus  fuisset.  Patet  ergo  quod  Christus  in  ins- 
titutione  hujus  sacramenti,  ex  pane  azymo  corpus  suum  conse- 
eravit.Sciendum  tamen  quod  quidam  dicunt  Christum  praevenisse 
dicm  azymorum  propter  passionem  imminentem  et  tune  fermen- 
tato eum  usum  fuisse.  Quod  quidem  ostendere  nituntur  ex  duo- 
bus.  Primo  ex  hoc  quod  dicitur,  Joan.  xm,  quod  ante  diem  festum 
paschae  dominus  cum  di&cipulis  cœnam  celebravit,  in  qua  corpus 
suum  consecravit,  sicut  Apostolus  tradit  I  Gorinthiorum  xi. 
Unde  videtur  quod  Christus  cœnam  celebravit  ante  diem  azymo- 
rum, et  sic  in  consecratione  sui  corporis  usus  fuerit  pane  fermen- 
tato. Hoc  etiam  confirmare  volunt  per  hoc,  quod  habetur,  Joan. 
xvin,  quod  feria  sexta  qua  Christus  crucifixus  est,  Judaei  non 
intraverunt  praetorium  Pilati,  ut  non  contaminarent  Pascha. 
Pascha  autem  dicitur  azyma,  ergo  concludunt  quod  caena  fuit  ce- 
lebrata  ante  azyma.  Ad  hoc  autem  respondet  Chrysost.  super 
Joannem,  super  illud  :  Non  contaminarentur,  et  caet  :  «  Quid  est 
hoc  dicere,  nisi  quia  in  alia  die  comederunt  Pascha,  et  legem 
solverunt  ut  pessimum  animi  sui  adimplerent  desiderium  in 
morte  Christi  ;  Christus  autem  non  praeteriit  tempore  Paschae 
diem  sanctum  Jovis,  sed  in  ipso  Pascha  comedit.  »  Sed  quia  hoc 
non  constat,  melius  potest  dici,  quod  sicut  dominus  mandai, 
Exod.  xii,  festum  azymorum  seplem  diebus  celebrari,  inter  quas 
dies  prima  erat  sancta  atque  solemnis  praecipue  inter  alias,  quod 
eratquinta  décima  die  mensis.  Sed  quia  apud  Judaeos  solemni- 
tates  a  praecedenti  vespere  incipiebant,  ideo  quarta  décima  die 
ad  vesperam,  incipiebant  comedere  azyma,  et  comedebant  per 
septem  subséquentes  dies.  Et  ideo  dicitur  in  eodem  capitulo  : 
«  Primo  mense,  quarta  décima  die  mensis  ad  vesperam  come- 
detis  azyma  usque  ad  diem  vicesimam  primam  ejusdem  mensis 
ad  vesperam,  seplem  diebus  fermentum  non  invenietur  in  domi- 
bus  vestris.  »  Et  eadem  quarta  décima  die  ad  vesperas  immola- 
balur  agnus  paschalis.  Prima  ergo  dies  azymorum  a  tribus Evan- 
gelislis  Malthaeo,  Marco,  et  Luca  dicitur  quarta  décima  dies 
mensis,  quia  ad  vesperam  comedebatur  azyma,  et  tune  immola- 
batur  Pascha,  id  est,  agnus  Paschalis,  et  hoc  erat,  secundum 
Joan.  ante  diem  festum  Paschae,  id  est,  ante  quintum  decimum 
diem  mensis,  quia  erat  solemnior  inter  omnes  in  quo  Judaei  vole- 
bant  comedere  Pascha,  id  est,  panes  azymos  Paschales,  et  etiam 
agnum  Paschalem.  Et  sic  nulla  discordia  inter  Evangelistas  exis- 
tent, planum  est  quod  Christus  ex  pane  azymo  corpus  suumcon- 

secravit  in  cœna.  Hoc  eliam  patet,  quod  magis  congruit  puritati 
corporis  myslici,  id  est,  Ecclesiae,  qua3  in  hoc  Sacramento  figu- 
ratur.  Unde  dicit  Greg.  Nazianzenus  de  Pascha  Domini.  «  Cele- 
bremus  domino  festum  in  jubilo,  non  in  fermento  veteris  malitiae 
et  nequitiae,  sed  in  azymis  sinceritatis  et  veritatis.  »  Non  autem 
propter  hoc  intendimns,  quod  ex  fermentato  hoc  Sacramentum 
confici  non  possit.  Dicit  enim  Greg.  Papa  in  Registro  :  «  Romana 
Ecclesia  offert  azymos  panes,  propterea  quod  dominus  sine  ulla 
commixtione  suscepit  carnem  :  sed  caetera?  Ecclesiae  offerunt  fer- 
mentatum,  pro  eo  quod  Verbum  Patris  indutum  est  carne,  et  est 
verus  Deus,  et  verus  homo.  Item,  et  fermentum  commiscetur  fa- 
rinae,  et  efficitur  Corpus  Domini  nostri  Jesu  Ghristi  vivi.  » 

Quod  est  Purgatorium,  in  quo  purgantur  animœ  a  peccatis, 
quœ  non  in  vita  prœsenti  purgantur. 

Diminuitur  autem  virtus  hujus  Sacramenti  ab  iis  qui  Pur- 
gatorium  negant  post  mortem.  Nam  in  Purgalorio  existentibus 
preecipuum  remedium  in  hoc  Sacramento  confert.  Dicit  enim 
Greg.Nyssenus  in  sermone  de  defunctis  :  «  Si  aliquis  in  hac  labili 
vita  peccata  purgare  minus  potuit,  post  transitum  hinc  per  Pur- 
gatorii  ignis  conflationem  citius  magis  ac  magis  fidelis  sponsa 
sponso  dona,  et  hostias  in  passionis  memoriarn  offert  pro  filiis, 
quos  ipsi  sponso  Verbo  et  Sacramento  rei  praeclare  genuit,  pœna 
alacriter  expeditur,  secundum  quod  praedicamus  dogma  veritatis 
servantes,  ita  et  credimus.  »  Item,  Theodoretus  Episcopus  Cyren. 
super  illud  I  ad  Corinth.  m  :  Si  cujus  opus  arserit,  etc.  sic  dicit: 
«  Dicit  Apostolus,  quod  salvabitur  sic  tanquam  per  conflatoriurn 
ignem  purgantem  quidquid  intervenit  per  incautelam  praeleritae 
viiae,  ex  pulvere  saltem  pedum  terreni  sensus,  in  quo  tamdiu 
manet,  quamdiu  quidquid  corpulentiae  et  terreni  affectus  inhaesit, 
purgetur,  pro  quo  mater  Ecclesia  hostias  et  dona  pacifîca  dévote 
offert  :  et  sic  per  hoc  mundus  inde  prius  exiens,  domini  Sabaoth 
purissimis  oculis  immaculatus  assistit.  » 

Haec  sunt,  Pater  sanctissime,  quae  ex  auctoritatibus  Doctorum 
Graecorum  secundum  vestram  jussionem  excepi  et  exponenda,  et 
ad  condrmationem  verae  fidei  inducenda.  Inveniuntur  tamen  inter 
praedictas  auctoritates  quaedam  indécentes  exposiliones  interf>o- 
silae,  sicut  quod  logos,  exponit  translator  fere  ubique  sermonem 
mentaient,  cum  secundum  usum  scripturae  lalinae  convenienlius 

exponeret,  verbum.  Et  hypostasim,  exponit  essentialem  personam, 
quam  expositionem  sequens  aliquando  cogitur  inconveniens  di- 
cere,  sicut  ubi  dicit  :  Deus  Trinipostases,  id  est,  Trinus  essen- 
tialiter  personalis.  Hoc  enim  est  omnino  erroneum,  quod  Deus 
sit  essentialiter  trinus.  Sufficere  autem  pro  hypostasi  transferre 
simpliciter  personam.  Sic  enim  utimur  nomine  personœ  in  con- 
fessione  fidei,  sicut  Graeci  nomine  hyposlasis,  ut  dicit  August. 
licetnon  sit  omnino  eadem  ralio  significandi  per  nomen.  Inducit 
etiam  ad  laudem  Sanctorum  Patrum  aliqua  quae  modum  puri 
hominis  excedunt,  aliquos  nominans  Patres  fidei,  quod  solius 
Christi  est,  a  quo,  secundum  Apostolum  ad  Hebr.  Il,  principium 
accipit  fides  enarrandi.  Caeteri  vero  possunt  dici  doctores,  vel 
expositores  fidei,  non  autem  Patres.  Inducit  etiam  in  principio 
hujus  libelli  quasdam  auctoritates  Sacrae  Scripturae,  quae  si  nudae 
proferantur,  non  expresse  probant  processionem  Spiritus  Sancti  a 
Filio,  sicut  quod  inducit  :  Spiritus  domini  ferebatur  super  aquas. 
Utitur  etiam  et  ipse  aliquibus  modis  loquendi,  quos  in  auctorita- 
tibus  sanctorum  Patrum  invenit,  qui  sicut  superius  dictum  est, 
magis  sunt  reverenter  in  dictis  Patrum  exponendi,  quam  ab  aliis 
usurpandi,  sicut  quod  in  divinis  personis,  sit  primum,  secundum, 
tertium,  causa,  et  causatum.  In  suis  etiam  expositionibus  multis 
impropriis  verbis  et  indecentibus  utitur,  sicut  quod  dicit,  quod 
«  Filius  habet  proprietatem  geminam  inter  Patrem  et  Spiritum, 
ut  ita  dicam,  subalternam  per  modum  praedicandi.  Prima  se 
habet  ad  Patrem  tanquam  subjectum  ad  praedicatum,  et  secunda, 
ut  praedicatum  ad  subjectum,  et  ita  ad  Spiritum  Sanctum,  »  quod 
est  omnino  erronenm.  Item  dicit,  quod  imago  in  Graeco  idem  est 
quod  entit as  secunda,  quod  omnino  indecenter  dicitur.  Item  dicit, 
quod  imago  non  importât  originem;  quod  est  contra  Aug.  in 
lib.  LXXXIII  quaestionum.  Sunt  autem  fortassis  et  alia  in  prae- 
dicto  libello,  quae  vel  dubia  esse  possunt,  et  expositione  indigent  : 
sed  quae  ad  fidei  assertionem  utilia  esse  possent,  ad  ea  quae  prae- 
missa  sunt,  ut  credo,  omnia  possunt  reduci. 

Explicit  Opusculum  primum,  S.  Thomœ  Âquinatis,  ordinis  Prœdicalorum 
contra  errores  Grœcorum  ad  Urbanum  Pontificem  Maximum. 


INDEX 


Cap.  pag> 

I.    —   COMPENDIUM   THEOLOGIE.     ,.»»»....  1 

I.  Prooemium 1 

II.  Ordo  dicendorum  circa  ûdem 2 

III.  Quod  Deus  sit 2 

IV.  Quod  Deus  est  immobilis 3 

V.  Quod  Deus  est  aeternus 4 

VI.  Quod  Deum  esse  per  se  est  necessarium 4 

VII.  Quod  Deus  seniper  est 4 

VIII.  Quod  in  Deo  non  est  aliqua  successio 5 

IX.  Quod  Deus  est  simplex 5 

X.  Quod  Deus  est  sua  essentia 6 

XI.  Quod  Dei  essentia  non  est  aliud  quam  suum  esse 6 

XII.  Quod  Deus  non  est  in  aliquo  génère  sicut  species 7 

XIII.  Quod  impossibile  est  Dcum  esse  genus  alicujus 7 

XIV.  Quod  Deus  non  est  aliqua  species  pnedicata  de  muitis  indi-  • 

viduis 8 

XV.  Quod  necesse  est  dicere  Deum  esse  unum 8 

XVI.  Quod  impossibile  est  Deum  esse  corpus 9 

XVII.  Quod  impossibile  est  esse  formant  corporis,  aut  virtutem  in 

corpore 9 

XVIII.  Quod  Deus  est  infinitus  secundum  essentiam 10 

XIX.  Quod  Deus  est  infiuiite  virtutis 10 

XX.  Quod  inûuitum  in  Deo  non  importât  impert'ectionem 11 

XXI.  Quod  in   Deo  est  omnimoda  perfectio,  qu<e   est  in  rébus,  et 

eminentius 11 

XXII.  Quod  in  Deo  omnes  perfectiones  sunt  unum  secundum  rem 12 

XXIII.  Quo  I  in  Di'O  nullum  accidens  invcnitur 12 

XXIV.  Quod  multiludo  rationis  nominum,  quae  dicuntur  de  Deo,  non 

répugnât  simplicitati  ejus. .   13 

XXV.  Quod  licet  diversa  noinina  dicanlur  de  Deo,  non  tamen  sunt 

synonyma 14 

XXVI.  Quod  per  definitionem  ipsorum  nominum,  non  potest  definiri  id 

quod  est  in  Deo 14 

XXVII.  Quod  nomina  de  Deo,  et  aliis,  non  omnino  univoce  ncc  a?quivoce 

dicuntur 14 

XXVIII.  Quod  oporlet  Deum  esse  intelligentem 15 

XXIX.  Quod  in  Deo  non  est  intellectio,  nec  potentia  ncc  habitu,  sed 

in  actu 16 

XXX.  Quod  Deus  non  intelligit  per  aliam  speciem,  quam  per  essentiam 

suam 16 

XXXI.  Quod  Deus  est  suum  intelligere 17 

XXXII.  Quod  oportet  Deum  esso  volentem 17 

XXXIII.  Quod  ipsam  Dei  voluntatem  oportet  nihil  aliud  esse  quam  ejus 

intellectum 17 

XXXIV.  Quod  voluntas  Dei  est  ipsuin  ejus  velle 18 

XXXV.  Quod  omnia  supradicta  uno  fidei  articulo  comprehenduntur. . .  18 

XXXVI.  Quod  haec  omnia  a  philosophis  posita  sunt 19 

XXXVII.  Qualiter  ponatur  Verbura  in  divinis 19 

XXXVIII.  Quod  verbum  in  divinis  conceptio  dicitur 19 

XXXIX.  Quomodo  Verbum  comparatur  ad  Patrem 20 

XL.  Quomodo  inti  lligitur  genoratio  in  divinis 20 

XLI    Quod  Verbum  quod  est  Filius,  idem  esse  habet  cum  Deo  Pâtre, 

et  eamdem  essentiam 20 

XLII.  Quod  catholica  fuies  hsec  docet 21 

XL11I,  Quod  in  divinis  non  est  diiïerentia  verbi  a  Pâtre  secundum  tem- 

pus,  vel  speciem,  vel  naturam , 21 


512  INDEX 

Cap.  Pag. 

XLI V.  Conclusio  ex  praemissis 22 

XLV.  Quod  Deus  est  in  se  ipso  sicut  amatum  in  amante 23 

XLVI .  Quod  amor  in  Deo  dicitur  spiritus 23 

XL VII.  Quod  spiritus,  qui  est  in  Deo,  est  sanctus 23 

XL VIII    Quod  amor  in  divinis  non  importât  accidens 24 

XL1X.  Quod  Spiritus  Sanctus  a  Pâtre  Filioque  procedit 2V 

L.  Quod  in  divinis  Tnnitas  personarum    non    répugnât   unitati 

essentiae 25 

LI.  Quomodo  videtur  esse  repugnantia  Trinitatis  personarum  in 

divinis 26 

LU.  Solutio  rationis,  et  quod  in  divinis  non  est  distinctio   nisi  se* 

cnndum  relationes 25 

LUI.  Quod  relationes  quibus  Pater  et   Filius  et   Spiritus  Sanctus 

distinguuntur,  sont  reaies,  et  non  rationis  tantum 28 

LIV.  Quod  hujusmodi  relationes  non  sunt  accidentaliter  iahœreutes.  29 
LV.  Quod  per  praedictas    relationes   in  Deo  personalis   distinctio 

constituitur 29 

LVI.  Quod  impossibile  est  pluies  personas  esse  in  divinis  quam  très.  29 
LV1I   De  proprietatibus,  seu  notionibus  in  divinis,  et  quot  sunt  numéro 

in  Pâtre 30 

LVI1I.  De  proprietatibus  Filii  et  Spiritus  Sancti  quae  et  quot  sunt 31 

LIX.  Quare  illaî  proprietates  dicantur  notiones 31 

LX.  Quod  licet  relationes  in  divinis  subsistentes  sint  quatuor,  tamen 

non  sunt  nisi  très  personae 32 

LXI.  Quod  remolis  per  intellectum  proprietatibus  persoualibus,  non 

rémanent  hypostases 34 

LXII.  Quomodo,  remutis  per  intellectum  proprietatibus  personalibus, 

remaneat  essentia  divina 34 

LXI1I.  De  ordine  actuum  personalium  ad  proprietates  personales 35 

LXIV.  Quomodo  oportet  recipere    generationem    respectu  Patris   et 

respectu  Filii.. 35 

LXV.  Quomodo  actus  notionales  a  personis  non  difîerunt  nisi  secun- 

dum  rationem 38 

LXVI.  Quod  proprietates  relative  sunt  ipsa  divina  essentia  36 

LXVII    Quod  relationes  non  sunt  extenus  affixai,  ut  Porretani  dixerunt.  37 

LXVIII    De  elïectibus  DivinitatU,  et  primo  de  esse 38 

LXIX.  Quod  Deus  in  creando  res  non  prajsupponit  raateriam 38 

LXX.  Quod  creare  soli  Deo  convenit 39 

LXXL  Quod  materiae  diversitas  non  est  causa  diversitatis  in  rébus 39 

LXXII.  Quomodo  Deus  diversa  produxit,  et  quomodo  pluralitas  rerum 

causata  est 39 

LXXIII.  De  diversitate  rerum,  gradu,  et  ordine 40 

LXXIV.  Quomodo  res  crealae  quaedam  plus  habent  de  potentia,  minus 

de  actu,  quaedam  e  con verso 40 

LXXV.  Quod  quaedam  sunt  substantiae  intellectuales,  qu«e  immateriales 

dicuntur 42 

LXXVI    Quomodo  taies  substantiae  sunt  arbitrio  liberae 42 

LXXVII.  Quod  in  eis  est  ordo,  et  gradus  secundura  perfectionem  naturae.  43 

LXXVIII.  Qualiter  est  in  eis  ordo  et  gradus  in  intelligendo 43 

LXX1X.  Quod  substantia,  per  quam  homo  inklligit,  est  infima  in  génère 

substantiarura  intellectualium 44 

LXXX.  De  differentia  intellectus,  et  modo  intelligendi 45 

LXXXI.  Quod  intellectus  possibilis  in  bomine  accipit  formas  intelligi- 

biles  a  rébus  sensibilibus 45 

LXXXII.  Quod  homo  indiget  potentiis  sensitivisad  intelligendum 46 

LXXXIII.  Quod  necesse  est  ponere  intellectum  agentem 46 

LXXXIV.  Quod  anima  humana  est  incorruptibilis 47 

LXXXV.  De  unitate  intellectus  possibilis 48 

LXX XVI.  De  intt'lloctu  agcnte,  quod  non  est  unus  in  omnibus 51 

LXXXVII.  Quod    intellectus    possibilis   et  agens    fundantur  in    essentia  52 

animae  52 

LXXXVII!.  Qualiler  istae  duae  potentiae  conveniant  in  una  essentia  animae. . 

LXXXIX.  Quod  omnes  potentiae  in  essentia  animae  radicantur 54 

XC.  Quod  uuica  est  anima  in  uno  corpore 54 

XCI.  Raliones  quae  videntur  probare,  quod  in  homine  sunt  plures 

anima?, 55 


INDEX  513 

Cap.  •  Pag. 

XCII.  Solutio  rationura  prœmissarurn 56 

Xl.lll.  De  productione  anima?  rationalis,  quod  non  sit  ex  traductions. .  58 

XCIV.  Quod  anima  rationalis  non  est  de  snbslantia  Dei ZO 

XCV.  Quod  illa,  quœdicunlur  in  esse  a  virlute  extrinseca,  sunt  immé- 
diate a  Léo 59 

XCV1    Quod  Deus  non  agit  naturali  necessitate,  sed  a  voluntate 60 

XGVI1.  Quod  Deus  in  sua  actione  est  immulabilis 61 

XCVI1I.  Ratio  probans  motura  ab  aeterno  fuisse,  et  solutio  ejus 61 

XCIX.  Ratiouesostcndentes,  quod  estnecessaiïum  materiam  ab  aeterno 

creationem  mundi  prœcessisse,  et  solutiones  earum 03 

C.  Quod  Deus  operatur  omnia  propter  finem Co 

CI.  Quod  ultimus  finis  omnium  est  divina  bonitas C» 

Cil.  Quod  divina  assimilatio  est  causa  diversitatis  in  rébus Oo 

C1II.  Quod  non  solum   divina   bonitas  est  causa  rerum,  sed  etiam 

omnis  motus  et  operalionis 67 

C1V.  De  duplici  potentia,  cui  in  rébus  respondet  duplex  intellectus, 

et  quis  sit  finis  intellectualis  creaturae 69 

CV.  Quomodo  finis  ultimus  intellectualis  creaturœ  est  Deum  per 

essentiam  videre,  et  quomodo  hoc  possit 70 

CVI.  Quomodo  naturale  desiderium  quiescit  ex  divina  visione  per   • 

essentiam,  in  qua  bealiludo  consistit 71 

CVII.  Quod  modus  in  Deum  ad  beatitudinem  consequendam  assimi- 
latur  motui  naturali,  et  quod  beatiludo  est  in  actu  intel- 
lectus   72 

C VIII.  De  errore  ponentium  felicitatem  in  creaturis 72 

CIX.  Quod  solus  Deus  est  bonus  per  essentiam,  creaturœ  vero  per 

participalionem 73 

CX.  Quod  Deus  non  potest  suam  bonitatem  amittere 73 

CXI.  Quod  creatura  possit  deficere  a  sua  bonitale 74 

CX1I.  Quomodo  deficiunt  a  bonitate  secundum  suas  operationes 7i 

CXI11.  De  duplici  principio  actionis,  et  quomodo,  aut  in  quibus  potest 

defectus  esse - 75 

CXIV.  Quid  nomine  boni  vel  mali  intelligatur  in  rébus 76 

CXV.  Quod  impossibile  est  malum  esse  aliquam  naturam 76 

CXVI.  Qualitcr  bonum  et  malum  sunt  différent!*  entis,  et  contraria, 

et  gênera  contrariorum 77 

CXVII.  Quod  nihiljpotest  esse  essentialiter  malum,  vel  summe,  sed  est 

corruplio  alicuj  us  boni 78 

CXV1II.  Quod  malum  fundatur  in  bono  sicut  in  subjecto 78 

CXIX.  De  duplici  génère  mali 79 

CXX.  De  tiiplici  génère  actionis,  et  de  malo  culpae 79 

CXX1.  Quod  aliquod  malum  habet  ralionem  pœnse,  et  non  culpœ 80 

CXXII.  Quod  non  eodem  modo  omnis  poena  contrariatur  voluntali 80 

CXXIII.  Quod  omnia  reguntur  divina  Providentia 81 

CXXIV.  Quod  Deus  per  superiores  creaturas  régit  inforiores 82 

CXXV.  Quod  inferiores  substaulias  intellectuales  reguntur  per  supe- 
riores   83 

CXXVI.  De  gradu  et  ordine  angelorum 83 

CXX VII.  Quod  per  superiora  corpora,  inferiora,  non  autem  intellectus 

bumanus,  disponuntur 85 

CXXV1II.  Quomodo  intellectus  humanus  perficitur  mediantibus  potenliis 

sensitivis,  et  sic  indirecte  subditur  corporibus  cœlestibus 85 

CXX1X.  Quod  solus  Deus  movet  voluntatem  hominis,  non  res  creata 87 

CXXX.  Quod  Deus  omnia  gubernat,  et  quaedam  movet  mediantibus  eau- 
sis  secundis 88 

CXXXI.  Quod  Deus  omnia  disponit  immédiate,  nec  diminuit  suam  sa- 

pientiam 89 

CXXX1I.  Rationes  qure  videntnr  ostendere,  quod  Deus  non  habet  provi- 

dentiam  de  particularibus 89 

CXXXIII.  Solutio  praedictarum  rationum 90 

CXXXIV.  Quod  Deus  solus  cognoscit  singularia  fulura  contingentia 91 

CXXXV.  Quod  Deus  omnibus  adest  per  potentiam,  essentiam,  et  praesen- 

tiam,  et  omnia  immédiate  disponit 92 

CXXXVf.  Quod  soli  Deo  convenit  miracula  facere 92 

("XXXVII.  Quod  dicantur  esse  aliqua  casualia  et  fortuita 9i 

CXXXVIII.  Utrum  fatum  sit  aliqua  natura,  et  quid  sit 94 

S.  Tiiom.  Aq.  Ofuscui.a.  —  I.  —  33 


514  INDEX 

Cap.  Pag. 

CXXXIX.  Quod  non  omnia  sunt  ex  necessitate «5 

CXL.  Quoddivina  providentia  raanente  multa  sunt  contiogentia 95 

CXLI.  Quod  divinœ  providentiae  certitudo  non  excluait  mala  a  rébus.  96 

CXLU.  Quod  non  derogat  bonitati  Dei,  quod  mala  perraittat 97 

CXLI1I.  Quod  Deus  specialiter  homini  piovidet  per  gratiam 97 

CXLIV.  Quod  Deus  per  doua  gratuita  remittit  peccata,  quœ  etiam  gra- 
tiam interimunt 99 

CXLV.  Quod  peccata  non  sunt  irrernissibi'.ia 100 

CXLVI.  Quod  solus  Deus  potest  remittere  peccata 100 

CXL VII.  De  quibusdam  articulis  fidei,  qui  sumuntur  pênes  effectus  di- 

vinae  gubernationis 101 

CXLVIII.  Quod  omnia  sunt  facta  propter  hominem JOi 

CXL1X.  Quis  est  ultimus  finis  hominis 102 

CL.  Quomodo  bomo  ad  aeternitatem  pcrvenit,  ut  ad  consumma» 

tionenj 103 

CLI.  Quomodo  ad  perfectam  beatitudinem  anima)  rationalis  oportet 

eam  corpori  reuniri 104 

CLÏI.  Quod  separatio  anima?  a  corpore  sit  secundum  naturam,  et 

quomodo  contra  naturam 104 

CLIII.  Quod  anima  omnino  idem  corpus  resumet,  et  non  alterius  na- 

tura3 105 

CLIV.  Quod  resumet  idem  numéro  corpus  sola  Dei  virtute . .  105 

CLV.  Quod  non  resurgemus  ad  eumdem  modum  vivendi 108 

CLVI.  Quod  post  resurrectionem  usus  cibi  et  generationis  cessabunt..  109 

CLVII.  Quod  tamen  omnia  membra  résurgent. 109 

CLV1IL  Quod  non  résurgent  cum  aliquo  defectu.. 110 

CLIX.  Quod  résurgent  solum  quse  sunt  de  veritate  naturœ 110 

CLX.  Quod  Deus  omnia  supplebit  in  corpore  reformato,  aut  quidquid 

deficiet  de  materia 111 

CLXI.  Solutio  ad  quœdam  quœ  ibi  objici  possent lli 

CLXII.  Quod  resurrectio  mortuorum  in  articulis  fidei  exprimitur 112 

CLXI1I.  Qualis  erit  resurgentiura  0|)eratio 113 

CLXIV.  Quod  Deus  per  essentiam  videbitur,  non  per  similitudinem 113 

CLXV.  Quod  videre  Deum  est  summa  peifeetio,  et  delectatio 114 

CLXVI.  Quomodo  omnia  videntia  Deum  confirmata  sunt  in  bono 114 

CLXVII.  Quod  corpora  erunt  omnino  obedientia  anima? 115 

CLXVI1I.  De  dotibus  corporum  glorificatorum 116 

CLXIX.  Quod  homo  tune  innovabitur,  et  omnis  creatura  corporalis 116 

CLXX.  Quœ  creaturae  innovabuntur,  et  quae  manebunt 117 

CLXXI.  Quod  corpora  cœlestia  cessabunt  a  motu 119 

CLXXII.  De  praemio  hominis  secundum  ejus  opéra,  vel  miseria 120 

CLXXIIl.  Quod  prœmium  hominis  est  post  hanc  vitam,  et  similiter  miseria.  121 

CLXX1V.  In  quo  est  miseria  hominis  quantum  ad  pœnam  damni 122 

CLXXV.  Quod  peccata  mortalia  non  dimittuntur  post  hanc  vitam,  sed 

bene  venialia 123 

CLXXVI.  Quod  corpora  damnatorum  erunt  passibilia,  et  tamen  intégra, 

et  sine  dotibus 124 

CLXXVII.  Quod  corpora  damnatorum,  licet  passibilia,  erunt  tamen  incor- 

ruptibilia , 124 

CLXXVII1.  Quod  pœna  damnatorum  est  in  malis  ante  resurrectionem 125 

CDXXIX    Quod  pœna  damnatorum  est  in  malis  tam  spiritualibus,  quam 

corporalibus ...   126 

CLXXX.  Utrum  anima  possit  pati  ab  igné  corporeo 120 

CLXXXL  Quod  post  hanc  vitam  sunt   quœdam  purgatori*  pœna?  non 
teternaj  ad  implendas  pœnitentias  de  mortalibus  non  impletas 

in  via 127 

CLXXXII.  Quod  sunt  aliquae  pœna?  purgatorise  etiam  venialium 128 

CLXXXIII.  Utrum  aeternam  pœnam   pati  repugnet  justitiœ  divinœ,   cum 

culpa  fuerit  temporalis 128 

CLXXXIV.  Quod  praedicta  conveniunt  etiam  aliis  spiritualibus  substantiis, 

sicut  animabus 129 

CLXXXV.  De  fide  ad  humanitatem  Chrisli 130 

CLXXXVI.  De  prœceptis  datis  primo  homini,  et  ejus  perfectione  in  primo 

statu 130 

CLXXXVH,  Quod  ille  perfeelus  status  nominabatur  originalis  justilia,  et  do 

loco,  in  quo  homo  positus  est. 131 


INDEX  515 

Cap.  Pag. 

GLXXXVIII.  De  ligno  scientise  boni  et  mali,  et  primo  hominis  praecepto 132 

CLXXXIX.  De  seductione  diaboli  ad  Evara 132 

CXC.  Quid  fuit  induclivum  mulieris 133 

CXCI.  Quomodo  pervenit  peccatum  ad  virum 133 

CXC1I.  De  effectu  sequente  culpam  quantum  ad  rebellionem  virium 

inferiorum  rationi 133 

CXCIII.  Quomodo  fuit  pœna  illata  quantum  ad  necessitatem  moricndi..  134 

CXCIV.  De  aliis  defectibus,  qui  consequuntur  in  intellectu,  et  voluntate.  134 

CXCV.  Quomodo  isti  defectus  derivali  sunt  ad  posteros 134 

CXCVI.  Utrum  defectus  originalis  justitiae  habeat  rationem  culpae  in 

posteris 135 

CXCVII.  Quod  non  omnia  peccata  traducuntur  in  posteros 136 

CXCVIII.  Quod  meritum  Àda3  non  profuit  posteris  ad  reparationem  136 

CXC1X.  De  reparatione  humanse  naturae  per  Christum 137 

CC.  Quod  per  solum  Deum,  et  per  incarnatum  debuit  natura  repa- 

rari 138 

CCI.  De  aliis  causis  incarnationis  Filii  Dei 138 

CCII.  De  errore  Photini  circa  incarnationcm  Filii  Dei 139 

CCIII.  Error  Nestorii  circa  incarnationem  et  ejus  improbatio 139 

CCIV.  De  errore  Arii  circa  incarnationem,  et  improbatio  ejus 140 

CCV.  De  errore  Apoliinaris  circa  incarnationem,  et  improbatio  ejus..  142 

CCVI.  De  errore  Eulychetis  ponentis  unionem  in  natura 142 

CCVH.  Contra  errore  m  Manichaei  dicentis,  Christum  non  babuisse  verum 

corpus,  sed  phantasticum 143 

CCVIII.  Quod  Christus  verum  corpus  habuit,  non  de  cœlo,  contra  Valen- 

tinum 244 

CCIX.  Quae  sit  sententia  fidei  circa  incarnationem 145 

CCX.  Quod  in  ipso  non  sunt  duo  supposila 146 

CCXI.  Quod  in  Cbristo  est  unum  tantum  suppositum,  et  est  ma  tantum 

persona 147 

CCX1I.  De  his  quae  dicuntur  in  Christo  unum,  vel  multa 150 

CCXIII.  Quod  oportuit  Christum  esse  perfectum  in  gratia,  et  sapientia 

veiïtatis 154 

CCX1V.  De  plenitudine  gratiae  Christi 154 

CCXV.  De  infinitate  gratiae  Chrisli 157 

CCXVI.  De  plenitudine  sapientiae  Christi 159 

CCXVII.  De  materia  corporis  Christi 163 

CCXVIIL  De  formatione  corporis  Christi,  quae  non  est  ex  semine 464 

CCXIX.  De  causa  formationis  corporis  Christi 164 

CCXX.  Expositio  articuli  in  Symbolo  positi  de  Conceptione  et  Nativi- 

tate  Christi 165 

CCXXl.  Quod  conveniens  fuit  Christum  nasci  ex  Virgine 166 

CCXX1I.  Quod  beata  Virgo  sit  Mater  Christi 167 

CCXXlll.  Quod  Spiritus  Sanctus  non  sit  Pater  Christi 167 

CCXX1V.  De  sanctificatione  Matris  Christi ' , 168 

CCXXV.  De  perpétua  Virginitate  Matris  Christi 170 

CCXXVI.  De  defectibns  assumptis  a  Christo 171 

CCXXVII.  Quare  Christus  mori  voluit 174 

ÇCXXVIU.  De  morte  crucis 175 

CCXXIX.  De  morte  Christi 176 

CCXXX.  Quod  mors  Christi  fuit  voluntaria 177 

CCXXXI.  De  passione  Christi  quantum  ad  corpus 178 

CCXXXIl.  De  passibilitate  animae  Christi 179 

CCXXX1II.  De  oratione  Christi 181 

CCXXXIV.  De  sepultura  Christi 182 

CCXXXV.  De  descensu  Christi  ad  inferos* 183 

CCXXXVI.  De  resurrectione,  et  tempore  resurrectionis  Christi 183 

CCXXXVII.  De  qualitate  Christi  resurgentis 185 

CCXXXV11I.  Quomodo  convenientibus   argumentis    Christi  resurrectio  de- 

monstratur 

CCXXX1X.  De  duplici  vita  reparata  in  homine  per  Christum 187 

CCXL.  De  duplici  prsemio  humiliationis  Christi,  scilicet  resurrectione, 

et  ascensione 189 

CCXLI.  Quod  Christus  secundum  naluram  humanam  judicabit 190 

CCXLII.  Quod  Deus  ipse  omne  judicium  dédit  Filio  suo,  qui  boram  scit 

judicii 191 


516  INDEX 

Cap.  Pag. 

CCXLïlI.  Utrum  omnes  judicabuntur,  an  non 193 

CCXLIV.  Quod  non  erit  examinatio  in  judicio,  quia  ignoret,  et  de  modo, 

ejusque  loco 195 

CCXLV.  Quod  Sauoti  judicabunt 196 

CCXLVI.  Quomodo  distinguante  ai  ticuli  de  praedictis 198 

DeSpe 199 

I.  In  quo  ostenditur,  quod  ad  perfectionem  Christian»  vilœ  neces- 

saria  est  virlus  spei 199 

II.  Quod  hominibus  convenienter   indicitur   oratio,   per   quam  obti- 
néant,  quae  a  Dco  sperant,  et  de  diversitate  orationis  ad  Deum, 

et  ad  bominem 199 

III.  Quod  conveoiens  fuit   ad  consummatiohem  spei,  ut  nobis  forma 

orandi  traderetur  a  Christo 202 

IV.  Causa  quare,  quae  speramus,  debemus  ab  ipso  Deo  orando  petere 201 

V.  Quod   Deus,  a  quo  orando   sperata    petiinus,    débet    vocari    ab 

orante  :  Pater  noster,  et  non  meus 203 

VI.  Ubi   ostenditur    Dei    Patris    nostri,  quem   oramus,    potestas  ad 

sperata  concedendum  per  hoc,  quod  dicitur  :  Qui  es  in  coelis —  204 

VU.  Qnalia  sunt,  quae-sunt  a  Deo  speranda,  et  de  ratione  spei 206 

VJ11    Do  petitione  in  qua  docemur  desiderare,  quod  cognilio  Dei  quœ 

est  in  nobis  inchoata,  perficiatur  et  quod  hoc  sit  possibile 207 

IX.  Secundà  petitio,  ut  participes  gloriae  nos  faciat 209 

X.  Quod  regnum  oblinere  est  possibile 219 

II.  —  DECLARATIO     CONTRA    GR^ECOS .    .  220 

I.  Proaemium 220 

II    Qualiter  sit  disputandum  contra  infidèles 221 

III.  Qualiter  in  divinis  sit  accipienda  generatio 222 

IV.  Qualiter  in  divinis  sit  accipienda  proce?sio  Spiritus  sancti  a  Pâtre 

et  Filio 224 

V.  Quae  fuit  causa  iucarnationis  filii  Dei 226 

VI.  Qualiter  débet  intelligi  hoc  quod  dicitur  :  Deus  factus  est  homo. . . .  229 

VII.  Qualiter  sit  accipiendum,  quod  dicitur  Verbum  Dei  passum 234 

VIII.  Qualiter  accipiendum,  quod  fidèles  accipiunt  Corpus  Cliristi 238 

IX.  Qualiter  est  specialis  locus  ubi  animae  purgantur  antequam  sint 

beatae 239 

X.  Quod  divina  prœdestinatio  humanis  actibus  necessitatem  non  im- 

ponat 244 

III.  —  DE  PR^ECEPTIS    CHARITATIS  ET  LEGIS  PR^- 

CEPTIS 247 

De  dileclione  Dei 253 

De  dilectione  proximi. 256 

De  primo  prœcepto  legis 260 

De  secundo  praecepto  legis 263 

De  tertio  praecepto  legis 266 

De  quarto 'praecepto  legis 270 

De  quinto  praecepto   legis 274 

De  sexto  praecepto  legis 278 

De  septimo  praecepto  legis 281 

De  octavo  pneeepto  legis 283 

De  nono  praecepto  legis 286 

De  decimo  praecepto  logis. 287 

IV.  —  DE   PERFECT10NE   VIT^E    SPIR1TUALIS.    .    .    .  290 

I.  Quod  perfectiospiritualisattenditur  simplicitersccundumcharitatem.  290 

II.  Quod  perfectio  altcnditur  tam  secundum  dilectionem  Dei,  quam 

proximi 291 

III.  De  perfectione  divinae  dilectionis,  quae  soli  Deo  convenit 292 

IV.  De  perfectione  divinae  dilectionis,  quae  convenit  comprehensoribus. .  292 
V.  De  perfectione  divinae  dilectionis,  quae  in  statu  hujus  viae  est  necessi- 

tate  salntis 294 


INDEX  517 

Cap.  Pag. 

VI.  De  perfectiono  divinae  dilectionis,  quae  cadit  sub  consilio 294 

VII.  De  secunda  via  perfectionis,  quae  est  per  diraissionera  temporalium. .    295 
VIII.  De  secunda  perfeclionis  via,  quae  est  per  abdicationem  corporalium 

affectionnm,  et  matrimonii, 298 

IX.  De  his,  quibus  honio  invitatur  ad  continentiam  servandara 301 

X.  De  tertia  via  perfectionis,  (juaeestper  abjectionem  propriae  voluntatis.    305 
XI.  Quod  très  vidî  praedictae  perfectionis  proprie  ad  stat-jm  religionis 

pertinent 308 

Xir.  Contra  errores  illorum,  qui  praesumpserunt  diminuere  nieritum  obe- 

dientia?,  vol  voti ;     309 

XIII.  De  pcrfectione  dilectionis  proximi,  quae  est  necessaria  ad  salutem..     315 

XIV.  De  pcrfectione  dilectionis  proximi,  quie  cadit  sub  consilio 318 

XV.  Quid  requiratur  ad  statum  perfectioois 323 

XVI.  Quod  esse  in  statu  perfectionis  convenit  Episcopis  et  religiosis 324 

XVII.  Quod  status  pontificalis  est  perfectior,  quam  status  religionis 327 

XVIII.  Solutio  rationum,  quibus  impugnari  videbatur  perfectio  pontiûcalis  " 

status .•:••;•    328 

XIX.  Quod  status  episcopalis,  quamvis  sit  perfectior  quam  status  religionis 

non  tamen  ambiendus ?32 

XX.  Rationes  quorumdam,  qui  adstruereconantur,  quod  presbyteri  curati 
et  archidiaconi  sunt  in  statu  perfection  quam  religiosi,  et  earum 

soluliones 325 

XXI    Rationes  quorumdam  destruere  volentium  immédiate  determinatam 

veritatem 339 

XXII.  Rationes  ad  ostendendum  quod  amissio  curae  non  suflicit  ad  proban- 
dum,  quod  presbyteri  curati  vel  archidiaconi  sint  in  statu  per- 
fectionis     2V3 

XXIII.  Solutio  praemissarum,  in  quibus  probari  videbalur,  quod  curati,  vel 

archidiaconi  sunt  magis  in  statu  perfectionis  quam  religiosi. . 344 

XXIV.  Solutio  rationum,  quae  iDducebantur  ad  probandum,  quare  defectus 

solemnis  beuedictionis  vel  consecrationis  non  derogat  statui  per- 
fectionis presbyteri  curati  vel  archidiaconi 351 

XXV.  Solutio  atiouum,  quae  inducebantur  ad  probandum,  quod  non  derogant 
statui  perfectionis  presbyteri  vel  archidiaconi  quod  curam  dimittere 
possunt 353 

XXVI.  Quae  opéra  ad  religiosos  pertinere  possunt 256 

V.  —  DE  ARTICULIS  FIDEI  ET  SACRAMENTIS  ECCLE- 

SI^E.  359 

io  De  arliculis  fidei 359 

2»  De  Ecclesiae  Sacramentis 369 

VI.  —  OFFICIUM    DE    FESTO     CORPOKIS     CHRISTI.    .    377 

VII.  — EXPOSITIO    SUPER  SYMBOLO   APOSTOLORUM.    393 

VIII.  —  EXPOSITIO  DEVOTISSIMA    ORATIONIS    DOMI- 

NION  • 430 

Prooemium 430 

Prima  pelitio 438 

Seconda  pelitio 440 

Ter  lia  pelitio 442 

Quai  ta  petilio 445 

Quinta  pelitio 448 

Sexta  petilio 451 

Seplima  pelitio 453 

Compendiosa  exposilio  tolius  Uraiionis 455 

IX.  — EXPOSITIO  SUPER  SALUTATIONE    ANGELICA.    456 

X.  —  CONTRA    ERRORES     GRNCORUM 461 

Prooemium 461 


518  INDEX 

Cap.  ,  Pag. 

I.  Quomodo  intelligitur  hoc  quod  dicitur,  quod  Filius  habet  esse  a 

Pâtre  sicut  causatum  a  causa 462 

II.  Quomodo  intelligatur  cum  dicitur,  quod  Filius  sit  secundus  a  Pâtre 

et  Spiritus  sanctus  sit  tertius 464 

III.  Quomodo  intelligitur  hoc  quod  dicitur,  quod   Spiritus  sanctus  sit 

tertiura  lumen 465 

IV.  Quomodo  intelligitur,  quod  essentia  sit  genita  in  Filio,  et  spirata  in 

Spiritu  sancto 465 

V.  Quomodo  intelligitur,  quod  Jésus  dicitur  Filius  Paternae  essentiae..    467 
VI.  Quomodo  intelligitur,  quod  quae  sunt  propria  uaturaliter  Patris, 

sunt  propria  Filii 468 

VII.  Quomodo  intelligitur,  quod  Pater  neque  Filio,  neque  Spiritu  sancto 

indiget  ad  sui  perfectionem 468 

VIII.  Quomodo  intelligitur  quod  Spiritus  sanctus  dicitur  ingenitus 469 

IX.  Quomodo  intelligitur,  quod  Spiritus  sanctus  dicitur  médius  Patris  et 

Filii 470 

X.  Quomodo  intelligitur  hoc  quod  dicitur,  quod  Spiritus  sit  imago  Filii.    470 
XI.  Quomodo  intelligitur,  quod  Filius  sit  in  Pâtre  sicut  in  sua  imagine..    472 

XII.  Quomodo  intelligitur,  quod  Spiritus  sanctus  sit  Verbum  Filii 472 

XHI    Quomodo  intelligitur  qnod  dicitur,  quod  nomine  Christi  intelligitur 

Spiritus  sanctus 473 

XIV.  Quomodo  intelligitur    quod    dicitur,   Spiritus   sanctus   non  mittit 

Filium 474 

XV.  Quomodo  intelligitur  quod  dicitur,  quod  Spiritus  sanctus  vere  per 

Filium  operatur 475 

XVI.  Quomodo  intelligitur  quod  dicitur  in  Ecclesia,  Deus  non  erat  in 

hominibus  ante  Christi  incarnationem 475 

XVII.  Quomodo  intelligitur,  Divinam  Essentiam  increatam  conceptam  esse 

et  natam 476 

XVIII.  Quomodo  intelligitur  cum  dicitur,  Deitas  horao  facta 477 

XIX.  Quomodo  intelligitur,  quod  Filius  Dei  assumpsit  humanam  naturam 

in  sua  Essentia 477 

XX.  Quomodo  intelligitur  cum  dicitur,  hominem  esse  assumptum 478 

XXI.  Quomodo  intelligitur  quod  dicitur,  quod  Deus  fecit  hominem  esse 

Deum 479 

XXII.  Quomodo  intelligitur  amotam  esse  a  Christo  imaginem  primi  parentis.  479 
XXIII.  Quomodo  intelligitur  quod  creatura  non  potest  cooperari  Creatori. .  480 
IVXX.  Quomodo  intelligitur  quod   dicitur,  crcaturam    creatori  non  esse 

propriarn 480 

XXV.  Quomodo  intelligitur  quod  in  Angelis,  quantum  ad  naturam,  non  di- 

cimus  esse  secundum  et  tertium 481 

XXVI.  Quomodo  intelligitur  quod  dicitur,  quod,  doccnte  Paulo,  etiam  Sera- 

phim  addiscit.  481 

XXVII.  Quomodo  intelligitur  quod  dicitur,  quod  spiramen,  quod  inspiravit 

Deus  in  faciem  hominis,  non  est  anima  rationalis,  sed  sancti  Spi- 
ritus effusio 482 

XXVIII.  Quomodo  intelligitur,  quod  eum  qui  semel  blasphemavit,  impossibile, 

est  non  blasphemare 482 

XXIX.  Quomodo  intelligitur  quod  dicitur,  quod  lides  non  sit  praedicabilis..    483 

XXX.  Quomodo  intelligitur  quod  dicitur,  quod  fides  non  sit  nobis  minis- 

trata  per  Angelos 483 

XXXI.  Quomodo  intelligitur  quod  dicitur,  littera  mortalis  etiam  novi  tosta- 

menti 473 

XXXII.  Quomodo  intellighur  quod  sola  definitio  Nicaeni  concilii  est  unica,  et 

vera  possessio  (idelium 484 

Quod  Spiritus  sanctus  est  spiritus  Filii 486 

Quod  Fil  us  mittit  Spiritum  sanctum 487 

Quod  Spii  itus  sanctus  accipit  de  eo  quod  est  Filii 489 

Quod  Filius  operatur  per  Spiritum  sanctum 490 

Quod  Spiritus  sanctus  sit  imago  Filii 491 

Quod  est  characler  Filii 492 

Item  quod  est  sigillum  Filii 492 

Item  quod  Spiritus  sanctus  est  a  Pâtre  per  Filium 493 

Quod  Spiritus  sanctus  sit  a  Filio 493 

Quod  simul  est  a  Pâtre  et  Filio 494 

Quod  est  ab  utroque  ab  œterno 494 


INDEX  519 

Pag. 

Quod  Spiritus  sanctus  sit  Persona  de  Personis 49î 

Item  quod  sit  ex  Essentia  Patris  et  Filii 495 

Item  quod  sil  naturaliter  a  Filio. 495 

Item  quod  Filius  spirat  Spiritum  sanctum. 495 

Quod  hoc  quod  spirat,  ex  sua  proprietate  habe  t  Filius 496 

Quod  eadem  ratione  spiratu  r  a  Pâtre  et  Filio 497 

Quod  est  seternaliter  a  Filio  spiratus 496 

Quod  de  essentia  Filii  spiratur  Spiritus  sanctus 496 

Quod  Spiritus  sanctus  émanât  a  Filio 497 

Quod  Spiritus  sanctus  perfluit  a  Filio,  et  quod  ab  anerno 497 

Item  quod  Filius  deoriginat  Spiritum  sanctum 498 

Quod  Filius  est  auctor  Spiritus  sancti 498 

Item  quod  Filius  est  principium  Spiritus  sancti 498 

Item  quod  Filius  sit  fous  Spiritus  sancti 498 

Conclusio  ex  omnibus,  quod  Spiritus  sanctus  procedit  a  Filio 499 

Quod  idem  est  in  divinis  personis  profluere,  et  procedere 500 

Quod  ad  ostendendam  processionem  Spiritus  sancti,  eisdem  ratio- 

nibus  utantur  Graeci,  et  Latini  Doclores 501 

Quod  Spiritus  sanctus  distinguitur  a  Filio  per  hoc  quod  est  ab  co. .  502 
Quod  oportet  distinctionem  Personarum  esse  secundum  aliquem  or- 

dinem  naturœ 02 

Quod  credere  Spiritum  sanclum  esse  a  Filio,  est  de  nécessitale 

salutis 503 

Quod  Pontifex  Romanus  est  priraus  et  maximus  inter  omnes  Epis* 

copos 504 

Quod  idem  Pontifex,  in  totam  Ecclesiam  Christi  universalem  praela- 

tionem  habet 505 

Quod  idem  habet  in  Ecclesia  potestatis  plenitudinem 505 

Quod  in  eadem  potestate  qua3  collata  est  Pelro  a  Christo 506 

Quod  ad  eum  pertinet  determinare,  quœ  sunt  fidei 506 

Quod  est  Purgatorium,  in  quo  purgantur  animae  a  peccatis,  quœ 

non  in  vita  prsesenti  purganlur 509 


Paris.  -  J.  Mersch  et  O,  %  r.  Campagne  Première 


La  Zlbtlothzqixz 
Université  d'Ottawa 
Echéance 


Uni  vers ity  of  Ottawa 
Date  Due 


s 


T  H  0  PI  fi  S    fiQUINfiSt 
DPUSCULfi    SELECTfit 


is*r* 


U  D'  /  OF  OTTAWA 


col"  Row  module  shelf  box  pos  c 
333  02   07   08   01  07  2 


&?  ^ 

£&-%**; 


